
I. 

DE  UTILITATE  CREDENDI  LIBER. 


1 fei  mihi,  Honorate,  unum  atque  idem  uideretur  esse  haere- 
ticus et  credens  haereticis  homo,  tam  lingua  quam  stilo  in 
5 hac  causa  conquiescendum  mihi  esse  arbitrarer,  nunc  uero 
cum  inter  haec  duo  plurimum  intersit,  quandoquidem  haere- 
ticus est,  ut  mea  fert  opinio,  qui  alicuius  temporalis  commodi 
et  maxime  gloriae  principatusque  sui  gratia  falsas  ac  nouas 
opiniones  uel  gignit  uel  sequitur,  ille  autem,  qui  huiusmodi 
10  hominibus  credit,  homo  est  imaginatione  quadam  ueritatis  ac 
pietatis  inlusus : cum  haec  ergo  ita  sint,  non  putaui  apud 
te  silendum  esse,  quid  mihi  de  inuenienda  ac  retinenda  ueri- 
tate  uideatur,  cuius,  ut  scis,  ab  ineunte  adulescentia  magno 
amore  flagrauimus.  sed  res  est  longe  remota  a uanorum  ho- 
15  minum  mentibus,  qui  nimis  in  haec  corporalia  progressi  atque 
lapsi  nihil  aliud  putant  esse  quam  quod  istis  quinque  notissimis 
nuntiis  corporis  sentiunt;  et  quas  ab  his  plagas  atque  ima- 
gines acceperunt,  eas  secum  uoluunt,  etiam  cum  conantur 
recedere  a sensibus,  et  ex  earum  mortifera  et  fallacissima 
20  regula  ineffabilia  penetralia  ueritatis  rectissime  se  metiri  putant, 
nihil  est  facilius,  mi  carissime,  quam  non  solum  se  dicere  sed 
etiam  opinari  uerum  inuenisse;  sed  quam  re  ipsa  difficillimum 
sit,  agnosces,  ut  confido,  his  litteris  meis,  quae  ut  tibi  prosint 

1 INC.  LIB.  BEATI  AVG.  DE  VTL.  CREDDI  fol.  66  Ch  Incipit 
LIBER  SCI  AYRELI  AYGYSTINI  EIII  DE  YTILITATE  CREDENDI 
p.  9 S INCIP  LIB  DE  YTILITATE  CREDENDI  AD  HONORAT YM 
fol.  3 P 38  p INC  LIB  SCI  AVG  DE  VTILITATE  CREDDl  fol.  71  M 

aut  certe  nihil  obsint  omnibusque  omnino,  quorum  in  manus 
forte  deuenerint,  et  rogaui  deum  et  rogo ; et  spero  ita  fore, 
si  bene  milii  conscius  sum,  quod  ad  hunc  stilum  pio  et  offici- 
oso animo,  non  uani  nominis  adpetitione  ac  negatoriae  ostenta- 
tionis accessi. 

2.  Est  igitur  mihi  propositum,  ut  probem  tibi,  si  possum, 
quod  Manichaei  sacrilege  ac  temere  inuehantur  in  eos,  qui 
catholicae  fidei  auctoritatem  sequentes,  antequam  illud  uerum, 
quod  pura  mente  conspicitur,  intueri  queant,  credendo  prae- 
muniuntur et  inluminaturo  praeparantur  deo.  nosti  enim, 
Honorate,  non  aliam  ob  causam  nos  in  tales  homines  incidisse, 
nisi  quod  se  dicebant  terribili  auctoritate  separata  mera  et 
simplici  ratione  eos,  qui  se  audire  uellent,  introducturos  ad 
deum  et  errore  omni  liberaturos,  quid  enim  me  aliud  cogebat 
annos  fere  nouem  spreta  religione,  quae  mihi  puerulo  a paren- 
tibus insita  erat,  homines  illos  sequi  ac  diligenter  audire,  nisi 
quod  nos  superstitione  terreri  et  fidem  nobis  ante  rationem 
imperari  dicerent,  se  autem  nullum  premere  ad  fidem  nisi 
prius  discussa  et  enodata  ueritate?  quis  non  his  pollicita- 
tionibus inficeretur,  praesertim  adulescentis  animus  cupidus 
ueri,  etiam  nonnullorum  in  schola  doctorum  hominum  dispu- 
tationibus superbus  et  garrulus,  qualem  me  tunc  illi  inuene- 
runt,  spernentem  scilicet  quasi  aniles  fabulas  et  ab  eis  promis- 
sum apertum  et  sincerum  uerum  tenere  atque  haurire  cupien- 
tem? sed  quae  rursum  ratio  reuocabat,  ne  apud  eos  penitus 
haererem,  ut  me  in  illo  gradu  quem  uocant  , Auditorum’ 
tenerem,  ut  huius  mundi  spem  atque  negotia  non  dimitterem, 
nisi  quod  ipsos  quoque  animaduertebam  plus  in  refellendis 
alijs  disertos  et  copiosos  esse  quam  in  suis  probandis  firmos 

et  certos  manere  ? sed  de  me  quid  dicam,  qui  iam  catholicus 
Christianus  eram?  quae  nunc  ubera  post  longissimam  sitim 
paene  exhaustus  atque  aridus  tota  auiditate  repetiui  eaque 
altius  flens  et  gemens  concussi  et  expressi,  ut  id  manarent, 
5 quod  mihi  sic  adfecto  ad  recreationem  satis  esse  posset  et 
ad  spem  reducendam  uitae  ac  salutis,  quid  ergo  de  me  ipso 
dicam?  tu  nondum  Christianus,  qui  hortatu  meo,  cum  eos 
uehementer  execrareris,  uix  adductus  es,  ut  audiendi  tibi 
atque  explorandi  uiderentur,  qua,  quaeso,  alia  re  delectatus  es, 
10  recordare,  obsecro  te.  nisi  magna  quadam  praesumptione  ac 
pollicitatione  rationum?  sed  quia  diu  multumque  de  inperi- 
torum  erroribus  latissime  ac  uehementissime  disputabant  — 
quod  cuiuis  mediocriter  erudito  esse  facillimum  sero  didici  — 
si  quid  etiam  suorum  nobis  inserebant,  necessitate  retinendum, 
15  cum  alia  non  occurrerent,  in  quibus  adquiesceremus,  arbitra- 
bamur. itaque  nobis  faciebant,  quod  insidiosi  aucupes  solent, 
qui  uiscatos  surculos  propter  aquam  defigunt,  ut  sitientes  aues 
decipiant,  obruunt  enim  et  quoquo  modo  cooperiunt  alias  quae 
circa  sunt  aquas,  uel  inde  etiam  formidolosis  molitionibus 
20  deterrent,  ut  in  eorum  dolos  non  electione,  sed  inopia  decidant. 

3.  Sed  cur  non  ipse  mihi  respondeo,  quod  istae  lautae  ac 
lepidae  similitudines  atque  huiusmodi  reprehensiones  in  omnes, 
qui  aliquid  docent,  a quouis  aduersario  effundi  urbanissime 
ac  dicacissime  possunt?  sed  ob  hoc  putaui  aliquid  tale  inse- 
25  rendum  litteris  meis,  ut  eos  admoneam,  desinant  talibus  agere, 
ut,  quemadmodum  ille  ait,  separatis  nugis  locorum  communium 

res  cum  re,  causa  cum  causa,  ratio  cum  ratione  confligat, 
quare  desinant  dicere  illud,  quod  in  ore  habent  quasi  neces- 
sarium, cum  eos  quisque  deseruerit,  qui  diutius  audisset: 
lumen  per  illum  transitum  fecit,  uides  enim  tu,  mea 
maxima  cura  — nam  de  illis  non  nimis  aestuo  — quam  hoc  inane  5 
et  facillimum  ad  reprehendendum  cuiuis  esse  possit,  itaque 
hoc  discutiendum  dimitto  prudentiae  tuae,  non  enim  uereor,  ne 
me  arbitreris  inhabitatum  lumine,  cum  uitae  huius  mundi 
eram  inplicatus,  tenebrosam  spem  gerens  de  pulchritudine 
uxoris,  de  pompa  diuitiarum,  de  inanitate  honorum  ceterisque  10 
noxiis  et  perniciosis  uoluptatibus.  haec  enim  omnia,  quod  te 
non  latet,  cum  studiose  illos  audirem,  cupere  et  sperare  non 
desistebam,  neque  hoc  eorum  doctrinae  tribuo ; fateor  enim 
et  illos  sedulo  monere,  ut  ista  caueantur.  sed  modo  me  dicere 
desertum  lumine,  cum  ab  his  omnibus  umbris  rerum  me  auer-  15 
terim  soloque  uictu  ad  ualetudinem  corporis  necessario  con- 
tentus esse  decreuerim,  inlustratum  autem  atque  fulgentem 
fuisse,  cum  illa  diligerem  et  his  inuolutus  tenerer,  hominis 
est,  ut  mitissime  dicam,  minus  acute  considerantis  res,  de 
quibus  loqui  multum  amat,  sed  ueniamus  ad  causam,  si  placet.  20 
2 4.  Nam  bene  nosti,  quod  reprehendentes  Manichaei  catholicam 

fidem  et  maxime  uetus  testamentum  discerpentes  et  dilaniantes 
commouent  inperitos : qui  profecto  nesciunt,  quatenus  sint 
accipienda  illa  et  quemadmodum  hausta  utiliter  in  uenas 
quasi  uagientium  adhuc  animarum  medullasque  descendant,  et  25 
quia  sunt  ibi  quaedam,  quae  subolfendant  animos  ignaros  et 
neglegentes  sui  — quae  maxima  turba  est  — populariter 
accusari  possunt;  defendi  autem  populariter  propter  mysteria, 
quae  his  continentur,  non  a multis  admodum  possunt,  qui 
uero  pauci  hoc  facere  nouerunt,  non  amant  propatula  et 

famigerula  quaedam  in  disputatione  certamina  et  ob  hoc  minime 
noti  sunt,  nisi  his,  qui  eos  instantissime  requirunt,  de  hac  igitur 
Manichaeorum  temeritate,  qua  uetus  testamentum  et  catholicam 
fidem  reprehendunt,  accipe,  obsecro,  quae  me  moueant.  opto 
5 autem  ac  spero  te  hoc  animo  accepturum,  quo  a me  dicuntur, 
scit  autem  deus,  cui  nota  sunt  arcana  conscientiae  meae,  nihil 
me  in  hoc  sermone  malitiose  agere,  sed  ut  existimo  accipiendum 
esse  ueri  probandi  causa : cui  uni  rei  uiuere  iam  diu  statuimus 
et  incredibili  sollicitudine,  ne  mihi  errare  uobiscum  facillimum 
10  fuerit,  iter  autem  rectum  uobiscum  tenere  sit,  ne  durius  loquar, 
difficillimum,  sed  praesumo,  quod  et  in  hac  spe,  qua  spero 
uos  uiam  sapientiae  mecum  obtenturos,  non  me  deseret  ille, 
cui  sacratus  sum : quem  dies  noctesque  intueri  conor  et 
propter  peccata  mea  propterque  consuetudinem  plagis  ueterno- 
15  sarum  opinionum  sauciatum  oculum  animae  gerens  inualidum 
me  esse  cognosco  saepe  cum  lacrimis,  et  quemadmodum  post 
longam  caecitatem  ac  tenebras  luminibus  uix  apertis  et  adhuc 
lucem  palpitando  atque  auersando,  quam  tamen  desiderant, 
recusantibus,  praesertim  si  eis  solem  istum  quispiam  conetur 
20  ostendere:  ita  mihi  nunc  euenit,  non  neganti  esse  ineffabile 
quiddam  et  singulare  animae  bonum,  quod  mente  uideatur,  et 
me  ad  contemplandum  nondum  esse  idoneum  cum  fletu  et 
gemitu  confitenti.  non  me  ergo  deseret,  si  nihil  fingo,  si 
officio  ducor,  si  ueritatem  amo,  si  amicitiam  diligo,  si  multum 
25  metuo,  ne  fallaris. 

3 5.  Omnis  igitur  scriptura,  quae  testamentum  uetus  uocatur, 

diligenter  eam  nosse  cupientibus  quadrifariam  traditur:  secun- 
dum historiam,  secundum  aetiologiam,  secundum  analogiam, 

ut 

secundum  allegoriam,  ne  me  ineptum  putes  graecis  nominibus 
utentem,  primum  quia  sic  accepi  nec  tibi  hoc  aliter  audeo 
intimare  quam  accepi,  deinde  tu  quoque  animaduertis  non  esse 
harum  rerum  apud  nos  usitata  nomina:  quae  si  fabricassem 
interpretando,  essem  profecto  ineptior ; si  autem  circumloquerer, 
minus  essem  in  disserendo  expeditus,  id  tantum  oro  credas, 
quoquo  modo  errem,  nihil  a me  inflato  ac  tumido  fieri, 
secundum  historiam  ergo  traditur,  cum  docetur,  quid  scriptum 
aut  quid  gestum  sit;  quid  non  gestum,  sed  tantummodo  scrip- 
tum quasi  gestum  sit.  secundum  aetiologiam,  cum  ostenditur, 
quid  qua  de  causa  uel  factum  uel  dictum  sit.  secundum 
analogiam,  cum  demonstratur  non  sibi  aduersari  duo  testamenta, 
uetus  et  nouum.  secundum  allegoriam,  cum  docetur  non  ad 
litteram  esse  accipienda  quaedam,  quae  scripta  sunt,  sed  figurate 
intellegenda. 

6.  His  omnibus  modis  dominus  noster  Iesus  Christus  et 
apostoli  usi  sunt,  nam  de  historia  illud  sumptum  est,  cum 
obiectum  esset,  quod  die  sabbati  discipuli  eius  spicas  euulsis- 
sent.  non  legistis,  inquit,  quod  fecit  Dauid,  cum  esuriret, 
et  qui  cum  eo  erant;  quomodo  intrauit  indomum  dei 
et  panes  propositionis  manducauit,  quos  non  licebat  ei 
manducare  neque  eis,  qui  cum  eo  erant,  nisi  solis 
sacerdotibus,  ad  aetiologiam  uero  illud  pertinet,  quod  cum 
Christus  prohibuisset  uxorem  abici  nisi  fornicationis  causa  rela- 
tumque esset  ab  interrogantibus  Mojsen  libello  dato  repudii 
permisisse  licentiam,  hoc,  inquit,  Moyses  fecit  propter 
duritiam  cordis  uestri.  hic  enim  causa  reddita  est,  cur 
illud  a Moyse  pro  tempore  bene  permissum  sit,  ut  hoc,  quod 

19  Matth.  12,  3 sq.  26  Matth.  19,  8 

Christus  praecipiebat,  alia  iam  tempora  demonstrare  uideretur. 
horum  autem  temporum  uices  atque  ordinem  mira  quadam 
diuinae  prouidentiae  dispositione  digestum  atque  conpositum 
longum  est  explanare. 

5 7.  Iam  porro  analogiam,  qua  utriusque  testamenti  congruentia 

perspicitur,  quid  ego  dicam  usos  fuisse  omnes,  quorum  auctori- 
tati illi  cedunt?  cum  secum  ipsi  considerare  possunt,  quam 
multa  soleant  dicere  inmissa  esse  scripturis  diuinis  a nescio 
quibus  corruptoribus  ueritatis.  quae  uox  mihi  semper  quidem, 
io  etiam  cum  eos  audirem,  inualidissima  uisa  est;  nec  mihi  soli, 
sed  etiam  tibi  — nam  bene  memini  — et  nobis  omnibus,  qui 
paulo  maiorem  diligentiam  in  iudicando  habere  conabamur 
quam  turba  credentium,  nunc  uero  posteaquam  mihi  sunt 
exposita  et  enodata  multa,  quae  me  maxime  mouebant,  ea 
15  scilicet,  in  quibus  illorum  plerumque  se  iactat  et  quo  securius 
sine  aduersario,  eo  effusius  exultat  oratio,  nihil  mihi  uidetur 
ab  eis  inpudentius  dici  uel,  ut  mitius  loquar,  incuriosius  et 
inbecillius  quam  scripturas  diuinas  esse  corruptas,  cum  id 
nullis  in  tam  recenti  memoria  extantibus  exemplaribus  possint 
20  connincere.  si  enim  dicerent  eas  sibi  penitus  accipiendas 
non  putasse,  quod  ab  his  essent  conscriptae,  quos  uerum 
scripsisse  non  arbitrarentur,  esset  utcumque  tergiuersatio  eorum 
rectior  uel  error  humanior,  hoc  enim  de  illo  libro  fecerunt,  qui 
, Actus  apostolorum'  inscribitur,  quod  eorum  consilium  cum 
25  mecum  ipse  pertracto,  nequeo  satis  mirari,  non  enim  sapientiam 
hominum  in  hac  re,  sed  cor  mediocre  desidero,  tanta  enim  liber 
iste  habet,  quae  similia  sint  his,  quae  accipiunt,  ut  magnae 
stultitiae  mihi  uideatur  non  et  hunc  accipere  et,  si  quid  ibi 
eos  offendit,  falsum  atque  inmissum  dicere,  aut  si  talis  oratio 

inpudens  est,  sicuti  est,  cur  in  Pauli  epistulis,  cur  in  quattuor 
euangelii  libris  ea  ualere  aliquid  putant,  in  quibus  haud  scio 
an  multo  plura  sint  proportione  quam  in  illo  libro  esse  potue- 
runt, quae  a corruptoribus  interiecta  credi  uolunt  ? sed  nimirum 
illud  est,  quod  mihi  uidetur,  quod  peto  placidissimo  et  serenissimo  5 
iudicio  mecum  consideres,  nosti  enim,  quod  auctoris  sui 
Manichaei  personam  in  apostolorum  numerum  inducere  moli- 
entes dicunt  spiritum  sanctum,  quem  dominus  discipulis  se 
missurum  esse  promisit,  per  ipsum  ad  nos  uenisse.  itaque  si 
illos  , Actus  apostolorum’  acciperent,  in  quibus  euidenter  10 
aduentus  sancti  spiritus  praedicatur,  non  inuenirent,  quomodo 
id  inmissum  esse  dicerent,  uolunt  enim  nescio  quos  corrup- 
tores diuinorum  librorum  ante  ipsius  Manichaei  tempora 
fuisse,  corrupisse  autem  illos,  qui  Iudaeorum  legem  euangelio 
miscere  cupiebant,  hoc  de  spiritu  sancto  dicere  nequeunt,  15 
nisi  forte  diuinasse  illos  adserant  et  posuisse  in  suis  libris, 
quod  contra  futurum  aliquando  Manichaeum,  qui  spiritum 
sanctum  per  se  missum  esse  diceret,  proferretur,  uerum  de 
spiritu  sancto  alias  planius  aliquid  eloquemur.  nunc  ad  hoc, 
quod  intenderam,  redeamus.  20 

8.  Nam  et  historiam  ueteris  testamenti  et  aetiologiam  et 
analogiam  in  nouo  testamento  inueniri  satis,  ut  puto,  est 
demonstratum;  de  allegoria  restat  ostendere,  ipse  liberator  noster 
in  euangelio  allegoriam  utitur  ex  uetere  testamento,  generatio, 
inquit,  haec  signum  quaerit;  non  dabitur  ei  nisi  signum  25 
Ionae  prophetae,  sicut  enim  Ionas  in  uentre  ceti  tribus 
diebus  et  tribus  noctibus  fuit,  sic  et  filius  hominis 
tribus  diebus  et  tribus  noctibus  erit  in  corde  terrae. 

11  cf.  Act.  2,  2 sqq.  24  Matth.  12,  39  sq. 

nam  quid  ego  de  apostolo  Paulo  dicam,  qui  etiam  ipsam  Exodi 
historiam  futurae  Christianae  plebis  allegoriam  fuisse  significat 
ad  Corinthios  epistula  prima?  nolo  autem  uos  ignorare, 
fratres,  quia  patres  nostri  omnes  sub  nube  fuerunt  et 
5 omnes  per  mare  transierunt  et  omnes  in  Moysen 
baptizati  sunt  in  nube  et  mari;  et  omnes  eundem 
cibum  spiritalem  manducauerunt  et  omnes  eundem 
potum  spiritalem  biberunt,  bibebant  enim  de  spiritali 
petra  prosequenti  eos;  petra  autem  fuit  Christus,  sed 
10  non  in  pluribus  eorum  bene  conplacuit  deo;  prostrati 
enim  sunt  in  deserto,  haec  autem  figurae  nostrae  fuerunt, 
ut  non  simus  cupidi  malorum,  sicut  et  illi  concupierunt, 
neque  idola  colamus,  sicut  quidam  ex  illis,  sicut 
scriptum  est:  et  sedit  populus  manducare  et  bibere 
15  et  surrexerunt  ludere,  neque  fornicemur,  sicut  quidam 
ex  illis  fornicati  sunt,  et  ceciderunt  uno  die  uiginti  tria 
milia  hominum,  neque  tentemus  Christum,  sicut  quidam 
eorum  tentauerunt  et  a serpentibus  interierunt,  neque 
murmuremus,  sicut  quidam  ex  illis  murmurauerunt  et 
20  perierunt  ab  exterminatore,  omnia  autem  ista  in 
figura  contingebant  illis;  scripta  autem  sunt  ad  cor- 
reptionem nostram,  inquos  finis  saeculorum  deuenit. 
est  item  apud  apostolum  allegoria  quaedam,  sane  ad  causam 
maxime  pertinens,  ideo  quod  idem  ipsi  eam  in  disputando 
25  proferre  atque  ostentare  consuerunt,  idem  enim  Paulus  dicit 
ad  Galatas:  scriptum  est  enim,  quod  Abraham  duos  filios 
habuit,  unum  de  ancilla  et  unum  de  libera;  sed  is  quidem, 

3 I.  Cor.  10,  1 sqq.  26  Galat.  4,  22  sqq. 

qui  de  ancilla,  secundum  carnem  natus  est;  qui  autem 
de  libera,  per  promissionem:  quae  sunt  per  allegoriam 
dicta,  nam  haec  sunt  duo  testamenta:  unum  quidem  de 
monte  Sina  in  seruitutem  generans,  quod  est  Agar. 
Sina  enim  mons  est  in  Arabia,  quae  confinis  est  ei, 
quae  nunc  est  Hierusalem,  et  seruit  cum  filiis  suis, 
quae  autem  sursum  est  Hierusalem,  libera  est,  quae 
est  mater  omnium  nostrum. 

9.  Hic  igitur  illi  homines  minime  mali,  dum  frustrare  legem 
conantur,  eas  scripturas  adprobare  nos  cogunt,  adtendunt 
enim,  quod  dictum  est  in  seruitute  esse  eos,  qui  sub  lege 
sunt,  et  id  ultimum  prae  ceteris  uentilant:  euacuati  estis  a 
Christo,  qui  in  lege  iustificamini;  a gratia  excidistis, 
nos  haec  omnia  uera  esse  concedimus  nec  illam  legem  neces- 
sariam esse  dicimus  nisi  eis,  quibus  est  adhuc  utilis  seruitus, 
ideoque  utiliter  esse  latam,  quod  homines,  qui  reuocari  a pec- 
catis ratione  non  poterant,  tali  lege  cohercendi  erant,  poenarum 
scilicet  istarum,  quae  uideri  ab  stultis  possunt,  minis  atque 
terroribus : a quibus  gratia  Christi  cum  liberat,  non  legem 
illam  damnat,  sed  aliquando  nos  obtemperare  suae  caritati,  non 
seruire  timore  legis  inuitat.  ipsa  est  gratia,  id  est  beneficium, 
quod  non  intellegunt  sibi  uenisse  diuinitus,  qui  adhuc  esse  cu- 
piunt sub  uinculis  legis,  quos  merito  Paulus  obiurgat  tamquam 
infideles,  quia  a seruitute,  cui  certo  tempore  iustissima  dei 
dispositione  subiecti  erant,  iam  per  dominum  nostrum  Iesum 
se  liberatos  esse  non  credunt,  hinc  est  illud  eiusdem  apostoli: 
lex  enim  paedagogus  noster  erat  in  Christo,  ille  igitur 

12  Galat.  5,  4 27  Galat.  3,  24 

paedagogum  dedit  hominibus,  quem  timerent,  qui  magistrum 
postea,  quem  diligerent,  in  quibus  tamen  legis  praeceptis  atque 
mandatis,  quibus  nunc  Christianos  uti  fas  non  est,  quale  uel 
sabbatum  est  uel  circumcisio  uel  sacrificia  et  si  quid  huiusmodi 
5 est,  tanta  mysteria  continentur,  ut  omnis  pius  intellegat  nihil 
esse  perniciosius  quam  quicquid  ibi  est  accipi  ad  litteram, 
id  est  ad  uerbum;  nihil  autem  salubrius  quam  spiritu  reuelari. 
inde  est:  littera  occidit,  spiritus  autem  uiuificat;  inde 
est:  id  ipsum  uelamen  in  lectione  ueteris  testamenti 
10  manet,  quod  non  reuelatur,  quoniam  in  Christo  eua- 
cuatur.  euacuatur  namque  in  Christo  non  uetus  testamentum, 
sed  uelamen  eius,  ut  per  Christum  intellegatur  et  quasi 
denudetur,  quod  sine  Christo  obscurum  atque  adopertum  est. 
statim  quippe  idem  apostolus  subicit:  cum  autem  transieris 
15  ad  Christum,  auferetur  uelamen;  non  enim  ait:  auferetur 
lex  aut  testamentum  uetus.  non  igitur  per  domini  gratiam, 
tamquam  inutilia  ibi  tegerentur,  ablata  sunt,  sed  tegmen 
potius,  quo  utilia  tegebantur,  hoc  modo  agitur  cum  iis,  qui 
studiose  ac  pie,  non  turbide  atque  inprobe  scripturarum  illarum 
20  sensum  requirunt,  demonstraturque  sedulo  et  ordo  rerum  et 
causae  factorum  atque  dictorum  et  ueteris  testamenti  ad 
nouum  tanta  congruentia,  ut  apex  nullus,  qui  non  consonet, 
relinquatur,  et  figurarum  tanta  secreta,  ut  omnia,  quae  inter- 
pretando eruuntur,  miseros  esse  cogant  fateri,  qui  haec  uolunt 
25  ante  condemnare  quam  discere. 

4 10.  Sed  ut  omissa  interim  altitudine  scientiae  sic  agam 

tecum,  quomodo  agendum  arbitror  cum  familiari  meo,  id  est 
sicut  ego  possum,  non  sicut  doctissimos  uiros  posse  miratus  sum: 
tria  genera  sunt  erroris,  quibus  homines  errant,  cum  aliquid 

8 II  Cor.  3,  6 et  14  et  16 

11 

1 quijquem  V 5 omnes  Ch  7 autem  om.SMmV  reelariP2  10euacuetur£ 
13  ad  opertum  V 15  non  ait  enim  V 18  his  Ch  SM  Vp  5 iis 

d re  in  i 

(ex  his  m.  2 coit.)  P 19  turbine  m 2 20  adquirunt  S 2 acqrunt  m,2  ad- 

U 

quirunt  V 21  ceteris  S 24  eruntur  Ch  26  interi  Ch  altitudine] 
multitudine  S V 27  agendo  Ch 


14 


S.  Aureli  Augustini 


legunt,  de  singulis  dicam,  primum  genus  est,  in  quo  id  quod 
falsum  est  uerum  putatur,  cum  aliud  qui  scripsit  putauerit. 
alterum  est,  quamuis  non  tam  late  patens,  non  tamen  minus 
noxium,  cum  id  quod  falsum  est  uerum  putatur,  id  tamen 
putatur,  quod  etiam  ille  qui  scripsit  putauit.  tertium  est,  cum  ex 
alieno  scripto  intellegitur  aliquid  ueri,  cum  hoc  ille  qui  scripsit 
non  intellexerit,  in  quo  genere  non  parum  est  utilitatis;  immo 
si  diligentius  consideres,  totus  legendi  fructus  est  integer, 
primi  generis  exemplum  est,  ut  si  quisquam  uerbi  gratia 
dicat  et  credat  Rhadamanthum  apud  inferos  audire  ac  diiudi- 
care  causas  mortuorum,  eo  quod  Maronis  in  carmine  id  legerit, 
hic  enim  errat  duobus  modis:  quod  et  rem  non  credendam 
credit  neque  id  putandus  est  credidisse  ille  quem  legit,  alterum 
genus  animaduerti  sic  potest:  si  quis,  quia  Lucretius  animam 
ex  atomis  esse  scribit  eamque  post  mortem  in  easdem  atomos 
solui  atque  interire,  id  uerum  ac  sibi  credendum  arbitretur,  nam 
et  hic  non  minus  miser  est,  si  de  re  tanta  id  quod  falsum 
est  pro  certo  sibi  persuasit,  quamquam  id  Lucretius,  cuius  libris 
deceptus  est,  opinatus  sit.  quid  enim  huic  prodest  de  auctoris 
sententia  certum  esse,  quando  sibi  eum  non  per  quem  erraret, 
sed  cum  quo  erraret,  elegerit?  tertio  generi  est  illud  ad- 
commodatum:  si.  quis  Epicurum  lecto  eius  in  libris  aliquo 
loco,  ubi  continentiam  laudat,  in  uirtute  illum  summum  bonum 
posuisse  adseueret  et  ideo  non  esse  culpandum,  huic  enim  quid 
obest  error  Epicuri,  si  summum  bonum  hominis  uoluptatem 
ille  corporis  credit,  cum  iste  non  se  dederit  tam  turpi  noxiaeque 
sententiae  neque  ob  aliam  causam  ei  placeat  Epicurus,  nisi 
quod  eum  sensisse  non  putat,  quod  sentiri  non  oporteat?  hic 
error  non  modo  humanus  est,  sed  saepe  etiam  homine  dignissimus. 

11  Aen.  VI  566  sqq. 

quid  enim?  si  mihi  de  aliquo,  quem  diligerem,  nuntiaretur,  quod 
sibi,  cum  esset  barbatus,  pueritiam  atque  infantiam  ita  placere 
multis  audientibus  dixerit,  ut  etiam  iurauerit  se  similiter 
uelle  uiuere,  idque  ita  milii  probaretur,  ut  inpudenter  negarem, 
5 num  reprehendendus  cuipiam  uiderer,  si  eum  existimarem, 
cum  hoc  diceret,  significare  uoluisse  sibi  placere  innocentiam, 
et  ab  eis,  quibus  hominum  genus  inuolueretur  cupiditatibus 
animum  alienum,  et  ex  eo  illum  magis  magisque  diligerem, 
quam  antea  diligebam,  etiamsi  fortasse  illi  in  puerorum  aetatibus 
10  libertatem  quandam  in  ludendo  et  cibando  atque  ignauum 
otium  stultus  adamasset?  fac  enim  eum  esse  defunctum, 
postquam  hoc  mihi  nuntiatum  est,  nec  interrogari  a me  potuisse 
quicquam,  ut  aperiret  sententiam  suam:  essetne  quisquam 
tam  inprobus,  qui  mihi  suscenseret,  cum  hominis  laudarem 
15  propositum  et  uoluntatem  per  illa  ipsa  uerba,  quae  acceperam? 
quid?  quod  etiam  iustus  rerum  existimator  non  dubitaret 
fortasse  laudare  opinionem  ac  uoluntatem  meam,  cum  et 
innocentia  mihi  placeret  et  homo  de  homine  in  re  dubia 
bene  potius  existimarem,  cum  etiam  male  liceret. 

2<5  11.  Quae  cum  ita  sint,  audi  etiam  earundem  scripturarum 

totidem  condiciones  et  differentias;  nam  necesse  est  totidem 
occurrant,  aut  enim  utiliter  scripsit  quispiam  et  non  utiliter 
ab  aliquo  intellegitur,  aut  utrumque  inutiliter  fit,  aut  utiliter 
intellegit  lector,  cum  ille  contra,  qui  legitur,  scripserit,  horum 
25  trium  primum  non  inprobo,  ultimum  non  curo,  nam  neque 
possum  reprehendere  hominem,  qui  nulla  sua  culpa  male 
intellectus  est,  nec  moleste  habere  quemquam  legi,  qui  uerum 
non  uiderit,  cum  obesse  legentibus  nihil  uideam.  unum  igitur 
genus  est  probatissimum  et  quasi  purgatissimum,  cum  et  bona 


u hi  im 

scripta  sunt  et  in  bonam  partem  accipiuntur  a legentibus,  id 
quoque  tamen  adhuc  in  duo  diuiditur;  non  enim  penitus 
excludit  errorem,  nam  euenit  plerumque,  ut  cum  bene  senserit 
scriptor,  bene  etiam  lector  sentiat,  sed  aliud  quam  ille  et  saepe 
melius,  saepe  inferius, utiliter  tamen,  cum  autem  et  hoc  sentimus, 
quod  ille  quem  legimus  — et  id  est  uitae  bene  agendae  ad- 
commodatissimum  — cumulatissime  sese  habet  ueritas  nec 
aliunde  aperitur  falsitatis  locus,  quod  genus  cum  de  rebus 
obscurissimis  lectio  est,  rarissimum  omnino  est  neque  id  mea 
sententia  liquido  sciri,  sed  tantummodo  credi  potest,  quibus 
enim  argumentis  absentis  uel  mortui  hominis  uoluntatem  ita 
colligam,  ut  de  illa  iurare  possim,  cum  etiam  si  praesens  interro- 
garetur, multa  esse  possent,  quae,  si  malus  non  esset,  officiosis- 
sime absconderet?  illud  autem  nihil  ad  rem  cognoscendam 
ualere  arbitror,  qualis  fuerit  ille,  qui  scripsit;  honestissime 
tamen  bonus  creditur,  cuius  litteris  generi  humano  posterita- 
tique consultum  est. 

12.  Quamobrem  uellem  mihi  isti  dicerent,  in  quo  genere  ponant 
ecclesiae  catholicae  quem  putant  errorem,  si  in  primo,  graue 
omnino  crimen,  sed  defensionem  longam  non  requirit;  satis 
est  enim  negare  ita  nos  intellegere,  ut  illi,  cum  inuehuntur, 
existimant,  si  in  secundo,  non  minus  graue  est,  sed  eadem 
uoce  refellentur,  si  in  tertio,  nullum  crimen  est.  age  ac  deinde 
scripturas  ipsas  considera,  quid  enim  libris  obiciunt  ueteris 
quod  dicitur  testamenti?  numquidnam,  quod  boni  sunt,  sed  male 
intelleguntur  a nobis?  at  eos  ipsi  non  accipiunt,  an  quia  nec 
boni  sunt  nec  bene  accipiuntur?  at  hoc  superior  defensio  satis 
expugnat,  an  illud  dicent:  quamuis  bene  a uobis  accipiantur^ 
mali  sunt  tamen?  quid  est  aliud  uiuos,  cum  quibus  res  agitur, 
aduersarios  absoluere  atque  olim  mortuos,  cum  quibus  nulla 

1 accipitur  V 4 senserit  V 9 mea]  in  ea  b 11  hominis  (es  corr. 

contentio  est,  accusare?  ego  quidem  illos  uiros  et  omnia  utiliter 
memoriae  mandasse  et  magnos  ac  diuinos  fuisse  et  illam  legem 
dei  iussu  ac  uoluntate  promulgatam  esse  et  conditam  credo 
et  id,  quamquam  perpauca  eius  generis  librorum  sciam, 
5 persuadere  tamen  facile  possum,  si  mihi  aequus  et  minime  per- 
tinax animus  adhibeatur,  atque  id  faciam,  cum  copia  nobis  data 
fuerit  beniuolarum  aurium  ac  mentis  tuae;  sed  hoc  cum 
potero,  nunc  autem  nonne  mihi  satis  est,  quoquo  modo  se 
ista  res  habeat,  deceptum  non  fuisse  ? 

13.  Testor,  Honorate,  conscientiam  meam  et  puris  animis 
inhabitantem  deum  nihil  me  existimare  prudentius,  castius, 
religiosius,  quam  sunt  illae  scripturae  omnes,  quas  testamenti 
ueteris  nomine  catholica  ecclesia  retinet,  miraris,  noui.  non 
enim  dissimulare  possum  longe  aliter  nobis  fuisse  persuasum, 
is  sed  nihil  est  profecto  temeritatis  plenius,  quae  nobis  tunc 
pueris  inerat,  quam  quorumque  librorum  expositores  deserere, 
qui  eos  se  tenere  ac  discipulis  tradere  posse  profitentur,  et 
eorum  sententiam  requirere  ab  his,  qui  conditoribus  illorum 
atque  auctoribus  acerbissimum  nescio  qua  cogente  causa 
20  bellum  indixerunt,  quis  enim  sibi  umquam  libros  Aristotelis 
reconditos  et  obscuros  ab  eius  inimico  exponendos  putauit,  ut 
de  his  loquar  disciplinis,  in  quibus  lector  fortasse  sine  sacri- 
legio labi  potest?  quis  denique  geometricas  litteras  Archimedis 
legere  magistro  Epicuro  aut  discere  uoluit,  contra  quas  ille 
25  multum  pertinaciter  nihil  earum,  quantum  arbitror,  intellegens 
disserebat?  an  istae  scripturae  legis  planissimae  sunt,  in  quas 
isti  quasi  uulgo  expositas  inpetum  faciunt  frustra  et  inaniter? 
qui  mihi  similes  uidentur  illi  mulierculae,  quam  iidem  ipsi 
solent  deridere,  quae  irata,  quod  ei  sol  iste  laudaretur  et  a 
30  manichaea  quadam  femina  colendus  commendaretur,  ut  erat 
religiose  simplex,  concita  exiluit  et  eum  locum,,  quem  sol 

per  fenestram  inlustrauerat,  -crebro  pede  percutiens:  ,ecce 
solem  deumque  tuum  calco’  clamare  coepit,  stulte  omnino  atque 
muliebriter  — quis  negat?  — sed  nonne  tibi  tales  uidentur 
isti,  qui  ea,  quae  non  intellegunt,  aut  cur,  aut  omnino  qualia  sint, 
quamue  iacentibus  similia,  subtilia  tamen  intellegentibus  atque 
diuina,  magno  inpetu  orationis  maledictisque  lacerantes,  quia 
eis  inperiti  plaudunt,  aliquid  se  proficere  existimant?  quic- 
quid  est,  mihi  crede,  in  scripturis  illis  altum  et  diuinum  est: 
inest  omnino  ueritas  et  reficiendis  instaurandisque  animis 
adcomodatissima  disciplina  et  plane  ita  modificata,  ut  nemo 
inde  haurire  non  possit,  quod  sibi  satis  est,  si  modo  ad 
hauriendum  deuote  ac  pie,  ut  uera  religio  poscit,  accedat,  quod 
ut  tibi  probem,  multis  rationibus  et  longiore  oratione  opus 
est.  agendum  enim  tecum  prius  est,  ut  auctores  ipsos  non 
oderis,  deinde  ut  ames;  et  hoc  agendum  quouis  alio  modo 
potius  quam  exponendis  eorum  sententiis  et  litteris,  prop- 
terea  quia  si  Yergilium  odissemus,  immo  si  non  eum,  prius- 
quam intellectus  esset,  maiorum  nostrorum  commendatione 
diligeremus,  numquam  nobis  satis  fieret  de  illis  eius  quae- 
stionibus innumerabilibus,  quibus  grammatici  agitari  et  per- 
turbari solent;  nec  audiremus  libenter,  qui  cum  eius  laude  illas 
expediret,  sed  ei  faueremus,  qui  per  eas  illum  errasse  ac  deli- 
rasse conaretur  ostendere,  nunc  uero  cum  eas  multi  ac  uarie 
pro  suo  quisque  captu  aperire  conentur,  his  potissimum 
plauditur,  per  quorum  expositionem  melior  inuenitur  poeta» 
qui  non  solum  nihil  peccasse,  sed  nihil  non  laudabiliter 
cecinisse  ab  eis  etiam,  qui  illum  non  intellegunt,  creditur, 
itaque  in  quaestiuncula  magistro  deficienti  et  quid  respondeat 
non  habenti  suscensemus  potius  quam  illum  mutum  uitio 
Maronis  putamus,  iam  si  ad  defensionem  suam  peccatum  tanti 

auctoris  adserere  uoluerit.  uix  apud  eum  discipuli  uel  datis 
mercedibus  remanebunt,  quantum  erat,  ut  similem  beneuolen- 
tiam  praeberemus  eis,  per  quos  locutum  esse  sanctum  spiritum 
tam  diuturna  uetustate  firmatum  est?  sed  scilicet  intellegentis- 
5 simi  adulescentes  et  miri  rationum  exploratores  non  euolutis 
saltem  illis  litteris,  non  quaesitis  magistris,  non  aliquantum 
nostra  tarditate  accusata,  non  denique  uel  mediocri  corde 
concesso  eis,  qui  huiusmodi  litteras  per  totum  orbem  tam 
longo  tempore  legi,  custodiri  tractarique  uolu erunt,  nihil  apud 
10  illos  credendum  putauimus,  eorum  qui  istis  inimici  infestique 
sunt  uoce  commoti,  apud  quos  falsa  pollicitatione  rationis 
inaudita  milia  fabularum  credere  et  colere  cogeremur. 

7 14.  Sed  nunc  quod  institui  peragam,  si  possum,  et  sic 

apud  te  agam,  ut  fidem  catholicam  non  interim  aperiam,  sed 
15  ad  scrutanda  eius  magna  mysteria  eis,  quorum  animae  sibi 
curae  sunt,  spem  diuini  fructus  et  inueniendae  ueritatis 
ostendam,  nemo  dubitat  eum,  qui  ueram  religionem  requirit, 
aut  iam  credere  inmortalem  esse  animam,  cui  prosit  illa  religio, 
aut  etiam  id  ipsum  in  eadem  religione  uelle  inuenire.  animae 
20  igitur  causa  omnis  religio;  nam  corporis  natura  quoquo  modo 
se  habeat,  nullam  curam  ac  sollicitudinem  incutit  ei,  prae- 
sertim post  mortem,  cuius  anima  tenuerit  quo  beata  sit. 
animae  igitur  causa  uel  solius  uel  maxime  uera,  si  qua  est, 
religio  constituta  est.  haec  autem  anima  — uidero  quam  ob 
25  causam  et  hoc  obscurissimum  esse  confiteor  — errat  tamen  ac 
stulta  est,  nt  uidemus,  donec  adipiscatur  percipiatque  sapien- 
tiam, et  fortasse  ipsa  est  uera  religio,  num  te  ad  fabulas 
mitto?  num  aliquid  cogo  te  temere  credere?  animam  no- 
stram dico  eiTore  ac  stultitia  inretitam  et  demersam  uiam,  si 

qua  est,  quaerere  ueritatis.  si  hoc  in  te  non  est,  da  ueniam  et 
participare  mecum,  quaeso,  sapientiam  tuam;  sin  id,  quod  dico, 
agnoscis  in  te,  simul,  obsecro,  quaeramus  uerum. 

15.  Puta  nos  adhuc  neminem  audisse  cuiuspiam  religionis 
insinuatorem,  ecce  res  noua  est  a nobis  negotiumque  suscep- 
tum. quaerendi  sunt,  credo,  huius  rei,  si  ulla  est,  professores, 
fac  nos  repperisse  alios  aliud  opinantes  et  diuersitate  opinionum 
ad  se  quemque  trahere  cupientes,  sed  inter  hos  excellere  famae 
interim  celebritate  quosdam  atque  omnium  paene  occupatione 
populorum,  utrum  isti  uerum  teneant,  magna  quaestio  est;  sed 
nonne  prius  sunt  explorandi,  ut,  quamdiu  erramus,  si  quidem 
homines  sumus,  cum  ipso  genere  humano  errare  uideamur? 

16.  At  enim  apud  paucos  quosdam  est  ueritas.  scis  ergo 
iam  quae  sit,  si  scisr  apud  quos  sit.  nonne  dixeram  paulo  ante,  ut 
quasi  rudes  quaereremus?  sed  si  ex  ipsa  ui  ueritatis  paucos 
eam  tenere  coniectas,  qui  uero  sint,  nescis,  quid?  si  ita  pauci 
sunt,  qui  uerum  sciunt,  ut  auctoritate  sua  multitudinem  teneant, 
unde  se  in  illa  secreta  expedire  et  quasi  eliquare  paucitas 
possit?  nonne  uidemus,  quam  pauci  summam  eloquentiam 
consequantur,  cum  per  totum  orbem  rhetorum  scholae  adulescen- 
tium gregibus  perstrepant?  numquidnam  inperitorum  perterriti 
multitudine,  quicumque  boni  oratores  euadere  uolunt,  Caecilii 
sibi  potius  aut  Eruci  orationibus  quam  Tullianis  nauandam 
operam  existimant?  haec  adpetunt  omnes,  quae  maiorum 
auctoritate  firmata  sunt,  eadem  inperitorum  turbae  discere 
moliuntur,  quae  a paucis  doctis  discenda  recepta  sunt;  adsequun- 
tur  autem  perpauci,  agunt  pauciores,  clarescunt  paucissimi, 
quid?  si  tale  quiddam  est  uera  religio,  quid?  si  multitudo  inpe- 

ritorum  frequentat  ecclesias,  sed  nullum  argumentum  est  ideo 
neminem  illis  mysteriis  factum  esse  perfectum,  et  tamen  si  tam 
pauci  studerent  eloquentiae  quam  pauci  sunt  eloquentes, 
numquam  nos  parentes  nostri  magistris  talibus  commendandos 
5 putarent,  cum  igitur  ad  haec  studia  nos  multitudo  inuitauerit, 
quae  inperitorum  parte  copiosa  est,  ut  id,  quod  pauci  adipisci 
possunt,  adamaremus,  cur  nobis  esse  similem  in  religione 
nolumus  causam,  quam  cum  magno  animae  discrimine  fortasse 
contemnimus?  si  enim  uerissimus  et  sincerissimus  dei  cultus, 
10  quamuis  sit  apud  paucos,  apud  eos  tamen  est,  quibus  multitudo 
quamquam  cupiditatibus  inuoluta  et  a puritate  intellegentiae 
remota  consentit  — quod  fieri  posse  quis  dubitet?  — quaero,  si 
quis  temeritatem  ueeordiamque  nostram  arguat,  quod  non 
apud  eius  magistros  eam  diligenter  inuestigamus,  cuius  inueni- 
15  endae  nobis  magna  cura  inest,  quid  respondere  possimus? 
deterruit  me  multitudo?  cur  ab  studio  artium  liberalium  uix 
huic  praesenti  uitae  aliquid  commodi  adferentium,  cur  ab  inqui- 
renda pecunia,  cur  ab  honore  adipiscendo,  cur  denique  a 
conparanda  et  retinenda  bona  ualetudine,  postremo  cur  ab 
20  ipsa  beatae  uitae  adpetitione,  cum  his  omnes  occupentur, 
pauci  excellant,  nulla  deterruit  multitudo? 

17.  At  absurda  ibi  dici  uidebantur.  quibus  adserentibus?  nempe 
inimicis,  qualibet  causa,  qualibet  ratione  — non  enim  hoc 
nunc  quaeritur  — tamen  inimicis,  cum  legerem,  per  me  ipse 
25  cognoui.  itane  est?  nulla  inbutus  poetica  disciplina  Terentia- 
num Maurum  sine  magistro  adtingere  non  auderes,  — Asper, 
Cornutus.  Donatus  et  alii  innumerabiles  requiruntur,  ut  quilibet 
poeta  possit  intellegi,  cuius  carmina  et  theatri  plausus 
uidentur  captare  — tu  in  eos  libros,  qui  quoquo  modo  se 
30  habeant,  sancti  tamen  diuinarumque  rerum  pleni  prope  to- 

tius  generis  humani  confessione  diffamantur,  sine  duce  inruis 
et  de  his  sine  praeceptore  audes  ferre  sententiam  nec  si  tibi 
aliqua  occurrunt,  quae  uideantur  absurda,  tarditatem  tuam 
et  putrefactum  tabe  huius  mundi  animum,  qualis  omnium 
stultorum  est,  accusas  potius  quam  eos,  qui  fortasse  a talibus  5 
intellegi  nequeunt?  quaereres  aliquem  pium  simul  et  doctum, 
uel  qui  talis  esse  multis  consentientibus  diceretur,  cuius  et 
praeceptis  melior  et  doctrina  peritior  fieres,  non  facile 
reperiebatur?  cum  labore  inuestigaretur.  deerat  in  ea  terra, 
quam  incolebas?  quae  causa  utilius  cogeret  peregrinari?  in  10 
continenti  prorsus  latebat  aut  non  erat?  nauigaretur.  si  in 
propinquo  trans  mare  non  inueniebatur,  progredereris  usque 
ad  illas  terras,  in  quibus  ea,  quae  illis  libris  continentur, 
gesta  esse  dicuntur,  quid  tale  fecimus,  Honorate?  et  tamen 
religionem  fortasse  sanctissimam  — adhuc  enim  quasi  dubi-  is 
tandum  sit  loquor  — cuius  opinio  totum  iam  terrarum  orbem 
occupauit,  miserrimi  pueri  pro  nostro  arbitrio  iudicioque 
damnauimus.  quid?  si  illa,  quae  nonnullos  inperitos  in  eisdem 
scripturis  uidentur  offendere,  eo  sunt  ita  posita,  ut  cum  res 
abhorrentes  a sensu  qualium  cumque  hominum,  nedum  pruden-  20 
tium  atque  sanctorum,  legerentur,  secretam  significationem 
multo  studiosius  quaereremus?  nonne  cernis,  ut  Catamitum 
bucolicorum,  cui  pastor  durus  effluxit,  conentur  homines 
interpretari  et  Alexim  puerum,  in  quem  Plato  etiam  carmen 
amatorium  fecisse  dicitur,  nescio  quid  magnum  significare,  25 
sed  inperitorum  iudicium  fugere  adfirment,  cum  sine  ullo 

sacrilegio  poeta  uberrimus  uideri  possit  libidinosas  cantiun- 
culas edidisse? 

18.  Sed  reuera  reuocabat  nos  atque  prohibebat  a quaerendo 
aut  alicuius  legis  sanctio  aut  aduersantium  potentia  aut  sacra- 
torum persona  uilis  aut  fama  turpis  aut  institutionis  nouitas 
aut  occulta  professio?  nihil  horum  est.  omnia  diuina  et  hu- 
mana iura  permittunt  quaerere  catholicam  fidem;  tenere  autem 
et  colere  per  humanum  certe  ius  licet,  si  de  diuino  quamdiu 
erramus,  incertum  est:  nemo  inbecillitatem  nostram  terret 
inimicus  — quamquam  ueritas  atque  animae  salus  si  diligenter 
quaesita,  ubi  tutissime  licet,  inuenta  non  fuerit,  cum  quouis 
discrimine  quaeri  debeat  — omnium  dignitatum  et  potestatum 
gradus  huic  diuino  cultui  deuotissime  inseruiunt;  honestissimum 
est  religionis  nomen  et  praeclarissimum,  quid  inpedit  tandem 
perscrutari  atque  discutere  pia  et  sedula  inuestigatione,  utrum 
hic  est  illud,  quod  sincerissime  nosse  et  custodire  paucos 
necesse  est,  etiamsi  omnium  in  id  gentium  uoluntas  fauorque 
conspiret? 

19.  Quae  cum  ita  sint,  fac  nos,  tut  dixi,  nunc  primum 
quaerere,  cuinam  religioni  animas  nostras  purgandas  instau- 
randasque  tradamus,  procul  dubio  a catholica  ecclesia  sumen- 
dum exordium,  plures  enim  iam  Christiani  sunt,  quam  si 
Iudaei  simulacrorum  cultoribus  adiungantur.  eorundem  autem 
Christianorum , cum  sint  haereses  plures  atque  omnes  se 
catholicos  uelint  uideri  aliosque  praeter  se  haereticos  nomi- 
nent, una  est  ecclesia,  ut  omnes  concedunt:  si  totum  orbem 
consideres,  refertior  multitudine ; ut  autem  qui  nouerunt 
adfirmant,  etiam  ueritate  sincerior  ceteris  omnibus,  sed  de 
ueritate  alia  quaestio  est.  quod  autem  quaerentibus  satis 
est.  una  est  catholica,  cui  haereses  aliae  diuersa  nomina 

inponunt,  cum  ipsae  singulae  propriis  uocabulis,  quae  negare 
non  audeant,  appellentur,  ex  quo  intellegi  datur,  iudicantibus 
arbitris,  quos  nulla  inpedit  gratia,  cui  sit  catholicum  nomen, 
ad  quod  omnes  ambiunt,  tribuendum,  sed  ne  id  loquacissime 
aut  superfluo  quispiam  disserendum  putet,  una  est  certe, 
in  qua  ipsae  quodam  modo  etiam  humanae  leges  Christianae 
sunt,  nullum  ego  hinc  praeiudicium  fieri  uolo,  sed  exordium 
quaerendi  oportunissimum  iudico.  non  enim  metuendum  est, 
ne  uerus  dei  cultus  nullo  proprio  robore  innixus  ab  eis,  quos 
fulcire  debeat,  fulciendus  esse  uideatur;  sed  certe  perfectae 
felicitatis  est,  si  potuerit  ibi  uerum  inueniri,  ubi  et  inquisitio 
eius  et  retentio  securissima  est : si  non  potuerit,  tum  demum 
alia  quocumque  periculo  adeunda  atque  rimanda  sunt. 

8 20.  His  igitur  constitutis,  quae,  ut  opinor,  ita  iusta  sunt, 

ut  obtinere  apud  te  istam  causam  quouis  aduersario  debeam, 
edam  tibi,  ut  possum,  cuiusmodi  uiam  usus  fuerim,  cum  eo 
animo  quaererem  ueram  religionem,  quo  nunc  exposui  esse 
quaerendam,  ut  enim  a uobis  trans  mare  abscessi,  iam  cuncta- 
bundus atque  haesitans,  .quid  mihi  tenendum,  quid  dimittendum 
esset  — quae  mihi  cunctatio  in  dies  maior  oboriebatur,  ex 
quo  illum  hominem,  cuius  nobis  aduentus,  ut  nosti,  ad  ex- 
plicanda omnia,  quae  nos  mouebant,  quasi  de  caelo  promitte- 
batur, audiui  eumque  excepta  quadam  eloquentia  talem  quales 
ceteros  esse  cognoui  — rationem  ipse  mecum  habui  magnam- 
que  deliberationem  iam  in  Italia  constitutus,  non  utrum 
manerem  in  illa  secta,  in  quam  me  incidisse  paenitebat,  sed 
quonam  modo  uerum  inueniendum  esset,  in  cuius  amorem 
suspiria  mea  nulli  melius  quam  tibi  nota  sunt,  saepe  mihi 

uidebatur  non  posse  inueniri  magnique  fluctus  cogitationum 
mearum  in  academicorum  suffragium  ferebantur,  saepe  rursus 
intuens,  quantum  poteram,  mentem  humanam  tam  uiuacem,  tam 
sagacem,  tam  perspicacem,  non  putabam  latere  ueritatem, 
5 nisi  quod  in  ea  quaerendi  modus  lateret,  eundemque  ipsum 
modum  ab  aliqua  diuina  auctoritate  esse  sumendum,  restabat 
quaerere,  quaenam  illa  esset  auctoritas,  cum  in  tantis  dissen- 
sionibus se  quisque  illam  traditurum  polliceretur,  occurrebat 
igitur  inexplicabilis  silua,  cui  demum  inseri  multum  pigebat; 
10  atque  inter  haec  sine  ulla  requie  cupiditate  reperiendi  ueri 
animus  agitabatur,  dissuebam  me  tamen  magis  magisque  ab 
istis,  quos  iam  deserere  proposueram,  restabat  autem  aliud 
nihil  in  tantis  periculis,  quam  ut  diuinam  prouidentiam  lacri- 
mosis et  miserabilibus  uocibus,  ut  opem  mihi  ferret,  deprecarer. 
15  atque  id  sedulo  faciebam;  et  iam  fere  me  commouerant  non- 
nullae disputationes  Mediolanensis  episcopi,  ut  non  sine  spe 
aliqua  de  ipso  uetere  testamento  multa  quaerere  cuperem, 
quae,  ut  scis,  male  nobis  commendata  execrabamur.  decreue- 
ramque  tamdiu  esse  catechumenus  in  ecclesia,  cui  traditus  a 
20  parentibus  eram,  donec  aut  inuenirem,  quod  uellem,  aut  mihi 
persuaderem  non  esse  quaerendum,  oportunissimum  ergo  me 
ac  ualde  docilem  tunc  inuenire  posset,  qui  posset  docere,  hoc 
ergo  modo  et  simili  animae  tuae  cura  sit.  diu  quoque  te  adfectum 
uides ; et  si  iam  satis  tibi  iactatus  uideris  finemque  huiu-s- 
25  modi  laboribus  uis  inponere,  sequere  uiam  catholicae  disci- 
plinae, quae  ab  ipso  Christo  per  apostolos  ad  nos  usque 
manauit  et  abhinc  ad  posteros  manatura  est. 

<>  21.  Ridiculum,  inquis,  istuc  est,  cum  omnes  hanc  se 

profiteantur  tenere  ac  docere,  profitentur  hoc  omnes  haeretici, 
negare  non  possum,  sed  ita,  ut  eis,  quos  inlectant.  rationem 
se  de  obscurissimis  rebus  polliceantur  reddituros,  eoque 
catholicam  maxime  criminantur,  quod  illis,  qui  ad  eam  ueniunt, 
praecipitur,  ut  credant,  se  autem  non  iugum  credendi  inponere, 
sed  docendi  fontem  aperire  gloriantur,  quid,  inquis,  dici  potuit, 
quod  ad  eorum  laudem  maxime  pertineret?  non  ita  est.  hoc 
enim  faciunt  nullo  robore  praediti,  sed  ut  aliquam  concilient 
multitudinem  nomine  rationis : qua  promissa  naturaliter  anima 
gaudet  humana  nec  uires  suas  ualetudinemque  considerans 
sanorum  escas  adpetendo,  quae  male  committuntur  nisi  ualen- 
tibus,  inruit  in  uenena  fallentium,  nam  uera  religio,  nisi  cre- 
dantur ea,  quae  quisque  postea,  si  se  bene  gesserit  dignusque 
fuerit,  adsequatur  atque  percipiat,  et  omnino  sine  quodam 
graui  auctoritatis  imperio  inire  recte  nullo  pacto  potest. 

22.  Sed  quaeris  fortasse  uel  de  hoc  ipso  aliquam  accipere 
rationem,  qua  tibi  persuadeatur  non  prius  ratione  quam  fide 
te  esse  docendum,  quod  facile  potest,  si  modo  aequum  te 
praebeas,  sed  ut  commode  fiat,  uolo  quasi  respondeas  inter- 
roganti et  primo  dicas  mihi,  quare  tibi  uideatur  non  esse 
credendum,  quod  ipsa,  inquis,  credulitas,  a qua  creduli  nomi- 
nantur, uitium  quoddam  mihi  uidetur  esse,  alioquin  hoc 
nomen  non  pro  conuicio  obiectare  soleremus,  nam  si  suspicio- 
sus in  uitio  est,  eo  quod  non  conperta  suspicatur,  quanto 
magis  credulus,  qui  hoc  a suspicioso  differt,  quod  ille  in- 
cognitis aliquam,  iste  nullam  tribuit  dnbiationem.  interim 
accipio  hanc  opinionem  ac  distinctionem,  sed  scis  etiam  curi- 
osum non  nos  solere  appellare  sine  conuicio,  studiosum  uero 
etiam  cum  laude,  quamobrem  adtende,  si  placet,  etiam  inter 

haec  duo  quid  tibi  distare  uideatur.  id  certe  respondes,  quod 
quamuis  uterque  agatur  magna  cupiditate  noscendi,  curiosus 
tamen  ea  requirit,  quae  nihil  ad  se  adtinent,  studiosus 
autem  contra  quae  ad  sese  adtinent  requirit,  sed  quia  non 
5 negamus  ad  hominem  pertinere  coniugem  ac  liberos  et  eorum 
salutem,  si  quispiam  peregre  positus,  quemadmodum  ualeant 
ac  sese  agant  sua  coniux  ac  liberi,  omnes  aduenientes  sedulo 
percontetur,  magna  utique  ducitur  cupiditate  noscendi,  et  tamen 
hunc  studiosum  non  uocamus,  qui  et  magno  opere  scire  uult 
10  et  ea,  quae  ad  se  maxime  pertinent,  quare  iam  intellegis  eo 
uaccillare  istam  definitionem  studiosi,  quod  omnis  quidem 
studiosus  ea  nosse  uult,  quae  ad  se  pertinent,  non  tamen 
omnis,  qui  id  agit,  studiosus  uocandus  est,  sed  is,  qui  ea, 
quae  ad  animum  nutriendum  liberaliter  atque  ornandum  perti- 
15  nent,  inpensissime  requirit:  tamen  studentem  recte  appellamus 
praesertim  addentes,  quid  studeat  audire,  nam  etiam  suorum 
studiosum  possumus  appellare,  si  suos  tantum  diligit,  non 
tamen  adiunctione  nulla  communi  nomine  studiosorum  dignum 
putamus,  audiendi  autem  cupidum,  quemadmodum  se  sui 
20  haberent,  non  appellarem  studiosum  audiendi,  nisi  gaudens 
bona  fama  id  ipsum  saepe  uellet  audire ; studentem  uero, 
etiamsi  semel,  refer  nunc  animum  ad  curiosum  et  dic  Inihi, 
utrum  si  quis  fabellam  libenter  audiret  nihil  sibi  omnino 
profuturam,  id  est  rerum  ad  se  non  pertinentium,  neque  id 
25  odiose  atque  crebro,  sed  rarissime  ac  modestissime  uel  in 
conuiuio  uel  in  aliquo  circulo  ulloue  consessu,  uidereturne 
tibi  curiosus?  non  opinor,  sed  certe  habens  illius  rei  curam, 
cum  libenter  audiret,  profecto  uideretur.  quapropter  etiam 

curiosi  definitio  ea  regula,  qua  studiosi,  emendanda  est.  uide 
igitur,  utrum  et  illa  superiora  emendanda  sint,  cur  enim  non 
et  suspiciosi  nomine  indignus  sit,  qui  aliquando  aliquid 
suspicatur,  et  creduli,  qui  aliquando  aliquid  credit?  itaque 
ut  inter  stu-dentem  alicuius  rei  et  omnino  studiosum  rursumque 
inter  curam  habentem  atque  curiosum,  ita  inter  credentem 
et  inter  credulum  plurimum  intere  st. 

10  28  Sed  nunc  uide,  inquies,  utrum  in  religione  credere  debe- 

amus. neque  enim  si  concedimus  aliud  esse  credere,  aliud 
credulum  esse,  sequitur,  ut  nulla  culpa  sit  in  religionibus 
credere,  quid?  si  enim  et  credere  et  credulum  esse  uitiosum 
est,  quemadmodum  et  ebrium  et  ebriosum  esse  ? quod  qui 
certum  existimat,  nullum  mihi  habere  posse  amicum  uidetur. 
si  enim  turpe  est  aliquid  credere,  aut  turpiter  facit,  qui  amico 
credit,  aut  nihil  amico  credens  quomodo  amicum  uel  ipsum 
uel  se  appellet,  non  uideo.  hic  fortasse  dicas  : concedo  aliquid 
aliquando  esse  credendum ; nunc  expedi,  quomodo  in  religione 
turpe  non  sit  credere  antequam  scire,  faciam,  si  potero, 
quocirca  ex  te  quaero,  quid  existimes  in  grauiore  culpa  esse, 
religionem  tradere  indigno,  an  id  quod  ab  eis,  qui  illam 
tradunt,  dicitur  credere,  si,  quem  dicam  indignum,  non 
intell-egis,  eum  dico,  qui  ficto  pectore  accedit,  concedis,  ut 
arbitror,  magis  culpandum  esse  tali  homini  pandere  si  qua 
sunt  sancta  secreta  quam  religiosis  uiris  de  ipsa  religione 
aliquid  adfirmantibus  credere,  neque  enim  te  aliud  respondere 
decuerit,  quare  nunc  fac  putes  eum  adesse,  qui  tibi  religionem 
sit  traditurus : quonam  modo  illi  fidem  facturus  es  uero 
animo  te  accedere  neque  quicquam  in  te.  quod  ad  hanc  rem 

adtinet,  doli  atque  simulationis  esse  ? dices  bona  tua  con- 
scientia nihil  te  fingere,  quantis  poteris  id  ipsum  adserens 
uerbis,  sed  tamen  uerbis.  non  enim  animi  tui  latebras,  ita  ut 
intime  sciaris,  homo  homini  aperire  possis,  at  ille  si  dixerit: 
5 ecce  credo  tibi;  sed  nonne  est  aequius,  ut  etiam  tu  credas 
mihi,  cum  tu  beneficium,  si  aliquid  ueri  teneo,  sis  accepturus, 
daturus  ego  ? quid  respondebimus  nisi  esse  credendum  ? 

24.  Sed,  inquis,  nonne  erat  melius,  rationem  mihi  redderes, 
ut  ea  quocumque  me  duceret,  sine  ulla  sequerer  temeritate  ? 
io  erat  fortasse;  sed  cum  res  tanta  sit,  ut  deus  tibi  ratione 
cognoscendus  sit,  omnesne  putas  idoneos  esse  percipiendis 
rationibus,  quibus  ad  diuinam  intellegentiam  mens  ducitur 
humana,  an  plures,  an  paucos  ? paucos,  ais,  existimo,  horumne 
n numero  esse  te  credis  ? non  est  meum,  inquis,  hoc  respon- 
15  dere.  illius  ergo  putas  etiam  hoc  tibi  credere : quod  quidem 
facit,  tu  tantum  memento  iam  eum  bis  credidisse  tibi  in- 
certa dicenti,  te  illi  religiose  admonenti  ne  semel  quidem 
uelle  credere,  uerum  fac  ita  esse  uero  animo  te  ad  accipien- 
dam religionem  accedere  et  ita  paucorum  te  esse  hominum, 
20  ut  rationes,  quibus  ad  certam  cognitionem  uis  diuina  perducitur, 
capere  possis : quid  ? ceteris  hominibus,  qui  tam  sereno  ingenio 
praediti  non  sunt,  negandam  religionem  putas?  an  eos  pede- 
tentim  quibusdam  gradibus  ad  illa  summa  penetralia  esse 
ducendos?  uides  plane,  quid  sit  religiosius,  neque  enim  tibi 
25  quiuis  homo  in  rei  tantae  cupiditate  ullo  modo  deserendus 

aut  respuendus  uideri  potest,  sed  nonne  censes,  nisi  primo 
credat  se  ad  id,  quod  instituit,  peruenturum,  mentemque  sub- 
plicein  praebeat  et  quibusdam  magnis  necessariisque  praeceptis 
obtemperans  quadam  uitae  actione  perpurget,  non  eum  esse 
aliter  illa,  quae  pure  uera  sunt,  adepturum  ? censes  profecto, 
quid  ergo  istis,  quorum  de  genere  te  esse  iam  credo,  qui 
facillime  diuina  secreta  ratione  certa  capere  possunt,  si  hac 
uia  ueniant,  qua  illi  qui  primitus  credunt,  numquid  tandem 
oberit?  non  arbitror,  sed  tamen,  ais,  quid  eos  morari  opus 
est?  quia  etsi  facto  sibi  nihil  nocebunt,  nocebunt  tamen 
exemplo  ceteris,  uix  enim  est,  qui  de  se  tantum  sentiat, 
quantum  potest;  sed  qui  minus,  excitandus  est,  qui  amplius, 
reprimendus,  ut  neque  ille  desperatione  frangatur,  neque  iste 
praecipitetur  audacia,  quod  facile  fit,  si  etiam  ii,  qui  ualent 
uolare,  ne  cui  sint  periculoso  inuitamento,  paulisper  cogantur 
incedere,  qua  etiam  ceteris  tutum  est.  haec  est  prouidentia 
uerae  religionis,  hoc  iussum  diuinitus,  hoc  beatis  maioribus 
traditum,  hoc  ad  nos  usque  seruatum : hoc  perturbare  uelle 
atque  peruertere,  nihil  est  aliud  quam  ad  ueram  religionem 
sacrilegam  uiam  quaerere,  quod  qui  faciunt,  nec  si  eis  conce- 
datur quod  uolunt,  possunt  quo  intendunt  peruenire.  cuiusmodi 
enim  libet  excellant  ingenio,  nisi  deus  adsit,  humo  repunt, 
tunc  autem  adest,  si  societas  humana  in  deum  tendentibus 
curae  sit.  quo  gradu  nihil  firmius  in  caelum  reperiri  potest, 
ego  quidem  huic  rationi  non  possum  resistere ; nam  nihil 
sine  cognitione  esse  credendum  qui  possum  dicere?  cum  et 
amicitia,  nisi  aliquid  credatur,  quod  certa  ratione  demonstrari 
non  potest,  omnino  nulla  sit,  et  saepe  dispensatoribus  seruis 
sine  ulla  culpa  dominorum  credatur,  in  religione  uero  quid 

iniquius  fieri  potest,  quam  ut  dei  antistites  nobis  non  fictum 
animum  pollicentibus  credant,  nos  eis  praecipientibus  nolimus 
credere  ? postremo  quae  potest  esse  uia  salubrior  quam  idoneum 
primo  fieri  percipiendae  ueritati,  adhibendo  iis  fidem,  quae  ad 
5 praecolendum  et  ad  praecurandum  animum  sunt  diuinitus  con- 
stituta? aut  si  iam  prorsus  idoneus  sis,  circuire  potius  aliquan- 
tum qua  tutissimum  est  ingredi,  quam  et  tibi  esse  auctorem 
periculi  et  ceteris  temeritatis  exemplum. 

11  25.  Quare  iam  superest,  ut  consideremus,  quo  pacto  hi  sequendi 

io  non  sint,  qui  se  pollicentur  ratione  ducturos,  nam  quomodo 
sine  culpa  possimus  sequi  eos,  qui  credere  iubent,  iam  dictum 
est ; ad  hos  autem  sponsores  rationis  non  modo  sine  uitupera- 
tione,  sed  etiam  cum  aliqua  laude  se  uenire  nonnulli  putant: 
sed  non  ita  est.  duae  sunt  enim  personae  in  religione  lauda- 
15  biles : una  eorum,  qui  iam  inuenerunt,  quos  etiam  beatissimos 
iudicare  necesse  est ; alia  eorum,  qui  studiosissime  et  rectissime 
inquirunt,  primi  ergo  sunt  iam  in  ipsa  possessione,  alteri  in 
uia,  qua  tamen  certissime  peruenitur.  tria  sunt  alia  hominum 
genera,  profecto  inprobanda  ac  detestanda,  unum  est  opinantium, 
20  id  est  eorum,  qui  se  arbitrantur  scire  quod  nesciunt;  alterum 
eorum,  qui  sentiunt  quidem  se  nescire,  sed  non  ita  quaerunt, 
ut  inuenire  possint ; tertium  eorum,  qui  neque  se  scire  existi- 
mant nec  quaerere  uolunt.  tria  sunt  item  uelut  finitima  sibimet 
in  animis  hominum  distinctione  dignissima : intellegere,  credere, 
25  opinari,  quae  si  per  se  ipsa  considerentur,  primum  semper 
sine  uitio  est,  secundum  aliquando  cum  uitio,  tertium  num- 
quam  sine  uitio.  nam  intellegere  magna  et  honesta  uel  etiam 

diuina,  beatissimum  est;  intellegere  autem  superflua,  nihil 
nocet,  sed  fortasse  discere  nocuit,  cum  tempus  necessariorum 
occuparent,  ipsa  etiam  noxia  non  intellegere,  sed  facere  aut 
pati  miserum  est.  non  enim  si  quis  intellegat,  quomodo  possit 
inimicus  sine  suo  periculo  occidi,  intellegentia  ipsa,  a cupidi- 
tate reus  est;  quae  si  absit,  quid  innocentius  dici  potest? 
credere  autem  tunc  est  culpandum,  cum  uel  de  deo  indignum 
aliquid  creditur  uel  de  homine  facile  creditur,  in  ceteris  uero 
rebus  si  quis  quid  credit,  si  se  id  nescire  intellegat,  nulla 
culpa  est.  credo  enim  sceleratissimos  coniuratos  uirtute 
Ciceronis  quondam  interfectos ; atqui  id  non  solum  nescio, 
sed  etiam  nullo  pacto  me  scire  posse  certo  scio,  opinari 
autem  duas  ob  res  turpissimum  est:  quod  et  discere  non 
potest,  qui  sibi  iam  se  scire  persuasit,  si  modo  illud  disci 
potest,  et  per  se  ipsa  temeritas  non  bene  adfecti  animi  signum 
est.  nam  etiamsi  hoc  ipsum,  quod  de  Cicerone  dixi,  scire  se 
quisquam  arbitratur,  quamquam  nihil  eum  inpediat  a discendo, 
quia  res  ipsa  nulla  scientia  teneri  potest,  tamen  quod  non 
intellegit  multum  interesse,  utrum  aliquid  mentis  certa  ratione 
uideatur,  quod  intellegere  dicimus,  an  famae  uel  litteris  cre- 
dendum posteris  utiliter  commendetur,  profecto  errat,  neque 
quisquam  error  turpitudine  caret,  quod  intellegimus  igitur, 
debemus  rationi,  quod  credimus,  auctoritati,  quod  opinamur, 
errori,  sed  intellegens  omnis  etiam  credit,  credit  omnis  et 
qui  opinatur;  non  omnis  qui  credit  intellegit;  nullus  qui 
opinatur  intellegit,  haec  ergo  tria  si  ad  illa  quinque  hominum 
genera,  quae  paulo  ante  commemorauimus,  referantur,  id  est 

duo  probanda,  quae  priora  posuimus,  et  tria  reliqua  uitiosa: 
inuenimus  primum  beatorum  genus  ipsi  ueritati  credere, 
secundum  autem  studiosorum  amatorumque  ueritatis  auctori- 
tati. in  quibus  duobus  generibus  laudabiliter  creditur,  in  primo 
5 autem  uitiosorum,  id  est  eorum,  qui  opinantur  se  scire  quod 
nesciant,  est  profecto  uitiosa  credulitas,  cetera  duo  inprobanda 
genera  nihil  credunt : et  illi  qui  uerum  quaerunt  cum  desperatione 
inueniendi,  et  illi  qui  omnino  non  quaerunt,  et  hoc  dumtaxat 
in  rebus  ad  aliquam  pertinentibus  disciplinam,  nam  in  alio 
10  uitae  actu  prorsus  nescio  quo  pacto  possit  homo  nihil  credere, 
quamquam  in  illis  etiam  qui  se  in  agendo  probabilia  sequi 
dicunt,  scire  potius  nihil  posse  quam  nihil  credere  uolunt 
uideri.  quis  enim  quod  probat  non  credit?  aut  quomodo  est 
illud  quod  sequuntur,  si  non  probatur,  probabile  ? quare  duo 
15  genera  possunt  esse  aduersantium  ueritati:  unum  eorum,  qui 
scientiam  tantum  obpugnant,  non  fidem,  alterum  eorum,  qui 
utrumque  condemnant:  qui  tamen  utrum  in  rebus  humanis 
inueniri  possint,  rursus  ignoro,  haec  dicta  sunt,  ut  intellege- 
remus nos  retenta  fide  illarum  etiam  rerum,  quas  nondum 
20  conprehendimus,  a temeritate  opinantium  uindicari.  nam  qui 
dicunt  nihil  esse  credendum  nisi  quod  scimus,  hi  unum  cauent 
nomen  opinationis,  quod  fatendum  est  turpe  ac  miserrimum; 
sed  si  diligenter  considerent  plurimum  interesse,  utrum  se 
scire  quis  putet,  an  quod  nescire  se  intellegit,  credat  aliqua 
25  auctoritate  commotus,  profecto  errores  et  inhumanitatis  atque 
superbiae  crimen  euitabunt. 

12  26.  Quaero  enim,  si  quod  nescitur,  credendum  non  est, 

quomodo  seruiant  parentibus  liberi  eosque  mutua  pietate  dili- 
gant, quos  parentes  suos  esse  non  credant,  non  enim  ratione 
ullo  pacto  sciri  potest,  sed  interposita  matris  auctoritate  de 
patre  creditur;  de  ipsa  uero  matre  plerumque  nec  matri,  sed 
obstetricibus,  nutricibus,  famulis,  nam  cui  furari  filius  potest 
aliusque  subponi,  nonne  potest  decepta  decipere  ? credimus 
tamen  et  sine  ulla  dubitatione  credimus,  quod  sciri  non  posse 
confitemur,  quis  enim  non  uideat  pietatem,  nisi  ita  sit,  sanc- 
tissimum generis  humani  uinculum.  superbissimo  scelere  uiolari? 
nam  quis  uel  insanus  eum  culpandum  inputet,  qui  eis  officia 
debita  inpenderit,  quos  parentes  esse  crediderit,  etiamsi  non 
essent?  qui  contra  non  exterminandum  iudicauerit,  qui  ueros 
fortasse  parentes  minime  dilexerit,  dum,  ne  falsos  diligat, 
metuit?  multa  possunt  adferri,  quibus  ostendatur  nihil  omnino 
humanae  societatis  incolume  remanere,  si  nihil  credere  statue- 
rimus, quod  non  possumus  tenere  perceptum. 

27.  Sed  nunc  accipe,  quod  iam  facilius  me  tibi  persuasurum 
esse  confido,  cum  de  religione,  id  est  cum  de  colendo  atque 
intellegendo  deo  agitur,  ii  minus  sequendi  sunt,  qui  nos  cre- 
dere uetant,  rationem  promptissime  pollicentes,  nam  nemini 
dubium  est  omnes  homines  aut  stultos  aut  sapientes  esse, 
nunc  autem  sapientes  uoco  non  cordatos  et  ingeniosos  homines, 
sed  eos,  quibus  inest,  quanta  inesse  homini  potest,  ipsius  ho- 
minis deique  firmissime  percepta  cognitio  atque  huic  cognitioni 
uita  moresque  congruentes : ceteros  autem  cuiusque  modi 
artibus  inertiisque  adfecti  sunt,  quolibet  uictu  probandi  siue 
inprobandi,  stultorum  in  numero  deputauerim.  quae  cum  ita 
sint,  quis  mediocriter  intellegens  non  plane  uiderit  stultis 
utilius  atque  salubrius  esse  praeceptis  obtemperare  sapientium 

quam  suo  iu dicio  uitam  degere  ? nam  omne  factum,  si  recte 
factum  non  est,  peccatum  est;  nec  recte  factum  esse  ullo 
modo  potest,  quod  non  a recta  ratione  proficiscitur,  porro 
recta  ratio  est  ipsa  uirtus.  cui  autem  hominum  uirtus  nisi 
5 sapientis  animo  praesto  est?  solus  igitur  sapiens  non  peccat, 
stultus  ergo  omnis  peccat,  nisi  in  iis  factis,  in  quibus  sapienti 
obtemperauerit ; a recta  enim  ratione  talia  facta  proficiscuntur 
nec,  ut  ita  dicam,  dominus  sui  facti  stultus  existimandus  est, 
cum  est  tamquam  instrumentum  ministeriumque  sapientis. 
10  quare  si  omnibus  hominibus  non  peccare  quam  peccare  melius 
est,  melius  profecto  stulti  omnes  uiuerent,  si  serui  possent 
esse  sapientium,  atque  hoc  si  in  rebus  minoribus,  ut  in  mer- 
cando uel  colendo  agro,  in  uxore  ducenda,  in  suscipiendis 
educan disque  liberis,  in  ipsa  denique  re  familiari  administranda 
is  expedire  nemo  ambigit,  multo  magis  in  religione,  nam  et  res 
humanae  promptiores  ad  dinoscendum  sunt  quam  diuinae  et 
in  quibuscumque  sanctioribus  et  praestantioribus,  quo  maius 
eis  obsequium  cultumque  debemus,  eo  sceleratius  periculosius- 
que  peccatur,  nihil  igitur  nobis  restare  admodum  uides,  quam- 
20  diu  stulti  sumus,  si  nobis  uita  optima  et  religiosa  cordi  est, 
nisi  ut  quaeramus  sapientes,  quibus  obtemperando  dominationem 
stultitiae  neque  ita  multum  sentire,  dum  inest  nobis,  et  eua- 
dere  aliquando  possimus. 

13  28.  Hic  rursus  oritur  difficillima  quaestio,  quonam  enim 

25  modo  stulti  sapientem  inuenire  poterimus,  cum  hoc  nomen, 
tametsi  nemo  fere  audeat  palam,  plerique  tamen  ex  obliquo 
sibi  uindicant,  cum  de  rebus  ipsis,  quarum  cognitione  constat 
sapientia,  ita  inter  se  dissentiant,  ut  aut  nullum  eorum,  aut 

sit 

2 (pr.)  est  m2  6 stultus — peccat  om.  Ch  isp  his  ChSMVPbm  7 obtem 
peraret  V 9 tamquam  om.  SVm  10  quam  peccare  om.  Ch 

d 

11  melius  profectus  Ch  19  peccator  Ch  amodu  Ch  p ammodum  P2 

dominationem 

comodu  M amodo  b 21  damnatione  V 22  nobis  inest  V 24  quo- 

uonam 

uam]  quoda  Ch  quo  P qm  p2  26  ferre  SVm  27  uendicant  V 

28  interesse  V dissentiat  S2  dissentiat  Ch  dissentiunt  Vm  ut]  uti  S3Ip 
nulli  Ch 


8* 


36 


S.  Aureli  Augustini 


certe  unum  necesse  sit  esse  sapientem?  sed  quinam  iste  sit, 
cum  ab  stulto  requiratur,  quo  pacto  queat  dinosci  plane  atque 
percipi,  omnino  non  uideo.  neque  enim  quibuslibet  signis  co- 
gnoscere aliquid  potest  nisi  illud  ipsum,  cuius  ea  signa  sunt, 
nouerit.  atqui  sapientiam  stultus  ignorat,  non  enim  ut  aurum 
et  argentum  ceteraque  id  genus  et  cognoscere,  cum  uideas, 
et  non  habere  concessum  est,  ita  sapientiam  mentis  eius  oculo 
qui  ea  careat,  uideri  fas  est.  sensu  enim  corporis  quaecumque 
adtingimus,  forinsecus  nobis  offeruntur,  et  ideo  licet  quoque 
res  alienas  oculis  cernere,  cum  earum  uel  eius  generis  nos. 
nihil  habeamus,  quod  autem  intellectu  capitur,  intus  apud 
animum  est  nec  id  habere  quicquam  est  aliud  quam  uidere. 
caret  autem  stultus  sapientia;  non  igitur  nouit  sapientiam 
non  enim  oculis  eam  posset  uidere ; non  autem  potest  uidere 
et  non  habere  neque  habere  ac  stultus  esse,  nescit  hanc  igitur, 
et  dum  nescit,  in  alio  loco  cognoscere  non  potest,  non  ergo 
fotest,  quamdiu  stultus  est,  quisquam  certissima  cognitione 
inuenire  sapientem,  cui  obtemperando  tanto  stultitiae  malo 
liberetur. 

29.  Huic  igitur  tam  inmani  difficultati,  quoniam  de  religione 
quaerimus,  deus  solus  mederi  potest:  quem  nisi  et  esse  et 
humanis  mentibus  opitulari  credimus,  nec  quaerere  quidem 
ipsam  ueram  religionem  debemus,  quid  enim  tandem  tanto 
molimine  inuestigare  cupimus  ? quid  optamus  adtingere  ? quo 
peruenire  desideramus  ? eone  quod  esse  aut  ad  nos  pertinere 
non  credimus  ? nihil  est  tali  mente  peruersius.  tune,  cum  bene- 
ficium a me  petere  non  auderes  aut  certe  inpudenter  auderes, 
nisi  daturum  esse  me  crederes,  inuentionem  religionis  postu- 
latum uenis,  cum  deum  neque  esse  neque,  si  sit,  curare  nos 

putes  ? quid  ? si  tanta  res  est,  quae  nisi  sedulo  atque  omnibus 
uiribus  quaesita  nequeat  reperiri?  quid?  si  ipsa  difficillima 
inuentio  ad  capiendum  ac  proferendum,  quod  inuentum  erit, 
mentem  quaerentis  exercet?  quid  enim  oculis  nostris  hac  luce 
5 iucundius  et  familiarius  ? quam  tamen  perpeti  atque  tolerare 
post  diuturnas  tenebras  nequeunt,  quid  exhausto  aegrotatione 
corpori  adcommodatius  quam  cibus  et  potio  ? uidemus  tamen 
conualescentes  refrenari  atque  cohiberi,  ne  saturitati  ualentium 
committere  sese  audeant,  cibisque  ipsis  agere,  ut  ad  illum 
jo  morbum,  quo  eos  repudiabant,  reuertantur.  de  conualescentibus 
loquor,  quid  ? ipsos  aegrotantes  nonne  urgemus,  ut  aliquid 
sumant  ? in  quo  profecto  nobis  cum  tanta  molestia  non  obtem- 
perarent, si  se  illum  morbum  euasuros  esse  non  crederent, 
quando  ergo  tu  te  operosissimae  ac  laboriosissimae  inquisitioni 
15  dabis  ? quando  tantam,  quanta  ipsa  res  digna  est,  curam  nego- 
tiumque tibi  audebis  inponere,  cum  id,  quod  quaeris,  esse  non 
credas  ? recte  igitur  catholicae  disciplinae  maiestate  institutum 
est,  ut  accedentibus  ad  religionem  fides  persuadeatur  ante 
omnia. 

**  30.  Itaque  ille  haereticus  — siquidem  de  his  nobis  sermo 

est,  qui  se  Christianos  dici  uolunt  — quam  mihi  rationem 
adferat,  quaeso  te?  quid  est,  unde  me  a credendo  ueluti  a 
temeritate  reuocet?  si  nihil  me  credere  iubet,  hanc  ipsam 
ueram  religionem  ullam  in  rebus  humanis  esse  non  credo: 
25  quam  cum  esse  non  credo,  non  quaero,  at  ille,  ut  opinor, 
quaerenti  monstraturus  est;  ita  enim  scriptum  est:  quaerens 

26  Matth.  7,  8. 

i nue  ni  et.  ad  eum  igitur,  qui  me  uetat  credere,  non  uenirem, 
nisi  aliquid  crederem,  estne  ulla  maior  dementia  quam  ut  ei 
sola,  quae  nulla  scientia  subnixa  est,  fide  displiceam,  quae  ad 
eum  ipsum  me  sola  perduxit? 

31.  Quid?  quod  omnes  haeretici  Christo  nos  credere  hor- 
tantur. possuntne  magis  sibi  aduersari?  in  quo  dupliciter 
urgendi  sunt,  primum  quaerendum  ab  his,  ubi  sit  ratio  quam 
pollicebantur,  ubi  obiurgatio  temeritatis,  ubi  praesumptio 
scientiae,  si  enim  turpe  est  sine  ratione  cuiquam  credere, 
quid  expectas,  quid  satagis,  ut  alicui  sine  ratione  credam, 
quo  facilius  tua  ratione  duci  possim?  an  firmum  aliquid  su- 
peraedificabit ratio  tua  fundamento  temeritatis  ? secundum  illos 
loquor,  quibus  credendo  displicemus,  nam  ego  credere  ante 
rationem,  cum  percipiendae  rationi  non  sis  idoneus,  et  ipsa 
fide  animum  excolere  excipiendis  seminibus  ueritatis  non  solum 
saluberrimum  iudico,  sed  tale  omnino,  sine  quo  aegris  animis 
salus  redire  non  possit,  quod  illis  cum  deridendum  et  plenum 
temeritatis  uidetur,  profecto  ut  Christo  credamus,  agunt  in- 
pudenter.  deinde  fateor  me  iam  Christo  credidisse  et  in  animum 
induxisse  id  esse  uerum,  quod  ille  dixerit,  etiamsi  nulla  ratione 
fulciatur  . hoc,  haeretice,  principio  me  ducturus  es?  sine 
paululum  mecum  ipse  considerem  — quoniam  Christum  ipsum, 
quomodo  adparere  hominibus  uoluit,  qui  istis  etiam  uulgaribus 
oculis  uisus  esse  praedicatur,  ego  non  uidi  — quibus  de  illo 
crediderim,  ut  ad  te  iam  tali  fide  praestructus  accedam,  nullis 
me  uideo  credidisse  nisi  populorum  atque  gentium  confirmatae 
opinioni  ac  famae  admodum  celeberrimae,  hos  autem  populos 
ecclesiae  catholicae  mysteria  usquequaque  occupasse,  cur  non 

igitur  apud  eos  potissimum  diligentissime  requiram,  quid  Chri- 
stus praeceperit,  quorum  auctoritate  commotus  Christum  aliquid 
utile  praecepisse  iam  credidi?  tune  mihi  melius  expositurus  es, 
quid  ille  dixerit,  quem  fuisse  aut  esse  non  putarem,  si  abs  te 
5 mihi  hoc  commendaretur  esse  credendum  ? hoc  ergo  credidi, 
ut  dixi,  famae  celebritate,  consensione,  uetustate  roboratae, 
uos  autem  et  tam  pauci  et  tam  turbulenti  et  tam  noui,  nemini 
dubium  est,  quin  nihil  dignum  auctoritate  praeferatis,  quae 
igitur  ista  tanta  dementia  est?  illis  crede  Christo  esse  creden- 
10  dum  et  a nobis  disce,  quid  dixerit,  cur?  obsecro  te.  nam  si 
illi  deficerent  nec  me  quidquam  docere  possent,  multo  facilius 
mihi  persuaderem  Christo  non  esse  credendum  quam  de  illo 
quicquam  nisi  ab  iis,  per  quos  ei  credidissem,  discendum, 
o ingentem  confidentiam  uel  potius  ineptiam ! ego  te  doceo, 
15  quid  Christus  praeceperit,  cui  credis,  quid  ? si  non  ei  crederem, 
num  aliquid  de  illo  me  docere  posses?  sed  oportet,  inquit,  ut 
credas,  num  uobis  eum  commendantibus?  non,  inquit;  nam 
nos  illos,  qui  ei  credunt,  ratione  ducimus,  cur  igitur  illi  credam? 
quia  fama  fundata  est.  utrum  per  uos,  an  per  alios?  per  alios, 
?.o  inquit,  illis  ergo  credam,  ut  tu  me  doceas  ? deberem  fortasse, 
nisi  me  hoc  illi  praecipue  monerent,  ut  omnino  ad  te  non 
accederem;  dicunt  enim  perniciosas  uos  habere  doctrinas, 
respondebis:  mentiuntur,  quomodo  igitur  eis  de  Christo  credam, 
quem  non  uiderunt,  de  te  non  credam,  quem  nolunt  uidere  ? 
25  scriptis,  ait,  crede,  at  scriptura  omnis,  si  noua  et  inaudita 
proferatur  uel  commendetur  a paucis  nulla  confirmante  ratione 

non  ei,  sed  illis,  qui  eam  proferunt,  creditur,  quamobrem 
scripturas  istas  si  uos  profertis,  tam  pauci  et  incogniti,  non 
libet  credere,  simul  etiam  contra  promissum  facitis  fidem 
potius  imperando  quam  reddendo  rationem,  rursus  me  ad 
multitudinem  famamque  reuocabis.  cohibe  tandem  pertinaciam 
et  nescio  quam  indomitam  propagandi  nominis  libidinem  et 
mone  potius,  ut  huius  multitudinis  primates  quaeram  et  quaeram 
diligentissime  ac  laboriosissime,  ut  ab  his  potius  de  his  litteris 
aliquid  discam,  qui  si  non  essent,  discendum  omnino  esse 
nescirem,  tu  uero  in  latebras  tuas  redi  nec  quicquam  insidiare 
sub  nomine  ueritatis,  quam  conaris  eis  adimere,  quibus  aucto- 
ritatem ipse  concedis. 

32.  Si  autem  Christo  etiam  credendum  negant,  nisi  in- 
dubitata ratio  reddita  fuerit,  christiani  non  sunt,  nam  id  ad' 
uersus  nos  pagani  quidam  dicunt,  stulte  quidem,  sed  non  sibi 
aduersi  nec  repugnantes,  hos  uero  quis  ferat  ad  Christum  se 
pertinere  profiteri,  qui  nisi  apertissimam  rationem  stultis  de 
deo  protulerint,  nihil  credendum  esse  contendunt?  at  ipsum 
uidemus,  quantum  illa,  cui  et  ipsi  cedunt,  docet  historia  nihil 
prius  neque  fortius  quam  credi  sibi  uoluisse:  cum  illi  nondum 
essent  idonei,  cum  quibus  ei  res  esset,  ad  diuina  percipienda 
secreta,  quid  enim  aliud  agunt  tanta  et  tam  multa  miracula, 
ipso  etiam  dicente  illa  fieri  non  ob  aliud,  nisi  ut  sibi  crede- 
retur ? fide  ille  stultos  ducebat,  uos  ratione  ducitis ; clamabat 

ille,  ut  crederetur,  uos  reclamatis ; laudabat  credentes  ille, 
uos  obiurgatis.  nisi  uero  aut  in  uinum  aquam  conuerteret,  ut 
alia  omittam,  si  nihil  tale  facientem  sed  docentem  homines 

26  cf.  Ioh.  2,  7—9 

sequi  possent,  aut  nihil  pendenda  uox  illa  est:  credite  deo, 
et  mihi  credite,  aut  temeritatis  ille  culpandus  est,  qui  eum 
domum  suam  uenire  noluit,  solo  eius  imperio  pueri  sui  morbum 
credens  esse  cessurum,  ergo  ille  adferens  medicinam,  quae 
5 corruptissimos  mores  sanatura  esset,  miraculis  conciliauit  auc- 
toritatem, auctoritate  meruit  fidem,  fide  contraxit  multitudinem, 
multitudine  obtinuit  uetustatem,  uetustate  roborauit  religionem: 
quam  non  solum  haereticorum  ineptissima  nouitas  fraudibus 
agens,  sed  nec  gentium  quidem  ueternosus  error  uiolenter  ad- 
10  uersans  aliqua  ex  parte  conuelleret. 

33.  Quamobrem  tametsi  docere  non  ualeo,  monere  tamen 
non  desino,  ut  quoniam  multi  se  sapientes  uideri  uolunt  neque 
utrum  sint,  stultis  dinoscere  facile  est,  omni  intentione  uotis- 
que  omnibus,  gemitibus  denique  uel  etiam,  si  fieri  potest, 
15  fletibus  deum  deprecare,  ut  te  ab  erroris  malo  liberet,  si  tibi 
beata  uita  cordi  est.  quod  facilius  fiet,  si  praeceptis  eius,  quae 
tanta  ecclesiae  catholicae  auctoritate  firmata  esse  uoluit,  libens 
obtemperes,  cum  enim  sapiens  sit  deo  ita  mente  coniunctus, 
ut  nihil  interponatur,  quod  separet  — deus  enim  est  ueritas 
20  nec  ullo  pacto  sapiens  quisquam  est,  si  non  ueritatem  mente 
contingat  — : negare  non  possumus  inter  stultitiam  hominis 
et  sincerissimam  dei  ueritatem  medium  quiddam  interpositam 
esse  hominis  sapientiam,  sapiens  enim,  quantum  datum  est, 
imitatur  deum ; homini  autem  stulto  ad  imitandum  salubriter 
25  nihil  est  homine  sapiente  propinquius:  quem  quoniam,  ut  dictum 
est,  intellegere  ratione  non  facile  est,  oportebat  quaedam  mi- 
racula ipsis  oculis  admoueri,  quibus  utuntur  stulti  multo  quam 

1 Ioh.  14,  1 3 cf.  Matth.  8,  8 

mente  commodius,  ut  commotorum  auctoritate  hominum  prius 
uita  moresque  purgarentur  et  ita  rationi  accipiendae  habiles 
fierent,  cum  igitur  et  homo  esset  imitandus  et  non  in  homine 
spes  ponenda,  quid  potuit  indulgentius  et  liberalius  diuinitus 
fieri,  quam  ut  ipsa  dei  sincera,  aeterna,  incommutabilisque 
sapientia,  cui  nos  haerere  oportet,  suscipere  hominem  digna- 
retur? qui  non  modo  illa  faceret,  quibus  ad  sequendum  deum 
inuitaremur,  sed  etiam  illa  pateretur,  quibus  a sequendo  deo 
deterrebamur,  nam  cum  adipisci  certissimum  ac  summum 
bonum  nemo  possit,  nisi  id  plene  perfecteque  dilexerit  — quod 
nullo  pacto  fiet,  quamdiu  mala  corporis  atque  fortuita  formi- 
dantur — ille  nascendo  mirabiliter  et  operando  conciliauit 
caritatem,  moriendo  autem  et  resurgendo  exclusit  timorem, 
iam  uero  talem  se  in  ceteris  rebus  omnibus  praebuit,  quas 
persequi  longum  est,  ut  et  diuina  clementia,  quo  porrigi,  et 
humana  infirmitas,  quo  possit  euehi,  sentiremus. 

16  34.  Haec  est,  crede,  saluberrima  auctoritas  haec  prius 

mentis  nostrae  a terrena  inhabitatione  suspensio,  haec  in  uerum 
deum  ab  huius  mundi  amore  conuersio.  sola  est  auctoritas, 
quae  commouet  stultos,  ut  ad  sapientiam  festinent,  quamdiu 
intellegere  sincera  non  possumus,  auctoritate  quidem  decipi 
miserum  est;  sed  certe  miserius  non  moueri.  si  enim  dei 
prouidentia  non  praesidet  rebus  humanis,  nihil  est  de  religione 
satagendum,  sin  uero  et  species  rerum  omnium,  quam  pro- 
fecto ex  aliquo  uerissimae  pulchritudinis  fonte  manare  creden- 
dum est,  et  interior  nescio  qua  conscientia  deum  quaerendum 
deoque  seruiendum  meliores  quosque  animos  quasi  publice 
priuatimque  cohortatur:  non  est  desperandum  ab  eodem  ipso 

deo  auctoritatem  aliquam  constitutam,  quo  uelut  gradu  certo 
innitentes  adtollamur  in  deum,  haec  autem  seposita  ratione, 
quam  sinceram  intellegere,  ut  saepe  diximus,  difficillimum 
stultis  est,  dupliciter  nos  mouet:  partim  miraculis,  partim 
5 sequentium  multitudine,  nihil  horum  est  necessarium  sapienti, 
quis  negat?  sed  id  nunc  agitur,  ut  sapientes  esse  possimus, 
id  est  inhaerere  ueritati:  quod  profecto  sordidus  animus  non 
potest,  sunt  autem  sordes  animi,  ut  breui  explicem,  amor 
quarumlibet  rerum  praeter  animum  et  deum;  a quibus  sordibus 
10  quanto  est  quisque  purgatior,  tanto  uerum  facilius  intuetur, 
uerum  igitur  uidere  uelle,  ut  animum  purges,  cum  ideo  pur- 
getur, ut  uideas,  peruersum  certe  atque  praeposterum  est. 
homini  ergo  non  ualenti  uerum  intueri,  ut  ad  id  fiat  idoneus 
purgarique  se  sinat,  auctoritas  praesto  est:  quam,  ut  paulo 
15  ante  dixi,  partim  miraculis,  partim  multitudine  ualere  nemo 
ambigit,  miraculum  uoco  quicquid  arduum  aut  insolitum  supra 
spem  uel  facultatem  mirantis  adparet.  in  quo  genere  nihil  est 
populis  aptius  et  omnino  stultis  hominibus  quam  id,  quod 
sensibus  admouetur.  sed  rursus  haec  in  duo  diuiduntur : quae- 
20  dam  enim  sunt,  quae  solam  faciunt  admirationem,  quaedam 
uero  magnam  etiam  gratiam  beneuolentiamque  conciliant,  nam 
si  quis  uolantem  hominem  cernat,  cum  ea  res  nihil  spectatori 
adferat  commodi  praeter  ipsum  spectaculum,  miratur  tantum- 
modo. si  quis  autem  graui  et  desperato  morbo  adfectus  mox, 
25  ut  iussum  fuerit,  conualescat,  admirationem  sanitatis  suae 
sanantis  etiam  caritate  superabit,  talia  facta  sunt  illo  tempore, 
quo  deus  in  uero  homine,  quantum  sat  erat,  hominibus  ad- 
parebat:  sanati  languidi,  mundati  leprosi;  incessus  claudis, 

caecis  uisus,  surdis  auditus  est  redditus,  homines  illius  tem- 
poris aquam  in  uinum  conuersam,  saturata  quinque  milia 
quinque  panibus,  transita  pedibus  maria,  mortuos  resurgentes 
uiderunt:  ita  quaedam  corpori  manifestiore  beneficio,  quaedam 
uero  menti  occultiore  signo,  et  omnia  hominibus  maiestatis 
testimonio  consulebant:  sic  in  se  tunc  animas  errantes  morta- 
lium diuina  commouebat  auctoritas,  cur,  inquis,  ista  modo 
non  fiunt?  quia  non  mouerent,  nisi  mira  essent;  at  si  solita 
essent,  mira  non  essent,  nam  diei  et  noctis  uices  et  constan- 
tissimum  ordinem  rerum  caelestium,  annorum  quadrifariam 
conuersionem,  decidentes  redeuntesque  frondes  arboribus,  in- 
finitam uim  seminum,  pulchritudinem  lucis,  colorum,  sonorum, 
odorum  saporumque  uarietates  da  qui  primum  uideat  atque 
sentiat,  cum  quo  tamen  loqui  possimus,  hebescit  obruiturque 
miraculis ; nos  uero  haec  omnia  non  cognoscendi  facilitate  — 
quid  enim  causis  horum  obscurius  ? — sed  certe  sentiendi 
adsiduitate  contemnimus,  facta  sunt  igitur  illa  oportunissime, 
ut  his  multitudine  credentium  congregata  atque  propagata  in 
ipsos  mores  utilis  conuerteretur  auctoritas. 

17  35.  Mores  autem  quilibet  tantum  ualent  ad  obtinendas  ho- 

minum mentes,  ut  etiam  quae  in  his  praua  sunt,  quod  fere 
superantibus  libidinibus  euenit,  inprobare  citius  et  detestari 
quam  deserere  aut  mutare  possimus,  parumne  consultum  rebus 
humanis  arbitraris,  quod  nihil  terrenum,  nihil  igneum,  nihil 
denique,  quod  corporis  sensus  adtingit,  pro  deo  colendum  esse, 
ad  quem  solo  intellectu  ambiendum  est,  non  pauci  doctissimi 
disputant*  sed  inperitum  etiam  uulgus  marium  feminarumque 
in  tam  multis  diuersisque  generibus  et  credit  et  praedicat? 

quod  continentia  usque  ad  tenuissimum  uictum  panis  et  aquae 
et  non  cotidiana  solum,  sed  etiam  per  contextos  plures  dies 
perpetuata  ieiunia,  quod  castitas  usque  ad  coniugii  prolisque 
contemptum,  quod  patientia  usque  ad  cruces  flammasque  ne- 
5 glectas,  quod  liberalitas  usque  ad  patrimonia  distributa  pau- 
peribus. quod  denique  totius  huius  mundi  aspernatio  usque  ad 
desiderium  mortis  intenditur?  pauci  haec  faciunt,  pauciores 
bene  prudenterque  faciunt,  sed  populi  probant,  populi  laudant, 
populi  fauent,  diligunt  postremum  populi:  populi  suam  in- 
io becillitatem,  quod  ipsa  non  possunt,  non  sine  prouectu  mentis 
in  deum  nec  sine  quibusdam  scintillis  uirtutis  accusant,  hoc 
factum  est  diuina  prouidentia  per  prophetarum  uaticinia,  per 
humanitatem  doctrinamque  Christi,  per  apostolorum  itinera, 
per  martyrum  contumelias,  cruces,  sanguinem,  mortes,  per 
15  sanctorum  praedicabilem  uitam  atque  in  his  uniuersis  digna 
rebus  tantis  atque  uirtutibus  pro  temporum  oportunitate  mi- 
racula. cum  igitur  tantum  auxilium  dei,  tantum  profectum 
fructumque  uideamus,  dubitabimus  nos  eius  ecclesiae  condere 
gremio,  quae  usque  ad  confessionem  generis  humani  ab  apo- 
20  stolica  sede  per  successiones  episcoporum  frustra  haereticis 
circumlatrantibus  et  partim  plebis  ipsius  iudicio,  partim  con- 
ciliorum grauitate,  partim  etiam  miraculorum  maiestate  da- 
mnatis columen  auctoritatis  obtinuit?  cui  nolle  primas  dare 
uel  summae  profecto  inpietatis  est  uel  praecipitis  adrogantiae. 
25  nam  si  nulla  certa  ad  sapientiam  salutemque  animis  uia  est, 
nisi  cum  eos  rationi  praecolit  fides,  quid  est  aliud  ingratum 

esse  opi  atque  auxilio  diuino,  quam  tanto  robore  praeditae 
auctoritati  uelle  resistere?  et  si  unaquaeque  disciplina,  quam- 
quam uilis  et  facilis,  ut  percipi  possit,  doctorem  aut  magistrum 
requirit,  quid  temerariae  superbiae  plenius,  quam  diuinorum 
sacramentorum  libros  et  ab  interpretibus  suis  nolle  cognoscere 
et  incognitos  audere  damnare  ? 

18  36.  Quamobrem  si  quid  te  uel  ratio,  uel  oratio  nostra 

commouit  et  si  ueram,  ut  credo,  curam  tui  geris,  uelim  me 
audias  et  bonis  praeceptoribus  catholicae  christianitatis  te  pia 
fide,  alacri  spe,  simplici  caritate  committas  deumque  ipsum, 
cuius  unius  et  bonitate  facti  sumus  et  iustitia  poenas  luimus 
et  clementia  liberamur,  orare  non  cesses,  ita  tibi  neque  prae- 
cepta et  disputationes  doctissimorum  hominum  et  uere  Chri- 
stianorum neque  libri  neque  serenae  ipsae  cogitationes  defuerint, 
quibus  facile  quod  quaeris  inuenias.  nam  istos  uerbosos  et 
miseros  — quid  enim  aliud  mitius  dixerim  ? — penitus  desere : 
qui  dum  nimis  quaerunt,  unde  sit  malum,  nihil  reperiunt  nisi 
malum,  in  qua  quaestione  saepe  auditores  erigunt  ad  quaeren- 
dum, sed  ea  docent  excitatos,  ut  uel  dormire  semper  satius 
sit  quam  illo  modo  euigilare.  de  lethargicis  enim  phreneticos 
faciunt : inter  quos  morbos,  cum  sit  uterque  plerumque  morti- 
ferus, hoc  tamen  interest,  quod  lethargici  sine  aliena  uexatione 
moriuntur,  phreneticus  autem  multis  sanis  et  eis  potissimum, 
qui  uolunt  subuenire,  metuendus  est.  nam  neque  deus  mali 
auctor  est  nec  umquam  eum  quicquam  fecisse  paenituit  nec 
ullius  commotionis  animi  tempestate  turbatur  nec  terrae  parti- 
cula regnum  eius  est,  nulla  flagitia  uel  scelera  probat  aut 
imperat,  numquam  mentitur,  haec  enim  atque  huiusmodi  nos 
mouebant,  cum  ea  magnis  inuectionibus  quaterent  et  hanc  esse 

ueteris  testamenti  disciplinam  insimularent:  quod  omnino  fal- 
sissimum est.  itaque  illos  recte  reprehendere  ista  concedo, 
quid  ergo  didici?  quid  putas,  nisi  cum  ista  reprehenduntur, 
disciplinam  catholicam  non  reprehendi?  ita  quod  apud  eos 
5 uerum  didiceram,  teneo,  quod  falsum  putaueram,  respuo,  sed 
et  alia  multa  me  docuit  ecclesia  catholica,  quo  illi  homines 
exangues  corporibus,  sed  crassi  mentibus  aspirare  non  possunt : 
deum  non  esse  corporeum,  nullam  eius  partem  corporeis  oculis 
posse  sentiri,  nihil  de  substantia  eius  atque  natura  ullo  modo 
10  esse  uiolabile  aut  commutabile  aut  compositicium  aut  fictum ; 
quae  si  mihi  concedis  — non  enim  aliter  de  deo  sentiendum 
est  — , omnia  illorum  machinamenta  subuersa  sunt,  illud  uero 
quomodo  sit,  ut  nec  deus  malum  genuerit  aut  fecerit  nec 
ulla  sit  fueritue  umquam  natura  atque  substantia,  quam  non 
15  deus  aut  genuerit  aut  fecerit,  et  tamen  a malo  nos  liberet 
tam  necessariis  rationibus  adprobatur,  ut  dubitari  omnino  non 
possit,  praesertim  tibi  atque  talibus,  si  tamen  bono  ingenio 
pietas  et  pax  quaedam  mentis  accedat,  sine  qua  de  tantis  rebus 
nihil  prorsus  intellegi  potest,  et  non  hic  fama  de  fumo  est 
20  et  nescio  qua  fabella  Persica,  cui  satis  est  aurem  adcommodare 
et  animum  non  subtilem,  sed  plane  puerilem,  longe  omnino, 
longe  se  aliter,  non  ut  Manichaei  desipiunt,  ueritas  habet,  sed 
quoniam  sermo  iste  noster  multum  processit  longius  quam 
putabam,  hic  finem  libro  faciamus : in  quo  memineris  uolo 
25  nondum  me  Manichaeos  coepisse  refellere  et  illas  nugas  nondum 
inuasisse  neque  de  ipsa  catholica  magnum  aliquid  aperuisse, 
sed  uoluisse  tantummodo  eruere  tibi,  si  possem,  falsam  opi- 

nionem  de  ueris  Christianis  malitiose  aut  inperite  nobis  in- 
sinuatam et  erigere  ad  magna  quaedam  et  diuina  discenda, 
quare  hoc  uolumen  ita  sese  habeat;  placatiore  autem  animo 
tuo  facto  ero  fortasse  in  ceteris  promptior  amen. 

b --  editio  prine.  Basileae  1506  apud  Io.  Amerbachium. 


II. 

DE  DUABUS  ANIMABUS. 


1.  Opitulante  dei  misericordia  disruptis  et  derelictis  Mani- 
chaeorum laqueis  tandem  catholicae  gremio  restitutum  libet 
5 considerare  nunc  saltem  ac  deplorare  illam  miseriam  meam, 
multa  enim  erant,  quae  facere  debui,  ne  tam  facile  ac  diebus 
paucis  religionis  uerissimae  semina  mihi  a pueritia  salubriter 
insita  errore  uel  fraude  falsorum  fallaciumue  hominum  effossa 
ex  animo  pellerentur,  nam  primo  animarum  illa  duo  genera, 
jo  quibus  ita  singulas  naturas  propriasque  tribuerunt,  ut  alterum 
de  ipsa  dei  esse  substantia,  alterius  uero  deum  ne  conditorem 
quidem  uelint  accipi,  si  mecum  sobrie  diligenterque  consideras- 
sem mente  in  deum  subplici  et  pia,  fortasse  mihi  satagenti 
adparuisset  nullam  esse  qualemlibet  uitam,  quae  non  eo  ipso, 
15  quo  uita  est  et  in  quantum  omnino  uita  est,  ad  summum 
uitae  fontem  principiumque  pertineat:  quod  nihil  aliud  quam 
summum  et  solum  et  uerum  deum  possumus  confiteri,  qua- 
propter illas  animas,  quae  a Manichaeis  uocantur  malae,  aut 
carere  uita  et  animas  non  esse  neque  quicquam  uelle  seu 
20  nolle,  adpetere  uel  fugere,  aut  si  uiuerent,  ut  et  animae  esse 
possent  et  aliquid  tale  agere,  quale  illi  opinarentur  nullo 
modo  eas  nisi  uita  uiuere ; ac  si  Christum  dixisse  constaret, 
ut  constat:  ego  sum  uita,  nihil  esse  causae,  cur  non  omnes 
28  Ioh.  14,  G 

2 INCIPIT  AVRELII  AVGVSTINI  DE  DVOBVS  ANIMIS  fol.  176  M 
INCIPIT  LIBER  AVRELII  AVGVSTINI  DE  DVABVS  ANIMABVS  fol.  1 B 
Incipit  lib  aurelii  augustini  de  duabus  animab’  contra  manicheos  fol 

ecclie  *n 

165  8 inscr.  om.  A 4 catholice  B gremio  M restitum  B 5 ac]. 

C 

et  A meam  miseriam  Sb  6 facerem  S debui  om.  SB  ( s . I.)  a M 

H . f 

7 puericiaM  8 fallatiumue  B effosa  B 10  i,xa  A proprias  que  M 

tribuerent  M distribuerent  A 11  esse  B 2 12  sobriae  B sobrie  A 

17  solum  uerum  que  Sb  18  animas  illas  B 21  possint  B 22  acj 
et  A aut  S 28  ut]  ut  et  B quur  (sic  ubique)  B 


4* 


52 


S.  Aureli  Augustini 


animas,  cum  animae  nisi  umendo  esse  non  possint,  per  Christum, 
id  eat  per  uitam  creatas  et  conditas  fateremur. 

2.  Quod  si  tempore  illo  quaestionem  de  ipsa  uita  et  de 
participatione  uitae  mea  cogitatio  ferre  ac  sustinere  non  posset 
— quae  profecto  magna  est  et  multum  serenae  disputationis 
inter  doctissimos  indigens  — illud  dispicere  fortasse  ualuissem, 
quod  omni  homini  sese  sine  studio  partium  bene  consideranti 
manifestissime  adparet  omne,  quod  scire  et  nosse  dicimur 
aut  sensu  corporis  aut  intellegentia  nos  . habere  conprehensum. 
sensus  autem  corporis  etiam  uulgo  quinque  numerari:  uisum, 
auditum,  odoratum,  gustatum  atque  tactum  : quibus  omnibus 
intellegentiam  longe  alteque  praestare  et  excellere,  quis  mihi 
non  uel  ingratus  inpiusque  concederet?  quo  constituto  atque 
firmato  illud  consequi,  ut  cuncta,  quae  tactu  et  uisu  uel  quo- 
libet alio  modo  corporaliter  sentirentur,  tanto  essent  inferiora 
his,  quae  intellegendo  adsequeremur.  quanto  ipsos  sensus  in- 
tellegentiae cedere  uideremus.  quamobrem  cum  omnis  uita  et 
ob  hoc  omnis  anima  nullo  corporis  sensu,  sed  solo  intellectu 
percipi  queat,  sol  autem  iste  atque  luna  omnisque  lux,  quae 
mortalibus  his  oculis  cernitur,  ab  ipsis  quoque  Manichaeis 
uero  et  bono  deo  tribuenda  esse  dicatur:  summam  esse  de- 
mentiam id  praedicare  pertinere  ad  deum,  quod  per  corpus 
intuemur,  quod  uero  non  solum  animo,  sed  ipsa  sublimitate 
animi,  mente  scilicet  atque  intellegentia  caperemus,  id  est 
uitam,  qualiscumque  illa  diceretur,  tamen  uitam  eodem  deo 
auctore  priuandam  et  uiduandam  putare,  num  enim  quid  sit 
uiuere  quamque  secretum  ab  omni  corporis  sensu  quamque 

omnino  incorporeum,  si  me  ipsum  inuocato  deo  interrogarem, 
respondere  non  possim?  aut  non  illi  quoque  fateantur  non 
solum  uiuere  illas,  quas  detestantur  animas,  sed  etiam  in- 
mortaliter  uiuere?  quodque  a Christo  dictum  est:  dimitte 
5 mortuos  sepelire  mortuos  suos,  non  de  omnino  non  ui- 
uentibus,  sed  de  peccantibus  dictum,  quae  inmortalis  animae 
sola  mors  est  scribente  Paulo:  mortua  est  uidua,  quae  in 
deliciis  uiuit;  simul  enim  et  mortuam  esse  dixit  et  uiuere. 
quare  non  ego  quanto  decoloratius  uiuat  peccatrix  anima,  sed 
10  illud  ipsum  tantum,  quod  uiuit  adtenderem.  quod  si  percipere 
nisi  intellegendo  non  possem,  credo,  ueniret  in  mentem  tanto 
esse  quamlibet  animam  luci,  quam  per  hos  sentimus  oculos, 
praeferendam,  quanto  intellegentiam  ipsis  oculis  praeferremus. 

Lucem  autem  illam  illi  quoque  a patre  Christi  esse  con- 
15  firmant:  egone  tandem,  quod  ab  eo  esset  quaecumque  anima, 
dubitarem?  ego  uero  non  modo  de  anima,  sed  de  quouis  etiam 
corpore,  quin  ab  ipso  esset,  nihil  omnino  ne  tum  quidem  ho- 
mo scilicet  illius  inperitiae  atque  illius  aetatis  ambigerem,  si 
forma  quid  esset  quidue  formatum,  quid  species  et  quid  in- 
20  dutum  specie,  deinde  quid  horum  cui  causa  esset,  pie  cauteque 
cogitarem. 

3.  Sed  de  corpore  interim  taceo ; de  anima  conqueror,  de 
spontaneo  et  uiuido  motu,  de  actu,  de  uita,  de  inmortalitate, 
denique  conqueror,  quod  aliquam  rem  ista  omnia  sine  dei 
25  bonitate  habere  posse  miserrimus  credidi,  quod  quanta  essent, 
neglegenter  adtendi:  hoc  mihi  gemendum  ac  deflendum  puto, 
uoluerem  mecum  haec,  loquerer  mecum,  deferrem  ad  illos ; 

4 Matth.  8,  22.  7 I Tim.  5,  6. 

quae  uis  esset  intellegendi,  quam  nihil  esset  in  homine,  quod 
huic  excellentiae  possemus  conferre,  proponerem,  ubi  mihi 
hoc  homines,  si  modo  essent  homines,  concessissent,  quaererem, 
utrum  his  oculis  uidere  id  est  intellegere ; ubi  negauissent, 
colligerem  primo  longe  esse  sensui  oculorum  istorum  intelle- 
gentiam mentis  anteponendam ; deinde  subiungerem,  id  quod 
re  meliore  perciperemus,  necessario  melius  iudicandum.  quis 
hoc  non  daret?  ergo  pergerem  quaerere  animam  illam,  quam 
malam  dicerent,  oculisne  sentiretur  istis,  an  mente  intelle- 
geretur. mente  faterentur,  quibus  omnibus  inter  nos  conue- 
nientibus  atque  firmatis,  quid  conficeretur  ostenderem,  animam 
illam  scilicet,  quam  execrarentur,  luce  ista,  quam  uenerarentur, 
esse  meliorem,  quandoquidem  illa  intellectu  mentis,  haec  sensu 
corporis  innotescit,  hic  uero  haererent  fortasse  ducemque  ra- 
tionem sequi  recusarent : tanta  est  uis  ueternosarum  opinionum 
et  diu  defensae  atque  creditae  falsitatis.  sed  ego  instarem 
magis  haerentibus,  non  aspere,  non  pueriliter,  non  peruicaciter ; 
repeterem  quae  concessa  sunt,  et  quam  essent  concedenda, 
monstrarem,  hortarer  ut  in  commune  consulerent;  uiderent 
certe,  quid  nobis  negandum  esset:  utrum  intellectum  istis 
carneis  luminibus  praeferendum,  an  excellentius  esse,  quod 
animi  excellentia  quam  quod  debili  sensu  corporis  cognoscitur, 
falsum  putarent;  an  illas  animas,  quas  alienigenas  crederent, 
tantum  intellegendo,  id  est  ipsa  animi  excellentia  sciri  posse 
nollent  fateri;  an  solem  ac  lunam  non  nisi  istis  oculis  notos 
fieri  uellent  abnuere,  quod  si  nihil  horum  nisi  absurdissime 
atque  inpudentissime  negari  posse  animum  aduerterent,  sua- 

derem  non  eos  oportere  dubitare  istam  lucem,  quam  colendam 
praedicarent , esse  anima  illa  uiliorem , quam  fugiendam 
monerent. 

4.  Atque  hic  si  forte  turbati  a me  quaererent,  num  etiam 
5 muscae  animam  huic  luci  praestare  censerem,  responderem  : 
etiam,  nec  me  terreret  musca  quod  parua  est,  sed  quod  uiua 
firmaret,  quaeritur  enim,  quid  illa  membra  tam  exigua  uegetet, 
quid  huc  atque  illuc  pro  naturali  adpetitu  tantillum  corpus- 
culum ducat,  quid  currentis  pedes  in  numerum  moueat,  aut 
10  quid  uolantis  pennulas  moderetur  ac  uibret.  quod  qualecumque 
est,  bene  considerantibus  in  tam  paruo  tam  magnum  eminet, 
ut  cuiuis  fulgori  praestringenti  oculos  praeferatur. 

Certe  quod  nemo  dubitat,  quicquid  id  est,  intellegibile  est, 
quod  omni  sensibili  et  ob  hoc  huic  etiam  luci  diuinis  legibus 
i5  antecellit,  quid  enim  cogitatione  percipimus,  quaeso,  si  hoc 
non  percipimus  aliud  esse  mente  intellegere,  aliud  sentire  per 
corpus  et  prius  illud  ab  hoc  posteriore  incomparabili  sublimi- 
tate distare  ideoque  non  posse  intellegibilia  sensibilibus  non 
praeferri,  cum  ipse  intellectus  tantum  sensibus  praeferatur? 
20  5.  Hinc  illud  etiam  fortasse  cognoscerem,  quod  consequens 

esse  manifestum  est,  cum  iniustitia  et  intemperantia  ceteraque 
animi  uitia  non  sentiantur,  sed  intellegantur : quomodo  fiat, 
ut  etiam  ista,  quae  detestamur  et  damnanda  censemus,  tamen 
quoniam  intellegibilia  sunt,  anteire  hanc  lucem  queant,  cum 


de 

2 biliorem  B 
6 paruu  BAS 

9 currentes  MA2b 
(i  in  e corr.)  B 

vi.  2 corr.)  B 12 


4 si  om.  b b censerem  (im  corr.  in  em)  B2 
7 firmaret  b (in  marg.  al.  formatio)  8 adhuc  B 

e 

aut  om.  BASb  10  uolantes  A pinnulas  A2  pennullas 
moderetur  (de  ex  di  corr.)  B 2 11  eminet  (et  ex  it 

d 

p ///stringenti  (ex  prae)  A perstringenti  b 13  quicquid  B 2 

melius 


id  om.  MS,  s.  I.  m 2 BA  id  est  om.  b intellegibile  esse  M 14  quod 


m 

om.  b 15  cognitione  cognitione  b p cipimus  (ex  prae)  B2  percipibusM 

t lerri 

16  aliud  esse  aliud  A2  18  distare  M2  sensibilia  intelligilibus  p (in 
ras.)  A sensibilibus  om.  MB  ( s . I.)  non  om.  b 19  cum  ipse — 
praeferatur  omissa  uoce  , tantum’  infra  in  marg.  B 22  fiant  A fiant  B 

mur 

28  detestantur  B dampnanda  AB  24  queant  A 


56 


S.  Aureli  Augustini 


in  suo  genere  ista  laudanda  sit.  suggeritur  enim  animo  bene 
se  deo  subicienti  primo  non  omne,  quod  laudamus,  omni, 
quod  uituperamus,  esse  anteponendum,  neque  enim  quia  laudo 
purgatissimum  plumbum,  ob  hoc  illud  uituperando  auro  pluris 
aestimo,  in  suo  enim  genere  quidque  considerandum  est.  in- 
probo  iurisconsultum  multas  leges  ignorantem,  sed  eum  tamen 
probatissimo  sutori  sic  praefero,  ut  ne  comparandum  quidem 
putem,  at  istum  laudo,  quod  suae  artis  peritissimus  sit;  illum 
autem,  quod  suam  professionem  minus  inpleat,  iure  reprehendo, 
ex  quo  reperire  deberem  lucem  istam,  quod  in  genere  proprio 
perfecta  esset,  iure  laudari;  tamen  quia  sensibilium  rerum 
numero  includitur,  quod  genus  intellegibilium  generi  cedat 
necesse  est,  infra  iniustas  et  intemperantes  animas,  quoniam 
sunt  intellegibiles,  esse  deputandam,  quamuis  istas  non  iniuria 
damnatione  dignissimas  iudicemus.  quaerimus  namque  in  bis 
quod  concilietur  deo,  non  quod  isti  fulgori  praeferatur,  qua- 
propter quisquis  hoc  lumen  ex  deo  esse  contenderet,  non 
repugnarem,  sed  magis  animas  dicerem,  uitiosas  etiam,  non  in 
quantum  uitiosae,  sed  in  quantum  animae  sunt,  deum  sibi 
esse  creatorem  fateri  oportere. 

6.  Hoc  loco  si  quisquam  illorum  cautus  et  uigilans  iam 
etiam  studiosior  quam  pertinacior  me  admoneret  non  de  uitiosis 
animis,  sed  de  ipsis  uitiis  esse  quaerendum  — quae  quoniam 
sensu  corporis  non  cognoscerentur,  et  tamen  cognoscerentur, 
non  nisi  intellegibilia  posse  accipi;  quae  si  sensibilibus  omni- 

bus  antecellunt,  cur  lucem  deo  auctori  esse  tribuendam  inter 
nos  conueniret,  uitiorum  uero  auctorem  deum  nemo  nisi  sacri- 
legus diceret  — responderem  homini,  si  aut  statim  et  repente, 
ut  bonis  dei  cultoribus  solet,  diuinitus  infulsisset  huius  solutio 
5 quaestionis,  aut  fuisset  antea  praeparata:  quorum  si  neutrum 
meruissem  atque  potuissem,  coepta  differrem ; quodque  esset 
propositum,  difficile  esse  ad  dinoscendum  atque  arduum  con- 
fiterer. recurrerem  in  me,  prosternerer  deo,  alte  ingemerem 
quaerens,  ne  me  in  medio  spatio,  quo  certis  rationibus  pro- 
10  mouissem,  haerere  pateretur ; ne  ancipiti  quaestione  cogerer 
aut  intellegibilia  sensibilibus  submittere  ac  subdere,  aut  ipsum 
uitiorum  dicere  auctorem : cum  esset  utrumuis  horum  falsitatis 
inpietatisque  plenissimum,  nullo  modo  possem  existimare,  quod 
me  sic  adfectum  ille  desereret,  admoneret  ergo  suis  illis  in- 
15  effabilibus  modis,  ut  considerarem  etiam  atque  etiam,  utrum 
animi  uitia,  de  quibus  aestuarem,  inter  intellegibilia  numeranda 
essent,  quod  ut  reperirem  propter  inbecillitatem  interioris  oculi 
mei,  quae  mihi  peccatis  meis  iure  accidisset,  aliquem  mihi  ad 
inuisibilia  contuenda  in  ipsis  uisibilibus  machinarer  gradum : 
20  quorum  esset  nobis  nullo  modo  certior  cognitio,  sed  consuetudo 
fidentior.  itaque  statim  quaererem,  quid  ad  sensum  proprie 
pertineret  oculorum,  inuenirem  colores,  quorum  principatum 
lux  ista  obtineret,  haec  enim  sunt,  quae  nullus  alius  sensus 
adtingit;  nam  motus  corporum  et  magnitudines  et  interualla 
25  et  figuras,  quamuis  et  oculis,  non  tamen  proprie,  sed  tactu 
etiam  posse  sentiri,  unde  colligerem  tanto  ceteris  corporeis  et 
sensibilibus  praestare  lucem,  quanto  aliis  sensibus  aspectus 
esset  inlustrior.  electa  igitur  ex  omnibus,  quae  corpore  sen- 

tiuntur,  ista  luce,  qua  niterer  et  in  qua  gradum  illum  inqui- 
sitionis meae  necessario  conlocarem,  pergerem  adtendere,  quid 
ageretur  hoc  modo,  mecumque  ista  sermocinarer:  si  sol  iste 
tanta  claritate  conspicuus  et  diei  luce  sufficiens  usque  ad  lunae 
similitudinem  in  conspectu  nostro  paulatim  deficeret,  num  aliud 
quicquam  oculis  sentiremus  quam  lucem  utcumque  fulgentem, 
lucem  tamen  quaerentes,  quod  fuerat,  non  uidendo  et  hau- 
rientes uidendo  quod  aderat?  non  ergo  illum  defectum  uide- 
remus,  sed  lucem,  quae  defectui  remaneret,  cum  autem  non 
uideremus,  non  sentiremus ; quicquid  enim  sentimus  aspectu, 
non  potest  non  uideri.  quare  si  defectus  ille  neque  uisu  neque 
alio  sensu  sentiretur,  non  posset  inter  sensibilia  numerari, 
nihil  enim  sensibile  est,  quod  sentiri  non  potest,  referamus  nunc 
considerationem  ad  uirtutem,  cuius  intellegibili  luce  splendere 
animum  conuenientissime  dicimus,  porro  ab  hac  luce  uirtutis 
defectus  quidam  non  perimens  animam,  sed  obscurans  uitium 
uocatur.  potest  igitur  recte  uitium  quoque  animi  nequaquam 
inter  intellegibilia  numerari,  ut  lucis  ille  defectus  recte  de 
sensibilium  numero  eximitur ; illud  tamen  quod  remanet  animae, 
id  est  hoc  ipsum,  quod  uiuit  atque  anima  est,  tam  est  in- 
tellegibile quam  sensibile  illud,  quod  in  hoc  uisibili  lumine 
post  defectum  quantumcumque  fulgeret;  et  ideo  animam  in 
quantum  anima  esset  et  uitae  participaret,  sine  qua  nullo 
pacto  esse  anima  potest,  rectissime  omnibus  sensibilibus  ante- 
ferri. quamobrem  maximi  erroris  esse  ullam  animam  dicere 
non  esse  ex  deo.  ex  quo  esse  solem  lunam  que  glorieris. 

7.  Quod  si  iam  placeret  omnia  sensibilia  nominare,  non 
modo  ea,  quae  sentiremus,  sed  etiam  ea,  quae  non  sentiendo, 
tamen  per  corpus  iudicaremus,  sicut  per  oculos  tenebras  et 
per  aures  silentium  — et  illas  enim  non  uidendo  et  hoc  non 
5 audiendo  cognoscimus  — rursusque  intellegibilia,  non  ea 
tantum,  quae  inlustrata  mente  conspicimus,  sicuti  est  ipsa 
sapientia,  sed  etiam  illa,  quae  ipsius  inlustrationis  priuatione 
auersamur,  ut  est  insipientia,  quam  tenebras  animi  congrue 
dixerimus : nullam  de  uerbo  facerem  controuersiam,  sed  totam 
io  quaestionem  facili  diuisione  dissoluerem  statimque  adprobarem 
bene  adtendentibus  substantias  intellegibiles  sensibilibus  sub- 
stantiis diuina  et  incorrupta  ueritatis  lege  praeponi,  non  earum 
substantiarum  defectus,  quamuis  hos  intellegibiles,  illos  sensi- 
biles appellare  uellemus.  quapropter  qui  et  haec  lumina  uisi- 
15  bilia  et  illas  intellegibiles  animas  substantias  esse  faterentur, 
omni  modo  eos  cogi  sublimiores  partes  animis  tribuere  atque 
concedere,  defectus  uero  utriusque  generis  non  posse  alteros 
alteris  anteponi;  priuant  enim  tantum  et  non  esse  indicant, 
quod  usquequaque  eandem  uim  habent,  sicut  ipsae  negationes. 
20  nam  cum  dicimus : non  est  aurum,  et : non  est  uirtus,  quam- 
uis inter  aurum  et  uirtutes  plurimum,  nihil  tamen  inter  nega- 
tiones, quas  eis  adiunximus,  distat,  uerum  enimuero  peius 
est  non  esse  uirtutem  quam  non  esse  aurum,  nemo  sanus  hinc 
ambigit,  quod  non  propter  ipsas  negationes,  sed  propter  res, 
25  quibus  adiunguntur,  accidere  quis  non  intellegat?  auro  enim 
uirtus  quanto  praestat,  tanto  est  uirtute  quam  auro  carere 
miserius,  quamobrem  cum  res  intellegibiles  sensibilibus  rebus 
antecellunt,  defectum  in  intellegibilibus  quam  in  sensibilibus 
merito  aegrius  toleramus,  non  eos  defectus,  sed  ea,  quae  de- 

ficiunt,  carius  uel  uilius  aestimantes,  ex  quo  iam  illud  adparet 
defectum  uitae,  quae  intellegibilis  est,  multo  miserabiliorem 
esse  quam  huius  sensibilis  lucis,  quod  scilicet  multo  est 
carior  intellecta  uita  quam  lux  ista  conspecta. 

8.  Quae  cum  ita  sint,  audebitne  quisquam,  cum  solem  ac 
lunam  et  quicquid  in  sideribus,  quicquid  denique  in  hoc  igni 
nostro  atque  terreno  luce  uisibili  effulget,  deo  tribuat,  animas 
quaslibet,  quae  profecto  nisi  uiuendo  animae  non  sunt,  cum 
tanto  hoc  lumen  uita  praecedat,  ex  deo  esse  nolle  concedere? 
et  cum  ille  uerum  dicat,  qui  dicit:  in  quantum  nitet,  ex  deo 
est,  egone  tandem,  deus  magne,  mentiar,  si  dicam : in  quantum 
uiuit,  ex  deo  est?  non  usque  adeo,  quaeso,  caecitas  mentis 
subpliciaque  augeantur  animorum,  ut  liaec  homines  non  in- 
tellegant. sed  quoquo  modo  illorum  error  aut  pertinacia  sese 
haberet,  his  ego  fretus  armatusque  rationibus  credo,  cum  ad 
eos  rem  ita  consideratam  perspectamque  detulissem  et  cum 
his  placide  contulissem,  uererer,  ne  mihi  quisquam  eorum 
alicuius  momenti  esse  uideretur,  si  aut  intellectum  aut  ea, 
quae  intellectu,  non  per  defectum  perciperentur,  sensui  conaretur 
praeferre  aut  saltem  conparare  corporeo  uel  his  rebus,  quae 
ad  eundem  sensum  cognoscendum  similiter  pertinerent,  quo 
constituto  quando  ille  mihi  uel  quisquam  negare  auderet 
animas,  quantum  uellet  malas,  tamen,  quoniam  animae  essent, 
intellegibilium  rerum  numero  contineri  neque  illas  per  defectum 
intellegi  ? siquidem  animae  non  alio  essent,  nisi  quo  uiuerent. 
licet  enim  per  defectum  intellegerentur  uitiosae,  quia  uirtutis 

egestate  uitiosae,  non  tamen  per  defectum  animae,  quia  ui- 
uendo  animae,  nec  fieri  potest,  ut  uitae  praesentia  sit  causa 
deficiendi,  cum  tanto  quidque  deficiat,  quanto  deseritur  uita. 
9.  Omni  modo  igitur  cum  pateret  non  posse  ullas  animas 
5 ab  eo  auctore  separari,  a quo  lux  ista  non  separaretur,  iam 
quicquid  adferrent,  non  acciperem  admoneremque  potius,  ut 
eos  mecum  sequi  mallent,  qui  omne,  quicquid  esset,  quoniam 
esset,  in  quantumcumque  esset,  ex  uno  deo  esse  praedicarent. 
Recitarent  aduersum  me  uoces  illas  euangelicas:  uos  prop- 
io  terea  non  auditis,  quia  non  estis  ex  deo;  uos  ex 
patre  diabolo  estis,  ego  quoque  contra  recitarem:  omnia 
per  ipsum  facta  sunt  et  sine  ipso  factum  est  nihil, 
et  illud  apostoli:  unus  deus,  ex  quo  omnia,  et  unus  do- 
minus Iesus  Christus,  per  quem  omnia,  et  iterum  eius- 
is  dem  apostoli:  ex  quo  omnia,  per  quem  omnia,  in  quo 
omnia,  iusi  gloria,  hortarerque  homines  — si  tamen  homines 
inuenirem — , nihil  nos  iam  quasi  conperisse  praesumeremus, 
sed  quaereremus  potius  magistros,  qui  sententiarum  istarum, 
quae  nobis  inter  se  pugnare  uiderentur,  pacem  concordiamque 
20  monstrarent,  non  in  una  atque  eadem  auctoritate  scriptui  arum 
cum  alibi  sonaret:  omnia  ex  deo,  et  alibi:  uos  non  estis 
ex  deo,  quoniam  libros  temere  condemnare  nefas  esset,  quis 
non  uideret  peritum  doctorem,  cui  quaestionis  huius  solutio 
nota  esset,  inueniendum  fuisse  ? qui  profecto  si  esset  bonus 

9 Ioh.  8,  47  et  44  11  Ioh.  1,  8 13  I Cor.  8,  6 15  Eom. 

intellector  et,  ut  diuinitus  dicitur,  homo  spiritalis,  quoniam 
necessario  faueret  ueris  rationibus,  quas  de  intellegibili  sensi- 
bilique  natura,  quantum  potui,  tractaui  atque  disserui,  immo 
eas  ipse  multo  melius  et  ad  docendum  aptius  aperiret,  nihil 
ab  eo  aliud  de  hac  quaestione  audiremus,  nisi  quemadmodum 
fieri  posset,  ut  et  nullum  animarum  genus  non  esset  ex  deo, 
et  recte  tamen  peccatoribus  et  infidelibus  diceretur:  non 
estis  ex  deo.  nam  et  nos  fortasse  inplorato  in  auxilium  deo 
facile  urdere  possemus  aliud  esse  uiuere,  aliud  peccare,  et 
quamquam  uita  in  peccatis  in  conparatione  iustae  uitae  mors 
appellata  sit,  utrumque  tamen  in  homine  uno  posse  inueniri, 
ut  simul  sit  uiuus  atque  peccator,  sed  quod  uiuus,  ex  deo, 
quod  peccator,  non  ex  deo.  in  qua  diuisione  utimur  ea  parte 
de  duabus,  quae  nostrae  sententiae  conpetit,  ut,  cum  dei  con- 
ditoris omnipotentiam  insinuare  uolumus,  etiam  peccatoribus 
dicamus,  quod  ex  deo  sint  — dicimus  enim  his,  qui  aliqua 
specie  continentur,  dicimus  animantibus,  dicimus  rationalibus, 
dicimus  postremo,  quod  ad  rem  maxime  adtingit,  uiuentibus, 
quae  omnia  per  se  ipsa  diuina  sunt  munera — , cum  autem  malos 
arguere  propositum  est.  recte  dicimus:  non  estis  ex  deo. 
dicimus  enim  se  a ueritate  auertentibus,  infidelibus,  facinorosis, 
flagitiosis,  et  quod  nomine  uno  totum  continet,  peccatoribus : 
quae  rursus  omnia  ex  deo  non  esse  quis  dubitet?  itaque 
Christus  peccatoribus  id  ipsum,  quod  peccatores  erant  et  sibi 
non  credebant,  coarguens,  quid  mirum  si  ait:  non  estis  ex 

1 cf.  I.  Tim.  2,  15  10  cf.  I Tim.  5,  6 

t*  i 

1 dicitur  A 2 intellegibile  B 4 ipse  om.  A 5 aliud  ab  eo  A 

uel  »*t  v 

6 possit  B 2 esse  ABS  8 auxiliom  di  A 9 possemus  uidere  A 

i 

possimus  M possemus  (i  in  e corr.)  B 11  inuenire  A 12  quod — deo  (s.  l.)M 

cum 

18  quali  uisione  A ea]  ex  B 14  de  duabus  ||  aiab’  B1  ut///  (ru  er.)  A 

i 

16  sunt  A 17  spe  A spe  ( — m.  2 add.)  B dicimus — rationalibus 

rationalib'  quia 

om.  SMA  et  dicimus  B 2 18  ad  rem]  rem  ABS  attinet  b 19  que  B 2 

O 

21  facinerosis  B2  23  non  om.  A 25  si  om.  b agit  B2  si  non  estis  b 

sti* 

«x  deo  A 


5 

io 

15 

20 

25 


II.  De  duabus  animabus. 


63 


deo,  ex  alia  parte  illa  salua  manente  sententia  qnod  omnia 
per  ipsnm  facta  sunt,  et:  omnia  ex  deo.  nam  si  Christo 
non  credere,  Christi  aduentum  repudiare.  Christum  non  re- 
cipere certum  indicium  esset  animarum,  quae  non  sunt  dei. 
5 et  ideo  dictum  esset:  uos  propterea  non  auditis,  quia 
non  estis  ex  deo,  quomodo  uera  esset  uox  illa  apostoli  in 
ipso  euangelii  memorabili  principio,  qua  dictum  est:  in  sua 
propria  uenit  et  sui  eum  non  receperunt?  unde  sui.  si 
non  receperunt?  aut  unde  ideo  non  sui.  quia  non  receperunt? 
10  nisi  quia  homines  peccatores,  eo  quod  sunt  homines,  ad  deum, 
eo  uero,  quod  peccatores,  ad  diabolum  pertinent,  hic  ergo 
partem  naturae  tenuit  qui  ait:  sui  eum  non  receperunt, 
ille  uoluntatis  qui  ait:  non  estis  ex  deo.  euangelista  enim 
dei  opera  commendabat,  Christus  hominum  peccata  cohercebat. 
15  10.  Hic  fortasse  quis  dicat:  unde  ipsa  peccata  et  omnino 

unde  malum  ? si  ab  homine,  unde  homo  ? si  ab  angelo,  unde 
angelus  ? quos  ex  deo  esse  cum  dicitur,  quamuis  recte  uereque 
dicantur,  uidentur  tamen  inperitis  et  minus  ualentibus  acriter 
res  abditas  intueri  quasi  per  quandam  catenam  ad  deum  mala 
20  et  peccata  conecti,  hac  in  quaestione  illi  regnare  se  putant, 
quasi  uero  interrogare  sit  scire,  utinam  id  esset;  nemo  me 
scientior  reperiretur.  sed  nescio  quomodo  saepe  in  altercando 
magnae  quaestionis  propositor  personam  magni  doctoris  ostentat 

5 Ioh.  8,  47  7 Ioli.  1.  11 

plerumque  ipse  ipso,  quem  terret,  in  eo,  de  quo  terret,  in- 
doctior. itaque  isti  multitudini  se  praeferendos  arbitrantur,  quia 
priores  interrogant,  quod  cum  multitudine  ignorant,  sed  si  eo 
tempore,  quo  cum  eis  me.  non  sicut  iam  diu  ago,  egisse  nunc 
paenitet.  mihi  has  rationes  depromenti  hoc  obiecissent,  dicerem: 
quaeso,  interim  mecum  cognoscite,  quod  facillimum  est,  si 
nihil  potest  fulgere  sine  deo,  multo  minus  posse  aliquid  uiuere 
sine  deo,  ne  in  tantis  monstris  opinionum  remaneamus,  ut 
nescio  quas  animas  uitam  non  ex  deo  habere  praedicemus,  sic 
enim  fortasse  continget,  ut  id  quod  mecum  ignoratis,  id  est 
unde  sit  malum,  uel  simul  uel  quolibet  ordine  aliquando  di- 
scamus. quid  ? si  enim  cognitio  summi  mali  sine  summi  boni 
cognitione  contingere  homini  non  potest?  non  enim  nossemus 
tenebras,  si  in  tenebris  semper  essemus ; sed  lucis  notitia 
contrarium  suum  non  siuit  incognitum,  summum  autem  bonum 
id  est,  quo  superius  esse  nihil  potest;  deus  autem  bonum  et 
deo  superius  nihil  est:  deus  igitur  summum  bonum,  cogno- 
scamus ergo  deum  atque  ita  nos  illud,  quod  praepropere 
quaerimus,  non  latebit,  mediocrisne  tandem  negotii  uel  meriti 
cognitionem  dei  esse  arbitramini  ? quod  enim  nobis  aliud 
praemium  quam  uita  aeterna  promittitur,  quae  dei  cognitio 
est?  ait  enim  magister  deus:  haec  est  autem  uita  aeterna, 
ut  cognoscant  te  solum  et  uerum  deum  et  quem  mi- 

22  Ioh.  17,  3 

sisti  Ie sum  Christum,  etenim  anima  quamuis  sit  inmortalis, 
tamen  quia  mors  eius  rite  dicitur  a dei  cognitione  auersio, 
cum  se  conuertit  ad  deum,  meritum  est  aeternae  uitae  conse- 
quendae, ut  sit  aeterna  uita,  sicut  dictum  est,  ipsa  cognitio. 
5 conuerti  autem  ad  deum  nemo,  nisi  ab  hoc  mundo  se  auer- 
terit,  potest,  hoc  ego  mihi  arduum  et  difficillimum  sentio ; 
uobis  si  facile  est,  ille  ipse  deus  uiderit.  ego  uellem  credere, 
nisi  me  moueret,  quod  cum  iste  mundus,  a quo  nos  auertere 
iubemur,  uisibilis  sit  dixeritque  apostolus:  ea  quae  uidentur, 
10  temporalia  sunt;  quae  autem  non  uidentur,  aeterna 
sunt,  uos  plus  istorum  oculorum  quam  mentis  iu dicio  tri- 
buitis, apud  quos  nullam  esse  fulgentem  pennam,  quae  non 
ex  deo  fulgeat,  et  esse  uiuentem  animam,  quae  non  ex  deo 
uiuat,  praedicatur  et  creditur,  haec  et  similia  uel  illis  etiam 
15  dicerem  uel  mecum  ipse  reputarem,  possem  namque  deum 
omnibus,  ut  dicitur,  uisceribus  deprecans  et  scripturis,  quantum 
licebat,  intentus  etiam  tunc  fortasse  talia  uel  dicere  uel,  quod 
saluti  sat  erat,  cogitare. 

11.  Sed  me  duo  quaedam  maxime,  quae  incautam  illam 
20  aetatem  facile  capiunt,  per  admirabiles  adtriuere  circuitus : 
quorum  est  unum  familiaritas  nescio  quomodo  repens  quadam 
imagine  bonitatis  tamquam  sinuosum  aliquod  uinculum  multi- 
pliciter collo  inuolutum,  alterum,  quod  quaedam  noxia  uictoria 
paene  mihi  semper  in  disputationibus  proueniebat  disserenti 
25  cum  inperitis,  sed  tamen  fidem  suam  certatim,  ut  quisque 
posset,  defendere  molientibus  Christianis,  quo  successu  creber- 
9 II  Cor.  4,  18. 

rimo  gliscebat  adulescentis  animositas  et  inpetus  suos  in  per- 
uicaciae  magnum  malum  inprudenter  urgebat,  quod  altercandi 
genus  quia  post  eorum  auditionem  adgressus  eram,  quicquid 
in  eo  uel  qualicumque  ingenio  uel  aliis  lectionibus  poteram, 
solis  illis  libentissime  tribuebam,  ita  ex  illorum  sermonibus 
ardor  in  certamina,  ex  certaminum  prouentu  amor  in  illos 
cotidie  nouabatur.  ex  quo  accidebat,  ut  quicquid  dicerent, 
miris  quibusdam  modis,  non  quia  sciebam,  sed  quia  optabam 
uerum  esse,  pro  uero  adprobarem.  ita  factum  est,  ut  quamuis 
pedetemtim  atque  caute,  tamen  diu  sequerer  homines  nitidam 
stipulam  uiuenti  animae  praeferentes. 

12.  Uerum  esto:  non  poteram  illo  tempore  sensibilia  haec 
ab  intellegibilibus,  carnalia  scilicet  ab  spiritalibus  diiudicare 
atque  discernere,  non  erat  aetatis,  non  disciplinae,  non  cuius- 
dam etiam  consuetudinis,  non  ullorum  denique  meritorum  — 
non  enim  parui  gaudii  felicitatisque  res  est  — : itane  tandem 
ne  illud  quidem  arripere  poteram,  quod  in  omnium  hominum 
iudicio  summi  dei  legibus  natura  ipsa  constituit? 

Quiuis  enim  homines,  quos  modo  a communi  sensu  generis 
humani  nulla  disrupisset  amentia,  quae  uellent  ad  iudicandum 
studia  detulissent,  quamlibet  inperitiam,  quantamcumque  etiam 
tarditatem,  uelim  experiri,  quid  mihi  responderent  roganti, 
utrum  eis  peccasse  uideretur,  de  cuius  dormientis  manu  scrip- 

sisset  alius  aliquid  flagitiosum,  omnes  quis  dubitet  ita  fuisse 
negaturos  illud  esse  peccatum,  ita  reclamaturos,  ut  etiam 
succenserent  fortasse,  quod  tali  eos  rogatione  dignos  putarim  ? 
a quibus  ego,  quoque  modo  poteram,  reconciliatis  et  in  eon- 
5 silium  restitutis  peterem,  ut  me  aliud  tam  manifestum,  tam 
in  omnium  cognitione  positum  interrogantem  non  moleste 
ferrent . tunc  quaererem : si  non  dormientis,  sed  scientis  manu, 
qui  membris  tamen  ceteris  uinctus  atque  constrictus  esset, 
quisquam  ualentior  aliquid  similiter  fecisset  mali,  utrum  quia 
10  id  nosset,  quamuis  omnino  noluisset,  ullo  peccati  nomine 
teneretur,  et  liic  mihi  omnes  mirantes,  quod  talia  sciscitarer, 
sine  cunctatione  responderent  nihil  etiam  istum  omnino  pec- 
casse. quid  ita?  quia  de  quo  nesciente  uel  resistere  non 
ualente  quisquam  quippiam  mali  fecerit,  iuste  damnari  nullo 
15  modo  potest,  atque  id  ipsum  cur  ita  esset,  si  in  illis  homini- 
bus naturam  ipsam  percontarer  humanam,  facile  peruenirem 
ad  id,  quod  cuperem,  isto  modo  quaerens:  quid?  si  dormiens 
ille  iam  sciret,  quid  alius  de  manu  eius  facturus  esset,  et 
de  industria  se  plus  potus  etiam,  ne  expergisceretur,  somno 
20  dederet,  ut  aliquem  iurando  falleret,  num  ei  quicquam  somnus 
ad  innocentiam  suffragaretur?  quid  aliud  illi  quam  nocentem 
hominem  pronuntiarent?  quid?  si  et  ille  uolens  uinctus  est, 
ut  aliquem  similiter  praetenta  defensione  deciperet,  quid  ei 
tandem,  ut  peccato  careat.  illa  uincula  profuerunt?  quamquam 
25  his  obstrictus  reuera  resistere  non  ualeret,  sicut  ille  dormiens, 

quid  tunc  fieret,  omnino  nesciret,  numquidnam  igitur  dubitan- 
dum est,  quin  peccasse  ambo  iudicarentur  ? quibus  concessis 
colligerem  nusquam  scilicet  nisi  in  uoluntate  esse  peccatum, 
cum  mihi  auxiliaretur  etiam  illud,  quod  iustitia  peccantes 
tenet  sola  mala  uoluntate.  quamuis  quod  uoluerint  inplere 
nequiuerint. 

13.  Quisquamne  me  ista  tractantem  possit  dicere  in  rebus 
obscuris  abditisque  uersari.  ubi  propter  intellegentium  pauci- 
tatem uel  fraudis  uel  ostentationis  suspicio  nasci  solet? 
secedat  paulisper  illa  intellegibilium  sensibiliumque  distinctio, 
nulla  mihi  fiat  inuidia,  quod  tardas  animas  subtilium  dispu- 
tationum stimulis  persequor,  liceat  mihi  me  scire  uiuere, 
liceat  mihi  scire  me  uelle  uiuere : in  quae  si  consentit  genus 
humanum,  tam  nobis  cognita  est  uoluntas  nostra  quam  uita- 
neque  cum  istam  scientiam  profitemur,  metuendum  est,  ne 
nos  quisquam  falli  posse  conuincat;  hoc  ipsum  enim  falli 
nemo  potest,  si  aut  non  uiuat  aut  nihil  uelit.  non  me  arbitror 
quicquam  obscurum  adtulisse  et  uereor,  ne  cuiquam  magis, 
quod  haec  nimium  manifesta  sint,  uidear  esse  culpandus ; sed 
quorsum  tendant,  consideremus. 

14.  Non  igitur  nisi  uoluntate  peccatur,  nobis  autem  uoluntas 

nostra  notissima  est;  neque  enim  scirem  me  uelle,  si  quid 
sit  uoluntas  ipsa  nescirem,  definitur  itaque  isto  modo : uo- 
luntas est  animi  motus  cogente  nullo  ad  aliquid  uel  non 
amittendum  uel  adipiscendum,  cur  ergo  ita  tunc  definire  non 
possem?  an  erat  difficile  uidere  inuitum  uolenti  esse  contra- 
is ta  e 

rium,  ita  ut  contrarium  sinistrum  dextro  esse  dicimus,  non  ut 
nigrum  albo  ? nam  eadem  res  simul  et  nigra  et  alba  esse 
non  potest ; duorum  autem  in  medio  quisque  positus  ad  alterum 
sinister  est,  ad  alterum  dexter;  simul  quidem  utrumque  unus 
5 homo,  sed  simul  utrumque  ad  unum  hominem  nullo  modo, 
ita  inuitus  et  uolens  simul  esse  quidem  unus  animus  potest, 
sed  unum  atque  idem  nolle  simul  et  uelle  non  potest,  cum 
enim  quisque  inuitus  aliquid  facit  — si  enim  roges,  utrum 
id  facere  uelit,  nolle  se  dicit;  item  si  roges,  utrum  id  uelit 
10  non  facere,  uelle  respondet  — : ita  inuitum  ad  faciendum,  ad 
non  faciendum  autem  uo!  entem  reperies ; id  est  enim  unum 
animum  uno  tempore  habentem  utrumque,  sed  ad  aliud  atque 
aliud  singulare  referentem,  cur  haec  dico?  quia  si  rursum 
quaeramus,  quam  ob  causam  id  inuitus  faciat,  cogi  se  dicat. 
15  nam  et  omnis  inuitus  faciens  cogitur  et  omnis  qui  cogitur, 
si  facit,  nonnisi  inuitus  facit,  restat,  ut  uolens  a cogente  sit 
liber,  etiamsi  se  quisquam  cogi  putet,  et  hoc  enim  modo 
omnis,  qui  uolens  facit,  non  cogitur,  et  omnis,  qui  non  cogitur, 
aut  uolens  facit  aut  non  facit,  haec  cum  in  omnibus  homini- 
20  bus,  quos  interrogare  non  absurde  possumus,  a puero  usque 
ad  senem,  a ludo  litterario  usque  ad  solium  sapientis  natura 
ipsa  proclamet,  cur  ego  tunc  non  uiderem  in  definitione  uo- 
luntatis  ponendum  esse  , cogente  nullo’,  quod  nunc  quasi  ex- 
perientia maiore  cautissimus  posui?  at  si  hoc  ubique  manifestum 

est  et  non  doctrina,  sed  natura  omnibus  promptum,  quid  restat 
quod  uideatur  obscurum,  nisi  forte  ullum  lateat,  aliquid  nos 
uelle  cum  uolumus,  et  ad  hoc  moueri  animum  nostrum  idque 
aut  habere  nos  aut  non  habere,  et,  si  haberemus,  retinere 
uelle,  si  non  haberemus,  adquirere?  quare  aut  non  amittere, 
aut  adipisci  aliquid  uult  omnis,  qui  uult.  quamobrem  si  omnia 
ista  luce  clariora  sunt,  sicuti  sunt,  neque  meae  tantum,  sed 
notitiae  generis  humani  ueritatis  ipsius  liberalitate  donata, 
cur  illo  etiam  tempore  dicere  non  possem : uoluntas  est  motus 
animi  cogente  nullo  ad  aliquid  uel  non  amittendum  uel  adipi- 
scendum ? 

15.  Dicet  aliquis:  et  hoc  te  aduersum  Manichaeos  quid 
adiuuaret  ? expecta ; sine  prius  etiam  peccatum  definiamus, 
quod  sine  uoluntate  esse  non  posse  omnis  mens  apud  se 
diuinitus  conscriptum  legit,  ergo  peccatum  est  uoluntas  reti- 
nendi uel  consequendi  quod  iustitia  uetat  et  unde  liberum 
est  abstinere,  quamquam  si  liberum  non  sit,  non  est  uoluntas. 
sed  malui  grossius  quam  scrupulosius  definire,  etiamne  hic 
libri  obscuri  mihi  scrutandi  erant,  unde  discerem  neminem 
uituperatione  subplicioue  dignum,  qui  aut  id  uelit,  quod 
iustitia  uelle  non  prohibet,  aut  id  non  faciat,  quod  facere 
non  potest?  nonne  ista  cantant  et  pastores  in  montibus  et  in 
theatris  poetae  et  indocti  in  circulis  et  docti  in  bibliothecis 
et  magistri  in  scholis  et  antistites  in  sacratis  Jocis  et  in  orbe 
terrarum  genus  humanum?  quod  si  nemo  uituperatione  uel 
damnatione  dignus  est  aut  non  contra  uetitum  iustitiae  faciens 
aut  quod  non  potest  non  faciens,  omne  autem  peccatum  uel 

uituperandum  est  uel  damnandum,  quis  dubitet  tunc  esse 
peccatum,  cum  et  uelle  iniustum  est  et  liberum  nolle?  et  ideo 
definitionem  illam  et  ueram  et  ad  intellegendum  esse  facillimam 
et  non  modo  nunc,  sed  tunc  quoque  a me  potuisse  dici:  pec- 
5 catum  est  uoluntas  retinendi  uel  consequendi,  quod  iustitia 
uetat  et  unde  liberum  est  abstinere  ? 

16.  Age  nunc,  uideamus  quid  nos  haec  adiuuarent.  primum 
omnium,  ut  nihil  amplius  desiderarem;  totam  causam  quippe 
finirent,  nam  quisquis  secreta  conscientiae  suae  legesque  di- 
io  uinas  penitus  naturae  inditas  apud  animum  intus,  ubi  expres- 
siores certioresque  sunt,  consulens  has  duas  definitiones  uo- 
luntatis  atque  peccati  ueras  esse  concedit,  totam  Manichaeorum 
haeresim  paucissimis  et  breuissimis,  sed  plane  inuictissimis 
ratiunculis  sine  ulla  cunctatione  condemnat,  quod  sic  con- 
is siderari  potest,  duo  animarum  genera  esse  dicunt:  unum  bonum, 
quod  ita  ex  deo  sit,  ut  non  ex  aliqua  materia  uel  ex  nihilo 
ab  eo  factum,  sed  de  ipsa  eius  omnino  substantia  pars  quae- 
dam processisse  dicatur ; alterum  autem  malum,  quod  nulla 
prorsus  ex  parte  ad  deum  pertinere  credunt  credendumque 
2o  commendant,  et  ideo  illud  summum  bonum,  hoc  uero  summum 
malum  esse  praedicant  atque  ista  duo  genera  fuisse  aliquando 
discreta,  nunc  esse  commixta,  genus  quidem  commixtionis 
huius  et  causam  nondum  audieram;  sed  tamen  iam  quaerere 
poteram,  utrum  illud  malum  genus  animarum,  antequam  bono 
25  misceretur,  habuisset  aliquam  uoluntatem.  si  enim  non  habebat, 
sine  peccato  atque  innocens  erat  et  ideo  nullo  modo  malum, 
si  autem  ideo  malum,  quia  licet  esset  sine  uoluntate,  tamquam 

ignis,  tamen  si  bonum  adtigisset,  uiolaret  atque  corrumperet: 
quantum  est  nefas  et  naturam  mali  tantum  ualere  ad  com- 
mutandam ullam  dei  partem  et  summum  illud  bonum  corrup- 
tibile et  uiolabile  credere?  quod  si  uoluntas  inerat,  profecto 
inerat  cogente  nullo  motus  animi  ad  aliquid  uel  non  amitten- 
dum uel  adipiscendum,  hoc  autem  aliquid  aut  bonum  erat 
aut  bonum  putabatur:  non  enim  aliter  adpeti  posset,  sed  in 
summo  malo  ante  commixtionem,  quam  praedicant,  nullum 
umquam  bonum  fuit,  unde  igitur  ibi  uel  scientia  uel  opinio 
boni  esse  potuit?  an  nihil  uolebant,  quod  apud  se  esset, 
atque  illud  bonum  uerum,  quod  extra  erat,  adpetebant?  ista 
uero  praeclara  et  magna  laude  praedicanda  uoluntas  est,  qua 
summum  adpetitur  et  uerum  bonum,  unde  igitur  in  summo 
malo  motus  animi  tanta  laude  dignissimus?  an  studio  nocendi 
adpetebant?  primo  eodem  reuoluitur  ratio,  qui  enim  nocere 
uult,  bono  aliquo  uult  priuare  alium  propter  aliquod  bonum 
suum,  erat  igitur  in  eis  uel  scientia  boni  uel  opinio,  quae 
summo  malo  nullo  modo  esse  debebat,  deinde  bonum  illud 
extra  se  positum,  cui  nocere  studebant,  utrum  omnino  esset, 
unde  cognouerant  ? si  intellexerant,  quid  tali  mente  praeclarius  ? 
an  quicquam  est  aliud,  quo  magnis  laboribus  omnis  bonorum 
porrigatur  intentio,  nisi  ut  summum  illud  et  sincerum  bonum 
intellegatur?  quod  ergo  nunc  uix  paucis  bonis  iustisque  con- 
ceditur. id  tunc  illud  merum  malum  nullo  bono  adiuuante  iam 
poterat?  si  autem  illae  animae  corpora  gerebant  et  id  oculis 
uiderant,  quot  linguae,  quot  pectora,  quae  ingenia  laudandis 
istis  oculis  praedicandisque  sufficiunt,  quibus  uix  possunt 
mentes  iustorum  adaequari  ? quanta  bona  inuenimus  in  summo 

malo  ? si  enim  uidere  deum  malum  est,  non  est  bonum  deus ; 
bonum  est  autem  deus : bonum  est  igitur  deum  uidere  et 
nescio  quid  huic  bono  conparari  queat,  porro  quod  uidere 
bonum  est,  unde  fieri  potest,  ut  posse  uidere  sit  malum? 

5 quapropter  quisquis  uel  in  illis  oculis  uel  in  illis  mentibus 
fecit,  ut  ab  his  posset  uideri  diuina  substantia,  magnum  et 
ineffabili  laude  dignissimum  bonum  fecit,  si  autem  non  factum, 
sed  ipsum  per  se  tale  ac  sempiternum  erat,  difficile  hoc  malo 
quicquam  melius  inuenitur. 

10  17.  Postremo  ut  nihil  horum  laudandorum  habeant  illae 

animae,  quae  illorum  rationibus  habere  coguntur,  quaererem, 
utrum  aliquas  an  nullas  animas  deus  damnet : si  nullas,  nullum 
meritorum  iudicium  est,  nulla  prouidentia,  et  casu  potius  quam 
ratione  mundus  administratur  uel  potius  non  administratur; 
is  non  enim  administratio  casibus  danda  est.  hoc  autem  si  omni- 
bus qualibet  religione  deuinctis  credere  nefas  est.  restat,  ut 
aut  sit  aliquarum  animarum  damnatio  aut  nulla  peccata  sint, 
sed  si  nulla  peccata  sunt,  etiam  nullum  malum : quod  isti  si 
dixerint,  haeresim  suam  uno  ictu  interficient,  conuenit  igitur 
20  mihi  cum  eis  aliquas  animas  diuina  lege  iudicioque  damnari, 
at  hae  si  bonae  sunt,  quae  illa  iustitia  est?  si  malae,  natura, 
an  uoluntate?  sed  natura  esse  malae  animae  nullo  modo  queunt, 
unde  hoc  docemus?  de  superioribus  definitionibus  uoluntatis 
atque  peccati,  quia  dicere  animas  et  malas  esse  et  nihil  pec- 
25  care  plenum  est  dementiae,  dicere  autem  peccare  sine  uolun- 
tate, magnum  deliramentum  est.  et  peccati  reum  tenere 
quem  quam,  quia  non  fecit,  quod  facere  non  potuit,  summae 
iniquitatis  est  et  insaniae,  quamobrem  illae  animae  quicquid 
faciunt,  si  natura,  non  uoluntate  faciunt,  id  est  si  libero  et 

ad  faciendum  et  ad  non  faciendum  motu  animi  carent,  si 
denique  his  abstinendi  ab  opere  suo  potestas  nulla  conceditur, 
peccatum  earum  tenere  non  possumus,  at  omnes  fatentur  et 
malas  animas  iuste  et  eas,  quae  non  peccauerunt,  iniuste  da- 
mnari: fatentur  igitur  eas  malas  esse,  quae  peccant,  illae 
autem,  sicut  ratio  docuit,  non  peccant;  animarum  ergo  malarum 
genus  nescio  quod  extraneum,  quod  a Manichaeis  inducitur, 
nullum  est. 

18.  Nunc  bonum  illud  genus  uideamus,  quod  rursus  ita 
laudant,  ut  ipsam  dei  substantiam  dicant  esse,  quanto  autem 
melius  est,  ut  suum  quisque  ordinem  meritumque  cognoscat 
nec  ita  sacrilega  superbia  uentiletur.  ut  cum  se  totiens  com- 
mutari sentiat,  summi  illius  boni,  quod  incommutabile  pia 
ratio  profitetur  et  docet,  credat  esse  substantiam  ? ecce  enim 
cum  manifestum  sit  non  peccare  animas  in  eo,  quod  non  sunt 
tales,  quales  esse  non  possunt  — unde  iam  constat  nescio 
quas  illas  inducticias  nullo  modo  peccare  et  propterea  illas 
non  esse  omnino  — : relinquitur,  ut  quoniam  concedunt  esse 
peccata,  non  inueniant,  quibus  ea  tribuant,  nisi  bono  generi 
animarum  et  substantiae  dei.  maxime  autem  urgentur  aucto- 
ritate Christiana ; numquam  enim  negauerunt  dari  ueniam 
peccatorum,  cum  fuerit  ad  deum  quisque  conuersus:  numquam 
dixerunt  — ut  alia  multa  — , quod  scripturis  diuinis  hoc  quis- 
piam corruptor  inseruerit,  quibus  ergo  peccata  donantur?  si 
alienigenis  illis  malis,  possunt  et  bonae  fieri,  possunt  dei 
regnum  possidere  cum  Christo,  quod  isti  quia  negant  nec 
habent  alterum  genus  nisi  earum,  quas  de  substantia  dei  esse 
perhibent,  restat,  ut  non  solum  etiam  ipsas,  sed  ipsas  solas 
peccare  fateantur,  ego  autem  nihil  pugno  : non  solae  peccent, 

peccant  tamen,  at  enim  mali  commixtione  coguntur,  si  ita 
coguntur,  ut  resistendi  potestas  nulla  sit,  non  peccant;  si  est 
in  potestate  resistere  sua  et  propria  uoluntate  consentiunt, 
cur  tanta  bona  in  summo  malo,  cur  hoc  malum  in  summo 
5 bono  per  doctrinam  illorum  cogimur  inuenire,  nisi  quia  neque 
illud  malum  est  quod  suspicione  inducunt  neque  hoc  summum 
bonum  quod  superstitione  peruertunt? 

19.  At  si  de  duobus  istis  generibus  animarum  delirare  illos 
et  errare  docuissem  aut  certe  ipse  didicissem,  quid  remanere 
io  poterat,  cur  mihi  iam  de  ulla  re  audiendi  uel  consulendi  ui- 
derentur?  an  ut  discerem  hinc  ostendi  animarum  duo  esse 
genera,  quod  in  deliberando  nunc  in  malam  partem,  nunc  in 
bonam  nutat  adsensio  ? cur  non  magis  hoc  signum  est  unius 
animae,  quae  libera  illa  uoluntate  huc  et  huc  ferri,  hinc  atque 
15  hinc  referri  potest?  nam  mihi  cum  accidit,  unum  me  sentio 
utrumque  considerantem  alterutrum  eligentem ; sed  plerumque 
illud  libet,  hoc  decet,  quorum  nos  in  medio  positi  fluctuamus, 
nec  mirum ; ita  enim  nunc  constituti  sumus,  ut  et  per  carnem 
uoluptate  adfici  et  per  spiritum  honestate  possimus,  quare  non 
20  duas  animas  hinc  fateri  cogor?  possumus  enim  melius  et 
multo  expeditius  intellegere  duo  genera  rerum  bonarum,  quorum 
tamen  neutrum  ab  auctore  deo  sit  alienum,  animam  unam  ex 
diuersis  adficere  partibus,  inferiore  ac  superiore,  uel  quod  recte 
ita  dici  potest,  exteriore  atque  interiore,  ista  sunt  duo  genera, 
25  quae  sensibilium  et  intellegibilium  nomine  paulo  ante  tracta- 
uimus,  quae  carnalia  et  spiritalia  libentius  et  familiarius  nos 
uocamus.  sed  factum  est  nobis  difficile  a carnalibus  abstinere, 

cum  panis  uerissimus  noster  spiritalis  sit.  cum  labore  namque 
nunc  comedimus  panem,  neque  enim  nullo  in  subplicio  sumus 
peccato  transgressionis  mortales  ex  inmortalibus  facti,  eo  con- 
tingit. ut  cum  ad  meliora  conantibus  nobis  consuetudo  facta 
cum  carne  et  peccata  nostra  quodam  modo  militare  contra 
nos  et  difficultatem  nobis  facere  coeperint,  nonnulli  stulti  aliud 
genus  animarum,  quod  non  sit  ex  deo,  superstitione  obtunsis- 
sima  suspicentur. 

20.  Quamquam  etiam  si  eis  concedatur  inferiore  alio  genere 
animarum  nos  inlici  ad  turpia,  non  inde  conficiunt  aut  illas 
natura  malas  esse  aut  istas  summum  bonum,  fieri  enim  potest, 
ut  propria  illae  uoluntate  adpetendo,  quod  non  licebat,  hoc 
est  peccando,  ex  bonis  factae  sint  malae  rursusque  fieri 
bonae  possint,  sed  ut  fit  quamdiu  manent  in  peccato,  ad  sese 
alias  occulta  quadam  suasione  traducant ; deinde,  ut  omnino 
malae  non  sint,  sed  in  suo  genere  quamuis  inferiore  opus 
proprium  sine  ullo  peccato  exerceant;  istae  autem  superiores^ 
quibus  actionem  longe  praestantiorem  rerum  moderatrix  iustitia 
summa  tribuerit,  si  illas  inferiores  sequi  et  imitari  uoluerint 
peccando  fiunt  malae,  non  quia  malas,  sed  quia  male  imitantur, 
ab  illis  enim  agitur  proprium,  ab  istis  adpetitur  alienum : 
unde  illae  in  suo  gradu  manent,  istae  ad  inferiora  merguntur, 
uelut  cum  homines  ferina  sectantur,  pulchre  namque  incedit 
quadrupedans  equus ; at  si  hoc  homo  pedibus  manibusque 
meditetur,  quis  eum  uel  palearum  cibo  dignum  putet?  recte 
igitur  plerumque  inprobamus  imitantem,  cum  eum,  quem  imi- 

tatur,  probemus,  inprobamus  autem  non  quia  non  sit  ad- 
secutus,  sed  quia  omnino  adsequi  uoluit.  in  equo  enim  pro- 
bamus illud,  cui  quantum  praeponimus  hominem,  tantum 
offendimur,  quod  inferiora  sectatur,  quid  ? inter  ipsos  homines 
5 in  inmittenda  uoce  nonne  quod  praeco  bene  facit,  etiamsi  clarius 
ac  melius  id  faciat  praetor,  insanus  est  ? caelestia  suspice : 
lucens  luna  laudatur  suoque  laudatur  cursu  atque  uicibus 
bene  considerantibus  satis  placet;  tamen  si  eam  sol  uelit 
imitari  — fingamus  enim  eos  posse  habere  huiusmodi  uolun- 
10  tates  — , cui  non  summe  ac  iure  displiceat?  ex  quibus  illud 
est,  quod  intellegi  uolo.  etiam  si  sunt  animae  — quod  interim 
incertum  est  — corporeis  officiis  non  peccato,  sed  natura  de- 
ditae nosque,  quamquam  sint  inferiores,  aliqua  tamen  interiore 
uicinitate  contingunt,  non  illas  ideo  malas  haberi  oportere, 
15  quia  nos,  cum  eas  sequimur  et  corporea  diligimus,  mali  sumus, 
propterea  enim  corporea  diligendo  peccamus,  quia  spiritalia 
diligere  et  iustitia  iubemur  et  natura  possumus  et  tunc  in 
nostro  genere  optimi  et  beatissimi  sumus. 

21.  Quamobrem  quid  habet  argumenti  aestuans  in  utramque 
20  partem  deliberatio  modo  in  peccatum  prona,  modo  in  recte 
factum  subuecta,  ut  duo  animarum  genera,  quorum  alterius 
natura  ex  deo  sit,  alterius  non  sit,  cogamur  accipere,  cum 
alias  tot  causas  alternantis  cogitationis  conicere  liceat?  sed 
haec  obscura  esse  et  incassum  ab  animis  lippientibus  quaeri 
25  quisquis  bonus  rerum  existimator  est,  uidet.  quare  illa  potius, 
quae  de  uoluntate  atque  peccato  dicta  sunt,  illa,  inquam, 
quae  summa  iustitia  neminem  ratione  utentem  ignorare  per- 
mittit, illa  quae  si  auferuntur  nobis,  nihil  est,  unde  disciplina 

uirtutis  inchoetur,  nihil,  unde  a uitiorum  morte  surgatur,  etiam 
atque  etiam  considerata  satis  clare  ac  dilucide  Manichaeorum 
haeresim  falsam  esse  conuincunt. 

22.  Horum  simile  est,  quod  de  paenitendo  nunc  dicam,  nam 
ut  inter  omnes  sanos  constat  et  quod  ipsi  Manichaei  non 
solum  fatentur,  sed  et  praecipiunt,  utile  est  paenitere  peccati, 
quid  ego  nunc  in  hanc  rem  diuinarum  scripturarum  testimonia, 
quae  usquequaque  diffusa  sunt,  colligam?  uox  est  etiam  ista 
naturae:  neminem  stultum  rei  huius  notitia  deseruit;  hoc 
nobis  nisi  esset  penitus  insitum,  periremus,  potest  aliquis 
dicere  non  se  peccare;  non  sibi  esse  autem,  si  peccauerit» 
paenitendum,  nulla  barbaries  dicere  audebit,  quae  cum  ita  sint, 
quaero  ex  duobus  illis  generibus  animarum,  cuius  sit  paenitere 
peccati  ? scio  quidem  neque  illius  esse  posse,  qui  male  facere, 
neque  illius,  qui  bene  facere  non  potest,  quare  ut  eorum  uerbis 
loquar,  si  animam  tenebrarum  peccati  paenitet,  non  est  de 
substantia  summi  mali ; si  animam  lucis,  non  est  de  sub- 
stantia summi  boni,  paenitendi  enim  adfectio  illa,  quae  prodest, 
et  male  fecisse  paenitentem  et  bene  facere  potuisse  testatur, 
quomodo  igitur  nihil  ex  me  mali,  si  ego  perperam  feci?  aut 
quomodo  me  recte  paenitet,  si  ego  non  feci?  audi  partem 
alteram : quomodo  ex  me  nihil  boni  est,  cui  bona  uoluntas 
inest?  aut  quomodo  me  recte  paenitet,  si  non  inest?  quam- 
obrem  aut  negent  isti  esse  paenitendi  magnam  utilitatem,  ut 
non  solum  a christiano  nomine,  sed  ab  omni  etiam  uel  imagi- 
naria ratione  pellantur,  aut  animarum  duo  illa  genera,  unum 
ex  quo  nihil  mali,  alterum  ex  quo  nihil  boni  sit,  discere  atque 
docere  iam  desinant:  quod  si  faciant,  Manichaei  esse  utique 

desinent;  nam  tota  illa  secta  ista  bicipiti  uel  potius  praecipiti 
animarum  uarietate  fulcitur. 

23.  Ac  mihi  quidem  satis  est  sic  scire,  quod  Manichaei 
errent,  ut  scio  paenitendum  esse  peccati,  et  tamen  si  nunc 

5 amicorum  meorum  aliquem,  qui  usque  adhuc  illos  audiendos 
putat,  conpellam  iure  amicitiae  et  ei  dicam : scisne  utile  esse, 
cum  quisque  peccauerit,  paenitere?  sine  dubitatione  se  scire 
iurabit.  si  ergo  te  fecero  ita  scire  falsam  esse  Manichaeorum 
haeresim,  desiderabisne  amplius  P quid  amplius  se  posse  in 
io  hac  re  desiderare  respondeat,  bene  quidem  huc  usque,  sed  cum 
ostendere  coepero  certas  necessariasque  rationes,  quae  illam 
propositionem  adamantinis,  ut  dicitur,  catenis  nexae  conse- 
quuntur, remque  totam  ad  conclusionem,  qua  illa  euertitur 
secta,  perduxero : negabit  se  forsitan  scire  utilitatem  illam 
15  paenitendi,  quam  nemo  doctus,  nemo  indoctus  ignorat,  et 
potius  se  scire  contendet,  cum  dubitamus  et  deliberamus  duas 
in  nobis  animas  patrocinia  propria  singulis  quaestionis  partibus 
adhibere,  o consuetudo  peccati!  o comes  poena  peccati!  uos 
me  tunc  a rerum  tam  manifestarum  consideratione  auertistis, 
20  sed  non  sentienti  nocebatis ; nunc  uero  in  familiarissimis  meis 
similiter  non  sentientibus  me  iam  uulneratis  torquetisque 
sentientem. 

24.  Adtendite  ista,  quaeso,  carissimi ; uestra  ingenia  bene 
noui.  si  mihi  nunc  uos  qualiscumque  hominis  mentem  rationem- 

25  que  conceditis,  multo  certiora  sunt  quam  quae  ibi  uel  uide- 
bamur  discere  uel  magis  credere  cogebamur,  deus  magne, 

deus  omnipotens,  deus  summae  bonitatis,  quem  inuiolabilem 
atque  incommutabilem  credi  atque  intellegi  fas  est,  trina  unitas, 
quam  catholica  ecclesia  colit,  subplex  oro  expertus  in  me 
misericordiam  tuam,  ne  homines,  cum  quibus  mihi  a pueritia 
in  omni  conuictu  fuit  summa  consensio,  in  tuo  cultu  a me  5 
dissentire  permittas,  uideo  maxime  expectari  hoc  loco,  quo- 
modo etiam  catholicas  scripturas  a Manichaeis  accusatas  uel 
tunc  defenderem,  si,  ut  dico,  cautus  essem,  uel  nunc  defendi 
posse  demonstrem,  sed  in  aliis  uoluminibus  deus  adiuuabit 
propositum  meum ; nam  huius  iam,  quantum  arbitror,  moderata  10 
parci  sibi  postulat  longitudo. 

III. 

CONTRA  FORTUNATUM  DISPUTATIO. 

Sexto  et  quinto  Kalendas  Septembris  Arcadio  Augusto  bis 
et  Q.  Rufino  uiris  clarissimis  consulibus  actis  habita  disputatio 
5 aduersum  Fortunatum  Manichaeorum  presbyterum  in  urbe  Hippo- 
nensium regionum  in  balneis  Sossii  sub  praesentia  populi. 

1.  AUGUSTINUS  dixit:  Ego  iam  errorem  puto,  quam  antea 
ueritatem  putabam ; utrum  recte  aestimem,  a te  praesente 
audire  cupio. 

10  FORTUNATUS  dixit:  Coepta  errorem  exponere. 

AUGUSTINUS  dixit:  In  primis  summum  errorem  puto  omni- 
potentem deum,  in  quo  una  nobis  spes  est,  ex  aliqua  parte 
uiolabilem  aut  coinquinabilem  aut  corruptibilem  credere,  hoc 
uestram  haeresim  adfirmare  scio,  non  quidem  his  uerbis,  quibus 
is  nunc  usus  sum ; nam  et  uos  interrogati  confitemini  deum  esse 
incorruptibilem  et  omni  modo  inuiolabilem  et  incoinquinabilem ; 
sed  cum  coeperitis  cetera  exponere,  cogimini  eum  corruptibilem, 
penetrabilem  et  coinquinabilem  confiteri,  dicitis  enim  aliam 
nescio  quam  gentem  tenebrarum  aduersus  dei  regnum  rebel- 
20  lasse;  deum  autem  omnipotentem  cum  uideret,  quanta  labes 
et  uastitas  inmineret  regnis  suis,  nisi  aliquid  aduersae  genti 
obponeret  et  ei  resisteret,  misisse  hanc  uirtutem,  de  cuius 

commixtione  cum  malo  et  tenebrarum  gente  mundus  sit  fabri- 
catus ; hinc  esse,  quod  hic  animae  bonae  laborant,  seruiunt, 
errant,  corrumpuntur,  ut  necessarium  haberent  liberatorem, 
qui  eas  ab  errore  purgaret  et  a commixtione  solueret  et  a 
seruitute  liberaret,  hoc  ego  nefas  puto  credere  deum  omni-  s 
potentem  aliquam  aduersam  gentem  timuisse  aut  necessitatem 
esse  passum,  ut  nos  in  aerumnas  praecipitaret. 

FORTUNATUS  dixit:  Quia  te  medium  fuisse  nostrum  scio, 
id  est  inter  Manichaeos  administrasse,  ista  principalia  sunt 
fidei  nostrae,  de  conuersatione  hic  agitur,  de  quibus  falsis  10 
criminibus  pulsamur,  ex  te  ergo  praesentes  audiant  boni  uiri, 
utrum  sint  uera,  super  quibus  criminamur  et  adpetimur,  an 
sint  falsa,  etenim  ex  tua  doctrina  et  ex  tua  expositione  et 
ostensione  poterunt  uero  uerius  scire  nostram  conuersationem, 
si  a te  fuerit  prodita,  interfuisti  orationi?  15 

2.  Aug.  dixit:  Interfui,  sed  ali?,  quaestio  est  de  fide,  alia 
de  moribus ; ego  de  fide  proposui,  sed  si  illi,  qui  adsunt 
malunt  audire  de  moribus,  nec  ipsam  quaestionem  defugio. 

Fort,  dixit:  Purgare  me  prius  uolo  penes  conscientiam 
uestram,  penes  quos  polluimur,  ex  idonei  uiri  testimonio,  qui  20 
mihi  et  nunc  idoneus  est  et  in  futura  iusti  iudicii  examina- 
tione Christi,  si  ea,  quae  iactantur,  uidit  in  nobis  uel  conse- 
cutus est. 

3.  AuG.  dixit : Ad  aliud  uocas,  cum  ego  de  fide  proposuerim, 
de  moribus  autem  uestris  plene  scire  possunt,  qui  electi  uestri 25 
sunt,  nostis  autem  me  non  electum  uestrum,  sed  auditorem 

fuisse,  itaque  quamuis  et  orationi  uestrae  interfuerim,  ut  inter- 
rogasti, utrum  separatim  uobiscum  habeatis  aliquam  orationem, 
deus  solus  potest  nosse  et  uos.  ego  tamen  in  oratione,  in  qua 
interfui,  nihil  turpe  fieri  uidi,  sed  solum  contra  fidem  animad- 
5 uerti.  quam  postea  didici  et  probaui,  quod  contra  solem  facitis 
orationem,  praeter  hoc  in  illa  oratione  uestra  nihil  noui  com- 
peri.  quisquis  autem  uobis  obponet  quaestionem  aliquam  de 
moribus,  electis  uestris  obponit.  quid  autem  inter  uos  agatis, 
qui  electi  estis,  ego  scire  non  possum,  nam  et  eucharistiam 
10  audiui  a uobis  saepe  quod  accipiatis ; tempus  autem  accipiendi 
cum  me  lateret,  quid  accipiatis  unde  nosse  potui  ? itaque  serua, 
si  placet,  quaestionem  de  moribus,  ut  inter  electos  uestros 
discutiatis,  si  discuti  potest,  mihi  fides  data  est  a uobis,  quam 
hodie  inprobo.  de  ipsa  proposui,  ad  propositum  meum  mihi 
15  respondeatur. 

FORT,  dixit:  Et  nostra  professio  ipsa  est,  quod  incorrupti- 
bilis sit  deus,  quod  lucidus,  quod  inadibilis,  intenibilis,  in- 
passibilis  aeternam  lucem  et  propriam  habitet,  quod  nihil  ex 
sese  corruptibile  proferat,  nec  tenebras  nec  daemones  nec 
20  satanam,  nec  aliud  aduersum  in  regno  eius  reperiri  possit; 
sui  similem  saluatorem  direxisse;  uerbum  natum  a constitu- 
tione mundi  cum  mundum  fabricaret,  post  mundi  fabricam 
inter  homines  uenisse,  dignas  sibi  animas  elegisse  sanctae  suae 
uoluntati  mandatis  suis  caelestibus  sanctificatas,  fide  et  ratione 
25  inbutas  caelestium  rerum  ipso  ductore  hinc  iterum  easdem 

animas  ad  regnum  dei  reuersuras  esse  secundum  sanctam 
ipsius  pollicitationem,  qui  dixit:  ego  sum  uia,  ueritas  et 
ianua  et:  nemo  potest  ad  patrem  peruenire,  nisi  per 
me.  his  rebus  nos  credimus,  quia  alias  animae,  id  est  alio 
mediante  non  poterunt  ad  regnum  dei  reuerti,  nisi  ipsum  rep- 
pererint,  ueritatem,  uiam  et  ianuam.  ipse  enim  dixit:  qui  me 
uidit,  uidit  et  patrem  et:  qui  in  me  crediderit,  mortem 
non  gustabit  in  aeternum,  sed  transitum  faciet  de 
morte  ad  uitam  et  in  iudicium  non  ueniet.  his  rebus 
nos  credimus  et  haec  est  ratio  fidei  nostrae  et  pro  uiribus 
animi  nostri  mandatis  eius  obtemperare  unam  fidem  sectantes 
huius  trinitatis,  patris  et  filii  et  spiritus  sancti. 

4.  AUG.  dixit:  Has  animas,  quas  de  morte  ad  uitam  per 
Christum  uenire  fatemini,  quae  causa  praecipitauit  in  mortem  ? 

FORT,  dixit:  Hinc  iam  dignare  prosequi  et  contraire,  si  nihil 
praeter  deum. 

5.  AUG.  dixit : Immo  tu  dignare  respondere  id,  quod  inter- 
rogaris, has  animas  quae  causa  morti  dederit. 

Fort,  dixit:  Immo  tu  dignare  dicere,  utrum  aliquid  sit 
praeter  deum,  an  omnia  in  deo  sunt. 

6.  AUG.  dixit:  Illud  ego  respondere  possum,  quod  me  do- 
minus nosse  uoluit  deum  necessitatem  pati  nullam  posse  neque 
ex  aliqua  parte  uiolari  atque  corrumpi,  quod  cum  tu  quoque 
fatearis,  quaero,  qua  necessitate  huc  miserit  animas,  quas  dicis 
per  Christum  redire. 

FORT,  dixit:  Quod  tu  dixisti,  quia  huc  usque  tibi  deus 

2.  Ioh.  14,  6 6 Ioh.  14,  9 7 Ioh.  5,  24 

reuelauit,  quod  incorruptibilis  sit,  quemadmodum  et  mihi, 
ratio  quaerenda  est,  quemadmodum  animae  aut  ob  quam  causam 
istum  in  mundum  uenerunt,  ut  merito  nunc  eas  per  unigenitum 
filium  suum  ac  sui  similem  de  hoc  mundo  liberaret,  si  nil 
5 praeter  ipsum. 

7.  AUG.  dixit:  Non  debemus  frustrare  tantos,  qui  praesentes 
sunt,  et  de  quaestione  proposita  ire  ad  aliud,  si  confitemur 
ambo,  si  nobis  concedimus  esse  incorruptibilem  et  inuiolabilem 
deum  et  nihil  pati  potuisse  — ex  quo  est  consequens,  ut  falsa 
io  sit  haeresis  uestra,  quae  dicit  deum  cum  uideret  inminere 
uastitatem  ac  labem  regnis  suis,  misisse  uirtutem,  quae  cum 
tenebrarum  gente  bellaret,  et  ex  ea  commixtione  hic  nostras 
animas  laborare  — breuis  ergo  est  ratio  mea  et,  quantum 
aestimo,  cuiuis  planissima,  si  deus  nihil  pati  potuit  a gente 
is  tenebrarum,  quia  inuiolabilis  est,  sine  causa  huc  nos  misit, 
ut  nos  hic  aerumnas  patiamur,  si  autem  aliquid  pati  potuit, 
non  est  inuiolabilis  et  decipitis  eos,  quibus  dicitis  esse  inuio- 
labilem deum,  hoc  enim  uestra  haeresis  negat,  cum  cetera 
exponitis. 

20  FORT,  dixit:  Hoc  sentimus,  quod  nos  instruit  beatus  apo- 
stolus Paulus,  qui  dixit:  hoc  sentite  in  uobis,  quod  et 
in  Christo  Iesu;  qui  cum  in  forma  dei  esset  consti- 
tutus, non  rapinam  arbitratus  est  aequalem  se  esse 
deo,  sed  semet  ipsum  exinaniuit  formam  serui  acci- 
25  piens  in  similitudinem  hominum  factus  et  habitu  in- 
uentus  ut  homo;  humiliauit  semet  ipsum,  factus  est 
21  Philipp  2,  5 sqq. 

1 sit  quemadmodum  om.  S quemadmodum  om.  b 2 aut]  et  b ob 
om.  A 3 isto  in  mundo  BP  in  isto  mundo  A uenerint  Sb  4 ni- 

cedi 

hil  APSb  8 ab  eo  (in  marg.  ambo)  B condicemus  B 9 con- 

seques  B 10  heresis  (e  mut.  in  i)  B bl  uastitatem  ( corr . ex  uasti- 
tatam)  B 12  pugnaret  Ab  et]  om.  A hic]  hic  B hinc  PSb 

e 

13  1/iboraret  (a  corr.  in  i)  B liberaret  Sb  est  ergo  Ab  14  existimo  b 

cuius  B huius  S lucis  b plenissima  Sb  16  pateremur  A 18  et 
//// cetera  B 21  dicit  Sb  23  se  aequalem  esse  A esse  se  aequalem  b 
24  exfauit  S 25  factus  est  b inuentus]  inuentus  est  S 


•88 


S.  Aureli  Augustini 


subditus  usque  ad  mortem,  hoc  ergo  sentimus  de  nobis, 
quod  et  de  Christo : qui  cum  in  forma  dei  esset  constitutus, 
factus  est  subditus  usque  ad  mortem,  ut  similitudinem  ani- 
marum nostrarum  ostenderet,  et  quemadmodum  in  se  mortis 
similitudinem  ostendit  et  patrem  in  se  et  in  patre  se  esse  de  5 
medio  mortuorum  resuscitatum,  eo  modo  sentiamus  et  de 
animabus  nostris  futurum,  quod  per  ipsum  poterimus  de  hac 
morte  liberari:  quae  aut  aliena  est  a deo  aut,  si  propria  est 
dei,  et  misericordia  eius  cessat  et  liberatoris  nomen  et  opera 
liberantis.  10 

8.  AUG.  dixit:  Ego  quaero,  quemadmodum  in  mortem  uene- 
rimus,  et  tu  dicis,  quemadmodum  de  morte  liberemur. 

FORT,  dixit:  Ita  apostolus  dixit,  quomodo  sentire  debeamus 
de  nostris  animis,  quod  Christus  nobis  ostendit,  si  fuit  Christus 
in  passione  et  morte,  et  nos : si  uoluntate  patris  descendit  in  15 
passionem  et  mortem,  et  nos. 

9.  AUG.  dixit:  Notum  est  omnibus  catholicam  fidem  ita  se 
habere,  quod  dominus  noster,  id  est  uirtus  et  sapientia  dei 
et  uerbum,  per  quod  facta  sunt  omnia  et  sine  quo  factum 
est  nihil,  ad  liberationem  nostram  hominem  suscepit,  in  ipso  20 
homine,  quem  suscepit,  demonstrauit  illa,  quae  dicis,  nos 
autem  nunc  de  ipsius  dei  et  ineffabilis  maiestatis  substantia 
quaerimus,  utrum  ei  aliquid  nocere  possit,  an  non  possit,  si 
enim  potest  aliquid  nocere  ei,  non  est  inuiolabilis.  si  non 
potest  ei  aliquid  nocere,  quid  ei  factura  erat  gens  tenebrarum,  25 
contra  quam  dicitis  bellum  gestum  esse  a deo  ante  constitu- 

18  cf.  I.  Cor.  1,  24  19  cf.  Ioh.  1,  3 

tionem  mundi,  in  quo  bello  nos,  id  est  animas,  quas  modo 
indigere  liberatoris  manifestum  est,  commixtas  esse  omni  malo 
et  morti  inplicitas  adseritis?  redeo  enim  ad  illud  breuissimum: 
si  poterat  ei  noceri,  non  est  inuiolabilis ; si  non  poterat,  crude- 
5 liter  huc  nos  misit,  ut  ista  patiamur. 

FORT,  dixit:  Anima  dei  est,  an  non? 

10.  AUG.  dixit:  Si  iustum  est,  ut  non  interrogatis  meis 
respondeatur  et  ego  interroger,  respondeo. 

FORT,  dixit:  Si  in  proprio  agit  anima,  hoc  a te  quaero, 
io  11.  AUG.  dixit:  Ego  dicam  quod  interrogasti;  tantum  illud 
memineris  te  noluisse  respondere  interrogatis  meis,  me  autem 
tuis  respondere,  si  quaeris,  utrum  a deo  descenderit  anima, 
magna  quidem  quaestio  est ; sed  siue  a deo  descendit  siue 
non,  illud  de  anima  respondeo  non  esse  deum:  aliud  esse 
15  deum,  aliud  animam,  deum  esse  inuiolabilem,  incorruptibilem 
et  inpenetrabilem  et  incoinquinabilem,  et  qui  nulla  ex  parte 
corrumpi  potest,  et  cui  nulla  ex  parte  noceri  possit,  animam 
uero  uidemus  et  peccatricem  esse  et  in  aerumna  uersari  et 
ueritatem  quaerere  et  liberatore  indigere,  haec  mutatio  animae 
20  ostendit  mihi,  quod  anima  non  sit  deus,  nam  si  anima  sub- 
stantia dei  est,  substantia  dei  errat,  substantia  dei  corrumpitur, 
substantia  dei  uiolatur,  substantia  dei  decipitur:  quod  nefas 
est  dicere. 

FORT,  dixit:  Ergo  negasti  animam  ex  deo  esse,  quamdiu 
25  peccatis  ac  uitiis  et  mundanis  rebus  deseruit  et  errore  ducitur, 
quod  fieri  non  potest,  aut  ut  deus  hoc  patiatur  aut  substantia 
eius,  est  enim  deus  incorruptibilis  et  substantia  eius  inmacu- 

lata  est  et  sancta,  hic  uero  quaeritur  a uobis,  utrum  anima 
ex  deo  sit  necne,  quod  nos  fatemur  et  ostendimus  ex  salua- 
toris  aduentu,  ex  ipsius  sancta  praedicatione,  ex  ipsius  lectione, 
dum  animis  miseretur  et  secundum  eius  arbitrium  anima  uenisse 
dicitur,  ut  eandem  de  morte  liberaret  et  perduceret  eam  ad  5 
aeternam  gloriam  et  restitueret  patri,  quid  uero  de  anima  tu 
ipse  dicis  aut  speras,  utrum  sit  a deo,  necne?  et  substantiam 
dei,  ex  qua  neges  esse  animam,  nullis  passionibus  posse  sub- 
iacere  ? 

12.  AUG.  dixit:  Animam  sic  negaui  esse  substantiam  dei,  io 
ut  negem  esse  illam  deum,  sed  tamen  ex  deo  auctore  esse, 
quia  facta  est  a deo.  aliud  est  qui  fecit,  aliud  quod  fecit ; qui 
fecit,  corruptibilis  esse  omnino  non  potest;  quod  autem  fecit, 
omnimodo  non  potest  aequale  illi  esse,  qui  fecit. 

FOKT.  dixit:  Nec  ego  dixi  animam  similem  esse  deo.  sed  15 
quia  dixisti  facticiam  esse  animam  et  nihil  praeter  deum, 
quaero,  undenam  deus  animae  substantiam  adinuenit. 

13.  AUG.  dixit:  Tantum  memento  me  respondere  ad  ea, 
quae  interrogas,  te  autem  ad  ea,  quae  interrogo,  non  respon- 
dere. animam  dico  factam  a deo,  ut  cetera  omnia,  quae  a deo  20 
facta  sunt,  et  inter  illa,  quae  deus  omnipotens  fecit,  princi- 
palem locum  datum  esse  animae,  si  autem  quaeris,  unde  deus 
fecit  animam,  memento  confiteri  me  tecum  esse  deum  omni- 
potentem. omnipotens  autem  non  est,  qui  quaerit  adiuuari 
aliqua  materia,  unde  faciat  quod  uelit.  ex  quo  est  consequens,  ^ 
ut  secundum  fidem  nostram  omnia,  quae  deus  fecit  per  uerbum 

et  sapientiam  suam,  de  nihilo  fecerit,  sic  enim  legimus:  ipse 
iussit  et  facta  sunt;  ipse  mandauit  et  constituta  sunt. 
FORT,  dixit:  Ex  iussione  constant  uniuersa? 

14.  AUG.  dixit:  Ita  credo,  sed  uniuersa,  quae  facta  sunt. 

5 FORT,  dixit:  Facta  consonant,  sed  quia  inconuenientia  sibi 
sunt  haec,  per  hoc  ergo  constat  non  esse  unam  substantiam, 
licet  ex  unius  iussione  eadem  ad  compositionem  mundi  huius 
et  faciem  uenerint.  ceterum  rebus  ipsis  paret,  quia  nihil  simile 
tenebrae  et  lux,  nihil  simile  ueritas  et  mendacium,  nihil 
io  simile  mors  et  uita,  nihil  simile  anima  et  corpus  et  cetera 
istis  similia,  quae  et  nominibus  et  speciebus  distant  ab  in- 
uicein,  et  merito  dixisse  dominum  nostrum:  arbor,  quam 
non  plantauit  pater  meus  caelestis,  eradicabitur  et 
in  ignem  mittetur,  quae  non  adferet  fructus  bonos, 
15  et  esse  arborem  radicatam,  hinc  uero  constat  et  ratione  rerum, 
quod  duae  sunt  substantiae  in  hoc  mundo,  quae  speciebus  et 
nominibus  distant : quarum  est  una  corporis,  alia  uero  aeterna, 
patris  omnipotentis  quam  esse  credimus. 

15.  AUG.  dixit:  Contraria  ista,  quae  te  mouent,  ut  aduersa 
20  sentiamus,  propter  peccatum  nostrum,  id  est  propter  peccatum 

hominis  contigerunt,  nam  omnia  deus  et  bona  fecit,  et  bene 
ordinauit;  peccatum  autem  non  fecit  et  hoc  est  solum,  quod 
dicitur  malum,  uoluntarium  nostrum  peccatum,  est  et  aliud 
genus  mali,  quod  est  poena  peccati,  cum  ergo  duo  sint  genera 
25  malorum,  peccatum  et  poena  peccati,  peccatum  ad  deum  non 

1 Ps.  148,  5 12  Matth.  15,  18  ; 3,  10 

pertinet,  poena  peccati  ad  uindicem  pertinet. etenim  ut  bonus 
est  deus,  quia  omnia  constituit,  sic  iustus  est,  ut  uindicet  in 
peccatum,  cum  ergo  omnia  optime  sint  ordinata,  quae  uidentur 
nobis  nunc  aduersa  esse,  merito  contigit  hominis  lapsi,  qui 
legem  dei  seruare  noluit,  animae  enim  rationali,  quae  est  in 
liomine,  dedit  deus  liberum  arbitrium ; sic  enim  posset  habere 
merita,  si  uoluntate,  non  necessitate  boni  essemus,  cum  ergo 
oporteat  non  necessitate,  sed  uoluntate  bonum  esse,  oportebat, 
ut  deus  animae  daret  liberum  arbitrium,  huic  autem  animae 
obtemperanti  legibus  suis  omnia  subiecit  sine  aduersitate,  ut 
ei  cetera,  quae  deus  condidit,  seruirent.  si  et  ipsa  deo  seruire 
uoluisset;  si  autem  ipsa  noluisset  deo  seruire,  ut  ea,  quae  illi 
seruiebant,  in  poenam  eius  conuerterentur.  quare  si  recte  omnia 
a deo  ordinata  sunt,  et  bona  sunt  et  deus  non  patitur  malum. 

FORT.  dixit:  Non  patitur,  sed  malum  praeuenit  deus. 

16.  AUG.  dixit:  A quo  enim  passurus  erat? 

FOKT.  dixit:  Hoc  meum  est,  quia  praeuenire  uoluit.  non 
temere,  sed  uirtute  et  praescientia,  ceterum  nega  malum  praeter 
deum  esse,  cum  per  praecepta  ostendit,  quia  sunt  alia,  quae 
praeter  uoluntatem  ipsius  fiunt,  praeceptum  non  intercedit, 
nisi  ubi  est  et  contrarietas ; libera  facultas  uiuendi  non  datur, 
nisi  ubi  est  lapsus  secundum  apostoli  rationem,  qui  dicit: 
et  uos  cum  essetis  mortui  delictis  et  peccatis  uestris, 
in  quibus  aliquando  ambulastis  secundum  magiste- 
rium huius  mundi,  secundum  principem  potestatis 
aeris  huius,  spiritus,  qui  nunc  operatur  in  filiis  dif- 

23  Ephes.  2,  1 sqq. 

fidentiae,  in  quibus  et  nos  et  omnes  aliquando  con- 
uersati  sumus  in  desideriis  carnis  nostrae  facientes 
uoluntates  consiliorum  carnis,  et  eramus  naturaliter 
filii  irae,  sicut  et  ceteri,  deus  autem,  qui  diues  est 
5 in  omni  misericordia,  misertus  est  nobis,  et  cum 
mortui  essemus  peccatis,  conuiuificauit  nos  in  Christo, 
cuius  gratia  estis  salui  facti;  et  simul  suscitauit  et 
cum  eo  collocauit  in  caelestibus  cum  Christo  Iesu, 
ut  ostenderet  in  saeculis  superuenientibus  et  cetera 
10  usque  ad  id,  quod  scriptum  est  interficiens  inimicitiam  in 
semet  ipso,  et  ueniens  euangelizauit  pacem  uobis, 
qui  longe,  pacem  iis,  qui  prope,  quoniam  per  ipsum 
habemus  uterque  in  uno  spiritu  accessum  ad  patrem. 

AUG.  dixit:  Ista  apostoli  lectio,  quam  recitare  uoluisti,  si 
is  non  fallor,  pro  mea  plurimum  et  contra  tuam  fidem  facit, 
primo  quia  ipsum  liberum  arbitrium,  quo  ego  dixi  fieri,  ut 
anima  peccet,  satis  hic  expressum  est,  cum  peccata  nominauit 
et  cum  reconciliationem  nostram  dixit  fieri  cum  deo  per  Iesum 
Christum,  peccando  enim  auersi  eramus  a deo,  tenendo  autem 
20  praecepta  Christi  reconciliamur  deo,  ut  qui  in  peccatis  mortui 
eramus,  seruantes  praecepta  eius  uiuificemur  et  pacem  habea- 
mus cum  illo  in  uno  spiritu,  a quo  alienati  eramus  non  ser- 
uantes mandata  eius,  sicuti  de  homine,  qui  primus  est  conditus, 
in  fide  nostra  praedicatur,  ergo  nunc  quaero  abs  te,  secundum 
25  eam  lectionem,  quae  lecta  est,  quomodo  habeamus  peccata, 
si  natura  contraria  nos  cogit  facere,  quod  facimus,  qui  enim 
cogitur  necessitate  aliquid  facere,  non  peccat ; qui  autem  peccat, 
libero  arbitrio  peccat,  quare  sit  nobis  paenitentia  imperata,  si 

nos  nihil  mali  fecimus,  sed  gens  tenebrarum?  quaero  item, 
indulgentia  peccatorum  cui  detur : nobis,  an  genti  tenebrarum, 
si  genti  tenebrarum  datur  indulgentia  peccatorum,  regnabit  et 
ipsa  cum  deo  accipiens  indulgentiam  peccatorum;  si  autem 
nobis  datur  indulgentia  peccatorum,  manifestum  est,  quia  uo- 
luntate  peccauimus.  satis  enim  stultum  est  ignosci  ei,  qui 
nihil  mali  fecit;  nihil  autem  mali  fecit,  qui  nihil  sua  uolun- 
tate  fecit,  hodie  ergo  anima  pollicente  sibi  deo  indulgentiam 
peccatorum  et  reconciliationem  si  peccare  destiterit  et  de  pec- 
catis paenitentiam  gesserit,  si  respondeat  secundum  uestram 
fidem  et  dicat:  quid  enim  peccaui?  quid  commerui?  quid 
me  expulisti  de  regnis  tuis,  ut  contra  nescio  quam  gentem 
pugnarem?  depressa  sum,  permixta  sum,  corrupta  sum,  de- 
fecta sum,  non  est  mihi  seruatum  liberum  arbitrium,  tu 
nosti  necessitatem,  qua  pressa  sum ; cur  mihi  inputas  uulnera, 
quae  suscepi  ? quare  me  cogis  ad  paenitentiam,  cum  tu  causa 
sis  uulnerum  meorum ; cum  tu  scias,  quae  passa  sum,  gentem 
tenebrarum  in  me  fecisse  te  auctore,  qui  uiolari  non  poteras 
et  tamen  uolens  cauere  regnis  tuis,  quibus  nihil  noceri  possit, 
me  in  miserias  praecipitasti?  si  certe  ego  pars  tua  sum, 
quae  de  uisceribus  tuis  processi,  si  de  regno  tuo  et  de  ore 
tuo,  in  hac  gente  tenebrarum  aliquid  pati  non  debui,  ut  me 
incorrupta  illa  subiceretur,  si  pars  eram  domini,  nunc  autem 

cum  illa  temperari  non  posset  nisi  mea  corruptione,  quomodo 
aut  pars  tua  dicor  aut  tu  inuiolabilis  manes  aut  non  es  cru- 
delis, qui  me  pati  uoluisti  pro  his  regnis,  quibus  nihil  noceri 
poterat  ab  illa  gente  tenebrarum  ? ad  hoc  responde,  si  placet, 
5 et  dignare  etiam  illud  mihi  exponere,  quomodo  dictum  est 
a Paulo  apostolo:  eramus  naturaliter  filii  irae,  quos  re- 
conciliatos dicit  deo.  si  ergo  naturaliter  filii  irae  erant,  quo- 
modo dicis  naturaliter  esse  animam  filiam  dei  et  portionem  dei? 

FORT,  dixit:  Si  secundum  animam  dixisset  apostolus,  quod 
10  simus  naturaliter  filii  irae,  alienata  esset  anima  ore  apostoli 
a deo.  et  hac  modo  tu  ratione  ostendis,  quod  anima  non  sit 
dei,  quia  naturaliter,  inquit  apostolus,  sumus  irae  filii, 
si  uero  secundum  quod  lege  tenebatur  idem  apostolus  ex 
semine  Abraham,  ut  ipse  contestatur,  descendens,  constat  eum 
15  corporaliter  dixisse  nos  fuisse  filios  irae,  sicut  et  cetera, 
animae  uero  substantiam  ostendit,  quod  sit  ex  deo,  et  animam 
aliter  non  posse  reconciliari  deo  nisi  per  magistrum,  qui  est 
Christus  lesus.  interfecta  tamen  inimicitia  uidebatur  anima 
indigna  extitisse  deo ; sed  quia  missa  est,  hoc  confitemur,  a deo 
20  tamen  omnipotente  et  originem  trahens  et  missa  ad  ipsius 
uoluntatem  consignandam,  quemadmodum  et  saluatorem  Chri- 
stum credimus  de  caelo  uenisse  uoluntatem  patris  complere, 
quae  uoluntas  patris  haec  erat  animas  nostras  de  eadem  ini- 
micitia liberare  interfecta  eadem  inimicitia,  quae  si  aduersa 
25  deo  non  fuisset,  nec  inimicitia  uocaretur,  ubi  erat  unitas,  nec 
interfectio  diceretur  aut  fieret,  ubi  erat  uita. 

14  cf.  Rom.  11,  1 

18.  AUG.  dixit:  Memento,  quod  apostolus  dixerit  conuer- 
satione  nos  alienatos  a deo  esse. 

FORT,  dixit:  Trado  ego  duas  substantias  fuisse:  in  lucis 
substantia  haberi  deum,  ut  superius  diximus,  incorruptibilem ; 
fuisse  uero  contrariam  naturam  tenebrarum,  eam  uirtute  dei 
uinci  hodieque  confiteor,  et  ad  ineum  regressum  saluatorem 
esse  Christum  emissum,  ut  ante  idem  apostolus  ait. 

19.  AUG.  dixit:  Rationibus  ut  discuteremus  duarum  natu- 
rarum fidem,  interpositum  est  ab  his,  qui  nos  audiunt,  sed 
quoniam  ad  scripturas  iterum  confugisti,  ad  eas  ego  descendo 
ac  nihil  praetermittendum  esse  postulo,  ne  quibusdam  capiti- 
bus utentes  nebulas  adferamus  eis,  quibus  notae  scripturae 
non  sunt,  a capite  igitur  quod  habet  apostolus  Paulus  in 
epistula  sua  ad  Romanos  consideremus,  in  prima  enim  pagina 
est,  quod  uehementer  contra  uos  est.  dicit  enim:  Paulus 
seruus  Iesu  Christi,  uocatus  apostolus,  praedestinatus 
in  euangelium  dei.  quod  ante  promiserat  per  pro- 
phetas suos  in  scripturis  sanctis,  de  filio,  qui  factus 
est  ei  ex  semine  Dauid  secundum  carnem,  qui  prae- 
destinatus est  filius  dei  in  uirtute  secundum  spiritum 
sanctificationis  ex  resurrectione  mortuorum  Iesu 
Christi  domini  nostri,  uidemus  apostolum  de  domino  nostro 
nos  docere,  ut  et  uirtute  dei  ante  carnem  praedestinatus  fuerit 
et  secundum  carnem  factus  sit  ei  de  semine  Dauid.  hoc  uos 
cum  semper  negau eritis  et  negetis,  quomodo  scripturas  flagi- 
tatis, ut  secundum  eas  potius  disseramus  ? 

15  Rom.  1,  1 sqq. 

FORT,  dixit:  Secundum  carnem  adseritis  ex  semine  Dauid, 
cum  praedicetur  ex  uirgine  esse  natus,  et  filius  dei  magnifi- 
cetur. fieri  enim  non  potest,  nisi  ut  quod  de  spiritu  est, 
spiritus  habeatur,  et  quod  de  carne  est,  caro  intellegatur. 

5 contra  quod  est  ipsa  auctoritas  euangelii,  qua  dicitur,  quod 
caro  et  sanguis  regnum  dei  possidere  non  possunt, 
nec  corruptio  incorruptelam  possidebit. 

Hic  strepitus  factus  est  a consedentibus,  qui  rationibus 
potius  agi  uolebant,  quia  uidebant  eum  non  omnia,  quae  in 
10  apostoli  codice  scripta  sunt,  uelle  accipere,  deinde  passim 
sermocinatio  ab  omnibus  haberi  coepit,  quousque  diceret  ser- 
monem dei  ligatum  esse  iu  gente  tenebrarum,  quod  cum  ex- 
horruissent qui  aderant,  discessum  est. 

Postera  die  adhibito  iterum  notario  res  acta  sic  est. 

15  Fort,  dixit:  Dico,  quod  nihil  mali  ex  se  proferat  omni- 
potens deus  et  quod  quae  sua  sunt  incorrupta  maneant  uno 
ex  fonte  inuiolabili  orta  et  genita;  cetera  uero,  quae  in  hoc 
mundo  uersantur  contraria,  non  ex  deo  manare  nec  principe 
deo  paruisse  in  hoc  saeculo,  id  est  quod  non  ex  ipso  originem 
20  trahant,  haec  ergo  in  fide  suscepimus,  quod  aliena  sint  mala 
a deo. 

20.  AuG.  dixit:  Et  nostra  fides  haec  est,  quod  malorum 
genitor  non  sit  deus  neque  ullam  naturam  fecerit  malam,  sed 
cum  uterque  nostrum  consentiat  incorruptibilem  deum  et  in- 
25  coinquinabilem,  prudentium  est  aestimare  et  fidelium,  quae  sit 
fides  purior  et  maiestate  dei  dignior:  illa,  ubi  adseritur  uel 

2 cf.  Is.  7,  14  8 cf.  Ioh.  3,  6 6 1 Cor.  15.  50 

uirtus  dei  uel  pars  aliqua  dei  uel  sermo  dei  posse  commutari, 
uiolari,  corrumpi,  ligari,  an  ea,  ubi  dicitur  et  omnipotentem 
deum  et  omnem  ipsius  naturam  et  substantiam  nulla  parte 
umquam  posse  corrumpi,  sed  mala  esse  uoluntario  peccato 
animae,  cui  dedit  deus  liberum  arbitrium,  quod  liberum  arbi-  a 
trium  si  non  dedisset  deus,  iudicium  puniendi  nullum  iustum 
esse  posset  nec  meritum  recte  faciendi  nec  praeceptum  diuinum, 
ut  ageretur  paenitentia  de  peccatis,  nec  ipsa  indulgentia  pecca- 
torum, quam  nobis  deus  per  dominum  nostrum  Iesum  Christum 
donauit,  quia  qui  non  uoluntate  peccat,  non  peccat,  hoc  arbitror  i» 
omnibus  apertum  esse  atque  perspicuum,  quapropter  non  nos 
mouere  debent,  si  aliqua  in  his,  quae  deus  fecit,  molesta 
patimur  pro  meritis  nostris,  sicut  enim  ille  bonus  est,  ut 
constitueret  omnia,  sic  iustus  est,  ut  peccatis  non  parcat, 
quae  peccata,  ut  dixi,  nisi  libera  uoluntas  esset  in  nobis,  pec-  15 
cata  non  essent,  si  quis  enim  uerbi  causa  ligaretur  ab  aliquo 
ceteris  membris  et  de  manu  eius  falsum  scriberetur  sine  eius 
propria  uoluntate,  quaero,  si  hoc  iudici  patefieret,  possit  hunc 
hominem  falsitatis  crimine  condemnare  ? quare  si  manifestum 
est  peccatum  non  esse,  ubi  non  est  liberum  uoluntatis  arbi-  m 
trium,  uolo  audire  animam,  quam  dicitis  aut  partem  aut 
uirtutem  aut  sermonem  aut  quodlibet  aliud  dei,  quid  mali 
fecerit,  ut  a deo  puniatur  aut  paenitentiam  agat  peccati,  ut 
ueniam  mereatur,  cum  nihil  ipsa  peccauerit. 

FORT,  dixit:  De  substantiis  proposui,  quod  bonorum  tantum-  2& 
modo  deus  creator,  ultor  uero  malorum  habeatur,  eo  quod  mala 
ex  ipso  non  sint,  merito  ergo  hoc  sentio  et  ulcisci  deum  mala, 
quia  ex  ipso  non  sunt,  ceterum  si  ex  ipso  essent  aut  daret 

licentiam  peccandi,  quod  dicis  liberum  arbitrium  dedisse  deum, 
consensor  iam  inueniebatur  delicti  mei,  eo  quod  delicti  mei 
auctor  esset,  aut  ignorans  quod  futurus  essem  delinquere,  quem 
ipse  non  se  dignum  institueret,  hoc  ergo  propositum  est  a 
6 me,  et  quod  interrogo  nunc,  utrum  deus  mala  instituerit  necne, 
et  utrum  ipse  finem  malorum  instituerit,  etenim  quae  ab  ipso 
diximus  facta  esse  ut  opifice  deo,  uti  ab  ipso  creata  et  genita 
incorruptibilia  haberi,  his  rebus  et  paret  et  fides  euangelica  docet, 
haec  ego  et  proposui,  quae  sunt  credulitatis  nostrae  et  quae 
10  a te  possunt  in  ista  professione  nostra  firmari,  ita  tamen^  ut 
non  desit  auctoritas  fidei  Christianae,  et  quia  nullo  genere 
recte  me  credere  ostendere  possum,  nisi  eandem  fidem  scrip- 
turarum auctoritate  firmauerim,  id  ergo  est,  quod  insinuaui, 
quod  dixi,  aut  si  mala  auctore  deo  in  mundum  peruenerunt, 
15  hoc  ipse  dicere  dignare ; aut  si  recte  creditur  mala  ex  deo 
non  esse,  hoc  etiam  praesentium  contemplatio  prosequi  debet 
et  suscipere,  de  substantiis  dixi,  non  de  peccato,  q\iod  in  nobis 
uersatur.  si  enim  originem  non  haberet,  quod  cogitamus  de- 
licta facere,  non  cogeremur  ad  peccatum  uenire  uel  ad  delictum. 
20  nam  quia  inuiti  peccamus  et  cogimur  a contraria  et  inimica 
nobis  substantia,  idcirco  sequimur  scientiam  rerum,  qua  scientia 
admonita  anima  et  memoriae  pristinae  reddita  recognoscet,  ex 
quo  originem  trahat,  in  quo  malo  uersetur,  quibus  bonis  iterum 
emendans,  quod  nolens  peccauit,  possit  per  emendationem  de- 

lictorum  suorum  bonorum  operum  gratia  meritum  sibi  recon- 
ciliationis apud  deum  collocare  auctore  deo  saluatore  nostro, 
qui  nos  docet  et  bona  exercere  et  mala  fugere,  propositum 
est  enim  nobis,  quod  non  aliqua  contraria  natura,  sed  sua 
sponte  homo  aut  iustitiae  seruiat  aut  peccatis  se  obnoxium 
faciat,  cum  nulla  contraria  gente,  si.  sola  uersatur  anima  in 
corpore  constituta,  cui  deus,  ut  dicis,  liberum  arbitrium  dedit? 
sine  peccato  esset  nec  peccatis  se  obnoxium  faceret. 

21.  AuG.  dixit:  Ego  dico  peccatum  non  esse,  si  non  propria 
uoluntate  peccatur;  hinc  esse  et  praemium,  quia  propria  uo- 
luntate  recta  facimus,  aut  si  poenam  meretur,  qui  peccat  inuitus, 
debet  et  praemium  mereri,  qui  bene  facit  inuitus.  quis  autem, 
qui  dubitet  non  deferri  praemium  nisi  ei,  qui  aliquid  bona 
uoluntate  fecerit  ? ex  quo  intellegimus  et  poenam  inferri  ei, 
qui  uoluntate  mala  aliquid  fecerit,  sed  quoniam  me  ad  priores 
naturas  et  substantias  reuocas,  fides  mea  est  omnipotentem 
deum,  quod  maxime  animaduertendum  est  et  animo  figendum, 
omnipotentem  deum  iustum  et  bonum  fecisse  bona,  sed  ea, 
quae  ab  illo  facta  sunt,  non  possunt  esse  talia,  qualis  est 
ipse,  qui  fecit,  iniustum  est  enim  et  stultum  credere,  ut  opera 
paria  sint  artifici  et  condita  conditori,  quapropter  si  pia  fides 
est,  ut  omnia  bona  deus  fecerit,  quibus  tamen  ipse  est  multo 
excellentior  longeque  praestantior,  origo  et  caput  mali  est  in 
peccato,  sicut  apostolus  dixit:  radix  omnium  malorum 

24  I Tim.  6.  10 

2 sibi  collocare  A deo]  om.  APSb  4 aliqua]  ab  aliqua  ASPb 

existente 

ab  aliqua  B 5 obnoxium  se  AS  6 nulla  contr.  B 2 nulla  existente  b 
cum  causa  nulla  contraria  S uersaretur  & 8 se  om.  S ob- 

a 

noxium  B 10  peccetur  b pec/xur  S 11  recte  A 12  quis  est  autem 

a 

qui  A quis  autem  dubitet  b 13  aliqua  b boni  A boni  B 15  mali  APb 

& 

mali  B prioras  A 17  figenda  : bona  iustu  fecisse  bona  b 18  omni- 

et 

potenta  A dfli  bona  iusta  AS  20  et]  te  AP  te  B credere] 

credere 

exidere  A excedere  PS  excedere  B ut]  quod  b 22  bona  omnia  A 
* 23  exellentior  A mali]  istius  mali  A es  tu  peccato  AP  estu- 

nm 

peccato  B est  peccatum  b 24  dicit  A radix  est  S omnium  om.  S 


5 

io 

15 

20 


III.  Contra  Fortunatum  disputatio. 


101 


est  cupiditas;  quam  quidarn  sequentes  naufragauerunt 
a fide  et  inseruerunt  se  doloribus  multis,  si  enim  radi- 
cem omnium  malorum  quaeris,  habes  apostolum  dicentem 
radicem  omnium  malorum  esse  cupiditatem,  radicem  radicis 
5 quaerere  non  possum;  aut  si  est  aliud  malum,  cuius  radix 
non  est  cupiditas,  non  erit  omnium  malorum  radix  cupiditas, 
si  autem  uerum  est  omnium  malorum  radicem  esse  cupidi- 
tatem, frustra  aliud  aliquod  mali  genus  quaerimus,  tua  uero 
natura  contraria,  quam  inducis  — quoniam  iam  respondi  ob- 
10  iectis  tuis,  quaeso,  ut  et  tu  mihi  dicere  digneris  — si  illa 
natura  contraria  est  totum  malum  neque  peccatum  potest  esse 
nisi  ex  illa,  poenam  ipsa  sola  debet  mereri,  non  anima,  a qua 
non  est  peccatum,  at  si  dicis  ipsam  solam  mereri  poenam  et 
animam  non  mereri,  quaero,  cui  data  sit  paenitentia,  quae  sit 
15  iussa  paenitere.  si  anima  iussa  est  paenitere,  ab  illa  peccatum 
et  ipsa  uoluntate  peccauit.  nam  si  cogitur  anima  facere  malum 
neque  illa  est,  quod  malum  fecit,  nonne  stultum  est  et  plenum 
dementiae,  ut  gens  tenebrarum  peccauerit  et  me  paeniteat  de 
peccatis  ? nonne  plenum  dementiae  est,  ut  gens  tenebrarum 
20  peccauerit  et  mihi  detur  indulgentia  peccatorum  ? qui  possum 
dicere  secundum  fidem  uestram : quid  feci  ? quid  commisi  ? 
apud  te  fui,  integer  fui,  nulla  labe  contaminatus  fui;  tu  me 
huc  misisti,  tu  necessitatem  passus  es,  tu  cauisti  regnis  tuis, 
cum  magna  eis  labes  et  uastitas  inmineret.  cum  ergo  noueris 
25  necessitatem,  qua  hic  obpressus  sum,  qua  respirare  non  potui, 
cui  resistere  non  potui : quid  me  accusas  quasi  peccantem  ? 

aut  quid  promittis  indulgentiam  peccatorum?  ad  lioc  sine 
ambagibus  responde,  si  placet,  sicut  tibi  ego  sine  ambagibus 
respondi. 

FOBT.  dixit:  Haec  nos  dicimus,  quod  a contraria  natura 
anima  cogatur  delinquere : cui  non  uis  esse  radicem  nisi  hoc 
tantum,  quod  in  nobis  malum  uersatur,  cum  constet  exceptis 
nostris  corporibus  mala  in  omni  mundo  uersari.  non  ista,  quae 
in  corporibus  solum  habemus  sed  quae  in  toto  mundo  uer- 
santur  et  nominibus  ualent  bona,  mala  radix  habet,  nam  dixit 
dignatio  tua,  quod  haec  sit  radix  malorum,  cupiditas,  quae  in 
nostris  corporibus  uersatur,  cum  quando  non  est  cupiditas 
mali  ex  nostris  corporibus,  ex  principali  illa  contraria  natura 
uersatur  in  toto  mundo,  apostolus  etenim  id  nominauit  radi- 
cem esse  malorum  cupiditatem,  non  unum  malum,  quam  dixisti 
radicem  omnium  malorum,  cupiditas  uero  non  uno  modo  in- 
tellegitur, quam  dixisti  radicem  omnium  malorum,  quasi  quae 
in  cordibus  nostris  solum  uersetur,  cum  constet  hoc  quod  in 
nobis  uersatur  malum,  ex  auctore  malo  descendere  et  portiun- 
culam esse  mali  hanc  radicem,  quam  tu  esse  dicis,  ut  non 
sit  ipsa  radix,  sed  sit  portiuncula  mali,  eius  mali,  quod  ubi- 
que uersatur.  quam  radicem  et  arborem  malam  dominus  noster 
appellauit  numquam  fructus  bonos  adferentem,  quam  non 
plantauit  pater  suus,  ac  merito  eradicari  et  in  ignem  mitti, 
nam  quod  dicis  contrariae  naturae  peccatum  debere  inputari, 

illa  natura  mali  est;  et  id  esse  peccatum  animae,  si  post 

commonitionem  saluatoris  nostri  et  sanam  doctrinam  eius  a 

contraria  et  inimica  sui  stirpe  se  segregauerit  anima,  et  purio- 
ribus se  adornans  anima;  aliter  non  posse  substantiae  suae 
reddi,  dictum  est  enim:  si  non  uenissem  et  locutus  eis 
fuissem,  peccatum  non  haberent,  nunc  uero  quia  ueni 
5 et  locutus  sum  et  noluerunt  mihi  credere,  ueniam  de 
peccato  non  habebunt,  unde  paret  recte  esse  paenitentiam 
datam  post  aduentum  saluatoris  et  post  hanc  scientiam  rerum, 
qua  possit  anima  acsi  diuino  fonte  lota  de  sordibus  et  uitiis 
tam  mundi  totius  quam  corporum,  in  quibus  eadem  anima 
10  uersatur,  regno  dei,  unde  progressa  est,  repraesentari,  nam 
dictum  est  ab  apostolo,  quod  prudentia  carnis  inimica 
sit  deo;  legi  enim  dei  non  est  subiecta,  nec  enim 
potest,  paret  ergo  his  rebus,  quod  anima  bona  factione  illius, 
quae  legi  dei  non  est  subiecta,  peccare  uidetur,  non  sua  sponte, 
namque  idem  sequitur,  quod  caro  concupiscit  aduersus 
spiritum  et  spiritus  aduersus  carnem,  ut  non  quae- 
cumque uultis,  illa  faciatis,  dicit  iterum:  uideo  aliam 
legem  in  membris  meis  repugnantem  legi  mentis 
meae  et  captiuum  me  ducentem  in  legem  peccati  et 
20  mortis,  ergo  miser  ego  homo,  quis  me  liberabit  de 
corpore  mortis  huius  nisi  gratia  dei  per  dominum 
nostrum  Iesum  Christum,  per  quem  mihi  mundus 
crucifixus  est  et  ego  mundo? 

22.  Aug.  dixit:  Agnosco  et  amplector  testimonia  diuinarum 
25  scripturarum,  et  fidei  meae  quemadmodum  congruant,  sicut 
deus  donare  dignabitur,  paucis  exponam,  liberum  uoluntatis 
arbitrium  in  illo  homine  fuisse  dico,  qui  primus  formatus  est. 

B Ioh.  15,  22  11  Rom.  8,  7 15  Gal.  5,  17  17  Rom  7,  28  sqq. 

ille  sic  factus  est,  ut  nihil  omnino  uoluntati  eius  resisteret, 
si  uellet  dei  praecepta  seruare.  postquam  autem  libera  ipse 
uoluntate  peccauit,  nos  in  necessitatem  praecipitati  sumus, 
qui  ab  eius  stirpe  descendimus,  potest  autem  unusquisque 
nostrum  mediocri  consideratione  inuenire  uerum  esse,  quod 
dico,  hodie  namque  in  actionibus  nostris  antequam  con- 
suetudine aliqua  inplicemur,  liberum  habemus  arbitrium 
faciendi  aliquid  uel  non  faciendi,  cum  autem  ista  libertate 
fecerimus  aliquid  et  facti  ipsius  tenuerit  animam  perniciosa 
dulcedo  et  uoluptas,  eadem  ipsa  consuetudine  sua  sic  inpli- 
catur,  ut  postea  uincere  non  possit,  quod  sibi  ipsa  peccando 
fabricata  est.  uidemus  multos  iurare  nolle,  sed  quia  iam  con- 
suetudinem lingua  tenuit,  non  posse  refrenare,  cum  ea  exeant 
de  ore  ipsorum,  quae  non  possumus  dicere  ad  mali  stirpem 
non  pertinere,  ut  enim  uobiscum  his  uerbis  agam,  quae  utinam 
sicuti  de  ore  uestro  non  recedunt,  ita  et  corde  intellegantur: 
per  paracletum  iuratis.  si  ergo  uultis  experiri  uerum  esse, 
quod  dico,  instituite  non  iurare,  uidebitis  illam  consuetudinem 
ferri  quo  solet,  et  hoc  est,  quod  aduersus  animam  pugnat, 
consuetudo  facta  cum  carne,  ipsa  est  nimirum  carnis  prudentia, 
quae  quamdiu  ita  est,  legi  dei  subici  non  potest,  quamdiu 
prudentia  carnis  est;  sed  inluminata  anima  desinit  illa  esse 
carnis  prudentia,  sic  enim  dictum  est  prudentiam  carnis  non 
posse  legi  dei  esse  subiectam,  quemadmodum  si  diceretur 
glacialem  niuem  calidam  esse  non  posse,  nullo  pacto  enim 
quamdiu  nix  est,  calida  esse  potest,  sed  quemadmodum  illa 
nix  calore  resoluitur  et  desinit  nix  esse,  ut  possit  calescere, 

ut 

sic  illa  carnis  prudentia,  id  est  consuetudo  facta  cum  carne, 
cum  fuerit  mens  nostra  inluminata  et  ad  arbitrium  diuinae 
legis  totum  hominem  sibi  deus  subiecerit,  pro  illa  consuetu- 
dine animae  mala  facit  consuetudinem  bonam,  ex  quo  illae 
5 duae  arbores,  bona  arbor  et  mala  arbor,  quas  commemorasti, 
uerissime  dictum  est  a domino  quod  suos  fructus  habeant,  id 
est  neque  bonam  posse  dare  malos  fructus  neque  malam  bonos, 
sed  malos  quamdiu  mala  est.  accipiamus  duos  homines : bonum 
hominem  et  malum  hominem,  quamdiu  bonus  est,  malos  fructus 
10  dare  non  potest;  quamdiu  malus  est,  fructus  bonos  dare  non 
potest,  sed  ut  intellegas  istas  duas  arbores  sic  esse  a domino 
positas,  ut  ibi  significaretur  liberum  arbitrium,  non  naturas 
esse  istas  duas  arbores,  sed  uoluntates  nostras,  ipse  ait  in 
euangelio:  aut  facite  arborem  bonam  aut  facite  arbo- 
15  rem  malam,  quis  est,  qui  possit  facere  naturam?  si  ergo 
imperatum  est  nobis,  ut  faciamus  arborem  aut  bonam  aut 
malam,  nostrum  est  eligere,  quid  uelimus.  de  isto  ergo  pec- 
cato hominis  et  de  ista  consuetudine  animae  facta  cum  carne 
apostolus  dicit:  nemo  uos  seducat;  omnis  creatura,  quae 
20  a deo  facta  est,  bona  est.  dicit  idem  apostolus,  quem  tu 
ipse  commemorasti:  sicuti  per  unius  inobaudientiam  pec- 
catores constituti  sunt  multi,  sic  et  per  unius  dicto 
audientiam  iusti  constituentur  multi,  quoniam  per 

14  Matth.  12,  33  19  Ephes.  5,  6;  I Tim.  4,  4 21  Rom.  5,  19 

hominem  mors  et  per  hominem  resurrectio  mortuorum, 
quamdiu  ergo  portamus  imaginem  terreni  hominis,  id  est 
quamdiu  secundum  carnem  uiuimus,  qui  uetus  etiam  homo 
nominatur,  habemus  necessitatem  consuetudinis  nostrae,  ut 
non  quod  uolumus  faciamus,  cum  autem  gratia  dei  amorem  5 
nobis  diuinum  inspirauerit  et  nos  suae  uoluntati  subditos 
fecerit,  quibus  dictum  est:  uos  in  libertatem  uocati  estis, 
et:  gratia  dei  liberauit  me  a lege  peccati  et  mortis 
— lex  autem  peccati  est,  ut  quicumque  peccat,  moriatur  — 
ab  ista  lege  liberamur,  cum  iusti  esse  coeperimus,  lex  mortis  10 
est,  qua  dictum  est  homini:  terra  es  et  in  terram  ibis,  ex 
ipso  enim  omnes  sic  nascimur,  quia  terra  sumus,  et  in  terram 
ibimus  propter  meritum  peccati  primi  hominis,  propter  autem 
gratiam  dei,  quae  nos  liberat  a lege  peccati  et  mortis,  ad 
iustitiam  conuersi  liberamur:  ut  postea  eadem  ipsa  caro,  quae  15 
nos  poenis  torsit  in  peccatis  manentes,  subiciatur  nobis  in  re- 
surrectione et  nulla  aduersitate  nos  quatiat,  quominus  legem 
et  diuina  praecepta  seruemus.  unde  quoniam  ego  respondi  tuis^ 
dignare  tu  respondere  illud,  quod  desidero,  quemadmodum 
fieri  possit,  ut,  si  est  deo  natura  contraria,  nobis  inputetur  :0 
peccatum,  qui  in  illam  naturam  non  uoluntate.  sed  ab  ipso 
deo,  cui  noceri  nihil  poterat,  missi  sumus. 

Fort,  dixit:  Hoc  genere,  quemadmodum  et  dominus  dixit 
discipulis  suis:  ecce  mitto  uos  sicut  oues  in  medio 
luporum,  hinc  sciendum  est,  quod  non  inimica  mente  saluator  *5 
noster  agnos  suos,  id  est  discipulos  suos  in  medio  luporum 

2 cf.  I Cor.  15,  49  7 Gal.  5,  13  8 Rom.  8,  2 11  Gen.  3,  19 

24  Matth.  10,  16 

dirigere  uoluit,  nisi  esset  aliqua  contrarietas,  quae  in  simili- 
tudine luporum  eam  deponeret,  ubi  et  discipulos  suos  miserat, 
ut  quae  forte  in  medio  luporum  animae  possent  decipi,  ad 
propriam  substantiam  reuocarentur.  hinc  ergo  paret  antiquitas 
5 temporum  nostrorum,  quam  repetimus,  et  annorum  nostrorum 
ante  mundi  constitutionem  hoc  more  missas  esse  animas  contra 
contrariam  naturam,  ut  eandem  sua  passione  subicientes  uic- 
toria  deo  redderetur,  nam  dixit  idem  apostolus,  quod  non 
solum  esset  luctatio  contra  carnem  et  sanguinem,  sed  et 
10  contra  principes  et  potestates  et  spiritalia  nequitiae  et  domi- 
nationem tenebrarum,  si  ergo  utrobique  mala  conuersantur  et 
nequitiae  habentur,  iam  non  solum  est  malum  in  nostris  cor- 
poribus, sed  in  toto  mundo,  ubi  uidentur  uersari  animae,  quae 
sub  caelo  isto  uersantur  et  inplicatae  sunt. 

15  23.  AuG.  dixit:  Agnos  suos  dominus  noster  in  medium  lu- 

porum misit,  id  est  homines  iustos  in  medium  hominum  pec- 
catorum ad  praedicationem  euangelii  tempore  hominis  suscepti 
ab  inaestimabili  diuina  sapientia,  ut  a peccato  ad  iustitiam 
nos  uocaret.  quod  autem  ait  apostolus  nobis  colluctationem 
20  non  esse  aduersus  carnem  et  sanguinem,  sed  aduersus  prin- 
cipes et  potestates  et  cetera,  quae  sunt  commemorata,  hoc 
significat:  diabolum  et  angelos  eius  sicut  etiam  nos  peccato 
cecidisse  et  lapsos  esse  dicimus  et  obtinuisse  terrena,  id  est 
homines  peccatores,  qui  quamdiu  peccatores  sumus,  sub  iugo 
25  eorum  sumus ; quemadmodum,  cum  iusti  erimus,  erimus  sub 

8 cf.  Ephes.  6.  12 

iugo  iustitiae ; et  contra  illos  luctam  habemus,  ut  migrantes 
ad  iustitiam  ab  eorum  dominatione  liberemur,  ergo  et  tu  di- 
gnare mihi  breuiter  ad  unum,  quod  interrogo,  respondere, 
noceri  deo  non  poterat,  an  poterat?  sed  quaeso  mihi  ut  „non 
poterat"  respondeas. 

Fort.  dixit:  Non  poterat  noceri. 

24.  AuG.  dixit:  Quare  ergo  huc  nos  misit  secundum  uestram 
fidem  ? 

Fort,  dixit : Professio  mea  haec  eSt,  quia  noceri  non  poterat 
deo  et  quod  deus  huc  nos  direxit,  sed  quia  id  tibi  contrarium 
est,  tu  dic,  qua  ratione  hic  adparuit  anima,  quam  nunc  cupit 
deus  noster  et  mandatis  et  proprio  filio  directo  liberare? 

25.  AuG.  dixit:  Quoniam  uideo  te  interrogatis  meis  respon- 
dere non  potuisse  et  me  aliquid  interrogare  uoluisse,  ecce 
satisfacio  tibi,  dummodo  memineris  te  ad  id.  quod  interrogaui, 
non  respondisse,  anima  quare  hic  sit  in  mundo  inuoluta  miseriis, 
non  modo,  sed  paulo  ante  nescio  quotiens  a me  dictum  est. 
peccauit  anima  et  ideo  misera  est.  liberum  arbitrium  accepit, 
usa  est  libero  arbitrio,  quemadmodum  uoluit:  lapsa  est,  eiecta 
de  beatitudine,  inplicata  miseriis,  ad  hoc  tibi  testimonium 
recitaui  apostoli  dicentis:  sicut  per  unum  hominem  mors, 
sic  et  per  unum  resurrectio  mortuorum,  quid  quaeris 
amplius  ? unde  tu  responde : cui  noceri  non  poterat,  quare 
huc  nos  misit? 

Fort,  dixit:  Causa  haec  quaerenda  est,  cur  huc  uenerit 

anima  aut  quare  eandem  deus  hinc  cupit  liberare,  quae  in 
medio  malorum  uiuit. 

26.  AuG.  dixit:  Hanc  causam  abs  te  quaero,  id  est:  si  deo 
noceri  non  poterat,  quare  huc  nos  misit? 

5 Fort,  dixit:  Quaeritur  a nobis,  si  deo  malum  nocere  non 
possit,  cur  huc  anima  missa  fuerit,  aut  qua  ratione  mundo 
permixta  sit.  quod  in  eo  manifestum  est,  quod  ait  apostolus: 
numquid  dicit  figmentum  ei.  qui  se  finxit:  cur  me  ita 
formaueris?  si  ergo  causanda  est  haec  res,  interrogandus 
io  est,  qui  animam  direxit  nulla  cogente  se  necessitate;  si  autem 
necessitas  fuerat  mittendi  animam,  merito  est  et  uoluntas 
liberandi  eam. 

27.  AUG.  dixit:  Premitur  ergo  deus  necessitate? 

FORT,  dixit:  Iam  hoc  est:  noli  ad  inuidiam  excitare  id, 
15  quod  dictum  est,  quod  non  necessitati  facimus  subditum  esse 
deum,  sed  uoluntarie  misisse  animam. 

28.  AuG.  dixit.:  Kecita,  quod  supra  dictum  est.  (et  recitatum 
est:  si  autem  necessitas  fuit  mittendi  animam,  merito 
est  et  uoluntas  liberandi  eam). 

20  AuG.  dixit:  Audiuimus  [si  autem  necessitas  fuit  mit- 
tendi animam,  merito  est  et  uoluntas  liberandi  eam]. 

Tu  ergo  dixisti  fuisse  necessitatem  mittendi  animam,  sed 
si  modo  uoluntatem  uis  dicere,  et  hoc  addo : cui  noceri 
nihil  poterat,  crudelis  uoluntas  fuerat  mittendi  animam  ad 
25  tantas  miserias,  quod  refellendi  causa  quia  loquor,  ueniam 

8 Rom.  9,  20 

peto  ab  illius  unius  misericordia,  in  quo  spem  liberationis 
habemus  ab  omnibus  erroribus  haereticorum. 

Fort,  dixit:  Nos  dicere  adseueras  crudelem  esse  deum  mit- 
tendo animam ; fecisse  deum  uero  hominem  et  insufflasse  in 
eum  animam;  quam  utique  pro  sua  scientia  animam  futuram 
inuolui  et  beneficio  malorum  non  posse  hereditati  suae  reprae- 
sentari. hoc  aut  ignorantis  est  aut  dantis  animam  ad  haec 
mala,  quae  supra  memorata  sunt,  id  commemoraui,  quia  dixisti  — 
ante  tempus  non  multum  — quod  adoptauerit  sibi  deus  animam, 
non  quod  ab  ipso  sit;  aliud  est  enim  adoptare. 

29.  AUG.  dixit:  De  adoptione  nostra  memini  me  ante  dies 
dixisse  secundum  testimonium  apostoli,  qui  dicit  nos  uocatos 
in  adoptionem  filiorum,  non  ergo  meum  fuit  illud,  sed  apo- 
stolicum  responsum,  de  qua  re,  id  est  de  ista  adoptione  suo 
tempore,  si  placet,  inquiramus ; et  de  illa  insibilatione  respon- 
debo, cum  tu  meis  obiectionibus  responderis. 

Fort,  dixit:  Progressum  dico  fuisse  animae  contra  contra- 
riam naturam,  quae  natura  deo  nihil  nocere  poterat. 

30.  AuG.  dixit:  Quid  opus  erat  isto  progressu,  ubi  nihil 
habebat  deus,  quod  caueret,  cui  noceri  nihil  poterat? 

Fort,  dixit : Constat  apud  conscientiam  nostram  a deo 
uenisse  Christum? 

31.  Aug.  dixit:  Iterum  me  interrogas,  ad  interrogata 
responde. 

Fort,  dixit:  Sic  accepi  in  fide,  quod  uoluntate  dei  ipse 
huc  uenerit. 

12  cf.  Ephes.  1,  5 

32.  Aug.  dixit:  Et  ego  dico:  dens  omnipotens,  inuiolabilis, 
incommutabilis,  cui  noceri  nihil  possit,  quare  huc  animam 
ad  miserias,  ad  errorem,  ad  ista,  quae  patimur,  misit? 

FORT,  dixit:  Dictum  est  enim:  potestatem  habeo  po- 
5 nendi  animam  meam  et  potestatem  accipiendi  eam, 
non  dixit,  quod  uoluntate  dei  progressa  est  anima. 

33.  AuG.  dixit:  Ego  autem  causam  quaero,  cum  deo  noceri 
nihil  possit. 

Fort,  dixit:  Nihil  noceri  deo  iam  diximus,  et  in  contraria 
io  natura  esse  animam  diximus,  ideo  ut  contrariae  naturae  modum 
inponeret;  modo  inposito  contrariae  naturae  sumit  eandem 
deus,  ipse  enim  dixit:  potestatem  habeo  ponendi  animam 
meam  et  potestatem  sumendi  eam.  hanc  mihi  pater  dedit 
potestatem  ponendi  animam  meam  et  sumendi  eam.  deus  ergo, 
is  qui  loquebatur  in  filio,  de  qua  anima  diceret?  constat  esse 
animam  nostram,  quae  in  his  corporibus  habetur,  quod  dei 
uoluntate  uenerit  et  de  uoluntate  ipsius  iterum  adsumatur. 

34.  AuG.  dixit:  Unde  dixerit  dominus  noster  ^potestatem 
habeo  ponendi  animam  meam  et  potestatem  habeo 

20  sumendi  eam“  omnibus  notum  est,  quia  passurus  erat  et 
resurrecturus,  ego  autem  abs  te  iterum  atque  iterum  quaero : 
si  deo  noceri  nihil  poterat,  cur  huc  animas  misit? 

Fort,  dixit:  Naturae  contrariae  modum  inponere. 

35.  AuG.  dixit:  Et  omnipotens  deus  et  omnium  misericor- 

4 Ioh.  10,  18 

dissimus,  ut  modum  inponeret  naturae  contrariae,  ideo  illam 
moderatam  esse  uoluit,  ut  nos  inmoderatos  efficeret? 

Fort,  dixit:  Sed  ideo  ad  se  reuocat. 

36.  AuG.  dixit:  Si  ad  se  reuocat  ab  inmoderatione,  si  a 
peccato,  ab  errore,  a miseria,  quid  opus  erat  tanta  mala 
animam  pati  per  tantum  tempus,  donec  mundus  finiatur,  cum 
deo,  a quo  eam  dicitis  missam,  noceri  nihil  possit? 

Fort,  dixit . Quid  ergo  dicturus  sum  ? 

37.  AuG.  dixit:  Et  ego  noui  non  te  habere,  quid  dicas,  et 
me  cum  uos  audirem  in  hac  quaestione  numquam  inuenisse, 
quod  dicerem,  et  inde  fuisse  admonitum  diuinitus,  ut  illum 
errorem  relinquerem  et  ad  fidem  catholicam  me  conuerterem 
uel  potius  reuocarem  ipsius  indulgentia,  qui  me  huic  fallaciae 
semper  inhaerere  non  siuit.  sed  si  confiteris  te  non  habere, 
quod  respondeas,  omnibus  audientibus  et  recognoscentibus, 
quoniam  fideles  sunt,  catholicam  fidem,  si  permittunt  et  uolunt, 
exponam. 

Fort,  dixit : Sine  praeiudicio  professionis  meae  dixerim : 
illa  quae  a te  obponuntur  cum  retractauero  cum  meis  maiori- 
bus, si  minus  responderint  interrogationi  huic  meae,  quae 
similiter  a te  nunc  mihi  offertur,  erit  in  mea  contemplatione 
— quia  et  ego  animam  meam  cupio  certa  fide  liberari  — 
uenire  ad  huius  rei  inquisitionem,  quae  a te  mihi  offertur  et 
ostensurum  te  polliceris. 

ArG.  dixit:  Deo  gratias. 

P rr  Parisinus  12217  saeculi  IX. 

G — Parisinus  12220  saeculi  X. 

T — Trecensis  40  saeculi  XII. 

C = Colbertinus  nunc  Paris.  2044  saec.  XIII. 

S - Sorbonnicus  nunc.  Paris.  15302  saec.  XIII. 

V - Vindobonensis  785  (Uniu.  275)  saec.  XIII. 
b - editio  prine.  Basileae  1506  apud  Io.  Amerbachium. 


IIII. 

CONTKA  ADIMANTUM. 


1.  De  eo  quod  scriptum  est:  in  principio  fecit  deus 
caelum  et  terram  usque  ad  id  quod  scriptum  est:  et 
5 factum  est  uespere  et  factum  est  mane  dies  una.  hoc 
capitulum  legis  aduersum  esse  euangelio  stultissimi  Manichaei 
arbitrantur  dicentes  in  genesi  scriptum  esse,  quod  deus  per 
se  ipsum  fecerit  caelum  et  terram  et  lucem,  in  euangelio 
autem  scriptum  esse  per  dominum  nostrum  Iesum  Christum 
10  fabricatum  esse  mundum,  ubi  dictum  est:  et  mundus  factus 
est  per  ipsum,  et  mundus  illum  non  cognouit.  tribus 
enim  modis  refelluntur,  primo  quia  cum  dicitur:  in  principio 
fecit  deus  caelum  et  terram,  trinitatem  ipsam  Christianus 
accipit,  ubi  non  solus  pater,  sed  et  filius  et  spiritus  sanctus 
15  intellegitur,  non  enim  tres  deos  sed  unum  deum  credimus : 
patrem  et  filium  et  spiritum  sanctum,  quamuis  pater  pater  sit 
et  filius  filius  et  spiritus  sanctus  spiritus  sanctus,  de  qua 
unitate  trinitatis  hoc  loco  longum  est  disputare,  deinde  quia 
ubi  dicitur:  dixit  deus:  fiat,  et  factum  est,  ibi  necesse 
20  est  intellegatur  per  uerbum  eum  fecisse,  quod  fecit,  uerbum 
autem  patris  est  filius,  non  ergo  repugnat  hoc  capitulum 

3 Gen.  1,  1 sqq.  10  Ioh.  1.  10 

geneseos,  ubi  scriptum  est:  et  dixit  deus:  fiat,  et  factum 
est,  illi  loco  euangelii,  ubi  dicitur:  et  mundus  per  eum 
factus  est.  id  est  per  dominum  nostrum,  quia  ipse  est 
uerbum  patris,  per  quod  facta  sunt  omnia,  postremo  si  pro- 
pterea  in  genesi  non  intellegitur  filius,  quia  non  est  dictum, 
quod  per  filium  deus  fecerit,  nec  in  euangelio  per  filium  deus 
et  aues  pascit  et  lilia  uestit  et  cetera  innumerabilia,  quae 
ipse  dominus  dicit  deum  facere  patrem,  quamuis  non  dicat, 
quod  ea  per  filium  faciat,  quod  autem  etiam  testimonium 
apostoli  adiungunt,  quod  ait  de  domino  nostro  Iesu  Christo : 
ipse  est  primogenitus  totius  creaturae;  et  omnia  per 
ipsum  facta  sunt  in  caelis  et  in  terris,  uisibilia  et 
inuisibilia  et  hoc  capitulum  aduersum  esse  dicunt  genesi, 
ubi  deus  ita  dicitur  fecisse  mundum,  ut  specialiter  filius  ibi 
non  sit  nominatus,  uehementer  errant;  ea  non  uident,  si  ita 
est,  ipsum  apostolum  sibi  esse  contrarium,  cum  alio  loco 
unum  dicit:  ex  quo  omnia,  per  quem  omnia,  in  quo 
omnia  et  filium  non  nominat,  quomodo  autem  hic  filius  nomi- 
natus non  est,  intellegitur  tamen,  ita  et  in  genesi;  et  quo- 
modo sibi  haec  duo  capitula  Pauli  non  aduersantur,  ita  nec 
genesis  euangelio. 

2.  De  eo  quod  scriptum  est:  et  consummauit  deus  die 
sexto  omnia  opera  sua,  quae  fecit,  et  in  septimo  re- 
quieuit  ab  eisdem  omnibus  operibus  suis  quae  fecerat, 
huic  etiam  loco  Manichaei  calumniam  mouent  et  dicunt  nouo 
testamento  aduersari,  quod  in  genesi  scriptum  est  deum 
septimo  die  requieuisse  ab  omnibus  operibus  suis,  quae  fecit, 

7 cf.  Matth.  6,  26  sqq.  11  Coi.  1,  15  sq.  17  Eom.  11,  36 
22  Gen.  2,  2 

1 post  factum  est  repet,  ibi  necesse  est  sqq.  V 7 uestit  (ti  in  ras .)  P 
8 et  patrem  P 9 fatiat  C etiam  om.  C 10  adiungit  b nostro 

uf 

om.  P 11  primogenit///  P2  tocius  C om.  P 12  caelo  Vb  ter- 
ra TVCSb  15  eaj  et  b 19  pr.  et  om.  P 20  aduersentur  b 22  con- 
suinpmauit  V 23  sexto]  sexto  b {in  mg.  al.  septimo)  pro  quae — 
fecerat  T et  cetera  24  hisdem  P operibus  eisdem  b suis 
om.  TCSVb  25  calumpniam  V 27  requieuisse  septimo  die  V 


5 

io 

15 

20 

25 


IIII.  Contra  Adimantum. 


117 


quoniam  dominus  in  euangelio  dicit:  pater  meus  usque 
modo  operatur,  quod  nullo  modo  contrarium  est.  dominus 
enim  Iudaeorum  refellit  errorem,  qui  putabant  sic  requieuisse 
deum  die  septimo,  ut  ex  illo  prorsus  nihil  operaretur,  requieuit 
5 autem  ab  omnibus  operibus  suis,  quae  fecit,  ut  iam  ultra  non 
faceret  mundum  cum  omnibus,  quae  in  eo  sunt,  non  tamen, 
ut  etiam  a mundi  administratione  requiesceret,  non  enim 
scriptum  est:  requieuit  deus  ab  omnibus  operibus,  ut 
deinceps  non  operaretur,  sed  scriptum  est:  requieuit  deus  ab 
10  omnibus  operibus  suis,  quae  fecit,  ut  deinde  non  in  faciendo 
mundo,  a quo  opere  post  perfectionem  cessauerat,  sed  in  ad- 
ministrando operaretur,  in  quo  opere  eum  esse  dominus  inti- 
mauit.  nec  illa  requies,  quasi  post  laborem  deum  pausam 
quaesisse,  sed  ab  instituendis  rerum  naturis  post  earum  rerum 
15  perfectionem  cessasse  significat,  quamuis  usque  adhuc  in  ad- 
ministrandis operetur. 

Sabbati  autem  obseruationem  non  intellegebant  Iudaei, 
qui  putabant  ab  iis  etiam  operibus,  quae  ad  salutem  hominum 
ualent,  oportere  cessari,  unde  illos  dominus  etiam  aliis  locis 
20  de  oue,  quae  in  puteum  cecidit,  et  iumento,  quod  soluendum 
est,  ut  ad  aquam  ducatur,  mirifica  comparatione  redarguit, 
sabbatum  autem  non  repudiatum,  sed  intellectum  a Christianis 
destitit  quidem  carnaliter  obseruari,  sed  spiritaliter  retinetur 
a sanctis,  qui  intellegunt  uocem  domini  uocantis  ad  requiem 
25  et  dicentis:  uenite  ad  me,  qui  laboratis,  et  ego  uos  re- 
ficiam; tollite  iugum  meum  super  uos  et  discite  a me, 
quia  mitis  sum  et  humilis  corde  et  inuenietis  requiem 

1 Ioh.  5,  17  20  Luc.  14,  5;  18,  15  25  Mattii.  11,  28  sqq. 

animabus  uestris.  iugum  enim  meum  lene  est  et  sar- 
cina mea  leuis  est.  hoc  sabbatum,  id  est  hanc  requiem 
scriptura  illa  significat,  quam  ludaei  non  intellegebant  et  pro 
temporum  dispensatione  carnaliter  sequebantur  umbram,  cuius 
umbrae  quasi  corpus,  id  est  ueritas  nobis  danda  erat,  sed 
quemadmodum  illa  requies  dei  post  fabricatum  mundum  in- 
sinuatur, sic  requiem,  quae  nobis  promittitur,  post  opera,  quae 
in  hoc  mundo  habemus,  si  iusta  fuerint,  consequemur,  septima 
scilicet  eademque  ultima  parte  saeculi,  de  qua  longum  est 
disputare,  non  ergo  dominus  rescindit  scripturam  ueteris  testa- 
menti, sed  cogit  intellegi,  nec  sabbatum  soluit,  ut  pereat  quod 
figurabatur,  sed  aperit  potius,  ut  adpareat  quod  tegebatur. 

3.  De  eo  quod  scriptum  est  in  genesi:  et  dixit  deus: 
non  est  bonum  solum  hominem  esse;  faciamus  ei  ad- 
iutorium.  et  inmisit  deus  Adae  somnum  et  obdor- 
miuit;  et  sumpsit  unam  de  costis  eius,  ex  qua  formauit 
Euam,  quam  adduxit  ad  Adam  et  ait:  ideo  relinquet 
homo  patrem  et  matrem  et  adhaerebit  uxori  suae, 
huic  rursus  loco  Manichaei  calumniantur  dicentes  contra  nouum 
testamentum  esse  istam  sententiam,  qua  deus  scribitur  et  for- 
masse mulierem  et  uiro  coniunxisse,  propterea  quia  in  euan- 
gelio dicit  dominus:  omnis  qui  reliquerit  domum  aut 
uxorem  aut  parentes  aut  fratres  aut  filios  propter 
regnum  caelorum,  septies  tantum  accipiet  in  hoc 
tempore  et  in  futuro  saeculo  possidebit  uitam  aeter- 
nam. in  qua  calumnia  miror  eos  sic  esse  caecatos  uel  potius 
non  miror;  excaecauit  enim  illos,  sicut  scriptum  est, 
malitia  eorum,  sed  tamen  quis  non  uideret  tanta  in  nouo 

13  Gen.  2,  18  sqq.  22  Matth.  19,  29;  Mare.  10,  29  sq. ; 
Luc.  18,  29  sqq.  27  Sap.  2,  21 

testamento  praecepta  de  uxore  diligenda?  cur  enim  potius 
uetus  testamentum  dicunt  aduersari  huic  sententiae  domini, 
qua  dicit  relinquendam  esse  uxorem  propter  regnum  caelorum, 
et  non  ipsum  nouum  sibi  aduersari?  quod  nefas  est  dicere. 
5 intellegenda  enim  sunt,  non  temere  accusanda,  quae  inperitis 
uidentur  esse  contraria. 

Nam  et  dominus  interrogatus  a ludaeis,  utrum  ei  pla- 
ceret dato  libello  repudii  dimittere,  respondit  eis  dicens:  non 
legistis,  quoniam  qui  fecit  ab  initio  masculum  et 
10  feminam  et  dixit:  propter  hoc  relinquet  homo  patrem 
et  matrem  et  adhaerebit  uxori  suae  et  erunt  duo  in 
carne  una.  itaque  iam  non  sunt  duo,  sed  una  caro, 
quod  ergo  deus  coniunxit,  homo  non  separet,  et  dicunt 
illi:  quid  ergo  Moyses  mandauit  dari  libellum  repudii 
15  et  dimittere?  dicit  illis  Iesus:  quia  ad  duritiam  cordis 
uestri  permisit  uobis  Moyses  dimittere  uxores  uestras; 
ab  initio  autem  non  fuit  sic.  dico  autem  uobis:  qui- 
cumque dimiserit  uxorem  suam  nisi  ob  causam  forni- 
cationis, facit  eam  moechari,  et  ipse  si  alteram  duxerit, 
20  adulterium  committit,  ecce  habent  confirmatam  sententiam 
ueteris  testamenti  ab  ipso  domino  aduersum  inperitiam  Iudae- 
orum.  simul  etiam  Moysi  perhibuit  testimonium,  quod  propter 
duritiam  eorum  repudium  dari  permisit,  numquid  etiam  euan- 
gelium euangelio  dicunt  esse  contrarium?  quod  si  dicunt  hoc 
25  capitulum  falsum  esse  et  a corruptoribus  scripturarum  esse 
additum  — nam  hoc  solent,  quando  non  inueniunt,  quid  re- 
spondeant, dicere  — quid  ? si  alius  dicat  illud  esse  inmissum 
et  falsum,  quod  ipsi  proferunt  dicente  domino:  omnis,  qui 
reliquerit  domum  aut  uxorem  aut  parentes  aut  filios 

8 Matth.  19,  3 sqq. 

propter  regnum  caelorum  et  cetera,  non  intellegunt  miseri, 
quemadmodum  omnem  fidem  Christianam,  cum  ista  dicunt, 
conentur  euertere.  fides  autem  uera  et  ecclesiae  catholicae 
disciplina  utrumque  uerum  et  a domino  dictum  esse  confirmat 
et  nullo  modo  esse  contrarium,  quia  et  coniunctio  mariti  et 
uxoris  a domino  est  et  relictio  uxoris  propter  regnum  caelorum 
a domino  est.  non  enim  quia  suscitauit  Iesus  Christus  mortuos 
et  dedit  eis  uitam,  propterea  ipsa  uita  non  est  relinquenda 
propter  regnum  caelorum,  sic  ergo  quamuis  dominus  dederit 
uxorem  uiro,  relinquenda  est  tamen,  si  opus  est,  propter  regnum 
caelorum,  non  enim  hoc  semper  necesse  est,  sicut  apostolus 
dicit:  si  quis  fidelis  habet  uxorem  infidelem  et  haec 
consentit  habitare  cum  illo,  non  dimittat  eam.  signi- 
ficat utique,  quod,  si  non  consentit  habitare  cum  illo,  id  est 
si  execratur  in  illo  fidem  Christi  et  non  eum  patitur,  quod 
Christianus  est,  relinquenda  est  propter  regnum  caelorum; 
sicut  idem  apostolus  in  sequentibus  dicit:  quod  si  infidelis 
discedit,  discedat;  non  est  enim  seruituti  subiectus 
frater  aut  soror  in  huiusmodi.  si  quis  ergo  relinquit 
regnum  caelorum,  dum  non  uult  relinquere  uxorem  non  feren- 
tem Christianum  uirum,  inprobatur  a domino ; et  item  si  quis 
uir  relinquit  uxorem  dato  libello  repudii,  cum  causa  non  ex- 
istit  aut  fornicationis  aut  obtinendi  regni  caelorum,  similiter 
inprobatur  a domino,  ita  nec  ista  duo  capitula  euangelica 
inueniuntur  sibi  esse  contraria  nec  euangelium  ueteri  testa- 
mento, quia  ibi  uxor  coniungitur  uiro,  ut  simul  mereantur 
possidere  regnum  caelorum ; et  ita  uxor  relinquenda  esse  prae- 
cipitur, si  uirum  inpediat  ad  possidendum  regnum  caelorum. 

12  I Cor.  7,  12 

Et  ideo  quando  Christianos  utrosque  apostolus  monet,  id 
est  maritos  et  uxores,  nonne  ita  dicit:  uiri  diligite  uxores 
uestras,  sicut  et  Christus  dilexit  ecclesiam  et  tradidit 
se  ipsum  pro  ea?  et:  mulieres  uiris  suis  subditae 
5sin,t  quasi  domino,  quia  et  ecclesia  subdita  est  Christo? 
nonne  illud,  quod  isti  miseri  inrident  in  uetere  testamento, 
quod  scriptum  est:  propterea  relinquet  homo  patrem 
et  matrem  et  adhaerebit  uxori  suae,  et  erunt  duo  in 
carne  una,  in  magno  sacramento  idem  apostolus  accipit, 
10  cum  dicit:  sacramentum  hoc  magnum  est,  ego  autem 
dico  in  Christo  et  in  ecclesia?  deinde  subiungit:  uerum- 
tamen  unusquisque  uxorem  suam  sicut  se  ipsum  di- 
ligat; mulier  autem  ut  timeat  uirum.  nonne  alio  loco 
euidentissime  ostendit  utriusque  sexus  et  naturam  et  con- 
15  iunctionem  a domino  deo  conditore  atque  ordinatore  consistere, 
cum  dicit:  uerumtamen  neque  mulier  sine  uiro  neque 
uir  sine  muliere  in  domino,  sicut  enim  mulier  ex 
uiro,  ita  et  uir  per  mulierem;  omnia  autem  ex  deo? 
quod  isti  si  considerare  uellent,  non  quibusdam  capitulis 
20  separatis  et  aduersum  se  inuicem  magna  fraude  conlatis  cali- 
ginem facerent  inperitis,  sed  omnia  tam  in  uetere  quam  in 
nouo  testamento  uno  sancto  spiritu  conscripta  et  commendata 
esse  sentirent. 

Nam  et  in  uetere  testamento  habent  apud  Esaiam  pro- 
25  phetam,  quanta  promittantur  spadonibus,  ne  in  nouo  solo 
arbitrentur  esse  laudatos  a domino,  ubi  dicit  esse  quosdam, 
qui  se  ipsos  castrauerunt  propter  regnum  caelorum,  et  ad- 
didit: qui  potest  capere,  capiat,  nam  et  Esaias  ita  dicit: 
haec  dicit  dominus  spadonibus  eis:  qui  custodierint 

2 Ephes.  5,  22  sqq.  16  I Cor.  11,  11  sqq.  28  Matth.  19,  12 
29  Es.  56,  4 sqq. 

praecepta  mea  et  elegerint  sibi,  quae  ego  uolo,  et 
capaces  fuerint  testamenti  mei,  dabo  illis  in  domo 
mea  et  in  muro  meo  locum  nominatissimum,  meliorem 
multum  filiorum  atque  filiarum:  nomen  aeternum 
dabo  illis  nec  umquam  deerit,  certis  enim  quibusdam 
umbris  et  figuris  rerum  ante  domini  aduentum  secundum  mi- 
rabilem atque  ordinatissimam  distributionem  temporum  populus 
ille  tenebatur,  qui  testamentum  uetus  accepit;  tamen  in  eo 
tanta  praedicatio  et  praenuntiatio  noui  testamenti  est.  ut  nulla 
in  euangelio  atque  apostolica  disciplina  reperiantur  quamuis 
ardua  et  diuina  praecepta  et  promissa,  quae  illis  etiam  libris 
ueteribus  desint,  sed  sanctae  scripturae  non  temerarios  et 
superbos  accusatores,  sed  diligentes  et  pios  lectores  desiderant. 

4.  De  eo  quod  scriptum  est  in  genesi:  et  dixit  deus  ad 
Cain:  quid  fecisti?  uox  sanguinis  fratris  tui  clamat 
ad  me  de  terra,  nunc  maledictus  es  tu  a facie  terrae, 
quae  absorbuit  et  recepit  sanguinem  fratris  tui  ex 
caede  manus  tuae;  te  enim  operari  necesse  est  terram, 
quia  steriles  tibi  fructus  dabit,  huic  capitulo  geneseos, 
quo  maledictum  accepit  Cain,  ut  terrae  sterilitate  puniretur, 
calumniantes  Manichaei  et  euangelio  contrarium  demonstrare 
cupientes  non  sane  mihi  uidentur  cogitare  cum  hominibus  se 
agere,  sed  prorsus  quasi  pecora  essent,  qui  eos  audirent  uel 
eorum  scripta  legerent:  sic  abusi  sunt  inperitia  eorum  et 
tarditate  ingenii  uel  potius  animi  caecitate,  quippe  dixerunt 
huic  capitulo  illud  in  euangelio  esse  contrarium,  quod  dominus 
ait  discipulis  suis:  nolite  cogitare  de  crastino;  nam 

14  Gen.  4,  10  sqq.  27  Matth.  6,  84.  26 

crastinus  dies  ipse  cogitabit  sibi,  respicite  uolatilia 
caeli,  quia  non  seminant  neque  metunt  neque  colli- 
gunt in  horrea,  quasi  uero  Cain  parricida  discipulis  Christi 
conparandus  fuit,  ut,  quoniam  ille  meruit  poenam  sterilitatis 
5 terrae,  consequens  esset,  ut  eandem  sterilitatem  isti  etiam 
paterentur,  qui  dominum  nostrum  Iesum  Christum  secuti  prae- 
dicando euangelio  parabantur,  immo  etiam  in  istis  duobus 
capitulis,  quorum  unum  de  Genesi,  alterum  de  euangelio  tam- 
quam sibi  inimica  posuerunt,  tanta  inuenitur  amicitia  atque 
10  concordia,  ut  nulla  maior  desideranda  sit.  quid  enim  congruen- 
tius, quid  conuenientius  quam  ut  illum,  cuius  fuerat  scelere 
frater  occisus,  etiam  in  terra  laborantem  sterilitas  sequeretur, 
illis  autem,  per  quorum  ministerium  in  praedicando  dei  uerbo 
fratres  liberabantur,  etiam  de  crastino  minime  cogitantibus 
is  fructuosa  terra  seruiret?  quodsi  in  uetere  testamento  exhor- 
rescunt maledicto  dei  terram  sterilem  factam  esse  peccatori, 
cur  non  in  nouo  testamento  exhorrescunt  maledicto  domini 
nostri  Iesu  Christi  arborem  fici  aridam  factam  nullo  peccato 
domini  sui?  item  si  domini  sententia  delectantur,  qua  disci- 
20  pulis  dicit,  ne  de  crastino  cogitent,  quod  de  uictu  eorum 
deus  curam  gerat,  cur  non  et  prophetica  sententia  delectantur, 
qua  cecinit  dicens:  abice  in  dominum  sollicitudinem 
tuam  et  ipse  te  pascet,  ut  hoc  modo,  si  possint,  miseri 
intellegant  et  illa,  quae  detestantur  in  uetere  testamento  de 
25  deo  dicta  usque  adeo  recta  esse,  ut  etiam  in  nouo  inueniantur, 
et  illa,  quae  in  nouo  laudant  et  praedicant,  etiam  in  uetere 
reperiri:  unde  clarescet  bene  intellegentibus  utriusque  testa- 
menti manifesta  concordia. 

18  cf.  Matth.  21,  19  22  Ps.  54,  23 

5.  De  eo  quod  scriptum  est  in  genesi:  faciamus  hominem 
ad  imaginem  et  similitudinem  nostram,  hunc  locum 
Manichaei,  quo  scriptum  est  in  genesi  hominem  factum  esse 
ad  imaginem  et  similitudinem  dei,  propterea  dicunt  nouo 
testamento  esse  contrarium,  quia  dominus  in  euangelio  dicit 
Iudaeis : uos  ex  patre  diabolo  estis  et  desideria  patris 
uestri  facere  uultis;  ille  homicida  erat  ah  initio  et 
in  ueritate  non  stetit,  quia  ueritas  in  eo  non  est,  et 
quod  alio  loco  Iudaei  serpentum  genera  et  uiperarum  appel- 
lantur. non  intellegunt  illud  dictum  esse  de  homine  antequam 
peccaret,  quod  factus  est  ad  imaginem  et  similitudinem  dei, 
hoc  autem,  quod  in  euangelio  est,  „uos  ex  patre  diabolo 
estis“  peccatoribus  et  infidelibus  dici,  tribus  enim  modis  in 
scripturis  sanctis  filiorum  nomen  accipitur:  uno  secundum 
naturam,  quomodo  Isaac  filius  Abrahae  uel  etiam  ceteri  Iudaei, 
qui  ex  eadem  origine  ueniunt;  alio  secundum  doctrinam,  ut 
filius  eius  in  ea  re  quisque  appelletur,  a quo  aliquid  didicit, 
sicut  filios  suos  appellat  apostolus,  qui  ab  illo  didicerunt 
euangelium ; tertio  secundum  imitationem,  sicut  filios  Abrahae 
nos  uocat  apostolus,  quod  eius  fidem  imitamur,  duobus  ergo 
modis  peccatores  infideles  Iudaei  filii  diaboli  uocantur  a do- 
mino. uel  quod  ab  ipso  inpietatem  didicerunt,  sicut  de  ipso 
diabolo  apostolus  dicit:  qui  nunc  operatur  in  filiis  dif- 
fidentiae; uel  quod  eum  imitantur,  quod  magis  pertinet  ad 
id,  quod  de  illo  dictum  est:  et  in  ueritate  non  stetit, 
quia  et  ipsi  Iudaei  in  ueritate  legis,  quae  sibi  data  est,  non 
steterunt  eodem  domino  adtestante  et  dicente:  si  crederetis 

1 Gen.  1,  26  6 Ioh.  8,  44  9 cf.  Matth.  3,  7 ; 23.  33  19  cf. 

I Cor.  4,  14  sq.  20  cf.  Gal.  3,  7 23  Ephes.  2,  2 27  Ioh.  5,  46 

Moysi,  crederetis  et  mihi;  ille  enim  de  me  scripsit, 
secundum  eorundem  peccatorum  uenena  etiam  serpentum  et 
uiperarum  genera  uocantur. 

Ad  imaginem  autem  dei  factum  hominem  non  tantum 
5 genesis  sed  etiam  apostolus  clamat,  cum  dicit:  uir  quidem 
non  debet  uelare  caput,  cum  sit  imago  et  gloria  dei, 
mulier  autem  gloria  uiri.  et  ut  manifeste  intellegatur  non 
secundum  uetustatem  peccati,  quae  corrumpitur,  sed  secundum 
spiritalem  conformationem  factum  esse  hominem  ad  imaginem 
10  dei,  item  apostolus  monet,  ut  exuti  consuetudine  peccatorum, 
id  est  uetere  homine,  induamus  nouam  uitam  Christi,  quem 
nouum  hominem  appellat,  et  ut  doceat  hoc  nos  aliquando 
amisisse,  renouationem  illam  uocat.  nam  ita  loquitur:  expo- 
liantes uos  ueterem  hominem  cum  actibus  eius  in- 
15  duite  nouum,  qui  renouatur  in  agnitionem  dei  secun- 
dum imaginem  eius,  qui  creauit  eum.  filii  ergo  dei  sunt 
homines  renouati  ad  eius  imaginem  et  ei  similes  facti  usque 
ad  dilectionem  inimici,  sicut  dominus  dicit  diligere  nos  debere 
inimicos  nostros,  ut  similes  simus  patri  nostro,  qui  in  caelis 
20  est.  quod  in  potestate  nostra  ab  ipso  deo  esse  positum  docet 
scriptura,  cum  dicit:  dedit  eis  potestatem  filios  dei 
fieri,  filii  autem  diaboli  dicuntur  homines,  cum  imitantur 
eius  inpiam  superbiam  et  a luce  atque  celsitudine  sapientiae 
decidunt  et  non  credunt  ueritati,  quales  dominus  arguit,  cum 
25  dicit:  uos  ex  patre  diabolo  estis  et  cetera,  cui  loco  euan- 
gelico propheta  consonat  dicens:  ego  dixi,  dii  estis  et  filii 
altissimi  omnes;  uos  autem  sic'ut  homines  moriemini 
et  sicut  unus  de  principibus  cadetis. 

5 I Cor.  11,  7 13  Coi.  3,  9 sq.  19  cf.  Matth.  5,  44  sq. 

21  Ioh.  1,  12  25  Ps.  81,  6 sq. 

6.  De  eo  quod  scriptum  est  in  exodo  : honora  patrem  tuum 
et  matrem  tuam,  huic  etiam  loco,  ubi  de  honorandis  pa- 
rentibus deus  praecepit,  illum  euangelii  locum  Manichaei 
dicunt  esse  contrarium,  ubi  dominus  cuidam  dicenti:  ,ibo 
primum,  ut  sepeliam  patrem  meum’  respondit:  sine 
mortuos,  mortuos  suos  sepeliant;  tu  autem  ueni  et 
adnuntia  regnum  dei.  quod  eodem  modo  soluitur,  quo  illud 
superius,  ubi  de  uxore  relinquenda  dictum  est  .propter  re- 
gnum caelorum’,  quia  et  parentes  honorare  debemus  et  eos 
tamen  propter  adnuntiationem  regni  dei  nulla  inpietate  con- 
temnimus. nam  si  uetere  testamento  contrarium  est  euangelium 
propter  istam  sententiam,  incipit  etiam  apostolo  esse  contra- 
rium. qui  et  filios  monet,  ut  honorent  parentes,  et  parentes, 
ut  diligant  filios,  non  solum  autem,  sed  etiam  dominus  uide- 
bitur  sibi  esse  contrarius  — quod  credere  nefas  est  — , quia 
loco  alio  dicit  homini  quaerenti  uitam  aeternam:  si  uis  uenire 
ad  uitam,  serua  mandata,  in  quibus  etiam  illud  comme- 
morat: honora  patrem  et  matrem,  quibus  mandatis  perfectis 
etiam  ad  dilectionem  dei  crescitur,  in  qua  est  tota  perfectio, 
nam  dilectio  proximi  certus  gradus  est  ad  dilectionem  dei.  et 
ideo  respondenti,  quod  , omnia  illa  mandata  seruaui’,  dicit  unum 
ei  deesse,  si  uult  esse  perfectus,  ut  uendat  omnia,  quae  habet, 
et  det  pauperibus  et  sequatur  eum.  ex  quo  manifestum  est  et 
honorem  parentum  in  gradu  suo  esse  seruandum  et  eos  tamen 
in  diuini  amoris  comparatione,  praesertim  si  inpedimento  sunt, 
nulla  dubitatione  oportere  contemni,  nam  et  in  scripturis 
ueteribus  habes  positum:  qui  dicit  patri  aut  matri:  non 
noui  uos,  et  filios  suos  non  agnoscit,  ipse  cognouit 

1 Ex.  20,  12  4 Lue.  9,  59  . 60  13  cf.  Ephes.  6,  2 sqq. 

Coi.  3,  20  sq.  22  cf.  Matth.  19,  17  sqq.  27  Deut.  33.  9 

testamentum  tuum,  ergo  si  in  nouo  testamento  commen- 
datur parentum  dilectio  et  in  uetere  commendatur  parentum 
contemptus,  ex  utroque  capite  duo  sibi  testamenta  consentiunt. 

7.  De  eo  quod  scriptum  est  in  exodo:  ego  sum  deus 
5 zelans,  retribuens  filiis  tertiae  et  quartae  genera- 
tionis, parentum  peccata,  qui  me  oderunt,  huic  loco 
Manichaei  illud  de  euangelio  dicunt  esse  contrarium,  quod 
dominus  dicit:  estote  benigni  sicut  pater  uester  caele- 
stis, qui  solem  suum  oriri  facit  super  bonos  et  malos 
io  et  illud  aliud,  quod  item  dominus  ait:  non  solum  septies 
peccanti  fratri  dimittendum  sed  etiam  septuagies 
septies,  a quibus  tamen  si  quaeram,  utrum  deus  non  puniat 
inimicos  suos,  sine  dubio  turbabuntur,  ipsi  enim  dicunt  deum 
genti  tenebrarum  aeternum  carcerem  praeparare,  quam  dicunt 
15  esse  inimicam  deo.  et  parum  est,  sed  eum  etiam  sua  membra 
simul  cum  ipsa  gente  puniturum  esse  non  dubitant  dicere, 
sed  cum  ad  capitula  ueteris  et  noui  testamenti  ueniunt,  ut 
inperitos  decipiant  et  ea  sibi  aduersa  esse  criminentur,  fingunt 
se  nimis  bonos,  sed  dicant  nobis,  quibus  dicturus  est  dominus : 
20  ite  in  ignem  aeternum,  qui  praeparatus  est  diabolo 
et  angelis  eius,  si  omnibus  parcit  et  neminem  damnat? 
quare  intellegendum  est  et  illud  recte  dictum  esse,  quod  deus 
retribuet  parentum  peccata  filiis,  qui  eum  oderunt,  ex  eo  enim, 
quod  addidit:  qui  me  oderunt,  intellegitur  eos  puniri  pa- 
25  rentum  peccatis,  qui  in  eadem  peruersitate  parentum  perse- 
uerare  uoluerunt.  tales  enim  non  saeuitia,  sed  potius  iustitia 
dei  et  sua  iniquitate  puniuntur,  sicut  propheta  dicit:  sanctus 
enim  spiritus  disciplinae  effugiet  fictum  et  auferet 

4 Ex.  20,  5 8 Matth.  5,  45  10  Matth.  18,  22  20  Matth.  25,  41 

27  Sap.  1,  5 

se  a cogitationibus,  quae  sunt  sine  intellectu,  et  corri- 
pietur superueniente  iniquitate,  id  est  corripietur  homo 
superueniente  sibi  iniquitate  sua,  cum  ab  eo  recesserit  spiritus 
sanctus,  et  alio  loco:  haec  cogitauerunt  et  errauerunt; 
excaecauit  enim  illos  malitia  eorum  et  alio  loco:  crini- 
culis peccatorum  suorum  unusquisque  constringitur, 
quibus  testimoniis  ueteris  testamenti  de  nouo  consentit  apo- 
stolus dicens:  tradidit  illos  deus  in  concupiscentias 
cordis  eorum,  qua  concordia  utriusque  testamenti  satis 
ostenditur  non  esse  saeuum  deum,  sed  unumquemque  in  se 
saeuire  peccando. 

Quod  autem  in  tertiam  et  quartam  scriptum  est  genera- 
tionem uindictam  procedere,  non  aliud  significari  arbitror,  nisi 
quod  ab  ipso  Abraham,  qui  pater  esse  incipit  populi  Iudae- 
orum,  quattuor  aetates  sunt  cum  ista,  quae  nunc  agitur,  quas 
Matthaeus  euangelista  distinguit,  una  est  ab  Abraham  usque 
ad  Dauid,  alia  a Dauid  usque  ad  transmigrationem  in  Baby- 
loniam, tertia  a transmigratione  in  Babyloniam  usque  ad  domini 
aduentum;  inde  usque  ad  finem  quarta  deputatur  tamquam 
senectus  saeculi  ceteris  aetatibus  longior,  quas  aetates  pro 
generationibus  positas  credimus,  quamuis  singulae  pluribus 
generationibus  constent,  et  quoniam  tertia  incipit  a transmigra- 
tione Babyloniae,  quando  Iudaeorum  est  facta  captiuitas,  in 
quarta  uero,  id  est  post  aduentum  domini  nostri,  gens  Iudae- 
orum a solo  proprio  penitus  eradicata  est : hoc  datur  intellegi, 
quod  dictum  est  tertiae  et  quartae  generationis  peccata  pa- 
rentum redditurum  deum,  his  utique  legitime  atque  debite, 
qui  parentum  peccata  perseueranter  tenere  quam  dei  iustitiam 
sequi  maluerunt,  nam  non  pertinere  patris  peccata  ad  filium 
iuste  uiuentem  propheta  Ezechiel  apertissime  ostendit. 

4 Sap.  2,  21  5 Prou.  5,  22  8 Rom.  1,  24  16  cf.  Matth.  1,  17 

30  cf.  Ez.  18,  14  sqq. 

Quod  autem  in  euangelio  dicitur:  estote  benigni  quem- 
admodum pater  uester  caelestis,  qui  solem  suum 
oriri  facit  super  bonos  et  malos,  non  est  ueteri  testa- 
mento contrarium,  hoc  enim  facit  deus,  ut  inuitet  ad  paeni- 
5 tentiam,  sicut  dicit  apostolus:  ignoras,  quia  patientia  dei 
ad  paenitentiam  te  inuitat?  nec  tamen  ideo  credendum 
est  non  puniturum  deum  eos,  qui,  ut  dicit  idem  apostolus, 
thesaurizant  sibi  iram  in  diem  irae  et  reuelationis 
iusti  iudicii  dei,  qui  reddit  unicuique  secundum  opera 
10  sua  namque  istam  dei  patientiam  et  bonitatem  etiam  propheta 
praedicat  dicens:  parcis  autem  omnibus,  quoniam  tua 
sunt  omnia,  qui  animas  amas  et  cetera  innumerabilia, 
quibus  intellegitur  et  in  bonitate  et  in  seueritate  misericordiam 
et  iustitiam  dei  testamentum  utrumque  praedicare. 

15  Si  autem  mouentur,  quod  dictum  est:  ego  sum  zelans, 
moueantur  etiam  illo,  quod  dixit  apostolus  Paulus:  zelo  dei 
uos  zelo;  desponsaui  enim  uos  uni  uiro  uirginem 
castam  exhibere  Christo,  sancta  enim  scriptura  uerbis 
nostris  loquens  etiam  per  haec  uerba  demonstrat  nihil  digne 
20  de  deo  posse  dici,  cur  enim  non  etiam  ista  uerba  dicantur 
de  illa  maiesta/te,  de  qua  quicquid  dictum  fuerit,  indigne 
dicitur,  quia  omnes  opes  linguarum  omnium  ineffabili  sublimi- 
tate praecedit?  nam  quoniam  zelando  solent  mariti  uxorum 
pudicitiam  custodire,  potestatem  et  disciplinam  dei,  qua  forni- 
25  cari  animam  inpune  non  sinit,  zelum  dei  scripturae  uocaue- 
runt.  est  autem  animae  fornicatio  auersio  a fecunditate 
sapientiae  et  ad  conceptum  temporalium  inlecebrarum  corrup- 
tionumque conuersio. 

Illud  uero  quod  dimittendum  esse  dicit  fratri  non  solum 
30  septies  sed  et  septuagies  septies,  paenitenti  utique  dicit,  deus 

5 Rom.  2,  4 15  Sap.  11,  27  16  II  Cor.  11,  2 

autem  illis  se  dixit  retribuere  peccata,  qui  eum  oderunt,  non 
qui  ei  per  paenitentiam  reconciliantur,  nam  et  apud  prophetam 
dominus  dicit:  nolo  mortem  peccatoris,  quantum  ut 
reuertatur  et  uiuat.  ex  quo  facile  adparet  et  in  ea  patientia, 
quae  inuitat  ad  paenitentiam,  et  in  ea  indulgentia,  quae  ignoscit  5 
paenitentibus,  et  in  ea  iustitia,  quae  punit  eos,  qui  corrigi 
nolunt,  utrumque  testamentum  sibi  conuenire  atque  congruere 
tamquam  ab  uno'  deo  utrumque  conscriptum. 

8.  De  eo,  quod  in  exodo  scriptum  est:  oculum  pro  oculo, 
dentem  pro  dente  et  cetera  talia,  huic  loco  Manichaei,  quod  io 
in  uetere  lege  par  uindicta  permittitur  et  dicitur  oculum  pro 
oculo  et  dentem  pro  dente  esse  perdendum,  sic  calumniantur, 
quasi  et  ipse  dominus  haec  duo  sibi  ueluti  aduersantia  atque 
contraria  in  euangelio  demonstrauerit.  ipse  enim  ait:  audistis? 
quia  dictum  est  antiquis:  oculum  pro  oculo  et  dentem  is 
pro  dente;  ego  autem  dico  uobis  non  resistere  malo, 
sed  si  quis  te  percusserit  in  maxillam,  praebe  illi  et 
alteram,  et  quicumque  uoluerit  tecum  iudicio  con- 
tendere et  tunicam  tuam  auferre,  dimitte  illi  et  pal- 
lium. in  quibus  duabus  sententiis  reuera  duorum  testamentorum  20 
differentia  demonstratur,  sed  amborum  tamen  ab  uno  deo  con- 
stitutorum. nam  quoniam  primo  carnales  homines  ardebant 
multo  amplius  se  uindicare  quam  erat  illa  iniuria,  de  qua 
querebantur,  constitutus  est  eis  primus  lenitatis  gradus,  ut 
iniuriae  acceptae  mensuram  nullo  modo  dolor  uindicantis  ex-  25 
cederet,  sic  enim  et  donare  aliquando  posset  iniuriam,  qui 
eam  primo  * non  superare  didicisset,  unde  dominus  iam  per 
euangelii  gratiam  ad  summam  pacem  populum  ducens  huic 

8 Ez.  18,  23;  88,  11  9 Ex.  21,  24  14  Matth.  5,  38  sqq. 

gradui  superaedificat  alterum,  ut  qui  iam  audierat  non  am- 
pliorem uindictam,  quam  quisque  laesus  est,  reddere,  placata 
mente  totum  se  donare  gauderet,  quod  etiam  in  illis  ueteribus 
libris  propheta  praedicat  dicens:  domine  deus  meus,  si 
5 feci  istud,  si  est  iniquitas  in  manibus  meis,  si  reddidi 
retribuentibus  mihi  mala,  et  alius  propheta  dicit  de  huius- 
modi  uiro  patiente  iniurias  et  lenissime  tolerante:  dabit  per- 
cutienti  se  maxillam,  saturabitur  obprobriis.  ex  quo 
intellegitur  et  mensuram  uindicandi  recte  carnalibus  consti- 
10  tutam  et  omnimodam  iniuriae  remissionem  non  tantum  in 
nouo  testamento  esse  praeceptam,  sed  longe  ante  in  uetere 
praenuntiatam. 

9.  De  eo,  quod  scriptum  est,  quod  locutus  est  deus  cum 
Adam  et  Eua  et  cum  serpente  et  cum  Cain  et  ceteris  antiquis, 
is  inter  quos  etiam  et  nonnullis  adparuisse  scribitur  et  ab  eis 
uisus  esse  non  uno,  sed  multis  scripturarum  locis,  in  quibus 
et  locutus  esse  deus  cum  hominibus  inuenitur  et  nonnullis 
adparuisse:  insidiantur  ergo  Manichaei  et  dicunt  omnia  con- 
traria esse  nouo  testamento,  quoniam  dominus  dicit:  deum 
20  nemo  uidit  umquam  nisi  unicus  filius,  qui  est  in  sinu 
patris;  ille  adnuntiauit  nobis  de  eo,  et  iterum  quod  dicit 
Iudaeis:  nec  uocem  illius  aliquando  audistis  nec  faciem 
eius  uidistis  nec  uerbum  eius  habetis  in  uobis  manens, 
quia  ei,  quem  ille  misit,  non  credidistis,  quibus  respon- 
25  demus  eo  ipso,  quod  in  euangelio  scriptum  est:  deum  nemo 
uidit  umquam  nisi  unicus  filius,  qui  est  in  sinu 
patris;  ipse  adnuntiauit  nobis  de  eo  totam  ipsam  solui 

4 Ps.  7,  4 sq.  7 Thr.  3,  30  14  cf.  Gen.  3.  4.  13  19  Ioh. 

1,  18  22  Ioh.  5,  37  sq. 

posse  quaestionem,  quia  ipse  filius,  quod  est  uerbum  dei,  non 
solum  nouissimis  temporibus,  cum  in  carne  adparere  dignatus 
est,  sed  etiam  prius  a constitutione  mundi,  cui  uoluit  de 
patre  adnuntiauit  siue  loquendo  siue  adparendo  uel  per  ange- 
licam aliquam  potestatem  uel  per  quamlibet  creaturam : quia 
ipse  est  in  omnibus  ueritas  et  omnia  illi  constant  et  omnia 
illi  ad  nutum  seruiunt  atque  subiecta  sunt,  ut  etiam  oculis 
per  uisibilem  creaturam  cui  uult,  cum  dignatur,  adpareat, 
cum  ipse  tamen  secundum  diuinitatem  suam  et  secundum  id, 
quod  uerbum  est  patris,  coaeternum  patri  et  incommutabile, 
per  quod  facta  sunt  omnia,  non  nisi  purgatissimo  et  simpli- 
cissimo corde  uideatur.  et  ideo  quibusdam  locis  etiam  scriptura 
ipsa  testatur  angelum  uisum.  ubi  dicit  deum  uisum.  sicut  in 
illa  luctatione  Iacob  et  angelus  dictus  est  ille,  qui  adparuit. 
et  cum  adparuit  in  rubo  Moysi  et  item  in  heremo,  cum  iam 
eduxisset  populum  de  terra  Aegypti,  quando  legem  accepit, 
deus  ei  locutus  est.  sed  siue  in  rabo,  cum  eum  misit,  siue 
postea,  cum  ei  legem  dedit,  angelum  dicit  Stephanus  in  actibus 
apostolorum  ei  adparuisse.  quod  ideo  dicimus,  ne  quis  arbitretur 
uerbum  dei,  per  quod  facta  sunt  omnia,  quasi  per  locos  posse 
definiri  et  alicui  uisibiliter  adparere  nisi  per  aliquam  uisibilem 
creaturam,  sicut  enim  uerbum  dei  est  in  propheta  et  recte 
dicitur  , dixit  propheta’  recte  item  dicitur  , dixit  dominus’,  quia 
uerbum  dei,  quod  est  Christus,  in  propheta  loquitur  ueritatem: 
sic  et  in  angelo  ipse  loquitur,  quando  ueritatem  angelus  ad- 
nuntiat,  et  recte  dicitur  ,deus  dixit’  et  ,deus  adparuit’  et  item 
recte  dicitur  , angelus  dixit’  et  , angelus  adparuit’,  cum  illud 

18  cf.  Gen.  18,  1 sq.  14  cf.  Gen,  32,  24  sqq.  15  Ex.  3,  2 

17  cf.  Ex.  19,  3 18  cf.  Act.  7,  30.  35 

dicatur  ex  persona  inhabitantis  dei,  illud  ex  persona  seruientis 
creaturae,  ex  hac  regula  etiam  apostolus  ait:  an  uultis  ex- 
perimentum accipere  eius,  qui  in  me  loquitur,  Christi? 

Si  autem  hoc  mouet,  quod  in  uetere  testamento  etiam 
5 peccatoribus  deus  loquitur  uel  Adae  uel  Euae  uel  serpenti, 
adtendant  etiam  in  nouo  cuiusmodi  exemplum  dominus  posuit 
de  homine  stulto  et  cupido,  quomodo  ei  locutus  est  dominus, 
cum  ait:  stulte,  hac  nocte  auferetur  anima  tua  a te; 
haec  quae  praeparasti,  cuius  erunt?  cum  enim  ueritas 
10  etiam  peccatoribus  dicitur,  per  quamlibet  creaturam  dicatur, 
non  nisi  ab  illo  dicitur,  qui  unus  est  uerax.  quod  autem 
Iudaeis  dicit:  nec  uocem  aliquando  eius  audistis,  ideo 
dicit,  quia  non  obtemperauerunt  isti  dumtaxat,  cum  quibus 
loquebatur,  quibus  dicit  etiam:  nec  faciem  eius  uidistis, 
is  quia  non  potest,  quod  autem  dicit:  neque  uerbum  eius 
habetis  in  uobis  manens,  quia  in  quo  manet  uerbum  dei, 
Christus  in  illo  manet,  quem  isti  respuerunt,  nam  cum  ipse 
dominus  dixisset:  pater,  clarifica  me  ea  claritate,  qua 
fui  apud  te,  priusquam  mundus  fieret,  sonuit  uox  de 
20  caelo : et  clarificaui  et  clarificabo,  quam  uocem  multi 
Iudaeorum  praesentes  audierunt  nec  ideo  tamen  audisse  dicendi 
sunt,  quia  non  obtemperauerunt,  ut  crederent,  quapropter  si 
non  est  mirandum,  quod  uerbum  dei,  id  est  unicus  filius  dei, 
qui  de  patre  adnuntiat,  cui  uult  per  se  ipsum,  cui  uult  per 
25  aliquam  creaturam  uel  sonando  uel  adparendo,  cum  tamen 
ipse  per  se  ipsum  mundo  corde  uideatur  et  per  illum  pater 
— beati  enim  mundicordes,  quia  ipsi  deum  uide- 

2 n Cor.  13,  8 8 Luc.  12,  20  IS  Ioh.  12,  28;  17,  5 

bunt  — : non  est  mirandum  ex  utroque  testamento  ista  omnia 
testimonia  consonare. 

10.  De  eo,  quod  scriptum  est,  quod  locutus  est  deus  Moysi  et 
dixit  illi:  loquere  ad  filios  Israhel:  sumite  primitias 
ab  omni  homine,  quas  mihi  destinetis,  hoc  est  aurum, 
argentum,  aeramentum,  purpuram,  byssum,  coccum, 
pilos  caprinos,  pelles  rubeas  agnorum,  ligna  integra, 
oleum  ad  inluminationem,  thymiamata,  lapides  pre- 
tiosos, hoc  est  beryllos,  et  constituite  tabernaculum, 
in  quo  commorari  uobiscum  possim,  commouent  etiam 
hinc  Manichaei  quaestionem  et  huic  scripturarum  loco  illud 
in  euangelio  dicunt  esse  contrarium,  quod  ait  dominus:  non 
iurabis  neque  per  caelum,  quia  sedes  dei  est,  neque 
per  terram,  quia  scabellum  est  pedum  eius,  disputant 
enim  et  magnum  aliquid  sibi  uidentur  dicere,  cum  dicunt: 
quomodo  ille  deus,  cuius  caelum  sedes  et  terra  scabellum 
pedum  eius  est,  in  tabernaculo  habitat,  quod  ex  auro  uel 
argento  et  aere  et  purpura  et  pilis  pecorum  pellibusque  con- 
structum est?  adhibentes  etiam  testem  apostolum  Paulum, 
quia  dicit  deum  lucem  habitare  inaccessibilem,  quibus  nos 
parem  quaestionem  referimus,  et  quod  de  nouo  testamento 
protulerunt,  de  uetere  testamento  proferimus,  ibi  enim  inuenitur 
prius  scriptum:  caelum  mihi  sedes  est,  terra  scabellum 
pedum  meorum:  quam  domum  aedificabitis  mihi,  aut 
quis  locus  requiei  meae  ? nonne  manus  mea  fecit 

4 Ex.  25,  2 sqq.  12  Matth.  5,  34  sq.  20  cf.  I Tim.  6,  16 
23  Es.  66,  1 sq. 

haec  omnia?  ecce  habent,  ubi  libri  ueteris  testamenti  prae- 
dicant deum  in  templis  manufactis  non  habitare  ; et  tamen  filius 
dei  nostri  flagello  de  restibus  facto  expulit  de  templo  eos, 
qui  boues  et  columbas  uendebant,  et  nummulariorum  euertit 
5 mensas  et  ait:  domus  patris  mei  domus  orationis  uoca- 
bitur,  uos  autem  fecistis  eam  speluncam  latronum, 
si  ergo  aliquis  etiam  istis  duobus  ex  aduerso  capitulis  consti- 
tutis uelit  inperitos  decipere  et  dicere  in  uetere  testamento 
magnificari  deum,  cuius  dicitur  sedes  caelum  et  terra  scabellum 
10  pedum  et  negatur  habitare  in  domo  manufacta,  in  nouo  autem 
testamento  domus  eius  dicitur  templum  constructum  ab  homi- 
nibus : nonne  Manichaei  uel  sero  fatebuntur  et  habitaculum 
dei  per  manus  hominum  factum  ad  aliquam  significationem  in 
utroque  testamento  accipi  et  deum  non  habitare  in  locis  ab 
is  hominibus  fabricatis  in  utroque  testamento  praedicari? 

11.  De  eo,  quod  in  exodo  scriptum  est:  ne  adoraueritis 
deos  alienos  et  iterum:  deus  uester  zelans  appellatur; 
zelans  enim  zelauit.  huic  capitulo,  quod  scriptum  est:  ne 
adoraueritis  deos  alienos,  cum  calumniantur  Manichaei, 
20  satis  ostendunt  placere  sibi  adorari  multos  deos,  nec  mirum, 
quandoquidem  in  secta  sua  numerosissimam  deorum  familiam 
commemorant  atque  commendant,  quippe  qui  etiam  ad  ista 
uisibilia  uenerunt,  quae  pro  ipsius  ueritatis  luce  uenerantur 
et  adorant ; et  ideo  displicet  eis,  quod  scriptum  est  in  exodo : 
25  ne  adoraueritis  deos  alienos,  addunt  etiam  illud  propter 
hoc  dictum  esse:  deus  uester  zelans  appellatur;  zelans 
enim  zelauit,  ut  tamquam  deum  zelantem  non  amemus,  cuius 
zelo  deos  alienos  zelare  non  sinimur,  et  ideo  dicunt  ista 

5 Ioh.  2,  15  sq;  Matth.  21,  12  sq.  16  Ex.  20,  5;  34,  15 

euangelio  esse  contraria,  quoniam  dominus  dicit:  pater  iuste, 
et  mundus  te  non  cognouit,  quasi  non  sit  dicendus  deus 
iustus,  nisi  nos  deos  alienos  adorare  permittat,  iustum  enim 
deum  et  zelantem  deum  tamquam  contraria  sibi  esse  disserunt 
et  decipiunt  miseros  non  intellegentes  totam  spem  salutis 
nostrae  esse  zelum  dei.  hoc  enim  nomine  illa  eius  significatur 
prouidentia,  qua  nullam  a se  animam  fornicari  inpune  permittit, 
sicut  propheta  dicit:  perdes  omnes,  qui  fornicantur  abs 
te.  sicut  enim  ea  quae  dicitur  ira  dei,  non  perturbatio  mentis 
est,  sed  potentia  uindicandi,  sic  zelum  dei  non  cruciatum 
animi,  quo  maritus  aduersus  uxorem  uel  uxor  aduersus  mari- 
tum torqueri  solent,  sed  tranquillissimam  sinceramque  iustitiam, 
qua  nulla  anima  beata  esse  sinitur,  falsis  opinionibus  prauisque 
cupiditatibus  corrupta  et  quodam  modo  grauidata.  illi  enim 
haec  uerba  exhorrescunt,  qui  nondum  uiderunt  ineffabili 
maiestati  dei  nulla  uerba  congruere,  sic  enim  ab  istis  uerbis 
temperandum  putant,  quasi  aliquid  dignum  deo  dicant,  cum 
ista  non  dicunt,  sanctus  enim  spiritus  hoc  ipsum  hominibus 
intellegentibus  insinuans,  quam  sint  ineffabilia  summa  diuina, 
his  etiam  uerbis  uti  uoluit,  quae  apud  homines  in  uitio  poni 
solent,  ut  inde  admonerentur  etiam  illa,  quae  cum  aliqua  di- 
gnitate dei  se  putant  homines  dicere,  indigna  esse  illius 
maiestate,  cui  honorificum  potius  silentium  quam  ulla  uox 
humana  conpeteret.  quaero  zelum  hominis  et  inuenio  pertur- 
bationem cruciantem  cor.  tamen  cum  quaero  causam,  nihil 
aliud  inuenio,  nisi  quod  non  patitur  coniugis  adulterium, 
maxime  enim  et  proprie  inter  coniugia  zelotypia  dici  solet. 

1 Toh.  17,  25  8 Ps.  72,  27 

itaque  si  maritus  esset  per  se  ipsum  beatus  et  omnipotens  et 
iustus,  sine  ullo  cruciatu  et  tota  facilitate  et  nulla  iniquitate 
peccatum  coniugis  uindicaret.  quam  tamen  eius  actionem  hu- 
mano loquendi  modo  etiamsi  non  proprie,  translate  tamen  et 
5 recte  zelum  uocarem.  quis  enim  Tullio  calumniatus  est,  qui 
certe  nouerat  latine  loqui,  cum  ait  Caesari:  nulla  de  uirtu- 
tibus  tuis  nec  admirabilior  nec  gratior  misericordia 
est?  et  tamen  ex  eo  appellatam  misericordiam  dicunt,  quod 
miserum  cor  faciat  dolentis  aliena  miseria,  numquid  ergo 
10  uirtus  miserum  cor  facit?  quid  ergo  calumniosis  Tullius 
responderet,  nisi  misericordiae  nomine  clementiam  se  appellare 
uoluisse?  quoniam  recte  solemus  loqui  non  solum  uerba  pro- 
pria, sed  etiam  uicina  usurpantes,  cuius  auctoris  mentionem 
facere  uolui,  quoniam  non  de  re  quaestio  sed  de  uerbo  est. 
is  sicut  enim  nostri  auctores,  diuinarum  scilicet  litterarum,  de 
rebus  maxime  cogitauerunt,  sic  mundanorum  auctorum  prope 
omnis  cura  de  uerbis  est.  sed  habeo  euangelium  et  omnes 
noui  testamenti  libros,  in  quibus  misericordia  dei  frequentissime 
commendatur,  si  audent  ergo  isti  miseri,  etiam  inde  faciant 
2°  quaestionem  et  negent  esse  misericordem  deum,  ne  miserum 
cor  habere  intellegatur,  sicut  ergo  potest  esse  in  deo  miseri- 
cordia sine  cordis  miseria,  sic  etiam  sine  tabe  atque  cruciatu 
animi  zelum  dei  non  dedignemur  accipere  et  humani  sermonis 
condicionem  feramus,  ut  ad  diuinum  perueniamus  silentium. 
25  sed  si  contraria  dicunt  esse  zelantem  deum  et  iustum  deum, 
quid  dicturi  sunt,  cum  et  in  nouo  testamento  inuenio:  zelo 
dei  uos  zelo  et  adhibitum  etiam  de  ueteribus  in  euangelio 

6 p.  Q.  Li g.  § 38  26  II  Cor.  11,  2 

testimonium:  zelus  domus  tuae  comedit  me?  rursus  in 
uetere  cum  legunt:  iustus  dominus  et  iustitias  dilexit, 
aequitatem  uidit  uultus  eius,  nonne  fatebuntur  etiam  hoc 
modo  inperitis  duo  testamenta  uideri  posse  contraria,  ut  in 
nouo  inueniamus  zelum  dei,  in  uetere  iustitiam  dei?  bene  5 
autem  intellegentibus  utrumque  in  utroque  magna  sancti  spi- 
ritus unitate  et  pace  concinere  ? 

12.  De  eo,  quod  scriptum  est  non  esse  manducandum  san- 
guinem, quod  anima  carnis  sit  sanguis,  huic  sententiae  ueteris 
legis  Manichaei  ex  euangelio  illud  obponunt,  quod  dicit  dominus  n> 
non  esse  timendos  eos,  qui  occidere  possunt  corpus,  animae 
autem  nocere  non  possunt,  et  disputant  dicentes : si  sanguis 
anima  est,  quomodo  homines  potestatem  in  eam  non  habent, 
cum  de  sanguine  multa  faciant  siue  excipientes  et  canibus 
uolucribusque  in  escam  proponentes  siue  effundentes  aut  caeno. 
lutoque  miscentes  ? haec  enim  et  alia  innumerabilia  sine  diffi- 
cultate homines  de  sanguine  possunt  facere,  ideo  isti  quaerunt 
insultantes,  quomodo,  si  sanguinis  est  anima,  non  possit  hominis 
interfector  nocere  animae,  cum  tantam  in  eius  sanguinem  ha- 
beat potestatem,  addunt  etiam,  quod  ait  apostolus  Paulus : 20 
quia  caro  et  sanguis  regnum  dei  non  possidebunt  et 
dicunt : si  sanguis  est  anima,  sicut  Moyses  dicit,  nulla  inue_ 
nietur  anima  posse  regnum  dei  adipisci,  cui  calumniae  primo 
ita  respondendum  est,  ut  ipsi  cogantur  ostendere,  ubi  scriptum 
sit  in  libris  ueteris  legis,  quod  anima  humana  sanguis  sit.  25. 
nusquam  enim  hoc  inuenient  in  illa  scriptura,  quam  lacerare 
miseri  quamdiu  conantur,  nullo  modo  intellegere  permittuntur. 


1 Ioh.  3,  17;  Ps.  68,  10  2 Ps.  10,  8 9 Deut.  12,  23  12  cf. 

Mattii.  10,  28  21  I Cor.  15,  50 

quodsi  de  anima  humana  nihil  tale  ibi  dictum  est,  quid  ad 
nos  pertinet,  si  anima  pecoris  aut  laedi  ab  interfectore  potest 
aut  possidere  dei  regnum  non  potest?  sed  quia  de  animis 
pecorum  nimis  sunt  isti  solliciti  — cum  enim  sint  hominum 
5 animae  rationales,  reuolui  tamen  eas  in  pecora  existimant  — 
clausa  sibi  esse  arbitrantur  regna  caelorum,  si  pecorum  animis 
clausa  esse  consentiant. 

Quid  ? quod  etiam  insultare  ausus  est  populo  Israhel 
Adimantus,  unus  ex  discipulis  Manichaei,  quem  magnum 
10  doctorem  illius  sectae  fuisse  commemorant,  insultare  ergo 
ausus  est  populo  Iudaeorum,  quod  secundum  eorum  intellectum, 
quo  existimant  sanguinem  esse  animam,  parentum  ipsorum 
animae  partim  a serpentibus  deuoratae,  partim  igni  consumptae, 
partim  in  desertis  atque  asperrimis  montium  locis  arefactae 
15  sint,  quod  si  uerum  esse  quisquam  concederet,  sine  scelere 
tamen  eorum,  quibus  iste  insultare  uoluit,  factum  esse  con- 
uinceret.  non  enim  parentum  suorum  animas,  quibus  illa 
omnia  secundum  horum  intellectum  accidisse  dixit,  ipsi  aliqua 
ex  parte  laeserunt;  quapropter  luctum  inde  possunt  habere, 
20  non  reatum,  quid  autem  Adimantus  faciet  ipse  secundum 
opinionem  suam,  qua  credidit  etiam  rationales,  id  est  hominum 
animas  in  beluina  corpora  posse  contrudi?  quid  ergo  faciet  de 
tanto  scelere,  si  quando  tardum  iumentum  plagis  aut  conci- 
tatum freno  fatigauit,  in  quo  forte  patris  eius  anima  fuerit? 
25  ut  non  dicam,  quod  etiam  occidere  parentes  suos  inter  pedu- 
culos et  pulices  potuerit,  a quorum  isti  interfectione  non 
temperant,  quid  enim  eis  prodest,  quod  aliquando  negant 

usque  ad  ista  minutissima  animantia  reuolui  animas  humanas 
posse  ? hoc  enim  negant,  ne  tam  multarum  interfectionum 
rei  teneantur  aut  cogantur  parcere  pulicibus  et  peduculis  et 
cimicibus  et  tantas  ab  eis  molestias  sine  ulla  caedis  eorum 
licentia  sustinere,  nam  uehementer  urgentur,  cur  in  uulpeculam  5 
reuolui  anima  humana  possit  et  non  possit  in  mustelam,  cum 
catulus  uulpeculae  fortasse  etiam  minor  sit  quam  magna 
mustela,  deinde  si  in  mustelam  potest,  cur  in  murem  non 
potest?  et  si  in  istum  potest,  cur  in  stellionem  non  potest? 
et  si  in  eum  potest,  cur  in  locustam  non  potest?  deinde  in  10 
apem,  deinde  in  muscam,  deinde  in  cimicem  atque  inde  usque 
in  pulicem  et  si  quid  est  aliud  multo  minutius  peruenire  ? 
ubi  enim  terminum  constituant,  non  inueniunt  atque  ita  per 
istam  nugatoriam  crudelitatem  conscientiae  illorum  innumera- 
bilibus homicidiorum  sceleribus  obruuntur.  15 

Nam  ex  eo,  quod  scriptum  est  sanguinem  pecoris  animam 
eius  esse,  praeter  id,  quod  supra  dixi,  non  ad  me  pertinere, 
quid  agatur  de  pecoris  anima,  possum  etiam  interpretari  prae- 
ceptum illud  in  signo  esse  positum,  non  enim  dominus  dubi- 
tauit  dicere:  hoc  corpus  meum,  cum  signum  daret  cor- 2o 
poris  sui. 

Quod  autem  ait  apostolus:  caro  et  sanguis  regnum 
dei  non  possidebunt,  etiam  in  lege  dictum  est:  non  per- 
manebit in  istis  spiritus  meus,  quia  caro  sunt,  et 
totiens  in  ueteribus  libris  iustorum  animis  praemium  futurum  25 
promittitur,  sed  tamen  apostolus  uolens  insinuare,  quale  corpus 
iustorum  per  inmutationem  in  resurrectione  futurum  sit,  quia 

20  Matth.  26,  26  23  Gen.  6,  3 

neque  nubent  neque  uxores  ducent,  sed  erunt  sicut 
angeli  in  caelis,  hanc  ergo  inmutationem  futuram  corporum 
sanctorum  uolens  insinuare  dixit  apostolus:  dico  enim  uobis, 
fratres,  quia  caro  et  sanguis  regnum  dei  non  possi- 
5 debunt.  quod  non  una  separata  et  ad  fraudem  commemorata 
sententia,  sed  toto  ipso  epistulae  loco  pertractato  uel  potius 
lecto  — non  enim  res  obscura  est  — inueniri  potest,  sic 
enim  dicit:  oportet  corruptibile  hoc  induere  incorrup- 
tionem  et  mortale  hoc  induere  inmortalitatem.  quod 
10  eum  de  corpore  dicere  de  superioribus  manifeste  inuenitur, 
cum  ait:  non  omnis  caro  eadem  caro:  alia  quidem 
hominum,  alia  autem  pecorum;  alia  caro  uolucrum, 
alia  piscium,  et  corpora  caelestia,  et  corpora  terre- 
stria; sed  alia  est  caelestium  gloria  et  alia  terrestrium; 
15  alia  gloria  solis  et  alia  gloria  lunae  et  alia  gloria 
stellarum,  stella  enim  ab  stella  differt  in  gloria;  sic 
et  resurrectio  mortuorum,  seminatur  corpus  in  cor- 
ruptione, surget  in  incorruptione;  seminatur  in  con- 
tumelia, surget  in  gloria;  seminatur  in  infirmitate, 
20  surget  in  uirtute;  seminatur  corpus  animale,  surget 
corpus  spiritale,  si  est  corpus  animale,  est  et  spiritale, 
sicut  scriptum  est:  factus  est  primus  homo  Adam  in 
animam  uiuentem,  nouissimus  Adam  in  spiritum  uiui- 
ficantem.  sed  non  primum  quod  spiritale  est,  sed  quod 
25  animale,  postea  spiritale,  primus  homo  de  terra  terre- 
nus; secundus  homo  de  caelo  caelestis,  qualis  ter- 
renus, tales  et  terreni,  et  qualis  caelestis,  tales  et 
caelestes,  et  quomodo  induimus  imaginem  terreni,  in- 

1 Matth.  22,  30  8 1 Cor.  25,  89  sqq. 

duamus  et  imaginem  eius,  qui  de  caelo  est.  hoc  autem 
dico,  fratres,  quia  caro  et  sanguis  regnum  dei  heredi- 
tate possidere  non  possunt  neque  corruptio  incorrup- 
tionem  hereditate  possidebit,  certe  iam  clarum  est,  quare 
hoc  apostolus  dixerit,  quid  ergo  iste  tam  turpi  fraude  non 
commemorat  nisi  hoc  ultimum  et  tacet  illa  superiora,  quibus 
hoc  quod  male  interpretatur,  bene  possit  intellegi?  nam  quo- 
niam domini  nostri  corpus  post  resurrectionem  sic  leuatum 
est  in  caelum,  ut  pro  ipsa  caelesti  habitatione  caelestem 
acceperit  mutationem,  et  hoc  sperare  in  die  ultimo  iussi 
sumus,  ideo  dixit  apostolus:  qualis  terrenus,  tales  et 
terreni,  id  est  mortales,  et  qualis  caelestis,  tales  et 
caelestes,  id  est  inmortales  non  solum  animis,  sed  etiam 
corporibus,  unde  et  supra  dixerat  aliam  esse  caelestium  cor. 
porum  gloriam  et  aliam  terrestrium,  quod  autem  spiritale 
corpus  in  resurrectione  futurum  dicit,  non  propterea  putandum 
est,  quod  non  corpus,  sed  spiritus  erit,  sed  spiritale  corpus 
omnimodis  spiritui  subditum  dicit  sine  aliqua  corruptione  uel 
morte,  non  enim  quoniam  modo  quod  habemus  corpus  animale 
appellas,  ideo  putandum  non  illud  esse  corpus,  sed  animam, 
ergo  quemadmodum  corpus  animale  nunc  dicitur,  quia  sub- 
ditum est  animae,  spiritale  autem  nondum  dici  potest,  quia 
nondum  spiritui  plene  subiectum  est,  quamdiu  corrumpi  adhuc 
potest:  sic  et  tunc  spiritale  uocabitur,  cum  spiritui  atque 
aeternitati  nulla  corruptione  resistere  poterit. 

Aut  si  adhuc  parum  uidetur  esse  monstratum,  quod  sen- 
tentiam istam  propter  inmutationem,  quae  futura  est^  apo- 
stolus dixerit,  cum  ait:  caro  et  sanguis  regnum  dei  here- 
ditate possidere  non  possunt  neque  corruptio  incor- 

ruptionem  hereditate  possidebit,  adtendite,  quid  continuo 
subiciat  et  adiungat:  ecce  mysterium  dico  uobis:  omnes 
quidem  resurgemus,  non  tamen  omnes  inmutabimur 
in  atomo,  in  ictu  oculi,  in  nouissima  tuba,  canet  enim 
5 tuba  et  mortui  resurgent  incorrupti  et  nos  commuta- 
bimur. deinde  contexit  et  dicit  etiam  illud,  quod  paulo  ante 
commemoraui,  ut  ostendat,  qualis  futura  sit  ipsa  inmutatio. 
statim  quippe  dicit:  oportet  enim  corruptibile  hoc  in- 
duere incorruptionem  et  mortale  hoc  induere  in- 
io mortalitatem,  hinc  ergo  adparet,  quia  caro  et  sanguis 
regnum  dei  non  possidebunt,  quia  cum  induerit  incorrup- 
tionem et  inmortalitatem,  iam  non  caro  et  sanguis  erit, 
sed  in  corpus  caeleste  mutabitur,  quod  quidem  ex  occasione 
tractauimus,  quia  huic  quoque  sententiae  multum  insidiari 
15  solent  negantes  corporum  resurrectionem,  nam  ista  quaestio 
non  de  corpore,  sed  de  anima  proposita  est,  quam  putant  sic 
accipi  in  lege,  ut  sanguis  esse  existimetur:  quod  nos  nullo 
modo  sic  intellegimus,  sed  quamuis  de  pecorum  animis  non 
curemus,  cum  quibus  non  habemus  rationis  aliquam  societatem, 
20  tamen  illud  quod  lex  dicit  fundendum  esse  sanguinem  nec  in 
escam  adsumendum,  quia  sanguis  est  anima,  in  signo  esse 
positum  dicimus  sicut  alia  multa  et  paene  omnia  scripturarum 
illarum  sacramenta  signis  et  figuris  plena  sunt  futurae  praedi- 
cationis, quae  iam  per  dominum  nostrum  Iesum  Christum 
25  declarata  est.  sic  est  enim  sanguis  anima,  quomodo  petra  erat 
Christus,  sicut  dicit  apostolus:  bibebant  enim  de  spiritali 
sequente  petra,  petra  autem  erat  Christus,  notum  est 
autem  filios  Israhel  petra  percussa  bibisse  aquam  in  heremo, 

2 I Cor.  15,  51  sqq.  26  I Cor.  10,  4 27  cf.  Num.  20,  11 

de  quibus  loquebatur  apostolus,  cum  hoc  diceret,  nec  tamen 
ait:  petra  significabat  Christum,  sed  dicit:  petra  erat  Christus, 
quae  rursus  ne  carnaliter  acciperetur,  spiritalem  illam  uocat, 
id  est  eam  spiritaliter  intellegi  docet,  longum  est  et  nunc  non 
necessarium  sacramenta  eiusdem  legis  exponere,  nisi  cum  bre- 
uiter  possint,  sufficit  autem,  ut  nouerint  illi,  qui  de  his  calu- 
mniantur, non  ea  nos  ita  intellegere,  ut  illi  adsolent  inridere,  sed 
quemadmodum  apostoli  omnia  intellegentes  pauca  exposuerunt, 
ut  ad  easdem  regulas  cetera  posteris  intellegenda  relinquerent, 

13.  De  eo,  quod  scriptum  est  in  deuteronomio : uidete,  ne 
obliuiscamini  testamentum  dei  uestri  quod  conscripsit 
et  faciatis  uobis  effigies  et  imagines,  addidit  etiam  dicens: 
deus  uester  ignis  est  edax  et  deus  zelans,  haec  uerba 
de  scripturis  hoc  modo  ille  Adimantus  proposuit;  eius  enim 
calumnias  refutandas  refellendasque  suscepimus,  sed  et  iam 
superius  de  zelo  dei  cum  calumniaretur,  puto  satis  esse  re- 
sponsum. meminerimus  tamen  non  solum  ibi,  sed  etiam  hic 
sic  eum  de  zelo  dei  criminatum  scripturas,  ut  adiungeret 
etiam,  quod  de  simulacris  non  colendis  in  illis  libris  praeci- 
pitur a domino  deo  nostro,  quasi  non  ob  aliud  reprehendat 
zelum  dei,  nisi  quod  illo  ipso  zelo  a cultu  simulacrorum 
prohibemur;  uult  ergo  uideri  fauere  se  simulacris,  quod  prop- 
terea  faciunt,  ut  miserrimae  et  uesanae  suae  sectae  etiam 
paganorum  concilient  beneuolentiam.  huic  autem  legis  capitulo 
etiam  illud  obponunt.  ubi  quidam  accessit  ad  dominum  et  ait 
illi:  magister  bone,  quid  faciens  possidebo  uitam 

10  Deut.  4,  23  sq.  26  Mare.  10.  17  sqq. 

aeternam?  cui  respondit  Iesus : quid  me  interrogas  de 
bono?  nemo  bonus  nisi  unus  deus,  ut  ex  hoc  uidelicet 
contraria  ista  esse  arbitremur,  quia  in  lege  dicitur:  deus 
ignis  edax,  et:  deus  zelans,  in  euangelio  autem:  nemo 
5 bonus,  nisi  unus  deus. 

Et  de  zelo  quidem  iam  responsum  est  non  sic  esse  ista 
uerba  in  scripturis  posita,  ut  aliquam  dei  perturbationem  cru- 
ciatumue  significent,  sed  quia  nihil  dignum  de  deo  dici  potest, 
propterea  usque  ad  ista  peruentum  est;  quae  cum  homines 
10  indigna  esse  putauerint,  cogantur  discere  etiam  illa,  quae  con- 
uenienter  de  ineffabili  diuina  excellentia  se  dicere  existimant, 
indigna  esse  maiestate  dei;  cuius  sapientia  cum  descensura 
esset  usque  ad  corpus  humanum,  prius  usque  ad  humana 
uerba  descendit,  quod  uerbum  cum  discutere  coepero,  proprie 
15  me  dixisse  non  uideo ; non  enim  potest  descendere,  nisi  quod 
etiam  de  loco  in  locum  moueri  potest,  nam  qui  descendit, 
locum  superiorem  deserere  et  inferiorem  petere  uidetur.  dei 
autem  sapientia  cum  tota  ubique  praesto  sit,  nullo  pacto 
migrare  de  loco  in  locum  potest,  de  qua  Iohannes  in  euangelio 
20  melius  ait  tamquam  dominici  pectoris  particeps,  ait  enim : 
in  hoc  mundo  erat  et  mundus  per  ipsum  factus  est 
et  mundus  eum  non  cognouit;  et  tamen  etiam  ipse  ad- 
iungit  et  dicit:  in  sua  propria  uenit  et  sui  eum  non 
receperunt,  quomodo  hic  erat  et  quomodo  uenit,  nisi  quia 
25  illa  sublimitas  ineffabilis  ut  hominibus  congruat,  humanis  sonis 
significanda  est?  ut  autem  deos  homines  faciat,  diuino  est 
intellegenda  silentio,  potest  ergo  reddi  ratio,  quare  ita  dictum 
sit;  non  tamen  potest  aliquid  de  deo  digne  dici,  quod  ideo 
iam  indignum  est,  quia  potuit  dici,  tolle  de  zelo  errorem  et 

1 Mare.  10,  17  sq.  21  Ioh.  1,  10  sq. 

dolorem,  quid  remanebit  aliud  nisi  uoluntas  castitatem  custo- 
diens et  corruptionem  uindicans  coniugalem?  quo  igitur  uerbo 
nisi  zelo  dei  melius  posset  insinuari,  quod  uocamur  ad  con- 
iugium  dei  et  non  uult  nos  turpi  amore  corrumpi  et  punit 
inpudicitiam  nostram  et  diligit  castitatem?  non  enim  frustra 
etiam  uulgo  dici  solet:  qui  non  zelat,  non  amat. 

Ad  hoc  pertinet  etiam  quod  dictum  est:  ignis  edax; 
de  quo  disputare  non  debeo,  sed  ipsos  potius  interrogare, 
quem  ignem  dixerit  dominus  se  uenisse  mittere  in  hunc 
mundum,  hoc  enim  dictum  est  in  euangelio,  quod  illi  accusare 
non  possunt,  non  ut  Christum  honorent,  sed  ut  decipiant 
Christianos,  quod  cum  eis  commemoratum  fuerit,  quemadmodum 
dominus  dixerit:  ignem  ueni  mittere  in  hunc  mundum, 
miseri  dicunt : sed  illud  aliud  est.  quibus  respondemus : et 
hoc  aliud  est:  noli  metuere,  nam  ipse  Christus  loquitur  etiam 
in  uetere  testamento,  cum  dicit:  ego  sum,  ignis  edax,  qui 
loquitur  in  euangelio,  quod  ignem  uenerit  in  hunc  mundum 
mittere,  id  est  uerbum  dei,  quod  est  ipse,  nam  ueteres  utique 
scripturas  exposuit  post  resurrectionem  discipulis  incipiens  a 
Moyse  et  prophetis  omnibus,  quando  ipsi  discipuli  ignem  se 
accepisse  confessi  sunt  dicentes:  nonne  cor  nostrum  erat 
ardens  in  uia,  cum  aperiret  nobis  scripturas?  ipse  est 
ignis  edax ; consumit  enim  ueterem  uitam  diuinus  amor  et 
innouat  hominem,  ut  ex  eo,  quod  deus  ignis  est  edax,  faciat, 
ut  eum  nos  amemus,  ex  eo  autem,  quod  zelans  est.  ipse  nos 
amet,  nolite  ergo  timere  ignem,  quod  est  deus,  sed  timete 
ignem,  quem  parauit  haereticis  deus. 

Quod  enim  Adimantus  elegit  de  euangelio  locum,  quem 
huic  legis  capitulo  tamquam  contrarium  apud  inperitos  obicerct, 

13  Lue.  12,  49  16  Deut.  4,  24;  9,  3 21  Luc.  24,  32 

ubi  ait  dominus:  nemo  bonus,  nisi  unus  deus,  quotiens 
inuenitur  bonitas  dei  in  uetere  testamento,  quis  numerare 
sufficiat?  unum  tamen  ponam,  quod  cotidie  in  ecclesiis  can- 
tatur: confitemini  domino,  quoniam  bonus  est,  quoniam 
5 in  saeculum  misericordia  eius,  certe  et  hoc  zelanti  deo, 
sicut  Manichaei  existimant,  uidetur  esse  contrarium  et  tamen 
in  libris  ueteris  testamenti  cantatur,  item  rex  ille,  qui  cum 
filio  suo  nuptias  faceret,  inuenit  inter  discumbentes  hominem 
non  habentem  uestem  nuptialem  et  eum  primo  amici  nomine 
10  appellans  manibus  et  pedibus  conligatis  mitti  iussit  in  tenebras 
exteriores,  moleste  intellegentibus  non  uidetur  bonus,  et'  si 
ipsum  quisquam  capitulum  euangelii  proponeret,  et  sicut  facit 
Adimantus  de  uetere  testamento,  ita  euangelium  calumniose 
accusaret  laudans  potius  ueteris  testamenti  libros,  ubi  scriptum 
15  est:  confitemini  domino,  quoniam  bonus  est,  quoniam 
in  saeculum  misericordia  eius,  et  reprehendens  in  nouo, 
quod  uocatus  conuiua  in  tantum  subplicium  propter  uestem 
mittitur,  et  hoc  fraudulenta  peruersitate  adsidue  faceret,  ut 
omnia  loca  lenitatis  de  uetere  testamento  colligeret  et  loca 
20  seueritatis  de  nouo,  et  haec  sibi  aduersa  esse  contenderet, 
laudans  uetus  et  reprehendens  nouum : similiter  inueniret 
inperitos  et  diuinarum  scripturarum  miserabiliter  ignaros, 
quibus  persuaderet  uetus  potius  testamentum  quam  nouum 
esse  retinendum,  quod  cum  isti  ex  alia  parte  faciunt,  id  est 
25  uetus  reprehendentes  quasi  contrarium  nouo,  miror,  quod  non 
cogitant  posse  aliquem  aliquando  utrumque  legere  et  diuina 
ope  intellectum  utrumque  laudare  fraudemque  istorum  atque 
malitiam  uel  dolere  tamquam  hominum  uel  eauere  tamquam 
haereticorum  uel  inridere  tamquam  inperitorum  et  superborum. 

4 Ps.  117,  1 et  29  10  cf.  Mattii.  22,  2 sqq. 

14.  L>e  eo.  quod  scriptum  est  in  deuteronomio : secundum 
desiderium  animae  tuae  occide  et  manduca  omnem 
carnem  iuxta  uoluptatem.  quam  dedit  tibi  dominus, 
caue  autem,  ne  sanguinem  manduces,  sed  effunde 
tamquam  aquam  super  terram,  his  uerbis  legis  Adimantus 
contrarium  esse  arbitratur,  quod  in  euangelio  dominus  ait: 
non  grauentur  corda  uestra  cruditate  et  uinolentia 
et  curis  saecularibus  et  quod  ait  apostolus:  bonum  est 
non  manducare  carnem  neque  bibere  uinum  et  iterum: 
non  potestis  mensae  domini  participare  et  mensae 
daemoniorum,  nos  autem  omnia  haec  siue  quae  in  uetere 
siue  quae  in  nouo  testamento  scripta  sunt,  et  suis  causis 
exigentibus  posita  dicimus  et  sibi  aduersa  non  esse  monstramus, 
quamquam  et  ipse  in  his  uerbis,  quae  posuit  de  uetere  testa- 
mento, animaduertere  potuit  non  ad  inmoderatam  uoracitatem 
pertinere  quod  dictum  est:  secundum  desiderium  animae 
tuae  occide  et  manduca  omnem  carnem,  quando  sequitur: 
iuxta  uoluptatem.  quam  dedit  tibi  dominus,  inmode- 
ratam enim  uoluptatem  non  dedit  tibi  dominus,  sed  quanta 
sustentationi  naturae  salutique  sufficiat,  quisquis  autem  sequi- 
tur inmoderatam  uoracitatem,  suum  uitium  sequitur,  non  eam 
uoluptatem,  quam  dedit  dominus ; et  ideo  non  est  contrarium 
quod  in  euangelio  positum  est:  non  grauentur  corda  uestra 
cruditate  et  uinolentia  et  curis  saecularibus,  cum  enim 
quisque  non  replet  nisi  eam  uoluptatem,  quam  dedit  dominus, 
id  est  modestam  atque  naturalem,  non  grauatur  cor  eius  cru- 
ditate et  uinolentia  et  curis  saecularibus. 

1 Dent.  12,  15  sq.  7 Luc.  21.  34  8 Rom.  14.  21  10  I Cor.  10,  21 

De  carne  autem  non  manducanda  et  non  bibendo  uino 
quod  ait  apostolus,  non  quia  illa  inmunda  arbitratus  est,  hoc 
praecepit,  sicut  isti  existimant  et  errantes  in  errorem  praeci- 
pitant, quibus  talia  persuaserunt,  sed  cum  ipse  posuerit  causam, 
5 cur  hoc  dixerit,,  non  est  nobis  haec  interpretanda  uel  exponenda 
sententia,  sufficit  enim  ipsum  de  apostoli  epistula  totum  locum 
huic  sermoni  contexere,  ut  et  causa  manifeste  adpareat,  cur 
hoc  apostolus  dixerit,  et  istorum  fraus,  qui  particulas  quasdam 
de  scripturis  eligunt,  quibus  decipiant  inperitos  non  conec- 
10  tentes,  quae  supra  et  infra  scripta  sunt,  ex  quibus  uoluntas 
et  intentio  scriptoris  possit  intellegi,  sic  ergo  apostolus  dicit: 
infirmum  autem  in  fide  recipite,  non  in  diiudicatio- 
nibus  cogitationum,  alius  quidem  credit  manducare 
omnia;  qui  autem  infirmus  est.  holera  manducet,  qui 
15  manducat,  non  manducantem  non  spernat,  et  qui  non 
manducat  manducantem  non  iudicet;  deus  enim  illum 
recepit,  tu  quis  es,  qui  iudices  alienum  seruumV  suo 
domino  stat  aut  cadit,  stabit  autem;  potens  est  enim 
dominus  statuere  illum,  alius  quidem  iudicat  alternos 
20  dies,  alius  autem  iudicat  omnem  diem,  unusquisque 
in  suo  intellectu  abundet,  qui  sapit  diem,  domino 
sapit,  et  qui  manducat,  domino  manducat;  gratias 
enim  agit  deo;  et  qui  non  manducat,  domino  non  man- 
ducat et  gratias  agit  deo.  nemo  enim  nostrum  sibi 

12  Rom.  14.  1 sqq. 

uiuit  et  nemo  sibi  moritur,  siue  enim  uiuimus,  domino 
uiuimus;  siue  morimur,  domino  morimur,  siue  ergo 
uiuimus  siue  morimur,  domini  sumus,  ad  hoc  enim 
Christus  mortuus  est  et  resurrexit,  ut  mortuorum  et 
uiuorum  dominetur.  tu  autem  quare  iudicas  fratrem 
tuum?  aut  tu  quare  spernis  fratrem  tuum?  omnes  enim 
adstabimus  ante  tribunal  domini,  scriptum  est  enim: 
uiuo  ego,  dicit  dominus,  quia  mihi  curuabit  omne 
genu  et  confitebitur  omnis  lingua  deo.  igitur  unus- 
quisque nostrum  pro  se  rationem  reddet,  non  ergo 
amplius  inuicem  iudicemus.  sed  hoc  magis  iudicate, 
ne  ponatis  offendiculum  aut  scandalum  fratribus,  scio 
et  certus  sum  in  domino  Iesu,  quia  nihil  commune 
per  illum,  nisi  qui  putat  aliquid  esse  commune,  illi 
commune  est.  nam  si  propter  escam  frater  tuus  con- 
tristatur, iam  non  secundum  caritatem  ambulas,  noli 
in  esca  tua  illum  perdere,  pro  quo  Christus  mortuus 
est.  non  ergo  blasphemetur  bonum  nostrum,  non  est 
enim  regnum  dei  esca  et  potus,  sed  iustitia  et  pax  et 
gaudium  in  spiritu  sancto,  qui  enim  in  hoc  seruit 
Christo,  placet  deo  et  probatus  est  hominibus,  itaque 
quae  pacis  sunt  sectemur,  et  quae  ad  aedificationem 
sunt  in  inuicem.  noli  propter  escam  destruere  opus 
dei.  omnia  quidem  munda,  sed  malum  est  homini,  qui 
per  offensionem  manducat,  bonum  est  non  manducare 
carnem  neque  bibere  uinum  neque  in  quo  frater  tuus 
offenditur,  tu  fidem  quam  habes  penes  te  ipsum,  habe 
coram  deo.  beatus  qui  non  indicat  semetipsum  in  quo 

probat,  qui  autem  diiudicat,  si  manducauerit,  damna- 
tus est,  quia  non  ex  fide,  omne  autem  quod  non  est 
ex  fide,  peccatum  est.  numquid  opus  est  cuiusquam  inter- 
pretatione, ut  intellegatur,  et  cur  hoc  apostolus  dixerit  et 
s quanta  isti  malitia  de  scripturis  certa  quaeque  decerpant, 
quibus  circumueniant  inperitos?  nam  et  munda  esse  omnia 
dixit  apostolus  secundum  fidem  et  ei  esse  inmunda,  qui  putat 
inmunda  et  tunc  esse  ab  eis  temperandum,  cum  per  offen- 
sionem accipiuntur,  id  est  cum  aliquis  infirmus  putat  sibi  ab 
10  omnibus  carnibus  temperandum,  ne  incidat  in  carnem  immo- 
laticiam, et  ideo  eum  qui  manducat  potest  arbitrari  in  honorem 
idolorum  id  facere  et  ex  eo  grauiter  offendi,  cum  ipsa  immo- 
laticia caro,  si  ex  fide  a nesciente  accipiatur,  neminem  maculet, 
unde  alio  loco  idem  apostolus  interrogari  uetat,  cum  quid  de 
15  macello  emitur  uel  ab  aliquo  infideli  quisquam  uocatus  in 
mensa  eius  exhiberi  sibi  carnes  uidet,  quas  isti  inmundas 
arbitrantur  non  propter  immolationem,  sed  quia  carnes  sunt, 
cum  apostolus  clamet  omnia  munda  esse  et  omnem  creaturam 
dei  bonam  esse  et  omnia  sanctificari  per  uerbum  et  orationem 
20  et  tamen  temperandum  ab  eis,  si  quis  forte  infirmus  offenditur, 
et  quodam  loco  apertissime  istos  significauerit.  cum  dicit  in 
nouissimis  temporibus  futuros  quosdam  prohibentes  nubere, 
abstinentes  a cibis,  quos  deus  creauit.  hos  enim  proprie  de- 
signat, qui  non  propterea  temperant  a cibis  talibus,  ut  aut 
25  concupiscentiam  suam  refrenent  aut  infirmitati  alterius  parcant, 
sed  quia  ipsas  carnes  inmundas  putant  et  earum  creatorem 
deum  esse  negant,  nos  autem  teneamus  apostolicam  discipli- 

21  cf.  I.  Tim.  4,  1 sqq. 

nam  dicentem,  quod  omnia  munda  sint  mundis  seruata  mode- 
ratione euangelica,  ut  non  grauentur  corda  nostra  cruditate  et 
uinolentia  et  curis  saecularibus. 

Nam  illud,  quod  idem  apostolus  ait:  non  potestis 
mensae  domini  communicare  et  mensae  daemoniorum, 
non  uideo,  cur  obponendum  huic  loco  legis  et  quasi  contra- 
rium Manichaei  esse  crediderint,  non  enim  de  immolationibus 
lex  loquitur,  cum  in  deuteronomio  dicitur:  secundum  desi- 
derium animae  tuae  occide  et  manduca  omnem  carnem 
iuxta  uoluptatem,  quam  dedit  tibi  dominus,  sed  de 
cibis,  qui  pertinent  ad  hominis  alimentum,  sed  quoniam  Mani- 
chaei etiam  cum  ad  hominis  cenam  quaeque  animalia  praepa- 
rantur, immolationem  esse  dicunt,  secundum  suum  intellectum 
ista  contraria  esse  putauerunt.  propterea  et  illum  commemora- 
uerunt  locum,  ubi  apostolus  ait:  quae  immolant  gentes, 
daemoniis  immolant  et  non  deo,  cum  apostolus  apertis- 
sime de  uictimis  loqueretur,  quae  in  templo  offeruntur  daemo- 
nibus, non  de  his  escis,  quas  sibi  homines  praeparant,  sic 
enim  dicit:  quid  ergo?  dico  quia  idolis  immolatum  est 
aliquid,  aut  idolum  est  aliquid?  sed  quia  quae  immo- 
lant, daemoniis  et  non  deo  immolant,  nolo  uos  socios 
daemoniorum  fieri,  non  potestis  calicem  domini  bibere 
et  calicem  daemoniorum,  non  potestis  mensae  domini 
participare  et  mensae  daemoniorum,  an  aemulamur 
dominum?  numquid  fortiores  illo  sumus?  omnia  licita 
sunt,  sed  non  omnia  expediunt;  omnia  licita  sunt, 
sed  non  omnia  aedificant,  nemo  quod  suum  est  quae- 
rat, sed  id  quod  alterius,  omne  quod  in  macello  uenit, 

1 cf.  Tit.  1,  15  19  I Cor.  10,  19  sqq. 

manducate  nihil  interrogantes  propter  conscientiam, 
domini  est  enim  terra  et  plenitudo  eius,  si  quis  uos 
uocauerit  ex  infidelibus  et  uolueritis  ire,  omnia,  quae 
adponuntur  uobis.  manducate  nihil  diiudicantes  prop- 
5 ter  conscientiam,  si  quis  autem  uobis  dixerit,  quia 
hoc  immolaticium  est,  nolite  manducare  propter 
illum,  qui  indicauit,  et  propter  conscientiam;  con- 
scientiam autem  dico  non  tuam,  sed  alterius,  quare 
enim  libertas  mea  iudicatur  ab  aliena  conscientia? 
10  si  ego  cum  gratia  participo,  utquid  blasphemor,  pro 
quo  ego  gratias  ago?  siue  igitur  manducatis  siue 
bibitis  siue  quodcumque  facitis,  omnia  in  gloriam 
dei  facite,  haec  adtendant  Manichaei  et  uideant,  quomodo 
dictum  sit  in  deuteronomio : secundum  desiderium  ani- 
15  mae  tuae  occide  et  manduca  omnem  carnem  'iuxta 
uoluptatem,  quam  tibi  dedit  dominus.  Quod  enim  de 
quibusdam  carnibus  non  manducandis  Iudaeis  praeceptum  est 
et  inmundae  sunt  dictae,  ad  significationem  ualet  hominum 
inmundorum,  qui  per  figuras  in  ueteribus  scripturis  sunt 
20  signati,  sicuti  enim  bos  ille,  cui  trituranti  uetat  os  alligari, 
euangelistam  significat,  sicut  apostolus  apertissime  exponit, 
ita  et  illa,  quae  prohibita  sunt,  quasdam  hominum  inmun- 
ditias  significant,  quae  in  societatem  corporis  Christi,  id  est 
in  ecclesiam  stabilem  et  sempiternam  non  recipiuntur,  nam 


21  cf.  Deut.  25,  4;  I Cor.  9,  7 sqq.  I Tim.  5,  17  sq. 

quod  ad  cibos  adtinet,  omnino  nihil  inmundum  esse,  sed 
malum  esse  homini,  qui  per  offensionem  manducat,  mani- 
festissime adparet. 

15.  De  eo,  quod  in  leuitico  scriptum  est:  separate  a 
mundo  inmundum  et  nemo  manducet  carnem  cameli,  5 
asini  et  leporis  et  porci  et  aquilae  et  milui  et  corui 
et  uulturis  et  reliquorum,  nusquam  manifestius  plenissima 
dolis  et  fraudibus  anima  huius  hominis  deprehendi  potest, 
qui  tamquam  sibi  aduersa  atque  contraria  de  utroque  testa- 
mento capitula  obiecit,  quam  in  hoc  loco,  ubi  commemorauit  io 
in  leuitico  scriptum  esse,  ut  a nonnullis  animalium  carnibus 
temperetur,  namque  huic  sententiae  illud  ex  euangelio  credidit 
obponendum,  ubi  dominus  dicit:  nihil  est  ingrediens  in 
hominem  coinquinans  eum,  sed  ea,  quae  procedunt 
de  eo.  coinquinant,  hoc  si  inprudens  fecit,  nihil  caecius;  is 
si  autem  sciens,  nihil  sceleratius,  nonne  ipse  paulo  ante  po- 
suerat apostoli  testimonium  dicentis:  bonum  est,  fratres, 
non  manducare  carnem  neque  bibere  uinum,  dum  cupit 
de  nouo  testamento  ueteri  aduersari.  ubi  dictum  est:  secun- 
dum desiderium  animae  tuae  occide  et  manduca  omnem  20 
carnem?  quomodo  ergo  nunc  placet  ei  sententia  domini,  qua 
dicit  nihil  esse  ingrediens  in  hominem,  quod  coinquinet  eum, 
sed  ea  coinquinare,  quae  de  homine  procedunt?  ubi  se  iste 
abscondet  ab  hac  sententia?  quo  fugiet,  dicat  mihi,  quando 
inmunditiam  carnium  fugiendam  et  a cibis  sanctorum  sepa-  25 
randam  peruersa  et  superstitiosa  imaginatione  continentiae 
praecipit?  certe  enim  si  uerum  est  non  coinquinare  illa,  quae 

4 Leu.  11  13  Matth.  15,  11  17  Rom.  14,  21  19  Dent.  12,  15 

ingrediuntur  in  hominem,  cum  magno  errore  inmundas  esse 
dicunt  escas  Manichaei,  cum  homines  carne  uescuntur.  si 
autem  inmundae  sunt  tales  escae,  quid  de  isto  testimonio 
facient,  quod  euangelica  et  diuina  auctoritate  prolatum  est, 
5 ubi  dominus  dicit  non  coinquinari  hominem  iis,  quae  ingre- 
diuntur in  eum,  sed  iis,  quae  procedunt  de  illo?  an  forte 
dicturi  sunt,  sicut  solent  dicere,  cum  scripturarum  eos  urget 
auctoritas,  hoc  capitulum  a corruptoribus  scripturarum  insertum 
esse  euangelio  ? cur  ergo  Adimantus  hoc  capitulo  teste  utitur 
10  et  inde  conatur  uetus  testamentum  obpugnare.  unde  ipse  pro- 
sternitur? cum  enim  quispiam  catholicus  Christianus  utriusque 
scripturae  uenerator  et  intellector  ei  responderit  haec  non  esse 
contraria,  quod  illa  de  quorundam  carnibus  animalium,  quibus 
non  esse  uescendum  populo  adhuc  carnali  praeceptum  est,  ad 
15  significationem  posita  sint  humanorum  morum,  quos  ecclesia, 
quae  corpus  est  domini,  in  suae  unitatis  uinculum  stabile  et 
sempiternum  recipere  non  potest  tamquam  inmundas  escas 
respuens  et  in  sua  uiscera  non  conuertens.  ut  illa  omnia 
praecepta  carnali  populo  inposita  futuram  disciplinam  spiri- 
20  talis  populi  prophetarent,  et  ideo  non  repugnare  sententiae 
domini,  qua  uenssime  dicit  non  coinquinari  hominem  iis,  quae 
per  escam  ingrediuntur  in  eum.  illa  enim  sententia  seruis 
onera  inponit ; ista  iam  liberis  iugum  excutit  seruitutis.  et  illa 
tamen  sic  dicta  est,  ut  seruorum  onera  fidem  praenuntient 
25  liberorum,  omnia  enim,  sicut  dicit  apostolus,  in  figura 
contingebant  eis  propter  nos,  in  quos  finis  saeculo- 
rum obuenit.  si  ergo  in  figuram  contingebant,  quae  patie- 
bantur. in  figuram  accipiebant,  quae  monebantur. 

25  I Cor.  10,  11 

Cum  ergo  ista  respondero  et  hoc  modo  non  esse  con- 
traria duo  ista  capitula  de  singulis  testamentis  conlata  mon- 
strauero,  quid  iste  facturus  est,  contra  quem  dicit  grauissimum 
testimonium  testis,  quem  contra  aduersarium  ipse  produxit? 
ipse  enim  commemorauit  de  euangelio  testimonium  domino  5 
dicente  non  coinquinari  hominem  iis  escis,  quae  ingrediuntur 
in  eum ; et  ipse  carnibus  abstinendum  tamquam  ab  inmundis 
escis  monere  et  docere  non  cessat,  et  tamen  sensit,  quantam 
plagam  sibi  infligeret  et  quanto  ictu  repercussus  se  ipse 
sauciaret,  ne  quis  enim  eum  interrogaret  et  diceret : quomodo  10 
ergo  prohibetis  carnibus  uesci,  si  dominus  dicit,  sicut  tu  ipse 
commemoras:  nihil  est  ingrediens  in  hominem  coinqui- 
nans eum,  sed  ea,  quae  procedunt  de  eo,  coinquinant? 
uoluit  quasi  adhibere  medicinam  sine  causa  in  mortifero  uul- 
nere.  sic  enim  posuit  ipsum  euangelicum  testimonium,  in  15 
euangelio,  inquit,  dicit  ad  turbam  dominus:  audite  et  in- 
tellegite, nihil  est  ingrediens  in  hominem  coinquinans 
eum  et  cetera,  quod  ergo  commemorauit  dominum  hoc  ad 
turbam  dixisse,  nihil  aliud  ostendit,  nisi  non  se  ignorantia, 
sed  malitia  fecisse  quod  fecit,  ut  postea  diceret  auditoribus  20 
suis  ad  turbam  dominum  ista  locutum  esse,  non  ad  paucos 
sanctos,  quales  se  ipsi  uideri  uolunt,  ut,  quoniam  suos  audi- 
tores tamquam  adhuc  inmundos  permittunt  carnibus  uesci. 
sibi  autem  quasi  iam  mundis  consceleratum  et  nefarium  esse 
arbitrantur,  hoc  etiam  dominum  sensisse  uideatur,  quod  non  25 
paucos  sanctos,  sed  turbas  ista  docuerit.  0 hominem  pessimum, 
securum  de  neglegentia  generis  humani  ad  occultandas  de- 
ceptiones suas ! non  enim  credebat  aliquem  existere,  qui  arri- 
peret euangelium  et  consequentia  legeret  et  inueniret  hominem 

in  ipsis  pratis,  quibus  dominus  greges  suos  pascit,  laqueos 
incautis  et  minus  prouidis  abscondentem,  nam  de  his  uerbis 
commoti  discipuli  et  non  credentes  proprie,  sed  potius  figurate 
dominum  locutum  esse,  cum  diceret  non  coinquinari  hominem 
5 iis.  quae  per  cibos  ingrediuntur  in  eum,  quoniam  Iudaei  erant 
etiam  ipsi  discipuli,  qui  fugiendos  quarundam  carnium  cibos 
a pueritia  insitum  acceperant,  accedentes  ad  eum  dixerunt  ei- 
scis,  quia  pharisaei  audito  uerbo  scandalizati  sunt? 
at  ille  respondens  ait?  omnis  plantatio,  quam  non 
10  plantauit  pater  meus  caelestis,  eradicabitur,  sinite 
4 illos;  caeci  sunt  et  duces  caecorum,  caecus  autem  si 
caeco  ducatum  praestet,  ambo  in  foueam  cadunt,  cum 
ergo  infidelitatem  Iudaeorum  plantationem  appellaret,  quam 
non  plantauit  pater  caelestis,  tamen  adhue  Petrus  putans  esse 
15  illam  parabolam  et  propterea  reprehensos  Iudaeos  et  caecos 
dictos,  quod  eam  intellegere  non  potuerint,  respondens  dixit  ei: 
edissere  nobis  parabolam  istam,  et  ille  manifestissime 
ostendens  non  esse  parabolam,  sed  propriam  locutionem,  dixit 
ad  eos:  adhuc  et  uos  sine  imtellectu  estis?  non  intel- 
20  legitis,  quia  omne,  quod  in  os  intrat,  in  uentrem  uadit 
et  in  secessum  emittitur?  quae  autem  procedunt  de 
ore,  de  corde  exeunt,  et  ea  coinquinant  hominem,  de 
corde  enim  exeunt  cogitationes  malae,  homicidia, 
adulteria,  fornicationes,  furta,  falsa  testimonia,  blas- 
25  phemiae;  haec  sunt,  quae  coinquinant  hominem,  non 
lotis  autem  manibus  manducare  non  coinquinat  ho- 
minem. de  non  lotis  autem  manibus  Iudaei  mouerant  quaesti- 
onem, cuius  occasione  dominus  generaliter  de  iis,  quae  in  os 
intrant  et  in  uentrem  uadunt  et  in  secessum  emittuntur,  hoc 

8 Mattii.  15,  10  sqq.  4 

est  de  alimentis  nostris  dixit  sententiam,  quamquam  ergo 
conuocatis  ad  se  turbis  eum  dixisse  scriptum  sit  ,11011  quod 
intrat  in  os  coinquinat  hominem,  sed  quod  procedit 
ex  ore’  , tamen  iste  quo  timoro  hoc  addiderit  uerbis  suis,  qui- 
bus huiusmodi  testimonium  commemorauit,  satis  adparet,  sicut  5 
paulo  ante  dictum  est,  ut  haberet  quod  responderet  eis,  qui 
sibi  quaestionem  mouissent,  cur  primates  Manichaeorum  nefas 
sibi  esse  existiment  carnibus  uesci,  uidelicet  ut  illud,  quod 
dominus  ait,  turbis  tantum,  non  electis  concessisse  uideretur. 
sed  cum  ex  consequentibus  declaratum  sit  etiam  Petro  seorsum  10 
interroganti  audientibusque  eum  discipulis,  quos  utique  ad 
culmen  ecclesiae  producebat,  ita  respondisse  dominum,  ut  ne- 
que per  parabolam  se  illa  dixisse  testatus  sit  et  ad  omnes 
pertinere  monstrauerit : non  habent  isti,  unde  auferant  cibos 
de  faucibus  hominum  et  eas  laqueo  superstitionis  astringant.  15 

Fortassis  aliquis  eorum  dicat:  edissere  ergo,  quid  signi- 
ficet caro  porci  et  cameli  et  leporis  et  milui  et  corui  et  cete- 
rorum, a quibus  abstinendum  in  lege  praecipitur,  nolo,  quia 
longum  est.  sed  fac  me  non  posse,  numquid  propterea  nullus 
potest?  et  sunt  iam  uolumina  innumerabilia,  in  quibus  ista  20 
exposita  sunt,  nobis  tamen  ad  hos  refellendos  satis  est,  quod 
eas  obseruationes  umbram  esse  futurorum  non  ego,  sed  apo- 
stolus dicit,  cum  etiam  uetat  seruiliter  obseruari,  sed  tamen 
aliquid  significare  declarat  dicens:  nemo  ergo  uos  iudicet 
in  cibo  aut  in  potu  aut  in  parte  diei  festi  aut  neo-  25 
meniae  aut  sabbatorum,  quod  est  umbra  futurorum, 
illa  itaque  futura,  quae  in  illis  obseruationibus  significabantur, 
posteaquam  per  dominum  Iesum  Christum  uenerunt,  ablatae 
sunt  seruiles  obseruationes,  sed  earum  interpretationes  tenen- 

24  Coi.  2,  16  sp. 

tar  a liberis,  quicquid  enim  futuram  ecclesiam  signilicauit, 
prophetia  est.  habes  autem  eundem  apostolum  dicentem:  spiri- 
tum nolite  extinguere,  prophetiam  nolite  spernere; 
omnia  legite,  quae  bona  sunt,  tenete,  legenda  est  ergo 
5 scriptura  diuina  et  spiritus  sancti  dispensatio  cognoscenda  et 
intuenda  prophetia;  et  reicienda  carnalis  seruitus  et  liberalis 
intellegentia  .retinenda. 

16.  De  eo,  quod  scriptum  est  in  deuteronomio : obserua 
et  sanctifica  diem,  quem  praecepit  tibi  dominus,  sex 
io  diebus  laborabis  et  facies  omne  opus  tuum;  septima 
uero  die  sabbati  epulare  domino  deo  tuo  nullum  fa- 
ciens opus  ipse  tu  aut  filius  tuus  aut  filia  tua  aut 
puer  tuus  aut  puella  tua,  bos  tuus  et  asinus  tuus  et 
omnia  iumenta  tua  et  colonus  tuus,  sic  autem  quies- 
i5  cat  seruus  tuus  et  ancilla  tua  quemadmodum  et  tu. 
memento,  quoniam  seruus  fuisti  in  Aegypto  et  eruit 
te  dominus  deus  tuus  in  manu  potenti  et  brachio 
excelso,  idcirco  praecepit  tibi  dominus  custodire 
diem  septimum,  et  iterum  in  genesi  scriptum  est,  quem- 
20  admodum  Abrahse  de  circumcisione  loquitur:  testamentum 
meum  custodi,  inquit,  tu  et  semen  tuum,  quod  erit 
post  te.  hoc  est  testamentum  meum,  quod  seruabis 
inter  me  et  te  et  semen  tuum;  omne  masculinum  cir- 
cumcjdes  in  carne  praeputii  ipsorum;  et  sit  hoc  sig- 
25  num  testamenti  inter  me  et  uos.  octaua  autem  die 
circumcidetis  omnes  masculos  in  gente  uestra,  ut 
etiam  dominatum  et  comparatum  circumcidatis  prae- 
ter alienigenam;  et  hoc  erit  testamentum  in  gente 

2 I Thess.  5,  19  sqq.  8 Deut.  5,  12  sqq.  20  Gen.  17,  9 sqq. 

uestra.  et  omnis  masculus,  qui  non  circumcidet  prae- 
putium suum,  perdet  animam  suam  de  media  plebe, 
quia  testamentum  meum  dissoluit.  haec  omnia  uerba 
ueteris  testamenti,  ut  eis  de  nouo  testamento  aduersetur, 
proponit  Adimantus  et  contraria  esse  adfirmat  ea  quae  domi- 
nus in  euangelio  dicit  de  proselyto:  uae  uobis,  scribae 
et  pharisaei  hypocritae,  qui  circumitis  mare  et  ter- 
ram. ut  faciatis  unum  proselytum;  et  cum  feceritis, 
erit  filius  gehennae  multo  plus  quam  estis  uos.  quasi 
uero  propterea  dominus  proselytum  dicit  filium  gehennae,  quia 
circumciditur  et  sabbatum  obseruat,  et  non  potius  quia  Iudae- 
orum  perditos  mores  et  eorum  prauam  conuersationem  cogitur 
imitari,  non  qua  obseruant  praecepta  legis,  sed  qua  faciunt 
contra  legem,  quod  alio  loco  de  his  apertissime  dicit,  ubi  ait, 
quod  reiciunt  mandatum  dei.  ut  suam  constitutionem  con- 
firment, quia,  cum  lex  praeceperit  honorari  patrem  et  matrem, 
instituerunt  ipsi,  quomodo  exhonorentur  parentes,  et  item  cum 
eis  dicit:  uae  uobis,  scribae  et  pharisaei,  qui  habetis 
claues  regni  caelorum  nec  ipsi  intratis  nec  alios 
permittitis  intrare,  uel  cum  alio  loco  praecepit  audientibus, 
ut  dictis  scribarum  et  pharisaeorum  obtemperarent,  facta  uero 
eorum  non  imitarentur,  ait  enim:  super  cathedram  Moysi 
sedent;  quae  dicunt,  facite;  sed  quae  faciunt,  facere 
nolite;  dicunt  enim  et  non  faciunt,  quo  loco  et  auctori- 

6 Matth.  23.  15  15  cf.  Matth.  15.  3 sqq.  18  Luc.  11,  52 

22  Matth.  28,  2 sq. 

tatem  legis,  quae  per  Moysen  data  est,  confirmat  dominus  et 
tamen  cauendos  et  fugiendos  esse  mores  eorum,  qui  legi, 
quam  acceperant,  non  obtemperabant,  apertissime  ostendit, 
istis  autem  peruersitatibus  suis  faciebant,  ut  cum  aliquis  gen- 
s tilis  ad  legem  eorum  transisset,  id  est  factus  esset  proselytus, 
haberet  mores  eorum  et  fieret  filius  gehennae  multo  plus 
quam  ipsi  essent,  dabant  enyii  magnam  operam,  ut  Iudaeus 
fieret  aliquis  ex  gentibus  et  Iudaeum  factum  cogebant  suos 
mores  pessimos  imitari. 

10  Neque  illud,  quod  de  apostolo  tamquam  contrarium  com- 
memorat, potuit  animaduertere  Adimantus  omnino  non  esse 
contrarium,  quia  totus  eius  oculus  non  ad  inquisitionem,  sed 
ad  reprehensionem  scripturae  intentus  erat,  commemorat  enim 
dicentem  apostolum:  circumcisus  quis  uocatus  est?  non 
15  adducat  praeputium,  in  praeputio  quis  uocatus  est? 
non  circumcidatur,  quia  praeputium  nihil  est  et  cir- 
cumcisio nihil  est,  sed  obseruatio  praeceptorum  dei. 
quid  enim  manifestius  quam  hoc  apostolum  praecipere,  ut 
unusquisque,  sicut  uocatus  erat,  sic  maneret?  aduenientibus 
20  enim  rebus,  quarum  erant  umbrae  illae  obseruationes,  id  actum 
est,  ut  ostenderetur  in  ipsis  umbris  non  esse  spem  ponendam, 
sed  in  ipsis  rebus,  quas  illae  umbrae  significabant  esse  uen- 
turas.  id  est  Christum  et  ecclesiam,  et  propterea  illa  iam 
omnia  inania  erant:  nec  tamen  ea  tamquam  noxia  remouenda, 
25  sed  tamquam  superflua  contemnenda  apostolus  praecipit,  ut 
si  quis  Iudaeus  Christo  credidisset,  propter  offensionem  su- 
orum non  prohiberetur  manere  in  ipsis  superfluis,  nec  tamen 

14  I Cor.  7,  18  sq. 

in  eis  salutem  suam  constitutam  putaret;  non  enim  signa  illa, 
sed  ea,  quae  his  significantur,  in  salutem  introducunt,  ideoque 
praeputium  nihil  est  et  circumcisio  nihil  est,  sed 
obseruatio  praeceptorum  dei.  et  quod  alio  loco  ait: 
utinam  et  abscidantur,  qui  uos  conturbant,  non  quia 
circumcisio  contraria  est  euangelio,  dicit  hoc  apostolus,  sicut 
Manichaei  putant,  sed  illud  est  euangelio  contrarium,  ut  quis- 
que rem  deserens,  quae  per  illam  umbram  figuratur,  ipsius 
umbrae  sequatur  inanitatem,  quod  uolebant  illi,  qui  gentibus 
in  Christum  credentibus  iugum  circumcisionis  inponebant  quasi 
ad  salutem  necessarium,  cum  iam  non  esset  umbra  in  corpore 
figuranda,  sed  res  ipsa  in  corde  gestanda. 

Et  quod  dicit:  dies  obseruatis  et  sabbata  et  sol- 
lemnitates; timeo  uos,  ne  frustra  laborauerim  in  uobis 
non  quidem  sic  scriptum  est,  ut  Adimantus  ponit,  non  enim 
nominat  ibi  sabbatum  apostolus,  dicit  enim:  dies  obseruatis 
et  annos  et  tempora ; timeo  uos,  ne  frustra  laborauerim 
in  uobis.  sed  puta  esse  de  sabbato  dictum,  numquid  et  nos 
non  dicimus  ista  non  esse  obseruanda,  sed  illa  potius,  quae 
his  significantur?  illi  enim  ea  seruiliter  obseruabant  non  in- 
tellegentes, ad  quarum  rerum  significationem  et  praenuntiatio- 
nem pertinerent,  et  hoc  in  eis  culpat  apostolus  et  in  omnibus, 
qui  seruiunt  creaturae  potius  quam  creatori,  nam  nos  quoque 
et  dominicum  diem  et  pascha  sollemniter  obseruamus  et  quas- 
libet alias  Christianas  dierum  festiuitates.  sed  quia  intelle- 
gimus, quo  pertineant,  non  tempora  obseruamus,  sed  quae 
illis  significantur  temporibus.  Manichaei  autem  sic  ea  repre- 

3 Galat.  5,  12  13  Galat.  4,  10  sq.  23  cf.  Rom.  1,  25. 

hendunt,  quasi  nullos  dies  et  tempora  obseruent.  sed  cum  de 
his  interrogantur  secundum  opinionem  sectae  suae,  omnia 
conantur  exponere,  ut  non  ipsa  tempora,  sed  res,  quarum  illa 
signa  sunt,  obseruare  uideantur.  quas  quidem  res  fabulosas 
5 esse  atque  falsissimas  aliis  locis  ostenditur,  nunc  ad  hoc  dic- 
tum est,  ut  ore  suo  cogantur  fateri  posse  talia  rationabiliter 
celebrari,  et  ideo  circumcisionem  carnis  et  recte  inpositam 
seruis  et  recte  a liberis  intellectam  esse  manifestum  est.  re- 
pudiamus ergo  eam  carnalem  cum  apostolo  et  adprobamus 
10  eam  spiritalem  cum  apostolo ; et  sabbati  quietem  non  obser- 
uamus  in  tempore,  sed  signum  temporale  intellegimus  et  ad 
aeternam  quietem,  quae  illo  signo  significatur,  aciem  cordis 
intendimus,  repudiamus  itaque  temporum  obseruantiam  cum 
apostolo,  temporalium  signorum  intellegentiam  tenemus  cum 
is  apostolo ; duorumque  testamentorum  differentiam  sic  pro- 
bamus, ut  in  illo  sint  onera  seruorum,  in  isto  gaudia  liberorum  : 
in  illo  cognoscatur  praefiguratio  possessionis  nostrae,  in  isto 
teneatur  ipsa  possessio,  interpretatur  apostolus  sabbatum  ad 
Hebraeos,  cum  dicit:  remanet  igitur  sabbatismus  populo 
20  dei.  interpretatur  etiam  circumcisionem,  cum  dicit  de  Abraham: 
et  signum  accepit  circumcisionis  signaculum  iustitiae 
fidei,  apostolicam  itaque  interpretationem  spiritaliter  teneo, 
carnalem  seruitutis  obseruationem  libertate  contemno  utrius- 
que  testamenti  auctorem  deum  uenerans,  qui  et  ueteri  homini 
25  fugienti  tamquam  dominus  obposuit  quod  timeret,  et  nouo 
redeunti  tamquam  pater  aperuit  quod  amaret. 

19  Hebr.  4,  9 21  Rom.  4,  11 

17.  De  eo,  quod  scriptum  est  in  exodo  : si  aure 
audieris  uocem  meam  et  facies  quaecumque  prae- 
cipio tibi,  odero  odientes  te  et  contristabo  contri- 
stantes te;  praecedet  te  angelus  meus  et  adducet  te 
ad  Amorrhaeos  et  Pherezaeos  et  Chananaeos  et  Iebu- 
saeos  et  Gergesaeos;  et  occidetis  illos,  deos  eorum 
ne  adoraueritis  neque  feceritis  opera  ipsorum,  sed 
euersione  euertetis  eos  et  delete  eorum  memoriam, 
his  uerbis  de  ueteribus  libris  ita  commemoratis  tamquam  con- 
trarium obponit  Adimantus,  quod  in  euangelio  scriptum  est 
dicente  domino:  ego  autem  dico  uobis,  diligite  inimicos 
uestros.  benedicite,  qui  uobis  maledicunt,  et  benefa- 
cite iis,  qui  uos  oderunt,  et  orate  pro  iis,  qui  uos  per- 
sequuntur. quo  loco  primo  illud  uidendum  est,  quod  satis 
esse  debuerit  homini  uolenti  quasi  contraria  monstrare,  quod 
de  occidendis  inimicis  in  uetere  lege  scriptum  esse  commo- 
nuit. dominus  enim  de  inimicis  diligendis  utique  de  hominibus 
praecepit;  quos  per  nostram  patientiam  et  caritatem  ad  salutem 
posse  conuerti  et  quiuis  intellegit  et  exemplis  saepissime  de- 
monstratum est.  quid  ergo  sibi  uult.  quod  adiungenda  con- 
sequentia putauit.  ubi  scriptum  est:  deos  eorum  ne  adora- 

1 Ex.  28.  22  sqq.  11  Matth.  5,  44. 

ueritis  neque  feceritis  opera  ipsorum,  sed  euersione 
euertite  eos  et  delete  eorum  memoriam,  nisi  quia  et 
deos  gentium  Manichaei  cogunt  diligere?  et  quod  in  euangelio 
dominus  ait:  diligite  inimicos  uestros,  non  solum  ad  ho- 
5 mines,  sed  ad  daemonia  quoque  uel  etiam  ad  simulacra  per- 
tinere arbitrantur,  quod  si  ita  est,  quis  non  istam  detestetur 
amentiam  ? si  autem  non  hoc  arbitrantur,  iste  plurimum  errauit, 
qui  superstitiones  gentium  euertendas  esse  praeceptas  in  uetere 
testamento  commemorare  uoluit,  cum  in  nouo  quod  scriptum 
10  est  de  inimicis  diligendis  tamquam  contrarium  uellet  obponere. 

Nos  autem  neque  illud,  quod  de  hostibus  hominibus 
occidendis  in  ueteribus  libris  illi  populo  dictum  est  contrarium 
esse  dicimus  huic  praecepto  euangelico,  quo  nobis  ut  inimicos 
nostros  diligamus  dominus  iubet,  quandoquidem  illa  inimico- 
15  rum  interfectio  carnali  adhuc  populo  congruebat,  cui  lex  tam- 
quam paedagogus  data  erat,  sicut  apostolus  dicit,  hi  uero, 
qui  tunc  in  illo  populo  sancti  et  spiritales  homines  erant 
paucissimi,  sicut  Moyses,  sicut  prophetae,  quo  - animo  facerent 
illam  inimicorum  interfectionem,  utrum  eos,  quos  interficiebant, 
20  diligerent,  multum  latet  indoctos  et  inpios,  qui  diligunt 
caecitatem  suam ; qui  quoniam  non  sunt  idonei  uidere  ista, 
mole  potius  auctoritatis  urgendi  sunt,  quid  enim  est  quod 
dicit  apostolus:  ego  quidem  absens  corpore,  praesens 
autem  spiritu  iam  iudicaui  quasi  praesens  eum,  qui 
25  sic  operatus  est,  in  nomine  domini  nostri  Iesu  Christi 
congregatis  uobis  et  meo  spiritu  cum  potentia  domini 
nostri  Iesu  tradere  huiusmodi  satanae  in  interitum 
carnis,  ut  spiritus  saluus  sit  in  die  domini  Iesu?  quid 

16  cf.  Gal.  3,  24  23  I Cor.  5,  3 sqq. 

habet  enim  illa  interfectio,  quam  multum  isti  exaggerant  et 
inuidiose  uentilant,  nisi  interitum  carnis?  sed  quia  exposuit 
apostolus,  quo  animo  faceret,  satis  declarauit  in  aliquem  ini- 
micum uindictam  cum  caritate  posse  procedere,  et  tamen  hic 
etiam  alio  modo  fortasse  interitus  carnis,  qui  fit  per  paeniten- 
tiam.  potest  intellegi,  ipsi  autem  legunt  scripturas  apocryphas, 
quas  etiam  incorruptissimas  esse  dicunt,  ubi  scriptum  est 
apostolum  Thomam  maledixisse  homini,  a quo  per  inpruden- 
tiam  palma  percussus  est.  ignorante  quis  esset,  maledictumque 
illud  continuo  uenisse  ad  etfectum.  nam  cum  ille  homo,  quo- 
niam minister  conuiuii  erat,  ut  adportaret  aquam,  exisset  ad 
fontem,  a leone  occisus  et  dilaniatus  est.  quod  ut  manifesta- 
retur ad  aliorum  terrorem,  canis  manum  eius  intulit  mensis, 
ubi  conuiuabatur  apostolus,  atque  ita  cum  causa  quaereretur 
a nescientibus  eisque  panderetur  in  magnum  timorem  et 
magnum  honorem  apostoli  eos  esse  conuersos ; atque  hinc 
euangelii  exordium  commendandi  extitisse.  si  uellet  aliquis 
dentes  Manichaeorum  in  ipsos  conuertere,  quam  mordaciter 
ista  reprehenderet ! sed  quia  et  ibi  non  est  tacitum,  quo  animo 
factum  sit.  uidetur  dilectio  uindicantis.  sic  enim  in  illa  scrip- 
tura legitur,  quod  deprecatus  fuerit  apostolus  pro  illo,  in  quem 
temporaliter  uindicatum  est,  ut  ei  parceretur  in  futuro  iudicio. 
si  ergo  tempore  noui  testamenti,  quo  maxime  caritas  com- 
mendatur. de  poenis  uisibilibus  diuinitus  iniectus  est  carnali- 
bus timor,  quanto  magis  tempore  ueteris  testamenti  hoc  con- 
gruisse illi  populo  intellegendum  est,  quem  timor  legis  tam- 
quam paedagogi  cohercebat?  nam  haec  est  breuissima  et  aper- 
tissima differentia  duorum  testamentorum,  timor  et  amor: 

f»e 

illud  ad  ueterem,  hoc  ad  liouum  hominem  pertinet,  utrumque 
tamen  unius  dei  misericordissima  dispensatione  prolatum  atque 
coniunctum.  et  in  uetere  scriptura  tacetur  animus  uindicantium, 
quia  paucissimi  spiritales  diuinis  reuelationibus  quid  facerent, 
nouerant,  ut  populus,  cui  terror  utilis  erat,  seuerissimo  imperio 
domaretur,  ut  quemadmodum  uidebant  dari  in  manus  suas 
interficiendos  inimicos  inpios  cultoresque  simalacrorum,  sic 
ipsi  formidarent  in  manus  inimicorum  suorum  dari,  si  dei 
ueri  iussa  contemnerent  et  ad  cultum  idolorum  atque  inpie- 
tates  gentium  laberentur.  nam  et  in  ipsos  similiter  peccantes 
non  dissimiliter  uindicatum  est.  sed  omnis  'haec  temporalis 
uindicta  infirmos  animos  terret,  ut  enutritos  sub  disciplina 
erudiat  et  a sempiternis  atque  ineffabilibus  subpliciis  possit 
auertere,  quia  plus  timent  carnales  homines,  quod  in  praesenti 
deus  uindicat,  quam  illud,  quod  futurum  minatur. 

Potest  ergo  esse  dilectio  in  uindicante.  quod  unusquisque 
in  filio  suo  probat,  cum  eum  in  mores  pessimos  defluentem 
seuerissima  coherctione  constringit  et  tanto  magis,  quanto  magis 
eum  diligit,  atque  hoc  modo  corrigi  posse  arbitratur,  non 
autem  occidunt  filios,  quos  diligunt  homines,  quando  eos  cor- 
rigere uolunt,  quia  multi  hanc  uitam  pro  magno  bono*  habent 
et  totum,  quare  uolunt  educare  filios  suos,  in  liac  uita  sperant, 
fideles  autem  atque  sapientes  homines,  qui  credunt  esse  aliam 
uitam  meliorem  et  quanta  possunt  ex  parte  nouerunt  ,nec 
ipsi  uindicant  occidendo,  cum  filios  suos  uolunt  corrigere, 
quia  in  hac  uita  eos  posse  corrigi  credunt;  deus  autem  qui 
nouit,  quid  cuique  tribuat,  uindicat  occidendo  in  quos  uoluerit 
siue  per  homines  siue  occulto  rerum  ordine,  non  quia  eos 
odit,  in  quantum  homines  sunt,  sed  in  quantum  peccatores 
sunt,  nam  in  ipsis  ueteribus  libris  legimus  dictum  deo : e t 

nihil  odisti  eorum,  quae  fecisti,  sed  omnia  siue  per 
poenas  siue  per  praemia  iustitia  moderante  disponit,  nonne 
apostolus  Paulus  Christianis  fidelibus  loquebatur,  cum  diceret: 
probet  autem  se  homo  et  sic  de  pane  edat  et  sic  de 
calice  bibat,  qui  enim  manducat  et  bibit  indigne  iudici-  s 
um  sibi  manducat  et  bibit  non  diiudicans  corpus 
domini,  propterea  in  uobis  multi  infirmi  et  aegri 
et  dormiunt  sufficientes,  si  autem  nos  ipsos  di- 
iudicaremus,  non  utique  diiudicaremur.  dum  iudi- 
camur  autem,  a domino  corripimur,  ne  cum  hoc  mundo  10 
damnemur?  ecce  manifestum  deum  cum  dilectione  corrigere 
non  solum  infirmitatibus  et  aegritudinibus  sed  etiam  mortibus 
temporalibus  eos,  quos  non  uult  damnare  cum  mundo. 

Adtendant  haec  isti  et  uideant,  quomodo  potuerint  et 
inpiae  gentes  dari  in  manus  populi  quamuis  adhuc  carnalis,  15 
tamen  unum  deum  colentis,  ut  ab  eo  interficerentur;  cum  in 
eo  tamen  populo  si  qui  essent  spiritales,  sine  alicuius  odio 
intellegerent  dispensationem  dei,  et  quomodo  non  sit  contra- 
rium, quod  dominus  nobis  in  euangelio  praecepit,  ut  diligamus 
inimicos  nostros,  de  quibus  tamen  promittit  ipse  uindictam,  20 
cum  de  illo  iudice  similitudinem  inducit,  qui  cotidianas  inter- 
pellationes uiduae  mulieris  petentis,  ut  se  uindicaret,  quamuis 
esset  iniustus  nec  deum  timens  nec  homines  reuerens,  tamen 
sustinere  non  potuit  et  audiuit  eam,  ne  ulterius  taedium  pa- 
teretur : ex  cuius  conparatione  multo  magis  deum,  qui  est  25 
benignissimus  atque  iustissimus,  dixit  uindicare  filios  suos  de 
inimicis  eorum,  huic  isti  audeant  obicere  quaestionem  et 

1 Sap.  11,  25  4 1 Cor.  11,  28  sqq.  26  cf.  Lue.  18,  2 sqq. 

dicant,  si  possunt : quid  est,  quod  iussisti,  ut  inimicos  nostros 
diligamus,  et  de  illis  nos  uindicare  disponis  ? an  forte  contra 
uoluntatem  suorum  sanctorum  facturus  est  eos,  quos  illi  dili- 
gunt, puniendo  atque  damnando  ? immo  ipsi  potius  ab  ista 
& calumniosa  caecitate  conuertantur  ad  deum  et  in  utroque 
testamento  eius  intellegant  uoluntatem,  ne  in  sinistra  parte 
inueniantur  inter  eos,  quibus  dicturus  est  domiuus : ite  in 
ignem  aeternum,  qui  praeparatus  est  diabolo  et  angelis 
eius,  esuriui  enim  et  non  dedistis  mihi  manducare  et 
10  cetera  talia,  displicet  enim  istis  miseris,  quod  deus  populo 
suo  interficiendos  tradidit  inimicos ; et  ipsi  panem  mendicanti 
dari  prohibent  non  inimico,  sed  subplici.  intellegant  potius 
sine  odio  esse  posse  uindictam,  quam  pauci  intellegunt;  et 
tamen  quamdiu  non  intellegitur,  tamdiu  necesse  est,  ut  lector 
is  in  libris  utriusque  testamenti  magno  labore  aut  errore  iactetur 
et  putet  contrarias  sibi  esse  scripturas. 

Quam  uindictam  sine  odio  nondum  apostoli  animo  ce- 
perant, quando  irati  eis,  a quibus  non  recipiebantur  hospitio, 
quaesiuerunt  de  domino,  utrum  uellet  eos  petere  ignem  de 
20  caelo,  sicut  Helias  fecerat,  quo  igne  homines  inhospitales  con- 
sumerentur. tunc  respondit  eis  dominus  dicens  eos  nescire, 
cuius  spiritus  filii  essent  et  quod  ipse  liberare  uenisset,  non 
perdere,  quoniam  illi  animo  inimico  perdere  cupiebant  eos, 
quos  uolebant  igne  consumi,  postea  uero  cum  inpleti  essent 
25  spiritu  sancto  et  perfecti  facti  essent,  qui  iam  possent  etiam 
inimicos  diligere,  acceperunt  potestatem  uindicandi,  quia  iam 
sine  odio  poterant  uindicare.  qua  potestate  et  Petrus  apostolus 
usus  est  in  eo  libro,  quem  isti  non  accipiunt,  quoniam  mani- 
feste continet  paracleti  aduentum,  id  est  consolatoris  sancti 


7 Matth.  25,  41  sq.  23  cf.  Luc.  9,  53  sqq. 

spiritus,  quem  lugentibus  misit,  cum  ab  eorum  oculis  ipse 
ascendisset  in  caelum,  consolator  enim  tristibus  mittitur 
secundum  illam  eiusdem  domini  sententiam:  beati  lugentes 
quoniam  ipsi  consolabuntur,  ipse  etiam  dixit:  tunc  luge- 
bunt filii  sponsi,  cum  ab  eis  ablatus  fuerit  sponsus, 
in  illo  ergo  libro,  ubi  apertissime  spiritus  sanctus,  quem  do- 
minus consolatorem  promiserat,  uenisse  declaratur,  legimus 
ad  sententiam  Petri  cecidisse  homines  et  mortuos  esse  uirum 
et  uxorem,  qui  mentiri  ausi  erant  spiritui  sancto,  quod  isti 
magna  caecitate  uituperant.  cum  in  apocryphis  pro  magno 
opere  legant  et  illud,  quod  de  apostolo  Thoma  commemoraui, 
et  ipsius  Petri  filiam  paralyticam  factam  precibus  patris  et 
hortulani  filiam  ad  precem  ipsius  Petri  esse  mortuam,  et  re- 
spondent. quod  hoc  eis  expediebat,  ut  et  illa  solueretur  paralysi 
et  illi  moreretur:  tamen  ad  preces  apostoli  factum  esse  non 
negant,  quis  autem  illis  dixit  „non  expediebat  gentibus  inpiis 
interfici",  quas  traditas  esse  diuinitus  in  manus  populi  Iudae- 
orum  inridentes  mirari  se  fingunt  ? cum  autem  illa  non  odio 
sed  bono  animo  apostoli  fecerint,  unde  isti  conuincunt  animos 
uirorum  spiritalium,  qui  in  illo  populo  fuerunt,  quod  eos 
oderant,  qui  per  ipsos  diuina  iustitia  de  hac  uita  iubebantur 
auferri  ? conpescant  potius  temeritatem  suam  et  non  decipiant 
inperitos,  quibus  aut  non  uacat  legere  aut  nolunt  legere  aut 
peruerso  animo  legunt  et  non  intendunt  et  misericordiam  et 
seueritatem  dei  utriusque  testamenti  litteris  commendari,  nam 

3 Matth  5,  5 4 Matth.  9.  15  7 Act.  2,  4 9 cf.  Act.  5,  1 sqq. 

de  inimici  dilectione,  ut  non  reddatur  malum  pro  malo,  nonne 
in  ueteribus  libris  legitur:  domine  deus  meus,  si  feci 
istud,  si  est  iniquitas  in  manibus  meis,  si  reddidi 
retribuentibus  mihi  mala,  decidam  merito  ab  inimicis 
5 meis  inanis?  quis  hoc  diceret,  nisi  qui  sciret  hoc  deo 
placere,  ut  malum  pro  malo  nemo  reddat?  sed  hoc  perfec- 
torum est,  ut  non  oderint  in  peccatoribus  nisi  peccata,  ipsos 
autem  homines  diligant;  et  cum  uindicant.  non  uindicent  acer- 
bitate saeuitiae,  sed  moderatione  iustitiae.  ne  ipsa  relaxatio 
10  peccati  plus  noceat  peccatori  quam  poena  uindictae.  nec 
tamen  hoc  fecerunt  iusti  homines  nisi  auctoritate  diuina,  ne 
quis  arbitretur  passim  sibi  esse  permissum  necare  quem  uelit 
aut  iudicio  persequi  aut  poenis  quibuslibet  adfligere.  aliquando 
autem  aperte  ponitur  in  scripturis  ipsa  diuina  auctoritas,  ali- 
i5  quando  autem  occultatur,  ut  et  manifestis  lector  instruatur 
et  exerceatur  obscuris. 

Certe  inimicum  et  persecutorem  suum  nimis  ingratum 
et  nimis  infestum  Saul  regem  accepit  Dauid  in  potestatem, 
ut  ei  faceret  quod  uellet;  et  elegit  parcere  potius  quam 
5>o  occidere,  non  enim  erat  iussus  occidere  sed  neque  prohibitus ; 
immo  etiam  diuinitus  audierat  se  inpune  facere  quicquid  uellet 
inimico ; et  tamen  tantam  potestatem  ad  mansuetudinem  con- 
tulit. dicatur  mihi  quem  timuit,  cum  interficere  noluit,  nec 
hominem  possumus  dicere  timuisse,  quem  acceperat  in  potesta- 
25  tem,  nec  deum,  qui  dederat,  ubi  ergo  nec  difficultas  fuit 
occidendi  nec  timor,  dilectio  pepercit  inimico,  ecce  Dauid  ille 
bellator  inpleuit  praeceptum  Christi,  quod  accepimus,  ut  dili- 
gamus inimicos,  atque  utinam  hoc  imitarentur  isti,  qui  hu- 


2 Ps.  7,  4 sq.  22  cf.  I Keg.  24.  3 sqq.  et  26,  8 sqq. 

manum  adfectum  misericordiae  ad  nescio  quae  crudelia  delira- 
menta torserunt!  dum  enim  credunt  panem  plorare,  quod 
fieri  non  potest,  non  eum  porrigunt  homini,  quem  plorantem 
uident.  fortassis  dicant,  sicut  solent  caeci  iactare  insana  con- 
uicia,  meliorem  fuisse  Dauid,  qui  pepercit  inimico,  quam  deum 
qui  dederat  ei  occidendi  potestatem : quasi  uero  deus  nescierit, 
cui  dederit  hanc  potestatem,  nouerat  utique  uoluntatem  serui 
sui,  sed  ut  ceteris  etiam  hominibus  ad  imitandum  innotesceret 
ea  quae  in  corde  Dauid  iam  deo  nota  erat  inimici  dilectio’ 
dedit  illi  in  potestatem  inimicum,  quem  nondum  uolebat 
occidi,  propter  certam  rerum  dispositionem,  quam  per  illum 
inpleri  oportebat,  ita  et  Dauid  bonitas  commendata  est,  ut 
haberent  homines  quod  amarent,  et  Saulis  malitia  ad  exitum 
digniorem  dilata  est,  ut  haberent  homines  quod  timerent. 

18.  De  eo,  quod-  in  deuteronomio  scriptum  est:  si  aure 
audieris  uocem  domini  dei  tui,  benedictus  es  in  agro 
tuo,  benedictus  es  in  prato  tuo,  benedictus  fructus 
uentris  tui  et  fructus  terrae  tuae  et  generationes 
iumentorum  tuorum  et  armentum  boum  tuorum  et 
grex  ouium  tuarum;  benedictus  es  in  introitu  tuo  et 
egressu,  huic  capitulo  illud  dicunt  in  euangelio  esse  con- 
trarium: si  quis  uult  me  sequi,  abneget  semet  ipsum 
sibi  et  tollat  crucem  suam  et  sequatur  me.  quid  enim 
prode  est  homini,  si  totum  mundum  lucretur,  animae 
autem  suae  detrimentum  patiatur?  aut  quam  dabit 
homo  commutationem  pro  anima  sua?  sed  ex  illa  regula 
ostenditur  non  esse  contrarium,  qua  notum  esse  iam  debet 
carnali  adhuc  populo  congruenter  carnalia  et  temporalia  prae- 

15  Dent.  28,  1 sqq.  22  Matth.  16,  24  sqq. 

mia  fuisse  promissa,  sed  tamen  ab  uno  deo,  cuius  est  creatura 
omnis  et  superior  et  inferior,  certe  enim  ipse  Adimantus 
posuit  testimonium  de  euangelio,  ubi  dominus  ait:  nolite 
iurare  neque  per  caelum,  quia  thronus  eius  est,  neque 
■5  per  terram,  quia  scabellum  est  pedum  eius,  quod 
quidem  et  in  ueteribus  libris  scriptum  est:  caelum  mihi 
thronus  est,  terra  scabellum  pedum  meorum,  quid  ergo 
mirum,  si  bona  throni  sui  dat  spiritaliter  sibi  seruientibus  et 
bona  scabelli  pedum  suorum  dat  carnaliter  sibi  seruientibus, 
10  cum  spiritus  superior  sit  et  caro  inferior,  sicut  superiora  sunt 
caelestia  et  inferiora  terrestria?  quamquam  illa  omnia,  id  est 
ager  et  pratum  et  fructus  uentris  et  fructus  terrae  et  iumen- 
torum  et  armentum  boum  et  grex  ouium  possint  etiam  spiri- 
taliter intellegi,  sed  nunc  ad  rem  non  pertinet  ista  tractatio, 
si  autem  in  ipso  nouo  testamento,  cuius  praemium  et  here- 
ditas ad  nouum  hominem  pertinet,  tamen  et  dominus  iisdem 
ipsis,  quos  uult  esse  rerum  temporalium  contemptores,  ut  in 
euangelio  sibi  seruiant,  promittit  multiplicationem  earundem 
rerum  in  hoc  saeculo  dicens,  quod  accipient  in  hoc  saeculo 
20  centies  tantum,  in  saeculo  autem  uenturo  uitam  aeternam, 
sicut  etiam  in  uetere  scriptura  dicitur:  fideli  homini  totus 
mundus  diuitiarum  est.  unde  exultat  apostolus  dicens: 
quasi  nihil  habentes  et  omnia  possidentes:  si  ergo  in 
nouo  testamento  praeter  aeternam  possessionem,  quae  pro- 
25  mittitur  sanctis,  huius  quoque  possessionis,  quae  transitura 
est,  multiplicatio  non  subtrahitur  et  tanto  fit  uberior,  quanto 
contemptius  possidetur,  quanto  magis  in  uetere  testamento 
carnalis  populi  praemia  talia  esse  debuerunt  ipso  tamen  uno 

8 Matth.  5,  85  6 Es.  66,  1 20  cf.  Matth.  19,  29  21  Prou. 

et  uero  deo  gubernatore  omnium  temporum  omnia  pro  tem- 
pore moderante  et  administrante  ? 

Sed  ne  in  solis  noui  testamenti  libris  ista  arbitrentur 
esse  contempta,  audiant  prophetam  abicientem  talem  felicitatem 
et  ad  unum  dominum  deum  confugiendum  esse  cantantem, 
ita  enim  dicit:  de  gladio  maligno  erue  me  et  exime  me 
de  manu  filiorum  alienorum,  quorum  os  locutum  est 
uanitatem,  et  dextera  eorum  dextera  iniquitatis,  quo- 
rum filii  ipsorum  uelut  nouellae  constabilitae  in 
iuuentute  sua.  filiae  eorum  compositae  et  ornatae 
sicut  similitudo  templi,  cellaria  eorum  plena  et  eru- 
ctantia ex  hoc  in  hoc.  oues  eorum  fecundae  multi- 
plicantes in  exitibus  suis;  boues  eorum  crassae,  non 
est  ruina  saepis  nec  exitus  neque  clamor  in  plateis 
eorum,  beatum  dixerunt  populum,  cui  haec  sunt; 
beatus  populus,  cuius  dominus  deus  eius,  adtendant 
ergo,  quomodo  inrideatur  ista  felicitas  in  hominibus  inpiis 
et  tota  beatitudo  in  deo  solo  inconcussa  figatur,  illi  enim 
dicunt  beatum  populum,  cui  haec  sunt : sed  beatus  populus, 
cuius  dominus  deus  ipsius,  quod  autem  etiam  illud  contrarium 
esse  putauerunt  huic  loco  ueteris  testamenti,  quod  dominus 
ait:  omnis,  qui  confusus  fuerit  me  aut  uerba  mea  in 
gente  ista  adultera  et  peccatrice,  et  filius  hominis 
confundetur  illum,  cum  uenerit  in  gloria  patris  sui 
et  laude  sanctorum  angelorum  suorum,  quid  pertineat  ad 
contemptum  rerum  temporalium  non  uideo.  quod  si  propterea 

3 Ps.  153,  11  sqq.  22  Mare.  8,  38 

pertinet,  ne  aliquis  territus  de  talium  rerum  damnis  Christum 
confiteri  aut  erubescat  aut  timeat,  quid  habent,  quod  dicant? 
cum  et  nos  dicimus  ista  esse  munera  dei,  ut  tamen  sint  infima 
et  in  conparatione  salutaris  confessionis  non  solum  amittenda, 
5 sed  ultro  etiam  proicienda,  carnalibus  tamen  haec  amantibus 
et  nondum  capientibus  promissa  caelestia,  ne  ab  idolis  et  dae- 
monibus ista  peterent,  utiliter  a domino  deo  esse  pollicita. 

19.  De  eo,  quod  scriptum  est  in  lege:  ego  sum,  qui 
diuitias  do  amicis  meis  et  paupertatem  inimicis,  huic 
io  sententiae  illud  obponunt,  quod  domiuus  dicit:  beati  pau- 
peres spiritu,  quoniam  ipsorum  est  regnum  caelorum 
et:  uae  uobis  diuitibus,  quia  percepistis  consolationem 
uestram.  sed  cur  nolunt  et  alia  in  euangelio  contueri?  ubi 
enim  scriptum  est:  beati  pauperes  spiritu,  quoniam 
15  ipsorum  est  regnum  caelorum,  ibi  sequitur:  beati  mites, 
quoniam  ipsi  hereditate  possidebunt  terram,  ecce  ha- 
bent amicos  dei  hereditate  terrae  diuites  fieri,  cum  autem  ad 
tantam  egestatem  diues  ille  redigitur,  ut  ab  eo  paupere,  quem 
neglexerat,  digito  breui  in  aqua  tincto  arenti  linguae  suae 
20  humorem  stillari  deprecetur,  intellegant,  quomodo  fiant  pauperes 
inimici  dei,  et  id  esse  cognoscant,  quod  in  lege  scriptum  est: 
ego  sum.  qui  diuitias  do  amicis  meis  et  paupertatem 
inimicis. 

Nam  istas  diuitias  temporales  et  in  uetere  scriptura  esse 
25  contemptas  et  superius  docui  et  innumerabilibus  locis,  qui 
legere  uoluerit  inueniet.  unde  est  etiam  illud:  melius  modi- 
cum iusto  super  diuitias  peccatorum  multas  et  illud: 

10  Matth.  5,  3 12  Luc.  6,  24  20  cf.  Lue.  16,  24  26  Ps.  36,  16 

bonum  mihi  lex  oris  tui  super  milia  auri  et  argenti 
et  illud:  iudicia  dei  uera  iustificata  in  id  ipsum  desi- 
derabilia super  aurum  et  lapidem  pretiosum  multum 
et  illud:  beatus  uir,  qui  inuenit  sapientiam,  et  inmor- 
talis,  qui  uidet  prudentiam,  melius  est  enim  illam 
mercari  quam  auri  et  argenti  thesauros;  pretiosior 
est  autem  lapidibus  optimis,  non  resistit  illi  ullum 
malum;  bene  nota  est  omnibus  adpropinquantibus  ei 
et  eis,  qui  considerant  eam  diligenter,  omne  autem 
pretiosum  non  es-t  illi  dignum  et  illud:  propter  hoc 
optaui,  et  datus  est  mihi  sensus,  et  inuocaui,  et  uenit 
in  me  spiritus  sapientiae,  et  praeposui  illam  regi- 
moniis  et  sedibus,  et  honestatem  nihil  esse  duxi  ad 
conparationem  ipsius,  nec  conparaui  illi  lapidem 
pretiosum,  quoniam  omne  aurum  in  conparatione 
illius  arena  est  exigua  et  tamquam  lutum  aestima- 
bitur argentum  ad  illam,  haec  isti  si  aut  legerent  aut  non 
inpie  legerent,  uiderent  omnia  in  utriusque  testamenti  scrip- 
turis et  ad  expetendum  et  ad  fugiendum  et  ad  sumendum  et 
ad  reiciendum  sibi  concordantia  et  suis  gradibus  ordinata. 

20.  De  eo,  quod  scriptum  est  in  lege:  si  ambulaueritis 
in  lege  et  praecepta  mea  custodieritis,  dabo  pluuias 
tempore  suo  et  producet  terra  fructus  suos  et  arbores 
poma  et  uindemiae  tuae  messibus  succedent  et  satio 
uindemiis:  et  saturabimini  et  sedebitis  in  pace  in 
terra  uestra  et  dormietis  et  non  erit,  qui  uos  terreat; 

1 Ps.  118,  72  2 Ps.  18.  10  4 Prou.  3,  13  sqq.  10  Sap.  7,  7 sqq. 

21  Leu.  26,  3 sqq. 

et  perdam  omnem  beluam  ex  terra  uestra  et  perse- 
quemini  inimicos  uestros,  et  cadent  ante  uos  in  gladio  ; 
et  insequentur  quinque  ex  uobis  centum  et  centum 
ex  uobis  persequentur  decem  milia  et  concident  ini- 
mici uestri  ante  uos  in  gladio;  et  ueniam  et  benedi- 
cam uos  et  multiplicabo  uos  et  disponam  uos.  mandu- 
cabitis uetus,  quod  inueterauit.  et  proicietis  uetus 
ante  nouum.  iam  neminem  oportet  postulare  a nobis,  ut 
haec  ostendamus  quam  congruenter  illi  populo  deus  promiserit, 
multa  enim  de  hac  re  diximus,  et  cui  parua  sunt,  nimis  tardus 
est.  sed  tamen  quod  etiam  huic  loco  de  nouo  testamento  di- 
cunt esse  contrarium  illud  uidelicet,  quod  dominus  ait:  nolite 
portare  aurum  neque  argentum  neque  nummos  in 
zonis  uestris,  non  peram  in  uia  neque  duas  tunicas 
nequs  calciamenta  neque  uirgam;  dignus  est  enim 
operarius  mercede  sua,  quid  mirum  si  haec  euangelistis 
donauerit  ? numquid  in  hoc  ministerium  populus  Iudaicus 
uocabatur?  quae  tamen  omnia  spiritaliter  perscrutanda  sunt, 
ne  ipse  dominus  hominibus  inpiis  contra  sua  praecepta  fecisse 
uideatur,  qui  etiam  loculos  habebat,  quibus  ad  necessarium 
uictum  pecunia  portabatur,  nisi  forte  dicturi  sunt  in  zonis 
habere  pecuniam  peccatum  esse,  in  loculis  autem  non  esse 
peccatum,  non  autem  ista  iussa,  sed  permissa  esse  apostolis 
ex  hoc  intellegitur,  quod  apostolus  Paulus  manibus  suis  ope- 
ratus uictum  quaerebat  non  abusus  ea  potestate,  sicut  ipse 
loquitur,  quam  dominus  euangelistis  dedit,  quod  enim  per- 


12  Matth.  10,  9 sq.  21  cf.  loh.  12,  6 26  cf.  Act.  18,  3; 

mittitur  a domino,  etiam  non  facere  licet ; quod  autem  iubetur, 
nisi  fiat  peccatum  est. 

Addunt  etiam  de  illo  diuite,  cui  deus  dixerat:  stulte, 
hac  nocte  a te  animam  tuam  expetam;  quae  autem 
praeparasti,  cuius  erunt?  et  dicunt  non  minus  huic  capi- 
tulo legis  esse  contrarium,  cum  in  isto  inanitas  inrisa  sit 
uanae  laetitiae,  quia  incerta  illa  pro  certis  habuit,  populo 
autem  Israhel  certam  faciebat  illam  pollicitationem  omnipo- 
tentia pollicentis,  unde  etiam  apostolus  Paulus  ad  Timotheum 
scribens  de  diuitibus  saeculi  huius,  quos  nouerat  in  ecclesiae 
membris  habere  suum  locum,  ita  loquitur:  diuitibus  huius 
saeculi  praecipe  non  superbe  sapere  neque  sperare  in 
incerto  diuitiarum,  sed  in  deo  uiuo.  qui  praestat  nobis 
omnia  abundanter  ad  fruendum:  benefaciant,  diuites 
sint  in  operibus  bonis,  facile  tribuant,  communicent, 
thesaurizent  sibi  fundamentum  bonum  in  futurum,  ut 
adprehendant  ueram  uitam.  quis  hic  non  intellegat  non 
esse  culpabile  habere  ista,  sed  amare  et  spem  in  eis  ponere, 
ea  praeferre  aut  etiam  conferre  ueritati,  iustitiae,  sapientiae, 
fidei,  bonae  conscientiae,  caritati  dei  et  proximi,  quibus  omnis 
anima  pia  diues  est  in  secretis  suis  coram  oculis  dei?  sed  ut 
diligatur  deus,  qui  diligentibus  se  ista  cuncta  inuisibilia  et 
aeterna  largitur,  id  est  se  ipsum  his  omnibus  plenum  donat 
dilectoribus  suis,  ut  ergo  ipse  diligatur,  illo  etiam  tempore, 
quo  carnalis  anima,  carnis  uidelicet  adfectibus  inplicata,  nisi 
terrena  et  temporalia  desiderare  non  nouit,  persuadendum  illi 

3 Lue.  12,  20  11  I Tim.  6,  17  sqq. 

est,  quod  etiam  ista  dat  deus  homini,  quia  et  uerum  est  et 
utilissime  creditur,  hoc  populo  Israhel  factum  est  per  illas 
pollicitationes,  quas  inperitissime  miseri  derident,  ut  etiam  in 
ipsis  infimis  rebus,  quoquomodo  possent,  deum  diligere  ad- 
5 suescerent,  quamuis  plus  ibi  operaretur  timor,  quae  tamen 
omnia  dona  temporalia  figurae  sunt  donorum  aeternorum  et 
illa  de  inimicis  uictoria  praesignat  uictoriam  de  diabolo  et 
angelis  eius. 

Et  quod  isti  adiecerunt  quasi  contrarium  ueteri  testa- 
10  mento,  quod  apostolus  loquitur  deum  non  pugna  et  dissensione, 
sed  pace  delectari,  sciant  talem  deum  praedicari  in  scripturis 
illis,  cui  pacem  suam  nemo  possit  auferre,  non  qualem  ipsi 
praedicant;  qui  timens,  ne  inrueret  bellum  religionibus  suis, 
membra  sua  longe  misit,  ut  peregrina  bella  tolerarent  et 
is  postea  liberari  atque  purgari  uicta  et  inquinata  non  possent, 
in  natura  uero  humana,  quae  peccato  in  inferiora  defluxit,  ita 
deus  pace  delectatur,  ut  non  relinquat  libramenta  iustitiae 
nec  pacem,  quam  diligit,  uelit  calcari  a peccantibus,  sed  amari 
a certantibus,  adprehendi  a uictoribus,  et  ea  carnalibus  figurata 
20  promittere  spiritalibus  aperta  monstrare. 

21.  De  eo,  quod  scriptum  est  in  deuteronomio  : maledictus 
omnis,  qui  in  ligno  pependerit,  licet  saepe  a Manichaeis 
ista  quaestio  uentilata  sit,  non  uideo  tamen,  quid  habeat  huic 
sententiae  contrarium,  quod  ex  euangelio  Adimantus  obponem 
25  dum  putauit,  ubi  dominus  ait:  si  uis  perfectus  esse,  uende 
omnia  quae  possides  et  diuide  pauperibus  et  tolle 
11  cf.  I Cor.  14,  33  21  Dent.  21,  23  25  Matth.  19,  21;  16,  24 

1 est  illi  V deus  dat  GTCSVb  2 creditur  (itur  in  ras.)  P 

se  cita 

est]  est  G esse  CVb  8 pollitiones  C 4 quoquo]  quo  GTCSVb 
5 plus]  prius  CV  pi’  b {in  mg.  al  prius)  ibi  {ex  sibi  corr.)  G ope- 
retur GTCSVb  6 aeternorum  om.  P 7 uictoria  om.  P 9 et]  utP 

t 

10  dissentione  b 14  menbra  C bella  (in  marg.)  V 15  adque  P 
et]  et  P 17  non  om.  b libra  menta  P 18  calcari  (i  ex  e corr.)  P 

peccanti  peccantibus  {corr.  m.  2)  G 19  a om.  V adprehendi  P 
21  deutero  nomio  P 22  licet — sit  {unc.  rubric.)  P a]  om.  P 

cumqa^ 

26  quae]  puae  P2  quaecumque  TCVb 


12* 


180 


S.  Aureli  Augustini 


crucem  tuam  et  sequere  me.  hic  praeter  quod  crucem 
nominat,  nihil  adtendit  esse  contrarium  ei,  quod  dictum  est: 
maledictus  omnis,  qui  in  ligno  pependerit,  quasi  uero 
talem  crucem  potest  quisque  tollere  et  sequi  dominum ; sed 
illa  tollitur,  cum  sequimur  dominum,  de  qua  dicit  apostolus : 
qui  autem  Tesu  Christi  sunt,  carnem  suam  crucifi- 
xerunt cum  passionibus  concupiscentiis,  tali  enim  cruce 
uetus  homo,  id  est  uetus  uita  perimitur,  quam  de  Adam 
traximus,  ut  quod  in  illo  fuit  uoluntarium,  in  nobis  fieret 
naturale,  quod  ostendit  apostolus  dicens:  fuimus  et  nos 
aliquando  natura  filii  irae  sicut  et  ceteri,  si  ergo  uetus 
uita  de  Adam,  unde  et  nomine  ueteris  hominis  uetus  uita 
signatur,  quid  absurdum  habet,  quod  in  ueterem  hominem 
maledictum  prolatum  est.  quem  dominus  suspendit  in  ligno, 
quia  ex  ipsa  successione  mortalitatem  gestauit  de  uirgine 
Maria  mortaliter  natus,  habens  carnem  non  peccatricem,  sed 
tamen  similitudinem  gerentem  carnis  peccati,  quia  mori  poterat 
et  mors  de  peccato,  unde  est  etiam  illud:  scientes  quia 
uetus  homo  noster  simul  confixus  est  cruci  cum  illo 
ut  euacuetur  corpus  peccati,  non  ergo  dominus  per  lin- 
guam Moysi  famuli  dei,  sed  mors  ipsa  meruit  maledictum 
quam  dominus  noster  suscipiendo  euacuauit.  mors  itaque  illa 
pependit  in  ligno,  quae  per  mulierem  ad  hominem  serpentina 
persuasione  peruenit.  unde  etiam  serpentem  ad  significationem 
ipsius  mortis  Moyses  in  heremo  exaltauit  in  ligno,  et  quoniam 
a mortiferis  cupiditatibus  per  fidem  sanamur  crucis  domini 
qua  cruce  mors  ligno  suspensa  est,  propterea  qui  serpentum 
morsibus  uenenabantur,  conspecto  serpente,  qui  fixus  erat 
atque  exaltatus  in  ligno,  continuo  sanabantur,  huic  sacramento 
ipse  dominus  adtestatus  est  dicens:  sicut  enim  Moyses 

6 Gal.  5,  24  10  Ephes.  2,  3 17  cf.  Rom.  8,  3 18  Rom.  6,  6 

exaltauit  serpentem  in  heremo,  ita  exaltari  oportet 
filium  hominis,  suscipiendo  autem  ignominiosissimum  apud 
homines  mortis  genus  dominus  noster  Iesus  Christus,  hoc  est 
mortem  crucis  commendauit  nobis  dilectionem  suam,  ut  merito 
5 apostolus  diceret  accendens  nos  ad  eius  caritatem:  Christus 
nos  redemit  de  maledicto  legis,  factus  pro  nobis 
maledictum,  scriptum  est  enim:  maledictus  omnis, 
qui  pendet  in  ligno,  ut  non  solum  nullam  mortem,  sed 
etiam  nullum  mortis  genus  Christiana  libertas  sicut  Iudaiea 
10  seruitus  formidaret. 

22.  De  homine,  quem  lapidari  deus  iussit,  quia  sabbato  inuentus 
est  ligna  colligere,  dominus  in  euangelio,  ubi  hominis  manum 
aridam  sanauit  die  sabbati,  diuinum  opus  fecit,  non  humanum ; 
nec  ah  otio  recessit  qui  iussit  et  factum  est.  et  ideo  non  est 
15  simile  hoc  factum  ligna  colligenti,  quod  facere  cum  inuentus 
esset  homo  die  sabbati,  iussu  dei  lapidatus  est.  de  seruili 
autem  obseruatione  sabbati  et  de  uindicta  temporalis  mortis 
iam  multa  dicta  sunt,  sicut  enim  tempore  caritatis  bonitas, 
sic  tempore  timoris  seueritas  dei  maxime  commendatur,  et 
20  cum  adhuc  non  oporteret  ante  aduentum  domini  nudare  populo 
legitimarum  sacramenta  figurarum,  non  inuitabantur  illi  ho- 
mines significata  intellegere,  sed  iussa  cogebantur  inplere ; 
nondum  enim  deo  inhaerebant  per  spiritum,  sed  per  carnem 
legi  seruiebant.  miror  autem,  quod  isti  plangunt  hominem 
25  lapidatum  dei  praecepto,  quia  contra  iussum  legis  ligna  col- 
legit, et  non  plangunt  arborem  arefactam  uerbo  Christi,  quae 
contra  nullum  praeceptum  fecerat,  cum  talem  animam  arboris 
esse  credant,  qualem  hominis. 


5 Gal.  3.  18  11  cf.  Num.  15,  85  13  cf.  Matth.  12,  10  sqq 

26  cf.  Matth.  21,  1 sqq. 

23.  De  eo,  quod  scriptum  est:  mulier  tua  sit  ut  uinea 
frondescens  et  filii  tui  ut  nouellae  oliuarum  in  cir- 
cuitu mensae  tuae  et  uidebis  filios  filiorum  tuorum; 
et  scies,  quia  hoc  modo  benedicitur  homo,  qui  timet 
dominum,  hoc  per  prophetam  figurate  dictum  ad  significa- 
tionem ecclesiae  pertinere  Manichaei  non  intellegunt  et  putant 
contrarium  esse,  quod  in  euangelio  domiuus  de  spadonibus 
ait,  qui  se  ipsos  castrant  propter  regnum  caelorum,  sed  nos 
iam  et  de  uiro  et  de  uxore  et  de  spadonibus,  quantum  satis 
fuit,  in  tertio  capitulo  disseruimus. 

24.  De  eo,  quod  scriptum  est  apud  Salomonem : imitare  for- 
micam et  intuere  diligentiam  eius,  quia  ab  aestatis 
tempore  usque  hiemem  colligit  sibi  alimonias,  neque 
hoc  intellegunt  Manichaei  spiritaliter  esse  accipiendum  et 
putant  praeceptum  esse,  ut  thesaurizemus  in  terra  aut  etiam 
curemus  haec  horrea,  quae  sine  ullo  praecepto  multum  homines 
inplere  festinant,  et  ideo  illud  Adimantus  ex  euangelio  dicit 
aduersum  esse  huic  sententiae,  ubi  dominus  ait:  nolite  cogi- 
tare de  crastino,  sed  neque  hoc  intellegunt  ad  id  pertinere, 
ut  temporalia  non  amemus  neque  timeamus,  ne  nobis  desint 
necessaria,  et  propter  ipsa  conquirenda  uel  deo  uel  hominibus 
seruiamus.  nam  si  hoc  ideo  dictum  est,  ut  non  seruetur  panis 
in  crastinum,  magis  hoc  inplent  uagi  Romanorum,  quos  pas- 
siuos  appellant,  qui  annona  cotidiana  satiato  uentre  aut  donant 
statim,  quod  restat,  aut  proiciunt,  quam  uel  domini  discipuli, 
qui  etiam  cum  ipso  domino  caeli  et  terrae  in  terra  ambulantes 
loculos  habebant,  uel  Paulus  apostolus,  qui  omnium  terrenorum 
contemptor  sic  tamen  gubernauit  ea,  quae  praesenti  uitae  erant 

1 Ps.  127,  2 sqq.  8 cf.  Matth.  19,  12  11  Prou.  6,  6 sqq. 

18  Matth.  6,  34 

necessaria,  ut  etiam  de  uiduis  praeceperit  dicens:  si  quis 
fidelis  habet  uiduas,  sufficienter  tribuat  illis,  ut  non 
grauetur  ecclesia,  quo  ueris  uiduis  sufficere  possit, 
sed  tamen  illud  de  formica  ita  positum  est,  ut,  quemadmodum 
5 illa  aestate  colligit  unde  hieme  pascatur,  sic  unusquisque 
Christianus  in  rerum  tranquillitate,  quam  significat  aestas, 
colligat  uerbum  dei,  ut  in  aduersitate  et  tribulationibus,  quae 
hiemis  nomine  significantur,  habeat  unde  spiritaliter  uiuat. 
non  enim  in  pane  solo  uiuit  homo,  sed  in  omni  uerbo  dei. 
10  si  autem  hoc  eos  mouet,  quod  in  terra  condit  formica  quod 
colligit,  irascantur  etiam  illi  thesauro,  quem  dominus  in  agro 
dicit  inuentum. 

25.  De  eo,  quod  scriptum  est  in  Osee:  da  illis  uentrem 
uacuum  et  ubera  arida;  mortifica  semen  uentris  ipso- 
i5  rum,  ne  pariant,  et  haec  prophetica  locutio  est  utique 
figurata,  nam  et  uentrem  non  carneum  intellegunt  in  euangelio, 
cum  legunt:  flumina  aquae  uiuae  fluent  de  uentre  eius, 
et  ubera  quaedam  habebat  apostolus,  cum  diceret:  lac  uobis 
potum  dedi,  non  escam  et  iterum:  factus  sum  paruulus 
20  in  medio  uestrum,  tamquam  si  nutrix  fouens  filios 
suos,  et  Galatas  ad  carnalia  declinantes  iterum  parturit,  donec 
Christus  in  eis  formetur,  et  ideo  huic  propheticae  sententiae 
non  repugnat,  quod  Adimantus  posuit  ex  euangelio,  quod  in 
resurrectione  a mortuis  neque  nubent  neque  uxores 
25  ducent  neque  morientur,  sed  sunt  ut  angeli  dei.  nam 
hoc  est  utique  quod  accipiunt  etiam  spadones,  de  quibus 

1 I Tim.  5,  16  9 Dent.  8,  3 ; Matth.  4,  4 12  ef.  Matth.  13,  44 
13  Osee  9,  14  17  Ioh.  7,  38  18  I Cor.  3,  2 19  I Thess.  2,  7 
22  cf.  Gal.  4,  19  23  Matth.  22,  30 

Esaias  loquitur:  locum  nominatum  meliorem  multo 
filiorum  et  filiarum,  nomen  aeternum  dabo  eis,  inquit, 
non  ergo  isti  arbitrentur  in  solo  euangelio  tale  praemium 
promitti  sanctis  uentremque  uacuum  et  ubera  arida  et  morti- 
ficatum  semen  ne  pariant,  intellegant  de  his  esse  dictum,  de 
quibus  dicit  apostolus:  sicut  enim  Iamnes  et  Mambres 
restiterunt  Moysi,  sic  et  isti  resistunt  ueritati,  ho- 
mines mente  corrupti,  reprobi  circa  fidem,  sed  ultra 
non  proficient;  dementia  enim  eorum  manifesta  erit 
omnibus,  sicut  et  illorum  fuit,  cum  ergo  ultra  non  pro- 
ficient, tunc  habebunt  uentrem  uacuum  et  ubera  arida  et 
mortificatum  semen,  in  qua  sententia  se  isti  tamquam  in  spe- 
culo dignentur  inspicere. 

26.  De  eo,  quod  scriptum  est  in  Amos  propheta:  si  fieri 
potest,  ut  ambulantes  duo  in  uia  minime  se  agno- 
scant, et  leo  sine  praeda  ad  catulum  suum  reuertatur; 
si  decidet  auis  sine  aucupe  in  terram,  si  tendunt 
muscipulam  sine  causa,  ut  nihil  capiant;  si  dabit 
sonum  tuba  in  ciuitate,  ut  plebs  non  terratur:  ita  etiam 
malum  aliquod  in  ciuitate  non  perpetratur,  quod  do- 
minus non  faciet,  malum  hoc  loco  non  peccatum,  sed  poena 
intellegenda  est.  dupliciter  enim  appellatur  malum  : unum  quod 
homo  facit,  alterum  quod  patitur;  quod  facit,  peccatum  est; 
quod  patitur,  poena,  de  poenis  ergo  loquebatur  propheta,  cum 
hoc  diceret,  diuina  enim  prouidentia  cuncta  moderante  et 
gubernante  ita  homo  male  facit,  quod  uult,  ut  male  patiatur, 
quod  non  uult.  sic  autem  isti  accusant  prophetam  ista  di- 
centem, quasi  in  euangelio  non  legerint:  nonne  duo  passeres 
1 Es.  56.  5 6 II  Tim.  3.  8 sq.  14  Amos  8,  3 sqq.  28  Mattii.  10,  29 

asse  ueneunt  et  unus  ex  his  non  cadit  in  terram  sine 
uoluntate  patris  uestri?  ita  ergo  deus  malum  facrt,  quod 
non  ipsi  deo  malum  est,  sed  eis,  in  quos  uindicat.  itaque 
ipse,  quantum  ad  se  pertinet,  bonum  facit,  quia  omne  iustum 
5 bonum  est,  et  iusta  est  illa  uindicta.  et  ideo  non  est  contra- 
rium, quod  Adimantus  obicit  dixisse  dominum:  arbor  bona 
fructus  bonos  facit;  mala  autem  arbor  malos  fructus 
facit,  quamuis  enim  malum  sit  gehenna  damnato,  iustitia 
tamen  dei  bona  est  et  ipse  fructus  est  ex  arbore  bona,  ille 
10  autem  malis  peccatorum  suorum  thesaurizauit  sibi  iram  in 
die  irae  et  reuelationis  iusti  iudicii  dei,  qui  reddet  unicuique 
secundum  opera  sua.  quamquam  duae  istae  arbores  manifestis- 
sime in  similitudine  duorum  hominum  positae  sint,  id  est 
iusti  et  iniusti,  quia  nisi  quisque  uoluntatem  mutauerit,  bonum 
15  operari  non  potest,  quod  in  nostra  potestate  esse  positum  alio 
loco  docet,  ubi  ait:  aut  facite  arborem  bonam  et  fructum 
eius  bonum;  aut  facite  arborem  malam  et  fructum 
eius  malum,  illis  enim  hoc  dicit,  qui  putabant  se  bona 
loqui  posse,  cum  essent  mali,  hoc  est  bonos  fructus  facere, 
cum  essent  arbores  malae,  sic  enim  et  subiungit:  hypocritae, 
quomodo  potestis  bona  loqui,  cum  sitis  mali?  mala 
ergo  arbor  fructus  bonos  facere  non  potest;  sed  ex  mala  fieri 
bona  potest,  ut  bonos  fructus  ferat,  fuistis  enim  aliquando 
tenebrae,  inquit,  nunc  autem  lux  in  domino,  tamquam 
25  si  diceret:  fuistis  aliquando  arbores  malae  et  ideo  tunc  non 
poteratis  nisi  malos  fructus  facere;  nunc  autum  lux  in 
domino,  id  est  iam  facti  arbores  bonae  date  fructus  bonos; 

6 Matth.  7,  17  12  cf.  Bom.  2,  5 sq.  16  Matth.  12,  32  sq. 

quod  sequitur  dicens:  sicut  filii  lucis  ambulate  — fructus 
enim  luminis  est  in  omni  iustitia  et  ueritate  — pro- 
bantes quid  sit  beneplacitum  domino,  nam  in  ipso 
euangelii  capitulo,  si  non  studio  maliuolentiae  fureret  Adi- 
mantus,  potuit  aduertere,  quomodo  dicatur  deus  malum  facere.  5 
ibi  enim  ait  dominus,  quod  etiam  iste  commemorauit : omnis 
arbor,  quae  non  facit  fructus  bonos,  excidetur  et  in 
ignem  mittetur,  haec  sunt  mala,  quae  deus  facit,  id  est 
peccatoribus  poenas,  quod  in  ignem  mittet  arbores,  quae  in 
malitia  perseuerantes  fieri  bonae  noluerint,  cum  hoc  ipsis  10 
arboribus  malum  sit.  deus  autem,  ut  saepe  dixi,  non  dat 
fructus  malos,  quia  iustitiae  fructus  est  uindicta  peccati. 

27.  De  eo,  quod  in  Esaia  propheta  scriptum  est:  ego  sum 
deus,  qui  facio  pacem  et  constituo  mala,  etiam  hoc 
eadem  regula  soluitur.  non  enim  reprehendit  Adimantus,  quod  15 
dixit  deus:  facio  pacem,  sed  quod  dixit:  constituo  mala, 
cum  Paulus  apostolus  haec  duo  similiter  uno  in  loco  etiam 
latius  tractauerit  dicens:  uides  ergo  bonitatem  et  seueri- 
tatem  dei:  in  eos  quidem,  qui  ceciderunt,  seueritatem, 
in  te  autem  bonitatem,  si  permanseris  in  bonitate;  20 
alioquin  et  tu  excideris,  et  illi  si  non  permanserint 
in  incredulitate,  inserentur,  potens  est  enim  deus 
iterum  inserere  illos,  in  hoc  sermone  apostolico  satis 
adparet  bonitas  dei,  secundum  quam  dixit  Esaias:  ego  sum 
deus,  qui  facio  pacem,  et  seueritas,  secundum  quam  dixit:  25 
constituo  mala,  simul  etiam  ostendit  in  nostra  potestate 
esse,  ut  uel  inseri  bonitate  ipsius  uel  excidi  seueritate  mere- 
amur. non  est  ergo  Esaiae  contrarium  euangelium,  sicut  putat 
uel  potius  putari  cupit  Adimantus,  ubi  dominus  ait:  beati 

1 Ephes.  5,  8 sqq.  6 Matth.  7,  19  13  Es.  45,  7 18  Rom.  11,  22  sq. 

pacifici,  quia  filii  dei  uocabuntur.  uel  ex  ipsa  enim 
parte  debuit  agnoscere  etiam  Esaiam  scire  lilios  dei  esse 
pacificos,  quia  per  eum  dixit  deus:  ego  sum,  qui  facio 
pacem,  sed  cum  in  alia  parte  ad  male  intellegendum  oculum 
5 figit,  in  altera  se  ipse  caecauit.  quodsi  uellet  alius  similiter 
caecus  dicere  bonum  esse  uetus  testamentum,  ubi  dominus 
dicit:  nolo  mortem  peccatoris,  quantum  ut  reuertatur 
et  uiuat,  malum  esse  autem  nouum  testamentum,  ubi  dicit 
Christus:  ite  in  ignem  aeternum,  qui  praeparatus  est 
io  diabolo  et  angelis  eius:  nonne  in  foueam  cadens  omnes, 
qui  se  sequerentur,  indoctos  et  scripturarum  ignaros  in  in- 
peritiae  caecitatem  geminata  malitia  secum  pariter  praecipitaret? 
qui  autem  oculo  pio  legit,  et  in  nouo  testamento  inuenit,  quod 
isti  accusant  in  uetere,  et  in  uetere,  quod  laudant  in  nouo. 
15  28.  De  eo,  quod  scriptum  est  in  Esaia:  et  factum  est  in 

eo  anno,  quo  mortuus  est  Ozias  rex:  uidi  dominum 
sedentem  in  sede  altissima;  et  plena  erat  domus 
gloriae  ipsius  et  in  circuitu  Seraphim  stabant  senas 
alas  habentes,  et  binis  quidem  operiebant  faciem 
20  ipsius,  binis  uero  pedes,  huic  loco  illud  obponit  Adimantus, 
quod  ait  apostolus:  regi  autem  saeculorum  inuisibili 
honor  et  laus  in  saecula,  in  qua  quaestione  quaerendum 
est,  quid  ei  uisum  fuerit  uel  in  illa  uisione  Esaiae  binas  alas 
praetermittere,  quibus  uolabant  Seraphim  dicentes:  sanctus, 
25  sanctus,  sanctus  dominus  deus  sabaoth,  uel  in  apostoli 
uerbis  non  totum  dicere,  nam  ita  dixit  apostolus : regi  autem 
saeculorum  inuisibili,  incorruptibili,  soli  deo  honor 

lMatth.5,9  7Ez.88, 11  9Matth.25,41  15Es.6,lsq.  21ITim.l,17. 

et  gloria  in  saecula  saeculorum,  an  forte  timuit,  ne  trini- 
tatis commemoratio  commendaret  prophetam  lectori  et  aliquid 
magnum  ibi  latere  suspicaretur?  ter  enim  dicitur:  sanctus, 
sanctus,  sanctus  dominus  deus  sabaoth.  in  apostolo 
autem  forte  uidit,  quod  si  dixisset:  incorruptibili  deo, 
responderetur  illi,  quod  nunc  istis  dicimus : quid  ergo  incor- 
ruptibili deo  factura  erat  gens  tenebrarum,  si  cum  ea  pugnare 
noluisset?  aut,  si  forte  mendosos  codices  legerat,  aut  iste 
mendosus  est,  ubi  nos  ipsum  Adimantum  legimus,  non  est 
diutius  de  re  dubia  disserendum,  sed  iam  quaerendum  est, 
quomodo  et  propheta  dixerit  uidisse  se  deum  in  sede  altissima, 
et  apostolus  Paulus  uerum  dixerit  inuisibilem  deum,  interrogo 
itaque  istos,  utrum  inuisibilia  possunt  conspici,  dicunt  posse, 
quid  ergo  calumniantur,  si  deum  inuisibilem  propheta  con- 
spexit? si  autem  dicunt  non  posse,  ipsi  apostolo  potius 
calumnientur,  si  audent,  qui  ait:  inuisibilia  enim  dei  a 
constitutione  mundi  per  ea,  quae  facta  sunt,  intellecta 
conspiciuntur,  ipse  enim  dixit  esse  inuisibilia  et  ipse 
rursus  dixit:  conspiciuntur,  nonne  hic  coguntur  fateri  oculis 
corporeis  esse  inuisibilia,  menti  uero  esse  uisibilia  ? sic  igitur  et 
propheta  deum,  qui  corporaliter  inuisibilis  est,  non  corporaliter, 
sed  spiritaHter  uidit. 

Nam  multa  genera  uisionis  in  scripturis  sanctis  inue- 
niuntur : unum  secundum  oculos  corporis ; sicut  uidit  Abraham 
tres  uiros  sub  ilice  Mambre  et  Moyses  ignem  in  rubo  et 
discipuli  transfiguratum  dominum  in  monte  inter  Moysen  et 
Heliam  et  cetera  huiusmodi.  alterum  secundum  spiritum,  quo 
imaginamur  ea,  quae  per  corpus  sentimus;  nam  et  ipsa  pars 
nostra  cum  diuinitus  adsumitur,  multa  ei  reuelantur  non  per 

16  Rom.  1,  20  25  cf.  Gen.  18,1  cf.  Ex.  3,  2 26.  cf.  Matth.  17,  2 sq. 

oculos  corporis  aut  aures  aliumue  sensum  carnalem,  sed  tamen 
his  similia:  sicut  uidit  Petrus  discum  illum  submitti  e caelo 
cum  uariis  animalibus,  ex  hoc  genere  est  etiam  istud  Esaiae, 
quod  inperitissime  inpii  reprehendunt,  non  enim  deum  forma 
5 corporea  circumterminat,  sed  quemadmodum  figurate,  non 
proprie  multa  dicuntur,  ita  etiam  figurate  multa  monstrantur, 
tertium  autem  genus  uisionis  est  secundum  mentis  intuitum, 
quo  intellecta  conspicitur  ueritas  atque  sapientia : sine  quo 
genere  illa  duo,  quae  prius  exposui,  uel  infructuosa  sunt  uel 
io  etiam  in  errorem  mittunt,  cum  enim  ea,  quae  siue  corporeis 
sensibus  siue  illi  parti  animae,  quae  corporalium  rerum 
imagines  capit,  diuinitus  demonstrantur,  non  solum  sentiuntur 
his  modis  sed  etiam  mente  intelleguntur,  tunc  est  perfecta 
reuelatio.  ex  hoc  tertio  genere  est  illa  uisio,  quam  comme- 
is  moraui  dicente  apostolo:  inuisibilia  enim  dei  a constitu- 
tione mundi  per  ea,  quae  facta  sunt,  intellecta  con- 
spiciuntur. hac  uisione  ut  uideatur  deus  per  pietatem  fidei 
et  per  actionem  dei  morum  optimorum  corda  mundantur,  quid 
enim  profuit  Balthasari  regi,  quod  manum  scribentem  ante 
2«  oculos  suos  in  pariete  conspexit?  cui  uisioni  quia  non  potuit 
adiungere  mentis  aspectum,  quaerebat  adhuc  uidere,  quod 
uiderat.  tali  autem  acie  luminis,  qua  ista  intelleguntur,  Danihel 
praeditus  mente  uidit,  quod  ille  uiderat  corpore,  rursus  illa 
parte  animi,  quae  imagines  corporum  capit,  uidit  somnium 
25  Nabuchodonosor  rex ; et  quoniam  non  habebat  idoneum  oculum 
mentis  ad  melius  uidendum,  quod  uiderat,  id  est  ad  intelle- 
gendum quod  uiderat,  ideo  ad  interpretandum  uisum  suum 
aspectum  quaesiuit  alienum,  eiusdem  scilicet  Danihelis : cui 
2 cf.  Act.  11,  5 sq.  23  cf.  Dan.  5 

tamen  aperienti,  ut  certam  adcommodaret  fidem,  etiam  ipsum 
somnium  sibi  ut  diceretur  exegit.  Danihel  autem  reuelante 
sancto  spiritu,  et  quid  ille  uidisset  in  somnis  ea  parte  uidit, 
qua  corporum  capiuntur  imagines,  et  quid  significaret  mente 
conspexit,  non  est  autem  propheta  dei  ueri  et  summi,  qui  5 
oblata  diuinitus  uisa  uel  solo  corpore  uel  etiam  illa  parte 
spiritus  uidet,  qua  corporum  capiuntur  imagines,  et  mente 
non  uidet.  sed  plerumque  in  scripturis  sic  posita  inueniuntur, 
quemadmodum  uisa  sunt,  non  etiam  quemadmodum  intellecta 
sunt,  ut  mentis  uisio,  in  qua  totus  fructus  est,  exercendis  10 ' 
lectoribus  seruaretur.  sed  ex  multis,  quae  aperte  sunt  scripta, 
manifestatur  nobis,  quomodo  illa  intellexerint,  quae  sic  in 
libris  posuerunt,  quomodo  figurate  illis  demonstrata  sunt,  ad 
duo  enim  genera  illa  uisionis  pertinent  figuratae  demonstra- 
tiones ; ad  mentis  autem,  id  est  ad  intellegentiae  uisionem  15 
simplex  et  propria  pertinet  reuelatio  rerum  intellectarum  atque 
certarum,  omnia  tamen  haec  genera  mirificis  et  ineffabilibus 
distributionibus  exhibet  atque  moderatur  sanctus  spiritus 
summae  incommutabilisque  sapientiae,  sed  isti  miseri  sunt,  qui 
calumniantur  prophetae  dicenti,  quod  deum  uiderit,  obicientes  20 
apostolicam  sententiam,  ubi  inuisibilem  dixit,  si  enim  alter  obiciat 
huic  apostolico  uerbo  euangelicum  uerbum,  quoniam  dominus 
ait:  beati  mundicordes,  quoniam  ipsi  deum  uidebunt, 
quomodo  respondebunt  posse  inuisibilem  uideri?  uerbo  enim 
premunt  inperitos  et  quatenus  inuisibilis  deus  dictus  sit,  25 
etsi  cognoscunt,  cognosci  timent,  tanta  est  pernicies  animorum, 
qui  cum  uincere  hominem  uolunt,  ab  errore  uincuntur. 

4 cf.  Dan.  2 26  Matth.  5,  8 

P — Petropolitanus  Lat.  Q.  v.  I.  3.  olim  Corbeiensis  saec.  V.  exeunt. 
H = Harleianus  8039  saec.  VIIII— X. 

T — Trecensis  1085  saeculi  XII. 

R — Trecensis  40  saec.  XII. 

C = Colbertinus  nunc  Paris.  2044  saec.  XIII. 

S — Sorbonicus  nunc  Paris.  15302  saec.  XIII. 

V — Vindobonensis  785  (Uniu.  275)  saec.  XIII. 

L — Laudunensis  128  saec.  XIII. 

b — editio  prine.  Basileae  1506  apud  Io.  Amerbachium. 


V. 

CONTRA  EPISTULAM 
QUAM  UOCANT  FUNDAMENTI. 

1.  Lnum  uerum  deum  omnipotentem,  ex  quo  omnia,  per 
5 quem  omnia,  in  quo  omnia,  et  rogaui  et  rogo,  ut  in  refellenda 
et  reuincenda  haeresi  uestra,  Manichaei,  cui  et  uos  fortasse 
inprudentius  quam  malitiosius  adhaesistis,  det  mihi  mentem 
pacatam  atque  tranquillam  et  magis  de  uestra  correctione 
quam  de  subuersione  cogitantem,  quamquam  enim  dominus 
io  per  suos  seruos  regna  subuertat  erroris,  ipsos  tamen  homines, 
in  quantum  homines  sunt,  emendandos  esse  potius  quam  per- 
dendos iubet.  et  quicquid  diuinitus  ante  illud  ultimum  iudi- 
cium  uindicatur,  siue  per  inprobos  siue  per  iustos  siue  per 
nescientes  siue  per  scientes  siue  occulte  siue  palam : non  ad 
15  interitum  hominum,  sed  ad  medicinam  ualere  credendum  est: 
quam  qui  respuerint,  extremo  subplicio  praeparantur,  qua- 
propter cum  in  hac  uniuersitate  rerum  alia  sint,  quae  ualent 
ad  corporalem  uindictam,  sicut  ignis  et  uenenum  et  morbus 
et  cetera  huiusmodi,  alia,  quibus  apud  se  ipsum  non  molestiis 
20  corporis  sui,  sed  cupiditatum  suarum  laqueisan  imus  puniatur, 
sicut  est  damnum,  exilium,  orbitas,  contumelia  et  his  similia: 
quaedam  uero  non  sint  cruciamenta,  sed  quasi  fomenta 

ci 

et  lenimenta  languentium,  ut  sunt  consolationes,  cohortationes, 
disputationes  et  quaecumque  sunt  alia:  horum  omnium  quae- 
dam etiam  per  malos  nescientes  operatur  summa  dei  iustitia, 
quaedam  autem  per  scientes  honos,  nostrum  igitur  fuit  eligere 
et  optare  meliora,  ut  ad  uestram  correctionem  aditum  habere- 
mus, non  in  contentione  et  aemulatione  et  persecutionibus, 
sed  mansuete  consolando,  beniuole  cohortando,  leniter  dispu- 
tando, sicut  scriptum  est:  seruum  autem  domini  non 
oportet  litigare,  sed  mitem  esse  ad  omnes,  docibilem, 
patientem,  in  modestia  corripientem  diuersa  sen- 
tientes. nostrum  ergo  fuit  uelle  has  partes  expetere;  dei 
est  uolentibus  et  petentibus  donare,  quod  bonum  est. 

2.  Illi  in  uos  saeuiant,  qui  nesciunt,  cum  quo  labore  uerum 
inueniatur  et  quam  difficile  caueantur  errores;  illi  in  uos 
saeuiant,  qui  nesciunt,  quam  rarum  et  arduum  sit  carnalia 
phantasmata  piae  mentis  serenitate  superare ; illi  in  uos  sae- 
uiant, qui  nesciunt,  cum  quanta  difficultate  sanetur  oculus 
interioris  hominis,  ut  possit  intueri  solem  suum  — non  istum, 
quem  colitis  caelesti  corpore,  oculis  carneis  et  hominum  et 
pecorum  fulgentem  atque  radiantem,  sed  illum,  de  quo  dictum 
est  per  prophetam:  ortus  est  mihi  iustitiae  sol,  et  de 
quo  dictum  est  in  euangelio:  erat  lumen  uerum,  quod 
inluminat  omnem  hominem  uenientem  in  hunc  mun- 
dum — ; illi  in  uos  saeuiant,  qui  nesciunt,  quibus  suspiriis 
et  gemitibus  fiat,  ut  ex  quantulacumque  parte  possit  intellegi 
deus ; postremo  illi  in  uos  saeuiant,  qui  numquam  tali  errore 
decepti  sunt,  quali  uos  deceptos  uident. 

8 II  Tim.  2,  24  sq.  21  Mal.  4,  2 22  Ioh.  1,  9 

3.  Ego  autem,  qui  diu  multumque  iactatus  tandem  respi- 
cere potui,  quid  sit  illa  sinceritas,  quae  sine  inanis  fabulae 
narratione  percipitur ; qui  uanas  imaginationes  animi  mei  uariis 
opinionibus  erroribusque  conlectas  uix  miser  merui  domino 
5 opitulante  conuincere;  qui  me  ad  detergendam  caliginem  mentis 
tam  tarde  clementissime  medico  uocanti  blandientique  subieci; 
qui  diu  fleui,  ut  incommutabilis  et  inmaculabilis  substantia 
concinentibus  diuinis  libris  sese  mihi  persuadere  intrinsecus 
dignaretur;  qui  denique  omnia  illa  figmenta,  quae  uos  diuturna 
io  consuetudine  inplicatos  et  constrictos  tenent,  et  quaesiui  curiose 
et  adtente  audiui  et  temere  credidi  et  instanter,  quibus  potui, 
persuasi  et  aduersus  alios  pertinaciter  animoseque  defendi: 
saeuire  in  uos  omnino  non  possum,  quos  sicut  me  ipsum  illo 
tempore  ita  nunc  debeo  sustinere  et  tanta  patientia  uobiscum 
is  agere,  quanta  mecum  egerunt  proximi  mei,  cum  in  uestro 
dogmate  rabiosus  et  caecus  errarem. 

Ut  autem  facilius  mitescatis  et  non  inimico  animo  uobisque 
pernicioso  mihi  aduersemini,  illud  quouis  iudice  inpetrare  me 
oportet  a uobis,  ut  ex  utraque  parte  omnis  adrogantia  depo- 
20  natur,  nemo  nostrum  dicat  iam  se  inuenisse  ueritatem ; sic 
eam  quaeramus,  quasi  ab  utrisque  nesciatur,  ita  enim  dili- 
genter et  concorditer  quaeri  poterit,  si  nulla  temeraria  prae- 
sumptione inuenta  et  cognita  esse  credatur,  aut  si  hoc  a 
uobis  inpetrare  non  possum,  saltem  illud  concedite,  ut  uos 
25  tamquam  incognitos  nunc  primum  audiam,  nunc  primum  dis- 
cutiam. iustum  puto  esse,  quod  postulo,  hac  sane  lege  ser- 

1 tandem]  uix  tandem  T 2 inanis  (is  s.  I.  a m.  1)  T 3 ima- 

dete  V attente  P 12  animoseque  T 13  quos]  quod  H 14  paci- 
entia  T 16  docmate  P 17  ut  inimico  b animo  om.  b 
18  spernicioso  V illud  om.  TBVLb  iudicem  P impetrare  P 
impetrari  SCTB  me  impetrare  b 19  a uobis  oportet  TSC  opor- 

uata,  ut  uobiscum  non  orem,  non  conuenticula  celebrem,  nonMani- 
chaei  nomen  accipiam,  sinon  mihi  de  omnibus  rebus  ad  salutem  ani- 
mae pertinentibus  sine  ulla  caligine  rationem  perspicuam  dederitis. 

4.  In  catholica  enim  ecclesia,  ut  omittam  sincerissimam 
sapientiam,  ad  cuius  cognitionem  pauci  spiritales  in  hac  uita 
perueniunt,  ut  eam  ex  minima  quidem  parte,  quia  homines 
sunt,  sed  tamen  sine  dubitatione  cognoscant  — ceteram  quippe 
turbam  non  intellegendi  uiuacitas,  sed  credendi  simplicitas 
tutissimam  facit  — ut  ergo  hanc  omittam  sapientiam,  quam 
in  ecclesia  esse  catholica  non  creditis,  multa  sunt  alia,  quae 
in  eius  gremio  me  iustissime  teneant,  tenet  consensio  popu- 
lorum atque  gentium;  tenet  auctoritas  miraculis  inchoata,  spe 
nutrita,  caritate  aucta,  uetustate  firmata;  tenet  ab  ipsa  sede 
Petri  apostoli,  cui  pascendas  oues  suas  post  resurrectionem 
dominus  commendauit,  usque  ad  praesentem  episcopatum  suc- 
cessio sacerdotum ; tenet  postremo  ipsum  catholicae  nomen, 
quod  non  sine  causa  inter  tam  multas  haereses  sic  ista 
ecclesia  sola  obtinuit,  ut  cum  omnes  haeretici  se  catholicos 
dici  uelint,  quaerenti  tamen  alicui  peregrino,  ubi  ad  catholi- 
cam conueniatur,  nullus  haereticorum  uel  basilicam  suam  uel 
domum  audeat  ostendere,  ista  ergo  tot  et  tanta  nominis 
Christiani  carissima  uincula  recte  hominem  tenent  credentem 
in  catholica  ecclesia,  etiamsi  propter  nostrae  intellegentiae 
tarditatem  uel  uitae  meritum  ueritas  nondum  se  apertissime 
ostendat,  apud  uos  autem,  ubi  nihil  horum  est.  quod  me  in- 
uitet  ac  teneat,  sola  personat  pollicitatio  ueritatis : quae  quidem 

1 manichei  PH  5 pauci  (s  er.)  H pauca  Tl  6 eum  L parte 

si  tam  manifesta  monstratur,  ut  in  dubium  uenire  non  possit, 
praeponenda  est  illis  omnibus  rebus,  quibus  in  catholica  teneor; 
si  autem  tantummodo  promittitur  et  non  exhibetur,  nemo  me 
mouebit  ab  ea  fide,  quae  animum  meum  tot  et  tantis  nexibus 
5 Christianae  religioni  astringit. 

5.  Uideamus  igitur,  quid  me  doceat  Manichaeus,  et  potis- 
simum illum  consideremus  librum,  quem  Fundamenti  epistulam 
dicitis,  ubi  totum  paene,  quod  creditis,  continetur,  ipsa  enim 
nobis  illo  tempore  miseris  quando  lecta  est,  inluminati  dice- 
io  bamur  a uobis.  certe  sic  incipit:  Manichaeus  apostolus 
Iesu  Christi  prouidentia  dei  patris,  haec  sunt  salubria 
uerba  de  perenni  ac  uiuo  fonte,  iam  cum  bona  patientia, 
si  placet,  adtendite,  quid  quaeram,  non  credo  esse  istum 
apostolum  Christi,  quaeso,  ne  suscenseatis  et  maledicere  in- 
15  cipiatis.  nostis  enim  me  statuisse  nihil  a uobis  prolatum 
temere  credere,  quaero  ergo,  quis  sit  iste  Manichaeus.  respon- 
debitis : apostolus  Christi,  non  credo ; quid  iam  dicas  aut 
facias,  non  habebis,  promittebas  enim  scientiam  ueritatis,  et 
nunc  quod  nescio  cogis,  ut  credam,  euangelium  mihi  fortasse 
20  lecturus  es  et  inde  Manichaei  personam  temptabis  adserere.  si 
ergo  inuenires  aliquem,  qui  euangelio  nondum  credit,  quid 
faceres  dicenti  tibi : non  credo  ? ego  uero  euangelio  non  cre- 
derem, nisi  me  catholicae  ecclesiae  conmoueret  auctoritas, 
quibus  ergo  obtemperaui  dicentibus : crede  euangelio,  cur  eis 
25  non  obtemperem  dicentibus  mihi:  noli  credere  Manichaeis? 
elige,  quid  uelis.  si  dixeris : crede  catholicis,  ipsi  me  monent, 
ut  nullam  fidem  adcommodem  uobis ; quapropter  non  possum 

1 dubio  T 2 pmonenda  ( 's . I.  X pponenda)  R omnibus  illis  b 
3 et  nonj  nec  T 5 religionis  HTRCSVLb  6 K H toceat  V 

16  quero  T quis|  qui  (d  er.)  H iste]  ille  b 18  fatias  V promit- 
tebat V 19  fortasse  mihi  b 20  temtabis  P tentabis  Hb  asserere  P 

illis  credens  nisi  tibi  non  credere,  si  dixeris : noli  catholicis 
credere,  non  recte  facies  per  euangelium  me  cogere  ad 
Manichaei  fidem,  quia  ipsi  euangelio  catholicis  praedicantibus 
credidi,  si  autem  dixeris:  recte  credidisti  catholicis  laudantibus 
euangelium,  sed  non  recte  illis  credidisti  uituperantibus  Mani- 
chaeum,  usque  adeo  me  stultum  putas,  ut  nulla  reddita  ratione, 
quod  uis  credam,  quod  non  uis,  non  credam?  multo  enim 
iustius  atque  cautius  facio,  si  catholicis  quoniam  semel  cre- 
didi, ad  te  non  transeo,  nisi  me  non  credere  iusseris,  sed 
apertissime  ac  manifestissime  scire  aliquid  feceris,  quocirca  si 
mihi  rationem  redditurus  es.  dimitte  euangelium,  si  ad  euan- 
gelium te  tenes,  ego  me  ad  eos  teneam,  quibus  praecipien- 
tibus euangelio  credidi,  et  his  iubentibus  tibi  omnino  non 
credam,  quodsi  forte  in  euangelio  aliquid  apertissimum  de 
Manichaei  apostolatu  inuenire  potueris,  infirmabis  mihi  catho- 
licorum auctoritatem,  qui  iubent.  ut  tibi  non  credam : qua 
infirmata  iam  nec  euangelio  credere  potero,  quia  per  eos  illi 
credideram,  ita  nihil  apud  me  ualebit,  quicquid  inde  protuleris, 
quapropter  si  nihil  manifestum  de  Manichaei  apostolatu  in 
euangelio  reperitur,  catholicis  potius  credam  quam  tibi,  si 
autem  aliquid  inde  manifestum  pro  Manichaeo  legeris,  nec 
illis  nec  tibi:  illis,  quia  de  te  mihi  mentiti  sunt;  tibi  autem, 
quia  eam  scripturam  mihi  profers,  cui  per  illos  credideram, 
qui  mihi  mentiti  sunt,  sed  absit,  ut  euangelio  ego  non  credam, 
illi  enim  credens  non  inuenio,  quomodo  possim  etiam  tibi 
credere ; apostolorum  enim  nomina,  quae  ibi  leguntur,  non 
inter  se  continent  nomen  Manichaei,  in  locum  autem  traditoris 
Christi  quis  successerit,  in  apostolorum  actibus  legimus : cui 

26  cf.  Matth.  10.  2 sqq.  Mare.  3.  16  sqq.  Luc.  6.  13  sqq. 

28  Act.  1,  26 

libro  necesse  est  me  credere,  si  credo  euangelio,  quoniam 
utramque  scripturam  similiter  mihi  catholica  commendat  auc- 
toritas. in  eodem  etiam  libro  de  uocatione  atque  apostolatu 
Pauli  uulgatissimam  tenemus  historiam,  lege  mihi  iam,  si 
5 potes,  in  euangelio,  ubi  Manichaeus  apostolus  dictus  est,  uel 
in  aliquo  alio  libro,  cui  me  iam  credidisse  confiteor,  an  illud 
lecturus  es,  ubi  spiritum  sanctum  paracletum  dominus  pro- 
misit apostolis?  de  quo  loco  uide,  quot  et  quanta  sint,  quae 
me  reuocent  et  deterreant,  ne  Maniehaeo  credam. 

10  6.  Quaero  enim,  cur  epistulae  huius  principium  sit:  Mani- 

chaeus apostolus  Iesu  Christi,  et  non  sit:  paracletus 
apostolus  Iesu  Christi,  si  autem  missus  a Christo  paracletus 
Manichaeum  misit,  cur  lego:  Manichaeus  apostolus  Iesu 
Christi,  et  non  potius:  Manichaeus  apostolus  paracleti?  si 
15  dicis  ipsum  esse  Christum,  qui  est  etiam  spiritus  sanctus, 
contradicis  ipsi  scripturae,  ubi  dominus  ait:  et  alium  para- 
cletum mittam  uobis.  si  autem  ideo  Christi  nomen  recte 
positum  putas,  non  quia  ipse  est  Christus,  qui  et  paracletus, 
sed  quia  eiusdem  sunt  ambo  substantiae,  id  est.  non  quia 
20  unus  est,  sed  quia  unum  sunt,  poterat  et  Paulus  dicere : 
Paulus  apostolus  dei  patris,  quia  dixit  dominus:  ego  et  pater 
unum  sumus,  nusquam  hoc  dicit,  sed  nec  quisquam  aposto- 
lorum- patris  se  apostolum  scribit,  quid  sibi  ergo  uult  ista 
nouitas  ? nonne  uobis  uidetur  nescio  quam  redolere  fallaciam  ? 
25  certe  si  nihil  interesse  arbitratus  est,  cur  non  uarie  in  aliis 
epistulis  apostolum  Christi  se  nominat,  in  aliis  paracleti?  sed 

4 cf.  Act.  9 16  Ioh.  14,  16  21  Ioh.  10,  80 

Christi  semper  audiui,  quotienscumque  audiui,  paracleti  autem 
i:ec  semel,  quid  hoc  esse  causae  arbitramur,  nisi  quia  illa 
superbia,  mater  omnium  haereticorum,  inpulit  hominem,  ut 
non  missum  se  ah  paracleto  uellet  uideri,  sed  ita  susceptum, 
ut  ipse  paracletus  diceretur?  sicut  Iesus  Christus  homo  non 
a filio  dei,  id  est  uirtute  et  sapientia  dei,  per  quam  facta 
sunt  omnia,  missus  est,  sed  ita  susceptus  secundum  catholi- 
cam fidem,  ut  ipse  esset  dei  filius,  id  est  in  illo  ipso  dei 
sapientia  sanandis  peccatoribus  adpareret:  sic  se  ille  uoluit  ab 
spiritu  sancto,  quem  Christus  promisit,  uideri  esse  susceptum, 
ut  iam  cum  audimus  Manichaeum  spiritum  sanctum,  intellega- 
mus apostolum  Iesu  Christi,  id  est  missum  a Iesu  Christo, 
qui  eum  se  missurum  esse  promisit,  singularis  audacia  ista 
et  ineffabile  sacrilegium ! 

7.  Sed  tamen  quaero,  cum  pater  et  filius  et  spiritus  sanctus 
uobis  etiam  confitentibus  non  dispari  natura  copulentur,  cur 
hominem  susceptum  ab  spiritu  sancto  Manichaeum  non  putatis 
turpe  natum  ex  utroque  sexu  praedicare,  hominem  autem 
susceptum  ab  unigenita  sapientia  dei  natum  de  uirgine  credere 
formidatis?  si  caro  humana,  si  concubitus  uiri,  si  uterus 
mulieris  non  potuit  inquinare  spiritum  sanctum,  quomodo 
potuit  uirginis  uterus  inquinare  dei  sapientiam?  Manichaeus 
ergo  iste,  qui  sancto  spiritu  et  euangelica  lectione  gloriatur, 
necesse  est  uobis  concedat  aut  missum  se  esse  a sancto 
spiritu  aut  susceptum,  si  missus  est,  paracleti  se  apostolum 
dicat;  si  susceptus,  concedat  ei  hominem  matrem,  quem  sus- 
cepit unigenitus  filius  dei,  si  ei,  quem  suscepit  spiritus  sanctus, 
concedit  et  patrem,  credat  uirginitate  Mariae  uerbum  dei  non 

esse  pollutum,  si  concubitu  parentum  suorum  sanctum  spiri- 
tum non  potuisse  pollui  ut  credamus  hortatur,  quodsi  dixe- 
ritis non  in  utero  uel  ante  uterum,  sed  iam  natum  Manichaeum 
ab  spiritu  sancto  esse  susceptum,  sufficit,  ut  fateamini  habuisse 
5 carnem  de  uiro  et  femina  procreatam,  cum  enim  uos  non 
timeatis  uiscera  et  sanguinem  Manichaei  de  humano  'concubitu 
uenientem  et  intestina  fimo  plena,  quae  illa  caro  gestabat,  et 
his  omnibus  non  credatis  contaminatum  esse  spiritum  sanctum, 
a quo  illum  hominem  susceptum  esse  creditis : cur  ego  uterum 
10  uirginalem  et  intacta  genitalia  reformidem  et  non  potius 
credam  sapientiam  dei  in  ipsis  maternis  uisceribus  homine 
suscepto  inmaculatam  sinceramque  mansisse  ? quapropter  quo- 
niam siue  missum  siue  susceptum  a paracleto  se  Manichaeus 
uester  adfirmet,  nihil  horum  poterit  obtinere,  ego  iam  cautior 
is  neque  missum  eum  credo  neque  susceptum. 

8.  Nam  quod  addidit  dicens:  prouidentia  dei  patris, 
quid  aliud  ambiuit  Iesu  Christo  nominato . cuius  se  dicit 
apostolum,  et  deo  patre,  cuius  prouidentia  missum  se  dicit 
a filio,  nisi  ut  spiritum  sanctum  ipsum  esse  tertium  credere- 
20  mus?  sic  enim  scribit:  Manichaeus  apostolus  Iesu  Christi 
prouidentia  dei  patris,  spiritus  sanctus  nominatus  non  est, 
qui  maxime  debuit  ab  eo  nominari,  qui  nobis  apostolatum 
suum  paracleti  promissione  commendat,  ut  euangelica  aucto- 
ritate inperitos  premat,  quod  cum  a uobis  quaeritur,  respon- 
25  detis  utique  Manichaeo  apostolo  nominato  sanctum  spiritum 
paracletum  nominari,  quia  in  ipso  uenire  dignatus  est.  quaero 
ergo,  sicut  superius  dicebam,  quare  exhorreatis,  cum  dicit 

catholica  eum,  in  quo  uenit  diurna  sapientia,  natum  esse  de 
uirgine,  cum  uos  eum,  in  quo  spiritum  sanctum  uenisse  prae- 
dicatis, natum  de  femina  uiro  mixta  nihil  horreatis,  quid  ergo 
aliud  suspicer  nescio,  nisi  quia  iste  Manichaeus,  qui  per 
Christi  nomen  ad  inperitorum  animos  aditum  quaerit,  pro  ipso 
Christo  se  coli  uoluit.  hoc  unde  coniciam,  breuiter  dicam, 
cum  saepe  a uobis  quaererem  illo  tempore,  quo  uos  audiebam, 
quae  causa  esset,  quod  pascha  domini  plerumque  nulla,  inter- 
dum a paucis  tepidissima  celebritate  frequentaretis  nullis 
uigiliis,  nullo  prolixiore  ieiunio  indicto  auditoribus,  nullo  deni- 
que festiuiore  adparatu,  cum  bema  uestrum.  id  est  diem,  quo 
Manichaeus  occisus  est,  quinque  gradibus  instructo  tribunali 
et  pretiosis  linteis  adornato  atque  in  promptu  posito  et  ob- 
iecto  adorantibus  magnis  honoribus  prosequamini:  hoc  ergo 
cum  quaererem,  respondebatur  eius  diem  passionis  celebran- 
dum esse,  qui  uere  passus  esset;  Christum  autem,  qui  natus 
non  esset,  neque  ueram,  sed  simulatam  carnem  humanis  oculis 
ostendisset,  non  pertulisse,  sed  finxisse  passionem,  quis  non 
gemescat  homines,  qui  se  Christianos  dici  uolunt,  timere,  ne 
polluatur  ueritas  de  uirginis  utero,  et  de  mendacio  non  timere  ? 
sed  ut  ad  rem  redeam,  quis  non  suspicetur,  cum  diligenter 
adtenderit,  ideo  negari  a Manichaeo  Christum  natum  esse  de 
femina  et  humanum  corpus  habuisse,  ne  passio  eius,  quod 
totius  iam  orbis  festissimum  tempus  est,  ab  eis,  qui  sibi 
credidissent,  celebraretur  et  non  tanta  deuotione  diem  mortis 

suae  desiderata  sollemnitas  honoraret?  hoc  enim  nobis  erat 
in. illa  bematis  celebritate  gratissimum,  quod  pro  pascha  fre- 
quentabatur, quoniam  uehementius  desiderabamus  illum  diem 
festum  subtracto  alio,  qui  solebat  esse  dulcissimus. 

5 9.  Fortasse  dicas  mihi : quando  ergo  uenit  a domino  pro- 

missus paracletus?  hic  ego  si  non  haberem  aliud,  quod  cre- 
derem, facilius  eum  adhuc  uenturum  expectarem  quam  per 
Manichaeum  uenisse  concederem,  nunc  uero  cum  in  actibus 
apostolorum  manifestissime  sancti  spiritus  praedicetur  aduentus, 
io  quae  me  necessitas  cogit  haereticis  tam  periculose  et  tam 
facile  credere  ? in  libro  enim  memorato  sic  scriptum  est : 
primum  quidem  sermonem  fecimus  de  omnibus,  o Theo- 
phile,  quae  coepit  Iesus  facere  et  docere  in  die,  qua 
apostolos  elegit  per  spiritum  sanctum  et  praecepit 
15  praedicare  euangelium,  quibus  praebuit  se  uiuum 
post  passionem  in  multis  argumentis  dierum,  uisus 
est  eis  per  dies  quadraginta  et  docens  de  regno  dei, 
quomodo  conuersatus  sit  cum  illis  et  praeceperit  eis, 
ne  discederent  ab  Hierosolymis,  sed  sustinerent  pol- 
20  licitationem  patris,  quam  audistis,  inquit  ,ex  ore  meo’ 
quoniam  Iohannes  quidem  baptizauit  aqua,  uos  autem 
spiritu  sancto  incipietis  baptizari:  quem  et  accepturi 
estis  non  post  multos  dies  istos  usque  ad  pentecosten, 
illi  quidem  cum  uenissent.  interrogabant  eum  di- 
25  centes:  domine,  si  hoc  in  tempore  repraesentaberis, 

12  Act.  1,  1 sqq. 

solimis  H ierosolym’itanis  V iherosolimis  T 20  inquid  H 22  bapti- 
zare Tb  et  incipietis  accepturi  V 24  quum  P conuenientes  b 
0 in  marg.  al.  cum  conuenissent)  25  in  hoc  T represen-taueris  H 
representabis  b 

et  quando  regnum  Israhel.  ille  autem  dixit:  nemo 
potest  cognoscere  tempus,  quod  pater  posuit  in  sua 
potestate;  sed  accipietis  uirtutem  spiritus  sancti 
supervenientem  in  uos  et  eritis  mihi  testes  apud 
Hierusalem  et  in  tota  Iudaea  et  Samaria  et  usque  in 
totam  terram,  ecce  habes,  ubi  commemorauit  discipulos 
pollicitationis  paternae,  quam  ex  ore  eius  audierant  de  uenturo 
spiritu  sancto,  nunc  uideamus,  quando  sit  missus,  paulo  post 
enim  sequitur  et  dicit:  in  illo  tempore,  quo  subpletus 
est  dies  pentecostes,  fuerunt  omnes  eadem  anima- 
tione simul  in  unum;  et  factus  est  subito  de  caelo 
sonus,  quasi  ferretur  flatus  uehemens,  et  inpleuit 
totum  illum  locum,  in  quo  erant  sedentes;  et  uisae 
sunt  illis  linguae  diuisae  quasi  ignis,  qui  et  insedit 
super  unumquemque  illorum,  et  inpleti  sunt  omnes 
spiritu  sancto  et  coeperunt  loqui  linguis,  quomodo 
spiritus  dabat  eis  pronuntiare.  Hierosolymis  autem 
fuerunt  habitantes  Iudaei,  homines  ex  omni  natione, 
quae  est  sub  caelo,  et  cum  facta  esset  uox,  conlecta 
est  turba  et  confusa  est,  quoniam  audiebat  unus- 
quisque suo  sermone  et  suis  linguis  loquentes  eos. 
stupebant  autem  et  admirabantur  ad  inuicem  di- 
centes: nonne  omnes,  qui  loquuntur,  natione  sunt 
Galilaei?  et  quomodo  agnoscimus  in  illis  sermonem, 
in  quo  nati  sumus?  Parthi,  Medi,  Elamitae  et  qui  in- 
habitant Mesopotamiam,  Armeniam  et  Cappadociam. 

9 Act.  2.  1 sqq. 

1 et  quando  om.  b israhel]  strahel  P 4 apud]  apud  (sup.  exp.  in 
superscr.  m.  2)  H 5 iherusalem  T iudea  P 7 de  spir.  s.  uenturo  b 
8 missus  sit  V enim  post  b 9 suppletus  P supletus  H 10  pente- 
chostes  T animationes  H animatione  (corr.  ex  amonitione)  V 12  quasi J 
tanquam  b impleuit  P 13  illud  illum  V 16  quomodo]  prout  T 

17  spiritus  ses  T dabat  spiritus  V pronunciare  T hierusolimis  T 

18  erant  b 19  esset]  est  b collecta  P 22  mirabantur  b 23  locuntur  H 
nationes  H nationis  VL  24  galilaea  H galilei  T 25  habitat  Tb 
26  mesopothamiam  V capadociam  H 

Pontum.  Asiam,  Phrygiam  et  Pamphyliam,  Aegyptum 
et  regiones  Africae,  quae  est  ad  Cyrenen;  et  qui  ad- 
uenerant  Romani  et  Iudaei  incolae  et  Cretenses  et 
Arabes  audiebant  loquentes  illos  suis  linguis  ma- 
5 gnalia  dei.  stupebant  autem  et  haesitabant  ob  id, 
quod  factum  est,  dicentes:  quidnam  hoc  uult  esse? 
alii  autem  inridebant  dicentes:  hi  musto  omnes  one- 
rati sunt.  ecce.  ubi  uenit  spiritus  sanctus,  quid  uultis  am- 
plius? si  scripturis  credendum  est,  cur  non  his  potius  credam, 
10  quae  robustissima  auctoritate  firmatae  sunt,  quae  cum  ipso 
euangelio,  ubi  promissum  sanctum  spiritum  pariter  credimus, 
innotescere  populis  et  commendari  posteris  praedicarique 
meruerunt?  hos  ergo  actus  apostolorum  euangelio  pari  aucto- 
ritate coniunctos  cum  lego,  inuenio  non  solum  esse  promissum 
15  illis  ueris  apostolis  sanctum  spiritum,  sed  etiam  tam  mani- 
feste missum,  ut  nullus  de  hac  re  locus  relinqueretur  erroribus. 

10.  Clarificatio  enim  domini  nostri  apud  homines  resurrectio 
est  a mortuis  et  in  caelum  ascensio,  scriptum  est  autem  in 
ipso  euangelio  xaia  ’la)avvyjv : spiritus  autem  nondum  erat 
20  datus,  quia  Iesus  nondum  erat  clarificatus.  si  ergo 
propterea  nondum  erat  datus,  quia  Iesus  nondum  erat  clari- 
ficatus, clarificato  Iesu  necessario  statim  datus  est.  et  propter 
ipsam  geminam  clarificationem,  secundum  hominem  et  secun- 
dum deum,  bis  datus  est  etiam  spiritus  sanctus:  semel,  post- 
25  quam  resurrexit  a mortuis,  cum  insufflauit  in  faciem  discipu- 
lorum dicens:  accipite  spiritum  sanctum;  et  iterum, 

19  Ioh.  7.  39  26  Ioh.  20,  22 

1 et  asiam  T post  asiam  add.  etHVTCb  frygiam  P phrigiam  T 
pamphiliam  PT  egyptum  H 2 regionem  HVTb  cirenen  7’quirenen  P 
3 ante  incolae  add.  et  HVTb  4 illos]  eos  V 5 hesitabant  PH  7 hii  HV 
honerati  V 9 scribturis  HP  quur  P 11  spiritum  sanctum  TSCVJR 
12  populis  (i  in  ras.)  H posteris  ( pr . s s.  I.)  H 14  quum  P 15  ueris] 
uiris  HT  spiritum  sanctum  V manifeste  missum]  manifestissimum 
(ma  s.  I.)  HT  16  relinquatur  b 17  nostri  iesu  christi  b aput  P 
19  cata  iohanne  lib.,  b (in  mg.  al.  secundum  ioh.)  22  clarificato]  clari- 
ficatio P Iesu  om.  P statim  necessario  V 24  bis  etia  datus  e b 
25  quum  P insuflauit  P 

postquam  ascendit  in  caelum  decem  diebus  transactis : qui 
numerus  perfectionem  significat,  cum  septenario  numero,  quo 
condita  uniuersa  consistunt,  additur  trinitas  conditoris,  de 
quibus  rebus  inter  spiritales  uiros  pie  cauteque  multa  trac- 
tantur. sed  ego  a proposito  non  recedam;  suscepi  enim  prius 
uobiscum  sic  agere,  ut  non  uos  ego  doceam,  quod  superbum 
fortasse  arbitramini,  sed  tamquam  ipse  a uobis  discere  stu- 
deam, quod  nouem  annis  non  potui,  quapropter  habeo,  quibus 
litteris  credam  de  aduentu  spiritus  sancti:  quibus  me  credere 
si  prohibetis,  ne  temere  credam  quod  nescio  — sic  enim 
soletis  monere  — , multo  minus  uestris  litteris  credam,  quare 
aut  omnes  libros  auferte  de  medio  et  disputando  pandite  ue- 
ritatem,  de  qua  dubitare  non  possim,  aut  tales  proferte  libros, 
quibus  non  mihi  cum  adrogantia  inponatur,  quod  credam, 
sed  exhibeatur  sine  fraude,  quod  discam,  fortasse,  inquis,  et 
haec  epistula  talis  est.  nolo  ergo  in  eius  limine  ulterius  in- 
morari ; interiora  uideamus. 

11.  Haec  sunt,  inquit,  salubria  uerba  ex  perenni  ac 
ui-uo  fonte;  quae  qui  audierit  et  isdem  primum  credi- 
derit, deinde,  quae  insinuant,  custodierit,  numquam 
erit  morti  obnoxius,  uerum  aeterna  et  gloriosa  uita 
fruetur.  nam  profecto  beatus  est  iudicandus,  qui  hac 
diuina  instructus  cognitione  fuerit,  per  quam  libe- 
ratus in  sempiterna  uita  permanebit,  et  haec,  ut  uidetis, 
pollicitatio  est,  nondum  exhibitio  ueritatis ; et  uos  quoque 
animaduertere  facillime  potestis  isto  uelamine  quoslibet  errores 
fucari  posse,  ut  inperitorum  animis  per  ornatam  ianuam  latenter 
inrepant.  si  enim  diceret:  haec  sunt  pestifera  uerba  ex  uene- 
noso  fonte;  quae  qui  audierit  et  isdem  primum  crediderit, 

1 transactis  ( corr . ex  tractatis)  V 4 interspiritales  H 5 ante 
sed  K H a (s.  I.)  H disceda  b 6 ego  nos  HVTb  12  aut] 
autem  S uestros  libros  oes  b 18  non  (s.  I.)  H 14  arrogantia  P 
imponatur  P 15  exibeatur  P 16  lumine  Tl  17  posteriora  (in  ras.)  T 
18  inquid  H perhenni  fonte  ac  uiuo  T 19  isdem  TPH  hisdem  Vb 
21  uertietia  b 25  exibitio  P 26  animaduertite  P facillime  om.  P 
27  fugari  T imperitiorum  H imperitorum  P animis]  armis  P 29  hisdem  P 

deinde,  quae  insinuant,  custodierit,  numquam  erit  uitae  resti- 
tuendus, uerum  poenali  et  aerumnosa  morte  adficietur  — nam 
profecto  miser  est  iudicandus,  qui  hac  inferna  inplicatus  in- 
peritia  fuerit,  per  quam  demersus  in  sempiternis  cruciatibus 
5 permanebit  — : si  ergo  hoc  diceret,  uerum  diceret,  sed  libro 
huic  nom  solum  nullum  conciliaret  lectorem,  sed  omnes, 
quorum  in  manus  incidisset,  in  maxima  odia  concitaret, 
quamobrem  ad  consequentia  transeamus  nec  nos  ista  decipiant, 
quae  possunt  esse  bonis  et  malis,  doctis  et  indoctis  uerba 
10  communia,  quid  ergo  sequitur? 

Pax,  inquit,  dei  inuisibilis  et  ueritatis  notitia  sit 
cum  fratribus  sanctis  et  carissimis,  qui  mandatis 
caelestibus  credunt  pariter  atque  deseruiunt.  ita  sit, 
ut  dicit,  nam  et  ista  benigna  et  acceptissima  optatio  est. 
15  tantum  meminerimus  haec  et  a bonis  doctoribus  et  a decepto- 
ribus posse  dici,  itaque  si  nulla  nisi  talia  diceret,  omnibus 
legendum  et  amplectendum  esse  concederem,  nec  illa,  quae 
ad  hoc  sequuntur,  inprobauerim;  adiungit  enim:  sed  et  dex- 
tera luminis  tueatur  et  eripiat  uos  ab  omni  incursi- 
20  one  maligna  et  a laqueis  mundi,  et  omnino  quicquid 
in  huius  epistulae  principio  scriptum  est,  donec  ueniatur  ad 
causam,  nolo  reprehendere,  ne  in  rebus  minoribus  multum 
operis  consumatur,  iam  ergo  euidentissimam  pollicitationem 
hominis  uideamus. 

25  12.  De  eo  igitur,  inquit,  frater  dilectissime  Pattici, 

1 nonquam  V 2 penali  T penali  V erumpnosa  V erumnosa  T 
afficietur  P 3 implicatus  P imperitia  P 4 demersus  om.  b 5 ergo 
hoc]  haec  ergo  H hoc  ergo  TE  uerum  diceret  (in  marg.)  V 6 sed 
etia  b 7 in  quorum  manus  b co  citaret  T 10  igitur  b 1 1 in  quid  H 
noticia  T 12  k’mis  T 13  credunt  caelestibus  Vb  sit  ut]  sicut  VL 
16  dici  posse  b 18  adhoc]  adhuc  HVTCSb  secuntur  H 19  incur- 
satione  HTVCSLb  20  atque  b et  ante  omnino  add.  m.  rec .)  H, 
om.  TEVCLb  quippe  quicquid  b 21  scribtum  PPL  22  reprae- 
hendere  PT  23  operae  HTEVSCLb  consumamus  HVCSLb  csuma- 
mus  T 25  de]  te  V inquid  H dilectissime  frater  b Pattici 
quod]  audisti  ne  quod  H audistime  quod  T audistine  quod  E audisti 
de  quo  VSLb  audatius  (auditius  ?)  audisti  de  quo  C 

quod  mihi  significasti  dicens  nosse  te  cupere,  euius- 
modi  sit  natiuitas  Adae  et  Euae,  utrum  uerbo  sint 
idem  prolati,  an  progeniti  ex  corpore,  respondebitur 
tibi,  ut  congruit,  namque  de  his  a plerisque  in  uariis 
scripturis  reuelationibusque  dissimili  modo  insertum 
atque  commemoratum  est.  quapropter  ueritas  istius 
rei  ut  sese  habet,  ab  uniuersis  fere  gentibus  ignora- 
tur et  ab  omnibus,  qui  etiam  de  hoc  diu  multumque 
disputarunt,  si  enim  illis  super  Adae  et  Euae  gene- 
ratione prouenisset  manifesto  cognoscere,  numquam 
corruptioni  et  morti  subiacerent.  manifestam  ergo  cogni- 
tionem huius  rei  nobis  pollicetur,  ne  corruptioni  ac  morti 
subiciamur.  et  si  adhuc  parum  est.  uide,  quid  sequatur,  ne- 
cessario ergo,  inquit,  plura  sunt  ante  commemoranda 
ut  ad  istud  mysterium  sine  ulla  possit  ambiguitate 
perueniri.  hoc  est,  quod  dicebam,  sic  mihi  demonstrari 
debere  ueritatem,  ut  ad  eandem  sine  ulla  ambiguitate  per- 
ueniam.  quod  si  ipse  non  polliceretur,  me  tamen  hoc  exigere 
et  flagitare  oportebat,  ut  tanta  mercede  cognitionis  euidentis- 
simae  atque  certissimae  ex  catholico  Christiano  quibuslibet 
contradicentibus  Manichaeum  me  fieri  non  puderet,  iam  igitur 
audiamus,  quid  adferat. 

Unde  si  tibi  uidetur.  inquit,  ausculta  prius,  quae 
fuerint  ante  constitutionem  mundi  et  quo  pacto  proe- 
lium sit  agitatum,  ut  possis  luminis  seiungere  na- 
turam ac  tenebrarum,  iam  incredibilia  et  omnino  falsa 
proposuit,  quis  enim  credat  ante  constitutionem  mundi  ullum 
proelium  fuisse  commissum  ? et  tamen  si  esset  credibile, 
modo  nos  non  credere,  sed  cognoscere  uelimus.  nam  qui  dicit 

2 sit]  om.  VL  est  b adeae  P eue  V 3 idem  PTHV , om.  b 
prolati  a H 5 relationibusque  V,b  (in  marg.)  6 ut  ueritas  b (post, 
ut  om.)  9 adeae  P 10  manifeste  b nonquam  V 13  si  om.  VL 
15  istud]  istu  P dubitatioe  et  ambig.  b 17  eandem]  eam  HTVCSLb 
19  euidentissime  et  certissime  Tb  24  fuerunt  b fdium  HT 
26  omnino  post  incredibilia  R et  om.  HVLCS  falsa  omnino  b 27  pro- 
ponitR credit/)  28esset  est  TSCVRb  29  uelimus]  xxenimus HTCSVLb 

Persas  et  Scythas  ante  multos  annos  secum  bellasse,  rem 
dicit  credibilem,  eam  tamen,  quam  uel  auditam  uel  lectam 
possumus  credere,  non  expertam  conprehensamque  cognoscere, 
cum  ergo  istum  repudiarem,  si  tale  aliquid  diceret  — non 
5 enim  ea  promisit,  quae  cogerer  credere,  sed  quae  possem  sine 
ulla  ambiguitate  cognoscere  — . quomodo  eum  non  repudiabo, 
quando  non  modo  incerta  dicit,  sed  etiam  incredibilia?  sed 
quid?  si  aliquibus  rationibus  ea  perspicua  et  cognita  faciet? 
audiamus  ergo,  si  possumus,  cum  tota  patientia  et  lenitate, 
10  quod  sequitur. 

13.  Haec  quippe,  inquit,  in  exordio  fuerunt  duae 
substantiae  a se  diuisae.  et.  luminis  quidem  impe- 
rium tenebat  deus  pater  in  sua  sancta  stirpe  per- 
petuus, in  uirtute  magnificus,  natura  ipsa  uerus. 
is  aeternitate  propria' semper  exultans,  continens  apud 
se  sapientiam  et  sensus  uitales,  per  quos  etiam  duo- 
decim membra  luminis  sui  conprehendit,  regni  uide- 
licet  proprii  diuitias  adfluentes.  in  unoquoque  autem 
membrorum  eius  sunt  recondita  milia  innumerabilium 
20  et  inmensorum  thesaurorum,  ipse  uero  pater  in  sua 
laude  praecipuus,  magnitudine  inconprehensibilis 
copulata  sibi  habet  beata  et  gloriosa  saecula  neque 
numero  neque  prolixitate  aestimanda,  cum  quibus 
idem  sanctus  atque  inlustris  pater  et  genitor  degit 
25  nullo  in  regnis  eius  insignibus  aut  indigente  aut  in- 
fimo constituto,  ita  autem  fundata  sunt  eiusdem 
splendidissima  regna  supra  lucidam  et  beatam  terram, 
ut  a nullo  umquam  aut  moueri  aut  concuti  possint. 

1 scitas  T scuythas  P 2 uel  ante  aud.  om.  b 3 cophensamque  T 
4 quum  P 5 cogeret  HTVCS  cogerent  b 9 pacientia  T 11  hec  T 
12  sese  HTVSCLb  in  luminis  H 15  exultans  semper  b aput  P 
16  quem  P 17  luminis  (es  in  is  corr .)  H conpreh*endit  (a  eras.)  H 
comprehendit  PT  uidelicetj  scilicet  V 18  afluentes  P 20  ten- 
saurorum  P 21  incophensibilis  T inconprehesibilis  P 22  habet  sibi  b 
24  sanctus  om,  T 25  nullo  etia  b infirmo  P infimo  b {in  marg.  al. 
in  fumo)  26  fundamta  V 27  splendidissima  (di  ait.  s.  I.)  H 28  possent  b 

Haec  mihi  unde  probaturus  est,  aut  haec  ipse  unde  co- 
gnouit?  noli  me  terrere  paracleti  nomine,  primo  quia  non 
credere  incognita,  sed  certa  cognoscere  accessi  a uobis  ipsis 
factus  timidior,  uos  enim  nostis,  temere  credentibus  quam 
uehementer  insultare  soleatis,  praesertim  cum  ipse,  qui  iam  5 
coepit  incerta  narrare,  plenam  ac  firmam  scientiam  paulo  ante 
promiserit. 

14.  Deinde  quoniam,  si  mihi  fides  imperanda  est,  magis 
me  terret  illa  scriptura,  ubi  lego  uenisse  spiritum  sanctum 
et  apostolos  inspirasse,  quibus  eum  dominus  se  missurum  :o 
esse  promiserat,  quapropter  aut  ea,  quae  dicit,  proba  mihi 
uera  esse,  ut  ostendas,  quae  non  possum  credere,  aut  eum, 
qui  dicit,  proba  mihi  spiritum  sanctum  esse,  ut  credam,  quae 
non  potes  ostendere,  ego  namque  catholicam  fidem  profiteor 
et  per  illam  me  ad  certam  scientiam  peruenturum  esse  prae-  15 
sumo;  tu  uero,  qui  fidem  meam  labefactare  conaris,  certam 
scientiam  trade,  si  potes,  ut  id,  quod  credidi,  temere  me 
credidisse  conuincas.  duo  sunt,  quae  mihi  profers:  unum, 
cum  dicis  spiritum  sanctum  esse,  qui  loquitur,  et  alterum, 
cum  dicis  manifesta  esse,  quae  loquitur,  utrumque  abs  te  20 
sine  ulla  dubitatione  cognoscere  debui;  sed  non  sum  auarus. 
unum  horum  doce,  ostende  hunc  esse  spiritum  sanctum,  et 
credam  uera  esse,  quae  dicit,  etiamsi  nesciam ; aut  ostende 
uera  esse,  quae  dicit,  et  credam  spiritum  sanctum  esse, 
etiamsi  nesciam,  numquid  aequius  aut  beniuolentius  tecum  25 
agi  potest?  sed  tu  nec  hoc  nec  illud  uales  ostendere,  nihil 
aliud  elegisti  nisi  laudare,  quod  credis,  et  inridere,  quod  credo, 
cum  igitur  etiam  ego  uicissim  laudauero,  quod  credo  et  quod 

10  cf.  Act.  2,  1 sqq.  11  cf.  Ioh.  14,  16  sqq. 

2 in  nomine  HVL  5 quum  P 6 cepit  T 9 terreret  HTV  teneret  C&b 
scribtura  H 11  dicis  b 15  peruenturum  esse  om.  VLT  esse  om.  b 
17  quodq : (d  s.  I.)  H 18  K H Capiti  T 19  quum  P 20  quum  P 
21tebuiF  28  quae]  qin  F dicis  F etiamsi  nesciam  om.  X 24  dicis  LV 
25  equius  F beneuolentius  F 26  ualens  H 27  delegisti  F tele- 
gisti  L egisti  {in  marg.)  b credam  P1  28  quum  P cum — credo 
\in  marg.)  V 

credis,  inrisero,  quid  putas  nobis  esse  iudicandum  quidue 
faciendum,  nisi  ut  eos  relinquamus,  qui  nos  inuitant  certa 
cognoscere  et  postea  imperant,  ut  incerta  credamus  et  eos 
sequamur,  qui  nos  inuitant  prius  credere,  quod  nondum  ua- 
5 lemus  intueri,  ut  ipsa  lide  ualentiores  facti,  quod  credimus, 
intellegere  mereamur,  non  iam  hominibus,  sed  ipso  deo  in- 
trinsecus mentem  nostram  inluminante  atque  firmante  ? 

Et  quoniam  quaesiui,  unde  mihi  probet,  nunc  quaero,  unde 
ipse  cognouerit.  si  dicit  sibi  esse  spiritu  sancto  reuelatum 
10  suamque  mentem  diuinitus  inlustratam,  ut  ea,  qua£  dicit, 
certa  et  manifesta  cognosceret,  ipse  significat,  quid  intersit 
inter  cognoscere  et  credere,  ipse  enim  cognoscit,  cui  apertis- 
sime ista  monstrantur;  eis  autem,  quibus  haec  narrat,  non 
cognitionem  insinuat,  sed  credulitatem  suadet,  cui  quisquis 
ij>  temere  consenserit,  Manichaeus  efficitur,  non  certa  cogno- 
scendo, sed  incerta  credendo,  quales  nos  inperitos  adulescen- 
tulos aliquando  decepit,  debuit  ergo  non  nobis  polliceri  scien- 
tiam neque  manifestam  cognitionem  neque  ad  id,  quod  quaeritur, 
sine  ulla  ambiguitate  peruentionem.  sed  dicere  potius  sibi  esse 
20  ista  monstrata,  illos  autem,  quibus  narrantur,  credere  sibi 
debere,  quae  nesciunt,  sed  si  hoc  diceret,  quis  non  ei  respon- 
deret: si  ergo  incognita  crediturus  sum,  cur  non  ea  potius 
credam,  quae  iam  consensione  doctorum  indoctorumque  cele- 
brantur et  per  omnes  populos  grauissima  auctoritate  firmata 
25  sunt?  hoc  ille  metuens  ne  sibi  diceretur,  offundit  nebulas 
inperitis,  primum  pollicens  rerum  certarum  cognitionem,  postea 
et  incertarum  imperans  fidem,  cui  tamen  si  hoc  dicatur,  ut 
saltem  uel  sibi  haec  doceat  esse  monstrata,  similiter  deficit 

2 fatiendum  V 3 nos  incerta  V et]  ut  HT  5 credidimus  HT 

et  hoc  quoque  ut  credamus  iubet.  quis  ferat  tantam  fallaciam 
tantamque  superbiam? 

15.  Quid?  si  non  solum  incerta,  sed  etiam  falsa  esse,  quae 
dicit,  deo  et  domino  nostro  mihi  opitulante  monstrauero.  quid 
infelicius  ista  superstitione  inueniri  potest,  quae  non  modo 
non  exhibet  scientiam,  quam  promittit,  atque  ueritatem.  sed 
ea  dicit,  quae  uehementer  sunt  scientiae  ueritatique  contraria  ? 
quod  in  sequentibus  manifestius  adparebit.  ita  enim  dicit: 
iuxta  unam  uero  partem  ac  latus  inlustris  illius  ac 
sanctae  terrae  erat  tenebrarum  terra  profunda  et  in- 
mensa  magnitudine,  in  qua  habitabant  ignea  corpora, 
genera  scilicet  pestifera,  hic  infinitae  tenebrae  ex 
eadem  manantes  natura  inaestimabiles  cum  propriis 
fetibus;  ultra  quas  erant  aquae  caenosae  ac  turbidae 
cum  suis  inhabitatoribus;  quarum  interius  uenti 
horribiles  ac  uehementes  cum  suo  principe  et  geni- 
toribus. rursum  regio  ignea  et  corruptibilis  cum  suis 
ducibus  et  nationibus,  pari  more  introrsum  gens  cali- 
ginis ac  fumi  plena,  in  qua  morabatur  in  mani  s princeps 
omnium  et  dux  habens  circa  se  innumerabiles  principes, 
quorum  omnium  ipse  erat  mens  atque  origo:  haeque 
fuerunt  naturae  quinque  terrae  pestiferae. 

Si  aerium  uel  etiam  aetherium  corpus  diceret  esse  naturam 
dei,  profecto  inrideretur  ab  omnibus,  qui  sapientiae  ueritatis- 
que  naturam  per  nulla  spatia  locorum  distentam  atque  diffusam 
sine  ulla  mole  magnam  et  magnificam  nec  in  parte  minorem 
et  in  parte  maiorem,  sed  per  omnia  aequalem  summo  patri, 
nec  aliud  habentem  hic  et  aliud  alibi,  sed  ubique  integram. 

1 hec  b cap.  15  incipit : Quis  ferat  sqq.  b 8 si  om.  L 4 K H 
5 supersticione  T 6 exibet  FP  sed]  et  T 7 ueritatique  supt  H 

ubique  praesentem  qualicumque  acie  iam  serenioris  mentis 
intueri  ualent. 

16.  Sed  quid  dicam  de  ueritate  atque  sapientia,  quae  omnes 
potentias  animae  superat,  cum  ipsius  animae  natura,  quae 
r>  mutabilis  inuenitur,  nullo  modo  locorum  spatia  quadam  mole 
sua  occupet  ? quicquid  enim  qualibet  crassitudine  est,  non 
potest  nisi  minui  per  partes  habendo  aliud  hic  et  aliud  alibi, 
minor  est  enim  digitus  quam  tota  manus  et  minor  est  digitus 
unus  quam  duo  et  alibi  est  iste  digitus,  alibi  ille,  alibi  cetera 
io  manus,  quod  non  solum  in  molibus  corporum  articulatis  ui- 
demus,  sed  etiam  terrae  pars  ista  non  est  ibi,  ubi  illa,  quia 
suum  locum  quaeque  obtinet;  et  pars  umoris  minor  minore 
et  maior  maiore  loco  est;  et  alia  pars  est  circa  fundum,  alia 
circa  oras  poculi,  similiter  aeris  partes  suos  quaeque  inplent 
i5  locos,  nec  fieri  potest,  ut  aer,  quo  inpletur  haec  domas, 
simul  secum  in  eadem  domo  habere  possit  etiam  illum  aerem, 
quem  uicini  habent,  lucisque  ipsius  alia,  pars  infunditur  per 
hanc  fenestram,  alia  per  illam,  et  maior  per  maiorem,  per 
minorem  autem  minor,  nec  omnino  potest  esse  aliquod  corpus 
2u  siue  caeleste  siue  terrestre  siue  aeri-um  siue  umidum,  quod 
non  minus  sit  in  parte  quam  in  toto ; neque  ullo  modo  possit 
in  loco  huius  partis  simul  habere  aliam  partem,  sed  aliud 
hic  et  aliud  alibi  habens  per  quaelibet  spatia  locorum  distanti 
et  diuidua,  uel  potius,  ut  ita  dicam,  sectili  mole  distenditur. 
25  animae  uero  natura,  etiamsi  non  illa  eius  potentia  conside- 
retur, qua  intellegit  ueritatem,  sed  illa  inferior,  qua  continet 
corpus  et  sentit  in  corpore,  nullo  modo  inuenitur  locorum 
spatiis  aliqua  mole  distendi,  nam  singulis  sui  corporis  parti- 

culis  tota  praesto  est,  cum  tota  sentit  in  singulis ; nec  minor 
pars  eius  in  digito  est  et  maior  in  brachio,  sicut  ipse  digitus 
brachio  minor  est,  sed  ubique  tanta  est,  quia  ubique  tota  est. 
cum  enim  tangitur  digitus,  non  per  totum  corpus  sentit,  et 
tamen  tota  sentit,  totam  enim  tactus  ille  non  latet;  quod  r, 
non  fieret,  nisi  tota  praesto  esset,  nec  sic  tota  praesto  est. 
cum  tangitur  digitus  et  sentit  in  digito,  ut  ceterum  deserat 
corpus  et  sese  ad  unum  illum  locum,  in  quo  sentit,  adglo- 
meret.  sed  cum  tota  sentit  in  digito  manus,  si  alius  locus 
tangatur  in  pede,  nec  ibi  desinit  tota  sentire,  atque  ita  in  10 
singulis  distantibus  locis  tota  simul  adest,  non  unum  deserens, 
ut  in  altero  tota  sit,  neque  ita  utrumque  tenens,  ut  aliam 
partem  hic  liabeat  et  alibi  aliam,  sed  sufficiens  exhibere  se 
singulis  locis  simul  totam,  quoniam  tota  sentit  in  singulis 
satis  ostendit  se  locorum  spatiis  non  teneri.  15 

17.  Quid?  si  eius  memoriam  cogitemus  non  rerum  intel- 
legibilium, sed  harum  corporearum,  quam  et  bestiae  habere 
sentiuntur  — nam  et  per  loca  nota  sine  errore  iumenta 
pergunt  et  cubilia  sua  bestiae  repetunt,  et  canes  dominorum 
suorum  corpora  recognoscunt  et  dormientes  plerumque  in , 20 
murmurant  et  in  latratum  aliquando  erumpunt,  quod  nullo 
modo  possent,  nisi  in  eorum  memoria  nisarum  rerum  uel  per 
corpus  utcumque  sensarum  uersarentur  imagines  — quis  digne 
cogitet,  ubi  capiantur  istae  imagines,  ubi  gestentur  uel  ubi 
formentur?  si  enim  non  possent  esse  maiores  quam  nostri 
corporis  quantitas  teneret,  diceret  aliquis  intra  ipsa  sui  cor- 
poris spatia,  quibus  et  illa  concluditur,  has  imagines  animam 
figurare  atque  seruare.  nunc  uero  cum  perexiguam  terrae 
partem  occupet  corpus,  inmensarum  regionum  et  caeli  ac 
terrae  imagines  animus  uoluit.  quibus  cateruatim  discedentibus  so 

et  succedentibus  non  fit  angustus,  atque  hinc  se  ostendit  non 
diffusum  esse  per  locos,  quia  maximorum  locorum  imaginibus 
non  quasi  capitur,  sed  potius  eas  capit,  non  sinu  aliquo,  sed 
ui  potentiaque  ineffabili,  qua  licet  eis  et  addere  quodlibet  et 
5 detrahere  et  in  angustum  eas  contrahere  et  per  inmensa  expan- 
dere et  ordinare,  ut  uelit,  et  perturbare  et  multiplicare  et  ad 
paucitatem  singularitatemue  redigere. 

18.  Quid  iam  de  illa  loquar  potentia,  qua  intellegitur 
ueritas,  qua  istis  ipsis,  quae  de  corporis  sensu  haustae  figu- 
io  rantur.  imaginibus  sese  pro  ueritate  obponentibus  magna 
uiuacitate  resistitur?  qua  uidetur  aliam  uerbi  gratia  ueram 
esse  Karthaginem.  aliam,  quam  cogitans  fingit  et  pro  suo 
arbitrio  tota  facilitate  conmutat,  ex  eadem  uenire  facilitate 
innumerabiles  mundos,  in  quibus  Epicuri  cogitatio  innumera- 
15  biliter  peregrinata  est,  et,  ne  multa  consecter,  ex  eadem 
uenire  facilitate  istam  terram  lucis  per  spatia  infinita  diffusam 
et  quinque  antra  gentis  tenebrarum  cum  habitatoribus  suis, 
in  quibus  Manichaei  phantasmata  ueritatis  sibi  nomen  ausa 
sunt  usurpare,  quid  est  ergo  haec  potentia,  quae  ista  discernit? 
20  profecto  quantacumque  sit,  et  his  omnibus  maior  est  et  sine 
ulla  tali  rerum  imaginatione  cogitatur,  huic  inueni  spatia,  si 
potes,  hanc  diffunde  per  locos,  hanc  infinitae  molis  tumore 
distende,  profecto  si  bene  cogitas,  non  potes,  quicquid  enim 
tale  tibi  occurrerit,  iudicas  ipsa  cogitatione  secari  posse  per 
25  partes  facisque  ibi  aliam  partem  minorem,  aliam  maiorem, 
quantum  placet;  illud  autem  ipsum,  quo  ista  iudicas,  cernis 
esse  supra  ista,  non  loci  altitudine,  sed  potentiae  dignitate. 

19.  Quare  si  animam  totiens  mutabilem  siue  uariarum 
uoluntatum  turba  siue  adfectibus  pro  rerum  copia  uel  inopia 
sese  flectentibus  siue  ipsis  innumerabilibus  ludis  phantasmatum 
siue  obliuione  et  memoria  siue  doctrina  et  inperitia:  si  ergo 
animam,  ut  dixi,  his  atque  huiusmodi  motionibus  totiens 
mutabilem  sentis  non  diffundi  extendique  per  locos,  sed  omnia 
talia  spatia  potentiae  uiuacitate  superare,  quid  de  ipso  deo 
cogitandum  aut  existimandum  est.  qui  supra  omnes  rationales 
mentes  inconcussus  atque  incommutabilis  manans  tribuit,  quod 
cuique  tribuendum  est?  quem  facilius  eloqui  audet  anima 
quam  uidere,  et  quem  tanto  minus  eloquitur,  quanto  sincerius 
uidere  potuerit,  qui  tamen,  si,  ut  Manichaeorum  phantasmata 
perstrepunt,  locorum  ex  una  parte  determinato,  ex  aliis  in- 
menso  spatio  tenderetur,  quantaelibet  in  eo  particulae  et 
innumerabilia  frusta  alia  maiora,  alia  minora  pro  cogitantis 
arbitrio  metirentur,  ut  bipedalis  in  eo  uerbi  gratia  pars  octo 
partibus  minor  esset  quam  decempedalis,  id  enim  necesse  est 
contingat  omnibus  naturis,  quae  per  talia  spatia  diffusae  ubi- 
que totae  esse  non  possunt,  quod  in  ipsa  anima  non  inuenitur 
et  ab  eis,  qui  haec  considerare  non  ualent,  deformiter  de  illa* 
et  turpiter  creditur. 

20.  Uerumtamen  cum  carnalibus  animis  fortasse  non  sic 
agendum  est,  sed  descendendum  est  potius  ad  eorum  cogita- 
tiones, qui  naturam  incorpoream  et  spiritalem  cogitando  per- 
sequi uel  non  audent  uel  nondum  ualent,  ita  ut  nec  ipsam 
cogitationem  suam  eadem  cogitatione  considerent  et  inueniant 
eam  nullo  locorum  spatio  de  ipsis  locorum  spatiis  iudicantem. 

descendamus  ergo  ad  eorum  sensus  et  quaeramus  ab  eis, 
iuxta  quam  partem  aut  iuxta  quod  latus,  sicut  Manichaeus 
dicit,  inlustris  illius  ac  sanctae  terrae  erat  tenebra- 
rum terra,  dicit  enim:  iuxta  unam  partem  ac  latus,  nec 
•r’  dicit,  quam  partem  uel  quod  latus,  dextrum  an  sinistrum, 
sed  quodlibet  eligant,  illud  certe  manifestum  est  non  dici 
unum  latus,  nisi  ubi  est  alterum  latus,  ubi  autem  uel  tria 
uel  plura  sunt  latera,  aut  figurae  ambitus  intellegitur  undique 
terminatus  aut,  si  ex  aliqua  parte  in  inmensum  patet,  ex  iis 
10  tamen,  quae  latera  dicuntur,  necesse  est  finiatur,  dicant  ergo, 
ex  alio  latere  uel  ex  aliis  lateribus  quid  adiungebatur  terrae 
lucis,  si  ex  uno  latere  erat  gens  tenebrarum  ? non  dicunt ; 
sed  cum  premuntur,  ut  dicant,  infinita  esse  dicunt  alia  latera 
terrae  illius,  quam  lucis  uocant,  id  est  per  infinita  spatia 
15  distendi  et  nullo  fine  cohiberi,  nec  intellegunt  iam  non  esse 
latera,  quod  quibusuis  tardis  ingeniis  apertissimum  est;  tunc 
enim  essent  latera,  si  finibus  suis  terminarentur,  quid  ad  me, 
inquit,  si  non  sunt  latera?  sed  cum  diceres  „iuxta  unam 
partem  ac  latus/  aliam  quoque  partem  sine  partes  et  aliud 
20  latus  siue  latera  cogebas  intellegi,  nam  si  unum  tantum  latus 
erat,  tantum  iuxta  latus  dici  debuit,  non  „iuxta  unum  latus.  “ 
sicut  in  nostro  corpore  recte  dicimus  esse  aliquid  iuxta  unum 
oculum,  quia  est  alter  oculus,  aut  iuxta  unam  mamillam, 
quia  est  altera,  si  autem  dicamus  iuxta  unum  nasum  aut  iuxta 
25  unum  umbilicum,  cum  alius  non  sit,  et  a doctis  et  ab  indoctis 
ridebimur,  sed  non  te  uerbis  premo;  fortassis  enim  unum  quasi 
unicum  appellare  u oluisti. 


a 

21.  Quid  erat  ergo  iuxta  illud  latus  terrae,  quam  inlustrem 
ac  sanctam  uocas?  terra,  inquit,  tenebrarum,  quid?  de  ista 
terra  saltem  concedis,  quod  corporea  erat,  necesse  est  te  hoc 
dicere,  quandoquidem  omnia  corpora  inde  adseris  originem 
ducere,  quid  ergo?  quaeso,  quamuis  tardi,  quamuis  carnales  r> 
homines,  ne  hoc  quidem  aliquando  animadu eritis,  quod  lateri- 
bus sibi  iungi  utraque  ista  terra  non  posset,  nisi  esset  utraque 
corporea?  cur  ergo  nobis  dicebatur  nescio  qua  caecitate  per- 
uersis  tenebrarum  tantum  terram  fuisse  uel  esse  copoream. 
illam  uero,  quae  terra  luminis  diceretur,  incorpoream  et  spiri-  10 
talem  credi  oportere?  expergis  camur  aliquando  homines  boni 
et  saltem  admoniti,  quod  facillimum  est,  adtendamus  duas 
terras  sibi  lateribus  non  posse  coniungi,  nisi  utrumque  sit 
corpus. 

Aut  si  ad  ista  etiam  crassi  et  tardi  sumus,  quaero,  utrum  ir- 
et ipsa  terra  tenebrarum  unum  latus  habuerit  et  cetera  infinita 
sicut  terra  lucis,  non  ita  credunt;  timent  enim,  ne  deo  ui- 
deatur  aequalis,  dicunt  ergo  illam  per  profundum  inmensam 
et  per  longum,  sursum  uersus  autem  supra  illam  spatia  in- 
finitae inanitatis  adfirmant.  et  ne  ipsa  uel  simplum,  terra  so 
autem  luminis  duplum  tenere  uideatur,  angustant  eam  a duobus 
etiam  lateribus,  tamquam  si  unus  panis  — sic  enim,  quod 
dicitur,  facilius  uideri  potest  — in  quadras  quattuor  decus- 
satim  formetur,  in  quibus  tres  sint  candidae,  una  nigra;  modo 
de  tribus  candidis  tolle  distinctionem  et  fac  illas  et  sursum  23 

uersus  et  deorsum  uersus  et  undique  retro  infinitas : sic  ab 
eis  esse  creditur  terra  lucis,  illam  uero  nigram  quadram  fac 
deorsum  uersus  et  retro  infinitam,  supra  se  autem  inmensam 
inanitatem  habere : sic  opinantur  esse  terram  tenebrarum,  sed 
■>  haec  nimis  adtentis  et  studiose  inquirentibus  quasi  secreta 
demonstrant. 

22.  Uerumtamen  si  ita  est.  adparet  terram  tenebrarum  a 
terra  lucis  duobus  lateribus  tangi;  et  utique  si  duobus  tan- 
gitur. duobus  etiam  tangit,  certe  iuxta  unum  latus  erat 
10  terra  tenebrarum. 

Deinde  quam  foeda  figura  terrae  lucis  adparet,  tamquam 
fissa  ungula  nigro  quodam  cuneo  subter  artato,  illae  tantum 
finita,  qua  finditur,  hians  etiam  et  patens  desuper  interposito 
inani,  quicquid  a superficie  terrae  tenebrarum  sursum  uersus 
15  inmensum  est.  quam  deinde  melior  ipsius  terrae  tenebrarum 
figura  ostenditur,  si  quidem  illa  findit,  haec  finditur;  illa  in- 
seritur. haec  interpatet:  illa  in  se  nulli  inanitati  dat  locum, 
haec  ab  inferiore  tantum  parte  laxa  non  est,  qua  hostili  cuneo 
subinpletur.  indocti  ergo  homines  et  auari  cum  maiorem 
20  honorem  tribuunt  multitudini  partium  quam  unitati,  ut  sex 
partes  darent  terrae  lucis,  tres  deorsum  uersus.  tres  sursum 
uersus,  maluerunt  penetrari  terram  lucis  quam  penetrare,  tali 
enim  figura  etsi  conmixtam  negant,  penetratam  tamen  negare 
non  possunt. 

25  23.  Confer  nunc  non  spiritales  catholicae  fidei  uiros,  in 

quibus  quantum  in  hac  uita  animus  potest,  cernit  substantiam 
naturamque  diuinam  nullis  locorum  spatiis  tendi,  nullis  linia- 
mentorum  dimensionibus  figurari,  sed  confer  carnales  et  par- 

uulos  nostros,  qui  solent  auditis  in  allegoria  membris  quibus- 
dam corporis  nostri  — uelut  cum  dicuntur  oculi  dei  et  aures 
dei,  solent  deum  sibi  libertate  phantasmatis  corporis  humani 
specie  figurare  — : hos  confer  iam  illis  Manichaeis,  qui  solent 
istas  nugas  intentis  et  curiosis  hominibus  quasi  magna  secreta 
describere,  et  considera,  qui  tolerabilius  et  honestius  de  deo 
sentiant : utrum  ii,  qui  eum  forma  humana  summa  dignitate  in 
suo  genere  praedita  cogitant,  an  ii.  qui  eum  infinita  mole 
diffusum,  non  tamen  undique,  sed  tribus  quadris  infinitum 
atque  condensum,  ex  una  uero  fissum,  patentem,  hiantem, 
laxum  superius  inanitate,  cuneatum  inferius  terra  tenebrarum, 
uel,  si  ita  melius  est  dicere,  apertum  superius  natura  propria, 
intratum  inferius  aliena,  ecce,  ego  tecum  derideo  carnales 
homines,  qui  nondum  possunt  spiritalia  cogitare  humana  forma 
deum  existimantes ; deride  et  tu  mecum,  si  potes,  eos,  qui 
tam  deformem  turpemque  fissuram  uel  scissuram  dei,  tam 
inaniter  supra  hiulcam,  tam  inhoneste  infra  obturatam  multum 
miserabili  cogitatione  imaginantur,  cum  hoc  etiam  intersit, 
quod  isti  carnales,  qui  humana  forma  deum  cogitant,  si  eccle- 
siae catholicae  gremio  contenti  cum  lacte,  nutriendi  sunt,  non 
se  in  temerarias  opiniones  praecipitent,  sed  ibi  studium  pium 
quaerendi  nutriant,  ibi  petant,  ut  accipiant,  ibi  pulsent,  ut  eis 
aperiatur,  incipiunt  spiritaliter  allegorias  parabolasque  scriptu- 
rarum intellegere  et  paulatim  sapere  diuinas  potentias  con- 
gruenter alibi  aurium,  alibi  oculorum,  alibi  manuum  uel  pedum 
uel  etiam  alarum  atque  pennarum,  scuti  quoque  et  gladii  et 
galeae  ceterarumque  talium  innumerabilium  rerum  nomine 
enuntiari,  qua  intellegentia  quanto  magis  proficiunt,  tanto 
magis  catholici  esse  firmantur;  Manichaei  uero  quando  figurae 

illius  imaginationem  reliquerint,  Manichaei  esse  non  poterunt, 
hoc  enim  quasi  proprium  atque  praecelsum  auctoris  sui  laudibus 
tribuunt,  quod  dicunt  illa,  quae  ab  antiquis  figurate  in  libris 
diuina  mysteria  posita  sunt,  huic,  qui  ultimus  uenturus  erat, 
o soluenda  et  demonstranda  esse  seruata,  et  propterea  post  istum 
iam  neminem  doctorem  diuinitus  esse  uenturum,  quia  nihil 
iste  per  figuras  et  allegorias  dixerit,  cum  et  antiquorum,  quae 
talia  fuerant,  aperiret  et  sua  enodate  manifesteque  monstraret, 
non  habent  ergo  isti,  ad  quas  interpretationes  reuertantur, 
10  cum  illis  de  auctore  suo  legitur:  iuxta  unam  uero  partem 
ac  latus  inlustris  illius  ac  sanctae  terrae  erat  tene- 
brarum terra,  quocumque  se  uerterint,  necesse  est.  ut  phan- 
tasmatum suorum  miseria  coartati  in  scissuras  aut  abruptas 
praecisiones  et  iuncturas.  aut  fulturas  turpissimas  incidant: 
15  quas  non  dicam  de  incommutabili  natura  dei,  sed  de  omni 
natura  incorporea  quamuis  mutabili,  sicut  est  anima,  miserri- 
mum est  credere,  et  tamen,  si  non  possem  me  intendere  ad 
superiora  neque  cogitationes  meas  a falsis  imaginationibus, 
quas  per  sensus  corporeos  memoria  fixas  gero,  in  libertatem 
20  ac  sinceritatem  naturae  spiritalis  euoluere.  quanto  melius 
humani  corporis  forma  deum  cogitarem,  quam  illum  nigrum 
cuneum  scissurae  inferiori  eius  adfigerem  superioremque  uastis- 
simam  laxitatem  non  inueniens.  unde  oppilarem,  sic  inmensa 
inanitate  patentem  et  hiantem  relinquerem  ? quid  ista  opinione 
25  foedius  ? quid  tenebrosius  hoc  errore  dici  aut  fingi  potest  ? 

24.  Deinde  uolo  mihi  dicatur,  quoniam  lego  deum  patrem 
et  supra  lucidam  beatamque  terram  fundata  regna  eius,  utrum 

unius  et  eiusdem  substantiae  atque  naturae  sint  et  pater  et 
regna  eius  et  terra,  quod  si  ita  est,  iam  non  quasi  aliam 
naturam,  quod  quasi  corpus  sit  dei,  cuneus  ille  gentis  tene- 
brarum diffindit  et  penetrat  — quod  quidem  ipsum  esset  in- 
effabili deformitate  turpissimum  — sed  ipsam  omnino  naturam 
dei  cuneus  ille  terrae  tenebrarum  diffindit  et  penetrat,  rogo, 
cogitate  ista,  homines  estis,  rogo,  cogitate  ista  et  fugite  talium- 
que  phantasmatum  sacrilegia  dilaniatis,  si  fieri  potest,  pecto- 
ribus de  fide  uestra  eradicate  atque  propellite,  an  dicturi  estis 
non  unius  eiusdemque  naturae  illa  tria  esse,  sed  alterius 
patrem,  alterius  regna,  alterius  terram,  ut  suas  naturas  atque 
substantias  habeant  singula  diuersas  et  excellentiae  gradibus 
ordinatas  ? quod  si  uerum  est.  non  duas,  sed  quattuor 
naturas  Manichaeus  praedicare  debuerat,  si  autem  unam  na- 
turam habet  pater  et  regna,  terra  uero  sola  diuersam,  tres 
naturae  fuerant  praedicandae,  aut  si  propterea  duas  dicere 
maluit,  quia  terra  tenebrarum  non  pertinet  ad  deum,  quaero, 
quomodo  ad  deum  lucis  terra  pertineat,  si  enim  et  naturam 
habet  diuersam  et  non  eam  genuit  neque  fecit,  non  ad  eum 
pertinet  et  in  alieno  regna  eius  locata  sunt,  aut  si  propterea 
pertinet,  quia  uicina  est,  pertineat  et  terra  tenebrarum,  quae 
terram  lucis  non  modo  uicinitate  contingit,  sed  etiam  pene- 
tratione dissulcat.  si  autem  genuit  eam,  non  eam  credi  oportet 
diuersam  habere  naturam,  quod  enim  genuit  deus,  hoc  oportet 
credi  esse,  quod  deus  est,  sicut  de  unigenito  filio  in  catholica 
creditur,  itaque  ad  illam  fugiendam  et  detestandam  turpitu- 
dinem uos  necessitas  reuocat,  ut  non  terram  quasi  aliam  et 

diuersam,  sed  ipsam  dei  naturam  niger  cuneus  ille  diffindat, 
quodsi  non  genuit,  sed  fecit  eam  deus,  quaero,  unde  fecerit, 
si  de  se  ipso,  quid  aliud  est  genuisse?  si  de  aliena  aliqua 
natura,  quaero,  utrum  bona  an  mala,  si  bona,  erat  ergo  aliqua 
5 natura  bona,  quae  non  pertinebat  ad  deum : quod  nullo  modo 
dicere  audebitis,  si  autem  mala,  non  ergo  gens  illa  tenebrarum 
sola  natura  mala  erat,  an  forte  iam  inde  adsumpserat  partem 
aliquam  deus,  quam  in  terram  lucis  conuerteret  et  super  illam 
sua  regna  stabiliret?  de  tota  ergo  id  fecisset,  ut  iam  olim 
10  mala  natura  nulla  esset,  quodsi  non  de  aliena  substantia 
fecit  terram  lucis,  restat,  ut  eam  de  nihilo  fecerit. 

25.  Quare  si  uobis  iam  persuadetur  posse  aliquid  boni 
omnipotentem  deum  de  nihilo  facere,  uenite  in  catholicam  et 
discite  omnes  naturas,  quas  fecit  et  condidit  deus,  excellentiae 
15  gradibus  ordinatas  a summis  usque  ad  infimas,  omnes  bonas, 
sed  alias  aliis  esse  potiores,  easque  factas  esse  de  nihilo, 
cum  deus  artifex  per  sapientiam  suam  potentialiter,  ut  ita 
dicam,  operaretur,  ut  posset  esse,  quod  non  erat,  et  in  quan- 
tum esset,  bonum  esset;  in  quantum  autem  deficeret,  se  non 
20  de  deo  genitum,  sed  ab  ipso  de  nihilo  factum  ostenderet, 
quid  enim  uos  teneat,  si  consideretis,  non  inuenitis,  cum 
terram  luminis,  quam  describitis,  neque  hoc  esse,  quod  deus 
est,  possitis  dicere,  ne  in  ipsam  dei  naturam  foeditas  quadrae 
illius  inartetur ; neque  de  illo  genitam,  ne  nihilominus  hoc, 
25  quod  deus  est,  cogatur  intellegi  et  ad  eandem  deformitatem 
redeat;  nec  alienam  ab  illo,  ne  in  alieno  regna  eum  posuisse 
et  non  duas,  sed  tres  naturas  dicere  urgeamini;  neque  ab 
eodem  de  aliena  factam  substantia,  ne  aut  bonum  aliud  fuerit 
praeter  deum,  aut  malum  praeter  gentem  tenebrarum,  remanet 

1 ille  om.  b 2 deus  om.  T 8 quam  genuisse  b 6 illa  gens  b 
gens]  mens  U 7 sola*  natura*  (m  er.)  H assumserat  P 9 reg- 
na sua  HTVLCSb  10  substancia  T 11  nichilo  (ch  semper ) T 
13  catholica  P 14  fecit  deus  et  condidit  b 16  alias]  alia  T 17  quum  P 
18  rosset  Hl  '0  ipso]  eo  V 21  tenet  VL  inuenietis  b quum  P 
23  in  om.  PTVSJRb  ipsa  tei  nature  $P  foeditate  P fedi- 
tas  CTJRSV  26  redeatis  P regnaiP  regnu  T 28  factaPPh  aliutP 


224 


S.  Aureli  Augustini 


igitur  uobis,  ut  de  nihilo  terram  luminis  deum  fecisse  fatea- 
mini, et  non  uultis  credere,  quodsi  magnum  aliquod  bonum, 
quod  tamen  illo  ipso  esset  inferius,  deus  ex  nihilo  facere 
potuit,  potuit  etiam,  quia  bonus  est  et  nulli  bono  inuidet, 
facere  alterum  bonum,  quod  illo  priore  esset  inferius ; potuit 
et  tertium,  cui  secundum  praeponeretur,  et  deinde  usque  ad 
infimum  bonum  naturarum  factarum  ordinem  ducere,  donec 
uniuersitas  earum  non  numero  indefinito  incerta  difflueret, 
sed  certo  terminata  consisteret,  aut  si  nec  de  nihilo  istam 
luminis  terram  deum  fecisse  uultis  fateri,  non  erit  exitus, 
quo  tantas  turpitudines  et  tam  sacrilegas  opiniones  euadatis. 

Aut  uidete  certe,  quoniam  liberum  est  carnali  cogitationi 
phantasmata  qualia  libuerit  opinari,  ne  forte  possitis  aliam 
quamcumque  formam  huic  coniunctioni  duarum  terrarum  in- 
uenire.  ne  tam  detestabilis  et  auersanda  rerum  facies  animo 
occurrat,  terram  scilicet  dei,  siue  sit  eiusdem  naturae,  qua 
deus  est,  siue  diuersae,  in  qua  tamen  dei  regna  fundata  sint, 
ita  ingenti  mole  per  inmensum  iacere,  ut  per  infinitum  por- 
rectis et  apertis  membris  iaceat.  quibus  foedissime  atque 
turpissime  ab  inferiore  parte  recipiat  etiam  ipsum  inmensae 
magnitudinis  inartatum  illum  cuneum  terrae  tenebrarum,  sed 
quicquid  aliud  inueneritis  figurae,  quo  duae  istae  terrae  sibi 
coniungantur,  delere  profecto  Manichaei  litteras  non  potestis : 
non  dico  alias,  quibus  expressius  ista  descripsit  — fortassis 
enim  quia  paucioribus  notae  sunt,  minus  periculi  habere  ui- 
deantur  — sed  istas  ipsas,  de  quibus  nunc  agitur,  epistulae  funda- 
menti, quae  fere  omnibus,  qui  apud  uos  inluminati  uocantur. 
solet  esse  notissima,  hic  quippe  ita  scribitur:  iuxta  unam  uero 
partem  ac  latus  illius  inlustris  ac  sanctae  terrae  erat 
tenebrarum  terra  profunda  et  inmensa  magnitudine. 

26.  Quid  expectamus  amplius  ? tenemus  enim,  quod  iuxta 
latus  erat,  quomodo  libet  iam  fingite  figuras  et  qualialibet 
liniamenta  describite,  moles  certe  illa  inmensa  terrae  tene- 
brarum aut  recto  latere  adiungebatur  terrae  lucis  aut  curuo 
5 aut  tortuoso,  sed  si  tortuoso,  et  illa  sancta  terra  tortuosum 
habet  latus ; nam  si  ipsa  rectum  habet  latus  et  tortuoso 
huius  latere  tangitur,  interpatent  cauernae  quaedam  profundae 
per  infinitum  inanes  nec  iam  supra  terram  tantum  tenebrarum 
inanitas  erat,  sicut  audire  solebamus,  quod  si  ita  est,  quanto 
io  melius  erat,  ut  se  aliquanto  longius  terra  luminis  remoueret 
atque  illa  inanitas  tanta  interesset,  ne  omnino  posset  a tene- 
brarum terra  ulla  ex  parte  contingi!  immo  etiam  tantum 
spatium  pateret  inanis  profunditatis,  ut  si  qua  gentis  illius 
oreretur  inprobitas,  etiamsi  temere  transilire  in  illam  uellent 
15  principes  tenebrarum  — quoniam  nec  uolare  posunt  corpora, 
nisi  aere  corporeo  subportentur  — , per  illud  inane  praecipi- 
tati et,  quia  infinitum  deorsum  uersus  esset,  ad  nullum  ali- 
quando fundum  peruenientes,  etiamsi  semper  possent  uiuere, 
numquam  tamen,  dum  deorsum  semper  feruntur,  possent 
20  nocere,  si  autem  curuo  latere  adiungebatur,  terra  quoque 
lucis  curuo  eam  sinu  deformiter  recipiebat,  aut  si  introrsus 
ista  quasi  specie  theatri  curua  erat,  curuam  terrae  luminis 
partem  tali  sinu  receptam  non  minus  deformi  copulatione 
amplectebatur,  aut  si  ista  curuum  habebat  latus  et  illa  rectum, 
25  non  ex  toto  eam  latere  adtingebat.  et  utique  melius  erat, 
sicut  supra  dixi,  ut  nulla  ex  parte  contingeret  tantumque 
inane  interesset,  ut  et  iusto  interuallo  utramque  terram  se- 

2 libet]  habeat  b 3 inmensae  HTVCSb  inmensa  post  tenebrarum 
n T terrae  om.  T 6 rectum  habeat  b 7 profunde  T 8 iam 
om.  TVLb  10  longius  (i  ex  e corr.  m.  1)  H 11  nec  T 13  inanes  Hl 
14  oreretur  H 1 oriretur  H'2b  in  illam  transilire  b 16  corporea  H 

iungeret  et  temerarios  inprobos  per  infinitum  praecipites  nihil 
nocere  permitteret,  quodsi  recto  latere  latus  rectum  adtin- 
gebat,  non  uideo  quidem  aliqua  uel  receptacula  uel  hiatus, 
sed  plane  uideo  tantam  pacem  tantamque  secum  terrae  utrius- 
que  concordiam,  ut  maior  coniunctio  esse  non  possit,  quid 
enim  speciosius,  quid  conuenientius  quam  rectum  recto  ita 
copulari,  ut  nulla  ex  parte  sinus  aliquis  uel  flexus  disrumpat 
aut  dirimat  naturalem  ac  stabilem  per  infinitum  spatium  loci 
et  ab  infinita  aeternitate  iuncturam  ? quae  recta  latera  utrius- 
que  terrae,  etiamsi  interposito  inani  separarentur,  non  solum 
per  se  ipsa  pulchra  essent,  quia  tam  recta  essent,  sed  inter- 
iecto  quoque  interuallo  ita  sibi  congruerent,  ut  hinc  atque  illinc 
pariles  rectitudines  etiamsi  nulla  coniunctione,  ipsa  tamen  si- 
militudine in  unam  pulchritudinem  conuenirent.  cum  autem 
accedit  ista  coniunctio,  quid  concordius  et  pacatius  hac  utra- 
que terra,  quid  uero  etiam  ipsa  copulatione  duorum  rectorum 
laterum  pulchrius  dici  aut  cogitari  possit,  non  inuenio. 

27.  Quid  faciam  cum  errore  peruersis  et  consuetudine  in- 
plicatis  miserrimis  animis?  non  enim  sciunt  isti  homines, 
quid  loquantur,  cum  haec  loquuntur;  non  enim  adtendunt. 
rogo,  nemo  uos  urget,  nemo  in  certamen  premit,  nemo  prae- 
teritis insultat  erroribus,  nisi  qui  diuinam  misericordiam  ex- 
pertus non  est,  ut  careret  erroribus,  tantum  id  agamus,  ut 
aliquando  finiantur,  intuemini  paululum  sine  animositate  et 
amaritudine  — omnes  homines  sumus,  non  nos,  sed  errores 
et  falsitates  oderimus  — quaeso,  intuemini  paululum,  deus 
misericordiarum,  adiuua  intuentes  et  uerum  quaerentibus  in- 
terius lumen  accende,  quid  enim  intellegimus,  si  non  intelle- 

3 aliquid  T 6 quidve  (v  s.  I.  a m.  2)  H 7 simus  C aliquis] 
aliqui  H,  om.  TRSCVLb  dirumpat  Vb  dirrumpat  P 9 utrivsque 
(v  s.  I.  a m.  2)  H 10  post  separarentur  add,  m.  rec.  s.  I.  loco  in  P 
12  illinc]  inde  HTVSCLb  13  etiamsi  nulla]  etiam  sine  ulla  PTCSVLb 
14  in  unam  pulchritudinem  om.  TRSCVLb  quum  P 15  et] 
ac  HTCSb  17  possit.  Non  inuenio  CSVL  18  errore  tanto  b 19  in 
animis  miserrimis  V 20  locunturiZT  21  nemo  enl  b praemitPP 

gimus  rectam  melius  esse  quam  prauum?  quaero  ergo  a uobis, 
si  placide  modesteque  accipitis,  rectum  latus  terrae  tenebrar 
rum,  quod  recto  lateri  terrae  lucis  adiungitur,  si  quispiam 
deprauaret,  nullamne  illi  pulchritudinem  adimeret,  necesse  est 
5 fateamini,  si  latrare  nolitis,  non  solum  ei,  si  deprauetur, 
pulchritudinem  auferri,  sed  eam  etiam  pulchritudinem,  quam 
cum  recto  latere  terrae  luminis  potuit  habere  communem, 
hanc  ergo  auferens  et  de  recto  prauum  faciens,  ut  discordaret, 
quod  concordabat,  et  abhorreret,  quod  congruebat,  numquid 
10  aliquam  inde  auferret  substantiam?  sic  ergo  discite  non  sub- 
stantiam malum  esse,  sed  sicut  in  corpore  conmutatione  formae 
in  deterius  amitti  speciem  uel  potius  minui  et  foedum  dici, 
quod  pulchrum  antea  dicebatur,  et  displicere  corpus,  quod 
ante  placuerat:  sic  in  animo  rectae  uoluntatis  decus,  quo  pie 
15  iusteque  uiuitur,  conmutata  in  deterius  uoluntate  deprauari ; 
quo  peccato  effici  animam  miseram,  quae  honestate  rectae 
uoluntatis  beatitatem  obtinebat,  nulla  addita  detractaue  sub- 
stantia. 

Deinde  etiam  illud  cogitate,  quia  etsi  concedamus  aliis 
20  causis  latus  terrae  tenebrarum  malum  esse,  quod  obscurum, 
quod  tenebrosum  uel  si  quid  aliud  dici  potest,  non  tamen  in 
eo,  quod  rectum  est,  malum  est.  sicut  ergo  concedo  esse  in 
eius  colore  aliquid  mali,  sic  necesse  est  et  uos  concedatis 
esse  in  eius  rectitudine  aliquid  boni,  nefas  est  itaque  hoc 
25  quantumcumque  boni  est  alienare  ab  artifice  deo,  a quo  esse 
omne  bonum,  quod  in  quacumque  natura  est,  nisi  credimus, 
perniciosissime  erramus,  quomodo  ergo  ille  et  summum  malum 
esse  dicit  hanc  terram,  in  cuius  lateris  rectitudine  inuenio, 
quantum  ad  corpus  adtinet,  non  paruae  pulchritudinis  bonum, 

1 paruum  V 2 modesteque  T 3 latere  T 4 adimerer  V 
5 ei]  et  Tb  6 pulcritudinem  H etia  eam  V 9 numquid]  non- 
quidPF  nunquid  b 10  discite]  malum  discite  (malum  m.  2 add.)  V 
11  comutatione  b forme  T 12  fedum  T 14  recte  H 15  ius- 
taeque  P 16  recte  T 21  quid]  quod  P aliquid  b 22  ergo  ego  T 
esse  om.  T in  eius  colore  esse  b 23  dolore  T 25  bonu  b 

et  ab  omnipotente  atque  optimo  deo  eam  uult  esse  penitus 
alienam,  cum  id  ipsum  bonum,  quod  in  illa  inuenimus,  cui 
alii  tribuendum  sit  nisi  auctori  bonorum  omnium,  non  inue- 
niamus?  sed  malum  erat,  inquit,  etiam  illud  latus,  puta  malum 
esse:  deterius  esset  certe,  si  non  rectum,  sed  distortum  esset.  5 
quomodo  est  igitur  summum  malum,  quo  potest  aliquid  cogi- 
tari deterius  ? deinde  necesse  est  aliquid  boni  sit,  quo  carendo 
fit  res  quaecumque  deterior;  carendo  autem  rectitudine  fieret 
latus  illud  deterius : inest  ergo  illi  boni  aliquid,  rectitudo,  et 
numquam  mihi  dices,  unde  inest,  nisi  ad  eum  te  contuleris,  10 
a quo  siue  magna  siue  parua,  omnia  tamen  bona  esse  fateamur, 
sed  iam  a lateris  huius  consideratione  transeamus  ad  alia. 

28.  Habitabant,  inquit,  in  illa  terra  ignea  corpora, 
genera  scilicet  pestifera,  cum  dicit  „habitabant,“  ani- 
mata utique  atque  uiuentia  uult  intellegi,  sed  ne  de  uerbo 
calumniari  uelle  uideamur,  adtendamus  istos  omnes  habitatores 
terrae  illius,  quemadmodum  in  quinque  genera  uiua  distribuat, 
hic  infinitae,  inquit,  tenebrae  ex  eadem  manantes  na- 
tura inaestimabiles  cum  propriis  fetibus;  ultra  quas 
erant  aquae  caenosae  ac  turbidae  cum  suis  inhabita-  20 
toribus;  quarum  interius  uenti  horribiles  et  uehe- 
mentes  cum  suo  principe  et  genitoribus,  rursum  regio 
ignea  et  corruptibilis  cum  suis  ducibus  et  nationibus, 
pari  more  introrsum  gens  caliginis  ac  fumi  plena, 
in  qua  morabatur  inmanis  princeps  omnium  et  dux  2> 
habens  circa  se  innumerabiles  principes,  quorum 


1 ab  om.  H obtimo  T paenitas  H 2 quum  P 3 tribuendum 

omnium  ipse  erat  mens  atque  origo:  haeque  fuerunt 
naturae  quinque  terrae  pestiferae,  animaduertimus  quin- 
que naturas  quasi  partes  unius  naturae,  quam  uocat  terram 
pestiferam,  hae  sunt  autem : tenebrae,  aquae,  uenti,  ignis. 

5 fumus ; quas  quinque  naturas  sic  ordinat,  ut  exteriores  ceteris 
sint  tenebrae,  a quibus  numerare  incipit,  intra  tenebras  aquas 
constituit ; intra  aquas  uentos ; intra  uentos  ignem ; intra 
ignem  fumum,  et  habebant  istae  quinque  naturae  sua  quaeque 
genera  inhabitatorum  suorum,  quae  nihilominus  quinque  sunt. 
10  quaero  namque,  utrum  unum  genus  habitantium  fuerit  in 
omnibus  quinque  naturis,  an  diuersa  genera,  sicut  naturae 
ipsae  diuersae  sunt,  diuersa  fuisse  respondent  et  de  aliis 
libris  ita  docent,  quod  tenebrae  serpentes  habuerunt;  aquae 
natantes,  sicut  sunt  pisces ; uenti  uolantes,  sicut  sunt  aues ; 
15  ignis  quadrupedes,  sicuti  sunt  equi,  leones  et  cetera  huius- 
modi;  fumus  bipedes,  sicuti  sunt  homines. 

29.  Quis  igitur  ista  ordinauit?  quis  distribuit  atque  dis- 
tinxit? quis  numerum,  qualitatem,  formas,  uitam  dedit?  haec 
enim  omnia  per  se  ipsa  bona  sunt  nec  inuenitur,  unde  cuique 
20  naturae  nisi  ab  omnium  bonorum  deo  auctore  tribuantur,  non 
enim  sicut  chaos  describere,  uel  quo  modo  insinuare  etiam 
poetae  solent  informem  quandam  materiem  sine  specie,  sine 
qualitate,  sine  mensuris,  sine  numero  et  pondere,  sine  ordine 
ac  distinctione  confusum  nescio  quid  atque  omnino  expers 
25  omni  qualitate,  — unde  illud  quidam  doctores  graeci  arcoiov 
uocant  — non  ergo  sic  isti  hanc  quam  uocant  terram  tenebra- 

1 mens  om.  P atque]  et  HCSb  origo  (ri  s.  I.  m.  2)  H haecque  H 
hecquefr  heque  T 3 uocant??  4 aquae]  atque  H 8 iste  T 9 nihil*ominus 

sicut  natantes  b 14  uentos  sicut  b 15  ignes  HTVCSb  16  fumum  b 

m 

18  qualitate  (m  add.  m.  1 ) P qualitates  HTVCSb  19  ipsu  T 20  K H 

21  cahos  S describeremus  b uel  om.  b quoquo  HVb  etia  insinuare  b 

22  quadam  P materiam  SVC  23  mensura?)  sine  antejmm  ero  om.HTCS 

25  omnis  qualitatis  T greci  P grecia  H 1 grece  T u’bi  gra  P wtoiov] 
apaeon  P poeeton  H pote6n  T poeton  SVEb  peton  L epoton  Cl 

26  uocantur  T 


230 


S.  Aureli  Augustini 


rum  insinuare  conantur,  sed  omnino  aliter  longeque  diuerse 
atque  contrarie  latus  lateri  adiungunt  atque  conliniant : naturas 
quinque  numerant,  distingunt,  ordinant,  qualitatibus  propriis 
enuntiant  nec  eas  desertas  infecundasque  esse  permittunt,  sed 
suis  inhabitatoribus  conplent  eisque  ipsis  formas  congruas  et 
suis  habitationibus  adcommodatas  adtribuunt  et  quod  antecellit 
omnibus,  uitam.  haec  tanta  bona  enumerare  et  ab  auctore 
omnium  bonorum  deo  aliena  esse  dicere,  hoc  est  nec  in  rebus 
agnoscere  tantum  ordinis  bonum  nec  in  se  tantum  erroris 
malum. 

30.  Sed  ista,  inquit,  genera  quinque  illas  naturas 
inhabitantia  saeua  erant  atque  pestifera,  quasi  ego  in 
eis  saeuitiam  pestemque  laudauerim.  ecce,  ego  tecum  uitupero, 
quae  in  illis  mala  esse  criminaris,  lauda  tu  mecum,  quae  in 
illis  bona  ipse  commemoras : ita  uidebis  bona  malis  permixta 
te  uelle  constituere  pro  summo  et  extremo  malo,  uitupero 
ibi  tecum  pestem,  lauda  ibi  mecum  salutem;  non  enim  genera 
illa  uel  gigni  uel  nutriri  uel  inhabitare  illam  terram  sine 
aliqua  salute  potuissent,  uitupero  ibi  tecum  tenebras,  lauda 
ibi  mecum  fecunditatem;  tenebras  enim  dicis  inaestima- 
biles* et  addis  tamen  „cum  propriis  fetibus,*  quamquam 
tenebrae  non  sunt  corporeae  totum  que  hoc  nomen  lucis  ab- 
sentia est,  sicut  nuditas  carere  uestitu  et  inanitas  uacare  cor- 
poris plenitudine ; ac  propterea  tenebrae  nihil  gignere  potue- 
runt, quamuis  terra  potuerit  tenebrosa,  id  est  carens  luce 
aliquid  gignere,  sed  interim  hoc  omittamus,  fetus  tamen  ubi 

et  infecundas  TP  5 eisdeque  b 6 inhabitatioibus  b adcomodas  HTBb 

exoriuntur,  et  temperamentum  est  aptum  saluti  et  quaedam 
concordia  numerosa  ordinat  atque  in  unitatem  coaedificat 
membra  nascentium  sibimet  inuicem  moderationis  pace  con- 
gruentia. quae  omnia  quis  non  intellegat  maiore  laude  quam 
5 tenebras  uituperatione  dignanda?  uitupero  ibi  tecum  caenum 
turbidum  aquarum,  lauda  ibi  mecum  et  ipsam  speciem  quali- 
tatemque aquarum  et  inhabitatorum  natantium  membra  con- 
gruentia, uitam  corpus  continentem  et  regentem  et  omne 
temperamentum  sui  generis  ualetudini  adcommodatum.  quan- 
10  tumuis  enim  aquas  caenosas  turbidasque  reprehendas,  eo  tamen, 
quod  tales  aquas  dicis,  ut  animantia  sua  possent  et  gignere 
et  continere,  speciem  illis  qualiscumque  corporis  et  partium 
similitudinem,  qua  in  unam  formantur  pacanturque  qualitatem, 
auferre  non  potes,  quia  si  abstuleris,  nullum  erit  corpus : 
is  quae  omnia,  si  es  homo,  sentis  esse  laudanda,  et  quantumuis 
illorum  inhabitatorum  saeuitiam  et  inter  se  impetus  dilacera- 
tionis et  uastationis  exaggeres,  non  eis  tamen  adimis  numerosos 
formarum  terminos,  quibus  sibi  singula  eorum  corpora  mem- 
brorum parilitate  pacata  sunt,  et  temperamentum  salutis,  et 
20  moderamen  animae  partes  sui  corporis  in  unitatem  amicitiae 
concordiaeque  redigentis : quae  si  humano  sensu  intueris, 
uides  plus  esse  laudanda  quam  illa  uituperanda,  quae  displi- 
cent. uitupero  ibi  tecum  horrorem  uentorum,  lauda  ibi  mecum 
eorundem  uentorum  spirabilem  nutricemque  naturam  et  speciem 
25  corporis  conuenientia  partium  continuati  atque  diffusi : quibus 
rebus  omnibus  illos  inhabitatores  suos  poterant  et  gignere  et 
alere  et  salubriter  continere  eorumque  inhabitatorum,  cum 
cetera,  quae  in  omnibus  animantibus  superiore  ratione  laudata 

sunt,  tum  proprie  inpigros  et  faciles  unde  uelint  et  quo  uelint 
transitus  et  alarum  in  uolatu  concordem  nisum  et  non  in- 
parem  motum,  uitupero  ibi  tecum  corruptionem  ignis,  lauda 
ibi  mecum  genitabilem  ignem  et  uigentem  oportunamque  eius 
temperationem  nascentibus,  et  ut  coalescerent  et  ut  suis  nu-  5 
meris  liniamentisque  perficerentur  et  ut  uiuere  atque  habitare 
ibi  possent : quae  omnia  non  solum  in  ignis  habitatione,  sed 
in  ipsis  quoque  habitantibus  miranda  et  laudanda  esse  cognoscis, 
uitupero  ibi  tecum  obscuritatem  fumi  et  inmanitatem  principis, 
qui  in  eo,  sicut  dicis,  morabatur,  lauda  ibi  mecum,  quod  uel  10 
in  ipso  fumo  nullam  partem  inuenis  dissimilem  ceteris,  ex 
quo  in  genere  suo  partium  inter  se  suarum  congruentiam 
modumque  custodit,  ut  quadam  unitate  sit  quod  est:  quae 
nemo  sobrie  considerat  et  non  mirabiliter  laudat,  quid?  quod 
etiam  fumo  addis  uim  potentiam  que  generandi,  quando  eidem  15 
quoque  inhabitatores  principes  tribuis,  ut  quod  hic  numquam 
uidimus,  ibi  fumus  fecundus  sit  et  salubrem  suis  habitatoribus 
praebeat  mansionem. 

31.  Quod  etiam  in  ipso  fumi  principe  inmanitatem  solam 
aduertisti,  quam  uituperares,  nonne  debuisti  adtendere  cetera,  23 
quae  te  in  eius  naturae  laudem  cogerent?  habebat  enim  ani- 
mam et  corpus,  illam  uiuificantem,  hoc  uita  inspiratum,  cum 
illa  regeret,  hoc  obtemperaret;  illa  praeiret,  hoc  subsequeretur; 
illa  contineret,  hoc  non  difflueret;  illa  moueret  in  numeros, 
hoc  numerosa  membrorum  conpagine  constabiliretur,  nonne  25 
te  ad  laudem  mouet  in  hoc  uno  principe  uel  pax  ordinata 
uel  ordo  pacatus  ? quod  autem  de  uno  dictum  est,  hoc  de 
ceteris  intellegi  licet,  sed  enim  erat  in  alios  ferus  et  inmanis. 
non  hoc  laudo,  sed  tanta  illa,  quae  non  uis  adtendere.  quae 

si  uel  admonitus  intuetur  atque  considerat,  quisquis  Manichaeo 
temere  credidit,  sine  dubitatione  cognoscit,  cum  de  istis  na- 
turis loquitur,  de  bonis  quibusdam  se  loqui,  sed  non  summis 
et  infabricatis,  sicuti  est  deus  una  trinitas,  neque  de  his 
5 fabricatis,  quae  sublimiter  ordinata  sunt,  sicuti  sunt  angeli 
sancti  et  beatissimae  potestates,  sed  de  infimis  et  pro  sui 
generis  modulo  in  imo  rerum  ordinatis  bonis : quae  dum  con- 
parantur  superioribus,  uituperandae  ab  inperitis  existimantur, 
et  dum  consideratur,  quantum  his  desit  boni,  quod  illis  adest, 
10  eiusdem  boni  absentia  mali  nomen  tenet,  et  ego  quidem  pro- 
pterea  sic  de  istis  naturis  disputo,  quoniam  ea  nominantur, 
quae  in  hoc  mundo  nota  nobis  sunt,  nouimus  enim  tenebras, 
aquas,  uentos,  ignem,  fumum ; nouimus  etiam  animalia  ser- 
pentia, natantia,  uolantia,  quadrupedia,  bipedia : in  quibus 
15  omnibus  exceptis  tenebris,  quae,  ut  dixi,  nihil  sunt  aliud 
quam  lucis  absentia,  quae  oculis  non  uidendo  discernuntur 
— sicut  silentium  auribus  non  audiendo  — non  quia  tenebrae 
sunt  aliquid,  sed  quia  lux  non  est  — sicut  non  quia  silen- 
tium est  aliquid,  sed  quia  sonus  non  est  — exceptis  ergo 
20  tenebris  in  hac  enumeratione  ceterae  naturae  sunt  et  omnibus 
notae,  quarum  speciem,  quia,  in  quantumcumque  est,  lauda- 
bilis et  bona  est,  nemo  prudens  abalienat  ab  auctore  omnium 
bonorum  deo. 

32.  Nam  ille  Manichaeus,  sicut  uoluit  naturas,  quas  hic 
25  didicit,  ordinare  in  phantasmatibus  suis  uelut  in  gente  tene- 
brarum, omnino  falsus  esse  conuincitur.  primo  quia  tenebrae 
nihil  possunt  gignere,  ut  dictum  est.  sed  non,  inquit,  tales 

erant  illae  tenebrae,  quales  hic  nosti,  unde  ergo  me  de  illis 
doces  ? an  forte  tam  uerbosus  doctrinae  pollicitator  cogis,  ut 
credam?  sed  fac  me  credere,  illud  tamen  scio,  quod  si  non 
habebant  aliquam  speciem,  sicut  istae  iron  habent,  nihil  gene- 
rare potuerunt ; si  autem  habebant,  meliores  erant,  tu  autem 
cum  dicis  non  fuisse  tales,  quasi  peiores  aliquas  credi  cupis, 
posses  dicere  etiam  silentium,  quod  sic  est  auribus  ut  tenebrae 
oculis,  aliqua  ibi  surda  uel  muta  animalia  genuisse,  ut,  cum 
tibi  diceretur  non  esse  aliquam  naturam  silentium,  responderes 
„sed  non  tale  silentium,  quale  hic  nosti,  “ ut  omnino  quod 
uelles,  diceres  eis,  quos  semel,  ut  tibi  crederent,  decepisses, 
quamquam  id,  quod  eum  induxit,  ut  in  tenebris  serpentia 
nata  esse  confingeret,  in  ipsis  quidem  primordiis  nascentium 
potuit  bene  animaduerti.  sed  sunt  serpentes,  qui  tam  acute 
uident  et  sic  praesentia  lucis  exultant,  ut  grauissimum  testi- 
monium contra  eum  dicere  uideantur.  deinde  in  aquis  natantia 
facile  fuit  hic  discernere  et  ad  illa  transferre  phantasmata ; sic 
et  in  uentis  uolantia,  quoniam  huius  crassioris  aeris  inpulsus, 
in  quo  aues  uolitant,  uentus  dicitur;  in  igni  uero  quadru- 
pedia unde  illi  fingere  in  mentem  uenerit,  nescio,  et  tamen 
non  frustra  hoc  dixit,  sed  parum  adtendit  et  errauit  nimis, 
hanc  enim  solent  rationem  reddere,  quod  quadrupedes  edaces 
sint  et  in  concubitum  multum  ferueant.  sed  multi  homines 
edacitate  sua  superant  quemlibet  quadrupedem , qui  certe 
bipedes  sunt,  quos  non  ignis,  sed  fumi  esse  filios  dicit,  anse- 
ribus uero  non  facile  quicquam  edacius  inuenitur;  quos  siue 
in  fumo  ponat,  quia  bipedes  sunt,  siue  in  aquis,  quia  natare 
amant,  siue  in  uentis,  quia  pennati  sunt,  et  interdum  uolant: 

ad  ignem  certe  secundum  eius  distinctionem  non  pertinent, 
quod  autem  adtinet  ad  feruorem  concubitus,  credo  eum  ani- 
maduertisse  hinnientes  equos  et  saepe  morsis  frenis  raptos 
in  feminas : quod  animaduersum  dum  uult  cito  scribere,  non 
5 adtendit  passerem  parietinum,  in  cuius  conparatione  quiuis 
admissarius  frigidissimus  inuenitur.  bipedes  uero  in  fumo  cum 
ab  eis  quaeritur  quare  ordinauerit,  respondent  elatum  et 
superbum  esse  bipedum  genus;  hinc  enim  homines  trahere 
originem  dicunt;  et  quoniam  fumus  globosus  et  quasi  tumi- 
10  dus  in  auras  erigitur,  superbis  esse  similem  non  absurde  ad- 
tenderunt.  quae  animaduersio  sufficere  debuit  ad  aliquam 
similitudinem  dandam  de  superbis  hominibus,  siue  allegoriam 
uel  formandam  uel  intellegendam,  non  tamen,  ut  ideo  bipedes 
animantes  in  fumo  et  de  fumo  nati  esse  credantur,  nam  et 
15  in  puluere  nasci  debuerunt,  quia  saepe  non  minore  ambitu 
et  elatione  surgit  in  caelum;  et  in  nebulis,  quia  plerumque 
de  terra  ita  exhalantur,  ut  longe  intuentibus  incertum  etiam 
faciant,  fumusne  an  nebulae  sint,  postremo  cur  in  aquis  et 
uentis  de  habitandi  patientia  ad  habitatores  ductum  est  argu- 
20  mentum  ? quia  uidemus  et  natantia  in  aquis  et  uolantia  in 
uentis  uiuere.  ignis  uero  et  fumus  non  deterruit  hominem 
mentientem,  ut  puderet  eum  tales  ibi  habitatores  constituere, 
quibus  nihil  constitueretur  absurdius  ? nam  quadrupedem  ignis 
incendit  atque  corrumpit  et  bipedes  fumus  offocat  et  necat. 
25  uel  hinc  certe  cogitur  fateri  se  meliores  dicere  in  gente  tene- 
brarum istas  fuisse  naturas,  ubi  uult  omnia  peiora  credi, 
siquidem  ibi  gignebat  ignis  quadrupedem  et  nutriebat  et  con- 
tinebat innoxie  uel  etiam  commodissime,  similiter  et  fumus 

bipedes  suos  clementissimo  sinu  editos  non  solum  sine  molestia, 
sed  uitaliter  atque  indulgenter  usque  in  illum  principatum  educaue- 
rat  et  continebat,  ita  ostenduntur  ista  mendacia  animaduersione 
rerum,  quae  uidentur  in  mundo,  sed  minus  diligenti  minusque 
sollerti  carnali  sensu  concepta  et  phantasmatis  parturita  et 
temeritate  edita  atque  conscripta  haereticorum  numerum  auxisse. 

33.  Sed  illo  genere  magis  urgendi  sunt,  ut  intellegant,  si 
possunt,  quam  uere  in  catholica  dicatur  omnium  naturarum 
esse  auctorem  deum,  quo  de  genere  superius  agebam,  cum 
dicerem:  uitupero  tecum  pestem,  caecitatem,  caenositatem 
turbidam,  horribilem  uehementiam,  corruptibilitatem,  inmani- 
tatem  principum  et  his  similia;  lauda  tu  mecum  speciem, 
distinctionem,  ordinationem,  pacem,  unitatem  formarum,  mem- 
brorum congruentias  et  numerosas  parilitates,  uitalia  spira- 
menta et  nutrimenta,  temperamentum  salutis,  regimen  et 
moderamen  animae  famulatusque  corporum,  similitudinem 
concordiamque  partium  in  singulis  naturis  uel  quae  habitabant 
uel  quae  habitabantur  et  cetera  huiusmodi.  sic  enim  intelle- 
gunt, si  tamen  sine  pertinacia  uelint  adtendere,  iam  et  bona 
et  mala  se  miscere,  cum  loquuntur  de  illa  terra,  ubi  solum 
et  summum  malum  fuisse  crediderunt,  itaque,  si  tollantur  illa, 
quae  mala  enumerata  sunt,  bona  illa,  quae  laudata  sunt,  sine 
ulla  uituperatione  remanere;  si  autem  bona  ipsa  tollantur, 
nullam  remanere  naturam,  ex  quo  iam  uidet,  qui  potest  ui- 
dere,  omnem  naturam,  in  quantum  natura  est,  bonum  esse, 
quia  ex  una  eademque  re,  in  qua  et  ego,  quod  laudarem,  et 
ille,  quod  uituperaret,  inuenit,  si  tollantur  ea,  quae  bona 
sunt,  natura  nulla  erit;  si  autem  tollantur  ea,  quae  displicent, 

incorrupta  natura  remanebit,  tolle  de  aquis,  ut  sint  caenosae 
et  turbidae,  remanent  aquae  purae  atque  tranquillae ; tolle  de 
aquis  partium  concordiam,  non  erunt  aquae,  si  ergo  malo  illo 
adempto  manet  natura  purgatior,  bono  autem  detracto  non 
5 manet  ulla  natura,  hoc  ibi  facit  naturam,  quod  bonum  habet ; 
quod  autem  malum,  non  natura,  sed  contra  naturam  est.  tolle 
de  uentis  horrorem  et  nimium  inpetum,  qui  tibi  displicet, 
potes  cogitare  uentos  lenes  atque  moderatos ; tolle  de  uentis 
partium  similitudinem,  qua  eorum  corpus  in  unitatem  conti- 
10  nuatur  et  sibi  pacatur,  ut  corpus  sit,  nulla  suberit  natura, 
quam  cogites,  longum  est  persequi  cetera;  sed  manifestum 
est  eis,  qui  nullo  studio  partium  iudicant,  cum  istae  naturae 
commemorantur,  adiungi  eis  quaedam,  quibus  displiceant; 
quae  cum  detrahimus,  naturae  meliores  manent,  unde  intelle- 
15  gitur  eas,  in  quantum  naturae  sunt,  bonas  esse,  quia  cum  eis 
uicissim  omne,  quod  bonum  habent,  detraxeris,  naturae  nullae 
erunt,  animaduertite  etiam,  qui  recte  uultis  iudicare,  illum 
quoque  principem  inmanem ; cui  si  auferatur  inmanitas,  ad- 
tendite  quanta  laudabilia  remanebunt:  conpago  corporis,  mem- 
20  brorum  hinc  atque  inde  congruentia,  formae  unitas  et  pax 
contextarum  inter  se  partium,  animae  regentis  et  uegetantis 
famulantisque  et  uegetati  corporis  ordo  et  dispositio,  quae 
omnia  si  auferantur,  et  si  qua  forte  minus  enumeraui,  nulla 
prorsus  natura  subsistet. 

25  34.  Sed  fortasse  dicatis  illa  mala  de  talibus  naturis  non 

posse  auferri  et  ideo  naturalia  debere  accipi,  non  nunc  quae- 
ritur, quid  possit  uel  non  possit  auferri,  sed  certe  non  paruum 
lumen  est  ad  intellegendum  omnes  naturas,  in  quantum  na- 
turae sunt,  bonas  esse,  quod  sine  illis  malis  cogitari  bona 

illa  possunt,  sine  bonis  autem  illis  nulla  natura  cogitari 
potest,  nam  sine  turbatione  caeni  possum  aquas  cogitare, 
sine  pace  autem  continuatarum  partium  nulla  species  corporis 
animo  occurrit,  aut  ullo  modo  sentiri  potest,  ac  per  hoc  nec 
illae  caenosae  aquae  sine  isto  bono  esse  potuerunt,  quo  bono 
fiebat,  ut  aliqua  natura  corporea  posset  esse,  nam  quod  dicitis, 
quod  illa  mala  de  naturis  talibus  non  possunt  auferri,  respon- 
detur. quod  et  illa  bona  de  naturis  talibus  non  possunt  auferri, 
cur  ergo  istas  res  propter  mala,  quae  auferri  non  posse  arbi- 
tramini, mala  naturalia  uocare  uultis,  propter  ea  bona  uero,  quae 
auferri  non  posse  conuincimini,  bona  naturalia  uocare  non  uultis? 

Restat,  ut  quaeratis  — nam  ipsa  solet  esse  uox  ultima  — 
unde  sint  illa  mala,  quae  mihi  quoque  displicere  dicebam, 
respondebo  fortasse,  si  uos  prius  dixeritis,  unde  sint  illa  bona, 
quae  uos  quoque  laudare  cogimini,  si  absurdissimi  cordis  esse 
non  uultis.  sed  quid  ego  istud  quaeram,  cum  utrique  fateamur 
omnia,  quaecumque  et  quantacumque  bona  sunt,  ab  uno  esse 
deo,  qui  summe  bonus  est?  resistite  ergo  uos  ipsi  Manichaeo, 
qui  tot  et  tanta  bona,  quae  commemorauimus  iusteque  lauda- 
uimus,  pacem  concordiamque  partium  in  unaquaque  natura, 
salutem  ualentiamque  animantium  et  cetera,  quae  repetere 
iam  piget,  ita  in  terra  conmenticia  tenebrarum  esse  arbitratus 
est,  ut  ab  illo  deo,  quem  bonorum  omnium  fatetur  auctorem, 
alienare  conaretur,  non  enim  ea  bona  uidit,  dum  hoc  solum 
adtendit,  quod  displiceret,  tamquam  si  quispiam  leonis  fremitu 
exterritus  et  eum  intuens  trahentem  ac  dilaniantem  pecorum 
aut  hominum  corpora,  quaecumque  adprehendisset,  puerili 
quadam  infirmitate  animi  tanto  timore  percelleretur,  ut  solam 
feritatem  leonis  intuens  atque  saeuitiam,  cetera  eius  neglegens 
omnino  atque  praeteriens  naturam  illius  animantis  non  tantum 

malum,  sed  magnum  malum  esse  clamaret,  tanto  scilicet  ex- 
aggeratius, quanto  timidius ; at  si  edomita  feritate  duci  leonem 
mansuetum  uideret,  praesertim  si  numquam  antea  fuisset  de 
illa  bestia  territus,  tunc  uacaret  securo  atque  intrepido  leonis 
5 pulchritudinem  considerare  atque  laudare,  de  quo  ego  nihil 
dicam,  nisi  quod  ad  rem  maxime  pertinet,  fieri  posse,  ut  aliqua 
natura  offendat  ex  aliquo  et  in  totam  nascatur  odium,  cum 
manifestum  sit  multo  meliorem  esse  speciem  uerae  ac  uiuae 
bestiae,  etiam  cum  terret  in  siluis,  quam  imitatae  atque 
10  simulatae,  cum  in  pariete  picta  laudatur,  hoc  ergo  errore 
ille  nos  non  decipiat  nec  caecos  faciat  ad  considerandas  na- 
turarum species,  cum  quaedam  in  eis  ita  reprehendit,  ut  omni 
ex  parte  cogat  displicere,  quod  omni  ex  parte  reprehendere 
non  potest,  atque  hoc  modo  animum  ad  aequum  iudicium 
15  conponentes  quaeramus  iam,  unde  sint  cum  illis  bonis  mala, 
quae  me  quoque  inprobare  dicebam,  quod  facilius  uidebimus, 
si  in  unum  nomen  potuerimus  cuncta  conferre. 

35.  Quis  enim  dubitet  totum  illud  quod  dicitur  malum 
nihil  esse  aliud  quam  corruptionem?  possunt  quidem  aliis 
20  atque  aliis  uocabulis  alia  atque  alia  mala  nominari,  sed  quod 
omnium  rerum  malum  sit,  in  quibus  mali  aliquid  animaduerti 
potest,  corruptio  est.  sed  corruptio  peritae  animae  inperitia 
uocatur;  corruptio  prudentis  inprudentia;  corruptio  iustae  in- 
iustitia ; corruptio  fortis  ignauia ; corruptio  quietae  atque 
25  tranquillae  cupiditas  uel  metus  uel  tristitia  uec  iactantia ; 
deinde  in  corpore  animato  corruptio  sanitatis  dolor  et  morbus ; 
corruptio  uirium  lassitudo ; corruptio  quietis  labor ; deinde  in 
ipso  solo  corpore  corruptio  pulchritudinis  foeditas ; corruptio 
rectitudinis  prauitas ; corruptio  ordinis  peruersitas ; corruptio 

2 at]  et  T *domita  (e  er.)  P duci]  dulce  b 3 mansuetumque  b an- 

integritatis  discissio  aut  fractura  aut  diminutio.  longum  est 
et  difficile  et  harum  rerum,  quas  commemoraui.  et  aliarum 
innumerabilium  omnes  corruptiones  nominatim  enuntiare,  cum 
etiam  multae,  quae  dicuntur  in  corpore,  possint  et  in  anima 
dici  et  innumerabilia  sint,  in  quibus  propria  uocabula  corruptio 
teneat,  uerumtamen  uidere  iam  facile  est  nihil  nocere  corrup- 
tionem, nisi  quod  labefacit  naturalem  statum,  et  ideo  eam 
non  esse  naturam,  sed  contra  naturam,  quodsi  non  inuenitur 
in  rebus  malum  nisi  corruptio  et  corruptio  non  est  natura, 
nulla  utique  natura  malum  est. 

Sed  si  hoc  forte  intellegere  non  ualetis,  illud  adtendite, 
quod  omne,  quod  corrumpitur,  bono  aliquo  minuitur,  quia  si 
non  corrumperetur,  incorruptum  esset ; si  uero  etiam  non 
posset  omnino  corrumpi,  incorruptibile  esset,  necesse  est 
autem,  ut  siue  incorruptio  siue  incorruptibilitas  bonum  sit, 
si  malum  est  corruptio,  sed  nunc  de  incorruptibili  natura 
nulla  quaesito  est;  de  his  agitur,  quae  possunt  corrumpi 
quae  dum  non  corrumpuntur,  incorrupta  dici  possunt,  incor- 
ruptibilia non  possunt,  illud  enim  solum  incorruptibile  proprie 
dicitur,  quod  non  tantum  non  corrumpitur,  sed  etiam  nulla 
ex  parte  corrumpi  potest,  incorrupta  ergo  quaecumque  sunt 
et  tamen  corrumpi  possunt,  cum  corrumpi  coeperint,  eo  ipso 
bono  minuuntur,  quo  incorrupta  erant,  et  magno  quidem  bono, 
quia  magnum  malum  est  corruptio ; et  quamdiu  in  eis  augeri 
corruptio  potest,  tamdiu  habent  bonum,  quo  minuantur,  qua- 
propter naturae  illae,  quas  in  terra  tenebrarum  fuisse  confingit, 
aut  poterant  corrumpi  aut  non  poterant,  si  non  poterant,  in- 
corruptibiles erant,  quo  bono  superius  nihil  est.  si  poterant, 
aut  corrumpebantur,  aut  non  corrumpebantur;  si  non  cor- 
rumpebantur, incorruptae  erant,  quod  uidemus  dici  sine  magna 
laude  non  posse ; si  autem  corrumpebantur,  minuebantur  illo 

tam  magno  bono ; si  minuebantur  quo  bono,  liabebant  bonum, 
quo  minuerentur,  quodsi  habebant  bonum,  non  erant  naturae 
illae  summum  malum  et  omnis  Manichaei  fabula  falsa  est. 

36.  Sed  quoniam  quaesiuimus,  quid  esset  malum,  neque 
5 hoc  naturam,  sed  contra  naturam  esse  cognouimus,  conse- 
quenter quaerendum  est,  unde  sit : quod  ille  si  fecisset,  minus 
fortasse  in  has  tanti  erroris  angustias  laberetur.  praepropere 
quippe  ac  praepostere  quaesiuit,  unde  esset,  quod  primo  non 
quaesierat,  quid  esset ; et  ideo  nullo  modo  potuerunt  quaerenti 
io  occurrere  nisi  uana  phantasmata,  quibus  difficile  animus  car- 
nalibus sensibus  multum  pastus  exuitur,  dicet  ergo  aliquis 
non  iam  certare,  sed  non  errare  desiderans : unde  est  ista 
corruptio,  quod  quasi  generale  malum  rerum  bonarum,  sed 
tamen  corruptibilium  esse  conperimus  ? qui  talis  quaerit,  cito 
t5  inuenit  magno  ardore  uerum  petens  et  constanti  perseuerantia 
pulsans  pie.  per  homines  enim  commemoratio  aliqua  signis 
uerborum  fieri  potest;  docet  autem  unus  uerus  magister, 
ipsa  incorruptibilis  ueritas,  solus  magister  interior : qui  etiam 
exterior  factus  est,  ut  nos  ab  exterioribus  ad  interiora  reuo- 
20  caret,  et  formam  serui  accipiens,  ut  surgentibus  eius  subli- 
mitas innotesceret,  iacentibus  humilis  adparere  dignatus  est. 
in  eius  nomine  subplices  simus  et  per  eum  misericordiam 
patris  inplorantes  ista  quaeramus,  primo  enim  breuissime 
responderi  potest  quaerentibus,  unde  corruptio  est,  cum  di- 
25  citur:  ex  eo,  quod  hae  naturae,  quae  corrumpi  possunt,  non 
de  deo  genitae,  sed  ab  illo  de  nihilo  factae  sunt:  quas  quo- 
niam bonas  superior  ratio  demonstrauit,  nemo  potest  recte 

dicere  „non  fecisset  dens  bona" ; si  autem  dixerit  „ summe  bona 
ea  fecisset"  oportet  intellegat  summum  bonum  ipsum  esse, 
qui  fecit  haec  bona. 

37.  Quid  mali,  inquis,  fieret,  si  et  ista  fierent  summe  bona? 
et  tamen  si  quis  ex  nobis  quaereret  accepto  et  credito  deo 
patre  summo  bono,  si  esset  aliud  summe  bonum,  unde  esse 
nobis  pie  uideretur,  nullo  modo  recte  responderemus  nisi  de 
deo  patre,  qui  summe  bonus  est.  quod  ergo  de  illo  est, 
meminerimus  natum  de  illo  esse,  non  ab  eo  factum  de  nihilo, 
et  ideo  et  hoc  summe,  id  est  incorruptibiliter  bonum  esse, 
uidemusque  iniuste  flagitari,  ut  tam  summe  bona  sint,  quae 
fecit  de  nihilo,  quam  summe  bonus  est,  quem  de  se  genuit: 
quem  nisi  unum  genuisset,  non  id,  quod  ipse  est,  genuisset, 
quia  ipse  unus  est.  quapropter  unico  quidem  filio,  per 
quem  facta  sunt  a patre  omnia  bona  de  nihilo,  inperite  atque 
inpie  fratres  quaeruntur,  nisi  ex  eo,  quod  in  homine  adparere 
dignatus  est.  nam  ideo  et  unigenitus  in  scripturis  et  primo- 
genitus dicitur:  unigenitus  a patre,  primogenitus  ex  mortuis, 
et  uidimus,  inquit,  gloriam  eius  tamquam  unigeniti  a 
patre,  pleni  gratia  et  ueritate,  et  Paulus  dicit:  ut  sit 
ipse  primogenitus  in  multis  fratribus. 

Quodsi  dixerimus  „non  iam  essent  ista  bona,  quae  de 
nihilo  facta  sunt,  sed  tantummodo  dei  natura  esset",  inuide- 
bimus  tantis  bonis  et  uox  inpia  est,  iniuriam  putare  non  hoc 
esse,  quod  deus  est,  et  ideo  nolle  esse  aliquod  bonum,  quo- 
niam ei  praeponitur  deus,  quaeso,  patere,  natura  animae  ratio- 
nalis, aliquanto  minus  te  esse  quam  deus  est,  et  tanto  minus, 

19  Ioh.  1,  14  20  Rom.  8,  29 

ut  post  ipsum  te  melius  aliquid  non  sit,  patere,  inquam,  et 
mitesce  illi,  ne  te  adhuc  repellat  in  infima,  ubi  per  angustias 
poenales  etiam  atque  etiam  bonum,  quod  es,  uilescat  tibi, 
superba  es  in  deum,  si  indignaris,  quod  te  antecedit,  et  nimis 
5 contumeliose  de  illo  sentis,  si  non  ineffabiliter  gratularis  tam 
magnum  bonum  esse  te,  ut  solus  sit  ille  praestantior.  quo 
constituto  atque  firmato  illud  ne  dixeris : me  solam  naturam 
deus  facere  debuit;  nollem,  ut  post  me  aliquid  boni  fieret, 
non  enim  quod  bonum  est  post  deum,  iam  debuit  esse  nouis- 
10  simum,  et  hinc  maxime  adparet,  quantam  tibi  tribuerit  digni- 
tatem, quod  deus,  qui  solus  tibi  naturaliter  dominatur,  fecit 
alia  bona,  quibus  tu  quoque  dominareris,  nec  mireris,  quod 
nunc  tibi  non  omni  modo  seruiunt  et  te  aliquando  etiam 
cruciant,  quia  dominus  tuus  maiorem  habet  potestatem  in  ea, 
is  quae  tibi  seruiunt,  quam  tu  ipsa,  tamquam  in  seruos  seruorum 
suorum,  quid  ergo  mirum,  si  tibi  peccanti,  id  est  non  obtem- 
peranti domino  tuo  poenalia,  quibus  dominabaris,  effecta  sunt? 
quid  enim  tam  iustum  et  quid  iustius  deo  ? hoc  namque 
humana  natura  in  Adam  meruit,  de  quo  nunc  non  est  dispu- 
20  tandi  locus ; sed  tamen  dominator  iustus  et  iustis  praemiis  et 
iustis  subpliciis  adprobatur  beatitate  recte  uiuentium  poenaque 
peccantium,  nec  tamen  sine  misericordia  derelicta  es,  quae  certis 
rerum  temporumque  mensuris  uocaris,  ut  redeas,  ita  recto  mode- 
ramine altissimi  conditoris  usque  ad  bona  terrena  peruentum 
25  est,  quae  corrumpuntur  et  reformantur,  ut  haberes  subplicio 
mixta  solatia,  ut  et  laudares  deum  delectata  ordine  bonorum, 
et  refugeres  in  eum  exercitata  experimentis  malorum,  ita  in 
quantum  tibi  terrena  seruiunt,  docent  te  esse  dominam  suam; 
in  quantum  autem  molesta  sunt,  docent,  ut  seruias  domino  tuo. 

38.  Quapropter  quamuis  sit  malum  corruptio  et  quamuis 
non  sit  a conditore  naturarum,  sed  ex  eo  sit,  quod  de  nihilo 
factae  sunt,  tamen  etiam  ipsa  illo  regente  et  gubernante 
omnia,  quae  fecit,  sic  ordinata  est,  ut  non  noceat  nisi  naturis 
infimis  ad  subplicium  damnatorum  et  exercitationem  admoni- 
tionemque redeuntium,  ut  inhaereant  deo  incorruptibili  mane- 
antque  incorrupti,  quod  unum  est  bonum  nostrum,  sicut  per 
prophetam  dicitur:  mihi  autem  inhaerere  deo  bonum  est. 
neque  illud  dixeris:  non  faceret  deus  naturas  corruptibiles, 
in  quantum  enim  naturae  sunt,  deus  fecit;  in  quantum  autem 
corruptibiles,  non  deus  fecit;  non  est  enim  ab  illo  corruptio, 
qui  solus  est  incorruptibilis,  si  haec  capis,  gratias  age  deo ; 
si  non  capis,  quiesce  et  noli  temere  nondum  intellecta  damnare 
subplexque  illi,  qui  lumen  est  mentis,  adtende,  ut  intellegas, 
cum  enim  dicitur  „ natura  corruptibilis/  non  unum,  sed  duo 
nomina  dicuntur,  item  cum  dicitur  „deus  fecit"  de  nihilo, 
non  unum,  sed  duo  nomina  audimus,  redde  ergo  istis  singulis 
illa  singula,  ut  cum  audis  naturam,  ad  deum  pertineat,  cum 
audis  corruptibilem,  ad  nihilum,  ita  tamen,  ut  ipsae  corrup- 
tiones, quamuis  non  sint  ex  dei  arte,  in  eius  tamen  potestate 
sint  disponendae  pro  rerum  ordine  et  meritis  animarum,  ideo 
recte  dicimus  ab  illo  esse  praemium  atque  subplicium.  ita 
enim  non  fecit  corruptionem,  ut  possit  corruptioni  eum  dare, 
qui  corrumpi  meruerit,  id  est  qui  se  ipse  coeperit  peccando 
corrumpere,  ut  cruciantem  sentiat  corruptionem  inuitus,  qui 
blandientem  commisit  uolens. 

39.  Non  enim  in  uetere  testamento  tantum  scriptum  est: 
ego  facio  bona  et  condo  mala,  sed  euidentius  in  nouo, 

8 Ps.  72,  28  28  Es.  45,  7 

2 (eo)  sit]  ista  ST1  Tb  3 facte  T sint  V 5 dampnatorum  TV  ammoni- 
tionemque  PF  6 Iheredo  b inhereant  TP  maneant  b 10  fecit 
deus  HTRb  11  non  enim  est  b 14  est  om.  b metis  accedat  b 
15  quum  P dicitur  eni  HT  16  quum  P de]  ex  b 17  audiuimus  Tb 
18  quum  P 19  ipse  T 21  disponende  T 23  non  om.  b (in  mg.  ah  non) 
24  meruit  Vb  ipsum  Vb  ceperit  T peccando]  pdicando  P1  25  sen- 
tiant H corrup.  sentiat  F 26  blandientem  illicita  oblectatione 
concupiscentia  uolens  comisit  b 27  ueteri  b 28  et  ante  ego  in  P 


5 

io 

15 

20 

25 


V.  Contra  epistulam  fundamenti. 


245 


ubi  dominus  dicit:  nolite  timere  eos,  qui  corpus  occi- 
dunt et  amplius  non  habent,  quid  faciant,  sed  eum 
timete,  qui  cum  corpus  occiderit,  habet  potestatem 
animam  mittere  in  gehennam,  uoluntariae  autem  corrup- 
5 tioni  addi  iudicio  diuino  poenalem  corruptionem  manifestissime 
apostolus  Paulus  adtestatur,  cum  dicit:  templum  enim  dei 
sanctum  est,  quod  estis  uos;  quisquis  templum  dei 
corruperit,  corrumpet  illum  deus,  quod  si  in  uetere  lege 
dictum  esset,  quibus  inuectionibus  isti  inpetum  facerent  accu- 
10  santes  quasi  corruptorem  deum ! quod  uerbum  metuentes 
multi  latini  interpretes  noluerunt  dicere  „corrumpet,*  sed 
dixerunt  „ disperdet*  illum  deus,  et  non  deuiantes  a re  ipsa 
offensionem  uocabuli  deuitarunt.  quamquam  isti  non  minus 
inueherentur  in  perditorem  deum,  si  hoc  in  lege  uetere  aut 
15  prophetis  inuenirent.  sed  graecis  exemplaribus  conuincuntur, 
in  quibus  apertissime  scriptum  est:  quisquis  templum  dei 
corruperit,  corrumpet  illum  deus,  quod  si  quis  ab  eis 
quaerat  quomodo  dictum  sit,  ne  corruptor  putetur  deus,  ex- 
ponunt statim  „ corrumpet*  dictum  esse:  corruptioni  tradet, 
20  uel  si  quo  alio  modo  possunt,  quo  animo  si  essent  in  ueterem 
legem,  et  multa  ibi  miranda  intellegerent  et  nondum  intellecta 
non  cum  odio  lacerarent,  sed  cum  honore  differrent. 

40.  Si  quis  autem  nondum  credit  ex  nihilo  esse  corruptio- 
nem, proponat  sibi  haec  duo  „esse“  et  „non  esse*  quasi  ex 
25  diuersis  partibus  intellegendi  gratia,  ut,  cum  tardis  tardius 
ambulemus,  deinde  uelut  in  medio  constituat  aliquid,  ut  puta 
corpus  animantis,  et  quaerat  hoc  secum,  dum  formatur  illud 

1 Mattii.  10,  28  Luc.  12,  4 6 1 Cor.  8,  17 

s.  I.  add.  m.  2)  H 20  essent  1 issent  (1  issent  s.  I .)  H uetere  lege  P 
22  ocio  V deferrent  CSVb  different  H 23  Capitulu  T si  s.  I.  H, 
om.  TCBVb  si  quis]  quisquis?)  qui  TCBV  nondum]  nonP  26  ut  pote  b 

corpus  et  nascitur,  dum  augetur  eius  species,  nutritur,  con- 
ualescit,  roboratur,  decoratur,  firmatur,  in  quantum  manet  et 
in  quantum  stabilitur,  in  quam  partem  tendat,  utrum  esse, 
an  non  esse : non  dubitabit  esse  quidem  aliquid  in  ipsis  etiam 
primordiis,  sed  quanto  magis  forma  et  specie  et  ualentia 
constabilitur  atque  firmatur,  tanto  magis  fieri,  ut  sit,  et  in 
eam  partem  tendat,  qua  positum  est  esse,  nunc  ergo  incipiat 
corrumpi;  debilitetur  omnis  ille  status,  languescant  uires, 
marcescat  robur,  forma  foedetur,  dissiliat  conpago  membrorum, 
contabescat  et  diffluat  concordia  partium,  quaerat  etiam  nunc 
per  istam  corruptionem  quo  tendat,  utrum  esse,  an  non  esse, 
non  puto  usque  adeo  caecum  et  tardum,  ut  dubitet,  quid  sibi 
ipse  respondeat,  et  non  sentiat,  quanto  magis  quidque  cor- 
rumpitur , tanto  magis  ad  interitum  tendere ; omne  autem 
quod  ad  interitum  tendit,  non  esse  tendere,  cum  ergo  deum 
incommutabiliter  et  incorruptibiliter  esse  credendum  sit,  id 
autem,  quod  dicitur  nihil,  penitus  non  esse  manifestum  sit ; 
et  cum  ista  tibi  proposueris  esse  et  non  esse,  atque  cogno- 
ueris,  quanto  magis  augetur  species,  tanto  quidque  tendere, 
ut  sit;  quanto  magis  augetur  corruptio,  tanto  magis  tendere, 
ut  non  sit:  quid  dubitas  dicere  in  unaquaque  natura  cor- 
ruptibili, quid  in  ea  sit  ex  deo,  quid  sit  ex  nihilo,  cum  species 
secundum  naturam  sit , corruptio  contra  naturam  ? quia 
species  aucta  cogit  esse  et  deum  fatemur  summe  esse ; cor- 
ruptio uero  aucta  cogit  non  esse,  et  constat,  quod  non  est, 
nihil  esse:  quid,  inquam,  dubitas  dicere,  in  natura  corruptibili, 
quam  et  naturam  dicis  et  corruptibilem  dicis,  quid  sit  ex  deo, 
quid  sit  ex  nihilo  ? et  quid  quaeris  deo  naturam  contrariam, 

3 esse]  esse  P1  ad  esse  P2SCb  4 an  non  esse  om.  T quide  esse  b ado 

add.JH  paenitus  if  poenitus  T manifestum]  mani  V 18  quum  P tibi 

om.  b 19  magis  om.  V quicque  T 20 post  quanto  add.  a,utemHVTCSLb 
21  dubites  HTVb  22  quum  P 24  cogit  aucta  V fateamur  PT  fate- 
mur (a  s.  exp.  e a m.  1)  H T 28  sit  om.  TSCVLb 


5 

io 

15 

20 

25 


V.  Contra  epistulam  fundamenti. 


247 


quem  si  confiteris  summe  esse,  uides  ei  non  esse  con- 
trarium ? 

41.  Cur  ergo,  inquis,  quod  naturae  deus  dedit,  tollit  cor- 
ruptio? non  tollit,  nisi  ubi  permittit  deus;  ibi  autem  permittit, 

5 ubi  ordinatissimum  et  iustissimum  iudicat  pro  rerum  gradibus 
et  pro  meritis  animarum,  nam  et  species  uocis  emissae  prae- 
terit et  silentio  perimitur ; et  tamen  sermo'  noster  et  praetere- 
untium uerborum  decessione  ac  successione  peragitur  et  mo- 
deratis silentiorum  interuallis  decenter  suauiterque  distinguitur, 
io  ita  sese  iiabet  etiam  temporalium  natururum  infima  pulchri- 
tudo, ut  rerum  transitu  peragatur  et  distinguatur  morte  nascen- 
tium. cuius  pulchritudinis  ordinem  et  modos  si  posset  capere 
sensus  noster  atque  memoria,  ita  nobis  placeret,  ut  defectus, 
quibus  distinguitur,  nec  corruptiones  uocare  auderemus ; quod 
is  autem  in  eius  pulchritudinis  parte  laboramus,  dum  nos  fluentia 
deserunt  temporalia,  quae  diligimus,  peccatorum  poenas  luimus 
et  sempiterna  diligere  commonemur. 

42.  Non  ergo  in  hac  pulchritudine  quaeramus,  quod  non 
accepit;  quae  ideo  infima  est,  quia  quod  quaerimus,  non 

20  accepit ; et  in  eo,  quod  accepit,  laudemus  deum,  quia  tantum 
speciei  bonum  etiam  huic  quamuis  infimae  dedit,  nec  ei  tamen 
ut  amatores  eius  inhaereamus,  sed  ut  dei  laudatores  eam 
transgrediamur,  ut  supra  eam  conlocati  de  illa  iudicemus, 
non  ei  conexi  in  illa  iudicemur.  festinemusque  ad  illud  bonum, 
25  quod  nec  locis  grassatur  nec  tempore  uoluitur  et  unde  speciem 
formamque  accipiunt  omnes  locales  temporalesque  naturae, 
ad  quod  uidendum  mundemus  cor  per  fidem  domini  nostri 

1 uides]  ut  des  T 3 quurP  dedit  deusHTVCSL  5 iustissimum  et 
ordinatissimum  V 6 emissa  PHVT  7 noster  et]  noster  ex  HTVSCRb 
peuntium  b 8 ac  successione  om.  S et  om.  HSB  11  et] 

e vi 

ut  (corr.  m.  1)  B 12  cuius  s.  I.  H quuius  P 14  aderemus  qd  H 
15  dum]  cum  b 16  post  diligimus  add.  et  HTVCSb  penas  T 
17  diligere]  diliere  H 1 18  queramus  T 19  quod]  que  V 20  qui  b 

21  huic]  fuit  P infime  T 22  inhereamus  PT  28  illa]  ea  b 24  connexi  S 

Iesu  Christi,  qui  ait:  beati  mundicordes,  quoniam  ipsi 
deum  uidebunt.  non  enim  eos  oculos  ad  illud  bonum  cer- 
nendum praeparari  oportet,  quibus  cernitur  ista  lux  diffusa 
per  locos,  et  non  ubique  integra,  sed  aliam  partem  hic  habens 
et  alibi  aliam,  uerum  illum  aspectum  aciemque  purgemus, 
qua  cernitur,  quantum  in  hac  uita  licet,  quid  sit  iustum, 
quid  pium,  quae  sit  sapientiae  pulchritudo : quae  quisquis 
cernit,  praeponit  longe  omnium  localium  spatiorum  pleni- 
tudini et  sentit,  ut  ista  cernat,  non  per  locorum  spatia  dilfundi 
aciem  mentis  suae,  sed  incorporea  potentia  stabiliri. 

43.  Cui  aspectui  quoniam  multum  sunt  inimica  phantasmata, 
quae  de  carnali  sensu  tracta  imaginarie  cogitatio  nostra  uersat 
et  continet,  detestemur  istam  liaeresim,  quae  suorum  phanta- 
smatum fidem  secuta  et  diuinam  substantiam  per  locorum 
spatia  quamuis  infinita  uelut  informem  molem  disiecit  atque 
diffudit  et  eam  ex  una  parte  truncauit,  ut  inueniret  locum 
malo,  quod  uidere  non  potuit  non  esse  naturam,  sed  contra 
naturam,  et  ipsum  malum  tanta  specie  et  formis  et  pace 
partium  in  singulis  naturis  uigente  decorauit,  quia  sine  his 
bonis  nullam  poterat  cogitare  naturam,  ut  ea  mala,  quae  ibi 
reprehendit,  innumerabilium  bonorum  copia  sepeliantur,  sed 
huius  uoluminis  iste  sit  terminus;  in  ceteris  cetera  eius  delira- 
menta deo  permittente  atque  adiuuante  arguentur. 

1 Matth.  5,  8 

L = Lugdunensis  nr.  526  saec.  YIII— YIIII. 

C = Camutensis  nr.  18  saec.  X. 

S Sangallensis  nr.  173  saec.  YIIII. 

M - Monacensis  nr.  1339  saec.  X. 

Gr  = Sangallensis  nr.  172  saec.  X. 

P = Palatinus  nr.  201  saec.  YIIII. 
b = editio  prine.  Basileae  1506  apud  Io.  Amerbachium. 


YI. 

CONTRA  FAUSTUM  LIBRI  TRIGINTA  TRES. 

LIBER  PRIMUS. 

1.  Faustus  quidam  fuit  gente  Afer,  ciuitate  Mileuitanus, 
5 eloquio  suauis,  ingenio  callidus,  secta  Manichaeus  ac  per  hoc 

nefando  errore  peruersus.  noueram  ipse  hominem,  quemad- 
modum eum  commemoraui  in  libris  Confessionum  mearum, 
hic  quoddam  uolumen  edidit  aduersus  rectam  Christianam 
fidem  et  catholicam  ueritatem.  quod  cum  uenisset  in  manus 
10  nostras  lectumque  esset  a fratribus,  desiderauerunt  et  iure 
caritatis,  per  quam  eis  seruimus,  flagitauerunt,  ut  ei  respon- 
deremus. hoc  adgrediar  nunc  in  nomine  atque  adiutorio  do- 
mini et  saluatoris  nostri  Iesu  Christi,  ut  omnes,  qui  haec 
legent,  intellegant,  quam  nihil  sit  acutum  ingenium  et  lingua 
is  expolita,  nisi,  a domino  gressus  hominis  dirigantur,  quod  multis 
etiam  tardioribus  et  inualidioribus  occulta  aequitate  diuinae 
misericordiae  praestitum  est,  cum  multi  acerrimi  et  facundis- 
simi deserti  adiutorio  dei  ad  hoc  uelociter  et  pertinaciter 
currerent,  ut  a ueritatis  uia  longius  aberrarent,  commodum 
20  autem  arbitror  sub  eius  nomine  uerba  eius  ponere  et  sub 
meo  responsionem  meam. 

2.  FAUSTUS  dixit:  Satis  superque  in  lucem  iam  traductis 
erroribus  ac  Iudaicae  superstitionis  simul  et  semichristianorum 

7 Confess.  1.  Y 3,  6 15  cf.  Ps.  36,  23 

abunde  detecta  fallacia  a doctissimo  scilicet  et  solo  nobis  post 
beatum  patrem  nostrum  Manichaeum  studendo  Adimanto  non 
ab  re  uisum  est,  fratres  carissimi,  haec  quoque  breuia  uobis 
et  concinna  responsa  propter  callidas  et  astutas  conferentium 
nobiscum  propositiones  scribere,  quo  cum  idem  uos  ex  more  5 
parentis  sui  serpentis  captiosis  circumuenire  quaestiunculis 
uoluerint,  et  ipsi  ad  respondendum  uigilanter  eis  sitis  instructi, 
ita  enim  fiet,  ut  ad  ea  ipsa,  quae  proposuerint,  religati  ulterius 
huc  atque  illuc  uagari  non  possint,  ac  ne  profusa  confusaue 
oratione  legentium  inundarentur  ingenia,  tam  breuiter  quam  ic 
distincte  ex  aduerso  sibi  ipsorum  atque  nostrorum  uerba 
constitui. 

3.  AUGUSTINUS  respondit:  Tu  semichristianos  cauendos 
putas,  quod  nos  esse  dicis ; nos  autem  pseudochristianos  caue- 
mus,  quod  uos  esse  ostendimus,  nam  quod  semum  est,  ex  u 
quadam  parte  inperfectum,  ex  nulla  tamen  falsum  est.  quid 
ergo  ? si  aliquid  deest  fidei  eorum,  quos  circumuenire  cona- 
mini, numquid  ideo  id  quod  eis  adest  destruendum,  ac  non 
potius  id  quod  deest  astruendum  est?  sicut  ad  quosdam  in- 
perfectos  loquens  apostolus  ait:  gaudens  et  uidens  uestram  2< 
conuersationem  et  id  quod  deest  fidei  uestrae  in 
Christo,  cernebat  utique  quandam  fabricam  spiritalem,  sicut 
alibi  dicit:  dei  aedificatio  estis,  et  in  ea  cernebat  utrum- 
que : et  unde  gauderet  et  unde  satageret,  gaudebat  ex  eo 
quod  iam  aedificatum  uidebat,  satagebat  ex  eo,  quod  usque  21 
ad  culmen  perfectionis  adhuc  aedificandum  esse  sentiebat, 
itaque  nos  reuera  catholicos  nondum  perfectos,  sed  quodam 

20  Coi.  2,  5 23  cf.  I Cor.  3,  9 

modo,  ut  dixisti,  semichristianos,  quos  fallatis  et  seducatis 
uestra  peruersitate,  insectamini,  sed  si  qui  adhuc  etiam  tales 
sunt,  si  uos  pseudochristianos  esse  intellexerint,  quamuis 
captiosis  quaestionum  uestrarum  propositionibus  propter  id, 
5 quod  eorum  fidei  deest,  respondere  non  possint,  non  tamen 
sequendos,  sed  deuitandos  uos  esse  cognoscunt,  sicut  ergo 
uestra  intentio  est  semichristianos,  quos  decipiatis,  inquirere, 
sic  nostra  intentio  est  pseudochristianos  uos  ostendere,  ut 
non  solum  christiani  peritiores  uos  conuincendo  prodant,  sed 
10  et  inperitiores  uos  cauendo  proficiant,  cur  autem  serpentem 
patrem  nostrum  dixisti  ? an  excidit  tibi,  quemadmodum  soleatis 
uituperare  deum,  qui  homini  praeceptum  in  paradiso  dedit,  et 
laudare  serpentem,  quod  ei  per  suum  consilium  oculos  aperuit? 
puto  iustum  esse,  ut  serpentem  illum  diabolum  a uobis  lau- 
i5  datum  tu  potius  agnoscas  parentem  tuum;  nam  ille  te  filium 
etiam  modo  uituperatus  agnoscit. 


LIBER  SECUNDUS. 

1.  FAUSTUS  dixit:  Accipis  euangelium?  et  maxime,  proinde 
ergo  et  natum  accipis  Christum?  non  ita  est.  neque  enim 
20  sequitur,  ut,  si  euangelium  accipio,  idcirco  et  natum  accipiam 
Christum,  cur?  quia  euangelium  quidem  a praedicatione 
Christi  et  esse  coepit  et  nominari,  in  quo  tamen  ipse  nusquam 
se  natum  ex  hominibus  dicit,  at  uero  genealogia  adeo  non  est 
euangelium,  ut  nec  ipse  eius  scriptor  ausus  fuerit  eam  euan- 
25  gelium  nominare,  quid  enim  scripsit?  liber  generationis 
Iesu  Christi  filii  Dauid.  non  ergo  , liber  euangelii  Iesu 
Christi’  sed  , lib  er  generationis’,  quippe  ubi  et  stella  in- 
ducitur, quae  confirmat  genesim,  ut  recte  ,genesidium’  hoc 

1 2 cf.  Gen.  2, 16  sq.  13  cf.  Gen.  3,  7 25  Matth.  1,1  27  cf.  Mattii.  2,  2 

magis  nuncupari  possit  quam  euangelium,  ac  denique  Marcus, 
qui  generationem  scribere  non  curauit,  sed  praedicationem 
tantum  filii  dei,  quod  est  euangelium,  uide  quam  sit  con- 
petenter  exorsus:  euangelium,  inquit,  Iesu  Christi  filii 
dei,  ut  hinc  satis  abundeque  adpareat  genealogiam  non  esse 
euangelium,  namque  et  in  ipso  Matthaeo  post  inclusum  Io- 
hannem  in  carcerem  tunc  legitur  Iesum  coepisse  praedicare 
euangelium  regni,  ergo  quicquid  ante  hoc  narratum  est,  genea- 
logian  esse  constat,  non  euangelium,  alioquin  quid  inpediebat 
et  Matthaeum  ponere  , euangelium  Iesu  Christi  filii  dei4 * * 7, 
nisi  quia  inprobum  putauit  genealogiam  uocare  euangelium  ? 
quapropter  si  iam  tibi  distinctum  satis  est,  quod  usque  nunc 
ignorasti,  longe  aliud  esse  euangelium  quam  genealogian, 
scias  me,  ut  dixi,  accipere  euangelium,  id  est  praedicationem 
Christi,  de  quo  quicquid  iam  perrogare  uolueris,  omissis 
generationibus  quaere,  aut  si  et  de  ipsis  conferre  est  animus, 
non  equidem  recuso,  cum  sit  mihi  magna  et  de  his  ad  respon- 
dendum copia;  sed  tu  disce  interrogare,  quod  primum  est. 
uideris  enim  mihi  nunc  scire  uelle,  non  utrum  euangelium 
accipiam,  sed  utrum  generationes. 

2.  AUGUSTINUS  respondit : Certe  interrogasti  te  ipsum  uelut 
ex  persona  nostra,  utrum  acciperes  euangelium,  et  respondisti: 
maxime,  rursusque  interrogasti,  utrum  acciperes  Christum 
natum,  et  respondisti:  non  ita  est,  hanc  scilicet  causam 
subiciens,  quia  generatio  Christi  non  pertinet  ad  euangelium, 
quid  ergo  respondebis  apostolo  dicenti:  memor  esto  Chri- 
stum Iesum  resurrexisse  a mortuis  ex  semine  Dauid 

4 Mare.  1,1  7 Mattii.  4,  12.  17  26  II  Tim.  2,  8 

secundum  euangelium  meum?  uides  certe,  quam  nescias 
uel  te  nescire  fingas,  quid  sit  euangelium,  nec  ex  doctrina 
apostolica  sed  ex  uestro  errore  nomines  euangelium,  at  si 
hoc  appellas  euangelium,  quod  apostoli  appellauerunt,  aberras 
5 ab  euangelio,  qui  non  credis  Christum  ex  semine  Dauid,  quod 
apostolus  secundum  suum  euangelium  praedicari  testatus  est. 
quod  autem  erat  apostoli  Pauli  euangelium,  hoc  etiam  cete- 
rorum apostolorum  et  omnium  fidelium  dispensatorum  tanti 
sacramenti,  hoc  enim  alibi  dicit:  siue  ergo  ego  siue  illi; 
10  sic  praedicamus  et  sic  credidistis,  non  enim  omnes  illi 
euangelium  conscripserunt,  sed  tamen  omnes  euangelium  prae- 
dicauerunt.  narratores  quippe  originis,  factorum,  dictorum, 
passionum  domini  Iesu  Christi  proprie  dicti  sunt  euangelistae, 
nam  et  ipsum  nomen  si  quaeramus  quid  latine  interpretetur, 
15  bonus  nuntius  dicitur  euangelium  uel  bona  adnuntiatio.  quod 
quidem  cum  aliquid  bonum  adnuntiatur,  semper  dici  potest, 
proprie  tamen  hoc  uocabulum  obtinuit  illa  quam  dixi  adnun- 
tiatio saluatoris.  si  autem  uos  aliud  adnuntiatis,  extra  euan- 
gelium uos  esse  manifestum  est.  utique  sunt  aduersus  uos 
20  paruuli,  quos  appellatis  semichristianos,  si  matris  caritatis 
uocem  sibi  ex  ore  apostolico  personantem  audiant:  si  quis 
uobis  adnuntiauerit  praeterquam  quod  adnuntiauimus 
uobis,  anathema  sit.  cum  ergo  ipse  Paulus  secundum 
euangelium  suum  adnuntiauerit  Christum  ex  semine  Dauid, 
25  uos,  qui  hoc  negatis  et  aliud  adnuntiatis,  anathema  sitis, 
quis  non  autem  uideat,  quanta  caecitate  dicatur,  quod  nus- 


9 I Cor.  15,  11  21  Gal.  1,  8 sq. 

quam  se  Christus  natum  ex  hominibus  dicat,  cum  paene 
numquam  se  filium  hominis  taceat? 

3.  Sed  uidelicet  doctissimi  homines  profertis  nobis  ex 
armario  uestro  necio  quem  primum  hominem,  qui  ad  gentem 
tenebrarum  debellandam  de  lucis  gente  descendit,  armatum 
aquis  suis  contra  inimicorum  aquas  et  igne  suo  contra  ini- 
micorum ignem  et  uentis  suis  contra  inimicorum  uentos.  cur 
non  ergo  et  fumo  suo  contra  inimicorum  fumum  et  tenebris 
suis  contra  inimicorum  tenebras,  sed  contra  fumum  aere,  ut 
dicitis,  armabatur  et  contra  tenebras  luce  ? an  quia  mala  sunt 
fumus  et  tenebrae,  non  ea  potuit  habere  bonitas  eius?  bona 
ergo  sunt  illa  tria:  aqua,  uentus,  ignis,  cur  ergo  ea  potuit 
habere  malitia  gentis  aduersae?  hic  respondetis:  sed  aqua 
illa  gentis  tenebrarum  mala  erat,  quam  uero  primus  homo 
adtulit,  bona  erat;  et  uentus  illius  malus,  huius  autem  bonus: 
ita  et  huius  ignis  bonus  contra  malum  ignem  illius  dimicauit. 
cur  ergo  et  contra  malum  fumum  non  potuit  adferre  fumum 
bonum?  an  in  fumo  uestra  mendacia  tamquam  fumus  ipse 
euanescunt  atque  deficiunt?  certe  primus  homo  uester  contra 
naturam  contrariam  bellum  gessit,  cur  quinque  illis  elementis, 
quae  in  contraria  gente  confingitis,  unum  adlatum  est  de  di- 
uinis  regnis  contrarium,  lux  contra  tenebras?  cetera  enim 
quattuor  non  sunt  contraria,  nam  nec  aer  fumo  est  contrarius, 
multo  minus  aquae  aqua  et  uentus  uento  et  ignis  igni. 

4.  Iamuero  illa  sacrilega  deliramenta  quis  audiat,  quod 
primum  hominem  uestrum  dicitis  secundum  hostium  uolun- 
tatem,  quo  eos  caperet,  elementa,  quae  portabat,  mutasse 
atque  uertisse,  ut  regnum,  quod  dicitis  falsitatis,  in  sua  na- 

1 poene  LCM  3 hominis  L 6 aquas— inimicorum  (s.  I.  m.  2)  C 

tura  manens  non  fallaciter  dimicaret,  et  substantia  ueritatis 
mutabilis  adpareret,  ut  falleret?  huius  primi  hominis  filium 
credi  uultis  dominum  Iesum  Christum,  huius  commenticiae 
fabulae  filiam  dicitis  ueritatem.  hunc  primum  hominem,  quem 
5 laudatis,  quia  mutabilibus  et  mendacibus  formis  cum  aduersa 
gente  pugnauit,  si  uerum  dicitis,  non  imitamini ; si  autem 
imitamini,  et  uos  mentimini,  quapropter  dominus  et  saluator 
noster  Iesus  Christus,  uerus  et  uerax  dei  filius,  uerus  et  uerax 
hominis  filius,  quod  utrumque  de  se  ipse  testatur,  et  de  uero 
io  deo  diuinitatis  aeternitatem  et  de  uero  homine  carnis  originem 
duxit,  non  nouit  apostolica  doctrina  primum  hominem  uestrum. 
audite  apostolum  Paulum:  primus  homo,  inquit,  de  terra 
terrenus;  secundus  homo  de  caelo  caelestis,  qualis 
terrenus,  tales  et  terreni;  qualis  caelestis,  tales  et 
15  caelestes,  sicut  portauimus  imaginem  terreni,  porte- 
mus et  imaginem  eius,  qui  de  caelo  est.  primus  itaque 
homo  de  terra  terrenus  ille  Adam  de  limo  formatus,  secundus 
autem  homo  de  caelo  caelestis,  dominus  Iesus  Christus : qui 
dei  filius  uenit  ad  carnem,  qua  suscepta  et  homo  exterius 
20  fieret  et  deus  interius  permaneret,  ut  et  dei  filius  uerus  esset, 
per  quem  facti  sumus,  et  hominis  filius  uerus  fieret,  per 
quem  refecti  sumus,  cur  ergo  primum  hominem  uestrum 
commenticium  nescio  unde  producitis  et  primum  hominem, 
quem  doctrina  apostolica  docet,  non  uultis  agnoscere  ? an  ut 
25  compleatur  in  uobis,  quod  ipse  apostolus  ait:  a ueritate 
quidem  auditum  suum  auertentes,  ad  fabulas  autem 
conuertentur?  Paulus  adnuntiat  primum  hominem  de  terra 
terrenum,  Manichaeus  adnuntiat  primum  hominem  non  terre- 
num, nescio  quibus  fallacibus  elementis  quinque  uestitum. 
30  et  Paulus  dicit:  si  quis  uobis  adnuntiauerit,  praeter- 

12  I Cor.  15,  47  sqq.  25  II  Tim.  4,  4 80  Gal.  1,  8 sq. 

3 commentitiae  L 4 fabule  L **filiam  (fa  er.'»  C 5 mutalibus  S 
15  sicut  portemus  imaginem  terreni  portauimus  S 16  sit  Pb  17  se- 
cundus** C 18  celestis  C quia  filius  dei  5 20  di  (s.  I.  add.  m.  1)  X, 

om.  b filius  di  SGM  22  quur  C 26  suum  (s.  I.)  S 30  dixit  b 

XXV.  Aug.  sect.  6.  17 


258 


S.  Aureli  Augustini 


quam  quod  adnuntiauimus  uobis,  anathema  sit.  ergo 
ne  Paulus  mendax  sit,  Manichaeus  anathema  sit. 

5.  Quod  autem  etiam  stellae  calumniamini,  qua  magi  ad 
Christum  infantem  adorandum  perducti  sunt,  non  erubescitis, 
cum  uos  commenticium  Christum  uestrum,  filium  commenticii  5 
primi  hominis  uestri,  non  sub  stellae  testificatione  ponatis, 
sed  in  stellis  omnibus  conligatum  esse  dicatis  ? quia  uidelicet  * 
principibus  tenebrarum  commixtum  esse  creditis  in  illo  bello, 
quo  ipse  primus  homo  uester  cum  tenebrarum  gente  pugnauit, 
ut  de  ipsis  principibus  tenebrarum  tali  commixtione  captis  10 
mundus  fabricaretur,  unde  ista  sacrilega  deliramenta  uos  cogunt 
non  solum  in  caelo  atque  in  omnibus  stellis,  sed  etiam  in 
terra  atque  in  omnibus,  quae  nascuntur  in  ea,  confixum  et 
conligatum  atque  concretum  Christum  dicere,  non  iam  salua- 
torem  uestrum  sed  a uobis  saluandum,  cum  ea  manducatis  13 
atque  ructatis. 

Nam  et  ista  inpia  uanitate  seducti  seducitis  auditores 
uestros,  ut  uobis  cibos  adferant,  quo  possit  ligato  in  eis 
Christo  subueniri  per  uestros  dentes  et  uentres.  talibus  enim 
auxiliis  eum  solui  et  liberari  praedicatis ; nec  saltem  totum,  20 
sed  adhuc  licet  exiguas  sordidasque  reliquias  eius  in  sterco- 
ribus remanere  contenditis,  ut  in  aliis  atque  aliis  rerum  cor- 
poralium formis  iterum  atque  iterum  inplexae  inplicataeque 
teneantur,  et  si  mundo  stante  solui  et  purgari  non  potuerint, 
iam  illo  igne  ultimo,  quo  ipse  mundus  ardebit,  soluantur  23 
atque  purgentur,  nec  tamen  etiam  tunc  totum  Christum  dicitis 
posse  liberari,  sed  eius  bonae  diuinaeque  naturae  nouissimas 
residuasque  particulas,  quae  ita  sordidatae  sunt,  ut  nullo  modo 
dilui  ualeant.  damnari  in  aeternum  confixas  globo  horrido 

25  cf.  II  Petr.  3,  10  sqq. 

tenebrarum,  ecce  qui  se  fingunt  indignari,  quod  filio  dei  fiat 
iniuria,  quia  eum  natum  stella  demonstrasse  dicatur,  tamquam 
genesis  eius  sub  fatali  constellatione  sit  constituta,  cum  eum 
ipsi  non  tantum  sub  stellarum  conexione,  sed  in  uinculis 
3 omnium  terrenorum  et  in  sucis  omnium  herbarum  et  in 
putredine  omnium  carnium  et  corruptione  omnium  ciborum 
ita  ligatum  pollutumque  constituant,  ut  ex  magna,  non  tamen 
ex  tota  parte  solui  purgarique  non  possit,  nisi  et  ab  homini- 
bus, electis  uidelicet  Manichaeorum,  etiam  in  porris  radiculis- 
n>  que  ructetur. 

Et  nos  quidem  sub  fato  stellarum  nullius  hominis  genesim 
ponimus,  ut  liberum  arbitrium  uoluntatis,  qua  uel  bene  uel 
male  uiuitur,  propter  iustum  iudicium  dei  ab  omni  necessi- 
tatis uinculo  uindicemus : quanto  minus  illius  temporalem 
»5  generationem  sub  astrorum  condicione  credimus  factam,  qui 
est  aeternus  uniuersorum  creator  et  dominus,  itaque  illa  stella, 
quam  uiderunt  magi,  Christo  secundum  carnem  nato  non  ad 
decretum  dominabatur,  sed  ad  testimonium  famulabatur,  nec 
eum  subiciebat  imperio,  sed  indicabat  obsequio,  proinde  non 
20  ex  illis  erat  haec  stellis,  quae  ab  initio  creaturae  itinerum 
suorum  ordinem  sub  creatoris  lege  custodiunt,  sed  nouo  uir- 
ginis  partu  nouum  sidus  adparuit,  quod  ministerium  officii 
sui  etiam  ipsis  magis  quaerentibus  Christum,  cum  ante  faciem 
praeiret,  exhibuit,  donec  eos  usque  ad  ipsum  locum,  ubi  dei 
25  uerbum  infans  erat,  praeeundo  perduceret,  qui  tandem  astro- 
logi ita  constituerunt  hominum  nascentium  fata  sub  stellis, 
ut  aliquam  stellarum  homine  aliquo  nato  circuitus  sui  ordinem 
reliquisse  et  ad  eum,  qui  natus  est,  perrexisse,  adseuerent? 
sortem  quippe  nascentis  astrorum  ordini  conligari  arbitrantur, 

2 quia  eum]  qnia  cum  L quem  cum  S 3 fastali  G constituunt  S 
4 tantus  L 5 terraenorum  C succis  Mb  6 in  corruptione  M 

canlictilisque 

cyborum  G 7 tamen  om.  SG  8 et]  ut  & 9 padicilisque  P 

11  stillarum  Ml  12  qua]  quo  GM  13  iuditium  G 15  astrorii  ///// 
conditione  (spat.  decem  litt.  uac.  rei.)  M 17  uiderant  G 20  itinerum 
(ti  ex  tu)  L 22  partum  L 23  querentibus  G 24  praehiret  L 
25  uos  cum  b 27  circuitus  b 


17* 


260 


S.  Aureli  Augustini 


non  astrorum  ordinem  ad  hominis  nati  diem  posse  mutari, 
quapropter  si  stella  illa  ex  his  erat,  quae  in  caelo  peragunt 
ordines  suos,  quomodo  poterat  decernere,  quod  natus  Christus 
acturus  erat,  quae  nato  Christo  iussa  est  relinquere,  quod 
agebat?  si  autem,  ut  probabilius  creditur,  ad  demonstrandum 
Christum,  quae  non  erat,  exorta  est,  non  ideo  Christus  natus 
est,  quia  illa  extitit,  sed  ideo  illa  extitit,  quia  Christus  natus 
est.  unde,  si  dici  oporteret,  non  stellam  Christo,  sed  Christum 
stellae  fatum  fuisse  diceremus,  ipse  quippe  illi,  non  illa  huic 
nascendi  adtulit  causam,  si  ergo  sunt  fata,  quae  a fando,  id 
est  a dicendo  appellata  sunt,  quoniam  Christus  uerbum  dei 
est,  in  quo,  antequam  essent,  dicta  sunt  omnia,  non  consortium 
siderum  fatum  Christi  est,  sed  fatum  etiam  siderum  Christus 
est,  qui  et  ipsam  carnem  sub  caelo  creatam  ea  uoluntate  ad- 
sumpsit,  qua  etiam  caelum  creauit.  ea  potestate  deposuit  et 
recepit,  qua  etiam  sideribus  imperauit. 

6.  Cur  ergo  non  sit  euangelium,  quod  de  ista  generatione 
narratur,  cum  tam  bona  nobis  adnuntietur,  ut  per  ipsam 
nostra  sanetur  infirmitas?  an  quia  Matthaeus  non  est  ita 
exorsus,  ut  diceret  , initium  euangelii  Iesu  Christi’,  sicut 
ait  Marcus,  sed  , liber  generationis  Iesu  Christi’?  hoc 
modo  nec  Ioh annes  euangelium  scripsisse  dicatur,  quia  nec 
ipse  ait  , initium  euangelii’  aut  , liber  euangelii’  sed  ,in  prin- 
cipio erat  uerbum’.  nisi  forte  tam  elegans  uocabulorum 
fabricator  Faustus  fuit,  ut  et  hoc  Ioh  annis  exordium  ,uerbi- 
dium’  nominauerit  propter  uerbum  sicut  illud  propter  genesim 
,genesidium’  ausus  est  appellare,  sed  cur  non  potius  cogitatis, 

20  Mar.  1,  1 21  Matth.  1,  1 28  Ioh.  1.  1 

quanta  inpud entia  prolixas  illas  et  inpias  fabulas  uestras 
euangelium  nominetis?  quid  enim  illic  boni  adnuntiatur,  ubi 
dicitur  deus  aduersus  rebellem  nescio  quam  contrariam  alie- 
namque  naturam  non  aliter  regno  suo  potuisse  prospicere 
5 atque  consulere,  nisi  partem  suae  naturae  in  illius  auidas 
fauces  deuorandam  mitteret  atque  ita  polluendam,  ut  post 
tantos  labores  atque  cruciatus  non  posset  saltem  tota  purgari? 
itane  tam  malus  nuntius  euangelium  est?  certe  omnes,  qui 
graece  uel  tenuiter  nouerunt,  euangelium  bonum  nuntium  aut 
10  bonam  adnuntiationem  interpretantur,  quomodo  est  autem  iste 
bonus  nuntius,  quandoquidem  ipse  deus  uobis  uelo  sibi  obpo- 
sito  lugere  nuntiatus  est,  donec  sua  membra  ab  illa  uastatione 
et  contaminatione  reparentur  atque  purgentur?  qui  si  aliquando 
luctum  finierit,  crudelis  erit,  quid  enim  de  illo  male  meruit 
i5  pars  illa  eius,  quae  in  globo  ligabitur?  quae  utique  in  aeter- 
num lugenda  est,  quia  in  aeternum  damnabitur,  sed  euasimus, 
quod  istum  nuntium  quisquis  diligenter  aduerterit,  non  cogitur 
lugere,  quia  malus  est,  sed  ridere,  quia  falsus  est. 


LIBER  TERTIUS. 

20  1.  FAUSTUS  dixit:  Accipis  ergo  generationem?  equidem 

conatus  diu  sum  hoc  ipsum,  qualecumque  est,  persuadere 
mihi,  quia  sit  natus  deus,  sed  offensus  duorum  maxime  euan- 
gelistarum dissensione,  qui  genealogian  eius  scribunt,  Lucae 
et  Matthaei,  haesi  incertus,  quemnam  potissimum  sequerer. 

25  fieri  enim  posse  putabam,  ut,  quia  praescius  non  sum,  quem 
mentiri  existimarem,  ipse  diceret  uerum,  et  quem  uera  loqui, 
ipse  forsitan  mentiretur,  infinita  ergo  eorum  praetermissa  lite 
et  interminabili  mihi  ad  Iohannem  Marcumque  me  contuli 
nec  inpariter  a duobus  ad  duos,  et  ab  euangelistis  ad  eiusdem 

30  nominis  professores,  quorum  mihi  principia  interim  non  in- 

23  cf.  Matth.  1.  1 sqq.  Luc.  3,  23  sqq. 

merito  placuerunt,  quia  nec  Dauid  nec  Mariam  inducunt  nec 
losephum,  sed  Iohannes  quidem  in  principio  fuisse  uerbum 
dicit  et  uerbum  fuisse  apud  deum  et  deum  fuisse  uerbum, 
Christum  significans;  Marcus  uero,  euangelium,  inquit,  Iesu 
Christi  filii  dei,  tamquam  Matthaeum  exprobans,  qui  po- 
suerit filium  Dauid.  nisi  forte  alterum  hic  et  alterum  ille 
adnuntiat  Iesum.  haec  ergo  ratio  est,  qua  ego  non  accipio 
Christum  natum,  tu  uero,  si  tantus  es,  ut  hanc  mihi  adimas 
offensionem,  effice,  ut  inter  se  ipsi  conueniant,  et  utcumque 
succumbam,  quamuis  ne  sic  quidem  dignum  erit  ex  utero 
natum  credere  deum  et  deum  Christianorum. 

2.  AUGUSTINUS  respondit:  0 si  pio  studio  legisses  euan- 
gelium et  ea,  quae  te  in  euangelistis  tamquam  repugnantia 
mouissent,  diligenter  quaerere  quam  temere  damnare  maluisses, 
ut  saltem  propter  ipsam,  quae  quasi  prima  fronte  occurrit, 
apertissimam  repugnantiam  cogitares,  nisi  aliquid  illic  magnum 
lateret,  difficile  fieri  potuisse,  ut  tanta  eis  auctoritas  in  ter- 
rarum orbe  praeberetur,  qua  sibi  tot  hominum  doctissimorum 
ingenia  subiugarent.  quid  enim  magnum  est  uidere,  quod 
uidistis,  alios  Christi  secundum  carnem  progeneratores  com- 
memorari a Luca,  alios  a Matthaeo,  cum  ambo  Ioseph  con- 
stituant, Matthaeus  ad  quem  terminet,  Lucas  a quo  incipiat: 
qui  propter  quoddam  cum  eius  matre  sanctum  et  uirginale 
coniugium  etiam  ipse  parens  Christi  meruit  appellari,  ut 
propter  uirilem  dignitatem  ab  ipso  uel  usque  ad  ipsum  gene- 
rationes contexerentur?  quid  ergo  magnum  est,  quod  uidistis, 
quod  alium  patrem  habeat  Ioseph  secundum  Matthaeum, 
alium  secundum  Lucam,  et  alium  auum  secundum  istum, 

2 cf.  Ioh.  1,  1 4 Mare.  1,  1 

alium  secundum  illum,  et  deinceps  sursum  uersus  usque  ad 
Dauid  per  tam  multas  generationes  alios  parentes  eius  ab 
isto,  alios  ab  illo  enumerari?  itane  tam  apertam  manifestam- 
que  diuersitatem  tot  acuti  et  docti  uiri,  diuinarum  scriptura- 
s rum  pertractatores  diligentissimi,  non  uiderent  ? qui  quidem 
in  latina  lingua  perpauci  sunt,  eos  autem  in  graeca  quis 
numeret?  uiderunt  eam  plane,  quid  enim  facilius?  aut  quis 
paululum  intuens  ista  non  uideat?  sed  pie  cogitantes  tantae 
auctoritatis  eminentiam  latere  ibi  aliquid  crediderunt,  quod 
10  petentibus  daretur,  oblatrantibus  negaretur,  a quaerentibus 
inueniretur,  reprehendentibus  subtraheretur,  pulsantibus  aperi- 
retur, obpugnantibus  clauderetur:  petierunt,  quaesierunt,  pul- 
sauerunt,  acceperunt,  inuenerunt,  intrauerunt. 

3.  Nempe  tota  in  hoc  quaetio  est,  quomodo  potuerit  duos 
i5  patres  habere  Ioseph.  hoc  enim  si  potuisse  fieri  demonstratur, 
nulla  omnino  causa  est,  cur  quisquam  istorum  euangelistarum 
in  diuersis  generationibus  enumerandis  falsum  dixisse  credatur, 
a duobus  enim  patribus  iam  non  erit  mirum  neque  contrarium, 
quod  et  aui  duo  et  ataui  et  proaui  esse  potuerunt  et  quic- 
20  quid  supra  est  usque  ad  Dauid,  cuius  erant  ambo  filii,  et 
Salomon,  qui  pertinet  ad  ordinem,  quem  Matthaeus  secutus 
est,  et  Nathan,  qui  est  in  serie,  quam  Lucas  exposuit,  ad- 
tendunt  enim  ista  nonnulli  et  uident  non  posse  a duobus 
uiris  per  commixtionem  carnis  hominen  gigni  et  ideo  putant 
25  istam  quaestionem  non  posse  dissolui.  nec  intuentur,  quod 
usitatissimum  atque  facillimum  est  patrem  cuiusquam  non 
eum  tantum  dici,  a quo  genitus,  sed  etiam  eum,  a quo  fuerit 
adoptatus. 

10  cf.  Matth.  6,  7 

Neque  enim  adoptionis  uin culum  apud  antiquos  alienum 
ab  eorum  moribus  fuit,  cum  etiam  feminas  inueniamus  adop- 
tasse sibi  filios  non  ex  utero  suo  natos,  sicut  Sara  ex  Agar 
et  Lia  ex  ancilla  sua  et  filia  Pharaonis  Moysen  adoptauit. 
ipse  autem  Iacob  nepotes  suos,  filios  Ioseph,  adoptauit.  ipsum 
uero  adoptionis  nomen  plurimum  ualere  in  nostrae  fidei  sacra- 
mento apostolica  doctrina  testatur,  unde  apostolus  Paulus 
cum  de  Iudaeorum  meritis  loqueretur,  quorum  est,  inquit, 
adoptio  et  gloria  et  testamenta  et  legislatio;  quorum 
patres,  et  ex  quibus  Christus  secundum  carnem,  qui 
est  super  omnia  deus  benedictus  in  saecula;  item 
dicit:  et  ipsi  in  nobismet  ipsis  ingemescimus  adop- 
tionem expectantes  redemptionem  corporis  nostri; 
item  alio  loco:  cum  autem  uenit  plenitudo  temporis, 
misit  deus  filium  suum  factum  ex  muliere,  factum 
sub  lege,  ut  eos,  qui  sub  lege  erant,  redimeret,  ut 
adoptionem  filiorum  reciperemus,  haec  igitur  adoptio 
quanti  sacramenti  sit,  his  atque  huiusmodi  testimoniis  satis 
adparet.  unicum  enim  filium  deus  habet,  quem  genuit  de 
substantia  sua,  de  quo  dicitur:  cum  in  forma  dei  esset, 
non  rapinam  arbitratus  est  esse  aequalis  deo.  nos 
autem  non  de  subtantia  sua  geuuit;  creatura  enim  sumus, 
quam  non  genuit,  sed  fecit;  et  ideo,  ut  fratres  Christi  secun- 
dum modum  nostrum  faceret,  adoptauit.  iste  itaque  modus, 
quo  nos  deus,  cum  iam  essemus  ab  ipso  non  nati,  sed  con- 
diti et  instituti,  uerbo  suo  et  gratia  sua  genuit,  ut  filii  eius 
essemus,  adoptio  uocatur.  unde  Iohannes  dicit:  dedit  eis 
potestatem  filios  dei  fieri,  cum  igitur  ius  adoptionis 

3 cf.  Gen.  16,  1 4 cf.  Gen.  30,  9 sqq.  cf.  Ex.  2,  9 sq. 

5 cf.  Gen.  48,  5 8 Rom.  9,  4 sq.  12  Rom.  8,  23  14  Gal.  4,  4 sqq. 

20  Phil.  2,  6 27  Ioh.  1,  12 

filiorum  apud  patres  nostros  et  in  scripturis  sanctis  usitatum 
sit,  quae  inpietatis  dementia  praecipitat  prius  euangelistas 
falsitatis  arguere,  quod  diuersas  generationes  commemora- 
uerunt,  tamquam  utraque  uera  esse  non  possit,  quam  cogitare 
5 et  adtendere  et  uidere,  quod  facillimum  est,  quam  crebra 
consuetudine  generis  humani  unus  homo  duos  patres  habere 
potuerit:  unum,  cuius  carne  homo  sit  genitus,  alterum,  cuius 
uoluntate,  cum  iam  homo  esset,  filius  sit  adoptatus?  qui  si 
non  recte  dicitur  pater,  nec  nos  recte  dicimus:  pater  noster, 
10  qui  es  in  caelis,  ei,  de  cuius  substantia  nati  non  sumus, 
sed  cuius  gratia  et  misericordissima  uoluntate  adoptati  secun- 
dum doctrinam  apostolicam  et  fidelissimam  ueritatem.  ipsum 
quippe  habemus  et  deum  et  dominum  et  patrem : deum,  quod 
ab  ipso  etiam  ex  hominibus  parentibus  conditi  sumus;  domi- 
i5  num,  quod  ei  subditi  sumus;  patrem,  quod  eius  adoptione 
renati  sumus. 

Facile  fuit  ergo  religiosis  perscrutatoribus  diuinarum  litte- 
rarum aliquantulum  considerare  et  uidere  in  diuersis  Christi 
generationibus  a duobus  euangelistis  commemoratis,  quomodo 
20  duos  patres  potuit  habere  Ioseph,  quorum  progeneratores  di- 
uersi  enumerentur,  hoc  et  uos,  si  studium  contentionis  non 
excaecaret,  facile  uidere  possitis,  sed  ab  illis  uiris  alia  etiam 
quaesita  et  inuenta  sunt,  cum  omnes  harum  narrationum 
partes  pertractarent;  haec  autem  a uestro  intellectu  longissime 
35  remota  sunt,  itaque  etiam  in  Manichaei  errore  constituti,  id 
quod  in  rebus  humanis  fieri  solet,  ut  alius  carne  generet 
filium,  alius  eum  uoluntate  adoptet,  ac  sic  unus  duos  patres 
habeat,  si  non  aduerso  animo  legeretis,  cogitando  uidere 
possetis. 

9 Mattii.  6,  9 

4.  Cur  autem  Matthaeus  ab  Abraham  coeperit  descendens 
usque  ad  Ioseph,  Lucas  autem  a Ioseph  coeperit  ascendens 
non  usque  ad  Abraham,  sed  usque  ad  deum,  qui  fecit  homi- 
nem et  dato  praecepto  potestatem  dedit,  ut  credens  filius  dei 
fieret,  et  cur  ille  in  capite  libri  generationes  ipsas  enumerauit,  5.. 
ille  autem,  cum  dominus  saluator  a Iohanne  baptizatus  fuisset; 

et  quid  sibi  uelit  numerus  generationum  secundum  Matthaeum, 
ut  ter  XIIII  digerantur,  quibus  in  summam  conputatis  tam- 
quam una  minus  adpareat;  numerus  autem  generationum 
secundum  Lucam,  qui  in  baptismo  domini  commemoratur,  io 
ad  septuaginta  et  septem  perueniat  — quem  numerum  ipse 
dominus  in  peccatorum  remissione  commendat  dicens:  non 
tantum  septies,  sed  etiam  septuagies  septies  — : nullo 
pacto  indagare  possetis,  nisi  aut  ab  aliquo  catholico  id  audi- 
retis, non  quolibet,  sed  quodam  diuinarum  scripturarum  is 
studioso,  et  quantum  posset,  perito,  aut  ipsi  ab  errore  cor- 
recti pietate  catholica  peteretis,  ut  acciperetis,  quaereretis,  ut 
inueniretis,  pulsaretis,  ut  intraretis. 

5.  Quapropter  quoniam  id.  quod  Faustum  de  generationum 
diuersitate  permouit,  quia  in  duobus  patribus  intellegendis  20 
hic  nodus  erat,  intellecta  natura  et  adoptione  solutum  est. 
frustra  se  uoluit  ad  duos  euangelistas  conferre  et  ab  aliis 
duobus  auferre,  magis  offensurus,  ad  quos  se  contulisset, 
quam  eos,  a quibus  abstulisset,  non  enim  amant  sancti  suos 
electores,  si  suorum  sociorum  eos  inuenerint  desertores,  uni-  25 
tate  enim  gaudent  et  in  Christo  unum  sunt ; et  si  alius  aliud 
et  alius  aliud,  aut  alius  aliter  et  alius  aliter:  uera  tamen 

12  Matth.  18,  22 

omnes  dicunt  nec  sibi  ullo  modo  contraria,  si  pius  lector 
accedat,  si  mitis  legat,  si  non  haeretico  animo,  unde  rixetur, 
sed  fideli  corde,  unde  aedificetur,  inquirat,  iam  ergo  quoniam 
singulorum  patrum  generationes,  quos  ut  unus  homo  duos 
5 haberet,  non  est  ab  humano  genere  alienum,  singulos  euan- 
gelistas narrandas  suscepisse  credidimus,  non  est  a ueritate 
nostra  fides  aliena,  quocirca  inter  se  iam  euangelistis  conue- 
nientibus,  sicut  Faustus  promisit,  utcumque  succumbite. 

6.  An  illud,  quod  adiunxit,  uos  mouet  adhuc?  quamuis 
io  nec  sic  quidem,  inquit,  dignum  erit  et  ex  utero  natum 
credere  deum  et  deum  Christianorum,  quasi  nos  ipsam 
diuinam  naturam  ex  feminae  utero  extitisse  credamus,  nonne 
modo  commemoraui  apostoli  testimonium,  ubi  ait  de  Iudaeis : 
quorum  patres,  et  ex  quibus  Christum  secundum 
i5  carnem,  qui  est  super  omnia  deus  benedictus  in  sae- 
cula? Christus  ergo  dominus  et  saluator  noster  filius  dei 
uerus  secundum  diuinitatem,  et  filius  hominis  uerus  secundum 
carnem,  non  ex  eo,  quod  est  super  omnia  deus  benedictus  in 
saecula  ex  femina  natus  est,  sed  ex  illa  infirmitate,  quam 
2o  suscepit  ex  nobis,  ut  in  ea  moreretur  pro  nobis  et  eam  sanaret 
in  nobis;  non  ex  forma  dei,  in  qua  cum  esset,  non  rapinam 
arbitratus  est  esse  aequalis  deo,  natus  ex  femina  est,, 
sed  ex  forma  serui,  quam  accipiendo  semet  ipsum  exina- 
niuit.  neque  enim  ob  aliud  exinanisse  se  dictus  est  nisi 
25  accipiendo  formam  serui,  non  amittendo  formam  dei.  illa  enim 
natura,  qua  in  forma  dei  aequalis  est  patri,  incommutabifiter 
permanente  suscepit  mutabilem  nostram,  per  quam  de  uirgine 
nasceretur,  uos  autem,  cum  carnem  Christi  uirginali  utero 
committere  horretis,  ipsam  diuinitatem  dei  non  tantum  homi- 
3«  num.  sed  et  canum  porcorumque  uteris  commisistis,  semel 

21  Phil.  2,  6 sq. 

conceptam  in  utero  uirginis  Christi  carnem  non  uultis  credere, 
in  qua  non  solum  non  ligatus,  sed  nec  conmutatus  est  deus, 
ct  ipsam  dei  partem  diuinamque  naturam  in  omnium  hominum 
ac  bestiarum  masculinis  seminibus  et  femininis  uteris,  in 
omnibus  conceptibus  per  omnes  terras  et  per  omnes  aquas  et 
per  omnes  auras  ligari,  obprimi,  coinquinari  et  nec  totam 
postea  liberari  posse  praedicatis ! 

LIBER  QUARTUS. 

1.  FAUSTUS  dixit:  Accipis  testamentum  uetus?  si  est  mihi 
in  eo  hereditas,  accipio ; si  non  est,  non  accipio,  inprobitas 
enim  haec  quidem  nimia  est  usurpare  tabulas,  quae  testentur 
exheredatum,  an  ignoras  testamentum  uetus  Chananaeorum 
terram  repromittere,  sed  eam  tamen  Judaeis,  id  est  circum- 
cisis et  sacrificantibus  et  abstinentibus  a porcina  ac  reliquis 
carnibus,  quas  inmundas  Moyses  appellat,  sabbata  obseruan- 
tibus  et  azymorum  sollemnitatem  ac  reliqua  huiusmodi,  quae 
eius  ipse  testator  eis  obseruanda  mandauit?  quae  quia  Chri- 
stianorum placuere  nemini  — neque  enim  quisquain  nostrorum 
ea  custodit  — dignum  est.  ut  cum  refusa  hereditate  reddamus 
et  tabulas,  haec  ergo  causa  est,  cur  ego  testamentum  uetus 
abiciendum  puto,  nisi  tu  me  prudentius  aliquid  doceas,  secunda 
uero  causa  est,  quod  tam  etiam  misera  eius  et  corporalis  ac 
longe  ab  animae  commodis  hereditas  est,  ut  post  beatam  illam 
noui  testamenti  pollicitationem,  quae  caelorum  mihi  regnum 
et  uitam  perpetuam  repromittit,  etiam  si  gratis  eam  mihi 
testator  suus  ingereret,  fastidissem. 

2.  AUGUSTINUS  respondit : Temporalium  quidem  rerum  pro- 

13  cf.  Gen.  15,  18 ; 17,  8 17  cf.  Leu.  11,  7 Ex.  12 ; 20,  8 

missiones  testamento  uetere  contineri  et  ideo  uetus  testamen- 
tum appellari  nemo  nostrum  ambigit,  et  quod  aeternae  uitae- 
promissio  regnumque  caelorum  ad  nouum  pertinet  testamen- 
tum : sed  in  illis  temporalibus  figuras  fuisse  futurorum,  quae 
5 inplerentur  in  nobis,  in  quos  finis  saeculorum  obuenit,  non 
suspicio  mea,  sed  apostolicus  intellectus  est  dicente  Paulo,, 
cum  de  talibus  loqueretur:  haec  omnia  figurae  nostrae 
fuerunt,  et  iterum:  haec  omnia  in  figura  contingebant 
illis;  scripta  sunt  autem  propter  nos,  in  quos  finis 
10  saeculorum  obuenit.  non  ergo  uetus  testamentum  ad  con- 
sequendas illas  promissiones,  sed  ad  intellegendas  in  eis  noui 
testamenti  praenuntiationes  accipimus ; ueteris  quippe  testifi- 
catio fidem  nouo  conciliat,  unde  dominus  posteaquam  resur- 
rexit a mortuis  seque  non  solum  intuendum  discipulorum 
is  oculis  sed  etiam  contrectandum  manibus  obtulit,  ne  quid 
tamen  cum  suis  mortalibus  et  carnalibus  sensibus  fallaciter 
agi  arbitrarentur,  magis  eos  de  ueterum  librorum  testificatione 
firmauit  dicens:  oportebat  inpleri  omnia,  quae  scripta 
sunt  in  lege  Moysi  et  prophetis  et  psalmis  de  me. 
20  non  itaque  spes  nostra  in  temporalium  rerum  promissione 
defixa  est,  quandoquidem  nec  ipsos  illius  temporis  sanctos  et 
„ spiritales  uiros,  patriarchas  et  prophetas,  his  terrenis  rebus 
fuisse  deditos  credimus ; intellegebant  enim  reuelante  sibi 
spiritu  dei,  quid  tempori  illi  congrueret  et  quibus  modis  deus 
25  per  illas  omnes  res  gestas  et  dictas  futura  figuranda  et  prae- 
nuntianda decerneret,  magisque  desiderium  eorum  de  nouo 
testamento  erat;  sed  praesens  functio  corporalis  ad  significanda 
noua  uentura  pollicitationibus  ueteribus  praebebatur,  ita  illo- 

7 I Cor.  10,  6.  11  18  Luc.  24,  44 

rum  hominum  non  tantum  lingua,  sed  et  uita  prophetica  fuit, 
carnalis  autem  populus  promissis  uitae  praesentis  inhaerebat, 
de  quo  tamen  etiam  populo  nihilominus  significabantur  futura. 

Sed  uos  ista  non  intellegitis,  quia,  sicut  propheta  dixit 
„nisi  credideritis,  non  intellegetis. * non  enim  estis 
eruditi  in  regno  caelorum,  id  est  in  ecclesia  Christi  uera 
catholica;  quod  si  essetis,  de  diuitiis  sanctarum  scripturarum 
non  solum  noua  sed  etiam  uetera  proferretis,  ipse  quippe  do- 
minus dicit:  propterea  omnis  scriba  eruditus  in  regno 
caelorum  similis  est  homini  patrifamilias  proferenti 
de  thesauro  suo  noua  et  uetera.  et  ideo  dum  sola  pro- 
missa dei  noua  tenere  uos  arbitramini,  remansistis  in  uetustate 
carnis  et  nouitatem  induxistis  erroris,  de  qua  nouitate  apostolus 
dicit:  profanas  autem  uerborum  nouitates  euita;  mul- 
tum enim  proficiunt  ad  inpietatem,  et  sermo  eorum 
sicut  cancer  serpit,  ex  quibus  est  Hymenaeus  et 
Philetus,  qui  circa  ueritatem  aberrauerunt  dicentes 
resurrectionem  iam  factam  esse,  et  fidem  quorundam 
sub uert erunt,  ex  qua  uena  falsitatis  uos  manare  cognoscite, 
qui  dicitis  nunc  esse  resurrectionem  tantummodo  animarum 
per  praedicationem  ueritatis,  corporum  autem,  quam  praedi. 
cauerunt  apostoli,  futuram  negatis,  quid  autem  spiritaliter 
secundum  hominem  interiorem,  qui  renouatur  in  agnitione  dei. 
potestis  cogitare,  cum  per  uetustatem  carnis  et  per  carnalium 
rerum  imagines,  quibus  totus  error  uester  inuoluitur,  res  cor- 
poreas non  possessione  teneatis,  sed  phantasmate  sapiatis? 
terram  enim  Chananaeorum,  quae  manifesta  erat  et  manifeste 

5 Es.  7,  9 9 Matth.  13,  52  14  I[  Tim.  2,  16  sqq.  23  cf.  Coi.  3,  10 

illo  populo  data  est,  contemnere  uos  et  fastidire  gloriamini, 
quasi  non  ita  terram  luminis  describatis  ex  una  parte  a terra 
gentis  tenebrarum,  tamquam  cuneo  coartato  discissam,  ut 
neque  in  rerum  ueritate  inueniatur  et  in  cogitationum  uestrarum 
5 falsitate  credatur;  et  ideo  nec  uitam  uestram  data  sustineat 
et  mentem  uestram  desiderata  corrumpat. 


LIBER  QUINTUS. 

1.  FAUSTUS  dixit:  Accipis  euangelium?  tu  me  interrogas, 
utrum  accipiam,  in  quo  id  ipsum  accipere  adparet,  quia  quae 
io  iubet  obseruo.  an  ego  de  te  quaerere  debeo,  utrum  accipias, 
in  quo  nulla  accipientis  euangelium  uidentur  indicia?  ego 
patrem  dimisi  et  matrem,  uxorem,  filios  et  cetera,  quae  euan- 
gelium iubet,  et  interrogas,  utrum  accipiam  euangelium?  nisi 
adhuc  nescis,  quid  sit  quod  euangelium  nuncupatur,  est  enim 
is  nihil  aliud  quam  praedicatio  et  mandatum  Christi,  ego  aurum 
argentumque  reieci  et  aes  in  zonis  habere  destiti  cotidiano 
contentus  cibo  nec  de  crastino  curans  nec  unde  uenter  in- 
pleatur  aut  corpus  operiatur  sollicitudinem  gerens,  et  quaeris 
a me,  utrum  accipiam  euangelium?  uides  in  me  Christi  beati- 
20  tudines  illas,  quae  euangelium  faciunt,  et  interrogas,  utrum 
illud  accipiam?  uides  pauperem,  uides  mitem,  uides  pacificum, 
puro  corde,  lugentem,  esurientem,  sitientem,  persecutiones  et 
odia  sustinentem  propter  iustitiam,  et  dubitas,  utrum  accipiam 
euangelium  ? non  ergo  iam  mirum  est  Iohannem  Baptistam 
25  uiso  Iesu  et  eius  item  auditis  operibus  quaerere  adhuc,  utrum 
ipse  esset  Christus,  cui  digne  et  merito  Iesus  nec  dignatus 
quidem  est  renuntiare,  quod  esset  ipse,  sed  opera  rursus 

12  cf.  Mattii.  19,  29  15  cf.  Mattii.  10,  9 sq;  6,  25  sqq. 

20  cf.  Matth.  5,  3 sqq. 

eadem  illi,  quae  iamdudum  audierat,  remandauit:  caeci  ui- 
dent,  surdi  audiunt,  mortui  resurgunt  et  cetera,  quod 
ego  quoque  circa  te  non  inmerito  fecerim,  si  perroganti, 
utrum  accipiam  euangelium,  dixero:  omnia  mea  dimisi,  patrem, 
matrem,  uxorem,  filios,  aurum,  argentum,  manducare,  bibere, 
delicias,  uoluptates.  hoc  tibi  ad  interrogata  satis  responsum 
puta  et  beatum  te  futurum,  si  in  me  non  fueris  scandalizatus. 

2.  Sed  non,  inquit,  accipere  euangelium  hoc  solum  est,  si 
quod  praecepit,  facias,  sed  ut  etiam  credas  omnibus,  quae  in 
eodem  scripta  sunt,  quorum  primum  est  illud,  quia  sit  natus 
lesus.  sed  nec  item  illud  solum  est  euangelium  accipere,  ut  credas, 
quia  natus  est  lesus,  sed  ut  facias  etiam,  quod  praecepit,  ac 
si  me  idcirco  euangelium  non  accipere  putas,  quia  generatio- 
nem praetermitto,  nec  tu  ergo  accipis  et  multo  magis  non 
accipis,  quia  praecepta  contemnis,  ac  per  hoc  interim  pares 
sumus,  donec  discutiamus  et  partes ; aut  si  tibi  non  prae- 
iudicat  praeceptorum  ista  contemptio  ad  profitendum,  quia 
accipias  euangelium,  mihi  quare  ad  hoc  praeiudicet  genealogia 
damnata?  quodsi  accipere  euangelium  in  duobus  his  constat, 
ut  dicis,  genealogias  credere  et  seruare  mandata,  quid  ergo 
inperfectus  inperfectum  iudicas  ? uterque  nostrum  eget  alter- 
utro. sin,,  quod  certius  est,  accipere  euangelium  in  sola  ob- 
seruatione  constat  caelestium  mandatorum,  duplici  modo 
inprobus  es,  qui,  ut  dici  solet,  desertor  arguas  militem,  et 
tamen  age,  ponamus,  quia  ita  uis,  duo  haec  partes  esse  fidei 
perfectae,  quarum  una  quidem  constet  in  uerbo,  id  est  fateri 
Christum  natum,  altera  uero  in  opere,  quod  est  obseruatio 
praeceptorum,  uides  ergo  quam  arduam  ego  et  difficiliorem 
mihi  partem  elegerim ; tu  uide  quam  leuissimam  et  faciliorem. 

2 Matth.  11,  5 

nec  inmerito  plebs  ad  te  confugit,  a me  refugit,  nesciens 
utique,  quia  regnum  dei  non  sit  in  uerbo,  sed  in  uirtute. 
quid  ergo  est,  quod  me  lacessis,  si  difficiliorem  fidei  adgressus 
partem  tibi  ut  infirmo  reliqui  faciliorem  ? sed  ego  ad  tribuen- 
dam, inquit,  salutem  animis  hanc  partem  fidei  efficaciorem 
puto  ac  magis  idoneam,  quam  tu  reliquisti,  id  est  Christum 
fateri  natum. 

3.  Age  ergo,  ipsum  eundem  interrogemus  Christum  et, 
unde  potissimum  nobis  salutis  oriatur  occasio,  ex  eius  ore 
io  discamus,  quis  hominum  intrabit  in  regnum  tuum,  Christe? 
qui  fecerit,  inquit,  uoluntatem  patris  mei,  qui  in  caelis 
est.  non  dixit:  qui  me  professus  fuerit  natum,  et  alibi  ad 
discipulos:  ite,  docete  omnes  gentes  baptizantes  eos 
in  nomine  patris  et  filii  et  spiritus  sancti  et  docentes 
is  eos  seruare  omnia,  quae  mandaui  uobis,  non  dixit:  do- 
centes eos,  quia  sim  natus,  sed  ut  mandata  conseruent.  item 
alibi:  amici  mei  eritis,  si  feceritis,  quae  praecipio 
uobis,  non  dixit:  si  natum  me  credideritis,  rursum:  si  fece- 
ritis mandata  mea,  manebitis  in  mea  caritate  et  alia 
«o  multa,  necnon  et  in  monte  cum  doceret:  beati  pauperes, 
dicens,  beati  mites,  beati  pacifici,  beati  puro  corde, 
beati  qui  lugent,  beati  qui  esuriunt,  beati  qui  per- 
secutionem patiuntur  propter  iustitiam,  nusquam  dixit: 
beati,  qui  me  confessi  fuerint  natum,  et  in  discretione  agnorum 
g5  ab  haedis  in  iudicio  dicturum  se  dicit  iis,  qui  ad  dexteram 
sunt:  esuriui,  et  cibastis  me;  sitiui,  et  potastis  me 
et  cetera;  propterea  recipite  regnum,  non  dixit:  quia  natum 
me  credidistis,  regnum  percipite,  necnon  et  diuiti  quaerenti 

11  Matth.  7,  21  13  Matth.  28,  19  sq.  18  Ioh.  15,  10  sqq. 

20  Matth.  5,  3 sqq.  26  Matth.  25,  34  sq. 

uitam  aeternam,  uade.  inquit,  uende  omnia,  quae  habes, 
et  sequere  me;  non  dixit:  crede  me  natum,  ut  in  aeternum 
uiuas.  ecce  igitur  portioni  meae,  quam  mihi  de  gemina,  ut 
uultis,  fide  delegi,  ubique  regnum,  uita,  beatitudo  promittitur, 
uestrae  uero  nusquam,  aut  docete  sicubi  scriptum  est  beatum  s 
esse  regnumue  percepturum  aut  aeternam  habiturum  uitam, 
qui  eum  fassus  fuerit  natum  ex  femina,  interim  tamen,  si  et 
haec  pars  est  fidei,  beatitudinem  non  habet,  cum  uero  eam 
nec  partem  fidei  probauerimus,  quid  fiet?  nempe  eritis  uos 
inanes,  quod  et  ipsum  utique  monstrabitur,  sed  interim  hoc  w 
satis  nobis  est  ad  propositum,  quia  portio  haec  nostra  beati- 
tudinibus  coronata  sit.  cui  tamen  accedit  et  illa  alia  beatitudo 
ex  confessione  quoque  sermonis,  quia  Iesum  confitemur  esse 
Christum  filium  dei  uiui,  quod  aeque  ipse  ore  suo  testatur 
Iesus  dicens  ad  Petrum : beatus  es,  Simon  Bariona,  quia  15 
non  tibi  hoc  caro  et  sanguis  reuelauit,  sed  pater  meus, 
qui  in  caelis  est.  quapropter  non  iam,  ut  putabatis,  unam, 
sed  duas  easdemque  ratas  fidei  partes  tenemus  et  in  utraque 
pariter  beati  appellamur  a Christo,  quia  alteram  earum  operi- 
bus exercentes  alteram  sine  blasphemia  praedicamus.  so 

4.  AUGUSTINUS  respondit:  Iam  supra  commemoraui,  quam 
saepe  se  dominus  Iesus  Christus  filium  hominis  dicat  et  quanta 
uanitate  Manichaei  fabulam  nefandi  sui  erroris  inducant  de 
nescio  quo  commenticio  primo  homine,  quem  non  terrenum, 
sed  fallacibus  elementis  indutum  contra  apostolum  praedicant  25 
dicentem:  primus  homo  de  terra  terrenus,  et  quanta 
cura  nos  idem  monuerit  apostolus  dicens:  si  quis  uobis 
adnuntiauerit  praeterquam  quod  adnuntiauimus  uobis, 
anathema  sit.  quapropter  restat,  ut  filium  hominis  Christum 

1 Mattii.  19,  21  15  Matth.  16,  17  26  I Cor.  15,  47 

27  Gal.  1,  8 sq. 

ita  credamus,  sicut  apostolica  ueritate  praedicatur,  non  sicut 
Manichaeorum  falsitate  confingitur,  cum  igitur  eum  euange- 
listae adnuntient  natum  ex  femina  de  domo  Dauid,  hoc  est 
de  familia  Dauid,  Paulusque  ad  Timotheum  scribat  dicens : 

5 memor  esto  Christum  Iesum  resurrexisse  a mortuis 
ex  semine  Dauid  secundum  euangelium  meum:  satis 
adparet,  quemadmodum  Christum  filium  hominis  credere  de- 
beamus, qui  filius  dei,  per  quem  facti  sumus,  etiam  filius 
hominis  per  adsumptionem  carnis  factus  est,  ut  moreretur 
10  propter  delicta  nostra  et  resurgeret  propter  iustificationein 
nostram,  ideoque  utrumque  se  dicit,  et  filium  dei  et  filium 
hominis,  unde  ne  pergam  per  plurima,  uno  loco  in  euangelio 
secundum  Iohannem  ita  scriptum  est:  amen,  amen  dico 
uobis,  quia  uenit  hora  et  nunc  est,  quando  mortui 
15  audient  uocem  filii  dei;  et  qui  audierint,  uiuent.  sicut 
enim  pater  habet  uitam  in  semet  ipso,  sic  dedit  et 
filio  uitam  habere  in  semet  ipso;  et  potestatem  dedit 
ei  et  iudicium  facere,  quia  filius  hominis  est.  dixit; 
uocem  filii  dei  audient,  et  dixit:  quia  filius  hominis 
20  est.  secundum  hoc  enim,  quod  dixit  , filius  hominis  est’, 
accepit  potestatem  iudicium  faciendi,  quia  in  ipsa  forma  uen- 
turus  est  ad  iudicium,  ut  et  a bonis  et  a malis  uideatur.  in 
qua  forma  etiam  ascendit  in  caelum  et  uox  illa  discipulis 
sonuit:  sic  ueniet,  quemadmodum  eum  uidistis  euntem 
25  in  caelum,  nam  secundum  id,  quod  filius  dei  deus  aequalis 
est  patri  et  cum  patre  unum,  non  uidebitur  a malis;  beati 
enim  mundo  corde,  quia  ipsi  deum  uidebunt.  cum  ergo 
credentibus  in  se  promittat  uitam  aeternam  nec  aliud  sit  cre- 
dere in  eum  quam  credere  in  uerum  Christum,  qualem  se 

5 II  Tim.  2,  8 10  cf.  Rom.  4,  25  18  Ioh.  5,  25  sqq.  24  Act.  1,  11 
26  Matth.  5,  8 

ipse  praedicat  et  ab  apostolis  praedicatur,  lioc  est  et  uerum 
dei  filium  et  uerum  hominis  filium : uos,  Manichaei,  qui  cre- 
ditis in  falsum  et  fallacem,  falsi  et  fallacis  hominis  filium, 
cum  et  ipsum  deum  gentis  aduersae  tumultu  perterritum 
membra  sua  misisse  crucianda  nec  postea  tota  purganda  do- 
cetis, uidetis,  quam  sitis  alieni  a uita  aeterna,  quam  promittit 
Christus  illis,  qui  credunt  in  eum.  at  enim  dixit  Petro  con- 
fitenti  eum  filium  dei:  beatus  es,  Simon  Bariona.  num- 
quid  ideo  nihil  promisit  eis,  qui  in  eum  filium  hominis  cre- 
derent, cum  idem  ipse  sit  et  filius  dei  et  filius  hominis  ? 
habes  etiam  aperte  uitam  aeternam  promissam  credentibus  in 
filium  hominis,  sicut  exaltauit.  inquit,  Moyses  serpentem 
in  heremo,  sic  oportet  exaltari  filium  hominis,  ut 
omnis,  qui  crediderit  in  eum,  non  pereat,  sed  habeat 
uitam  aeternam,  quid  uultis  amplius?  credite  ergo  in  filium 
hominis,  ut  habeatis  uitam  aeternam,  quia  ipse  est  et  filius 
dei,  qui  potest  dare  uitam  aeternam,  quia  ipse  est  uerus 
deus  et  uita  aeterna,  sicut  idem  Iohannes  ait  in  epistula 
sua,  ubi  etiam  dicit  antichristum  esse,  qui  negat  Christum  in 
carne  uenisse. 

5.  Quid  ergo  uos  tamquam  de  mandatorum  eius  perfectione 
iactatis.  quod  ea  quae  in  euangelio  praecepta  sunt  operamini? 
quid  enim  illa  prodessent,  ubi  non  est  fides  uera,  etiamsi 
uere  inplerentur  a uobis  ? nonne  audistis  apostolum  dicentem : 
si  distribuam  omnia  mea  pauperibus  et  tradam  corpus 
meum,  ut  ardeam,  caritatem  autem  non  habeam,  nihil 
mihi  prodest?  quid  ergo  uos  tamquam  de  christiana  pau- 
pertate iactatis,  cum  christiana  caritate  careatis?  habent  enim 

8 Mattii.  16,  17  12  Ioh.  3,  14  sq.  17  I Ioh.  5,  20  19  cf. 

I Ioh.  4,  3 25  I Cor.  18,  8 

inter  se  quam  caritatem  uocant  etiam  latrones  sibi  debentes 
facinorosam  flagitiosamque  conscientiam,  sed  non  caritatem, 
quam  commendat  apostolus,  et  ut  eam  a ceteris  inprobandis 
repudiandisque  secerneret,  ait  alio  loco:  finis  autem  prae- 
5 cepti  est  caritas  de  corde  puro  et  conscientia  boma 
et  fide  non  ficta,  unde  ergo  habere  potestis  ueram  caritatem 
ex  fide  ficta  surgentem  ? aut  quando  uos  pigebit  fidem  uestram 
pugnare  mendaciis,  quando  et  primum  hominem  uestrum  cum 
suis  hostibus  in  suae  naturae  ueritate  manentibus  mutabili 
io  fallacia  dimicasse  praedicatis  et  istum  Christum,  qui  dicit : 
ego  sum  u erit  as,  speciem  carnis,  mortem  crucis,  uulnera 
passionis,  cicatrices  resurrectionis  mentitum  esse  suadetis? 
proinde  uos  Christo  uestro  anteponi  uultis,  si  illo  mentiente 
uos  adnuntiatis  ueritatem.  si  autem  Christum  uestrum  sectari 
15  uultis,  quis  non  in  uobis  caueat  falsitatem,  ut  in  his  quoque 
mandatis,  quae  uos  inplere  dicitis,  non  sit  nisi  sola  fallacia? 
quippe  cum  ausus  sit  Faustus  dicere,  quod  aes  in  zonis  non 
portetis  — nisi  forte  ideo  uerum  dixit,  quia  non  aes  in  zonis, 
sed  et  aurum  in  arcellis  et  in  sacculis  habeatis  — - nec  repre- 
20  henderentur  ista  in  uobis,  nisi  quia  profitemini  aliud  et  aliter 
uiuitis.  adhuc  in  rebus  humanis  est  ille  Constantius,  modo 
iam  frater  noster  catholicus  Christianus,  qui  multos  uestrum 
Romae  in  domum  suam  congregauerat  propter  inplenda  prae- 
cepta Manichaei,  satis  quidem  uana  et  inepta,  sed  tamen  quae 
25  magna  existimatis : quibus  cum  uestra  infirmitas  cederet,, 
dispersi  estis  quisque  in  uiam  suam,  unde  illi,  qui  in  eis 
perdurare  noluerunt,  a uestra  societate  schisma  fecerunt,  et 

6 I Tim.  1,  5 11  Ioh.  14,  6 

quia  in  mattis  dormiunt,  Mattam  appellantur;  a quorum 
stratis  longe  dissimiles  fuerunt  plumae  Fausti  et  caprinae 
lodices,  qua  deliciarum  adfluentia  non  solum  Mattarios  fasti- 
diebat, sed  etiam  domum  patris  sui  hominis  pauperis  Mile- 
uitani.  auferte  ergo  perditam  simulationem,  si  de  moribus 
non  uultis,  saltem  de  litteris  uestris,  ne  lingua  uestra  cum 
uita  uestra  tamquam  ille  primus  homo  cum  gente  tenebrarum 
mendacibus  non  elementis,  sed  uerbis  pugnare  uideatur. 

6.  Sed  ne  in  homines  potius  non  inplentes  ea,  quae  sibi 
praecipiuntur,  quam  in  ipsam  sectam  uanissimi  erroris  me 
ista  dicere  quisquam  reprehendat,  hoc  dico : talia  sunt  ipsa 
praecepta  Manichaei,  ut  si  ea  non  faciatis,  deceptores,  si  autem 
faciatis,  decepti  sitis,  neque  enim  Christus  uohis  praecepit, 
ut  herbam  non  euellatis,  ne  homicidium  perpetretis,  qui  disci- 
pulos suos  per  segetem  transeuntes  et  esurientes  uellere 
spicas  sabbato  non  prohibuit,  unde  conuinceret  et  praesentes 
Tudaeos  et  futuros  Manichaeos:  illos,  quia  sabbato  fiebat, 
illos,  quia  fiebat,  sed  plane  Manichaeus  praecepit,  ut  otiosis 
manibus  uestris  de  homicidiis  uiuatis  alienis,  et  illa  quidem 
falsa  sunt  homicidia,  sed  uestra  sunt  uera,  cum  tali  daemo- 
niorum doctrina  miseras  animas  trucidatis. 

7.  Inest  tamen  ille  haereticus  typhus  intolerabilisque  superbia, 
uides  in  me,  inquit,  Christi  beatitudines  illas,  quae 
euangelium  faciunt,  et  interrogas,  utrum  illud  acci- 
piam? uides  pauperem,  uides  mitem,  uides  pacificum, 
puro  corde,  lugentem,  esurientem,  sitientem,  persecu- 

16  cf.  Matth.  12,  1 

tiones  et  odia  sustinentem  propter  iustitiam  et  du- 
bitas, utrum  accipiam  euangelium?  si  hoc  esset  iustum 
esse,  iustificare  se  ipsum,  uerbis  suis  uolasset  in  caelum 
homo  iste,  cum  haec  loqueretur,  sed  ego  in  delicias  Fausti 
5 non  inuehor  notas  omnibus  auditoribus  Manichaeorum  et  eis 
maxime,  qui  sunt  Romae:  talem  propono  Manichaeum,  qualem 
Constantius  requirebat,  cum  illa  praecepta  exigebat  inpleri, 
non  qualem  uideri  nolebat,  et  illum  tamen  quomodo  uideo 
pauperem  spiritu,  qui  tam  superbus  est,  ut  animam  suam 
io  deum  credat  nec  captiuus  erubescat?  quomodo  mitem,  qui 
tantae  auctoritati  euangelicae  mauult  insultare  quam  credere? 
quomodo  pacificum,  qui  naturam  ipsam  diuinam,  qua  deus 
est  quicquid  est,  qui  solus  uere  est,  perpetuam  pacem  habere 
potuisse  non  putat?  quomodo  puro  corde,  in  quo  tumultuantur 
is  tam  sacrilega  et  tam  multa  figmenta  ? quomodo  lugentem, 
nisi  deum  captum  et  ligatum,  donec  soluatur  et  euadat  ex 
quadam  tamen  parte  decurtatus,  quae  in  globo  tenebrarum  a 
patre  ligabitur  et  non  lugebitur?  quomodo  esurientem  et 
sitientem  iustitiam,  quam  Faustus  in  scriptis  suis  non  addidit, 
20  credo,  ne  sibi  deesse  uideretur,  si  eam  se  adhuc  esurire  ac 
sitire  fateretur?  sed  quam  iustitiam  isti  esuriunt  et  sitiunt 
quibus  perfecta  iustitia  erit  damnatis  in  globo  fratribus,  qui 
nihil  suo  uitio  peccauerunt,  sed  hostili  tabe,  quo  eos  pater 
misit,  inexpiabiliter  infecti  sunt,  insuper  triumphare? 

25  8.  Quomodo  persecutiones  et  odia  sustinetis  propter  iusti- 

tiam, quibus  haec  sacrilegia  praedicare  et  persuadere  iustitia 
est?  pro  qua  inpia  peruersitate  propter  Christianorum  tempo- 
rum mansuetudinem  quam  parua  et  prope  nulla  patiamini, 
cur  non  cogitatis  ? sed  tamquam  caecis  fatuisque  loquamini, 
so  iustitiae  uestrae  uelut  magnum  esse  uultis  indicium,  quod 

3 celum  C 5 notas  (o  s.  a a.  m.  1)  L 6 rome  SCG  praepono  Cr1 

obprobria  sustinetis  persecutionemque  patimini,  porro  si  tanto 
est  quisque  iustior,  quanto  grauiora  perpetitur  — omitto  di- 
cere, quod  uidere  facillimum  est,  quam  multo  grauiora  uobis 
patiantur  aliis  atque  aliis  quibusque  facinoribus  flagitiisque 
polluti  — illud  dico : si  pro  nomine  Christi  quoquo  modo  5 
usurpato  atque  suscepto  quisquis  patitur  persecutionem,  iam 
etiam  ueram  fidem  iustitiamque  tenere  dicendus  est,  concedite, 
ut  ille  sit  fidei  uerioris  maiorisque  iustitiae,  quem  multo  uobis 
grauiora  perpessum  potuerimus  ostendere,  et  milia  iam  uobis 
nostrorum  martyrum  occurrant  atque  ipse  praecipue  Cyprianus,  10 
cuius  etiam  litteris  edocetur,  quod  in  Christum  crediderit 
natum  ex  uirgine  Maria,  pro  hac  ille  fide,  quam  uos  detesta- 
mini, usque  ad  gladium  mortemque  peruenit  cum  gregibus 
Christianorum  tunc  ita  credentibus  atque  ita  grauiusque  mo- 
nentibus. Faustus  autem  conuictus  uel  confessus,  quod  Mani-  i* 
chaeus  esset,  cum  aliis  nonnullis  secum  ad  iudicium  pro- 
consulare productis,  eis  ipsis  Christianis,  quibus  perducti  sunt, 
intercedentibus  leuissima  poena,  si  tamen  illa  poena  dicenda 
est,  in  insulam  relegatus  est:  quod  sua  sponte  cotidie  serui 
dei  faciunt  se  a turbulento  strepitu  populorum  remouere  20 
cupientes,  et  unde  publica  terrenorum  prin cipum  uota  per 
indulgentiam  solent  relaxare  damnatos,  denique  non  multo 
post  inde  omnes  eadem  sollemni  sorte  dimissi  sunt,  fatemini 
ergo  illos  fidem  tenuisse  ueriorem  iustioremque  uitam,  qui 
pro  ea  multo  quam  uos  atrociora  sustinere  meruerunt,  aut  25 
desinite  uos  inde  iactare,  quod  multis  detestabiles  sitis,  sed 
discernite,  quid  sit  persecutionem  pati  pro  blasphemia  et  per- 
secutionem pati  pro  iustitia;  et  pro  qua  istarum  patiamini, 
in  uestris  libris  etiam  atque  etiam  diligenter  aduertite. 

9.  Quam  multi  autem  in  nostra  communione  ueraciter 
faciunt  ista  sublimiora  praecepta  euangelica,  de  quorum  specie 
fallitis  inperitos ! quam  multi  homines  utriusque  sexus  ab 
omni  concubitu  puri  atque  integri,  quam  multi  experti  et 
5 postea  continentes,  quam  multi  rerum  suarum  distributores 
et  relictores,  quam  multi  ieiuniis  uel  crebris  uel  cotidianis 
uel  etiam  incredibiliter  continuatis  corpus  seruituti  subicientes  ! 
quam  multae  fraternae  congregationes  nihil  habentes  proprium, 
sed  omnia  communia,  et  haec  nonnisi  ad  uictum  et  tegumen- 
io  tum  necessaria  unam  animam  et  cor  unum  in  deum  caritatis 
igne  conflantes ! atque  in  his  omnibus  professionibus  quam 
multi  fallaces  et  perditi  deprehenduntur,  quam  multi  etiam 
latent,  quam  multi  primo  recte  ambulantes  peruersa  uoluntate 
cito  deficiunt!  quam  multi  in  temptationibus  inueniuntur,  quod 
15  alio  animo  talem  uitam  adumbrata  specie  susceperunt,  et  quam 
multi  humiliter  et  fideliter  sanctum  custodientes  propositum 
usque  ad  finem  perseuerant  et  salui  fiunt!  in  quorum  societate 
quasi  dispares  adparent;  sed  tamen  eadem  caritate  copulantur, 
qui  propter  aliquam  necessitudinem  secundum  apostoli  exhor- 
20  tationem  habent  uxores  tamquam  non  habentes  et  emunt 
tamquam  non  tenentes  et  utuntur  hoc  mundo  tamquam  non 
utentes,  his  subiunguntur  secundum  abundantes  diuitias  miseri- 
cordiae dei  etiam  illi,  quibus  dicitur:  nolite  fraudare  in- 
uicem  nisi  ex  consensu  ad  tempus,  ut  u acetis  orationi, 
25  et  iterum  ad  id  ipsum  estote,  ne  uos  temptet  satanas 
propter  intemperantiam  uestram;  hoc  autem  dico  se- 
cundum ueniain,  non  secundum  imperium,  qualibus 
etiam  idem  apostolus  dicit:  iam  quidem  omnino  delictum 
est,  quia  iudicia  habetis  uobiscum.  et  eorum  portans 

23  I Cor.  7,  5 sq  ; 7,  29  sqq. 

infirmitatem  paulo  post  dicit:  saecularia  igitur  iudicia  si 
habueritis,  eos  qui  contemptibiles  sunt  in  ecclesia 
hos  conio  cate,  neque  enim  illi  soli,  qui  ut  sint  perfecti, 
uendunt  uel  dimittunt  omnia  sua  et  sequuntur  dominum, 
pertinent  ad  regnum  caelorum,  sed  huic  militiae  Christianae 
propter  quoddam  quasi  commercium  caritatis  subiungitur  etiam 
quaedam  stipendiaria  multitudo,  cui  dicetur  in  fine:  esuriui 
•et  dedistis  mihi  manducare  et  cetera,  alioquin  damnandi 
erunt  illi,  quorum  domus  tam  diligenti  et  sollicita  cura  con- 
ponit  apostolus  monens  mulieres  subditas  esse  uiris  suis, 
uiros  diligere  uxores  suas ; filios  obtemperare  parentibus, 
parentes  filios  nutrire  in  disciplina  et  correptione  domini; 
seruos  oboedire  cum  metu  dominis  carnalibus,  dominos  quod 
iustum  est  et  aequum  seruis  praestare,  sed  absit,  ut  istos  a 
mandatis  euangelicis  alienos  et  a uita  aeterna  separandos 
iudicet,  quia  ubi  ait  dominus:  si  quis  non  tulerit  crucem 
suam  et  secutus  me  fuerit,  non  potest  esse  discipulus 
meus,  exhortans  firmiores  ad  perfectionem,  ibi  statim  et  istos 
consolatus  est  dicens:  qui  receperit  iustum  in  nomine 
iusti,  mercedem  iusti  accipiet;  et  qui  receperit  pro- 
phetam in  nomine  prophetae,  mercedem  prophetae 
accipiet,  unde  non  tantum  qui  modicum  uini  Timotheo  de- 
derit propter  stomachum  et  frequentes  infirmitates  eius,  sed 
•etiam  qui  saniori  atque  fortiori  calicem  aquae  frigidae 
porrexerit  tantum  in  nomine  discipuli,  sicut  ibi  sequitur 
non  perdet  mercedem  suam. 

10.  Quid  autem  fallitis  auditores  uestros,  qui  cum  suis 

1 I Cor.  6,  4 sqq.  7 Matth.  25,  35  10  cf.  Coi.  3,  18  ; 4,  1 

16  Matth.  10,  38  sqq.  23  cf.  I Tim.  5,  23  24  Matth.  10,  42 

uxoribus  et  filiis  et  familiis  et  domibus  et  agris  uobis  ser- 
uiunt,  si  quisquis  ista  omnia  non  dimiserit,  non  accipiet 
euangelium?  sed  quia  eis  non  resurrectionem,  sed  reuolutionem 
ad  istam  mortalitatem  promittitis,  ut  rursus  nascantur  et  uita 
5 electorum  uestrorum  uiuant,  tam  uana  et  inepta  et  sacrilega,' 
quam  uos  uiuitis,  quando  ualde  laudamini;  aut  si  melioris 
meriti  sunt,  in  melones  et  cucumeres  uel  in  aliquos  alios 
cibos  ueniant,  quos  uos  manducaturi  estis,  ut  uestris 
ructatibus  cito  purgentur : merito  eos  a mandatis  euan- 
*o  gelicis  alienatis ; sed  et  uos  ipsos  talia  sentientes  atque 
suadentes  maxime  inde  separare  debetis,  si  enim  haec  uanitas 
ad  fidem  euangelicam  pertineret,  non  debuit  dicere  dominus : 
esuriui  et  dedistis  milii  manducare,  sed:  esuristis  et 
manducastis  me,  aut : esuriui  et  manducaui  uos.  neque  enim 
15  ex  illo  iam  ministrationis  merito  secundum  uestra  deliramenta 
quisquam  recipietur  in  regnum  dei,  quia  manducare  sanctis 
dedit,  sed  quia  uel  manducauit,  quos  anhelaret,  uel  mandu- 
catus est,  a quibus  anhelaretur  in  caelum,  nec  illi  dicerent: 
domine,  quando  te  uidimus  esurientem,  et  dedimus 
20  tibi  manducare?  sed  dicerent:  quando  te  uidimus  esurien- 
tem, et  manducasti  nos?  quibus  ille  non  responderet:  cum 
uni  ex  minimis  meis  dedistis,  mihi  dedistis,  sed:  cum 
unus  ex  minimis  meis  uos  manducauit,  ego  uos  manducaui. 

11.  Haec  portenta  sentientes  et  docentes  et  secundum  haec 
25  uiuentes  audetis  uos  et  dicere  euangelica  praecepta  seruare 
et  catholicae  ecclesiae  derogare,  in  qua  sunt  tam  multi  pusilli 
cum  magnis,  quos  utrosque  dominus  benedicit  pro  suis  gra- 
dibus euangelica  mandata  seruantes  et  euangelica  promissa 
sperantes,  sed  uestrum  oculum  maleuolus  error  in  solam 
30  paleam  nostrae  segetis  ducit;  nam  et  triticum  ibi  cito  uide- 

13  Matth.  25,  35  21  Matth.  25,  40 

retis,  si  et  esse  uelletis.  in  uobis  antem  et  qui  Manichaei 
licti  sunt,  mali  sunt;  et  qui  ficti  non  sunt,  uani  sunt,  ubi 
enim  fides  ipsa  ficta  est,  et  qui  ea  simulate  utitur,  fallit 
et  qui  eam  ueram  existimat,  fallitur ; nec  ex  ea  potest  existere 
bona  uita,  quia  ex  amore  suo  quisque  uiuit  uel  bene  uel 
male,  uos  autem  si  spiritalis  atque  intellegibilis  boni  caritate, 
ac  non  corporalium  phantasmatum  cupiditate  arderetis,  ut  cito 
dicam,  quod  de  uobis  notissimum  est,  solem  istum  corporeum 
non  pro  diuina  substantia  et  pro  sapientiae  luce  coleretis. 

LIBER  SEXTUS. 

1.  FAUSTUS  dixit:  Accipis  uetus  testamentum?  quomodo? 
cuius  praecepta  non  seruo  ? puto  quidem,  quia  nec  tu ; nam 
peritomen  ego  ut  pudendam  despui,  ac,  si  non  fallor,  et  tu; 
cessationem  sabbatorum  ut  superuacuam,  credo,  quod  et  tu; 
sacrificia  ut  idolatriam,  non  dubito,  quod  et  tu ; porcina  certe 
non  ego  sola  abstineo,  tu  item  non  solam  comedis,  ego  quidem, 
quia  omnem  carnem  inmundam  existimem,  tu  uero,  quia  nihil 
inmundum : quo  utroque  ab  utroque  nostrum  uetus  destruitur 
testamentum,  azymophagiae  hebdomadas,  scenopegia  uterque 
nostrum  tamquam  inutilia  et  uana  contempsit;  lineis  uestibus 
non  inserere  purpuras,  in  adulteriis  ponere  uestem  linostimam, 
bouem  et  asinum  iungere,  si  necesse  sit.  in  sacrilegiis  nume- 
rare. caluum  aut  reburrum  et  similis  notae  hominem  non 
constituere  sacerdotem,  quia  sunt  huiusmodi  apud  deum  in- 
mundi.  uterque  contempsimus,  risimus  nec  in  secundis  habui- 

mus  nec  in  primis  : quae  omnia  praecepta  sunt  et  iustificationes 
ueteris  testamenti,  quod  ergo  obicis,  tibi  mecum  commune 
est,  siue  crimen  putandum  seu  recte  factum ; uterque  enim 
nostrum  uetus  respuit  testamentum,  ergo  si  quid  intersit 
5 inter  meam  fidem  quaeris  et  tuam,  hoc,  quia  tibi  mentiri 
libet  et  inliberaliter  agere,  ut  quod  mente  oderis,  uerbo  con- 
laudes,  ego  fallere  non  didici;  quod  sentio,  loquor,  tam  turpium 
odisse  me  fateor  praeceptores  quam  ipsa  praecepta. 

2.  AUGUSTINUS  respondit:  Quemadmodum  et  quare  acci- 
io  piatur  testamentum  uetus  ab  heredibus  testamenti  noui,  iam 
supra  diximus,  sed  quia  paulo  ante  de  promissis  eius  Faustus 
egit,  nunc  autem  de  praeceptis  agere  uoluit,  respondeo  istos 
omnino  nescire,  quid  intersit  inter  praecepta  uitae  agendae 
et  praecepta  uitae  significandae,  exempli  gratia:  non  concu- 
15  pisces  praeceptum  est  agendae  uitae;  circumcides  omnem 
masculum  octauo  die  praeceptum  est  significandae  uitae. 
ex  hac  quippe  inperitia  Manichaei  et  omnes,  quibus  displicent 
litterae  ueteris  testamenti,  quicquid  deus  mandauit  priori  po- 
pulo ad  celebrandam  umbram  futurorum  non  intellegentes  et 
20  ea  modo  non  obseruari  animaduertentes  ex  more  praesentis 
temporis  illa  reprehendunt,  quae  utique  illi  tempori  congrue- 
bant, quo  ista,  quae  nunc  manifestata  sunt,  uentura  significa- 
rentur. sed  quid  dicturi  sunt  aduersus  apostolum,  qui  ait: 
haec  omnia  in  figura  contingebant  illis;  scripta  sunt 
25  autem  propter  nos,  in  quos  finis  saeculorum  obuenit? 
ecce  ipse  aperuit,  cur  illae  litterae  accipiantur  a nobis  et  cur 
illa  rerum  signa  iam  necesse  non  sit  ut  obseruentur  a nobis, 
cum  enim  dicit:  scripta  sunt  propter  nos,  procul  dubio 

11  lib.  IIII  2 14  Ex.  20,  17  15  Gen.  17,  10  sqq.  24  I Cor. 

demonstrat,  quanta  nobis  cura  legenda  et  intellegenda  et 
quanta  auctoritate  habenda  sint,  quia  propter  nos  utique 
scripta  sunt,  cum  uero  dicit:  figurae  nostrae  fuerunt  et: 
in  figura  contingebant  illis,  ostendit  iam  non  opus  esse, 
ut,  cum  res  ipsas  manifestatas  agimus,  figurarum  praenun-  & 
tiantium  celebrationi  seruiamus.  unde  dicit  alio  loco:  nemo 
ergo  uos  iudicet  in  cibo  aut  in  potu  aut  in  parte  diei 
festi  aut  neomeniae  aut  sabbatorum,  quod  est  umbra 
futurorum,  hic  etiam  cum  dicit:  nemo  uos  in  eis  iudicet, 
declarat,  quam  non  sit  necesse,  ut  iam  haec  obseruentur;  cum  10 
autem  dicit:  quod  est  umbra  futurorum,  ostendit,  quam 
oportuerit,  ut  illo  tempore  obseruarentur,  quo  ista,  quae  nobis 
iam  manifestata  eluxerunt,  per  tales  umbras  figurarum  futura 
praedicebantur. 

3.  Proinde  si  Manichaei  resurrectione  domini  iustificarentur,  is 
cuius  resurrectionis  dies  ex  die  quidem  passionis  tertius,  post 
diem  tamen  sabbati,  hoc  est  post  septimum  octauus  fuit,  pro- 
fecto spoliarentur  carnali  uelamento  mortalium  desideriorum 
et  cordis  circumcisione  gaudentes  non  eam  in  carne  adum- 
bratam figuratamque  deriderent  tempore  ueteris  testamenti,  20 
quamuis  iam  tempore  noui  testamenti  fieri  obseruarique  non 
cogerent,  in  quo  enim  membro  congruentius  expoliatio  car- 
nalis et  mortalis  concupiscentiae  figuratur,  quam  unde  carnalis 
et  mortalis  fetus  exoritur?  sed,  sicut  dicit  apostolus,  omnia 
munda  mundis;  inmundis  autem  et  infidelibus  nihil  25 
est  mundum,  sed  polluta  sunt  eorum  et  mens  et  con- 
scientia. itaque  isti,  qui  nimis  mundi  sibi  uidentur,  quia 
illa  membra  tamquam  inmunda  auersantur  aut  auersari  se 


6 Coi.  2,  16  sq.  24  Tit.  1,  15 

fingunt,  in  eas  infidelitatis  et  erroris  inmunditias  inciderunt,, 
ut,  cum  detestantur  circumcisionem  carnis,  quam  dixit  apo- 
stolus signaculum  iustitiae  fidei,  in  ipsis  tamen  carna- 
libus membris  diuina  dei  sui  membra  credant  conligata  et 
s inquinata  detineri,  ut,  cum  carnem  inmundam  dicunt,  et  deum 
illic  ex  parte,  qua  ibi  tenetur,  inmundum  factum  dicere  con- 
pellantur,  quippe  quem  mundari  oportere  adserunt:  quod  donec 
fiat,  quantum  fieri  potuerit,  interim  nunc  eum  perpeti  omnia, 
quae  carnes  patiuntur,  non  tantum  in  labore  et  dolore  ad- 
10  dictionum  sed  etiam  in  uoluptate  corruptelarum,  ei  namque 
se  dicunt  parcere,  quod  non  concumbunt,  ne  nodis  carneis 
artius  inplicetur  et  sordidius  inquinetur,  cum  ergo  apostolus 
dicat:  omnia  munda  mundis,  utique  hominibus,  qui  possunt 
in  deterius  uoluntatis  peruersitate  mutari,  quanto  magis  omnia 
15  munda  sunt  deo,  qui  semper  incommutabilis  et  incontamina- 
bilis permanet?  de  cuius  sapientia  diuine  dictum  est  in  eis 
libris,  quos  reprehendendo  uehementius  inquinamini,  quod 
nihil  inquinatum  in  eam  incurrit  et  adtingit  ubique 
propter  suam  munditiam,  quapropter,  o inmundissima 
20  uanitas,  itane  displicet  tibi  in  membro  humano,  unde  humana 
generatio  propagatur,  signum  regenerationis  humanae  illum, 
cui  munda  sunt  omnia,  deum  iussisse  constitui  et 1 placet 
tibi  etiam  in  flagitiis,  quae  illo  membro  ab  inpudicis  homini- 
bus perpetrantur,  ipsum  deum  uestrum,  cui  nihil  est  mundum, 
ex  parte  suae  naturae  conmaculari  atque  corrumpi?  quid  enim 
patitur  in  uariis  turpibus  corruptelis,  quem  coniugali  quoque 
concubitu  creditis  inquinari  ? audete  iam  dicere,  quod  soletis : 

3 Rom.  4,  11  18  Sap.  7,  24  sq. 

crgone  deerat,  ubi  deus  praefiguraret  signaculum  iustitiae 
fidei,  nisi  in  illo  membro  ? respondetur : cur  enim  et  ibi  non  ? 
primo  quia  omnia  munda  mundis,  quanto  magis  deo.  deinde 
quia  hoc  apostolus  dixit  signaculum  datum  Abrahae  iustitiae 
fidei  in  tali  circumcisione,  uos  autem  nolite  erubescere,  si 
potestis,  cum  uobis  dicitur:  ergone  deerat  deo  uestro,  quid 
ageret,  ne  suae  naturae  partem  istis  membris,  quae  sic  de- 
spuitis, inplicaret?  pudenda  quidem  ista  dicuntur  hominibus 
propter  nostrae  mortalitatis  corruptibilem  poenalemque  pro- 
paginem, quae  inde  subsistit:  quibus  casti  adhibent  uere- 
cundiam,  inpudici  petulantiam,  deus  iustitiam. 

4.  Cessationem  uero  sabbatorum  iam  quidem  superuacuam 
ducimus  ad  obseruandum,  ex  quo  spes  reuelata  est  nostrae 
quietis  aeternae,  non  tamen  ad  legendum  et  intellegendum, 
quia  propheticis  temporibus  cum  essent  ista,  quae  nobis  hoc 
tempore  patefacta  sunt  non  tantum  sermonibus,  sed  et  actibus 
praefiguranda  et  praenuntianda,  illo  signo,  quod  legimus,  res 
ista  praenotata  est,  quam  tenemus,  uos  autem  uolo  mihi  di- 
catis, cur  uestram  cessationem  nolitis  inplere?  Iudaei  quippe 
sabbato  suo,  quod  adhuc  carnaliter  sapiunt,  non  solum  in 
agro  fructum  nullum  decerpunt,  sed  nec  in  domo  concidunt 
aut  coquunt,  uos  autem  cessantes  quidem  expectatis,  quis 
auditorum  uestrorum  propter  uos  pascendos  cultello  uel  falci- 
cula armatus  in  hortum  prosiliat,  homicida  cucurbitarum, 
quarum  uobis  adferat,  mirum  dictu,  uiua  cadauera.  nam  si 
non  eas  occidit,  quid  uos  in  tali  facto  metuistis?  si  autem 
occiduntur,  cum  decerpuntur,  quomodo  eis  inest  uita,  cui 
purgandae  atque  recreandae  manducando  atque  ructando  uos 
adseritis  subuenire  ? accipitis  ergo  uiuentes  cucurbitas,  quas, 
si  possitis,  degluttire  deberetis,  ut  post  illud  unum  uulnus, 
in  quo  eas  cum  decerpsit  uester  auditor  reus  factus  est  uestra 

indulgentia  liberandus,  saltem  deinceps  ad  officinam  aqualiculi 
uestri,  ubi  deum  uestrum  illo  proelio  confractum  reformare 
possitis,  inlaesae  atque  integrae  peruenirent.  nunc  autem  ante- 
quam eis  conterendis  dentes  incumbant,  minutatim,  si  hoc 
s palato  placuerit,  conciduntur  a uobis;  quibus  tam  crebris 
uulneribus  earum  quomodo  uos  non  estis  rei?  uidete,  quemad- 
modum uobis  expediret,  ut  quod  uno  in  septem  diebus  faciunt 
Tudaei,  uos  cotidie  faceretis  et  a tali  etiam  domestico  opere 
cessaretis,  iam  quid  in  igne  patiantur,  ubi  certe  non  refor- 
io  matur  uita,  quae  in  eis  est?  non  enim  feruens  olla  sancto 
uentri  conparari  potest ; et  tamen  inridetis  tamquam  super- 
fluam sabbati  cessationem,  quanto  utique  sanius  non  solum 
eam  non  reprehenderetis  in  patribus,  quando  superflua  non 
fuit,  sed  etiam  nunc,  quando  iam  superflua  est,  ipsam  potius 
i»  teneretis  quam  istam  uestram  non  significatione  acceptabilem, 
sed  errore  damnabilem ; quam  etiam  non  inplendo  rei  estis 
secundum  opinionem  uestrae  uanitatis,  et  uani  secundum  iudi- 
cium  ueritatis.  dicitis  enim  dolorem  sentire  fructum,  cum  de 
arbore  carpitur,  sentire  cum  conciditur,  cum  teritur,  cum 
20  coquitur,  cum  manducatur,  non  ergo  debuistis  uesci  nisi  eis, 
quae  cruda  et  inlaesa  possunt  transuorari,  ut  unum  saltem 
dolorem,  cum  decerpuntur,  non  a uobis,  sed  a uestris  audi- 
toribus paterentur. 

Sed  dicitis : quomodo  subuenimus  tantae  uitae,  si  ea  tantum 
25  absumimus,  quae  incocta  et  mollia  possunt  absorberi  ? si  ergo 
ista  conpensatione  tam  multos  cibis  uestris  dolores  infligitis, 

cur  ab  illo  solo  abstinetis,  ad  quem  maxime  ista  necessitas 
cogit?  nam  fructus  potest  et  crudus  comedi,  sicut  se  non- 
nulli uestri  exercuerunt,  ut  hoc  non  tantum  de  pomis,  uerum 
etiam  de  omnibus  oleribus  facerent,  si  autem  non  uellatur 
aut  decidatur  aut  quoquo  modo  dematur  ex  terra  uel  arbore, 
uenire  ad  escam  nullo  pacto  potest,  hoc  ergo  facile  debuit 
esse  ueniale,  sine  quo  ei  subuenire  non  ualeretis,  non  illi 
tam  multi  cruciatus,  quos  in  praeparandis  escis  membris  dei 
uestri  non  dubitatis  inferre,  at  enim  plorat  arbor,  cum  fructus 
carpitur,  hoc  quippe  dicere  non  erubescitis,  certe  nouit  omnia 
uita,  quae  ibi  est,  et  praesentit,  quis  ad  ea  conueniat.  uenien- 
tibus  ergo  electis  et  poma  carpentibus  gaudere  debuit,  non 
plorare  illum  transitorium  dolorem  tanta  felicitate  conpensans 
et  tantam  euadens  miseriam,  si  in  alios  incidisset,  cur  itaque 
pomum  non  decerpatis,  cum  decerpto  tam  multas  plagas  do- 
loresque ingeratis?  respondete,  si  potestis,  nec  ipsa  ieiunia 
uobis  conpetunt;  non  enim  oportet  uacare  fornacem,  in  qua 
spiritale  aurum  de  stercoris  commixtione  purgatur  et  a mise- 
randis nexibus  diuina  membra  soluuntur.  quapropter  ille  est 
misericordior  inter  uos,  qui  se  potuerit  ita  exercere,  ut  nihil 
eius  ualetudini  obsit  saepe  crudos  cibos  sumere  et  multa 
consumere,  uos  autem  et  tantas  poenas  escae  uestrae  in- 
rogando  crudeliter  manducatis  et  a membrorum  diuinorum 
purgatione  cessando  crudeliter  ieiunatis. 

5.  Et  audetis  tamen  etiam  sacrificia  testamenti  ueteris  ex- 
ecrari  et  idolatriam  nominare  et  in  huiusmodi  sacrilegium 
nos  quoque  sociare,  unde  pro  nobis  prius  respondemus  sic 
illa  iam  non  esse  in  operibus  nostris,  ut  ea  tamen  in  mysteriis 
diuinarum  scripturarum  ad  intellegenda,  quae  his  praenuntiata 
sunt,  amplectamur,  quia  et  ipsa  figurae  nostrae  fuerunt  et 

omnia  talia  multis  et  uariis  modis  unum  sacrificium,  cuius 
nunc  memoriam  celebramus,  significauerunt.  unde  isto  reue- 
lato  et  suo  tempore  oblato  illa  de  agendi  celebritate  sublata 
sunt,  sed  in  significandi  auctoritate  manserunt;  scripta  sunt 
5 enim  propter  nos,  in  quos  finis  saeculorum  obuenit. 
sed  in  eis  uidelicet  interfectio  uos  mouet  animalium,  cum 
ista  omnis  creatura  usibus  hominum  quodam  modo  condiciona- 
liter seruiat.  sed  uos,  qui  homini  mendico  esurienti  panem 
non  porrigitis,  misericordes  estis  in  pecora,  quibus  animas 
10  humanas  inesse  creditis,  dominus  autem  Iesus  in  ea  crudelis 
fuit,  cum  daemones  in  gregem  porcorum,  cum  id  ab  eo 
peterent,  ire  permisit,  qui  etiam  nondum  demonstrato  per 
passionem  sacrificio  corporis  sui  cuidam  leproso,  quem  munda- 
uerat.  ait:  uade  et  ostende  te  sacerdoti,  et  offer  pro  te, 
15  quod  praecepit  Moyses,  in  testimoirium  illis,  magia 
enim,  quia  et  per  prophetas  deus  saepe  testatur  nullius  se 
talis  muneris  indigere,  et  facile  est  ratione  perspicere,  quod 
nec  eius  rei  egeat,  qui  nullius  eget,  conpellitur  animus  hu- 
manus inquirere,  quid  nos  per  haec  docere  uoluerit,  qui  utique 
20  non  frustra  ea,  quibus  non  indiget,  sibi  iuberet  offerri,  nisi 
aliquid  in  eis  ostenderet,  quod  nobis  et  nosse  prodesset  et 
talibus  signis  praefigurari  oporteret,  uos  autem  quanto  melius 
et  honestius  istis  quamuis  iam  nostro  tempori  non  necessariis, 
tamen  significantibus  aliquid  et  docentibus  sacrificiis  sub- 
25  deremini,  quam  uobis  ab  auditoribus  uestris  uiuas  escarum 
uictimas  offerri  iuberetis  et  crederetis ! nam  cum  apostolus 
Paulus  de  quibusdam  propter  epulas  euangelium  praedicantibus 
congruentissime  dixerit:  quorum  deus  uenter,  quanto  uos 

4 I Cor.  10,  11  12  cf.  Matth.  8,  82  14  Luc.  5,  14 

adrogantiore  inpietate  iactatis.  qui  uentrem  uestrum  non  deum, 
sed  quod  sceleratioris  audaciae  est,  dei  mundatorem  dicere 
non  timetis ! cuius  porro  dementiae  est  pios  se  uideri  uelle, 
quod  ab  animalium  interfectione  se  temperent,  cum  omnes 
suas  escas  easdem  animas  habere  dicant,  quibus,  ut  putant, 
uiuentibus  tanta  uulnera  et  manibus  et  dentibus  ingerunt! 

6.  Cur  autem,  si  carnibus  uesci  non  uultis,  non  ipsa  ani- 
malia deo  uestro  oblata  mactatis,  ut  animae  illae,  quas  non 
solum  putatis  humanas,  sed  ita  diuinas,  ut  ipsa  dei  membra 
esse  credatis,  a carnis  carcere  dimittantur,  et  ne  iterum 
redeant  uestris  orationibus  commendentur?  an  amplius  eas 
adiuuatis  uentre  quam  mente  et  illa  potius  dei  natura  salua- 
tur,  quae  uestris  uisceribus  exhalari  meruerit,  quam  quae 
uestris  precibus  commendari?  propterea  ergo  uentri  uestro 
pecora  non  sacrificatis,  quia  ea  uiua  absumere  non  potestis, 
ut  eorum  animas  intercessione  uestri  stomachi  liberetis,  o 
beata  olera,  quibus  et  manu  euulsis  et  ferro  concisis  et  igne 
cruciatis  et  dente  contritis  concessum  est  tamen,  ut  ad  uestro- 
rum  intestinorum  aras  uiua  perueniant,  et  misera  pecora,  quae 
cum  citius  de  corpore  suo  exeunt,  in  uestra  corpora  intrare 
non  possunt!  ita  delirantes  adhuc  putatis,  quod  ideo  sumus 
inimici  ueteris  testamenti,  quia  nullam  carnem  inmundam 
dicimus  tenentes  apostoli  sententiam  dicentis:  omnia  munda 
mundis,  et  illud,  ubi  dominus  ait:  non  quod  intrat  in  os 
uestrum,  uos  coinquinat,  sed  quod  exit,  quod  non  ad 
solas  turbas  dominus  dixit,  sicut  uester  Adimantus,  quem 
post  Manichaeum  Faustus  praecipue  laudat,  cum  ueteri  testa- 

23  Tit.  1,  15  24  Matth.  15,  11 

mento  calumniaretur,  uoluit  intellegi,  secl  etiam  remotus  a 
turbis  hoc  idem  discipulis  suis  euidentius  et  expressius  elo- 
cutus est.  cum  enim  hanc  domini  sententiam  testamento  ueteri 
obposuisset  Adimantus,  quia  in  illo  scripta  sunt  quaedam  in- 
5 munda  carnium,  a quibus  ille  populus  iussus  est  abstinere, 
timuit,  ne  sibi  diceretur:  cur  ergo  uos  non  quasdam,  sed 
omnes  carnes  inmundas  existimatis  atque  ab  edendis  omnibus 
temperatis,  cum  tu  ipse  proferas  euangelicum  testimonium 
non  coinquinari  hominem  ex  his,  quae  in  os  ingrediuntur  et 
10  in  uentrem  uadunt  atque  in  latrinam  emittuntur?  itaque  has 
artissimas  et  fallaciam  suam  manifestissima  ueritate  praefo- 
cantes angustias  conatus  euadere  ait  hoc  dominum  ad  turbas 
dixisse,  quasi  paucis  ille  in  secreto  uera  diceret,  in  turbas 
autem  falsa  iactaret,  cum  et  hoc  de  domino  credere  sacrilegum 
15  sit,  et  omnes  qui  legunt,  nouerint  hoc  et  remotis  turbis  eum 
planius  dixisse  discipulis,  quapropter  quia  in  exordio  harum 
litterarum  suarum  Faustus  sic  miratur  Adimantum,  ut  ei 
solum  praeferat  Manichaeum.  conpendio  requiro,  utrum  ista 
domini  sententia,  qua  dixit  non  inquinari  hominem  his,  quae 
20  in  os  eius  intrant,  uera  an  falsa  sit.  si  falsam  dicunt,  cur 
eam  tantus  eorum  doctor  Adimantus  a Christo  prolatam  dicens 
ad  expugnandum  testamentum  uetus  obiecit?  si  autem  uera 
est,  cur  aduersus  eam  credunt  se  coinquinari,  si  quacumque 
carne  uescantur?  nisi  forte  uerum  respondere  uelint  et  dicere 
25  apostolum  non  dixisse:  omnia  munda  haereticis,  sed  omnia 
munda  mundis,  cur  enim  non  sint  istis  haec  munda,  idem 
apostolus  sequitur  et  dicit:  inmundis  autem  et  infidelibus 
nihil  est  mundum;  sed  polluta  sunt  eorum  et  mens 
et  conscientia,  unde  reuera  Manichaeis  omnino  nihil  est 

25  Tit.  1,  15 

mundum,  quandoquidem  etiam  ipsam  dei  substantiam  uel 
naturam  non  solum  coinquinari  potuisse  sed  etiam  ex  parte 
coinquinatam  esse  contendunt;  nec  solum  coinquinatam  esse 
uerum  etiam  ex  omni  parte  recuperari  mundarique  non  posse, 
unde  mirum  est,  quod  ita  se  dicunt  inmundas  omnes  carnes  5 
existimare  et  ob  hoc  ab  eis  abstinere,  quasi  aliquid  existiment 
esse  mundum  non  solum  escarum,  sed  omnium  creaturarum, 
nam  et  ipsa  olera  et  poma  et  omnes  fruges  et  totam  terram 
et  caelum  commixtione  gentis  tenebrarum  perhibent  inquinata, 
utinam  ergo  et  in  ceteris  cibis  errori  suo  congruerent  atque  10 
ab  his,  quae  inmunda.  dicunt,  omnibus  abstinendo  fame  potius 
morerentur  quam  tales  blasphemias  pertinaciter  loquerentur! 
nam  se  corrigere  atque  emendare  nolentibus  hoc  esse  utilius 
quis  non  intellegat? 

7.  Testamento  autem  ueteri,  ubi  quidam  cibi  carnium  pro-  i* 
hibentur,  cur  non  sit  contraria  ista  sententia,  qua  dicit  apo- 
stolus: omnia  munda  mundis  et:  omnis  creatura  dei 
bona  est,  si  possunt,  intellegant  hoc  apostolum  de  ipsis 
dixisse  naturis,  illas  autem  litteras  propter  quasdam  praefigu- 
rationes tempori  congruentes  animalia  quaedam  non  natura.  20 
sed  significatione  inmunda  dixisse,  itaque  uerbi  gratia,  si  de 
porco  et  agno  requiratur,  utrumque  natura  mundum  est,  quia 
omnis  creatura  dei  bona  est;  quadam  uero  significatione 
agnus  mundus,  porcus  inmundus  est.  tajnquam  si  stultum  et 
sapientem  diceres,  utrumque  hoc  uerbum  natura  uocis  et  Iit-  25 
terarum  et  syllabarum,  quibus  constat,  utique  mundum  est: 
significatione  autem  unum  horum  uerbum,  quod  dicitur  stultus, 
inmundum  dici  potest,  non  natura  sui,  sed  quoniam  quiddam 
inmundum  significat,  et  fortasse  quod  est  in  rerum  figuris 

18  I Tim.  4,  4 

porcus,  hoc  est  in  rerum-  genere  stultus,  et  tam  illud  animal 
quam  istae  duae  syllabae,  quod  dicitur  stultus,  quiddam  unum 
idemque  significat,  inmundum  quippe  illud  animal  in  lege 
positum  est  eo,  quod  non  ruminet;  non  autem  hoc  eius 
5 uitium,  sed  natura  est.  sunt  autem  homines,  qui  per  hoc 
animal  significantur,  inmundi  proprio  uitio,  non  natura;  qui 
cum  libenter  audiant  uerba  sapientiae,  postea  de  his  omnino 
non  cogitant,  quod  enim  utile  audieris,  uelut  ab  intestino 
memoriae  tamquam  ad  os  cogitationis  recordandi  dulcedine 
10  reuocare  quid  est  aliud  quam  spiritaliter  quodam  modo  rumi- 
nare ? quod  qui  non  faciunt,  illorum  animalium  genere  figu- 
rantur; unde  et  ipsa  a talibus  carnibus  abstinentia  tale  uitium 
nos  cauere  praemonuit,  cum  enim  thesaurus  desiderabilis  sit 
ipsa  sapientia,  de  hac  munditia  ruminandi  et  inmunditia  non 
is  ruminandi  alio  loco  scriptum  est:  thesaurus  desiderabilis 
requiescit  in  ore  sapientis,  uir  autem  stultus  gluttit 
illum,  hae  autem  similitudines  rerum  in  locutionibus  et  ob- 
seruationibus  figuratis  propter  quaerendi  et  comparandi  ex- 
ercitationem rationales  mentes  utiliter  et  suauiter  mouent. 
20  sed  priori  populo  multa  talia  non  tantum  audienda,  uerum 
etiam  obseruanda  praecepta  sunt,  tempus  enim  erat,  quo  non 
tantum  dictis,  sed  etiam  factis  prophetari  oporteret  ea,  quae 
posteriore  tempore  fuerant  reuelanda.  quibus  per  Christum 
atque  in  Christo  reuelatis  fidei  gentium  onera  obseruationum 
25  non  sunt  inposita,  prophetiae  tamen  auctoritas  commendata, 
ecce  nos  diximus,  qua  causa,  cum  secundum  domini  apostoli- 
que sententiam  nullas  animalium  carnes  inmundas  habeamus, 
ueteri  tamen  testamento,  ubi  quaedam  inmundae  dictae  sunt. 

15  Prou.  21,  20 

non  aduersemur:  uos  iam  dicite,  quare  inmundas  carnes 
existimetis. 

8.  Si  secundum  errorem  uestrum  propter  commixtionem 
gentis  tenebrarum  non  carnes,  sed  ipse  deus  uester  inmundus 
est  in  ea  parte,  quam  uelut  debellandis  et  captiuandis  hosti-  5 
bus  absorbendam  et  inquinandam  misit  et  miscuit,  deinde 
propter  ipsam  commixtionem  etiam  quicquid  aliud  manducatis, 
inmundum  est.  sed  dicitis : multo  amplius  inmundae  sunt 
carnes,  et  quare  amplius  inmundae  sunt  carnes  longum  est 
eorum  de  hac  re  deliramenta  commemorare,  sed  breuiter  10 
adtingam,  quod  sat  est,  ut  inspiciantur  reprehensores  ueteris 
testamenti  tanta  stultitiae  uetustate  confecti,  ut  carnis  accu- 
satores sine  ulla  spiritali  ueritate  solam  carnem  sapere  con- 
uincantur.  fortassis  enim  paulo  prolixior  ista  responsio  sic 
aduersus  eos  lectorem  instruet,  ut  in  ceteris  responsionibus  15 
non  a nobis  tam  multa  uerba  requirantur,  dicunt  enim  isti 
uaniloqui  et  mentis  seductores  in  illa  pugna,  quando  primus 
homo  eorum  tenebrarum  gentem  elementis  fallacibus  inretiuit, 
utriusque  sexus  principibus  indidem  captis,  cum  ex  eis  mundus 
construeretur,  plerosque  eorum  in  caelestibus  fabricis  con-  20 
ligatos,  in  quibus  erant  etiam  feminae  aliquae  praegnantes : 
quae  cum  caelum  rotari  coepisset,  eandem  uertiginem  ferre 
non  ualentes  conceptus  suos  abortu  excussisse;  eosdemque 
abortiuos  fetus  et  masculos  et  feminas  de  caelo  in  terram 
cecidisse,  uixisse.  creuisse,  concubuisse,  genuisse,  hinc  esse  25 
dicunt  originem  carnium  omnium,  quae  mouentur  in  terra,  in 
aqua,  in  aere,  ergo  si  de  caelo  est  origo  carnium,  absurdis- 
simum est  propter  hoc  eas  inmundiores  putare,  praesertim 
quia  in  ipsa  structura  mundi  eosdem  principes  tenebrarum 

ita  per  omnem  contextionem  a summis  usque  ad  ima  conligatos 
dicunt,  ut  quanto  quaeque  amplius  haberent  commixti  boni, 
tanto  sublimius  conlocari  mererentur  ac  per  hoc  mundiores 
carnes  esse  deberent,  quarum  origo  de  caelo  est,  quam  fruges 
5 quae  oriuntur  ex  terra,  deinde  quid  tam  insanum  dici  potest 
quam  conceptus  factos  ante  uitae  commixtionem  tanto  uiua- 
ciores  fuisse,  ut  et  abortiui  et  de  caelo  in  terram  ruentes 
uiuerent,  commixta  autem  uita  nisi  tempore  maturo  editi 
uiuere  non  possint,  et  si  de  paulo  altiore  loco  cadant,  con- 
io tinuo  moriantur  ? utique  si  regnum  uitae  contra  regnum  mortis 
belligerauit,  commixta  uita  uiuaciores  facere  debuit,  non  cor- 
ruptibiliores. quodsi  in  sua  natura  quaeque  res  magis  suam 
retinet  incorruptionem,  non  duas  naturas,  bonam  et  malam, 
sed  duas  bonas,  quarum  sit  una  melior,  praedicare  debuerunt, 
io  unde  igitur  adserunt  inmundiores  carnes,  quas  de  caelo 
genus  ducere  adfirmant,  istas  dumtaxat  omnibus  notas  ? nam 
ipsa  prima  corpora  principum  tenebrarum  ex  arboribus  ibidem 
natis  tamquam  uermiculos  opinantur  exorta,  ipsas  autem 
arbores  ex  quinque  illis  elementis,  proinde  si  animalium  cor- 
20  pora  primam  originem  habent  ex  arboribus,  secundam  de 
caelo,  quid  causae  est,  ut  inmundiora  quam  fructus  arborum 
aestimentur?  si  propterea.  quia  cum  moriuntur,  amittunt 
animam,  ut  iam  inmundum  sit,  quicquid  uita  deserente 
manserit,  cur  eodem  pacto  non  sunt  inmunda  olera  uel  poma, 
25  quae  utique,  sicut  supra  dictum  est,  cum  decerpuntur  uel 
auelluntur,  moriuntur?  horum  quippe  homicidiorum  rei  esse 
nolunt,  dum  nihil  ex  terra  uel  ex  arbore  decerpunt,  deinde 

cum  duas  animas  esse  in  uno  animantis  corpore  adfirmant, 
unam  bonam  de  gente  lucis,  alteram  malam  de  gente  tene- 
brarum, numquid,  cum  occiditur  animal,  bona  anima  fugit  et 
mala  remanet?  si  enim  hoc  esset,  si  uiueret  animal  occisum, 
quomodo  uiuebat  in  gente  tenebrarum,  quando  solam  suae  5. 
gentis  habebat  animam,  qua  etiam  rebellauerat  aduersum  regna 
diuina?  cum  ergo  in  morte  cuiuslibet  animalis  utraque  anima, 
et  bona  et  mala,  deserat  carnem,  cur  inmunda  caro  dicitur, 
quasi  a sola  bona  anima  deseratur?  quia  etsi  aliquae  uitae 
reliquiae  remanent,  ex  utraque  remanent;  nec  ipsum  quippe  io 
fimum  dicunt  remanere  sine  aliquibus  exiguis  reliquiis  mem- 
brorum dei.  nullam  igitur  causam  reperiunt,  cur  adseuerent 
carnes  frugibus  inmundiores.  sed  uidelicet  fallacem  castitatem 
suam  ostentare  conantes  eo  putant  inmundiorem  carnem, 
quod  de  concubitu  existat,  quasi  non  tanto  uehementius  co-  is- 
guntur  membro  illi  diuino  manducando  succurrere,  quanto 
illic  artius  conligatum  putant,  postremo  si  ista  causa  est 
maioris  inmunditiae  carnium,  ea  comedant  animalium  corpora, 
quae  non  de  concubitu  oriuntur,  sicut  sunt  innumerabilia 
genera  uermium,  quorum  nonnullos  uulgo  edunt  quaedam  20 
Yeneticae  regiones  ex  arboribus  natos,  ranas  etiam,  quas 
repente  ex  una  pluuia  terra  generat,  in  escam  isti  adsumere 
debuerunt,  ut  dei  sui  membra  talibus  formis  commixta  libe- 
rarent, si  eam  carnem  detestantur,  quae  concubitu  propagatur, 
et  genus  humanum  erroris  arguerent,  quod  gallinis  columbisque  25- 
uescantur  ex  masculorum  feminarumque  coitu  procreatis  et 
mundiores  caeli  et  terrae  filias  ranas  abiciant.  nam  secundum 
istorum  fabulam  mundiores  sunt  primi  principes  tenebrarum, 
quorum  parentes  arbores  fuerunt,  quam  ipse  Manichaeus,  quem 
pater  et  mater  concumbendo  genuerunt,  mundiores  etiam  pe-  30 

duculi  eorum,  qui  sine  concubitu  sudore  carnis  uel  corporis 

exhalatione  nascuntur,  quam  isti  ipsi  miseri,  qui  de  paren- 
tibus concumbentibus  nati  sunt,  aut  si  iam  quicquid  ex  carne 
etiam  sine  concubitu  nascitur,  propterea  putant  inmundum, 
quia  ipsa  caro  ex  concubitu  est,  inmunda  erunt  olera  et 
•=»  fruges,  quae  de  stercoribus  fertilius  uberiusque  surrexerint. 
ubi  uideant,  quid  faciant  uel  quid  respondeant,  qui  fruges 
dicunt  mundiores  esse  quam  carnes,  nam  stercore  quid  in- 
mundius  ex  carne  proicitur  et  quid  frugibus  feracius  adhibetur? 
certe  ipsi  dicunt  per  adtritiones  et  digestiones  ciborum  fugere 
10  inde  uitam  et  exiguum  quiddam  in  stercore  remanere,  cur 
ergo  ubi  exigua  uita  remanet,  inde  cibi  uestri.  hoc  est  fructus 
terrae  de  stercore  et  meliores  et  maiores  et  plures  existunt? 
caro  non  purgamentis  terrae,  sed  fetibus  pascitur ; terra  uero 
purgamentis  carnis,  non  fetibus  fecundatur,  eligant,  quid  sit 
i»  mundius,  aut  iam  correcti  desinant  esse  inmundi  et  infideles, 
quibus  nihil  sit  mundum,  et  nobiscum  amplectantur  apostolum 
dicentem:  omnia  munda  mundis;  domini  est  terra  et 
plenitudo  eius;  omnis  creatura  dei  bona  est.  omnia 
quippe,  quae  naturaliter  sunt,  in  ordine  suo  bona  sunt  et 
*o  nemo  in  eis  peccat,  nisi  qui  ordinem  suum  in  dei  oboedientia 
non  custodiens  eorum  quoque  ordinem  male  utendo  perturbat. 

9.  Patres  autem  nostri,  qui  deo  placuerunt,  tenuerunt 
ordinem  suum  in  ipsa  oboedientia,  ut  quicquid  deus  tempo- 
ribus congruis  iubendo  distribuit,  sic  obseruarent,  quemad- 
25  modum  ille  distribuit,  itaque  non  solum  carnes  ad  cibos 
datas,  cum  omnes  natura  mundae  essent,  quasdam  tamen 
nonnulla  significatione  inmundas  illo  tempore  non  ederunt, 
quo  eas  non  edi  praeceptum  erat,  ut  talibus  significationibus 

17  Tit.  1,  15  Ps.  23,  1 18  I Tim.  4,  4 

futura  rerum  manifestatio  praefiguraretur,  sed  et  azymum 
panem  et  cetera  huiusmodi,  in  quibus  fuisse  umbram  futurorum 
dicit  apostolus,  tam  rei  essent  illius  temporis  et  illius  populi 
homines,  si  obseruare  contemnerent,  quando  illa  sic  fieri,  ista 
quae  nunc  reuelata  sunt,  tunc  sic  praenuntiari  oportebat,  quam  5 
nos  desipientes  essemus,  si  nunc  iam  manifesto  nouo  testa- 
mento illas  praenuntiatiuas  obseruationes  aliquid  nobis  prodesse 
putaremus,  sicut  sacrilegi  et  inpii.  si  eosdem  libros,  qui 
propter  nos  scripti  sunt,  ut  ea.  quae  iam  nobis  reuelata  et 
in  manifestatione  adnuntiata  sunt . tanto  ante  illis  figuris  10 
praenuntiata  cognoscentes  fideliter  et  firmiter  teneremus,  ideo 
putaremus  abiciendos.  quia  ea.  quae  ibi  scripta  sunt,  non 
iam  obseruare  corporaliter,  sed  intellegere  et  facere  spiritaliter 
nos  dominus  iubet;  scripta  sunt  enim  propter  nos,  in 
quos  finis  saeculorum  obuenit,  sicut  item  dicit  idem  15 
apostolus,  omnia  enim,  quae  ante  scripta  sunt,  ut  nos  doce_ 
remur,  scripta  sunt,  quapropter  non  manducare  azymum  per 
statutos  septem  dies  tempore  ueteris  testamenti  peccatum 
fuit,  tempore  autem  noui  testamenti  non  est  peccatum,  sed 
in  spe  futuri  saeculi,  quam  habemus  in  Christo,  qui  et  ani-  20 
mam  nostram  induens  iustitia  et  corpus  nostrum  induens  in- 
mortalitate  totos  nos  innouat,  credere  aliquid  ex  ueteris 
corruptionis  necessitate  atque  indigentia  nos  passuros  uel 
acturos  semper  peccatum  est,  quamdiu  uoluuntur  isti  septem 
dies,  quibus  peragitur  tempus,  sed  hoc  ueteris  testamenti  25 
temporibus  in  figura  occultatum  a quibusdam  sanctis  intelle- 
gebatur. tempore  autem  noui  testamenti  in  manifestatione 

3 cf.  Heb.  10,  1 14  I Cor.  10,  11  16  cf.  Rom.  15,  4 18  cf. 

Ex.  12,  15. 

reuelatum  populis  praedicatur,  unde  scriptura  ipsa  tunc  erat 
praeceptum,  nunc  testimonium,  scenopegia  non  celebrare  ali- 
quando peccatum  fuit,  nunc  non  est  peccatum,  tabernaculo 
autem  dei,  quod  est  ecclesia,  non  conpaginari  semper  peccatum 
5 est.  sed  tunc  agebatur  sub  praecepto  figuratio,  nunc  legitur 
in  testimonio  reuelatio.  nam  illud,  quod  tunc  factum  est,  non 
diceretur  tabernaculum  testimonii,  nisi  alicui  ueritati,  quae 
suo  tempore  declaranda  erat,  quadam  congruentia  significa- 
tionis adtestaretur.  lineis  uestibus  miscere  purpuram  et 
10  linostima  ueste  indui  aliquando  peccatum  fuit,  nunc  non  est 
peccatum,  sed  inordinate  uiuere  et  diuersi  generis  professiones 
uelle  miscere,  ut  uel  sanctimonialis  habeat  ornamenta  nuptarum 
uel  ea  quae  se  non  continens  nupsit  speciem  uirginis  gerat, 
omni  modo  peccatum  est;  et  si  quid  inconuenienter  ex  diuerso 
15  genere  in  uita  cuiusque  contexitur,  uerum  illud  tunc  figura- 
batur in  uestibus,  quod  nunc  declaratur  in  moribus ; illud 
enim  erat  tempus  significandi,  hoc  manifestandi,  ergo  ipsa 
scriptura,  quae  tunc  fuit  exactrix  operum  significantium,  nunc 
testis  est  rerum  significatarum ; et  quae  tunc  obseruabatur 
20  ad  praenuntiationem,  nunc  recitatur  ad  confirmationem,  bouem 
et  asinum  ad  operandum  iungere  tunc  non  licebat,  nunc  licet, 
declaratum  est  enim  per  apostolum,  cum  de  boue  triturante 
non  infrenando  scripturam  recoleret  dicentem:  numquid  de 
bubus  cura  est  deo?  quare  ergo  nunc  legitur,  quando  id 
25  quod  prohibuit  iam  licet  ? quia  idem  ipse  ibi  secutus  apostolus 
ait:  propter  nos  scriptura  dicit,  et  utique  inpium  est, 
ut  non  legamus  nos,  quod  scriptum  est  propter  nos ; magis 
enim  propter  nos,  quibus  manifestatur,  quam  propter  illos,  in 


2 cf.  Leu.  23,  34  10  cf.  Dent.  22,  11  21  cf.  Dent.  22,  10 

23  I Cor.  9,  9 sq. 

quibus  figurabatur,  bouem  quippe  et  asinum,  si  necesse  sit, 
unusquisque  sine  detrimento  operis  iungit ; sapientem  uero 
et  stultum,  non  ut  unus  praecipiat  et  alter  obtemperet,  sed 
pariter  ex  aequali  potestate,  ut  adnuntient  uerbum  dei,  non 
sine  scandalo  quisque  comites  facit,  itaque  eandem  scripturam 
tenemus  et  tunc  potestate  praecipientem  umbris  tegendum, 
quod  nunc  aperiretur,  et  nunc  auctoritate  adtestantem  luce 
apertum,  quod  tunc  tegebatur. 

De  caluo  autem  et  reburro,  quod  eos  inmundos  lex  dixerit, 
parum  Faustus  adtenderat  aut  in  mendosum  codicem  inciderat, 
sed  utinam  ipse  caluam  frontem  habere  noluisset  atque  in  ea 
crucem  Christi  figere  non  erubuisset!  profecto  Christum  cla- 
mantem: ego  sum  ueritas.  nec  cum  falsis  uulneribus  occu- 
buisse nec  cum  falsis  cicatricibus  resurrexisse  credidisset, 
quin  etiam  dicit:  ego  fallere  non  didici;  quod  sentio 
loquor,  non  est  ergo  discipulus  Christi  sui,  quem  falsas 
cicatrices  dubitantibus  discipulis  demonstrasse  insanus  opinatur 
et  non  solum  de  ceteris  uanitatibus  suis,  sed  etiam  de  ipsa 
Christi  fallacia  sibi  tamquam  non  fallenti  uult  credi:  utrum 
Christo  melior,  quo  fallente  ipse  non  fallit,  an  eo  ipso  non 
ueracis  Christi,  sed  fallacis  Manichaei  discipulus,  cum  et  in 
hoc  fallit,  in  quo  se  non  didicisse  fallere  gloriatur. 

LIBER  SEPTIMUS. 

1.  FAUSTUS  dixit:  Quare  non  credis  in  genealogiam  Iesu? 
multae  quidem  sunt  causae,  sed  palmaris  illa,  quia  nec  ipse 
ore  suo  usquam  se  fatetur  patrem  habere  aut  genus  in  terra, 
sed  e contra,  quia  non  sit  de  hoc  mundo,  quia  a patre  deo 

9 Leu.  13,  40  18  Ioh.  14,  6 

processerit,  quia  descenderit  de  caelo,  quia  non  sibi  sint  mater 
et  fratres,  nisi  qui  fecerint  uoluntatem  patris  sui,  qui  in 
caelis  est.  et  ad  haec  illi  ipsi,  qui  has  ei  genealogias  ascri- 
bunt, non  eum(  ante  natiuitatem  cognouisse  uidentur,  sed 
5 neque  statim,  ut  natus  est,  quo  crederentur  ea  scripsisse, 
quae  erga  eum  oculis  suis  uiderint  gesta,  sed  iuueni  iam  et 
maturo  coniuncti  sunt  ei,  id  est  annorum  ferme  triginta, 
siquidem  et  aetas  ascribi  diuinis  potest  sine  blasphemia. 
quare  cum  in  omni  testimonio  ueritatis  hoc  semper  quaeri 
10  soleat,  utrumne  quis  audierit,  an  uiderit,  isti  uero  nec  audisse 
se  fateantur  ab  ipso  generationis  hunc  ordinem  aut  quia 
omnino  sit  natus,  nec  uidisse  oculis,  quia  longo  post  tempore, 
id  est  post  baptismum  cognouerint  eum:  mihi  et  omni  recte 
iudicanti  tam  stultum  uidetur  hoc  credere,  quam  si  quis 
is  caecum  et  surdum  testem  in  iudicium  uocet. 

2.  AUGUSTINUS  respondit:  Quam  dicit  palmarem  causam, 
cur  non  accipiat  genealogian  Iesu  Christi,  ibi  apertissime 
uictus  ostenditur  legentibus,  quae  supra  diximus  de  filio 
hominis,  quod  tam  crebro  se  Christus  esse  testatur,  et  de 
20  filio  dei,  quomodo  idem  ipse  sit  et  filius  hominis,  quomodo 
secundum  diuinitatem  non  habeat  genus  in  terra,  secundum 
carnem  autem  sit  ex  semine  Dauid,  secundum  quod  apostolica 
doctrina  testatur,  unde  oportet  eum  credi  et  intellegi  et  a 
patre  exisse  et  de  caelo  uenisse  et  hic  tamen  uerbum  carnem 
25  factum  inter  homines  habitasse,  quodsi  propterea  putant  eum 
non  habuisse  in  terra  matrem  uel  genus,  quia  dixit:  quae 
mihi  mater  uel  qui  fratres?  superest,  ut  etiam  discipulos 

19  cf.  Mattii.  13,  10  20  cf.  Mattii.  9,  6 22  cf.  Rom.  1,  3 
II  Tim.  2,  8 24  cf.  Ioh.  16,  28  cf.  Ioh.  6,  41  25  cf.  Ioh.  1,  14 
27  Mattii.  12,  48 

eius,  quibus  hoc  exemplum  in  se  ipso  praebuit,  ut  terreni 
generis  necessitudinem  propter  regnum  caelorum  contemnerent, 
adfirment  non  habuisse  patres,  quia  dixit  eis:  ne  uobis  di- 
catis patrem  in  terra:  unus  est  enim  pater  uester 
deus,  quod  ergo  istos  de  patribus  docuit,  hoc  ipse  de  matre 
et  fratribus  prior  fecit,  sicut  et  alia  multa,  in  quibus  se  nobis, 
ut  eum  imitaremur,  praebere  et,  ut  sequeremur,  praeire  di- 
gnatus est.  quapropter  iste,  qui  in  eo,  quod  putat  palmare, 
sic  uincitur,  quam  iaceat  et  inuoluatur  in  ceteris  animad- 
uertendum  est.  quippe  qui  propterea  dicit  non  credendum 
apostolis,  qui  eius  non  solum  diuinam,  sed  etiam  humanam 
natiuitatem  adnuntiauerunt.  quia  postea  iuueni  adhaeserunt 
et  nec  uiderunt  eum  natum  nec  se  hoc  ab  illo  audisse  dixe- 
runt. cur  ergo  credunt  Iohanni  dicenti:  in  principio  erat, 
uerbum  et  uerbum  erat  apud  deum  et  deus  erat  uer- 
bum;  hoc  erat  in  principio  apud  deum;  omnia  per 
ipsum  facta  sunt  et  sine  ipso  factum  est  nihil  et  cetera? 
quae  illis  quamuis  non  intellegentibus  tamen  placent?  dicant, 
ubi  hoc  Iohannes  uiderit  aut  ubi  se  hoc  ab  ipso  domino 
audisse  dixerit,  quiequid  enim  dixerint,  unde  hoc  Iohannes 
scire  potuerit,  inde  credimus  etiam  omnes  adnuntiatores  nati- 
uitatis  Christi  id.  quod  adnuntiauerunt,  scire  potuisse,  deinde 
quaero,  unde  credant  dixisse  dominum:  quae  mihi  mater 
aut  qui  fratres?  si  quia  hoc  euangelista  narrauit,  cur  ei 
non  credunt  et  illud : quia  mater  eius  et  fratres  quaerebant 
eum?  si  autem  hoc  mentitus  est,  quod  nolunt  credere,  quo- 
modo ei  credunt  Christum  dixisse,  quod  nolunt  intellegere  ? 
deinde  si  Christum  natum,  quia  iam  iuueni  adhaeserat,  non 

3 Matth.  23,  9 14  Ioh.  1,  1 sqq.  25  cf.  Matth.  1 2,  46  sqq. 

potuit  nosse  Matthaeus,  unde  potuit  Christum  non  natum 
post  tot  annos  natus  nosse  Manichaeus?  dicturi  sunt:  spiritus 
sanctus  hoc  sciebat,  qui  erat  in  Manichaeo.  ille  sane  si  spi- 
ritus sanctus  esset,  uera  dixisset,  sed  cur  non  potius  de  Christo 
a discipulis  eius,  qui  etiam  corporaliter  ei  adhaeserunt,  credimus, 
qui  non  solum  per  spiritum  sanctum  ab  ipso  inpertitum  scire 
potuerunt,  si  quid  lateret  in  rebus  humanis,  sed  tam  recenti 
et  praesenti  memoria  etiam  solo  humano  sensu  genus  Christi 
secundum  carnem  et  totam  originem  conlegerant?  et  tamen 
10  caeci  et  surdi  testes  dicuntur  apostoli,  utinam  tu  non  tantum 
caecus  et  surdus  fuisses,  ne  tam  uana  et  sacrilega  disceres, 
sed  etiam  mutus,  ne  talia  diceres ! 

LIBER  OCTAVUS. 

1 . FAUSTUS  dixit : Quare  non  accipis  testamentum  uetus  ? 
i5  quia  iam  praeuentus  sum  nouo ; ueteri  autem  et  nouo  non 
conuenit.  ut  scriptura  testatur,  nam  pannum,  inquit,  nouum 
nemo  adsuit  uestimento  ueteri,  alioquin  maior  scis- 
sura fiet,  quia  ergo  maiorem  sicuti  uos  scissuram  facere 
caueo,  Christianam  nouitatem  Hebraicae  uetustati  non  misceo. 
20  quis  enim  non  etiam  sordidum  iudicet  nouis  uestibus  indutis 
non  donare  inferioribus  ueteres  ? quapropter  ego,  etiam  si  natus 
essem  Iudaeus,  ut  fuerunt  apostoli,'  dignum  tamen  erat  me 
nouo  accepto  testamento  uetus  repudiare,  ut  fecerunt  ipsi, 
nunc  uero  et  naturae  beneficio  consecutus,  ut  sub  seruitutis 
25  iugo  non  nascerer,  et  Christo  mihi  protinus  occurrente  cum 
pleno  munere  libertatis,  quam  miser  et  stultus  et  insuper  in- 

16  Matth.  9,  16  Luc.  5,  36 

1 mattheus  L 2 nosse  s.  I.  S 3 manicbeo  LC  5 discipulis  (is 

gratus  ero,  si  me  ultro  addixero  seruituti?  quippe  Paulus  inde 
Galatas  arguit,  quod  in  circumcisionem  relabentes  ad  infirma 
repedarent  et  egena  elementa,  quibus  denuo  seruire  uellent. 
quomodo  ergo  id  ego  admittam,  in  quo  alium  uideam  repre- 
hendi? turpe  est  redire  in  seruitutem,  sed  turpius  ire.  5 

2.  AUGUSTINUS  respondit:  Iam  quidem  satis  superius 
ostendimus,  quare  et  quomodo  teneamus  auctoritatem  ueteris 
testamenti  non  ad  Iudaicae  seruitutis  imitationem,  sed  ad 
Christianae  libertatis  testificationem,  neque  enim  mea,  sed 
apostoli  uox  est:  quia  omnia  haec  in  figura  contingebant  n> 
illis;  scripta  autem  sunt  propter  nos,  in  quos  finis 
saeculorum  obuenit.  quapropter  non  in  seruitute  facimus, 
quae  iussa  sunt  ad  nos  praenuntiandos,  sed  in  libertate  legi- 
mus, quae  scripta  sunt  ad  nos  confirmandos,  quis  itaque  iam 
non  intellegat,  unde  Galatas  reuocat  apostolus,  non  religiose  i» 
scripturam  circumcisionis  legentes,  sed  iam  superstitiose  cir. 
cumcidi  uolentes  ? unde  non  pannum  nouum  uestimento  ueteri 
adsuimus,  sed  erudimur  in  regno  caelorum  ad  similitudinem 
illius  patris  familias,  quem  commemorat  dominus  proferentem 
de  thesauro  suo  noua  et  uetera.  ille  autem  adsuit  pannum  20 
nouum  uestimento  ueteri,  qui  continentiam  uult  habere  spiri- 
talem et  nondum  deposuit  spem  carnalem,  nam  legite  diligenter 
et  uidete  de  ieiunio  dominum  interrogatum  respondisse:  nemo 
adsuit  pannum  nouum  uestimento  ueteri.  adhuc  enim 
discipuli  dominum  carnaliter  diligebant,  quandoquidem  etiam,  2$ 
ne  occisum  amitterent,  formidabant,  unde  Petrum  reuocantem 


1 cf.  Gal.  4.  5 10  I Cor.  10,  11  15  cf.  Gal.  4.  5 20  cf. 

Matth.  13,  52  23  Matth.  9,  16 

se  a passione  satanan  appellat,  quod  non  saperet,  quae  dei 
sunt,  sed  quae  hominum,  proinde  adtendite  in  illa  phantasia 
uestra  de  regno  dei,  unde  istam  lucem  solis  carni  conspicuam 
tamquam  ad  exemplum  uobis  propositam  diligitis  et  adoratis, 
5 quam  carnalem  spem  geratis,  et  inuenietis  ieiunia  uestra  quo- 
modo prudentiae  carnis  tamquam  uestimento  ueteri  adsuantur. 
uerumtamen  cum  pannus  nouus  uestimento  ueteri  non  con- 
ueniat,  unde  potuerunt  principibus  tenebrarum  membra  dei 
uestri  non  adiuncta  atque  consuta,  sed,  quod  est  uehementius, 
10  commixta  et  concreta  cohaerere  ? an  utrumque  uetus  est,  quia 
utrumque  falsum,  et  utrumque  de  prudentia  carnis  est?  nisi 
forte  inde  uultis  probare  unum  fuisse  nouum,  alterum  uetus, 
quia  maior  scissura  facta  est,  ut  miserabilis  pannus  de  regno 
lucis  abscinderetur  et  globo  tenebrarum  aeterna  poena  con- 
15  figeretur,  et  tamen  argute  sibi  uidetur  uelut  acu  linguae  di- 
uinarum  scripturarum  firmamenta  conpungere  talium  fabularum 
sordidus  sartor  aut  mendicus  indutor. 

LIBER  NONUS. 

1.  FAUSTUS  dixit:  Quare  non  accipis  uetus  testamentum? 
'20  si  apostolis  licuit  sub  eodem  natis  ab  eo  discedere,  mihi  quare 
non  liceat  in  quo  natus  non  sum.  non  usurpare?  omnes 
quippe  gentiles  nascimur,  non  Iudaei,  non  denique  Christiani, 
sed  alios  ad  se  ex  eadem  gentilitate  testamentum  uetus  ad- 
ducit facitque  Iudaeos , alios  nouum  et  initiat  Christianos. 
25  tamquam  si  duae  arbores,  dulcis  et  amara,  radicibus  suis 
unius  terrae  in  se  uim  transferant  mutandam  qualitatibus  suis, 
apostolis  ergo  in  dulcem  transeuntibus  ex  amaro,  quam  demens 
ero  ego,  si  in  amarum  conuertar  ex  dulci? 

1 cf.  Matth.  16,  28 

1 satanam  C appela**x  (lui  uid.  er.)  L 2 quae]  quae  sunt  C 7 pannvs 
(v  sup.  i a m.  1)  C 10  coherereZNCr  13  quia]  qua  L 14  pena  Npaena  G 
conficeretur  b 16  conpunger&  alium  L 17  sartor  (in  ras.)  M 

2.  AUGUSTINUS  respondit : Cur  ergo  apostolus,  quem  dicis 
relicto  iudaismo  ex  amaritudine  transisse  in  dulcedinem,  magis 
inde  fractos  ramos  dicit,  qui  ex  ipso  populo  in  Christo  cre- 
dere noluerunt,  et  in  ipsa  oleae  radice,  id  est  origine  sancto- 
rum Hebraeorum , tamquam  oleastrum  gentes  insertas  ut  5. 
fierent  participes  pinguedinis  oleae  ? nam  cum  de  Iudaeorum 
lapsu  admoneret  gentes,  ne  superbirent,  ita  locutus  est:  uobis 
enim,  inquit,  dico,  gentes,  quamdiu  quidem  ego  sum 
gentium  apostolus,  ministerium  meum  glorificabo, 
si  quo  modo  ad  aemulationem  prouocare  potero  carnem  10 
meam,  ut  saluos  faciam  aliquos  ex  illis,  si  reiectio 
illorum  reconciliatio  est  mundi,  quae  erit  adsumptio 
nisi  uita  ex  mortuis?  si  autem  delibatio  sancta  est, 
et  consparsio;  et  si  radix  sancta  est,  et  rami,  quod- 
si  aliqui  ex  ramis  fracti  sunt,  tu  autem  cum  esses  1* 
oleaster,  insertus  es  in  illis  et  socius  radicis  factus 
es  et  pinquedinis  oleae,  noli  gloriari  aduersus  ramos, 
quodsi  gloriaris,  non  tu  radicem  portas,  sed  radix  te. 
dicis  ergo:  fracti  sunt  rami,  ut  ego  inserar,  bene,  in- 
credulitate fracti  sunt,  tu  autem  fide  stas,  noli  altum  20 
sapere,  sed  time;  nam  si  deus  naturalibus  ramis  non 
pepercit,  neque  tibi  parcet,  uides  ergo  bonitatem  et 
seueritatem  dei:  in  eos  quidem,  qui  ceciderunt,  seue- 
ritatem,  in  te  autem  bonitatem,  si  permanseris  in 
bonitate;  alioquin  et  tu  excideris,  et  illi  si  non  per-  2> 


7 Rom.  11,  13  sqq. 

1 cap.  XVnil  LSGPM  quur  L 3 fractos  (0  ex  u a m.  2)  S 

manserint  in  incredulitate,  inserentur;  potens  est 
enim  deus  iterum  inserere  illos,  nam  si  tu  ex  natu- 
rali excisus  oleastro  et  contra  naturam  insertus  es 
in  bonam  oliuam,  quanto  magis  illi,  qui  secundum 
5 naturam  sunt,  inserentur  suae  oliuae?  nolo  enim  uos 
ignorare,  fratres,  sacramentum  hoc,  ut  non  sitis  uobis 
sapientes,  quia  caecitas  ex  parte  Israhel  facta  est, 
donec  plenitudo  gentium  intraret,  et  sic  omnis  Israhel 
saluus  fieret,  uidetis  ergo  uos,  qui  in  ista  inseri  radice  non 
10  uultis,  non  quidem  fractis  ramis  esse  similes,  sicut  est  carnalis 
et  inpius  populus  Iudaeorum,  sed  in  oleastri  amaritudine  re- 
mansisse. nam  quid  nisi  oleastrum  gentium  sapit  adorare 
solem  et  lunam?  nisi  forte  propterea  uos  iam  non  putatis 
esse  in  oleastro  gentium,  quia  spinas  noui  generis  addidistis 
io  et  falsum  Christum,  quem  cum  sole  et  luna  coleretis,  non 
manu  fabrili,  sed  peruerso  corde  finxistis?  inserimini  ergo  in 
radicem  oleae,  quo  se  redditum  gaudet  apostolus,  qui  inter 
fractos  ramos  per  incredulitatem  fuit,  inde  se  quippe  libera- 
tum dicit,  cum  se  a iudaismo  ad  Christum  transisse  laetatur, 
2o  quia  Christus  semper  in  illa  radice  atque  in  illa  arbore  prae- 
dicatus est:  in  quem  uenientem  qui  non  crediderunt,  fracti 
sunt  inde;  et  qui  crediderunt,  inserti  sunt  ibi.  quibus  ne  su- 
perbiant, dicitur:  noli  altum  sapere,  sed  time;  nam  si 
deus  naturalibus  ramis  non  pepercit,  neque  tibi  par- 
25  cet.  sed  ne  de  ipsis  fractis  desperetur,  paulo  post  dicit:  et 
ipsi  si  non  permanserint  in  infidelitate,  inserentur; 
potens  est  enim  deus  iterum  inserere  illos,  nam  si 
tu  ex  naturali  excisus  oleastro  et  contra  naturam  in- 
sertus es  in  bonam  oliuam.  quanto  magis  illi,  qui  se- 

23  Rom.  11,  20  sqq. 

eundum  naturam  sunt,  inserentur  suae  oliuae?  ecce 
unde  etiam  ipse  gloriatur  a fractura  liberatus  et  radicis  pinguedini 
redditus,  qui  ergo  in  uobis  sunt,  quos  inde  fregit  inpietas,  rede- 
ant et  rursus  inserantur;  qui  autem  numquam  ibi  fuerunt, 
ueniant  a naturali  sterilitate  praecisi  participes  fecunditatis  futuri.  5. 

LIBER  DECIMUS. 

1.  FAUSTUS  dixit:  Cur  non  accipis  testamentum  uetus? 
quia  et  ab  ipso  hoc  et  ex  nouo  didicimus  aliena  non  concu- 
piscere. quid  autem,  inquis,  alienum  habet  testamentum  ue- 
tus? immo  quid  habet  non  alienum?  diuitias  promittit  et  n> 
uentris  saturitatem  et  filios  et  nepotes  uitamque  longam  et 
cum  his  Chananitidis  regnum.-  sed  omnia  haec  circumcisis  et 
obseruantibus  sabbata  et  immolantibus  sibi  et  abstinentibus  a 
porcina  et  huiusmodi  ceteris:  quae  quia  ego  neglego  et  Chri- 
stianus omnis,  ut  inepta  scilicet  et  ad  salutem  animi  minime  i* 
pertinentia,  idcirco  nec  quae  promittit,  ad  me  iam  expectare 
cognosco,  memorque  quia  sit  mandatum:  non  concupisces 
aliena,  Iudaeis  bona  sua  habere  libens  uolensque  permisi 
solo  scilicet  euangelio  et  regni  caelorum  splendida  heredi- 
tate contentus,  nam  ut  Iudaeo,  si  sibi  euangelium  usurparet.  20 
iure  increpitans  dicerem:  „inprobe,  quid  tibi  cum  eo  est,  cuius 
praecepta  non  seruas?“  sic  uereor,  ne  mihi  eadem  Iudaeus 
increpitet  tenenti  testamentum  uetus,  cuius  mandata  contemnam. 

2.  AUGUSTINUS  respondit:  Eadem  saepe  uana  repetere 
istum  non  pudet,  sed  eadem  saepe  quamuis  uera  respondere  2-> 

17  Ex.  20,  17  Rom.  7,  7 

me  piget,  quisquis  itaque  etiam  aduersus  ista  responsi- 
onem quaerit,  quae  superius  a nobis  dicta  sunt,  legat.  Iu- 
daeo  autem  dicenti  mihi:  „cur  tenes  uetus  testamentum, 
cuius  praecepta  non  seruas?“  respondeo  seruari  a Christianis 
5 etiam  ex  ipsis  libris  praecepta  uitae  agendae;  praecepta  uero 
uitae  significandae  tunc  recte  obseruata,  cum  praenuntiaban- 
tur ista,  quae  nunc  reuelata  sunt,  quapropter  etiam  ipsa  sic 
non  obseruo  ad  religionem,  ut  teneam  tamen  ad  testificatio- 
nem, sicut  et  promissa  carnalia,  quae  ibi  continentur,  unde 
10  proprie  uetus  dicitur  testamentum,  quamuis  mihi  aeterna  spe- 
randa reuelata  sint,  et  illa  tamen  adtestantia  lego,  quae  in 
figura  contingebant  illis;  scripta  autem  sunt  propter 
nos,  in  quos  finis  saeculorum  obuenit.  itaque  si  au- 
distis, quid  respondeamus  Iudaeis,  audite  et  quod  obiciam 
15  Manichaeis. 

3.  Certe  Faustus  dixit  turbari  nos  posse,  si  nobis  Iudae 
dixerint:  quare  tenetis  uetus  testamentum,  cuius  praecepta 
non  obseruatis?  quibus  nos  eiusdem  scripturae  uenerata  atque 
seruata  auctoritate  respondemus,  uos  quid  respondetis,  cum 
20  uobis  dicitur : quare  tenetis  euangelicos  libros,  quorum  uos 
ad  decipiendos  inperitos  confingitis  sectatores,  ( et  quae  ibi 
scripta  sunt,  non  solum  non  creditis,  sed  etiam  quantis  po- 
testis uiribus  obpugnatis?  certe  uidetis  uos  potius  de  nouo 
testamento  quam  nos  de  uetere  obiectis  respondere  non  posse. 
25  omnia  enim  quae  in  uetere  scripta  sunt,  nos  et  uera  esse  di- 
cimus et  diliinitus  mandata  et  congruis  temporibus  distributa, 
uos  autem,  cum  uobis  obiecta  fuerint,  quae  in  libris  noui 
testamenti  scripta  sunt  nec  accipiuntur  a uobis,  deficientes  in 

2 lib.  VI  2 11  I Cor.  10,  11 

respondendo  et  manifesta  ueritate  faucibus  pressis  anhelitu 
saucio  dicitis  esse  falsata,  quid  aliud  possent  exspirare  prae- 
focata ora  fallacium?  uel  potius  quid  aliud  possent  putere 
confossa  cadauera  mortuorum?  et  tamen  confessus  est  Fau- 
stus non  concupiscere  aliena  non  solum  se  ex  nouo  testa- 
mento, sed  etiam  ex  uetere  didicisse:  quod  certe  a suo  deo 
non  posset  discere,  ille  quippe,  si  non  concupiuit  aliena < 
quare  super  terram  tenebrarum,  ubi  numquam  fuerunt,  noua 
saecula  construxit?  an  dicturus  est:  prior  ipsa  gens  tenebra- 
rum regnum  meum  concupiuit.  quod  ab  illa  erat  alienum? 
ergo  imitatus  est  gentem  tenebrarum,  ut  et  ipse  concupisce- 
ret aliena?  an  angustum  antea  fuerat  regnum  lucis?  optan- 
dum igitur  erat  bellum,  ut  adquireretur  de  uictoria  latitudo 
regnandi,  quod  si  bonum  est,  et  ante  potuit  concupisci,  sed 
expectabatur,  ut  gens  hostilis  in  bellum  prior  erumperet,  quo 
quasi  iustius  expugnaretur,  si  autem  non  est  bonum,  quare 
inimico  uicto  super  alienam  terram  crescere  uoluit  regnum 
suum , cum  prius  contentus  suis  finibus  plena  felici- 
tate uixisset?  sed  utinam  uere  isti  haec  ipsa  praecepta  uitae 
agendae,  quorum  est  unum,  ne  concupiscamus  alienum,  uellent 
ex  illis  litteris  discere,  profecto  mansuescerent  et  mites  in- 
tellegerent etiam  illa  praecepta  uitae  significandae,  quibus 
eorum  oblatrat  offensio,  et  illi  tunc  tempori  obseruanda  con- 
gruisse et  huic  nunc  tempori  intellegenda  congruere,  nos 
autem  quomodo  uetus  testamentum  tamquam  alienum  con- 
cupiscimus, cum  ea  legamus,  quae  in  figura  contingebant 
illis;  scripta  sunt  autem  propter  nos.  in  quos  finis 

1 respon||do  L pressis]  praecessit  L praessis  SMG2  Hanelitus  (s  infra 
lin.)  L anelatu  S anh  elitus  M 2 aucio  M aliud  (i  s.  I.)  SG  possint  b 

saeculorum  obuenit?  puto,  quod  non  concupiscit  alienum, 
qui  hoc  legit,  quod  scriptum  est  propter  ipsum. 

LIBER  UNDECIMUS. 

1.  FAUSTUS  dixit:  Apostolum  accipis?  et  maxime,  cur  ergo 
7)  non  credis  filium  dei  ex  semine  Dauid  natum  secundum  car- 
nem? non  equidem  crediderim  apostolum  dei  contraria  sibi 
scribere  potuisse  et  modo  hanc,  modo  illam  de  domino  nostro 
habuisse  sententiam,  sed  quia  uobis  ita  placet,  qui  uumquam 
sine  stomacho  auditis  aliquid  esse  in  apostolo  cauponatum, 
1()  ne  hoc  quidem  nobis  scias  esse  contrarium,  si  quidem  haec 
uetus  uideatur  esse  et  antiqua  opinio  Pauli  de  Iesu,  cum 
eum  et  ipse  Dauid  filium  putaret  ut  ceteri,  quod  tamen  ubi 
falsum  didicit,  interpolat  et  infirmat  scribensque  ad  Corin- 
thios, nos,  inquit,  neminem  nouimus  secundum  carnem; 
is  et  si  cognouimus  secundum  carnem  Christum,  sed 
nunc  iam  non  nouimus.  quare  consideres  oportet,  quantum 
intersit  inter  haec  duo  capitula,  e quibus  unum  perhibet 
Iasum  filium  Dauid  secundum  carnem,  alterum  uero  iam  se 
neminem  nosse  secundum  carnem,  quae  si  utraque  sunt  Pauli. 
20  aut  hac  ratione  erunt,  qua  dixi,  aut  unum  ipsorum  non  erit 
Pauli,  prosequitur  denique:  itaque,  inquit,  si  qua  est  in 
Christo  noua  creatura,  uetera  transierunt,  ecce  facta 
sunt  omnia  noua.  uides  ergo  eum  ueterem  appellare  et 
transitoriam  fidem  illam  priorem,  id  est  Iesum  credidisse  ex 
2,  semine  Dauid  secundum  carnem,  nouam  uero  hanc  secundam 
et  permanentem,  quia  neminem  iam  nouerit  secundum  carnem, 
quapropter  et  alibi,  cum  essem,  inquit,  paruulus,  ut  par- 
uulus  loquebar,  ut  paruulus  sapiebam,  ut  paruulus 
cogitabam;  cum  autem  factus  sum  uir,  quae  paruuli 
30  erant  euacuaui.  quod  si  ita  est,  quid  ergo  et  nos  indignum 

5 ef.  Rom.  1,  3 14  II  Cor.  5,  16  sq.  27  I Cor.  38,  11 

facimus,  si  nouam  et  meliorem  Pauli  tenentes  confessionem 
ueterem  illam  ac  deteriorem  proicimus?  aut  si  uobis  secun- 
dum quod  ad  Romanos  scribit  credere  cordi  est,  nobis  quare 
licitum  non  sit  secundum  quod  ad  Corinthios  dogmatizare? 
quamuis  et  hoc  ad  duritiam  uestram  ita  responderim,  alioquin  5. 
absit  apostolum  dei,  quod  aedificauit,  umquam  destruere,  ne 
se  ipse  praeuaricatorem  constituat,  ut  contestatus  est.  uerum- 
tamen  si  eius  est  prior  illa  sententia,  nunc  emendata  est; 
sin  fas  non  est  Paulum  inemendatum  dixisse  aliquid  umquam, 
ipsius  non  est.  10 

2.  AUGUSTINUS  respondit:  Hoc  est,  quod  paulo  ante  dixi, 
quia  ubi  sic  manifesta  ueritate  isti  praefocantur,  ut  obsessi 
dilucidis  uerbis  sanctarum  scripturarum  exitum  in  eis  falla- 
ciae suae  reperire  non  possint,  id  testimonium,  quod  prolatum 
est.  falsum  esse  respondent.  0 uocem  a ueritate  fugacem,  in  15. 
amentia  pertinacem ! usque  adeo  inuicta  sunt,  quae  aduersus 
uos  de  diuinis  codicibus  proferuntur,  ut  non  sit  aliud,  quod 
dicatis  nisi  eos  esse  falsatos,  quae  auctoritas  litterarum  ape- 
riri. qui  sacer  liber  euolui,  quod  documentum  cuiuslibet 
scripturae  ad  conuincendos  errores  exeri  potest,  si  haec  uox  20 
admittitur,  si  alicuius  ponderis  aestimatur?  aliud  est  ipsos 
libros  non  accipere  et  nullo  eorum  uinculo  detineri,  quod 
pagani  de  omnibus  libris  nostris,  quod  Iudaei  de  nouo  te- 
stamento faciunt,  quod  denique  nos  ipsi  de  uestris  et  aliorum 
haereticorum,  si  quos  suos  et  proprios  habent,  uel  de  his,  25. 
qui  appellantur  apocryphi  — non  quod  habendi  sint  in  aliqua 

7 cf.  Gal.  2,  18 

auctoritate  secreta,  sed  quia  nulla  testificationis  luce  declarati 
de  nescio  quo  secreto  nescio  quorum  praesumptione  prolati 
sunt  — : aliud  est  ergo  auctoritate  aliquorum  uel  librorum 
uel  hominum  non  teneri  et  aliud  est  dicere : iste  quidem  uir 
5 sanctus  omnia  uera  scripsit  et  ista  epistula  ipsius  est,  sed  in 
ea  ipsa  hoc  eius  est,  hoc  non  est  eius,  ubi  cum  ex  aduerso 
audieris  „ proba,  “ non  confugias  ad  exemplaria  ueriora  uel 
plurium  codicum  uel  antiquorum  uel  linguae  praecedentis, 
unde  hoc  in  aliam  linguam  interpretatum  est,  sed  dicas : inde 
io  probo  hoc  illius  esse,  illud  non  esse,  quia  hoc  pro  me  sonat, 
illud  contra  me.  tu  es  ergo  regula  ueritatis?  quicquid  contra 
te  fuerit,  non  est  uerum?  quid?  si  alius  simili  insania,  sed 
tamen  qua  tua  duritia  confringatur,  existat  et  dicat:  immo 
illud,  quod  pro  te  sonat,  falsum  est,  hoc  autem,  quod  contra 
is  te  est,  uerum  est,  quid  acturus  es?  nisi  forte  alium  librum 
prolaturus,  ubi  quicquid  legeris,  secundum  tuam  sententiam 
possit  intellegi,  hoc  si  feceris,  non  de  aliqua  eius  particula, 
sed  de  toto  audies  contradicentem  et  clamantem : falsus  est. 
quid  ages  ? quo  te  conuertes?  quam  libri  a te  prolati  origi- 
20  nem,  quam  uetustatem,  quam  seriem  successionis  testem  ci- 
tabis ? nam  si  hoc  facere  conaberis,  et  nihil  ualebis  et  ui- 
debis  in  hac  re  quid  ecclesiae  catholicae  ualeat  auctoritas, 
quae  ab  ipsis  fundatissimis  sedibus  apostolorum  usque  ad 
hodiernum  diem  succedentium  sibimet  episcoporum  serie  et 
25  tot  populorum  consensione  firmatur,  itaque  si  de  fide  exem- 
plarium quaestio  uerteretur.  sicut  in  nonnullis,  quae  et  pau- 
cae. sunt  et  sacrarum  litterarum  studiosis  notissimae  senten- 

tiarum  uarietates,  uel  ex  aliarum  regionum  codicibus,  unde 
ipsa  doctrina  commeauit,  *nostra  dubitatio  diiu  dicaretur,  uel  si 
ibi  quoque  codices  uariarent,  plures  paucioribus  aut  uetu- 
stiores  recentioribus  praeferrentur:  et  si  adliuc  esset  incerta 
uarietas,  praecedens  lingua,  unde  illud  interpretatum  est,  con-  5 
suleretur.  hoc  modo  quaerunt,  qui,  quod  eos  mouet  in  scrip- 
turis sanctis  tanta  auctoritate  firmatis,  inuenire  uolunt,  ut 
habeant,  unde  instruantur,  non  unde  rixentur. 

3.  Hoc  autem,  quod  aduersus  inpietatem  uestram  ex  apo- 
stoli Pauli  epistula  profertur,  filium  dei  ex  semine  Dauid  esse  10 
secundum  carnem,  omnes  codices  et  noui  et  ueteres  habent, 
omnes  ecclesiae  legunt,  omnes  linguae  consentiunt,  exuimini 
ergo  pallio  fallaciae,  quo  Eaustus  indutus,  cum  sibi  propo- 
suisset tamquam  interrogantem  et  dicentem:  accipis  aposto- 
lum Paulum?  respondit:  et  maxime,  cur  enim  non  potius  15 
respondit:  et  minime,  nisi  quia  fallax  aliud  quam  id,  quod 
falsum  erat,  respondere  non  potuit?  quid  enim  accepit  apo- 
stoli Pauli?  non  primum  hominem,  quem  ille  dicit  de  terra 
terrenum,  de  quo  item  dicit:  factus  est  primus  homo 
Adam  in  animam  uiuentem,  ille  autem  adnuntiat  nescio  20 
quem  primum  hominem  nec  de  terra  terrenum  nec  factum  in 
animam  uiuentem,  sed  de  substantia  dei  id  ipsum  existentem 
quod  deus  est,  membra  sua  uel  uestimenta  sua  uel  arma 
sua,  id  est  quinque  elementa  cum  et  ipsa  nihil  aliud  essent 
quam  substantia  dei,  in  tenebrarum  gente  mersisse,  ut  in-  25 
quinata  caperentur,  non  secundum  hominem,  quem  Paulus 
dicit  de  caelo,  quem  dicit  etiam  nouissimum  Adam  in  spiri- 
tum uiuificantem,  quem  dicit  factum  ex  semine  Dauid  secun- 
dum carnem,  factum  ex  muliere,  factum  sub  lege,  ut  eos, 

10  cf.  Rom.  1,  3 19  I Cor.  15,  45  Gen.  2,  7 27  cf.  I Cor.  15,  45 

qui  sub  lege  erant,  redimeret;  de  quo  ad  Timotheum  dicit: 
memor  esto  Christum  Iesum  resurrexisse  a mortuis 
ex  semine  Dauid  secundum  euangelium  meum;  in  cuius 
exemplo  etiam  resurrectionem  nostram  praedicat  dicens : tra- 
5 didi  enim  uobis  in  primis,  quod  et  accepistis,  quia 
Christus  mortuus  est  pro  peccatis  nostris  secundum 
scripturas;  et  quiasepultus  est  et  quia  resurrexit  tertia 
die  secundum  scripturas,  et  paulo  post  infert,  quare  hoc 
dixerit:  si  autem  Christus  praedicatur,  quia  resurrexit  a 
io  mortuis,  quomodo  dicunt  quidam  in  uobis,  quia  resur- 
rectio mortuorum  non  est?  iste  autem,  qui  interrogatus, 
utrum  accipiat  apostolum  Paulum,  respondet:  et  maxime, 
haec  omnia  negat,  nec  Iesum  ex  semine  Dauid  uult  accipere 
nec  factum  ex  muliere,  quam,  non  quod  fuerit  uel  concum- 
i5  bendo  uel  pariendo  corrupta,  mulierem  Paulus  appellat  sed 
more  scripturarum  loquitur,  quae  ipsum  sexum  sic  appellare 
consueuerunt ; sicut  in  genesi  de  Eua  scriptum  est:  for- 
mauit  eam  in  mulierem,  cum  commixta  uiro  non  fuisset, 
nec  ipsam  mortem  Christi  et  sepulturam  et  resurrectionem 
20  accipit,  quandoquidem  Christum  dicit  nec  mortale  corpus  ha- 
buisse, ubi  illa  uera  mors  esset,  nec  illas  cicatrices  ueras 
fuisse,  quas  post  resurrectionem  discipulis  ostendit,  cum  eis, 
quod  et  Paulus  commemorat,  uiuus  adparuit;  nec  ipsam  car- 
nem nostram  resurrecturam  in  corpus  spiritale  mutatam,  sicut 
25  apertissime  idem  apostolus  dicit:  seminatur  corpus  ani- 
male, surgit  corpus  spiritale,  unde  discernens  inter  cor- 
pus animale  et  spiritale  contexit,  quod  iam  commemoraui  de 
primo  Adam  et  nouissimo  Adam,  deinde  intulit:  hoc  autem 

1 cf.  Gal.  4,  4 sq.  2 II  Tim.  2,  8 4 1 Cor.  15,  3 sqq.  9 I Cor. 

15, 1 2 17  Gen.  2,  22  22  cf.  Luc.  24,  89  sq.  I Cor.  1 5, 5 25  I Cor.  15,44  sqq. 

dico.  fratresT  quoniam  caro  et  sanguis  regnum  dei 
possidere  non  possunt,  et  ne  quisquam  ipsam  speciem 
carnis  et  ipsam  substantiam  non  posse  resurgere  credidisset, 
exprimere  uolens,  quid  nunc  appellauerit  carnem  et  sangui- 
nem, quia  ipsam  corruptionem  intellegi  uoluit,  quae  tunc  in  5 
resurrectione  iustorum  non  erit,  continuo  contexuit:  neque 
corruptio  incorruptelam  possidebit,  et  ne  adhuc  quis- 
quam putaret  non  illud,  quod  sepultum  fuerit,  resurrecturum, 
sed  tamquam  alia  tunica  ponatur  et  alia  melior  accipiatur, 
uolens  apertissime  declarare,  quia  hoc  ipsum  in  melius  com-  10 
mutabitur  — sicut  uestimenta  Christi  in  monte  non  sunt  po- 
sita et  alia  sumpta,  sed  ipsa,  quae  fuerant,  in  melius  clarifi- 
cata  sunt  — sequitur  et  contexit  dicens:  ecce  mysterium 
uobis  dico:  omnes  quidem  resurgemus,  non  tamen 
omnes  inmutabimur.  et  ne  adhuc  esset  incertum,  qui  sint,  15 
qui  inmutabuntur : in  atomo,  inquit,  in  ictu  oculi,  in  no- 
uissima  tuba;  canet  enim  tuba  et  mortui  resurgent 
incorrupti  et  nos  conmutabimur.  adhuc  forte  dicant 
non  secundum  hoc  mortale  et  corruptibile  corpus  nos  in  re- 
surrectione conmutari,  sed  secundum  animam,  cum  apostolus  20 
hoc  non  proposuerit,  unde  diceret,  sed  de  corpore  ab  ipsius 
quaestionis  initio  locutus  fuerit,  sicut  ipsa  eius  indicat  pro- 
positio: sed  dicet  aliquis,  inquit,  quomodo  resurgunt 
mortui?  quo  autem  corpore  ueniunt?  hic  tamen  con- 
sequenter tamquam  digito  ostendit,  unde  loqueretur,  et  sub-  25 
iecit  dicens:  oportet  enim  corruptibile  hoc  induere  in- 
corruptelam et  mortale  hoc  induere  inmortalitatem. 

12  cf.  Matth.  17,  2 13  I Cor.  15,  51.35  26  I Cor.  15,  53 

haec  ergo  cum  iste  neget  cumque  ipsum  deum,  de  quo  Pau- 
lus dicit:  inmortali,  incorruptibili,  soli  deo  honor  et 
gloria  amen,  iste  corruptibilem  praedicet,  quandoquidem 
substantiam  eius  atque  naturam  et  totam  timuisse,  ne  a tene- 
5 brarum  gente  corrumperetur  et  ut  ceterae  consuleretur,  ex 
parte  corruptam  detestanda  et  abominanda  eorum  fabula 
somniat:  quid  est,  quod  etiam  in  hoc  conatur  fallere  inperi- 
tos  et  in  diuinis  scripturis  minus  eruditos,  ut  interrogatus, 
utrum  accipiat  apostolum  Paulum,  respondeat:  maxime,  et 
io  inueniatur  „ minime  “ ? 

4.  Sed  certa,  inquit,  ratio  est,  qua  ostendam  Paulum  apo- 
stolum aut  proficiendo  mutasse  sententiam  et  scribentem  ad 
Corinthios  emendasse,  quod  scripserat  ad  Romanos,  aut  om- 
nino non  scripsisse,  quod  tamquam  eius  profertur,  filium  dei 
15  ex  semine  Dauid  secundum  carnem,  qua  tandem  ratione  id 
ostendit?  quia  non  potest,  inquit,  utrumque  uerum  esse,  et 
quod  in  epistula  est  ad  Romanos:  de  filio  suo,  qui  factus 
est  ei  ex  semine  Dauid  secundum  carnem,  et  quod  ait 
ad  Corinthios:  itaque  nos  amodo  neminem  nouimus 
20  secundum  carnem;  et  si  noueramus  secundum  carnem 
Christum,  sed  nunc  iam  non  nouimus.  restat  ergo,  ut 
nos  demonstremus,  quam  possit  utrumque  uerum  esse  et 
quam  sibi  haec  duo  non  sint  contraria,  unum  quippe  eorum 
non  esse  Pauli  nullo  modo  possumus  dicere,  quia  nulla  in  eo 
25  uariat  codicum  auctoritas,  etsi  enim  in  quibusdam  latinis 
exemplaribus  non  legitur:  factus,  sed  natus  ex  semine 
Dauid,  cum  graeca  factus  habeant,  unde  non  ad  uerbum, 
sed  ad  sententiam  transferre  noluit  dicendo  „natum“  latinus 

2 I Tim.  1,  17  17  Rom.  1,  3 19  II  Cor.  5,  16 

interpres,  tamen  Christum  ex  semine  Dauid  esse  secundum 
carnem,  omnium  librorum  atque  linguarum  concordat  aucto- 
ritas. in  hoc  autem  Paulum  aliquando  errasse  et  proficiendo 
mutasse  sententiam,  absit  ut  dicamus,  quod  etiam  ipse  Fau- 
stus sensit  quam  inprobe  atque  inpie  diceretur,  maluitque 
dicere  Pauli  epistulam  aliorum  falsitate  corruptam  quam  ip- 
sius errore  uitiosam. 

5.  De  his  enim  libris  dici  potest  aliquid  eos  habere  non 
consonum  fortasse  occultiori  et  ad  dinoscendum  difficiliori 
ueritati,  quod  aut  sic  remanserit  aut  in  posterioribus  correc- 
tum sit,  qui  non  praecipiendi  auctoritate,  sed  proficiendi  exer- 
citatione scribuntur  a nobis,  inter  hos  enim  sumus,  quibus 
idem  dicit  apostolus:  et  si  quid  aliter  sapitis,  id  quo- 
que uobis  deus  reuelabit.  quod  genus  litterarum  non  cum 
credendi  necessitate,  sed  cum  iudicandi  libertate  legendum 
est.  cui  tamen  ne  intercluderetur  locus  et  adimeretur  posteris 
ad  quaestiones  difficiles  tractandas  atque  uersandas  linguae  ac 
stili  saluberrimus  labor,  distincta  est  a posteriorum  libris 
excellentia  canonicae  auctoritatis  ueteris  et  noui  testamenti, 
quae  apostolorum  confirmata  temporibus  per  successiones 
episcoporum  et  propagationes  ecclesiarum  tamquam  in  sede 
quadam  sublimiter  constituta  est,  cui  seruiat  omnis  fidelis 
et  pius  intellectus,  ibi  si  quid  uelut  absurdum  mouerit,  non 
licet  dicere:  auctor  huius  libri  non  tenuit  ueritatem,  sed:'  aut 
codex  mendosus  est  aut  interpres  errauit  aut  tu  non  intellegis, 
in  opusculis  autem  posteriorum,  quae  libris  innumerabilibus 
continentur,  sed  nullo  modo  illi  sacratissimae  canonicarum 
scripturarum  excellentiae  coaequantur,  etiam  in  quibuscumque 
eorum  inuenitur  eadem  ueritas,  longe  tamen  est  inpar  aucto- 
ritas. itaque  in  eis,  si  qua  forte  propterea  dissonare  putan- 

13  Phil.  3,  15 

tur  a uero,  quia  non,  ut  dicta  sunt,  intelleguntur,  tamen  li- 
berum ibi  habet  lector  auditorue  iudicium,  quo  uel  adprobet, 
quod  placuerit,  uel  inprobet,  quod  offenderit,  et  ideo  cuncta 
eiusmodi,  nisi  uel  certa  ratione  uel  ex  illa  canonica  auctori- 
5 tate  defendantur,  ut  demonstretur  siue  omnino  ita  esse,  siue 
fieri  potuisse,  quod  uel  disputatum  ibi  est  uel  narratum,  si 
cui  displicuerit  aut  credere  noluerit,  non  reprehenditur,  in  illa 
uero  canonica  eminentia  sacrarum  litterarum,  etiamsi  unus 
propheta  seu  apostolus  aut  euangelista  aliquid  in  suis  litteris 
10  posuisse  ipsa  canonis  confirmatione  declaratur,  non  licet  du- 
bitare, quod  uerum  sit;  alioquin  nulla  erit  pagina,  qua  hu- 
manae inperitiae  regatur  infirmitas,  si  librorum  saluberrima 
auctoritas  aut  contempta  penitus  aboletur  aut  interminata 
confunditur. 

15  6.  Quapropter  quisquis  es,  quem  uelut  repugnantia  ista 

mouerunt,  quod  alibi  scriptum  est:  filium  dei  ex  semine 
Dauid,  alibi  autem:  etsi  noueramus  Christum  secun- 
dum carnem,  sed  iam  nunc  non  nouimus,  etsi  non 
utrumque  ex  unius  apostoli  litteris  proferretur,  sed  unum 
20  eorum  Paulus  dixisset,  alterum  Petrus  aut  Esaias  aut  alius 
quisquam  apostolorum  siue  prophetarum,  quia  ita  sibi  omnia 
in  canonica  auctoritate  concordant,  ut  tamquam  uno  ore  dicta 
iustissima  et  prudentissima  pietate  credantur  et  serenissimo 
intellectu  inueniantur  et  sollertissima  diligentia  demonstrentur: 
25  non  liceret  de  alterutro  dubitare,  proinde  quia  ex  apostoli 
Pauli  canonicis,  id  est  uere  Pauli  epistulis  utrumque  profertur 
et  non  possumus  dicere  aut  mendosum  esse  codicem  — omnes 
enim  latini  emendati  sic  habent  — aut  interpretem  errasse 
— omnes  enim  graeci  emendati  sic  habent  — restat,  ut  tu 

non  intellegas,  a nae  autem  ratio  flagitetur,  quomodo  neutrum 
ab  altero  dissonet,  sed  in  eadem  sanae  fidei  regula  utrumque 
concordet,  si  enim  tu  quoque  pie  quaereres,  posses  inuenire, 
quomodo  ista  perscrutata  dilucescant. 

7.  Nam  quod  filius  dei  ex  semine  Dauid  homo  factus  est,  5 
nec  idem  apostolus  uno  loco  dicit  et  aliae  sanctae  scripturae 
apertissime  praedicant,  quod  uero  dicit:  etsi  noueramus 
Christum  secundum  carnem,  sed  iam  nunc  non  noui- 
mus,  ea  ipsa  circumstantia  scripturae  loci  eius  satis  ostendit, 
quid  loquatur  apostolus;  suo  quippe  more  uitam  nostram  10 
futuram,  quae  iam  in  ipso  homine  mediatore  Christo  Iesu 
capite  nostro  resurgente  conpleta  est,  ita  spe  certa  meditatur, 
tamquam  iam  adsit  praesensque  teneatur,  quae  utique  uita 
non  erit  secundum  carnem,  sicut  iam  Christi  uita  non  est 
secundum  carnem,  carnem  namque  hoc  loco  non  ipsam  cor-  15 
poris  nostri  substantiam  — quam  dominus  etiam  post  resur- 
rectionem suam  carnem  appellat  dicens:  palpate  et  uidete, 
quia  spiritus  ossa  et  carnem  non  habet,  sicut  me 
uidetis  habere  — sed  corruptionem  mortalitatemque  carnis 
uult  intellegi : quae  tunc  non  erit  in  nobis,  sicut  iam  in  20 
Christo  non  est.  hanc  enim  proprie  carnem  nominabat,  etiam 
cum  de  ipsa  resurrectione  satis  euidenter  loqueretur  et  diceret, 
quod  iam  supra  commemoraui : caro  et  sanguis  regnum 
dei  possidere  non  possunt,  neque  corruptio  incorrup- 
tionem  possidebit,  cum  ergo  factum  fuerit,  quod  ibi  con-  25 
sequenter  dicit:  ecce  mysterium  uobis  dico:  omnes 
quidem  resurgemus,  non  tamen  omnes  inmutabimur, 
in  atomo  — id  est  in  momento  — in  ictu  oculi,  in  no- 

17  Lue.  24,  39  23  I Cor.  15,  50  sqq. 

uissima  tuba;  canet  enim  tuba,  et  mortui  resurgent 
incorrupti,  et  nos  inmutabimur;  oportet  enim  cor- 
ruptibile boc  induere  incorruptionem  et  mortale  hoc 
induere  inmortalitatem:  iam  secundum  id,  quod  carnem 
5 non  ipsam  corporis  substantiam,  sed  ipsam  corruptionem  mor- 
talitatis appellat,  non  erit  utique  caro,  quia  corruptionem 
mortalitatis  mutata  non  habebit,  secundum  autem  ipsius  sub- 
stantiae corporisque  originem  eadem  caro  erit,  quia  ipsa 
resurget  et  ipsa  mutabitur,  quia  et  illud  uerum  est,  quod  ait 
10  dominus,  posteaquam  resurrexit:  palpate  et  uidete,  quia 
spiritus  ossa  et  carnem  non  habet,  sicut  me  uidetis 
habere,  et  hoc  uerum  est,  quod  ait  apostolus:  caro  et  san- 
guis regnum  dei  possidere  non  possunt,  illud  enim 
dictum  est  secundum  ipsam  substantiam : quae  etiam  tunc 
is  erit,  quia  ipsa  mutabitur;  hoc  autem  dictum  est  secundum 
carnalem  corruptionis  qualitatem : quae  tunc  iam  non  erit, 
quia  mutata  caro  non  corrumpetur,  nou eramus  ergo  Chri- 
stum secundum  carnem,  id  est  secundum  carnis  mortali- 
tatem, antequam  resurgeret;  sed  nunc  iam  non  nouimus, 
so  quia,  sicut  idem  dicit  apostolus,  Christus  resurgens  a 
mortuis  iam  non  moritur  et  mors  ei  ultra  non  domi- 
nabitur. 

Nam  si  te  ad  uerborum  proprietatem  teneas,  mentitus  est, 
quod  ait:  noueramus  Christum  secundum  carnem,  si 
25  Christus  numquam  fuit  secundum  carnem;  nemo  enim  nouerat, 
quod  non  erat,  non  autem  dixit:  putabamus  Christum  se- 
cundum carnem,  sed  noueramus.  uerumtamen  ut  uerbo 
non  premam,  ne  quis  adfirmet  per  abusionem  locutum  apo- 
stolum, ut  pro  eo,  quod  est  „putabamus“  diceret  .noueramus/ 
30  illud  miror  non  adtendere  homines  caecos,  uel  potius  non 

20  Rom.  6,  9 

miror  non  uidere  caecos,  quia,  si  Christus  ideo  non  habuit 
carnem,  quia  dixit  apostolus  nunc  iam  non  se  nosse  Christum 
secundum  carnem,  nec  illi  habuerunt  carnem,  de  quibus  in 
eodem  loco  dicit:  itaque  nos  amodo  neminem  nouimus 
secundum  carnem,  neque  enim  de  solo  Christo  id  uolens 
intellegi  posset  dicere : neminem  nouimus  secundum  carnem, 
sed  quia  illorum  secum  uitam  futuram  tamquam  praesentem 
meditabatur,  qui  resurgentes  commutabuntur:  amodo,  inquit, 
neminem  nouimus  secundum  carnem,  id  est:  tam  certam 
spem  tenemus  futurae  nostrae  incorruptionis  et  inmortalitatis, 
ut  amodo  iam  in  ipsa  notitia  gaudeamus,  unde  alio  loco  dicit: 
si  autem  resurrexistis  cum  Christo,  quae  sursum  sunt 
quaerite,  ubi  Christus  est  ad  dexteram  dei  sedens; 
quae  sursum  sunt  sapite,  non  quae  super  terram,  non- 
dum utique  resurreximus  sicut  Christus,  sed  tamen  secundum 
spem,  quae  nobis  in  illo  est,  iam  nos  cum  illo  resurrexisse 
testatus  est.  unde  etiam  dicit:  secundum  suam  miseri- 
cordiam saluos  nos  fecit  per  lauacrum  regenerationis, 
quis  autem  non  intellegat  in  lauacro  regenerationis  spem  nobis 
datam  salutis  futurae,  non  iam  salutem  ipsam,  quae  promit- 
titur? et  tamen  quia  certa  spes  est,  tamquam  iam  data  esset 
eadem  salus,  saluos  nos,  inquit,  fecit,  alio  quippe  loco 
dilucidissime  dicit:  nos  in  nobis  ipsis  ingemescimus  adop- 
tionem expectantes,  redemptionem  corporis  nostri, 
spe  enim  salui  facti  sumus,  spes  autem,  quae  uidetur. 
non  est  spes;#quod  enim  uidet  quis,  quid  sperat?  si 
autem  quod  non  uidemus,  speramus,  per  patientiam 
expectamus.  sicut  ergo  hic  non  dixit:  salui  futuri  sumus, 
sed:  amodo  iam  salui  facti  sumus,  nondum  tamen  in  re. 

12  Coi.  3,  1 sq.  17  Tit.  3,  5 23  Rom.  8,  23  sqq. 

sed  in  spe  — spe  enim,  inquit,  salui  facti  sumus  — sic 
et  ibi  dictum  est:  amodo  neminem  nouimus  secundum 
carnem,  nondum  in  re,  sed  in  spe  intellegetur,  quia  spes 
nobis  in  Christo  est,  quia  in  illo  iam  completum  est,  quod 
5 nobis  promissum  speramus,  ille  quippe  iam  resurrexit  et  mors 
ei  ultra  non  dominabitur,  quem  etsi  noueramus  secundum 
carnem,  cum  adhuc  moriturus  esset  — inerat  quippe  in  eius 
corpore  illa  mortalitas,  quam  proprie  carnem  appellat  aposto- 
lus — sed  iam  nunc  non  nouimus;  illud  enim  eius  mor- 
io tale  iam  induit  inmortalitatem , unde  secundum  pristinam 
mortalitatem  iam  caro  appellari  non  possit. 

8.  Itaque  ipsius  loci  contextionem,  ubi  haec  sententia  est, 
de  qua  isti  calumniantur,  consideremus,  ut  hoc,  quod  dico 
magis  eluceat,  caritas,  inquit,  Christi  conpellit  nos  iudi- 
15  cantes  hoc,  quoniam  si  unus  pro  omnibus  mortuus 
est,  ergo  omnes  mortui  sunt;  et  pro  omnibus  mortuus 
est,  ut  qui  uiuunt,  iam  non  sibi  uiuant,  sed  ei,  qui 
pro  ipsis  mortuus  est  et  resurrexit,  itaque  nos  amodo 
neminem  nouimus  secundum  carnem;  etsi  noueramus 
20  secundum  carnem  Christum,  sed  iam  nunc  non  noui- 
mus. certe  iam  nunc  cuiuis  adparet  propter  resurrectionem 
Christi  hoc  dixisse  apostolum,  quandoquidem  ista  uerba  illud 
praecessit:  ut  qui  uiuunt,  iam  non  sibi  uiuant,  sed  ei, 
qui  pro  ipsis  mortuus  est  et  resurrexit,  quid  est  enim 
25  aliud : non  sibi,  sed  illi  uiuant,  nisi  ut  non  secundum 
camem  uiuant  in  spe  terrenorum  et  corruptibilium  bonorum, 
sed  secundum  spiritum  in  spe  resurrectionis,  quae  iam  ex 
ipsis  in  Christo  facta  est?  itaque  eorum,  pro  quibus  Christus 
mortuis  est  et  resurrexit  et  qui  iam  non  sibi,  sed  illi  uiuunt, 

14  J Cor.  5,  14  sqq. 

neminem  secundum  carnem  apostolus  nouerat  propter  spem 
futurae  inmortalitatis,  in  cuius  expectatione  uiuebant;  quae 
4 in  Christo  iam  non  spes,  sed  res  erat,  quem  etsi  nouerat 
secundum  carnem,  cum  adhuc  moriturus  esset,  iam  tamen  non 
nouerat,  quia  eum  resurrexisse  nouerat  et  ultra  ei  mortem 
non  dominaturam,  et  quia  omnes  in  illo  etsi  nondum  re,  iam 
tamen  spe  hoc  sumus,  sequitur  et  dicit:  si  qua  igitur  in 
Christo,  noua  creatura;  uetera  transierunt,  ecce  facta 
sunt  omnia  noua;  omnia  autem  ex  deo,  qui  reconcili- 
auit  nos  sibi  per  Christum,  omnis  ergo  noua  creatura 
— id  est  populus  innouatus  per  fidem,  ut  habeat  interim  in, 
spe,  quod  in  re  postea  perficiatur  — in  Christo  habet  iam 
quod  in  se  sperat,  itaque  nunc  uetera  transierunt  secun- 
dum spem,  quia  modo  iam  non  est  tempus  ueteris  testamenti 
quo  temporale  atque  carnale  regnum  expectetur  a deo;  et 
facta  sunt  omnia  noua  secundum  eandem  spem,  ut  regnum 
caelorum,  ubi  nulla  erit  mors  atque  corruptio,  promissum 
teneamus,  in  resurrectione  autem  mortuorum  non  iam  secun- 
dum spem,  sed  secundum  rem  et  uetera  transibunt,  cum 
inimica  nouissima  destruetur  mors;  et  fient  omnia  noua, 
cum  corruptibile  hoc  induerit  incorruptionem  et  mor- 
tale hoc  induerit  inmortalitatem,  quod  iam  factum  est 
in  Christo,  quem  secundum  rem  iam  non  nouerat  Paulus 
secundum  carnem,  eorum  uero,  pro  quibus  mortuus  est  et 
resurrexit,  nondum  secundum  rem,  sed  secundum  spem  nemi- 
nem nouerat  secundum  carnem,  quia  illius  gratia,  sPut 
idem  ad  Ephesios  dicit,  sumus  salui  facti,  nam  et  ipse 
locus  huic  sententiae  sic  adtestatur:  deus  autem,  jnquit. 
qui  diues  est  in  misericordia,  propter  multam  di- 
lectionem, qua  dilexit  nos,  et  cum  essemus  mortui 

7 II  Cor.  5,  14  sqq.  20  I Cor.  15,  26  . 58  26  Eph<s.  2,  4 sqq. 

peccatis,  conuiuificauit  nos  Christo,  cuius  gratia 
sumus  salui  facti,  quod  enim  hic  dixit:  conuiuificauit 
nos  Christo,  hoc  dixit  ad  Corinthios:  ut  qui  uiuunt,  iam 
non  sibi  uiuant,  sed  ei,  qui  pro  ipsis  mortuus  est  et 
5 resurrexit,  et  quod  hic  dicit:  cuius  gratia  sumus  salui 
facti,  iam  uelut  perfectum  sit  loquitur,  quod  in  spe  tenet; 
nam  quod  paulo  ante  commemoraui,  apertissime  alibi  dicit: 
spe  enim  salui  facti  sumus,  ideoque  et  hic  sequitur  et 
tamquam  perfectum  enumerat,  quod  futurum  est:  et  simul, 
10  inquit,  excitauit  et  simul  sedere  fecit  in  caelestibus 
in  Christo  Iesu.  certe  enim  in  caelestibus  Christus  iam 
sedet,  nondum  autem  nos;  sed  quia  spe  certa,  quod  futurum 
est,  iam  tenemus,  simul  sedere  nos  dixit  in  caelestibus,  non- 
dum in  nobis,  sed  iam  in  illo,  namque  ne  putares  iam  nunc 
15  esse  perfectum,  quod  in  spe  ita  dicitur,  tamquam  perfectum 
sit,  atque  ut  intellegas  adhuc  futurum,  sequitur  et  dicit:  ut 
ostenderet  in  superuenientibus  saeculis  superabun- 
dantes  diuitias  gratiae  suae  in  benignitate  super  nos 
in  Christo  Iesu.  hinc  est  et  illud:  cum  enim  essemus 
20  in  carne,  passiones  peccatorum,  quae  per  legem  sunt, 
operabantur  in  membris  nostris,  ut  fructum  ferrent 
morti,  ita  enim  dixit:  cum  essemus  in  carne,  quasi  iam 
non  essent  in  carne,  quod  ita  intellegitur:  cum  essemus  in 

spe  rerum  carnalium,  quando  lex,  quae  inpleri  non  potest 

25  nisi  per  caritatem  spiritalem,  ad  hoc  super  eos  erat,  ut  per 
praeuaricationem  abundaret  delictum,  ut  postea  reuelato  nouo 
testamento  per  indulgentiam  superabundaret  gratia,  hinc  simi- 
liter alibi  dicit:  qui  autem  in  carne  sunt,  deo  placere 
non  possunt,  et  ne  putaret  quisquam  eos  dictos,  qui  nondum 
30  «lortui  sunt,  statim  subiecit:  uos  autem  non  estis  in  carne, 

16  Ephes.  2,  4 sqq.  19  Rom.  7,  5 27  cf.  Rom.  5,  20  28  Rom.  8,  8 sq. 

sed  in  spiritu;  id  est:  qui  in  spe  carnalium  bonorum  sunt, 
deo  placere  non  possunt;  uos  autem  non  estis  in  spe  carna- 
lium, sed  in  spe  spiritalium,  id  est  regni  caelorum,  ubi  et 
ipsum  corpus  per  illam  mutationem  in  suo  quodam  genere 
spiritale  erit,  quod  modo  animale  est.  seminatur  enim  cor- 
pus animale,  sicut  ad  Corinthios  idem  dicit,  resurget 
corpus  spiritale,  si  ergo  neminem  eorum  iam  nouerat  se- 
cundum carnem  apostolus,  qui  propterea  dicebantur  non  esse 
in  carne,  quia  non  erant  in  spe  rerum  carnalium,  quamuis 
adhuc  corruptibilem  carnem  mortalemque  portarent,  quanto 
expressius  de  Christo  diceret,  quod  eum  iam  non  nouerat 
secundum  carnem,  in  cuius  corpore  etiam  re  ipsa  iam  per- 
fectum erat,  quod  illi  in  spe  promissum  tenebant!  quanto 
ergo  melius,  quanto  religiosius  diuinae  scripturae  ita  per- 
tractantur, ut  discussis  omnibus  concordare  inueniantur,  quam 
deficiente  homine  in  quaestione,  quam  soluere  non  potest, 
tamquam  uerae  in  parte  acceptentur  et  tamquam  falsae  in 
parte  damnentur ! quia  et  cum  esset  paruulus  apostolus  et  ea, 
quae  paruuli  erant,  saperet,  quamquam  hoc  ad  similitudinem 
dixerit,  nondum  erat  tamen  spiritalis,  qualis  iam  erat,  cum 
scriberet,  quae  ad  ecclesiarum  aedificationem  non  proficiendi 
exercitatione  in  studiosorum  manibus  uersarentur,  sed  praeci- 
piendi auctoritate  in  ecclesiastico  canone  legerentur. 

LIBER  DUODECIMUS. 

1.  FAUSTUS  dixit:  Cur  non  accipitis  prophetas?  immo  tu 
dic  potius,  si  quid  habes,  cur  debeamus  prophetas  accipere. 

5 I Cor.  15,  44  19  cf.  I Cor.  13,  11 

propter  testimonia,  inquit,  quae  de  Christo  praefati  sunt,  ego 
quidem  nulla  inueni,  quamuis  adtentius  eos  et  curiosissime 
legerim,  sed  tamen  et  hoc  eneruis  fidei  confessio  est  in  Chri- 
stum sine  teste  et  argumento  non  credere,  nempe  ipsi  uos 
5 docere  soletis  idcirco  nihil  esse  curiosius  exquirendum,  quia 
simplex  sit  et  absoluta  Christiana  credulitas,  quomodo  ergo 
nunc  fidei  simplicitatem  destruitis  indiciis  eam  ac  testibus 
fulciendo  et  hoc  Iudaeis  ? aut  si  prima  uobis  sententia  dis- 
plicet idcircoque  transistis  in  alteram,  quis  fidelior  uobis  esse 
10  testis  debet  quam  deus  ipse  de  filio  suo,  qui  non  per  uatem 
nec  per  interpretem,  sed  ultro  caelitus  erupta  uoce,  cum  eum 
mitteret  ad  terram,  dixit:  hic  est  filius  meus  dilectissi- 
mus, credite  illi?  necnon  et  ipse  de  se : a patre  meo 
processi  et  ueni  in  hunc  mundum  atque  multa  alia 
is  huiusmodi.  ad  quae  ringentes  Iudaei  „tu  de  te  testificaris* 
dicebant;  «testimonium  tuum  non  est  uerum.“  quibus 
ipse:  etsi  ego  testificor  de  me,  testimoninm  meum 
uerum  est,  quia  non  sum  solus,  nam  et  in  lege  uestra 
scriptum  est:  duorum  hominum  testimonium  uerum 
20  est.  ego  sum,  qui  testificor  de  me,  et  testificatur  de 
me,  qui  me  misit  pater,  non  dixit:  prophetae,  ad  haec  et 
opera  ipsa  sua  sibi  in  testimonium  uocat,  si  mihi  non  cre- 
ditis, dicens,  operibus  credite;  non  dixit:  si  mihi  non 
creditis,  prophetis  credite,  quapropter  nos  testimoniis  de  sal- 

12  Mattii.  3,  17  Luc.  9,  85  13  Ioh.  16,  28  15  Ioh.  8,  13  sqq. 

22  Ioh.  10,  38 

uatore  nostro  nullis  egemus ; exempla  tantum  uitae  honestae 
et  prudentiam  ac  uirtutem  in  prophetis  quaerimus,  quorum 
nihil  in  Iudaeorum  fuisse  uatibus  quia  te  non  latuerit  sentio, 
siquidem  consulente  me,  cur  eos  accipiendos  putares,  non  in- 
prouide  nec  inurbaniter  silentio  eorum  mandatis  operibus  in  5 
sola  transiluisti  praesagia,  oblitus  utique  scriptum  esse  „num- 
quam  uindemiari  uuam  de  spinis  nec  de  tribulis  ficus.  “ qua- 
propter haec  strictim  interim  et  castigate  ad  interrogationem 
tuam  responderim,  quia  quaeris,  cur  non  accipiamus  prophetas; 
alioquin  nihil  eos  de  Christo  prophetasse  abunde  iam  parentum  10 
nostrorum  libris  ostensum  est.  ego  uero  illud  adiciam,  quia 
si  Hebraici  uates  Christum  scientes  et  praedicantes  tajn  flagi- 
tiose uixerunt,  iure  et  in  ipsos  dici  poterit  id,  quod  Paulus 
de  gentium  sapientibus  contestatur:  quia  cum  cognouissent 
deum,  non  ut  deum  clarificauerunt  aut  gratias  ege-  15 
runt,  sed  euanuerunt  in  cogitationibus  suis  et  in- 
tenebratum  est  insipiens  cor  eorum,  uides  ergo  non  esse 
magnum  magna  cognouisse,  nisi  ex  eorum  uixeris  dignitate. 

2.  AUGUSTINUS  respondit:  Nempe  his  omnibus  uerbis  id 
agit  Faustus,  ut  prophetas  Hebraeos  neque  quicquam  de  Christo  20 
praenuntiauisse  neque,  si  praenuntiarunt,  eorum  testimonia 
nobis  prodesse  neque  illos  ipsos  ex  eorundem  testimoniorum 
dignitate  uixisse  credamus,  nos  itaque  demonstrabimus  et  eorum 
de  Christo  praesagia  et,  quantum  per  ea  nobis  ad  fidei  ueri- 
tatem  firmitatemque  consultum  sit,  et  eos  suae  prophetiae  25 
congruenter  apteque  uixisse.  in  hac  tripertita  disputatione 
illud,  quod  primo  posui,  longum  est  sic  probare,  ut  de  illis 

7 cf.  Matth.  7,  16  14  Rom.  1,  21 

omnibus  libris  testimonia  proferam,  quibus  ostendam  Christum 
esse  praedictum;  sed  huius  hominis  leuitatem  grauissimo 
auctoritatis  pondere  conteram,  ita  quippe  non  accipit  prophetas 
Hebraeos,  ut  accipere  se  tamen  profiteatur  apostolos,  apostolus 
5 autem  Paulus,  de  quo  cum  se  ipse  tamquam  ex  aduersa  uoce 
interrogasset,  utrum  eum  acciperet,  respondit:  et  maxime, 
quid  de  illorum  prophetia  dicat,  audiamus.  Paulus,  inquit, 
seruus  Christi  uocatus  apostolus  segregatus  in  euan- 
gelium dei,  quod  ante  promiserat  per  prophetas  suos 
io  in  scripturis  sanctis  de  filio  suo,  qui  factus  est  ei 
ex  semine  Dauid  secundum  carnem,  quid  uult  amplius? 
nisi  forte  hoc  de  aliis  aliquibus  prophetis,  non  de  nostris 
Hebraeis  dictum  uolunt  intellegi,  sed  quanqquam  per  quoslibet 
dictum  sit,  de  illo  tamen  filio  dei  promissum  est  euangelium. 
i?>  qui  factus  est  ei  ex  semine  Dauid  secundum  carnem,  in  quod 
euangelium  segregatum  se  dicit  apostolus,  istorum  autem 
perfidiae  hoc  sit  contrarium,  quod  secundum  hoc  euangelium 
credimus  filium  dei  factum  ex  semine  Dauid  secundum  carnem, 
tamen  apertiora  cognoscant,  quibus  euidentissimum  prophetis 
Hebraeis  testimonium  perhibetur  per  eum  apostolum,  cuius 
auctoritate  superborum  istorum  colla  frangantur. 

3.  Ueritatem,  inquit,  dico  in  Christo,  non  mentior 
contestante  mihi  conscientia  mea  in  spiritu  sancto, 
quia  tristitia  est  mihi  magna  et  continuus  dolor 
2o  cordi  meo.  optabam  enim  ego  ipse  anathema  esse  a 
Christo  pro  fratribus  meis  cognatis  secundum  carnem, 
qui  sunt  Israhelitae,  quorum  est  adoptio  et  gloria  et 
testamenta  et  legis  constitutio  et  obsequium  et  pro- 
missiones; quorum  patres  et  ex  quibus  Christus  se- 
30  eundum  carnem,  qui  est  super  omnia  deus  benedictus 

6 lib.  XI  1 7 Rom.  1,  1 sqq.  22  Rom.  9,  1 sqq. 

in  saecula,  quid  potest  abundantius  dici,  quid  expressius 
declarari,  quid  sanctius  commendari?  quae  est  enim  adoptio 
Israhelitarum  nisi  per  filium  dei?  unde  ad  Galatas  dicit: 
cum  autem  uenit  plenitudo  temporis,  misit  deus 
filium  suum  factum  ex  muliere,  factum  sub  lege,  ut  & 
eos,  qui  sub  lege  erant,  redimeret,  ut  adoptionem 
filiorum  reciperemus,  et  quae  gloria  eorum  nisi  praecipue 
illa,  de  qua  idem  Paulus  ad  eosdem  Komanos  dicit:  quid 
ergo  amplius  est  Iudaeo?  aut  quae  utilitas  circum- 
cisionis? multum  per  omnem  modum,  primum  quidem,  10 
quia  credita  sunt  illis  eloquia  dei.  quaerant  isti,  quae 
sint  eloquia  dei  credita  Iudaeis,  et  ostendant  nobis  alia  praeter 
Hebraeorum  prophetarum,  iam  uero  testamenta  cur  dixit  ad 
Israhelitas  praecipue  pertinere,  nisi  quia  et  uetus  testamentum 
illis  est  datum  et  nouum  in  uetere  figuratum?  legis  autem 
constitutionem,  quae  Israhelitis  data  est,  non  intellegentes 
eius  dispensationem,  quia  iam  non  uult  nos  deus  esse  sub 
lege,  sed  sub  gratia,  reprehendere  isti  solent  inperitia  furiosa, 
cedant  ergo  auctoritati  apostolicae,  quae  laudans  atque  com- 
mendans Israhelitarum  excellentiam  etiam  hoc  enumerauit,  20 
quod  eorum  sit  legis  constitutio,  quae  si  mala  esset,  non 
utique  in  eorum  laude  poneretur;  si  autem  Christum  non 
praedicaret,  non  ipse  dominus  diceret:  si  crederetis  Moysi, 
crederetis  et  mihi;  de  me  enim  ille  scripsit,  nec  post 
resurrectionem  sic  ei  adtestaretur  dicens:  oportebat  inpleri  25 
omnia,  quae  scripta  sunt  in  lege  Moysi  et  prophetis 
et  psalmis  de  me. 

4.  Sed  quia  Manichaei  alium  Christum  praedicant,  non 

4 Gal.  4,  4 sq.  8 Rom.  3,  1 sq.  23  Ioh.  5,  46  25  Lue.  24,  44 

eum,  quem  praedicauerunt  apostoli,  sed  suum  proprium  fal- 
lacem fallaciter,  cuius  falsitatis  sectatores  congruenter  et  ipsi 
mentiuntur,  nisi  quod  inpudenter  sibi  credi  uolunt,  cum  se 
mentientis  discipulos  esse  profiteantur:  contigit  eis,  quod  de 
5 ipsis  infidelibus  Iudaeis  dicit  apostolus:  cum  legitur  Moyses, 
uelamen  est  super  cor  eorum;  neque  enim  auferetur  hoc 
uelamen,  per  quod  non  intellegunt  Moysen,  nisi  transierint 
ad  Christum,  non  qualem  ipsi  finxerunt,  sed  qualem  patres 
Hebraei  prophetauerunt.  sic  enim  idem  apostolus  ait:  cum 
10  autem  transieris  ad  dominum,  auferetur  uelamen. 
neque  enim  mirum  est,  quod  resurgenti  Christo  et  dicenti: 
oportebat  inpleri  omnia,  quae  scripta  sunt  in  lege 
Moysi  et  prophetis  et  psalmis  de  me,  nolunt  isti  credere, 
quandoquidem  Christus  ipse  narrauit,  quid  Abraham  dixerit 
is  inmisericordi  cuidam  diuiti,  cum  apud  inferos  torqueretur  et 
peteret  inde  mitti  aliquem  ad  fratres  suos,  a quo  docerentur, 
ne  et  ipsi  uenirent  in  illum  locum  tormentorum,  hoc  enim  ei 
dictum  est:  habent  ibi  Moysen  et  prophetas,  et  cum 
ille  dixisset  non  eos  credituros,  nisi  aliquis  resurrexisset  a 
20  mortuis,  uerissime  responsum  est:  si  Moysen  et  prophetas 
non  audiunt,  nec  si  quis  a mortuis  resurrexerit,  cre- 
dent. quapropter  isti  non  audientes  Moysen  et  prophetas  non 
solum  a mortuis  resurgenti  Christo,  sed  omnino  Christum  a 
mortuis  resurrexisse  non  credunt,  quomodo  enim  resurrexisse 
'-25  credunt,  quem  mortuum  fuisse  non  credunt?  nam  quomodo 
mortuum  fuisse  credunt,  quem  mortale  corpus  habuisse  non 
credunt  ? 

5.  Nos  autem  non  illis  tamquam  eius  Christi,  qui  fallax 
fuit,  sed  eius,  qui  omnino  non  fuit,  fallacibus  praedicatoribus 

5 II  Cor.  3,  15  sq.  12  Luc.  24,  44  18  Luc.  16,  29.  31 

non  credimus,  habemus  enim  Christum  uerum  atque  ueracem, 
praedictum  a prophetis,  praedictum  ab  apostolis  praedicationis 
suae  testimonia  ex  lege  et  prophetis  exhibentibus,  sicut  in- 
numerabilibus locis  ostendunt,  quod  Paulus  breuissime  ueris- 
simeque  conplexus  est  dicens:  nunc  autem  sine  lege 
iustitia  dei  manifestata  est,  testificata  per  legem  et 
prophetas,  quos  prophetas  nisi  Israhelitas,  quorum  esse 
apertissime  dixit  et  testamenta  et  legis  constitutionem  et 
-promissiones  ? de  quo  promissiones  nisi  de  Christo  ? quod 
breuiter  alio  loco  determinat,  cum  de  Christo  loquitur  dicens : 
quotquot  enim  sunt  promissiones  dei,  in  illo  etiam, 
dicit  mihi  Paulus  Israhelitarum  esse  legis  constitutionem ; 
dicit  etiam:  finis  enim  legis  Christus  ad  iustitiam 
omni  credenti;  dicit  etiam  de  Christo  loquens:  quotquot 
enim  sunt  promissiones  dei,  in  illo  etiam:  et  tu  mihi 
dicis  Israhelitas  de  Christo  nihil  praedixisse  prophetas?  quid 
igitur  restat,  nisi  ut  eligam,  utrum  Manichaeo  credam  fabulam 
uanam  et  longam  contra  Paulum  narranti,  an  Paulo  praemo- 
nenti: si  quis  uobis  euangelizauerit  praeterquam  quod 
euangelizauimus  uobis,  anathema  sit? 

6.  Hic  forte  dicant:  «ostende  nobis,  ubi  sit  Christus  ab 
Israhelitis  prophetis  praenuntiatus.  “ quasi  parua  sit  ista  aucto- 
ritas, qua  dicunt  apostoli  ea,  quae  in  Hebraeorum  prophetarum 
litteris  legimus,  in  Christo  esse  conpleta;  uel  quod  dicit  ipse 
dominus  de  se  illa  esse  conscripta,  proinde  quisquis  hoc 
ostendere  non  potuerit,  ipse  non  intellegit;  non  apostoli  aut 
Christus  aut  sancti  codices  mentiuntur,  uerumtamen  ut  multa 
non  colligam  et  hoc  unum  commemorem,  quod  eodem  loco 
apostolus  consequenter  dicit:  non  potest  autem  excidere 

5 Rom.  3,  21  8 cf.  Rom.  9,  4 11  II  Cor.  1,  20  13  Rom.  10,  4 

19  Gal.  1,  9 29  Rom.  9,  6 sqq. 

uerbum  dei.  non  enim  omnes,  qui  ex  Israhel  hi  sunt 
Israhelitae,  neque  qui  sunt  semen  Abrahae,  omnes 
filii,  sed  in  Isaac  uocabitur  tibi  semen:  hoc  est,  non 
hi  qui  filii  fcarnis,  hi  filii  dei,  sed  filii  promissionis 
5 deputantur  in  semen,  quid  ad  haec  responsuri  sunt,  cum 
aperte  alio  loco  de  hoc  semine  ad  Abraham  dicatur:  in  se- 
mine tuo  benedicentur  omnes  gentes  terrae?  nam  si 
eo  tempore  hinc  disputaremus,  quo  tempore  hoc  exponebat 
apostolus  dicens:  Abrahae  dictae  sunt  promissiones  et 
10  semini  eius  — non  dicit:  et  seminibus  tamquam  in 
multis,  sed  tamquam  in  uno  — et  semini  tuo,  quod 
est  Christus:  fortasse  aliquis  non  tam  inpudenter  nollet 
hoc  credere,  antequam  uideret  omnes  gentes  credere  in  Chri- 
stum, qui  praedicatur  ex  semine  Abraham.  nunc  uero,  cum 
15  hoc  inpleri  uideamus,  quod  tanto  ante  praenuntiatum  legimus, 
cum  omnes  gentes  iam  benedicantur  in  semine  Abrahae,  cui 
dictum  est  ante  annorum  milia:  in  semine  tuo  benedi- 
centur omnes  gentes:  quis  tam  pertinaciter  insaniat,  ut 
uel  alium  Christum,  qui  non  sit  ex  semine  Abrahae,  conetur 
20  inducere,  uel  de  isto  uero  Christo  prophetias  Hebraeas,  cuius 
gentis  pater  est  Abraham,  nihil  existimet  praenuntiasse  ? 

7.  Quis  autem  potest,  non  dico  una  breui  responsione,  qua- 
les in  hoc  opere  habere  coartamur,  sed  quolibet  ingenti  uolu- 
mine  omnia  commemorare  praeconia  prophetarum  Hebraeorum 
25  de  domino  et  saluatore  nostro  Iesu  Christo?  quandoquidem 
omnia,  quae  illis  continentur  libris,  uel  de  ipso  dicta  sunt 
uel  propter  ipsum,  sed  propter  excitationem  quaerentis  et  de- 
lectationem inuenientis  multo  plura  ibi  per  allegorias  et  aenig' 
mata  partim  uerbis  solis  insinuantur,  partim  etiam  facta  nar- 

6 Gen.  31,  4 9 Gal.  3,  16 

rantur.  uerumtamen  nisi  aliqua  ibi  manifesta  essent,  non  con- 
prehenderetur  sensus,  quo  etiam  obscura  clarescerent,  quam- 
quam et  ex  illis,  quae  figuris  inuoluta  sunt,  si  quaedam  uelut 
sub  uno  aspectu  quasi  contexta  ponantur,  ita  coniungunt  in 
contestatione  Christi  uoces  suas,  ut  cuiusuis  obtunsi  surditas 
erubescat. 

8.  Sex  diebus  in  genesi  consummauit  deus  omnia  opera 
sua,  septimo  requieuit : sex  aetatibus  humanum  genus  hoc  sae- 
culo per  successiones  temporum  dei  opera  insigniunt,  quarum 
prima  est  ab  Adam  usque  ad  Noe,  secunda  a Noe  usque  ad 
Abraham,  tertia  ab  Abraham  usque  ad  Dauid,  quarta  a Dauid 
usque  ad  transmigrationem  in  Babyloniam,  quinta  inde  usque 
ad  humilem  aduentum  domini  nostri  Iesu  Christi,  sexta,  quae 
nunc  agitur,  donec  excelsus  ueniat  ad  iudicium.  septima  uero 
intellegitur  in  requie  sanctorum  non  in  hac  uita,  sed  in  alia, 
ubi  uidit  requiescentem  pauperem  diues  ille,  cum  apud  in- 
feros torqueretur,  ubi  non  fit  uespera,  quia  nullus  ibi  rerum 
defectus  est.  sexto  die  in  genesi  formatur  homo  ad  imaginem 
dei : sexta  aetate  saeculi  manifestatur  reformatio  nostra  in  noui- 
tate  mentis  secundum  imaginem  eius,  qui  creauit.  nos,  sicut 
dicit  apostolus,  fit  uiro  dormienti  coniux  de  latere : fit  Christo 
m orienti  ecclesia  de  sacramento  sanguinis,  qui  de  latere  mor- 
tui profluxit,  uocatur  Eua  uita  et  mater  uiuorum,  quae  de 
uiri  sui  latere  facta  est:  et  dicit  dominus  in  euangelio:  si 
quis  non  manducauerit  carnem  meam  et  biberit  san- 
guinem meum,  non  habebit  in  se  uitam.  et  omnia,  quae 
illic  intelleguntur,  enucleate  minutatimque  tractanda  Christum 
et  ecclesiam  praeloquuntur  siue  in  bonis  Christianis  siue  in 

7 cf.  Gen.  2,  1 sq.  16  cf.  Luc.  16,  28  18  cf.  Gen.  1,  27 

20  cf.  Coi.  3,  10  21  cf.  Gen.  2,  22  22  cf.  Ioh.  19,  84  24  Ioh.  6,  58 

malis,  neque  enim  frustra  dixit  apostolus:  Adam,  qui  est 
forma  futuri,  et  illud:  relinquet  homo  patrem  et  ma- 
trem et  adhaerebit  uxori  suae,  et  erunt  duo  in  carne 
una.  sacramentum,  inquit,  hoc  magnum  est,  ego  autem 
5 dico  in  Christo  et  in  ecclesia,  quis  enim  non  agnoscat 
Christum  eo  modo  reliquisse  patrem,  qui  cum  in  forma 
dei  esset,  non  rapinam  arbitratus  est  esse  aequalis 
deo,  sed  semet  ipsum  exinaniuit  formam  serui  acci- 
piens, reliquisse  etiam  matrem,  synagogam  Iudaeorum  ueteri 
10  testamento  carnaliter  inhaerentem,  et  adhaesisse  uxori  suae 
sanctae  ecclesiae,  ut  pace  noui  testamenti  essent  duo  in  carne 
una,  quia  cum  sit  deus  apud  patrem,  per  quem  facti  sumus, 
factus  est  per  carnem  particeps  noster,  ut  illius  capitis  cor- 
pus esse  possemus  ? 

15  9.  Sicut  Cain  sacrificium  ex  terrae  fructibus  reprobatur, 

Abel  autem  sacrificium  ex  ouibus  et  earum  adipe  suscipitur, 
ita  noui  testamenti  fides  ex  innocentia  gratiae  deum  laudans 
ueteris  testamenti  terrenis  operibus  anteponitur,  quia  etsi  ante 
Iudaei  recte  illa  fecerunt,  in  eo  tamen  infidelitatis  rei  sunt, 
quia  Christo  ueniente  iam  tempus  noui  testamenti  a tempore 
ueteris  testamenti  non  distinxerunt,  dixit  enim  deus  ad  Cain: 
si  recte  offeras,  recte  autem  non  diuidas,  peccasti, 
qui  si  obtempeiasset  deo  dicenti:  quiesce;  ad  te  enim 
conuersio  eius,  et  tu  dominaberis  illius,  ad  se  conuer- 
25  tisset  peccatum  suum  sibi  hoc  tribuens  et  confitens  deo  ac 
sic  adiutus  indulgentiae  gratia  ipse  peccato  suo  dominaretur, 
non  illo  sibi  dominante  seruus  peccati  fratrem  occideret  inno- 
centem. sic  et  Iudaei,  in  quorum  haec  figura  gerebantur,  si 
quiescerent  a sua  perturbatione  et  tempus  salutis  per  gratiam 

1 Rom.  5,^15  2 Ephes.  5,  31  sq.  6 Phil.  2,  6 sq.  22  cf. 

Gen.  4,  3 sqq. 

in  peccatorum  remissione  cognoscentes  audirent  Christum  di- 
centem: non  est  opus  sanis  medicus,  sed  male  haben- 
tibus: non  ueni  uocare  iustos.  sed  peccatores  in  pae- 
nitentiam.  et:  omnis  qui  facit  peccatum,  seruus  est 
peccati,  et:  si  uos  filius  liberauerit.  tunc  uere  liberi, 
eritis,  ad  se  conuertissent  peccatum  suum  in  confessione,  sicut  in 
psalmo  scriptum  est.  medico  dicentes:  ego  dixi,  domine, 
miserere  mei:  sana  animam  meam,  quoniam  peccaui 
tibi,  et  eidem  peccato,  quamdiu  esset  adhuc  in  eorum  mor- 
tali corpore,  per  spem  gratiae  liberi  dominarentur,  nunc  autem 
ignorantes  dei  iustitiam  et  suam  nolentes  constituere,  elati 
de  operibus  legis,  non  humiliati  de  peccatis  suis  non  quie- 
uerunt:  et  regnante  peccate  in  eorum  mortali  corpore  ad 
oboediendum  desideriis  eius  offenderunt  in  lapidem  offensionis 
et  exarserunt  odio  aduersus  eum.  cuius  opera  uidentes  deo 
.erunt  illo,  qui  caecus  natus  iam  uidebat.  sibi 
dicente:  scimus,  quia  peccatores  deus  non  exaudit,  sed 
qui  eum  coluerit  et  uoluntatem  eius  fecerit,  hunc 
exaudit,  tamquam  hoc  eis  diceret:  super  sacrificium  Cain 
non  respicit,  sed  super  sacrificium  Abel  respicit,  itaque  occi- 
ditur Abel  minor  natu  a fratre  maiore  natu:  occiditur  Chri- 
stus. caput  populi  minoris  natu,  a populo  Iudaeorum  maiore 
natu;  ille  in  campo,  iste  in  Caluariae  loco. 

10.  Interrogat  deus  Cain  non  tamquam  ignorans  eum.  a 
quo  discat,  sed  tamquam  iudex  reum,  quem  puniat  ubi  sit 
frater  eius,  respondit  ille  nescire  se  nec  eius  se  esse  custodem : 
usque  adhuc  quid  nobis  respondent  Iudaei  cum  eos  dei  uoce 
hoc  est  sanctarum  scripturarum  uoce.  interrogamus  de  Christo, 
nisi  nescire  se  Christum  uem  dicimus?  fallax  enim  Cain 

1 Mattii.  9.  12  sq.  4 Ici.  8,  84  . 36  7 Ps.  11.  2 11  ef. 

Eom.  10.  3 13  <±  Eom.  12  14  cf.  Rom.  9,  32  17  Ioh.  9.  31 

ignoratio  Iudaeorum  est  falsa  negatio,  essent  autem  quodam 
modo  Christi  custodes,  si  Christianam  fidem  accipere  et  custodire 
uoluissent.  nam  qui  custodit  in  corde  suo  Christum,  non  dicit 
quod  Cain:  numquid  ego  custos  sum  fratris  mei?  dicit 
5 deus  ad  Cain:  quid  fecisti?  uox  sanguinis  fratris  tui 
clamat  ad  me  de  terra:  sic  arguit  in  scripturis  sanctis  uox 
diuina  Iudaeos.  habet  enim  magnam  uocem  Christi  sanguis 
in  terra,  cum  eo  accepto  ah  omnibus  gentibus  respondetur: 
amen.  haec  est  clara  uox  sanguinis,  quam  sanguis  ipse  expri- 
10  mit  ex  ore  fidelium  eodem  sanguine  redemptorum. 

11.  Dicit  deus  ad  Cain:  et  nunc  maledictus  tu  a 
terra,  quae  aperuit  os  suum  accipere  sanguinem  fra- 
tris tui  de  manu  tua;  quoniam  operaberis  terram,  et 
non  adiciet  uirtutem  suam  dare  tibi;  gemens  et  tre- 
15  mens  eris  in  terra,  non  dixit:  „ maledicta  terra sed  ma- 
ledictus tu  a terra,  quae  aperuit  os  suum  excipere 
sanguinem  fratris  tui  de  manu  tua.  maledictus  est  enim 
populus  Iudaicus  infidelis  a terra,  id  est  ab  ecclesia,  quae 
apuerit  os  suum  in  confessione  peccatorum  accipere  sangui- 
20  nem  Christi,  qui  fusus  est  in  remissionem  peccatorum  de 
manu  persecutoris  nolentis  esse  sub  gratia,  sed  sub  lege,  ut 
esset  ab  ecclesia  maledictus,  id  est  ut  eum  intellegeret  et 
ostenderet  ecclesia  maledictum  dicente  apostolo:  quicumque 
enim  ex  operibus  legis  sunt,  sub  maledicto  sunt  legis. 
25  deinde  cum  dixisset:  maledictus  tu  a terra,  quae  aperuit 
os  suum  accipere  sanguinem  fratris  tui  de  manu  tua, 
non  dixit:  „ quoniam  operaberis  eam“  sed  ait:  quoniam  ope- 
raberis terram  et  non  adiciet  uirtutem  suam  dare 
tibi,  unde  non  est  necesse  eandem  terram  intellegere  ope- 

4 Gen.  4,  9 sqq.  23  Gal.  3,  10  25  Gen.  3,  11  sq. 

rari  Cain,  quae  aperuit  os  accipere  sanguinem  fratris  de  manu 
eius;  sed  ideo  maledictus  intellegitur  ab  hac  terra,  quoniam 
operatur  terram,  quae  non  adiciet  uirtutem  suam  dare  illi;  id 
est,  ideo  populum  Iudaeorum  maledictum  agnoscit  et  osten- 
dit ecclesia,  quoniam  occiso  Christo  adhuc  operatur  terrenam 
circumcisionem,  terrenum  sabbatum,  terrenum  azymum,  terre- 
num pascha,  quae  omnis  terrena  operatio  habet  occultam  uir- 
tutem intellegendae  gratiae  Christi,  quae  non  datur  Iudaeis 
in  inpietate  et  infidelitate  perseuerantibus,  quia  nouo  testa- 
mento reuelata  est;  et  non  transeuntibus  ad  dominum  non 
eis  auferetur  uelamen,  quod  in  lectione  ueteris  testamenti 
manet,  quia  in  solo  Christo  euacuatur,  non  ipsa  lectio  ueteris 
testamenti,  quae  habet  absconditam  uirtutem,  sed  uelamen. 
quo  absconditur,  unde  Christo  in  cruce  passo  uelum  templi 
conscissum  est,  ut  per  Christi  passionem  reuelentur  secreta 
sacramentorum  fidelibus  ad  bibendum  eius  sanguinem  ore 
aperto  in  confessione  transeuntibus,  propterea  populus  ille 
sicut  Cain  adhuc  operatur  terram,  adhuc  exercet  operationem 
legis  carnaliter,  quae  non  ei  dat  uirtutem  suam,  quia  in  ea 
non  intellegit  gratiam  Christi,  propterea  et  in  ipsa  terra,  quam 
Christus  portauit,  id  est  in  eius  carne,  ipsi  operatf  sunt  sa- 
lutem nostram  crucifigendo  Christum,  qui  mortuus  est  propter 
delicta  nostra,  nec  eis  dedit  eadem  terra  uirtutem  suam,  quia 
non  iustificati  sunt  uirtute  resurrectionis  eius,  qui  resurrexit 
propter  iustificationem  nostram;  quia  etsi  crucifixus  est 
ex  infirmitate,  sed  uiuit  in  uirtute  dei,  sicut  dicit  apo- 
stolus. haec  ergo  est  uirtus  terrae  illius,  quam  non  ostendit 
inpiis  et  incredulis,  unde  nec  resurgens'  eis,  a quibus  erat 

13  cf.  II  Cor.  3,  14  sqq.  14  cf.  Mattii.  27,  51  24  cf.  Rom.  4,  25 

25  II  Cor.  13,  4 

crucifixus,  adparuit,  tamquam  Cain  operanti  terram,  ut  gra- 
num illud  seminaretur,  non  ostendens  eadem  terra  fructum 
uirtutis  suae:  quoniam  operaberis,  inquit,  terram  et  non 
adiciet  uirtutem  suam  dare  tibi. 

5 12.  Gemens  et  tremens  eris  in  terra,  nunc  ecce,  quis 

non  uideat,  quis  non  agnoscat  in  tota  terra,  quacumque  di- 
spersus est  ille  populus,  quomodo  gemat  maerore  amissi  regni 
et  tremat  timore  sub  innumerabilibus  populis  Christianis? 
ideoque  respondit  Cain  et  dixit:  maior  est  causa  mea;  si 
io  eicis  me  hodie  a facie  terrae,  et  a facie  tua  abscon- 
dar, et  ero  gemens  et  tremens  super  terram,  et  erit, 
omnis,  qui  inuenerit  me,  occidet  me.  uere  inde  gemit 
et  tremit,  ne  regno  etiam  terreno  perdito  ista  uisibili  morte 
occidatur,  hanc  dicit  maiorem  causam  quam  illam,  quod  ei 
15  terra  non  dat  uirtutem  suam,  ne  spiritaliter  moriatur,  carna- 
liter  enim  sapit  et  abscondi  a facie  dei,  id  est  iratum  habere 
deum,  graue  non  putat,  nisi  ne  inueniatur  et  occidatur,  car- 
naliter  sapit  tamquam  operans  terram,  cuius  uirtutem  non 
accipit,  sapere  autem  secundum  carnem  mors  est;  quam  ille 
20  non  intellegens  amisso  regno  gemit  et  corporalem  mortem 
tremit,  sed  quid  ei  respondet  deus?  non  sic,  inquit;  omnis, 
qui  occiderit  Cain,  septem  uindictas  exsoluet;  id  est 
non  sic,  quomodo  dicis:  non  corporali  morte  interibit  genus 
inpium  carnalium  Iudaeorum.  quicumque  enim  eos  ita  per- 
25  diderit,  septem  uindictas  exsoluet;  id  est,  auferet  ab  eis 
septem  uindictas,  quibus  alligati  sunt  propter  reatum  occisi 
Christi,  ut  hoc  toto  tempore,  quod  septenario  dierum  numero 
uoluitur,  magis  quia  non  interit  gens  Iudaea  satis  adpareat 

19  cf.  Eom.  8,  6 

2 terra  (pr . r s.  I.)  C 5 terram  L 7 merore  LCSG  9 si]  si  (i 
s.  I.  a m.  2)  S 10  faciae  (bis)  S facie  (bis)  G 11  terra  (~  super 
a er.)  SLG  15  terram  S nec  SG  16  et  abscondi— sapit  (infra 
text  m.  2 adpos.)  G 17  putet  S'G  20  mortem  ( s . I.  m.  2)  C 
21  in  quid  LM1  22  uindictas]  uictam  L 1 exsoluit  C1  23  interibit 
(b  corr.  ex  u SMG  25  aufert  b 28  iudea  C 

fidelibus  Christianis,  quam  subiectionem  meruerint,  qui  superbo 
regno  dominum  interfecerunt. 

13.  Et  posuit  dominus  deus  Cain  signum,  ne  eum 
occidat  omnis,  qui  inuenerit.  hoc  reuera  multum  mira- 
bile est,  quemadmodum  omnes  gentes,  quae  a Romanis  sub- 
iugatae  sunt,  in  ritum  Romanorum  sacrorum  tansierint  eaque 
sacrilegia  obseruanda  et  celebranda  susceperint,  gens  autem 
Iudaea  siue  sub  paganis  regibus  siue  sub  Christianis  non  ami- 
serit signum  legis  suae,  quo  a ceteris  gentibus  populisque 
distinguitur;  et  omnis  imperator  uel  rex,  qui  eos  in  regno 
suo  inuenit.  cum  ipso  signo  eos  inuenit  nec  occidit,  id  est 
non  efficit,  ut  non  sint  Iudaei,  certo  quodam  et  proprio  suae 
obseruationis  signo  a ceterarum  gentium  communione  discreti, 
nisi  quicumque  eorum  ad  Christum  transierit,  ut  iam  non  in- 
ueniatur  Cain  nec  exeat  a facie  dei  nec  habitet  in  terra 
Naim,  id  quod  dicitur  interpretari  „ commotio.  “ contra  quod 
malum  deus  rogatur  in  psalmo:  ne  dederis  in  motum 
pedes  meos,  et:  manus  peccatorum  non  moueant  me, 
et:  qui  tribulant  me,  exultabunt,  si  motus  fuero;  et: 
dominus  a dextris  est  mihi,  ne  commouear  et  innu- 
merabilia talia:  quod  patiuntur  omnes,  qui  exeunt  a facie  dei. 
id  est  a misericordia  dilectionis  eius,  unde  dicitur  in  quodam 
psalmo:  ego  dixi  in  abundantia  mea,  non  mouebor  in 
aeternum,  sed  uide,  quid  sequitur:  domine,  in  uoluntate 
tua  praestitisti  decori  meo  uirtutem;  auertisti  autem 
faciem  tuam  et  factus  sum  conturbatus,  unde  intelle- 
gitur omnem  animam  participatione  lucis  dei,  non  per  se 
ipsam,  esse  pulchram  et  decoram  et  uirtute  pollentem,  quod 
et  isti  Manichaei  si  considerarent  et  intellegerent,  non  in 

3 Gen.  4,  15  17  Ps.  65,  9 18  Ps.  85,  12  19  Ps.  12,  5 

20  Ps.  15,  8 23  Ps.  29,  7 sq. 

5 subiugate  C subiecte  b 6 eaquae  L 7 caelebranda  L 8 iudea  C 

tantam  blaspkemiam  caderent  putando  se  esse  naturam  et 
substantiam  dei.  sed  ideo  non  possunt,  quia  non  quiescunt; 
sabbatum  enim  cordis  non  intellegunt,  nam  si  quiescerent, 
sicut  dictum  est  ad  Cain,  peccatum  suum  ad  se  conuerterent, 
5 id  est  sibi  tribuerent,  non  genti  nescio  cui  tenebrarum,  atque 
ita  per  gratiam  dei  eidem  peccato  dominarentur,  nunc  uero 
et  ipsi  et  omnes,  qui  diuersis  erroribus  contumaces  resistendo 
ueritati  exeunt  a facie  dei,  sicut  Cain,  sicut  Iudaei  perditi, 
habitant  in  terra  commotionis,  id  est  in  perturbatione  carnali 
10  contra  iucunditatem  dei,  hoc  est  contra  Eden,  quod  interpre- 
tantur epulationem,  ubi  est  plantatus  paradisus,  iam  cetera 
pauca  de  multis  breuiterque  perstringam,  ne  propositum  operis 
huius  et  responsionis  meae  nimia  longitudine  sermonis  in- 
pediam. 

15  14.  Quem  enim  non  moueat  ad  quaerendum  et  intellegen- 

dum Christum  in  illis  libris,  ut  ea  omittam,  quae  quamuis 
tanto  suauius  contemplentur,  quanto  ex  absconditioribus  locis 
enucleantur,  tamen  exigunt  prolixitatem  dissertationis,  quia 
pluribus  adtestationibus  indigent,  ut  omittam  ergo  talia : 
20  quem  non  moueat  ad  salubrem  fidem,  quod  Enoch  septimus 
ab  Adam  deo  placuit  et  translatus  est:  et  septima  requies 
praedicatur,  ad  quam  transfertur  omnis,  qui  tamquam  sexto 
die  sexta  aetate  saeculi  Christi  aduentu  formatur?  quod  Noe 
cum  suis  per  aquam  et  lignum  liberatur:  sicut  familia  Christi 
25  per  baptismum  crucis  passione  signatum,  quod  de  lignis  qua- 
dratis eadem  arca  fabricatur:  sicut  ecclesia  de  sanctis  con- 
io cf.  Gen.  4,  16  21  cf.  Gen.  5,  24  24  cf.  Gen.  7,  28 

1 natura  substantia  b 8 iudei  G 10  iuconditatem  L 

eden  CS2G 2 aedem  L eden  M eden  (n  ex  m)  P eodem  S^G1  inter- 

struitur  ad  omne  opus  bonum  semper  paratis,  quadratum 
enim  quacumque  uerteris,  firmiter  stat,  quod  sexies  longa  ad 
latitudinem  suam  et  decies  ad  altitudinem  suam  humani  cor- 
poris instar  .ostendit,  quia  in  corpore  humano  Christus  ad- 
paruit.  quod  cubitis  quinquaginta  latitudo  eius  expanditur: 
sicut  dicit  apostolus:  cor  nostrum  dilatatum  est.  unde 
nisi  caritate  spiritali?  propter  quod  ipse  item  dicit:  caritas 
dei  diffusa  est  in  cordibus  nostris  per  spiritum  sanc- 
tum, qui  datus  est  nobis,  quinquagesimo  enim  die  post 
resurrectionem  suam  Christus  sanctum  spiritum  misit,  quo 
corda  credentium  dilatauit.  quod  trecentis  cubitis  longa  est, 
ut  sexies  quinquaginta  conpleantur:  sicut  sex  aetatibus  omne 
huius  saeculi  tempus  extenditur,  in  quibus  omnibus  Christus 
numquam  destitit  praedicari ; in  quinque  per  prophetiam  prae- 
nuntiatus, in  sexta  per  euangelium  diffamatus,  quod  eius  alti- 
tudo triginta  cubitis  surgit,  quem  numerum  decies  habet  in 
trecentis  cubitis  longitudo : quia  Christus  est  altitudo  nostra, 
qui  triginta  annorum  aetatem  gerens  doctrinam  euangelicam 
consecrauit  contestans  legem  non  se  uenisse  solvere,  sed  in- 
plere.  legis  autem  cor  in  decem  praeceptis  agnoscitur : unde 
decies  tricenis  .arcae  longitudo  perficitur;  unde  et  ipse  Noe 
ab  Adam  decimus  conputatur.  quod  bitumine  glutinantur 
arcae  ligna  intrinsecus  et  extrinsecus:  ut  in  conpage  unitatis 
significetur  tolerantia  caritatis,  ne  scandalis  ecclesiam  temp- 
tantibus siue  ab  eis,  qui  intus,  siue  ab  eis,  qui  foris  sunt, 

1 cf.  II.  Tim.  2,  21  6 II  Cor.  6,  11  7 Rom.  5,  5 11  cf. 
Act.  2,  1 sqq.  18  cf.  Matth.  5.  17  21  cf.  Gen.  5 Lue.  8,  36  sqq. 
28  cf.  Gen.  6,  14  sq. 

2 ueteris  C1  3 et  decies — suam  (s.  I.  m.  2)  C deciens  XWff1 
4 ostenditur  C 7 nisi  ( s . Z.  m.  2)  S om  LM  item  ipse  C 
9 quinquegesimo  ( sup . e add.  o)  G quinquagesimo  (n  er)  M 
post]  propter  S*G*  10  spiritum  sanctum  C 12  sexie*s  (n  er)  L 
13  seculi  C 14  destituit  S destit*it  (u  er)  G quinta  b 

cedat  fraterna  iunctura  et  soluatur  uinculum  pacis,  est  enim 
bitumen  feruentissimum  et  uiolentissimum  gluten  signilicans 
dilectionis  ardorem  ui  magna  fortitudinis  ad  tenendam  socie- 
tatem spiritalem  omnia  tolerantem. 

5 15.  Quod  cuncta  animalium  genera  in  arcam  clauduntur: 

sicut  omnes  gentes,  quas  etiam  Petro  demonstratus  discus  ille 
significat,  ecclesia  continet,  quod  et  munda  et  inmunda  ibi 
sunt  animalia:  sicut  in  ecclesiae  sacramentis  et  boni  et  mali 
uersantur.  quod  septena  sunt  munda  et  bina  inmunda:  non 
io  quia  pauciores  sunt  mali  quam  boni,  sed  quia  boni  seruant 
unitatem  spiritus  in  uinculo  pacis,  sanctum  autem  spiritum 
diuina  scriptura  in  septiformi  operatione  commendat  sapien- 
tiae et  intellectus,  consilii  et  fortitudinis,  scientiae  et  pietatis 
et  timoris  dei.  unde  et  ille  numerus  quinquaginta  dierum  ad  ad- 
i5  uentum  sancti  spiritus  pertinens  in  septies  septenis,  qui  fiunt  qua- 
draginta nouem,  uno  addito  consummatur:  propter  quod  dic- 
tum est:  studentes  seruare  unitatem  spiritus  in  uin- 
culo pacis,  mali  autem  in  binario  numero  ad  schismata  fa- 
ciles et  quodam  modo  diuisibiles  ostenduntur,  quod  ipse  Noe 
20  cum  suis  octauus  enumeratur:  quia  in  Christo  spes  resur- 
rectionis nostrae  adparuit,  qui  octauo  die,  id  est  post  sabbati 
septimum  primo  a mortuis  resurrexit;  qui  dies  a passione 
tertius,  in  numero  autem  dierum,  qui  per  omne  tempus  uol- 
uuntur,  octauus  et  primus  est. 

25  16.  Quod  arca  conlecta  ad  unum  cubitum  desuper  consum- 

matur: sicut  ecclesia  corpus  Christi  in  unitatem  conlecta  su- 
blimat et  perficit,  unde  dicit  in  euangelio:  qui  mecum  non 
conligit,  spargit,  quod  aditus  ei  fit  a latere:  nemo  quippe 
intrat  in  ecclesiam  nisi  per  sacramentum  remissionis  peccato- 

7 cf.  Act.  10,  11  sq.  9 cf.  Gen.  7,  2 14  cf.  Es.  11,  2 sq. 

17  Ephes.  4,  8 27  Matth.  12,  30 

3 ni]  in  b ut  Sl  (m.  2 &)  magna  fortitudinis  Sl  (m.  2 corr.  in 
magna  fortitudinem),  magna  fortitudine  b soci&am  M 4 tollerantem  L 

rum;  hoc  autem  de  Christi  latere  aperto  manauit.  quod  in- 
feriora arcae  bicamerata  et  tricamerata  construuntur:  sicut 
ex  omnibus  gentibus  uel  bipertitam  multitudinem  congregat 
ecclesia  propter  circumcisionem  et  praeputium,  uel  triperti- 
tam  propter  tres  filios  Noe,  quorum  progenie  repletus  est 
orbis,  et  ideo  arcae  inferiora  ista  dicta  sunt,  quia  in  hac  ter- 
rena uita  est  diuersitas  gentium,  in  summo  autem  omnes  in 
unum  consummamur,  et  non  est  ista  uarietas:  quia  omnia 
et  in  omnibus  Christus  est  tamquam  nos  uno  cubito  desuper 
caelesti  unitate  consummans. 

17.  Quod  post  septem  dies,  ex  quo  ingressus  est  Noe  in 
arcam,  factum  est  diluuium : quia  spe  futurae  quietis,  quae 
septimo  die  significata  est,  baptizamur,  quod  praeter  arcam 
omnis  caro,  quam  terra  sustentabat,  diluuio  consumpta  est: 
quia  praeter  ecclesiae  societatem  aqua  baptismi  quamuis 
eadem  sit,  non  solum  non  ualet  ad  salutem,  sed  ualet  potius 
ad  perniciem,  quod  quadraginta  diebus  et  quadraginta  nocti- 
bus pluit:  quia  omnis  reatus  peccatorum,  qui  in  decem  prae- 
ceptis legis  admittitur,  per  uniuersum  orbem  terrarum,  qui 
quattuor  partibus  continetur  — decem  quippe  quater  ducta 
quadraginta  fiunt  — siue  ille  reatus,  quod  ad  dies  pertinet, 
ex  rerum  prosperitate  siue,  quod  ad  noctes  ex  rerum  aduer- 
sitate  contractus  sit,  sacramento  baptismi  caelestis  abluitur. 

18.  Quod  Noe  quingentorum  erat  annorum,  cum  ei  locutus 
est  dominus,  ut  arcam  sibi  faceret,  et  sescentos  agebat  annos, 
cum  in  eam  esset  ingressus  — unde  intellegitur  per  centum 
annos  arca  fabricata  — quid  aliud  hic  uidentur  centum  anni 

1 cf.  Gen.  6,  16  17  cf.  Gen.  7,  17  sqq.  26  cf.  Gen.  5,  31 ; 7,  9 

1 xpT  (o  in  i corr.)  S 2 archae  S et  tricamerata  (s.  I.  m.  2)  C 

significare  nisi  aetates  singulas  saeculi?  unde  ista  sexta  aetas, 
quae  conpletis  quingentis  usque  ad  sescentos  significatur,  in 
manifestatione  euangelica  ecclesiam  construit ; et  ideo  qui  sibi 
ad  uitam  consulit,  sit  uelut  quadratum  lignum,  paratus  ad 
5 omne  opus  bonum  et  intret  in  fabricam  sanctam : quia  et 
secundus  mensis  anni  sescentesimi,  quo  intrat  Noe  in  arcam, 
eandem  senariam  aetatem  significat,  duo  enim  menses  sexa- 
genario numero  concluduntur;  a senario  autem  numero  et 
sexaginta  cognominantur  et  sescenti  et  sex  milia  et  sexaginta 
10  milia  et  sescenta  milia  et  sescenties,  et  quicquid  deinceps  in 
maioribus  summis 'per  eundem  articulum  numerus  in  infinita 
incrementa  consurgit. 

19.  Et  quod  uicesimus  et  septimus  dies  mensis  comme- 
moratur, ad  eiusdem  quadraturae  significationem  pertinet,  quae 
15  iam  in  quadratis  lignis  exposita  est.  sed  hic  euidentius,  quia 
nos  ad  omne  opus  bonum  paratos,  id  est  quodam  modo  con- 
quadratos trinitas  perficit  in  memoria,  qua  deum  recolimus, 
in  intellegentia,  qua  cognoscimus,  in  uoluntate,  qua  diligimus; 
tria  enim  ter  et  hoc  ter  fiunt  uiginti  septem,  qui  est  numeri 
20  ternarii  quadratus,  quod  septimo  mense  arca  sedit,  hoc  est 
requieuit,  ad  illam  septimanam  requiem  significatio  recurrit; 
et  quia  perfecti  requiescunt,  ibi  quoque  illius  quadraturae 
numerus  iteratur,  nam  uicesima  septima  die  secundi  mensis 
commendatum  est  hoc  sacramentum,  et  rursus  uicesima  et 
25  septima  die  septimi  mensis  eadem  commendatio  confirmata 
est,  cum  arca  requieuit.  quod  enim  promittitur  in  spe,  hoc 
exhibetur  in  re.  porro  quia  ipsa  septima  requies  cum  octaua 
resurrectione  coniungitur  — neque  enim  reddito  corpore  finitur 

20  cf.  Gen.  8,  4 . 14 

requies,  quae  post  hanc  uitam  excipit  sanctos,  sed  potius 
totum  hominem  non  adhuc  spe,  sed  iam  re  ipsa  omni  ex 
parte  et  spiritus  et  corporis  perfecta  inmortali  salute  reno- 
uatum  in  aeternae  uitae  munus  adsumit  — quia  ergo  septima 
requies  cum  octaua  resurrectione  coniungitur.  et  hoc  in  sacra- 
mento regenerationis  nostrae,  id  est  in  baptismo,  altum  pro- 
fundumque mysterium  est:  quindecim  cubitis  supercreuit  aqua 
excedens  altitudinem  montium,  id  est  hoc  sacramentum  tran- 
scendit omnem  sapientiam  superborum,  septem  quippe  et  octo 
coniuncti  quindecim  fiunt,  et  quia  septuaginta  a septem  et 
octoginta  ab  octo  denominantur,  coniiincto  utroque  numero 
centum  quinquaginta  diebus  exaltata  est  aqua,  eandem  com- 
mendans nobis  atque  confirmans  altitudinem  baptismi  in  con- 
secrando nouo  homine  ad  tenendam  quietis  et  resurrectionis 
fidem. 

20.  Quod  post  dies  quadraginta  emissus  coruus  non  est 
reuersus,  aut  aquis  utique  interceptus  aut  aliquo  supernatante 
cadauere  inlectus.  significat  homines  inmunditia  cupiditatis 
teterrimos  et  ob  hoc  ad  ea,  quae  foris  sunt  in  hoc  mundo, 
nimis  intentos  aut  rebaptizari  aut  ab  his,  quos  praeter  arcam, 
id  est  praeter  ecclesiam  baptismus  occidit,  seduci  et  teneri, 
quod  columba  emissa  non  inuenta  requie  reuersa  est,  ostendit 
per  nouum  testamentum  requiem  sanctis  in  hoc  mundo  non 
esse  promissam,  post  quadraginta  enim  dies  emissa  est;  qui 
numerus  uitam,  quae  in  hoc  mundo  agitur,  significat,  denique 
post  septem  dies  dimissa,  propter  illam  septenariam  opera- 

8 cf.  Gen.  7,  20 

2 non  ad  spem  sed  iam  rem  ipsam  b rem  ipsa  P re  ipsam  S 
rem  ipsam  G 3 immortalitatis  (n  s.  pr.  m add.  m.  3 ) Pb  mortali  G 
4 eterne  uite  C 7 misterium  C 8 hoc  om.  C 12  CL  S com- 
mendans (sec.  n s.  I.  a m.  1)  L 14  quietis  C 16  emissus  est  coruus 
non  est  reuersus  LPb  emissus  est  coruus  et  non  reuersus  SG  emissus// 
non  reuersus  est  ( sed  est  paene  er.)  M 17  (ait.)  aut  (a  s.  I.)  G.  om.  S 1 
18  in  immunditia  b 20  rebaptizati  b archam  G 21  aecclesiam  C 

tionem  spiritalem,  oliuae  fructuosum  surculum  rettulit,  quo 
significaret  nonnullos  etiam  extra  ecclesiam  baptizatos,  si  eis 
pinguedo  non  defuerit  caritatis,  posteriore  tempore  quasi 
uespere  in  ore  columbae  tamquam  in  osculo  pacis  ad  unitatis 
5 societatem  posse  perduci,  quod  post  alios  septem  dies  dimissa 
reuersa  non  est,  significat  finem  saeculi,  quando  erit  sanctorum 
requies,  non  adhuc  in  sacramento  spei,  quo  in  hoc  tempore 
consociatur  ecclesia,  quamdiu  bibitur,  quod  de  Christi  latere 
manauit,  sed  iam  in  ipsa  perfectione  salutis  aeternae,  cum 
10  tradetur  regnum  deo  et  patri,  ut  in  illa  perspicua  contem- 
platione incommutabilis  ueritatis  nullis  mysteriis  corporalibus 
egeamus. 

21.  Nimis  longum  est,  ut  uel  tam  breuiter  quam  haec  cu- 
curri, cuncta  contingam:  cur  sescentesimo  et  uno  anno  uitae 
i5  Noe,  id  est  peractis  sescentis  annis  aperitur  arcae  tectum  et 
tamquam  reuelatur,  quod  erat  absconditum  sacramentum?  cur 
uicesima  septima  die  secundi  mensis  dicitur  siccasse  terra: 
tamquam  finita  esset  iam  baptizandi  necessitas  in  numero 
dierum  quinquagesimo  et  septimo,  ipse  est  enim  dies  secundi 
20  mensis  uicesimus  septimus,  qui  numerus  ex  illa  coniunctione 
spiritus  et  corporis  septies  octonos;  habet  uno  addito  propter 
unitatis  uin culum,  cur  de  arca  coniuncti  exeant,  qui  disiuncti 
intrauerant.  sic  enim  dictum  erat,  quod  intrauerit  in  arcam 
Noe  et  filii  eius  et  uxor  eius  et  uxores  filiorum  eius:  seorsum 
25  uiri,  seorsum  feminae  commemoratae  sunt,  in  hoc  enim  tem- 

6 cf.  Gen.  8,  6 sqq.  10  cf.  I Cor.  15,  24  17  cf.  Gen.  8,  18  sq 

24  cf.  Gen.  7,  7 

pore  liuius  sacramenti  caro  concupiscit  aduersus  spiritum  et 
spiritus  aduersus  carnem,  exeunt  autem  Noe  et  uxor  eius  et 
filii  eius  et  uxores  filiorum  eius,  nunc  coniuncte  commemorati 
masculi  et  feminae,  quia  in  fine  saeculi  atque  in  resurrectione 
iustorum  omnimoda  et  perfecta  pace  spiritui  corpus  adhaerebit 
nulla  mortalitatis  indigentia  uel  concupiscentia  resistente,  cur 
animalia,  quamuis  et  munda  et  inmunda  in  arca  fuerint,  tamen 
post  egressum  de  arca  non  offeruntur  deo  in  sacrificio  nisi 
munda? 

22.  Quid  deinde  sibi  uelit  deo  loquente  ad  Noe  et  tamquam 
rursus  ab  exordio  — quia  multis  modis  eadem  significari  opor- 
tebat — figuram  ecclesiae  commendante,  quod  progenies  eius 
benedicitur  ad  inplendam  terram,  quod  dantur  eis  in  escam 
cuncta  animalia,  sicut  in  illo  disco  Petro  dicitur:  macta  et 
manduca?  quod  eiecto  sanguine  iubentur  manducare : ne  uita 
pristina  quasi  suffocata  in  conscientia  teneatur,  sed  habeat 
tamquam  effusionem  per  confessionem,  quod  testamentum  posuit 
deus  inter  se  et  homines  atque  omnem  animam  uiuam,  ne 
perdat  eam  diluuio,  arcum,  qui  adparet  in  nubibus,  qui  num- 
quam  nisi  de  sole  resplendet:  illi  enim  non  pereunt  diluuio 
separati  ab  ecclesia,  qui  in  prophetis  et  omnibus  diuinis  scrip- 
turis tamquam  in  dei  nubibus  agnoscunt  Christi  gloriam,  non 
quaerunt  suam,  uerum  ne  adoratores  huius  solis  amplius  tume- 
scant, sciant  ita  significari  Christum  aliquando  per  solem,  sicut 
per  leonem,  per  agnum,  per  lapidem  cuiusdam  similitudinis 
causa,  non  proprietatis  substantia. 

23.  Iam  uero  illud,  quod  de  uinea,  quam  plantauit  inebri- 
atus Noe,  nudatus  est  in  domo  sua,  cui  non  adpareat  Christus 

2 cf.  Gal.  5,  17  8 cf.  Gen.  8,  18  7 cf.  Gen.  8,  20  14  Act.  10,  18 
19  cf.  Gen.  9,  1 sqq.  27  cf.  Gen.  9,  20  sqq. 

passus  in  gente  sua?  tunc  enim  nudata  est  mortalitas  carnis 
eius,  Iudaeis  scandalum,  gentibus  stultitia,  ipsis  autem  uocatis 
Tudaeis  et  gentibus,  tamquam  Sem  et  Iapheth,  dei  uirtus  et 
dei  sapientia;  quia  quod  stultum  est  dei,  sapientius  est  quam 
5 homines,  et  quod  infirmum  est  dei,  fortius  est  quam  homines, 
proinde  in  duobus  filiis,  maximo  et  minimo,  duo  populi  figurati 
unam  uestem  a tergo  portantes  — sacramentum  scilicet  iam 
praeteritae  atque  transactae  dominicae  passionis  — nuditatem 
patris  neque  intuentur,  quia  in  Christi  necem  non  consentiunt; 
10  et  tamen  honorant  uelamento  tamquam  scientes,  unde  sind  nati, 
medius  autem  filius,  id  est  populus  Iudaeorum  — ideo  medius, 
quia  nec  primatum  apostolorum  tenuit  nec  ultimus  in  gentibus 
credidit  — uidit  nuditatem  patris,  quia  consensit  in  necem 
Christi  et  nuntiauit  foras  fratribus,  per  eum  quippe  manifesta- 
to tum  est  et  quodam  modo  publicatum,  quod  erat  in  prophetia 
secretum;  ideoque  fit  seruus  fratrum  suorum,  quid  est  enim 
aliud  hodieque  gens  ipsa  nisi  quaedam  scriniaria  Christianorum, 
baiulans  legem  et  prophetas  ad  testimonium  adsertionis  eccle- 
siae, ut  nos  honoremus  per  sacramentum,  quod  nuntiat  illa 
20  per  litteram? 

24.  Quem  non  autem  excitet,  quem  non  uel  informet  uel 
confirmet  in  fide,  quod  ita  benedicuntur  duo  illi,  qui  nuditatem 
patris  honorauerunt  quamuis  auersi,  uelut  quibus  factum  sce- 
leratae uineae  displicuerit?  benedictus,  inquit,  dominus 
25  deus  Sem.  quamquam  enim  sit  deus  omnium  gentium,  quo- 
dam modo  tamen  proprio  uocabulo  et  in  ipsis  iam  gentibus 
dicitur  deus  Israhel.  et  unde  hoc  factum  est  nisi  ex  benedic- 

5 cf.  I Cor.  1,  23  sqq. 

tione  Iapheth?  in  populo  enim  gentium  totum  orbem  terrarum 
occupauit  ecclesia,  hoc,  prorsus  hoc  praenuntiabatur,  cum  di- 
ceretur: latificet  deus  Iapheth  et  habitet  in  domibus 
Sem.  uidete,  Manichaei,  uidete;  ecce  in  conspectu  uestro  est 
orbis  terrarum:  hoc  stupetis,  hoc  doletis  in  populis  nostris, 
quia  latificat  deus  Iapheth.  uidete,  si  non  habitat  in  domibus 
Sem,  id  est  in  ecclesiis,  quas  filii  prophetarum  apostoli  con- 
struxerunt. audite,  quid  dicat  Paulus  iam  fidelibus  gentibus: 
qui  eratis,  inquit,  illo  in  tempore  sine  Christo,  alienati 
a societate  Israhel  et  peregrini  testamentorum  et  pro- 
missionis spem  non  habentes  et  sin^  deo  in  hoc  mundo, 
per  haec  uerba  ostenditur,  quod  nondum  habitabat  Iapheth  in 
domibus  Sem.  sed  paulo  post  quemadmodum  concludat,  ad- 
uertite.  igitur  iam,  inquit,  non  estis  peregrini  et  inqui- 
lini, sed  estis  ciues  sanctorum  et  domestici  dei  super- 
aedificati supra  fundamentum  apostolorum  et  pro- 
phetarum ipso  summo  angulari  lapide  existente  Christo 
Iesu.  ecce  quomodo  dilatatur  Iapheth  et  habitat  in  domibus 
Sem.  et  tamen  epistulas  apostolorum,  quibus  haec  omnia  con- 
testantur, tenetis,  legitis,  praedicatis,  ubi  et  uos  ipsos  de- 
putauerim,  nisi  in  illa  maledicta  medietate,  cui  non  est  lapis 
angularis  Christus?  quia  nec  in  illo  pariete  uos  agnoscimus, 
qui  ex  circumcisione  credidit  in  Christum,  unde  erant  et 
apostoli,  nec  in  isto,  qui  est  ex  praeputio,  unde  sunt  omnes 
ex  ceteris  gentibus  in  eandem  unitatem  fidei  tamquam  in  pacem 
anguli  concurrentes,  sed  et  omnes,  qui  quoslibet  nostri  canonis 
libros  accipiunt  et  legunt,  ubi  Christus  mortaliter  natus  et 

8 Gen.  9,  26  sq.  9 Ephes.  2,  12  sqq. 

passus  ostenditur,  nec  tamen  eandem  mortalitatem  in  passione 
nudatam  consociato  unitatis  sacramento  honorifice  uelant,  sed 
sine  scientia  pietatis  et  caritatis  nuntiant  illud,  unde  omnes 
nati  sumus,  quamuis  inter  se  dissentiant,  et  ludaei  ab  haere- 
5 ticis  et  ipsi  haeretici  alii  ab  aliis,  una  tamen  condicione  ser- 
uitutis  uel  ad  aliquam  adtestationem  uel  ad  aliquam  probati- 
onem utiles  sunt  ecclesiae,  nam  et  de  haereticis  dictum  est: 
oportet  et  haereses  esse,  ut  probati  manifesti  fiant 
inter  uos.  ite  nunc  et  obiectate  calumnias  ueteribus  litteris 
io  sacris;  hoc  agite,  serui  Cham;  ite,  quibus  uiluit  nudata  caro, 
ex  qua  nati  estis;  neque  enim  esset,  unde  uos  quoquo  modo 
Christianos  appellare  possetis,  nisi  Christus,  sicut  a prophetis 
praenuntiatus  est,  uenisset  in  mundum,  bibisset  de  uinea  sua 
calicem  illum,  qui  transire  non  potuit,  dormisset  in  passione 
15  sua  tamquam  in  ebrietate  stultitiae,  quae  sapientior  est  ho- 
minibus; atque  ita  nudaretur  mortalis  carnis  infirmitas  per 
occultum  dei  consilium  fortior  hominibus;  quam  nisi  dei  uer- 
bum  suscepisset,  nomen  omnino  Christianum,  quo  et  uos  gloria- 
mini, non  esset  in  terris,  uerum  hoc  agite,  ut  dixi;  inridenter 
20  prodite,  quod  nos  reuerenter  honoremus:  utatur  uobis  ecclesia 
tamquam  subditis  sibi,  ut  probati  manifesti  fiant  in  ea.  usque 
adeo  nihil,  quod  uel  habitura  uel  passura  erat,  prophetae  illi 
tacuerunt,  ut  et  uos  ibi  locis  uestris  inueniamus  in  uanitate 
perniciosa  ad  reprobos  capiendos,  utili  autem  ad  probatos 
25  manifestandos. 

25.  Christum  dicitis  ab  Israhelitis  prophetis  non  esse  prae- 
dictum, cai  praedicendo  omnes  illae  paginae  uigilant,  si  eas 
perscrutari  pietate  quam  exagitare  leuitate  malletis,  quis  alius 
in  Abraham  exit  de  terra  sua  et  de  cognatione  sua,  ut  apud 

8 I Cor.  ll,  19 

exteros  ditetur  et  locupletetur,  nisi  qui  relicta  terra  et  cogna- 
tione Iudaeorum,  unde  secundum  carnem  natus  est,  apud 
gentes  ita  praepollet  et  praeualet,  ut  uidemus?  quis  alius  in 
Isaac  lignum  sibi  portabat  ad  uictimam,  nisi  qui  crucem  sibi 
ad  passionem  ipse  portauit?  quis  alius  aries  inmolandus  in 
uepre  cornibus  adhaerebat,  nisi  qui  crucis  patibulo  pro  nobis 
offerendus  adfigebatur? 

26.  Quis  alius  in  angelo  cum  Iacob  luctatus,  cum  sibi  prae- 
ualentem  quasi  fortiorem  infirmior  uictusque  uictorem  partim 
benedicit,  partim  latitudinem  femoris  eius  claudam  reddit,  nisi 
qui  praeualere  aduersus  se  passus  populum  Israhel  quosdam, 
qui  crediderunt,  benedixit  in  eis?  latitudo  autem  femoris  Iacob 
in  multitudine  carnalis  populi  claudicauit.  quis  alius  lapis  po- 
situs ad  caput  Iacob,  ut  nominatim  quodam  modo  exprimeretur, 
etiam  unctus  est  nisi  caput  uiri  Christus?  quis  enim  Christum 
nescit  ab  unctione  appellari?  qui  etiam  hoc  ipsum  in  euangelio 
commemorans  et  de  se  figuratum  apertissime  testificans,  cum 
quendam  Nathanahelem  dixisset  uere  Israhelitam,  in  quo  dolus 
non  esset,  et  cum  ille  tamquam  lapidem  illum  habens  ad 
caput  confessus  eum  esset  filium  dei  et  regem  Israhel  — ista 
confessione  quodam  modo  unguens  lapidem,  id  est  ipsum  esse 
confitens  Christum  — ibi  oportune  dominus  etiam  illud  com- 
memorauit,  quod  tunc  uidit  Iacob,  qui  per  benedictionem  ap- 
pellatus est  Israhel.  amen  dico  uobis,  inquit,  uidebitis 
caelum  apertum  et  angelos  dei  ascendentes  et  des- 
cendentes super  filium  hominis,  hoc  enim  Israhel  uiderat. 
cum  illum  lapidem  ad  caput  habebat,  a terra  in  caelum  scalas, 
per  quas  ascendebant  et  descendebant  angeli  dei ; in  quibus 

1 cf.  Gen.  12,  1 sqq.  4 cf.  Gen.  22,  6 10  cf.  Gen.  82,  24  sqq. 

24  Ioh.  1,  47  sqq.  27  cf.  Gen.  28,  11  sqq. 

significati  sunt  euangelistae,  praedicatores  Christi,  ascendentes 
utique,  cum  ad  intellegendam  eius  supereminentissimam  diuini- 
tatem  excedunt  uniuersam  creaturam,  ut  eum  inueniant  in 
principio  deum  apud  deum,  per  quem  facta  sunt  omnia;  de- 
5 scendentes  autem,  ut  eum  inueniant  factum  ex  muliere,  factum 
sub  lege,  ut  eos,  qui  sub  lege  erant,  redimeret,  in  illo  enim 
scalae  a terra  usque  ad  caelum,  a carne  usque  ad  spiritum, 
quia  in  illo  carnales  proficiendo  uelut  ascendendo  spiritales 
fiunt,  ad  quos  lacte  nutriendos  etiam  ipsi  spiritales  descen- 
10  dunt  quodam  modo,  cum  eis  non  possunt  loqui  quasi  spiri- 
talibus, sed  quasi  carnalibus:  sic  et  ascenditur  et  descenditur 
super  filium  hominis,  filius  enim  hominis  sursum  in  capite 
nostro,  quod  est  ipse  saluator;  et  filius  hominis  deorsum  in 
corpore  suo,  quod  est  ecclesia,  ipsum  et  scalas  intellegimus, 
15  quia  ipse  dixit:  ego  sum  uia.  ad  ipsum  ergo  ascenditur,  ut 
in  ecclesiis  intellegatur;  et  ad  ipsum  descenditur,  ut  in  membris 
suis  paruuli  nutriantur;  et  per  illum  ascenditur  et  descenditur, 
exemplum  quippe  eius  sequentes  praedicatores  eius  non  solum 
se  erigunt,  ut  eum  sublimiter  expectent,  sed  etiam  humili- 
20  ant,  ut  eum  temperanter  adnuntient.  uidete  apostolum  ascen- 
dentem: siue,  inquit,  mente  excessimus,  deo;  uidete  et 
descendentem:  siue,  inquit,  temperantes  sumus,  uobis. 
dicat  et  per  quem  ascenderit  et  descenderit:  caritas  enim, 
inquit.  Christi  conpellit  nos  iudicantes  hoc,  quoniam 
25  unus  pro  omnibus  mortuus  est;  ergo  omnes  mortui 
sunt;  et  pro  omnibus  mortuus  est,  ut  qui  uiuunt.  iam 
non  sibi  uiuant,  sed  ei,  qui  pro  ipsis  mortuus  est  et 
resurrexit. 

4 cf.  Ioh.  1,  1 sqq.  6 cf.  Gal.  4,  4 sq.  11  cf.  I Cor.  3,  1 sqq. 

15  Ioh.  14,  6 21  II  Cor.  5,  18  sqq. 

4 descentes  M 7 usq;  (q;  s.  I.  add.  m.  1)  C 8 profitiendo  C 
uelud  S'G  9 lacte  G 14  corpo  C1  16  ecclesiis  Eug.  (ed.  Knoll 

p.  267):  excelsis  lib.  b 17  paruulis  Eug.  18  exemplum  quippe  eius 

(in  ras.  add.  m.  2)  S 19  spectent  C 21  excesimus  L]  25  si 
unus  b 26  qui]  & qui  (&  s.  I.)  S 

27.  Haec  in  scripturis  sanctis  sancta  spectacula  quem  non 
delectant,  sanam  doctrinam  non  sustinens  ad  fabulas  conuer- 
titur.  et  illae  quidem  fabulae  animas  in  qualibet  corporis 
aetate  pueriles  uaria  quadam  delectatione  sollicitant,  sed  nos, 
iam  corpus  Christi,  agnoscamus  in  psalmo  uocem  nostram  et  5 
dicamus  ei:  narrauerunt  mihi  iniusti  delectationes, 
sed  non  sicut  lex  tua,  domine.  Christus  mihi  ubique  illo- 
rum librorum,  ubique  illarum  scripturarum  peragranti  et  an- 
helanti in  sudore  illo  damnationis  humanae  siue  ex  aperto 
siue  ex  occulto  occurrit  et  reficit,  ipse  mihi  et  ex  nonnulla  i» 
difficultate  inuentionis  suae  desiderium  inflammat , quo  id 
quod  inuenero,  auide  sorbeam  medullisque  reconditum  salu- 
briter teneam. 

28.  Ipse  mihi  in  Ioseph  innuit,  qui  persequentibus  et  uen- 
dentibus  fratribus  in  Aegypto  post  labores  honoratur,  didicimus  15 
enim  labores  Christi  in  orbe  gentium,  quem  significabat 
Aegyptus,  per  uarias  passiones  martyrum;  et  nunc  uidemus 
honorem  Christi  in  eodem  orbe  terrarum  erogatione  frumenti 
sui  sibi  omnia  subiugantis.  ipse  mihi  innuit  in  uirga  Moysi, 
quae  in  terra  serpens  effecta  eius  mortem  figurauit  a serpente  2(> 
uenientem ; sed  — quod  adprehensa  cauda  significat  — po- 
sterius peractis  iam  omnibus  in  fine  actionis  ad  id,  quod 
fuerat,  resurgendo  reuertitur,  ubi  per  uitae  reparationem  morte 
consumpta  nihil  serpentis  adparet.  nos  quoque,  corpus  eius, 

2 cf.  II  Tim.  4,  4 6 Ps.  118,  85  15  Gen.  87—47  21  cf. 

Ex.  4,  2 sqq. 

2 conuertitur  Sl  8 ille  L 4 quedam  S 6 delect.  (in  mg.  al. 
fabulationes)  5 7 ubi  L 8 anhelanti  (h  s.  I.)  SM  anelanti  LG 

9 dampnationis  C 10  occurrit  (s.  I.  m.  2)  S 11  quod  C quod  L 
12  auidius  (in  ras.)  S abide  LGM{  sorbeam  (b  ex  u fact .)  SMG 
sorueam  L sorbeatur  b 14  (et  19)  innuitur  P2 35  15  egypto  C 

didicimus  (ait.  di  s.  I.)  G 18  orbe  (m  er.)  L erogatione  (m 
er.)  L 19  sibi  om.LCb  20  serpente  (m.  er.)  L 21  apprehensa  GM 
cauda  (d  corr.  ex  s)  MG  post  cauda  seq.  eius  rursus  uirga  redditur 
in  SMG  22  peractis]  partis  M 23  fuerat  (in  marg.  m.  2 add.)  Ij. 
reparatione  G 

in  eadem  mortalitate  per  lubrica  temporum  uoluimur,  sed  line 
nouissimo  uelut  cauda  saeculi  per  manum,  id  est  per  pote- 
statem iudicii,  ne  ultra  prolabatur  adprehensa,  reparabimur 
et  nouissima  inimica  morte  destructa  resurgentes  in  dextera 
5 dei  uirga  regni  erimus. 

29.  Iam  de  exitu  Israhel  ex  Aegypto  non  ego,  sed  apo- 
stolus loquatur:  nolo  autem  uos  ignorare,  fratres,  quia 
patres  nostri  omnes  sub  nube  fuerunt  et  omnes  per 
mare  transierunt  et  omnes  in  Moyse  baptizati  'sunt 
io  in  nube  et  in  mari  et  omnes  eandem  escam  spiri- 
talem manducauerunt  et  omnes  eundem  potum  spiri- 
talem biberunt;  bibebant  enim  de  spiritali  conse- 
quenti petra,  petra  autem  erat  Christus,  exponendo 
unum  in  cetera  introduxit  intellectum,  si  enim  petra  Christus 
15  propter  firmitatem,  cur  non  et  manna  Christus  tamquam  panis 
uiuus,  qui  de  caelo  descendit  ? quo  uere  qui  uescuntur,  spiri- 
taliter uiuunt;  nam  illi  ueterem  figuram  carnaliter  accipientes 
mortui  sunt,  sed  cum  dicit  apostolus:  eundem  cibum  spiri- 
talem manducauerunt,  ostendit  et  illud  spiritaliter  intellegi 
20  in  Christo;  sicut  et  potum  cur  spiritalem  dixisset,  aperuit, 
cum  subiunxit:  petra  autem  erat  Christus;  quo  aperto 
cuncta  fulserunt,  cur  ergo  non  et  nubes  Christus  et  columna, 
quia  rectus  et  firmus  et  fulciens  infirmitatem  nostram,  per 
noctem  lucens,  per  diem  non  lucens,  ut  qui  non  uident. 
25  uideant,  et  qui  uident,  caeci  fiant?  rubet  et  mare 
rubrum : baptismus  utique  Christi  sanguine  consecratus,  hostes 
sequentes  a tergo  moriuntur:  peccata  praeterita. 

4 cf.  I Cor.  15,  26  7 I Cor.  10,  1 sqq.  16  cf.  Ioh.  6,  42 

24  Ioh.  9,  39 

1 nouissimo  fine  C 3 iuditii  C piabatur  M 1 appraehensa  L 
appraehensa  G adprehensa  C 4 inimicam  L 7 loquitur  LSGMb 
quoniam  b 9 mojsen  G moyse  (n  er.)  C , (y  sugerscr.)  M 10  aescam  C 
12  enim]  autem  Sb  spiritali  (vi  s.  I.  add.  m.  1 ) L sequente  C con- 
sequente eos  b 15  quur  L 16  spiritualiter  C 18  (et  20)  spiritualem  C 
22  cur  n ergo  non  (h  s.  I.)  S xpf  non  et  nubes  G et  om.  LS[  23  quia 
(a  s.  I.)  S fultiens  C 25  ceci  C rubet]  nubes  ( corr . ex  rube)  P3b 

30.  Ducitur  populus  per  desertum : baptizati  omnes  nondum 
perfruentes  promissa  patria,  sed  quod  non  uident  sperando  et 
per  patientiam  expectando  tamquam  in  deserto  sunt;  et  illic 
laboriosae  et  periculosae  temptationes,  ne  reuertantur  corde 
in  Aegyptum,  nec  ibi  tamen  Christus  deserit;  nam  et  illa 
columna  non  recedit,  et  amarae  aquae  ligno  dulcescunt,  quia 
inimici  populi  signo  crucis  Christi  honorificato  mansuescunt; 
et  duodecim  fontes  septuaginta  palmae  arbores  inrigantes 
apostolicam  gratiam  praefigurant  populos  in  septenario  numero 
decuplato  rigantem,  ut  per  septiforme  spiritus  donum  legis 
decalogus  inpleatur.  et  hostis  intercludere  molitus  uiam  ex- 
tensis Moysi  manibus  signo  crucis  dominicae  superatur,  et 
morsus  mortiferi  serpentum  exaltato  et  respecto  aeneo  serpente 
sanantur,  quod  uerbis  ipsius  domini  declaratur:  sicut  ex- 
altauit,  inquit,  Moyses  serpentem  in  heremo.  sic  oportet 
exaltari  filium  hominis,  ut  omnis,  qui  credit  in  eum. 
non  pereat,  sed  habeat  uitam  aeternam,  itane  etiam 
ista  non  clamant?  tantane  est  surditas  in  cordibus  duris?  fit 
pascha  in  occisione  ouis : occiditur  Christus,  de  quo  in  euan- 
gelio dicitur:  ecce  agnus  dei,  ecce  qui  tollit  peccatum 
mundi,  prohibentur  qui  pascha  faciunt  ossa  frangere:  non 
franguntur  in  cruce  ossa  domini;  adtestatur  euangelista  hinc 
esse  dictum:  os  eius  non  comminuetis,  sanguine  inliniuntur 
postes,  ut  pernicies  depellatur:  signantur  signo  dominicae 
passionis  in  frontibus  populi  ad  tutelam  salutis,  datur  ibi  lex 

1 cf.  Ex.  17,  1 3 cf.  Rom.  8,  25  6 cf.  Num.  14,  14  8 cf. 
Ex.  15,  23  sqq.  12  cf.  Ex.  17  14  Num.  21,  8 Ioh.  3,  14  20  Ioh 
1,  29  23  Ex.  12,  46  Ioh.  19,  39  24  cf.  Ex.  12,  22  sq. 

2 s*perando  C 4 cordae  ( exp . m.  2)  L 5 aegyptom  SxGl  6 amare  L 
quiajqfii  5 7 inimici  (c  in  ras.)  S ibi  mihi  (b  ex  n corr.)  G 

9 septinario  SGM1  10  septiforme  b 13  mortiferi*  (s  uid.  er.)  L 

serpentem  (v  m.  1 superscr ; e m.  2 exp.)  L serpentium  SG 
15  eremo  Lx  16  credit  Eug.  (ed.  Knoll  p.  271):  credidit  S credi- 
derit LCGMb  19  euangelio  C 20  peccata  Cb  23  eius  (s  in  ras.)  S 
enim  G inlinuntur  Cx  24  pernities  C 

quinquagesimo  die  post  actum  pascha:  uenit  spiritus  sanctus 
quinquagesimo  die  post  domini  passionem,  dicitur  illic  scripta 
lex  digito  dei:  dicit  dominus  de  spiritu  sancto:  in  digito 
dei  eicio  daemonia,  et  clamat  Faustus  oculis  clausis  nihil 
5 se  in  illis  litteris  inuenisse,  quod  ad  praenuntiationem  Christi 
pertineat!  quid  autem  mirum,  si  oculos  habet  ad  legendum 
et  cor  ad  intellegendum  non  habet,  qui  positus  ante  ostium 
clausum  diuini  secreti  non  fide  pietatis  pulsat,  sed  elatione 
inpietatis  insultat?  plane  ita  sit,  ita  fiat;  iustum  est  enim. 
10  claudatur  superbis  ianua  salutis,  ueniat  mansuetus,  quem  docet 
dominus  uias  suas ; uideat  et  haec  in  illis  libris  et  cetera  uel 
omnia  uel  quaedam,  qualia  credat  in  omnibus. 

31.  Uideat  Iesum  introducentem  populum  in  terram  pro- 
missionis. neque  enim  hoc  temere  ab  initio  uocabatur,  sed  ex 
15  ipsa  dispensatione  nomine  mutato  Iesus  appellatus  est.  uideat 
botrum  de  terra  promissionis  in  ligno  pendentem,  uideat  in 
Hiericho  tamquam  in  hoc  mortali  saeculo  meretricem  — de 
qualibus  ait  dominus,  quod  praecedant  superbos  in  regnum 
caelorum  — per  fenestram  domus  suae  tamquam  per  os  cor- 
20  poris  sui  coccum  mittentem  — quod  est  utique  sanguinis 
signum  — propter  remissionem  peccatorum  confiteri  ad  salutem, 
uideat  muros  ipsius  ciuitatis  tamquam  munitiones  mortalis 
saeculi  septies  circumacta  testamenti  arca  cecidisse,  sicut  nunc 
per  tempora,  quae  septem  dierum  uicissitudine  dilabuntur. 

1 cf.  Ex.  20  2 cf.  Act.  2,  1 sqq.  3 cf.  Ex.  81,  10  Lue. 

11,  20  11  cf.  Ps.  24,  9 14  cf.  Ios.  3 16  cf.  Num.  13,  24 

18  cf.  Matth.  21,  31  20  cf.  Ios.  2.  18  23  cf.  Ios.  6, 

7 sqq. 

1 a//pxum  C uenit&  (&  in  ras.)  S uenienti  G 2 passione  S'G 
4 demonia  CS  occulis  C 5 litteris  illis  Mb  6 quod  Sl  7 hostium  L 

8 /elatione  (d  er.)  L 9 en!  est  b 10  mansuetos  L 13  introdu- 
centem (du  s.  I.  a m.  1)  S populos  S 15  est  ( s . l.m.  2)  L 
16  terram  L 17  hierico  LCM1  18  superuos  C 19  celorum  C 20  san- 

nis 

guis  S2  sanguis  GS'M'  22  mvros  (v  s.  o a m.  1)  L mortalis  L 
Eug  ( ed . Knoll  p.  27 S)  : mortales  CSMG  23  archa  C cecidisse  (e^ 
fin  s:..  ras.  add.  m.  2)  G 

testamentum  dei  Circuit  toto  orbe  terrarum,  ut  in  fine  tem- 
porum mors,  nouissima  inimica,  destruatur  et  ex  inpiorum 
perditione  unica  domus  tamquam  unica  ecclesia  liberetur, 
mundata  a turpitudine  fornicationis  per  fenestram  confessionis 
in  sanguine  remissionis.  5 

32.  Uideat  tempora  primo  iudicum  postea  regum,  sicut 
erit  primo  iudicium,  deinde  postea  regnum;  inque  ipsis  tem- 
poribus iudicum  et  regum  iterum  atque  iterum  multis  et 
uariis  modis  Christum  et  ecclesiam  figurari,  quis  erat  in 
Samson  obuium  leonem  necans,  cum  petendae  uxoris  causa  10 
ad  alienigenas  tenderet,  nisi  qui  ecclesiam  uocaturus  ex  genti- 
bus dixit:  gaudete,  quia  ego  uici  saeculum?  quid  sibi 
uult  in  ore  ipsius  leonis  occisi  fauus  exstructus,  nisi  quia 
ecce  conspicimus  leges  ipsas  regni  terreni,  quae  aduersus 
Christum  ante  fremuerant,  nunc  iam  perempta  feritate  dulce-  15 
dini  euangelicae  praedicandae  etiam  munimenta  praebere? 
quid  est  illa  mulier  plena  fiduciae  hostis  tempora  ligno  trans- 
figens nisi  fides  ecclesiae  cruce  Christi  regna  diaboli  perimens  ? 
quid  uellus  conplutum  area  sicca  et  postea  conpluta  area 
sicco  uellere  nisi  primo  una  gens  Hebraeorum  habens  occulte  20 
in  sanctis  mysterium  dei,  quod  est  Christus,  quo  mysterio 
totus  orbis  uacuus  erat?  ‘nunc  autem  in  manifestatione  totus 
orbis  id  habet,  illa  uacuata  est. 

2 cf.  I Cor.  15,  26  11  cf.  Iud.  14  12  Ioh.  16,  88  13  cf.  Iud.  14.  8 

17  cf.  Iud.  4,  21  20  cf.  Iud.  6,  37  sqq. 

1 circui  LGM 1 circuito  C circuire  M 2 circuit  b totum  C 3 sec- 
clesia  C liberetur  om.  b 5 sanguine  L 6 iudicium  Ll 11Px 
regum  (um  in  ras.)  CS  regnum  G reg*um  (n  er.)  ML 2 7 iudicum  C 1 

postea  om.  C regnum  (n  s.  I.  um  in  ras.)  C inquae  LG 
inquae  S inq ’///  M 8 iudicium  L1  regnum  SG  reg*um  (n 
m.  2 er.)  L regum  (u  ex  n fact.  et  u er.)  M 10  sansom  C fafon  L 

11  aecclesiam  C uocaturbs  S 1 13  fabus  S'M'G  extractus  CM 

16  predicande  L predicandae  C prebere  CL  17  fidutiae  C 

timpora  MS 2 18  aecclesiae  C 19  uellus  (u  ex  b m.  2)  L 

20  bellere  Lx  prima  C hebreoram  C occulte  (pr.  c s.  I.)  C 
occultae  L 

33.  Quid  iam  regum  temporibus,  ut  et  inde  pauca  comme- 
morem? nonne  ab  ipso  exordio  commutatum  sacerdotium  in 
Samuhelem  reprobato  Heli  et  commutatum  regnum  in  Dauid 
reprobato  Saule  clamat  praenuntiari  nouum  sacerdotium  no- 

5 uumque  regnum  reprobato  uetere,  quod  umbra  erat  futuri, 
in  domino  nostro  Iesu  Christo  uenturum  ? nonne  ipse  Dauid, 
cum  panes  propositionis  manducauit,  quos  non  licebat  man- 
ducare nisi  solis  sacerdotibus,  in  una  persona  utrumque 
futurum,  id  est  in  uno  Iesu  Christo  regnum  et  sacerdotium 
io  figurauit?  nonne  cum  decem  tribus  a templo  separatae  sunt 
et  duae  derelictae,  satis  indicat,  quod  de  tota  ipsa  gente 
apostolus  ait:  reliquiae  per  electionem  gratiae  saluae 
factae  sunt? 

34.  Pascitur  Helias  tempore  famis  coniis  mane  adferentibus 
i5  panem  et  ad  uesperam  carnes : et  Manichaei  non  intellegunt 

in  illis  libris  Christum,  cui  quodam  modo  salutem  nostram 
esurienti  confitentur  peccatores  fidem  primitias  spiritus  nunc 
habentem,  in  fine  autem  uelut  ad  uesperam  saeculi  etiam 
carnis  resurrectionem,  mittitur  Helias  pascendus  ad  alieni- 
20  genam  uiduam,  quae  uolebat  duo  ligna  colligere,  priusquam 
moreretur : non  hic  solo  ligni  nomine  sed  etiam  numero  ligno- 
rum signum  crucis  exprimitur,  benedicitur  farina  eius  et 
oleum:  fructus  et  hilaritas  caritatis,  quae  cum  inpenditur, 
non  deficit;  hilarem  enim  datorem  diligit  deus. 

25  35.  Heliseo  pueros  insultantes  et  clamantes:  calue,  calue! 

bestiae  comedunt : puerili  stultitia  deridentes  Christum  in 
loco  Caluariae  crucifixum  inuasi  a daemonibus  pereunt,  mittit 

3 cf.  I Reg.  2,  27  sqq.  4 cf.  I Reg.  16,  1 sqq.  8 cf.  I Reg.  21,  6 

11  cf.  III  Reg.  12,  16  . 20  12  Rom.  11,  5 15  cf.  HI  Reg.  17,  6 

19  cf.  III  Reg.  17,  9 24  H Cor.  9,  7 26  cf.  IV  Reg.  2,  28  sq. 

3 saimielem  M 6 nostro  om.  SG  regnum  et  sacerdotium  uen- 
turum b 7 manducavit  (v  s.  t superscr.  m.  1 ) C 10  separate  S 

12  salue  facte  S 15  manichei  C 17  fpf ] xpf  S 19  elias  M 23  in- 
peditur  S'G  25  heli*seo  M insultantes]  exultantes  LSGMP 1 
exaltantes  P3  26  comederunt  SG  27  caluarie  C demonibus  CS 


362 


S.  Aureli  Augustini 

Heliseus  per  seruum  baculum  super  mortuum  et  non  reuiuescit; 
uenit  ipse,  coniungit  et  coaptat  se  morti  eius  et  reuiuescit: 
misit  sermo  dei  legem  per  seruum  suum  nec  profuit  in  pec- 
catis mortuo  generi  humano,  quae  tamen  non  sine  causa  missa 
est:  ille  enim  misit,  qui  sciret  eam  prius  esse  mittendam, 
uenit  ipse,  conformauit  se  nobis  factus  particeps  mortis  nostrae, 
et  uiuificati  sumus,  cum  securibus  ligna  caederentur,  de  ligno 
ferrum  exiliens  in  profundum  fluminis  mersum  est  atque  in 
lignum  desuper  ab  Heliseo  proiectum  reuersum  est  : ita  cum 
inpios  ludaeos  per  corpus  operata  praesentia  Christi  tamquam 
infructuosas  arbores  caederet  - — quia  de  illo  Iohannes  dixerat: 
ecce  securis  ad  radices  arboris  posita  est  — ab  eis 
interueniente  passione  corpus  ipsum  deseruit,  in  inferni  pro- 
funda descendens,  quo  in  sepultura  desuper  posito  tamquam 
ad  manubrium  suum  spiritu  redeunte  surrexit.  quam  multa 
praeteream  breuitatis  necessitate  constrictus,  norunt  qui  legunt. 

36.  Iam  ipsa  in  Babyloniam  transmigratio,  quo  etiam  spi- 
ritus dei  per  Hieremiam  prophetam  iubet,  ut  pergant  et  orent 
pro  eis  ipsis,  in  quorum  regno  peregrinantur,  quod  in  illorum 
pace  etiam  pax  esset  istorum,  et  aedificarent  domos  et  nouel- 
larent  uineas  et  plantarent  hortos,  quis  non  agnoscat,  quid 
praefigurauerit , qui  adtenderit  ueros  Israhelitas,  in  quibus 
dolus  non  est,  per  apostolicam  dispensationem  cum  euangelico 
sacramento  ad  regnum  gentium  transmigrasse  ? unde  nobis 
apostolus  tamquam  Hieremiam  replicans  dicit:  uolo  ergo 
primum  omnium  fieri  deprecationes,  adorationes, 

2 cf.  IV  Reg.  4,  29  sqq.  9 cf.  IV  Reg.  6,  4 sqq.  12  Matth.  3.  10 
21  cf  Hier.  29,  1 sqq.  23  cf.  Ioh  1,  47  25  I Tim.  2,  1 sqq. 

interpellationes,  gratiarum  actiones  pro  omnibus  ho- 
minibus, pro  regibus  et  his,  qui  in  sublimitate  sunt, 
ut  quietam  et  tranquillam  uitam  agamus  in  omni 
pietate  et  caritate,  hoc  enim  bonum  et  acceptum  est 
5 coram  saluatore  nostro  deo,  qui  omnes  homines  uult 
saluos  fieri  et  in  agnitionem  ueritatis  uenire.  ex  hoc 
quippe  etiam  illis  credentibus  constructa  sunt  domicilia  pacis, 
basilicae  Christianorum  congregationum,  et  nouellatae  uineae, 
populi  fidelium,  et  plantati  horti,  ubi  etiam  inter  omnia  olera 
10  granum  illud  sinapis  regnat,  sub  cuius  umbraculis  longe 
lateque  porrectis  etiam  altipetax  superbia  gentium  tamquam 
in  caeli  uolatilibus  confugiendo  requiescit,  nam  quod  etiam 
post  septuaginta  annos  secundum  eiusdem  Hieremiae  prophe- 
tiam reditur  ex  captiuitate  et  templum  renouatur.  quis  fidelis 
io  Christi  non  intellegat  post  euoluta  tempora,  quae  septenarii 
dierum  numeri  repetitione  transcurrunt,  etiam  nobis,  id  est 
ecclesiae  dei,  ad  illam  caelestem  Hierusalem  ex  huius  saeculi 
peregrinatione  redeundum?  per  quem  nisi  per  Iesum  Christum 
uere  sacerdotem  magnum,  cuius  figuram  gerebat  ille  Iesus 
20  sacerdos  magnus  illius  temporis,  quo  templum  aedificatum 
est  post  captiuitatem  ? quem  propheta  Zacharias  uidit  in  sor- 
dido habitu  deuictoque  diabolo,  qui  ad  eius  accusationem 
stabat,  ablatam  illi  sordidam  uestem  et  datum  indumentum, 
honoris  et  gloriae : sicut  corpus  Iesu  Christi,  quod  est  ecclesia. 
25  aduersario  in  fine  temporum  per  iudicium  superato  a luctu 
peregrinationis  in  gloriam  sempiternae -salutis  adsumitur.  quod 

12  cf.  Matth.  13,  31  sq.  14  cf.  Hier.  29,  10  Esd.  1 24  cf. 

Zach.  3 

etiam  in  psalmo  dedicationis  domus  apertissime  canitur:  con- 
uertisti  luctum  meum  in  gaudium  mihi,  conscidisti 
saccum  meum  et  accinxisti  me  laetitia,  ut  cantet 
tibi  gloria  mea  et  non  conpungar. 

37.  Quis  potest  ex  occasione  alterius  operis  omnia,  quae  5 
in  illis  uet eribus  legis  et  prophetarum  libris  figurate  Christum 
adnuntiant,  quantalibet  breuitate  perstringere  ? nisi  forte  quis 
putat  ingenio  fieri,  ut  ea  quae  rerum  ordine  per  sua  tempora 
cucurrerunt,  ad  Christi  significationes  interpretando  uertantur. 
hoc  forte  Iudaei  possunt  dicere  siue  pagani;  eis  autem,  qui  10 
se  Christianos  putari  uolunt,  premit  ceruicem  apostolica  aucto- 
ritas dicens:  omnia  haec  in  figura  contingebant  illis 
et:  haec  omnia  figurae  nostrae  fuerunt,  nam  si  Ismahel 
et  Isaac  homines  nati  duo  testamenta  significant,  quid  cre- 
dendum est  de  tot  factis,  quae  nullo  naturali  usu,  nulla  ne-  15 
gotii  necessitate  facta  sunt?  nihilne.  significant?  si  quis  nostrum, 
qui  Hebraeas  litteras  ignoramus,  id  est  ipsos  uocum  charac- 
teres, uideret  eas  in  pariete  conscriptas  honorato  aliquo  loco : 
quis  esset  tam  excors,  ut  eo  modo  pictum  parietem  putaret? 
ac  non  potius  intellegeret  scriptum,  ut  si  legere  non  ualeret,  2 <> 
non  tamen  illos  apices  aliquid  significare  dubitaret?  ita  prius 
illa  omnia,  quae  sunt  in  uetere  instrumento  scripturarum 
sanctarum,  quisquis  non  peruerso  animo  legerit,  sic  oportet 
moueatur,  ut  aliquid  ea  significare  non  ambigat. 

38.  Uerbi  enim  gratia:  numquid,  si  oportebat  adiutorium  25 
uiro  feminam  fieri,  etiam  hoc  necessitas  ulla  cogebat  uel  ulla 
suadebat  utilitas,  ut  de  dormientis  latere  fieret?  si  causa 
euadendi  diluuii  opus  erat  fabricari  arcam.,  quid  opus  erat 

1 Ps.  29,  12  sq.  13  I Cor.  10,  10  . 6 14  cf.  Gal.  4,  22  sqq. 

27  cf.  Gen.  2,  18  sqq. 

mensuras  eius  aut  ipsas  potissimum  iieri  aut  etiam  scriptis 
ad  religionem  posteritati  propagandis  commemorari  ? si  propter 
genus  reparandum  animalia  includi  oportebat,  quid  opus  erat 
illo  potissimum  numero  septena  de  mundis,  bina  de  inmundis? 
5 aditum  ad  arcam  fieri  necessitas  utique  cogebat;  in  latere 
autem  fieri  uel  etiam  memoriae  commendari  per  litteras  quid 
cogebat  ? immolare  filium  iubetur  Abraham : iussus  hoc  fuerit, 
ut  eius  oboedientia  tali  etiam  examine  probata  posteris  inno- 
tesceret; conuenientius  ligna  portauerit  filius,  ne  pater  senex- 
io  que  portaret;  non  sit  postea  filium  ferire  permissus,  ne  orbitate 
grauissima  se  feriret:  numquid  etiamsi  nullo  effuso  sanguine 
rediretur,  minus  esset  probatus  Abraham?  aut  si  iam  opus 
erat  perfici  sacrificium,  etiamne,  ut  ille  aries  in  uepre  ad- 
haerens cornibus  adpareret,  ad  ullum  augmentum  uictimae 
io  pertinebat?  sic  omnia  cum  considerantur  et  quasi  superflua 
necessariis  contexta  inueniuntur,  admonent  humanum  animum, 
id  est  animum  rationalem  prius  aliquid  significare,  deinde 
quid  significent  quaerere. 

39.  Itaque  etiam  ipsi  Iudaei,  qui  Christum,  cuius  passionem 
20  nos  agnouimus,  illi  derident,  nolunt  talibus  rerum  non  tantum 
dictarum,  sed  etiam  gestarum  figuris  praeuntiatum  uideri, 
coguntur  nobis  dicere,  quid  illa  significent:  quae  nisi  aliquid 
significare  concedunt,  tam  diuinae  auctoritatis  libros  ab  in- 
eptarum fabularum  ignominia  non  defendunt,  uidit  hoc  Philo 
25  quidam,  uir  liberaliter  eruditissimus  unus  illorum,  cuius  elo- 
quium Graeci  Platoni  aequare  non  dubitant,  et  conatus  est 
aliqua  interpretari  non  ad  Christum  intellegendum,  in  quem 
non  crediderat,  sed  ut  inde  magis  adpareret,  quantum  intersit, 

6 cf.  Gen.  6,  14;  7,  3 14  cf.  Gen.  22 

utrum  ad  Christum  referas  omnia,  propter  quem  uere  sic 
dicta  sunt,  an  praeter  illum  quaslibet  coniecturas  quolibet 
mentis  acumine  persequaris,  quantumque  ualeat  quod  apostolus 
ait:  cum  transieris  ad  dominum,  auferetur  uelamen. 
ut  enim  quiddam  eiusdem  Philonis  commemorem,  arcam  diluuii 
secundum  rationem  humani  corporis  fabricatam  uolens  intellegi 
tamquam  membratim  omnia  pertractabat,  cui  subtilissime  nu- 
merorum etiam  regulas  consulenti  congruenter  occurrebant 
omnia,  quae  ad  intellegendum  Christum  nihil  inpedirent,  quo- 
niam in  corpore  humano  etiam  ille  humani  generis  saluator 
adparuit,  nec  tamen  cogerent,  quia  corpus  humanum  est  uti- 
que et  hominum  ceterorum,  at  ubi  uentum  est  ad  ostium, 
quod  in  arcae  latere  factum  est,  omnis  humani  ingenii  con- 
iectura  defecit,  ut  tamen  aliquid  diceret,  inferiores  corporis 
partes,  qua  urina  et  fimus  egeruntur,  illo  ostio  significari 
ausus  est  credere,  ausus  et  dicere,  ausus  et  scribere,  non 
mirum,  si  ostio  non  inuento  sic  errauit.  quodsi  ad  Christum 
transisset,  ablato  uelamine  sacramenta  ecclesiae  manantia  ex 
latere  hominis  illius  inuenisset.  nam  quia  praedictum  est: 
erunt  duo  in  carne  una,  propterea  et  in  arca  quaedam  ibi  ad 
Christum,  quaedam  uero  ad  ecclesiam  referuntur,  quod  totum 
Christus  est.  sic  et  in  ceteris  interpretationibus  figurarum 
per  uniuersum  textum  diuinae  scripturae  licet  considerare 
et  conparare  sensus  eorum,  qui  Christum  ibi  intellegunt,  et 
eorum,  qui  praeter  Christum  ad  alia  quaelibet  ea  detorquere 
conantur. 

40.  Nec  pagani  nobis  in  hoc  obstrepunt;  neque  enim  audent 

4 II  Cor.  8,  16  19  cf.  Ioh.  19,  34  20  Gen.  2,  24 

contradicere,  ne  illa  non  solum  dicta  sed  etiam  facta  figurate 
accepta  interpretemur  ad  Christum  intellegendum,  praesertim 
quia  ea,  quae  praenuntiata  intellegimus,  etiam  demonstramus 
inpleta,  cum  fabulas  suas  ut  aliquo  modo  commendent,  ad 
5 nescio  quas  physiologias  uel  theologias,  id  est  rationes  natu- 
rales uel  diuinas  interpretando  referre  conentur  ex  parte  plene 
satis  indicantes,  qualia  sint;  ex  parte  autem  dissimulantes, 
dum  ea  rident  in  theatris,  • quae  uenerantur  in  templis,  in 
turpitudine  nimium  liberi,  in  superstitione  nimium  serui, 
io  41.  Nobis  autem  quisquis  dixerit  non  ideo  alia  uel  gesta 
uel  scripta,  ut  Christus  in  eis  intellegatur,  excepta  ipsa  tanta 
consonantia  rerum  praefiguratarum  et  nunc  inpletarum  aliis 
praesagiis  propheticis  apertis  manifestisque  ferietur,  sicuti  est 
illud:  in  semine  tuo  benedicentur  omnes  gentes,  hoc 
15  dictum  est  ad  Abraham.  hoc  ad  Isaac,  hoc  ad  Iacob.  unde 
non  inmerito  dicit:  ego  sum  deus  Abraham  et  deus  Isaac 
et  deus  Iacob.  conpleturus  utique  in  benedictione  omnium 
gentium,  quod  ex  eorum  semine  promisit,  nec  inmerito  ipse 
Abraham,  cum  eius  seruus  ei  iurasset,  sub  femore  suo  iussit 
20  eum  ponere  manum,  sciens  inde  uenturam  carnem  Christi,  in 
quo  benedici  omnes  gentes  non  nunc  praenuntiamus,  sed 
quod  tunc  praenuntiatum  est,  nunc  uidemus. 

42.  Uellem  scire,  immo  melius  nescierim,  qua  caecitate 
animi  legerit  Faustus,  ubi  uocauit  Iacob  filios  suos  et  dixit: 
25  congregamini,  ut  nuntiem  uobis,  quae  occursura  sunt 
uobis  in  nouissimis  diebus:  congregamini  et  audite. 

14  Gen.  22,  18;  26,  4;  28,  14  16  Ex.  8,  6 20  cf.  Gen.  24,  2 . 9 

filii  Iacob;  audite,  Israliel,  patrem  uestrum.  hic  certe 
nemo  dubitat  prophetantis  personam  esse  dilucidatam.  audia- 
mus ergo,  quid  dicat  filio  suo  Iudae.  de  cuius  tribu  Christus 
uenit  ex  semine  Dauid  secundum  carnem,  sicut  aposto- 
lica  doctrina  testatur.  Iuda,  inquit,  te  laudent  fratres  tui; 
manus  tuae  super  dorsa  inimicorum  tuorum,  adora- 
bunt te  filii  patris  tui.  catulus  leonis  Iuda,  de  ger- 
minatione filius  meus,  ascendisti  recumbens,  dormisti 
ut  leo  et  ut  catulus  leonis,  quis  suscitabit  eum?  non 
deerit  princeps  ex  Iuda  et  dux  de  femoribus  eius, 
donec  ueniant  quae  reposita  sunt  ei;  et  ipse  expec- 
tatio  gentium  alligans  ad  uineam  pullum  suum  et 
cilicio  pullum  asinae;  lauabit  in  uino  stolam  suam 
et  in  sanguine  uuae  amictum  suum;  fulgentes  oculi 
•eius  a uino  et  dentes  candidiores  lacte,  falsa  sint  ista, 
obscura  sint  ista,  si  non  in  Christo  euidentissima  luce  claru- 
erunt, si  non  eum  laudant  fratres  eius  apostoli  et  omnes 
coheredes  eius,  non  suam  gloriam  quaerentes,  sed  ipsius;  si 
non  sunt  manus  eius  super  dorsa  inimicorum  eius ; si  non 
deprimuntur  atque  curuantur  ad  terram  crescentibus  populis 
Christianis,  quicumque  illi  adhuc  aduersantur;  si  non  eum 
adorauerunt  filii  Iacob  in  reliquiis,  quae  per  electionem  gratiae 
saluae  factae  sunt;  si  non  ipse  catulus  est  leonis,  quoniam 
nascendo  paruulus  factus  est  — propter  hoc  additum:  de 
germinatione  filius  meus,  causa  quippe  reddita  est,  quare 
catulus,  in  cuius  laude  alibi  scriptum  est:  catulus  leonis 
fortior  ium entis,  hoc  est  etiam  paruulus  fortior  maioribus  — 
si  non  ascendit  in  cruce  recumbens,  cum  inclinato  capite 

4 Rom.  1,3  5 Gen.  49,  1 sqq.  23  cf.  Rom.  11,  5 26  Prou.  30,  30 

reddidit  spiritum ; si  non  dormiuit  ut  leo,  quia  et  in  ipsa 
morte  non  est  uictus,  sed  uicit,  et  ut  catulus  leonis  — indo 
enim  mortuus  unde  et  natus  — si  non  ille  eum  suscitauit  a 
mortuis,  quem  nemo  hominum  uidit  nec  uidere  potest  — eo 
5 enim,  quod  dictum  est:  quis  suscitabit  eum?  satis  ex- 
pressa'" est  tamquam  ignoti  significatio  — si  defuit  princeps  ex 
Iuda  et  dux  ex  femoribus  eius,  donec  uenirent  oportuno  tem- 
pore, quae  promissa  tamquam  reposita  fuerant,  sunt  enim 
litterae  certissimae  historiae  ipsorum  quoque  Iudaeorum,  qui- 
10  bus  ostenditur  primum  alienigenam  Herodem  regem  fuisse  in 
gente  Iudaeorum,  quo  tempore  natus  Christus  est.  ita  non 
defuit  rex  de  semine  Iuda,  donec  uenirent,  quae  reposita  erant 
illi,  sed  quia  non  solis  Iudaeis  fidelibus  profuit,  quod  pro- 
missum est,  uide,  quid  sequatur:  et  ipse  expectatio  gen- 
15  tium;  ipse  alligauit  ad  uineam  pullum  suum,  id  est 
populum  suum  in  cilicio  praedicans  et  clamans:  agite  paeni- 
tentiam;  adpropinquauit  enim  regnum  caelorum,  po- 
pulum autem  gentium  illi  subditum  cognoscimus  pullo  asinae 
conparatum,  in  quo  etiam  sedit  ducens  eum  in  Hierusalem,  id 
20  est  in  uisionem  pacis,  docens  mansuetos  uias  suas,  si  non 
lauat  in  uino  stolam  suam:  ipsa  est  enim  gloriosa  ecclesia, 
quam  sibi  exhibet  non  habentem  maculam  aut  rugam;  cui 
dicitur  etiam  per  Esaiarn : si  fuerint  peccata  uestra  sicut 
phoenicium,  tamquam  niuem  dealbabo,  unde  nisi  de 

4 cf.  I Tim.  6,  16  11  cf.  Matth.  2,  3 sqq.  14  Mattii.  3,  2 

19  cf.  Matth.  21,  2 sqq.  22  cf.  Ephes.  5,  27  23  Es.  1,  18 

4 eo]  ergo  b 5 suscitauit  LSMG  suscitabit  (b  ex  u corr.  m.  1 ) C 
7 ex  femoribus]  de  fem.  SMGC{  9 littere  certissime  L hystoriae  S 
ystoriae  M iudeorum  C 10  herodem  alienigenam  C in  gente] 
ingentem  G in  gentem  b 11  iudeorum  C natus  est  xpf  SG  xpf 
natus  est  b 14  uide]  unde  LSlGMx  16  cilitio  Cb  clamans  et 
praedicans  C 17  adpropinquabit  LSb  adpropinquabit  (b  ex  u)  G 
celorum  C 18  illi]  ibi  b cognoscimus  subditum  C 19  in  quo — 
stolam  suam  (s.  text.  adscr .)  S,  ( 'in  marg.)  G id  est  om.  b 20  uisione  Lb 
21  lauat  (u  ex  b corr.)  M lauit  b ecclesia  (pr.  c s.  I.)  S 22  exi- 
bet  C habentem  (h  s.  I.)  S rugam  (g  ex  c corr.)  S 24  feDi- 

dimissis  peccatis  ? in  quo  ergo  uino  nisi  illo,  de  quo  dicitur, 
quod  pro  multis  effundetur  in  remissionem  pecca- 
torum? ipse  est  enim  botrus  ille,  qui  pependit  in  ligno, 
propterea  et  hic  uide,  quid  adiungat:  et  in  sanguine  uuae 
amictum  suum,  iam  uero  fulgere  oculos  eius  a uino,  illa  5- 
in  corpore  eius  membra  cognoscunt,  quibus  donatum  est 
sancta  quadam  ebrietate  alienatae  mentis  ab  infra  labentibus 
temporalibus  aeternam  lucem  sapientiae  contueri,  unde  quid- 
dam paulo  ante  commemorauimus  dicente  Paulo:  siue  enim 
mente  excessimus,  deo.  hi  sunt  fulgentes  oculi  a uino.  u* 
sed  tamen  quia  sequitur:  siue  temperantes  sumus,  uobis, 
nec  paruuli  relinquuntur  adhuc  lacte  nutriendi,  quia  et  hic 
sequitur:  et  dentes  candidiores  lacte. 

43.  Quid  ad  haec  respondetis,  insani?  nempe  ista  manifesta 
sunt,  nempe  omnes,  non  dico  calumnias  contradictionis  sed  is 
etiam  nebulas  dubitationis  expellunt,  talia  quaerite  primo  in 
illis  libris,  talibus  primo  credite,  quae  nunc  a me  nec  omnia 
commemorari  possunt,  quia  nimium  est,  nec  multa,  quia 
longum  est,  nec  pauca  uellem,  ne  sola  existimentur  ab  eis, 
qui  illa  non  legunt,  et  ne  fidelis  ac  diligens  lector  me  repre-  20 
hendat,  cum  plura  euidentiora  reppererit,  quod  ista  potissimum 
posuerim,  quae  mihi  occurrere  in  praesentia  potuerunt;  inue- 
nietis  enim  multa,  quae  omnino  nec  tali  saltem  indigeant 
admonitione,  quali  modo  usus  sum  in  uerbis  Iacob.  quis  enim 
iam  quaerat  expositorem,  dum  legit:  uelut  ouis  ad  uictimam 
ductus  est,  et  omnia,  quae  illic  multipliciter  et  euidenter 
dicuntur:  quia  liuore  eius  sanati  sumus,  quia  peccata 

* 2 Mattii.  26,  28  3 cf.  Num.  13,  24  9 II  Cor.  5,  18  12  cf. 

Hebr.  5,  12  25  Es.  53,  7 . 5 

nostra  ipse  portauit?  quis  non  quasi  euangelium  cantari 
arbitretur:  fo  derunt  manus  meas  et  pedes,  dinumera- 
uerunt  omnia  ossa  mea;  ipsi  uero.  considerauerunt  et 
conspexerunt  me;  diuiserunt  sibi  uestimenta  mea  et 
5 super  uestimenta  mea  miserunt  sortem?  quis  nisi  nimium 
caecus  iam  inpleri  non  cernat:  commemorabuntur  et  con- 
uertentur  ad  dominum  uniuersi  fines  terrae  et  adora- 
bunt in  conspectu  eius  uniuersae  patriae  gentium? 
quid  illud  in  euangelio:  tristis  est  anima  mea  usque  ad 
10  mortem,  et:  nunc  anima  mea  turbata  est?  nonne  prius 
in  psalmo  sonuit:  dormiui  conturbatus?  et  unde  factum 
est,  ut  dormiret?  quorum  uocibus  adclamatum  est:  cruci- 
fige, crucifige,  nonne  et  in  psalmo  secutus  praenuntiat: 
filii  hominum,  dentes  eorum  arma  et  sagittae,  et 
15  lingua  eorum  gladius  acutus?  quid  autem  fecerunt,  quid 
nocuerunt  resurrecturo  et  super  caelos  ascensuro  et  totum 
orbem  terrarum  gloria  sui  nominis  possessuro  ? uide,  utrum 
hoc  psalmus  ante  tacuerit;  sequitur  enim:  exaltare  super 
caelos,  deus,  et  super  omnem  terram  gloria  tua.  quis 
20  umquam  de  Christo  dictum  dubitauit:  dominus  dixit  ad 
me,  filius  meus  es  tu,  ego  hodie  genui  te;  postula 
a me,  et  dabo  tibi  gentes  hereditatem  tuam  et  posses- 
sionem tuam  terminos  terrae?  quis  alium  intellegere 
permissus  est,  ubi  Hieremias  dicit  nimirum  de  sapientia: 
25  tradidit  illam  Iacob  puero  suo  et  Israhel  electo  suo; 
post  haec  in  terris  uisus  est,  et  cum  hominibus  con- 
uersatus  est? 

8 Ps.  21,  17  sqq.  9 Matth.  25,  38  10  Ioh.  12,  37 

12  Luc.  23,  21  sq.  14  Ps.  56,  5 sq.  20  Ps.  2,  7 sq. 
25  Bar.  3,  37  sq. 

44.  Quis  non  eundem  saluatorem  agnoscat  apud  Danihelem, 
cum  antiquo  dierum  offertur  filius  hominis  et  accipit  regnum 
sine  fine,  ut  seruiant  ei  omnes  gentes?  iam  uero  si  locum 
illum,  quem  commemorauit  dominus  ex  eiusdem  Danihelis 
prophetia:  cum  uideritis  abominationem  uastationis 
(quae  dicta  est  a Danihele)  stantem  in  loco  sancto; 
qui  legit,  intellegat,  si  subputatis  etiam  temporibus  hebdo- 
madum ille  numerus  pertractetur,  non  solum  Christus  sed 
etiam  tempus  reperitur,  quo  eum  oportuit  uenire  passurum, 
quamquam  et  sine  conputatione  temporum  manifestis  rerum 
effectibus  Iudaeos  urgere  soleamus,  cum  quibus  nobis,  non 
utrum  in  Christo  sit  salus  nostra,  sed  utrum  iam  uenerit 
passusque  fuerit  disceptatio  est.  conuincuntur  autem  rebus 
ipsis  apertissimis  non  solum  de  fide  omnium  gentium,  quas 
ei  seruituras  eadem,  cui  cedere  coguntur,  scriptura  praedixit, 
quae  ita  clarescit  toto  orbe  terrarum,  ut,  omnium  tergiuer- 
santium  oculos  feriat,  uerum  etiam  de  iis,  quae  in  ipsa 
Iudaeorum  gente  iam  facta  sunt,  quod  sacrarium  euersum  est. 
quod  cessauit  hostia  et  sacerdos  et  unctio  pristina:  quae 
omnia  Danihel  tunc  praenuntiauit  futura,  quando  ungui  sanctum 
sanctorum  liquide  prophetauit.  cum  igitur  illa  omnia  iam  facta 
sint,  exigitur  ab  eis  etiam  unctus  sanctus  sanctorum,  et  quid 
respondeant,  non  inueniunt.  quomodo  autem  nobiscum  non  de 
Christo,  sed  tantum  de  aduentu  eius  disceptarent,  nisi  bene 
nossent  eum  in  suis  libris  prophetatum  ? cur  a Iohanne  quae- 
runt, utrum  ipse  sit  Christus?  cur  ipsi  domino  dicunt: 
quamdiu  animam  nostram  tollis?  si  tu  es  Christus, 
dic  nobis  palam?  cur  Petrus  et  Andreas  et  Philippus  dicunt 

3 Dan.  7,  13  sq.  5 Dan.  9,  27;  Matth.  24,  15  21  cf.  Dan.  9, 

24  sqq.  25  cf.  Ioh.  1,  19  27  Ioh.  10,  24 

Nathanaheli:  inuenimus  messiam,  quod  interpretatur 
Christus,  nisi  quia  hoc  nomen  in  illa  gente  per  illas  litteras 
et  sciebatur  et  expectabatur  ? nam  nulla  alia  gens  reges  et 
sacerdotes  suos  christos  habuit  et  uocauit,  quorum  significati- 
-5  uam  unctionem  cessare  fas  non  fuit,  nisi  cum  ille  uenisset, 
qui  in  eis  praenuntiabatur,  sic  enim  Iudaei  nouerant  illos 
christos  suos,  ut  tamen  unum  sperarent,  per  quem  demum 
liberarentur;  sed  excaecati  occulta  iustitia  dei  dum  solam 
eius  uirtutem  cogitant,  infirmitatem,  in  qua  pro  nobis  mortuus 
10  est,  non  intellexerunt,  hinc  illa  uerba  in  libro  sapientiae  de 
illis  praedicta  cognoscimus:  morte  turpissima  condemne- 
mus illum;  erit  enim  respectus  in  sermonibus  illius; 
si  uere  filius  dei  est,  suscipiet  illum  et  liberabit 
illum  de  manibus  contrariorum,  haec  cogitauerunt 
is  et  errauerunt;  excaecauit  enim  illos  malitia  illorum, 
quod  etiam  de  istis  uerissime  dici  potest,  qui  in  tanta  multi- 
tudine testimoniorum,  in  tanta  dispositione  praenuntiatarum 
rerum,  in  tanta  manifestatione  conpletarum  adhuc  dicunt 
scripturis  illis  Christum  non  esse  prophetatum,  quod  si  iterum 
20  atque  iterum  dicant,  nos  iterum  atque  iterum  possumus  do- 
cumenta proferre  adiuuante  illo,  qui  tantam  copiam  praebuit 
aduersus  calumnias  erroris  humani,  ut  ea,  quae  iam  comme- 
morauimus,  non  repetamus. 

45.  Iam  porro  aliam  Fausti  tergiuersationem,  quam  credo 
25  cum  et  ipse  praeclarissima  prophetiae  luce  percuteretur,  calli- 
dissimam se  inuenisse  arbitratus  est,  etiam  refellere  piget, 
ne  propterea  putetur  aliquid  dixisse,  quia  ei  responderi  dignum 

1 Ioh.  1,  47  6 cf.  I Reg.  10,  1;  Ex.  29  11  Sap.  2,  18  sqq. 

habitum  est.  quis  enim  dementissimus  diceret  eneruis  esse 
fidei  de  Christo  sine  teste  non  credere  ? uellem  mihi  isti 
responderent,  cuinam  de  Christo  ipsi  credidissent;  an  illam 
uocem  de  caelo  audierunt:  hic  est  filius  meus?  ei  quippe 
uoci  potius  Faustus  nos  iubet  credere,  qui  de  Christo  non 
uult  testibus  hominibus  credi,  quasi  ad  nos  etiam  eiusdem 
uocis  notitia  sine  homine  teste  peruenerit,  cum  et  manifestum 
sit  sic  eam  peruenisse,  et  apostolus  dicat:  quomodo  autem 
inuocabunt,  in  quem  non  crediderunt?  aut  quomodo 
credent  ei,  quem  non  audierunt?  quomodo  autem 
audient  sine  praedicante?  aut  quomodo  pradicabunt. 
si  non  mittantur?  sicut  scriptum  est:  quam  speciosi 
pedes  eorum  qui  adnuntiant  pacem,  qui  adnuntiant 
bona!  uidetis  certe,  quemadmodum  praedicationem  doctrinae 
apostolicae  propheticum  testimonium  comitetur,  ut  enim  non 
contemnerentur  neque  fabulosa  ducerentur,  quae  apostoli  ad- 
nuntiabant,  demonstrabantur  haec  a prophetis  ante  fuisse  prae- 
dicta, quia  etsi  adtestabantur  miracula,  non  defuissent  — sicut 
etiam  nunc  adhuc  quidam  mussitant  — qui  magicae  potentiae 
cuncta  illa  tribuerent,  nisi  talis  eorum  cogitatio  contestatione 
prophetica  uinceretur.  magicis  enim  artibus  longe  antequam 
nascerentur,  prophetas  sibi  constituere,  a quibus  praenuntia- 
rentur, nemo  utique  diceret,  sed  uidelicet  uetat  nos  Faustus 
de  uero  Christo  Hebraeis  prophetis  testibus  credere,  qui  de 
falso  Christo  Persarum  erroribus  credidit. 

46.  Uerum  disciplina  catholica  propterea  simplici  fide  prius 
nutriri  oportere  docet  mentem  Christianam,  ut  eam  capacem 

4 Mattii.  3,  17;  17,  5 8 Rom.  10,  14  sq. 

faciat  ad  intellegenda  superna  et  aeterna,  sic  enim  et  pro- 
pheta dicit:  nisi  credideritis,  non  intellegetis,  at  ea 
ipsa  est  simplex  fides,  qua  credimus,  antequam  cognoscamus 
supereminentem  scientiam  caritatis  Christi,  ut  inpleamur  in 
5 omnem  plenitudinem  dei,  non  sine  causa  dispensationem  hu- 
militatis eius,  qua  humanitus  natus  et  passus  est,  a prophetis 
per  propheticam  gentem,  per  propheticum  populum,  per  pro- 
pheticum regnum  tanto  ante  praedictam,  nisi  quia  in  illa 
stultitia,  quae  sapientior  est  hominibus,  et  in  illa  infirmitate, 
io  quae  fortior  est  hominibus,  magnum  aliquid  latet  ad  iustifi- 
cationem  et  glorificationem  nostram,  et  ibi  sunt  omnes  thesauri 
sapientiae  et  scientiae  absconditi,  qui  nulli  aperiuntur,  si  tibi 
per  maternam  carnem  traiectum  cibum,  id  est  per  apostolica 
et  prophetica  ubera  lactis  alimenta  contempserit  et  tamquam 
i5  infantilem  uictum  quasi  praegrandi  aetate  fastidiens  prius  in 
uenena  haereticorum  quam  in  sapientiae  cibum,  cui  se  idoneum 
temere  arbitratur,  inruerit.  non  ergo  quod  dicimus  necessariam 
simplicem  fidem,  contrarium  est  ei,  quod  dicimus,  ut  prophetis 
credatur;  magis  enim  ad  hoc  pertinet,  ut  prophetis  credatur, 
20  priusquam  purgata  et  roborata  mente  possit  intellegi,  qui  per 
prophetas  sic  loquebatur. 

47.  At  enim  si  Christum  prophetauerunt,  non  digne  neque 
congruenter  sua  prophetatione  uixerunt.  unde  hoc  scitis?  an 
quid  sit  uel  bene  uel  male  uiuere,  iudicare  uos  potestis, 
25  quorum  iustitia  est  potius  succurrendum  esse  meloni  non 
sentienti,  ut  eum  uos  manducetis,  quam  mendico  esurienti 
ut  manducandum  aliquid  detis?  catholicis  autem  paruulis. 
antequam  sciant,  quae  sit  animae  humanae  perfecta  iustitia, 

2 Es.  7,  9 5 cf.  Ephes.  3,  19  10  cf.  I Cor.  1,  25  12  cf. 

Coi.  2,  3 

et  quantum  intersit  inter  ipsam,  cui  suspiratur,  et  istam,  qua 
hic  uiuitur.  sufficit  de  illis  uiris  hoc  existimare,  quod  com- 
mendat apostolicae  doctrinae  sanitas,  quia  iustus  ex  fide 
uiuit.  credidit  autem  Abraham  deo  et  deputatum  est 
ei  ad  iustitiam.  praeuidens  enim  scriptura,  quia  ex  5 
fide  iustificat  gentes  deus,  praenuntiauit  Abrahae  di- 
cens quia  in  semine  tuo  benedicentur  omnes  gentes, 
apostoli  uerba  sunt,  ad  cuius  tam  claram  tamque  omnibus 
notissimam  uocem.  si  a uestris  fallacissimis  somniis  euigila- 
retis.  sequeremini  uestigia  patris  nostri  Abraham  et  in  eius  10 
semine  benediceremini  cum  omnibus  gentibus,  ipse  enim 
accepit,  sicut  dicit  apostolus,  signum  circumcisionis 
signaculum  iustitiae  fidei,  quae  est  in  praeputio,  ut 
sit  pater  omnium  credentium  per  praeputium,  ut  de- 
putetur et  illis  ad  iustitiam;  ut  sit  pater  circum-  15 
cisionis  his,  qui  non  solum  ex  circumcisione  sunt, 
sed  et  his.  qui  sequuntur  uestigia,  quae  est  in  prae- 
putio fidei  patris  nostri  Abraham.  cuius  ergo  iustitia 
fidei  nobis  ad  exemplum  imitanda  proposita  est,  ut  et  nos 
iustificati  ex  fide  pacem  habeamus  ad  deum,  intellegere  debe-  20 
mus.  quemadmodum  uixerit,  non  reprehendere,  ne  ante  per 
abortum  labamur  ex  utero  matris  ecclesiae,  quam  per  stabilem 
conceptum  formati  perfectique  nascamur. 

48.  Hoc  Fausto  pro  moribus  patriarcharum  et  prophetarum 
ex  uoce  paruulorum  nostrorum  breuiter  responderim;  inter  25 
quos  et  me  ipsum  deputauerim.  dum  tamen  non  reprehendam 
uitam  sanctorum  antiquorum,  etiam  si  non  intellegam,  quam 
mystice  uixerint.  quorum  uitam  nobis  laudabiliter  apostoli 

3 Rom.  1,  17  4 Gal.  3,  6 . 8 11  Rom.  4.  11  sq. 

euangelio  suo  praedicarunt,  sicut  illi  sua  prophetia  futuros 
apostolos  praedixerunt,  ut  clament  ad  se  inuicem  duo  testa- 
menta, sicut  duo  seraphim:  sanctus,  sanctus,  sanctus  do- 
minus deus  sabaoth.  cum  uero  coeperit  Faustus  patriarchas 
et  prophetas  non  generali  atque  indefinita  reprehensione,  sicut 
hic  fecit,  sed  proprie  facta  eorum  commemorando  criminari, 
adiuuabit  me  dominus  deus  eorum,  qui  est  etiam  noster,  ut 
ad  singula  congruenter  apteque  respondeam,  nunc  uero  illos 
homines  Faustus  Manichaeus  uituperat.  Paulus  autem  apostolus 
10  laudat ; eligat  quisque,  cui  credat. 


LIBER  TERTIUS  DECIMUS. 

1.  FAUSTUS  dixit:  Quomodo  Christum  colitis  prophetas 
repudiantes,  quorum  ex  .praesagiis  accipitur  fuisse  uenturus  ? 
Christum  quidem  nostrum,  id  est  filium  dei  Hebraeorum  ali- 
is quos  adnuntiasse  prophetas  nescio  an  probare  quis  possit, 
cum  res  coeperit  examinari,  uerumtamen  etiam  si  hoc  ita  se 
habeat,  quid  ad  nos  ? illos  manet  haec  reprehensio,  qui  ex 
iudaismo  forte  ad  christianismum  conuersi  sub  testimonis,  ut 
perhibes,  prophetarum  postea  neglexerint  eos  ut  beneficiorum 
20  ingrati,  porro  autem  nos  natura  gentiles  sumus,  id  est.  quod 
Paulus  praeputium  uocat,  sub  alia  nati  lege  et  praefatoribus 
aliis,  quos  gentilitas  uates  appellat,  atque  ex  his  postea  sumus 
ad  christianismum  conuersi,  non  ante  effecti  Iudaei,  ut  merito 
Hebraicorum  prophetarum  sequeremur  fidem  euntes  ad  chri- 
25  stianismum.  sed  sola  exciti  fama  et  uirtutum  opinione  atque 

3 Es.  fi.  3 21  cf.  Ephes.  2,  11 

sapientia  liberatoris  nostri  Iesu.  unde  si  mihi  adhuc  n paterna 
religione  moranti  praedicator  adueniens  Christum  uellet  ex 
prophetis  insinuare,  hunc  ego  protinus  dementem  putarem, 
qui  gentili  mihi  et  longe  alterius  religionis  homini  de  magis 
dubiis  dubia  conaretur  astruere,  quid  ergo  opus  erat,  nisi  ut 
ante  prophetis  mihi  credendum  esse  persuaderet  et  tunc  per 
prophetas  Christo  ? quod  ipsum  ut  fieret,  opus  item  erat  aliis 
prophetis,  qui  pro  istis  facerent  fidem,  quapropter  si  tu  Christum 
per  prophetas  accipiendum  putas,  prophetas  per  quem  accipies  ? 
an  dicturus  eris  „per  Christum  uicissim,"  id  est  ut  alter 
alterum  commendet,  Christus  prophetas  et  prophetae  Christum? 
sed  paganus  utriusque  eorum  condicione  liber  nec  prophetis 
de  Christo  dicentibus  crederet  nec  Christo  de  prophetis,  ita 
totum  nulli  alii  quam  suae  fidei  debet,  quicumque  fit  ex  gen- 
tibus Christianus,  atque  ut  exemplo  fiat  id,  quod  dicimus, 
apertius,  ponamus  aliquem  nunc  a nobis  catechizari  gentilem, 
cui  adsidentes  dicamus:  „ crede  Christo,  quia  deus  est,"  ille 
uero  „unde  hoc  mihi  probatis  " dicat,  et  nos  respondentes 
dicamus  .ex  prophetis’,  rursum  illo  quaerente  „ quibus  pro- 
phetis" ? nos  respondeamus  Hebraeis,  atque  ille  subridens 
dicat : sed  his  ego  minime  credo,  nos  autem  respondeamus : 
quid?  quod  eos  Christus  confirmat,  idem  uero  multo  magis 
ridens  dicat : quid  ? quod  ego  nec  ipsi  credo,  quid  fiet  his 
ita  transactis  ? nonne  haerebimus  et  ille  risis  nobis  tamquam 
inprudentibus  remeabit  ad  sua?  ita  nihil,  ut  dixi,  ecclesiae 
Christianae  Hebraeorum  testimonia  conferunt , quae  magis 
constet  ex  gentibus  quam  ex  Judaeis,  sane  si  sunt  aliqua,  ut 
fama  est.  Sibyllae  de  Christo  praesagia  aut  Hermetis,  quem 

3 ego]  ergo  SG  4 et  om.  b 9 accipies  (e  ex  a corr.)  C accipias  b 

dicunt  Trismegistum,  aut  Orphei  aliorumque  in  gentilitate 
uatum,  haec  nos  aliquanto  ad  fidem  iuuare  poterunt,  qui  ex 
gentibus  efficimur  christiani ; Hebraeorum  uero  testimonia 
nobis,  etiamsi  sint  uera,  ante  fidem  inutilia  sunt,  post  fidem 
5 superuacua,  quia  ante  quidem  eis  credere  non  poteramus, 
nunc  uero  ex  superfluo  credimus. 

2.  AUGUSTINUS  respondit:  Prosit  nobis  hoc  loco  ad  breui- 
tatem  respondendi  superior  tam  prolixa  responsio,  puto  enim 
iam  qui  illam  legerit,  ridet  istum  talia  delirantem  et  adhuc 

io  dicentem  Christum  filium  dei  Hebraeos  non  praenuntiasse 
prophetas : in  qua  sola  gente  nomen  ipsum,  quod  dicitur 
Christus,  et  in  rege  et  in  sacerdote  sacratissimum  fuit  nec 
inde  sublatum,  antequam  ipse  uenisset,  qui  in  illis  figurabatur, 
respondeant  autem  ipsi,  Christi  nomen  unde  didicerint,  si  a 
io  Manichaeo.  quaero  ipsi  Manichaeo  quomodo  crediderint,  ut 
alios  taceam,  homines  Afri  homini  Persae,  cum  Faustus  repre- 
hendat Romanos  et  Graecos  uel  alias  gentes,  si  Hebraeis 
prophetis  tamquam  alienigenis  $e  Christo  crediderint,  dicatque 
illis  adcommodatiora  esse  uaticinia  Sibyllae  et  Orphei  uel  si 
2o  qua  forte  alia  sunt  uatum  gentilium,  ut  credatur  in  Christum, 
nec  adtendat  in  nullis  ecclesiis  illa  recitari,  cum  Hebraei 
prophetae  in  omnibus  gentibus  clareant  atque  ad  Christianam 
salutem  tanta  fidelium  examina  adducant,  dicere  autem  non 
esse  aptam  gentibus  Hebraeam  prophetiam,  ut  credant  in 
25  Christum,  cum  uideat  omnes  gentes  per  Hebraeam  prophetiam 
credere  in  Christum,  ridicula  insania  est. 

3.  Displicet  uobis  talis  Christus,  qualis  per  Hebraeos  prae- 

12  cf.  Ex,  29;  I Reg.  10.  1 ; Ex.  19  18  cf.  Dan.  11,  24 

nuntiatus  est ; et  tamen  omnes  populi  gentium,  apud  quos 
Hebraeam  prophetiam  nullum  pondus  auctoritatis  habere  arbi- 
tramini , in  talem  Christum  credunt , qualis  per  Hebraeos 
praenuntiatus  est,  accipiendo  scilicet  euangelium,  quod  deus 
ante  promiserat,  sicut  apostolus  commemorat,  per  pro- 
phetas suos  in  scripturis  sanctis  de  filio  suo,  qui 
factus  est  ei  ex  semine  Dauid  secundum  carnem,  unde 
propheta  Esaias  dicit:  erit  radix  Iesse,  qui  exsurget 
regnare  in  gentibus;  in  eum  gentes  sperabunt,  et: 
ecce  uirgo  concipiet  et  pariet  filium,  et  uocabunt 
nomen  eius  Emmanuhel.  quod  interpretatur:  nobis- 
cum  deus,  ne  putent  isti  hominem  tantummodo  Christum 
ab  Hebraeis  prophetis  praenuntiatum ; hoc  enim  uidetur  teti- 
gisse Faustus,  cum  ait  Christum  quidem  nostrum  filium  dei, 
quasi  Hebraei  Christum  suum  non  filium  dei  dicerent,  ecce 
nos  ostendimus  deum  Christum  uirginis  filium  ex  Hebraea 
prophetia,  nam  utique  et  Iudaei  carnales  ne  hoc  solum  pu- 
tarent esse  Christum,  quod  propter  nos  factus  est  homo  ex 
semine  Dauid,  admonet  eos  ipse  dominus  ex  prophetia  eiusdem 
Dauid  quaerens  ab  eis.  quid  eis  uideretur  de  Christo,  cuius 
eum  esse  dicerent  filium,  qui  cum  respondissent:  Dauid,  ne 
hoc  solum,  ut  dixi,  putaretur  et  non  respicerent  ad  Emma- 
nuhel, quod  est  interpretatum  „nobiscum  deus,“  et:  quomodo, 
inquit,  ipse  Dauid  in  spiritu  dicit  eum  dominum:  dixit  do- 
minus domino  meo, sedead dexteram  meam,  donec  ponam 
inimicos  tuos  scabellum  pedum  tuorum?  ecce, inquam,  nos 
ostendimus  Hebraea  prophetia  Christum  deum;  uos  ostendite 
aliquam  prophetiam  uestram.  unde  nomen  Christi  didiceritis. 

4 Rom.  1,  2 . 4 8 Es.  11,  10  10  Es.  7.  14  11  Matth.  1.  23 

4.  Manichaeus  enim  uester  non  fuit  propheta  uenturi  Christi; 
apostolum  quippe  eius  se  dicit  inpudentissima  quidem  fallacia ; 
nam  constat  non  solum  post  Tertullianum,  uerum  etiam  post 
Cyprianum  hanc  haeresim  exortam,  omnes  tamen  eius  epistulae 
5 ita  exordiuntur:  Manichaeus  apostolus  Iesu  Christi,  huic 
uos  de  Christo  quare  credidistis  ? quemnam  testem  uobis  sui 
apostolatus  adduxit?  nomenque  ipsum  Christi,  quod  non  scimus 
nisi  in  regno  Iudaeorum  in  sacerdotibus  et  regibus  institutum, 
ut  non  solum  ille  aut  ille  homo,  sed  uniuersa  ipsa  gens 
io  totumque  regnum  propheta  fieret  Christi  christianique  regni, 
cur  iste  inuasit,  cur  usurpauit.  qui  prophetis  Hebraeis  uos 
uetat  credere,  ut  uos  falsi  Christi  fallaces  discipulos  falsus 
et  fallax  apostolus  faciat?  postremo  ne  diceretur  ei  „ mentiris.44 
protulerit  uobis  aliquos  et  prophetas  secundum  adsertionem 
15  suam  Christum  praenuntiantes,  quid  facietis  ei.  qualem  Faustus 
catechizandum  sub  exemplo  proposuit,  qui  neque  ipsis  neque 
illi  credere  uoluerit?  an  apostolos  nostros  pro  se  testes  uo- 
cabit?  non,  opinor,  homines  producet,  sed  libros  aperiet: 
quos  non  pro  se,  sed  contra  se  apertos  reperiet.  ibi  enim 
20  Christum  natum  ex  Maria  uirgine.  ibi  filium  dei  factum  ex 
semine  Dauid  secundum  carnem  legimus  et  docemus,  quod 
si  eos  infalsatos  dixerit,  ipse  testium  suorum  fidem  obpu- 
gnabit;  si  autem  alios,  quos  dicat  apostolorum  nostrorum, 
codices  protulerit,  quomodo  eis  ipse  auctoritatem  dabit,  quam 
25  per  ecclesias  Christi  ab  ipsis  apostolis  constitutas  non  accepit, 
ut  inde  ad  posteros  firmata  commendatione  transcurreret? 
quomodo  ille,  cui  non  credo,  profert  mihi  scripturas,  quibus 

21  cf.  Matth.  1,  22  sqq.  ; Luc.  2,  7;  Kom.  1,  3 

de  illo  credam,  et  eis  ipse  conatur  dare  auctoritatem,  cum 
ego  ipsi  non  credam  ? 

5.  Si  autem  famae  de  Christo  credidistis  — hoc  enim  et 
Faustus  magnis  angustiis  coartatus  transeunter  adtigit,  ne 
scilicet  aut  eos  libros  proferre  cogeretur,  quorum  auctoritas  5- 
nulla  est,  aut  ad  eos  ligaretur,  quorum  auctoritas  ei  contraria 
est  — ergo  si  de  Christo  famae  credidistis,  uidete  utrum 
idonea  testis  sit,  diligenter  considerate,  quo  uos  praecipitetis, 
mala  enim  multa  de  uobis  fama  disseminat,  cui  credi  non 
uultis.  quae  igitur  ratio  est  hanc  de  Christo  uelle  ueracem,  io* 
quam  de  uobis  uultis  esse  mendacem?  quid?  quod  etiam 
famae  Christi  contradicitis,  ea  quippe  clarior,  ea  praepollentior, 
aures  et  mentes  et  linguas  omnium  gentium  tenet,  quae  Christo 
ex  semine  Dauid  secundum  scripturas  Hebraeas  disseminato 
inplet,  quod  ibi  scriptum  est  promissum  Abrahae  et  Isaac  et 
Iacob.  in  semine  tuo  benedicentur  omnes  gentes,  quid 
ergo  respondetis,  cuinam  de  Christo  credideritis,  quibus  testes 
alienigenae  non  placent?  nostrorum  porro  librorum  auctoritas 
tot  gentium  consensione  per  successiones  apostolorum,  episco- 
porum conciliorumque  roborata  uobis  aduersa  est;  uestrorum  20 
autem  nulla  est.  quia  et  a tam  paucis  profertur  et  ab  eis, 
qui  deum  et  Christum  mendacem  colunt,  unde  contra  eorum 
mendacem  doctrinam  fit,  nisi  et  ipsi  tamquam  imitatores  dei 
et  Christi  sui  mendaces  habeantur,  fama  uero  etiam  ipsa  con- 
sulta et  uos  pessimos  iactat  et  Christum  ex  semine  Dauid  25 
contra  uos  praedicare  non  cessat,  uocem  patris  de  caelo  non 
audistis,  opera  Christi,  quibus  de  se  ipso  testificabatur,  non 
uidistis ; codices,  in  quibus  haec  scripta  sunt,  ut  specie  chri- 

16  Gen.  22,  18;  26,  4;  28,  14  27  cf.  Matth.  8,  17;  17,  5 

stiana  fallatis,  uelut  accipitis ; ne  tamen  contra  uos  legantur, 
infalsatos  dicitis,  profertis  inde  Christum  dicentem:  si  mihi 
non  creditis,  operibus  credite,  et:  ego  sum,  qui  testi- 
monium perhibeo  de  me,  et  testimonium  perhibet  de 
5 me,  qui  me  misit  pater,  et  non  uultis  contra  uos  inde 
proferri:  scrutamini  scripturas,  in  quibus  putatis  uos 
uitam  aeternam  habere,  ipsae  testimonium  perhibent 
de  me,  et:  si  crederetis  Moysi,  crederetis  et  mihi: 
de  me  enim  ille  scripsit,  et:  habent  ibi  Moysen  et 
io  prophetas,  audiant  eos,  et:  si  Moysen  et  prophetas 
non  audiunt,  nec  si  quis  a mortuis  resurrexerit,  cre- 
dent ei!  unde  huc  existis?  unde  confiditis?  scripturas  tanta 
auctoritate  firmatas  commendatasque  respuitis,  miracula  non 
facitis : quae  si  faceretis,  etiam  ipsa  in  uobis  caueremus  prae- 
15  instruente  nos  domino  et  dicente:  exurgent  multi  pseudo- 
christi  et  pseudoprophetae  et  facient  signa  et  prodigia 
multa,  ut  fallant,  si  fieri  potest,  etiam  electos;  ecce 
praedixi  uobis.  usque  adeo  nihil  credi  uoluit  aduersus  con- 
firmatam scripturarum  auctoritatem,  quae  fidem  suam  rebus 
20  ipsis  probat,  quae  per  temporum  successiones  haec  inpleri  et 
effici  ostendit,  quae  tanto  antequam  fierent,  praenuntiauit. 

6.  Restat,  ut  rationem  uos  exhibere  dicatis,  tam  certam  et 
inuictam,  ut  per  se  ipsam  declarata  ueritate  nullam  testis 
auctoritatem,  nullam  miraculi  ueritatem  requirat,  quid  dicitis  ? 
25  quid  profertis?  quam  rationem,  quam  ueritatem?  fabula  illa 
est  longa  et  uana,  puerile  ludibrium  et  muliebre  auocamentum 

2 Ioh.  10,  88  3 loh.  8,  18  6 Ioh.  5,  39  . 46  10  Lue.  16, 

29  sqq.  15  Matth.  24,  24  sq. 

et  aniculare  deliramentum  continens  initium  truncum  et  me- 
dium putridum  et  finem  ruinosum,  cum  enim  uobis  ex  eius 
initio  dictum  fuerit:  inmortali,  inuisibili.  incorruptibili  deo 
quid  factura  erat  gens  tenebrarum,  si  cum  ea  pugnare  no- 
luisset? et  de  medio  eius:  quomodo  est  incorruptibilis  et  in-  5 
contaminabilis  deus,  cuius  membra  in  pomis  et  oleribus 
manducando  et  digerendo  conteritis,  ut  purgetis?  et  de  fine 
eius : quid  fecit  anima  misera,  ut  in  globo  tenebrarum  per 
petuo  uinculo  puniatur,  quae  non  suo  uitio.  sed  alieno  macu- 
lata deo  suo  deficiente  mundari  non  potuit,  quo  mittente 
polluta  est?  haesitantibus  uobis  et  quid  respondeatis  non 
inuenientibus  conspiciuntur  tam  multi  et  tam  grandes  et  tam 
pretiosi  codices  uestri  et  multum  dolentur  labores  antiqua- 
riorum et  saccelli  miserorum  et  panis  deceptorum,  si  ergo 
nec  scripturarum  auctoritatis  antiquitas  nec  miraculorum  po-  15 
testas  nec  morum  sanitas  nec  rationis  ueritas  uos  adserit. 
abite  confusi  et  redite  confessi  ipsum  esse  Christum  omnium 
in  se  credentium  saluatorem : cuius  nomen  et  cuius  ecclesiam 
ita  exhibent  praesentia  tempora,  sicut  praeterita  nuntiarunt, 
non  per  quemlibet  de  cauernosis  latebris  procedentem,  sed  ^ 
quadam  gente  et  quodam  regno  ad  hoc  propagato  et  instituto, 
ut  ibi  de  illo  cuncta  figuris  praenotarentur,  quae  nunc  ex- 
pressa rebus  agnoscerentur,  et  ibi  per  prophetas  praedicta 
scriberentur,  quae  nunc  per  apostolos  praedicata  praestarentur  ? 

7.  Proinde  constituite  nobis  aliquem  catechizandum  gentilem. 
in  quo  Paustus  defecisse  nos  risit,  ubi  non  ridendus,  sed 
plangendus  ipse  defecit,  si  enim  dixerimus  homini  gentili : 
crede  Christo,  quia  deus  est.  et  responderit:  unde  credo? 

1 anicule  C 4 uoluisset  (u  s.  n a m.  1)  C 6 holeribus  CS 

9 uitio  (o  supra  a m.  1)  L sed]  s ;**  (et  er,;  add.  m.  2)  L 10  defitiente  C 

11  hesitantibus  C 12  conspitiuntur  C grande  L 1 11 et  in  ras.  L 

ut  SG  18  praetiosi  L ut  multum  S 14  saccelli  ( pr . c s.  h)  L 
sacelli  C 17  xpm  (m  corr.  ex  s)  S xps  G 20  lateribris  C 22  ut] 

prolataque  auctoritate  prophetarum  eis  se  non  credere  dixerit, 
quod  illi  Hebraei  sint,  ipse  paganus : ostendimus  fidem  pro- 
phetarum ex  his,  quae  uentura  cecinerunt  et  uenisse  cernuntur, 
credo  enim,  quod  eum  non  lateret,  quantas  a regibus  huius 
s saeculi  persecutiones  prius  pertulerit  Christiana  religio ; aut  si 
lateret,  per  ipsam  historiam  gentium  et  imperiales  leges  litteris 
memoriaeque  mandatas  ei  facile  probaretur,  quod  cum  tanto 
ante  praedictum  ex  propheta  cognosceret  dicente:  utquid 
fremuerunt  gentes  et  populi  meditati  sunt  inania? 
10  astiterunt  reges  terrae  et  principes  conuenerunt  in 
unum  aduersus  dominum  et  aduersum  Christum  eius  — 
quae  non  de  ipso  Dauid  fuisse  dicta  in  eodem  ipso  psalmo 
facile  adparet;  ibi  enim  dicitur  etiam  illud,  quod  homines 
quamlibet  pertinacissimos  ipsa  rerum  manifestatione  confundit: 
15  dominus  dixit  ad  me:  filius  meus  es  tu,  ego  hodie 
genui  te;  postula  a me  et  dabo  tibi  gentes  hereditatem 
tuam  et  possessionem  tuam  terminos  terrae:  quod  genti 
Iudaeorum , in  qua  regnauit  Dauid , non  esse  concessum, 
Christi  autem  nomine  longe  lateque  omnes  gentes  occupante 
20  nemo  dubitat  esse  conpletum  — credo,  moueretur,  cum  hinc  et 
alia  multa  ex  prophetis  audiret,  quae  nunc  persequi  longum 
est.  uideret  etiam  ipsos  reges  terrae  Christi  imperio  iam 
salubriter  subiugatos  omnesque  gentes  eidem  seruientes  et 
legeretur  ei  de  psalmo  tanto  ante  praedictum:  adorabunt* 
25  eum  omnes  reges,  terrae,  omnes  gentes  seruient  ei 
totumque  psalmum  ipsum,  qui  figurate  tamquam  in  Salomonem 
dicitur,  si  legere  uellet,  inueniret  Christum  uere  regem  paci- 


8 Ps.  2,  1 sqq.  24  Ps.  71,  11 

ficum  — hoc  enim  Salomonis  nomen  interpretatur  — in  quo 
cognosceret  conpleta  omnia,  quae  ibi  dicuntur,  longe  remotis- 
sima ab  illo  homine  Salomone  rege  Israhel.  illum  itidem 
psalmum,  ubi  deus  unctus  a deo  dicitur  et  utique  Christus 
ipsa  unctione  declaratur  idem  que  Christus  deus  apertissime 
ostenditur,  cum  deus  unctus  insinuatur,  si  considerare  uellet, 
quae  ibi  de  Christo,  quae  de  ipsa  ecclesia  dicta  sunt,  quae 
ibi  quidem  praedicta  legeret,  in  orbe  autem  terrarum  inpleta 
conspiceret,  uideret  quoque  ipsa  simulacra  gentium  per  Christi 
nomen  sic  perire  de  orbe  terrarum  idque  ipsum  a prophetis  10 
praedictum  esse  disceret,  audiret  Hieremiam  dicentem:  sic 
dicetis  illis:  dii,  qui  caelum  et  terram  non  fecerunt, 
pereant  a terra  et  de  sub  caelo,  item  alio  loco  cum 
eundem  prophetam  dicentem  audiret:  domine,  fortitudo 
mea  et  adiutorium  meum  et  refugium  meum  in  die  15. 
malorum,  ad  te  gentes  uenient  ab  extremo  terrae  et 
dicent:  quam  falsa  possederunt  patres  nostri  simul- 
acra, et  non  est  in  eis  utilitas!  sic  faciet  homo  deos 
et  ipsi  non  sunt  dii.  propterea  ecce  ego  ostendam 
illis  in  tempore  illo;  manum  meam  ostendam  illis  et  20 
scient  uirtutem  meam,  quoniam  ego  dominus,  haec 
audiens  de  scriptura  prophetica  et  cernens  in  uniuersa  terra 
quid  dicam,  quemadmodum  moueretur  ad  fidem,  quando  et 
hoc  rebus  ipsis  probamus,  cum  per  prophetiam  ante  tempora 
conscriptam  et  his  temporibus  inpletam  corda  fidelium  sic  25 
firmari  cognoscimus  ? 

8.  Iam  uero  ne  hominem,  sicut  magni  quidam  homines 
fuerunt,  Christum  putaret,  idem  propheta  hoc  illi  de  cogita- 

6 cf.  Ps.  44,  8 11  Hierem.  10,  11  14  Hierem.  16,  19  sqq. 

1 in  quo]  homo  S 1 6 conderare  L{  7 ecclesia  C quae  ( exp . m. 

tione  excuteret,  ibi  enim  sequitur  et  dicit:  maledictus 
homo,  qui  spem  habet  in  homine  et  firmat  carnem 
brachii  sui  et  a domino  discedit  cor  eius;  et  erit 
sicut  tamarix,  quae  in  deserto  est;  non  uidebit,  cum 
5 uenient  bona,  et  habitabit  inter  iniquos  in  terra  de- 
serta, in  terra  salsa,  quae  non  inhabitabitur  et:  bene- 
dictus homo,  qui  confidit  in  domino,  et  erit  dominus 
spes  eius,  eritque  tamquam  lignum  fructiferum  secus 
aquam,  et  in  humore  mittet  radices  suas;  non  timebit 
10  cum  uenerit  aestus,  et  erunt  in  eo  propagines  nemo- 
rosae; in  anno  siccitatis  non  timebit  et  non  deficiet 
faciendo  fructum,  hic  certe  cum  maledictum  diceret  eum, 
qui  spem  ponit  in  homine,  eamque  maledictionem  propheticis 
similitudinibus  explicaret,  et  benedictum,  qui  in  domino  con- 
is fideret  eamque  benedictionem  congruis  itidem  similitudinibus 
texeret:  turbaretur  fortasse  ille,  quomodo  ei.  ne  spem  suam 
in  homine  poneret,  deum  Christum  adnuntiaremus’  et  rursum 
eum  non  ex  propria  natura,  sed  ex  nostra  mortalitate  suscepta 
hominem  diceremus,  sic  enim  quidam  deum  credendo  Christum 
20  et  hominem  negando  errauerunt;  et  rursus  quidam  hominem 
putando  et  deum  negando  aut  contempserunt  aut  in  homine 
spem  suam  ponentes  in  illud  maledictum  inciderunt,  hic  ergo 
iste  gentilis  si  turbaretur,  et  diceret  contra  fidem  nostram 
istum  prophetam  locutum  fuisse,  quia  nos  secundum  aposto- 
25  licam  doctrinam  non  tantummodo  deum  Christum  diceremus, 
ut  in  eo  spes  securissime  ponatur,  sed  etiam  mediatorem  dei 
et  hominum  hominem  Iesum  Christum,  istum  autem  deum 

1 Hierem.  17,  5 sqq.  27  cf.  I Tim.  2,  5 

tantum  dixisse,  de  natura  uero  humana  nullam  fecisse  men- 
tionem : ibidem  eiusdem  prophetae  uocem  audiret  se  ad- 
monentis et  corrigentis:  graue  cor  per  omnia,  et  homo 
est,  et  quis  agnoscet  eum?  ideo  quippe  homo,  ut  graues 
corde  per  formam  serui  ex  fide  sanarentur  et  eum  agnoscerent 
deum,  qui  propter  eos  factus  est  homo,  ne  in  homine  spes 
eorum  esset,  sed  in  homine  deo.  et  tamen,  graue  cor  per 
omnia,  et  homo  est  formam  serui  accipiens,  et  quis 
agnoscit  eum?  qui  cum  in  forma  dei  esset,  non  rapi- 
nam arbitratus  est  esse  aequalis  deo.  et  homo  est, 
quia  uerbum  caro  factum  est  et  habitauit  in  nobis, 
et  quis  agnoscit  eum?  quia  in  principio  erat  uerbum 
et  uerbum  erat  apud  deum  et  deus  erat  uerbum.  et 
uere  graue  cor  per  omnia;  nam  et  in  discipulis  eius  ipsum 
graue  cor  fuit,  cum  eis  dicebat;  tanto  tempore  uobiscum 
sum  et  non  cognouistis  me?  quid  est  enim  „tanto  tem- 
pore uobiscum  sum“  nisi  quod  hic  dicitur:  et  homo  est? 
quid  est  autem  aliud  „et  non  cognouistis  me?“  nisi  quod 
hic  dicitur:  et  quis  agnoscit  eum?  quem,  nisi  eum,  qui 
dicit:  qui  me  uidit,  uidit  et  patrem?  ut  spes  nostra  non 
sit  in  homine  propter  illud  per  prophetam  edictum  male- 
dictum, sed  sit  in  homine  deo,  id  est  in  filio  dei  saluatore 
Iesu  Christo,  mediatore  dei  et  hominum ; et  quo  pater  maior 
est  propter  formam  serui,  et  qui  patri  aequalis  est  propter 
formam  dei. 

9.  Dicit  et  Esaias : humiliabitur  et  cadet  contumelia 
hominum  et  exaltabitur  dominus  solus  in  illa  die;  et 

3 Hier.  17,  5 sqq.  7 Phil.  2,  6 sq.  10  Ioh.  1,  14  . 1 
14  Ioh.  14,  9 26  Es.  2,  17  sqq. 

manibus  fabricata  omnia  abscondent  in  speluncis  et 
in  scissuris  petrarum  et  in  cauernis  terrae  a facie 
timoris  domini  et  a maiestate  uirtutis  eius,  cum 
surrexerit  confringere  terram,  illa  enim  die  proiciet 
5 homo  abominationes  aureas  et  argenteas,  quas  fece- 
runt, ut  adorarent  superuacanea  et  noxia,  et  forte  iste 
gentilis,  quem  catechizamus,  quem  dixit  Faustus  cum  risu 
dicturum:  „non  credo  prophetis  Hebraeis/  aliqua  manu 
fabricata  idola  abscondit  in  spelunca  aut  in  scissura  petrae 
10  aut  in  cauerna  terrae  aut  aliquem  amicum  suum  scit  hoc 
fecisse  aut  in  ciuitate  uel  in  fundo  suo  scit  factum  esse  a 
facie  timoris  domini,  qui  per  reges  terrae  secundum  eandem 
prophetiam  iam  sibi  seruientes  seque  adorantes  seuerissimis 
legibus  terram  confringit,  id  est  terreni  cordis  frangit  audaciam. 
15  quomodo  ergo  dicat  „non  credo  prophetis  Hebraeis/  cum  et 
in  se  ipso  conpletum  forte  cognoscat,  quod  olim  praedictum 
est  a prophetis  Hebraeis? 

10.  Magis  uerendum  erat,  ne  tanta  rerum  euidentia  circum- 
fusus fortasse  diceret,  posteaquam  ista  per  mundum  fieri 
20  coeperunt,  Christianos  has  litteras  conposuisse,  ut  ante  diui- 
nitus  praedicta  putarentur,  ne  quasi  temere  humanitus  facta 
contemnerentur,  hoc  uerendum  est.  nisi  esset  late  sparsus 
lateque  notus  populus  Iudaeorum,  Cain  .ille  signo  accepto, 
ne  ab  aliquo  interficiatur,  et  ille  Cham  seruus  fratrum  suorum 
25  portando  libros,  quibus  illi  erudiantur,  ipse  oneretur,  per 
eorum  quippe  codices  probamus  non  a nobis  tamquam  de 

23  cf.  Gen.  4,  15  24  cf.  Gen.  11.  25 

rerum  euentu  commonitis  ista  esse  conscripta,  sed  olim  in 
illo  regno  praedicta  atque  seruata,  nunc  autem  manifesta, ta 
et  inpleta:  in  quibus  et  ea,  quae  ibi  minus  perspicua  sunt, 
quia  in  figura  contingebant  illis;  scripta  sunt  autem 
propter  nos,  in  quos  finis  saeculorum  obuenit,  iam  5 
nunc  inlustrata  soluuntur,  et  quae  umbris  futurarum  adhuc 
rerum  opacabantur.  iam  factarum  luce  manifestantur. 

11.  Forte  etiam  hinc  se  diceret  permoueri,  quod  ipsi,  in 
quorum  libris  haec  inueniuntur  esse  praenuntiata,  quae  nunc 
cernuntur  inpleta,  non  nobiscum  tenent  eiusdem  euangelii  io 
societatem,  cum  uero  doceretur  etiam  hoc  ab  eisdem  pro- 
phetis esse  praedictum,  quantum  moueretur  ad  fidem,  quis- 
tam  demens  est,  ut  non  uideat?  quis  tam  inpudens,  ut  se 
uidere  dissimulet?  quis  enim  dubitet  hoc  de  Iudaeis  fuisse 
prophetatum,  cum  Esaias  dicat:  agnouit  bos  possessorem  15 
suum  et  asinus  praesepe  domini  sui;  Israhel  autem 
me  non  cognouit  et  populus  meus  me  non  intellexit 
aut  illud,  quod  apostolus  commemorat:  tota  die  expandi 
manus  meas  ad  populum  non  credentem  et  contra- 
dicentem et  maxime  illud:  dedit  illis  deus  spiritum  20 
conpunctionis,  oculos,  ut  non  uideant,  et  aures,  ut  non 
audiant  et  non  intellegant  et  multa  huiusmodi?  quodsi 
diceret:  quid  ergo  peccauerunt  Iudaei,  si  dfeus  illos  excae- 
cauit,  ne  agnoscerent  Christum?  quantum  possemus,  inbuendo 
rudi  homini  ostenderemus  ex  aliis  occultis  peccatis  deo  cognitis  25 
uenire  iustam  poenam  huius  caecitatis;  quod  non  solum  dixisse 


4 I Cor.  10,  11  15  Es.  1,  8 18  Rora.  10,  51;  Es.  65,  2 

20  Rom.  11,  8;  Es.  6,  10 

apostolum  de  quibusdam:  propter  hoc  tradidit  illos  deus 
in  concupiscentiam  cordis  eorum  uel  in  reprobum 
sensum,  ut  faciant,  quae  non  conueniunt,  uolentem 
ostendere  quaedam  peccata  manifesta  ex  poena  uenire  quo- 
5 rundam  occultorum,  sed  nec  ipsos  hoc  tacuisse  prophetas 
demonstraremus,  nam.  ne  pergam  longius,  idem  Hieremias 
eo  ipso  loco,  ubi  ait:  et  homo  est,  et  quis  agnoscit  eum? 
ne  quasi  hoc  ipso  excusati  essent  Iudaei,  quia  non  cogno- 
uerunt  — sienimcognouissent,  sicut  apostolus  dicit,  nu in- 
io quam  dominum  gloriae  crucifixissent  — sequitur  et 
ostendit  occulti  eorum  meriti  fuisse,  ut  non  cognoscerent, 
ait  enim:  ego  dominus  interrogans  corda  et  probans 
renes,  ut  dem  unicuique  secundum  uiam  eius  et  se- 
cundum fructum  studiorum  eius. 

15  12.  Porro  si  boc  gentilis  ille  moueretur,  cur  etiam  ipsi, 

qui  appellantur  Christiani,  in  multas  haereses  uariasque  di- 
scedunt. neque  hoc  a prophetis  Hebraeis  praetermissum  esse 
doceremus,  tamquam  enim  esset  consequens,  ut  Iudaeis  in 
sua  caecitate  demonstratis  hoc  illi  ueniret  in  mentem,  quod 
20  etiam  multi  sub  nomine  Christiano  ab  ipsa  christiana  societate 
deuiarent,  ipse  Hieremias  uelut  catechizandi  ordinem  nobis 
insinuans  continuo  subiecit:  clamauit  perdix,  congregauit, 
quae  non  peperit,  faciens  diuitias  suas  non  cum  iu- 
dicio.  perdix  enim,  nimis  contentiosum  animal,  notum  est, 
25  quanta  auiditate  ipsius  contentionis  currat  in  laqueum,  non 
enim  disputare  amant  haeretici,  sed  quoquo  modo  superare 

1 Rom.  1,  24  . 28  7 cf.  Hier.  17,  9 9 1 Cor.  2,  8 

1J  Hier.  17,  10 

1 illis  S'G  deus  om.  L 2 concupiscen//xiam  (d  er.  et  xia  in  ras.)  S 
concupiscendam  G 3 conueniant  C 4 pena  C quorum  SlG 
6 item  b 7 agnoscet  Cb  8 hoc  quasi  hoc  ipso  C 18  secvn- 
dum  (v  sup.  o a m.  1)  M 16  in]  ut  in  S hereses  LC 

18  enim  om.  SG  esse  LiMi  19  cecitate  C 21  caxacizandi  Ll 
catezizandi  $'2Z2  caxhezizandi  (h  s.  I.)  M catecizandi  CG  23  iudicio 
(io  er  oo  a m.  1)  C 25  quantu  S contionis  LlM  26  heretici  LC 
quo  L*M  superent  (ent  in  ras.)  M 

inpudentissima  peruicacia,  ut  congregent,  sicut  hic  dixit,  quae 
non  pepererunt.  Christianos  enim,  quos  maxime  Christi  nomine 
seducunt,  iam  per  ipsius  Christi  euangelium  natos  inueniunt 
et  faciunt  illos  diuitias  suas,  non  sane  cum  iudicio,  sed  cum 
temeritate  inconsiderata,  non  enim  intellegunt  ibi  esse  ueram  5 
et  salubrem  et  quodam  modo  germanam  atque  radicalem 
Christianam  societatem,  unde  istos  separauerunt,  quos  ad  suas 
diuitias  congregarunt,  et  quia  de  talibus  dicit  apostolus : 
sicut  enim  Iamnes  et  Mambres  restiterunt  Moysi,  sic 
et  isti  resistunt  ueritati,  homines  mente  corrupti,  10 
reprobi  circa  fidem;  sed  ultra  non  proficient;  de- 
mentia enim  eorum  manifesta  erit  omnibus,  sicut  et 
illorum  fuit,  sequitur  et  hic  propheta  et  dicit  de  perdice, 
qui  congregauit,  quae  non  peperit:  in  dimidio  dierum  eius 
derelinquent  eum  et  in  nouissimis  suis  erit  insipiens, 
id  est  qui  primo  tamquam  per  pollicitationem  et  ostentationem 
excellentis  sapientiae  seducebat,  erit  insipiens,  id  est  adpa- 
rebit  insipiens,  eis  quippe,  quibus  primo  sapiens  erat,  tunc 
erit  insipiens,  cum  adparebit,  quia  dementia  eius  nota  erit 
omnibus.  20 

13.  Et  tamquam  ille,  quem  catechizamus,  quaereret  et  di- 
ceret: quo  ergo  signo  manifesto  adhuc  paruulus  et  nondum 
ualens  liquidam  discernere  a tot  erroribus  ueritatem,  quo 
manifesto  indicio  tenebo  ecclesiam  Christi,  in  quem  iam  cre- 
dere tanta  rerum  antea  praedictarum  manifestatione  conpellor?  25 

9 II  Tim.  3,  8 sq. 

1 peruicatia  LlSlG  ut]  aut  SMG  dicit  S 2 pepererunt  (ait. 
r s.  I.  a m.  2)  G pepereunt  S{G 1 pariunt  S 2 4 illas  (a  corr.  ex  0)  S 

iuditio  C 6 et  ante  sal.  om.  C 7 quos  (s  sup.  d)  L 9 mambres 
(m  init,  in  ras .)  L 13  proph&a  Ll  et  (s.  I.  a m.  2)  L 14  quia  S 2 
15  derelinquunt  LSG  derelinquent  (en  in  ras.)  M 16  (et  17)  est 
(st  s.  I.  add.  m.  2)  L pollicitationem  (in  ras.)  L 17  apparebit 
(pare  in  ras.)  L 21  catezizamus  L2S2  cathezizamus  (z  corr.  ex  c)  M 
catecizamus  CLiS2G  quereret  C 22  manifesto  indicio  tenebo  ecctm  C 

23  discernere  (in  ras)  L a*+*erroribus  (tot.  er. ; m.  2 b sup.  a scr.)  L 

24  indicto  SG  aecclesiam  C ecclesiam  xpi  (in  ras.)  L 25  predictarum  L 

sequitur  idem  propheta  et  tamquam  motus  animi  eius  ordi- 
natissime excipiens  docet  eum  ecclesiam  Christi  ipsam  esse 
praedictam,  quae  omnibus  eminet  et  adparet.  ipsa  enim  est 
sedes  gloriae,  de  qua  dicit  apostolus : templum  dei  sanctum 
5 est,  quod  estis  uos.  unde  iste  dicit:  sedes  autem  gloriae 
exaltata  est,  sanctificatio  nostra,  propter  hos  enim  motus 
paruulorum,  qui  possunt  seduci  ab  hominibus,  manifestationem 
claritatis  ecclesiae  dominus  quoque  prouidens  ait:  non  potest 
ciuitas  abscondi  supra  montem  constituta,  quia  utique 
10  sedes  gloriae  exaltata  est,  sanctificatio  nostra,  ut  non 
audiantur  illi,  qui  ad  religionum  scissuras  traducunt  dicentes : 
ecce  hic  est  Christus,  ecce  illic,  partes  enim  ostendunt 
dicentes:  ecce  hic,  ecce  illic,  cum  illa  ciuitas  super  montem 
sit,  quem  montem,  nisi  eum.  qui  secundum  prophetiam  Dani- 
15  helis  ex  paruulo  lapide  creuit  et  factus  est  mons  magnus, 
ita  ut  inpleret  uniuersam  terram  ? nec  illi  audiantur,  qui  no- 
mine quasi  secretae  et  apocryphae  ueritatis  et  hominum  pauci- 
tatis dicunt:  ecce  in  cubiculis,  ecce  in  deserto,  quia 
non  potest  abscondi  ciuitas  super  montem  constituta, 
20  quia  sedes  gloriae  exaltata  est,  sanctificatio  nostra. 

14.  Cum  ergo  iste  gentilis  his  atque  huiusmodi  aliis  testi- 
moniis prophetarum  de  persecutione  regum  et  populorum, 
de  fide  regum  et  populorum,  de  abolitione  idolorum,  de 
caecitate  Iudaeorum,  de  probatione  codicum  ah  ipsis  custodi- 
25  torum,  de  amentia  haereticorum,  de  excellentia  sanctae  ecclesiae 

4 I Cor.  3,  17  5 Hier.  17,  10  sqq.  8 Matth.  5,.  14  16  cf. 

Dan.  2,  34  sq.  18  Matth.  24,  25  sq. 

1 eius  om.  SG  3 est  enim  SGMb  4 sedis  L'S'G  templum 
enim  b 7 admanifestatione  (d  s.  I.  et  ~ add.  m.  2)  L a manifestati- 
one Mb  manifestatione  SG  8 praeuidens  C dicit  b 9 constituta] 
posita  S 12  xps  (s.  I.  m.  2)  C partes — illic  {in  super,  marg.  m. 

2)  C 13  super]  per  SG  14  quem]  per  quem  S 2 15  paruo  C lapi, 
de  (m.  er.)  LSMG  17  secrete  b apocrifae  LSM  apocriphae  C 
apocryphe  b hominis  b 19  ciuitas  abscondi  C 20  sedis  Ll 
21  gentilis  iste  Gb  22  reg*um  (n  er.)  L 24  cecitate  C iude- 
orum  C 25  hereticorum  LC  ecclesiae  C 

uerorum  et  germanorum  Christianorum  ante  praedicta  nunc 
inpleta  conspiceret,  quid  inueniret  fide  dignius  quam  illos  pro- 
phetas, quibus  de  diuinitate  Christi  eligeret  credere?  etenim 
si  antequam  ista  fierent,  ingererem  gentili  prophetas  Hebraeos, 
quibus  ea  futura  crederet,  quae  facta  nondum  uideret,  merito 
fortasse  diceret : quid  mihi  est  cum  istis  prophetis,  quos  unde 
ueraces  probem,  non  mihi  ostenditur?  cum  uero  tam  magna 
et  tam  multa,  quae  praedixerunt,  iam  ad  effectum  manifesta- 
tionemque perducta  sunt,  plane  ille,  si  peruersus  esse  nollet, 
nec  ista  ullo  modo  contemneret,  quae  tanto  ante  et  tanto 
adparatu  praeuidenda  et  praenuntianda  commendari  meruerunt, 
nec  illos,  a quibus  praeuideri  et  praenuntiari  potuerunt,  nullis 
enim  prudentius  credimus  uel  de  praeteritis,  quae  olim  facta 
sunt,  uel  de  futuris,  quae  nondum  facta  sunt,  quam  eis,  qui 
nobis  fidem  uerborum  suorum  tam  multis  tamque  magnis, 
quae  ab  eis  praedicta  iam  facta  sunt,  probauerunt. 

15.  Sibylla  porro  uel  Sibyllae  et  Orpheus  et  nescio  quis 
Hermes  et  si  qui  alii  uates  uel  theologi  uel  sapientes  uel 
philosophi  gentium  de  filio  dei  aut  de  patre  deo  uera  prae- 
dixisse seu  dixisse  perhibentur , ualet  quidem  aliquid  ad 
paganorum  uanitatem  reuincendam,  non  tamen  ad  istorum 
auctoritatem  amplectendam , cum  illum  deum  nos  colere 
ostendimus,  de  quo  nec  illi  tacere  potuerunt,  qui  suos  con- 
gentiles populos  idola  et  daemonia  colenda  partim  docere 
ausi  sunt,  partim  prohibere  non  ausi  sunt,  at  illi  sancti 
auctores  nostri  eum  populum,  eam  rempublicam,  tale  regnum 
imperante  et  adiuuante  deo  propagauerunt  atque  rexerunt. 

1 uirorum  Lxb  predicta  C 4 hebreos  C 8 dixerunt  SMG 
iam  defectum  est  manifestationeque  perducta  sunt.  Plane  sqq.  b 
affectum  LG  9 sint  C 10  contempneret  (7L1  11  prenuntianda  C 

1*2  a (s.  I)  S 13  preteritis  C 14  uel — sunt  (in  marg  add.  m.  1 ) C 
15  tam]  in  tam  SGMb  16  predicta  C !7  sybylla  S sybilla  LCM 
sybillae  LCSG  orphe*usibT  18  thelogi  C 19  philosofi  SG  20  seu] 
aut  b perhibentur  (rhigentur  in  ras.)  L 22  nos  (s.  I.  a m.  2)  S 

ubi  sacrilegium  esset,  quod  istis  religio  fuit,  itaque  si  qui 
illic  in  cultum  simulacrorum  et  daemonum  laberentur,  aut 
poena  plectebantur  ipsis  suae  reipublicae  legibus  aut  liber- 
rimo tonitru  cohercebantur  propheticis  uocibus.  unus  enim  ab 
5 eis  colebatur  deus,  qui  fecit  caelum  et  terram,  prophetico 
sane  ritu,  hoc  est  significatiuo  futurorum,  qui  ritus  aboleretur, 
cum  illa  uenissent,  quae  per  eum  significabantur  esse  uen- 
tura,  quandoquidem  ipsum  regnum  magnus  quidam  propheta 
fuit,  ubi  rex  et  sacerdos  mystica  significatione  ungebantur; 
10  quod  non  ante  ipsis  quoque  Iudaeis  ignorantibus  ac  per  hoc 
inuitis  ablatum  est,  nisi  cum  uenisset  ille  gratia  spiritali 
unctus  deus  prae  participibus  suis,  ille  sanctus  sanctorum, 
idem  uerus  rex  consulendo  nobis  et  idem  uerus  sacerdos  se 
ipsum  offerendo  pro  nobis,  quamobrem  quantum  distat  de 
15  Christi  aduentu  inter  praedicationem  angelorum  et  confes- 
sionem daemoniorum,  tantum  inter  auctoritatem  prophetarum 
et  curiositatem  sacrilegorum. 

16.  His  et  talibus,  quae  nunc  breuiter  tangimus,  tunc  forte 
pro  necessitate  depellendi  ueternosi  erroris  aliquanto  latius 
20  disputatis  et  robore  uberioris  probationis  adsertis  ille  gentilis, 
quem  nobis  catechizandum  Faustus  proposuit , si  salutem 
suam  peccatis  suis  praeponeret,  profecto  moueretur  ad  fidem : 
qua  inbutus  et  in  ecclesiae  catholicae  gremio  fouendus  con- 
locatus  consequenter  etiam  moneretur , quos  mores  tenere 
25  deberet,  neque  perturbaretur  eorum  multitudine,  in  quibus  ea 
non  inueniret,  quae  obseruare  iuberetur,  quamuis  cum  eo 

9 cf.  Deut.  18,  15 ; Ps.  2,  6 ; 109,  4 ; I Reg.  10,  1 ; Ex.  29 
12  cf.  Dan.  9.  24  ; Ps.  44.  8 

2 demonum  C daemon*um  (i  er.  cet.  in  ras.  L 3 respublicae  L 

in  ras.)  LS2C  5 celum  C 6 aboletur  Lx  aboleret  b 7 evm  (v  ex 
a)  C 8 Magnus  quidem  b quidam  (e  in  a corr.  m.  1)  C 9 ungue- 

corporaliter  congregarentur  in  ecclesiam  et  eadem  sacramenta 
perciperent,  sciret  cum  paucis  hereditatem  dei,  cum  multis 
autem  signacula  eius  participanda:  cum  paucis  communicare 
sanctitatem  uitae  et  donum  caritatis  diffusae  in  cordibus 
nostris  per  spiritum  sanctum,  qui  datus  est  nobis,  ad  quem  & 
fontem  interiorem  nullus  alienus  accedit;  cum  multis  autem 
sanctitatem  sacramenti,  quod  qui  manducat  et  bibit  indigne 
iudicium  sibi  manducat  et  bibit;  qui  autem  manducare  con- 
temnit, non  habebit  in  se  uitam  et  ideo  non  perueniet  ad 
uitam  aeternam,  eosdemque  paucos  in  conparatione  multi-  n> 
tudinis  malorum  paucos  dici;  esse  autem  per  se  ipsos  con- 
sideratos in  magno  numero,  diffusos  toto  orbe  terrarum, 
crescentes  inter  zizania  et  cum  palea  usque  ad  diem  messis 
et  uentilationis.  hoc  in  euangelio  dictum  est,  hoc  a prophetis 
ante  praedictum,  ante  enim  praedictum  est:  sicut  lilium  15 
in  medio  spinarum,  ita  proxima  mea  in  medio  filiarum; 
ante  praedictum  est:  inhabitaui  cum  tabernaculis  Cedar; 
cum  his,  qui  oderant  pacem,  eram  pacificus;  ante 
praedictum  est:  signa  in  fronte  eos,  qui  gemunt  et 
maerent  ob  iniquitates  populi  mei,  quae  fiunt  in  20 
medio  eorum,  itaque  iste  gentilis,  quem  tali  adloquio  firma- 
remus, iam  factus  ciuis  sanctorum  et  domesticus  dei  nec 
iam  alienus  ab  Israhel,  sed  uerus  Israhelita,  in  quo  dolus 
non  esset,  disceret  etiam  ista  uerba  ex  corde  simplici  dicere 
quae  subsequenter  contexit  idem  ipse  Hieremias:  patientia  25 

:>  cf.  Rom.  5,  5 7 cf.  I Cor.  11,  20  9 cf.  Ioh.  6,  54  14  cf. 
Mattii.  13,  25  sq.j  8,  12  15  Cant.  2,  2 17  Ps.  119,  5 . 7 

19  Ezech.  9,  1 28  cf.  Ephes  2,  19  . 12  23  cf.  Ioh.  1,  47 

1 ecclesiam  C ecclesia  (m  er.)  L 4 diffusa  diffusaelll  C diffusae 
(se  ex  a m.  2)  Jj  5 nobis  om.  S 7 sacramenti*  (s  er.)  S sacramentis  G 

8 contempnit  CSL 1 9 habebit  (be  s.  I.  a m.  1)  L 10  uitam  aeternam  L 

Israhel,  domine;  uniuersi,  qui  te  dereliquerunt,  terre- 
antur. cum  enim  de  perdice  dixisset,  quae  clamat  et  con- 
gregat, quae  non  peperit,  commendauit  excellentiam  ciuitatis 
super  montem  positae , quae  abscondi  non  potest , ut  ab 
5 ecclesia  catholica  haereticum  hominem  non  separaret  dicens: 
sedes  autem  gloriae  exaltata  est.  sanctificatio  nostra, 
deinde,  quasi  ueniret  in  mentem:  quid  ergo  facimus  de  tam 
multis  malis,  qui  tanto  amplius  ubique  permixti  sunt,  quanto 
excellentior  est  Christi  gloria  in  unitate  omnium  gentium  ? 
io  subiecit  statim:  patientia  Israhel,  domine,  patienter  enim 
ferendum  est,  quod  ait:  sinite  utraque  crescere  usque 
ad  messem  nec  inpatientia  tolerandi  malos  relinquantur  boni, 
qui  proprie  sunt  corpus  Christi,  et  ideo  cum  ipsi  relinquuntur, 
ille  relinquitur,  unde  subiecit  atque  addidit:  uniuersi,  qui 
i5  te  derelinquunt,  terreantur;  confundantur  qui  reces- 
serunt in  terram,  terra  est  enim  homo  de  se  praesumens 
atque  alios,  ut  de  ipso  praesumatur,  inducens,  et  ideo  sequitur : 
euertentur.  quoniam  dereliquerunt  fontem  uitae,  do- 
minum. quid  enim  aliud  clamat  perdix,  nisi  apud  se  esse  et 
"20  a se  dari  fontem  uitae,  ad  quem  congregati  recedunt  a Christo 
Christi  promissione  decepti , cuius  nomine  iam  tenebantur 
inbuti?  non  enim  quos  peperit,  congregat,  sed  ut  congreget, 
quos  non  peperit,  dicit:  salus,  quam  Christus  promisit,  apud 
me  est;  ego  dabo,  sed  uide,  iste  quid  dicat:  sana  me,  do- 
.25  mine,  et  sanabor;  saluum  me  fac,  et  saluus  ero.  unde 
apostolus  dicit:  nemo  glorietur  in  homine,  et  iste  sub- 
iungit:  quoniam  gloriatio  mea  tu  es.  his  modis  nos 

11  Mattii.  13,  80  26  I Cor.  3,  21  27  Hier.  17,  13  sq. 

instruimus  hominem  ex  apostolica  proplieticaque  doctrina,  ut 
aedificetur  super  fundamenta  apostolorum  et  prophetarum. 

17.  Faustus  autem  quomodo  persuaderet  diuinitatem  Christi 
homini  gentili,  quem  constituit  dicentem  „nec  prophetis  credo 
de  Christo  nec  Christo  de  prophetis?"  an  Christo  crederet  de  5 
se  ipso  dicenti,  cui  non  crederet  de  aliis  testificanti?  uere 
ridiculum  est  hoc  putare,  quem  semel  enim  dignum  fide  non 
duceret,  aut  omnino  nihil  ei  crederet  aut  potius  pro  aliis 
quam  pro  se  ipso  testificanti  crederet,  hic  forte  Faustus  in- 
risus  Sibyllas  homini  legeret  et  Orpheum  et  ceteros  eiusmodi.  10 
si  quos  alios  gentilium  reperiret  de  Christo  aliquid  praenun- 
tiasse ? sed  non  faceret ; eos  quippe  sibi  incognitos  fassus 
est  dicens:  sane  si  sunt  aliqua,  ut  fama  est,  Sibyllae 
de  Christo  praesagia  aut  Hermetis,  quem  dicunt 
Trismegistum,  aut  Orphei  aliorumque  in  gentilitate  »5 
uatum.  horum  ergo  iste  litteras  nesciens,  quandoquidem  per 
famam  putat  esse  aliquos  tales,  non  eas  utique  legeret  illi 
dicenti  „nec  prophetis  credo  nec  Christo."  quid  igitur  faceret? 
an  proferret  Manichaeum  et  ex  illo  commendaret  Christum? 
numquam  hoc  fecerunt,  sed  potius  de  Christo,  cuius  iam  20 
nomen  ubique  dulciter  clarum  est.  Manichaeum  semper  com- 
mendare conati  sunt,  ut  hoc  meile  scilicet  uenenati  sui  po- 
culi labra  perungerent,  cum  enim  Christus  promiserit  suis 
missurum  se  paracletum,  id  est  consolatorem  uel  aduocatum, 
spiritum  ueritatis,  per  hanc  promissionis  occasionem  hunc  25 
paracletum  dicentes  esse  Manichaeum  uel  in  Manichaeo  sub- 

2 cf.  Ephes.  2,  20  25  cf.  Ioh.  14,  16 

repunt  in  hominum  mentes  ignorantes,  ille  a Christo  promissus 
quando  sit'  missus,  qui  autem  legerunt  canonicum  librum, 
qui  actus  apostolorum  inscribitur,  uident  illam  Christi  pro- 
fessionem illic  rursus  commemoratam  et  illic  manifestissime 
5 inpletam.  sed  modo  quaerimus,  unde  illi  gentili  fidem  faceret 
de  Christo,  puto  enim  neminem  esse  tam  caecum,  qui  uelit 
dicere : Manichaeo  credo,  cum  dicat,  Christo  non  credo, 
deinde  si  non  ridens,  saltem  stomachans  diceret:  itane  Per- 
sicis libris  me  iubes  credere,  qui  Hebraeis  me  dixisti  non 
10  credere  ? quomodo  ergo  capturus  es,  haeretice,  istum  homi- 
nem, nisi  iam  nomini  Christi  aliquo  modo  subditum  inueneris, 
ut  quia  ille  iam  Christo  credendum  esse  non  dubitat,  tam- 
quam melius  praedicanti  Christum  Manichaeo  deceptus  ad- 
quiescat?  ecce  est  ille  perdix  congregans,  quae  non  peperit. 
15  itane  eum  nondum  derelinquitis  uos,  quos  congregat,  et  non- 
dum uobis  adparet  insipiens,  qui  dicit  Hebraeorum  testimonia 
nobis,  etiamsi  uera  sint,  ante  fidem  inutilia  esse,  post  fidem 
superuacua. 

18.  Abiciant  ergo,  qui  crediderunt,  omnes  libros,  per  quos 
20  factum  est,  ut  crederent,  nam  si  hoc  uerum  est,  cur  uel 
ipsum  euangelium  Christi  a fidelibus  legatur,  non  uideo.  ante 
fidem  quippe  inutile  est,  quia  ille  gentilis,  quem  ridentem 
ridendus  uel  potius  flendus  Faustus  inducit,  non  credit  Christo; 
post  fidem  autem  superuacuum,  si  etiam  ueris  de  Christo 
25  praeconiis  iam  superfluo  creditur,  cum  in  eum  creditum  fuerit, 
hic  forte  dicetis : sed  euangelium  debet  legere  iam  fidelis,  ne 
obliuiscatur,  quod  credidit,  sic  ergo,  insani,  etiam  prophetarum 
uera  testimonia,  ne  obliuiscatur,  quare  crediderit : quod  si 
oblitus  fuerit,  firmum  apud  eum  non  poterit  esse,  quod  cre- 
30  didit,  aut  proicite  iam  libros  Manichaei , quibus  testibus 


5 cf.  Act.  1,  8 ; 2,  1 sqq. 

credidistis  lucem  pugnasse  cum  tenebris,  quae  lux  ipse  deus 
erat,  et  ut  posset  ligare  lux  tenebras,  prius  esse  lucem  a 
tenebris  deuoratam  et  ligatam  et  inquinatam  et  dilaniatam: 
quam  uos  manducando  recreatis  et  soluitis  et  purgatis  et 
sanatis,  ut  uobis  merces  retribuatur,  ne  cum  illa,  quae  liberari 
non  potuerit , in  globo  aeterno  damnemini,  hanc  fabellam 
cotidie  et  moribus  et  uocibus  cantatis,  cur  adhuc  in  eam 
quaeritis  testimonia  librorum,  ut  in  rebus  superfluis  et  con- 
ficiendis codicibus  uestris  aliena  substantia  consumatur  et  dei 
uestri  ligata  teneatur?  incendite  omnes  illas  membranas  ele- 
gantesque  tecturas  decoris  pellibus  exquisitas , ut  nec  res 
superflua  uos  oneret,  et  deus  uester  inde  soluatur,  qui  tam- 
quam poena  seruili  etiam  in  codice  ligatus  tenetur,  nam  si 
possetis  libros  uestros  uel  elixatos  comedere,  quantum  mem- 
bris dei  uestri  beneficium  praestaretis?  an  et  si  fieri  posset, 
carnis  inmunditia  prohiberet  paginas  ab  epulis  uestris?  inputet 
ergo  sibi  encausti  munditia,  quae  corio  inhaesit  agnino,  sed 
et  hoc  uos  fecistis,  qui  tamquam  primo  bello  uestro,  id  quod 
mundum  erat  in  calamo,  inmunditiae  membranarum  scribendo 
adfixistis,  nisi  quod  colores  contrario  testimonio  uos  arguunt, 
uos  enim  potius  ad  lucem  candidarum  paginarum  cum  tene- 
bris atramenti  uenistis.  nobis  debetis  irasci  talia  dicentibus, 
an  uobis  talia  credentibus,  ut,  uelitis.,  nolitis,  ista  conse- 
quantur? nos  autem  et  ad  commemorationem  fidei  nostrae 
et  ad  consolationem  spei  nostrae  et  ad  exhortationem  caritatis 
nostrae  libros  propheticos  et  apostolicos  legimus  alterutris 
uocibus  sibimet  concinentes  et  ea  concinentia  tamquam  cae- 
lesti tuba  et  a torpore  mortalis  uitae  nos  excitantes  et  ad 

1 credidisse  SlG  2 possit  SGLb  legare  IJP^GS1  legare  (eg  in 

palmam  supernae  uocationis  extendentes,  de  libris  enim  pro- 
pheticis quiddam  cum  commemorasset  apostolus,  sicut  scriptum 
est:  obprobria  obprobrantium  tibi  ceciderunt  super 
me,  continuo  subiungit  utilitatem  diuinae  lectionis:  quae- 
5 cumque  enim  ante  scripta  sunt,  inquit,  ut  nos  docere- 
mur, scripta  sunt,  ut  per  patientiam  et  consolationem 
scripturarum  spem  habeamus  ad  deum,  sed  contradicit 
Faustus,  fiat  ergo  illi,  quod  dicit  Paulus:  si  quis  uobis 
euangelizauerit  praeterquam  quod  accepistis,  ana- 
io  thema  sit. 


LIBER  QUARTUS  DECIMUS. 

1.  FAUSTUS  dixit:  Quare  Moysen  non  accipitis?  amoris 
pietatisque  causa,  qua  colimus  Christum,  quis  enim  inreli- 
giosus  adeo  est,  ut  eum  libenter  aspiciat,  qui  suo  maledixerit 
15  patri  ? quapropter  et  nos  Moysen , quamquam  humanorum 
nulli  umquam  diuinorumque  pepercerit  blasphemando,  plus 
tamen  hinc  execramur,  quod  Christum  filium  dei,  qui  nostrae 
salutis  gratia  pependit  in  ligno,  diro  deuotionis  conuicio  laces- 
siuit;  utrum  uolens,  an  casu,  uideris.  neutro  enim  horum  ex- 
20  cusatus  erit,  ut  commendatus  debeat  accipi,  ait  enim  male- 
dictum esse  omnem,  qui  pendet  in  ligno,  hunc  ergo  tu  uis 
ut  accipiam,  huic  ut  credam,  cum  si  diuinus  fuit,  constet 
eum  scientem  uolentemque  maledixisse  Christo ; si  uero  nolens 

3 Ps.  68,  10  4 Rom.  15,  4 8 Gal.  1,  9 21  cf.  Dent.  21,  28 

nesciensque  maledixerit,  constet  eum  non  fuisse  diuinum.  tu 
ergo  elige  utrumuis  aut  Moysen  prophetam  non  fuisse  et  in- 
prudentia  peccasse , ut  dum  aliis  ex  more  suo  maledicit, 
nesciens  blasphemauerit  et  deum,  aut  fuisse  quidem  diuinum 
nec  futura  haec  ignorauisse,  sed  inuidentem  tamen  nostrae 
saluti,  quae  lutura  erat  ex  ligno,  in  eius  auctorem  maledici 
oris  sui  uenena  prompsisse,  et  quis  ergo  credat  hunc  uidisse 
aut  cognouisse  patrem,  qui  sic  lacerauerit  lilium?  hunc  ad- 
uentum  lilii  potuisse  praedicere,  qui  ascensionis  eius  ignora- 
uerit  exitum?  huc  accedit,  quod  illud  etiam  considero,  quam 
late  hoc  sit  sparsum  conuicium  quamque  multa  conprehendat 
et  uiolet,  ut  omnes  etiam  tangat  iustos  et  martyres,  quotquot 
similis  passionis  exitu  defuncti  sunt  uita,  ut  Petrus  et  Andreas 
ac  reliqui  eiusdem  sortis,  quos  nisi  Moyses  aut  ut  non  pro- 
pheta nescisset  aut  ut  malignus  odisset,  si  fuit  propheta, 
non  tam  crudae  deuotionis  contumelia  lacerasset.  neque  enim 
uulgo  saltem  eos  maledictos  dicit,  id  est  apud  homines  tan- 
tum sed  maledictos  deo.  quod  si  ita  est,  unde  iam  benedic- 
tionis relinquetur  spes  uel  Christo  uel  apostolis  uel  ipsis 
nobis,  si  nominis  eius  causa  crucifigi  contingat?  quam  deni- 
que inprudens  erat  et  uacans  inspiratione  diuina,  ut  cogitare 
nequiuerit  diuersis  ex  causis  homines  in  ligno  suspendi : alios 
quidem  ob  iniquum  facinus,  quosdam  uero  iustitiae  causa  et 
propter  deum,  idcircoque  confuse  omnes  et  sine  discretione 
ulla  sub  idem  coniecit  maledictum,  cum  esset  dicendum,  si 
ei  prudentia  inesset  ulla,  non  dicam  diuinatio,  et  si  adeo 
crux  offenderat  eum,  ut  sola  excepta  abdicataque  esset  ex 

omni  genere  punitionum,  maledictum  esse  sceleratum  et  in- 
pium  omnem,  qui  pependisset  in  ligno,  ut  esset  discretio 
aliqua  inter  iustos  et  iniustos ; quamquam  ne  sic  quidem 
uera  dixisset,  cum  latronem  Christus  de  ligno  secum  introduxit 
5 in  paradisum  patris  sui.  ubi  est  ergo  maledictus  omnis, 
qui  pendet  in  ligno?  an  Barabbas  latro  ille  insignis,  qui 
non  solum  in  ligno  suspensus  minime  est,  sed  etiam  Iudae- 
orum  rogatu  emissus  e carcere,  magis  fuit  benedictus  quam 
ille,  qui  cum  Christo  de  cruce  ascendit  in  caelum?  quid 
10  denique?  quod  etiam  eum  maledictum  uocat,  qui  solem  adora- 
uerit  aut  lunam,  si  ergo  sub  gentili  positus  rege  solem  cogar 
adorare  et,  cum  restitero  maledictum  hoc  metuens,  iubear 
crucifigi,  in  aliud  eius  incurram  maledictum,  quod  aduersus 
eum  deprompsit,  qui  pendet  in  ligno,  an  ipsi  quidem  bonis 
i5  omnibus  maledicere  consuetum  est?  nos  uero  tanti  deuotiones 
eius  existimare  debemus,  quanti  sunt  stomachantium  uetula- 
rum.  sic  enim  et  dei  omnes  pueros  ac  uirgines  pari  deuotione 
prosequitur  dicens  maledictum  esse  omnem,  qui  non  suscita- 
uerit  semen  in  Israhel.  quod  aeque  conuicium  principaliter 
uo  quidem  Iesum  tangit,  qui  ortus  et  ipse,  ut  dicitis,  ex  Iudaeis, 
nullam  tamen  inter  eos  seruandae  posteritatis  causa  sobolem 
suscitauit.  deinde  et  discipulos  eius,  quorum  nonnullos  quidem 
ab  uxoribus  seiunxit,  quos  copulatos  inuenerat,  quosdam  uero 
et  coniungi  uetuit , quos  deprehendit  intactos,  qua  de  re 
25  Moyseos  inpunitam  hanc  linguam  maledictorum  iaculis  Chri- 

4 cf.  Luc.  28,  43  8 cf.  Matth.  27,  26  11  cf.  Deut.  18,  8 

19  cf.  Deut.  25,  5 sqq. 

stum  lumen,  sanctimoniam,  diuina  omnia  petentem  iure  nos 
cognoueris  execratos.  an  ne  forte  multum  interesse  putes 
inter  suspensum  et  crucifixum  — nam  et  hoc  in  praesidium 
uobis  defensionis  soletis  adsumere  — commentis  hisce  uestris 
Paulum  audias  praescribentem:  Christus  nos  redemit  de  5. 
maledicto  legis  factus  pro  nobis  maledictum,  quia 
scriptum  est:  maledictus  omnis,  qui  pendet  in  ligno. 

2.  AUGUSTINUS  respondit:  Pius  homo  Faustus  dolet  Chri- 
stum esse  maledictum  a Moyse  et  oh  hoc  odit  Moysen,  quia 
diligit  Christum,  interim,  antequam  aperiam,  in  quam  magno  h> 
sacramento  et  quam  pie  dictum  sit:  maledictus  omnis, 
qui  in  ligno  pependerit,  istos  pios  homines  interrogo,  cur 
irascantur  Moysi,  quandoquidem  maledictum  eius  ad  Christum 
istorum  non  peruenerit.  si  enim  Christus  pependit  in  ligno, 
clauis  utique  adfixus  est:  unde  etiam  ipsas  cicatrices  post  15. 
resurrectionem  discipulo  minus  credulo  demonstrauit.  quod  si 
ita  est,  utique  uulnerabile  atque  mortale  corpus  habuit,  quod 
isti  nolunt  fateri,  si  ergo  et  illa  uulnera  et  illae  cicatrices 
falsae  erant,  falsum  est  et  quod  pependit  in  ligno,  non  itaque 
potuit  ad  eum  illa  maledictio  peruenire,  non  est,  quod  suscen-  20 
seant  ei,  a cuius  ore  processit,  itaque  si  ipsi  irasci  se  fingunt 
ei,  qui  maledixerit  falsae  morti  Christi,  quod  secundum  ipsos 
dixerim : quomodo  fugiendi  sunt,  qui  non  maledicunt  Christum, 
sed  quod  est  execrabilius,  criminantur?  si  enim  non  est  acci- 
piendus , qui  maledictum  ingerit  mortalitati , quomodo  est  25. 
detestandus,  qui  fallaciam  obicit  ueritati?  sed  iam  uideamus 
ex  occasione  calumniantium  haereticorum,  quomodo  illud  sa- 
cramentum fidelibus  exponatur. 

3.  Mors  hominis  ex  poena  peccati  est:  unde  et  ipsa  pec- 

5 Gal.  3,  13  11  Deut.  21,  23  16  cf.  Ioh.  20,  27 

catum  dicitur,  non  quia  peccat  homo,  dum  moritur,  sed  quia 
ex  peccato  factum  est,  ut  moriatur;  sicut  alio  modo  dicitur 
lingua  proprie  caro,  quae  intra  dentes  sub  palato  mouetur. 
et  alio  modo  dicitur  lingua,  quod  per  linguam  fit;  secundum 
5 quem  modum  dicitur  alia  lingua  graeca,  alia  latina,  et  manus 
alio  modo  dicitur  ipsum  proprie  corporis  membrum,  quod 
mouemus  ad  operandum,  et  alio  modo  manus  dicitur  scrip- 
tura, quae  fit  per  manum,  dicimus  enim:  „prolata  est  manus 
eius“  „ lecta  est  aduersus  eum  manus  eius“  „ habeo  manum 
10  tuam“  „ recipe  manum  tuam.“  manus  utique  proprie  membrum 
est  hominis,  non  autem  opinor  illam  scripturam  membrum 
esse  hominis ; et  tamen  dicitur  manus,  eo  quod  manu  facta 
sit.  sic  et  peccatum  non  tantum  ipsum  opus  malum,  quod 
poena  dignum  est.  sed  etiam  ipsa  mors,  quae  peccato  facta 
is  est,  peccatum  appellatum  est.  illud  itaque  peccatum,  quo 
reus  esset  mortis,  non  commisit  Christus;  illud  autem  alterum, 
id  est  mortem,  quae  peccato  inflicta  est  humanae  naturae, 
suscepit  pro  nobis,  hoc  suspendit  in  ligno,  hoc  maledictum 
est  per  Moysen ; ibi  mors  damnata  est,  ne  regnaret,  et  male- 
2o  dicta  est,  ut  periret,  quapropter  per  Christi  tale  peccatum 
damnatum  est  et  nostrum  peccatum,  ut  nos  liberaremur,  ne 
regnante  peccato  nos  damnati  remaneremus. 

4.  Quid  ergo  miratur  Faustus  maledictum  esse  peccatum, 
maledictam  esse  mortem,  maledictam  esse  mortalitatem  carnis 
25  sine  peccato  Christi,  ex  peccato  tamen  hominis  etiam  in  Christo 
factam?  ex  Adam  quippe  corpus  adsumpsit,  quia  ex  Adam 
uirgo  Maria,  quae  peperit  Christum,  dixerat  autem  deus  in 
paradiso:  qua  die  tetigeritis,  morte  moriemini,  hoc  est 

28  Gen.  2,  17 

maledictum,  quod  pependit  in  ligno,  ille  neget  Christum  male- 
dictum, qui  negat  et  mortuum ; qui  autem  confitetur  et  mor- 
tuum et  negare  non  potest  mortem  de  peccato  esse  et  ob 
hoc  etiam  ipsam  peccatum  uocari,  audiat  apostolum  dicentem: 
quoniam  uetus  homo  noster  simul  cum  illo  cruci- 
fixus est,  et  intellegat,  quem  maledictum  Moyses  dixerit 
ideoque  securus  apostolus  ait  de  Christo:  factus  est  pro 
nobis  maledictum,  sicut  non  timuit  dicere:  pro  omnibus 
mortuus  est.  hoc  est  enim  mortuus  est,  quod  maledictus 
quoniam  mors  ipsa  ex  maledicto  est  et  maledictum  est  omne 
peccatum,  siue  ipsum,  quod  fit,  ut  sequatur  subplicium,  siue 
ipsum  subplicium,  quod  alio  modo  uocatur  peccatum,  quia  fit 
ex  peccato,  suscepit  autem  Christus  sine  reatu  subplicium 
nostrum,  ut  inde  solueret  reatum  nostrum  et  finiret  etiam 
subplicium  nostrum. 

5.  Ex  ingenio  meo  ista  dixerim,  si  non  apostolus  totiens 
hoc  inculcat,  ut  et  dormientes  excitet  et  calumniantes  offocet, 
misit,  inquit,  deus  filium  suum  in  similitudinem  carnis 
peccati,  ut  de  peccato  damnaret  peccatum  in  carne, 
non  erat  ergo  illa  caro  peccati,  quia  non  de  traduce  mortali- 
tatis in  Mariam  per  masculum  uenerat;  sed  tamen  quia  de 
peccato  est  mors,  illa  autem  caro  quamuis  ex  uirgine,  tamen 
mortalis  fuit,  eo  ipso,  quo  mortalis  erat,  similitudinem  habebat 
carnis  peccati,  hoc  appellat  etiam  peccatum  consequenter  di- 
cens: ut  de  peccato  damnaret  peccatum  in  carne,  item 
alio  loco:  eum,  inquit,  qui  non  nouerat  peccatum,  pec- 
catum pro  nobis  fecit,  ut  nos  simus  iustitia  dei  in 
ipso,  cur  ergo  timeret  Moyses  dicere  maledictum,  quod 

5 Rom.  6,  6 7 Gal.  3,  13  8 II  Cor.  5,  15  18  Rom.  8,  3 

26  II  Cor.  10,  21 

Paulus  non  timuit  dicere  peccatum?  plane  hoc  propheta  et 
praeuidere  debuit  et  praedicere,  paratus  ab  haereticis  cum 
apostolo  reprehendi,  quisquis  enim  reprehenderit  prophetam 
dixisse  maledictum,  cogitur  reprehendere  apostolum  dixisse 
5 peccatum;  nam  utique  maledictum  comes  peccati  est. 

6.  Nec  ideo  maior  inuidia  est,  quod  addiderit:  deo,  ut 
diceret:  maledictus  deo  omnis,  qui  pependerit  in  ligno, 
nisi  enim  deus  odisset  peccatum  et  mortem  nostram,  non  ad 
eam  suscipiendam  atque  delendam  filiam  suum  mitteret,  quid 
io  ergo  mirum,  si  maledictum  est  deo,  quod  odit  deus?  tanto 
enim  libentius  nobis  donat  inmortalitatem,  quae  futura  est 
Christo  ueniente,  quanto  misericordius  odit  mortem  nostram, 
quae  in  ligno  pependit  Christo  m oriente,  quod  autem  additum 
est:  omnis,  ut  diceretur:  maledictus  omnis  qui  in  ligno 
is  pependerit,  non  sane  Moyses  minus  praeuidit  etiam  iustos 
in  cruce  futuros,  sed  bene  praeuidit  haereticos  ueram  mortem 
domini  negaturos  et  ideo  uolentes  ab  hoc  maledicto  Christum 
seiungere,  ut  a mortis  etiam  ueritate  seiungerent.  si  enim 
uera  illa  mors  non  erat,  nullum  maledictum  Christo  crucifixo 
20  pependit  in  ligno,  quia  nec  uere  crucifixus  est.  sed  contra 
longe  futuros  haereticos  quam  de  longe  clamat  Moyses  „sine 
causa  tergiuersamini,  “ quibus  displicet  ueritas  mortis  Christi, 
maledictus  omnis,  qui  pendet  in  ligno;  non  ille  aut  ille, 
sed  omnis  omnino ! etiamne  et  filius  dei  ? etiam  prorsus,  nam 
25  hoc  est,  quod  non  uultis : inde  satagitis,  inde  seducitis,  dis- 
plicet enim  uobis  maledictus  pro  nobis,  quia  displicet  mortuus 
pro  nobis ; tunc  enim  extra  maledictum  illius  Adam,  si  extra 
illius  mortem,  cum  uero  ex  homine  et  pro  homine  mortem 
suscepit,  ex  illo  et  pro  illo  etiam  maledictum,  quod  morti 

comitatur,  suscipere  non  dedignatus  est  etiam  ille,  prorsus 
etiam  ille  filius  dei  semper  uiuus  in  sua  iustitia,  mortuus 
autem  propter  delicta  nostra  in  carne  suscepta  ex  poena  nostra, 
sic  et  semper  benedictus  in  sua  iustitia,  maledictus  autem 
propter  delicta  nostra  in  morte  suscepta  ex  poena  nostra,  ac  5 
per  lioc  additum  est:  omnis,  ne  Christus  ad  ueram  mortem 
non  pertinere  diceretur,  si  a maledicto,  quod  morti  coniunctum 
est,  insipienti  honorificentia  separaretur. 

7.  Qui  autem  ex  ueritate  euangelica  fidelis  est,  intellegit 
tam  non  esse  contumeliam  Christi  ex  ore  Moysi,  cum  eum  10 
dixit  maledictum,  non  ex  diuinitate  maiestatis  suae,  sed  ex 
condicione  poenae  nostrae,  ex  qua  in  ligno  suspensus  est, 
quam  non  est  laus  Christi  ex  ore  Manichaeorum,  cum  eum 
negant  carnem  habuisse  mortalem,  in  qua  ueram  mortem 
pateretur,  quia  ex  illo  prophetico  maledicto  laus  intellegitur  15 
humilitatis,  ex  isto  haeretico  quasi  honore  crimen  obicitur 
falsitatis.  si  ergo  negas  maledictum,  nega  mortuum;  si  negas 
mortuum,  non  iam  contra  Moysen,  sed  contra  apostolos  di- 
micas. si  autem  confiteris  mortuum,  confitere  suscepisse  poe- 
nam peccati  nostri  sine  peccato  nostro,  iam  uero  ubi  audis  20 
poenam  peccati,  aut  ex  benedictione  crede  uenientem  aut  ex 
maledictione,  si  ex  benedictione  uenit  poena  peccati,  opta  esse 
semper  in  poena  peccati;  si  autem  optas  inde  liberari,  crede 
per  diuinae  sententiae  iustitiam  ex  maledictione  uenisse.  con- 
fitere ergo  maledictum  suscepisse  pro  nobis,  quem  confiteris  25 
mortuum  esse  pro  nobis,  nec  aliud  significare  uoluisse  Moysen^ 
cum  diceret:  maledictus  omnis,  qui  in  ligno  pepen- 
derit, nisi  „ mortalis  omnis  et  moriens  omnis,  qui  in  ligno 
pependerit.  “ poterat  enim  dicere  „ maledictus  omnis  qui  mor- 

3 cf.  Rom.  4,  25  27  Deut.  21,  23 

talis, “ aut  „ maledictus  omnis  moriens;"  sed  hoc  est  quod 
adserit  propheta,  quia  sciebat  Christi  mortem  in  cruce  pen- 
suram et  futuros  haereticos,  qui  dicerent:  „pependit  quidem 
in  ligno,  sed  specie  quadam,  non  ut  uere  moreretur."  clamando 
5 ergo  maledictus  nihil  aliud  clamauit.  nisi  quia  uere  mortuus, 
sciens  mortem  hominis  peccatoris,  quam  sine  peccato  ipse 
suscepit,  de  illo  maledicto  uenientem.  quo  dictum  est:  si 
tetigeritis,  morte  moriemini,  ad  hoc  pertinet  et  serpens 
ille  in  ligno  suspensus,  quo  significaretur  non  falsam  mortem 
10  Christum  finxisse,  sed  illam  ueram  in  ligno  passionis  suae 
suspendisse,  in  quam  serpens  ille  hominem  male  suadendo 
deiecit.  quam  ueram  mortem  nolunt  isti  conspicere  et  ideo 
non  sanantur  a ueneno  serpentis,  sicut  in  heremo  quicumque 
illam  adtenderent  sanabantur. 

15  8.  Itaque  fatemur  ab  inperitis  dici  aliud  esse  adfigi  ligno, 

aliud  in  ligno  pendere,  sic  enim  quidam  putant  soluendam 
esse  istam  quaestionem,  ut  ludam  dicant  a Moyse  maledictum, 
qui  laqueo  se  suspendit,  quasi  primum  nouerint,  utrum  ex 
ligno,  an  ex  lapide  se  ille  suspenderit,  sed  uerum  est,  quod 
20  et  Faustus  commemorauit  apostolum  non  sinere  aliud  intel- 
legere quam  de  Christo  esse  praedictum,  sed  talis  inperitia 
nonnullorum  catholicorum  uenatio  Manichaeorum  est;  tales 
enim  solent  insectari,  tales  suis  fallafiis  inretire.  tales  in  eos 
cecideramus,  tales  haeseramus,  tales  non  uiribus  nostris,  sed 
25  dei  misericordia  eruti  sumus. 

9.  Quae  autem  diuina  Moyses  lacessiuit , sicut  Faustus 
criminatur  dicens,  quod  humanorum  nulli  umquam  diui- 
norumque  pepercerit?  dixit  enim  et  abiit:  nihil  sategit 

7 Gen.  2,  17  14  cf.  Num.  21.  9 

probare,  nihil  curauit  ostendere,  nos  autem  scimus  Moysen 
omnia  uere  diuina  pie  laudasse  et  pro  sui  temporis  con- 
gruentia suaeque  dispensationis  gratia  iuste  humana  rexisse, 
exigant  isti,  ut  hoc  doceam,  cum  et  ipsi  docere  conati  fuerint, 
quod  Faustus  obicit,  caute  quidem,  ut  erat  acutus,  sed  hoc 
incautus , quia  suo  acumine  se  perimebat,  felix  enim  cor 
acutum  ad  ueritatem,  infelix  contra  ueritatem.  non  dixit  „ ho- 
minum nulli  umquam  deorumque  pepercerit/  sed  „huma- 
norum/  inquit,  „et  diuinorum/  si  enim  diceret  eum  deo 
non  pepercisse,  facile  conuinceretur  falsae  criminationis,  cum. 
Moyses  inueniretur  ubique  honorare  ac  praedicare  deum  uerum, 
qui  fecit  caelum  et  terram,  si  autem  diceret  nulli  deorum 
pepercisse,  proderet  se  Christianis  illos  deos  colere,  a quibus 
adorandis  Moyses  prohibet , atque  ita  sub  alas  catholicae 
matris  pullis  fugientibus  non  congregaret,  quae  non  peperit. 
ut  ergo  insidias  tenderet  paruulis,  dixit  diuinorum  nulli  peper- 
cisse Moysen,  quo  possent  neque  Christiani  aperto  deorum 
cultu  fugere  inpietatem  istorum  nimis  abhorrentem  a religione 
christiana  et  pagani  eis  fauere  aduersus  nos,  qui  Moysen 
scirent  contra  idola  et  contra  deos  gentium,  quae  sunt  dae- 
monia, multa  uera  et  digna  dixisse. 

10.  Quod  si  istis  displicet,  aperte  se  fateantur  idolorum 
uel  daemoniorum  esse  cultores:  quod  quidem  ignoranter  essent 
eo  ipso  solo,  quod  essent  haeretici,  de  talibus  enim  dixit 
apostolus  : quia  in  nouissimis  temporibus  recedent  qui- 
dam a fide,  intendentes  spiritibus  seductoribus,  doc- 
trinis daemoniorum  in  hypocrisi  mendaciloquorum, 
qui  enim  nisi  daemones,  quibus  est  amica  fallacia,  istis  per- 

27  I Tim.  1,  1 sq. 

suaderent,  quod  Christus  fallaciter  passus,  fallaciter  mortuus 
sit,  fallaciter  cicatrices  ostenderit,  id  est  non  uere  passus  nec 
uere  mortuus  sit  nec  illae  uerae  fuerint  ex  ueris  uulneribus 
cicatrices  ? quae  sunt  euidentiores  doctrinae  mendaciloquorum 
5 daemoniorum  quam  istae,  quibus  persuadetur  filium  dei,  id 
est  ipsam  ueritatem  esse  mendacem?  sed  isti  in  doctrina  sua 
habent  et  apertam  non  quidem  daemoniorum,  sed  tamen  crea- 
turae culturam,  quam  damnat  apostolus  dicens:  et  colue- 
runt et  seruierunt  creaturae  potius  quam  creatori. 

10  11.  Proinde  isti  in  phantasmatis  fabularum  suarum  idola 

et  daemonia  nescientes  colunt;  in  sole  autem  et  luna  noue- 
runt  se  seruire  creaturae,  et  quod  putant  se  etiam  creatori 
seruire,  multum  falluntur;  phantasmati  enim  suo  seruiunt, 
creatori  autem  nullo  modo  seruiunt,  quando  ea  negant  deum 
15  creasse,  quae  aperte  apostolus  ad  dei  creaturam  pertinere 
demonstrat  dicens,  cum  de  cibis  et  carnibus  ageret:  omnis 
enim  creatura  dei  bona  est,  et  nihil  abiciendum,  quod 
cum  gratiarum  actione  percipitur,  uidete,  quid  sit  sana 
doctrina,  quam  non  ferentes  uos  ad  fabulas  conuertistis.  quo- 
20  modo  apostolus  et  creaturam  dei  laudat  et  ei  tamen  cultum 
religionis  exhiberi  uetat,  sic  et  Moyses,  qui  uobis  uidetur 
nulli  diuinorum  pepercisse  — non  ob  aliud  suspicor,  nisi  quia 
solem  et  lunam  uetuit  adorari,  ad  quorum  circuitum  uos  per 
omnes  angulos  uertitis,  ut  eos  adoretis  — solem  et  lunam 
25  uera  laude  laudauit,  cum  eos  factos  a deo  et  in  caelesti 
ordine  ad  peragenda  sua  opera  conlocatos,  sicut  est,  ita  nar- 
rauit:  solem  in  potestatem  diei,  lunam  in  potestatem 
noctis,  falsis  autem  uestris  laudibus  sol  et  luna  non  gaudent. 

8 Rom.  1,  25  16  I Tim.  4,  4 23  cf.  Deut.  17,  3 27  Gen. 

1,  16;  Ps.  185,  8 sq. 

diabolus  nouit  falsa  laude  gaudere,  praeuaricatrix  creatura, 
potestates  uero  caelorum,  quae  peccato  non  lapsae  sunt,  arti- 
ficem suum  in  se  laudari  uolunt:  quarum  illa  uera  laus  est. 
qua  creatori  illarum  non  fit  iniuria.  fit  autem,  cum  dicitur, 
quod  partes  eius  sunt  aut  membra  eius  aut  aliquid  substantiae 
ipsius,  ille  enim  perfectus  et  nullius  indigens  et  nusquam 
defluens  neque  discissus  neque  per  loca  distentus  apud  se 
totus  incommutabilis  sibique  sufficiens,  se  ipso  beatus  propter 
abundantiam  bonitatis  per  uerbum  suum  dixit  et  facta  sunt; 
mandauit,  et  creata  sunt,  proinde  si  terrestria  corpora, 
de  quibus  loquebatur  apostolus,  cum  cibum  nullum  inmundum 
diceret,  bona  sunt,  quia  omnis  creatura  dei  bona  est: 
quanto  magis  caelestia,  in  quibus  excellunt  sol  et  luna,  cum 
ipse  apostolus  dicat:  corpora  caelestia  et  corpora  ter- 
restria; sed  alia  est  caelestium  gloria,  alia  terrestrium. 

12.  Non  ergo  conuiciatur  Moyses  soli  et  lunae,  cum  eos 
uetat  adoravi,  sed  eos  laudat  tamquam  creaturam  caelestem, 
deum  autem  laudat  tamquam  creatorem  caelestium  et  terre- 
strium nec  uult  offendi  deum,  cum  illi  pro  illo  adorantur,  qui 
propter  illum  et  ex  illo  laudantur. 

At  quam  sibi  Faustus  argute  reprehendere  uisus  est,  quod 
etiam  maledictum  uocat  Moyses , qui  solem  adorauerit  ac 
lunam,  si  ergo,  inquit,  sub  gentili  positus  rege  solem 
cogar  adorare  et,  cum  restitero  maledictum  hoc  me- 
tuens, iubear  crucifigi,  in  aliud  eius  incurram  male- 
dictum, quod  aduersus  eum  deprompsit,  qui  pendet 
in  ligno,  uos  quidem  nullus  rex  gentilis  cogit  adorare  solem, 

9 Ps.  148,  5 14  I Cor.  15,  40 

1 preuaricatrix  S 2 potestas  S]G  celorum  C 4 creator  Lx 
non  (s.  I.  m.  2)  S 5 sint  b aut  pr.]  autem  LxMl  6 ipsius] 
eius  S 7 discessus  (e  in  i corr.  a m.  1)  L 8 suffitiens  C 11  lo- 
quebatur C 12  sunt  (in  ran;  uid.  corr.  ex  fiunt)  S 13  excaellunt  L 
15  iet  18)  celestium  C 16  ergo  (r  s.  I.)  S 17  celestem  C 21  At 
inc.  c.  12  in  b at]  ad  Lx8lMG  reprehendere]  sententiam  respondere 
(sent.  s.  I.  resp.  in  ras .)  M rephendere  LC  26  depromsit  Lx 

quod  nec  ipse  sol  cogeret,  si  in  terra  regnaret,  quia  nec  nunc 
a uobis  hoc  uult  fieri;  sed  sicut  creator  ipse  inpios  blasphe- 
matores  suos  usque  ad  iudicium  sustinet,  sic  et  ipsa  caelestia 
tolerant  uanos  adoratores  suos  usque  ad  iudicium  creatoris 
o sui.  tamen  mementote  Christianum  regem  non  posse  cogere, 
ut  sol  adoretur,  de  gentili  enim  rege  exemplum  Faustus  pro- 
posuit sciens  profecto  ad  gentiles  pertinere,  quod  facitis,  cum 
solem  adoratis,  non  est  hoc  ergo  Christianum ; sed  ubique  iam 
perdix  nomen  Christi  ponit,  ut  congreget,  quae  non  peperit. 
10  uidete  tamen,  quam  facile  respondeat  ueritas  et  sana  doctrina 
quam  facile  disrumpat  hunc  uestrae  quaestionis  tamquam  in- 
euitabilem  et  bicipitem  laqueum,  ecce  faciamus  aliquem  arma- 
tum regia  potestate  comminari  homini  Christiano,  ut  si  solem 
adorare  noluerit,  suspendatur  in  ligno,  si  declinauero,  inquis, 
is  maledictum,  quod  lex  prompsit  in  solis  adoratorem,  incidam 
in  illud,  quod  eadem  lex  prompsit  in  eum,  qui  pependerit  in 
ligno,  ita  uero  turbaberis ; sed  tu,  irnmo  nec  tu,  qui  et  nullo 
cogente  adoras  solem,  at  uero  Christianus  aedificatus  supra 
fundamentum  apostolorum  et  prophetarum  adtendit  singulas 
20  causas  et  singula  maledicta,  uidet  unum  pertinere  ad  corpus 
mortale,  quod  ligno  suspenditur,  alterum  ad  animum,  quo  sol 
adoratur,  etsi  enim  corpus  inclinatur  in  adorando,  animus  tamen 
aut  colit,  quod  adorat,  aut  fingit;  utrumque  autem  pernicio- 
sum est.  quapropter  quoniam  maledictum  in  utroque  mors 
25  meruit,  sicut  mors  corporis  in  ligno  pendere,  ita  mors  animi 
est  solem  adorare,  eligendum  est  igitur  maledictum  in  cor- 
poris morte,  quo  maledicto  et  ipsum  corpus  in  resurrectione 


9 cf.  Hier.  17,  11  19  cf.  Ephes.  2,  20 

1 nec  (c  s.  I.  a m.  1)  X nunc  (c  s.  I.  a m.  1)  C 3 (et  4)  iu- 
ditium)  C 11  di*rumpat  X dirumpat?)  quaestiones  X 12  laqueum  C 
15  (et  16)  promisit  X1  promsit  G prom*sit  S 17  turbaueris  G tur- 
baberis (be  corr.  ex  ue)  S turuaberis  18  ad  L'SlM'G  super  C 

19  adtendit  S1  21  animv  (v  ex  a fact.  uid .)  X animam  SPGb  a 
quo  (a  init.  lin.  m.  2 add.)  X 23  ad*orat  (d  cum.  o coni.  m.  2)  X 
25  mors  (s  s.  I.)  M est  in  corporis  M 

liberabitur;  deuitandum  autem  maledictum  in  animae  morte, 
ne  cum  suo  corpore  in  aeterno  igne  damnetur,  hanc  enim 
quaestion  m nobis  dominus  soluit  dicens:  nolite  timere 
eos.  qui  corpus  occidunt,  animam  autem  non  possunt 
occidere;  sed  eum  timete,  qui  habet  potestatem  et 
animam  et  corpus  occidere  in  gehennam  ignis,  tam- 
quam diceret : nolite  timere  maledictum  corporalis  mortis, 
quod  temporaliter  soluitur,  sed  timete  maledictum  spiritalis 
mortis,  per  quod  anima  in  aeternum  cum  suo  corpore  cru- 
ciatur. ecce  non  est  anicularis  maledictio , sed  prophetica 
praedictio:  maledictus  omnis,  qui  pendet  in  ligno,  sic 
enim  auferet  Christus  de  maledicto  maledictum,  quomodo  de 
morte  mortem,  de  peccato  peccatum,  sic  ergo  non  blasphe- 
mauit  Moyses  dicendo:  maledictus  omnis  qui  pendet  in 
ligno,  quomodo  non  blasphemauerunt  apostoli  docendo:  mor- 
tuus est  et:  uetus  homo  noster  confixus  est  cruci 
cum  illo  et:  de  peccato  damnauit  peccatum  et:  eum, 
qui  non  nouerat  peccatum,  peccatum  pro  nobis  fecit 
et  multa  huiusmodi.  uos  autem  cum  horretis  maledictum 
Christum,  fatemini  uos  horrere  mortem  Christi,  ubi  adparet 
uestra  non  anicularis  maledictio,  sed  diabolica  simulatio,  qui 
mortem  corporis  Christi  animae  uestrae  morte  non  creditis, 
quam  tamen  mortem  Christi  non  ueram,  sed  simulatam  sua- 
detis, quasi  non  audeatis  per  nomen  Christianum  homines 
fallere,  nisi  ipsum  Christum  magistrum  fallaciae  faciatis. 

13.  Quod  autem  inuidus  continentiae  uel  uirginitati  Fausto 
uisus  est.  quia  dixit:  maledictus  omnis,  qui  non  susci- 

3 Matth.  10,  28  15  II  Cor.  5,  14  sq.  16  Rom.  6,  6 17  Rom.  8,  3 

II  Cor.  5,  21  27  Deut.  25,  7 

1 anime  (t  add.  m.  2)  L mortem  LSG  morte  (m  er.)  M 

tauerit  semen  in  Israhel,  legant  Esaiam  clamantem:  haec 
dicit  dominus  spadonibus  omnibus:  qui  obseruauerint 
praecepta  mea  et  elegerint,  quae  ego  uolo,  et  custodi- 
erint testamentum  meum,  dabo  illis  in  domo  mea  et 
5 in  muro  meo  locum  nominatum,  meliorem  filiorum 
et  filiarum;  nomen  aeternum  dabo  illis  et  non.  deerit 
illis,  aut  si  contrarium  putant  Esaiam  Moysi,  hic  eis  placeat, 
si  ille  displicet,  non  est  parum  aduersus  istos,  nobis  enim 
sufficit  scire  unum  deum  locutum  et  per  Moysen  et  per 
10  Esaiam,  et  maledictum  esse  omnem,  qui  non  suscitauerit 
semen  in  Israhel,  siue  tunc,  cum  populo  secundum  carnem 
propagando  etiam  carnalis  prolis  operatio  in  coniugali  casti- 
tate ad  officium  ciuicum  pertinebat,  siue  nunc,  ne  quisquam 
spiritaliter  natus  putet  sibi  debere  sufficere,  nec  instet  domi- 
15  nicis  lucris,  quibus  quisque  pro  modulo  suo  praedicando 
Christum  debet  generare  Christianos,  ita  illa  diuina  sententia 
tempora  utriusque  testamenti  mira  breuitate  complectitur: 
maledictus  omnis,  qui  non  suscitauerit  semen  in 
Israhel. 


20  LIBER  QUINTUS  DECIMUS. 

1.  FAUSTUS  dixit:  Quare  non  accipitis  testamentum  uetus? 
quia  et  omne  uas  plenum  superfusa  non  recipit,  sed  effundit 
et  stomachus  saturus  reicit  ingesta,  proinde  et  Iudaei  ex 
praeoccupatione  Moyseos  testamento  uetere  satiati  respuerunt 
25  nouum,  et  nos  ex  Christi  praeuentione  nouo  referti  respuimus 
uetus.  uos  ideo  utrumque  accipitis,  quia  in  neutro  estis  pleni. 

1 Es.  56,  4 sq. 

1 (et  7 et  10)  isaiam  C hec  C 2 obseruauerim:  (i  ex  u corr .)  M 
3 eligerint  LSl  eligerent  G 6 nomen  enim  S nom.  erat  G 7 hic] 
hic  (i  ex  e corr.  m.  1)  C his  (exp.  m.  1)  L his  G,  (h  in  ras .)  S is  b 
8 displiceat  S 13  offitium  C cibicum  L ciuia  b 15  modolo  L 1 
16  gerare  L^M1 

21  Cap.  XXX  LPSGM  23  sthomacus  L saturus  (us  exp.  m. 
2)  L 24  ueteri  b 25  praeuentione  (, sequente  lac.  decem  litt.)  M 

sed  senii  alterumque  ex  altero  in  uobis  non  tam  repletur 
quam  corrumpitur,  quia  et  sema  uasa  numquam  de  dissimili 
inplentur  materia,  sed  de  eadem  ac  sibi  simili,  ut  uini  uino 
et  mellis  meile  et  aceti  aceto : quibus  dissimilia  et  non  sui 
generis  superfundas,  ut  melli  fel  et  aquam  uino  et  aceto 
garos,  non  repletio  uocabitur  haec,  sed  adulterium,  hoc  ergo 
causa  est,  unde  nos  parum  accipimus  testamentum  uetus.  et 
quia  ecclesia  nostra,  sponsa  Christi,  pauperior  quidem  ei  nupta, 
sed  diuiti,  contenta  sit  bonis  mariti  sui,  humilium  amatorum 
dedignatur  opes,  sordent  ei  testamenti  ueteris  et  eius  auctoris 
munera  famaeque  suae  custos  diligentissima  nisi  sponsi  sui 
non  accipit  litteras,  uestra  sane  ecclesia  usurpet  testamentum 
uetus,  quae  ut  lasciua  uirgo  inmemor  pudoris  alieni  uiri  et 
muneribus  gaudet  et  litteris,  amator  denique  ille  uester  et 
pudoris  corruptor  Hebraeorum  deus  diptychio  lapideo  suo 
aurum  uobis  promittit  et  argentum,  uentris  saturitatem  et 
terram  Chananaeorum.  hi  uos  delectauerunt  tam  sordidi  quae- 
stus, ut  libeat  peccare  post  Christum,  ut  sitis  ingrati  tam 
inmensis  dotibus  eius,  haec  uos  inliciunt,  ut  in  Hebraeorum 
depereatis  deo  post  nuptias  Christi,  discite  ergo  iam  nunc 
etiam  falli  uos  et  decipi  falsis  promissionibus  eius,  pauper 
est,  egenus  est,  ne  ea  quidem  praestare  potest,  quae  promittit ; 
nam  si  suae  propriae  coniugi,  dico  autem  synagogae,  nihil 
horum  praestat,  quae  pollicetur,  et  quidem  morem  gerenti 
sibi  per  omnia  et  seruienti  summissius  quam  ancilla,  uobis 
praestare  quid  poterit  alienis  ab  se  et  mandatorum  suorum 

16  cf.  Deut.  8,  7 sqq.  17  cf.  Ex.  23,  23 

2 corrumpitur  (corr.  ex  con  in.  2)  S 4 prim.  et  om.  SG  dissimilia] 
si  dissimilia  CM,  (si  s.  I.  a m.  1)  M,  si  om.  I?P'SG  6 aduterium  X1 
hoc]  haec  Gl  hec  (e  corr.  ex  o)  Mb  8 ecclesia  C xpi)  sit 

detrectantibus  iugum  superba  ceruice?  sed  uos  quidem  pergite 
agere,  ut  coepistis,  rudem  pannum  ueteri  uestimento  commit- 
tite, nouum  uinum  ueternosis  utribus  credite,  duobus  maritis 
nulli  placituri  seruite,  Christianam  denique  fidem  Hippocentau- 
5 rum  facite,  nec  equum  perfectum  nec  hominem : nobis  soli 
Christo  seruire  permittite,  eius  tantum  inmortali  dote  con- 
tentis et  imitantibus  apostolum,  qui  dicit:  sufficientia 
nostra  ex  deo  est,  qui  nos  idoneos  probauit  ministros 
noui  testamenti.  Hebraeorum  dei  et  nostra  admodum  di- 
io  uersa  condicio  est,  quia  nec  ipse,  quae  promittit,  inplere 
potest  et  nos  ea  fastidimus  accipere,  superbos  nos  aduersus 
blanditias  eius  Christi  liberalitas  fecit,  ac  ne  incongrue  me 
haec  conparasse  existimes,  Paulus  in  nos  hanc  coniugalis 
disciplinae  similitudinem  prior  contulit  dicens:  quae  sub 
is  uiro  est  mulier  uiuente,  uiro  alligata  est  lege  uiri; 
si  autem  mortuus  fuerit  uir  eius,  soluta  est  a lege 
uiri.  ergo  uiuente  uiro  uocabitur,  inquit,  adultera,  si 
iuncta  fuerit  alteri  uiro;  quodsi  mortuus  fuerit  uir 
eius,  non  erit  adultera  alii  coniuncta,  per  haec  osten- 
do dens  spiritu  moechari  eos,  qui  non  ante  repudiantes  et  in 
mortuis  quodam  modo  ponentes  legis  auctorem  tum  demum 
se  copulauerint  Christo,  quod  dictum  ad  eos  praecipue  spectat, 
qui  crediderint  ex  Iudaeis.  uidelicet  ut  ipsi  sint  primae  super- 
stitionis obliti,  nobis  uero  in  hoc  quid  opus  est  uel  praecepto, 
25  quibus  ex  gentilitate  conuersis  ad  Christum  Hebraeorum  deus 
non  mortuus  debet  uideri,  sed  nec  natus  ? sane  Iudaeo,  si 
credat,  Adoneus  debet  uideri  defunctus,  gentili  uero  idolum, 

3 cf.  Matth.  9,  16  sq.  7 II  Cor.  3,  5 sq.  14  Rom.  7,  2 sq. 

2 cepistis  C uestimento]  testamento  Cl  3 meritis  SlG  4 ippo- 
centaurum  LCSGM  5 equum]  eum  SlG  ecum  LlMl  7 qui  (s  er.)  S 
quis  G suffitientia  L 8 probauit  (ex  prouabit  corr .)  M ministros 
(ni  ex  no)  L 9 hebreorum  C 12  christi  s.  I.  S liberalitatis  (corr.  m. 
1 ) S 13  copasse  (s.  I.  m.  2)  C 17  inquid  Z/1  adultera  inquit  C 18  alti 

et  unicuique  quod  est  ueneratus  ante  cognitum  Christum, 
nam  si  post  idolatriae  diuortia  Hebraeorum  quis  deum  et 
Christum  pariter  colat,  nihil  ille  quidem  detriti  pudoris  a 
femina  discrepauit,  quae  post  unius  mariti  obitum  duobus 
nupserit. 

2.  AuGUSTENUS  respondit:  Audite  haec,  quorum  corda  pos- 
sidet Christus,  et  uidete,  si  toleratis,  nisi  quia  ipse  est  uestra 
patientia.  Faustus  nouo  meile  plenus  respuit  acetum  uetus 
et  Paulus  aceto  uetere  plenus  effudit  dimidium,  quo  caperet 
infusum  mei  nouum,  non  seruandum,  sed  corrumpendum, 
uides  enim,  quod  ait  apostolus  Paulus:  seruus  Christi 
Iesu,  uocatus  apostolus,  segregatus  in  euangelium 
dei,  ex  meile  nouo  est;  illud  autem  quod  sequitur:  quod 
ante  promiserat  per  prophetas  suos  in  scripturis 
sanctis  de  filio  suo,  qui  factus  est  ei  ex  semine  Dauid 
secundum  carnem,  ex  aceto  uetere.  quis  hoc  sustineret 
audire,  nisi  nos  consolaretur  idem  dicens:  oportet  et  hae- 
reses  esse,  ut  probati  manifesti  fiant  in  uobis?  sed 
quid  opus  est  eadem  iam  superius  satis  dicta  repetere  ? nam 
pannum  nouum  et  uestimentum  uetus  et  uinum  nouum  et 
utres  ueteres  non  duo  testamenta  significare,  sed  duas  uitas 
et  spes  duas,  ad  duo  uero  testamenta  intellegenda  illam  datam 
esse  a domino  similitudinem:  propterea  scriba  eruditus 
in  regno  dei  similis  est  patrifamilias  proferenti  de 
thesauro  suo  noua  et  uetera,  ex  his,  quae  ante  diximus, 
recordetur,  qui  potuerit,  uel  certe  recenseat,  qui  uoluerit. 
duas  enim  spes  si  quis  habendas  putauerit,  ut  et  propter 
felicitatem  terrenam  et  propter  regnum  caelorum  deo  seruiat., 

11  Rom.  1,  1 sqq.  17  I Cor.  11,  19  19  lib.  VIII  23  Matth.  18,  52 

haec  illam  non  capit,  et  cum  haec  aliqua  tribulatione  fuerit 
perturbata,  deficiens  homo  amittet  etiam  illam,  inde  est  et 
illud:  nemo  potest  duobus  dominis  seruire,  quod  ex- 
posuit dicens:  non  potestis  deo  seruire  et  mammonae. 

5 uetus  autem  testamentum  recte  intellegentibus  prophetia  est 
noui  testamenti,  itaque  et  in  illo  primo  populo  sancti  patri- 
archae et  prophetae,  qui  intellegebant,  quod  agebant  uel  quod 
per  eos  agebatur,  in  nouo  testamento  habebant  istam  spem 
salutis  aeternae ; ad  illud  enim  pertinebant,  quod  intellegebant 
10  et  diligebant,  quia  etsi  nondum  reuelabatur,  iam  tamen  figura- 
batur; ad  uetus  autem  illi  pertinebant,  qui  non  illic  amplius 
quam  promissa  temporalia  cogitata  concupiscebant,  in  quibus 
aeterna  figurata  et  prophetata  non  intellegebant,  sed  haec  iam 
satis  superque  prioribus  responsionibus  nostris  dicta, 
is  3.  Illa  uero  est  mirabilis  inpadentia,  cum  Manichaeorum 
sacrilega  et  inmunda  societas  etiam  castam  sponsam  Christi 
se  iactare  non  dubitat : in  quo  aduersus  sanctae  ecclesiae 
uere  casta  membra  quid  proficit,  nisi  ut  ueniat  in  mentem 
aduersus  tales  apostolica  illa  admonitio:  aptaui  uos  uni 
20  uiro  uirginem  castam  exhibere  Christo,  timeo  autem, 
ne  sicut  serpens  Euam  fefellit  astutia  sua,  sic  et 
uestrae  mentes  corrumpantur  a castitate,  quae  est  in 
Christo?  quid  enim  agunt  isti  euangelizantes  nobis  praeter 
quod  accepimus,  nisi  ut  nos  a castitate  corrumpant,  quam 
25  Christo  seruamus,  quando  legem  dei  culpant  nomine  uetustatis 
et  errorem  suum  laudant  nomine  nouitatis,  quasi  omnis  uetu- 
stas  fpgienda  sit  aut  omnis  nouitas  adpetenda,  cum  et  man- 

8 Matth.  6,  24  19  II  Cor.  11,  2 sq. 

2 pertubata  C ammittet  L '2  4 mamonae  C 5 intellegentibus  L 1 
6 patriarcae  I1!1  7 (9,  13)  intellegebant  L 1 intellebant  S 8 habe- 

bant] habent  ClSG  habentes  b habentistam  L habentestam  ( corr . ex 
habent  istam)  M 9 pertinebat  b 10  figubatur  C 11  ue*xus  (n  er.)  L 
12  temporaria  et  cognitata  S temporia  cogitata  G1  14  dicta  sunt  C 
15  miserabilis  S 17  aecclesiae  C 18  menbra  C 19  ammonitio  LSM 
21  euam  (s.  I.  m.  1)  L 28  nobis  (s.  I.  m.  2)  C 24  accipimus  P*SMLG 2 
castitate  (ti  s.  I.  m.  1)  L 26  errorem]  xrore  C1  27  et  om.  b 

datum  uetus  in  laude  ponat  apostolus  I oh annes  et  profanas 
uerborum  nouitates  euitari  iubeat  apostolus  Paulus?  te  ergo, 
uera  sponsa  ueri  Christi  ecclesia  catholica,  adloquar  et  ego  te 
pro  modulo  meo,  qualiscumque  filius  et  seruus  tuus  positus 
in  te  dispensare  cibaria  conseruis  meis:  caue  semper,  ut  caues, 
Manichaeorum  inpiam  uanitatem  iam  tuorum  periculo  expertam 
et  liberatione  conuictam.  ille  me  quondam  de  gremio  tuo 
error  excusserat ; expertus  fugi,  quod  experiri  non  debui,  sed 
tibi  profecerint  etiam  pericula  mea,  cui  nunc  seruit  liberatio 
mea,  quia  nisi  mihi  uerus  et  uerax  sponsus  tuus,  de  cuius 
latere  facta  es,  in  uero  sanguine  suo  remissionem  peccatorum 
posuisset,  absorbuisset  me  uorago  fallaciae  et  terram  factum 
serpens  inreparabiliter  deuorasset.  noli  decipi  nomine  ueritatis; 
hanc  sola  tu  habes,  et  in  lacte  tuo  et  in  pane  tuo ; in  hac 
autem  tantum  nomen  eius  est,  ipsa  non  est.  et  in  tuis  qui- 
dem grandibus  secura  es ; sed  appello  in  te  paruulos  tuos, 
fratres,  filios,  dominos  meos,  quos  uel  tamquam  oua  sollicitis 
alis  foues  uel  tamquam  infantes  lacte  nutris,  sine  corruptione 
fecunda  uirgo  mater,  hos  in  te  appello  teneros  fetus  tuos, 
ne  garrula  curiositate  seducantur  abs  te,  sed  potius  anathe- 
ment,  si  quis  eis  euangelizauerit  praeter  id,  quod  acceperunt 
in  te,  nec  relinquant  uerum  ueracemque  Christum,  in  quo 
sunt  omnes  thesauri  sapientiae  et  scientiae  absconditi,  et 
magnam  multitudinem  dulcedinis  eius,  quam  abscondit  metuen- 

1 cf.  Ioh.  2,  7 2 cf.  I Tim.  6,  20  22  cf.  Gal.  1,  9 28  cf. 

Coi.  2,  8 

1 iohannes  (e  corr.  ex  i)  M 2 Paulus  om.  b 3 uiri  X1  aec- 
clesia  C alloquor  C te  (te  exp.  et  superscr.  m.  1 enim)  X 
5 conseruis  (con  s.  Z.)  C 6 manicheorum  (h  s.  I.)  C pericula  CSGMP 1 
periculo  (o  s.  a scr.  m.  1)  L 7 liberationem  M , (m  exp.  m.  1)  L 
conuincam  M,  (corr.  a m.  1)  L 9 proficerint  L'M  10  michi  C 
de  cuius]  detius  (?)  C 12  obsoruuisset  X1  fallatiae  C fallacie  X 
13  decipi  (pi  s.  I.  a m.  1)  L 14  in  ante  hac  s.  I.  a m.  rec.  C om.  Lb 
16  grandibus  (n  s.  I.)  C es  sed  om.  SG  apepello  (ap  s.  I.)  X 
in  te]  inter  b 17  filius  SG  19  fetvs  (v  sup.  o a m.  1)  LM 
fetus  CS  22  relinquant  ( pr . n s.  I.)  L 

tibus  se,  perfecit  autem  sperantibus  in  se.  ibi  uero  quomodo 
possunt  esse  uerba  ueracis  in  praedicatore  Christi  fallacis  ? 
contemne  insultationes  eorum,  quia  bene  tibi  es  conscia  pro- 
missionem uitae  aeternae  te  adamasse  in  muneribus  sponsi 
5 tui,  id  est  ipsum  sponsum  tuum,  quia  ipse  est  uita  aeterna. 
4.  Non  autem,  sicut  illi  desipiunt,  ad  alienum  deum  seducta 
es,  promittentem  saturitatem  uentris  et  terram  Chananaeorum. 
intellegis  quippe  in  ipsis  etiam  promissionibus  te  iam  tunc 
figuratam  et  prophetatam  praescientiam  parturisse  sanctorum, 
io  nec  lapideo  diptychio  miserabili  dicacitate  reprehenso  mouearis, 
quia  non  habes  lapideum  cor,  quod  illae  tabulae  in  populo 
priore  significabant,  es  enim  epistula  apostolorum  scripta 
non  atramento,  sed  spiritu  dei  uiui,  non  in  tabulis 
lapideis,  sed  in  tabulis  cordis  carnalibus,  ad  quae 
15  uerba  illi  uani  gaudent  putantes  apostolum  reprehendisse  dis- 
pensationem illi  tempori  congruam  ueteris  testamenti,  non 
intellegentes  hoc  eum  ex  propheta  dixisse,  haec  enim  uerba, 
quae  inperite  amplectuntur,  longe  antequam  per  apostolos 
dicerentur  et  inplerentur,  a prophetis,  quos  respuunt,  prae- 
20  nuntiata  sunt,  propheta  enim  dixerat:  auferam  eis  cor 
lapideum  et  dabo  eis  cor  carneum,  uideant,  si  non  hoc 
est:  non  in  tabulis  lapideis,  sed  in  tabulis  cordis 
carnalibus,  nam  neque  ibi  quod  dictum  est  cor  carneum, 
neque  hic  tabulae  carnales  hoc  uolunt,  ut  carnaliter  sapiamus, 
25  sed  quia  in  conparatione  lapidis,  qui  sine  sensu  est,  caro 

1 cf.  Ps.  30,  20  12  II  Cor.  3,  2 sq.  20  Ez.  11,  19 

1 ait.  se  (e  in  ras.)  L 2 ueracis  (e  in  i corr.)  L xpi  (i  in  ras.)  C 
3 bene  es  tibi  conscientia  C bona  tibi  conscientia  S bene  tibi  con- 
scientia 6r'  4 numeribus  L 5 est  (st  superscr.  m.  2)  L sponsum 

sentit,  per  lapidis  insensualitatem  significatum  est  cor  non 
intellegens  et  per  carnis  sensualitatem  significatum  est  cor 
intellegens,  tu  potius  istos  inride,  qui  dicunt  et  terram  et 
ligna  et  lapides  habere  sensum  et  intellegentiore  uita  uiuere, 
carnes  autem  stolidiore  et  obtunsiore.  unde  non  a ueritate, 
sed  a sua  uanitate  coguntur  fateri  mundius  esse  legem  con- 
scriptam in  tabulis  lapideis  quam  suum  thesaurum  in  pellibus 
morticinis,  an  forte  quia  in  fabella  sua  etiam  lapides  dicunt 
ossa  esse  principum,  non  eis  dubitant  coria  praeponere  agno- 
rum? nempe  ergo  illa  testamenti  arca  mundius  tegebat  lapi- 
deas tabulas  quam  caprina  pellis  codicem  istorum,  haec  tu 
misericorditer  inride,  ut  eis  inridenda  et  fugienda  commendes; 
nam  in  illo  diptychio  lapideo,  iam  tu  non  corde  lapideo  in- 
tellegis, quid  duro  illi  populo  congruebat?  et  in  eo  tamen 
agnoscis  petram,  ipsum  sponsum  tuum,  illum,  quem  Petrus 
loquitur:  lapidem  uiuum  ab  hominibus  reprobatum, 
a deo  autem  electum  et  honorificatum.  illis  ergo  erat 
lapis  offensionis  et  petra  scandali;  tibi  autem  lapis, 
quem  reprobauerunt  aedificantes,  factus  est  in  capite 
anguli,  quod  totum  idem  Petrus  apostolus  explicat  et  totum 
a propiletis,  a quibus  isti  damnati  alienantur,  praedictum  esse 
commemorat,  lege  sane  etiam  illud  diptychium;  ne  timeas, 
plane  sponsi  tui  est.  aliis  lapis  ille  significauit  duram  stolidi- 
tatem, tibi  autem  firmam  stabilitatem,  digito  dei  scriptae  sunt 
tabulae  illae ; digito  dei  sponsus  tuus  eiecit  daemonia ; digito 
dei  expelle  tu  doctrinas  daemoniorum  mendaciloquorum  caute- 
riantium conscientiam,  ex  hoc  diptychio  repellis  adulterum. 

16  IPet.  2,  4 sqq.  25  cf.  Ex.  31,  18;  cf.  Lue.  1 1,  20  26  I Tim.  4,  2 

qui  se  paracletum  dicit,  ut  sancto  nomine  te  seducat,  quin- 
quagesimo enim  die  post  pascha  datae  sunt  illae  tabulae ; et 
quinquagesimo  die  post  passionem  sponsi  tui,  quam  pascha 
illud  praefigurabat,  datus  est  digitus  dei,  spiritus  sanctus 
5 promissus  paracletus,  noli  ergo  formidare  diptychium,  quo 
tibi  scripta  olim,  quae  nunc  agnosceres,  mittebantur;  tantum 
noli  esse  sub  lege,  ne  illam  timore  non  inpleas,  sed  sub 
gratia,  ut  sit  in  te  plenitudo  legis  caritas,  non  enim  aliud 
diptychium  recensebat  sponsi  tui  amicus,  cum  diceret:  nam 
io  non  adulterabis,  non  homicidium  facies,  non  concu- 
pisces et  si  quod  est  aliud  mandatum,  in  hoc  sermone 
recapitulatur:  diliges  proximum  tuum  tamquam  te 
ipsum,  dilectio  proximi  malum  non  operatur,  pleni- 
tudo autem  legis  est  caritas,  ibi  enim  sunt  duo  illa 
is  praecepta,  dilectionis  dei  et  dilectionis  proximi,  singulis  tabulis 
explicata,  hoc  ergo  diptychium  ille  praemisit,  qui  tibi  haec 
duo  praecepta  ueniens  commendauit,  in  quibus  tota  lex  pendet 
et  prophetae,  in  primo  praecepto  est  castitas  nuptiarum  tua- 
rum, in  secundo  unitas  membrorum  tuorum:  illo  amplecteris 
20  diuinitatem,  isto  congregas  societatem,  quae  duo  praecepta 
ipsa  sunt  decem : tria  pertinent  ad  deum  et  septem  ad  pro- 
ximum. o pudicum  diptychium,  in  quo  uetere  figura  ille  di- 
lector et  dilectus  tuus  praenuntiabat  tibi  canticum  nouum, 
in  decachordo  psalterio  tamquam  pro  te  etiam  neruos  suos 
25  extensurus  in  ligno,  ut  de  peccato  damnaret  peccatum  in 
carne  et  iustitia  legis  inpleretur  in  te.  o diptychium  coniugale, 
quod  non  sine  causa  odit  adultera  ! 

2 cf.  Ex.  20  5 cf.  Act.  2,  1 sqq.  9 Rom.  13,  9 sq.  18  cf. 

Matth.  22,  37  sqq.  24  cf.  Ps.  91,  4 26  cf.  Rom.  8,  3 sq. 

5.  Iam  enim  mihi  ad  te  est  sermo,  Manichaea  congregatio 
fallax,  et  fallaciis  inuoluta.  itane  multinuba  tot  elementis  uel 
potius  meretrix  prostituta  daemoniis  et  sacrilegis  uanitatibus 
inpraegnata  audes  matrimonium  catholicum  domini  tui  crimine 
inpudicitiae  lacerare  ? ostende  nobis  moechos  tuos,  splendi-  5 
tenentem  ponderatorem  et  Atlantem  laturarium,  illum  enim 
dicis  capita  elementorum  tenere  mundumque  suspendere;  istum 
autem  genu  fixo  scapulis  ualidis  subbaiulare  tantam  molem, 
utique  ne  ille  deficiat,  ubi  sunt  isti?  qui  si  uere  essent, 
quando  ad  te  uenirent  occupati  tanto  negotio  ? quando  ad  te  n> 
intrarent,  ut  blanda  manu  tua  et  otioso  pane  delicata  post 
tantum  laborem  alteri  digitos , alteri  humeros  confricares  ? 
sed  fallunt  te  mala  daemonia,  quae  tecum  scortantur,  ut  con- 
cipias mendacia  et  parias  phantasmata,  cur  ergo  non  respuas 
diptychium  ueri  dei,  tuis  membranis  inimicum,  quibus  tot  15. 
falsos  deos  adamasti  mente  uagabunda  per  figmenta  cogita- 
tionum tuarum,  quibus  omnia  poetica  mendacia  grauiora  et 
honestiora  reperientur,  uel  hoc  certe,  quod  apud  poetas  nemi- 
nem decipit,  ipsa  professio  falsitatis,  in  libris  autem  tuis  tanta 
fallaciarum  turba  pueriles  et  in  senibus  animas  nomine  ueri-  20 
tatis  inlectas  miserabilibus  corrumpit  erroribus,  cum  prurientes 
auribus,  sicut  apostolus  dicit,  et  a ueritate  auditum  suum 
auertentes  ad  fabulas  conuertuntur  ? quomodo  ergo  sanam 

23  cf.  II  Tim.  4,  4 

doctrinam  ferres  illarum  tabularum,  ubi  primum  praeceptum 
est:  audi,  Israhel,  dominus  deus  tuus  deus  unus  est, 
cum  tota  deorum  nominibus  delectata  turpissimi  cordis  forni- 
catione uoluteris  ? annon  recordaris  amatorium  canticum  tuum, 
5 ubi  describis  maximum  regnantem  regem,  sceptrigerum  per- 
ennem, floreis  coronis  cinctum  et  facie  rutilantem?  quem  si 
solum  talem  amares,  erubescendum  tibi  esset;  nam  etiam  uir 
unus  floreis  coronis  cinctus  pudicae  coniugi  displiceret,  neque 
enim  potes  dicere  hoc  aliqua  mystica  significatione  ita  dictum 
10  uel  ita  demonstratum,  cum  tibi  praecipue  laudari  Manichaeus 
non  ob  aliud  soleat,  nisi  quod  remotis  figurarum  integumentis 
ipse  tibi  ueritatem  nudam  et  propriam  loqueretur,  proprie 
igitur  cantas  deum  regem  sceptrigerum,  floribus  coronatum, 
ponat  saltem  sceptrum,  quando  coronis  floreis  cingitur;  non 
15  decet  regiae  uirgae  seueritatem  illa  luxuriae  mollitudo,  huc 
accedit,  quia  non  a te  solus  adamatus  est;  sequeris  enim 
cantando  et  adiungis  duodecim  saecula  floribus  conuestita  et 
canoribus  plena  et  in  faciem  patris  flores  suos  iactantia.  ubi 
et  ipsos  duodecim  magnos  quosdam  deos  profiteris,  ternos 
20  per  quattuor  tractus,  quibus  ille  unus  circumcingitur,  quem 
quomodo  inmensum  faciatis,  quem  sic  circumdatum  dicitis, 
numquam  inuenire  potuistis,  adiungis  etiam  innumerabiles 
regnicolas  et  deorum  agmina  et  angelorum  cohortes : quae 
omnia  non  condidisse  dicis  deum,  sed  de  sua  substantia 
25  genuisse. 

6.  Ita  conuinceris  innumerabiles  deos  colere,  non  ferendo 
sanam  doctrinam,  qua  docetur  unus  de  uno  deo  natus  filius 
et  'utrius que  spiritus  sanctus,  quos  tamen  non  solum  innume- 

2 Deut.  6,  4 

rabiles,  sed  nec  tres  deos  fas  est  dicere : quorum  est  non 
solum  una  eadeinque  substantia  sed  etiam  una  eademque 
operatio  per  ipsam  propriam  unam  eandemque  substantiam, 
per  creaturam  uero  corporalem  etiam  demonstratio  singulorum, 
haec  tu  non  intellegis,  non  capis : noui,  plena  es,  inebriata  es, 
ingurgitata  es  fabuloso  sacrilegio,  digeras  aliquando  quod  ex- 
halas, et  te  iam  obruere  talibus  desinas ; interim  canta,  quod 
cantas,  et  inspice,  si  potes,  dedecus  fornicationis  tuae,  inui- 
tauit  enim  te  doctrina  daemoniorum  mendaciloquorum  ad 
fictas  domos  angelorum,  ubi  flat  aura  salubris,  et  ad  campos, 
ubi  scatent  aromata,  cuius  arbores  et  montes,  maria  et  flumina, 
dulce  nectar  fluunt  per  cuncta  saecula,  et  credidisti  et  finxisti 
haec  in  corde  tuo,  ubi  uanis  recordationibus  luxuriata  et  dis- 
soluta iacteris.  cum  enim  quaedam  talia  dicuntur  de  ineffabili 
adfluentia  spiritalium  deliciarum,  utique  in  aenigmate  dicuntur, 
ita  ut  nouerit  animus,  qui  talibus  exercetur,  esse  aliud,  quod 
ibi  quaerendum  et  intellegendum  sit,  siue  corporeis  sensibus 
in  ueritate  corporali  tale  quid  demonstretur,  sicut  ignis  in 
rubo  et  de  uirga  serpens,  de  serpente  uirga  et  tunica  domini 
a persecutoribus  non  diuisa  et  obsequio  mulieris  unctio  pedum 
aut  capitis  eius  et  frondes  multitudinis  praecedentis  et  con- 
sequentis asellum  eius : siue  in  spiritu  per  imagines  corporum 
uel  in  somnio  uel  in  extasi  figurate  ostendantur,  sicut  Iacob 
scalae  et  Daniheli  lapis  praecisus  sine  manibus  et  auctus  in 
montem  et  Petro  ille  discus  et  Iohanni  tam  multa:  siue  sola 
locutione  ad  eundem  modum  figurentur,  sicut  cantica  canti- 

19  cf.  Ex.  3,  2 cf.  Ex.  4,  2 sqq.  20  cf.  Ioh.  19,  24  21  cf. 

Mattii.  26,  7 ; Ioh.  12,  3 22  cf.  Matth.  21,  7 sqq.  23  cf.  Gen.  28,  12 
24  cf.  Dan.  2,  34  sq.  25  cf.  Act.  10,  11;  Apoc.  1 26  cf.  Cant.  1 

eorum  et  quod  in  euangelio  fecit  pater  familias  nuptias  filio 
suo  et  homo  quidam  duos  filios  habuit,  frugi  et  luxuriosum, 
et  homo  quidam  nouellauit  uineam  et  locauit  agricolis,  tu 
uero  praecipue  Manichaeum  oh  hoc  praedicas,  quod  non  ad 
5 talia  dicenda,  sed  potius  ad  soluenda  ultimus  uenerit,  ut  et 
figuris  antiquorum  apertis  et  suis  narrationibus  ac  disputatio- 
nibus euidenti  luce  prolatis  nullo  se  occultaret  aenigmate, 
addis  eam  praesumptionis  huius  causam,  quod  uidelicet  anti- 
qui, ut  figuras  fiuiusmodi  uel  uiderent  uel  agerent  uel  dice- 
10  rent,  sciebant  istum  postea  uenturum,  per  quem  cuncta  mani- 
festarentur, iste  autem,  qui  sciret  post  se  neminem  adfuturum, 
sententias  suas  nullis  allegoricis  ambagibus  texeret,  quid  ergo 
facit  adfectus  tuus  desideriis  carnalibus  sordidus  in  campis 
et  montibus  nemorosis  et  coronis  floreis  et  scatentibus  aro- 
i5  matis  ? si  non  sunt  aenigmata  rationis,  phantasmata  sunt 
cogitationis  aut  uecordia  furoris ; si  uero  aenigmata  esse  di- 
cuntur, cur  non  fugis  adulterum  apertam  ueritatem,  ut  inliciat, 
promittentem  et  fabulosa  fallacia,  quos  inlexerit,  inludentem? 
nonne  ministri  eius  et  ipsi  miseri  talibus  uanitatibus  uenenati 
20  in  hamo  suo  solent  hanc  escam  de  Paulo  apostolo  ponere, 
ubi  ait:  ex  parte  enim  scimus  et  ex  parte  prophetamus; 
cum  autem  uenerit  quod  perfectum  est,  quod  ex  parte 
est,  auferetur  et:  uidemus  nunc  per  speculum  in 
aenigmate,  tunc  autem  facie  ad  faciem?  ut  scilicet  apo- 
25  stolus  Paulus  ex  parte  scierit,  et  ex  parte  prophetauerit,  per 

1 cf.  Matth.  22,  2 et  14  2 cf.  Luc.  15,  11  sqq.  8 cf.  Matth. 

21,  88  21  I Cor.  13,  9 sqq. 

1 quod]  cum  CSMG  in  (s.  Z.)  SM,  om.  G nubtias  P nupt.  fec. 
pat.  fam.  SGM  2 habuit  duos  filios  SG  luxoriosum  LXM{ 

15  enigmata  LCSG  16  cogitationis  (cogi  s.  I.  z pr.  ex  r corr .)  C 
17  adulteru  C ad  apertam  b illiceat  C1  18  pmittente  {in  ras.)  C 

speculum  et  in  aenigmate  uidens,  quod  totum  auferendum 
est  ueniente  Manichaeo  et  adferente  quod  perfectum  est,  ubi 
facie  ad  faciem  ueritas  uideatur.  o lasciua,  inmunda,  sine 
fronte  adhuc  ista  garris,  adhuc  pascis  uentos,  adhuc  ample- 
cteris idola  cordis  tui ! itane  tu  facie  ad  faciem  uidisti  re-  5 
gnantem  regem  sceptrigerum  floreis  coronis  cinctum  et  deorum 
agmina  et  splenditenentem  magnum,  sex  uultus  et  ora  feren- 
tem micantemque  lumine,  et  alterum  regem  honoris  angelorum 
exercitibus  circumdatum ; et  alterum  adamantem  heroam  belli- 
gerum dextra  hastam  tenentem  et  sinistra  clipeum;  et  alterum  10 
gloriosum  regem  tres  rotas  inpellentem,  ignis,  aquae  et  uenti; 
et  maximum  Atlantem  mundum  ferentem  humeris,  et  eum 
genu  flexo  brachiis  utrimque  secus  fulcientem?  haec  et  alia 
mille  portenta  tu  facie  ad  faciem  uidisti,  an  haec  tibi  doctrina 
daemoniorum  mendaciloquorum  per  ora  deceptorum  cantat  et  15 
nescis?  uae  tibi,  infelix!  ecce,  quibus  phantasmatis  constupraris, 
ecce,  quas  uanitates  pro  ueritate  lambis  et  serpentinis  poculis 
ebria  de  diptychio  lapideo  audes  insultare  matronali  uere- 
cundiae  coniugis  unici  filii  dei,  quia  illa  iam  non  sub  paeda- 
gogio legis,  sed  sub  magisterio  gratiae  nec  superba  operibus  20 
nec  fracta  terroribus  uiuit  ex  fide  et  spe  et  caritate,  facta 
Israhel,  in  quo  dolus  non  est,  et  audiens,  quod  ibi  scriptum 
est : dominus  deus  tuus,  deus  unus  est:  quod  tu  non 
audiens  in  tam  multos  fictos  deos  fornicationem  tuam  diffudisti. 

7.  Quomodo  non  sint  tibi  inimicae  illae  tabulae,  in  quibus  25. 
secundum  praeceptum  est:  non  accipies  in  uanum  nomen 

22  cf.  Ioh.  1,  45  23  Deut.  6,  4 26  Ex.  20,  7 

domini  dei  tui,  quandoquidem  tu  etiam  ipsum  Christum, 
qui  propter  carnales  a carnali  uanitate  mundandos  etiam  carneis 
oculis  uerus  in  u-eritate  carnis  exortus  est,  in  fallaciae  uanitate 
posuisti?  quomodo  tibi  non  sit  aduersum  tertium  praeceptum 
5 de  sabbati  requie,  quae  tot  figmentorum  inlusionibus  inquieta 
anima  uentilaris?  haec  tria  praecepta  quomodo  pertineant  ad 
dilectionem  dei,  quando  capies,  quando  sapies,  quando  amabis  ? 
inmoderata  es  et  foeda  et  contentiosa:  tumuisti,  euanuisti, 
uiluisti,  excessisti  modum  tuum,  turpasti  decorem  tuum, 
io  turbasti  ordinem  tuum,  talis  apud  te  fui,  noui  te.  quo  pacto 
ergo  te  nunc  doceam  haec  tria  praecepta  ad  dilectionem  dei 
pertinere,  ex  quo  et  per  quem  et  in  quo  sunt  omnia?  unde 
hoc  intellegis,  quando  nec  illa  septem,  quae  ad  dilectionem 
proximi  pertinent , qua  humanae  uitae  societas  continetur, 
15  erroris  tui  detestanda  peruersitate  nosse  atque  obseruare  per- 
mitteris? in  quibus  mandatum  primum  est:  honora  patrem 
tuum  et  matrem  tuam,  quod  et  Paulus  commemorat  man- 
datum primum  in  repromissione  eadem  atque  itidem  etiam 
ipse  praecipiens,  tu  autem  doctrina  daemonica  didicisti  inimicos 
20  deputare  parentes  tuos,  quod  te  per  concubitum  in  carne  liga- 
uerint  et  hoc  modo  utique  deo  tuo  inmundas  conpedes  in- 
posuerint.  hinc  etiam  consequens  praeceptum,  quod  est:  non 
moechaberis,  ita  uiolatis,  ut  hoc  maxime  in  coniugio  de- 
testemini,  quod  filii  procreantur,  ac  sic  auditores  uestros. 
25  dum  cauent,  ne  feminae,  quibus  miscentur,  concipiant,  etiam 
uxorum  adulteros  faciatis,  ducunt  enim  eas  ex  lege  matrimonii 
tabulis  proclamantibus  liberorum  procreandorum  causa , et 

12  cf.  Rom.  11,  80  19  cf.  Ex.  20,  12;  Ephes.  6,  2 

3 carnalis  L carnalis  Cb  fallatiae  C fallacie  L 4 tercium  C 

8 feda  G feda  CSl  timuisti  C 9 turbasti  (s.  b a m.  1 add.  p)  L 
18  repmissionem  L promissione  P pmissionem  SMG  19  daemoniaca 
(a  med.  m.  2 superscr.)  L doemonica  SG'2  demoniaca  Cb  22  bine 
• etiam  considerandum  est  quod  sequens  praeceptum  sqq.  L conside- 
randum est  in  marg.  add.  SG,  uncis  incl.  C est  supra  e er.  et 

27  proclamantibus  (1  s.  I.)  C 

uestra  lege  metuentes,  ne  particulam  dei  sui  sordibus  carnis 
adficiant,  ad  explendam  tantum  libidinem  feminis  inpudica 
coniunctione  miscentur ; filios  autem  inuiti  suscipiunt,  propter 
quod  solum  coniugia  copulanda  sunt,  quomodo  ergo  non  pro- 
hibes nubere,  quod  de  te  tanto  ante  praedixit  apostolus,  quando 
id  conaris  auferre  de  nuptiis,  unde  sunt  nuptiae?  quo  ablato 
mariti  erunt  turpiter  amatores,  meretrices  uxores,  thalami  for- 
nices, soceri  lenones,  ac  per  hoc  etiam  illud  praeceptum, 
quod  est:  non  occides,  ex  eiusdem  erroris  peruersitate  non 
seruas.  dum  enim  times,  ne  dei  tui  membrum  ligetur  in  carne, 
non  das  esurienti  panem,  hic  formidans  homicidium  falsum, 
illic  perpetras  uerum.  itaque  si  incurras  in  eum  famelicum, 
qui  mori  possit,  nisi  cibum  porrigendo  subuenias?  iam  tu 
homicida  teneberis  aut  lege  dei,  si  non  dederis,  aut  lege 
Manichaei,  si  dederis,  quid?  cetera  decalogi  praecepta  quo- 
modo seruabis?  an  a furto  abstineas,  ut  nescio  quis  panem 
seu  quamlibet  escam  in  suis  uisceribus  trucidandam  deuoret 
potius  quam  tu,  si  possis,  ei  subripias  atque  ad  officinam 
uentris  electorum  tuorum  curras,  ut  furto  tuo  deus  tuus  nec 
in  grauius  incidat  uinculum,  et  quo  inciderat  eruatur?  porro 
si  in  eodem  furto  conprehendaris,  nonne  per  ipsum  deum 
tuum  non  te  abstulisse  iurabis  ? quid  enim  tibi  facturus  est 
talis  deus,  cui  dicis : falsum  iuraui  per  te,  sed  pro  te,  nisi 
uelles,  ut  exitium  tibi  inferrem,  dum  honorem  deferrem?  ita 
et  illud  mandatum  legis:  ne  falsum  testimonium  dicas 
propter  membra  dei  tui  sic  contemnis,  ut  ea  non  solum  testi- 

5 cf.  I Tim.  4,  3 

monio,  sed  et  iuramento  falso  de  eonpedibus  liberes,  iam 
uero  quod  sequitur:  non  concupisces  uxorem  proximi 
tui  debet  apud  te  inpleri,  et  hoc  unum  uideo,  quod  nulla 
tui  erroris  necessitate  uiolare  cogaris,  sed  si  nefas  est  con- 
s iugem  concupiscere  alienam,  considera,  quid  sit  concupiscen- 
dum se  proponere  alienis,  et  recordare  deos  tuos  formosos  et 
deas  formosas  praebentes  se  ut  ardenter  concupiscantur,  illi 
a feminis  principibus  tenebrarum  et  illae  a masculis : quibus 
excitatis  in  fruendam  libidinem  et  in  suos  amplexus  inhianter 
10  aestuantibus  eruant  ab  eis  illum  deum  tuum  ubique  con- 
peditum  et  tanta  suorum  turpitudine,  ut  solui  ualeat,  indi- 
gentem. nam  rem  proximi  non  concupiscere,  quod  est  ultimum 
decalogi  mandatum,  unde  potes,  misera?  nonne  tibi  deus  ipse 
tuus  in  terra  aliena  se  fabricare  mentitur  saecula  noua,  ubi 
15  post  falsam  uictoriam  falso  triumpho  tumescas?  quod  cum 
modo  insana  uanitate  desideras  et  eandem  terram  gentis  tene- 
brarum summa  uicinitate  substantiae  tuae  coniungi  credis, 
utique  rem  proximi  concupiscis,  merito  tibi,  est  inimicum 
dipty chium  continens  tam  bona  mandata  multum  errori  tuo 
20  contraria,  nam  illa  tria,  quae  ad  dilectionem  dei  pertinent, 
omnino  ignoras,  omnino  non  seruas ; haec  autem  septem, 
quibus  societas  humana  non  laeditur,  si  quando  custodis,  aut 
pudore  reprimeris,  ne  inter  homines  confundaris,  aut  timore 
frangeris,  ne  publicis  legibus  puniaris,  aut  malum  factum 

2 Ex.  20,  13  sqq. 

i 

bona  aliqua  consuetudine  horrescis,  aut  ipsa  naturali  lege, 
quam  iniuste  alteri  facias,  quod  tibi  ab  altero  fieri  non  uis, 
aduertis:  error  tamen  tuus  quam  te  in  contrarium  ire  con- 
pellat  et,  dum  sequeris,  et,  dum  non  sequeris,  sentis,  cum 
uel  hoc  facis,  quod  pati  non  uis  uel  ideo  non  facis,  quia 
pati  non  uis. 

8.  At  ista  uera  sponsa  Christi,  cui  de  diptychio  lapideo 
fronte  inpudentissima  insultas,  intellegit,  quid  distet  inter 
litteram  et  spiritum,  quae  duo  dicuntur  alio  modo,  lex  et 
gratia,  et  non  iam  in  uetustate  litterae,  sed  in  nouitate  spi- 
ritus deo  seruiens  non  est  iam  sub  lege,  sed  sub  gratia, 
neque  enim  litigiosa  caecatur,  sed  mitis  intendit  uerbis  apo- 
stoli, ut  intellegat,  quid  appellet  legem,  sub  qua  nos  iam  non 
uult  esse,  quia  transgressionis  gratia  posita  est,  donec 
ueniret  semen,  cui  promissum  est,  et  quia  ideo  sub- 
intrauit,  ut  abundaret  delictum;  ubi  autem  abundauit 
delictum,  superabundauit  gratia,  nec  ideo  tamen  eandem 
legem  peccatum  uocat,  quia  sine  gratia  non  uiuificat;  auget 
enim  potius  reatum  praeuaricatione  addita:  ubi  enim  lex 
non  est,  nec  praeuaricatio.  et  ideo  per  se  ipsam,  cum 
sola  littera  est  sine  spiritu,  id  est  lex  sine  gratia,  tantum- 
modo reos  facit;  sed  proponit  sibi,  quod  putare  minus  intelle- 
gentes possent,  et  aperit,  quid  dicat,  cum  ait:  quid  ergo 
dicemus?  lex  peccatum  est?  absit,  sed  peccatum  non 

9 cf.  II  Cor.  3,  6 11  cf.  Rom.  7,  6 14  Gal.  3,  19  16  Rom.  5,  20 

19  Rom.  4,  15  23  Rom.  7,  7 sqq. 

cognoui  nisi  per  legem,  nam  concupiscentiam  nescie- 
bam, nisi  lex  diceret:  non  concupisces,  occasione  ita- 
que accepta  peccatum  per  mandatum  fefellit  me  et 
per  illud  occidit,  itaque  lex  quidem  sancta  et  manda- 
5 tum  sanctum  et  iustum  et  bonum,  quod  ergo  bonum 
est,  factum  est  mihi  mors?  absit,  sed  peccatum,  ut 
adpareat  peccatum,  per  bonum  mihi  operatum  est 
mortem,  haec  ista,  cui  tu  insultas,  intellegit,  quia  gemens 
petit,  quia  humilis  quaerit,  quia  mitis  pulsat ; et  sic  uidet 
10  non  reprehendi  legem,  cum  dicitur:  littera  occidit,  spiri- 
tus autem  uiuificat,  sicut  non  reprehenditur  scientia,  cum 
dicitur:  scientia  inflat,  caritas  uero  aedificat,  nam 
utique  ipse  dixerat:  scimus,  quia  omnes  scientiam  ha- 
bemus, et  tunc  adiungit:  scientia  inflat,  caritas  uero 
is  aedificat,  utquid  ergo  habebat  ipse,  quo  inflaretur,  nisi  quia 
cum  caritate  non  solum  non  inflat  scientia,  sed  etiam  firmat? 
ita  littera  cum  spiritu  et  lex  cum  gratia  iam  non  eo  modo 
littera  et  lex  appellatur,  sicut  per  se  ipsam  cum  occidit 
abundante  delicto,  ita  enim  lex  et  uirtus  peccati  dicta  est, 
20  cum  auget  eius  noxiam  delectationem  per  seueram  prohibi- 
tionem. nec  tamen  etiam  sic  mala  est;  sed  peccatum  ut 
adpareat  peccatum,  per  bonum  operatum  est  mortem, 
ita  multa  quibusdam  sunt  noxia,  quamuis  non  sint  mala, 
nam  et  uos  cum  oculos  doletis,  etiam  contra  deum  uestrum 
25  solem  fenestras  clauditis,  haec  igitur  sponsa  Christi,  iam 
mortua  legi,  id  est  peccato,  quod  legis  prohibitione  fit  abun- 
dantius, cum  lex  sine  gratia  iubet,  non  iuuat.  tali  ergo  legi 
mortua,  ut  sit  alterius,  qui  ex  mortuis  resurrexit,  discernit 


10  II  Cor.  3,  6 12  1 Cor.  8,  1 19  cf.  I Cor.  15,  56 

ista  sine  legis  iniuria,  ne  sacrilegium  committat  in  eius  auc- 
torem: quod  tu  facis  in  eum,  quem  non  intellegis  auctorem 
boni,  cum  audias  apostolum  dicentem:  itaque  lex  quidem 
sancta  et  mandatum  sanctum  et  iustum  et  bonum, 
ecce  auctor  boni  est,  qui  tibi  uidetur  unus  ex  principibus 
tenebrarum,  adtende  ueritatem,  ferit  tibi  oculos,  ecce  Paulus 
apostolus  dicit:  lex  quidem  sancta  et  mandatum  sanc- 
tum et  iustum  et  bonum,  ecce,  cuius  auctor  est,  qui 
dipty  chium  illud,  quod  stulta  inrides,  in  magni  sacramenti 
dispensatione  praemisit,  eadem  quippe  lex,  quae  per  Moysen 
data  est,  gratia  et  ueritas  per  Iesum  Christum  facta  est,  cum 
accessit  litterae  spiritus,  ut  inciperet  inpleri  iustitia  legis, 
quae  non  inpleta  reos  etiam  praeuaricatione  faciebat,  neque 
enim  alia  lex  est  sancta  et  iusta  et  bona,  et  alia,  per  quam 
peccatum  mortem  operatur,  cui  mori  nos  oportet,  ut  simus 
alterius,  qui  ex  mortuis  resurrexit,  sed  eadem  ipsa  est.  ecce, 
sequere,  lege,  sed  peccatum,  inquit,  ut  adpareat  pecca- 
tum, per  bonum  mihi  est  operatum  mortem,  ut  fiat 
supra  modum  peccator  aut  peccatum  per  mandatum, 
surda,  caeca,  audi,  uide.  per  bonum,  inquit,  mihi  operatum 
est  mortem,  ergo  lex  semper  bona  est,  siue  obsit  inanibus 
gratia,  siue  prosit  plenis  gratia,  semper  est  bona,  sicut  sol 
semper  est  bonus,  quia  omnis  creatura  dei  bona  est,  siue 
dolentibus  oculis  noceat,  siue  sanos  mulceat.  proinde  quod 
est  oculis  sanitas  ad  uidendum  solem,  hoc  est  gratia  mentibus 
ad  inplendam  legem,  et  sicut  oculi  sani  non  solis  delectationi 
moriuntur,  sed  illis  ictibus  asperis  radiorum,  quibus  reuer- 

11  cf.  Ioh.  1,  17  23  cf.  I Tim.  4,  4 

berati  in  densiores  tenebras  pellebantur,  sic  anima,  quae  per 
caritatem  spiritus  salua  facta  est,  non  iustitiae  legis  mortua 
dicitur,  sed  illi  reatui  et  praeuaricationi,  quam  lex  per  litteram, 
cum  gratia  defuit,  faciebat,  itaque  de  illa  utrumque  dicitur 
s et:  bona  est  lex,  si  quis  ea  legitime  utatur  et  quod 
sequitur:  sciens  hoc,  quia  iusto  lex  non  est  posita, 
quia  non  opus  habet  terrente  littera,  quem  delectat  ipsa 
iustitia. 

9.  Haec  sponsa  Christi  gaudens  in  spe  plenae  salutis  suae 
io  et  tibi  optat  bonam  conuersionem  a fabulis  ad  ueritatem,  ne 
Adoneum  quasi  adulterum  reformidans  cum  uersutissimo  ad- 
ultero serpente  remaneas.  Adoneus  enim  uerbum  hebraeum 
est  et  interpretatur  dominus  eo  modo,  quo  solus  deus  dicitur 
dominus,  sicut  latria,  quod  uerbum  graecum  est  et  interpre- 
15  tatur  seruitus,  non  quaecumque,  sed  illa,  qua  tantummodo 
deo  seruitur;  sicut  Arnen  interpretatur  „uerum,“  non  ubi- 
cumque et  quomodocumque,  sed  mystica  religione,  quodsi  a 
te  quaeratur,  unde  tu  quoque  habeas  praeter  hebraeas  litteras 
uel  quae  ex  hebraeo  sunt,  non  inuenies.  non  ergo  timet  ecclesia 
20  Christi  istorum  nominum  obiectionem,  intellegit  et  amat;  nec 
curat  inperitum  insultatorem;  et  quae  nondum  intellegit,  credit 
esse  talia,  qualia  nonnulla  experta  est,  quae  nondum  intellecta 
sic  erant,  obiciat  ei  quisque  quod  Emmanuhel  adamauerit,  in- 
ridet  inscitiam  illius  hominis,  amplectitur  ueritatem  huius 
25  nominis,  obiciat  quod  amauerit  Messiam,  repellit  exstinctum 
aduersarium,  tenet  unctum  magistrum,  ita  te  quoque  cupit 

5 I Tim.  1,  8 sq. 

sanari  a uanis  erroribus  et  aedificari  super  fundamentum  aposto- 
lorum et  prophetarum,  quem  dicis  Hippocentaurum,  nesciens 
quid  loquaris,  nec  adtendis,  quid  tibi  tua  fabula  confecerit, 
cum  ex  parte  dei  tui  et  ex  parte  terrae  tenebrarum  falsum 
mundum  fabricat  in  corde  tuo.  itane  ille  non  est  Hippocen- 
taurus semiferus  et  semideus  ? uere,  quia  nec  Hippocentaurus 
dicendus  est.  quid  autem  sit,  tu  adtende  et  erubesce  et 
mitesce,  ut  corruptionem  tuam  a serpente  adultero  perhorre- 
scas : cuius  astutiam  si  apud  Moyseu  credendam  non  putasti, 
apud  Paulum  cauere  debuisti,  qui  neram  ecclesiam  uolens 
uirginem  castam  exhibere  Christo,  timeo,  inquit,  ne  sicut 
serpens  Euam  fefellit  in  uersutia  sua,  corrumpantur 
mentes  uestrae  a simplicitate  et  castitate,  quae  est 
in  Christo,  hoc  tu  cum  audires,  usque  adeo  tamen  desipuisti 
et  uenenatis  incantationibus  eius  amens  facta  es,  ut  aliis 
multis  haeresibus  aliud  atque  aliud  idem  serpens,  tibi  autem 
etiam  se  Christum  esse  persuaserit,  porro  si  errant  multae 
fallaciis  eius  uariis  et  multiformibus  inretitae,  quae  tamen 
hanc  admonitionem  apostoli  ueram  fatentur,  tu  quantum  ad- 
ulterata es,  quam  in  longinquo  prostituta,  quae  ipsum  pro 
Christo  habes,  a quo  apostolus  Christi  seductam  Euam  atque 
corruptam  clamat,  ut  ab  eo  uirginem  sponsam  Christi  tali 
admonitione  custodiat?  tenebrauit  cor  tuum,  qui  tecum  in 
phantasmatis  lucidorum  nemorum  uolutatur.  quae  sunt,  ubi 
sunt,  unde  sunt  fidelia  promissa  eius  ? o ebria,  non  a uino ! 

10.  Nempe  conuiciata  es  inpudentia  sacrilega  deo  prophe- 

2 cf.  Ephes.  2,  20  11  II  Cor.  11,  2 sq.  25  cf.  Es.  51,  21 

tarum,  quod  ipsis  Iudaeis  sibi  seruientibus  non  exhibuerit, 
quod  promisit,  nec  sane  dixisti,  quid  promiserit  et  non  ex- 
hibuerit, ne  ibi  conuincereris  aut  iam  exhibitum,  quod  non 
intellegis,  aut  adhuc  futurum,  quod  non  credis,  tibi  quid 
5 promissum  est  et  praesentatum,  unde  tibi  fides  fieret  te  ac- 
cepturam triumphos  nouorum  saeculorum  super  terram  tene- 
brarum? si  aliquos  prophetas  protuleris,  in  quibus  legamus 
cum  laude  praedictos  futuros  Manichaeos,  unde  iam  tibi  ali- 
quid exhibitum  putes,  hoc  ipso,  quia  esse  uos  uidemus,  prius 
io  probatura  es,  quod  non  ipse  Manichaeus  tibi  prophetas  finx- 
erit, qui  sibi  ut  crederes  ucluit.  neque  enim  putat  turpe 
mendacium,  aut  uero  potest  dubitare  falsos  prophetas  osten- 
dere in  pellibus  ouinis,  qui  Christum  laudans  adseuerat  falsas 
cicatrices  ostendisse  in  membris  suis,  at  ego  uos  plane  prae- 
15  dictos  lego,  non  solum  a prophetis  aliquando  obscurius,  uerum 
et  ab  apostolo  expressius,  sed  uidete  quemadmodum,  spiri- 
tus, inquit,  manifeste  dicit,  quia  in  nouissimis  tempo- 
ribus recedent  quidam  a fide,  intendentes  spiritibus 
seductoribus  et  doctrinis  daemoniorum  in  hypocrisi 
20  mendaciloquorum  cauteriatam  habentium  conscien- 
tiam suam,  prohibentes  nubere,  abstinentes  a cibis, 
quos  deus  creauit  ad  percipiendum  cum  gratiarum 
actione  fidelibus  et  his,  qui  cognouerunt  neritatem, 
quia  omnis  creatura  dei  bona  est,  et  nihil  abiciendum, 
25  quod  cum  gratiarum  actione  percipitur,  haec  quemad- 
modum in  uobis  inpleta  sint,  et  luce  clarius  omnium,  qui  uos 
nouerunt,  oculos  tangit  et  supra  pro  tempore  ostendimus. 

16  I Tim.  4,  1 sqq. 

11.  Ista  autem,  quam  doctrina  apostolica  uirginem  castam 
uni  uiro  exhibens  Christo,  a fallacia  serpentis,  qua  tu  corrupta 
es,  monet  ut  caueat,  agnoscit  deum  prophetarum,  deum  uerum, 
deum  suum ; huius  ultimae  pollicitationi  secura  credit,  cuius 
tanta  promissa  conpleta  iam  tenet,  nec  quisquam  dicit  ad  5 
praesens  tempus  ei  confictos  esse  prophetas,  quos  in  Iudae- 
orum  codicibus  adserit.  quid  enim  incredibilius  promittebatur 
quam  id,  quod  Abrahae  dictum  est:  in  semine  tuo  bene- 
dicentur omnes  gentes?  et  quid  certius  iam  tenemus  ex- 
hibitum? illa  certe  est  ultima  eius  promissio,  quam  propheta  i» 
breuiter  ita  commemorat:  beati,  qui  habitant  in  domo 
tua;  in  saecula  saeculorum  laudabunt  te.  finita  quippe 
omni  indigentia  et  nouissima  inimica  morte  destructa  perpetua 
dei  laus  erit  otiosorum  negotium : quo  iam  nemo  accedet, 
unde  iam  nemo  discedet,  quod  alibi  propheta  ita  commemorat:  is 
conlauda,  Hierusalem,  dominum;  lauda  deum  tuum. 
Sion,  quoniam  confirmauit  seras  portarum  tuarum, 
benedixit  filios  tuos  in  te.  clausis  portis  nullus  intrabit, 
nullus  exibit,  quod  et  ipse  sponsus  in  euangelio  dicit  fatuis 
uirginibus  etiam  pulsantibus  se  non  aperturum,  haec  Hieru- 
salem,  sancta  ecclesia,  sponsa  Christi,  in  apocalypsi  Iohannis 
copiosius  uberiusque  describitur,  non  credat  huic  propheticae 
promissioni  uirgo  casta,  si  non  iam  tenet,  quod  ei  per  eandem 
prophetiam  hoc  tempore  futurum  promissum  est:  audi  filia 
et  uide  et  inclina  aurem  tuam  et  obliuiscere  populum  25 
tuum  et  domum  patris  tui,  quoniam  concupiuit  rex 
speciem  tuam,  quia  ipse  est  deus  tuus,  et  adorabunt 
eum  filiae  Tyri  in  muneribus;  uultum  tuum  depreca- 

8 Gen.  22,  18  11  Ps.  88,  5 13  cf.  I Cor.  15,  26  16  Ps. 

147,  1 sq.  20  cf.  Matth.  25,  12  24  Ps.  44,  11  sqq. 

buntur  diuites  plebis,  omnis  gloria  eius  filiae  regis 
intrinsecus  in  fimbriis  aureis  circumamicta  uari.eta- 
tibus;  adferentur  regi  uirgines  post  eam,  proximae 
eius  adferentur  tibi,  in  laetitia  et  exultatione  ad- 
5 ducentur  in  templum  regis,  pro  patribus  tuis  nati 
sunt  tibi  filii,  constitues  eos  principes  super  omnem 
terram;  memores  erunt  nominis  tui  in  omni  progenie 
et  generatione;  propterea  populi  confitebuntur  tibi 
in  aeternum  et  in  saeculum  saeculi,  sed  tu  infelix  a 
10  serpente  corrupta  quando  uel  cogitare  conaris,  quae  sit  pul- 
chritudo filiae  regis  intrinsecus?  ipsa  est  enim  castitas  mentis, 
ubi  tu  uitiata  es,  ut  aperirentur  tibi  oculi  ad  amandum  et 
adorandum  solem  et  lunam,  acsi  per  iustum  iudicium  dei 
alienareris  a ligno  uitae,  quod  est  aeterna  et  interna  sapientia, 
15  nihilque  aliud  uocares  putaresque  ueritatem  atque  sapientiam 
nisi  lucem  istam,  quam  per  male  apertos  oculos  tractam  et 
in  inmensum  auctam  multipli citerqu e uariatam  per  imagines 
faculosas  inpudica  mente  conuolueres.  hae  sunt  fornicationes 
tuae  nimis  abominandae,  et  tamen  patienter  cogita  eas  et 
20  reuertere  ad  me,  dicit  ueritas.  reuertere  ad  me,  et  mundaberis, 
reparaberis,  si  confundaris  tibi  et  refundaris  mihi,  hoc  audi, 
hoc  dicit  uera  ueritas,  quae  nec  fallacibus  formis  cum  tene- 
brarum gente  pugnauit  nec  fallaci  sanguine  te  redemit. 

LIBER  SEXTUS  DECIMUS. 

25  1.  FAUSTUS  dixit:  Quare  Moysen  non  accipitis,  cum  Christus* 

dicat:  Moyses  de  me  scripsit,  et:  si  crederetis  Moysi, 
26  Ioh.  5,  46 

crederetis  et  mihi?  ego  nero  non  solum  Moysen  de  Christo 
scripsisse  uelim,  sed  omnes  etiam  prophetas  Iudaeorum  et 
gentium,  quid  enim  hoc  nostrae  fidei  noceret,  aut  quid  non 
potius  prodesset,  si  congrua  et  conuenientia  undique  in  deum 
nostrum  testimonia  carperemus?  siquidem  esset  etiam  tum 
liberum  nobis  odio  manente  atque  execratione  superstitionis 
eorum  solas  ah  eisdem  de  Christo  excerpere  prophetias ; adeo 
mihi  contrarium  non  potest  esse,  si  et  Moyses,  quamuis  sit 
alienus  a Christo , nonnihil  tamen  uideatur  scripsisse  de 
Christo,  an  quisquam  hominum  non  optauerit  de  spinis  omni- 
bus florem  legere,  de  omni  herba  frugem,  de  muscis  omnibus 
mei,  quamuis  nec  muscas  nec  gramen  in  cibum  nec  spinas 
in  coronae  usurpemus  ornatum?  an  quisquam  nollet  in  omni 
profundo  margaritam  nasci,  in  omnibus  terris  gemmas,  in 
siluis  omnibus  poma?  ac  si  piscem  de  mari  edere  non 
nocet,  aquam  bibere  nocet,  sciuntque  homines  utilibus 
sumptis  inimica  respuere : nobis  liberum  non  esset  religionis 
cuiusque  ritu  damnato,  si  esset  inutilis  nobis,  solas  inde  de 
Christo  prophetias  accipere?  neque  hoc  prodesset  erroribus 
ad  capiendos  nosmet  ac  redigendos  in  propriam  serui  tutem, 
quia  nec  spiritibus  inmundis,  cum  idem  Iesum  esse  filium  dei 
exerte  indissimulanterque  confiterentur,  profuit,  ut  minime  sint 
nobis  exosi,  quare  si  et  Moyses  secundum  hoc  testimonium 
de  Christo  aliquid  scripsit,  accipiam,  ita  tamen,  ut  ipsi  hoc 
minime  prosit  ad  captiuandum  me  in  propriam  legem,  quam 
nihil  uideam  a paganismo  distare,  quapropter  nihil  omnino 
est  quod  arbitreris,  si  probatum  hoc  fuerit,  me  minime  gaui- 
surum  spiritum  omnem  prophetasse  de  Christo. 

22  cf.  Matth.  8,  29 

2.  Tibi  sane  insufficientes  referam  gratias,  si  quemad- 
modum ostendis , quia  Christus  Moysen  de  se  scripsisse 
testatus  sit,  ita  etiam  illud  doceas,  quaenam  sint  ea  quae 
scripsit,  nam  ego  quidem  scripturas  eius  perscrutatus,  ut 
5 iussum  est,  nullas  ibidem  de  Christo  prophetias  inueni,  siue 
quia  nullae  sunt,  siue  quia  intellegere  ipse  non  potui,  unde 
in  ingenti  positus  aestu  ratione  cogebar  in  alterum  e duobus, 
ut  aut  falsum  pronuntiarem  capitulum  hoc,  aut  mendacem 
Iesum.  sed  id  quidem  alienum  pietatis  erat  deum  existimare 
io  mentitum,  rectius  ergo  uisum  est  scriptoribus  ascribere  falsi- 
tatem  quam  ueritatis  auctori  mendacium,  quippe  cum  et 
ipsum  dicentem  audirem  fures  fuisse  et  latrones  omnes,  qui 
uenerunt  ante  se:  qua  sententia  primum  omnium  uideo  feriri 
Moysen.  ad  haec  et  cum  maiestatem  suam  loquenti  eidem, 
15  ubi  se  mundi  lumen  appellat,  ludaei  indignantes  reclamarent: 
quia  tu  de  te  testificaris,  testimonium  tuum  non  est 
uerum,  non  eum  uideo  prosecutum,  ubi  maxime  locus  ex- 
igebat, ut  diceret  de  se  prophetasse  Moysen,  sed  tamquam 
reuera  alienus  et  nullum  habens  ex  eorum  patribus  testimo- 
20  nium  respondit:  nempe  in  lege  uestra  scriptum  est, 
quia  duorum  hominum  testimonium  uerum  est.  ego 
sum  qui  testificor  de  me;  et  testificatur  de  me,  qui 
me  misit  pater,  illud  eis  commemorans,  quod  de  caelo 
dictum  omnes  audierant:  hic  est  filius  meus  dilectissi- 
25  mus,  credite  illi,  necnon  et  illud  mihi  uerisimile  non  ub 
detur  Iudaeos  potuisse  tacere,  cum  Christus  diceret  de  se 
scripsisse  Moysen,  quin  statim,  utpote  maligni  et  astuti, 

18  cf.  Ioh.  10,  8 16  Ioh.  8,  18  .17  . 18  24  Mattii.  3,  17 

Lue.  9,  35 

quaererent,  quidnam  illud  esset,  quod  de  se  a Moyse  scriptum 
putaret,  sed  et  haec  eorum  omnifaria  taciturnitas  non  minus 
Iesum  nihil  tale  dixisse  significat. 

3.  Quamuis  ergo  et  haec  non  parua  uideantur  ad  confir- 
mandam suspicionem  falsi  de  capitulo  isto,  plus  tamen  illo 
teneor,  quia  omnem,  ut  dixi,' Moyseos  scripturam  scrutatus 
nullas  ibi  de  Christo  prophetias  inueni.  nunc  tamen  te  con- 
pertus  melioris  intellegentiae  lectorem  consecuturum  me  ali- 
quid credo  acturumque  fateor  gratias,  si  spem  profectus  ac 
doctrinae,  quam  mihi  obiurgationis  tuae  fiducia  promittit, 
nulla  frustreris  inuidia,  sed  doceas,  si  quid  est,  quod  me 
forte  legentem  praeterierit  de  deo  ac  de  domino  nostro 
memoratum  in  scriptura  Moysi,  nec  dixeris,  quaeso,  ut  in- 
periti  solent,  hoc  ipsum  satis  esse  debere  ad  fidem,  quia 
Christus  dixerit  de  se  scripsisse  Moysen.  nolo  enim  nunc  ad 
me  respicias,  quem  ad  credendum  professio  mea  fecit  ob- 
noxium, ut  non  possim  non  credere  ei,  quem  sequor;  sed 
puta  nos  cum  Iudaeo  tractare,  puta  cum  gentili,  cum  eis 
dixerimus  „ Moyses  de  Christo  scripsit,"  quaesituri  erunt  pro- 
bationes. quid  offeremus  ? num  quidnam  dicere  poterimus 
„ Christus  hoc  dixit,"  cui  adhuc  illi  minime  credunt?  nempe 
opus  erit  nos  ipsis  ostendere,  quid  scripserit. 

4.  Quid  ergo  ostendemus?  an  illud,  quod  uos  soletis,  ubi 
deus  suus  loquitur  ad  Moysen  dicens:  suscitabo  illis  pro- 
phetam de  fratribus  ipsorum  similem  tibi?  sed  hoc 
quidem  ad  Christum  minime  spectare  nec  Iudaeum  latet  nec 
nobis  sic  credere  conducibile  est,  quia  non  propheta  Christus 

24  Deut.  18,  15  . 18 

nec  Moysi  similis  propheta,  si  quidem  ille  fuerit  homo,  hic 
deus ; ille  peccator,  hic  sanctus ; ille  ex  coitu  natus,  hic 
secundum  te  ex  uirgine,  secundum  me  uero  nec  ex  uirgine ; 
ille  offenso  deo  suo  occiditur  in  monte,  hic  patri  perplacens 
s patitur  propria  uoluntate.  quomodo  ergo  ipse  erit  propheta 
similis  Moysi?  nempe  statim  nos  ludaeus  aut  ut  inperitos 
ridebit  aut  coarguet  ut  mendaces. 

5.  An  illud  offeremus  ei,  quod  perinde  soletis  inducere: 
uidebunt  uitam  suam  pendentem,  et  non  credent?  cui 
10  uos  quidem  adicitis  „in  ligno;“  nam  non  habet,  sed  hoc 
quoque  probare,  qucd  ad  Christum  minime  pertineat,  nihil 
tam  in  promptu  est.  inter  maledictorum  enim  saeua,  quae 
prompsit  in  populum  suum,  si  a lege  sua  desciscerent,  etiam 
hoc  adiecit,  futuros  eosdem  dicens  in  captiuitate  hostium 
15  suorum  finemque  sui  meditaturos  diebus  ac  noctibus,  ut  nec 
uitae  ipsius  suae  fiduciam  gererent,  quae  sibi  esset  a uicto- 
ribus  condonata,  quia  eadem  ex  incerto  penderet  pauens  ac 
sollicita  semper  sub  inminentia  gladiorum,  ne  hoc  quidem 
ergo  ad  Christum  pertinet;  quaerenda  sunt  alia,  nam  illud 
20  quidem  uix  crediderim  de  Christo  uos  dictum  putare  male- 
dictum esse  omnem,  qui  pendet  in  ligno,  aut  illud  aliud 
interficiendum  esse  prophetam  siue  principem  populi,  qui  eos 
a deo  suo  uellet  auertere  aliquidue  infringere  mandatorum, 
quod  ego  quidem  Christum  fecisse  plane  negare  non  possum, 
25  sed  tu  contra  de  ipso  haec  esse  scripta  plane  fateri  non 
poteris,  ne  si  hoc  sit,  quaerere  rursus  incipiamus,  etiam  in 
quonam  spiritu  Moyses  prophetauerit , ut  aut  malediceret 

4 cf.  Deut.  34,  5 5 cf.  10,  18  9 Dent.  28,  66  21  cf. 

Deut.  21,  23  23  cf.  Dent.  13,  5 

Christo,  aut  eum  iuberet  occidi,  si  enim  spiritum  dei  habuit, 
haec  de  Christo  non  dixit;  si  haec  de  Christo  dixit,  spiritum 
dei  non  habuit,  neque  enim  diuinus  spiritus  aut  malediceret 
Christo  aut  eum  iuberet  interfici,  ut  ergo  Moysen  ab  hoc  cri- 
mine uindicetis,  fateamini  necesse  est  ne  haec  quidem  eum  5 
scripsisse  de  Christo,  quodsi  haec  de  Christo  minime  scripsit, 
aut  alia  dabitis  aut  nulla  erunt,  si  nulla  fuerint,  nec  Christus 
potuit  adseuerare,  quod  nusquam  est.  ita  si  Christus  hoc 
minime  adseuerauerit,  capitulum  illud  falsum  esse  constiterit. 

6.  Sed  nec  illud  quidem  uerisimile  est,  quod  prosequitur : io 
si  crederetis  Moysi,  crederetis  et  mihi,  quia  dissimilis 
admodum  traditio  est  et  longe  altera  Moyseos  et  Christi,  ut 
si  eorum  alteri  Iudaei  crederent,  alteri  necessario  repugnarent, 
nam  Moyses  quidem  prae  ceteris  ab  opere  omni  abstinendum 
docet  in  sabbato  causamque  inducit  religionis  huius  hanc  esse,  15 
quia  deus  cum  mundum  et  quae  in  eo  sunt  omnia  fabricaret, 
sex  diebus  indulserit  operi,  septima  uero  cessauerit  — quod 
est  sabbatum  — idcircoque  benedixerit,  id  est  sanctificauerit, 
tamquam  suae  tranquillitatis  portum  legemque  dederit  insuper, 
ut  qui  idem  solueret,  occideretur,  hoc  igitur  Iudaei  uehementer  20 
credebant  docente  Moyse,  idcircoque  Christo  ne  aures  quidem 
adcommodandas  putabant  adseueranti  deum  semper  operari 
nec  ullum  sibi  cessationis  statuisse  diem,  quia  sit  iugis  et 
infatigabilis  uirtus ; seque  adeo  idcirco  numquam  debere  ces- 
sare, ne  sabbatis  quidem;  pater  enim,  inquit,  meus  semper  25 
operatur  et  me  oportet  operari,  item  Moyses  carnis 

11  Ioh.  5.  46  20  cf.  Ex.  20,  8 sqq. ; 31,  18  sqq.  25  Ioh 

peritomen  in  sacris  et  deo  amabilibus  numerat  iubetque  cir- 
cumcidi masculinum  omne  carne  praeputii  ipsorum  esseque 
hoc  docet  necessarium  signum  testamenti  illius,  quod  deus 
suus  disposuerit  ad  Abraham,  adfirmatque,  quod  utrorum 
5 uirorum  quisquis  non  hoc  gestauerit,  exterminabitur  ille  de 
tribu  sua  et  hereditatis,  quae  Abrahae  repromissa  sit  ac  semini 
eius,  non  ueniet  in  .consortium,  et  hoc  ergo  Iudaei  ualde  credi- 
derant adseuerante  Moyse,  idcircoque  fidem  Christo  habere 
non  poterant  infirmanti  ea  et  insuper  adseueranti,  quod  dupli- 
10  citer  gehennae  filius  fieret,  qui  esset  circumcisus,  item  Moyses 
carnalium  ciborum  sollicitam  facit  discretionem  et  inter  pisces 
ac  uolucres  et  quadrupedia  helluonis  in  modum  disceptator 
sedet  iubetque  alia  quidem  abligurriri  pro  mundis,  alia  uero 
pro  inmundis  ne  contingi  quidem : quorum  in  parte  porcum 
i5  taxat  et  leporem  et  si  quid  in  piscibus  caret  squama  aut  in 
quadrupedibus  ungulam  fissam  non  habet  nec  ruminat,  haec 
ergo  Iudaei  fortiter  crediderunt  scribente  Moyse  idcircoque 
Christo  iam  credere  non  poterant  indifferentiam  docenti  cibo- 
rum et  a suis  quidem  discipulis  omnia  penitus  remouenti, 
20  saecularibus  uero  uulgo  concedenti  omnia,  quae  possent  edi, 
atque  adseueranti,  quod  eos  nihil  in  os  intrans  pollueret,  quia 
quae  de  ore  inprudenter  procedant,  ea  sola  sint,  quae  polluant 
hominem,  haec  atque  alia  multa  Moysi  contraria  Iesum  dog- 
matizare, nemo  qui  nesciat. 

7 Gen.  17,  9 sqq.  10  Matth.  28,  15  16  cf.  Dent.  14,  3 sqq. 

22  cf.  Matth.  15,  11  sqq. 

7.  Quae  quia  singula  percurrere  .longum  est,  unum  pro 
multis  ostendam,  id  est  quia  Christianarum  haeresium  pars 
maxima  et,  quod  est  in  promptu,  catholici  nihil  eorum  ser- 
uare  curant,  quae  Moyses  scribit,  quod  ipsum  si  non  de 
errore  descendit  aliquo,  sed  ex  uera  illa  Christi  et  discipu- 
lorum eius  traditione,  uos  omnino  fateamini  necesse  est,  con- 
traria inuicem  sibi  Iesum  docuisse  atque  Moysen,  idcircoque 
nec  creditum  Christum  a Iudaeis,  quia  fidem  uellent  exhibere 
Moysi,  quorsum  ergo  falsum  non  erit  illud  Iesum  dixisse  ad 
eos:  si  crederetis  Moysi,  crederetis  et  mihi?  cum  sit 
longe  manifestum  idcirco  magis  eos  non  credidisse  Iesu,  quia 
Moysi  crederent,  potuisse  autem  fidem  Christo  habere,  si  Moysi 
credere  destitissent,  tu  tamen,  ut  dixi,  ubinam  Moyses  de 
Christo  aliquid  scripserit,  quaeso  nos  doceas. 

8.  Alias,  inquit,  si  Christianus  es,  crede  dicenti  Christo, 
quia  de  se  scripsit  Moyses ; quod  si  non  credis,  Christianus 
non  es.  inepta  haec  semper  et  inbecilla  responsio  est  nihil 
habentium,  quod  ostendant,  quanto  igitur  melius  fecisses,  si 
idem  confitereris  simpliciter?  et  tamen  hoc  mihi  quidem  di- 
cere potuisti,  quem  scias  necesse  habere,  ut  credam  causa 
religionis,  qua  famulor  Christo,  licet  hoc  ipsum  adhuc  quae- 
ratur, utrum  sit  et  hoc  Christi  testimonium,  ut  credi  debeat 
absolute,  an  scriptoris,  ut  examinari  sollicite,  nec  si  nos  non 
crediderimus  falsis,  Christum  hinc  offendimus,  sed  falsatores, 
tamen  utcumque  hoc  ferri  poterit  Christianis  obpositum.  quid 
autem  de  illis  agemus,  quos  retuli,  Iudaeo  scilicet  atque 
gentili,  quibus  dicere  non  possumus : si  Christianus  es,  crede ; 
si  non  credis,  Christianus  non  es?  quamquam  de  Christiano 
quidem  hoc  rectissime  dixeris,  cum  Christus  Thomam  aposto- 

lum  dubitantem  de  se  aspernatus  non  sit;  sed  quo  animi  eius 
uulneribus  mederetur,  corporis  sui  cicatrices  ostendit  nec 
dixit : si  discipulus  es,  crede ; si  non  credis,  discipulus  non  es. 
tu  mibi  hoc  dicas  non  de  Christo  dubitanti,  sed  de  sententia, 
5 utrum  sit  eius,  an  subinducta.  at,  inquis,  beatiores  appellat, 
qui  non  uiderunt  et  crediderunt,  hoc  si  ideo  dictum  putas, 
ut  sine  ratione  et  iudicio  quidque  credamus,  esto  tu  beatior 
sine  sensu,  ego  mihi  contentus  ero  cum  ratione  beatus  audisse. 

9.  AUGUSTINUS  respondit:  Astute  quidem  paratum  te  dicis, 
io  si  quas  in  libris  Moysi  de  Christo  prophetias  in u eneris,  ita 
percipere,  ac  si  piscem  de  mari,  cum  aquam  ipsam  unde 
piscis  capitur,  respuas,  sed  quia  Moyses  omne  quod  scripsit, 
de  Christo  est,  id  est  ad  Christum  omnino  pertinet,  siue  quod 
eum  figuris  rerum  uel  gestarum  uel  dictarum  praenuntiet, 
15  siue  quod  eius  gratiam  gloriamque  commendet,  tu,  qui  com- 
menticium fallacemque  Christum  de  Manichaei  litteris  credi- 
disti, ista  Moysi  non  uis  credere*  sicut  nec  piscem  uis  edere, 
uerum  hoc  interest,  quod  Moysen  hostiliter  insectaris,  piscem 
autem  fallaciter  laudas,  si  enim  piscem  de  mari  edere  non 
20  nocet,  sicut  ipse  dixisti,  cur  ita  eum  uos  noxium  praedicatis, 
ut  si  alia  esca  non  occurrat,  prius  fame  consumamini  quam 
pisce  uescamini?  quid?  quod  si  omnis  caro  inmunda  est,  ut 
dicitis,  et  in  omni  aqua  omnique  herba  uita  illa  misera  dei 
uestri  retinetur,  quae  per  uestra  alimenta  purgata  est,  detesta- 
25  bilis  superstitio  tua  et  piscem  te  cogit  proicere,  quem  laudasti, 
et  aquam  marinam  bibere  ac  spinas  edere,  quas  uituperasti. 
quo  uero  etiam  daemonibus  dei  famulum  conparasti,  ut,  quales 
illi  fuerunt,  cum  Christum  confiterentur,  talis  et  iste  acci- 

6 cf.  Ioh.  20,  27  . 29  28  cf.  Matth.  8,  29 

piatur,  si  aliquid  in  eius  libris  reperiri  potuerit,  quod  praedicet 
Christum,  ille  quidem  non  dedignatur  obprobrium  domini  sui. 
si  enim  paterfamilias  Beelzebub  appellatus  est,  quanto  magis 
domestici  eius ! sed  uos  uidete,  a quibus  ista  didiceritis, 
profecto  sceleratiores  quam  illi,  qui  domino  ita  conuiciati 
sunt,  illi  enim  non  eum  Christum  esse  credebant  et  ideo 
fallacem  putabant;  uos  autem  doctrinam  non  putatis  esse 
ueracem,  nisi  quae  Christum  audet  praedicare  fallacem. 

10.  Unde  autem  tibi  uidetur  legem  Moysi  nihil  a paganismo 
distare?  an  quia  templum,  sacrificium,  altare  sacerdotemque 
commendat?  at  haec  omnia  nomina  et  in  nouo  testamento 
reperiuntur.  soluite,  inquit,  templum  hoc,  et  in  triduo 
resuscitabo  illud  et:  cum  offers  munus  tuum  ad  altare 
et:  uade,  ostende  te  sacerdoti  et  offer  pro  te  sacri- 
ficium, quod  praecepit  Moyses,  in  testimonium  illis, 
quorum  autem  figurae  fuerint  istae,  partim  dominus  ipse  de- 
monstrat, cum  templum  corporis  sui  templo  illi  conparat, 
partim  apostolica  doctrina  cognoscimus;  templum  enim  dei 
sanctum  est,  ait  apostolus,  quod  estis  uos  et:  obsecro 
itaque  uos  per  misericordiam  dei,  ut  exhibeatis  cor- 
pora uestra  hostiam  uiuam,  sanctam,  deo  placentem 
et  cetera  huiusmodi.  proinde  illa  omnia  figurae  nostrae 
fuerunt,  sicut  idem  dicit  et  saepe  commemorandum  est,  quia 
non  daemoniis  exhibebantur,  sed  uni  uero  deo,  qui  fecit  caelum 
et  terram,  non  tamquam  indigenti  talibus,  sed  tempora  distin- 
guenti et  iubenti  praesentia,  per  quae  significaret  futura,  uos 
autem,  qui  ut  seducatis  et  decipiatis  idiotas  inperfectosque 

4 cf.  Matth.  10,  25  12  Ioh.  2,  19  13  Matth.  5,  24  14  Matth.  8,  4 
18  I Cor.  3,  17  19  Rom.  12,  1 22  I Cor.  10,  6 

Christianos,  paganismum  uos  fingitis  detestari,  edite  nobis 
auctoritatem  Christianorum  librorum,  in  quibus  uobis  solem 
ac  lunam  colere  atque  adorare  praeceptum  sit.  uester  ergo 
potius  error  paganismo  similis  est.  quandoquidem  nec  Christum 
5 colitis,  sed  Christi  nomine  nescio  quid,  quod  uobis  mentiendo 
finxistis,  et  deos  uel  in  isto  conspicuo  caelo  uisibiles  uel 
alios  innumerabiles  conmenticios  adoratis,  quibus  phantasmatis 
quasi  uanis  atque  inanibus  simulacris  non  aediculas  fabricastis, 
sed  corda  uestra  templa  fecistis. 

10  11.  Exigis  a me,  ut  ostendam,  quaenam  scripserit  de  Christo 

Moyses,  iam  quidem  superius  multa  demonstrata  sunt,  sed 
quis  possit  omnia  demonstrare?  praesertim  quia,  si  quaedam 
commemorem,  paratus  uidetur  iste  peruersus  uel  in  alium 
sensum  ea  conari  peruertere  uel,  si  fuerit  euidentia  clarioris 
15  ueritatis  obpressus,  dicere  se  illa  tamquam  de  mari  salso 
suauem  piscem  capere  nec  ideo  se  ad  totam  scripturam 
Moyseos  uelut  ad  aquam  marinam  bibendam  cogi  oportere, 
quapropter  sufficere  arbitror  huic  operi,  ut  ea  ipsa,  quae 
reprehendenda  secerpsit  de  scriptura  legis  Hebraeorum,  ad 
20  Christum  praedicandum  pertinere,  si  recte  intellegantur,  osten- 
dam: ex  quo  satis  adpareat  multo  magis  cetera  uel  statim 
pronuntiata  uel  diligenter  ac  ueraciter  perscrutata  Christianae 
fidei  conuenire,  si  ea,  quae  deridenda  atque  damnanda  obicit 
inimicus,  eis  ipsis  conuincatur  Christiana  ueritate  damnandus. 
25  quapropter,  o plene  omni  fallacia,  cum  dominus  in  euangelio 
dixerit:  si  crederetis  Moysi,  crederetis  et  mihi;  de  me 
enim  ille  scripsit,  nihil  est,  quod  te  in  ingenti  aestu  po- 


26  Ioh.  5,  46 

situm  fingas  et  cogi  uidearis  in  alterum  e duobus,  ut  aut 
falsum  pronunties  capitulum  hoc  aut  mendacem  Iesum.  sicut 
enim  hoc  capitulum  uerum  est,  ita  etuerax  est  Iesus.  rectius 
uisum  est,  inquit,  scriptoribus  ascribere  falsitatem 
quam  ueritatis  auctori  mendacium,  itane  tu  Christum 
credis  ueritatis  auctorem,  quem  praedicas  carnis  et  mortis  et 
uulnerum  et  cicatricum  simulatorem  ? uolo  mihi  ostendas, 
unde  auctorem  ueritatis  didiceris  Christum,  si  eis,  qui  de  illo 
scripserunt,  quorum  auctoritas  recenti  memoria  commendata 
atque  firmata  in  posteros  emanauit,  audes  adscribere  falsitatem. 
non  enim  uidisti  Christum,  aut  quemadmodum  cum  apostolis 
locutus  est  tecum,  aut  de  caelo  te  sicut  Saulum  uocauit. 
quid  de  illo  sentire,  quid  credere  possumus,  nisi  quod  scrip- 
tura testatur?  porro  si  mendax  est  euangelium  disseminatum 
et  notum  omnibus  gentibus  et  ab  initio  praedicationis  nominis 
Christi  in  ecclesiis  omnibus  in  tanto  sanctitatis  culmine  con- 
io catum,  quae  scriptura  proferri  potest,  cui  de  Christo  fides 
habenda  sit?  quid  poteris  proferre  scriptum,  quod  non  ille, 
qui  hoc  non  uult  credere,  dicat  esse  confictum,  si  tanta  euan- 
gelii notitia  uenit  in  dubium  ? 

12.  Deinde  subiungis  ipsum  te  audisse  dicentem  fures  fuisse 
et  latrones  omnes,  qui  uenerunt  ante  se.  unde  illum  audisti 
hoc  dicentem  nisi  ex  euangelio  ? at  si  hoc,  quod  ita  credis 
ex  euangelio,  ut  tamquam  ex  ore  domini  audisse  te  dicas, 
alius  falsum  esse  contendat  atque  hoc  dixisse  Christum  neget, 
quo  ibis?  quid  facies?  nonne  euangelicam  auctoritatem  quantis 
potueris  uiribus  praedicabis?  miser,  illic  scriptum  est,  -quod 
non  uis  credere,  ubi  didicisti  quod  ita  credis,  ut  hoc  te  ab 

12  cf.  Act.  9,  3 sqq.  22  cf.  Ioh.  10,  8 

ipso  Christo  dicas  audisse,  ecce  nos  utrumque  credimus,  quia 
euangelio  sancto  credimus,  ubi  utrumque  scriptum  est : et  de 
Christo  scripsisse  Moysen  et  omnes,  qui  ante  Christum  uene- 
runt,  fures  fuisse  et  latrones,  uenisse  quippe  ita  uult  intel- 
5 legi,  quia  missi  non  sunt ; nam  qui  missi  sunt,  sicut  Moyses 
et  sancti  prophetae,  non  hnte  ipsum,  sed  cum  ipso  uenerunt, 
quia  non  eum  per  superbiam  praecedere  u oluerunt,  sed  eum 
per  ipsos  loquentem  humiliter  portauerunt.  uos  autem,  qui 
haec  uerba  domini  sic  intellegitis,  secundum  uestrum  intel- 
10  lectum  satis  confitemini  nullos  uos  habere  prophetas,  qui 
uenturum  Christum  prophetauerunt,  et  ideo  uobis  eum  sicut 
uoluistis,  ita  finxistis,  nam  si  aliqui  sunt  uestri,  quibus  qui- 
dem propterea  fides  habenda  non  est,  quia  nonnisi  a uobis 
proferuntur,  tamen  si  aliqui  sunt,  quos  dicere  audeatis  pro- 
is  phetasse  Christum  falsa  carne  uenturum,  falsa  morte  passurum, 
falsas  cicatrices  dubitantibus  discipulis  oblaturum,  non  dico 
ex  hoc  ipso,  quam  sint  detestandi  atque  fugiendi,  quamque 
non  possint  esse  ueraces,  quibus  de  mendacio  Christus  placet: 
ut  hoc  non  dicam,  certe  ut  dicere  coeperam,  secundum  istum 
20  intellectum  uestrum  fures  fuerunt  et  latrones,  quoniam  ante 
Christum  uenerunt,  qui  eum  uenturum  quoquo  modo  praedi- 
cauerunt.  porro  si  ille  intellectus  est  uerus,  ut  ipsi  ante 
Christum  uenisse  dicantur,  qui  cum  Christo,  id  est  cum  uerbo 
dei  uenire  noluerunt,  sed  cum  eos  non  miserit  deus,  mendacia 
25  sua  hominibus  adtulerunt:  uos  quoque  ipsi,  quamuis  post 
Christi  passionem  et  resurrectionem  in  hoc  mundo  nati  fue- 
ritis, fures  et  latrones  estis,  quia,  priusquam  uos  ipse  inlu- 
minaret.  ut  ueritatem  ipsius  praedicaretis,  eum  anteuenire 
uoluistis.  ut  uestram  fallaciam  iactaretis. 

* 

13.  Illic  autem,  ubi  ei  dictum  est  a Iudaeis : tu  de  te 
testificaris;  testimonium  tuum  non  est  uerum,  non 
mirum  est  non  te  uidere  prosecutum  eum,  ut  diceret  de  se 
prophetasse  Moysen ; non  enim  habes  pium  oculum,  quo  id 
possis  uidere.  nam  ecce  id  ipsum,  quod  eis  respondit,  nempe: 
in  lege  uestra  scriptum  est,  quia  duorum  hominum 
testimonium  uerum  est.  ego  sum,  qui  testificor  de 
me,  et  testificatur  de  me,  qui  me  misit,  pater,  quid 
aliud  sonat  recte  intellegentibus  nisi  illum  testium  numerum 
in  lege  prophetico  spiritu  consecratum  et  commendatum,  ut 
etiam  sic  praenuntiaretur  futura  reuelatio  patris  et  filii,  quo- 
rum spiritus  est  in  illa  inseparabili  trinitate  spiritus  sanctus  ? 
ideo  scriptum  est:  in  ore  duorum  uel  trium  testium 
stabit  omne  uerbum.  alioquin  et  unus  testis  plerumque 
uerum  dicit  et  plures  plerumque  mentiuntur,  potiusque  cre- 
ditum est  in  exordio  fidei  gentium  uni  apostolo  euangelizanti 
quam  populis  errantibus,  a quibus  persecutionem  patiebatur, 
non  igitur  frustra  quodam  modo  consecratus  est  iste  numerus 
testium,  et  cum  hoc  dominus  respondit,  eo  quoque  ipso  in- 
tellegi uoluit  de  se  prophetasse  Moysen.  an  forte  inde  calu- 
mniamini, quia  non  ait,  in  lege  dei,  sed  „in  lege  uestra 
scriptum  est?“  ubi  usitatam  locutionem  scripturarum  quis 
non  agnoscat?  in  lege  uestra  enim,  dixit,  uobis  data,  sicut 
dicit  apostolus  euangelium  suum,  quod  se  tamen  accepisse 
testatur,  non  ab  homine,  sed  per  reuelationem  Iesu  Christi, 
an  et  Christum  dicitis  negasse  se  habere  patrem  deum,  ubi- 

1 Ioh.  8,  18  sqq.  18  Deut.  19,  15  28  II  Tim.  2,  8 ; Gal.  1,  11 

cumque  non  ait:  pater  noster,  sed  pater  uester?  iam  uero 
uocem  illam,  quam  commemorasti  caelo  delatam:  hic  est 
filius  meus  dilectissimus,  credite  illi,  quia  uos  non 
audistis,  nolite  illi  credere,  si  autem  ideo  creditis,  quia  eam 
5 in  scripturis  sanctis  inuenistis,  ibi  est  et  ista,  cui  credere 
non  uultis  de  Christo  scripsisse  Moysen ; ibi  aliae  multae, 
quibus  pariter  fidem  derogatis  nec  timetis,  miseri,  ne  ita  pro- 
fanus aliquis  dicat  istam  uocem  omnino  non  sonuisse  de  caelo, 
et  sicut  uos  contra  salutem  geneiis  humani,  quae  omnibus 
10  gentibus  euangelica  auctoritate  confertur,  etiam  in  uestram 
perniciem  argumentamini,  cum  dicitis  propterea  non  esse  cre- 
dendum, quod  dixerit  Christus  de  se  scripsisse  Moysen,  quia 
si  hoc  ille  dixisset,  nec  Iudaei  tacere  potuissent, 
quin  statim,  utpote  maligni  et  astuti,  quaererent,  quid- 
i5  nam  illud  esset,  quod  de  se  a Moyse  scriptum  putaret: 
sic  et  ille  uanus  et  perditus  dicat:  si  de  caelo  uox  illa  so- 
nuisset, omnes  Iudaei.  qui  audierant,  credidissent?  cur  ergo 
non  consideratis,  insani,  sicut  fieri  potuit,  ut  et  post  illam 
caelestem  uocem  dura  Iudaeorum  infidelitas  permaneret,  ita 
»0  fieri  potuisse,  ut  cum  Christus  diceret  de  se  scripsisse  Moysen, 
hoc  magis  maligna  astutia  timentes,  unde  conuincerentur, 
audire  omnino  non  quaererent,  quid  de  illo  scripserit  Moyses  ? 

14.  Sed  hanc  non  solum  sacrilegam  aduersus  euangelicam 
sanctitatem,  uerum  etiam  eneruem  ac  debilem  esse  argumen- 
25  tationem  sentit  et  Faustus  atque  intentionem  suam  in  illud 
potius  confert  eoque  se  plus  teneri  dicit,  quia  omnem  Moy- 
seos scripturam  scrutatus  nullas  ibi  de  Christo  prophetias 

1 Matth.  6,  26  . 82  2 Matth.  3,  17 ; 17,  5 

innenit.  cui  cito  respondeo : quia  non  intellegit ; et  si,  cur 
non  intellegat,  quisquam  quaesierit,  respondebo  „quia  inimico, 
quia  aduerso  animo  legit,  quia  non  ideo  scrutatur,  ut  sciat, 
sed  quod  nescit,  scire  se  putat.  “ haec  praesumptio  tumidae 
adrogantiae  oculum  cordis  uel  claudit,  ut  omnino  non  uideat, 
uel  distorquet,  ut  peruerse  uideat,  et  aliud  pro  alio  probet 
aut  inprobet.  tu  me,  inquit,  doce,  quid  est,  quod  me 
forte  legentem  praeterierit  de  deo  ac  domino  nostro 
memoratum  in  scriptura  Moysi,  et  hic  cito  respondeam: 
totum  te  praeteriit,  quia  totum  ille  de  Christo  scripsit,  sed 
quia  totum  discutere  et  pertractare  non  possumus,  hoc  tibi 
in  isto  opere,  si  potero,  domino  adiuuante  seruabo,  quod 
superius  dixi,  ut  ea  ipsa,  quae  ad  reprehendendum  eligis, 
ostendam  de  Christo  esse  conscripta,  quin  etiam  petis,  ne 
dixerim,  ut  inperiti  solent,  hoc  ipsum  satis  esse  de- 
bere ad  fidem,  quia  Christus  dixerit  de  se  scripsisse 
Moysen.  quod  quidem  si  dico,  non  ut  inperitus,  sed  ut  fidelis 
dico ; non  ualere  autem  hoc  ad  conuincendum  gentilem  uel 
Iudaeum  et  ego  fateor;  sed  aduersus  uos,  qui  quoquo  modo 
nomine  Christiano  gloriamini,  satis  esse  idoneum  ac  praeuali- 
dum,  tu  quoque  et  si  diu  tergiuersatus  tamen  coactus  es 
confiteri  dicens:  nolo  enim  nunc  ad  me  respicias,  quem 
ad  credendum  professio  mea  fecit  obnoxium,  ut  non 
possim  non  credere  ei,  quem  sequor;  sed  puta  nos 
cum  Iudaeo  tractare,  puta  cum  gentili,  quibus  uerbis 
ostendisti  te  interim,  cum  quo  mihi  nunc  res  est,  quia  te  ad 
credendum  professio  tua  fecit  obnoxium,  satis  esse  conuictum 
de  Christo  scripsisse  Moysen,  quia  ipsum  Christum  hoc  dixisse 
in  euangelio  scriptum  est,  cuius  tam  praeclaram  sanctamque 
auctoritatem  labefactare  non  audes:  quia  et,  cum  id  ex  obli- 

quo  audes,  difficultatis  tuae  pressus  angustiis  et  cernens, 
quanta  ruina  te  obruat,  cum  tibi  dicitur  nullam  esse  scrip- 
turam, cui  de  factis  et  dictis  Christi  flagites  esse  credendum, 
si  euangelio  tam  sancte  lateque  notissimo  credendum  esse 
5 non  putas,  et  timens,  ne  amisso  Christiani  nominis  pallio 
nuda  uanitas  uestra  omnibus  conspuenda  et  detestanda  rema- 
neat, rursus  te  saucium  colligere  conaris  et  dicis,  quod  istis 
euangelii  uerbis  iam  te  ad  credendum  professio  tua  fecit  ob- 
noxium. sic  ergo  te  interim,  cum  quo  nunc  ago,  teneo,  ferio, 
10  perimo,  id  est  errorem  tuum  atque  fallaciam,  et  cogo  fateri 
de  Christo  scripsisse  Moysen,  quia  hoc  Christum  dixisse  in 
euangelio  legitur,  cui  te  ad  credendum  professio  tua  fecit  ob- 
noxium. cum  Iudaeo  uero  uel  gentili  si  mihi  necesse  fuerit 
disputare,  iam  supra  ostendi,  quibus  modis  pro  meis  paruulis 
is  uiribus  me  agere  oportere  existimem. 

15.  Nec  illud  nego  de  Christo  esse  praedictum,  quod  tu 
tamquam  facile  refellendum  elegisti,  ubi  deus  loquitur  ad 
Moysen  dicens:  suscitabo  illis  prophetam  de  fratribus 
ipsorum  similem  tibi,  nec  me  tua  lauta  et  lepida  anti- 
20  theta,  quibus  luteum  sermonem  quasi  colorare  ac  pingere 
noluisti,  ullo  modo  ab  hac  fidei  ueritate  deterrent,  conparans 
enim  Christum  atque  Moysen  et  cupiens  demonstrare  dissi- 
mile, ut  ob  hoc  non  de  Christo  uideatur  intellegendum  esse, 
quod  scriptum  est:  suscitabo  illis  prophetam  similem 
25  tibi,  obposuisti  tibimet  ex  aduerso  multa  contraria,  quod  ille 
homo,  hic  deus,  ille  peccator,  hic  sanctus,  ille  ex  coitu  natus, 
hic  secundum  nos  ex  uirgine,  secundum  uos  uero  nec  ex 
uirgine,  ille  olfenso  deo  occiditur  in  monte,  hic  patri  per- 
placens patitur  propria  uoluntate.  quasi  uero  cum  simile  ali- 

18  Dent.  18,  15  . 18 

quid  dicitur,  ex  omni  parte  atque  ex  omni  modo  simile  intel- 
legatur, quia  non  ea  tantum,  quae  unius  eiusdem  que  naturae 
sunt,  dicuntur  inter  se  esse  similia,  sicut  gemini  homines 
uel  filii  parentibus  uel  omnes  homines  omnibus  hominibus, 
in  quantum  homines  sunt,  similes  utique  sunt  — quod  et  in 
ceteris  animalibus  intueri  facillimum  est  uel  arboribus,  ut 
olea  oleae,  laurus  lauro  similis  dicitur  — uerum  etiam  naturae 
disparis  sunt  et  dicuntur  multa  similia,  ut  oliuae  oleaster  et 
far  tritico,  de  rebus  adhuc  proximis  et  adtingentibus  loquor; 
nam  quid  tam  longe  distans  a filio  dei,  per  quem  facta  sunt 
omnia,  quam  pecus  et  lapis?  et  tamen  in  euangelio  legitur: 
ecce  agnus  dei  et  in  apostolo:  petra  autem  erat  Chri- 
stus: quae  nullo  modo  quisquam  recte  diceret,  si  eorum 
aliquam  similitudinem  nullo  medo  ille  susciperet,  quid  ergo 
mirum,  si  non  est  dedignatus  Christus  fieri  similis  ipsi  Moysi, 
qui  similis  factus  est  oui,  quam  in  eius  praenuntiatione  per 
ipsum  Moysen  praecepit  deus  manducari  a populo  suo  eiusque 
sanguinem  ad  tutelam  salutis  adhiberi  et  pascha  appellari, 
quod  nunc  in  Christo  esse  conpletum  nemo  dissimulare  per- 
mittitur? quapropter  de  scripturis  agnosco  dissimilem,  de 
scripturis  mecum  agnosce  et  tu  similem : non  inde  dissimilem, 
unde  similem,  sed  alia  causa  illud,  alia  illud,  dum  tamen 
utrumque  demonstrem,  dissimilis  homini  Christus,  quia  deus ; 
scriptum  est  enim  de  illo:  quia  est  super  omnia  deus 
benedictus  in  saecula;  et  similis  homini  Christus,  quia 
homo,  quia  de  illo  itidem  scriptum  est:  mediator  dei  et 
hominum,  homo  Christus  Iesus.  dissimilis  peccatori 
Christus,  quia  semper  sanctus,  et  similis  peccatori  Christus, 
quia  deus  filium  suum  misit  in  similitudinem  carnis  peccati, 

10  cf.  Ioh.  1,  3 12  Ioh.  1,  29  I Cor.  10.  4 18  Ex.  20 

24  Rom.  9,  5 26  I Tim.  2,  5 

ut  de  peccato  damnaret  peccatum  in  carne,  homini  ex  coitu 
nato  dissimilis  Christus,  in  quantum  ex  uirgine  natus  est,  sed 
homini  nato  similis  Christus,  in  quantum  et  ipse  ex  femina 
natus  est,  cui  dictum  est:  quod  nascetur  ex  te  sanctum, 
5 uocabitur  filius  dei.  homini  propter  peccatum  suum  mortuo 
dissimilis  Christus,  in  quantum  sine  peccato  et  propria  po- 
testate mortuus  est,  sed  rursus  homini  mortuo  similis  Christus, 
in  quantum  et  ipse  uera  morte  corporis  mortuus  est. 

16.  Nec  ideo  Moysi  famulo  dei  derogaueris,  quia  eum  pec- 
io  catorem  fuisse  et  offenso  deo  suo  in  monte  occisum  esse 

dixisti,  nouerat  enim  et  ipse  in  domino  gloriari,  ut  ab  eo 
saluus  fieret:  a quo  et  ille,  qui  dicit:  Christus  Iesus  uenit 
in  hunc  mundum  peccatores  saluos  facere,  quorum 
primus  ego  sum.  arguitur  enim  Moyses  uoce  diuina,  quod 
is  eius  fides  ad  aquam  de  petra  eiciendam  aliquantum  titubauerit : 
quod  ei  cum  peccato  Petri  potest  esse  commune,  qui  in  mediis 
fluctibus  simili  fidet  defectu  dubitauit.  uerum  absit,  ut  cre- 
damus hinc  eum  esse  alienatum  ab  aeterna  societate  sancto- 
rum, qui  cum  sancto  Helia,  sicut  euangelium  loquitur,  meruit 
20  clarificato  in  monte  domino  ad  sistere,  nam,  ut  in  ueteribus 
legimus  libris,  etiam  post  ipsum  peccatum  quantum  sit  apud 
deum  meritum  eius  adparet.  sed  quid  causae  fuerit,  ut  de 
peccato  eius  tali  morte  uindicando  deus  loqueretur,  quoniam 
pollicitus  sum  ea  ipsa  demonstrare  ad  praenuntiandum  Christum 
25  pertinere,  quae  tu  reprehendenda  delegeris,  faciam,  sicut  'pos- 
sum, domino  adiuuante,  ut  hoc  etiam,  quod  in  Moysi  morte 
reprehendisti,  prophetiam  fuisse  de  Christo  recte  intellegen- 
tibus doceam. 

17.  Sicut  enim  mos  est  diuinorum  in  scripturis  sanctis 

1 cf.  Rom.  8,  8 4 Luc.  1,  35  10  cf.  Dent.  34,  5 12  I Tim.  1, 15 

15  cf.  Num.  20,  10  sqq.  17  cf.  Matth.  14,  30  sq.  20  cf.  Matth.  17, 1 sqq. 

mysteriorum,  ut  idem  homo  alias  aliam  atque  aliam  pro  re 
aliqua  significanda  personam  gerat,  tunc  Moyses  populi  Iudae- 
orum  sub  lege  positi  personam  gerebat  eumque  in  prophetica 
praenuntiatione  figurabat,  sicut  ergo  Moyses  petram  uirga 
percutiens  de  dei  uirtute  dubitauit,  ita  ille  populus,  qui  sub  5 
lege  per  Moysen  data  tenebatur,  Christum  ligno  crucis  ad- 
figens  eum  uirtutem  dei  esse  non  credidit,  sed  sicut  percussa 
petra  manauit  aquam  sitientibus,  sic  plaga  dominicae  passionis 
effecta  est  uita  credentibus,  habemus  enim  de  hac  re  prae- 
clarissimam et  fidelissimam  uocem  apostoli,  cum  inde  loque-  10 
retur,  dicentis : petra  autem  erat  Christus,  hanc  ergo 
carnalem  de  Christi  diuinitate  desperationem  in  ipsius  Christi 
altitudine  deus  mori  iubet,  cum  mortem  carnis  Moysi  in 
monte  imperat  fieri,  sicut  enim  petra  Christus,  ita  et  mons 
Christus : petra  humilis  fortitudo,  mons  eminens  magnitudo,  15 
quia  sicut  apostolus  ait:  petra  erat  Christus,  ita  ipse  do- 
minus: non  potest  ciuitas  abscondi  super  montena 
constituta,  se  scilicet  montem,  fideles  autem  suos  in  sui 
nominis  gloria  fundatos  adserens  duitatem,  prudentia  carnis 
uiuit,  cum  tamquam  petra  percussa  Christi  humilitas  in  cruce  20 
contemnitur ; Christus  enim  crucifixus  Iudaeis  scandalum  est, 
gentibus  autem  stultitia,  et  prudentia  carnis  moritur,  cum 
tamquam  montis  eminentia  Christus  excelsus  agnoscitur;  ipsis 
enim  uocatis  Iudaeis  et  Graecis  Christus  dei  uirtus  et  dei 
sapientia  est.  ascendit  itaque  Moyses  in  montem,  ut  carne  25 
mortua  uiuo  spiritu  reciperetur:  quo  Faustus  non  ascenderat, 
ut  carnales  calumnias  mente  mortua  loqueretur,  nonne  ipsam 

11  I Cor.  10,  4 17  Matth.  5,  14  24  cf.  I Cor.  1,  23  sq. 

petram  Petrus  per  prudentiam  carnis  percuti  exhorruit,  cum 
domino  passionem  suam  praenuntianti  ait:  absit,  domine, 
non  fiet  istud;  propitius  tibi  esto?  neque  enim  pepercit 
huic  peccato  dominus,  cum  ei  retulerit:  redi  retro,  satanas. 

5 scandalum  mihi  es;  non  enim  sapis,  quae  dei  sunt, 
sed  quae  sunt  hominum,  aut  ubi  mortua  est  ista  carnalis 
diffidentia  nisi  in  Christi  glorificatione  tamquam  in  montis 
altitudine  ? nam  utique  uiuebat,  cum  eum  timide  negaret,  et 
utique  mortua  erat,  cum  eum  libere  praedicaret,  haec  uiuebat 
io  in  Saulo,  cum  scandalum  crucis  detestans  uastabat  Christianam 
fidem ; et  ubi  nisi  in  illo  monte  mortua  erat,  cum  iam  Paulus 
diceret:  uiuo  autem  iam  non  ego,  uiuit  uero  in  me 
Christus? 

18.  Quid  habes  igitur,  haeretica  uanitas,  unde  te  putes 
io  posse  conuincere  non  de  Christo  esse  praedictum:  suscitabo 
illis  prophetam  de  fratribus  ipsorum  similem  tibi, 
quando  ne  hinc  quidem  potes,  quod  dissimilem  ostendis? 
aliis  enim  causis  et  nos  similem  ostendimus,  an  quia  pro- 
pheta dictus  est,  qui  et  homo  esse  dignatus  est,  et  tam  multa 
20  futura  praedixit  ? nisi  forte  aliud  est  propheta  quam  homo 
ultra  humanas  coniecturas  futura  praenuntians,  unde  et  ipse 
de  se  ipso  ait:  non  est  propheta  sine  honore  nisi  in 
patria  sua.  sed  de  te  uidero,  qui  te  conuictum  paulo  ante 
confessus  es,  cum  dixisti,  quod  te  ad  credendum  euangelio 
25  professio  tua  fecit  obnoxium.  Iudaeus  ipse  procedat  in  medium, 
qui  ceruicem  a iugo  Christi  male  liberam  tollit  et  ideo  sibi 
adhuc  fas  putat  dicere : mentitus  est  Christus  uester ; nihil 
de  illo  scripsit  Moyses. 

2 Matth.  1 6,  22  sq.  11  cf.  Act.  8,  3 12  Gal.  2,  20  23  Matth.  13,  57 

19.  Dicat  mihi,  quem  prophetam  promiserit  deus,  cum  ait 
Moysi:  suscitabo  illis  prophetam  de  fratribus  eorum 
sicut  te  uel  similem  tibi,  multi  enim  prophetae  postea 
fuerunt,  sed  utique  unum  quendam  intellegi  uoluit.  hic  ei, 
credo,  facillime  occurreret  successor  ille  Moysi,  qui  populum  5 
ex  Aegypto  liberatum  in  terram  promissionis  induxit,  quem 
cogitans  rne  adhuc  fortasse  ridebit  quaerentem,  de  quo  dictum 
sit:  suscitabo  illis  prophetam  similem  tibi,  cum  legam, 
quis  in  eodem  munere  populi  illius  regendi  atque  ducendi 
Moysi  defuncto  successerit,  qui  cum  me  uelut  inperitum  riserit  io 
— talis  enim  et  a Fausto  describitur  — , non  desinam  homi- 
nem adhuc  etiam  conpellere  et  a securo  risu  ad  curam  re- 
spondendi reuocare  quaerendo  atque  flagitando,  cur  eidem 
ipsi  futuro  suo  successori,  in  cuius  conparatione  inprobatus 
est,  ut  non  ipse  introduceret  populum  in  terram  promissionis,  15 
ne  uidelicet  lex  per  Moysen  non  ad  saluandum,  sed  ad  con- 
uincendum  peccatorem  data  in  regnum  caelorum  introducere 
putaretur,  sed  gratia  et  ueritas  per  Iesum  Christum  facta: 
quaeram  ergo  a Iudaeo,  cur  eidem  ipsi  futuro  suo  successori 
Moyses  nomen  mutauerit.  uocabatur  enim  Ause  et  appellauit  20 
eum  Iesum.  cur  denique  tunc  appellauerit,  quando  ex  conualle 
Pharan  praemisit  ad  eandem  terram,  quo  erat  populus  ipso 
ducente  uenturus?  dicit  enim  uerus  ipse  Iesus : et  si  iero 
et  praeparauero  uobis  locum,  iterum  ueniam  et  ad- 
sum am  uos  ad  me.  quaeram  etiam,  utrum  non  huic  figurae  25 
adtestetur  propheta  dicens:  deus  ab  Africo  ueniet  et 
sanctus  de  Pharan,  tamquam  diceret:  eius  nominis  ueniet 

17  cf.  Ioh.  1.  17  21  cf.  Num.  13,  9 ; 14.  6 23  Ioh.  14,  3 

26  Hab.  3,  3 

deus  sanctus,  cuius  nominis  erat  ille,  qui  uenit  ab  Africo  de 
Pharan,  id  est  Iesus.  huc  accedit,  quod  idem  ipsum  dei 
uerbum  intellegitur  loqui,  ubi  promittit  eundem  ipsum  Moy- 
seos successorem,  per  quem  populus  in  terram  promissionis 
5 mitteretur,  nomine  angeli  eum  appellans  — sicut  etiam  ho- 
mines aliquid  nuntiantes  in  scriptura  diuina  solent  appellari 
et  ita  dicit:  ecce  ego  mitto  angelum  meum  ante  faciem 
tuam,  ut  seruet  te  in  uia,  ut  inducat  te  in  terram 
quam  iuraui  tibi,  adtende  tibi  et  obaudi  eum,  ne  non 
10  credas  illi;  nihil  enim  subtrahet  tibi,  nomen  enim 
meum  est  in  eo.  quid  est  hoc?  perscrutetur  scripturas  illas 
non  iam  Manichaeus,  sed  ipse  etiam  Iudaeus  et  uideat,  utrum 
de  aliquo  angelo  deus  dixerit:  nomen  meum  est  in  illo, 
nisi  de  hoc,  quem  introductorem  in  promissionis  terram  pol- 
is licetur,  deinde  quaerat  in  hominibus,  quis  Moysi  successor 
introduxerit  populum,  et  inueniet  Iesum,  non  hoc  ab  initio 
uitae  suae,  sed  nomine  mutato  appellatum,  qui  ergo  dixit: 
nomen  meum  est  in  illo  Iesu,  ipse  est  uerus  Iesus,  rector 
et  ductor  populi  in  hereditatem  uitae  aeternae  secundum 

20  testamentum  nouum,  cuius  figura  erat  testamentum  uetus.  ita 
quantum  adtinet  ad  propheticum  adparatum  nec  geri  nec 

dici  aliquid  possit  insignius,  quandoquidem  res  perducta  est 
usque  ad  nominis  expressionem. 

20.  Superest,  ut  Iudaeus  ille,  si  uult  et  in  abscondito 

25  Iudaeus  esse  non  littera,  sed  spiritu,  si  uult  reputari  uerus 
Israhelita,  in  quo  dolus  non  est,  recordetur  in  figura  illum 
mortuum  Iesum,  qui  introduxit  in  terram  morientium,  et  agno- 
scat in  ueritate  uiuum  Iesum,  quo  duce  intret  in  terram 

7 Ex.  28,  20  sq.  25  cf.  Rom.  2,  29  26  cf.  Ioh.  1,  47 

umentium,  talis  enim  iam  non  acerbus  resistet  tam  perspicuae 
prophetiae,  sed  ex  commemoratione  Iesu,  qui  introduxit  in 
illam  promissionis  terram,  mitis  effectus  audiet  iam  ipsum, 
cuius  nomen  ille  habebat,  uerius  introducentem  et  dicentem: 
beati  mites,  quoniam  ipsi  hereditate  possidebunt 
terram,  hic  iam  etiam  ille  gentilis,  si  non  nimis  lapideum 
cor  haberet,  aut  si  ex  illis  esset  lapidibus,  de  quibus  suscitat 
deus  filios  Abrahae,  nonne  miraretur  in  libris  antiquis  eiusdem 
gentis,  ex  qua  natus  perhiberetur  Iesus,  tam  euidentem  de 
illo  conscriptam  esse  prophetiam,  ut  etiam  nomen  eius  expri- 
meretur, simulque  ibi  aduerteret  non  quemlibet  hominem  prae- 
dictum fuisse  Iesum,  sed  utique  deum,  cum  in  homine  illo, 
qui  regendo  et  introducendo  in  regnum  populo  constitutus 
mutato  nomine  Iesus  appellatus  est,  suum  nomen  esse  deus 
diceret  eumque  angelum  nominaret  eo  ipso . quod  mutato 
nomine  mittebatur,  magnum  aliquid  diuinumque  nuntiantem? 
nuntium  quippe  graece  angelum  dici  quis  illa  lingua  uel 
tenuiter  tinctus  ignoret?  quamobrem  quilibet  gentilis,  si  per- 
uersus  et  peruicax  esse  nollet,  non  ideo  libros  illos  con- 
temneret. quia  essent  Hebraei,  cuius  gentis  lege  non  teneretur, 
sed  cuiuslibet  gentis  libros  ideo  magni  penderet,  quia  in  eis 
tanto  ante  conscripta  inueniret.  quae  suis  iam  temporibus  in- 
pleta  cognosceret  ipsumque  Christum  Iesum  non  propterea 
sperneret,  quia  Hebraeicis  litteris  praenuntiatum  uideret,  sed 
potius  eum,  qui  litteris  quibuslibet,  antequam  inter  homines 
nasceretur,  per  tot  uolumina  saeculorum  partim  apertioribus 
testimoniis,  partim  rerum  gestarum  et  sermonum  figuris  et 
sacramentis  ita  praenuntiari  commendarique  meruisset,  cum 

5 Matth.  5,  4 7 cf.  Matth.  3,  9 

ingenti  admiratione  et  debita  religione  sectandum  uenerandum- 
que  censeret,  ita  illi  ex  rerum  Christianarum  iam  praesentatis 
effectibus  librorum  prophetia  uera  probaretur,  ex  librorum 
uero  prophetia  Christus  colendus  agnosceretur,  uana  loqui 
5 deputer,  si  non  ita  factum  est,  si  non  ita  fit,  si  non  in  eam 
fidem  per  uniuersum  orbem  terrarum  eorundem  librorum  reci- 
tatione concurritur. 

21.  Unde  mirabiliter  istorum  est  ridenda  uecordia.  qui  tam- 
quam inpossibile  a nobis  quaerunt,  quomodo  per  Iudaeorum 
io  libros  fidem  Christianam  uelit  discere  homo  gentilis,  cum 
tanta  deuotione  et  tanta  celebritate  omnes  gentes  istorum 
librorum  fieri  discipulas  cernat,  eo  ipso  nimirum  fortius  atque 
firmius,  quod  ex  manibus  inimicorum  tanta  de  Christo  testi- 
monia proferuntur : in  quibus  ideo  gentes,  quae  credunt,  nihil 
15  de  illo  ad  tempus  possunt  putare  confictum,  quia  in  eis  libris 
inueniunt  Christum,  quibus  a tot  saeculis  seruiunt,  qui  cruci- 
fixerunt Christum  et  quos  in  tanto  apice  auctoritatis  habent, 
qui  cotidie  blasphemant  Christum,  si  enim  ab  eis  proferrentur 
prophetiae  de  Christo,  qui  praedicant  Christum,  ab  eis  ipsis 
20  confictae  putarentur ; nunc  uero  id  exponit,  qui  praedicat,  quod 
recitat,  qui  blasphemat,  ad  aliquem  namque  usum  sanctorum 
ordinatur  omnis  caecitas  inpiorum  a summo  deo,  qui  pro  sui 
regiminis  aequitate  bene  utitur  etiam  malis,  ut  qui  suo  arbi- 
trio iniuste  uiuunt,  illius  iu dicio  iuste  disponantur,  ergo  ne 
25  testimonia  prophetiae  Christi  nascituri,  mira  facturi,  indigna 
passuri,  morituri,  resurrecturi,  ascensuri,  per  omnes  gentes 
euangelium  uitae  aeternae  disseminaturi  illi  finxisse  crederen- 

tur,  qui  eum  populis  adnuntiarent,  magnum  aliquid  actum 
est  in  usum  nostrum  de  infidelitate  Iudaeorum,  ut  idem  ipsi, 
qui  haec  propter  se  non  haberent  in  cordibus,  propter  nos 
haberent  in  codicibus,  nec  inde  auctoritas  illis  libris  minuitur, 
quod  a ludaeis  non  intelleguntur,  immo  et  augetur;  nam  et 
ipsa  eorum  caecitas  ibi  praedicta  est.  unde  magis  non  intelle- 
gendo ueritatem  perhibent  testimonium  ueritati,  quia  cum  eos 
libros  non  intellegunt,  a quibus  non  intellecturi  praedicti  sunt, 
etiam  hinc  eos  ueraces  ostendunt. 

22.  Hinc  est  et  illud,  cuius  ambiguitate  Faustus  fallitur: 
uidebis  uitam  tuam  pendentem  et  non  credes  uitae 
tuae,  quae  uerba  et  aliter  posse  intellegi  potest  aliquis  di- 
cere; de  Christo  autem  non  posse  intellegi  nec  Faustus  ausus 
est  dicere  nec  quisquam  prorsus  audebit,  nisi  qui  negauerit 
aut  Christum  esse  uitam  aut  a ludaeis  uisum  esse  pendentem 
aut  eos  illi  non  credidisse,  cum  uero  et  ipse  dicat:  ego  sum 
uita  et  eum  pependisse  constet  ante  oculos  non  ei  creden- 
tium Iudaeorum,  non  uideo,  cur  dubitare  debeamus  id  etiam 
de  Christo  scripsisse  illum,  de  quo  Christus  ait:  ille  enim 
de  me  scripsit,  proinde  si  quod  scriptum  est:  suscitabo 
eis  prophetam  de  fratribus  illorum  similem  tibi, 
ostendere  conatus  est  Faustus  non  posse  de  Christo  intellegi, 
quia  Christus  Moysi  similis  non  est,  et  tamen  ex  omni  parte 
conuictus  est,  quid  opus  est  in  hoc  testimonio  laborare  ? aut 
certe,  sicut  dixit  Christum  similem  non  esse  Moysi,  ut  illam 
refelleret  prophetiam,  sic  etiam  ut  hanc  refellat,  dicat  Chri- 
stum non  esse  uitam  uel  in  conspectu  Iudaeorum  non  ei 
credentium  non  pependisse,  cum  autem  hoc  ille  non  dixerit 

11  Deut.  28,  66  16  loh.  14,  6 19  Ioh.  5,  47 

nec  hodie  quisquam  eorum  audeat  dicere,  nihil  est,  cur  mo- 
remur hanc  quoque  de  domino  et  saluatore  nostro  Iesu  Christo 
famuli  eius  amplecti  prophetiam,  at  enim  inter  cetera  male- 
dicta et  hoc  positum  est.  num  ideo  non  est  prophetia,  cum 
5 et  cetera,  inter  quae  positum  est,  nihil  sint  aliud  quam  pro- 
phetiae ? aut  ideo  non  est  de  Christo  prophetia,  quia  illa, 
quae  in  ea  lectione  uel  praecedentia  uel  consequentia  con- 
texuntur, nihil  pertinere  uidentur  ad  Christum  ? quasi  uero 
quicquam  sit  peius  inter  maledicta,  quae  Iudaeis  pro  merito 
o superbiae  inpietatis  acciderunt,  quam  uidere  uitam  suam,  id 
est  filium  dei,  pendentem  et  non  credere  uitae  suae,  maledicta 
enim  cum  ex  prophetia  dicuntur,  non  sunt  de  malo  uoto  in- 
precantis,  sed  de  praescio  spiritu  denuntiantis,  nam  illa,  quae 
de  malo  uoto  sunt,  prohibentur,  cum  dicitur:  benedicite 
15  et  nolite  maledicere,  haec  autem  saepe  inueniuntur  in 
sermone  sanctorum,  sicut  apostolus  Paulus,  Alexander,  in- 
quit, aerarius  multa  mala  mihi  ostendit;  reddet  illi 
dominus  secundum  opera  sua.  nam  illud  tamquam  sto- 
machatus et  indignatus  etiam  male  optasse  uidetur  apostolus: 
20  utinam  et  abscidantur,  qui  uos  conturbant!  quod  utique, 
si  consideres  personam  scribentis,  magis  eum  elegantissimo 
ambiguo  bene  optasse  intelleges,  sunt  enim  spadones,  qui 
se  ipsos  absciderunt  propter  regnum  caelorum,  quod 
in  his  quoque  uerbis  Faustus  sapuisset,  si  pium  palatum  ad 
25  escas  dominicas  adtulisset.  sic  enim  sonuit  fortasse  Iudaeis, 
quod  dictum  est:  uidebis  uitam  tuam  pendentem  et 
non  credes  uitae  tuae,  ut  inter  minas  uel  dolos  hostium 

14Rom.  12,  14  16  II  Tim.  4,  14  20  Gal.  5,  12  22  Matth.  19, 12 

suorum  uitam  suam  uidentes  ex  incerto  pendere  uicturos  se 
esse  non  crederent,  sed  filius  euangelii  cum  audit:  ille  enim 
de  me  scripsit,  in  hac  ipsa  ambiguitate  sententiae  uidet, 
quid  prophetae  porcis  proiciant,  quid  hominibus  innuant, 
statimque  illi  occurrit  uita  hominum  Christus  pendens  eique 
non  credentes  Iudaei  ob  hoc  ipsum,  quia  pendentem  uident. 
et  alius  quidem  aliquis  cito  diceret  inter  cetera  maledicta, 
quae  in  illa  lectione  ad  aliquid  de  Christo  intellegendum  non 
pertinent,  hoc  solum  ibi  esse  de  Christo,  quod  scriptum  est: 
uidebis  uitam  tuam  pendentem  et  non  credes  uitae 
tuae;  neque  enim  fieri  non  posset,  ut  inter  diuersa  maledicta, 
quae  inpio  populo  prophetice  praenuntiabantur,  hoc  quoque 
poneretur,  sed  ego  et  qui  mecum  aliquanto  adtentius  cogitant 
euangelicam  illam  dominicamque  sententiam,  qua  non  ait: 
„ille  enim  et  de  me  scripsit"  ut  et  alia,  quae  ad  Christum 
non  pertinent,  scripsisse  crederetur,  sed  ait:  de  me  enim 
ille  scripsit,  ut  omnem  scripturae  illius  intentionem  non- 
nisi ad  intellegendam  Christi  gratiam  perscrutando  consulere- 
mus, etiam  cetera  in  illa  lectione  maledicta  propter  Christum 
praedicta  cognoscimus:  quod  nunc  ostendere  si  uelim,  nimis 
longum  erit. 

23.  Unde  tantum  abest,  ut  hoc,  quod  Faustus  commemo- 
rauit,  propterea  non  pertineat  ad  Christum,  quia  inter  cetera 
maledicta  positum  est,  ut  nec  ipsa  cetera  rectum  habeant 
intellectum,  nisi  ad  Christi  gloriam,  qua  generi  humano  con- 
sulitur, prophetata  referantur  . quanto  magis  hoc!  quod  et  si 
talis  fuisset  Moyses,  ut  aliud  corde  intuens  id  ore  funderet, 
facilius  eum  dicerem  prophetasse  nescientem , quam , cum 
audirem  populo  Iudaeorum  dictum:  uidebis  uitam  tuam 

2 Ioh.  5,  46 

pendentem  et  non  credes  uitae  tuae,  de  Christo  prophe- 
tatum negarem,  neque  enim  hoc  intuebatur  animo  Caiphas, 
quod  ex  uerbis  eius  intellectum  est,  cum  Christum  ut  inimi- 
cum persequens  ait  expedire,  ut  unus  homo  moreretur,  ne 
5 periret  tota  gens,  ubi  euangelista  subiecit  hoc  eum  non  a se 
dixisse,  sed  cum  esset  pontifex  prophetasse,  sed  Moyses  non 
erat  Caiphas.  quare  illud,  quod  populo  Hebraeo  dixit:  uide- 
bis  uitam  tuam  pendentem  et  non  credes  uitae  tuae, 
non  solum  de  Christo  dicit,  quod,  etsi  nesciens  dixisset,  de 
10  nullo  alio  dixisse  deberet  intellegi,  uerum  etiam  sciens  dixit, 
erat  enim  fidelissimus  dispensator  prophetici  sacramenti,  id 
est  illius  sacerdotalis  chrismatis,  unde  Christi  nomen  agnosci- 
mus : in  quo  sacramento,  quamuis  homo  pessimus,  Caiphas 
etiam  nesciens  potuit  prophetare,  hoc  quippe  in  eo  egit 
15  propheticum  chrisma,  ut  prophetaret;  hoc  autem  uita  inpia, 
ut  nesciens  prophetaret,  quo  itaque  ore  dicitur  nihil  de  Christo 
prophetasse  Moyses  ? a quo  illud  chrisma  coepit,  unde  Christi 
nomen  innotuit,  et  unde  Christum  etiam  persecutor  Christi 
uel  nesciens  prophetauit. 

20  24.  Nam  de  maledicto  pendentis  in  ligno  iam.  quantum 

satis  uisum  est,  supra  diximus,  interficiendum  autem  esse 
prophetam  siue  principem  populi,  qui  filios  Israhel  a deo  suo 
uellet  auertere  aliquidue  infringere  mandatorum,  non  aduersus 
Christum  praecepisse  Moysen  et  ex  his , quae  iam  multa 
25  egimus,  satis  clarum  est  et  magis  magisque  consideranti  dicta 
et  facta  domini  Iesu  Christi  magis  magisque  clarebit,  quia 
nec  a suo  deo  uoluit  quemquam  eorum  Christus  auertere. 
deus  quippe,  quem  illis  Moyses  diligendum  colendumque  prae- 
ceperat. ipse  est  certe  deus  Abraham  et  deus  Isaac  et  deus 

6 cf.  Ioh.  11  49  sqq. 

pe 

4 exdire  S 5 euuangelista  C 7 hebreo  CS  9 dixit  b dixis- 
set om.  SG  10  debere  Ml  deberet  L]  11  prophetici  C 12  sacerdotalis 
(ta  s.  I.)  C 17  prophetauit  SG  24  precepisse  C mosen  SG 
26  dni  nri  G clarebit  (b  corr.  ex  u)  GM  28  moses  S]G  prae- 
ciperat  i1 


30* 


468 


S.  Aureli  Augustini 


[ac  ob,  quem  dominus  Iesus  Christus  eadem  conmendatione 
conmemorat  eiusque  auctoritate  Sadducaeorum  refellit  errorem 
resurrectionem  negantium,  ubi  ait:  de  resurrectione  autem 
mortuorum  non  legistis,  quid  deus  locutus  sit  de 
rubo  ad  Moysen:  ego  sum  deus  Abraham  et  deus 
Isaac  et  deus  Iacob?  non  est  deus  mortuorum,  sed 
uiuorum;  omnes  enim  illi  uiuunt.  oportune  itaque  eadem 
uoce  nunc  conuincuntur  Manichaei,  qua  tunc  conuicti  sunt 
Sadducaei;  nam  et  ipsam  resurrectionem  alio  quidem  modo, 
sed  tamen  etiam  isti  negant,  item  cum  fidem  centurionis  lau- 
dans diceret:  amen  dico  uobis,  non  inueni  tantam 
fidem  in  Israhel,  adiecit  et  ait:  dico  autem  uobis,  quo- 
niam multi  ab  oriente  et  occidente  uenient  et  recum- 
bent cum  Abraham  et  Isaac  et  Iacob  in  regno  caelo- 
rum; filii  autem  regni  ibunt  in  tenebras  exteriores, 
si  ergo,  quod  negare  Faustus  non  potest,  non  conmendauit 
Moyses  populo  Israhel  deum,  nisi  deum  Abraham  et  Isaac  et 
Iacob  eum  que  ipsum  Christus  ex  his  et  aliis  testimoniis  sine 
dubitatione  conmendat,  non  est  conatus  illum  populum  auer- 
tere  a deo  suo,  sed  ideo  minatus  est  eos  ituros  in  tenebras 
exteriores,  quod  auersos  uideret  a deo  suo,  in  cuius  regno 
gentes  uocatas  ex  toto  orbe  terrarum  recubituras  dicit  cum 
Abraham  et  Isaac  et  Iacob : non  ob  aliud,  quam  quod  fidem 
tenuissent  dei  Abraham  et  Isaac  et  Iacob.  unde  et  apostolus 
dicit:  prouidens  autem  scriptura,  quia  ex  fide  iusti- 
ficat  gentes  deus,  praenuntiauit  Abrahae  dicens:  in 
semine  tuo  benedicentur  omnes  gentes,  ut  illi  scilicet 
in  semine  Abrahae  benedicerentur,  qui  Abrahae  fidem  imita- 

3 Matth.  22,  31  sq. ; Luc.  20,  37  sq.  11  Matth.  8,  10  sqq. 
25  Gal.  3,  8 

rentur.  non  igitur  Christus  Israhelitas  a deo  suo  uolebat  auer- 
tere,  sed  eos  potius,  quod  ab  illo  auerterentur,  arguebat,  man- 
datorum autem  aliquod  eorum,  quae  per  Moysen  data  sunt, 
infregisse  dominum  qui  arbitratur,  non  mirum,  si  hoc  putat, 
5 quod  Iudaei ; sed  ideo  errat,  quia  in  hoc  errauerunt  et  Iudaei. 
ubi  autem  Faustus  conmemorat  ipsum  mandatum,  quod  domi- 
num infregisse  uult  credi,  ibi  opus  est,  ut  ostendamus,  quo- 
modo fallatur,  sicut  iam  supra,  ubi  oportebat,  ostendimus, 
nunc  illud  dico,  quia,  si  aliquod  illorum  mandatorum  dominus 
10  infregisset,  non  etiam  de  hoc  ipso  Iudaeos  arguisset:  quibus 
calumniantibus,  quod  discipuli  eius  inlotis  manibus  manduca- 
rent et  ob  hoc  excederent  non  mandatum  dei,  sed  traditiones 
seniorum,  ait  illis:  utquid  et  uos  egredimini  mandatum 
dei,  ut  traditiones  uestras  statuatis?  ipsumque  dei 
i5  mandatum  conmemorat,  quod  per  Moysen  mandatum  esse 
nouimus.  secutus  quippe  ait:  deus  enim  dixit:  honora 
patrem  et  matrem  et:  qui  maledixerit  patri  aut  matri, 
morte  morietur,  uos  autem  dicitis:  quicumque  dixerit 
patri  uel  matri,  munus,  quod  est  ex  me,  tibi  prosit, 
20  non  honorauerit  patrem  suum;  et  inritum  fecistis 
uerbum  dei  propter  uestram  traditionem,  qua  in  re 
uidete,  quam  multa  nos  doceat  et  Iudaeos  a deo  suo  se  non 
auertere,  et  eius  mandata  non  tantum  se  non  infringere,  uerum 
etiam  illos,  a quibus  infringerentur,  arguere,  et  non  nisi  deum 
25  per  Moysen  ista  mandasse. 

25.  Quamobrem  quoniam  nos  credimus  omnia,  quae  scripsit 
Moyses,  ad  Christi  conmendationem  pertinere,  quod  isto  opere 
quia  demonstrare  non  possumus,  polliciti  sumus  in  his  hoc  osten- 

13  Matth.  15,  3 sqq. 

dere,  quae  Faustus  de  illa  scriptura  refellenda  uel  uituperanda 
delegerit,  recte  a nobis  debitum  exigitur,  ut  hoc  etiam,  quod 
praecepit  Moyses  interficiendum  esse  prophetam  siue  principem, 
qui  eos  a deo  suo  uellet  auertere  aliquodue  infringere  man- 
datorum, ostendamus  ad  custodiendam  fidem,  quae  in  ecclesia 
Christi  discitur,  pertinere,  uidebatur  quippe  ille  spiritu  pro- 
phetico et  deo  sibi  loquente  multos  exsurrecturos  haereticos 
diuersorum  errorum  magistros  aduersum  doctrinam  Christi, 
qui  non  eum  Christum  praedicarent,  qui  uerus  est  Christus, 
ille  enim  uerus  est,  qui  per  prophetias,  per  eundem  Moysen 
ceterosque  sanctos  eius  gentis  editas  praenuntiatus  est.  quis- 
quis itaque  alium  docere  uellet,  ipsum  interficiendum  Moyses 
praecipiebat,  quid  autem  nunc  aliud  agit  lingua  catholica, 
nisi  ut  spiritali  gladio  utriusque  testamenti  acie  bis  acuto 
interficiantur  omnes,  qui  nos  a deo  nostro  uolunt  auertere 
aliquodue  infringere  mandatorum?  inter  quos  praecipue  cadit 
ipse  Manichaeus,  cum  eius  error  adserta  legis  et  prophetarum 
ueritate  perimitur,  uolentis  nos  auertere  a deo  nostro,  deo 
Abraham  et  Isaac  et  Iacob,  quem  Christus  conmendat,  et 
uolentis  infringere  mandata  legis,  in  quorum  etiam  figuris 
Christum  prophetatum  esse  cognoscimus. 

26.  Iam  uero  illam  conplexionem  utrum  obtunsissimam, 
an  fraudulentissimam  dicam,  nescio ; erat  enim  Fausto  inge- 
nium . unde  magis  arbitror  eum  nebulam  inicere  uoluisse 
minus  adtento  lectori  quam  non  uidisse  quod  dicam ; ait 
enim:  quodsi  haec  de  Christo  minime  scripsit,  aut 
alia  dabitis  aut  nulla  erunt,  haec  propositio  uera  est, 
sed  consequens  erat,  ut  ostenderet  et  haec  de  Christo  minime 
scripta  esse  et  alia  dari  non  posse,  nihil  autem  horum  fecit, 

2 recte  inc.  c.  25  in  b 5 *ecclesia  (h  er.)  M aecla  C 7 exsur- 

quia  et  haec  nos  ostendimus,  quomodo  de  Christo  accipi 
possint,  et  superius  alia  multa  dedimus,  quae  nisi  de  Christo 
intellectum  habere  non  possint,  non  est  ergo,  cur  concludas, 
Fauste,  nulla  esse  a Moyse  scripta  de  Christo,  adtende  enim, 
5 quid  dicas,  quodsi  haec,  inquis,  minime  de  Christo 
scripsit,  aut  alia  dabitis  aut  nulla  erunt,  uerum  dicis, 
proinde  quia  et  haec  de  Christo  uel  propter  Christum  scripta 
docuimus  et  alia  multa  dedimus,  argumentatio  tua  potius 
nulla  erit,  et  haec  quidem,  quae  conmemorasti,  quamuis  non 
10  obtinueris,  saltem  conatus  es  ostendere  non  esse  scripta  de 
Christo,  quod  autem  subdidisti:  aut  alia  dabitis,  aut  nulla 
erunt,  prius  demonstrare  debuisti  alia  nos  dare  non  posse, 
ut  securus  inferres  nulla  esse,  nunc  uero  tamquam  libellus 
tuus  tam  surdos  auditores  uel  caecos  lectores  esset  habiturus, 
15  ut  nullus  aduerteret,  quid  praetermiseris,  concurristi  dicere: 
si  nulla  fuerint,  nec  Christus  potuit  adseuerare,  quod 
nusquam  est;  ita  si  Christus  hoc  minime  adseuerarit, 
capitulum  hoc  falsum  esse  constiterit,  o hominem  se 
cogitantem  dictorem  et  alium  non  cogitantem  contradictorem! 
20  ubi  est  acumen  tuum?  an  in  mala  causa  non  posses  aliter? 
sed  mala  causa  te  uana  loqui  coegit;  malam  uero  habere 
causam  nemo  te  cogit,  quid  enim  ? si  alia  dabimus  ? certe 
utique  non  erunt  nulla,  quia  erunt  aliqua,  et  si  erunt  aliqua, 
potuit  Christus  adseuerare,  quod  est.  ita  si  Christus  hoc  ad- 
25  seuerare  potuit,  capitulum  illud  euangelicum  falsum  esse  non 
constat,  redi  ergo  ad  propositionem  tuam,  qua  dixisti:  aut 
alia  dabitis,  aut  nulla  erunt,  et  uide  non  te  ostendisse 
nulla  nos  alia  daturos,  uide  etiam  nos  quam  multa  alia  iam 

supra  dixerimus,  et  quid  hinc  conficiatur  aduerte : scilicet  non 
esse  falsum,  quod  in  euangelio  Christum  dixisse  legimus : 
si  crederetis  Moysi,  crederetis  et  mihi;  de  me  enim 
ille  scripsit,  et  euangelii  quidem  tam  eminens  est  auctoritas 
et  tam  fundata  ueritas,  ut,  etiamsi  nos  propter  tarditatem  in- 
tellegentiae nostrae  nulla  inueniremus  .a  Moyse  scripta  de 
Christo,  lion  solum  esse  aliqua,  sed  ad  Christum  omnia  per- 
tinere, quae  scripsit,  quia  non  ait:  et  de  me  scripsit,  sed  de 
me  ille  scripsit,  credere  deberemus,  nunc  autem,  etsi  de 
isto  euangelii  capitulo,  quod  absit,  dubitandum  esset,  con- 
pertis  tam  multis  in  scriptura  Moysi  de  Christo  testimoniis 
omnis  illa  dubitatio  tolleretur;  et  quia  de  capitulo  euangelii 
dubitandum  non  est,  etiamsi  illa  conperta  non  essent,  esse 
tamen  credi  oporteret. 

27.  Nam  illud  quod  adiungis  «dissimilem  fuisse  tradi- 
tionem Christi  atque  Moyseos  et  ideo  non  fuisse  ueri- 
simile,  ut  si  crederent  Moysi,  crederent  et  Christo, 
immo  illud  potius  esse  consequens,  ut  si  alteri  ludaei 
crederent,  alteri  necessario  repugnarent*  non  utique 
diceres,  si  considerationis  oculum  paululum  adtolleres  orbem- 
que terrarum  sine  contentionis  caecitate  conspiceres  in  homi- 
nibus doctis  atque  indoctis,  Graecis  et  barbaris,  sapientibus 
et  insipientibus,  quibus  se  debitorem  dicebat  apostolus  et 
Moysi  et  Christo  simul  credentem,  si  ergo  non  erat  uerisimile, 
ut  ludaei  Moysi  et  Christo  pariter  crederent,  multo  minus 
uerisimile  est,  ut  orbis  terrarum  Moysi  et  Christo  pariter 
credat,  cum  uero  uideamus  omnes  gentes  utrique  credere  et 
illius  prophetiam  cum  euangelio  huius  conuenientem  fide  robu- 
stissima et  celeberrima  retinere,  non  ad  aliquid  inpossibile 

28  cf.  Rom.  1,  14 

gens  una  uocabatur,  cum  ei  diceretur:  si  crederetis  Moysi, 
crederetis  et  mihi,  potiusque  est  miranda  et  uehementius 
arguenda  duritia  Iudaeorum,  qui  hoc  non  fecerunt,  quod  totum 
mundum  fecisse  conspicimus. 

5 28.  Nam  quicquid  dicis  de  sabbato  et  de  circumcisione 

carnis  et  de  differentia  ciborum  aliam  fuisse  traditionem 
Moysi,  aliud  per  Christum  didicisse  Christianos,  iam  supra 
ostendimus,  quia,  sicut  dicit  apostolus,  haec  omnia  figurae 
nostrae  fuerunt,  non  ergo  diuersa  doctrina  est,  sed  diuer- 
io  sum  tempus,  aliud  enim  erat,  quo  haec  oportebat  per  figuratas 
prophetias  praenuntiari,  et  aliud  est,  quo  haec  iam  oportet 
per  manifestam  ueritatem  redditamque  adinpleri.  sed  quid 
mirum,  si  Iudaei  carnaliter  intellegentes  sabbatum  Christo, 
qui  iam  hoc  spiritaliter  insinuabat,  repugnauerunt  ? tu  apostolo 
15  responde,  si  potes,  qui  uacationem  ipsius  diei  umbram  futuri 
esse  testatur,  sed  si  illi  restiterunt  Christo  non  intellegentes 
uerum  sabbatum,  uos  ei  nolite  resistere  et  intellegite  ueram 
innocentiam,  nam  eo  ipso  loco,  ubi  praecipue  destructor  sab- 
bati putatur  Iesus,  cum  discipuli  eius  per  segetem  transeuntes 
20  et  esurientes  uellerent  spicas  et  ederent,  innocentes  eos  dixit 
respondens  Iudaeis : si  sciretis,  quid  sit:  misericordiam 
uolo  quam  sacrificium,  numquam  condemnassetis 
innocentes;  magis  enim  esurientium  misereri  debuerunt, 
quia  hoc  illi  coacti  fame  fecerunt,  a uobis  autem  quisquis 
25  uulserit  spicas,  non  ex  traditione  Christi,  qui  hanc  innocentiam 
uocat,  sed  ex  traditione  Manichaei  homicida  deputatur,  an 
forte  misericordiam  eisdem  spicis  exhibuerunt  apostoli,  ut  inde 
membra  dei  manducando  purgarent,  sicut  uestra  fabula  est? 

8 I Cor.  10,  6 16  cf.  Coi.  2,  16  sq.  21  Matth.  12,  7 

uos  ergo  crudeles,  qui  hoc  non  facitis,  sed  uidelicet  nouit 
Faustus  destruere  sabbatum,  quia  scit  uirtutem  dei  semper 
atque  infatigabiliter  operari,  illi  hoc  dicant,  qui  intellegunt 
deum  sine  temporali  uoluntate  uniuersa  tempora  facientem, 
hoc  ad  uos  multum  est,  qui  dei  uestri  requiem  rebellatione 
gentis  tenebrarum  perhibetis  excussam  et  hostium  repentino 
inpetu  perturbatam,  an  ex  aeterno  praeuidens  hoc  futurum 
numquam  habuit  requiem,  quia  numquam  securus  fuit,  qui 
se  cogitabat  tam  graue  bellum  .cum  tanta  membrorum  suorum 
labe  damnoque  gesturum  ? 

29.  Ceterum  illud  sabbatum , quod  inperite  atque  inpie 
deridetis,  nisi  et  ipsum  inter  prophetias,  quae  de  Christo 
scriptae  sunt,  haberet  intellectum,  non  ei  Christus  sic  ad- 
testaretur.  qui  cum  propria  uoluntate,  sicut  ipse  in  eius 
laude  posuisti,  pateretur  ideoque  tempora  passionis  et  resur- 
rectionis suae  haberet  in  potestate,  id  egit,  ut  caro  eius  in 
sepultura  sabbato  requiesceret  ab  omnibus  operibus  suis,  ut 
tertio  die  resurgens,  quem  dominicum  dicimus,  qui  post  sab- 
batum numeratur  octauus,  etiam  circumcisionem  octaui  diei 
ad  se  prophetandum  pertinere  declararet,  quid  enim  significat 
circumcisio  carnis?  quid?  nisi  expoliationem  mortalitatis,  quam 
de  carnali  generatione  portamus,  propter  hoc  dicit  apostolus : 
exuens  se  carnem  principatus  et  potestates  exemipla- 
uit  fiducialiter,  triumphans  eos  in  semet  ipso,  quod 
enim  dicit  exuisse  se  carnem,  eo  loco  carnem  mortalitatem 
carnis  intellegimus,  secundum  quam  proprie  corpus  hoc  caro 
nominatur,  quae  mortalitas  proprie  caro  est  appellata,  quia  in 

28  Coi.  2,  15 

illa  resurrectionis  inmortalitate  non  erit,  propterea  scriptum 
est:  caro  et  sanguis  regnum  dei  non  possidebunt,  de 
quibus  uerbis  soletis  calumniari  fidei  nostrae,  qua  credimus 
huius  corporis  futuram  resurrectionem,  quae  in  ipso  deo  iam 
5 praecessit,  dissimulantes  ea,  quae  sequuntur ; in  quibus  aperte 
apostolus  quid  dicat  exponit,  uolens  enim  ostendere,  quid  eo 
loco  dixerit  carnem,  continuo  subiecit:  neque  corruptio 
incorruptionem  possidebit,  hoc  enim  corpus,  quod  propter 
mortalitatem  proprie  caro  nominatur,  mutari  dicit  in  resur- 
10  rectione,  ut  iam  non  sit  corruptibile  atque  mortale,  quod  ne 
putetur  nostra  suspicione  dici,  ipsa  eius  quae  sequuntur  uerba 
consulite,  ecce,  inquit,  mysterium  dico:  omnes  quidem 
resurgemus,  non  tamen  omnes  inmutabimur,  in  atomo, 
in  ictu  oculi,  in  nouissima  tuba;  canet  enim  tuba,  et 
15  mortui  resurgent  incorrupti,  et  nos  inmutabimur; 
oportet  enim  corruptibile  hoc  induere  incorruptionem 
et  mortale  hoc  induere  inmortalitatem.  ut  ergo  induatur 
inmortalitate,  exuitur  mortalitate,  hoc  est  circumcisionis  my- 
sterium, quae  octauo  die  fieri  iussa  est,  et  octauo  die,  id  est 
20  dominica  post  sabbatum,  iam  in  ueritate  a domino  inpleta. 
unde  dicitur:  exuens  se  carnem  principatus  et  pote- 
states exemplauit.  per  hanc  enim  mortalitatem  nobis  in- 
uidae  diabolicae  potestates  dominabantur;  quas  exemplasse 
dictus  est,  quia  in  se  ipso  capite  nostro  praebuit  exemplum, 
25  quod  in  toto  eius  corpore,  id  est  ecclesia  ex  diaboli  potestate 
liberanda,  in  ultima  resurrectione  conplebitur.  haec  est  fides 

2 I Cor.  15,  50  sqq.  19  cf.  Gen.  17,  12 

nostra,  et  quoniam,  sicut  testimonium  propheticum  Paulus 
conmemorat,  iustus  ex  fide  uiuit,  haec  est  iustificatio 
nostra,  mortuum  quippe  Christum  et  pagani  credunt;  resur- 
rexisse autem  Christum  propria  fides  est  Christianorum,  si 
enim  confitearis,  ait  apostolus,  in  ore  tuo,  quia  dominus 
est  Iesus,  et  credideris  in  corde  tuo,  quia  deus  illum 
suscitauit  a mortuis,  saluus  eris,  quia  ergo  ex  ista 
resurrectionis  fide  iustificamur,  ideo  et  illud  de  Christo  apo- 
stolicum  est,  quia  mortuus  est  propter  delicta  nostra 
et  resurrexit  propter  iustificationem  nostram,  et  quia 
ista  resurrectio,  quae  credita  nos  iustificat,  illa  octaui  diei 
circumcisione  figurata  est,  propterea  de  ipso  Abraham,  cui 
primum  tradita  est,  dicit  apostolus:  et  signum  accepit 
circumcisionis  signaculum  iustitiae  fidei,  ergo  et  istam 
circumcisionem  inter  alias  figuras  propheticas  de  Christo  scripsit 
Moyses,  de  quo  ipse  dicit:  de  me  enim  ille  scripsit,  quod 
autem  dicit  dominus:  uae  uobis,  scribae  et  pharisaei 
hypocritae,  qui  circuitis  mare  et  aridam  facere  unum 
proselytum;  et  cum  feceritis  eum,  facitis  eum  filium 
gehennae  duplo  quam  uos  estis,  non  quia  circumciditur, 
dixit,  sed  quod  eorum  mores  imitatur,  a quibus  imitandis 
cohibet  suos  dicens:  in  cathedra  Moysi  sedent  scribae 
et  pharisaei:  quae  dicunt,  facite,  quae  autem  faciunt, 
facere  nolite;  dicunt  enim,  et  non  faciunt,  in  quibus 
dominicis  uerbis  utrumque  debetis  aduertere,  et  quantus  honor 
delatus  sit  doctrinae  Moysi,  in  cuius  cathedra  etiam  mali 
sedentes  bona  docere  cogebantur,  et  unde  fieret  proselytus 
filius  gehennae,  non  scilicet  a pharisaeis  uerba  legis  audiendo, 

2 Rom.  1,  17  Hab.  2,  4 4 Rorri.  10,  9 9 Rom.  4,  25 

18  Rom.  4,  11  16  Ioh.  5,  46  17  Matth.  28,  15  22  Matth.  28,  2 sq. 

2 commerat  L 8 et  om.  b 11  ista  (s.  I)  S octaui  LCl  Eug. 
(ed.  Knoll  p.  288):  octaue  C2  octaua  SGMb  14  iusticiae  C 16  de 
quo  ipse  dicit  om.  SG  18  hypochitae  C circumitis  SGMb 
proselytum  unum  S 20  gehenne  C 22  in  cathedra]  cathedra  S 
kathedra  G kathedra  M super  cathedram  (super  m.  2 s.  I)  C cathedra  b 
27  proselitus  C 28  gehenne  C phariseis  C 


5 

io 

15 

20 

25 


VI.  Contra  Faustum  lib.  XVI. 


477 


sed  eorum  facta  sectando,  hoc  ergo  dici  posset  tunc  proselyto 
circumciso,  quod  Paulus  dicit:  circumcisio  quidem  prod- 
est, si  legem  custodias,  quia  uero  ille  in  non  custodienda 
lege  pharisaeos  imitabatur,  fiebat  filius  gehennae ; propterea, 
5 quantum  arbitror,  duplo  quam  illi,  quia  hoc  neglegebat  in- 
plere,  quod  propria  uoluntate  susceperat,  non  ex  Iudaeis  natus, 
sed  sponte  Judaeus  factus. 

30.  Quid  autem  dicere  uoluisti,  sine  respectu  iniuriose, 
quod  Moyses  helluonis  in  modum  disceptator  sedet 

io  iubetque  alia  quidem  abligurriri  pro  mundis,  alia 
uero  pro  inmundis  ne  contingi  quidem?  cum  ad  hellu- 
onem  hoc  magis  pertineat,  ut  nulla  discernat,  aut,  si  discernit, 
suauiora  eligat,  an  hoc  ideo  dicis,  ut  inperitis  continentia  tua 
uelut  ab  ineunte  aetate  miranda  uideatur  quasi  nescientis  uel 
io  iam  obliti,  quanto  iucundius  sapiat  porcina  quam  ueruecina  ? 
sed  quia  et  ista  Moyses  figuris  propheticis  de  Christo  scripsit 
in  animalium  carnibus  significans  homines  uel  incorporandos 
Christi  corpori,  quod  est  ecclesia,  uel  respuendos,  uos  quoque 
inter  inmunda  figurauit,  qui  proptera  fidei  catholicae  non  con- 
20  uenitis,  quia  nec  ruminatis  uerbum  sapientiae  et  duo  testa- 
menta, uetus  et  nouum,  non  concorditer  distinguentes  tam- 
quam geminam  ungulam  non  habetis,  quis  autem  ferat  te 
quoque  Adimanti  uestri  fallaciam  non  puduisse  sectari? 

31.  Dicis  enim  et  tu  «Christum  sic  docuisse  ciborum 
25  indifferentiam,  ut  a suis  quidem  discipulis  omnes 

carnes  penitus  remoueret,  saecularibus  uero  uulgo 
concederet  omnia,  quae  possent  edi,  atque  adseue- 

raret,  quod  eos  nihil  in  os  intrans  pollueret,  quia 
quae  de  ore  inprudenter  procedunt,  ea  sola  sunt,  quae 
polluant  hominem."  haec  uerba  tua  sunt  tanto  inpudentiore, 
quanto  apertiore  mendacio  deprompta  et  expressa,  primo  quia 
secundum  Christi  sententiam  si  ea  sola  polluunt  hominem,  5 
quae  mala  ex  ore  procedunt,  cur  et  discipulos  Christi  non  ea 
sola  polluerunt,  ut  eos  tamquam  ah  inmundis  carnibus  esset 
necesse  prohiberi?  an  saeculares  homines  non  polluuntur  his, 
quae  in  os  intrant,  sed  his,  quae  ex  ore  exeunt?  ergo  muni- 
tiores sunt  aduersus  inmunditiam  quam  sancti,  si  sanctos  et  10 
ea,  quae  intrant,  et  ea,  quae  exeunt,  possunt  inquinare,  uellem 
autem  mihi  isti  dicerent:  quid  manducabat  et  bibebat  Christus, 
qui  in  conparatione  Iohannis  non  manducantis  neque  bibentis 
se  dixit  manducantem  et  bibentem?  cum  enim  argueret  per- 
uersitatem  hominum  utrobique  calumnias  inquirentium,  uenit.  35 
inquit,  Iohannes  non  manducans  neque  bibens,  et  di- 
cunt: daemonium  habet;  uenit  filius  hominis  mandu- 
cans et  bibens,  et  dicunt:  ecce  homo  uorax  et  uinaria. 
amicus  publicanorum  et  peccatorum,  et  Iohannis  quidem 
escam  ac  potum  nouimus ; non  enim  dictum  est,  quod  omnino  20 
non  biberet,  sed  quod  uinum  et  siceram  non  biberet:  bibebat 
ergo  aquam,  cibus  autem  eius  non  omnino  nullus  erat,  sed 
locustae  et  mei  siluestre.  unde  ergo  dictus  est  „non  mandu- 
cans neque  bibens,"  nisi  quia  illo  uictu,  quo  Iudaei  ute- 
bantur, ille  non  utebatur?  hoc  ergo  dominus  nisi  uteretur,  25 


15  Matth.  11,  18  sq.  21  cf.  Luc.  1.  15  23  cf.  Matth.  3,  4 

non  in  eius  conparatione  «manducans  bibensque14  diceretur, 
an  forte  ideo,  quia  pane  et  oleribus  dominus  uescebatur,  qui- 
bus Iohannes  non  uescebatur?  mirum  si  non  manducans 
dicitur,  qui  locustas  et  mei  comedit,  et  manducans  dicitur, 
5 qui  pane  atque  olere  contentus  est.  sed  de  cibis  suspicamini, 
quicquid  uultis ; certe  bibens  et  uinaria  non  diceretur,  nisi 
uinum  biberet  . cur  ergo  et  hoc  uos  inmundum  putatis?  neque 
enim  haec  propter  continentiam  disciplinamque  domandi  cor- 
poris tangere  prohibetis,  sed  quod  inmunda  sint;  nam  ea 
io  sordes  et  fel  gentis  tenebrarum  esse  perhibetis  contra  aposto- 
lum dicentem:  omnia  munda  mundis,  ecce  qui  audent 
dicere  Christum  indifferentiae  ciborum  magistrum,  discipulos 
tamen  suos  ab  his  prohibuisse,  quae  inmunda  ipsi  putant, 
ostendite,  ubi  ista  a discipulis  suis  remouerit,  fallaces,  in- 
is probi;  uerumtamen  dei  uindicis  prouidentia  ita  caecati,  ut 
etiam  commoneatis  nos,  unde  conuincamini.  non  uim  patior 
ab  animo  meo,  nisi  totum  ipsum  euangelii  capitulum,  quod 
iste  aduersum  Moysen  obponere  uoluit,  inspiciendum  inseruero, 
ut  ibi  uideamus,  quam  falsum  sit,  quod  prior  Adimantus  et 
^0  modo  Faustus  dixit  dominum  Iesum  a discipulis  suis  carnes 
uescendas  remouisse  easque  uulgo  saecularibus  concessisse, 
nempe  cum  respondisset  calumniantibus,  quod  non  lotis  mani- 
bus manducarent,  ita  sequitur  euangelium:  et  conuocatis 
turbis  ait  illis:  audite  et  intellegite,  non  quod  intrat 
25  in  os,  communicat  hominem,  sed  quod  procedit  de 
ore  communicat  hominem,  tunc  accedentes  discipuli 
dixerunt  ad  eum:  scis,  quod  pharisaei  audito  hoc 

11  Tit.  1,  15  23  Matth.  15,  10  sqq. 

uerbo  scandalizati  sunt?  hic  certe  a discipulis  conpellatus 
debuit  eos.  sicut  isti  uolunt,  proprie  docere  ab  omnibus  car- 
nibus abstinendum,  ut  illud,  quod  supra  dixit:  non  quod 
intrat  in  os,  communicat  hominem,  sed  quod  procedit 
de  ore,  turbis  dixisse  uideretur.  sequatur  ergo  euangelista  et 
dicat,  quid  iam  non  turbis,  sed  discipulis  responderit  dominus, 
at  ille  respondens  ait:  omnis  plantatio,  quam  non 
plantauit  pater  meus  caelestis,  eradicabitur,  sinite 
illos,  caeci  sunt  duces  caecorum,  caecus  autem  si 
caecum  ducat,  ambo  cadent  in  foueam.  hoc  utique  ideo, 
quia  traditiones  suas  uolentes  statuere  mandata  dei  non  in- 
tellegebant. sed  nondum  quaesierant  discipuli  a magistro,  quo- 
modo ipsi,  quod  turbis  dixerat,  accipere  deberent,  ecce  et  hoc 
lit;  nam  contexit  euangelista  et  dicit:  respondens  autem 
Petrus  ait  illi:  narra  nobis  parabolam  istam,  hinc  in- 
tellegimus Petrum  putasse  non  proprie,  nec  aperte  dominum 
locutum  fuisse,  cum  diceret:  non  quod  intrat  in  os,  com- 
municat hominem,  sed  quod  procedit  de  ore,  sed.  ut 
solet,  obscuritate  parabolae  aliquid  significare  uoluisse.  uidea- 
mus  ergo,  utrum  iam  secretius  discipulis  interrogantibus  hoc 
dicat,  quod  Manichaei  uolunt,  inmundas  esse  omnes  carnes 
nec  eos  aliquid  earum  debere  contingere,  quid  ? quod  exprobrat, 
quod  apertam  suam  locutionem  nondum  intellexerint  et  proprie 
dictum  parabolam  putent,  sic  enim  sequitur:  at  ille  dixit: 
adhuc  et  uos  insipientes  estis  et  non  intellegitis, 
quia  omne,  quod  in  os  intrat,  in  uentrem  uadit  et  in 
latrinam  emittitur;  quae  autem  procedunt  ex  ore,  de 
corde  exeunt,  illa  communicant  hominem?  nam  de 
corde  exeunt  cogitationes  malae,  homicidia,  adulteria, 
fornicationes,  furta,  falsa  testimonia,  blasphemiae; 

haec  sunt,  quae  communicant  hominem;  non  lotis 
autem  manibus  manducare  non  communicat  hominem. 

32.  Certe  iam  manifestata  fallacia  conuicta  discedit;  certe 
iam  clarum  est  non  aliud  de  hac  re  turbas,  aliud  secreto  di- 
■ scipulos  dominum  docuisse ; certe  sine  dubitatione  perspicitur 
Manichaeos  potius  esse  mendaces  atque  fallaces,  non  Moysen, 
non  Christum,  non  testamenti  utriusque  doctrinam  ibi  figura- 
tam. hic  reuelatam,  ibi  prophetatam,  hic  praesentatam.  quo- 
modo ergo  nihil  eorum  catholicos  seruare  putant,  quae  Moyses 
«o  scripsit,  cum  omnia  prorsus  obseruent,  non  iam  in  figuris, 
sed  in  eis  rebus,  quas  illae  figurae  significando  praenuntiarunt? 
neque  enim,  si  aliud  tempus  esset  scribendi,  aliud  legendi, 
recte  diceremus  scripturam  illam  non  obseruare  lectorem,  quia 
et  ipse  characteres  illos  non  faceret,  cum  illae  fuissent  figurae 
35  sonorum,  ille  autem  iam  sonos  ipsos  expromeret,  illarum 
tamen  figurarum  non  formatione  occupatus,  sed  inspectione 
commonitus,  ideo  autem  Iudaei  Christo  non  credebant,  quia 
nec  illa,  quae  Moyses  non  figurate,  sed  aperte  praeceperat, 
obseruabant.  unde  illis  dicit:  decimatis  mentam  et  cymi- 
no num  et  relinquitis  grauiora  legis,  misericordiam  et 
iudicium  liquantes  culicem,  camelum  autem  gluttien- 
tes; haec  oportebat  facere,  illa  autem  non  omittere, 
unde  est  et  illud,  quod  traditionibus  docebant,  quomodo  in- 
firmaretur praeceptum  dei,  quo  deferri  honorem  parentibus 
25  iusserat ; propter  quam  superbiam  et  iniquitatem  excaecari 
meruerunt,  ut  cetera  non  intellegerent,  quia  ea,  quae  intellege- 
bant, inpie  contemnebant. 

19  Matth.  23,  23  sq. 

33.  Uidesne,  quam  tibi  non  dicam:  si  Christianus  es,  crede 
dicenti  Christo,  quia  de  se  scripsit  Moyses ; quod  si  non 
credis,  Christianus  non  es.  ipse  quippe  uideris,  quid  de  te 
sentias,  qui  te  ut  gentilem  uel  Iudaeum  doceri  de  Christo 
expetis ; ego  tamen  neque  hoc  defugi  et  omnes  tibi  aditus  5. 
erroris,  quantum  potui,  clausi,  nec  illud  siui  patere  praecipi- 
tium, qua  uos  caeci  mittitis  dicentes  falsa  esse  in  euangelio^ 
sicubi  uestra  h aer  esis  exitum  non  inuenerit,  ut  uobis  nihil 
remaneat,  quo  redire  possitis,  unde  Christo  credatis,  ubi  uobis 
haec  uox  pestilentiae  non  possit  obponi.  quin  etiam  sic  te 
doceri  cupis  ut  Christianum  Thomam,  quem  Christus  de  se 
dubitantem  non  est  aspernatus,  sed  quo  animi  eius 
uulneribus  mederetur,  corporis  sui  cicatrices  ostendit, 
haec  uerba  tua  sunt,  bene,  quod  sic  te  doceri  exigis,  quam 
enim  uerebar,  ne  hoc  quoque  in  euangelio  falsum  esse  con-  15> 
tenderes ! crede  ergo  cicatricibus  Christi,  quia  si  cicatrices 
illae  uerae  erant,  uera  etiam  illa  uulnera  fuerant,  nec  uera 
uulnera  nisi  uera  caro  habere  potuisset:  hoc  uerum  totum 
uestrum  euertit  errorem,  porro  si  Christus  falsas  cicatrice 
dubitanti  discipulo  demonstrauit,  et  ipsum  fallacem  dicis  ita  2a 
docentem  et  te  falli  cupis  ita  discentem,  sed  quia  falli  nemo 
est  qui  uelit,  fallere  autem  multi  uolunt,  magis  te  uelle  in- 
tellego quasi  exemplo  Christi  fallaciter  docere  quam  exemplo 
Thomae  fallaciter  discere,  proinde  si  credis,  quod  falsis  cica- 
tricibus Christus  fefellerit  dubitantem,  te  quis  uelit  credere  25 
docentem,  ac  non  potius  cauere  fallentem?  at  si  ille  discipulus 
ueras  cicatrices  tetigit  Christi , ueram  confiteri  cogeris  et 
carnem  Christi,  ita  Manichaeus  non  permanebis,  si  sic  credis 
ut  Thomas ; infidelis  autem  remanebis,  si  nec  sic  credis  ut 
Th  ornas.  3a 

29  cf.  Ioh.  20,  27  sq. 

1 quamquam  b n s.  I.  S 5 tibi  ( s . I.)  S 6 siui]  sibi  PxLMGxb 
patere  S precipitium  C 8 heresis  LG  9 possetis  LXSXM.G 

LIBER  DECIMUS  SEPTIMUS. 

1.  FAUSTUS  dixit:  Cur  legem  non  accipitis  et  prophetas,  cum 
Christus  eos  non  se  uenisse  soluere  dixerit,  sed  adinplere? 
quis  hoc  testatur  dixisse  Iesum?  Matthaeus,  ubi  dixisse?  in 
5 monte,  quibus  praesentibus  ? Petro.  Andrea,  Iacobo  et  Iohanne. 
quattuor  his  tantum ; ceteros  enim  necdum  elegerat  nec  ipsum 
Matthaeum,  ex  his  quattuor  unus,  id  est  Iohannes  euangelium 
scripsit,  ita  alicubi  hoc  ipse  conmemorat?  nusquam,  quomodo 
ergo,  quod  Iohannes  non  testatur,  qui  fuit  in  monte,  Matthaeus 
io  hoc  scripsit,  qui  longo  interuallo.  postquam  Iesus  de  monte 
descendit,  secutus  est  eum?  ac  per  hoc  de  hoc  ipso  primo 
ambigitur,  utrum  Iesus  tale  aliquid  dixerit,  quia  testis  idoneus 
tacet,  loquitur  autem  minus  idoneus,  ut  interim  permiserimus 
nobis  iniuriam  fecisse  Matthaeo,  donec  et  ipsum  probemus 
15  haec  non  scripsisse,  sed  alium  nescio  quem  sub  nomine  eius  : 
quod  docet  et  ipsa  lectionis  eiusdem  Matthaei  obliqua  narratio, 
quid  enim  dicit?  et  cum  transiret  Iesus,  uidit  hominem 
sedentem  ad  telonium  nomine  Matthaeum  et  uocauit 
eum;  at  ille  confestim  surgens  secutus  est  eum.  et 
20  quis  ergo  de  se  scribens  dicat  „uidit  hominem  et  uocauit 
eum  et  secutus  est  eum/  ac  non  potius  dicat:  uidit  me 
et  uocauit  me  et  secutus  sum  eum,  nisi  quia  constat  haec 
Matthaeum  non  scripsisse,  sed  alium  nescio  quem  sub  eius 
nomine  ? cum  ergo  ne  quidem  si  et  Matthaeus  hoc  scriberet. 
25  uerum  foret,  qui  praesens  non  erat,  cum  Iesus  haec  loque- 
batur in  monte : quanto  magis  credendum  non  erit,  quia  nec 

8 cf.  Matth.  5,  17  17  Matth.  9,  9 

2 Cap.  XXXIIIT  SLPMG  quur  LCM  prophetas  C 4 ma- 
theus  C 5 & andrea  C 6 ceteros  C 7 (et  18)  matheum  C 
ide  Cx  9 monte  (m  eras.)  L 10  postquam  (quam  in  ras.)  C 
11  hoc  ipso]  ipso  C 12  ambiguitur  (m,  2 exp.)  L 14  iniuria  (~  add. 
m.  3)  P mathev  (v  add.  sup.  o m.  rec .)  C matthev  (v  sup.  o a m 
2)  L 16  qaod]  quodq:  Lb  docet  (s.  I.  m.  1)  C mathei  C 
matthei  LSG  18  teloneum  LSM  teloneum  b 20  se  ipso  C 
23  matheum  C 24  nec  C si  et]  si*  (t  er.)  L et  om.  Cb  25  quia  L 

Matthaeus  eadem  scripsit,  sed  alius  sub  nominibus  et  Iesu 
et  Matthaei! 

2.  Quid?  quod  etiam  ex  ipso  sermone,  quo  praecepit  non 
putare,  quia  uenerit  legem  soluere,  magis  intellegi  detur, 
quia  soluerit,  neque  enim  nihil  eo  tale  faciente  Iudaei  suspi-  5 
cari  hoc  possent,  sed,  nolite,  inquit,  putare,  quia  ueni 
soluere  legem,  agedum  ergo,  si  ei  et  Iudaei  dixissent,  quid 
porro  autem  tu  tale  agis,  unde  hoc  suspicari  possimus  ? an 
quia  circumcisionem  derides,  sabbatum  uiolas,  sacrificia  re- 
spuis, confundis  cibos?  hoc  est  ergo:  nolite  putare?  et  quid  10 
hoc  amplius  quidue  manifestius  fieri  potuit  in  destructionem 
legis  ac  prophetarum?  aut  si  hoc  adinplere  est  legem,  quid 
erit  soluere?  quid?  quod  etiam  lex  et  prophetae  ne  adinple- 
tione  quidem  gaudent,  adeo  sibi  pleni  uidentur  et  consum- 
mati: quorum  auctor  ac  pater  non  minus  ei  adici  indignatur  15 
quam  detrahi,  ut  scribens  in  deuteronomio  dicat:  haec  prae- 
cepta, quae  mando  tibi  hodie.  Israhel,  obseruabis;  et 
caue,  ne  declines  ah  iisdem  neque  in  sinistram  neque 
in  dextram,  nec  addas  quicquam  eis  nec  minuas,  sed 
in  iisdem  perseuerabis,  ut  benedicat  te  dominus  deus  20 
tuus?  quapropter  siue  adinplendi  causa  Iesus  legi  aliquid  et 
prophetis  adiecit,  in  dextram  uidetur  lapsus,  siue  dempsit,  ut 
destrueret,  in  sinistram;  utrumque  certe  offendit  legis  aucto- 
rem idcircoque  aut  aliud  aliquid  significat  istud  aut  falsum  est. 

3.  AUGUSTINUS  respondit : 0 mirabilem  insaniam  de  Christo  25 

16  Dent.  5,  32 ; 12,  32 

aliquid  narranti  nolle  credi  Matthaeo  et  uelle  credi  Manichaeo ! 
si  Matthaeus  non  interfuit,  cum  Christus  dixisset:  non  ueni 
soluere  legem  aut  prophetas  sed  adinplere,  et  pro- 
pterea  non  est  ei  credendum,  numquid  Manichaeus  interfuit 
5 aut  iam  uel  natus  fuit,  cum  Christus  inter  homines  adpareret? 
* secundum  hanc  ergo  fidei  uestrae  legem  nihil  ei  de  Christo 
testilicanti  credere  debuistis,  nos  autem  non  propterea  dicimus 
non  exedendum  esse  Manichaeo,  quia  dictis  factisque  Christi 
non  interfuit  et  longe  post  natus  est,  sed  quia  de  Christo 
10  contra  Christi  discipulos  loquitur  et  contra  euangelium,  quod 
illorum  auctoritate  firmatum  est.  habemus  enim  apostoli 
uocem.  qui  in  spiritu  sancto  tales  uenturos  esse  cernebat, 
unde  fidelibus  dicebat:  si  quis  uobis  euangelizauerit 
praeterquam  quod  accepistis,  anathema  sit.  nam  si 
i5  nemo  de  Christo  uera  dicit,  nisi  qui  eum  praesens  uidit  et 
audiuit.  hodie  de  illo  nemo  uera  dicit,  porro  si  hodie  propterea 
de  illo  fidelibus  eius  uera  dicuntur,  quia  illi,  qui  uiderunt  et 
audierunt,  uel  praedicando  uel  scribendo  ea  disseminauerunt : 
cur  ex  ore  Iohannis  condiscipuli  sui  non  posset  uera  Matthaeus 
20  audire  de  Christo,  ubi  ille  adfuit  et  ipse  non  adfuit,  si  ex 
libro  Iohannis  possumus  uera  loqui  de  Christo  non  solum  nos 
tanto  post  nati,  sed  etiam  post  nos  alii  nascituri?  hinc  enim 
iion  solum  Matthaei  uerum  etiam  Lucae  ac  Marci  euangelium, 
qui  eosdem  discipulos  secuti  sunt,  in  non  inparem  auctori- 
25  tatem  receptum  est.  huc  accedit,  quia  et  ipse  dominus  potuit 
narrare  Matthaeo,  quod  antequam  eum  uocasset,  cum  iis 
egerat,  quos  prius  uocauerat.  at  enim  hoc  ipse  Iohannes  in 


2 Matth.  5,  17  18  Gal.  1,  9 

euangelio  suo  ponere  debuit,  si  hoc  dictum  a domino  audierat, 
qui  cum  diceretur,  praesens  erat,  quasi  fieri  non  potuit,  ut 
cum  omnia,  quae  a domino  audierat,  scribere  non  posset,  inter 
alia,  quae  praetermisit,  et  hoc  praetermiserit,  cum  in  alia 
scribenda  esset  intentus.  noDne  euangelium  suum  ita  ipse 
conclusit  dicens:  et  alia  quidem  multa  fecit  Iesus; 
quae  si  scriberentur  singula,  nec  ipsum  existimo 
capere  mundum  qui  scribuntur  libros?  hic  utique  os- 
tendit se  scientem  multa  praetermisisse,  sed  si  de  lege  et 
prophetis  uos  delectat  Iohannis  auctoritas,  Iohanni  credite 
adtestanti  legi  et  prophetis,  ipse  scripsit,  quod  Esaias  uiderit 
Christi  gloriam,  in  eius  habetis  euangelio,  unde  iam  paulo 
ante  tractauimus.  si  crederetis  Moysi,  crederetis  et 
mihi;  de  me  enim  ille  scripsit,  undique  tergiuersatio 
uestra  contunditur,  aperte  dicite  non  uos  credere  Christi  euan- 
gelio ; nam  qui  in  euangelio,  quod  uultis,  creditis,  quod  uultis, 
non  creditis,  uobis  potius  quam  euangelio  creditis. 

4.  At  quam  elegantem  rem  sibi  uisus  est  Faustus  dicere, 
ubi  propterea  uoluit  non  credi  haec  scripsisse  Matthaeum, 
quia  cum  de  sua  electione  diceret,  non  ait : uidit  me  et  dixit 
mihi:  sequere  me.  sed:  uidit  Matthaeum  et  dixit  ei: 
sequere  me.  quod  nescio  utrum  de  errore  inperitiae  dixerit, 
an  de  more  fallaciae,  sed  non  usque  adeo  inperitum  puta- 
uerim,  ut  nec  legerit  nec  audierit  solere  scriptores  rerum 
gestarum,  cum  in  suam  personam  uenerint,  ita  se  contexere, 
tamquam  de  alio  narrent,  quod  de  se  narrant,  magis  ergo 
hunc  arbitror  non  ut  inperitum.  sed  ut  inperitis  nebulam 
obtendere  uoluisse  sperantem  se  plures  esse  capturum,  qur 
ista  non  nossent.  et  in  historia  quidem  rerum  saecularium 

6 Ioh.  21,  25  12  cf.  Ioh.  12,  41  13  Ioh.  5,  46  21  Matth.  9,  9 

talis  narrationis  reperiuntur  exempla;  sed  non  opus  est.  ut 
ex  alio  genere  litterarum  uel  nostros  admoneam  uel  istum 
refellam,  ipse  certe  paulo  ante  de  libris  Moysi  quaedam  testi- 
monia ita  proferebat,  ut  non  ea  negaret  scripsisse  Moysen. 

5 immo  et  adfirmaret,  sed  ad  Christum  non  pertinere  conten- 
deret. legant  ergo  in  eisdem  libris,  quae  de  se  scripsit  Moyses, 
utrum  ita  scripserit:  dixi,  aut:  feci  hoc  uel  illud,  et  non 
potius:  dixit  Moyses  et:  fecit  Moyses,  aut:  uocauit  me 
dominus  uel:  dixit  ad  me  dominus,  et  non  potius:  uocauit 
10  dominus  Moysen  et:  dixit  dominus  ad  Moysen  et  omnia 
cetera  in  eundem  modum,  ita  ergo  et  Matthaeus  de  se  tam- 
quam de  alio  scripsit:  quod  et  Tohannes  fecit,  nam  circa 
finem  libri  sui  etiam  ipse  sic  loquitur:  conuersus  Petrus 
uidit  discipulum,  quem  diligebat  Iesus,  qui  et  recum- 
15  bebat  in  cena  super  pectus  eius  et  dixerat  domino: 
quis  est,  qui  te  tradet?  numquid  et  hic  dixit:  conuersus 
Petrus  uidit  me?  an  forte  propterea  nec  istum  putant  hoc 
euangelium  scripsisse?  sed  paulo  post  dicit:  hic  est  disci- 
pulus, qui  testificatur  de  Iesu  et  qui  haec  scripsit; 
20  et  scimus,  quia  uerum  est  testimonium  eius,  numquid 
ait:  ego  sum  discipulus,  qui  testificor  de  Iesu  et  qui  haec 
scripsi  et : scimus,  quia  uerum  est  testimonium  meum  ? certe 
manifestum  est  morem  fuisse  scriptorum,  cum  gesta  narrarent, 
quam  multa  et  ipse  dominus  eadem  locutione  de  se  dicit, 
25  quis  enumerare  sufficiat?  cum  uenerit,  inquit,  filius  hominis, 

8 Ex.  8,  3 Ex.  7,  6 9 Leu.  1,  1 10  Ex.  4,  19 

13  Ioh.  21,  20  et  24  25  Lue.  18,  8 

putas,  inueniet  fidem  in  terra?  non  dixit:  cum  uenero. 
putas,  inueniam?  et:  uenit  filius  hominis  manducans 
et  bibens,  non  dixit:  ueni.  et:  ueniet  hora,  et  nunc  est 
cum  mortui  audient  uocem  filii  dei;  et  qui  audierint 
uiuent,  non  dixit:  uocem  meam  et  multa  huiusmodi.  unde 
iam  puto  sufficere,  quae  dicta  sunt,  et  ad  studiosos  conmo- 
nendos  et  ad  calumniosos  conuincendos. 

5.  Iam  illud  quam  sit  infirmum,  quis  non  uidet,  quod  ait 
non  eum  dicere  potuisse:  nolite  putare,  quia  ueni  soluere 
legem  aut  prophetas;  non  ueni  soluere,  sed  adinplere, 
nisi  aliquid  tale  iam  fecisset,  ut  in  hanc  suspicionem  posset 
uenire  ? quasi  nos  negamus  Iudaeis  non  intellegentibus  uideri 
potuisse  Christum  destructorem  legis  et  prophetarum : sed 
hoc  ipsum  est.  cur  ille  uerax  et  ueritas  non  potuerit  de  alia 
lege  et  de  aliis  prophetis  dicere,  quod  eos  non  solueret  nisi 
de  iis,  quos  illi  eum  soluere  suspicabantur,  quod  hinc  etiam 
satis  confirmatur,  quia  ibi  sequitur  et  dicit:  amen.  amen 
dico  uobis,  donec  transeat  caelum  et  terra,  iota  unum 
aut  unus  apex  n on  transiet  de  lege,  donec  omnia 
fiant,  quicumque  ergo  soluerit  unum  ex  mandatis 
istis  minimis  et  docuerit  sic  homines,  minimus  uoca- 
bitur  in  regno  caelorum;  quicumque  autem  fecerit  et 
sic  docuerit,  magnus  uocabitur  in  regno  caelorum, 
pharisaeos  enim  cogitabat,  cum  ista  diceret,  qui  soluebant 
legem  factis  et  docebant  uerbis.  de  quibus  alio  loco  dicit: 
quae  dicunt,  facite;  quae  autem  faciunt,  facere  nolite; 
dicunt  enim,  et  non  faciunt,  propterea  et  hic  ita  sequitur: 
dico  enim  uobis.  nisi  abundauerit  iustitia  uestra  plus 

2 Matth.  11,  19  4 Ioh.  5,  25  26  Matth.  23,  3 28  Matth.  5,  17  sqq. 

quam  scribarum  et  pharisaeorum , non  intrabitis  in 
regnum  caelorum,  id  est  nisi  uos  feceritis  et  ita  docueritis, 
quod  illi  non  faciunt  et  sic  docent,  non  intrabitis  in  regnum 
caelorum,  quam  ergo  legem  docebant  pharisaei  et  non  facie- 
5 bant,  ipsam  dicit  Christus  non  se  uenisse  soluere,  sed  ad- 
inplere,  quia  ipsa  pertinet  ad  cathedram  Moysi,  in  qua  sedentes 
pharisaei  et  dicentes  nec  facientes  audiendi  sunt,  non  imi- 
tandi. 

6.  Nec  intellegit  Faustus  aut  forte  se  lingit  non  intellegere, 
io  quid  sit  inplere  legem,  cum  hoc  de  uerborum  adiectione  putat 
accipiendum,  quia  scriptum  est,  ne  quid  addatur  scripturae 
dei  uel  detrahatur:  unde  dicit  non  debuisse  adinpleri,  quod 
ita  perfectum  commendatur,  ut  nihil  addendum  minuendum- 
que  sit.  nesciunt  ergo  isti,  quomodo  adinpleat  legem,  qui  sic 
15  uiuit,  ut  lex  praecepit,  plenitudo  enim  legis  caritas,  sicut 
dicit  apostolus,  istam  caritatem  dominus  et  exhibere  et  donare 
dignatus  est  mittendo  fidelibus  suis  sanctum  spiritum,  unde 
item  dicit  idem  apostolus:  caritas  dei  diffusa  est  in  cor- 
dibus nostris  per  spiritum  sanctum,  qui  datus  est 
20  nobis,  et  ipse  dominus:  in  hoc  scient  omnes,  quia  di- 
scipuli mei  estis,  si  uos  inuicem  diligatis,  inpletur  ergo 
lex.  uel  cum  fiunt,  quae  ibi  praecepta  sunt,  uel  cum  exhiben- 
tur, quae  ibi  prophetata  sunt,  lex  enim  per  Moysen  data  est, 
gratia  autem  et  ueritas  per  Iesum  Christum  facta  est.  ipsa  lex 
25  cum  inpleta  est,  gratia  et  ueritas  facta  est.  gratia  pertinet  ad 
caritatis  plenitudinem,  ueritas  ad  prophetiarum  inpletionem. 
et  quia  utrumque  ner  Christum,  ideo  non  uenit  soluere  legem 

12  cl.  Deut.  12,  32  15  Rom.  13,  10  18  Rom.  5,  5 

20  Ioh.  18,  85  24  cf.  Ioh.  1,  17 

2 (et  3)  regno  ( sup . o a m.  1 v)  L Ideo  G 4 pharisei  C 7 phari  - 
sei  G 9 intellegit  (le  in  li  corr.  m.  1)  G 14  nesciunt  (n  sec.  s.  I.)  G 
15  praecipite  est  caritas  b 16  et  ante  exhibere  om.Lb  17  spiritum 
sanctum  GSMb  18  caritas  (s  a m.  1 s.  I.)  L 23  mosen  Sl  24  autem 
(s.  I.)  6r,  om.  Pb  clex  C 26  plen.  carit.  Sb  pphetarum  P 
adimpletionem  SGMb  27  non  uenit]  conuenit  S'G  • 

aut  prophetas,  sed  adinplere,  non  ut  legi  adderentur,  quae 
deerant,  sed  ut  fierent,  quae  scripta  erant:  quod  ipsa  eius 
uerba  testantur,  non  enim  ait.  iota  unum  aut  unus  apex 
non  transiet  a lege,  donec  addantur,  quae  desunt,  sed, 
donec  omnia  fiant.  $ 

LIBER  DUODEUICESIMUS. 

1.  FAUSTUS  dixit:  Non  ueni  legem  soluere  sed  ad- 
inplere. sed  enim  hoc,  nisi  aliud  forte  significat,  a Christo 
dictum  credere  non  minus  tibi  contrarium  scias  esse  quam 
mihi,  uterque  enim  nostrum  sub  hac  opinione  Christianus  est,  10 
quia  Christum  in  destructionem  legis  ac  prophetarum  uenisse 
putauimus.  quod  si  tu  uerbo  interim  fateri  non  uis,  attamen 
id  operibus  indicas,  inde  enim  est,  quod  legis  ac  prophetarum 
praecepta  et  ipse  contemnis,  inde  quod  nouum  testamentum 
Iesum  condidisse  utrique  fatemur:  quo  quid  aliud  quam  de-  1* 
structionem  fatemur  ueteris  testamenti?  quae  cum  ita  sint, 
quomodo  Christum  illud  dixisse  credemus,  nisi  ante  nosmet 
ipsos  damnemus  stultae  in  praeteritum  opinionis  et  ad  paeni- 
tudinem  recurramus  obsequamurque  legi  de  integro  ac  pro- 
phetis atque  eorum  curemus,  qualiacumque  sunt,  obseruare  20 
mandata?  quod  cum  fecerimus,  tunc  denique  uere  credideri- 
mus dixisse  Iesum,  quia  non  uenerit  legem  soluere,  sed  ad- 
inplere. nunc  autem  falsum  est.  quia  nec  tu  id  credis,  de  quo 
me  solum  incusas. 

7 Matth.  5,  17 

4 addaentur  S 

7 Cap.  XXXVI  LPSGM  adimplere  (di  s.  I.)  C 9 scias j suas  SlG 

12  putauimus  ( exp . m.  2)  L interim  uerbo  C interim  (s.  I.  m.  2)  S 

13  legis  (e  in  i mut.  m.  1)  C 14  contempnis  L1,  (p  s.  I.  m.  1)  C 

15  iesus  b cdi**disse  (ex  credidisse)  M utrique— testamenti  in 

ras.  S quo]  quod  MLSGb  17  credimus  SMG  18  dampnemus  C 
stulte  L Stulte  in  praeteritum  sqq.  b 19  obsequamurq ; (q ; s.  I.  a 

2.  Sed  esto,  licuerit  in  praeteritum  errasse,  quid  nunc 
tandem?  placetne  ire  sub  legem,  si  eam  Christus  non  tam 
soluit  sed  adinpleuit?  placet  circumcidi,  id  est  pudendis  in- 
signire pudenda  et  deum  credere  sacramentis  talibus  delectari? 
placet  suscipere  sabbatorum  otium  et  Saturniacis  manus  inser- 
tare catenis  ? placet  in  ingluuiem  Iudaeorum  daemonis  — ne- 
que enim  dei  — nunc  tauros,  nunc  arietes,  nunc  etiam  hircos, 
ut  non  et  homines  dicam,  cultris  sternere,  ac  propter  quod 
idola  simus  exosi,  id  nunc  exercere  crudelius  sub  prophetis 
ac  lege  ? placet  denique  feralium  ciborum  quaedam  existimare 
munda,  quaedam  in  inmundis  et  contaminatis  habere,  ex  qui- 
bus inquinatiorem  porcinam  lex  adserunt  et  prophetae  ? negabis 
profecto  horum  quicquam  faciendum  nobis  uolentibus  perseue- 
rare  esse,  quod  sumus,  quoniam  quidem  Christum  dicentem 
audias  dupliciter  filium  gehennae  fieri  eum,  qui  fuerit  circum- 
cisus. sabbatum  uero  nec  ipsum  seruasse  uideas  nec  usquam 
mandasse  seruandum.  de  cibis  item  ipsum  adseuerantem  audias 
nullo  eorum  inquinari  hominem,  quae  in  os  ingrediuntur,  sed 
ea  potius,  quae  de  ore  procedunt,  polluere,  de  sacrificiis  item 
frequentem  ipsius  esse  sermonem  deum  misericordiam  uelle. 
non  sacrificium,  haec  igitur  si  ita  sunt,  ubi  illud  erit  non 
eum  uenisse  soluere  legem  et  prophetas,  sed  adinplere  ? quod 
si  dixit,  aut  aliud  significans  dixit  aut,  quod  absit,  mentiens 
dixit  aut  omnino  nec  dixit,  sed  Iesum  quidem  mentitum  esse 
nullus  dicat  dumtaxat  Christianus;  ac  per  hoc  aut  aliter  dictum 
est  aut  omnino  nec  dictum. 

3.  Et  tamen  me  quidem  iam  aduersus  capituli  huius  ne- 

15  Matth.  23,  15  19  cf.  Matth.  15,  11  21  cf.  Matth.  9,  13 ; 12,  7 

5 suscipere]  suspicere  L'PlSlMlG  6 in  ingluuiem  scripsi:  inglu- 
uiem LS  inglubiem  M'Gl  ad  ingluuiem  (ad  s.  I.  a m.  2)  C dae- 
moniis L2b  7 deo  L 2 hyrcos  LC  9 sumus  L 2 12  inqui- 

natione (sup.  n a m.  1 r)  C negabis  (b  ev  u ) M 14  esse  (s.  I.)  S 
quidam  S 15  gehenne  (h  s.  I.  m.  1)  C 17  seruandum  de  cibis 
Item  SG  18  que  S in*os  (h  er.)  M 19  pvlluere  (v  sup.  o m.  1)  S 
20  frequenter  C dnm  G 23  ait.  dixit  (in  marg.  ut  uidetur  m. 

cessitudinem  Manichaea  fides  reddidit  tutum,  quae  principio 
mihi  non  cunctis,  quae  ex  saluatoris  nomine  scripta  leguntur, 
passim  credere  persuasit,  sed  probare,  si  sint  eadem  uera,  si 
sana,  si  incorrupta;  esse  enim  permulta  zizania,  quae  in  con- 
tagium boni  seminis  scripturis  paene  omnibus  noctiuagus 
quidam  seminator  insperserit,  idcircoque  me  ne  hic  quidem 
terruerit  sermo,  quamuis  reuerendi  nominis  prae  se  ferat  in- 
scriptionem. quia  probare  mihi  adhuc  ex  proposito  licet, 
utrumne  et  hic  interdiani  satoris  et  boni  sit.  an  nocturni 
illius  et  pessimi,  tu  uero,  qui  temere  omnia  credis,  qui  na- 
turae beneficium  rationem  ex  hominibus  damnas,  cui  inter 
uerum  falsumque  iudicare  religio  est  cuique  bonum  a con- 
trario separare  non  minus  formidini  est  quam  infantibus 
maniae,  quid  facturus  eris,  cum  te  in  capituli  huius  angustiam 
necessitas  coget?  dico  autem,  cum  te  Iudaeus  seu  quis  alter 
sermonis  istius  non  inscius  interpellabit,  quid  ita  legis  et  pro- 
phetarum praecepta  non  serues,  cum  Christus  eadem  non  se 
uenisse  soluere  dicat  sed  adinplere  ? nempe  cogeris  aut  uanae 
superstitioni  succumbere  aut  capitulum  profiteri  falsum  aut  te 
Christi  negare  discipulum. 

4.  AUGUSTINUS  respondit:  Iam  totiens  explosa  atque  con- 
uicta  quia  repetis,  nos  quoque,  quibus  ea  conuicimus.  repetere 
non  pigebit,  ea  christiani  ex  lege  et  prophetis  non  faciunt, 
quibus  significata  sunt  ista,  quae  faciunt,  illae  quippe  erant 
figurae  futurorum,  quas  rebus  ipsis  per  Christum  reuelatis  et 
praesentatis  auferri  oportebat,  ut  eo  quoque  ipso,  quod  haec 

6 cf.  Matth.  13,  25 

1 manichea  Z><7  totum  Lx  q : Lx  5 poene  C nocteuagus  Si 

7 reuerendi  (i  ex  e corr .)  C se  (er.  m.  2)  L ferat  (a  s.  e)  C 

9 interzizani  Lx  interzizanii  Sb  an]  ac  b 11  beneficium  Sx 

12  religio  est  n iudicare  (n  a m.  2)  S 14  manice  G^S  maniae  M 
15  cogit  LxSGMb  16  interpellauit  LXPXMGSX  18  uanae] 
bonae  LM1  bene  Gx  21  Cap.  XXXV H LSPMG  Agustinus  L 22  con- 

ablata  sunt,  lex  et  prophetae  inplerentur.  ibi  quippe  et  hoc 
scriptum  est  daturum  deum  testamentum  nouum,  non  quale 
dedi,  inquit,  patribus  eorum,  populus  enim  ille  pro  suo 
corde  lapideo  multa  praecepta  magis  sibi  congrua  quam  bona 
5 acceperat,  quibus  tamen  figurarentur  et  prophetarentur  futura ; 
sed  a non  intellegentibus  celebrabantur,  cum  autem  uenerunt 
et  patefacta  sunt,  quae  illis  significabantur,  non.  iam  illa 
iubentur  facienda,  sed  leguntur  intellegenda,  unde  ibi  de  hac 
etiam  re  futura  dicitur:  auferam  eis  cor  lapideum  et 
10  dabo  eis  cor  carneum,  id  est  non  cor  sine  sensu,  sed  cor 
cum  sensu,  unde  traxit  apostolus  cum  ait:  non  in  tabulis 
lapideis,  sed  in  tabulis  cordis  carnalibus,  quid  enim 
aliud  dixit  quam  cor  carneum?  quia  ergo  et  hoc  praedictum 
erat,  magis  si  ista  de  nostra  celebratione  non  auferrentur. 
15  non  inplerentur  lex  et  prophetae,  quia  non  fieret,  quod  prae- 
dixerant; cum  uero  et  hoc  fit,  inde  potius  intelleguntur  ad- 
inpleri,  unde  uobis  uidentur  non  adinpleri. 

5,  Nec  nos  terret  insultatio  tua,  quod  sabbatorum  otium 
catenas  Saturniacas  appellas,  uana  est  enim  et  inepta;  nec 
20  tibi  hoc  dicere  uenisset  in  mentem,  nisi  quia  uos  in  die, 
quem  dicunt  Solis,  solem  colitis,  sicut  autem  nos  eundem 
diem  dominicum  dicimus,  in  eoque  non  istum  solem,  sed 
resurrectionem  domini  ueneramur,  sic  otium  sabbatorum  sine 
Saturni  ueneratione  a patribus  obseruatum  est,  cum  sic  illud 
25  obseruari  oportebat;  erat  enim  umbra  futurorum,  sicut  apo- 
stolus testis  est.  diebus  quippe  istis , quorum  septenarius 
numerus  in-  orbem  redit,  deorum  suorum  nomina  gentes  inpo- 

2 cf.  Hier.  31,  82  9 Ezech.  11, 19  11 II  Cor.  3,  8 25  cf.  Coi.  2,  17 

1 ibi  scriptum  e quippe  et  hoc  S 3 inquid  M1  4 praecepta  om.  b 

suerunt;  de  quibus  ait  apostolus,  quod  coluerunt  et  ser- 
uierunt  creaturae  potius  quam  creatori,  quos  in  hac 
parte  etiam  uos  imitamini,  nisi  quod  cum  eis  lucidiora  duo 
lumina,  cetera  uero  sidera  non  cum  eis  adoratis,  sed  et  men- 
sibus inposuerunt  nomina  deorum  suorum,  propter  honorem 
quippe  Romuli,  quia  eum  Martis  filium  crediderunt,  primum 
mensem  Marti  dicantes  Martium  uocauerunt.  et  inde  Aprilem 
nullo  dei  sui  nomine,  sed  a re  ipsa  quasi  aperilem,  quod 
tunc  plurimum  germinis  aperiatur  in  florem,  inde  tertium 
mensem  Maium,  quod  Maiam,  Mercurii  matrem,  deam  colant, 
inde  quartum  Iunium  a Iunone,  inde  ceteros  usque  ad  De- 
cembrem a numeris  nominarunt,  sed  ex  eis  Quintilis  atque 
Sextilis  nominibus  hominum,  quibus  diuinos  honores  decreue- 
rant.  appellati  sunt  Iulius  et  Augustus,  nam  septimus  Sep- 
tember et  ceteri,  ut  dixi,  usque  ad  Decembrem  numerorum 
ex  ordine  nominibus  enuntiantur,  porro  Ianuarius  a Iano 
appellatus  est,  Februarius  a februis,  sacris  lupercorum.  uultis 
ergo,  ut  et  uos  dicamini  in  mense  Martio  Martem  colere  ? 
illo  enim  mense  bema  uestrum  cum  magna  festiuitate  cele- 
bratis. si  autem  uobis  in  mense  Martio  licere  arbitramini 
aliud  considerare,  non  Martem,  cur  ex  die  septimo,  quod  sab- 
batum a requie  nominatum  est,  diuinis  scripturis  Saturnum 
inportare  conamini,  quia  eum  diem  Saturni  gentes  appellaue- 
runt?  nempe  iam  uidetis,  cum  quanta  inpietate  deliretis. 

6.  De  sacrificiis  autem  animalium  quis  nostrum  nesciat 
magis  ea  peruerso  populo  congruenter  inposita  quam  deo 
desideranti  oblata?  sed  tamen  etiam  in  his  figurae  nostrae 

1 Rom.  1,  25 

2 quos  X1  3 imitaminini . si  ( m . 2 sic)  X1  4 luminaria  C eis] 

a 

fuerunt,  quia  nostra  mundatio  et  dei  propitiatio  nobis  sine 
sanguine  nulla  est;  sed  illarum  figurarum  ueritas  Christus 
est,  cuius  sanguine  redempti  et  mundati  sumus,  nam  in  figuris 
eloquiorum  diuinorum  et  taurus  dictus  est  propter  uirtutem 
5 crucis,  cuius  cornibus  inpios  uentilauit,  et  aries  propter  inno- 
centiae principatum  et  hircus  propter  similitudinem  carnis 
peccati,  ut  de  peccato  damnaret  peccatum ; et  si  quod  aliud 
sacrificii  genus  expressius  commemoraueris,  in  eo  quoque  tibi 
Christum  prophetatum  esse  monstrabo,  quocirca  siue  circum- 
10  cisio  siue  sabbatum  siue  differentia  ciborum  siue  inmolatio 
sacrificiorum:  omnia  haec  figurae  nostrae  fuerunt  et  prophetiae, 
quas  Christus  non  soluere,  sed  adinplere  uenit,  cum  ea,  quae 
his  praenuntiabantur,  inpleuit.  adtende  cui  contradicas : cum 
apostolo,  ex  apostolo  dico:  omnia  haec  figurae  nostrae 
15  fuerunt. 

7.  Nam  sicut  te  Manichaeus  inpiam  docuit  peruersitatem, 
ut  ex  euangelio,  quod  haeresim  tuam  non  inpedit,  hoc  accipias, 
iquod  autem  inpedit,  non  accipias : sic  nos  apostolus  docuit 
piam  prouisionem,  ut  quisquis  nobis  adnuntiauerit  praeter  id. 
20  quod  accepimus,  anathema  sit.  unde  Christiani  catholici  et 
uos  inter  zizania  numerant,  quia  dominus  exposuit  quid  sit 
zizania  non  aliqua  falsa  ueris  scripturis  inmissa , sicut  tu 
nterpretaris , sed  homines  filios  maligni,  id  est  imitatores 
diabolicae  falsitatis.  nec  omnia  temere  credunt ; et  ideo  Mani- 
25  chaeo  ceterisque  haereticis  non  utique  credunt,  nec  rationem 
ex  hominibus  damnant;  sed  quam  uos  dicitis  esse  rationem, 
errorem  esse  conuincunt.  nec  uerum  falsumque  iudicare  inpium 
putant;  ideo  uestram  sectam  falsissimam,  fidem  autem  catho- 

7 cf.  Rom.  8,  3 14  I Cor.  10,  6 20  cf.  Gal.  1,  8 sq. 

24  cf.  Matth.  13,  30 

lic-am  uerissimam  iudicant.  nec  bonum  a contrario  separare 
formidant,  sed  malum  non  esse  naturam,  quia  contra  naturam 
est.  intellegunt;  non  gentem  nescio  quam  tenebrarum  aduer- 
sum  diuina  regna  a suo  principio  nascentem  et  rebellantem, 
quae  uere  ampliorem  formidinem  intulit  deo  uestro  quam  in-  a 
fantibus  maniae ; quippe  quem  dicitis,  ne  sua  membra  illius 
inpetu  capta  et  uastata  conspiciat.  uelum  contra  se  posuisse, 
proinde  nullas  ex  hoc  capitulo  patiuntur  angustias,  quod  quasi 
legis  et  prophetarum  praecepta  non  seruent.  quia  et  ex  gratia 
Christi  habent  legitimam  caritatem  dei  et  proximi,  in  quibus  10 
duobus  praeceptis  tota  lex  pendet  et  prophetae  et  quaecum- 
que ibi  uel  rebus  gestis  uel  sacramentorum  celebrationibus 
uel  locutionum  modis  figurate  prophetata  sunt,  in  Christo  et 
ecclesia  inpleri  cognoscunt,  unde  nec  uanae  superstitioni  suc 
cumbimus  nec  illud  euangelii  capitulum  falsum  esse  dicimus  15 
nec  Christi  discipulos  nos  negamus,  quia  ea  ratione  ueritatis. 
quam  pro  meis  uiribus  totiens  exposui,  non  aliam  legem  nec 
alios  prophetas  quam  eos,  quos  catholica  tenet  auctoritas, 
non  uenit  soluere,  sed  adinplere. 

LIBER  UNDEUICESIMUS.  20 

1.  FAUSTUS  dixit:  Non  ueni  soluere  legem  et  pro- 
phetas. sed  adinplere.  ecce  iam  consentio  dictum,  quaeren- 
dum tamen  est,  cur  hoc  dixerit  Iesus.  utrumne  conpalpandi 
ludaeorum  furoris  causa,  quia  idem  sacrosancta  sua  ab  eodem 

11  cf.  Mattii.  22,  40  21  Matth.  5,  17 

•conculcari  uidentes  indignarentur  eumque  ac  si  inpium  ac 
malesanum  ne  audiendum  quidem  existimarent,  nedum  sequen- 
dum, an  ut  nos,  qui  ei  credebamus  ex  gentibus,  institueret 
atque  informaret  patienter  ac  morigere  mandatorum  subire 
$ iugum,  quod  ceruicibus  nostris  Iudaeorum  lex  inponeret  ac  pro- 
phetae. sed  hoc  quidem  nec  te  ipsum  putare  credo,  quod  enim 
Iesus  hoc  uerbum  protulerit,  ut  nos  Hebraeorum  legi  ad- 
diceret aut  prophetis,  ac  per  hoc,  si  haec  non  fuit  causa 
dicendi,  illa  alia  debet  esse,  quam  dixi.  Iudaeos  enim  uerbis 
10  semper  atque  operibus  Christi  uehementer  insidiatos  esse  nemo 
qui  nesciat,  ex  quibus  cum  idem  colligerent  legem  ac  pro- 
phetas suos  ab  eodem  solui,  indignarentur  necesse  est,  ac  per 
hoc  reprimendi  furoris  eorum  gratia  non  ab  re  fuerit  dixisse, 
uti  ne  putarent,  quia  uenisset  legem  soluere,  sed  adinplere. 
t5  nec  hoc  ipsum  mentitus  est  nec  fefellit : indifferenter  enim  et 
absolute  nominauit  legem. 

2.  Sunt  autem  legum  genera  tria:  unum  quidem  Hebraeo- 
rum , quod  peccati  et  mortis  Paulus  appellat ; aliud  uero 
gentium,  quod  naturale  uocat.  gentes  enim,  inquit,  natura- 
20  liter,  quae  legis  sunt,  faciunt;  et  eiusmodi  legem  non 
habentes  ipsi  sibi  sunt  lex,  qui  ostendunt  opus  legis 
scriptum  in  cordibus  suis,  tertium  uero  genus  legis  est 
ueritas,  quod  perinde  significans  apostolus  dicit:  lex  enim 
spiritus  uitae  in  Christo  Iesu  liberauit  me  a lege 
«5  peccati  et  mortis,  tribus  ergo  existentibus  legibus  et  Iesu 
adseuerante  nobis,  quia  non  uenit  soluere  legem,  sed  adinplere, 
non  parua  cura  ac  diligentia  opus  est,  de  qua  earum  dixerit 
intellegere,  item  piophetae  alii  sunt  Iudaeorum.  alii  gentium, 

18  cf.  Rom.  8,  2 19  Rom.  2,  14  sq.  23  Rom.  8,  2 

alii  ueritatis.  sed  de  Iudaeorum  quidem  nullus  quaesiuerit: 
notum  est  enim,  de  gentium  uero  si  quis  ambigit,  audiat 
Paulum,  qui  scribens  ad  Titum  de  Cretensibus  dicit:  dixit 
quidam  proprius  eorum  propheta:  Cretenses  semper 
mendaces,  malae  bestiae,  uentres  pigri,  ac  per  hoc 
dubitandum  non  est  et  gentes  suos  habere  prophetas,  necnon 
et  ueritatem  habere  prophetas  suos  tam  idem  Paulus  signi- 
ficat quam  etiam  Iesus.  et  Iesus  quidem  ubi  dicit:  ecce 
mitto  ad  uos  sapientes  et  prophetas,  et  ex  ipsis  inter- 
ficietis in  singulis  locis;  Paulus  uero  cum  dicit:  ipse 
dominus  constituit  primo  apostolos,  deinde  prophetas. 

3.  Lege  ergo  tripertita  et  tripertitis  prophetis,  de  quonam 
eorum  Iesus  dixerit,  non  satis  liquet,  est  tamen  conicere  ex 
consequentibus,  etenim  si  circumcisionem  statim  nominaret  et 
sabbata  ac  sacrificia  et  obseruationes  Hebraicas  inque  eas  ali- 
quid adinpletionis  gratia  protulisset,  dubium  non  erat,  quin  de 
Iudaeorum  lege  dixisset  et  prophetis,  quia  eos  non  soluere 
uenerit,  sed  adinplere.  ubi  uero  horum  quidem  nihil  memorat, 
sola  uero  recenset  antiquiora  praecepta,  id  est:  non  occides- 
non  moechaberis,  non  peierabis  — haec  autem  erant 
antiquitus  in  nationibus,  ut  est  in  promptu  probare,  olim  pro- 
mulgata per  Enoch  et  Seth  et  ceteros  eorum  similes  iustos. 
quibus  eadem  inlustres  tradiderint  angeli  temperandae  in  ho- 
minibus gratia  feritatis  — cui  non  uideatur  hoc  eum  de  ueri- 
tatis dixisse  lege  et  eius  prophetis?  denique  etiam  adinpletio 
probatur  eius,  circa  haec  eadem  quam  promisit,  quid  enim 
dicit?  audistis  dictum  esse  antiquis:  non  occidesj  ego 

3 Tit.  1,  12  8 Matth.  23,  34  10 1 Cor.  12,  28  19  Matth.  5,21  sqq. 

autem  dico  uobis,  ne  irascamini  quidem:  adinpletio  est. 
audistis  dictum  esse:  non  moechaberis;  ego  autem 
dico  uobis,  ne  concupiscatis  quidem:  adinpletio  est. 
dictum  est:  non  peierabis;  ego  autem  dico  uobis,  ne 
5 iu retis  quidem:  aeque  adinpletio  est.  in  his  enim  et  priora 
roborat  et  quod  defuit,  adicit.  ubi  uero  Iudaeorum  quaedam 
uisus  est  nominasse,  illa  quidem  nec  adinpleuit,  sed  etiam 
penitus  eradicauit  praeceptione  contrariorum,  quid  enim  sequi- 
tur? audistis  dictum  esse:  oculum  pro  oculo,  dentem 
10  pro  dente;  ego  autem  dico  uobis:  qui  te  percusserit 
in  maxilla,  praebe  illi  et  alteram:  hoc  iam  destructio 
est.  dictum  est,  inquit,  amabis  amicum  tuum  et  oderis 
inimicum  tuum;  ego  autem  dico  uobis:  amate  inimi- 
cos uestros  et  pro  persecutoribus  uestris  orate:  aeque 
i5  destructio  est.  dictum  est:  qui  uoluerit  uxorem  dimit- 
tere, det  ei  repudium;  ego  autem  dico:  quicumque 
uxorem  suam  dimiserit  excepto  causa  fornicationis, 
et  ipsam  moechari  faciet,  et  is  erit  moechus,  si  po- 
stea alteram  duxerit,  haec  igitur  sunt  de  manifesto  Moy- 
20  seos  praecepta  idcircoque  destructa , illa  ueterum  iustorum 
et  ob  hoc  adinpleta.  quod  si  et  tibi  ita  intellegere  placet,  non 
ab  re  erit  et  illud  dixisse  Iesum,  quia  non  uenit  soluere 
legem,  sed  adinplere.  sin  haec  tibi  nostra  displicet  expositio, 
aliam  quaere ; tantum  ne  Iesum  mentitum  dicere  cogaris,  aut 


9 Mattii.  5,  21  sqq. 

te  necesse  sit  Iudaeum  fieri,  ne  etiam  nunc  legem  soluere 
perseueres,  quam  ipse  non  soluit. 

4.  Et  tamen  hoc  si  mihi  Nazaraeorum  obiceret  quisquam, 
quos  alii  Symmachianos  appellant,  quod  enim  Iesus  dixerit 
non  se  uenisse  soluere  legem,  aliquantisper  haesissem  in- 
certus, quid  ei  responderem,  nec  inmerito ; ueniebat  enim  cor- 
pore atque  animo  simul  lege  obsitus  ac  prophetis,  nam 
huiusmodi,  quos  aio,  et  circumcisionem  portant  et  obseruant 
sabbatum  et  porcina  ac  reliquis  abstinent  huiusmodi,  quae 
praecepit  lex,  sub  Christiani  quamuis  nominis  professione  de- 
cepti etiam  ipsi,  ut  intellegi  datur,  hoc  ipso  capitulo,  duo  et 
tu,  quia  Christus  non  ad  soluendam  legem  se  uenisse  dixerit,' 
sed  ad  inplendam.  quare  cum  talibus  esset  mihi  non  pusillum, 
ut  dixi,  certamen,  donec  capituli’  huius  a me  molestiam  de- 
molirer, tibi  uero  nequaquam  congredi  metuam  nullis  confiso 
uiribus  et  inpudentia  potius  lacessenti,  ut  facilius  temptar, 
me  putem  abs  te  quam  cogi,  ut  credam  dixisse  Christum, 
quod  nec  te  uideam  credidisse,  nec  enim  quicquam  eorum 
praeferens,  quibus  lex  et  prophetae  non  solui  uideantur,  sed 
adinpleri,  me  tamquam  desidem  obiurgas  ac  praeuaricatorem 
ex  huius  obiectione  capituli,  an  et  tu  iam  de  truncatorum  in- 
guinum obscaeno  illo  signaculo  gloriaris,  tamquam  Iudaeus 
aut  Nazaraeus  ? an  supercilium  de  obseruatione  erigis  sabba- 
torum? an  de  porcinae  abstinentia  tibi  conscius  gaudes?  an 
denique  de  uictimarum  sanguine  et  holocaustorum  nidoribus 
Iudaeorum  te  exsaturasse  deum  exultas  ? quodsi  horum 
fecisti  nihil,  quid-  ita  Christum  non  uenisse  legem  soluere, 
sed  adinplere  contendis  ? 

5.  Quare  indeficientes  ego  praeceptori  meo  refero  gratias, 
qui  me  similiter  labantem  retinuit,  ut  essem  hodie  Christianus, 
nam  ego  quoque,  cum  capitulum  hoc  inprudens  legerem,  quem- 
admodum tu  paene  ieram  in  consilium  Iudaeus  fieri,  nec 
5 inmerito ; etenim  si  Christus  legem  non  uenit  soluere,  sed 
adinplere,  adinpletio  autem  numquam  in  uase  inani  dicitur, 
sed  in  semo,  solus  mihi  uidebatur  Israhelita  posse  Christianus 
fieri,  qui  refertus  maxima  ex  parte  lege  ac  prophetis  ad  Chri- 
stum ueniret  replendus  eo,  cuius  adhuc  uideretur  esse  capa- 
io  cior,  si  tamen  et  ipse  priora  non  solueret;  alioquin  nec  circa 
eum  adinpletio  haec  esset,  sed  exhaustio,  at  ego  ex  gentibus 
ueniens  incassum  me  accessisse  putabam  ad  Christum,  quia 
nihil  tale  adferrem,  quod  in  me  de  suis  posset  adiectionibus 
adinplere.  quaerens  ergo,  quaenam  esset  prior  illa  mensura. 
15  inuenio  sabbata,  peritomen,  sacrificia,  neomenias  ac  baptismata, 
azymophagias  ciborum,  discretiones  potuum,  uestimentorum 
et  alia,  quae  percurrere  longum  est.  arbitratus  ergo  sum  hoc 
esse  nec  aliud  quicquam,  quod  se  Christus  non  uenisse  sol- 
uere dixerit,  sed  adinplere.  nec  inmerito ; quid  enim  lex  sine 
2o  mandatis  ? quid  prophetae  sine  praefatibus  ? ad  haec  inuenio 
etiam  amarum  illic  inditum  maledictum  aduersus  eos,  qui  non 
permanserint  in  omnibus,  quae  scripta  sunt  in  libro  legis 
illius,  ut  faciant  ea.  et  illinc  ergo  maledictum  metuens  tam- 
quam dei,  et  hinc  Christum  tamquam  eius  filium  dicentem 
25  audiens,  quod  enim  non  uenerit  eadem  soluere,  sed  adinplere, 

28  cf.  Deut..  27,  26 

1 quare  SG  2 lauantem  LlMlGx  lab entem  P2b  3 quemam- 
modum  SMG  4 tu  s.  l.M  pene  CL  iudeus  C fieri///  (nec  er.)  L 
5 non  soluere  uenit  S 7 sermo  Lx  se*mo  M sermone  SG  8 pro- 
phetas LMl  9 capatior  S 10  ipsa  S nec]  ne  LXS{MG 

ex 

11  & i 14  adimpleri  LMSG  querens  C 15  ac]  ac  (s.  I.  a m.  1 
c)  LS2G'2  om.  MC  16  azimofacias  LSMXG  acimofacias  P2  azimofagias  C 
azymofactias  b 20  ppheta  GSb  inuenio  (in  mg.  add.)  S 21  indi- 
ctum Mb  24  tamquam]  tamquam  (quam  s.  I.  a m.  1)  LM2  tam  S tam  GPb 
25  enim  om.  C 


502 


S.  Aureli  Augustini 


uide,  si  quid  inpedire  iam  poterat,  quin  factus  essem  Iudaeus. 
sed  huic  periculo  me  Manichaei  ueneranda  fides  eripuit. 

6.  Tu  tamen  quid  fiduciae  gerens  haec  obicias  quaero,  aut 
quare  contra  me  id  esse  putes  solum,  quod  tibi  non  minus 
uideatur  esse  contrarium,  si  Christi  non  est  legem  soluere 
et  prophetas,  utique  nec  Christianorum,  cur  ergo  uos  eadem 
soluitis  ? an  sensim  fatemini  uos  non  esse  Christianos  ? quid 
legi  et  prophetis  omnibus  sacrosanctum  illum  sabbatorum 
diem , in  quo  et  mundi  ipsum  opificem  deum  requieuisse 
testantur,  uos  omni  opere  profanatis  nec  poenam  mortis, 
quam  aduersum  uiolatores  eius  statuit,  nec  maledicti  pertime- 
scentes infamiam?  quid  et  a circumcisionis  dedecoroso  illo 
signaculo  legi  ac  prophetis  omnibus  honorato  et  maxime 
Abrahae  post  opinatam  suam  fidem  sinus  defenditis  uestros. 
praesertim  cum  et  periturum  omnem  de  plebe  sua  perhibeat 
Iudaeorum  deus,  quicumque  non  hac  fuerit  ignominia  prae- 
signatas ? cur  et  sacrificiorum  legitima,  quae  nec  Moyses  ac 
prophetae  sub  lege  nec  sub  fide  sua  in  secundis  habuit 
Abraham,  uos  spernitis  ? cur  uero  et  ciborum  indifferentia 
animas  polluitis  uestras.  si  haec,  ut  creditis,  omnia  Christus 
non  uenit  soluere,  sed  adinplere  ? cur  et  azymorum  anniuersale 
ius  et  mactationis  agninae  sacrum,  quod  in  aeternum  seruare 
lex  et  prophetae  praecipiunt,  uos  inpiatis?  cur  denique  neo- 
menias et  baptismata  et  scenopegiam  ac  reliqua  liuiusmodi 

9 cf.  Gen.  2,  2 16  Gen.  18,  9 sqq. 

legis  atque  prophetarum  sacramenta  carnalia  parum  deuitatis 
inrumpere,  si  eadem  Christus  minime  destruxit?  quare  non 
inmerito  dixerim,  quia,  si  uultis,  ut  ratio  uobis  contemptus 
istius  constet,  oportet  aut  uos  negare  Christi  esse  discipulos 
aut  tandem  fateri  ipsum  omnia  haec  destruxisse  priorem,  quod 
cum  fueritis  confessi,  tunc  et  illud,  quod  sequitur,  ut  aut  falso 
fateamini  scriptum  esse,  tamquam  idem  dixerit  non  se  uenisse 
soluere  legem,  sed  adinplere,  aut  nescio  quid  hoc  longe  aliud 
quam  uos  putatis  significasse. 

7.  AUGUSTINUS  respondit:  Quia,  iam  consentis  dixisse  Chri- 
stum: non  ueni  legem  soluere  uel  prophetas,  sed  ad- 
inplere — durum  enim  tibi  uidetur  aduersus  euangelicam 
auctoritatem  uenire  — durum  etiam  tibi  uideatur  uenire  ad- 
uersus apostolum  dicentem:  omnia  haec  figurae  nostrae 
fuerunt,  item  dicentem  de  Christo:  quia  non  fuit  etiam 
et  non,  sed  etiam  in  illo  erat:  quotquot  enim  promis- 
siones dei,  in  illo  etiam,  id  est  in  illo  exhibitae,  in  illo 
adinpletae  sunt  et  sine  caligine  uidebis,  et  quam  legem  ad- 
inplere uenerit  et  eam  quo  pacto  adinpleuerit.  nec  perges 
extendi  per  tria  genera  legis  et  tria  genera  prophetarum  quae- 
rens, qua  exeas,  et  non  inueniens.  manifestum  est  enim,  et 
luce  clarius  hoc  etiam  noui  testamenti  scriptura  saepe  testatur, 
quam  legem  et  quos  prophetas  Christus  non  uenerit  soluere, 
sed  adinplere.  ipsa  enim  lex,  quae  per  Moysen  data  est,  gratia 
et  ueritas  per  Iesum  Christum  facta  est,  ipsa  est,  inquam, 

11  Mattii.  5,  17  14  I Cor.  10,  6 15  II  Cor.  1,  10  et  20 

lex  per  Moysen  data,  de  quo  Christus  ait:  de  me  enim  ille 
scripsit,  certe  enim  ipsa  est  lex,  quae  subintrauit,  ut  abun- 
daret delictum:  quod  ad  eius  reprehensionem  nihil  intellegentes 
in  ore  habere  consuestis,  ibi  ergo  lege  et  uide,  quia  ipsa  est, 
de  qua  dicitur:  itaque  lex  quidem  sancta  et  mandatum  5. 
sanctum  et  iustum  et  bonum,  quod  ergo  bonum  est. 
mihi  factum  est  mors?  absit,  sed  peccatum  ut  adpa- 
reat  peccatum,  per  bonum  mihi  operatum  est  mortem, 
neque  enim  lex  iubebat  delictum,  ut  illa  subintrante  abundaret 
delictum,  sed  superbos  multum  sibi  tribuentes  mandati  sancti 
et  iusti  et  boni  adiectio  reos  etiam  praeuaricationis  effecerat, 
ut  eo  modo  humiliati  discerent  ad  gratiam  pertinere  per  fidem, 
ut  iam  non  essent  legi  subditi  per  reatum,  sed  legi  sociati 
per  iustitiam.  idem  quippe  apostolus  dicit,  quia  priusquam 
ueniret  fides,  sub  lege  custodiebamur  conclusi  in  ^ 
eam  fidem,  quae  postea  reuelata  est.  itaque  lex.  inquit, 
paedagogus  noster  erat  in  Christo  Iesu;  sed  postea- 
quam  uenit  fides,  iam  non  sumus  sub  paedagogo, 
quia  nos  reatus  legis  non  obligat,  iam  per  gratiam  liberatos, 
namque  antequam  spiritalem  gratiam  humiliati  reciperemus.  20 
nihil  nisi  mortificabat  nos  littera  iubens,  quod  non  possemus 
inplere.  unde  idem  dicit:  littera  occidit,  spiritus  autem 
uiuificat.  rursus  eiusdem  apostoli  uerba  sunt:  si  enim 
data  esset  lex,  quae  posset  uiuificare,  omnino  ex  lege 
esset  iustitia;  sed  conclusit  scriptura  omnia  sub  pec- 
cato,  ut  promissio  ex  fide  Iesu  Christi  daretur  cre- 

1 Ioh.  5,  46  2 Rom.  5,  20  5 Ioli.  7,  12  sq.  14  Gal.  3. 

dentibus,  item  ipsius  uerba  sunt:  quod  enim  inpossi- 
bile  erat  legis,  in  quo  infirmabatur  per  carnem,  deus 
filium  suum  misit  in  similitudinem  carnis  peccati, 
ut  de  peccato  damnaret  peccatum  in  carne,  ut  iustitia 
5 legis  inpleretur  in  nobis,  qui  non  secundum  carnem 
ambulamus,  sed  secundum  spiritum,  ecce  quod  est: 
non  ueni  legem  soluere,  sed  adinplere.  quae  lex  enim 
superbos  etiam  praeuaricationis  reatu  deuinxit  augendo  pecca- 
tum, cum  iubet,  quod  inplere  non  possunt,  ipsius  legis  in- 
io pletur  iustitia  per  gratiam  spiritus  in  eis,  qui  discunt  a Christo 
mites  esse  atque  humiles  corde,  qui  uenit  non  legem  soluere, 
sed  adinplere.  deinde,  quia  etiam  sub  gratia  positis  in  hac 
mortali  uita  difficile  est  omni  modo  inplere,  quod  in  lege 
scriptum  est:  non  concupisces,  ille  per  carnis  suae  sacri- 
is ficium  sacerdos  effectus  inpetrat  nobis  indulgentiam  etiam 
hinc  adinplens  legem,  ut,  quod  per  nostram  infirmitatem  minus 
possumus , per  illius  perfectionem  recuretur , cuius  capitis 
membra  effecti  sumus,  unde  Iohannes  dicit:  filioli,  haec 
scribo  uobis,  ut  non  peccetis;  et  si  quis  peccauerit, 
20  aduocatum  habemus  apud  patrem  Iesum  Christum 
iustum;  ipse  est  exoratio  pro  peccatis  nostris. 

8.  Prophetias  autem  sic  adinpleuit,  cum  in  eo  ueritas  facta 
est  promissio  dei.  hoc  paulo  ante  ex  apostolo  conmemoraui 
dicente:  quotquot  enim  promissiones  dei,  in  illo  etiam. 
25  idem  rursus  dicit:  dico  enim  Christum  ministrum  fuisse 
circumcisionis  propter  ueritatem  dei  ad  confirmandas 
promissiones  patrum,  quod  ergo  in  prophetis  siue  aperte 
siue  per  figuras  uel  locutionum  uel  actionum  promittebatur, 
in  illo  adinpletum  est,  qui  non  uenit  soluere  legem  et  pro- 
30  phetas,  sed  adinplere.  hoc  autem  uos  non  intellegitis,  quia, 

1 Eom  8,  8 sq.  14  Ex.  20,  17  18  1 Ioh.  2,  1 sq.  24  Kom.  15,  8 

si  quaedam  facta  et  celebrationes,  quae  figurae  erant  uentura 
praenuntiantes,  adhuc  a cliristianis  fierent,  nihil  significaretur 
nisi  nondum  uenisse.  quae  tum  illis  figuris  praenuntiabantur, 
quod  enim  adhuc  uenturum  praenuntiatur,  aut  nondum  uenit. 
aut  si  iam  uenit.  superfluo  uel  fallaciter  praenuntiatur,  qua-  5 
propter  unde  uobis  uidetur  Christus  non  inplesse  prophetas, 
quia  non  fiunt  a cliristianis  quaedam,  quae  per  prophetas,  ab 
Hebraeis  ut  fierent,  instituta  sunt,  inde  potius  probatur  in- 
plesse. usque  adeo  enim  quicquid  per  eiusmodi  figuras  pro- 
phetabatur. inpletum  est.  ut  iam  per  illas  non  prophetetur. 
ad  hoc  pertinet  etiam,  quod  ipse  dominus  ait:  lex  et  pro- 
phetae usque  ad  I oh  annem,  lex  enim,  quae  praeuaricatores 
abundanti  reatu  concludebat  in  eam  fidem,  quae  postea  reue- 
lata  est.  gratia  facta  est  per  Iesum  Christum,  per  quem  super- 
abundauit  gratia;  ac  per  hoc  inpleta  est  per  gratiam  liberan-  !•> 
tem.  quae  non  inplebatur  per  litteram  iubentem.  item  in  ipsa 
lege  uniuersa  prophetia,  quae  non  tantum  uerbis,  sed  etiam 
quarundam  actionum  figuris  saluatoris  promittebat  aduentum. 
ueritas  facta  est  per  Iesum  Christum,  lex  enim  per  Moysen 
data  est;  gratia  autem  et  ueritas  per  Iesum  Christum  so 
facta  est.  ex  cuius  aduentu  iam  regnum  dei  coepit  adnun- 
tiari.  quia  et  lex  et  prophetae  usque  ad  Iohannem:  lex, 
ut  reos  faceret,  qui  desiderarent  salutem,  prophetae,  ut  pro- 
mitterent saluatorem.  ceterum  prophetas  alios  extitisse  iam  in 
ecclesia  post  ascensionem  Christi  quis  nesciat  ? de  quibus 25 
Paulus  dicit:  et  quosdam  constituit  in  ecclesia,  primum 
apostolos,  deinde  prophetas,  tertio  doctores  et  cetera. 


11  Lue.  16,  16  19  Ioli.  1,  17  26  I Cor.  12.  28 

non  itaque  de  illis  dictum  est:  lex  et  prophetae  usque 
ad  I oli  an  nem.  sed  de  iis.  qui  primum  Christi  aduentum 
prophetau erunt;  qui  aduentus  inpletus  non  utique  adhuc  posset 
prophetari. 

5 9.  Proinde  cum  quaeris,  cur  iam  non  circumcidatur  carne 

Christianus,  si  Christus  non  uenit  legem  soluere,  sed  adinplere. 
respondeo : immo  ideo  iam  non  circumciditur  Christianus, 
quia  id.  quod  eadem  circumcisione  prophetabatur,  iam  Christus 
inpleuit.  expoliatio  enim  carnalis  generationis,  quae  in  illo  facto 
io  figurabatur,  iam  Christi  resurrectione  adinpleta  est.  et  quod 
in  nostra  resurrectione  futurum  est.  sacramento  baptismi  com- 
mendatur. nam  neque  penitus  auferri  debuit  nouae  uitae  sacra- 
mentum. quia  restat  adhuc  in  nobis  futura  resurrectio  mor- 
tuorum. et  in  melius  tamen  idem  succedente  baptismo  debuit 
is  conmutari.  quia  iam  factum  est.  quod  numquam  factum  erat, 
ut  futurae  uitae  aeternae  in  resurrectione  Christi  nobis  prae- 
beretur exemplum,  cum  quaeris,  sabbati  otium  cur  non  ob- 
seruat  Christianus,  si  Christus  non  uenit  legem  soluere,  sed 
adinplere.  respondeo : immo  id  propterea  non  obseruat  chri- 
20  stianus.  quia  quod  ea  figura  prophetabatur,  iam  Christus  in- 
pleuit. in  illo  quippe  habemus  sabbatum,  qui  dixit:  uenite 
ad  me  omnes,  qui  laboratis  et  onerati  estis,  et  ego 
uos  reficiam:  tollite  iugum  meum  super  uos  et  di- 
scite a me.  quoniam  mitis  sum  et  humilis  corde,  et 
25  inuenietis  requiem  animabus  uestris. 

10.  Cum  quaeris,  quare  Christianus  non  obseruet  differentiam 
ciborum,  quae  in  lege  praecipitur,  si  Christus  non  uenit  legem 

21  Mattii.  11,  28  sq. 

soluere,  sed  adinplere,  respondeo : immo  propterea  id  non 
obseruat  Christianus,  quia  quod  illis  figuris  prophetabatur, 
iam  Christus  inpleuit  non  admittens  ad  corpus  suum,  quod 
corpus  in  sanctis  suis  ad  uitam  aeternam  praedestinauit. 
quicquid  per  illa  animalia  in  moribus  hominum  significatum  5> 
est.  cum  quaeris,  quare  Christianus  non  animalibus  immolatis 
carnis  et  sanguinis  sacrificia  offerat  deo,  si  Christus  non  uenit 
legem  soluere,  sed  adinplere.  respondeo:  immo  propterea 
magis  haec  Christianus  iam  offerre  non  debet,  quia  ea,  quae 
talibus  rerum  figuris  illi  prophetabant,  immolatione  carnis  et  n> 
sanguinis  sui  Christus  inpleuit.  cum  quaeris,  cur  azyma  sicut 
Iudaei  non  obseruet  Christianus,  si  Christu^  non  uenit  legem 
soluere,  sed  adinplere,  respondeo : immo  propterea  magis  hoc 
non  obseruat  Christianus,  quia,  quod  illa  figura  prophetabatur, 
expurgato  ueteris  uitae  fermento  nouam  uitam  demonstrans  i* 
Christus  inpleuit.  cum  quaeris,  cur  de  carne  agni  Christianus 
pascha  non  celebret,  si  Christus  non  uenit  legem  soluere, 
sed  adinplere,  respondeo  : immo  propterea  Christianus  iam  sic 
pascha  non  celebrat,  quia  id,  quod  illa  figura  praenuntiabatur, 
agnus  inmaculatus  sua  passione  Christus  inpleuit.  cum  quaeris.  20* 
quam  ob  causam  neomenias  in  lege  mandatas  non  celebret 
Christianus,  si  Christus  non  uenit  legem  soluere,  sed  adin- 
plere, respondeo : immo  propterea  iam  Christianus  ista  non 
celebrat,  quia  propter  quod  praenuntiandum  celebrabantur,  iam 
Christus  inpleuit.  celebratio  enim  nouae  lunae  praenuntiabat  sr» 
nouam  creaturam,  de  qua  dicit  apostolus:  si  qua  igitur  in 
Christo  noua  creatura,  uetera  transierunt;  ecce  facta 
sunt  noua.  cum  quaeris,  cur  illa  singularum  quarumque  in- 

15  I Cor.  5,  7 26  II  Cor.  5,  17 

munditiarum  baptismata,  quae  in  lege  praecipiuntur,  non  ob- 
seruet  Christianus,  si  Christus  non  uenit  legem  soluere,  sed 
adinplere,  respondeo  inde  potius  haec  non  obseruare  Christia- 
num, quia  figurae  futurorum  erant,  quas  Christus  inpleuit. 
•5  uenit  enim  consepelire  nos  sibi  per  baptismum  in  mortem, 
ut,  quemadmodum  Christus  resurrexit  a mortuis,  sic  et  nos 
in  nouitate  uitae  ambulemus,  cum  quaeris,  quid  causae  est, 
ut  scenopegia  non  sit  sollemnitas  Christianorum,  si  lex  a Christo 
adinpleta  est,  non  soluta,  respondeo  tabernaculum  dei  fideles 
10  eius  esse,  in  quibus  caritate  socialis  et  quodam  modo  con- 
pactis  habitare  dignatur,  et  ideo  magis  illud  non  obseruari  a 
Christianis,  quia  iam  Christus  in  ecclesia  sua,  quod  illa  figura 
prophetice  promittebat,  inpleuit. 

11.  Et  nunc  quidem  ista  pro  suscepto  negotio  ne  silentio 
io  praeterirentur,  quanta  potuimus  breuitate  perstrinximus,  cete- 
rum membratim  articulatimque  discussa  libros  magnos  multos- 
que  fecerunt  nihil  aliud  in  eis  quam  Christum  prophetatum 
ostendentes,  ita  fit,  ut  omnia,  quae  ex  illa  scriptura  propterea 
putatis  non  obseruari  a cliristianis,  quod  ea  Christus  soluerit, 
20  propterea  potius  reperiantur  non  obseruari  a Christianis,  quod 
ea  Christus  inpleuerit.  ipsa  quippe  talium  figurarum  obseruatio 
praenuntiatio  Christi  fuit,  unde  quid  mirum  est,  quid  absur- 
dum, immo  quid  non  congruum  et  consentaneum,  si  post  eius 
cessauit  aduentum,  quicquid  ideo  fiebat,  ut  eius  praenuntiaret 
•25  aduentum  ? figurae  igitur  rerum,  quae  ad  hoc  obseruabantur, 
ut  ipsa  earum  obseruatione  uenturus  Christus  prophetaretur, 
usque  adeo  non  debent  propterea  putari  per  Christi  aduentum 
non  inpletae,  quia  illo  ueniente  non  obseruabantur,  ut  nisi  iam 

7 cf.  Rom.  6,  4 

per  aduentum  Christi  inplerentur , adhuc  obseruarentur.  in 
nullum  autem  nomen  religionis,  seu  uerum,  seu  falsum,  coa- 
gulari homines  possunt,  nisi  aliquo  signaculorum  uel  sacra- 
mentorum uisibilium  consortio  conligentur : quorum  sacramen- 
torum uis  inenarrabiliter  ualet  plurimum  et  ideo  contempta  5 
sacrilegos  facit,  inpie  quippe  contemnitur,  sine  qua  non  potest 
perfici  pietas. 

12.  Uerumtamen  quia  uisibilia  sacramenta  pietatis  inesse 

possunt  etiam  inpiis,  sicut  habuisse  sanctum  baptismum  etiam 
magum  Simoneum  legimus,  fiunt  tales,  quales  apostolus  ait : h>- 
habentes  formam  pietatis,  uirtutem  autem  eius  ab- 
negantes. uirtus  autem  pietatis  est  finis  praecepti,  id  est 
caritas  de  corde  puro  et  conscientia  bona  et  fide  non  ficta, 
unde  apostolus  Petrus,  cum  de  sacramento  arcae,  in  qua  Noe 
domus  a diluuio  liberata  est,  loqueretur,  sic  et  uos,  inquit,  is- 
simili  forma  baptisma  saluos  facit,  et  ne  sibi  sufficere 
putarent  uisibile  sacramentum,  per  quod  habebant  formam 
pietatis,  et  per  malos  mores  perdite  uiuendo  uirtutem  eius 
abnegarent,  continuo  subiecit:  non  carnis  depositio  sor- 
dium. sed  conscientiae  bonae  interrogatio.  20^ 

13.  Proinde  prima  sacramenta,  quae  obseruabantur  et  cele- 
brabantur ex  lege,  praenuntiatiua  erant  Christi  uenturi : quae 
cum  suo  aduentu  Christus  inpleuisset,  ablata  sunt,  et  ideo 
ablata,  quia  inpleta;  non  enim  uenit  legem  soluere,  sed  ad- 
inplere.  et  alia  sunt  instituta  uirtute  maiora,  utilitate  meliora.  2> 
actu  faciliora,  numero  pauciora,  tamquam  iustitia  fidei  reuelata 

10  Act.  8,  13  11  II  Tim.  3,  5 13  cf.  I Tim.  1,  5 19  I Petr.  3,  21 

et  in  libertatem  nocatis  filiis  dei  iugo  seruitutis  ablato,  quod 
duro  et  carni  dedito  populo  congruebat. 

14.  Uerum tamen  si  antiqui  iusti,  qui  sacramentis  illis  in- 
tellegebant uenturam  praenuntiari  reuelationem  fidei,  ex  qua 
s licet  adhuc  operta  et  abscondita,  munere  tamen  pietatis  in- 
tellecta etiam  tunc  ipsi  uiuebant,  quia  in  hac  uita  nemo  esse 
potest  iustus,  nisi  qui  ex  fide  uiuit:  si  ergo  antiqui  iusti  pro 
illis  praenuntiatiuis  sacramentis  et  rerum  nondum  inpletarum 
figuris . omnia  dura  et  horrenda  perpeti  parati  fuerunt  et  pleri- 
10  que  perpessi  sunt;  si  tres  pueros  Danihelemque  praedicamus, 
quia  de  mensa  regis  contaminari  noluerunt,  quod  erat  contra 
illius  temporis  sacramentum;  si  Machabaeos  cum  ingenti  ad- 
miratione praeferimus,  quia  escas,  quibus  nunc  Christiani  licite 
utuntur,  adtingere  noluerunt,  quia  tunc  pro  tempore  prophe- 
15  tico  non  licebat : quanto  magis  nunc  pro  baptismo  Christi, 
pro  eucharistia  Christi,  pro  signo  Christi  ad  omnia  perferenda 
paratior  debet  esse  Christianus,  cum  illae  fuerint  promissiones 
rerum  conplendarum , haec  sint  indicia  conpletarum?  quod 
enim  adhuc  promittitur  ecclesiae,  id  est  corpori  Christi,  et 
20  in  manifestatione  praedicatur  et  in  ipso  capite  corporis  salua- 
tore,  id  est  in  ipso  mediatore  dei  et  hominum  homine  Christo 
Iesu,  iam  utique  conpletum  est.  quid  enim  promittitur  nisi 
uita  aeterna  ex  resurrectione  a mortuis  ? hoc  iam  conpletum 
est  in  illa  carne,  quod  uerbum  caro  factum  est  et  habitauit 
25  in  nobis,  tunc  ergo  et  occulta  erat  fides ; nam  eadem  crede- 
bant eademque  sperabant  omnes  iusti  et  sancti  etiam  tem- 
porum illorum ; et  promissiua  erant  illa  omnia  sacramenta 

1 cf.  Gal.  5,  1 . 13  7 cf.  Rom.  1,  17  11  cf.  Dan.  1,  8 

14  cf.  II  Mach.  7 21  cf.  I Tim.  2,  5 25  cf.  Ioh.  1,  14 

omnisque  ritus  ille  sacrorum,  nunc  autem  reuelata  est  fides, 
in  quam  conclusus  erat  populus,  quando  sub  lege  custodie- 
batur, et  quod  fidelibus  promittitur  in  iudicio,  iam  conpletum 
est  in  exemplo  per  eum,  qui  legem  et  prophetas  non  uenit 
soluere,  sed  adinplere. 

15.  Quapropter  quaeritur  quidem  inter  scrutatores  sanctarum 
scripturarum , utrum  tantum  profuerit  antiquis  iustis  fides 
passuri  et  resurrecturi  Christi  quam  uel  reuelationibus  disce- 
bant uel  in  prophetis  intellegebant,  quantum  nunc  prodest 
fides  passi  et  resuscitari,  an  ipsa  effusio  sanguinis  agni  dei, 
quae  facta  est,  sicut  ipse  dicit,  pro  multis  in  remissionem 
peccatorum,  aliquid  utilitatis  et  purgationis  uel  dederit  uel 
addiderit  etiam  his,  qui  hoc  futurum  credentes,  antequam 
fieret,  ex  hac  uita  emigrauerant.  et  utrum  mors  eius  ad  libera- 
tionem etiam  mortuos  uisitauerit.  sed  nunc  istam  quaestionem 
uel  pertractando  discutere  uel  aliquid  in  ea  repertum  etiam 
confirmando  definire  et  longum  est  et  huic  operi  non  neces- 
sarium. 

16.  Interim  aduersus  calumniosam  inperitiam  Fausti  de- 
monstrare suffecerit,  quanto  errore  delirent,  qui  putant  signis 
sacramentisque  mutatis  etiam  res  ipsas  esse  diuersas,  quas 
ritus  propheticus  praenuntiauit  promissas,  et  quas  ritus  euan- 
gelicus adnuntiauit  inpletas,  aut  qui  censent,  cum  res  eaedem 
sint,  non  eas  aliis  sacramentis  adnuntiari  debuisse  conpletas 
quam  iis,  quibus  adhuc  conplendae  praenuntiabantur,  si  enim 
soni  uerborum,  quibus  loquimur,  pro  tempore  conmutantur, 
eadem  que  res  aliter  adnuntiatur  facienda,  aliter  facta,  sicut 

2 cf.  Gal.  3,  23  11  Matth.  26,  28 

4 qui  (s.  I.)  S 6 queritur  C scrutatores  (ex  scriptores)  C 
8 discebant  (d  in  b corr.)  C 9 proph&is  Lx  quantum  (nc  corr.  in 
m)  C 11  remissione  SMG  14  fierent  LxMGSl'  emigrauerant  i1 
migrauerant  b liberatione  G deliberatione  (~  add.  m.  2)  M 

16  reppertum  L 19  aduersa  G aduersi  S 20  sufficerit  MLiS1G 2 
22  praenunciauit  C euuangelicus  C 23  censent  (cen  in  ras .)  S, 
(n  sup.  er.  s ) C eaedem  (se  m.  2 ex  a ) L 24  annunciari  C 
25  his  LSGMb  27  eandem  que  G 


5 

io 

15 

20 

25 


YI.  Contra  Faustum  lib.  XVIIII. 


513 


ista  ipsa  duo  uerba,  quae  dixi,  facienda  et  facta,  nec  paribus 
morarum  interuallis  nec  isdem  uel  totidem  litteris  syllabisue 
sonuerunt:  quid  mirum,  si  aliis  mysteriorum  signaculis  passio 
et  resurrectio  Christi  futura  promissa  est , aliis  iam  facta 
5 adnuntiatur,  quandoquidem  ipsa  uerba  «futurum  et  factum “ 
«passurus  et  passus, “ «resurrecturus  et  resurrexit,"  nec  tendi 
aequaliter  nec  similiter  sonare  potuerunt?  quid  enim  sunt 
aliud  quaeque  corporalia  sacramenta  nisi  quaedam  quasi  uerba 
uisibilia,  sacrosancta  quidem  uerum  tamen  mutabilia  et  tern- 
io poralia  ? deus  enim  aeternus  est,  nec  tamen  aqua  et  omnis 
illa  actio  corporalis,  quae  agitur  cum  baptizamus  et  fit  et 
transit,  aeterna  est:  ubi  rursus  etiam  illae  syllabae  celeriter 
sonantes  et  transeuntes,  cum  dicitur  deus,  nisi  dicantur,  non 
consecratur,  haec  omnia  fiunt  et  transeunt,  sonant  et  trans- 
15  eunt ; uirtus  tamen,  quae  per  ista  operatur,  iugiter  manet  et 
donum  spiritale,  quod  per  ista  insinuatur,  aeternum  est.  qui 
ergo  dicit:  si  Christus  legem  et  prophetas  non  soluisset,  illa 
sacramenta  legis  et  prophetarum  in  Christianorum  congrega- 
tionibus et  celebrationibus  permanerent , potest  dicere : si 
20  Christus  legem  et  prophetas  non  soluisset,  adhuc  promitteretur 
nasciturus,  passurus  et  resurrecturus,  cum  ideo  magis  haec 
non  soluerit,  sed  adinpleuerit,  quia  iam  non  promittitur  nasci- 
turus. passurus,  resurrecturus,  quod  illa  sacramenta  quondam 
personabant,  sed  adnuntiatur,  quod  natus  sit,  passus  sit,  resur- 
25  rexerit,  quod  haec  sacramenta,  quae  a Christianis  aguntur,  iam 
personant,  qui  ergo  uenit  legem  et  prophetas  non  soluere 
sed  adinplere,  ipsa  adinpletione  abstulit  ea,  per  quae  adhuc 
promittebatur  inplendum,  quod  iam  constat  inpletum,  tamquam 
si  uerba  ista  tolleret  «nasciturus,  passurus,  resurrecturus," 

sterium LlSlMG  5 annuntiantur  S facturu  C 6 tendi  {in  ras.)  S 
tandi  G 8 quedam  S 12  celeriter  C 14  consecrantur  S 19  cele- 
brationibus C potes  i1  20  soluisset  (ol  s.  I.)  C 28  quondam] 
qdammodo  LC  24  adnuntiantur  S 25  quae]  qua  M a]  ex  My 
om.  LxSlG  27  adimpletio  SlG  promittebatur  adhuc  SGM 

38 


XXV.  Aug.  sect.  6. 


514 


S.  Aureli  Augustini 


quae  cum  haec  futura  essent,  recte  dicebantur,  et  institueret 
dici  „ natus  est,  passus  est,  resurrexit,  “ quae  illis  conpletis  et 
oh  hoc  ablatis  recte  dicuntur. 

17.  Sicut  ergo  ista  uerba,  ita  illa  prioris  populi  sacramenta, 
quia  per  eum,  qui  non  uenit  legem  et  prophetas  soluere  sed 
adinplere,  iam  inpleta  sunt,  ideo  tolli  mutarique  debuerunt, 
quod  primis  Christianis,  qui  ex  Iudaeis  crediderant,  donec 
contra  tam  diuturnam  consuetudinem  paulatim  persuaderetur 
atque  ad  intellectum  perfectum  perduceretur,  et  quia  ita  nati 
erant  atque  instituti,  siuerunt  eos  apostoli  patrium  ritum  tra- 
ditionemque seruare  et  eos,  quibus  hoc  opus  erat,  ut  con- 
gruerent illorum  tarditati  moribusque,  monuerunt,  inde  est 
quod  Timotheum  iudaea  matre  et  graeco  patre  natum  propter 
illos,  ad  quos  tales  cum  eo  uenerat,  etiam  circumcidit  apo- 
stolus atque  ipse  inter  eos  morem  huiusmodi  custodiuit  non 
simulatione  fallaci,  sed  consilio  prudenti ; neque  enim  ita  natis 
et  ita  institutis  noxia  erant  ista,  quamuis  iam  non  essent 
significandis  futuris  necessaria,  magis  quippe  noxium  erat  ea 
tamquam  noxia  prohibere  in  his  hominibus,  usque  ad  quos 
durare  debuerunt,  quoniam  Christus,  qui  omnes  illas  prophe- 
tias inplere  uenerat,  sic  eos  initiatos  inuenerat,  ut  iam  de 
cetero,  qui  nulla  tali  necessitudine  tenerentur,  sed  ex  diuerso 
ueluti  pariete,  id  est  ex  praeputio,  ad  illum  angularem  lapi- 
dem, qui  Christus  est,  conuenirent,  ad  nulla  talia  cogerentur, 
si  autem  his,  qui  ex  circumcisione  uenerant  talibusque  sacra- 
mentis adhuc  dediti  erant,  ultro  uellent,  sicut  Timotheus, 
conferre  congruentiam,  non  prohiberentur,  uerum  si  in  huius- 

15  cf.  Act.  16,  1 sq.  24  cf.  Ephes.  2,  14  et  20 

modi  legis  operibus  putarent  suam  spem  salutemque  contineri, 
tamquam  a certa  pernicie  uetarentur.  unde  est  illud  apostoli: 
ecce  ego  Paulus  dico  uobis,  quia  si  circumcidamini, 
Christus  uobis  nihil  proderit,  circumcidamini  scilicet, 
5 sicut  ipsi  uolebant,  sicut  eis  a quibusdam  deprauatis  persuasum 
erat,  quod  sine  his  legis  operibus  salui  esse  non  possent,  nam 
cum  gentes  ad  Christi  fidem  ita  uenirent,  maxime  per  Pauli 
apostoli  praedicationem,  sicut  uenire  debuerunt,  ut  nullis  eius- 
modi  obseruationibus  onerarentur  — quia  et  insolita  ista, 
10  maxime  circumcisionem,  grandes  aetate  reformidantes  deterre- 
rentur a fide , et  non  ita  nati,  ut  talibus  sacramentis  in- 
buerentur,  si  more  pristino  proselyti  fierent,  tamquam  Christus 
per  illa  mysteria  uenturus  adhuc  promitteretur  — cum  ergo 
sic  uenirent  ad  fidem,  ut  iam  ex  gentibus  uenire  oportebat, 
is  non  intellegentes  qui  ex  circumcisione  uenerant,  cur  sibi  illa 
permissa  essent,  et  cur  gentibus  inponenda  non  essent,  quibus- 
dam carnalibus  seditionibus  coeperant  ecclesiam  perturbare, 
quod  gentiles  ad  dei  populum  accedentes  non  sollemniter  pro- 
selyti fierent  in  carnis  circumcisione  et  ceteris  huiuscemodi 
20  obseruationibus  legis,  atque  in  his  erant,  qui  hoc  ideo  fieri 
magnopere  insistebant,  quia  timebant  Iudaeos,  inter  quos 
uersabantur.  contra  hos  apostolus  Paulus  multa  scripsit;  nam 
in  horum  simulationem  etiam  Petrum  adductum  fraterna  ob- 
iurgatione  correxit,  sed  posteaquam  in  unum  apostoli  congre- 
25  gati  etiam  concilio  suo  censuerunt  gentes  ad  huiusmodi  opera 
legis  non  esse  cogendas,  displicuit  quibusdam  ex  circumcisione 
Christianis  non  ualentibus  mente  discernere  illos  solos  ab 

8 Gal.  5,  2 6 Act.  15,  1 24  Gal.  2,  14  26  Act.  15,  6 et  11 

huiusmodi  obseruationibus  non  fuisse  prohibendos,  quos  fides, 
quae  reuelata  est,  his  iam  inbutos  inuenerat,  ut  in  eis  iam 
consummaretur  ipsa  actio  prophetica,  quos  ante  adinpletionem 
prophetiae  iam  tenuerat,  ne  si  et  ab  ipsis  remoueretur,  in- 
probata  potius  quam  terminata  uideretur,  si  autem  et  genti-  s 
bus  inponeretur,  aut  non  Christi  promittendi  causa  instituta 
esse,  aut  adhuc  Christum  promittere  putaretur,  primus  itaque 
populus  dei,  antequam  Christus  ueniret  legem  prophetasque 
adinplere,  illa  omnia,  quae  hunc  promittebant,  obseruare  iube- 
batur:  liber  in  eis,  qui  haec  quo  pertinerent  intellegebant,  i» 
seruus  autem  in  eis,  qui  hoc  non  intellegebant,  posterior 
ergo  populus  accedens  ad  fidem,  qua  iam  Christus  uenisse» 
passus  esse  ac  resurrexisse  praedicabatur,  in  his  quidem  ho- 
minibus, quos  iam  talibus  sacramentis  institutos  eadem  fides 
inuenerat,  nec  cogebatur  ista  obseruare  nec  prohibebatur;  in  ^ 
his  autem,  qui  talibus  uacui  nulla  generis,  nulla  consuetudinis 
uel  congruentiae  necessitudine  retenti  crediderant,  etiam  pro- 
hibebatur, ut  per  eos  iam  inciperet  adparere  illa  omnia  propter 
promittendum  Christum  fuisse  instituta,  quo  ueniente  atque 
haec  promissa  adinplente  iam  oportere  cessare,  hoc  igitur  20 
temperamentum  moderamentumque  spiritus  sancti  per  apostolos 
operantis  cum  displicuisset  quibusdam  ex  circumcisione  creden- 
tibus, qui  haec  non  intellegebant,  in  ea  peruersitate  manse- 
runt, ut  et  gentes  cogerent  iudaizare.  hi  sunt,  quos  Faustus 
Symmachianorum  uel  Nazaraeorum  nomine  commemorauit,  25 
qui  usque  ad  nostra  tempora  iam  quidem  in  exigua,  sed  ad- 
huc tamen  uel  in  ipsa  paucitate  perdurant. 

18.  Quid  habent  ergo  isti,  unde  legi  et  prophetis  calum- 

nientur,  quod  eos  Christus  soluere  uenerit  potius  quam  ad- 
inplere,  quia  Christiani  non  obseruant,  quae  ibi  praecepta  sunt, 
cum  ea  sola  non  obseruent,  per  quae  Christus  promittebatur, 
et  ideo  non  obseruent  magis,  quia  eadem  promissa  iam  Chri- 
5 stus  inpleuit,  nec  adhuc  promittuntur,  quia  iam  inpleta  sunt, 
eorumque  promissiua  signa  in  eis  terminari  debuerunt,  quos 
fides  Christi  haec  adinplentis  iam  talibus  inbutos  inuenerat? 
numquid  enim  non  obseruant  Christiani,  quod  in  illa  scriptura 
est:  audi,  Israhel,  dominus  deus  tuus  deus  unus  est; 
10  non  facies  tibi  idolum  et  cetera  huiusmodi?  numquid  non 
obseruant  christ?ani,  quod  ibi  dicitur:  non  accipias  nomen 
domini  dei  tui  in  uanum?  numquid  ipsum  sabbatum,  quod 
ad  intellegendam  ueram  requiem  pertinet , non  obseruant 
Christiani?  numquid  honorem  parentibus  christiani  non  defe- 
i5  runt,  quod  ibi  praeceptum  est?  numquid  a fornicationibus 
aut  homicidiis  aut  furtis  aut  falsis  testimoniis,  a concupiscenda 
uxore  proximi  <aut  a concupiscenda  re  proximi)  non  se  tem- 
perant christiani?  quae  omnia  in  illa  lege  conscripta  sunt, 
haec  praecepta  sunt  morum,  illa  sacramenta  sunt  promisso- 
20  rum;  haec  inplentur  per  adiuuantem  gratiam,  illa  per  red- 
ditam ueritatem : utraque  per  Christum  et  illam  gratiam 
semper  donantem,  nunc  etiam  reuelantem,  et  hanc  ueritatem 
tunc  promittentem,  nunc  exhibentem,  quia  lex  per  Moysen 
data  est.  gratia  autem  et  ueritas  per  Iesum  Christum 
25  facta  est.  denique  ista,  quae  in  recte  uiuente  conscientia 
conseruantur,  fide  per  dilectionem  operante  conplentur;  illa 
uero,  quae  in  promittente  significatione  uersata  sunt,  rebus 

9 Dent.  6,  4 18  Ex.  20,  4 sqq.  23  Ioh.  1,  17  26  Gal.  5,  6 

redditis  transierunt,  ita  et  ipsa  non  soluta,  sed  adinpleta 
sunt,  quia  ea  non  inrita  nec  fallacia  Christus  ostendit,  cum 
id  quod  eorum  significatione  promittebatur  exhibuit. 

19.  Non  itaque,  sicut  Faustus  opinatur,  quaedam  dominus 
Iesus  adinpleuit,  quae  ab  antiquis  iustis  iam  dicta  erant  ante  5 
legem  Moyseos,  sicuti  est:  non  occides,  quod  non  contrario 
redarguit,  sed  magis  firmauit,  cum  et  ab  ira  et  a conuicio 
reuocauit.  quaedam  uero  soluit,  quae  propria  uidebantur  legis 
Hebraeorum,  sicuti  est:  oculum  pro  oculo,  dentem  pro 
dente,  quod  uidetur  potius  abstulisse  quam  confirmasse,  cum  ia 
ait:  ego  autem  dico  uobis  non  resistere  malo;  sed  si 
quis  te  percusserit  in  maxillam  tuam  dextram,  praebe 
illi  et  alteram  et  cetera,  nos  enim  dicimus  etiam  haec, 
quae  isti  putant  soluisse  Christum,  uelut  contraria  referendo 

et  tunc  pro  tempore  bene  fuisse  instituta  et  nunc  a Christo  15. 
non  soluta,  sed  adinpleta. 

20.  Proinde  primum  ab  his  quaero,  utrum  illi  antiqui  iusti, 
Enoch  et  Seth  — hos  enim  potissimum  Faustus  comme- 
morat — et  si  qui  alii,  non  solum  ante  Moysen,  sed  et  si 
qui  ante  Abraham  fuerunt,  irati  sint  fratri  sine  causa  aut  20 
dixerunt  fratri:  fatue,  si  enim  non  dixerunt,  cur  non  et  talia 
docuerunt?  quodsi  et  talia  docuerunt,  quaero,  quemadmodum 
uel  eorum  iustitiam  doctrinamque  Christus  adinpleuerit  ad- 
dendo: ego  autem  dico  uobis:  si  quis  irascitur  fratri 
suo  aut  si  quis  dicit  „racha“  aut  si  quis  dicit  *fatue,“  2& 

8 cf.  Ex.  20,  13;  Matth.  5,  21  sq.  9 Ex.  21,  24;  Matth.  5,  38  sq 

reus  erit  uel  iudicii  uel  consilii  uel  gehennae  ignis, 
quandoquidem  et  illi  eodem  modo  uiuebant,  eodem  modo  uiuen- 
dum  monebant,  an  ignorabant  illi  iusti  frenandam  esse  iracundiam 
nec  petulanti  conuicio  fratrem  lacessendum,  aut  nouerant  quidem, 
sed  ab  his  se  abstinere  non  poterant  ? ergo  rei  erant  gehennae, 
quomodo  igitur  iusti?  profecto  enim  nec  inperitam  rerum  ad 
suum  officium  pertinentium  nec  intemperantem  audes  dicere 
eorum  fuisse  iustitiam  in  tantum,  ut  eos  faceret  reos  gehennae, 
cur  ergo  illam  legem,  secundum  quam  uiuebant  antiqui  iusti, 
10  haec  addendo  Christus  inpleret,  cum  eorum  quoque  iustitia 
sine  istis  esse  non  posset?  an  dicturus  es,  quod  praeceps 
iracundia  et  lingua  inproba,  ex  quo  uenit  Christus,  coepit  ad 
iniquitatem  pertinere,  antea  uero  non  erat  iniquum  uel  corde 
uel  ore  ista  committere  ? sicut  in  quibusdam  rebus  pro  tem- 
15  porum  proprietatibus  institutis  inuenimus  nunc  aliquid  non 
licere,  quod  ante  licuerit  uel  quod  ante  non  licuerit,  nunc 
licere,  non  usque  adeo  desipis,  ut  hoc  dicas;  sed  etiam  si 
dicas,  respondebitur  tibi,  quod  secundum  istum  intellectum 
Christus  non  adinplere  uenerit,  quod  legi  antiquae  defuit,  sed 
20  legem  instituere,  quae  non  fuit,  si  dicere  fratri  „fatue,“  cum 
apud  antiquos  iustos  non  fuisset  iniustum,  nunc  ita  iniustum 
esse  Christus  uoluit,  ut  quisquis  hoc  dixerit,  reus  sit  gehennae, 
proinde  nondum  inuenisti,  cuinam  legi  haec  aliquando  de- 
fuerunt, quibus  nunc  additis  eam  Christus  inpleret. 

25  21.  An  forte  lex  non  moechandi  apud  illos  iustos  antiquos 

semiplena  erat,  donec  a domino  adinpleretur  addente,  ne  quis 
ad  concupiscendum  uideat  mulierem  ? sic  enim  commemorasti 


1 Matth.  5,  22 

ipsam  sententiam:  audistis  dictum  esse:  non  moecha- 
beris; ego  autem  dico  uobis,  ne  concupiscatis  quidem, 
adinpletio  est,  inquis,  explica  plane  ipsa  uerba  euangelica, 
noli  tuis  extenuare,  quod  dictum  est,  et  uide,  quid  de  illis 
antiquissimis  iustis  senseris,  audistis,  inquit,  quia  dictum 
est:  non  moechaberis;  ego  autem  dico  uobis:  si  quis 
uiderit  mulierem  ad  concupiscendum  eam.  iam  moe- 
chatus est  eam  in  corde  suo.  itane  uero  illi  iusti,  Seth 
uel  Enoch  uel  si  qui  eis  similes  fuerunt,  moechabantur  in 
cordibus  suis  et  aut  non  erat  cor  eorum  templum  dei,  aut 
moechabantur  in  templo  dei?  quod  si  non  audes  dicere,  quo- 
modo etiam  de  hac  re  legem  illorum,  quae  apud  illos  iam 
tunc  plena  erat,  modo  ueniens  Christus  inpleuit? 

22.  De  non  iurando  autem,  quia  et  hic  illorum  legem  a 
Christo  adinpletam  esse  dixisti,  non  possum  adfirmare  anti- 
quos iustos  non  iurasse ; nam  et  Paulum  apostolum  iurasse 
inuenimus.  de  uestro  autem  ore  non  tollitur  crebra  iuratio. 
cum  iuretis  per  lumen,  quod  amatis  cum  musois  — neque 
enim  lumen  illud  mentium  ab  istis  oculis  penitus  alienum, 
quod  inluminat  omnem  hominem  uenientem  in  hunc  mundum, 
nostis  aliqua  ex  parte  cogitare  — et  per  dominum  uestrum 
Manichaeum,  qui  Manis  lingua  patria  uocabatur.  sed  uos,  ut 
apud  Graecos  nomen  insaniae  uitaretis,  uelut  declinato  et 
prolongato  nomine  quasi  fusionem  addidistis , ubi  amplius 
laberemini.  sic  enim  mihi  quidam  uestrum  exposuit,  cur  appel- 

5 Ex.  20,  14 ; Mattii.  5,  27  sq.  14  cf.  Ex.  20,  7 ; Matth.  v.  33—87 
17  cf.  Rom.  1,  9;  Phil.  1,  8;  II  Cor.  1,  23  20  cf.  Ioh.  1,  9 

latus  sit  Manichaeus,  ut  scilicet  in  graeca  lingua  tamquam 
manna  fundere  uideretur,  quia  graece  fundit  y€i  dicitur: 
ubi  quid  egeritis  nescio,  nisi  ut  expressius  uobis  somniaremini 
insaniam,  neque  enim  addidistis  in  parte  priore  nominis  unam 
-5  litteram,  ut  agnosceretur  manna,  sed  addidistis  in  posteriore 
duas  syllabas,  non  appellantes  Mannicheum,  sed  Manichaeum. 
ut  nihil  aliud  uobis  tam  prolixis  et  uanis  sermonibus  suis 
nisi  insaniam  fundere  sonaret,  saepissime  iuratis  et  per  para- 
cletum, non  sane  illum,  quem  Christus  discipulis  promisit  et 
10  misit,  sed  per  eum  ipsum,  ut  latine  nomen  eius  interpreter, 
insanifusorem.  cum  ergo  iurare  numquam  desinatis,  uellem 
scire,  quomodo  intellegatis  hanc  quoque  legis  partem,  quam 
uultis  antiquissimam  intellegi,  quod  uobis  dominus  adinple- 
uerit.  et  magis  propter  iurationes  apostoli,  nam  uestra  quae 
15  auctoritas  est  uel  uobis  ipsis,  nedum  mihi,  aut  cuiquam  ho- 
mini? unde  puto  iam  clarere,  quam  sit  aliter  recipiendum, 
quod  ait  Christus:  non  ueni  legem  soluere,  sed  ad- 
inplere.  non  his  uidelicet  additamentis,  quae  uel  ad  exposi- 
tionem pertinent  propositarum  antiquarum  sententiarum  uel 
2o  ad  conuersationem.  non  ad  inpletionem. 

23.  Quia  enim  non  intellegebant  homicidium  nisi  perem- 
ptionem corporis  humani,  per  quam  uita  priuaretur,  aperuit 
dominus  omnem  iniquum  motum  ad  nocendum  fratri  in  homi- 
cidii genere  putari,  unde  et  lohannes  dicit:  qui  odit  fratrem 
25  suum,  homicida  est.  et  quoniam  putabant  tantummodo 
corporalem  cum  femina  inlicitam  conmixtionem  uocari  moe- 

10  cf.  Ioh.  14,  16  et  26;  16,  7;  Act.  2,  2 sqq.  24  I Ioh.  3,  15 

chiam,  demonstrauit  magister  etiam  talem  concupiscentiam 
nihil  esse  aliud,  item  quia  peierare  graue  peccatum  est,  non 
iurare  autem  sicut  uerum  iurare  nullum  peccatum  est,  sed 
longius  remotus  est  a falsum  iurando,  qui  nec  iurare  con- 
sueuit,  quam  qui  uerum  iurare  procliuis  est,  maluit  nos  do-  5 
minus  et  non  iurantes  non  recedere  a uero  quam  uerum 
iurantes  propinquare  periurio.  itaque  et  apostolus  in  sermoni- 
bus. quos  habuisse  narratur,  numquam  iurauit,  ne  iurandi 
consuetudine  aliquando  uel  nescius  in  periurium  laberetur.  in 
scripturis  autem,  ubi  est  consideratio  maior  atque  propensior.  iu 
pluribus  locis  iurasse  inuenitur,  ne  quisquam  putaret  etiam 
uerum  iurando  peccari,  sed  potius  intellegeret  humanae  fragi- 
litatis corda  non  iurando  tutius  a periurio  conseruari.  quibus 
perspectis  inuenimus  nec  illa  esse  destructa,  sicut  Faustu 
putat,  quae  uelut  proprie  uult  ad  Moysen  pertinere.  15. 

24.  Nam  et  hic  quaero  ab  istis,  cur  proprium  uelint  esse 
legis  Moysi,  quod  dictum  est  antiquis:  diliges  proximum 
tuum  et  oderis  inimicum  tuum,  an  et  apostolus  Paulus  non 
dixit  homines  quosdam  deo  odibiles?  et  utique  in  hac  ad- 
monitione ipse  dominus  ad  hoc  nos  hortatur,  ut  imitemur  20 
deum,  ut  sitis,  inquit,  filii  patris  uestri,  qui  in  caelis 
est,  qui  facit  solem  suum  oriri  super  bonos  et  malos 
et  pluit  super  iustos  et  iniustos.  quaerendum  itaque  est. 
quomodo  intellegatur  exemplo  dei,  cui  dixit  quosdam  odibiles 
Paulus,  odio  habendos  inimicos,  et  rursus  exemplo  dei,  qui  25 
facit  solem  suum  oriri  super  bonos  et  malos  et  pluit  super 
iustos  et  iniustos,  diligendos  inimicos,  sic  adparebit  dominum 
male  intellegentibus  id,  quod  dictum  est  „oderis  inimicum 

17  Leu.  19,  18  19  cf.  Rom.  1,  30  28  Matth.  5,  43  sqq. 

tuum,"  inferre  uoluisse,  quod  omnino  non  norant,  ut  dilige- 
rent inimicos  suos,  utrumque  autem  quomodo  seruandum  sit, 
longum  est  disputare,  sed  ad  istos  interim,  quibus  generaliter 
displicet,  si  quis  oderit  inimicum  suum,  est  nobis  sermo,  qui 
5 eorum  frontem  premat,  cum  eos  interrogamus,  utrum  diligat 
deus  eorum  gentem  tenebrarum,  aut  si  propterea  nunc  inimici 
diligendi  sunt,  quod  habeant  partem  boni,  cur  non  ob  hoc 
eos  et  odisse  debemus,  quod  habeant  partem  mali,  ea  quippe 
regula  et  hoc  soluitur  doceturque  non  esse  contrarium,  quod 
10  in  antiqua  scriptura  dictum  est  „oderis  inimicum  tuum“ 
et  in  euangelio  „ diligite  inimicos  uestros,44  quod  unus- 
quisque iniquus  homo,  in  quantum  iniquus  est,  odio  habendus 
est,  in  quantum  autem  homo  est,  diligendus  est,  ut  illud, 
quod  in  eo  recte  odimus,  arguamus,  id  est  uitium,  quo  possit 
15  illud,  quod  in  eo  recte  diligimus,  id  est  humana  ipsa  natura 
emendato  uitio  liberari:  haec,  inquam,  regula  est,  qua  et 
oderimus  inimicum  propter  id,  quod  in  eo  malum  est,  id  est 
iniquitatem,  et  diligamus  inimicum  propter  id,  quod  in  eo 
bonum  est,  id  est  socialem  rationalemque  creaturam,  nisi 
20  quod  nos  non  eum  per  naturam  uel  suam  uel  alienam,  sed 
per  propriam  uoluntatem  malum  esse  conuincimus.  illi  autem 
per  naturam  gentis  tenebrarum  putant  esse  hominem  malum, 
quam  secundum  ipsos  deus  totus  timuit,  antequam  in  parte 
uinceretur,  et  in  parte  ab  ea  sic  uictus  est,  ut  nec  totus 
25  liberaretur,  audito  igitur  et  non  intellecto , quod  antiquis 
dictum  erat:  oderis  inimicum  tuum,  ferebantur  homines 
in  hominis  odium,  cum  deberent  non  odisse  nisi  uitium.  hos 
corrigit  dominus  dicendo:  diligite  inimicos  uestros,  ut 
qui  iam  dixerat:  non  ueni  legem  soluere,  sed  adinplere 

10  Matth.  5,  43  sqq. 

ideoque  de  odio  inimici  quod  scriptum  est  in  lege  non  sol- 
neret,  praecipiendo  utique,  ut  diligamus  inimicos,  cogeret  nos 
intellegere,  quonam  modo  possemus  unum  eundemque  homi- 
nem et  odisse  propter  culpam  et  diligere  propter  naturam, 
sed  hoc  ad  peruersas  eorum  mentes  intellegere  multum  est. 
urguendi  sunt  tantum,  ut  secundum  calumniae  suae  perditam 
rationem  uel  potius  amentiam  defendant  deum  suum,  quem 
non  possunt  dicere  dilectorem  gentis  tenebrarum,  ideoque  ad 
eius  exemplum  non  habent,  quemadmodum  hortentur,  ut  suum 
quisque  diligat  inimicum,  potius  enim  genti  ipsi  tenebrarum 
dilectionem  inimici  tribuere  potuerunt  quam  deo  suo.  illa  quippe, 
sicut  delirant,  uicinam  sibi  lucem  atque  contiguam  concupiuit 
eaque  frui  uoluit  atque,  ut  frueretur,  inuadere  cogitauit.  neque 
ista  culpa  est,  cum  uerum  et  beatificum  bonum  adpetitur. 
unde  et  dominus  dicit:  regnum  caelorum  uim  patitur, 
et  qui  uim  fecerint,  diripient  illud,  ecce  gens  tenebra- 
rum secundum  eorum  uanitatem  uim  facere  ac  diripere  uoluit 
bonum,  quod  amauerat,  eius  claritate  et  specie  delectata;  nec 
eam  uicissim  deus  dilexit,  sed  odio  detestans  frui  se  uolentem 
funditus  eradicare  molitus  est.  si  ergo  mali  amant  bonum, 
quo  fruantur,  boni  autem  oderunt  malum,  ne  polluantur,  re- 
spondete, Manichaei,  quinam  eorum  inpleant,  quod  dominus 
ait:  diligite  inimicos  uestros.  ecce  si  has  singulas  repu- 
gnantesque  sententias  esse  uultis,  deus  uester  fecit,  quod 
scriptum  est  in  lege  Moysi:  oderis  inimicum  tuum,  et 
gens  tenebrarum,  quod  scriptum  est  in  euangelio : diligite 
inimicos  uestros.  quamquam  nec  fingendo  inuenire  potuistis, 
quo  pacto  dirimatis  quaestionem  inter  muscas  lucipetas  et 
blattas  lucifugas ; utramque  enim  prolem  gentis  tenebrarum 

15  Matth.  11,  12 

esse  contenditis,  unde  ergo  illae  amant  a se  alienam  lucem, 
illae  autem  hanc  auersando  sua  potius  origine  delectantur? 
an  mundius  nascuntur  muscae  in  fetidis  cloacis  quam  blattae 
in  obscuris  cubiculis  ? 

o 25.  Iam  uero  illud,  quod  antiquis  dictum  est:  oculum 
pro  oculo,  dentem  pro  dente,  quomodo  contrarium  habet, 
quod  ait  dominus:  ego  autem  dico  uobis  non  resistere 
malo;  sed  si  quis  te  percusserit  in  maxillam  tuam 
dexteram,  praebe  illi  et  alteram  et  cetera,  quandoquidem 
n>  et  illud  antiquum  ad  reprimendas  flammas  odiorum  saeuien- 
tiumque  inmoderatos  animos  refrenandos  ita  praeceptum  est? 
quis  enim  tandem  facile  contentus  est  tantum  reponere  uin- 
dictae,  quantum  accepit  iniuriae  ? nonne  uidemus  homines 
leuiter  laesos  moliri  caedem,  sitire  sanguinem  uixque  inuenire 
15  in  malis  inimici  unde  satientur?  quis  pugno  percussus  non 
aut  iudicia  concitat  in  damnationem  eius,  qui  percusserit, 
aut,  si  ipse  repercutere  uelit,  totum  hominem,  si  non  etiam 
telo  aliquo  arrepto,  pugnis  calcibusque  contundit?  huic  igitur 
inmoderatae  ac  per  hoc  iniustae  ultioni  lex  iustum  modum 
20  figens  poenam  talionis  instituit,  hoc  est,  ut  qualem  quisque 
intulit  iniuriam,  tale  subplicium  pendat,  proinde  oculum  pro 
oculo,  dentem  pro  dente  non  fomes,  sed  limes  furoris  est, 
non  ut  id,  quod  sopitum  erat,  hinc  accenderetur,  sed  ne  id, 
quod  ardebat,  ultra  extenderetur,  inpositus.  est  enim  quaedam 
25  iusta  uindicta  iusteque  debetur  ei,  qui  fuerit  passus  iniuriam. 

5 Ex.  21,  24  Matth.  5,  89 

unde  utique  cum  ignoscimus,  de  nostro  quodam  modo  iure 
largimur,  unde  etiam  debita  dicuntur,  quae  in  oratione  domi- 
nica humanitus  dimittere  monemur,  ut  nobis  et  nostra  diui- 
nitus  dimittantur,  quod  autem  debetur,  etsi  benigne  dimittitur, 
non  tamen  inique  repetitur,  sed  sicut  in  iurando  etiam  qui 
uerum  iurat,  propinquat  peiurio,  unde  longe  abest,  qui  omnino 
non  iurat,  et  quamuis  non  peccet,  qui  uerum  iurat,  remotior 
tamen  a peccato  est  qui  non  iurat  — unde  admonitio  non 
iurandi  conseruatio  est  a peccato  peiurii  — : ita  cum  peccet 
qui  per  inmoderationem  iniuste  uult  uindicari,  non  peccet 
autem,  qui  modum  adhibens  iuste  uult  uindicari,  remotior 
est  a peccato  iniustae  uindictae  qui  non  uult  omnino  uindi- 
cari. peccat  enim,  qui  exigit  ultra  debitum ; non  peccat  autem, 
qui  exigit  debitum:  sed  tutius  longe  est  a peccato  iniusti 
exactoris,  qui  omnino  non  exigit  debitum,  praesertim  ne  cogatur 
et  ipse  reddere  debitum  ab  eo,  qui  nullum  habet  debitum, 
possem  ergo  et  ego  sic  ista  ponere : dictum  est  antiquis : 
non  iniuste  uindicabis ; ego  autem  dico,  ne  uindicetis  quidem : 
adimpletio  est  sicut  de  iurando  Faustus  ait:  dictum  est 
„non  peierabis;  ego  autem  dico,  ne  iuretis  quidem; 
aeque  adimpletio  est.“  poteram  ergo  et  ego  ita  dicere,  si 
mihi  per  haec  adiecta  uerba,  quod  legi  defuit,  a Christo  ad- 
ditum uideretur,  ac  non  potius  id,  quod  lex  uolebat  efficere, 
ne  iniuste  se  quisquam  uindicando  peccaret,  conseruari  tutius. 

4 cf.  Matth.  6,  12 

si  omnino  se  non  uindicaret,  sicut  id  quod  uolebat  efficere, 
ne  quisquam  peierando  peccaret,  conseruari  tutius,  si  non 
iuraret.  nam  si  contrarium  est:  oculum  pro  oculo  et:  qui 
te  percusserit  in  maxillam,  praebe  illi  et  alteram, 
s cur  non  sit  contrarium:  reddes  domino  iusiurandum  tuum 
et:  noli  iurare  omnino?  et  tamen  illam  non  destructionem 
sed  adimpletionem  Faustus  arbitratur,  quod  et  hic  debuit 
arbitrari,  nam  si  „uerum  iura“  adimpletur  dicendo  „ne  iures,“ 
cur  non  et  „iuste  uindica"  adimpletur  dicendo  „ne  uindices?* 

10  sic  ut  ego  in  utroque  conseruationem  esse  arbitror  a peccato, 
quo  uej  falsum  iuratur  uel  iniuste  uindicatur,  quamquam  hoc 
de  donanda  omnino  uindicta  ualeat  etiam  ad  illud,  ut  dimit- 
tendo huiusmodi  debita  etiam  nobis  dimitti  mereamur,  sed 
duro  populo  modus  prius  adhibendus  fuit,  quo  discerneret  , 
is  non  egredi  debitum,  ut  edomita  ira,  quae  ad  inmoderatam 
uindictam  rapit,  iam  qui  uellet,  tranquillus  adtenderet,  quid 
ipse  deberet,  quod  sibi  relaxari  a domino  cuperet,  ut  hac 
consideratione  conseruo  debitum  relaxaret. 

26.  Nam  et  illud  de  uxore  non  dimittenda,  quod  dominus 
20  praecepit,  cum  antiquis  dictum  sit:  quicumque  dimiserit 
uxorem  suam,  det  illi  libellum  repudii,  si  diligenter 
intueamur,  uidebimus  non  esse  contrarium,  exposuit  enim 
dominus,  quid  lex  uoluerit,  cum  passim  dimittenti  uxorem 
iusserit  libellum  repudii  dare,  neque  enim  ait:  qui  uoluerit, 

25  dimittat  uxorem  suam  — cui  esset  contrarium  non  dimittere  — 
sed  utique  nolebat  dimitti  uxorem  a uiro,  qui  hanc  interposuit 

5 Ex.  20,  7 ; Matth.  5,  88  sqq.  20  Dent.  24,  1 ; Matth.  5,  81  sq. 

moram,  ut  in  discidium  animus  praeceps  libelli  conscriptione 
refractus  absisteret  et  quid  mali  esset  uxorem  dimittere,  cogi- 
taret, praesertim  quia,  ut  perhibent,  apud  Hebraeos  scribere 
litteras  Hebraeas  nulli  fas  erat  nisi  scribis  solis,  cum  et  ex- 
cellentiorem profiterentur  sapientiam  et  si  qui  eorum  essent  5. 
aequitate  ac  pietate  praediti,  non  tantum  profiterentur,  uerum 
etiam  sectarentur,  ad  hos  igitur,  quos  oporteret  esse  prudentes 
legis  interpretes  et  iustos  discidii  dissuasores,  lex  mittere 
uoluit  eum,  quem  iussit  libellum  repudii  dare,  si  dimisisset 
uxorem,  non  enim  ei  poterat  scribi  libellus  nisi  ab  ipsis,  qui  10 
per  hanc  occasionem  ex  necessitate  uenientem  quodam  modo 
in  manus  suas  bono  consilio  regerent  atque  inter  ipsum  et 
uxorem  pacifice  agendo  dilectionem  concordiamque  suaderent, 
quodsi  tantum  intercederet  odium,  ut  extingui  emendarique 
non  posset,  tunc  utique  scriberetur  libellus,  quia  frustra  non  is 
dimitteret,  quam  sic  odisset,  ut  ad  debitam  coniugio  caritatem 
nulla  prudentium  persuasione  reuocaretur.  si  enim  non  diligi- 
tur uxor,  dimittenda  est.  quia  ergo  dimittenda  non  est,  dili- 
genda est.  dilectio  autem  monendo  atque  suadendo  conponi, 
non  inuitum  cogendo  inponi  potest,  hoc  facere  scriba  debebat  20 
iustus  et  sapiens,  qualem  in  illa  professione  esse  oportebat, 
ad  quem  ut  ueniretur,  discordi  marito  libellus  conscribendus 
praeceptus  est:  quem  uir  bonus  prudensque  non  scriberet, 
nisi  in  animo  nimis  auerso  atque  peruerso  consilium  concor- 
diae non  ualeret.  uerumtamen  a uobis  ex  uestri  erroris  sacri-  25. 
lega  uanitate  quaero,  cur  displiceat  dimittere  uxorem,  quam 

2 assisteret  LC*SG  3 perhibent  (h  s.  I.)  L 4 hebreas  C 

6 ex  non  (et  s.  I.  a m.  2)  S profiterentur  sapientiam  P 10  qui 
per]  per  quem  L{ClS{MG  qui  per  L'2S 2 11  ex  necessitate  C : et  necess- 
tatem  LSMGb  16  debitam  (b  ex  u corr.)  SMG  17  persuasionem  G 
persuasione  (m  er.)  LM  18  uxorem  SG  quia — diligenda  est 

om.  SGC 1 19  compone  L 2 20  inuito  S[  inuitom  (0  ea?  u corr.)  G 

m / n , 

impone  S*Gl  imponi  cogendo  potest  C 22  ax  LXMX  uemret  b 
discors  C1  discordia  L discordia  M Gb  ad  quem  discordia  ut  ueniretur 

marito  libellus  S 23  prudensque  (u  sup.  e m.  1)  C 25  uerumtamen  i1 
a (s.  I.  m.  rec.)  C,  otn.  Lb  26  quur  L 


VI.  Contra  Faustum  lib.  XVIIII.  529 

non  ad  matrimonii  fidem,  sed  ad  concupiscentiae  crimen  haben- 
dam esse  censetis,  matrimonium  quippe  ex  hoc  appellatum 
est,  quod  non  oh  aliud  debeat  femina  nubere,  quam  ut  mater 
fiat:  quod  uobis  odiosum  est.  eo  modo  enim  putatis  partem 
5 dei  uestri  gentis  tenebrarum  proelio  deuictam  et  subactam 
etiam  carneis  conpedibus  conligari. 

27.  Sed,  ut  potius  quod  nunc  .agitur  explicem  , si  Christus, 
ubi  quibusdam  antiquis  sententiis  propositis  adiunxit:  ego 
autem  dico  uobis,  neque  primorum  hominum  legem  hoc 
io  uerborum  additamento  adinpleuit  neque  illam,  quae  per  Moysen 
data  est,  quasi  contrariorum  obpositione  destruxit,  sed  potius 
omnia  ex  Hebraeorum  lege  commemorata  ita  commendauit, 
ut,  quicquid  ex  persona  sua  insuper  loqueretur,  uel  ad  expo- 
sitionem requirendam  ualeret,  si  quid  illa  obscure  posuisset, 
15  uel  ad  tutius  conseruandum  quod  illa  uoluisset : uides,  quam 
sit  aliter  intellegendum,  quod  ait  non  se  uenisse  legem  sol- 
uere sed  adinplere , scilicet  ut  non  quasi  semiplena  istis 
uerbis  integraretur,  sed  ut,  quod  littera  iubente  propter  super- 
borum praesumptionem  non  poterat,  suadente  gratia  propter 
20  humilium  confessionem  inpleretur  opere  factorum,  non  ad- 
iectione  uerborum.  fides  enim,  sicut  apostolus  ait,  per  di- 
lectionem operatur,  unde  item  dicit:  qui  enim  diligit 
alterum,  legem  inpleuit.  istam  caritatem  quia  ueniens 
Christus  per  sanctum  spiritum,  quem  promissum  misit,  in 
manifestatione  donauit,  qua  sola ‘Caritate  iustitia  legis  posset 
inpleri,  propterea  dixit:  non  ueni  legem  soluere  sed  ad- 

21  Gal.  5,  6 22  Eom.  13,  8 

inplere.  hoc  est  nouum  testamentum,  quo  huic  dilectioni 
hereditas  regni  caelorum  promittitur,  quod  in  figuris  ueteris 
testamenti  pro  temporum  distributione  tegebatur,  unde  item 
dicit:  mandatum  nouum  do  uobis,  ut  uos  inuicem 
diligatis. 

28.  Itaque  uel  omnia  uel  paene  omnia,  quae  monuit  seu 
praecepit,  ubi  adiungebat  „ego  autem  dico  uobis“,  inue- 
niuntur  et  in  illis  ueteribus  libris,  ibi  contra  iram  dictum  est : 
turbatus  est  prae  ira  oculus  meus  et:  melior  est,  qui 
uincit  iram  quam  qui  capit  ciuitatem.  ibi  contra  uerbum 
durum : plaga  flagelli  liuorem  faciet;  plaga  autem 
linguae  confringet  ossa;  ibi  contra  moechiam  cordis:  ne 
concupiscas  uxorem  proximi  tui.  non  enim  ait:  ne 
adulteres,  sed:  ne  concupiscas,  unde  apostolus  hoc  ex  lege 
commemorat  dicens:  nam  concupiscentiam  nesciebam, 
nisi  lex  diceret:  non  concupisces,  ibi  de  patientia  non 
resistendi  laudatur  uir  praebens  percutienti  se  maxillam  et 
saturatus  obprobiis.  ibi  de  inimico  diligendo  dicitur:  si  esu- 
rierit  inimicus  tuus,  ciba  illum:  si  sitit,  potum  da 
illi,  hinc  enim  hoc  commemorauit  apostolus  et  illud  in 
psalmo:  cum  his,  qui  oderant  pacem,  eram  pacificus 
et  alia  multa,  quod  autem  temperando  a uindicta  et  diligendo 
etiam  malos  deum  imitemur,  habes  ibi  de  ipso  deo  id  agente 
copiosam  locum;  ibi  namque  scriptum  est:  multum  enim 
ualere  tibi  soli  superat,  semper,  et  uirtuti  brachii  tui 
quis  contra  stabit?  quoniam  tamquam  momentum 
staterae  sic  ante  te  est  orbis  terrarum,  et  tamquam 

4 Ioh.  13,  34  9 Ps.  6,  8 Prou.  16,  32  11  Eccl.  28,  21 

12  Ex,  20,  17  15  Rora.  7,  7 18  cf.  Thren.  3,  30  Prou.  25,  21 

20  Rora.  12,  20  21  Ps.  119,  7 24  Sap.  11,  22;  12,  2 

gutta  roris  antelucani,  quae  descendit  in  terram;  sed 
misereris  omnium,  quoniam  omnia  potes  et  dissimulas 
peccata  hominum  propter  p aenitentiam.  diligis  enim 
omnia,  quae  sunt,  et  nihil  odisti  horum,  quae  fecisti; 
5 nec  enim  odio  habens  aliquid  constituisses,  quomodo 
ergo  posset  aliquid  permanere,  nisi  tu  uoluisses,  aut 
quod  a te  uocatum  non  esset,  conseruaretur?  parcis 
autem  omnibus,  quoniam  tua  sunt,  domine,  qui  ani- 
mas amas,  bonus  enim  spiritus  tuus  est  in  omnibus; 
10  propter  quod  eos,  qui  exerrant  partibus,  conripis  et 
de  quibus  peccant  admonens  adloqueris,  ut  relicta 
malitia  credant  in  te,  domine,  ad  hanc  benignam  patien- 
tiam dei,  qui  facit  solem  suum  oriri  super  bonos  et  malos 
et  pluit  super  iustos  et  iniustos,  nos  imitandam  Christus  hor- 
is tatur,  ut  uindicare  nostras  iniurias.  neglegamus  et  benefaciamus 
his,  qui  nos  oderunt,  ut  simus  perfecti,  sicut  pater  noster 
caelestis  perfectus  est.  ualere  autem  nobis  et  ad  remittenda 
debita  peccatorum  nostrorum,  quod  aliis  ista  ultionum  debita 
relaxamus,  et  cauendum  esse,  ne  si  hoc  non  fecerimus,  nec 
so  nobis  deprecantibus  peccati  obligatio  remittatur,  sic  in  illis 
libris  ueteribus  scriptum  est:  qui  uindicari  uult,  inueniet 
uindictam  a deo  et  peccata  illius  confirmans  confir- 
mabit. relinque  proximo  tuo  nocenti  te,  et  tunc  de- 
precauti  tibi  peccata  soluentur.  homo  homini  reseruat 
25  iram  et  a domino  quaerit  medelam  carnis?  in  homi- 
nem similem  sibi  non  habet  misericordiam  et  pro 
peccatis  suis  deprecatur  dominum?  et  ipse  dum  caro 


17  cf.  Matth.  5,  44  sqq.  21  Eccl.  28,  1 sqq. 

sit,  reseruat  iram  et  repropitiationem  petit  a dpmino? 
et  quis  exorabit  pro  peccatis  illius? 

29.  Iam  uero  de  uxore  non  dimittenda  quid  aliud  uel  quid 
oportunius  ex  illis  libris  conmemorem  quam  id,  unde  Iudaeis 
de  bac  re  interrogantibus  dominus  ipse  respondit?  cum  enim 
quaererent , utrum  liceret  quacumque  ex  causa  dimittere 
uxorem,  ait  illis  : non  legistis,  quia  qui  fecit  ab  initio 
masculum  et  feminam,  fecit  eos  et  dixit:  propter  hoc 
dimittet  homo  patrem  et  matrem  et  adhaerebit  uxori 
suae;  et  erunt  duo  in  carne  una.  itaque  iam  non  sunt 
duo,  sed  una  caro,  quod  ergo  deus  coniunxit,  homo 
non  separet,  ecce  Iudaei  ex  libris  Moysi  conuincuntur  non 
esse  uxorem  dimittendam,  qui  secundum  uoluntatem  legis 
Moysi  arbitrabantur  se  facere,  cum  dimitterent,  simul  et  illud 
hic  ipso  Christo  adtestante  cognoscimus  deum  fecisse  et  con- 
iunxisse  masculum  et  feminam : quod  Manichaei  negando 
damnantur  non  iam  Moyseos  libro,  sed  Christi  euangelio  resi- 
stentes. porro  autem,  si  quod  ipsi  opinantur  et  praedicant, 
uerum  est  diabolum  fecisse  atque  iunxisse  masculum  et  femi- 
nam, qua  calliditate  diabolica  Faustus  reprehendit  Moysen 
tamquam  coniugia  dirimentem  per  libellum  repudii  et  laudat 
Christum  tamquam  illud  eiusmodi  uin culum  confirmantem  ex 
praecepto  euangelii,  cum  utique  secundum  suam  stultam  sacri- 
legamque  sententiam  Moysen  laudare  debuerit  separantem, 
quod  fecerat  et  coniunxerat  diabolus,  et  Christum  uituperare 
diaboli  figmentum  et  ligamentum  solidantem?  iam  illud  quo- 
modo aperit  magister  bonus,  cur  ipse  Moyses,  ex  cuius  libro 

7 Matth.  19,  4 sqq. 

prolata  est  de  prima  coninnctione  masculi  et  feminae  tam 
sancta  et  nulla  separatione  uiolanda  castitas  coniugalis,  postea 
permiserit  dimittere  uxorem  ? nam  cum  illi  respondissent : 
quid  ergo  Moyses  mandauit  dari  libellum  repudii  et 
s dimittere?  ait  illis:  quoniam  Moyses  ad  duritiam  cordis 
uestri  permisit  uobis  dimittere  uxores  uestras.  hoc 
est,  quod  paulo  ante  exposuimus,  quanta  enim  duritia  erat, 
quae  nec  per  libelli  interpositionem,  ubi  dissuadendi  locus 
iustis  et  prudentibus  tribuetur,  solui  et  flecti  posset  ad  reci- 
10  piendam  uel  reuocandam  coniugii  caritatem?  ita  dominus, 
quid  lex  et  bonis  praeciperet  et  duris  permitteret,  eiusdem 
legis  testimonio  declarauit,  cum  et  non  dimittendam  uxorem 
ex  eadem  scriptura  commemorata  coniunctione  masculi  et 
feminae  monuit  diuinamque  auctoritatem  eiusdem  coniunctionis 
35  exposuit  et  dandum  libellum  repudii  propter  duritiam  uel 
domandi  uel  indomiti  cordis  ostendit. 

30.  Quapropter  cum  omnia  illa  excellentia  praecepta  domini, 
quae  ueteribus  Hebraeorum  libris  contraria  Faustus  uolebat 
ostendere,  in  eisdem  quoque  libris  inueniantur,  unde  uenit 
se  dominus  legem  non  soluere  sed  adinplere,  nisi  ut  exceptis 
promissorum  figuris,  quae  reddita  ueritate  adinpletae  atque 
sublatae  sunt,  ipsa  quoque  praecepta,  per  quae  lex  illa  sancta 
et  iusta  et  bona  est,  non  per  uetustatem  litterae  iubentis  et 
delicta  superborum  reatu  etiam  praeuaricationis  augentis,  sed 
25  per  nouitatem  spiritus  adiuuantis  et  humilium  confessionem 
salutis  gratia  liberantis  inplerentur  in  nobis?  quia  reuera, 
sicut  omnia  ista  praecepta  sublimia  nec  illis  libris  ueteribus 
desunt,  ita  illic  finis,  quo  referantur,  occultus  est,  quamuis 

4 Matth.  19,  7 sq.  28  cf.  Eom.  12,  12 

secundum  eum  uiuerent  sancti,  qui  futuram  eius  reuelationem 
uidebant  et  pro  temporum  proprietate  uel  prophetice  tegebant 
uel  prophetice  tectum  sapienter  intellegebant. 

31.  Denique  — quod  non  temere  dixerim  — nescio  utrum 
quisquam  in  illis  libris  inuenit  nomen  regni  caelorum,  quod  & 
tam  crebro  nominat  dominus,  dicitur  quidem  ibi:  diligite 
sapientiam,  ut  in  aeternum  regnetis,  et  ipsa  uita  aeterna 
si  non  illic  in  manifesto  praedicaretur,  non  diceret  dominus 
etiam  malis  Iudaeis : scrutamini  scripturas,  in  quibus 
putatis  uos  uitam  aeternam  habere;  ipsae  testimo- . 
nium  perhibent  de  me.  quo  enim  nisi  ad  hoc  pertinet, 
quod  ibi  scriptum  est:  non  moriar,  sed  uiuam  et  enar- 
rabo opera  domini  et:  inlumina  oculos  meos,  ne  um- 
quam  obdormiam  in  mortem  et:  iustorum  animae  in 
manu  dei  sunt,  et  non  tanget  illos  tormentum  et  paulo 
post:  illi  autem  sunt  in  pace;  et  si  coram  hominibus 
tormenta  passi  sunt,  spes  illorum  inmortalitate  plena 
est;  et  in  paucis  uexati  in  multis  bene  disponentur 
et  alio  loco:  iusti  autem  in  perpetuum  uiuent  et  apud 
dominum  est  merces  eorum  et  cogitatio  eorum  apud  2(> 
altissimum;  ideo  accipient  regnum  decoris  et  diadema 
speciei  de  manu  domini?  haec  et  alia  multa  siue  apertis- 
sima siue  subobscura  inueniuntur  illic  testimonia  uitae  aeternae, 
et  de  ipsa  corporum  resurrectione  non  tacuerunt  prophetae, 
unde  pharisaei  aduersum  Sadducaeos  eam  non  credentes  acer-  25 
rime  confligebant:  quod  non  solum  in  actibus  apostolorum 

6 Sap.  6,  22  9 Ioh.  5,  39  12  Ps.  117,  17  18  Ps.  12,  4 

14  Sap.  3,  1 sqq.  19  Sap.  5,  16  et  18 

canonicis,  quos  isti  non  accipiunt,  ne  de  aduentu  ueri  para- 
cleti, quem  promisit  dominus,  conuincantur,  euidenter  adparet, 
uerum  etiam  in  euangelio,  ubi  ei  proponunt  Sadducaei  quaes- 
tionem de  muliere,  quae  septem  fratribus  singulatim  nupserat, 
5 cum  in  eius  conubium  alter  alteri  morienti  succederet,  cuius- 
nam eorum  in  resurrectione  uxor  esset  futura,  proinde  testi- 
moniis uitae  aeternae  et  resurrectionis  mortuorum  abundat 
illa  scriptura;  sed  hoc  nomen,  id  est  regnum  caelorum,  de 
nullo  inde  loco  mihi  occurrit,  hoc  enim  proprie  pertinet  ad 
10  reuelationem  noui  testamenti,  quia  ea  corpora,  quae  terrena 
fuerant,  mutatione  illa,  quam  Paulus  apertius  commemorat, 
in  resurrectione  fient  spiritalia  ac  per  hoc  caelestia,  in  quibus 
possideamus  regnum  caelorum,  quod  ori  eius  etiam  nominan- 
dum seruabatur,  quem  regem  ad  regendos  et  sacerdotem  ad 
15  sanctificandos  fideles  suos  uniuersus  ille  adparatus  ueteris  in- 
strumenti in  generationibus,  factis,  dictis,  sacrificiis,  obserua- 
tionibus,  festiuitatibus  omnibusque  eloquiorum  praeconiis  et 
rebus  gestis  et  rerum  figuris  parturiebat  esse  uenturum:  qui 
plenus  gratia  et  ueritate  et  ad  praecepta  facienda  adiuuando 
20  per  gratiam  et  promissa  inplenda  curando  per  ueritatem  uenit 
legem  non  soluere  sed  adinplere. 

LIBER  UICE SIMUS. 

1.  FAUSTUS  dixit:  Cur  solem  colitis,  nisi  quia  estis  pagani 
et  gentium  schisma,  non  secta?  igitur  non  ab  re  fuerit  et 

2 cf.  Act.  23,  6 sqq.  6 cf.  Matth.  22,  23  sqq.  12  cf.  I Cor. 
15,  42  sqq,  19  cf.  Ioh.  1,  1 sqq. 

hoc  ipsum  quaerere,  quo  manifestius  uidere  possimus,  utrum 
nostrum  hoc  nomine  debeat  appellari,  et  quidem  si  tibi  fidem 
meam  nunc  simpliciter,  ut  in  amicis,  referam,  uidear  fortasse 
excusationis  causa  id  fingere  aut  diuinorum.  quod  absit,  lumi- 
num erubescere  culturam,  sed  tu  quidem,  utcumque  uolueris,  f> 
accipe:  me  tamen  dixisse  non  paenitebit  uel  propter  aliquos, 
qui  hactenus  scire  habebunt  religionem  nostram  nihil  cum 
gentibus  habere  commune. 

2.  Igitur  nos  patris  quidem  dei  omnipotentis  et  Christi 
filii  eius  et  spiritus  sancti  unum  idemque  sub  triplici  appel-  10 
latione  colimus  numen;  sed  patrem  quidem  ipsum  lucem  in- 
colere credimus  summam  ac  principalem,  quam  Paulus  alias 
inaccessibilem  uocat,  filium  uero  in  hac  secunda  ac  uisibili 
luce  consistere,  qui  quoniam  sit  et  ipse  geminus,  ut  eum 
apostolus  nouit  Christum  dicens  esse  dei  uirtutem  et  dei  15 
sapientiam,  uirtutem  quidem  eius  in  sole  habitare  credimus, 
sapientiam  uero  in  luna,  necnon  et  spiritus  sancti,  qui  est 
maiestas  tertia,  aeris  hunc  omnem  ambitum  sedem  fatemur 
ac  diuersorium ; cuius  ex  uiribus  ac  spiritali  profusione  terram 
quoque  concipientem  gignere  patibilem  Iesum,  qui  est  uita 
ac  salus  hominum,  omni  suspensus  ex  ligno,  quapropter  et 
nobis  circa  uniuersa  et  uobis  similiter  erga  panem  et  calicem 
par  religio  est,  quamuis  eorum  acerrime  oderitis  auctores, 
haec  nostra  fides  est:  de  qua  si  quaerendum  alias  putaueris, 
audies  quamuis  nec  illud  ad  praesens  minus  firmum  sit  argu-  25 
mentum,  quod  uel  tu  uel  quilibet  alius  rogatus,  ubinam  deum 

13  cf.  Tim.  6,  16  15  cf.  I Cor.  1,  24 

suum  credat  habitare,  respondere  non  dubitabit : in  lumine, 
ex  quo  cultus  hic  meus  omnium  paene  testimonio  confirmatur. 

3.  Sed  nunc  ad  illud,  quia  nos  non  sectam,  sed  schisma 
gentium  nuncupasti,  schisma,  nisi  fallor,  est  eadem  opinantem 

5 atque  eodem  ritu  colentem  quo  ceteri  solo  congregationis 
delectari  discidio ; secta  uero  est  longe  alia  opinantem  quam 
ceteri,  alio  etiam  sibi  ac  longe  dissimili  ritu  diuinitatis  insti- 
tuisse culturam,  quae  si  ita  sunt,  mea  interim  et  opinio  et 
cultus  longe  alia  sunt  quam  paganorum ; de  tuis  postea  uide- 
io  bimus,  pagani  bona  et  mala,  taetra  et  splendida,  perpetua  et 
caduca,  mutabilia  et  certa,  corporalia  et  diuina  unum  habere 
principium  dogmatizant,  his  ego  ualde  contraria  sentio,  qui 
bonis  omnibus  principium  fateor  deum,  contrariis  uero  hylen ; 
sic  enim  mali  principium  ac  naturam  theologus  noster  appellat. 
15  item  pagani  aris,  delubris,  simulacris,  uictimis  atque  incenso 
deum  colendum  putant,  ego  ab  bis  in  hoc  quoque  multum 
diuersus  incedo,  qui  ipsum  me,  si  modo  sim  dignus,  rationa- 
bile dei  templum  puto,  uiuum  uiuae  maiestatis  simulacrum 
Christum  filium  eius  accipio,  aram  mentem  bonis  artibus  et 
20  disciplinis  inbutam.  honores  quoque  diuinos  ac  sacrificia  in 
solis  orationibus  et  ipsis  puris  ac  simplicibus  pono,  quomodo 
ergo  schisma  sum  paganorum? 

4.  Hactenus  enim  et  Iudaeorum  me  poteras  dicere  schisma, 
quia  et  omnipotentem  deum  colam,  quod  sibi  et  Iudaeus  omnis 

25  audaciter  adsumit,  cum  non  considerares  rituum  diuersitatem, 
qua  a me  coleretur  omnipotens  et  a Iudaeis,  si  tamen  omni- 
potentem Iudaei  colunt,  sed  interim  de  opinione  tractamus, 
quae  sic  et  paganos  de  solis  cultura  fefellit  ut  de  omnipotentis 
Iudaeos.  sed  nec  uestrum  quidem  schisma  si  me  dixeris, 

uerum  est,  quamuis  Christum  uenerer  et  colam,  quia  alio 
eum  ritu  colo  et  alia  fide  quam  uos.  schisma  uero  aut  nihil 
inmutare  debet  ab  eo,  unde  factum  est,  aut  non  multum,  ut 
puta  uos,  qui  desciscentes  a gentibus  monarchiae  opinionem 
primo  uobiscum  diuulsistis,  id  est,  ut  omnia  credatis  ex  deo ; 
sacrificia  uero  eorum  uertistis  in  agapes,  idola  in  martyres, 
quos  uotis  similibus  colitis ; defunctorum  umbras  uino  pla- 
catis et  dapibus,  sollemnes  gentium  dies  cum  ipsis  celebratis, 
ut  Kalendas  et  solstitia  . de  uita  certe  mutastis  nihil : estis 
sane  schisma  a matrice  sua  diuersum  nihil  habens  nisi  con- 
uentum.  necnon  et  priores  uestri  Iudaei  segregati  etiam  ipsi 
a gentibus  sculpturas  solum  dimiserunt ; templa  uero  et  in- 
molationes  et  aras  et  sacerdotia  atque  omne  sacrorum  mini- 
sterium eodem  ritu  exercuerunt  ac  multo  superstitiosius  quam 
gentes,  de  opinione  uero  monarchiae  in  nullo  etiam  ipsi  dis- 
sentiunt a paganis  . quare  constat  uos  atque  Iudaeos  schis- 
mata esse  gentilitatis,  cuius  fidem  tenentes  et  ritus  modice 
quamuis  inmutatos  de  sola  conuentuum  diuisione  putatis  uos 
esse  sectas,  porro  autem  sectas  si  quaeras,  non  plus  erunt 
quam  duae,  id  est  gentium  et  nostra,  qui  eis  longe  diuersa 
sentimus,  ita  quidem  obpositi  inuicem  nobis,  ut  est  ueritas 
et  mendacium,  ut  dies  et  nox,  ut  egestas  et  copia,  ut  morbus 
et  sanitas,  uos  uero  nec  erroris  secta  estis  nec  ueritatis.  sed 
schisma  tantum ; nec  ipsum  ueritatis  saltem,  sed  erroris. 

5.  AUGUSTINUS  respondit : 0 inperita  pestis  et  uanitas 
uersipellis!  utquid  tibi  obicis,  quod  si  quis  tibi  obicit,  nescit 

cum  quo  agat?  neque  enim  uos  paganos  dicimus  aut  schisma 
paganorum,  sed  habere  cum  eis  quandam  similitudinem,  eo 
quod  multos  colatis  deos ; uerum  uos  eis  esse  longe  dete- 
riores, quod  illi  ea  colunt,  quae  sunt,  sed  pro  diis  colenda 
5 non  sunt;  sunt  enim  et  idola,  sed  ad  salutem  nihil  sunt,  et 
qui  colit  arborem,  non  quidem  arando,,  sed  adorando,  non  id 
colit,  quod  nusquam  est,  sed  quod  ita  colendum  non  est. 
ipsa  etiam  daemonia,  unde  dicit  apostolus:  quae  inmolant 
gentes,  daemoniis  inmolant  et  non  deo,  utique  sunt, 
10  quibus  illos  inmolare  dicit  et  quorum  nos  socios  esse  non 
uult.  iam  uero  caelum  et  terra,  mare  et  aer,  sol  et  luna  et 
cetera  sidera,  omnia  haec  manifesta  oculis  adparent  atque 
ipsis  sensibus  praesto  sunt,  quae  cum  pagani  tamquam  deos 
colunt  uel  tamquam  partes  unius  magni  dei  — nam  uniuer- 
15  sum  mundum  quidam  eorum  putant  maximum  deum  — ea 
colunt,  quae  sunt,  cum  quibus  quando  agimus,  ut  ea  non 
colant,  non  eis  dicimus,  quod  nulla  sint,  sed  quod  colenda 
non  sint,  eisque  colendum  horum  omnium  conditorem  deum 
inuisibilem  suademus,  cuius  solius  participatione  beatus  homo 
20  heri  potest : quod  omnes  uelle  nemo  ambigit.  • sed  quia  non- 
nulli eorum  inuisibilem  et  incorpoream  creaturam  colunt  — 
quod  est  et  anima  mensque  humana  — tamen,  quia  nec  eius- 
modi  creaturae  participatione  ht  homo  beatus,  ille  non  solum 
inuisibilis  uerum  etiam  incommutabilis  deus , id  est  deus 
25  uerus  colendus  est,  quia  solus  ille  colendus  est,  quo 
solo  fruens  beatus  ht  cultor  eius,  et  quo  solo  non  fruens 
omnis  mens  misera  est,  qualibet  re  alia  perfruatur.  uos  autem 
cum  ea  colatis,  quae  omnino  non  sunt,  sed  uestrarum  falla- 
cium  fabularum  uanitate  finguntur,  propinquiores  essetis  uerae 

8 I Cor.  10,  20 

pietati  ac  religioni,  si  saltem  pagani  essetis  uel  in  eorum 
genere,  qui  corpora  colunt,  etsi  non  colenda,  sed  tamen  uera. 
unde  uos  uerius  dixerim  nec  solem  istum  colere,  ad  cuius 
gyrum  uestra  oratio  circumuoluitur. 

6.  Nam  et  de  ipso  tanta  falsa  et  tam  detestanda  iactatis, 
ut  si  suas  uindicaret  iniurias,  iam  flammis  eius  uiui  arderetis. 
nam  primo  eum  nauem  quandam  esse  dicitis ; ita  non  tantum, 
ut  dicitur,  toto  caelo  erratis,  sed  et  natatis,  deinde  cum 
omnium  oculis  rotundus  effulgeat  eaque  illi  figura  pro  sui 
ordinis  positione  perfecta  sit,  uos  eum  triangulum  perhibetis, 
id  est  per  quandam  triangulam  caeli  fenestram  lucem  istam 
mundo  terrisque  radiare,  ita  fit,  ut  ad  istum  quidem  solem 
dorsum  ceruicemque  curuetis,  non  autem  ipsum  tam  clara 
rotunditate  conspicuum,  sed  nescio  quam  nauem  per  foramen 
triangulum  micantem  atque  lucentem,  quam  confictam  cogi- 
tatis, adoretis,  quam  profecto  faber  ille  non  faceret,  si,  quem- 
admodum emuntur  ligna,  quibus  nauigiorum  tabulae  con- 
pinguntur,  sic  emerentur  et  uerba,  quibus  haereticorum  fabulae 
confinguntur,  uerum  haec  tolerabilius  uel  ridentur  uel  flentur 
in  uobis ; illud  est  intolerabiliter  sceleratum,  quod  de  ipsa 
naui  puellas  pulchras  et  pueros  proponi  dicitis,  quorum  for- 
mosissimis corporibus  inardescant  principes  tenebrarum,  ad 
feminas  masculi  et  ad  masculos  feminae,  ut  in  ipsa  flagranti 
libidine  et  inhianti  concupiscentia  de  membris  eorum  tamquam 
de  taetris  sordidisque  conpedibus  dei  uestri  membra  soluantur. 
et  his  obscaenissimis  pannis  uestris  conamini  adsuere  ineffabilem 

trinitatem  dicentes  patrem  in  secreto  quodam  lumine  habitare, 
lilii  autem  in  sole  uirtutem,  in  luna  sapientiam,  spiritum  uero 
sanctum  in  aere ! 

7.  In  qua  tripertita  uestra  uel  potius  iam  quadripertita 
5 fabula  de  patris  quidem  secreto  lumine  quid  uobis  dicam, 
nisi  quia  lumen  cogitare  non  potestis,  nisi  quale  uidere  con- 
suestis ? hoc  enim  conspicuum  et  omni  carni  non  tantum 
hominum,  uerum  etiam  bestiarum  et  uermiculorum  notissimum 
lumen  in  tuentes  ex  illo  conceptam  corde  phantasiam  in  in- 
io mensum  soletis  augere  et  eam  lucem  dicere,  ubi  deus  pater 
habitat  cum  regnicolis  suis,  quando  enim  discreuistis  lucem, 
qua  cernimus,  ab  ea  luce,  qua  intellegimus,  cum  aliud  nihil 
umquam  putaueritis  esse  intellegere  ueritatem  nisi  formas 
corporeas  cogitare,  siue  finitas  siue  ex  aliquibus  partibus  in- 
is finitas,  quae  inania  phantasmata  esse  nescitis  ? proinde  cum 
tantum  intersit  inter  cogitationem,  qua  cogito  terram  luminis 
uestram,  quae  omnino  nusquam  est,  et  cogitationem,  qua 
cogito  Alexandriam,  quam  numquam  uidi,  sed  tamen  est; 
rursusque  tantum  intersit  inter  istam,  qua  cogito  Alexandriam 
20  incognitam,  et  eam,  qua  cogito  Karthaginem  cognitam : ab 
hac  quoque  cogitatione,  qua  certa  et  nota  corpora  cogito, 
longo  incomparabiliter  distat  cogitatio,  qua  intellego  iustitiam, 
castitatem,  fidem,  ueritatem,  caritatem,  comitatem  et  quicquid 
eiusmodi  est,  quae  cogitatio,  dicite,  si  potestis,  quale  lumen 
25  sit,  quo  illa  omnia,  quae  hoc  non  sunt  et  inter  se  discer- 
nuntur, et  quantum  ab  hoc  distent,  fida  manifestatione  cogno- 
scitur . et  tamen  etiam  hoc  lumen  non  est  lumen  illud, 
quod  deus  est ; hoc  enim  creatura  est,  creator  est  ille ; hoc 
factum,  ille  qui  fecit ; hoc  denique  mutabile,  dum  uult,  quod 

nolebat,  et  scit,  quod  nesciebat,  et  reminiscitur,  quod  oblitum 
erat,  illud  autem  incommutabili  uoluntate,  ueritate,  aeterni- 
tate persistit,  et  inde  nobis  est  initium  existendi,  ratio  cogno- 
scendi, lex  amandi:  inde  omnibus  et  inrationalibus  animan- 
tibus natura,  qua  uiuunt,  uigor,  quo  sentiunt,  motus,  quo  s 
adpetunt;  inde  etiam  omnibus  corporibus  mensura,  ut  sub- 
sistant, numerus,  ut  ornentur,  pondus,  ut  ordinentur,  itaque 
lumen  illud  trinitas  inseparabilis,  unus  deus  est,  cuius  uos 
nullo  corpore  adiuncto  per  se  ipsam  incorpoream  spiritalem 
incommutabilemque  substantiam  etiam  locis  diuiditis.  nec  saltem  ™ 
trinitati  loca  tria  datis,  sed  quattuor:  patri  unum,  id  est 
lumen  inaccessibile,  quod  prorsus  non  intellegitis;  filio  duo. 
solem  scilicet  atque  lunam ; spiritui  sancto  rursus  unum,  id 
est  aeris  hunc  omnem  ambitum,  de  patris  ergo  inaccessibili 
lumine,  quia  ueram  fidem  tenentibus  non  inde  separatur  filius  15 
et  spiritus  sanctus,  hactenus  in  praesentia  dixerim. 

8.  Uestrae  autem  uanitati  quid  placuit  in  sole  ponere  uir- 
tutem  filii  et  in  luna  sapientiam?  cum  enim  in  ipso  patre 
filius  inseparabilis  maneat,  quomodo  potest  sapientia  eius  ab 
eius  uirtute  separari,  ut  illa  sit  in  sole,  haec  in  luna,  cum  20 
per  huiusmodi  locos  nisi  corpora  diuidi  separarique  non  pos- 
sint? quod  si  sciretis,  numquam  stulto  insanoque  phantasmate 
tantas  fabulas  texeretis,  at  in  ea  ipsa  falsitate  atque  fallacia 
quam  incongrue,  quam  peruerse  sedem  sapientiae  minus  lucere 
dicitis  quam  sedem  uirtutis,  cum  ad  uirtutem  pertinere  uide-  25 
atur  operari  et  efficere,  ad  sapientiam  uero  docere  et  osten- 
dere . ac  per  hoc,  si  calor  in  sole,  lux  autem  praepolleret  in 
luna,  utcumque  inuenissent  ista  figmenta  uerisimilitudinis 
nebulam  hominibus  carnalibus  et  animalibus  decipiendis,  qui 

nihil  putant  esse,  nisi  quod  corporale  cogitauerint ; caloris 
enim  uiolentia  operatio  est  ad  mouendum,  unde  uirtuti  tri- 
bueretur; lucis  autem  clarus  fulgor  ad  demonstrandum,  unde 
hanc  sapientiae  darent,  cum  uero  lux  longe  in  sole  praecellat. 
5 quomodo  ibi  uirtus , hic  autem  quod  tanto  minus  lucet, 
sapientia  est?  o sacrilega  ineptia!  et  cum  sit  unus  Christus 
dei  uirtus  et  dei  sapientia,  spiritus  autem  sanctus  non  ipse 
sit  Christus,  quomodo  separatur  a se  ipse  Christus,  cum  ab 
eo  non  separetur  spiritus  sanctus  ? aerem  quippe,  quam  sedem 
10  spiritui  sancto  uestra  fabula  tribuit,  totam  mundi  fabricam 
inplere  perhibetis,  unde  sol  et  luna  circuitus  suos  peragentes 
semper  cum  illo  sunt;  a sole  autem  luna  discedit  et  ad  solem 
rursus  accedit  . ita  uobis  auctoribus  uel  potius  deceptoribus 
per  dimidiam  partem  circuli  recedit  a uirtute  sapientia  et  ad 
i5  eam  per  aliam  dimidiam  rursus  accedit;  et  cum  plena  est, 
tum  longe  est  a uirtute  sapientia ; tunc  enim  tam  longo 
interuallo  a se  disiuncta  sunt  haec  duo  lumina,  ut  cum  sol 
uergit  ad  occidentem,  tunc  luna  surgat  ab  oriente  . ex  quo 
lit,  ut,  quoniam  infirmantur  omnia,  quae  uirtute  deseruntur, 
20  eo  sapientia  sit  infirmior,  quo  est  luna  plenior,  si  autem, 
quod  ueritas  habet,  et  sapientia  dei  semper  tantundem  ualet, 
et  uirtus  dei  semper  tantundem  sapit,  cur  haec  sic  duo  di- 
citis, ut  ea  locorum  sedibus  interuallisque  separetis,  cum 
ipsa  sedes  eiusdem  substantiae  dicatis,  homines  caeca  et  in- 
25  sana  mente  non  recedentes  a phantasmate  corporum  et  uirtute 
ac  sapienta  ita  carentes,  ut  nec  sapere  possitis  aliquid  fortiter 
nec  ualere  sapienter?  itane  uero,  detestanda  et  anathemanda 

7 I Cor.  1,  24 

stultitia,  Christus  per  solem  lu namque  distentus  hic  uirtute 
habitans,  hic  sapientia  nec  hic  perfectus  et  plenus  nec  in 
sole  sapiens  nec  in  luna  praepotens,  utrobique  pulchros  pueros 
subornat  concupiscendos  feminis  principibus  tenebrarum  et 
masculis  puellas  ? haec  legitis,  haec  creditis,  haec  docetis,  ex  5 
hac  fide  doctrinaque  uiuitis,  et  miramini,  quia  sic  abominamini ! 

9.  Uerum  si  in  istis  tam  eminentibus  notissimisque  lumini- 
bus sic  erratis,  ut  in  eis  non  quod  sunt,  sed  quod  uobis  de- 
mentissime fingitis  adoretis,  quid  de  ceteris  uestris  fabulis 
dicam  ? quis  enim  splenditenens  suspendit  mundum  et  quis  io 
Atlas  cum  illo  subportat?  haec  et  innumerabilia,  quae  similiter 
deliratis,  omnino  non  sunt  et  colitis  ea.  hinc  uos  paganis 
dicimus  deteriores , eo  tantum  similes , quod  multos  deos 
colitis;  eo  uero  in  peiorem  partem  dissimiles,  quod  illi  pro 
diis  ea  colunt,  quae  sunt,  sed  dii  non  sunt;  uos  autem  colitis  is 
ea,  quae  nec  dii  nec  aliquid  sunt,  quoniam  prorsus  nulla 
sunt,  habent  quidem  et  illi  quaedam  fabulosa  figmenta,  sed 
esse  illas  fabulas  norunt  et  uel  a poetis  delectandi  causa 
fictas  esse  adserunt  uel  eas  ad  naturam  rerum  uel  mores 
hominum  interpretari  conantur,  sicut  Uulcanum  claudum,  20 
quia  ignis  terreni  motus  eiusmodi  est,  et  Fortunam  caecam, 
quod  ex  incerto  accidant,  quae  fortuita  dicuntur,  et  tria.  Fata 
in  colo  et  fuso  digitisque  filum  ex  lana  torquentibus  propter 
tria  tempora,  praeteritum,  quod  in  fuso  iam  netum  atque  in- 
uolutum  est,  praesens,  quod  inter  digitos  nentis  traicitur,  25 
futurum  in  lana,  quae  colo  inplicata  est,  quod  adhuc  per 
digitos  nentis  ad  fusum  tamquam  per  praesens  ad  praeteritum 

traiciendum  est;  et  Uenerem  Uulcani  uxorem,  quia  ex  calore 
uoluptas  naturaliter  asciscitur , et  Martis  adulteram , quia 
belligerantibus  incongrua  est;  et  Cupidinem  puerum  uolitan- 
tem  ac  sagittantem,  quod  inrationabilis  et  instabilis  amor 
5 corda  uulneret  miserorum,  et  alia  permulta  in  hunc  modum, 
quocirca  hoc  in  eis  inridemus,  quod  interpretata  sic  adorant, 
quae  non  intellecta  quamuis  damnabiliter,  tamen  excusabilius 
adorarent,  ipsis  quippe  interpretationibus  conuincuntur  non  se 
illum  deum  colere,  cuius  solius  participatione  mens  beata  fit, 
io  sed  ab  illo  conditam  creaturam ; nec  solas  uirtutes  ipsius 
creaturae,  sicut  Mineruam,  cuius  fabulam,  quod  de  Iouis 
capite  nata  sit,  ad  prudentiam  consiliorum  interpretantur,  quae 
rationis  est  propria,  cui  sedem  capitis  etiam  Plato  dedit,  sed 
etiam  uitia,  sicut  de  Cupidine  diximus,  unde  quidam  eorum 
is  tragicus  ait: 

deum  esse  amorem  turpis  et  uitio  fauens 

finxit  libido. 

Nam  et  corporalium  uitiorum  simulacra  Romani  consecra- 
uerunt,  sicut  Palloris  et  Febris,  ut  ergo  omittam,  quod  simu- 
20  lacrorum  adoratores  circa  ipsas  corporum  figuras  habent  ad- 
fectum,  ut  eas  ipsas  formas  in  locis  honorabilibus  sublimatas, 
quibus  tantum  obsequium  exhiberi  uident , tamquam  deos 
timeant,  illae  ipsae  interpretationes,  quibus  haec  muta  et 
.surda  et  caeca  et  exanima  defenduntur,  dignius  accusantur; 
25  uerumtamen  et  ista,  quoquo  modo  sunt,  quamuis,  ut  iam 
dixi,  ad  salutem  uel  aliquam  utilitatem  nihil  sint,  et,  quae 
ex  his  interpretantur,  in  rebus  inueniuntur.  uos  autem  primum 
hominem  cum  quinque  elementis  belligerantem ; et  spiritum 
potentem  de  captiuis  corporibus  gentis  tenebrarum  an  potius 

17  Sen.  Hippol.  194  sq. 

de  membris  dei  uestri  uictis  atque  subiectis  mundum  fabri- 
cantem ; et  splenditenentem  reliquias  eorundem  membrorum 
dei  uestri  habentem  in  manu  et  cetera  omnia  capta,  obpressa, 
inquinata  plangentem;  et  Atlantem  maximum  subter  humeris 
suis  cum  eo  ferentem,  ne  totum  ille  fatigatus  abiciat,  atque 
ita  fabula  uestra  uelut  in  tapete  theatrico  ad  illius  ultimi 
globi  catastolium  peruenire  non  possit,  et  alia  innumerabilia 
pariter  inepta  et  insana  nec  pingendo  aut  sculpendo  nec  inter- 
pretando demonstratis  et  ea,  cum  omnino  nulla  sint,  creditis 
et  colitis  et  insuper  Christianis  fide  non  ficta  pias  mentes 
mundantibus  tamquam  temere  credulis  insultatis,  ut  enim 
multa  non  quaeram,  quibus  haec  ostendantur  omnino  non 
esse,  quia  subtilius  sublimiusque  tractare  de  mundi  fabrica, 
etsi  mihi  difficile  non  esset,  certe  nimis  longum  est,  hoc 
dico : si  ista  uera  sunt,  dei  substantia  commutabilis  est,  cor- 
ruptibilis, coinquinabilis.  hoc  autem  credere  plenum  est  sacri- 
legae insaniae,  illa  igitur  omnia  uana  sunt,  falsa  sunt,  nulla 
sunt,  proinde  uos  paganis  istis,  qui  uulgo  noti  sunt  et  anti- 
quitus fuerunt  et  in  reliquiis  suis  iam  nunc  erubescunt, 
prorsus  deteriores  estis,  quod  illi  colunt  ea,  quae  dii  non 
sunt,  uos  autem,  omnino  quae  non  sunt. 

10.  Itaque  si  propterea  uos  putatis  tenere  ueritatem,  quia 
et  errori  paganorum  longe  dissimiles  estis,  nos  autem  propterea 
esse  in  errore,  quia  longius  a uobis  quam  a paganis  forte 
distamus,  dicatur  et  mortuus  ideo  sanus,  quia  iam  nec  aegrotus 
est,  et  ideo  reprehendatur,  qui  sanus  est,  quia  uicinior  est 
aegroto  quam  mortuo,  aut  si  plerique  pagani  non  uelut  aegri, 
sed  uelut  mortui  deputandi  sunt,  laudetur  in  sepulcro  cinis 

informis,  quia  iam  nec  formam  cadaueris  tenet,  et  membra 
uiua  culpentur,  quia  cadaueri  sunt  similiora  quam  cineri, 
sicut  nos  ideo  isti  culpandos  putant,  quia  nos  similiores  esse 
dicunt  funeri  paganorum  quam  fauillae  Manichaeorum,  quam- 
5 quam  per  multas  differentias  aliter  atque  aliter  quaeque  res 
ad  discernendum  diuidi  soleant,  ut.  quod  in  hac  erat  parte, 
per  alias  differentias  in  alia  parte  inueniatur,  ubi  ante  non 
erat,  uelut  uerbi  gratia,  si  quis  omnem  carnem  diuidat  in 
uolatilia,  et  ea,  quae  uolare  non  possunt,  per  hanc  differentiam 
io  quadrupedia  hominibus  sunt  similiora  quam  auibus ; pariter 
enim  uolare  non  possunt,  rursus  si  quis  per  aliam  differentiam 
diuidat,  ut  dicat  alia  esse  rationalia,  alia  inrationalia,  iam 
quadrupedes  auibus  sunt  similiores  quam  hominibus ; pariter 
enim  sunt  rationis  expertes,  hoc  Faustus  non  cogitans  ait: 
15  porro  autem  sectas  si  quaeras,  non  plus  erunt  quam 
duae,  id  est  gentium  et  nostra,  qui  eis  longe  diuersa 
sentimus,  uidelicet  quoniam  dixerat  eo  maxime  distare  gentes 
a Manichaeis,  quod  ab  uno  principio  dicunt  esse  omnia,  quod 
Manichaei  negant  addentes  principium  gentis  tenebrarum,  in 
20  hac  differentia  — quod  fatendum  est  — pleri  que  pagani 
nobiscum  sentiunt;  sed  non  uidit,  quia  item,  si  quis  ita  di- 
uidat, ut  dicat  eorum,  qui  aliqua  religione  detinentur,  aliis 
placere  unum  deum  colendum,  aliis  multos,  per  hanc  differen- 
tiam et  pagani  a nobis  remoti  sunt,  et  isti  cum  paganis  de- 
25  putantur,  nos  autem  cum  Iudaeis.  potest  ergo  aliquis  secundum 
hanc  differentiam  hoc  etiam  modo  duas  solas  sectas  putaret 
hic  forte  dicatis,  quod  uos  multos  deos  uestros  ex  una  sub- 
stantia perhibetis,  quasi  pagani  multos  suos  non  ex  una  ad- 

serant,  quamuis  diuersa  illis  officia  et  opera  et  potestates 
adtribuant.  sicut  etiam  apud  uos  alius  expugnat  gentem  tene- 
brarum, alius  ex  ea  capta  fabricat  mundum,  alius  desuper 
suspendit,  alius  subter  portat,  alius  rotas  ignium,  uentorum 
et  aquarum  in  imo  uersat,  alius  in  caelo  circuiens  radiis 
suis  etiam  de  cluacis  membra  dei  uestri  conligit.  et  quis 
numerat  omnia  omnium  deorum  uestrorum  officia  fabulosa 
nulla  ueritate  manifesta,  nullis  aenigmatis  figurata?  porro  si 
alius  ita  diuidat  omnes  homines,  ut  alios  esse  dicat,  qui  cre- 
dunt deum  humana  curare,  alios,  qui  id  omnino  non  credunt, 
in  hac  parte  et  pagani  nobiscum  sentiunt  et  Iudaei  et  uos  et 
omnes  haeretici,  qui  quoquo  modo  Christiani  appellantur;  in 
illa  uero  Epicurei  reperiuntur  et  si  qui  alii  sunt,  qui  ita 
senserunt,  paruane  ista  differentia  est?  cur  ergo  non  et  secun- 
dum istam  duae  solae  sectae  esse  dicantur,  ut  in  una  earum 
nobiscum  sitis  ? an  audebitis  in  hac  differentia  discedere  a 
nobis,  qui  deum  praedicamus  humana  curare,  et  esse  cum 
Epicureis,  qui  hoc  negant?  hic  profecto  illos  repudiantes  ad 
nos  curritis,  sic  per  alias  et  alias  differentias  nunc  hic,  nunc 
illic  reperiuntur,  aliunde  iuncti,  aliunde  disiuncti,  uicissim 
omnes  nobiscum  et  nos  cum  omnibus,  et  rursus  nulli  eorum 
nobiscum  nec  nos  cum  aliquibus  eorum,  quod  si  Faustus 
cogitaret,  non  tam  diserte  deliraret. 

11.  Quid  autem  hinc  dicam,  quod  ait:  ex  uiribus  sancti 
spiritus  ac  spiritali  profusione  terram  quoque  conci- 
pientem gignere  patibilem  Iesum,  qui  est  uita  ac 
salus  hominum,  omni  suspensus  ex  ligno?  o demens, 
ut  interim  non  discutiam  de  hac  re  uestra  uaniloquia,  potest- 

ne  terra  de  spiritu  sancto  concipere  patibilem  Iesum  et  Maria 
uirgo  non  potuit?  conpara,  si  audes,  uirginalia  uiscera  tanta 
castitate  sanctificata  cum  omnibus  terrae  locis,  ubi  arbores 
herbaeque  gignuntur,  itane  in  illa  femina  exhorrescis  aut  hor- 
5 rescere  te  fingis  uterum  pudicitiae  dedicatum  et  in  hortis 
omnibus  circum  quasque  urbes  ex  cluacinis  aquis  Iesum  gigni 
non  exhorrescis?  quis  enim  quamlibet  caenulentus  humor  non 
innumerabilia  germina  edit  et  nutrit?  sic  praedicatis  nasci 
patibilem  Iesum,  quem  credere  natum  esse  de  uirgine  clamatis 
io  indignum,  si  carnem  putatis  inmundam,  cur  uobis  non  uidetur 
inmundius,  quod  a suae  salutis  temperamento  ipsa  natura 
carnis  expurgat?  an  caro  inmunda  est  et  fimus,  qui  carne 
egeritur,  mundus  est?  non  ergo  adtenditis,  non  uidetis  sterco- 
ribus laetari  agros,  quo  fertilius  fecundentur?  nempe  ad  id 
15  redit  uestra  dementia,  ut  de  spiritu  sancto,  quem  carnem 
Mariae  dicitis  dedignatum,  tanto  uberius  et  laetius  terra  con- 
cipiat, quanto  studiosius  fuerit  carnis  sordibus  et  squaloribus 
pinguefacta,  an  ut  hoc  defendatis,  dicetis  spiritum  sanctum 
incontaminabili  ubique  pollere  praesentia  ? respondetur  uobis : 
20  cur  non  ergo  et  in  utero  uirginali?  sed  ut  de  conceptu  iam 
taceam,  partum  ipsum  deinde  respicite,  concipientem  de  spi- 
ritu sancto  dicitis  terram  gignere  patibilem  Iesum , quem 
tamen  ita  contaminatum  omni  ex  ligno  pendere  perhibetis  in 
frugibus  et  pomis,  ut  innumerabilibus  animalibus  animalium 
25  uescentium  carnibus  amplius  contaminetur,  ex  ea  sola  parte 
purgandus,  cui  fames  uestra  subuenerit.  itaque  nos  Christum 
filium  dei,  uerbum  dei,  incontaminabiliter  carne  indutum  corde 
credimus,  ore  confitemur,  quia  illa  substantia  contaminari  nec 
carne  potest,  quae  nulla  re  potest;  uos  autem  secundum 

uestram  fabulam  adhuc  in  arbore  pendentem  Tesum  iam  con- 
taminatum dicitis , antequam  carnem  ingrediatur  cuiusque 
uescentis.  aut  si  non  est  contaminatus,  quomodo  uos  eum 
manducando  purgatis  ? deinde  cum  omnes  arbores  crucem 
ipsius  esse  dicatis,  unde  a Fausto  praedicatur  omni  suspen- 
sus ex  ligno?  cur  non  sicut  illum  uerum  Iesum  bonum 
opus  faciens  Ioseph  ille  ab  Arimathia  de  cruce  deposuit,  ut 
sepeliret , ita  et  uos  poma  decerpitis , ut  Iesum  de  ligni 
suspensione  depositum  uestro  uentre  sepeliatis  ? aut  unde 
pium  est  Christum  sepulcro  condere,  inpium  autem  de  ligno 
deponere?  an  ut  de  uobis  etiam  concinat,  quod  de  propheta 
ponit  apostolus:  sepulcrum  patens  est  guttur  eorum, 
ore  aperto  expectatis,  quis  inferat  Christum  tamquam  optimae 
sepulturae  faucibus  uestris  ? postremo  dicite  nobis,  quot  chri- 
stos  esse  dicatis,  aliusne  est,  quem  de  spiritu  sancto  concipiens 
terra  patibilem  gignit,  omni  non  solum  suspensus  ex  ligno, 
sed  etiam  iacens  in  herba,  et  alius  ille,  quem  Iudaei  cruci- 
fixerunt sub  Pontio  Pilato,  et  tertius  ille  per  solem  lunamque 
distentus  ? an  unus  atque  idem  ex  quadam  sui  parte  ligatus 
in  arboribus,  ex  quadam  uero  parte  liber  eidem  ligatae  captae- 
que  subueniens  ? quod  si  ita  est,  ille,  quem  sub  Pontio  Pilato 
passum  esse  conceditis,  cum  eum  sine  carne  fuisse  narretis 
— nondum  dico,  quemadmodum  talem  mortem  sine  carne 
perpeti  potuerit  — sed  quaero,  cui  naues  illas  reliquerit,  ut 
inde  descendens  talia  pateretur,  qualia  sine  quocumque  cor- 
pore fieri  non  possent,  secundum  praesentiam  quippe  spiritalem 
nullo  modo  illa  pati  posset;  secundum  praesentiam  uero  cor- 

7 cf.  Ioh.  19,  38  12  Ps.  5,  11 ; Rom.  3,  13 

poralem  simul  et  in  sole  et  in  luna  et  in  cruce  esse  non 
posset,  proinde  si  corpus  non  habuit,  non  est  crucifixus ; si 
autem  habuit,  quaero,  unde  habuerit,  cum  omnia  corpora  ex 
tenebrarum  gente  esse  dicatis,  quamuis  substantiam  diuinam 
5 cogitare  nisi  corpoream  numquam  ualueritis.  unde  cogimini 
aut  sine  corpore  dicere  crucifixum  — quo  absurdius  et  de- 
mentius dici  nihil  potest  — aut  in  phantasmate  potius  quam 
in  ueritate  uisum  fuisse  crucifigi  — qua  rursus  inpietate  quid 
peius  est?  — aut  non  omnia  corpora  de  gente  esse  tenebra- 
io  rum,  sed  esse  etiam  corpus  diuinae  substantiae,  quod  tamen 
inmortale  non  sit,  sed  possit  ligno  adfigi  et  occidi  — quod 
nihilominus  plenum  est  dementiae  — aut  ex  gente  tenebrarum 
mortale  corpus  habuisse  Christum  atque  ita  qui  eius  corporis 
matrem  Mariam  uirginem  credere  timetis,  gentem  daemonum 
io  non  timetis,  postremo,  cum  secundum  sententiam  Fausti,  quam 
quidem  ex  illa  longissima  fabula  uestra  decerptam  quanta 
potuit  breuitate  perstrinxit,  de  spiritu  sancto  terra  con- 
cipiens gignat  patibilem  Iesum,  qui  est  uita  et  salus 
hominum  omni  suspensus  ex  ligno,  cur  ille  saluator 
20  pendenti  pendendo  congruit  et  nascenti  nascendo  non  congruit? 
si  autem  propterea  Iesum  dicitis  esse  in  arboribus  et  Iesum 
crucifixum  sub  'Pontio  Pilato  et  Iesum  per  solem  lunamque 
distentum,  quia  totum  hoc  ex  una  eademque  substantia  est, 
cur  non  et  cetera  milia  numinum  uestrorum  hac  appellatione 
25  concluditis?  cur  enim  non  sit  Iesus  et  ille  splenditenens  et 
ille  Atlas  et  ille  rex  honoris  et  ille  spiritus  potens  et  ille 
primus  homo  et  quicquid  aliud  innumerabiliter  per  diuersa 
nomina  et  diuersa  officia  praedicatis  ? 

12.  Ipse  denique  spiritus  sanctus  cur  in  tertia  persona 

ponitur,  cum  sit  inter  innumerabiles?  aut  cur  non  sit  etiam 
ipse  Iesus?  et  quid  sibi  iam  uult  in  scriptis  Fausti  fallax 
textura  uerborum,  ubi  conatus  uelut  congruere  ueris  Christianis, 
a quibus  longe  nimiumque  secluditur,  ait:  igitur  nos  patris 
quidem  dei  omnipotentis  et  Christi  filii  eius  et  spi- 
ritus sancti  unum  idemque  sub  triplici  appellatione 
colimus  numen?  cur  enim  sub  triplici  ac  non  potius  sub 
multiplici  non  appellatione  tantum,  sed  etiam  re,  si  quot 
nomina,  tot  personae  sunt?  neque  enim,  sicut  in  armis  una 
res  est  sub  triplici  appellatione  ensis,  mucro,  gladius,  sicut 
unam  rem  dicitis  et  lunam  et  nauem  minorem  et  luminatorem 
nocturnum  et  si  quid  aliud  uocabuli  eidem  rei  tribuitis,  ita 
potestis  dicere  eundem  primum  hominem , quem  spiritum 
potentem  et  quem  splenditenentem  et  quem  Atlantem  maxi- 
mum, sed  alius  est  ille,  alius  atque  alius  ille  et  ille,  et  ne- 
minem istorum  Christum  dicere  soletis,  aut  quomodo  unum 
numen,  si  diuersa  opera?  aut  cur  non  totum  simul  unus 
Christus,  si  propter  unam  substantiam  et  in  arboribus  Christus 
et  in  persecutione  Iudaeorum  Christus  et  in  sole  ac  luna 
Christus  ? nempe  uias  omnes  uestra  phantasmata  perdiderunt, 
nempe  nihil  aliud  sunt  quam  uisa  furentium. 

18.  Cur  autem  arbitretur  Faustus  parem  nobis  esse  religio- 
nem circa  panem  et  calicem,  nescio,  cum  Manichaeis  uinum 
gustare  non  religio,  sed  sacrilegium  sit.  in  uua  enim  agno- 
scunt deum  suum,  in  cupa  nolunt,  quasi  aliquid  eos  calcatus 
et  inclusus  offenderit,  noster  autem  panis  et  calix,  non  qui- 
libet — quasi  propter  Christum  in  spicis  et  in  sarmentis 
ligatum,  sicut  illi  desipiunt  — , sed  certa  consecratione  mysti- 
cus fit  nobis,  non  nascitur,  proinde  quod  non  ita  fit,  quamuis 

sit  panis  et  calix,  alimentum  est  refectionis,  non  sacramentum 
religionis,  nisi  quod  benedicimus  gratiasque  agimus  domino 
in  omni  eius  munere  non  solum  spiritali,  uerum  etiam  cor- 
porali. uobis  autem  per  fabulam  uestram  in  escis  omnibus 
5 Christus  ligatus  adponitur  adhuc  ligandus  uestris  uisceribus 
soluendusque  ructatibus,  nam  et  cum  manducatis,  dei  uestri 
defectione  uos  reficitis , et  cum  digeritis , illius  refectione 
deficitis,  cum  enim  uos  plenos  reddit,  resumptio  uestra  ipsum 
premit,  quod  quidem  misericordiae  deputaretur,  quando  aliquid 
10  pro  uobis  patitur  in  uobis,  nisi  uos  rursus  inanes  relinqueret, 
ut  a uobis  liberatus  effugeret,  quomodo  ergo  conparas  panem 
et  calicem  nostrum  et  parem  religionem  dicis  errorem  longe 
a ueritate  discretum  peius  desipiens  quam  nonnulli,  qui  nos 
propter  panem  et  calicem  Cererem  ac  Liberum  colere  existi- 
15  mant?  quod  ideo  commemorandum  putaui,  ut  aduertatis,  ex 
qua  uanitate  ueniat  etiam  illud  uestrum,  quod  propter  sab- 
batum Saturno  dicatos  fuisse  patres  nostros  putatis,  sicut 
enim  a Cerere  et  Libero  paganorum  diis  longe  absumus,  quam- 
uis  panis  et  calicis  sacramentum,  quod  ita  laudastis,  ut  in  eo 
20  nobis  pares  esse  uolueritis,  nostro  ritu  amplectamur:  ita  pa- 
tres nostri  longe  fuerunt  a Saturniacis  catenis,  quamuis  pro 
tempore  prophetiae  sabbati  uacationem  obseruauerint. 

14.  Sed  cur  non  etiam  propter  hylen,  quae  in  nonnullis 
libris  paganorum  frequentatur,  parem  uos  cum  paganis  reli- 
25  gionem  habere  dixistis?  quin  immo  propter  hoc  inparem  longe- 
que  dissimilem  uoluistis  intellegi , quia  hoc  nomine  mali 
principium  ac  naturam  theologus  uester  appellat,  in  quo  qui- 
dem inperitia  uestra  magna  deprehenditur,  quia  nec  quid  sit 
hyle  scitis  et  hoc  rei  uocabulo,  quam  penitus  ignoratis,  etiam 

infiari  uelut  docti  adfectatis.  hylen  namque  Graeci  cum  de 
natura  disserunt,  materiem  quandam  rerum  definiunt  nullo 
prorsus  modo  formatam,  sed  omnium  corporalium  formarum 
capacem,  quae  quidem  in  corporum  mutabilitate  utcumque 
cognoscitur ; nam  per  se  ipsam  nec  sentiri  nec  intellegi  potest, 
uerum  in  hoc  errant  quidam  gentilium,  quod  eam  tamquam 
coaeternam  deo  coniungunt,  ut  haec  ab  illo  non  sit,  quamuis 
ab  illo  formetur : quod  alienum  esse  a ueritate  ipsa  ueritas 
docet,  ecce  tamen  quibus  paganis  de  hac  ipsa  hyle  inuenimini 
esse  consimiles,  quod  eam  uos  quoque  suum  habere  princi- 
pium. nec  ex  deo  esse  perhibetis,  et  in  hoc  uos  dispares  esse 
dicebatis  nescientes,  quid  dicatis,  in  illo  uero,  quod  nulla  est 
huic  hyle  forma  propria  nec  nisi  a deo  formari  potest,  nostrae 
illi  ueritati  consentiunt,  a uestra  autem  falsitate  dissentiunt: 
qui  nescientes,  quid  sit  hyle,  id  est,  quid  sit  rerum  materies, 
gentem  tenebrarum  eam  dicitis , ubi  non  solum  distinctas 
quinque  generibus  innumerabiles  corporum  formas , uerum 
etiam  mentem  constituitis  horum  corporum  formatricem,  et 
— quod  est  inperitius  uel  potius  dementius  — ipsam  magis 
mentem  dicitis  hylen,  quam  non  formari,  sed  formare  per- 
hibetis. nam  si  esset  ibi  mens  quaedam  formans  et  elementa 
corporea,  quae  formarentur,  illa  elementa  dicenda  esset  hyle, 
id  est  materies,  quam  formaret  eadem  mens,  quam  mentem 
principium  mali  esse  uultis.  hoc  si  diceretis,  non  quidem 
multum  erraretis  in  eo,  quod  est  hyle,  nisi  quod  ipsa  quoque 
elementa  quamuis  in  alias  formas  formanda,  tamen  quia  iam 
elementa  essent,  et  speciebus  propriis  distinguerentur,  hyle 
non  essent,  quia  illa  est  prorsus  informis  . uerumtamen  tolera- 
bilis esset  inperitia  uestra,  quia  eam,  qoae  formaretur,  non 

eam,  quae  formaret,  hylen  diceretis ; sed  tamen  etiam  sic  eo 
teneremini  uani  atque  sacrilegi,  quia  nescientes  omnem  modum 
naturarum  numerumque  formarum  et  ordinem  ponderum  non 
esse  posse  nisi  a patre  et  filio  et  spiritu  sancto  principio 
5 mali  tantum  bonum  tribueretis,  nunc  uero  cum  et  quid  sit 
hyle  et  quid  sit  malum  ignoretis,  o si  possem  uobis  persua- 
dere, ut  a seducendis  inperitioribus  uos  conpesceretis ! 

15.  Iam  uero  quod  etiam  inde  uos  paganis  uultis  esse 
meliores,  quod  illi  aris,  delubris,  simulacris,  uictimis  atque 
io  incenso  deum  colendum  putant,  uos  autem  nihil  horum  facitis, 
quis  non  inrideat?  quasi  uero  non  satius  sit  uel  lapidi,  qui 
quoquo  modo  est,  aram  constituere  et  uictimam  offerre  quam 
id,  quod  omnino  non  est,  in  deliramento  phantasmatis  adorare  ? 
uerum  tu,  qui  rationabile  dei  templum  te  esse  dixisti,  quo- 
15  modo  hoc  explicabis  ? placetne  tibi,  ut  templum  deus  habeat, 
cuius  aliquam  partem  diabolus  fabricauerit  ? an  uos  non  estis, 
qui  dicitis  omnia  membra  uestra  totumque  corpus  a maligna 
mente,  quam  hylen  dicitis,  fabricatum  eiusque  ipsius  fabrica- 
tricis partem  illic  habitare  simul  cum  parte  dei  uestri?  quae 
20  cum  ibi  teneatur,  ut  perbibetis,  concatenata  et  inclusa,  utrum 
dei  templum,  an  dei  carcerem  te  dicere  debuisti?  nisi  forte 
animam  tuam  templum  dei  dicis,  quam  ex  terra  luminis  habes, 
at  illam  partem  dei  uel  membrum  dei  soletis  dicere,  non 
templum  dei.  restat  ergo,  ut  templum  dei  non  te  dixeris, 
25  nisi  ex  corpore,  quod  secundum  te  diabolus  fabricauit.  ecce 
quomodo  templum  dei  blasphematis,  ut  non  solum  sanctum 
non  esse  dicatis , uerum  etiam  machinamentum  diaboli  et 
ergastulum  dei.  at  uero  apostolus,  templum  enim  dei 
sanctum  est,  inquit,  quod  estis  uos;  et  ne  putes  tantum- 
30  modo  ad  animam  pertinere,  quod  dictum  est,  audi  expressius. 

28  I Cor.  8,  17;  6,  19 

nescitis,  inquit,  quia  corpora  uestra  templum  est  in 
uobis  spiritus  sancti,  quem  habetis  a deo?  uos  autem 
fabricam  daemonum  dei  templum  dicitis  et  ibi  uiuum,  sicut 
Faustus  ait.  uiuae  maiestatis  simulacrum  Christum 
filium  dei  conlocatis.  plane  Christus  uester  phantasmaticus 
habitet  in  tali  templo  sacrilegae  uanitatis.  ille  quippe  non  a 
similitudine,  sed  a simulatione  simulacrum  uocari  potest. 

16.  Ita  et  mentem  tuam  aram  fecisti,  sed  uide  cuius,  ex 
ipsis  enim  artibus  et  disciplinis  tuis  adparet,  quibus  eam  in- 
butam  esse  dixisti,  illae  artes  et  disciplinae  uetant  panem 
porrigere  mendicanti  homini,  ut  in  ara  uestra  cum  sacrificio 
crudelitatis  ardeatis : talem  aram  domino  destruente,  qui  ex 
lege  commemorat,  quali  odore  delectatur  deus  dicens : mi- 
sericordiam  uolo  quam  sacrificium,  ubi  autem  hoc  do- 
minus commemorauerit,  adtendite,  cum  scilicet  transiret;  per 
segetem  et  esurientes  discipuli  eius  uellerent  spicas,  quod 
homicidium  esse  uos  dicitis  ex  disciplina  uestra,  qua  inbuistis 
mentem  uestram,  aram  sane  non  dei.  sed  daemoniorum  men- 
daciloquorum, ex  quorum  doctrinis  inusta  cauteriatur  maligna 
conscientia,  homicidium  appellans,  quam  ueritas  innocentiam 
dicit,  ita  enim  Iudaeis  ait,  ubi  uos  quoque  futuros  percussit 
atque  destruxit:  si  sciretis,  quid  sit  ^misericordiam 
uolo  quam  sacrificium",  numquam  condemnassetis  in- 
nocentes. 

17.  Quas  autem  habere  simplices  et  puras  orationes  tam- 
quam diuinos  honores  ac  sacrificia  poteritis,  cum  de  ipsa 
natura  atque  substantia  diuina  tanta  indigna  et  turpia  sen- 
tiatis, ut  non  solum  uestris  sacrificiis  deus  uerus  non  propi- 

18  Os.  6,  6 19  cf.  I Tim.  4,  2 23  Matth.  12,  7 

tietur,  sed  in  sacrificiis  paganorum  deus  uester  immoletur? 
neque  enim  in  lignis  solum  et  in  herbis  aut  in  membris  hu- 
manis, sed  etiam  in  pecorum  carnibus  eum  contaminantibus 
et  polluentibus  uinculis  conligatum  esse  censetis,  ipsa  uero 
5 anima  uestra  cui  deo  laudem  dicat,  cuius  particulam  se  ipsam 
in  tenebrarum  gente  captam  teneri  conclamans  quid  aliud 
quam  uituperat  deum,  quem  sibi  alio  pacto  aduersus  hostes 
suos  consulere  non  potuisse  testatur,  nisi  partium  suarum 
tanta  corruptione  et  tam  turpi  captiuitate  ? unde  uestrae  etiam 
10  preces  ad  deum  uestrum  non  possunt  esse  religiosae,  sed  in- 
uidiosae.  quid  enim  mali  apud  illum  commiseratis,  ut  in 
poena  ista  nunc  ad  eum  gematis,  quem  non  propria  uoluntate 
peccando  deseruistis,  sed  ab  illo  dati  estis  hostibus  ipsius, 
ut  pax  regno  eius  conpararetur  ? nec  saltem  sicut  obsides 
15  dari  solent  cum  honore  custodiendi,  nec  sicut  pastor  ad 
capiendam  bestiam  tendit  insidias ; pecus  enim  suum  solet 
ponere  in  illa  captoria  tendicula,  non  membrum  suum,  et 
plerumque  ita,  ut  ante  bestia  capiatur  quam  pecus  laedatur, 
uos  autem  membra  dei  dati  estis  hostibus  non  ualentes  eorum 
20  a deo  uestro  conpescere  feritatem  nisi  eorum  contaminati 
foeditate,  non  habentes  peccatum  proprium,  sed  hostili  ueneno 
tabefacti,  unde  non  potestis  dicere  in  precibus  uestris : 
propter  gloriam  nominis  tui,  domine,  libera  nos;  et 
propitius  esto  peccatis  nostris  propter  nomen  tuum, 
25  sed  dicitis : libera  nos  arte  tua,  quia  ut  modo  in  regno  tuo 
securus  lugeas,  nos  hic  premimur,  dilaniamur,  inquinamur, 
haec  uox  accusatoria  est,  non  deprecatoria,  nec  illud  potestis 
dicere,  quod  magister  ueritatis  docuit:  dimitte  nobis  de- 

23  Ps.  127,  9 28  Matth.  6,  12 

bita  nostra,  sicut  et  nos  dimittimus  debitoribus 
nostris,  qui  sunt  enim  debitores  uestri,  qui  in  uos  peccaue- 
runt?  si  gens  tenebrarum,  numquid  ei  dimittis  debita,  quam 
usque  in  finem  eradicatam  aeterno  carcere  includitis?  quae 
autem  debita  uobis  potest  ille  dimittere,  quando  ille  potius 
in  uos  peccauit,  cum  ad  ista  uos  misit,  quam  uos  in  illum, 
qui  mittenti  obtemperastis  ? aut  si  propterea  ille  non  peccauit, 
quia  hoc  necessitate  fecit,  maior  et  uestra  necessitas,  cum 
iam  in  pugna  prostrati  iaceatis,  quam  fuit  illius,  antequam 
pugnaretis,  iam  enim  uos  patimini  commixtum  malum,  nihil 
tale  ille  patiebatur,  cum  tamen  necessitatem,  ut  uos  mitteret, 
pateretur,  itaque  aut  ipse  potius  uobis  debet,  quod  ei  dimit- 
tatis, aut  si  nec  ipse  uobis,  multo  magis  nec  uos  illi,  ubi 
sunt  ergo  sacrificia  uestra,  simplices  ac  purae  orationes,  cum 
sint  fallaces  et  inpurae  blasphemiae? 

18.  Et  tamen  uolo  mihi  dicatis,  unde  ista  omnia,  quae 
laudatis  in  uobis,  his  nominibus  appelletis,  ut  dicatis  templum, 
aram,  sacrificium,  si  enim  uero  deo  ista  uera  non  debentur, 
cur  laudabiliter  in  uera  religione  praedicantur?  si  autem  deo 
uero  uerum  sacrificium  rite  debetur,  unde  etiam  diuini  honores 
recte  appellantur,  cetera  quae  dicuntur  sacrificia  ad  simili- 
tudinem fiunt  cuiusdam  ueri  sacrificii,  haec  autem  partim 
sunt  imitamenta  falsorum  et  fallacium  deorum,  hoc  est  dae- 
moniorum, superbe  sibi  ab  eis,  quos  deceperint,  diuinos  honores 
exigentium  — sicut  sunt  uel  erant  omnia  in  templis  idolisque 
gentilium  — partim  praedicamenta  uenturi  unius  uerissimi 
sacrificii,  quod  pro  peccatis  omnium  credentium  offerri  opor- 

teret,  qualia  erant  praecepta  diuinitus  antiquis  patribus  nostris, 
ubi  erat  et  illa  mystica  unctio,  qua  Christus  praefigurabatur, 
unde  et  ipsum  nomen  a chrismate  ducitur,  proinde  uerum 
sacrificium,  quod  uni  uero  debetur  deo,  quo  eius  altare  solus 
5 Christus  inpleuit,  in  uictimis  pecorum  imitata  daemonia  sibi 
adroganter  exposcunt,  unde  dicit  apostolus:  quae  immolant 
gentes,  daemoniis  immolant  et  non  deo,  non  quod 
offerebatur  culpans,  sed  quia  illis  offerebatur.  Hebraei  autem 
in  uictimis  pecorum,  quas  offerebant  deo,  multis  et  uariis 
io  modis,  sicut  re  tanta  dignum  erat,  prophetiam  celebrabant 
futurae  uictimae,  quam  Christus  obtulit,  unde  iam  christiani 
peracti  eiusdem  sacrificii  memoriam  celebrant  sacrosancta 
oblatione  et  participatione  corporis  et  sanguinis  Christi.  Mani- 
chaei uero  nescientes,  quid  damnandum  sit  in  sacrificiis  gen- 
is tium  et  quid  intellegendum  in  sacrificiis  Hebraeorum  et  quid 
tenendum  uel  obseruandum  in  sacrificio  Christianorum,  uani- 
tatem  suam  sacrum  offerunt  diabolo,  qui  eos  decepit  recedentes 
a fide,  intendentes  spiritibus  seductoribus  et  doctrinis  daemo- 
niorum in  hypocrisi  mendaciloquorum. 

20  19.  Discat  ergo  Faustus  uel  potius  illi,  qui  eius  litteris 

delectantur,  monarchiae  opinionem  non  ex  gentibus  nos  habere, 
sed  gentes  non  usque  adeo  ad  falsos  deos  esse  delapsas,  ut 
opinionem  amitterent  unius  ueri  dei,  ex  quo  est  omnis  qualis- 
cumque  natura,  sapientes  enim  eorum  — quia,  sicut  dicit 
25  apostolus,  inuisibilia  dei  a constitutione  mundi  per  ea, 
quae  facta  sunt,  intellecta  conspiciuntur,  sempiterna 

6 I Cor.  10,  20  25  Rom.  1,  20  sqq. 

quoque  uirtus  eius  ac  diuinitas,  ut  sint  inexcusa- 
biles — cognoscentes  deum  non  sicut  deum  honori- 
ficauerunt  aut  gratias  egerunt,  sed  euanuerunt  in 
cogitationibus  suis  et  obscuratum  est  insipiens  cor 
eorum;  dicentes  enim  se  esse  sapientes  stulti  facti 
sunt  et  inmutauerunt  gloriam  incorruptibilis  dei  in 
similitudinem  imaginis  corruptibilis  hominis  et  uo- 
luerum  et  quadrupedum  et  serpentium,  haec  sunt  enim 
simulacra  gentium,  in  quibus  interpretandis  non  habent  exitum 
nisi  ad  creaturam,  quam  condidit  deus,  ut  in  ipsa  quoque 
interpretatione  simulacrorum , de  qua  se  peritiores  eorum 
iactare  atque  inflare  consuerunt,  hoc  in  eis  fiat,  quod  paulo 
post  idem  apostolus  dicit:  coluerunt  et  seruierunt  crea- 
turae potius  quam  creatori,  qui  est  benedictus  in 
saecula,  uos  autem  et  in  eo,  quod  eis  dissimiles  estis,  uani 
estis,  et  in  eo,  quod  eis  similes  estis,  peiores  estis,  ad  hoc 
enim  non  cum  ipsis  creditis  monarchiam,  quod  illi  uerum 
credunt,  ut  ipsius  unius  dei  substantiam  expugnabilem  cor- 
ruptibilemque  credatis  — quod  est  inpiae  uanitatis  — in 
pluribus  autem  diis  colendis  doctrina  daemoniorum  mendaci- 
loquorum illis  persuasit  multa  idola,  uobis  multa  phantasmata. 

20.  Nec  sacrificia  eorum  uertimus  in  agapes,  sed  sacri- 
ficium illud,  quod  paulo  ante  commemoraui,  intelleximus  di- 
cente domino:  misericordiam  uolo  quam  sacrificium; 
agapes  enim  nostrae  pauperes  pascunt  siue  frugibus  siue  car- 
nibus. pascitur  enim  creatura  dei  de  creatura  dei,  quae  ho- 
minis dapibus  congrua  est.  uobis  autem  quia  daemonia  men- 

daciloqua  persuaserunt  non  ad  regendam  carnem , sed  ad 
exercendam  blasphemiam  abstinere  a cibis,  quos  deus 
creauit  ad  percipiendum  cum  gratiarum  actione  fide- 
libus et  his,  qui  cognouerunt  ueritatem,  quoniam 
5 omnis  creatura  dei  bona  est,  et  nihil  abiciendum, 
quod  cum  gratiarum  actione  percipitur,  ingrati  creatori 
et  pro  largis  eius  beneficiis  sacrilegas  retribuentes  iniurias, 
quoniam  plerumque  in  agapibus  etiam  carnes  pauperibus 
erogantur,  misericordiam  Christianorum  similem  dicitis  sacri- 
10  ficiis  paganorum,  quorum  nonnullis  in  hoc  quoque  similes 
estis,  propterea  enim  nefas  habetis  pecora  occidi,  quia  huma- 
nas animas  in  ea  reuolui  arbitramini : quod  in  quorundam 
gentilium  philosophorum  libris  inuenitur,  quamquam  a poste- 
rioribus aliter  intellectum  esse  dicatur,  uerum  in  hoc  etiam 
15  multo  deterius  erratis ; illi  enim  in  pecore  timuerunt  trucidare 
proximum  suum,  uos  autem  deum  uestrum,  cuius  membra 
esse  etiam  pecorum  animas  arbitramini. 

21.  Nam  quod  etiam  hinc  nobis  calumniatur  Faustus,  quod 
martyrum  memorias  honoramus,  in  hoc  dicens  nos  idola  con- 
20  uertisse,  non  tam  me  mouet,  ut  huic  calumniae  respondeam 
quam  ut  ipsum  Faustum  ostendam  studio  calumniandi  etiam 
ab  ipsius  Manichaei  uanitatibus  exorbitare  u oluisse  et  in  uul- 
garem  atque  poeticam  paganorum  opinionem,  a quibus  se 
alienissimum  cupit  uideri,  nescio  quomodo  incautum  incidisse. 
25  cum  enim  dixisset  nos  uertisse  idola  in  martyres  — quos 
uotis,  inquit,  similibus  colitis,  defunctorum  umbras 
uino  placatis  et  dapibus  — sunt  ergo  umbrae  defuncto- 
rum? numquam  hoc  in  uestris  sermonibus  audiuimus,  num- 
quam  in  litteris  legimus;  immo  contradicere  soletis  talibus 
30  opinionibus , adserentes  animas  mortuorum  malas  minusue 
purgatas  aut  in  reuolutiones  ire  aut  in  grauiores  aliquas 

2 I Tim.  4,  8 sq. 

poenas,  bonas  autem  in  naues  inponi  et  in  caelo  nauigantes 
transire  liinc  in  illud  phantasma  terrae  luminis,  pro  qua  pu- 
gnando perierant;  ita  nullas  animas  circa  suorum  corporum 
sepulcra  detineri,  unde  igitur  umbrae  defunctorum  ? quae 
substantia  earum?  qui  locus?  sed  maledicendi  cupiditate 
Faustus  quid  profiteretur,  oblitus  est;  aut  forte  dormitans 
umbras  somniando  dictauit  nec,  cum  uerba  sua  legeret,  eui- 
gilauit.  populus  autem  Christianus  memorias  martyrum  religiosa 
sollemnitate  concelebrat  et  ad  excitandam  imitationem  et  ut 
meritis  eorum  consocietur  atque  orationibus  adiuuetur,  ita 
tamen,  ut  nulli  martyrum,  sed  ipsi  deo  martyrum  quamuis  in 
memoriis  martyrum  constituamus  altaria,  quis  enim  antistitum 
in  locis  sanctorum  corporum  adsistens  altari  aliquando  dixit : 
offerimus  tibi,  Petre  aut  Paule  aut  Cypriane,  sed  quod  offertur, 
offertur  deo,  qui  martyres  coronauit,  apud  memorias  eorum  quos 
coronauit,  ut  ex  ipsorum  locorum  admonitione  maior  adfectus 
exsurgat  ad  acuendam  caritatem  et  in  illos,  quos  imitari  possu- 
mus, et  in  illum,  quo  adiuuante  possimus,  colimus  ergo  martyres 
eo  cultu  dilectionis  et  societatis,  quo  et  in  hac  uita  coluntur  sancti 
homines  dei,  quorum  cor  ad  talem  pro  euangelica  ueritate  passi- 
onem paratum  esse  sentimus ; sed  illos  tanto  deuotius,  quanto 
securius  post  certamina  omnia  superata,  quanto  etiam  fidentiore 
laude  praedicamus  iam  in  uita  feliciore  uictores  quam  in  ista 
adhuc  usque  pugnantes,  at  illo  cultu,  quae  graece  XatpeCa  dicitur, 
latine  uno  uerbo  dici  non  potest,  cum  sit  quaedam  proprie 
diuinitati  debita  seruitus,  nec  colimus  nec  colendum  docemus 
nisi  unum  deum,  cum  autem  ad  hunc  cultum  pertineat  oblatio 

sacrificii,  unde  idolatria  dicitur  eorum,  qui  hoc  etiam  idolis 
exhibent,  nullo  modo  tale  aliquid  offerimus  aut  offerendum 
praecipimus  uel  cuiquam  martyri  uel  cuiquam  sanctae  animae 
uel  cuiquam  angelo ; et  quisquis  in  hunc  errorem  delabitur, 
5 corripitur  per  sanam  doctrinam,  siue  ut  corrigatur,  siue  ut 
caueatur.  etiam  ipsi  enim  sancti,  uel  homines  uel  angeli,  ex- 
hiberi sibi  nolunt,  quod  uni  deo  deberi  norunt,  adparuit  hoc 
in  Paulo  et  Barnaba,  cum  conmoti  miraculis,  quae  per  eos 
facta  sunt,  Lycaonii  tamquam  diis  immolare  uoluerunt  — 
io  conscissis  enim  uestimentis  suis  confitentes  et  persuadentes 
se  deos  non  esse  ista  sibi  fieri  uetuerunt  — : adparuit  et  in 
angelis  sicut  in  apocalypsi  legimus  angelum  se  adorari  pro- 
hibentem ac  dicentem  adoratori  suo:  conseruus  tuus  sum 
et  fratrum  tuorum,  ista  sibi  plane  superbi  spiritus  exigunt, 
io  diabolus  et  angeli  eius,  sicut  per  omnia  templa  et  sacra  gen- 
tilium. quorum  similitudo  in  quibusdam  etiam  superbis  ho- 
minibus expressa  est,  sicut  de  Babyloniae  quibusdam  regibus 
memoriae  commendatum  tenemus,  unde  sanctus  Danihel  accu- 
satores ac  persecutores  pertulit,  quod  regis  edicto  proposito, 
20  ut  nihil  a quoquam  deo  peteretur  nisi  a rege  solo,  deum 
suum,  hoc  est  unum  et  uerum  deum  adorare  deprecarique 
deprehensus  est.  qui  autem  se  in  memoriis  martyrum  inebriant, 
quomodo  a nobis  adprobari  possunt,  cum  eos,  etiamsi  in  do- 
mibus suis  id  faciant,  sana  doctrina  condemnet?  sed  aliud 
25  est,  quod  docemus,  aliud,  quod  sustinemus,  aliud,  quod  prae- 
cipere iubemur,  aliud,  quod  emendare  praecipimur,  et  donec 
emendemus,  tolerare  conpellimur.  alia  est  disciplina  Christia- 
norum, alia  luxuria  uinolentorum  uel  error  infirmorum,  uerum- 

11  cf.  Act.  14,  7 sqq.  18  Apoc.  19,  10;  22,  8 sq.  22  cf.  Dan.  6 

tamen  et  in  hoc  ipso  distant  plurimum  culpae  uinolentorum 
et  sacrilegorum,  longe  quippe  minoris  peccati  est  ebrium 
redire  a martyribus  quam  uel  ieiunum  sacrificare  martyribus, 
sacrificare  martyribus  dixi,  non  dixi:  sacrificare  deo  in  memoriis 
martyrum,  quod  frequentissime  facimus  illo  dumtaxat  ritu.  5 
quo  sibi  sacrificari  noui  testamenti  manifestatione  praecepit: 
quod  pertinet  ad  illum  cultum,  quae  latria  dicitur  et  uni  deo 
debetur,  sed  quid  agam  et  tantae  caecitati  istorum  haeretico- 
rum quando  demonstrabo,  quam  uim  habeat,  quod  in  psalmis 
canitur:  sacrificium  laudis  glorificabit  me,  et  illicio 
uia  est,  ubi  ostendam  illi  salutare  meum?  huius  sacri- 
ficii caro  et  sanguis  ante  aduentum  Christi  per  uictimas 
similitudinum  promittebatur,  in  passione  Christi  per  ipsam 
ueritatem  reddebatur,  post  ascensum  Christi  per  sacramentum 
memoriae  celebratur;  ac  per  hoc  tantum  interest  inter  sacri-  15 
ficia  paganorum  et  Hebraeorum,  quantum  inter  imitationem 
errantem  et  praefigurationem  praenuntiantem,  sicut  autem  non 
ideo  contemnenda  uel  detestanda  est  uirginitas  sanctimonia- 
lium, quia  et  Uestales  uirgines  fuerunt,  sic  non  ideo  repre- 
hendenda sacrificia  patrum,  quia  sunt  et  sacrificia  gentium.  20 
quia,  sicut  infer  illas  uirginitates  multum  distat,  quamuis 
nihil  aliud  distet,  nisi  quae  cui  uoueatur  atque  reddatur,  sic 
inter  sacrificia  paganorum  et  Hebraeorum  multum  distat  eo 
ipso,  quod  hoc  solum  distat,  quae  cui  sint  immolata  et  oblata: 
illa  scilicet  superbae  inpietati  daemoniorum  id  ipsum  sibi  ob  25 
hoc  adrogantium,  quo  haberentur  dii,  quia  diuinus  honor  est 

10  Ps.  49,  23 

sacrificium;  illa  liero  uni  deo,  ut  ei  offerretur  similitudo 
promittens  ueritatem  sacrificii,  cui  erat  offerenda  ipsa  reddita 
ueritas  in  passione  corporis  et  sanguinis  Christi. 

22.  Neque  enim,  sicut  Faustus  dixit,  priores  nostri  Iudaei 
5 segregati  a gentibus,  cum  templum  haberent  et  immolationes 
et  aras  et  sacerdotia,  sculpturas  solum  dimiserunt,  id  est 
idola;  poterant  enim  sicut  nonnulli  etiam  sine  idolorum  scul- 
pturis arboribus  et  montibus,  postremo  etiam  soli  ac  lunae 
ceterisque  sideribus  immolare,  quod  si  facerent  per  illum 
io  cultum,  quae  latria  dicitur,  creaturae  potius  quam  creatori 
seruientibus  et  ob  hoc  non  paruo  malo  inpiae  superstitionis 
errantibus  nihilominus  daemonia  se  praeberent  ad  eos  inlu- 
dendos  et  ab  eis  sumenda,  quae  sic  obtulissent,  illi  quippe 
superbi  et  inpii  spiritus  non  nidore  ac  fumo,  sicut  nonnulli 
is  uani  opinantur,  sed  hominum  pascuntur  erroribus : non  sui 
corporis  refectione,  sed  maliuola  delectatione,  cum  quoquo 
modo  decipiunt,  uel  adroganti  fastu  simulatae  maiestatis  cum 
diuinos  sibi  honores  exhiberi  gloriantur,  non  ergo  illi  patres 
nostri  sola  gentium  simulacra  dimiserunt,  sed  neque  terrae 
20  neque  cuiquam  terrenae  rei  neque  mari  neque  caelo  neque 
militiae  caeli  aliquid  immolantes  uni  deo  creatori  omnium 
uictimas  obtulerunt:  quas  sibi  offerri  uoluit,  per  earum  simili- 
tudinem promittens  uictimam  ueram,  per  quam  nos  sibi  pec- 
catorum remissione  reconciliauit  in  Christo  Iesu  domino  nostro, 
25  cuius  capitis  corpus  effectos  fideles  Paulus  adloquitur  dicens  : 
obsecro  autem  uos,  fratres,  per  misericordiam  dei, 
ut  exhibeatis  corpora  uestra  hostiam  uiuam,  sanctam, 
deo  placentem,  sed  Manichaei  corpora  humana  opificium 
dicunt  esse  gentis  tenebrarum  et  carceres,  quibus  uictus  in- 

26  Eom.  12,  1 

elusas  est  deus:  unde  longe  aliud  adnuntiat  Faustus,  aliud 
Paulus,  sed  quoniam  quisquis  uobis  euangelizauerit 
praeterquam  quod  accepistis,  anathema  sit,  uerum  dicit 
Christus  in  Paulo,  anathema  sit  Manichaeus  in  Fausto. 

23.  Qui  etiam  dicit  nihil  nos  mutasse  de  moribus  gentium 
nesciens,  quid  loquatur,  cum  enim  iustus  ex  fide  uiuat  finis- 
que praecepti  sit  caritas  de  corde  puro  et  conscientia  bona 
et  fide  non  ficta  maneantque  ad  formandam  uitam  fidelium 
tria  haec : fides,  spes,  caritas : unde  fieri  potest,  ut  pares 
cum  aliquo  mores  habeat,  qui  haec  tria  cum  illo  paria  non 
habet?  qui  enim  aliud  credit,  aliud  sperat,  aliud  amat,  necesse 
est,  ut  aliter  uiuat.  et  si  usus  quarundam  rerum  similis  ui- 
detur  nobis  esse  cum  gentibus,  sicut  cibi  et  potus,  tectorum, 
uestimentorum , lauacrorum , et  qui  ex  nostris  coniugalem 
uitam  gerunt,  uxorum  ducendarum  et  habendarum,  filiorum 
gignendorum,  nutriendorum,  hereditandorum,  longe  tamen  aliter 
his  rebus  utitur,  qui  ad  alium  finem  usum  earum  refert,  et 
aliter,  qui  ex  his  deo  gratias  agit,  de  quo  praua  et  falsa  non 
credit,  sicut  enim  in  ipso  errore  uestro  cum  eo  pane  uesca- 
mini,  quo  ceteri  homines,  et  fructibus  uiuatis  et  fontibus, 
lana  et  lino  similiter  texto  amiciamini,  nec  in  his  tamen 
parem  ducitis  uitam,  non  aliud  edendo  aut  bibendo  aut  in- 
duendo, sed  aliud  sentiendo  et  credendo  et  ad  alium  finem 
ista  omnia  referendo,  finem  scilicet  uestri  erroris  atque  uani- 
tatis:  ita  nos  et  in  his  et  in  aliis,  quae  similiter  sumimus, 
non  similiter  cum  gentibus  uiuimus  easdem  res  non  ad  eun- 
dem finem  referendo,  sed  ad  finem  legitimi  diuinique  prae- 
cepti, caritatem  de  corde  puro  et  conscientia  bona  et  fide  non 
ficta,  a quibus  quidam  aberrantes  conuersi  sunt  in  uanilo- 

2 Gal.  1,  9 6 cf.  Rom.  1,  17  8 cf.  I Tim.  1,  5 9 cf. 

quium.  in  quo  sane  principatum  tenetis  non  intuentes,  non 
considerantes  in  eisdem  habendis  agendisque  rebus  tantum  ad 
diuersam  uitam  ualere,  si  diuersa  sit  fides,  ut  cum  auditores 
uestri  et  uxores  habeant  et  filios  quamuis  inuiti  suscipiant 
5 eisque  patrimonia  congerant  uel  custodiant,  carne  uescantur, 
uinum  bibant,  lauent,  metant,  uindemient,  negotientur,  honores 
publicos  administrent,  uobiscum  eos  tamen,  non  cum  gentibus 
conputetis,  cum  facta  eorum  gentibus  uideantur  similiora  quam 
uobis.  nam  et  quorundam  facta  gentilium  cum  magis  uobis 
10  propinquent  quam  quibusdam  auditoribus  uestris  — nonnulli 
quippe  in  sacrilegis  sacris  suis  et  a uino  et  a carnibus  et  a 
concubitu  temperant  — potius  auditores  uestros  his  omnibus 
utentes  et  in  eo  uobis  dissimiles  in  Manichaei  grege  nume- 
ratis, quam  istos  eadem,  quae  facitis,  facientes,  potiusque 
i5  feminam,  quae  in  Manichaeum  crediderit,  uestram  dicitis  etiam 
parientem  quam  Sibyllam  nec  saltem  nubentem,  at  enim 
multi  cbristiani  catholici  uocantur  et  sunt  adulteri,  raptores, 
auari,  ebriosi  et  quicquid  aliud  sanae  doctrinae  aduersatur. 
quid  autem  inter  uos  in  tam  exiguo  ac  paene  nullo  numero 
20  uestro  nonne  plerique  sunt  tales,  et  quidam  in  paganis  non 
sunt  tales?  num  ideo  paganos,  qui  tales  non  sunt,  dicitis 
meliores  uobis  ? cum  tamen  propter  sacrilegam  uanitatem 
sectae  uestrae  etiam  qui  in  uobis  tales  non  sunt,  paganis 
etiam  talibus  deteriores  sint,  unde  manifestum  est  non  ideo 
25  derogari  sanae  doctrinae,  quae  sola  catholica  est,  quia  multi 
eius  nomine  censeri  nolunt  et  per  illam  sanari  nolunt,  agno- 
scenda est  enim  paucitas  illa,  quam  dominus  praecipue  com- 
mendat in  ingenti  atque  innumerabili  multitudine  toto  orbe 
diffusa:  quae  tamen  paucitas  sanctorum  atque  fidelium,  quod 

28  cf.  Matth.  20,  16 

saepe  commendandum  est,  tamquam  granorum  in  conparaticne 
multitudinis  palearum  paucitas  dicitur,  per  se  autem  ipsam 
tantam  massam  frumenti  facit,  ut  omnes  probos  et  reprobos 
uestros,  quos  pariter  ueritas  reprobat,  inconparabili  multitudine 
superet,  ecce  non  sumus  gentium  schisma,  a quibus  plurimum 
distamus  in  melius ; sed  nec  uos  hoc  estis,  quia  plurimum 
ab  eis  distatis  in  peius. 

LIBER  UNUS  ET  UICESIMUS. 

1.  FAUSTUS  dixit:  Unus  deus  est,  an  duo?  plane  unus, 
quomodo  ergo  uos  duos  adseritis?  numquam  in  nostris  qui- 
dem adsertionibus  duorum  deorum  auditum  est  nomen,  sed 
tu  unde  hoc  suspicaris,  cupio  scire,  quia  bonorum  et  malorum 
duo  principia  traditis,  est  quidem,  quod  duo  principia  confi- 
temur, sed  unum  ex  his  deum  uocamus,  alterum  hylen,  aut, 
ut  communiter  et  usitate  dixerim,  daemonem,  quodsi  tu  hoc 
putas  duos  significare  deos,  poteris  et  medico  disputante  de 
infirmitate  atque  sanitate  duas  easdem  putare  Sanitates ; et 
cum  quis  bonum  nominat  et  malum,  tu  poteris  eadem  duo 
putare  bona;  et  copiam  audiens  atque  egestatem  duas  easdem 
putabis  copias,  quid?  si  et  de  albo  et  nigro  disputante  me 
et  frigido  et  calido  et  dulci  et  amaro  dicas,  quia  duo  alba 
et  duo  calida  et  duo  dulcia  ostenderim,  nonne  uideberis 
mentis  incompos  et  cerebri  minime  sani?  sic  et  cum  duo 
principia  doceo,  deum  et  hylen,  non  idcirco  uideri  iam  debeo 
tibi  duos  ostendere  deos,  an  quia  uim  omnem  maleficam  hyle 
adsignamus  et  beneficam  deo,  ut  congruit,  idcirco  nihil  inter- 
esse  putas,  an  utrumque  eorum  uocemus  deum?  quod  si  ita 

est,  poteris  et  uenenum  ancliens  et  antidotum  nihil  interesse 
putare,  an  utrumque  uocetur  antidotum,  quia  utrumque  eorum 
uim  suam  habeat,  utrumque  agat  aliquid  et  operetur  . necnon 
et  medicum  audiens  ac  uenenarium  utrosque  uocabis  medicos, 

5 et  iustum  audiens  atque  iniustum  poteris  utrosque  uocare 
iustos,  quia  uterque  eorum  aliquid  agat,  quodsi  hoc  facere 
absurdum  est,  quanto  absurdius  deum  et  hylen  idcirco  duos 
putare  deos,  quia  eorum  quisque  aliquid  operetur?  quapropter 
inepta  haec  et  uiribus  satis  effeta  argumentatio  est,  ut  quia 
10  de  re  mihi  respondere  non  possis,  de  solis  nominibus  confles 
inuidiam.  nam  nec  diffiteor  etiam  interdum  nos  aduersam 
naturam  nuncupare  deum,  sed  non  hoc  secundum  nostram 
fidem,  uerum  iuxta  praesumptum  iam  in  eam  nomen  a cul- 
toribus suis,  qui  eam  inprudenter  existimant  deum : quemad- 
i5  modum  et  apostolus,  deus,  inquit,  saeculi  huius  excae- 
cauit  mentes  infidelium,  deum  quidem  nominans,  quia 
sic  iam  uocaretur  a suis,  sed  adiciens,  quod  mentes  excaecet, 
ut  ex  hoc  intellegatur  non  esse  uerus  deus. 

2.  AUGUSTINUS  respondit:  Duos  quidem  deos  in  uestris 
20  disputationibus  solemus  audire , quod  etsi  primo  negasti, 
tamen  paulo  post  etiam  ipse  confessus  es  quasi  rationem 
reddens,  cur  hoc  dicatis,  quia  et- apostolus  ait:  deus  saeculi 
huius  excaecauit  mentes  infidelium,  quam  quidem  sen- 
tentiam plerique  nostrum  ita  distingunt,  ut  uerum  deum  dicant 
25  excaecasse  infidelium  mentes,  cum  enim  legerint:  in  quibus 
deus,  suspendunt  pronuntiationem;  ac  tunc  inferunt:  saeculi 
huius  excaecauit  mentes  infidelium,  quia  etsi  ita  non 

15  II  Cor.  4,  4 

distinguas,  sed  exponendi  gratia  ita  uerborum  ordinem  mutes: 
in  quibus  deus  excaecauit  mentes  infidelium  saeculi  huius, 
idem  qui  in  illa  distinctione  sensus  elucet,  potest  enim  etiam 
talis  operatio,  qua  excaecantur  mentes  infidelium,  secundum 
quendam  modum  pertinere  ad  uerum  deum,  quod  non  facit 
malitis,  sed  iustitia,  sicut  idem  Paulus  alibi  dicit:  numquid 
iniquus  deus,  qui  infert  iram?  item  alibi:  quid  ergo 
dicemus?  inquit;  numquid  iniquitas  est  apud  deum? 
absit,  Moysi  enim  dicit:  miserebor,  cui  misertus  ero. 
et  misericordiam  praestabo,  cui  misericors  fuero,  cum 
ergo  praemisisset,  quod  inconcusse  retinendum  est,  non  esse 
iniquitatem  apud  deum,  paulo  post  adtende,  quid  dicat:  si 
autem  uolens  deus  ostendere  iram  et  demonstrare 
potentiam  suam  adtulit  in  multa  patientia  uasa  irae, 
quae  perfecta  sunt  in  perditionem,  et  ut  notas  faceret 
diuitias  gloriae  suae  in  uasa  misericordiae,  quae 
praeparauit  in  gloriam  et  cetera,  certe  hic  nullo  modo 
dici  potest  alium  deum  esse,  qui  ostendit  iram  et  demonstrat 
potentiam  suam  in  uasis,  quae  perfecta  sunt  ad  perditionem, 
et  alium,  qui  ostendit  diuitias  in  uasis  misericordiae,  nam 
unum  eundemque  deum  facere  utrumque  apostolica  doctrina 
testatur,  hinc  est  et  illud:  propter  hoc  tradidit  illos  deus 
in  concupiscentias  cordis  eorum,  in  inmunditiam,  ut 
contumeliis  adficiant  corpora  sua  in  semet  ipsis;  et 
paulo  post:  propterea  tradidit  illos  deus  in  passiones 
ignominiae;  item  paulo  post:  et  quoniam  non  probaue- 
runt  deum  habere  in  notitia,  tradidit  illos  deus  in 

6 Rom.  3,  5 7 Rom.  9,  14  sqq.  9 Ex.  33,  19  12  Rom.  9,  22  sq. 

reprobum  sensum,  ecce  quomodo  uerus  deus  et  iustus  ex- 
caecat  mentes  infidelium,  neque  enim  umquam  in  his  apostoli 
uerbis,  quae  commemoraui,  alius  deus  intellectus  est  quam 
ille,  qui  filium  suum  misit  dicentem:  in  iudicium  ueni  in’ 
5 hunc  mundum,  ut  qui  non  uident,  uideant,  et  qui 
uident,  caeci  fiant,  nam  et  hic  satis  adparet  mentibus 
fidelium,  quomodo  deus  excaecet  mentes  infidelium,  praecedit 
enim  aliquid  occultum  in  occultis,  ubi  deus  agat  iustissimum 
examen  iudicii  sui,  ut  quorundam  mentes  excaecentur,  quo- 
10  rundam  inluminentur.  cui  uerissime  dictum  est:  iudicia  tua 
abyssus  multa,  cuius  profunditatis  inpenetrabilem  altitu- 
dinem apostolus  admiratus  exclamat:  o altitudo  diuitiarum 
sapientiae  et  scientiae  dei;  quam  inscrutabilia  sunt 
iudicia  eius  et  cetera. 

15  3.  Uos  autem  non  ualentes  discernere,  quid  faciat  deus 

beneficio,  quid  iu dicio,  quia  et  a corde  et  ab  ore  uestro  longe 
est  psalterium  nostrum,  ubi  dicitur:  misericordiam  et  iu- 
dicium cantabo  tibi,  domine,  quicquid  uos  pro  infirmitate 
humanae  mortalitatis  offenderit,  alienatis  omnino  ab  arbitrio 
20  et  iudicio  dei  ueri  uidelicet  habentes  paratum  alterum  deum 
malum,  quem  uobis  non  ueritas  ostendit,  sed  uanitas  fingit, 
cui  tribuatis  non  solum  quicquid  facitis  iniuste,  uerum  etiam 
quicquid  patimini  iuste,  ita  deo  tribuentes  beneficia  donorum 
et  ei  auferentes  iudicia  poenarum,  quasi  de  alio  dixerit  Chri- 
25  stus,  quod  praeparauit  ignem  aeternum  malis,  quam  de  illo, 
qui  facit  solem  suum  oriri  super  bonos  et  malos  et  pluit 
super  iustos  et  iniustos.  unde  hic  tantam  bonitatem  et  ibi 
tantam  seueritatem  ad  unum  pertinere  deum  non  intellegitis, 


4 Ioh.  9,  39  10  Ps.  85,  7 12  Rom.  11,  33  17  Ps.  100,  1 

nisi  quia  misericordiam  et  indicium  cantare  non  nostis  ? nonne 
idem  ipse,  qui  facit  solem  suum  oriri  super  bonos  et  malos, 
et  pluit  super  iustos  et  iniustos,  frangit  tamen  ramos  natu- 
rales et  contra  naturam  inserit  oleastrum  ? nonne  de  uno  ipso 
illic  dicit  apostolus:  uides  ergo  bonitatem  et  seueri- 
tatem  dei:  in  eos  quidem,  qui  fracti  sunt,  seueritatem, 
in  te  autem  bonitatem,  si  permanseris  in  bonitate? 
nempe  audistis,  nempe  aduertistis,  quemadmodum  nec  deo 
auferat  iudiciariam  seueritatem  nec  homini  liberam  uoluntatem. 
occultum  est,  altum  est,  inaccessibili  secreto  ab  humana  cogi- 
tatione seclusum  est,  quemadmodum  deus  et  damnet  inpium 
et  iustificet  inpium ; utrumque  enim  de  illo  scripturarum 
sanctarum  ueritas  loquitur,  num  igitur  ideo  aduersus  diuina 
iudicia  garrire  delectat,  quia  sunt  inscrutabilia?  quanto  con- 
uenientius,  quanto  adcommodatius  est  modulo  nostro  expa- 
uescere  illic,  ubi  Paulus  expauit,  et  exclamare:  o altitudo 
diuitiarum  scientiae  et  sapientiae  dei!  quam  inscru- 
tabilia sunt  iudicia  eius  et  inuestigabiles  uiae  eius! 
quanto  melius  est  ita  mirari,  quod  inuestigare  non  sufficis, 
quam  propterea  uelle  alterum  deum  malum  fingere , quia 
unum  bonum  non  potuisti  conprehendere  ? non  enim  de  no- 
mine agitur,  sed  de  opere. 

4.  Nam  cito  uidetur  Faustus  se  defendisse,  cum  ait:  non 
dicimus  duos  deos,  sed  deum  et  hylen,  porro  autem 
cum  quaesieris , quam  dicat  hylen , audies  plane  describi 
alterum  deum,  si  enim  materies  informis  corporalium  forma- 
rum capax  ab  eis  hyle  appellaretur,  quae  appellata  est  ab 
antiquis,  nemo  eam  nostrum  coargueret  dici  deum,  nunc  uero 
quantus  error  est,  quanta  dementia  uel  materiem  corporum 
dicere  opificem  corporum  uel  opificem  corporum  negare  deum? 

5 Rom.  11.  17  sqq. 

quia  ergo  quod  deus  uerus  facit,  id  est  corporum,  elemen- 
torum, animalium  qualitates  et  formas,  ut  corpora,  ut  elementa, 
ut  animalia  sint,  hoc  uos  dicitis  nescio  quem  alterum  facere, 
quolibet  eum  nomine  uocitetis,  recte  dicimini  errore  uestro 
5 deum  alterum  inducere,  in  hac  enim  una  re  bis  erratis  errore 
sacrilego:  semel  quidem,  quod  ea,  quae  deus  fecit,  eum 
facere  dicitis,  quem  deum  fateri  erubescitis  — sed  nullo  modo 
efficietis,  ut  non  sit  deus,  nisi  eum  talia  facere  negaueritis, 
qualia  non  facit  nisi  deus  — iterum  autem,  quia  ea,  quae 
10  bonus  deus  bona  facit,  uos  et  a malo  fieri  et  mala  'esse  opi- 
namini, puerili  sensu  horrentes,  quae  poenalis  mortalitatis 
inbecillitati  non  congruunt,  et  amantes,  quae  congruunt,  pro- 
inde malum  dicitis,  qui  fecit  colubrum,  istum  autem  solem 
tam  magnum  bonum  putatis,  ut  nec  factum  a deo,  sed  pro- 
i5  latum  uel  missum  esse  credatis,  deus  autem  uerus,  in  quem 
nondum  a uobis  credi  nimium  doleo,  et  colubrum  fecit  inter 
alia  inferiora  et  solem  inter  alia  superiora  et  adhuc  in  subli- 
mioribus non  corporalibus  caelestibus,  sed  iam  in  spiritalibus 
multa  ista  luce  longe  meliora,  quae  carnalis  homo  quilibet 
20  non  percipit,  quanto  magis  uos,  qui  cum  carnem  detestamini, 
nihil  aliud  quam  uestram  regulam  detestamini,  qua  bona  et 
mala  metimini!  neque  enim  potest  in  uobis  esse  cogitatio 
uel  malorum,  nisi  qualibus  carnalis  sensus  offenditur,  uel 
bonorum,  nisi  qualibus  carnalis  acies  oblectatur. 

25  5.  Ut  ergo  ista  in  imo  rerum  opera  dei,  terrena,  infirma, 

mortalia,  sed  tamen  opera  dei,  qualia  possumus  uidere,  con- 
siderem, ineffabiliter  moueor  laude  creatoris  illorum,  qui  pror- 
sus ita  magnus  est  in  operibus  magnis,  ut  minor  non  sit  in 
minimis,  ars  enim  diuina,  qua  caelestia  et  terrena  opera  fiunt, 
30  cum  ea  sint  inter  -se  dissimilia,  ipsa  in  omnibus  sui  similis 

est,  quia  in  suo  quoque  genere  perficiendo  ubique  perfecta 
est.  neque  enim  uniuersum  condit  in  singulis,  sed  ad  uniuersi 
conplexum  condens  singula,  uniuersam  se  condendis  praebet 
et  singulis,  omnia  congruenter  locis  suis  et  ordinibus  faciens 
atque  disponens  et  omnibus  particulariter  atque  uniuersaliter 
congrua  tribuens,  ecce  hic  in  isto  quasi  fundo  infimo  uniuersae 
creaturae  aspicite  animalia,  quae  uolant  et  natant  et  gradiuntur 
et  repunt,  nempe  mortalia  sunt,  nempe  uita  eorum,  sicut 
scriptum  est,  uapor  est  ad  modicum  adparens.  hunc  enim 
modulum  ab  optimo  conditore  perceptum  tamquam  in  com- 
mune conferunt  uniuerso  pro  sui  generis  portione  conplendo, 
ut  cum  istis  imis  sint  omnia  bona,  in  quibus  sunt  eis  superna 
meliora,  uerumtamen  adtendite  et  date  mihi  unum  quamlibet 
abiectissimum  animal,  cuius  anima  oderit  carnem  suam,  ac 
non  potius  nutriat  et  foueat  eam  motuque  uitali  uegetet  et 
regat  et  quodam  modo  administret  pro  sui  generis  exiguitate 
quoddam  uniuersum  suum  ad  incolumitatem  tuendam  sibi 
conciliatum,  quod  enim  rationalis  anima  castigat  corpus  suum 
et  seruituti  subicit,  ne  inmoderato  adpetitu  terreno  inpediatur 
perceptio  sapientiae,  etiam  sic  utique  diligit  carnem  suam, 
quam  sibi  ad  oboediendum  legitime  subdit  atque  ordinat, 
postremo  uos  ipsi  quamuis  carnali  errore  carnem  detestemini, 
non  potestis  nisi  diligere  carnem  uestram  eiusque  saluti  et 
incolumitati  consulere,  omnes  ictus  et  casus  et  intemperiem, 
qua  laeditur,  deuitare,  munimenta  uero  et  salubritatem,  qua 

9 lac.  4,  15 

conseruatur,  adpetere : ita  ostenditis  praeualere  naturae  legem 
contra  erroris  uestri  opinionem. 

6.  Quid  in  ipsa  carne  uitalia  uiscera,  totius  formae  conue- 
nientia,  membra  operandi,  uasa  sentiendi  locis  atque  officiis 

5 suis  cuncta  distincta  et  concordi  unitate  contexta  moderatione 
mensurarum,  parilitate  numerorum,  ordine  ponderum  nonne 
indicant  artificem  suum  deum  uerum,  cui  uere  dictum  est: 
omnia  in  mensura  et  numero  et  pondere  disposuisti? 
si  ergo  cor  non  peruersum  atque  corruptum  uanis  fabulis 
io  haberetis,  inuisibilia  enim  eius  etiam  per  ista,  quae  in  hac 
infima  et  carnali  creatura  facta  sunt,  intellecta  conspiceretis, 
unde  enim  istis  haec,  quae  commemoraui,  nisi  ab  illo,  cuius 
unitate  omnis  modus  sistitur,  cuius  sapientia  omnis  pulchri- 
tudo formatur,  cuius  lege  omnis  ordo  disponitur?  quodsi  ad 
is  ista  intuenda  oculum  non  habetis , apostolica  uos  ducat 
auctoritas. 

7.  Apostolus  enim  cum  de  sancta  dilectione  praeciperet, 
qualis  esse  debeat  uirorum  in  uxores , ex  anima  amantis 
sumpsit  exemplum,  qui  diligit,  inquit,  uxorem  suam,  se 

20  ipsum  diligit;  nemo  enim  umquam  carnem  suam  odio 
habet,  sed  nutrit  et  fouet  eam  tamquam  Christus 
ecclesiam,  ecce  in  conspectu  uestro  est  carnalis  uniuersa 
substantia ! uidete  quemadmodum  in  omne  animal  sibi  ad 
salutem  conciliatum  portendat  naturae  ista  communio,  ut  di- 
25  ligat  carnem  suam ; neque  enim  hoc  in  hominibus  tantum  est, 
qui  cum  recte  uiuunt , non  solum  consulunt  saluti  carnis 
suae,  uerum  etiam  carnales  motus  ad  usum  rationis  edomant 
et  refrenant,  sed  etiam  bestiae  fugiunt  dolorem,  formidant 

8 Sap.  11,  21  11  cf.  Eom.  1,  20  19  Ephes.  5,  28  sq. 

interitum ; et  quicquid  illam  membrorum  conpagem  copulam- 
que carnis  et  spiritus  a concordi  iunctura  disicere  ac  dirimere 
potest,  quanta  ualent  agilitate,  deuitant  nutrientes  etiam  ipsae 
ac  fouentes  carnem  suam,  nemo  enim  umquam  carnem 
suam  odio  habet,  sed  nutrit,  inquit,  ac  fouet  eam  sicut  s 
et  Christus  ecclesiam,  uidete,  unde  quo  ascenderit;  intue- 
mini, si  potestis,  quam  uim  ducat  a creatore  creatura  ab 
ipsis  caelestibus  adparatibus  usque  ad  carnem  et  sanguinem 
uniuersitatis  plenitudine  terminata,  formarum  uarietate  deco- 
rata, rerum  gradibus  ordinata.  10 

8.  Rursus  idem  apostolus  cum  de  spiritalibus  diuersis  mu- 
neribus et  tamen  ad  unitatem  consonis  rem  plane  magnam 
et  diuinam  et  abditam  nos  doceret,  de  ista  ipsa  carne  nostra 
similitudinem  dedit,  cuius  artificem  deum,  cum  haec  loquere- 
tur, omnino  non  tacuit,  quod  etsi  longum  est,  tamen,  quia  15 
ualde  necessarium,  totum  ipsum  locum  ex  eius  ad  Corinthios 
epistula  huic  operi  me  inserere  non  pigebit,  de  spiritalibus 
autem  nolo  uos  ignorare,  fratres  . scitis,  quando 
gentes  eratis,  ad  simulacra  sine  uoce  quomodo  ascen- 
debatis inducti,  propter  quod  notum  facio  uobis,  quia  20 
nemo  in  spiritu  dei  loquens  dicit  anathema  Iesu,  et 
nemo  potest  dicere  , dominus  Iesus’  nisi  in  spiritu 
sancto,  diuisiones  autem  donationum  sunt,  idem 
autem  spiritus;  et  diuisiones  ministrationum  sunt, 
idem  ipse  dominus;  et  diuisiones  operationum  sunt,  25 
idem  uero  deus,  qui  omnia  operatur  in  omnibus,  uni- 
cuique autem  datur  manifestatio  spiritus  ad  utili- 
tatem: alii  quidem  datur  per  spiritum  sermo  sa- 
pientiae, alii  sermo  scientiae  secundum  eundem 

17  I Cor.  12,  1 sqq. 

spiritum,  alteri  autem  fides  in  eodem  spiritu,  alii 
donatio  curationum  in  uno  spiritu,  alii  operationes 
uirtutum;  alii  prophetia,  alii  diiudicatio  spirituum, 
alii  genera  linguarum,  alii  interpretatio  linguarum: 

5 omnia  autem  haec  operatur  unus  atque  idem  spiritus 
diuidens  propria  unicuique  prout  uult.  sicut  enim 
corpus  unum  est  et  membra  habet  multa,  omnia 
autem  membra  corporis  cum  sint  multa,  unum  est 
corpus,  ita  et  Christus,  etenim  in  uno  spiritu  nos 
10  omnes  in  unum  corpus  baptizati  sumus,  siue  Iudaei 
siue  Graeci  siue  serui  siue  liberi;  et  omnes  unum 
spiritum  potauimus.  etenim  corpus  non  est  unum 
membrum,  sed  multa,  si  dixerit  pes:  quia  non  sum 
manus,  non  sum  de  corpore,  num  ideo  non  est  de  cor- 
is pore?  uel  si  dixerit  auricula:  quia  non  sum  oculus, 
non  sum  de  corpore,  num  ideo  non  est  de  corpore? 
et  si  totum  corpus  oculus,  ubi  auditus?  si  totum  au- 
ditus, ubi  odoratus?  nunc  autem  posuit  deus  membra 
singula,  unum  quodque  eorum  in  corpore  prout  uoluit. 
20  si  autem  fuissent  omnia  unum  membrum,  ubi  corpus? 
nunc  autem  multa  membra,  unum  autem  corpus,  non 
potest  autem  dicere  oculus  manui:  opus  te  non  habeo, 
aut  iterum  caput  pedibus:  opus  uobis  non  habeo  , sed 
multo  magis,  quae  uidentur  membra  corporis  infir- 
25  miora  esse,  necessaria  sunt;  et  quae  uidentur  uiliora 
esse  corporis,  his  abundantiorem  honorem  circum- 
ponimus; et  quae  inhonesta  sunt  nostra,  abundantio- 
rem honestatem  habent;  quae  autem  honesta  sunt 
nostra,  non  opus  habent  . sed  deus  temperauit  corpus 
30  ei,  cui  deerat,  maiorem  honorem  dans,  ut  non  esset 

scissura  in  corpore,  sed  idem  ipsum,  ut  pro  inuicem 
sollicita  sint  membra;  et  siue  patitur  unum  mem- 
brum, conpatiuntur  omnia  membra;  siue  glorificatur 
unum  membrum,  congaudent  omnia  membra,  si  ulla 
non  dico  fides  Christiana,  ut  credatis  apostolo,  sed  ullus  sensus 
humanus  in  uobis  est,  ut  manifesta  cernatis,  unusquisque  in 
semet  ipso  ista  uideat  atque  consideret,  quam  uera,  quam 
certa  sint,  quam  in  paruo  magna  et  in  extremo  quam  bona, 
quandoquidem  ista  in  laude  ponit  apostolus,  ut  per  haec  in- 
firma corporalia,  quae  uidentur,  possint  facilius  illa  sublimia 
spiritalia,  quae  non  uidentur,  intellegi. 

9.  Horum  ergo  membrorum  et  corporis  nostri,  quae  sic 
commendat,  sic  laudat  apostolus,  quisquis  artificem  deum 
negat,  uidetis,  cui  contradicat  adnuntians  nobis  praeter  id, 
quod  accepimus,  quid  igitur  opus  est,  ut  a me  redarguatur 
potius  quam  ab  omnibus  Christianis  anathemetur  ? dicit  apo- 
stolus: deus  temperauit  corpus,  et  dicit  iste:  „hyle,  non 
deus.“  quid  apertius  his  inimicitiis  ante  anathemandis  quam 
refellendis?  numquid  et  hic  apostolus,  cum  diceret:  deus, 
addidit:  huius  saeculi?  ubi  etiam  si  quis  diabolum  intelle- 
xerit excaecare  mentes  infidelium,  non  negamus,  malis  suasio- 
nibus ; quibus  qui  consentiunt,  iustitiae  lumen  amittunt  deo 
retribuente  quod  iustum  est.  haec  omnia  legimus  in  scripturis 
sanctis,  nam  et  illud  dictum  est  de  seductione  extrinsecus 
ueniente:  timeo,  ne,  sicut  serpens  Euam  seduxit  in 
uersutia  sua,  ita  corrumpantur  mentes  uestrae  a sim- 
plicitate et  castitate,  quae  est  in  Christo,  cui  simile 

15cf.  Gal.  1,  9 17  I Cor.  12,  24  20  II  Cor.  4,  4 25  II  Cor.  11,  8 

est:  corrumpunt  mores  bonos  conloquia  mala,  et  illud, 
quod  et  sibi  quisque  seductor  sit:  qui  autem  putat  se 
esse  aliquid,  cum  nihil  sit,  se  ipsum  seducit,  et  illud 
de  dei  uindicta,  quod  supra  commemoraui : tradidit  illos 
5 deus  in  reprobum  sensum,  ut  faciant,  quae  non  con- 
ueniunt.  ita  et  in  ueteribus  libris,  cum  praedixisset:  deus 
mortem  non  fecit  nec  laetatur  in  perditione  uiuorum, 
paulo  post,  inuidia,  inquit,  diaboli  mors  introiuit  in 
orbem  terrarum,  et  rursus  de  ipsa  morte,  ne  se  homines 
io  extra  culpam  ponerent,  inpii  autem  manibus  et  uerbis, 
inquit,  arcessierunt  illam  et  existimantes  illam  ami- 
cam defluxerunt;  alibi  autem:  bona  et  mala,  uita  et 
mors,  diuitiae  et  paupertas  a domino  deo  sunt,  hic 
perturbati  homines  non  intellegunt  in  uno  eodemqae  opere 
is  malo  non  postea  consequente  alia,  quae  manifesta  erit,  sed 
quadam  continuo  comitante  uindicta  aliud  uenire  de  astutia 
suadentis,  aliud  de  nequitia  uolentis,  aliud  de  iustitia  punientis: 
cum  diabolus  suggerit,  homo'  consentit,  deus  deserit,  quocirca 
in  opere  m^lo,  id  est  excaecatione  infidelium,  si  intellegatur 
20  et  diabolus  propter  suadendi  malignitatem,  ut  sic  distinguatur: 
deus  huius  saeculi,  non  mihi  uidetur  absurdum,  neque 
enim  sine  additamento  dicitur  deus,  cum  adiungitur  huius 
saeculi,  id  est  hominum  inpiorum  non  nisi  in  hoc  saeculo 
florere  uolentium ; secundum  quod  dicitur  et  malum  saeculum, 
25  sicut  scriptum  est:  ut  eximeret  nos  de  praesenti  saeculo, 
maligno,  tale  est  enim  et  illud:  quorum  deus  uenter; 
nisi  esset  ibi  quorum,  nullo  modo  diceret:  deus  uenter. 
nec  in  psalmo  daemonia  possent  dii  appellari,  nisi  adderetur 
gentium;  sic  enim  scriptum  est:  quoniam  dii  gentium 
30  daemonia,  hic  autem  nec  deus  huius  saeculi  nec  quorum 

1 I Cor.  15,  33  .2  Gal.  6,  3 4 Rom.  1,  28  6 Sap.  1,  13 

8 Sap.  2,  24  10  Sap.  1,  16  12  Eccl.  11,  14  25  Gal.  1,  4 

deus  uenter  nec  dii  gentium  daemonia,  sed  simpliciter 
positum  est:  deus  temperauit  corpus;  qui  non  potest 
intellegi  nisi  deus  uerus  omnium  creator,  illa  enim  cum 
uituperatione  dicuntur , hoc  autem  cum  laude  dictum  est. 
nisi  forte  deum  temperasse  corpus  non  dispositione  membro- 
rum, hoc  est  fabricando  et  construendo,  sed  admixtione  lucis 
suae  Faustus  intellegit,  ut  scilicet  haec  membra  ita  distincta 
et  locata  suis  sedibus  alter  posuerit,  qui  hoc  fabricauit,  deus 
autem  miscendo  bonitatem  suam  huius  fabricae  malitiam  tem- 
perauerit.  talibus  enim  fabulis  pueriles  animas  hebetant;  sed 
neque  hoc  eos  posse  dicere  permisit  subueniens  deus  paruulis 
per  ora  sanctorum,  habes  enim  et  paulo  superius:  deus  po- 
suit membra  singula,  unum  quodque  eorum  in  corpore 
prout  uoluit.  quis  iam  non  intellegat  secundum  hoc  deum 
dictum  temperatorem  corporis,  quod  ex  multis  membris  corpus 
fabricauit  officia  diuersorum  operum  in  unitatis  conpage  ser- 
uantibus  ? 

10.  Dicant  ergo  Manichaei,  utrum  animalia,  quae  secundum 
deliramenta  eorum  hyle  fabricauerat  in  gente*  tenebrarum, 
antequam  illis  deus  lucem  suam  miscuisset,  non  habebant 
istam  membrorum  concordiam , quam  sic  laudat  apostolus, 
utrum  ibi  diceret  caput  pedibus  aut  oculus  manui:  opus 
te  non  habeo,  numquam  hoc  dixerunt  nec  dicere  potuerunt 
tales  enim  eis  actus  et  opera  tribuunt:  repebant,  ambulabant, 
natabant,  uolabant  quaeque  pro  genere  suo ; uidebant  quoque 
et  audiebant  ceterisque  sensibus  sentiebant,  alimentis  et  tem- 
peramentis congruis  nutriebant  et  fouebant  corpora  sua.  hinc 
etiam  prolis  fecunditas  subpetebat;  nam  et  coniugia  tribuunt 

1 demonia  C 8 alter]  aliter  (lit.  in  ras.)  S,  (i  s.  I.)  G 9 tempe- 

eis.  haec  certe  omnia,  quae  tamquam  hyles  opera  uituperat 
Manichaeus , fieri  non  possunt  sine  membrorum  concordia, 
quam  laudat  et  deo  adsignat  apostolus,  dubitatis  adhuc,  quis- 
nam  sectandus  et  quisnam  anathemandus  sit?  quid?  quod 
5 erant  ibi  quaedam,  quae  etiam  loquebantur,  ut  eis  contionan- 
tibus  omnia  serpentia,  quadrupedia,  uolatilia,  natatilia  audirent, 
intellegerent,  consentirent?  miranda  haec  et  omnino  diuina 
eloquentia!  et  neminem  grammaticum  aut  rhetorem  audierant 
nec  inter  lacrimas  ferularum  atque  uirgarum  ista  didicerant, 
io  nempe  iste  Faustus,  ut  has  uanitates  diserte  garriret,  ad  disci- 
plinam faciendi  sermonis  etiam  serus  accessit,  et  quamuis 
esset  acer  ingenio,  tamen  legendo  stomachum  rupit,  ut  ei 
loquenti  tam  pauci  adsentirentur.  o miserum,  qui  in  ista  luce 
ac  non  in  illis  tenebris  natus  est ! illic  enim  eum  contra  lucem 
15  contionantem  omnis  bipes,  omnis  multipes,  omnis  etiam  ser- 
pens a dracone  usque  ad  cocleam  libenter  audiret,  alacriter 
oboediret;  hic  autem  contra  tenebras  disputantem  plures  elo- 
quentem quam  doctum,  multi  antem  seductorem  peruersissi- 
mum  nominabant;  inter  paucos  uero  Manichaeos  tamquam 
20  magno  magistro  plaudentes  nullum  ei  pecus  adnuebat  nec  ex 
illa  doctrina  saltem  caballus  eius  aliquid  sciebat,  tamquam 
omnibus  animalibus  ad  lioc  pars  diuina  concreta  sit,  ut  stolida 
fierent,  quid  est  hoc,  rogo?  euigilate  aliquando,  miseri,  et 
conparate  in  fabula  uestra  omnium  animantium  prius  tempus 
25  et  praesens,  tunc  in  terra  sua,  nunc  in  hoc  mundo ; tunc 
firma  erant  corpora,  nunc  infirma  sunt;  tunc  acris  acies  occu- 
lorum  ad  uiuendum  cum  delectatione  inuadendi  regionem  dei, 
nunc  ita  obtunsa,  ut  a solis  radiis  auertatur;  tunc  acutae 
mentes  animalium  ad  intellegendum  contionantis  sermonem, 
3o  nunc  hebetes  et  ab  eiusmedi  capacitate  penitus  alienae ; tunc 

naturalis  tam  magna  et  tam  potens  eloquentia,  nunc  tanto 
studio  ac  labore  uix  parua  et  exigua,  o quam  magna  bona 
conmixtione  boni  perdidit  gens  tenebrarum 

11.  Iste  ipse  Faustus  in  hoc  ipso  sermone,  cui  nunc 
respondeo,  multa  sibimet  contraria  eleganter  obponere  uisus  5 
est : sanitatem  et  infirmitatem,  copiam  et  egestatem,  album 
et  nigrum,  calidum  et  frigidum,  dulce  et  amarum:  in  quibus 
omitto  de  albo  et  nigro  aliquid  dicere , aut  si  ullum  momen- 
tum boni  et  mali  est  in  coloribus,  ut  album  dicant  ad  deum 
pertinere,  nigrum  autem  ad  hylen,  cum  omnia  genera  uolati-  »o 
lium  hylen  creasse  perhibeant,  si  album  colorem  plumis 
eorum  deus  aspersit,  ubi  latebant  corui,  quando  cygni  candore 
perfusi  sunt?  item  de  calido  et  frigido  deputare  non  opus 
est;  utrumque  enim  temperanter  adhibitum  salubre,  intempe- 
ranter autem  perniciosum  est.  cetera  uideamus.  bonum  et  i* 
malum,  quod  in  primis  forte  ponere  debuit  in  iisdem  con- 
trariis, ita  uidetur  posuisse,  ut  tamquam  generalia  uellet  in- 
tellegi, scilicet  ut  ad  bonum  pertineat  sanitas,  copia,  album, 
calidum,  dulce,  ad  malum  autem  infirmitas,  egestas,  nigrum, 
frigidum,  amarum,  quam  inperite  et  inconsiderate,  uideat  qui 20 
potuerit,  ego  autem  ne  homini  calumniari  puter,  nihil  obicio 
de  albo  et  nigro,  calido  et  frigido,  de  dulci  et  amaro  et  sani- 
tatem atque  infirmitatem  praescribam,  si  enim  album  et  dulce 
duo  bona  sunt,  nigrum  autem  et  amarum  duo  mala,  quomodo 
plurima  uua  omnisque  oliua  nigrescendo  dulcescit,  id  est  mali  25 
amplius  habendo  fit  melior?  item  si  duo  bona  sunt  calor  et 
sanitas,  duo  uero  mala  frigus  et  infirmitas,  cur  calescendo 

corpora  aegrescunt?  an  forte  sana  febriunt?  non  ergo  haec 
obicio,  quae  forte  non  cautus  aut  pro  quibuslibet  contrariis 
potius  quam  pro  bonis  et  malis  commemorauit,  praesertim 
quia  ignem  gentis  tenebrarum  numquam  frigidum  fuisse  di- 
5 xerunt,  sed  calorem  eius  utique  malum. 

12.  Uerum  ut  ista  omittamus,  illa  uideamus,  quae  ita 
commemorauit  bona  in  his  contrariis,  ut  nolit  inde  dubitari, 
sanitatem,  copiam,  dulcedinem,  itane  in  illa  gente  non  erat 
sanitas  corporum,  in  qua  et  nasci  et  crescere,  gignere  et  ita 
io  perdurare  potuerunt  illa  animalia,  ut  quibusdam  eorum  gra- 
uidis,  sicut  desipiunt,  captis  et  in  caelo  conligatis  nec  saltem 
pleni  temporis,  sed  abortiui  fetus  electam  excelso  in  terram 
cadentes  et  uiuere  potuerint  et  crescere  et  ista  carnium,  quae 
nunc  sunt  innumerabilia,  genera  propagare  ? aut  copia  ibi  non 
15  erat,  ubi  arbores  non  tantum  in  aquis  et  uentis,  sed  etiam 
in  igni  et  fumo  et  nasci  potuerunt  et  tanta  fecunditate  ditari, 
ut  ex  earum  fructibus  sui  cuiusque  generis  animalia  gigne- 
rentur et  earum  arborum  feracitate  nutrita  atque  pasta  con- 
seruarentur,  quorum  saginae  laetitiam  prolis  quoque  fecunditas 
20  testaretur,  maxime  ubi  nullus  labor  agriculturae  nec  intem- 
peries esset  aestatis  et  hiemis ; neque  enim  sol  ibi  eircuibat, 
ut  alternantibus  temporibus  anni  transcurrerent?  proinde  per- 
petua fertilitas  erat  arborum,  quibus  elementum  et  alimentum 
sui  generis,  sicut  gignendis  adfuerat,  ita  fetandis  perpetuo 
25  subpetebat  et  fructus  numquum  deesse  faciebat;  sicut  uide- 
mus  arbores  citriorum  toto  anno  flores  et  fructus  parere,  si 
iugiter  inrigentur.  magna  ergo  illic  copia  et  eius  habendae 

magna  securitas ; neque  enim  uel  grando  timebatur,  ubi  non 
erant  luminis  exactores,  quos  tonitrua  commouere  fabulamini. 

13.  Dulces  autem  ac  suaues  si  non  haberent  cibos  suos, 
numquam  eos  adpeterent,  numquam  eis  corpora  uegetarent. 
ita  enim  se  res  habet,  ut  pro  cuiusque  corporis  congruentia 
uel  delectet  esca  uel  offendat,  si  delectat,  dulcis  aut  suauis 
dicitur;  si  autem  offendit,  amara  siue  aspera  siue  aliqua  in- 
suauitate  respuenda,  nonne  ipsi  nos  homines  ita  sumus,  ut 
plerumque  alter  adpetat  alimentum , quod  alter  exhorreat, 
siue  pro  temperatione  naturae  siue  pro  usu  consuetudinis 
siue  pro  adfectione  ualetudinis?  quanto  magis  longe  diuersi 
generis  corpora  bestiarum  possunt  illud  habere  iucundum, 
quod  nobis  amarum  est!  an  aliter  caprae  ad  rodendum  suspen- 
derentur oleastrum  ? nam  sicut  non  nulli  morbo  hominum 
mei  amarum  est,  ita  illi  naturae  pecoris  suauis  oleaster,  sic 
insinuatur  prudentibus  rerum  examinatoribus  ordo  quid  ualeat, 
cum  scilicet  sua  cuique  adhibentur  atque  redduntur,  quantum- 
que hoc  bonum  sit  ab  imis  usque  ad  summa,  a corporalibus 
usque  ad  spiritalia,  itaque  in  gente  tenebrarum  cum  animal 
alicuius  elementi  eo  uescebatur  cibo,  qui  nascebatur  in  eius 
elemento,  procul  dubio  suauitatem  ipsa  congruentia  faciebat; 
si  autem  incidisset  in  alterius  elementi  cibum,  ipsa  incon- 
gruentia faceret  offensionem  sensui  gustantis : quae  offensio 
uel  amaritudo  uel  asperitas  uel  insuauitas  uel  quodlibet  aliud, 
aut  si  ita  nimium  est,  ut  aliena  ui  conpagem  corporis  con- 
cordiamque disrumpat  ac  sic  interimat  aut  uires  auferat » 
etiam  uenenum  uocatur  non  nisi  per  incongruentiam,  quod 
alteri  generi  per  congruentiam  cibus  est:  sicut  panem,  qui 

cotidiana  esca  nostra  est,  si  accipiter  sumat,  extinguitur,  et 
nos,  si  helleborum,  quo  pecora  pleraque  uescuntur;  cuius 
tamen  herbae  adhibendae  quidam  modus  etiam  medicamentum 
est.  quod  si  sciret  'aut  consideraret  Faustus , non  utique 
5 uenenum  et  antidotum  pro  exemplo  duarum  naturarum  mali 
et  boni  poneret,  tamquam  deus  sit  antidotum  et  hyle  uene- 
num , cum  eadem  res  eademque  natura  nunc  congruenter, 
nunc  incongruenter  sumpta  siue  adhibita  uel  prosit  uel  noceat, 
itaque  secundum  eorum  fabulam  potest  dici  deus  eorum  fuisse 
10  uenenum  genti  tenebrarum,  cuius  corpora  tam  firma  ita  cor- 
rupit, ut  infirmissima  redderet ; sed  quia  et  lux  ipsa  capta,  ob- 
pressa,  corrupta  est,  inuicem  sibi  uenenum  fuerunt. 

14.  Cur  non  ergo  haec  aut  duo  bona  dicitis  aut  duo  mala, 
uel  magis  et  duo  bona  et  duo  mala,  duo  bona  apud  se,  duo 
15  mala  in  alterutrum?  postea,  si  opus  fuerit,  quaeremus,  quid 
horum  sit  melius  aut  peius  . interim  quia  duo  bona  erant 
apud  se,  ita  consideratur,  regnabat  deus  in  terra  sua,  regnabat 
et  hyle  in  sua ; sanitas  regnantium  et  ibi  et  hic ; copia 
fructuum  et  ibi  et  hic ; fecunditas  prolis  utrobique ; suauitas 
20  propriarum  uoluptatum  apud  utrosque.  sed  illa  gens,  inquiunt, 
excepto  eo,  quod  uicinae  luci  mala  erat,  et  apud  se  ipsam 
mala  erat,  interim  bona  eius  multa  iam  dixi;  si  et  uos  mala 
eius  potueritis  ostendere,  erunt  duo  regna  bona,  sed  illud 
melius,  ubi  nullum  erat  malum  . quaenam  ergo  huius  mala 
25  dicitis  fuisse  ? uastabant  se,  inquit,  inuicem  laedebant,  occi- 
debant, absumebant,  si  ad  hoc  solum,  ibi  uacaretur,  quomodo 
ibi  tanta  agmina  gignerentur,  nutrirentur,  perficerentur?  erat 

ibi  ergo  et  quies  et  pax.  uerumtamen  fateamur  illud  fuisse 
melius  regnum,  ubi  nulla  discordia;  duo  tamen  bona  ista 
multo  adcommodatius  dixerim  quam  unum  bonum  et  alterum 
malum,  ut  illud  sit  melius,  ubi  nec  singuli  sibimet  ipsis 
nocebant  nec  inuicem ; hoc  autem  inferius  bonum,  ubi  quam- 
uis  inuicem  aduersarentur,  unumquodque  tamen  animal  suam 
salutem,  incolumitatem  naturamque  tuebatur,  uerumtamen  deo 
uestro  ille  saltem  princeps  tenebrarum  non  ita  longo  inter- 
uallo  eonparari  potest , cui  nemo  resistebat , cui  regnanti 
cuncta  seruierunt,  quem  contionantem  cuncta  secuta  sunt; 
quod  sine  magna  pace  atque  concordia  fieri  non  posset,  ibi 
enim  sunt  regna  felicia,  ubi  omnium  pleno  consensu  regibus 
oboeditur,  huc  accedit,  quia  illi  principi  non  tantum  sui 
generis,  id  est  bipedes,  quos  parentes  hominum  dicitis,  sed 
etiam  cuncta  animalium  ceterorum  genera  subdita  erant  et  ad 
nutum  eius  conuertebantur  faciendo,  quod  iussisset,  credendo, 
quod  suasisset,  haec  dicentes  usque  adeo  putatis  surda  homi- 
num corda,  ut  expectent  a uobis  deum  alterum  nominari, 
quem  uident  plane  aperteque  describi,  si  enim  principis  huius 
uires  hoc  poterant,  magna  potentia;  si  honor,  magna  claritas; 
si  amor,  magna  concordia;  si  timor,  magna  disciplina,  in  his 
omnibus  bonis  si  erant  aliqua  mala,  num  ideo  iam  mali  na- 
tura dicenda  est  nisi  ab  eis,  qui  nesciunt,  quid  loquantur? 
porro,  si  propterea  mali  naturam  putatis,  quia  non  solum  in 
alteram  naturam  mala  erat,  sed  etiam  in  se  ipsa  habebat 
malum,  nullumne  malum  esse  arbitramini  duram  necessitatem, 
quam  patiebatur  deus  uester  ante  commixtionem  naturae  con- 
trariae, ut  cum  ea  bellare  et  in  eius  fauces  sic  obprimenda 
membra  sua  mittere  cogeretur,  ut  non  posset  tota  purgari? 
ecce  erat  et  in  ipsa  magnum  malum,  antequam  ei  misceretur. 

quod  solum  dicitis  malum,  aut  enim  laedi  et  corrumpi  non 
poterat  a gente  tenebrarum  et  propria  stultitia  patiebatur 
illam  necessitatem,  aut,  si  poterat  corrumpi  eius  substantia, 
non  colitis  deum  incorruptibilem,  qualem  apostolus  praedicat. 

5 quid  ergo  ? et  ipsa  corruptibilitas,  qua  quidem  nondum  cor- 
rumpebatur illa  natura,  sed  tamen  ab  alia  corrumpi  poterat, 
non  uobis  in  deo  uestro  uidetur  malum? 

15.  Illud  etiam  quis  non  uideat,  quod  aut  praescientia  ibi 
non  erat  — ubi  uestrum  est  iam  cogitare,  utrum  nullum 
io  uitium  dei  sit  carere  praescientia  et  quid  inmineat  omnino 
nescire  — aut,  si  erat  ibi  praescientia,  securitas  ibi  esse  non 
poterat,  sed  aeternus  timor ; et  hoc  quantum  malum  sit,  certe 
agnoscitis,  an  non  timebat,  ne  iam  iamque  adueniret  tempus, 
quo  membra  eius  ita  uastarentur  et  inquinarentur  in  illo 
15  proelio,  ut  uix  cum  tanto  labore,  nec  tamen  tota  liberarentur 
atque  mundarentur?  sed  si  ad  ipsum  hoc  non  pertinebat, 
quod  quidem  cernitis  quam  dure  dicatur,  certe  ipsa  membra 
eius,  quae  hic  tanta  mala  passura  erant,  nempe  metuebant, 
an  hoc  futurum  ipsa  nesciebant?  ergo  qualicumque  parti 
20  substantiae  dei  uestri  defuit  utique  praescientia,  numerate 
mala  in  summo  uestro  bono,  an  ideo  non  timebant,  quia 
suam  consecuturam  liberationem  ac  triumphum  pariter  prae- 
uidebant?  certe  uel  pro  sociis  timebant,  quos  aeternis  in  illo 
globo  uinculis  a suo  regno  nouerant  alienandos. 

25  16.  An  ibi  caritas  non  erat,  ut  nulla  esset  fraterna  con- 

passio  pro  his  utique,  quorum  peccato  nullo  praecedente  in- 
pendebant  aeterna  subplicia?  quid?  illae  ipsae  animae  in 

globo  ligandae  nonne  et  ipsae  membra  dei  uestri  erant? 
nonne  unum  genus  et  una  substantia  est?  ipsae  saltem  prae- 
scientes futurum  sempiternum  uinculum  suum  nempe  timebant, 
nempe  maerebant,  aut  si  ipsae  hoc  futurum  nesciebant,  pars 
dei  uestri  prouida  erat,  pars  inprouida  . quomodo  ergo  una 
eademque  substantia?  cum  ergo  tanta  mala  et  ibi  fuerint, 
antequam  esset  alieni  mali  commixtio,  quid  de  illo  tamquam 
puro  et  simplici  et  summo  bono  gloriamini?  ergo  etiam  apud 
semet  ipsas  istas  duas  naturas  aut  duo  bona  aut  duo  mala 
fateri  cogimini,  concedimus  uobis,  si  duo  mala  dixeritis,  ut 
quod  uolueritis  horum  peius  dicatis ; si  autem  duo  bona, 
quodlibet  horum  dicite  melius,  erit  postea  diligentior  conside- 
ratio, dum  tamen  uester  error  ille  tollatur,  quo  dicitis  duo 
principia  duarum  naturarum,  bonae  et  malae,  et  plane  duos 
deos,  unum  bonum  et  alterum  malum,  iam  uero  si  propterea 
malum  est  aliquid,  quod  alteri  nocet,  inuicem  sibi  ista  nocue- 
runt, fuerit  una  pars  inprobior,  quia  prior  adpetiuit  alienum . 
una  ergo  malum  inferre  uoluit,  altera  malum  pro  malo  retri- 
buit, et  non  lege  talionis  tamquam  oculum  pro  oculo,  quod 
inprudenter  et  inpudenter  reprehendere  soletis , sed  multo 
grauius.  eligite  ergo,  quam  peiorem  dicatis,  quae  prior  nocere 
uoluit,  an  quae  amplius  nocere  et  uoluit  et  potuit,  ista  enim 
pro  modo  suo  luce  perfrui  concupiuit,  illa  eam  funditus  era- 
dicauit.  ista  si,  quod  adpetiuit,  inplesset,  sibi  certe  nihil  ob- 
fuisset; illa  uero  ut  hostilem  aduersitatem  penitus  euerteret, 
etiam  suae  parti  grauiter  nocuit,  sicut  est  illa  notissima  et 
quarundam  litterarum  memoriae  commendata  furiosa  sententia: 
pereant  amici,  dum  inimici  una  intercidant,  missa  est 

19  cf.  Ex.  21,  24  28  Cic.  p.  Deiot.  9,  25 

enim  ad  inexpiabilem  contaminationem  pars  dei,  ut  esset,  unde 
tegeretur  globus,  quo  in  aeternum  hostis  uiuus  sepeliendus 
est;  tantum  enim  timebitur  et  uictus,  tantum  terrebit  in- 
clusus, ut  sempiterna  miseria  partis  dei  cetero  deo  tribuat 
5 qualem  cumque  securitatem,  o magna  innocentia  bonitatis! 
ecce  faciet  et  deus  uester,  unde  tenebrarum  gentem  horri- 
biliter accusatis,  quod  et  suis  noceat  et  alienis,  id  ipsum 
omnino  in  deo  uestro  arguit  ille  globus  extremus,  quo  et 
hostis  includitur  et  ciuis  adfligitur;  immo  uero  superat  in 
io  amplius  nocendo  et  alienis  et  suis  pars  illa,  quam  dicitis 
deum,  hyle  quippe  non  eradicare  alienum  regnum  uoluit,  sed 
tenere ; suos  autem  quosdam  etsi  ah  aliis  suis  quibusdam 
consumendo  interimebat,  in  alias  tamen  formas  denuo  com- 
mutabat, ut  moriendo  et  renascendo  saltem  per  interualla 
io  temporum  suae  uitae  laetitia  fruerentur ; deus  autem,  qualem 
omnipotentem  optimumque  describitis,  in  aeternum  et  alienos 
eradicat  et  suos  damnat;  et  quod  mirabiliore  dementia  cre- 
ditur, hyle  animalia  sua  laedit  in  pugna  sua,  deus  membra 
sua  punit  in  uictoria  sua.  quid  est,  uani  homines?  nempe 
20  recordamini  uerba  Fausti  de  deo  tamquam  de  antidoto  et 
hyle  tamquam  ueneno ; ecce  plus  nocet  uestrum  antidotum 
quam  uenenum.  numquid  hyle  tam  horrendo  globo  in  aeter- 
num uel  deum  includeret  uel  sua  uiscera  adfigeret?  et  quod 
sceleratius  est,  calumniatur  eisdem  reliquiis,  ne  defecisse  ui- 
25  deatur,  quod  eas  purgare  non  potuit,  dicit  enim  Manichaeus 
in  epistula  Fundamenti  ideo  dignas  illas  animas  fieri  tali  sub- 
plicio,  quod  errare  se  a priore  lucida  sua  natura  passae  sunt 
et  inimicae  lumini  sancto  exstiterunt,  cum  eas  in  illum  erro- 
rem, quo  ita  tenebrarentur,  ut  inimica  luci  lux  fieret,  ipse 
30  miserit:  si  inuitas,  iniustus,  ut  cogeret;  si  uolentes,  ingratus. 

4 deij  de  & 6 et  om.  SG  13  interimsebat  S 14  saltim  L 

16  obtimumque  GMS 1 18  ledit  LGS  20  fasti  S 21  hile  L 

ut  damnet,  quae  se  futuras  inimicas  origini  suae  si  praescire 
potuerunt,  et  ante  bellum  timore  cruciatae  et  in  bello  in- 
expiabiliter  maculatae  et  post  bellum  in  aeternum  damnatae, 
numquam  beatae ; si  autem  praescire  non  potuerunt,  et  ante 
bellum  inprouidae  et  in  bello  inualidae  et  post  bellum  miserae, 
numquam  diuinae.  et  utique  quod  ipsae,  hoc  deus  secundum 
unitatem  substantiae,  putamusne.  respicitis,  quam  inmaniter 
blasphematis  ? et  tamen  aliquando  uolentes  quasi  defendere 
bonitatem  dei  etiam  ipsi  hyle  praestare  dicitis  aliquid  boni, 
ut  inclusa  in  semet  ipsa  non  saeuiat.  habebit  ergo  aliquid 
boni,  cum  ei  nullum  mixtum  erit  bonum?  an  forte  sicut  deus 
ante  bellum  sine  commixtione  mali  habebat  necessitatis  malum, 
ita  hyle  post  bellum  sine  commixtione  boni  habebit  commix- 
tionis bonum  ? dicite  ergo  duo  mala,  sed  unum  altero  peius ; 
aut  duo  non  summa  bona,  sed  unum  altero  melius,  ita  sane, 
ut  quod  est  melius  hoc  dicatis  miserius  ; nam  si  illius  tanti 
belli  hic  erit  exitus,  ut  separata  hyle  a propria  uastatione  et 
dei  membris  adfixis  in  globo  aliquid  boni  praestetur  hostibus 
et  tantum  mali  infligatur  ciuibus,  cogitate,  quis  uicerit.  sed 
uidelicet  uenenum  est  hyle,  quae  formare,  firmare,  nutrire, 
uegetare  ualuit  animalia  sua;  et  antidotum  deus,  qui  damnare 
potuit,  quia  sanare  non  potuit  membra  sua.  insani,  nec  illa 
est  hyle,  nec  ille  deus,  sic  delirent,  qui  sanam  doctrinam  non 
sustinentes  ad  fabulas  conuertuntur. 

24  II  Tim.  4,  3 

LIBER  ALTER  ET  UICESIMUS. 

1.  FAUSTUS  dixit:  Cur  legem  blasphematis  et  prophetas? 
minime  quidem  nos  hostes  sumus  aut  inimici  legis  ac  pro- 
phetarum, sed  nec  ullius  omnino,  adeo  ut,  si  modo  per  ipsos 

5 uos  liceat,  simus  parati  fateri  falsa  illa  omnia  esse,  quae  de 
eis  scripta  sunt  et  quorum  causa  uidentur  nobis  exosi,  sed 
enim  uos  repugnatis  et  scriptoribus  adsentiendo  uestris  in 
crimen  forsitan  prophetas  innocentes  adducitis,  infamatis  pa- 
triarchas, dedecoratis  et  legem  atque,  quod  sit  stultius,  uultis 
io  et  scriptores  uestros  non  esse  mendaces  et  eos  tamen  reli- 
giosos ac  sanctos,  quorum  hi  flagitia  et  turpes  conscripserint 
uitas.  quod  quia  utrumque  pariter  constare  non  potest,  oportet 
enim  aut  hos  fuisse  malos,  aut  illos  mendaces  et  falsos. 

2.  Age,  si  libet,  adsensu  communi  scriptoribus  damnatis 
io  defensionem  suscipiamus  legis  et  prophetarum,  legem  autem 

nunc  dico  ego  non  circumcisionem  nec  sabbata  et  sacrificia 
ceteraque  huiusmodi  ludaeorum,  sed  eam,  quae  uere  sit  lex, 
id  est:  non  occides,  non  moechaberis,  non  peiurabis 
et  cetera,  cui  quia  olim  diffamatae  in  gentibus,  id  est  ex  quo 
20  mundi  huius  creatura  consistit,  Hebraeorum  scriptores  inruentes 

18  Ex.  15,  13  sqq. 

tamquam  lepram  ac  scabiem  abominanda  haec  sua  et  turpis- 
sima praecepta  commiscuerunt,  quae  ad  peritomen  spectant 
et  sacrificia,  age,  si  es  certo  et  tu  amicus  legis,  damna 
eos  mecum,  qui  hanc  uiolare  ausi  sunt  hac  commixtione  in- 
conuenientium  eidem  praeceptorum:  quae  praecepta  nisi  et 
uos  legem  non  esse  sciretis,  nec  legis  partem  utique  aut 
eadem  seruare  niteremini  professi  iustitiam,  aut  uos  coram 
fateremini  esse  non  iustos.  nunc  uero  et  de  illis,  quae  scelera 
prohibent  mandatis,  sollicita  uobis  est  cura  recte  uolentibus 
uiuere,  et  de  his,  quae  pertinent  ad  Iudaeos,  nulla  fit  mentio : 
quod  quatenus  excusatum  uobis  erit,  nisi  eadem  legem  non 
esse  constiterit?  denique  si,  sicut  incenderis  intolerabile  con- 
uicium  iudicans,  si  quis  te  neglegentem  praecepti  huius  ap- 
pellet, quo  dictum  est:  non  occides  uel  non  moechaberis, 
ita  etiam  exardesceres,  si  quis  te  et  incircumcisum  uocaret  et 
neglegentem  sabbati,  erat  intellegi  procul  dubio,  quod  esset 
utrumque  lex  et  dei  mandatum;  nunc  uero  et  de  illis  superio- 
ribus laudem  quaeris  et  gloriam,  si  ea  conserues,  et  de  his 
nullam  eiusdem  boni  iacturam  metuis,  quia  contemnis,  quare 
constat  haec,  ut  dixi,  non  esse  legem,  sed  legis  potius  ma- 
culas et  scabiem  : quae  si  damnantur  a nobis,  damnantur  uti 
falsa,  non  ut  legitima,  nec  tangit  conuicium  hoc  legem  nec 
legis  auctorem  deum,  sed  eos,  qui  hunc  et  illam  nefariis  suis 
religionibus  inscripserunt,  ut  autem  interdum  legis  nos  reue- 
rendum  nomen,  cumludaica  praecepta  persequimur,  lacessamus, 
uestro  fit  uitio,  qui  inter  Hebraicas  institutiones  et  legem  nullum 

2 praec.]  facta  C 3 pro  certo  SG2  4 liac  om.  LMb  ac  SG 
commixtione  (m  er.)  SLMG  commixtione  b 5 praeceptorom  Gl 

uultis  esse  discrimen ; alioquin  reddite  legi  propriam  digni- 
tatem, Israheliticas  ab  eadem  turpitudines  tamquam  uerrucas 
incidite,  deformationis  eius  crimen  scriptoribus  inputate,  et 
statim  uidebitis  nos  Iudaismi  inimicos  fuisse,  non  legis,  nomen 
5 est,  quod  uos  decipit,  quia  cui  iure  debeat  adscribi,  non  nostis. 

3.  Ad  haec  et  prophetas  ac  patriarchas  uestros  cur  nos 
blasphemare  existimetis,  ego  non  uideo.  nam  si  a nobis  scripta 
haec  dictataue  fuissent,  quae  idem  commisisse  leguntur,  esset 
uestra  haec  in  nos  non  inrationabilis  accusatio ; ubi  uero  aut 

io  ab  ipsis  eadem  scripta  sunt  contra  honestatis  morem  de  uitiis 
captantibus  gloriam  aut  ab  eorum  sociis  ac  paribus,  nostra 
quae  istic  culpa  est?  damnamus  enim  detestati  actus  iniquos, 
quos  ultro  de  se  nec  interrogati  confessi  sunt  rei ; aut  si  haec 
per  inuidiam  scriptorum  aduersus  eos  malignitas  finxit,  punian- 
i5  tur  scriptores,  damnentur  eorum  libri,  purgetur  propheticum 
nomen  indigna  fama,  grauitati  atque  censurae  suae  patriar- 
charum reddatur  auctoritas. 

4.  Et  sane  fieri  potuit,  ut  quemadmodum  de  deo  inpudenter 
idem  tanta  finxerunt,  nunc  eum  in  tenebris  ex  aeterno  uer- 

20  satum  dicentes  et  postea  miratum  cum  uidisset  lucem,  nunc 
ignarum  futuri,  ut  praeceptum  illud,  quod  non  esset  seruaturus 
Adam,  ei  mandaret,  nunc  et  inprouidum.  ut  eum  latentem  in 
angulo  paradisi  post  nuditatem  cognitam  uidere  non  posset, 
nunc  et  inuidum  ac  timentem,  ne,  si  gustaret  homo  suus  de 
25  ligno  uitae,  in  aeternum  uiueret,  nunc  alias  et  adpetentem 
sanguinis  atque  adipis  ex  omni  genere  sacrificiorum  zelantem- 
que,  si  et  aliis  eadem  offerrentur  ut  sibi,  et  nunc  irascentem 

in  alienos,  nunc  et  in  suos,  nunc  perimentem  milia  hominum 
ob  leuia  quidem  aut  nulla  commissu,  nunc  etiam  comminantem 
uenturum  se  fore  cum  gladio  et  parciturum  nemini,  non  iusto, 
non  peccatori fieri,  inquam,  potuit,  ut  et  de  dei  hominibus 
mentirentur,  qui  de  deo  ipso  tanta  proteruitate  mentiti  sunt, 
sed  uos  consentite  nobiscum,  ut  portent  scriptores  crimen,  si 
uultis  eodem  liberari  prophetas. 

5.  Alioquin  neque  illa  nos  de  Abraham  scripsimus,  quod 
habendae  prolis  insana  flagrans  cupidine  et  deo,  qui  id  iam 
sibi  de  Sara  coniuge  promiserat,  minime  credens  cum  pelice 
uolutatus  sit  sub  conscientia  — quo  sit  inhonestius  — uxoris  5 
nec  quod  matrimonii  sui  infamissimus  nundinator  idem  auaritiae 
ac  uentris  causa  duobus  regibus,  Abimelech  et  Pharaoni,  diuersis 
temporibus  memoratam  Saram  coniugem  suam  sororem  men- 
titus, quia  erat  pulcherrima,  in  concubitum  uenditaiiit;  nec 
quod  Loth  ipsius  frater  de  Sodoma  liberatus  cum  duabus 
filiabus  suis  in  monte  concubuit  - — qui  honestius  arsisset  in 
Sodoma  ictu  fulminis  quam  in  monte  flagrauit  inconcessae 
libidinis  flamma  — sed  nec  quod  Isaac  eadem  patri  suo  gessit 
ac  paria  erga  Rebeccam  coniugem  suam  fingens  et  ipse  eam 
sororem,  quo  per  ipsam  uiueret  turpiter;  nec  quod  Iacob 
filius  eius  inter  Rachel  et  Liam  duas  germanas  sorores  earum- 
que  singulas  famulas  quattuor  uxorum  maritus  tamquam  hircus 
errauerit , ut  esset  cotidie  inter  quattuor  scorta  certamen, 
quaenam  eum  uenientem  de  agro  prior  ad  concubitum  raperet. 

11  cf.  Gen.  16,  2 sqq.  14  cf.  Gen.  20,  2;  12,  13  17  cf.  Gen. 

19,  33  et  35  20  cf.  Gen.  26,  7 

interdum  que  etiam  mercedibus  in  noctem  ab  inuicem  condu- 
cerent eum;  item  quod  ludas  filius  eius  cum  Thamar  nuru 
sua  dormierit  post  unius  et  alterius  nuptias  filii  deceptus,  ut 
aiunt,  prostitutionis  habitu,  in  quem  se  transformauerat  eadem, 
5 quae  socerum  suum  bene  nosset  cum  hoc  genere  feminarum 
semper  habuisse  commercium;  nec  quod  Dauid  post  tot  numero 
uxores  mulierculam  quoque  Uriae  militis  sui  moechatus  sit 
ipsumque  perdiderit  in  bello ; nec  quod  Salomon  filius  eius 
trecentas  uxores  et  septingentas  concubinas  habuerit  et  regum 
10  filias  sine  numero ; nec  quod  Osee  prophetarum  primus  de 
fornicaria  muliere  filios  fecerit  - — cui  turpitudini,  quo  sit  de- 
terius, ascribitur  et  consilium  dei  — sed  nec  illud,  quod 
Moyses  homicidium  fecerit,  quod  spoliauerit  Aegyptum,  quod 
bella  gesserit,  quod  crudelia  multa  et  mandarit  et  fecerit, 
15  quod  ne  ipse  quidem  uno  contentus  matrimonio  fuerit:  haec, 
inquam,  et  horum  similia,  quae  in  diuersis  eorum  habentur 
libris,  nihil  a nobis  scriptum,  nihil  dictatum  est;  sed  aut 
scriptorum  uestrorum  ista  commenta  sunt  falsa  aut  patrum 
crimina  uera.  uos  utrum  uultis  eligite;  nam  nos  aut  hos  aut 
20  illos  pariter  detestari  necesse  est,  quia  tam  malos  et  turpes 
odimus  quam  mendaces. 

6.  AUGUSTINUS  respondit : Nec  sacramenta  legis  intellegitis 
nec  facta  prophetarum,  quia  neque  sanctitatem  neque  iusti- 

1 cf.  Gen.  24  et  80  4 cf.  Gen.  88  8 cf.  II  Reg.  11,  1 sqq. 
10  cf.  III  Reg.  11,  1 sqq.  12  cf.  Osee  1,  2 sq.  13  cf.  Ex.  2,  12 
cf.  Ex.  12,  35  sq.  14  cf.  Ex.  17,  9 sqq. 

1 in  noctem]  innocetem  b 2 cvl  / / (m  er.)  C nura  SlG  3 dor- 
miret b nnbtias  LM  filiis  Sb  ut  ( spat . 12  litt.  uac.  rei.) 

hoc  (spat.  circa  8 litt  uac.  rei.)  feminarum  (signo  r in  marg. 
adp.)  SG  6 commertiura  C q*d  ( u er.)  C numeru  b 7 uri  L 
unius  b moechatus  (o  add.  m.  2)  C 9 et  om.  Pb  et  septingentas 
om.  SG  10  oseae  L 11  quo]  quod  LCPSGMb  12  asscribitur  SG 
13  mo*ses  (y  er.)  S ait.  quod  C 2 14  mandar&  SGMLb 

tiam  cogitare  nostis,  sed  de  praeceptis  et  sacramentis  ueteris 
testamenti  saepe  ac  multa  iam  diximus,  ut  intellegeretur  aliud 
ibi  fuisse,  quod  per  gratiam  noui  testamenti  faciendo  donaretur 
inplendum,  aliud,  quod  per  ueritatem  patefactam  remouendo 
demonstraretur  inpletum : cum  dei  et  proximi  dilectione  susci-  5 
peretur  legis  perficienda  praeceptio,  circumcisionis  autem  atque 
aliorum  illius  temporis  sacramentorum  cessatione  ostenderetur 
legis  persoluta  promissio,  praeceptum  quippe  reos  faciebat  ad 
desiderandam  salutem,  promissum  autem  figuras  celebrabat  ad 
expectandum  saluatorem,  ut  per  aduentum  noui  testamenti  10 
illos  liberaret#  gratia  donata,  illas  auferret  ueritas  reddita,  ipsa 
enim  lex,  quae  per  Moysen  data  est,  gratia  et  ueritas  per 
Iesum  Christum  facta  est:  gratia  scilicet,  ut  data  indulgentia 
peccatorum,  quod  praeceptum  erat,  ex  dei  dono  custodiretur, 
ueritas  autem,  ut  ablata  obseruatione  umbrarum,  quod  pro-  15 
missum  erat,  ex  dei  fide  praesentaretur. 

7.  Proinde  isti,  qui  ea,  quae  non  intellegunt,  reprehendentes 
lepram  uel  scabiem  seu  uerrucas  legis  esse  dicunt  promissiuas 
figuras  sacramentorum,  similes  sunt  hominibus,  quibus  displi- 
cent ea , quorum  non  capiunt  utilitatem ; uelut  si  surdus  20 
uidens  moueri  labia  loquentium,  tamquam  superfluos  oris  motus 
deformesque  reprehenderet;  uel  si  quisquam  caecus  laudata 
sibi  aliqua  domo  uellet  palpando  probare,  quod  dicitur,  et 
parietum  leuitatem  manu  pertractans  in  fenestras  inrueret  eas- 
que  uelut  inconuenientes  illi  aequalitati  redargueret  cauernas-  25 
que  ruinosas  putaret. 

8.  Iam  uero  facta  prophetarum  etiam  ipsa  prophetica  et 
mystica  fuisse,  quid  agam,  ut  intellegant,  quorum  mentes 

13  cf.  Ioh.  1,  17 

1 preceptis  LCS  2 intellegeretur  C1  5 et  (in  ras .)  G 7 cessati- 

minitas  occupauit,  ita  ut  putent  credi  a nobis  etiam  ipsum 
deum  aliquando  in  tenebris  esse  uersatum,  quia  scriptum  est: 
tenebrae  erant  super  abyssum,  tamquam  nos  abyssum 
dicamus  deum,  ubi  tenebrae  erant,  quia  lux  ibi  non  erat, 
5 antequam  deus  uerbo  faceret  lucem  ? sed  quia  non  distingunt 
inter  lucem,  quod  est  ipse  deus,  et  lucem,  quam  fecit  deus, 
ideo  putant  esse  consequens,  ut  in  tenebris  ipse  fuerit,  ante- 
quam faceret  lucem,  cum  tenebrae  essent  super  abyssum, 
antequam  diceret:  fiat  lux,  et  facta  est  lux.  sicut  enim  in 
10  nouo  testamento  utrumque  de  illo  dicitur  — nam  et:  deus 
lux  est  et  tenebrae  in  eo  non  sunt  ullae  ibi  legimus  et: 
deus,  qui  dixit  de  tenebris  lumen  clarescere,  claruit 
in  cordibus  nostris  itidem  ibi  legimus  — sic  et  in  illis 
ueteribus  libris  et:  candor  est  lucis  aeternae  dictum- est 
15  de  sapientia  dei,  quae  utique  facta  non  est,  quia  per  illam 
facta  sunt  omnia,  et  de  luce  quadam,  quae  non  nisi  per  illam 
fieri  potest,  hoc  modo  ibi  dicitur:  tu  inluminabis  lucer- 
nam meam,  domine;  deus  meus  inluminabis  tenebras 
meas,  sicut  et  ab  initio,  cum  tenebrae  essent  super  abyssum, 
?o  dixit  deus:  fiat  lux,  et  facta  est  lux;  quam  non  fecisset 
nisi  lucifica  lux,  quod  est  deus. 

9.  Sicut  enim  sibi  sufficit  ad  aeternam  beatitudinem  et  ex 
hac  abundat  ad  faciendos  beatos,  ita  sibi  sufficit  ad  aeternam 
lucem  et  ex  hac  abundat  ad  faciendos  inluminatos,  nullius 
25  bonum  cupiens,  cum  ipso  fruatur  omnis  uoluntas  bona,  nul- 
lius malum  timens,  cum  ipso  deseratur  omnis  uoluntas  mala, 
quia  nec  auget  eum,  qui  eius  dono  beatus  est,  nec  terret 
eum,  qui  eius  iudicio  miser  est.  talem  deum,  Manichaei,  non 

3 Gen.  1,  2 9 Gen.  1,  3 10  I Ioh.  1,  5 12  II  Cor.  4,  0 

14  Sap.  7,  26  16  'Ioh.  1,  4 17  Ps.  17,  29 

5 distingvunt  Ml  6 inter  luce  L 9 et  facta  est  lux  ( exp . 

colitis ; longe  ab  illo  facti  estis,  dum  phantasmata  uestra 
sectamini,  quae  cor  uestrum  uanum  et  uagum  lucem  istam 
caelestium  corporum  per  carnis  oculos  hauriens  uobis  multi- 
plici fictione  dilatauit  atque  uariauit.  lux  ista,  quamuis  et 
ipsam  deus  fecerit,  longe  inconparabilis  est  etiam  illi  luci, 
quam  fecit  deus  in  mentibus  piorum,  quas  a tenebris  lucificat. 
sicut  ab  inpietate  iustificat,  quanto  magis  illi  inaccessibili, 
quae  ista  omnia  facit!  nec  omnibus  inaccessibilis  est;  beati 
enim  mundo  corde,  quoniam  ipsi  deum  uidebunt.  deus 
autem  lux  est,  et  tenebrae  in  eo  non  sunt  ullae;  inpii 
uero  non  uidebunt  lumen,  sicut  dicit  Esaias.  talibus  ergo  est 
inaccessibilis  illa  lucifica  lux,  quae  non  solum  illam  spiritalem 
lucem  in  sanctorum  mentibus,  sed  etiam  istam  corporalem 
fecit,  non  ad  quam  prohibeat  accedere  malos,  sed  quam  facit 
oriri  super  bonos  et  malos. 

10.  Cum  ergo  essent  tenebrae  super  abyssum,  ille,  qui  erat 
lux,  dixit:  fiat  lux.  quae  lux  lucem  fecerit,  manifestum  est; 
manifeste  enim  positum  est:  dixit  deus,  quam  tamen  lucem 
fecerit,  non  ita  manifestum  est:  utrum  illam,  quae  in  menti- 
bus angelorum  est.  id  est  ipsos  tunc  spiritus  rationales  deus 
fecerit,  an  corporalem  quandam  lucem,  remotam  etiam  ipsam 
ab  aspectibus  nostris  in  sublimibus  huius  mundi  locis, 
inter  studiosos  diuinarum  scripturarum  concorditer  disputatur, 
quarto  enim  die  fecit  ista  conspicua  caeli  luminaria.  quae 
rursus  utrum  simul  cum  sua  luce  facta  sint,  an  ex  illa,  quae 
iam  facta  erat,  quodam  modo  accensa  sit,  similiter  quaeritur, 
quaelibet  sane  lux  facta  sit,  quando,  cum  essent  tenebrae 
super  abyssum,  dixit  deus:  fiat  lux,  crea, tam  tamen  lucem 

8 Matth.  5,  8 11  Es.  59,  9 sq.  15  cf.  Mattii.  5,  45 

a creatrice  luce  factam  esse  non  dubitat,  quisquis  sanctas 
litteras  pie  legendo  fit  dignus,  qui  intellegat. 

11.  Nec  ideo  putandus  est  deus,  antequam  faceret  lucem, 
in  tenebris  habitasse,  quia  spiritus  dei  superferebatur 

5 super  aquas,  cum  praedictum  fuisset:  tenebrae  erant 
super  abyssum,  abyssus  namque  est  aquarum  inaestimabilis 
profunditas,  unde  potest  occurrere  carnali  prudentiae,  uelut 
in  his  tenebris,  quae  erant  super  abyssum,  habitauerit  spiritus 
dei,  de  quo  dictum  est:  ferebatur  super  aquas,  non  intel- 
io  legenti,  quemadmodum  lux  luceat  in  tenebris  et  tenebrae 
eam  non  conprehendant,  nisi  per  dei  uerbum  fiat  lux  et  dicatur 
eis:  fuistis  enim  aliquando  tenebrae;  nunc  autem  lux 
in  domino,  quodsi  rationales  mentes  per  uoluntatem  inpiam 
tenebrosae  lucem  sapientiae  dei  nusquam  absentem  conprehen- 
15  dere  non  possunt,  quod  ab  ea  longe  sint  adfectu,  non  loco, 
quid  mirum,  si  spiritus  dei.  qui  superferebatur  super  aquas, 
superferebatur  etiam  super  aquarum  tenebras,  inconparabili 
quidem  longinquitate,  sed  substantiae,  non  locorum  ? 

12.  Scio  quidem  istis  quam  surdis  haec  cantem;  nec  tamen 
2o  despero,  quod  cantici  mei  ueritas  inuentura  sit  aurem  suam, 

quam  dominus  aperuerit,  a quo  sunt  uera,  quae  dicimus, 
istos  autem  quales  diuinarum  scripturarum  iudices  patimur, 
quibus  etiam  displicet,  quod  deo  placuerint  opera  sua,  quem 
tamquam  insolitam  lucem  miratum  esse  reprehendunt,  quia 
25  scriptum  est:  et  uidit  deus  lucem,  quia  bona  est!  ad- 
probat  enim  opera  sua,  quia  placent  ei,  quae  fecit,  et  hoc  est 
uidere,  quia  bona  sunt,  neque  enim  aliquid  inuitus  facere 
cogitur,  ut  quod  ei  non  placet  faciat,  aut  in  aliquid  faciendum 
inprudens  labitur,  ut  factum  esse  displiceat,  cur  autem  istis 
30  non  displiceat,  quod  deus  noster  opus  suum  uidit,  quia  bonum 

4 Gen.  1,  2 11  cf.  Ioh.  1,  5 12  Ephes.  5,  8 25  Gen.  1,  4 

est,  quandoquidem  deus  eorum  cum  membra  sua  mersit  in 
tenebras,  uelum  contra  se  posuit?  non  enim  quod  fecit,  uidit, 
quia  bonum  est;  sed  noluit  uidere,  quia  malum  est. 

13.  Miratum  sane  Faustus  deum  nostrum  dixit,  quod 
scriptum  non  est  nec  omnino  est  consequens,  ut  cum  aliquis  5 
uidit,  quia  bonum  est,  etiam  miratus  dicatur,  multa  enim 
bona  uidentes  non  miramur,  tamquam  praeter  opinionem  ita 
sint,  sed  tantummodo  adprobamus,  quod  ita  esse  debuerint, 
uerumtamen  ostendimus  eis  non  in  uetere  testamento,  cui 
malitiose  calumniantur,  sed  in  nouo,  quod  ut  inperitos  fallant  10 
accipiunt,  deum  esse  miratum.  Christum  enim  fatentur  deum 
et  hanc  in  laqueo  suo  uelut  escam  dulcissimam  ponunt,  qua 
Christo  deditos  capiant,  deus  ergo  miratus  est,  cum  Christus  mira- 
tus est;  sic  enim  scriptum  est  in  euangelio,  quod  audita  fide  cuius- 
dam centurionis  miratus  est  et  ait  discipulis  suis:  amen  15 
dico  uobis,  non  inueni  tantam  fidem  in  Israhel.  ecce  nos 
ut  potuimus,  exposuimus  „uidit  deus  quia  bonum  est“ 

et  melius  fortassis  exponunt  ista  meliores : exponant  et  isti, 
quare  sit  miratus  lesus,  quod  antequam  fieret,  praesciebat,  et 
antequam  audiret,  utique  nouerat.  quamquam  enim  plurimum  20 
intersit , utrum  uideat  aliquis , quia  bonum  est , an  etiam 
miretur,  in  hoc  tamen  est  nonnulla  similitudo,  quia  etiam 
lesus  lucem  fidei  miratus  est,  quam  in  corde  illius  centurionis 
ipse  fecerat,  qui  est  lumen  uerum,  quod  inluminat  omnem 
hominem  uenientem  in  hunc  mundum.  25 

14.  Quem  posset  certe  aliquis  inpius  paganus  ita  calumniari 
et  reprehendere  in  euangelio,  sicut  deum  Faustus  in  uetere 

15  Matth.  8,  10  25  cf.  Ioh.  1,  9 

testamento,  diceret  enim  et  ille  inprouidum  Christum  non 
solum  ex  hoc,  quod  miratus  est  centurionis  fidem,  uerum 
etiam  quod  ludam  inter  discipulos  elegit,  qui  mandata  eius 
non  erat  seruaturus,  sicut  reprehendit  iste,  cur  praeceptum 
5 in  paradiso  datum  fuerit  homini  non  facturo,  culparet  etiam 
illud,  quod  scire  non  potuerit,  quis  eum  tetigerit,  quando 
tetigit  fimbriam  uestimenti  eius,  quae  fluxum  sanguinis  patie- 
batur, sicut  iste  culpauit  deum  nescisse,  ubi  lateret  Adam, 
credo  quia  dixerit:  Adam,  ubi  es?  sicut  dixit  Christus:  quis 
10  me  tetigit?  diceret  et  inuidum  ac  timentem,  ne,  si  intrarent 
quinque  aliae  uirgines  in  regnum  eius,  uiuerent  in  aeternum  : 
contra  quas  ita  clausit,  ut  nec  miserabiliter  pulsantibus  ape- 
riret, uelut  obliuiscens,  quod  ipse  promiserat  dicens:  pulsate 
et  aperietur  uobis,  sicut  iste  inuidiae  timorisque  arguit 
i5  deum,  quod  ad  uitam  aeternam  non  admiserit  peccatorem, 
diceret  et  adpetentem  non  pecudum,  sed  hominum  sanguinem, 
quia  dixit:  qui  perdiderit  animam  suam  propter  me, 
in  uitam  aeternam  inueniet  eam,  sicut  iste  de  sacrificiis 
animalium,  quibus  figuris  promittebatur  sacrificium  sanguinis, 
20  quo  redempti  sumus , uoluit  calumniari,  reprehenderet  et 
zelantem,  quia  cum  ementes  et  uendentes  de  templo  flagel- 
lando eiecisset,  commemorauit  euangelista  de  illo  esse  scrip- 
tum: zelus  domus  tuae  comedit  me,  sicut  iste  accusauit 
zelantem  deum,  quod  aliis  sacrificari  uetuisset.  diceret  ira- 
25  scentem  in  suos  et  in  alienos:  in  suos  quidem,  quia  dixit: 
seruus,  qui  scit  uoluntatem  domini  sui  et  facit  digna 
plagis,  uapulabit  multa;  in  alienos  autem,  quia  dixit: 

4 cf.  Ioh.  6,  71  5 cf.  Gen.  2,  16  sq. ; 3,  6 9 Gen.  3,  9 Luc. 
8,  44  sq.  12  cf.  Matth.  25,  11  sq.  13  Mattii.  7,  7 17  Matth.  10,  39 
23  Ioh.  2,  15  sqq.  26  Luc.  12,  47 

si  quis  uos  non  receperit,  excutite  illis  puluerem  de 
calciamentis  uestris;  amen  dico  uobis,  quia  tolerabi- 
lius erit  Sodomae  in  die  iudicii  quam  illi  ciuitati, 
sicut  iste  criminatur  irascentem  deum,  nunc  in  alienos,  nunc 
in  suos,  quos  utrosque  apostolus  commemorat  dicens:  qui- 
cumque enim  sine  lege  peccauerunt,  sine  lege  per- 
ibunt; et  quicumque  in  lege  peccauerunt,  per  legem 
indicabuntur,  diceret  et  trucidantem  et  effundentem  multorum 
sanguinem  ob  leuia  quidem  uel  nulla  commissa,  leue  quippe 
aut  nullum  commissum  pagano  uideretur  uel  non  habere  in 
conuiuio  nuptiarum  uestem  nuptialem,  propter  quod  rex  noster 
in  euangelio  iussit  hominem  ligatis  manibus  et  pedibus  proici 
in  tenebras  exteriores ; uel  nolle  super  se  Christum  regnare, 
propter  quod  peccatum  ait:  illos  autem,  qui  noluerunt 
me  regnare  sibi,  adducite  et  interficite  coram  me, 
sicut  iste  accusauit  deum  in  uetere  testamento,  qui  ei  uisus 
est  propter  leuia  uel  nulla  commissa  hominum  milia  trucidare, 
iam  uero  illud,  quod  reprehendit  Faustus  minantem  deum 
uenturum  se  esse  cum  gladio,  quo  non  parceret  nec  iusto  nec 
peccatori,  quomodo  paganus  ille  reprehenderet  audiens  aposto- 
lum Paulum  dicere  de  deo  nostro:  quia  filio  proprio  non 
pepercit,  sed  pro  nobis  omnibus  tradidit  eum,  audiens 
et  Petrum,  cum  de  magnis  tribulationibus  sanctorum  et  inter- 
fectionibus loqueretur,  ad  tolerandum  exhortantem  et  dicentem: 
tempus  est,  ut  iudicium  incipiat  a domo  domini;  et 
si  initium  a nobis,  qualis  finis  erit  eis,  qui  non  cre- 
dunt domini  euangelio?  et  si  iustus  quidem  uix  saluus 
erit,  peccator  et  inpius'ubi  parebunt?  quid  enim  iustius 
uno,  cui  tamen  pater  non  pepercit?  et  quid  euidentius,  quod 

1 Matth.  10,  14  sq.  5 Eom.  2,  12  18  cf.  Matth.  22,  11  sqq. 

14  Luc.  19,  27  21  Rom.  8,  32  25  I Petr.  4,  17  sq. 

1 reciperit  SGM  2 tollerabilius  C 8 iuditii  0 ciuitate  (sup . 
e a m.  1 i)  C 7 legem]  lege  L 16  ueteri  LCb  17  ante  uel 

nec  iustis  parcat  emendans  eos  uarietate  tribulationum,  cum 
de  hac  aperte  sit  dictum:  et  si  iustus  uix  saluus  erit? 
non  solum  enim  in  uetere  testamento  scriptum  est:  quem 
enim  diligit  deus,  corripit;  flagellat  autem  omnem 
5 filium,  quem  recipit  et:  si  bona  percepimus  de  manu 
domini,  mala  quare  non  sustinemus?  sed  etiam  in  nouo: 
ego  quem  amo,  arguo  et  castigo  et  illud:  si  enim  nos 
ipsos  diiudicaremus,  a domino  non  iudicaremur;  cum 
iudicamur  autem,  a domino  corripimur,  ne  cum  mundo 
io  damnemur,  sed  tamen  si  paganus  in  nouo  testamento  talia 
reprehenderet,  qualia  isti  reprehendunt  in  uetere,  nonne  et 
ipsi  ea  defendenda  susciperent?  quod  si  facere  possent,  qua 
tandem  uecordia  hic  talia  reprehendunt,  qualia  ibi  defendunt? 
si  autem  non  possent,  cur  in  uno  tantum  ac  non  potius  in 
is  utroque  testamento,  quod  non  intellegentibus  inpiis  prauum 
uideretur,  idem  non  intellegentibus  piis  rectum,  sed  tectum 
credi  oportere  concedunt? 

15.  An  forte,  quae  de  nouo  testamento  similia  protulimus, 
ipsa  quoque  audent  dicere  falsa  esse  atque  peruersa  priuilegio 

20  illo  suo  diabolico,  ut  quicquid  est  in  euangelio  uel  epistulis 
canonicis,  quo  adiuuari  haeresim  suam  putent,  id  esse  a Christo 
et  apostolis  dictum  teneant  atque  suadeant , quicquid  autem 
ex  eisdem  codicibus  aduersus  eos  sonuerit,  inmissum  ab  in- 
falsatoribus ore  inpudenti  ac  sacrilego  non  dubitent  dicere? 
25  cui  furori  eorum  auctoritatem  omnium  librorum  extinguere 
atque  abolere  conanti  iam  supra,  quantum  suscepti  operis 
ratio  sinere  uidebatur,  non  pauca  respondi. 

16.  Nunc  illud  admoneo,  ut  cum  insanas  et  sacrilegas 

3 Prou.  3,  12  5 Ioh.  2,  10  7 Apoc.  3,  19  I Cor.  11,  31  sq. 

1 iustis  (i  s.  u a m.  1)G  3 ueteri  Lb  4 omne  (e  corr.  ex  is 

m.  1)  L 5 percipimus  L 11  repraehenderet  et  repraeh.  L 
ueteri  LCb  13  rephendunt  L 14  quur  L 16  idest  (exp.  m.  1)  C 
19  audent  (t  s.  I.  et  in  mg.  adscr.  ueritatem  codicum)  M 21  here- 
sem  LCSG  putant  SG  22  teneat  L 23  iisdem  M infalsi- 

fabulas  suas  Christiani  nominis  pallio  uelare  contendant,  ui- 
deant  tamen,  quando  ista  contra  scripturas  cliristianas  dispu- 
tant, non  a nobis  contra  paganos  tantum,  sed  etiam  contra 
Manichaeos  ueritatem  codicum  diuinorum  testamenti  utriusque 
defendi,  et  ista  quidem,  quae  modo  Faustus  uelut  indigna 
deo  de  nostris  ueteribus  litteris  in  sermone  suo  posuit,  contra 
paganum  et  in  euangelico  uel  apostolico  sermone  talia  repre- 
hendentem ita  fortasse  defenderem,  ut  paria  de  auctoribus 
eorum,  sicut  Paulus  noster  apud  Athenienses  fecit,  comme- 
morarem. inuenirem  enim  fortasse  et  in  litteris  eorum  deum 
mundi  creatorem  ac  fabricatorem  et  lucis  huius  institutorem, 
qui  tamen  antequam  eam  conderet,  non  iacebat  in  tenebris, 
et  ex  opere  suo  perfecto  elatum  esse  gaudio  — quod  certe  am- 
plius est  quam:  uidit  quia  bonum  est  — et  legis  latorem, 
quam  si  homo  sequeretur,  suo  bono  faceret,  si  autem  sperneret, 
suo  malo : quem  non  ideo  dicerent  ignarum  futuri,  quia  et 
futuris  contemptoribus  legem  dedit,  iam  uero  ideo  inprouidum, 
quod  aliquid  interroget,  nec  hominem  dicerent,  in  quorum 
libris  multa  non  ob  aliud  interrogantur,  nisi  ut  suis  quisque 
responsionibus  conuincatur,  cum  ille,  qui  interrogat,  non  solum 
sciat,  quod  sibi  uult  ab  altero  responderi,  sed  etiam  illum 
hoc  responsurum,  inuidentem  autem  cuiquam  deum,  quod 
malos  beatos  fieri  non  sineret,  si  uellet  dicere,  plenos  inue- 
niret  suorum  libros  de  hac  re  ad  diuinam  prouidentiam  per- 
tinentes. 

17.  De  sacrificiis  uero  nihil  aliud  mihi  paganus  obiceret? 
nisi  cur  apud  eos  illa  reprehendamus,  cum  in  nostris  ueteribus 
libris  talia  sibi  deus  noster  iussisse  legeretur  efferri,  hic  ego 

9 cf.  Act.  17,  28 

1 uelare  (a  in  ras .)  C contendunt  C 4 manicheos  LC  6 nostri//  L 
sermone  (ne  in.  1 superscr.)  C 7 repraehendentem  L 8 ista  {ex p. 
m.  1)  C 9 commemorarem  {me  m.  1 s.  I.  add.)  C 10  inuenire- 
mus  SMGb  18  elatum  (e  corr.  ex  &)  L 15  quem  {in  mg.  al.  quam)  b 
17  inprouidendum  GSl  18  docerent  b 21  respondere  L 27  quur  L 
repraehendamus  L 28  iussiss&  {&  in  ras.)  L offerri  {pr.  f m.  1 
supcrsci'.)  C 

de  uero  sacrificio  latius  fortasse  disserens  demonstrarem  id 
non  deberi  nisi  uni  uero  deo,  quod  ei  unus  uerus  sacerdos 
obtulit,  mediator  dei  et  hominum : cuius  sacrificii  promissiuas 
figuras  in  uictimis  animalium  celebrari  oportebat  propter  com- 
5mendationem  futurae  carnis  et  sanguinis,  per  quam  unam 
uictimam  fieret  remissio  peccatorum  de  carne  et  sanguine 
contractorum,  quae  regnum  dei  non  possidebunt,  quia  eadem 
substantia  corporis  in  caelestem  conmutabitur  qualitatem : 
quod  ignis  in  sacrificio  significabat  uelut  absorbens  mortem 
io  in  uictoriam.  in  eo  autem  populo  haec  rite  celebrata  sunt, 
cuius  et  regnum  et  sacerdotium  prophetia  erat  uenturi  regis 
et  sacerdotis  ad  regendos  et  consecrandos  fideles  in  omnibus 
gentibus  et  introducendos  in  regnum  caelorum  et  sacrarium 
angelorum  ad  uitam  aeternam,  huius  itaque  ueri  sacrificii 
15  sicut  religiosa  praedicamenta  Hebraei  celebrauerunt,  ita  sacri- 
lega imitamenta  pagani,  quoniam  quae  immolant  gentes, 
ait  apostolus,  daemoniis  immolant,  et  non  deo.  antiqua 
enim  res  est  praenuntiatiua  immolatio  sanguinis  futuram  pas- 
sionem mediatoris  ab  initio  generis  humani  testificans ; hanc 
20  enim  primus  Abel  obtulisse  in  sacris  litteris  inuenitur.  non 
igitur  mirum  est , si  praeuaricatores  angeli , quorum  duo 
maxima  uitia  sunt  superbia  atque  fallacia,  per  hunc  aerem 
uolitantes,  quod  uni  uero  deo  deberi  nouerant,  hoc  sibi  a 
suis  cultoribus  exegerunt,  a quibus  dii  putari  uoluerunt  dante 
25  sibi  locum  uanitate  cordis  humani,  maxime  cum  ex  desiderio 
mortuorum  constituerentur  imagines,  unde  simulacrorum  usus 
exortus  est,  et  maiore  adulatione  diuini  honores  deferrentur 
tamquam  in  caelum  receptis,  pro  quibus  se  in  terris  daemonia 

3 I Tim.  2,  5 10  cf.  I Cor.  15,  50  sqq.  16  I Cor.  10,  22 

20  cf.  Gen.  4,  4 26  cf.  Sap.  14,  15 

1 uero]  uetere  C 2 deberi  (i  s.  e a m.  1)  L 3 prommissibas  Mx 
4 uictimis  (is  ex  as)  C 10  uictoria  8 uictoriam  G1 2  caelebrata  L 

14  ueri  C 15  predicamenta  S caelebrauerunt  L 18  est  (in  ras.)  L 
prenunciatiua  C 20  ////litteris  (init,  lin.)  L 24  quibus  (i ‘s.  I.  a m. 
1)L  27  diferrentur  L 

colenda  subponerent  et  sibi  sacrificari  a deceptis  et  perditis 
flagitarent,  sacrificium  ergo  non  solum  cum  iuste  imperat 
uerus  deus,  sed  etiam  cum  superbe  exigit  falsus  deus,  satis 
ostendit,  cui  debeatur,  haec  illi  pagano,  si  esset  difficilior  ad 
credendum,  etiam  ipsa  prophetia  persuaderem,  in  qua  tam  5 
longe  ante  conscripta  sunt,  quae  nunc  inpleta  monstrarem, 
quodsi  et  hanc  contemneret,  lioc  quoque  agnoscerem  potius 
quam  mirarer,  quandoquidem  non  omnes  fuisse  credituros  in 
eiusdem  prophetiae  ueritate  recolerem. 

18.  Si  autem  zelantem  Christum  uel  deum  ex  utroque  10 
testamento  mihi  obiceret  atque  ipsum  uerbum  exagitaret,  nihil 
aliud  quam  se  omnium  litterarum  uel  expertem  uel  neglegentem 
ostenderet,  cum  enim  docti  eorum  discernant  inter  uoluntatem 
et  cupiditatem,  gaudium  et  laetitiam,  cautionem  et  metum 
clementiam  et  misericordiam,  prudentiam  et  astutiam,  fiduciam  1:> 
et  audaciam  et  multa  in  hunc  modum,  ita  ut  in  his  binis 
uerbis  ea.  quae  priora  posui,  uirtutibus,  quae  autem  posteriora, 
uitiis  adponant:  pleni  sunt  tamen  libri  eorum,  cum  abusione 
istorum  nominum,  quae  proprie  uitia  significant,  etiam  uirtutes 
sic  appellantur , cum  uel  cupiditas  pro  uoluntate  uel  laetitia  20 
pro  gaudio  uel  metus  pro  cautione  uel  misericordia  pro  cle- 
mentia uel  astutia  pro  prudentia  uel  audacia  pro  fiducia  po- 
nitur. et  quis  omnia  commemorare  ualeat,  quae  ad  similem 
licentiam  mos  locutionis  usurpat?  huc  accedit  etiam  singula- 
rum quarumque  linguarum  sua  quaedam  proprietas,  nam  in  25 
ecclesiasticis  litteris  nusquam  misericordiam  in  uituperatione 


2 flagitarent]  flagellarent  C 3 superb*e  (a  er.)  S superbae  G 

superbae  LM  4 essent  difficiliora  M 6 conscripta]  quam  scripta  C 
7 Q//4  (uo  er.)  C potiusque  LPGSM  potius^//  C 9 eius  S 

positam  recolo,  cui  rei  sermonis  etiam  cotidiani  consuetudo 
concordat.  Graeci  duas  res  uicinas  quidem,  sed  tamen  dis- 
tinctas uno  nomine  appellant,  laborem  et  dolorem,  nos  eas 
singulis  nominibus  enuntiamus^  sicut  a nobis  uno  nomine 
5 appellatur  uita,  siue  secundum  quam  dicimus  „uiuit,“  quod 
exanime  non  est,  siue  secundum  quam  dicimus  „ bonae  uitae 
homo  est ; 44  Graeci  autem  ista  duo  duobus  quoque  uocabulis 
significant,  unde  fieri  potest,  ut  excepta  uerborum  abusione, 
quae  in  omnibus  linguis  late  patet,  aliqua  etiam  hebraeae 
io  linguae  proprietate  zelus  in  utroque  ponatur,  siue  cum  con- 
iugis  adulterio  turbatus  animus  contabescit,  quod  in  deum 
cadere  non  potest,  siue  cum  seruandae  pudicitiae  coniugalis 
custodia  diligens  adhibetur,  quod  deum  facere,  cum  plebem 
suam  tamquam  coniugem  adloquitur,  quam  per  multos  falsos 
15  deos  fornicari  non  uult,  non  solum  sine  dubitatione,  uerum 
etiam  cum  gratiarum  actione  nobis  utile  est  confiteri,  hoc  et 
de  ira  dei  dixerim ; neque  enim  perturbatur  deus,  cum  infert 
iram,  sed  ira  pro  uindicta  ponitur  siue  abusione  siue  aliqua 
praecedentis  linguae  proprietate. 

20  19.  De  interfectis  autem  hominum  milibus  non  miraretur, 

si  dei  iudicium  non  negaret:  quod  neque  pagani  negant,  qui 
dei  prouidentia  istam  uniuersitatem  regi  et  administrari  a 
summis  usque  ad  ima  concedunt,  quodsi  et  hoc  negaret,  uel 
suorum  auctoritate  facilius  uel  aliquanto  diutius  certarum 
25  rationum  disputatione  conuinceretur , uel  tamquam  nimium 
durus  et  stolidus  ipsi,  quod  esse  non  crederet,  diuino  iudicio 
relinqueretur,  leuia  porro  uel  nulla  commissa,  propter  quae 
deus  interfecerit  homines,  si  expresse  commemoraret,  ostendere- 

1 cottidiani  L 2 (et  7)  greci  LS  3 eam  LPSGM  4 enunti- 
amus CPl  nuntiamus  LSG3Ib  6 exanimae  L 8 signant  C ex- 
cepta (c  in  ras.)  C 9 hebree  C hebreae  (e  mecl  s.  I.)  S 16  accione  C 
20  miraretur  (re  s.  I.  a m.  1)  C 28  concidunt  L negaret  uel  (ret 
uel  in  ras.)  C 24  auctoritatem  PSG  auctoritate  (m  er.)  M ali- 

quando S'Gl  25  disputationem  G*S  disputatione  (m  er.)  31,  (paene 
er.)  L 26  iuditio  C 27  uel]  siue  (in  ras.)  S si  uel  G 28  com- 
memoraret (post,  o in  ras.)  L 

mus  nec  nulla  esse  nec  leuia.  uelut  quod  exempli  gratia  po- 
suimus de  ueste  nuptiali,  demonstraremus,  quantum  esset 
nefas  sacras  nuptias  adire  quaerentem  ibi  gloriam  non  sponsi, 
sed  suam  , uel  si  quid  forte  aliud  illa  uestis  meliore  intellectu 
significare  inueniretur;  aut  quod  ante  oculos  regis  interficiuntur, 
qui  eum  sibi  regnare  noluerunt,  non  in  longo  forte  sermone 
nostro  adpareret,  non  quemadmodum  nulla  culpa  est  hominis, 
si  nollet  sibi  regnare  quemquam  hominem,  ita  nullam  uel 
paruam  esse  culpam  eum  sibi  nolle  regnare,  in  cuius  solius 
regno  recte,  beate  semperque  uiuitur. 

20.  Iam  illud  ultimum  quod  Faustus  posuit  insidians  uete- 
ribus  libris  tamquam  uitup  er  antibus  deum,  quod  minetur  gla- 
dium, quo  nemini  parcat,  nec  iusto  nec  peccatori,  cum  pagano 
exponeretur,  quomodo  accipiendum  sit,  fortassis  nec  nouo  nec 
ueteri  testamento  resisteret,  eique  placeret  similitudo  euange- 
lica, quae  istis,  qui  se  Christianos  haberi  uolunt,  aut  non  ad- 
paret  ut  caecis  aut  displicet  ut  peruersis.  summus  quippe 
ille  uitis  agricola  aliter  parat  falcem  sarmentis  fructuosis, 
aliter  infructuosis,  tamen  non  parcit  nec  probis  nec  reprobis, 
illis  purgandis,  illis  amputandis,  nullus  enim  hominum  est 
tanta  iustitia  praeditus,  cui  non  sit  necessaria  temptatio  tribu- 
lationis uel  ad  perficiendam  uel  ad  confirmandam  uel  ad  pro- 
bandam uirtutem,  nisi  forte  nec  Paulum  isti  apostolum  inter 
iustos  numerant,  qui  quamuis  humiliter  et  ueraciter  sua  praeter- 
ita peccata  fateatur,  tamen  se  ex  fide  Iesu  Christi  iustificatum 
gratias  agit,  an  uero  illi  parcebat  ille,  quem  uani  non  intel- 
legunt dicentem:  non  parcam,  nec  iusto  nec  peccatori?  audiant 
ergo  ipsum:  et  ne  magnitudine,  inquit,  reuelationum 

2 cf.  Matth.  22,  11  sqq.  6 cf.  Lue.  19,  27  18  cf.  Ioh.  15,  1 

25  cf.  I Tim.  1,  18  28  II  Cor.  12,  7 sqq. 

2 nuptiale  G^LSM1  5 inuenitur  G aut  quod]  atq:  C 6 nol- 
uerint C1  in  om.  C 7 quemammodum  LS'G  9 paruuam  S 
10  rectae  G rectae  LM  beatae  M beataeq:  (a  exp.  et  q:  superscr. 
m.  2)  L seper///  add.  m.  2)  L 12  inuituperantibus  S inui- 
tuperantibus  G 13  nemini  (i  fin.  a m.  1 s.  e)  L 15  eiqu/e  S 
eiquae  G 16  haberi  (i  ex  e corr.  m.  1)  L 

extollar,  datus  est  mihi  stimulus  carnis  angelus  sa- 
tanae, qui  me  colaphizet:  propter  quod  ter  dominum 
rogaui,  ut  auferret  eum  a me,  et  dixit  mihi:  sufficit 
tibi  gratia  mea;  nam  uirtus  in  infirmitate  perficitur. 
5 ecce  nec  iusto  parcebat,  ut  eius  uirtutem  in  infirmitate  per- 
ficeret, qui  ei  dederat  colaphizantem  angelum  satanae,  nisi 
dicitis,  quod  eum  diabolus  dederit,  diabolus  ergo  agebat,  ne 
magnitudine  reuelationum  Paulus  extolleretur,  et  ut  uirtus 
eius  perficeretur,  quis  hoc  dixerit?  ab  illo  igitur  traditus  erat 
10  iustus  colaphizandus  angelo  satanae,  qui  per  eum  tradebat  et 
iniustos  ipsi  satanae;  de  quibus  idem  dicit:  quos  tradidi 
satanae,  ut  discant  non  blasphemare,  iamne  intellegitis, 
quomodo  ille  desuper  non  parcat  nec  iusto  nec  peccatori  ? 
an  quia  illic  gladius  nominatus  est,  amplius  exhorrescitis? 
'is  aliud  est  enim  colaphizari,  aliud  occidi,  quasi  uero  non  di- 
uersis  mortium  generibus  prostrata  sint  martyrum  milia  aut 
hoc  reuera  persecutores  in  potestate  haberent,  nisi  eis  desuper 
data  esset  ab  illo,  qui  dixit : non  parcam  nec  iusto  nec  pec- 
catori, cum  ipse  dominus  martyrum,  quia  filio  proprio  non 
20  pepercit,  apertissime  Pilato  dicat:  non  haberes  in  me 
potestatem,  nisi  data  tibi  esset  desuper,  has  pressuras 
persecutionesque  iustorum  dicit  idem  Paulus  exemplum  esse 
iusti  iudicii  dei.  quae  sententia  latius  ab  apostolo  Petro  mani- 
festatur, sicut  supra  commem oraui,  ubi  ait  tempus  esse,  uf 
25  iudicium  incipiat  a domo  domini,  et  si  initium,  inquit, 
a nobis,  qualis  finis  erit  eis,  qui  non  credunt  dei 
euangelio?  et  si  iustus  uix  saluus  erit,  peccator  et 

11  I Tim.  1,  20  19  Eom.  8,  32  20  Ioh.  19,  11  28  cf.  II 

Thess.  1,  5 24  I Petr.  4,  17  sq. 

inpius  ubi  parebunt?  hinc  enim  intellegitur,  quomodo  non 
parcatur  inpiis  tamquam  sarmentis  praecisis  ad  conbustionem, 
quando  iustis  non  parcitur  propter  perficiendam  purgationem, 
nam  et  ipse  Petrus  testatur  haec  illius  uoluntate  fieri,  qui  in 
libris  ueteribus  ait : non  parcam  nec  iusto  nec  peccatori, 
dicit  enim  et  ipse:  melius  est  bene  facientes,  si  uelit 
spiritus  dei,  pati  quam  male  facientes,  cum  ergo  ex 
uoluntate  spiritus  dei  patiuntur  bene  facientes,  non  parcitur 
iustis,  cum  autem  male  facientes,  non  parcitur  peccatoribus; 
secundum  illius  tamen  uoluntatem  fit  utrumque,  qui  ait:  non 
parcam  nec  iusto  nec  peccatori,  illum  flagellando  ut  filium, 
Ilum  puniendo  ut  inpium. 

21.  Ecce  ostendi,  quantum  potui,  nos  non  colere  deuersa- 
tum  ex  aeterno  in  tenebris  deum,  sed  eum,  qui  lux  est,  et 
tenebrae  in  eo  non  sunt  ullae,  atque  in  se  ipso  habitat  lucem 
inaccessibilem,  cuius  lucis  aeternae  candor  est  coaeterna  sa- 
pientia; nec  lucis  inopinatae  admiratorem,  sed  lucis  factae 
creatorem,  ut  subsisteret,  adprobatorem,  ut  maneret;  nec  igna- 
rum futuri,  sed  mandatorem  praecepti  et  damnatorem  delicti, 
ut  aduersus  inoboedientiam  iuste  prolata  uindicta  praesentes 
coherceret  futurosque  terreret;  nec  inprouidum  nesciendo  quae- 
rentem, sed  interrogando  iudicantem,  nec  inuidum  ac  timentem^ 
sed  ab  aeterna  uita,  quae  iuste  oboedienti  datur,  praeuarica- 
torem  iuste  prohibentem;  nec  sanguinis  et  adipis  adpetentem, 
sed  carnali  populo  congruis  sacrificiis  inpositis  per  quasdam 
figuras  uerum  sacrificium  promittentem ; nec  liuida  perturba- 
tione, sed  tranquilla  bonitate  zelantem,  ne  uni  deo  debens 

6 I Petr.  3,  17  15  cf.  I Ioh.  1,  5 16  cf.  I Tim.  6,  16  17  cf. 

Sap.  7,  26 

anima  castitatem  per  multos  falsos  corrupta  et  prostituta 
turpetur;  nec  ira  uelut  humana  turbide  saeuientem,  sed  alia 
diuina  seuere  iusta  retribuentem,  quae  non  propter  ulciscendi 
libidinem,  sed  propter  iudicandi  uigorem  certo  usu  locutionis 
5 ira  nominatur;  nec  ob  leuia  uel  nulla  commissa  hominum  milia 
perimentem,  sed  aequissimo  examine  per  temporales  mortalium 
mortes  utilitatem  timoris  sui  populis  inponentem ; nec  sine 
ullo  delectu  caeca  confusione  iustos  peccatoresque  punientem, 
sed  iustis  salubrem  correptionem  propter  perfectionem,  pec- 
10  cantibus  autem  debitam  seueritatem  propter  aequitatem  distri- 
buentem : unde  uos  adparet,  Manichaei,  suspicionibus  uestris 
esse  deceptos,  cum  male  intellegendo  scripturas  nostras  uel 
malos  intellectores  experiendo  falsa  de  catholicis  creditis  ac 
sic  relicta  sana  doctrina  conuersi  ad  sacrilegas  fabulas  nimium- 
15  que  peruerst  et  alienati  a societate  sanctorum  nec  ex  nouo 
testamento  corrigi  uultis,  unde  talia  proferimus,  qualia  in 
uetere  arguitis,  unde  fit,  ut  aduersus  uos  sicut  aduersus  pa- 
ganos utrumque  testamentum  defendere  conpellamur. 

22.  _ Sed  facite  aliquem  prorsus  earnaliter  ita  desipientem, 
20  ut  deum  colat,  non  qualem  colimus,  qui  unus  et  uerus  est, 
sed  qualem  hos  colere  dicitis,  qui  uestris  uel  calumniis  uel 
suspicionibus  fictus  est,  nonne  etiam  iste  meliorem  colit  quam 
uos  ? quaeso  enim,  aduertite  et  qualescumque  oculos  aperite ; 
neque  enim  opus  est  magno  acumine  ingenii,  ut  hoc,  quod 
25  dicam,  perspici  possit,  omnes  prudentes  inprudentesque  appello: 
audite,  aduertite,  iudicate.  quanto  enim  melius  deus  uester  ex 
aeternitate  uersatus  esset  in  tenebris  quam  coaeternam  sibi 
et  cognatam  lucem  mersisset  in  tenebras ! quanto  melius  ex- 

ortam  sibi  nouam  lucem  ad  fugandas  tenebras  miratus  laudaret 
quam  inruentes  sibi  ueteres  tenebras  nisi  sua  luce  contenebrata 
euitare  non  posset ! infelix,  si  perturbatus,  crudelis,  si  securus 
hoc  fecit,  melius  enim  certe  a se  factam  lucem  uideret  bonam 
quam  a se  genitam  faceret  malam : quae  sic  ab  eo  reppulit 
tenebras  inimicas,  ut  ei  fieret  inimica,  hoc  enim  culpae  in- 
putabitur  damnandis  in  globo  illis  reliquiis,  quod  errare  se  a 
priore  lucida  sua  natura  passae  sunt  et  inimicae  lumini  sancto 
extiterunt : quod  antequam  eis  accideret,  ex  aeternitate,  si 
nesciebant  hoc  sibi  futurum,  aeternas  ignorantiae  tenebras, 
si  autem  sciebant,  aeternas  timoris  tenebras  patiebantur,  ecce 
uere  pars  et  substantia  dei  uestri  in  suis  tenebris  ex  aeter- 
nitate uersata  est  nec  postea  lucem  nouam  mirata  est,  sed 
alias  tenebras  alienas,  quas  semper  timebat,  incurrit,  porro 
ipse  deus,  cuius  illa  pars  erat,  si  eidem  parti  suae  futurum 
tantum  malum  timebat,  etiam  ipsum  occupauerant  timoris 
tenebrae ; si  autem  hoc  futurum  nesciebat,  ignorantiae  tenebris 
caecabatur;  si  autem  hoc  parti  suae  futurum  sciebat  et  non 
timebat,  peiores  sunt  tenebrae  tantae  crudelitatis  quam  uel 
ignorantiae  uel  timoris ; neque  enim  habebat  deus  uester,  quod 
in  ipsa  carne,  quam  non  a deo,  sed  ab  hyle  factam  demen- 
tissime creditis,  sic  laudat  apostolus:  si  patitur  unum 
membrum,  conpatiuntur  omnia  membra,  sed  non  accu- 
samus : praesciebat,  timebat,  dolebat,  sed  quid  faceret  non 
habebat,  in  his  ergo  suae  miseriae  tenebris  ex  aeternitate 
uersatus  est  nec  postea  nouam  lucem,  quae  ab  illo  tenebras 
fugaret,  miratus  est,  sed  alias  tenebras,  quas  semper  timuit, 
magno  malo  suae  lucis  expertus  est.  quanto  melius,  non  dicam, 
praeceptum  daret  sicut  deus,  sed  praeceptum  acciperet  sicut 

22  1 Cor.  12,  26 

homo , quod  bono  suo  custodiret,  malo  suo  contemneret,  in 
utroque  tamen  motu  animi  libera  uoluntate  uteretur  potius 
quam  contra  uoluntatem  ad  contenebrandam  lucem  suam  in- 
euitabili  necessitate  premeretur ! nam  illud  multo  utique 
5 melius  esset,  ut  praeceptum  daret  humanae  naturae,  quam 
peccaturam  esse  nesciret,  quam  naturam  suam  diuinam  neces- 
sitate pressus  peccare  conpelleret.  euigilate  et  dicite  nobis, 
quomodo  uincit  tenebras,  quem  uincit  necessitas,  haec  iam 
erat  apud  illum  hostis  maior,  a qua  uictus  et  iussus  cum 
10  minore  pugnauit.  quanto  melius  nesciret,  quo  ab  eius  facie 
fugisset  Adam,  quam  ipse  primo  a facie  durae  ac  dirae  neces- 
sitatis et  postea  a facie  diuersae  atque  aduersae  gentis  quo 
fugeret  non  haberet ! quanto  melius  naturae  humanae  inuideret 
uitam  beatam  quam  naturam  diuinam  daret  in  miseriam , de- 
i5  sideraret  sanguinem  et  adipem  sacrificiorum  potius,  quam  ipse 
totiens  etiam  idolis  mactaretur , mixtus  adipi  et  sanguini 
omnium  uictimarum,  perturbaretur  zelo,  si  illa  sacrificia  et 
diis  aliis  offerrentur,  potius  quam  ipse  ligatus  non  solum  in 
omnibus  frugibus,  uerum  etiam  in  omnibus  carnibus  per  omnes 
20  aras  omnibus  daemonibus  offerretur!  quanto  melius  uel  hu- 
mana indignatione  conmotus  ac  turbidus  peccantibus  et  suis 
et  alienis  irasceretur,  quam  ipse  non  solum  in  omnibus  ira- 
scentibus,  sed  etiam  in  omnibus  timentibus  turbaretur,  in 
peccantibus  omnibus  coinquinaretur,  in  damnatis  omnibus  pu- 
25  niretur  ubique  ligatus  ex  illa  sua  parte,  quam  ad  tale  dedecus 
innocentem  ipse  damnauit,  ut  per  illam  uinceret,  quod  timebat, 
etiam  ipse  sub  tam  exitiosa  necessitate  damnatus,  ut  ei  dam- 

1 contempneret  L contem*neret  (p  er.)  S 4 prsemeretur  L 6 di- 
urna C necessitate  (m  er.)  L,  (exp.  m.  2)  S necessitatem  G 7 prae- 
ssus  LM  8 uicit  (bis)  C 9 aput  M illu*  (d  er.)  S iussus] 

iustus  S 10  quanto  C quo  C fatie  C 11  faciae  L dyrae  L 

12  a om.  LGSb  facie]  facte  LM  aduersae  (ad  s.  I.)  C 
15  sacrifitiorum  C 18  oferrentur  (r  pr.  s.  I.)  C 20  demonibus  C 
doemonibus  S offeretur  SG  oferretur  (r  post  s.  I.  a m.  1)  L 

21  commutus  Sx  ac  om.  M turpidus  L turpibus  ( corr . ex  turpi- 

dus)  M 26  uinceret  (n  s.  I.)  C 


614 


S.  Aureli  Augustini 


nata  pars  eius  posset  ignoscere,  si  cum  iam  miser  sit,  uel 
humilis  esset ! nunc  autem  quis  ferat  reprehendi  a uobis 
deum  irascentem  suis  alienisque  peccantibus,  cum  deus,  quem 
fingitis,  membra  sua,  quae  cbactus  coegit  ire  in  fauces  pec- 
cati, postea  damnet  in  globo  ? quod  quidem  cum  faciet,  ut  5 
dicitis,  iram  non  habebit,  sed  miror,  si  frontem  habebit  in- 
ferendo in  eos  quasi  uindictam,  a quibus  petere  deberet  ueniam 
et  dicere : obsecro,  ignoscite,  membra  mea  estis ; quando  ego 
in  uos  istuc  nisi  uictus  necessitate  facere  possum?  scitis  et 
uos,  quod  tunc,  quando  uos  huc  misi,  horrendus  hostis  10 
eruperat;  quod  autem  nunc  uos  hic  inligo,  timeo,  ne  rursus 
erumpat,  iam  certe  etiam  illud  fatemini  multo  melius  esse 
hominum  milia  ob  nullam  uel  leuem  culpam  temporali  morte 
interficere  quam  membra  sua,  id  est  membra  dei,  substantiam 
dei  et  plane  deum  et  in  peccati  uoraginem  tradere  et  poenae  15 
sempiternae  conligatione  damnare,  si  enim  esset  illis  membris 
peccandi  uel  non  peccandi  liberum  arbitrium  — quamquam  de 
substantia  dei,  quae  uere  substantia  dei  est  ac  per  hoc  omnino 
incommutabilis,  quemadmodum  hoc  dicatur,  non  inuenitur; 
deus  enim  omnino  peccare  non  potest,  sicut  negare  se  ipsum  20 
non  potest ; homo  autem  potest  peccare  et  deum  negare , sed 
si  nolit,  non  facit  — si  ergo  istis  membris  dei  uestri  uelut 
animae  humanae  ac  rationali  esset,  ut  dixi,  peccandi  uel  non 
peccandi  liberum  uoluntatis  arbitrium,  recte  fortasse  pro  gra- 
uibus  criminibus  illo  globi  subplicio  plecterentur,  nunc  autem  25 
libertatem  uoluntatis  illas  particulas  habuisse  dicere  non  po- 
testis, quam  totus  deus  ipse  non  habuit,  quia  si  eas  non 
mitteret  in  peccatum,  totus  a tenebrarum  gente  peruasus  pec- 

20  cf.  II  Tim.  2,  13 

care  cogeretur:  quod  si  cogi  non  posset,  peccauit,  cum  eas 
eo  misit,  ubi  cogi  possent,  et  ideo  magis  ipse  illo  uelut  parri- 
cidali culleo  dignus,  qui  hoc  fecit  libero  imperio,  quam  illae, 
quae  obtemperando  illuc  ierunt,  ubi  recte  uiuendi  arbitrium 
• liberum  perdiderunt,  si  autem  ad  peccandum  et  ipse  inuasus 
atque  possessus  cogi  posset,  nisi  per  suae  partis  primo  flagi- 
tium,  deinde  subplicium  sibi  prouidisset  nullaque  fuit  in  deo 
uestro  nec  in  eius  partibus  libera  uoluntas,  non  se  fingat 
iudicem,  sed  agnoscat  reum,  nec  quia  passus  est,  quod  nolebat, 
10  sed  quia  se  simulat  iusta  retribuere  damnando  eos,  quos  nouit 
malum  passos  esse  potius  quam  fecisse : quod  ad  hoc  tantum 
simulat,  ne  uictus  inueniatur,  quasi  aliquid  prosit  alicui  misero, 
si  felix  aut  fortunatus  uocetur.  nempe  iam  et  hoc  melius  erat, 
ut  deus  uester  sine  ullo  aequitatis  examine  hominibus  nec 
is  iustis  nec  peccatoribus  parceret  — quod  in  reprehensione  dei 
nostri  Faustus  nihil  intellegens  ultimum  posuit  — quam  in 
membra  sua  sic  saeuiret,  ut  parum  sit,  quod  ea  inexpiabiliter 
uenenanda  hostibus  obtulit,  nisi  etiam  falso  crimine  iniquitatis 
accuset,  quae  ideo  merito  dicit  pendere  tam  inmane  ac  sine 
20  fine  subplicium,  quod  errare  se  a priore  sua  lucida  natura 
passa  sunt  et  inimica  lumini  sancto  extiterunt.  unde,  nisi  quia, 
ut  ipse  dicit,  ita  erant  inuiscerata  primae  auiditati  principum 
tenebrarum,  ut  originem  suam  recolere  seque  ab  hostili  natura 
discernere  non  ualerent?  ergo  animae  huiusmodi  nihil  mali 
25  ipsae  fecerunt,  sed  innocentes  tantum  malum  perpessae  sunt, 
quo  faciente  nisi  illo  primitus,  qui,  ut  a se  in  tantum  malum 

procederent,  imperauit?  peiorem  ergo  expertae  sunt  patrem 
quam  hostem,  pater  enim  eas  ad  tantum  malum  misit ; hostis 
autem  tamquam  bonum  adpetiuit  cupiens  perfrui,  non  nocere: 
ille  sciens  nocuit,  ille  nesciens,  sed  deus  infirmus  atque  inops 
aliter  sibi  consulere  non  ualebat,  prius  aduersus  hostem  in- 
probum  et  post  aduersus  inclusum,  saltem  ergo  non  accuset 
eas,  quarum  oboedientia  tutus  est,  quarum  morte  securus  est. 
si  enim  coactus  est  proeliari,  numquid  et  calumniari?  nam 
quando  se  errare  a priore  sua  lucida  natura  passae  sunt  et 
inimicae  lumini  sancto  extiterunt , ad  hoc  utique  ab  hoste 
coactae  sunt,  cui  si  resistere  non  ualuerunt,  innocentes  dam- 
nantur; si  autem  ualuerunt  nec  uoluerunt,  quid  adhuc  tam 
fabulose  inducitis  naturam  mali,  cum  a propria  uoluntate  sit 
origo  peccati?  hoc  enim  certe  sua  culpa,  non  ui  aliena  fece- 
runt, quod,  cum  possent  malo  resistere,  noluerunt,  quod  enim 
si  facerent,  bene  facerent,  si  autem  non  facerent,  grauiter 
inmaniterque  peccarent  , si  potuerunt  et  non  fecerunt,  utique 
noluerunt,  si  ergo  noluerunt,  uoluntatis  crimen  est,  non  ne- 
cessitatis. a uoluntate  igitur  initium  peccati;  unde  autem  ini- 
tium peccati,  inde  initium  mali  uel  faciendi  contra  iustum 
praeceptum  uel  patiendi  secundum  iustum  iudicium.  proinde 
nulla  Causa  est,  cur  quaerentes,  unde  sit  malum,  inrueritis  in 
huius  erroris  tam  magnum  malum,  ut  naturam  tot  bonis 
abundantem  naturam  mali  diceretis  et  in  natura  summi  boni 
ante  commixtionem  naturae  mali  horrendum  necessitatis  malum 
poneretis,  et  huius  enim  erroris  uestri  causa  superbia  est, 
quam  non  habebitis,  si  nolitis  . sed  uos  dum  uultis  illud, 


4 nocuit  ille  nesciens  om.  SG  5 inprobum  S 6 saltim  LSG 

quo  inruistis,  quoquo  modo  defendere,  aufertis  originem  pec- 
cati a uoluntatis  arbitrio  et  ponitis  in  uana  et  falsa  fabula 
naturam  mali,  ac  per  hoc  restat,  ut  dicatis  etiam  illas  animas 
in  horribili  globo  aeterna  conligatione  damnandas  non  uolun- 
5 tate,  sed  necessitate  inimicas  lumini  sancto  extitisse  talemque 
deum  uestrum  iudicem  constituatis,  apud  quem  nihil  prodesse 
possitis  eis,  quarum  causam  demonstrata  necessitate  defenditis, 
et  talem  regem,  a quo  fratribus  uestris,  filiis  et  membris  illius, 
quorum  inimicitias  aduersus  uos  et  ipsum  non  uoluntate,  sed 
10  necessitate  extitisse  perhibetis,  nec  indulgentiam  inpetrare 
ualeatis.  o inmanissimam  crudelitatem ! nisi  quod  conuertitis 
uos  ad  ipsius  defensionem,  ut  eum  quoque  ista  quod  necessi- 
tate faciat  excusetis,  si  ergo  possetis  inuenire  alterum  iudicem, 
qui  liber  uinculo  necessitatis  moderator  existeret  aequitatis, 
io  istum  certe  in  illo  globo  non  forinsecus  figeret,  sed  cum  ipso 
terribili  hoste  intus  includeret,  cur  enim  non  iuste  prior  sit 
ad  poenam  damnationis,  qui  prior  est  ad  crimen  necessitatis? 
quanto  ergo  melius  eligeretis  deum  in  conparatione  peioris, 
non  qualem  colimus,  sed  qualem  nos  colere  uel  fingitis  uel 
20  putatis,  qui  sine  ullo  aequitatis  examine,  sine  ulla  distinctione 
damnationis  et  disciplinae  non  parceret  in  seruis  suis  nec 
iusto  nec  peccatori,  potius  quam  non  parceret  membris  suis 
• uel  innocentibus,  si  necessitas  crimen  non  est,  uel  illi  ob- 
temperando factis  nocentibus,  si  et  necessitas  crimen  est,  ut 
25  ab  illo  in  aeternum  damnarentur,  cum  quo  uel  simul  absolui, 
si  post  uictoriam  respiraret  libertas,  uel  simul  damnari  de- 
buerunt, si  et  post  uictoriam  tantum  saltem  ualeret  necessitas, 
ut  aliquid  ualeret  et  aequitas,  sicut  autem  deum,  non  illum 
uerum  et  summum,  quem  colimus,  sed  alium  nescio  quem 

1 inruistis  (s  pr.  s.  I.  a m.  1)  L inruistis  (s.  n add.  r)  S 2 fabu- 
losa SG  fabulosa  LPMb  5 luminis  GSMb  lumini  (s  er.)  L sancti  b 

6 constituatis  (n  s.  I.)  C prode  ee  L 7 demonstrata  (n  s.  I.)  L 

10  nec  ( s . I.  m.  1)  L 13  faciat  (c  corr.  ex  t)  C possitis  b 

15  figeret  (g  s.  I.  a m.  1)  S 16  quur  LC  ^ 18  comparationem  GMSi 

21  disciplina  G]S  **seruis  L 22  iusto  nec]  iussione  L 27  saltim  L 


618 


'S.  Aureli  Augustini 


falsum  confingitis,  quem  nos  colere  uel  arbitramini  uel  calum- 
niamini, qui  tamen  etiam  ipse  multo  est  melior  deo  uestro  — 
ambo  enim  non  sunt  et  a uobis  ambo  finguntur  — sed  me- 
liorem fingitis  eum,  quem  tamquam  nostrum  accusatis,  quam 
eum,  quem  uestrum  adoratis.  5 

23.  Sic  et  patriarchas  et  prophetas  non  tales  uituperatis, 
quales  honorantur  a nabis,  sed  quales  libris  nostris  non  in- 
tellectis maleuola  uanitate  finxistis : quos  tamen  etiam  ipsos 
quales  fuisse  suspicamini,  parum  est,  si  dicam  uestris  electis 
omnia  Manichaei  mandata  seruantibus,  nisi  etiam  ostendam  n> 
ipso  deo  uestro  esse  meliores,  quod  non  adgrediar  demon- 
strare, nisi  prius  sanctos  patres  nostros  patriarchas  et  pro- 
phetas a criminationibus  uestris  adiuuante  me  domino  aduersum 
corda  carnalia  perspicua  ratione  defendero,  et  uobis  quidem, 
Manichaei,  sic  respondere  sufficeret,  ut  etiam  uitia,  quae  pu-  15 
tatis,  nostrorum  laudibus  uestrorum  praeponenda  doceremus, 
addentes  ad  cumulum  confusionis  uestrae,  ut  etiam  deus  uester 
longe  peior  inueniretur  hominibus,  quales  nostros  patres  fuisse 
iactatis.  sic  ergo,  ut  dixi,  uobis  respondere  sufficeret,  sed 
quoniam  nonnulli  etiam  praeter  uestra  uaniloquia  sua  sponte  20 
conmouentur  uitam  prophetarum  in  uetere  testamento  con- 
parantes  uitae  apostolorum  in  nouo  testamento  nec  ualentes 
discernere  consuetudinem  temporis  illius,  quo  promissio  uela- 
batur,  a consuetudine  temporis  istius,  quo  promissio  reuelatur, 
eis  magis  respondere  conpellor,  qui  uel  temperantiam  suam  25 
audent  praeferre  prophetis  uel  nequitiae  suae  quaerunt  patro- 
cinia de  prophetis. 

24.  Qua  in  re  hoc  primum  dico  illorum  hominum  non 
tantum  linguam,  uerum  etiam  uitam  fuisse  propheticam  totum- 

2 est  ( add . m.  2)  C melior  (i  s.  I.  a m.  1)  L 3 non  om.  b 4 eum 

que  illud  regnum  gentis  Hebraeorum  magnum  quendam,  quia 
et  magni  cuiusdam,  fuisse  prophetam,  quocirca,  quod  ad  eos 
quidem  adtinet,  qui  illic  erant  eruditi  corde  in  sapientia  dei, 
non  solum  in  his,  quae  dicebant,  sed  etiam  in  his,  quae 
5 faciebant,  quod  autem  ad  ceteros  ac  simul  omnes  illius  gentis 
homines,  in  his,  quae  in  illis  uel  de  illis  diuinitus  fiebant, 
prophetia  uenturi  Christi  et  ecclesiae  perscrutanda  est.  omnia 
enim  illa,  sicut  dicit  apostolus,  figurae  nostrae  fuerunt. 

25.  Sic  autem  isti  in  quibusdam  factis,  a quorum  altitudine 
io  longe  sunt , reprehendunt  tamquam  libidinem  prophetarum, 
sicut  nonnulli  etiam  sacrilegi  paganorum  reprehendunt  tam- 
quam stultitiam  uel  potius  tamquam  dementiam  Christi,  quia 
tempore  anni  non  congruo  poma  quaesiuit  in  arbore , aut 
puerilis  cuiusdam  fatuitatis  adfectum . quod  inclinato  capite 
15  digito  scribebat  in  terra  et,  cum  hominibus  interrogantibus 
respondisset,  rursus  hoc  facere  coepit,  nihil  enim  sapiunt  nec 
intellegunt  in  magnis  animis  quasdam  uirtutes  uitiis  paruorum 
animorum  esse  simillimas  nonnulla  specie,  sed  nulla  aequi- 
tatis conparatione.  similes  autem  sunt,  qui  in  magnis  ista 
20  reprehendunt,  pueris  inperitis  in  schola,  qui  cum  pro  magno 
didicerint  nomini  numeri  singularis  uerbum  numeri  singularis 
esse  reddendum , reprehendunt  latinae  linguae  doctissimum 
auctorem,  quia  dixit:  pars  in  frusta  secant,  debuit  enim, 
inquiunt,  dicere : secat,  et  quia  norunt  religionem  dici,  culpant 
25  eum,  quia  geminata  1 littera  dixit : relligione  patrum,  unde 

non  absurde  fortasse  dicatur  in  genere  suo,  quantum  distant 
schemata  et  metaplasmi  doctorum  a soloecismis  et  barbarismis 
inperitorum,  tantum  distare  figurata  facta  prophetarum  a libidi- 
nosis peccatis  iniquorum  . ac  per  hoc  sicut  puer  in  barbarismo 
reprehensus  si  de  Uergili  metaplasmo  se  uellet  defendere,  5 
ferulis  caederetur , ita  quisquis  cum  ancilla  suae  coniugis 
uolutatus  Abrahae  factum,  quod  de  Agar  prolem  genuerit,  in 
exemplum  defensionis  adsumpserit,  utinam  non  plane  ferulis, 
sed  uel  fustibus  coercitus  emendetur,  ne  cum  ceteris  adulteris 
aeterno  subplicio  puniatur,  minimae  quidem  illae  res,  istae  10 
autem  magnae  sunt,  nec  ad  hoc  inde  ducta  similitudo  est, 
ut  schema  sacramento  et  soloecismus  adulterio  coaequetur  . 
uerumtamen  proportione  sui  cuiusque  generis  quod  in  illis 
locutionum  quibusdam  uirtutibus  seu  uitiis  peritia  uel  in- 
peritia,  hoc  in  his  morum  quamuis  longe  in  diuerso  genere  is 
uirtutibus  seu  uitiis  sapientia  uel  insipientia  ualet. 

26.  Quapropter  ne  in  quaeque  laudanda  uel  uituperanda, 
accusanda  uel  defendenda,  cohercenda  uel  relaxanda,  damnanda 
uel  absoluenda,  adpetenda  uel  uitanda  temere  inruamus,  in 
quibus  omnibus  peccata  seu  recte  facta  uersantur,  prius  quid  20 
sit  peccatum  considerare  debemus , tunc  deinde  inspicere  facta 
sanctorum  libris  conscripta  diuinis,  ut  si  qua  et  ipsorum  pec- 
cata inuenerimus,  ob  quam  utilitatem  sint  etiam  ipsa  condita 
litteris  memoriaeque  mandata  diligenti,  quantum  possumus, 
ratione  uideamus.  quae  autem  reppererimus  stultis  seu  mali-  25 
uolis  uideri  peccata  esse,  quae  non  sunt,  nec  tamen  in  eis 
eminent  aliqua  exempla  uirtutum,  haec  quoque  intueamur, 

quam  ob  causam  illis  inserta  sint  litteris,  quas  ad  utilitatem 
uitae  praesentis  regendae  et  futurae  adipiscendae  conditas 
salubriter  credimus,  porro  autem  quaecumque  in  factis  sanc- 
torum elucent  documenta  iustitiae , nullus  uel  inperitorum 
5 dubitat  debuisse  conscribi,  de  illis  ergo  potest  esse  quaestio, 
quae  uel  inaniter  scripta  uideri  possunt,  si  nec  recte  facta 
adparent  nec  peccata  sunt,  uel  etiam  perniciose,  si  peccata 
esse  conuincuntur,  ne  ualeant  ad  imitationem,  siue  in  ipsis 
libris  reprehensa  non  sint  et  ideo  putari  etiam  possint  non 
10  esse  peccata,  siue  illic  quoque  reprehensa  sint,  sed  sub  facili 
spe  ueniae  committantur,  quia  et  in  sanctis  inuenta  sunt. 

27.  Ergo  peccatum  est  factum  uel  dictum  uel  concupitum 
aliquid  contra  aeternam  legem,  lex  uero  aeterna  est  ratio  di- 
uina  uel  uoluntas  dei  ordinem  naturalem  conseruari  iubens, 
is  perturbari  uetans.  quisnam  igitur  sit  in  homine  naturalis  ordo, 
quaerendum  est.  constat  enim  homo  ex  anima  et  corpore,  sed 
hoc  et  pecus,  nulli  autem  dubium  est  animam  corpori  naturali 
ordine  praeponendam,  uerum  animae  hominis  inest  ratio,  quae 
pecori  non  inest.  proinde  sicut  anima  corpori,  ita  ipsius  animae 
2o  ratio  ceteris  eius  partibus,  quas  habent  et  bestiae,  naturae 
lege  praeponitur;  in  que  ipsa  ratione,  quae  partim  contemplatiua 
est,  partim  actiua,  procul  dubio  contemplatio  praecellit,  in  hac 
enim  et  imago  dei  est,  qua  per  fidem  ad  speciem  reformamur, 
actio  itaque  rationalis  contemplationi  rationali  debet  oboedire 
25  siue  per  fidem  operanti,  sicuti  est,  quamdiu  peregrinamur  a 
domino,  siue  per  speciem,  quod  erit,  cum  similes  ei  erimus, 
quoniam  uidebimus  eum,  sicuti  est,  effecti  etiam  in  spiritali 
corpore  e^  gratia  eius  aequales  angelis  eius  recepta  stola 

25  cf.  II  Cor.  5,  6 27  cf.  I Ioh.  3,  2 28  cf.  Matth.  22,  30 

prima  in  mortalitatis  et  incorruptionis,  qna  induetur  hoc  mor- 
tale et  corruptibile  nostrum,  ut  absorbeatur  mors  in  uictoria 
iustitia  perfecta  per  gratiam,  quia  et  sancti  ac  sublimes  angeli 
habent  contemplationem  et  actionem  suam ; id  enim  sibi  agen- 
dum inperant,  quod  ille,  quem  contemplantur,  iubet,  cuius 
aeterno  imperio  liberaliter,  quia  suauiter,  seruiunt;  nos  uero, 
quorum  corpus  mortuum  est  propter  peccatum,  antequam  uiui- 
ficet  deus  et  mortalia  corpora  nostra  per  inhabitantem  spiritum 
eius  in  nobis  pro  modulo  infirmitatis  nostrae  secundum  aeter- 
nam legem,  qua  naturalis  ordo  seruatur,  iuste  uiuimus,  si 
uiuamus  ex  fide  non  ficta,  quae  per  dilectionem  operatur, 
habentes  in  v conscientia  bona  spem  repositam  in  caelis  inmor- 
talitatis  et  incorruptionis  et  ipsius  perficiendae  iustitiae  usque 
ad  quandam  ineffabiliter  suauissimam  saturitatem,  quam  in 
ista  peregrinatione  oportet  esuriri  ac  sitiri,  quamdiu  per  fidem 
ambulamus,  non  per  speciem. 

28.  Quapropter  hominis  actio  seruiens  fidei  seruienti  deo 
refrenat  omnes  mortales  delectationes  et  eas  cohercet  ad  na- 
turalem modum  meliora  inferioribus  ordinata  dilectione  prae- 
ponens. si  enim  nihil  delectaret  inlicitum,  nemo  peccaret, 
peccat  ergo,  qui  delectationem  in  liciti  relaxat  potius  quam 
refrenat,  est  autem  inlicitum,  quod  lex  illa  prohibet,  qua 
naturalis  ordo  seruatur.  utrum  autem  sit  aliqua  rationalis 
creatura,  quam  nihil  possit  inlicitum  delectare,  magna  quaestio 
est.  quodsi  est,  non  in  eo  genere  factus  est  homo  nec  illa 
natura  angelica,  quae  in  ueritate  non  stetit,  sed  in  eo  genere 
ista  rationalia  facta  sunt,  ut  inesset  eis  possibilitas  frenandi 

2 cf.  I Cor.  15,  53  sq.  9 cf.  Bom.  8,  10  sq.  12  cf.  Gal.  5,  6 
16  cf.  II  Cor.  5,  l 

1 immortalitatis  X 2 . 2 incorruptibile  S]G  6 quia  (a  s.  I.)  C 
7 uiuicet  C 10  si  ( s . I.  m.  2)  M,  ( add . m.  2)  X,  om , SG  12  con- 
stientia  C immortalitatis  X2  13  perfitiendae.  C 14  ineffabiliter 

(a  corr.  ex  e)  C 15  fide  (~  add.  m.  2)  L 16  spetiem  C 18  co- 
bercet  X1#1  coeret  C 23  na||rationalis  C 24  qua  (m  er.)  L delec- 
tari b questio  C 27  refrenandi  C 


5 

io 

15 

20 

25 


VI.  Contra  Faustum  1 i b.  XXII. 


623 


delectationem  ab  inlicito , quam  non  frenando  peccauerunt. 
magna  est  itaque  et  humana  creatura,  quandoquidem  per  eam 
possibilitatem  instauratur,  per  quam  si  uoluisset,  nec  ceci- 
disset. magnus  ergo  dominus  et  laudabilis  ualde,  qui  condidit 
5 eam.  condidit  enim  et  inferiores,  quae  non  possunt  peccare; 
condidit  et  meliores , quae  nolunt  peccare,  bestialis  enim 
natura  non  peccat,  quia  nihil  facit  contra  aeternam  legem, 
cui  sic  subdita  est,  ut  eius  particeps  esse  non  possit,  rursus 
angelica  sublimis  natura  non  peccat,  quia'  ita  particeps  est 
10  legis  aeternae,  ut  solus  eam  delectet  deus,  cuius  uoluntati 
sine  ullo  experimento  temptationis  obtemperat,  homo  autem, 
cuius  propter  peccatum  temptatio  est  uita  super  terram,  subdat 
sibi,  quod  habet  commune  cum  bestiis,  subdat  deo,  quod 
habet  commune  cum  angelis,  donec  iustitia  et  inmortalitate 
15  perfecta  atque  percepta  ab  istis  exaltetur,  illis  aequetur. 

29.  Mortales  autem  delectationes  usque  ad  reparandam  seu 
custodiendam  istam  mortalem  salutem  siue  uniuscuiusque  ho- 
minis siue  ipsius  humani  generis  uel  excitandae  uel  relaxandae 
sunt;  ultra  si  prolapsae  fuerint  et  contra  temperantiae  rationem 
20  hominem  non  se  regentem  abripuerint  libidines,  erunt  profecto 
inlicitae  ac  turpes  et  dignae  doloribus  emendari,  quodsi  etiam 
perturbatum  rectorem  in  tantam  uoraginem  perditae  consue- 
tudinis mergant,  ut  uel  inultas  fore  credens  confessionis  et 
paenitentiae  neglegat  medicinam,  qua  correctus  emergat,  uel 
25  peiore  morte  cordis  contra  illam  aeternam  prouidentiae  legem 
blasphemum  eis  patrocinium  defensionis  adhibeat  atque  ita 

4 cf.  Ps.  47,  2 12  cf.  Iob.  7,  1 

1 refrenando  SMGC  8 caecidisset  (exp.  m.  2)  L 4 ualde]  nimis  b 

7 legem  (s.  I.  m.  1)  C 9 anglaca  C 10  uoluntati  (s  er.)  L 11  temp- 
tationis (p  s.  I.)  M1  optemperat  C 13  subdat — commune  (in  marg. 
infer.)  S 14  don&  Cx  iustitiae  L et  om.  L immortalitate  L- 

18  rexandae  S 19  si  ultra  SM  ultra  si  G 20  arripuerint  b 

23  inultas  (i  in  ras.)  L 24  neglecat  L 1 medicina  (~  add.  m. 
2)  L correctus  (c  s.  exp.  p a m.  1)  C 25  peiorem  SG  26  patro- 
cinitium  (exp.  m.  1)  C 

diem  fungatur  extremum,  non  iam  emendatione,  sed  damna- 
tione dignum  lex  illa  inreprehensibilis  censet. 

30.  Aeterna  ergo  lege  consulta,  quae  ordinem  naturalem 
conseruari  iubet,  perturbari  uetat,  uideamus  quid  peccauerit, 
id  est,  quid  contra  istam  legem  fecerit  pater  Abraham  in  his,  s 
quae  uelut  magna  crimina  Faustus  obiecit.  habendae,  inquit, 
prolis  insana  flagrans  cupidine  et  deo,  qui  id  iam 
sibi  de  Sara  coniuge  promiserat,  minime  credens, 
cum  pelice  uolutatus  sit.  insana  uero  iste  Faustus  crimi- 
nandi cupiditate  caecatus  et  haeresis  suae  nefas  prodidit  et  10 
Abrahae  concubitum  nesciens  erransque  laudauit.  sicut  enim 
lex  illa  aeterna,  id  est  uoluntas  dei  creaturarum  omnium 
conditoris  conseruando  naturali  ordini  consulens , non  ut 
satiandae  libidini  seruiatur.  sed  ut  saluti  generis  prospiciatur, 
ad  prolem  tantummodo  propagandam  mortalis  carnis  delecta-  15' 
tionem  dominatu  rationis  in  concubitu  relaxari  sinit:  sic  e 
contrario  peruersa  lex  Manichaeorum,  ne  deus  eorum,  quem 
ligatum  in  omnibus  seminibus  plangunt,  in  conceptu  feminae 
artius  conligetur,  prolem  ante  omnia  deuitari  a concumbenti- 
bus iubet,  ut  deus  eorum  turpi  lapsu  potius  effundatur  quam  20 
crudeli  nexu  uinciatur.  non  igitur  Abraham  prolis  habendae 
insana  cupiditate  flagrabat,  sed  Manichaeus  prolis  deuitandae 
insana  uanitate  delirabat,  proinde  ille  naturae  ordinem  seruans 
nihil  humano  concubitu  agebat,  nisi  ut  homo  nasceretur ; iste 
peruersitatem  fabulae  obseruans  nihil  in  quolibet  concubitu  25 
timebat,  nisi  ne  deus  captiuaretur. 

31.  Ubi  autem  Faustus  in  facto  Abrahae  uelut  conscientiam 

1 emendatione  (e  fn.  s.  I.  add.  m.  2)  L 2 inrephensibilis  C irrep- 
hensibilis  L censeat  SMG  3 aeterna.  Ergo  LGb  csulta  (c  s. 

I.)  C 5 habraham  C abraam  pater  b 7 qui  id]  quid  L quod  G*S 
quiid  (pr.  i s.  I.  a m.  2)  M 8 sarra  L 10  heresis  CSG  heresi  (s 
er.)  X sua  (e  er.)  L 12  illa  om.  Pb  14  prospiciatur  (ci  corr.  ex 
cu)  L 15  del&ationem  G 16  concubitus  L relaxari  (x  in  ras.)  L 
17  manicheormn  L 18  faeminae  GS  19  debitari  L 21  uincatur  b 
(1 in  mg.  al.  uinciatur)  22  manicheus  LC  27  conscientia  (a  corr.  m. 

1 ex  e)  C 

culpat  uxoris,  ibi  uero  malo  quidem  animo  et  intentione  uitu- 
perandi,  sed  tamen  nesciens  et  nolens  utrumque  conlaudat. 
neque  enim  conscientiam  suam  flagitio  coniugis  miscuit,  quo 
ille  suam  libidinem-  turpi  et  inlicita  uoluptate  satiaret,  sed 
5 etiam  illa  naturali  ordine  filios  uolens  seque  sterilem  sciens 
ancillaris  uteri  fecunditatem  in  usum  iuris  sui  potestate  licita 
uindicauit,  non  cedens  uiro  concupiscenti,  sed  iubens  oboe- 
dienti. neque  hoc  inordinata  superbia,  quis  enim  nescit  uxorem 
marito  tamquam  domino  debere  seruire  ? sed  quod  ad  membra 
10  corporis  adtinet,  quibus  sexus  ipse  distinguitur,  apostolus  dicit: 
similiter  et  uir  sui  corporis  potestatem  non  habet, 
sed  mulier,  ut  cum  in  ceteris  actibus  ad  humanam  pacem 
pertinentibus  mulier  uiro  debeat  seruitutem,  huius  unius  rei, 
qua  sexus  utriusque  carnali  sorte  discernitur  et  carnali  con- 
is mixtione  concernitur,  similem  in  se  habeant  potestatem  uir  in 
uxorem  ut  uxor  in  uirum.  prolem  igitur,  quam  de  se  habere 
Sara  non  poterat,  de  ancilla  habere  uoluit,  ex  eo  tamen  semine, 
ex  quo  et  de  se,  si  posset,  habere  debebat,  numquam  hoc 
faceret  mulier,  si  in  corpore  uiri  carnali  concupiscentia  tene- 
20  retur;  zelaret  enim  potius  pelicem,  non  faceret  matrem,  nunc 
uero  propterea  sic  propagandi  uoluntas  pia  fuit,  quia  concum- 
bendi uoluntas  libidinosa  non  fuit. 

32.  Illud  sane  defendi  non  potest,  si  Abraham,  sicut  Faustus 
obiecit,  minime  credens  deo,  qui  sibi  iam  prolem  de  Sara 
25  promiserat,  de  Agar  suscipere  uoluit.  sed  apertissime  falsum 
est;  nondum  hoc  promiserat  deus,  recenseant  scripturae  illius 
superiora,  qui  uolunt,  inuenient  semini  Abraham  iam  fuisse 

7 cf.  Gen.  16,  2 sqq.  11  I Cor.  7,  4 

1 intentione  ( corr . ex  contentione)  C uituperanda  Lb  2 nolens 
et  nestiens  G 3 quod  SG  quo  (d  er.)  LM  4 saciaret  C 5 ordine 

(e  ex  i)  S 6 potestate  (s  s.  I.)  C 7 uendicauit  (uen  corr.  ex  uin 

m.  2)  Mb  12  ceteris  L 14  et — concernitur  (in  mg.  m 1 adscr.)  C. 

le 

16  ut]  et  b Pro///  (18  add.  m.  2)  L habere  (s.  I.  m.  1)  C 

17  sarra  L 18  si  (s.  I.  m.  2)  LP 3 sedebeata  (se  s.  I.)  G sed  beata  S 

promissam  terram  et  innumerabilis  multitudinis  abundantiam, 
nondum  tamen  fuisse  patefactum , quomodo  illius  seminis 
esset  futura  propagatio,  utrum  ex  carne  Abrahae,  si  de  se 
ipse  generaret,  an  ex  uoluntate,  si  aliquem  forte  adoptaret; 
deinde  si  de  carne  ipsius,  utrum  ex  Sara,  an  ex  alia  prorsus,  s 
nondum  manifestatum  fuit:  legant,  inquam,  qui  uolunt,  et 
inuenient  Faustum  aut  falli  inprudenter  aut  fallere  inpudenter. 
itaque  Abraham  cum  sibi  uideret  non  nasci  filios  et  tamen 
semini  suo  factam  promissionem  teneret,  primo  de  adoptione 
cogitabat,  hoc  indicat,  quod  cum  deo  loquens  ait  de  uerna- 
culo  suo:  hic  heres  meus  erit,  tamquam  diceret:  quia  de 
me  ipso  mihi  semen  non  dedisti,  in  isto  conple,  quod  meo 
semini  promisisti,  si  enim  semen  cuiusque  non  appellaretur, 
nisi  quod  de  eius  carne  nasceretur,  nec  nos  appellaret  apo- 
stolus semen  Abrahae,  qui  certe  originem  carnis  ab  illo  non  u> 
ducimus,  sed  imitatione  fidei  semen  eius  facti  sumus  credentes 
in  Christo,  cuius  caro  ex  illius  carne  propagata  est.  tunc  ergo 
Abraham  audiuit  a domino:  non  hic  erit  heres  tuus;  sed 
qui  exiet  de  utero  tuo,  ipse  erit  heres  tuus,  iam  tunc 
adoptionis  cogitatione  sublata  cum  de  se  ipso  semen  speraret  20 
Abraham,  restabat  incertum,  utrum  ex  Sara,  an  ex  alia:  quod 
illi  deus  occultare  uoluit,  donec  prius  ex  ancilla  uetus  testa- 
mentum figuraretur,  quid  ergo  mirum,  si  uidens  Abraham 
sterilem  uxorem  cupientem  sibi  prolem,  quam  parere  ipsa  non 
potuit,  ex  famula  sua  et  ex  marito  prouenire,  non  suae  car- 25 
nali  cupiditati  cessit,  sed  coniugali  potestati  obtemperauit. 
credens  hoc  Saram  ex  dei  nutu  uoluisse,  qui  iam  ex  se  ipso 
illi  heredem  promiserat,  sed  ex  qua  femina  non  praedixerat? 


1 cf.  Gen.  12,  3 15  cf.  Gal.  3,  29  18  Gen.  15,  3 sq. 

frustra  igitur  Faustus  ad  obiciendum  hoc  crimen  insanus  in- 
siluit tamquam  infidelem  Abraham  infideliter  arguens,  cetera 
enim  caecitate  non  credendi  nec  ualuit  intellegere,  hoc  autem 
libidine  calumniandi  neglexit  et  legere. 

5 33.  Quod  autem  iustum  et  fidelem  uirum  matrimonii  sui 

infamissimum  nundinatorem  appellans  auaritiae  ac  uentris 
causa  duobus  regibus  Abimelech  et  Pharaoni  diuersis  tempo- 
ribus Saram  coniugem  suam  sororem  mentitum,  quia  erat 
pulcherrima,  in  concubitum  adserit  uenditasse,  non  ore  uere- 
io  dico  a turpitudine  separat  honestatem, # sed  ore  maledico  totum 
uertit  in  crimen,  hoc  enim  . Abrahae  factum  lenocinio  simile 
uidetur,  sed  non  ual entibus  ex  illius  aeternae  legis  lumine  a 
peccatis  recte  facta  discernere : quibus  et  constantia  pertinacia 
uideri  potest  et  uirtus  fiduciae  uitium  putatur  audaciae  et 
i5  quaecumque  similiter  obiciuntur  quasi  non  recte  agentibus  a 
non  recte  cernentibus,  neque  enim  Abraham  flagitio  consensit 
uxoris  eiusque  uendidit  adulterium,  sed  sicut  illa  famulam 
suam  non  libidini  mariti  permisit,  sed  officio  generandi  ultro 
intulit  nequaquam  turbato  ordine  naturali,  ubi  eius  potestas 
20  erat,  iubens  potius  oboedienti  quam  cedens  concupiscenti: 
sic  et  ipse  coniugem  castam  et  casto  corde  sibi  cohaerentem, 
de  cuius  animo,  ubi  pudicitiae  uirtus  habitabat,  nullo  modo 
dubitabat,  tacuit  uxorem,  dixit  sororem,  ne  se  occiso  ab  alieni- 
genis' atque  inpiis  captiua  possideretur,  certus  de  deo  suo, 
25  quod  nihil  eam  turpe  ac  flagitiosum  perpeti  sineret,  nec  eum 
fides  ac  spes  fefellit;  namque  Pharao  territus  monstris  multis- 
que propter  eam  malis  addictus,  ubi  eius  uxorem  diuinitus 
didicit,  inlaesam  cum  honore  restituit;  Abimelech  autem  somno 
commonitus  et  edoctus  similiter  fecit. 

29  cf.  Gen.  12  et  20 

1 frustra  (s  s.  I.  m.  \ add.)  C obitiendum  C 7 abimelec  L 8 sa*ram  (r 
er.)  C 9 uendicasse  b ueridico  SG  12  aeterne  S 14  audatiae  P*C 
15  recte  M 17  eiusqu*e  (a  er.)  L 18  libidinem  LS{G  libidine  (m  er.)  M,b 
marito  b offitio  C 20  cedens  (s.  I.  m.  2)  C 21  coherentem  LSG 

34.  Nonnulli  quidem  non  calumniosi  et  maledici  sicut 
Faustus,  sed  eisdem  libris  honorem  debitum  deferentes,  quos 
iste  uel  non  intellegendo  reprehendit  uel  reprehendendo  non 
intellegit,  cum  hoc  Abrahae  factum  considerarent,  uisum  est 
eis,  quod  a firmitate  fidei  subdefecerit  atque  titubauerit  et  s 
timore  mortis  sicut  dominum  Petrus,  ita  iste  negauerit  uxorem, 
quod  si  ita  necesse  esset  intellegi,  peccatum  hominis  agnosce- 
rem ; nec  ideo  cuncta  eius  merita  deleta  atque  oblitterata 
censerem,  sicut  nec  illius  apostoli,  quamquam  culpa  non  sit 
aequalis  negare  uxoreip  et  negare  saluatorem.  nunc  uero  cum  i» 
habeam,  quod  intellegam,  ne  hoc  .intellegam,  nulla  causa  cogor 
temeritate  labi  ad  reprehendendum . quem  nemo  conuincit 
timore  lapsum  fuisse  ad  mentiendum,  neque  enim  utrum  eius 
uxor  esset  interrogatus,  non  esse  respondit,  sed  cum  ab  eo 
quaereretur,  quid  ei  esset  illa  mulier,  indicauit  sororem,  non  15 
negauit  uxorem : tacuit  aliquid  ueri,  non  dixit  aliquid  falsi. 

35.  An  usque  adeo  desipimus,  ut  hic  Faustum  sequamur, 
qui  ait  sororem  mentitum  quasi  genus  Sarae  alicunde  didicerit, 
cum  id  sancta  scriptura  non  aperuerit?  puto  iustum  esse,  ut 
in  ea  re,  quam  nouerat  Abraham,  nos  autem  non  nouimus,  2(> 
patriarchae  potius  credamus  loquenti,  quod  scit,  quam  Mani- 
chaeo  criminanti,  quod  nescit,  cum  igitur  Abraham  eo  tempore 
uiueret  in  rebus  humanis,  quo  quidem  iam  fratres  ex  utroque 
aut  ex  altero  uel  altera  parente  natos  necti  coniugio  non 
licebat,  filios  autem  fratrum  aliosque  longinquiore  gradu  generis  2S 


6 cf.  Matth.  26,  70  sqq. 

3 rephendit  LCS  repraehendendo  L rephendendo  C 4 hec  abrahae 

consanguineos  nulla  lege,  nulla  potestate  prohibita  consuetudo 
iungebat,  quid  mirum,  si  sororem  suam,  id  est  ex  patris  sui 
sanguine  procretam  habebat  uxorem?  nam  hoc  ipse  reddenti 
sibi  eam  regi  dixit  de  patre  esse  sororem,  non  de  matre : ubi 
5 certe  ut  sororem  mentiretur,  nullo  iam  timore  cogebatur, 
quando  ille  uxorem  eius  esse  didicerat  et  eam  diuinitus  terri- 
tus cum  honore  reddebat,  fratres  autem  siue  sorores  generali 
nomine  consanguineos  uel  consanguineas  solere  apud  ueteres 
appellari  scriptura  testatur,  nam  et  Tobias  dicit  deo,  cum 
10  oraret,  antequam  misceretur  uxori  „et  nunc,  domine,  tu 
scis,  quoniam  non  luxuriae  causa  accipio  sororem 
meam,“  cum  esset  illa  non  ex  concubitu  eiusdem  patris  nec 
ex  eodem  matris  utero,  sed  ex  eadem  stirpe  cognationis  ex- 
orta; et  Loth  frater  Abrahae  dicitur,  cum  patruus  eius  esset 
is  Abraham : ex  qua  uocabuli  consuetudine  etiam  fratres  domini 
uocantur  in  euangelio,  non  utique  quos  Maria  uirgo  pepererat, 
sed  ex  eius  consanguinitate  omnes  propinqui. 

36.  Dicet  aliquis:  „cur  non  potius  ita  de  deo  suo  prae- 
sumpsit Abraham,  ut  fateri  non  timeret  uxorem  ? neque  enim 
20  deus  ab  illo  mortem  non  poterat  repellere,  quam  timebat, 
eumque  cum  coniuge  sua  ab  omni  pernicie  in  illa  peregrina- 
tione tutari,  ut  nec  uxor  eius,  quamuis  esset  pulcherrima, 
adpeteretur  ab  aliquo  nec  propter  illam  ipse  necaretur.  “ poterat 
sane  hoc  efficere  deus;  quis  ita  sit  demens,  ut  hoc  neget? 
25  sed  si  interrogatus  Abraham  illam  feminam  indicasset  uxorem, 
duas  res  tuendas  committeret  deo,  et  suam  uitam  et  coniugis 
pudicitiam,  pertinet  autem  ad  sanam  doctrinam : quando  habet, 

10  Tob.  8,  9 14  cf.  Tob.  6,  11 ; 7,  2 cf.  Gen.  18,  8 15  cf. 

Gen.  11,  81  17  cf.  Matth.  12,  46 

quod  faciat  homo,  non  temptare  dominum  deum  suum,  neque 
enim  et  ipse  saluator  non  poterat  tueri  discipulos  suos,  quibus 
tamen  ait:  si  uos  persecuti  fuerint  in  una  ciuitate, 
fugite  in  aliam,  cuius  rei  prior  exemplum  praebuit,  nam 
cum  potestatem  haberet  ponendi  animam  suam  nec  eam  poneret, 
nisi  cum  uellet,  in  Aegyptum  tamen  infans  portantibus  paren- 
tibus fugit,  et  ad  diem  festum  non  euidenter,  sed  latenter 
ascendit,  cum  alias  palam  loqueretur  Iudaeis  irascentibus  et 
inimicissimo  animo  audientibus  nec  tamen  ualentibus  in  eum 
mittere  manus,  quia  nondum  uenerat  hora  eius : non  cuius 
horae  necessitate  cogeretur  mori,  sed  cuius  horae  oportunitate 
dignaretur  occidi,  qui  ergo  palam  docendo  et  arguendo  et 
tamen  inimicorum  rabiem  ualere  in  se  aliquid  non  sinendo 
dei  demonstrabat  potestatem,  idem  tamen  fugiendo  et  latendo 
hominis  instruebat  infirmitatem,  ne  deum  temptare  audeat, 
quando  habet,  quod  faciat,  ut  quod  cauere  oportet  euadat. 
neque  enim  et  apostolus  Paulus  desperauerat  adiutorium  pro- 
tectionemque diurnam  fidemque  perdiderat,  quando  per  murum 
in  sporta  submissus  est,  ut  inimicorum  manus  effugeret,  non 
ergo  in  deum  non  credendo  sic  fugit,  sed  deum  temptando 
sic  fugere  noluisset,  cum  sic  fugere  potuisset,  proinde  cum 
inter  ignotos  propter  excellentissimam  pulchritudinem  Sarae 
et  eius  pudicitia  et  mariti  uita  esset  in  dubio  nec  utrumque 
tueri  posset  Abraham,  uerumtamen  unum  horum  posset,  id 
est  uitam,  ne  deum  suum  temptaret,  fecit  quod  potuit;  quod 

1 cf.  Dent.  6,  16  3 Matth.  10,  23  6 cf.  Ioh.  10,  18  7 cf. 

Mattii.  2,  14  10  cf.  Ioh.  7,  10  et  30  19  cf.  Act.  9,  25 

autem  non  potuit,  illi  commisit,  qui  ergo  se  hominem  occul- 
tare non  ualuit,  maritum  se  occultauit,  ne  occideretur;  uxorem 
deo  credidit,  ne  pollueretur. 

87.  Quamquam  scrupulosius  disputari  possit,  utrum  illius 
5 mulieris  pudicitia  uiolaretur,  etiam  si  quisquam  carni  eius 
conmixtus  foret,  cum  id  in  se  fieri  pro  mariti  uita  nec  illo 
nesciente,  sed  iubente  permitteret,  nequaquam  fidem  deserens 
coniugalem  et  potestatem  non  abnuens  maritalem,  sicut  ille 
adulter  non  fuit,  quando  uxoris  obtemperans  potestati  de  an- 
io  cilia  prolem  generare  consensit  . sed  propter  uim  principiorum, 
quia  non  ita  duobus  uiris  uiuis  ad  concumbendum  femina 
subditur,  sicut  duae  feminae  uni  uiro,  multo  uerius  et  hone- 
stius illud  accipimus,  quod  pater  Abraham  nec  temptauit  deum, 
quando  uitae  suae  quantum  potuit  homo  consuluit  et  sperauit 
i5  in  deum,  cui  pudicitiam  coniugis  commendauit. 

38.  Iam  uero  in  hac  re  gesta  atque  in  diuinis  libris  posita 
fideliterque  narrata  quem  non  delectet  etiam  factum  propheti- 
cum perscrutari  et  sacramenti  ostium  pia  fide  studioque  pul- 
sare, ut  aperiat  dominus  et  ostendat,  quis  tunc  in  illo  figura- 
20  batur  uiro  et  cuius  sit  uxor,  quae  in  hac  peregrinatione  atque 
inter  alienigenas  pollui  macularique  non  sinitur,  ut  sit  uiro 
suo  sine  macula  et  ruga?  in  gloria  quippe  Christi  recte  uiuit 
ecclesia,  ut  pulchritudo  eius  honori  sit  uiro  eius,  sicut  Abra- 
ham propter  Sarae  pulchritudinem  inter  alienigenas  honorabatur; 
25  eique  ipsi,  cui  dicitur  in  Canticis  canticorum:  o pulchra  inter 
mulieres,  ipsius  pulchritudinis  merito  reges  offerunt  munera, 

25  Cant.  1,  7 

sicut  Sarae  obtulit  rex  Abimelech  plus  in  ea  mirans  formae 
decus,  quod  amare  potuit  et  uiolare  non  potuit,  est  enim  et 
sancta  ecclesia  domino  Iesu  Christo  in  occulto  uxor,  occulte 
quippe  atque  intus  in  abscondito  secreto  spiritali  anima  hu- 
mana inhaeret  uerbo  dei,  ut  sint  duo  in  carne  una:  quod  5 
magnum  coniugii  sacramentum  in  Christo  et  in  ecclesia  com- 
mendat apostolus,  proinde  regnum  terrenum  saeculi  huius, 
cuius  figuram  gerebant  reges,  qui  Saram  polluere  permissi 
non  sunt,  non  expertum  est  nec  inuenit  ecclesiam  coniugem 
Christi,  id  est,  quam  fideliter  illi  tamquam  principio  uiro  suo  10 
subdita  cohaereret,  nisi  cum  uiolare  temptauit  et  diuino  testi- 
monio per  fidem  martyrum  cessit  correptumque  in  posterio- 
ribus regibus  honorauit  munere,  quam  correptioni  suae  sub- 
dere in  prioribus  non  eualuit.  nam  quod  tunc  in  eodem  rege 
prius  et  posterius  figuratum  est,  hoc  in  isto  regno  prioribus  15 
et  posterioribus  regibus  adinpletum. 

39.  Cum  autem  dicitur  de  patre  esse  sororem  Christi  eccle- 
siam, non  de  matre,  non  terrenae  generationis,  quae  euacua- 
bitur,  sed  gratiae  caelestis,  quae  in  aeternum  manebit,  cognatio 
commendatur,  secundum  quam  gratiam  genus  mortale  non  20 
erimus  accepta  potestate,  ut  filii  dei  uocemur  et  simus,  neque 
enim  hanc  gratiam  de  synagoga  matre  Christi  secundum 
carnem,  sed  de  deo  patre  percepimus,  hanc  uero  cognationem 
terrenam,  quae  ad  mortem  temporaliter  generat  uocans  in 
aliam  uitam,  ubi  nullus  moritur,  negare  nos  Christus  docuit,  ^ 

7 cf.  Ephes.  5,  81  21  cf.  I Ioh.  3,  1 

non  fateri,  cum  discipulis  ait:  ne  uobis  dicatis  patrem  in 
terra;  unus  est  enim  pater  uester,  qui  in  caelis  est. 
cuius  rei  praebuit  exemplum,  quando  et  ipse  dixit:  quae 
mihi  mater  aut  qui  fratres?  et  extendens  manum  super 
5 discipulos  ait:  hi  sunt  fratres  mei.  et  ne  quisquam  in 
hoc  uocabulo  terrenam  cognationem  cogitaret,  adiunxit:  et 
quicumque  fecerit  uoluntatem  patris  mei,  ipse  milii 
frater  et  mater  et  soror  est,  tamquam  diceret:  de  deo 
patre  hanc  cognationem  appello,  non  de  synagoga  matre,  ad 
10  aeternam  quippe  uitam  nunc  uoco,  ubi  inmortaliter  natus  sum, 
non  ad  temporalem,  unde  ut  uocarem  mortalis  effectus  sum. 

40.  Quod  ergo  ecclesia  cuius  uxor  sit  occultatur  alienigenis, 
cuius  autem  soror,  non  tacetur , haec  interim  causa  facile 
occurrit,  quia  occultum  et  difficile  ad  intellegendum  est,  quo- 
15  modo  anima  humana  uerbo  dei  copuletur  siue  misceatur  siue 
quid  melius  et  aptius  dici  potest,  cum  sit  illud  deus,  ista 
creatura,  secundum  hoc  enim  sponsus  et  sponsa  uel  uir  et 
uxor  Christus  et  ecclesia  dicuntur,  qua  uero  cognatione  sint 
fratres  Christus  et  omnes  sancti  gratia  diuina,  non  consangui- 
20  nitate  terrena,  hoc  est  de  patre,  non  de  matre,  et  effabilius 
dicitur  et  capacius  auditur,  nam  et  inter  se  omnes  sancti  per 
eandem  gratiam  fratres  sunt;  sponsus  autem  ceterorum  societati 
nullus  illorum  est.  proinde  Christum  quamuis  excellentissimae 
iustitiae  atque  sapientiae,  tamen  hominem  multo  facilius  et 
25  procliuius  alienigenae  crediderunt,  non  quidem  falso,  quod 
homo  esset,  sed  quomodo  etiam  deus  esset,  ignorauerunt. 
hinc  et  Hieremias:  et  homo,  inquit,  est,  et  qui  agnoscit 

1 Matth.  23,  9 8 Matth.  12,  48  sqq.  27  Hier.  17,  9 

eum?  et  homo  est,  quia  proditur,  quod  frater  est.  et  quis 
agnoscit  eum?  quia  occultatur,  quod  sponsus  est.  haec  de 
patre  Abraham  aduersum  inpudentissimam  et  inp  eritis  simam 
et  calumniosissimam  Fausti  uocem  satis  dicta  sunt. 

41.  Loth  autem  frater  eius  iustus  et  hospitalis  in  Sodomis  & 
et  ab  omni  Sodomitarum  contaminatione  purus  atque  integer 
ex  illo  incendio,  quod  erat  similitudo  futuri  iudicii,  meruit 
saluus  euadere,  typum  gestans  corporis  Christi,  quod  in  omni- 
bus sanctis  et  nunc  inter  iniquos  atque  inpios  gemit,  quorum 
factis  non  consentit  et  a quorum  conmixtione  in  saeculi  fine  io 
liberabitur,  illis  damnatis  subplicio  ignis  aeterni,  sicut  autem 
aliud  genus  hominum  in  eius  uxore  figuratum  est,  eorum 
scilicet,  qui  per  gratiam  dei  uocati  retro  respiciunt,  non  sicut 
Paulus,  qui  ea,  quae  retro  sunt,  obliuiscitur  et  in  ea,  quae 
ante  sunt,  extenditur,  unde  et  ipse  dominus,  nemo,  inquit,  15 
inponens  manum  super  aratrum  et  respiciens  retro 
aptus  est  regno  caelorum,  nec  illud  exemplum  tacuit, 
quo  nos  tamquam  sale  condiret,  ut  non  fatui  neglegeremus, 
sed  prudentes  caueremus  hoc  malum,  unde  et  illa,  ut  hoc  ad- 
moneret, in  statuam  salis  conuersa  est.  nam  cum  praeciperet,  20 
ut  se  quisque  perseuerantissima  anteriorum  intentione  ab  iis, 
quae  retro  sunt,  eriperet,  mementote,  inquit,  uxoris  Loth. 
sic  etiam  in  ipso  Loth,  quando  cum  eo  filiae  concubuerunt, 
non  illud,  quod  cum  a Sodomis  liberatus  est,  sed  aliud  ali- 
quid figuratum  est.  nam  tunc  ille  ipse  Loth  futurae  legis  25 
uidetur  gestasse  personam,  quam  quidam  ex  illa  procreati  et 
sub  lege  positi  male  intellegendo  quodam  modo  inebriant 

15  cf.  Phil.  3,  18  Luc.  9,  62  22  Luc.  17,  32 

eaque  non  legitime  utendo  infidelitatis  opera  pariunt.  bona 
est  enim  lex,  ait  apostolus,  si  quis  eam  legitime  utatur. 

42.  Nec  ideo  tamen  hoc  factum  uel  ipsius  Loth  uel  eius 
filiarum  iustificamus,  quia  significauit  aliquid,  quod  futuram 

5 quorundam  peruersitatem  praenuntiaret,  aliud  enim  illae,  ut 
hoc  facerent,  intenderunt,  aliud  deus,  qui  hoc  fieri  permisit, 
ut  etiam  inde  aliquid  demonstraret  manente  recto  iudicio  suo 
super  peccatum  hominum  tunc  praesentium  et  uigilante  pro- 
uidentia  sua  pro  significatione  futurorum,  proinde  illud  factum 
io  cum  in  sancta  scriptura  narratur,  prophetia  est:  cum  uero  in 
illorum  uita,  qui  hoc  commiserunt,  consideratur,  flagitium  est. 

43.  Nec  rursus  tanta  reprehensione  atque  accusatione  res 
digna  est,  quantam  in  eam  Faustus  inimicus  et  caecus  euomuit. 
consulitur  enim  aeterna  lex  illa  ordinem  naturalem  conseruari 

io  iubens,  perturbari  uetans,  et  non  ita  de  hoc  facto  iudicat,  ac 
si  ille  in  filias  nefaria  libidine  exarserit,  ut  earum  incestato 
corpore  frueretur  aut  eas  haberet  uxores , sed  nec  de  illis 
feminis,  ac  si  in  sui  patris  carnem  execrabili  amore  flagrassent. 
ratio  quippe  iustitiae  non  tantum,  quid  factum  sit,  uerum 
ao  etiam,  quare  factum  sit,  intuetur,  ut  ex  causis  suis  facta 
pendentia  libramento  aequitatis  examinet,  cum  igitur  illae  ad 
conseruationem  generis  prolem  quaererent,  qui  utique  in  eis 
humanus  erat  et  naturalis  adfectus,  nec  se  crederent  inuenire 
posse  alios  uiros  uelut  exusto  illa  conflagratione  orbe  terrarum 
25  — neque  enim  discernere  poterant,  quousque  ignis  ille  saeui- 
erit  — miscere  se  patri  uoluerunt.  potius  quidem  numquam 
esse  matres  quam  sic  uti  patre  debuerunt;  uerumtamen 

1 I Tim.  1,  8 

multum  interest,  quod  ea  causa  usae  sunt,  quam  si  concupi- 
scentia tam  funestae  uoluptatis  uterentur. 

44.  Ab  illo  autem  opere  ita  patrem  abhorrere  sentiebant, 
ut  id  se  inpleturas  esse  non  crederent,  nisi  eius  ignorantiam 
procurarent,  namque,  ut  scriptum  est,  inebriauerunt  eum  et 
se  nescienti  miscuerunt,  quapropter  culpandus  est  quidem, 
non  tamen  quantum  ille  incestus,  sed  quantum  illa  meretur 
ebrietas,  nam  et  hanc  lex  aeterna  condemnat,  quia  cibum  ac 
potum  ad  ordinem  naturalem  non  nisi  gratia  conseruandae 
salutis  admittit,  quamuis  ergo  inter  ebriosum  et  ebrium  plu- 
rimum intersit  — nam  nec  ebriosus  semper  est  ebrius  nec 
quisquis  aliquando  ebrius  consequenter  ebriosus  est  — tamen 
in  homine  iusto  huius  ipsius  etsi  non  ebriositatis,  at  certe 
ebrietatis  causa  quaerenda  est.  quid  enim  tandem  cogebat,  ut 
filiabus  suis  crebra  uina  miscentibus  aut  fortasse  nec  mixta 
crebro  porrigentibus  consentiret  aut  crederet?  an  ad  hoc  filias 
nimiam  tristitiam  fingentes  ita  uoluit  consolari,  ut  illius  de- 
stitutionis et  materni  luctus  dolor  de  cogitatione  mentis  ebriae 
fugaretur,  etiam  ipsas  tantundem  bibere  existimans  et  aliqua 
fraude  agentes  ne  biberent?  sed  etiam  talem  tristibus  suis 
adhibere  consolationem  quomodo  uirum  iustum  decuerit,  non 
uidemus.  an  aliqua  Sodomitarum  arte  pessima  etiam  paucis 
poculis  patrem  sic  inebriare  potuerunt,  ut  illud  peccatum 
cum  ignorante  uel  potius  de  ignorante  conmitterent  ? sed 
mirum,  si  hoc  scriptura  diuina  tacuisset  uel  seruum  suum 
deus  sine  aliquo  uoluntatis  eius  uitio  perpeti  sineret. 

45.  Nos  tamen  scripturas  sanctas,  non  hominum  peccata 

6 cf.  Gen.  19 

3 abhorrere  (h  s.  I.  add.  m.  1)  C aberrore  L1  5 Namque  inc.  c.  44 
in  b 8 condempnat  C 9 gratiam  L 10  ammittit  LMl  18  at 
(t  s.  Z.)  S ad  G1  14  cogebat  ut]  cogebat  ut  Cb  cogebatur  LSMG 

16  por  rigentibus  (o  et  g s.  I.)  S consentire — credere  S consentirA 

aut  creder&  ( corr . m.  2)  G consentire*  aut  credere*  (t  utrimque  er.)  M 

i tu 

17  tristiciam  S destitutionis  S destinationis  C 19  uiuere  L 

a 

existimans**  L 20  uiuerent  L 22  sodomitorum  S 25  diuina  scr.  C 


5 

io 

15 

‘20 

25 


VI.  Contra  Faustum  lib.  XXII. 


637 


defendimus,  sic  autem  de  huius  facti  purgatione  satagimus, 
quasi  hoc  deus  noster  aut  fieri  iusserit  aut  factum  adproba- 
uerit  aut  ita  iusti  homines  in  illis  libris  appellentur,  ut  si 
uoluerint  peccare,  non  possint,  cum  ergo  in  litteris,  quas  isti 
5 reprehendunt,  deus  huic  facto  nullum  iustitiae  testimonium 
perhibuerit,  qua  dementia  temeritatis  hinc  illas  litteras  accu- 
sare contendunt,  cum  aliis  earum  locis  apertissime  inueniantur 
diuinis  praeceptis  ista  prohiberi?  unde  in  illa  re  gesta  de 
opere  filiarum  Loth  narrata  ista  sunt,  non  laudata,  quaedam 
10  uero  enuntiato  iudicio  dei,  quaedam  tacito  narrari  oportuit, 
ut  quando  promitur,  quid  inde  iudicauerit  deus,  instruatur 
nostra  inperitia;  quando  autem  tacetur,  uel  exerceatur  peritia, 
ut,  quod  alibi  didicimus,  recolamus , uel  excutiatur  pigritia, 
ut,  quod  nondum  nouimus,  inquiramus,  deus  ergo,  qui  nouit 
i5  et  de  hominum  opere  malo  facere  opera  bona,  gentes,  quas 
uoluit,  ex  illo  semine  propagauit,  non  scripturas  suas  propter 
hominum  peccata  damnauit.  prodidit  quippe  ista,  non  fecit, 
et  cauenda  admonuit,  non  proposuit  imitanda. 

46.  Mirabili  sane  inpudentia  Faustus  Isaac  quoque  filium 
20  Abrahae  criminatus  est,  quod  Rebeccam,  quae  uxor  erat,  soro- 
rem finxerit,  genus  enim  Rebeccae  non  tacitum  est,  et  eam 
per  notissimam  propinquitatem  sororem  eius  fuisse  manifestum 
est.  ut  autem  taceret  uxorem,  quid  mirum  aut  quid  prauum, 
si  imitatus  est  patrem,  cum  eadem  iustitia  defendatur,  qua 
25  pater  eius  de  simili  obiecto  inculpatus  inuentus  est?  quae 
igitur  pro  Abraham,  quod  ad  hanc  rem  adtinet,  aduersus  cri- 

21  cf.  Gen.  26,  7 23  cf.  Gen.  24 

1 sic]  non  sic  M purugatione  (u  pr.  s.  I.  g ex  c corr.)  S 

3 appellentur  (el  s.  erp.  le)  S 5 repraehendunt  L 6 hinc  (n  s.  I.  L 
8 preceptis  C prohiberi  (i  fin.  corr.  ex  e)  SM  unde — opere  (in  mg. 
infer.)  S 10  iuditio  C 13  excutiatur  (t  s.  exp.  m.)  S 15  opere 
hom.  malo  C 18  ammonuit  LSMG  imit.  propos.  G proposuit 
(ait.  p s.  I.)  S 19  filium  quoque  C 20  rebecca  L 21  finxerat  b 
rebecchae  L 22  notissiman  S propinquitatem  (n  s.  I.)  SG 

23  praruum  (pr.  r s.  l.)G  24  pat*re  S iustitiae  SiG  qua  (a  corr. 
ex  e)  S 25  inculpatus  (1  s.  I.)  L 

minantem  Faustum  diximus,  eadem  etiam  pro  Isaac  filio  eius 
ualent.  quae  recensere  non  est  difficile ; nisi  forte  studiosorum 
aliquis  quaerat,  in  cuius  figurae  sacramento  accipiendum  sit, 
quod  rex  alienigena  Rebeccam  uiri  sui  coniugem  tunc  esse 
cognouit,  quando  eum  cum  illa  ludentem  uidit:  quod  non  5 
cognouisset,  nisi  cum  coniuge  ille  sic  luderet,  quomodo  cum 
ea,  quae  coniux  non  esset,  ludere  non  deceret,  quod  cum 
sancti  coniugati  faciunt,  non  inaniter  faciunt,  sed  prudenter; 
descendunt  enim  quodam  modo  ad  feminei  sexus  infirmitatem, 
ut  aliquid  blanda  hilaritate  uel  dicant  uel  faciant,  non  ener-  10 
uantes,  sed  temperantes  uirilem  uigorem:  quod  tamen  ei,  quae 
uxor  non  est,  qui  dixerit  aut  fecerit,  turpis  est.  uerum  hoc, 
quod  ad  mores  humanitatis  pertinet,  dixerim,  ne  quisquam 
durus  et  sine  adfectu  id  ipsum  pro  crimine  obiciat  sancto 
uiro,  quod  cum  coniuge  sua  luserit,  tales  enim  homines  in-  15 
humani  si  aliquem  grauem  uirum  ludicrum  aliquid  garrientem 
pueris  etiam  paruulis  uiderint,  quo  eorum  lacteum  sensum 
adfabili  et  nutritoria  facilitate  permulceat,  tamquam  delirantem 
reprehendunt,  obliti  unde  creuerint,  aut  ingrati,  quod  creuerint. 
quid  autem  sibi  uelit  in  sacramento  Christi  et  ecclesiae,  quod  20 
tantus  patriarcha  cum  coniuge  luserit  coniugiumque  illud  inde 
sit  cognitum,  uidet  profecto,  quisquis,  ne  aliquid  errando  in 
ecclesiam  peccet,  secretum  uiri  eius  in  scripturis  sanctis  dili- 
genter intuetur,  et  inuenit  eum  maiestatem  suam,  qua  in 
forma  dei  aequalis  est  patri,  paulisper  abscondisse  in  forma  25 
serui,  ut  eius  capax  esse  humana  infirmitas  posset  eoque 
modo  se  coniugi  congruenter  aptaret,  quid  enim  absurdum, 
immo  quid  non  conuenienter  futurorum  praenuntiationi  ad- 

1 1.  XXII  88  sqq.  25  cf.  Phil.  2,  6 sq. 

2 ualentq : L ualenxqe  (e  fin.  s.  I.)  M recensere  (in  ras.  n s.  I.)  S 
4 rebeccham  LM  niri  sui  ( utrimque  i s.  exp.  0)  S 7 coniunx  C 
11  rigorem  SG  : uigorem  LCPM  tamen]  autem  LCPSGM 
13  nec  GSMb  15  luserat  b enim  (s.  I.  m.  1)  C 17  uiderit  CLGM 
uiderint  (n  s.  I.)  S 18  delirantem  (a  ex  e corr.  w.  2)  C 19  reprae- 
hendunt  L rephendunt  SC  21  lvserit  (v  s.  exp.  e a m.  1)  C 

commodatum,  si  propheta  dei  carnale  aliquid  lusit,  ut  eum 
caperet  adfectus  uxoris,  cum  ipsum  uerbum  dei  caro  factum 
sit,  ut  habitaret  in  nobis? 

47.  Iam  uero  filio  eius  Iacob  quod  pro  ingenti  crimine 
5 quattuor  obiciuntur  uxores,  generali  praelocutione  purgatur, 
quando  enim  mos  erat,  crimen  non  erat;  et  nunc  propterea 
crimen  est,  quia  mos  non  est.  alia  enim  sunt  peccata  contra 
naturam,  alia  contra  mores,  alia  contra  praecepta,  quae  cum 
ita  sint,  quid  tandem  criminis  est,  quod  de  pluribus  simul 
io  habitis  uxoribus  obicitur  sancto  uiro  Iacob  ? si  naturam  con- 
sulas, non  lasciuiendi.  sed  gignendi  causa  illis  mulieribus 
utebatur;  si  morem,  illo  tempore  atque  in  illis  terris  hoc 
factitabatur ; si  praeceptum , nulla  lege  prohibebatur,  nunc 
uero  cur  crimen  est,  si  quis  hoc  faciat,  nisi  quia  et  moribus 
i5  et  legibus  hoc  non  licet?  quae  duo  quisquis  contempserit, 
etiamsi  tantummodo  causa  generandi  uti  possit  feminis  pluri- 
bus. peccat  tamen  et  ipsam  uiolat  humanam  societatem,  cui 
necessaria  est  propagatio  filiorum,  sed  quia  homines  aliter  se 
habentibus  iam  moribus  et  legibus  non  possunt  delectari 
2o  uxorum  multitudine  nisi  libidinis  magnitudine,  ideo  errant  et 
putant  haberi  omnino  non  potuisse  uxores  multas  nisi  fla- 
grantia concupiscentiae  carnalis  et  sordidae  uoluptatis.  con- 
parantes  enim  non  alios,  quorum  animi  uirtutem  prorsus  nosse 
non  possunt,  sed,  sicut  ait  apostolus,  semet  ipsos  sibimet 
25  ipsis  non  intellegunt,  et  quia  ipsi  etiamsi  unam  habuerint, 
ad  eandem  non  solum  generandi  officio  ducti  uiriliter  accedunt, 
sed  saepe  coeundi  stimulo  uicti  eneruiter  pertrahuntur,  quasi 
ueraciter  sibi  uidentur  conicere,  quam  maiore  liuiuscemodi 

8 cf.  Ioh.  1,  14  5 cf.  Gen.  29  . 30  25  cf.  II  Cor.  10,  12 

morbo  per  multas  alii  captiuentur,  quando  se  uident  in  unam 
temperantiam  non  posse  seruare. 

48.  Uerum  nos  eis,  qui  hanc  uirtutem  non  habent,  ita  de 
sanctorum  uirorum  moribus  iudicium  committere  non  debemus, 
sicut  de  ciborum  suauitate  ac  salubritate  iudicare  febrientes 
non  sinimus,  potiusque  illis  sanorum  sensu  et  praecepto  medi- 
camine quam  ex  eorum  aegritudinis  adfectione  alimenta  prae- 
paramus. proinde  isti  si  uolunt  non  falsae  atque  adumbratae, 
sed  uerae  ac  solidae  pudicitiae  capere  sanitatem , diuinae 
scripturae  tamquam  libris  medicinalibus  credant  non  frustra 
tam  magnum  honorem  sanctitatis  tributum  quibusdam  uiris 
etiam  plures  uxores  habentibus,  nisi  quia  fieri  potest,  ut  im- 
perator carnis  animus  tanta  temperantiae  potestate  praepolleat, 
ut  genitalis  delectationis  motum  insitum  naturae  mortalium 
ex  prouidentia  generandi  leges  inpositas  non  permittat  ex- 
cedere. alioquin  possunt  isti  maledici  potius  calumniatores 
quam  ueredici  iudices  etiam  sanctos  apostolos  accusare,  quod 
non  caritate  generandi  filios  uitae  aeternae,  sed  cupiditate 
laudis  humanae  populis  tam  multis  euangelium  praedicauerint. 
neque  enim  deerat  illis  euangelicis  patribus  per  omnes  Christi 
ecclesias  fama  praeclara  tot  linguis  laudantibus  conparata; 
immo  uero  tanta  aderat,  ut  maior  hominibus  ab  hominibus 
honor  et  gloria  deferri  non  debeat,  hanc  in  ecclesia  gloriam 
peruersa  uoluntate  Simon  perditus  concupiuit,  quando  ab  eis 
pecunia  uoluit  caecus  emere,  quod  illi  diuina  gratia  eademque 
gratuita  meruerunt,  huius  auidus  gloriae  fuisse  intellegitur, 
quem  se  uolentem  sequi  dominus  in  euangelio  reuocat  dicens : 
uulpes  foueas  habent  et  uolucres  caeli  diuersoria; 

26  cf.  Act.  8,  18  sqq.  28  Matth.  8,  20 

1 una  (uirg.  er.)  M2b  4 iuditium  C 5 sed  sicut  SG  6 medi- 

filius  autem  hominis  non  habet,  ubi  caput  suum  re- 
clinet. uidebat  enim  eum  dolosa  simulatione  tenebrosum  et 
uentosa  elatione  iactatum  non  habere  fidei  locum,  ubi  se  in- 
clinantem doctorem  humilitatis  exciperet,  quia  in  discipulatu 
5 Christi  non  illius  gratiam,  sed  suam  gloriam  requirebat,  hoc 
amore  gloriae  corrupti  erant,  quos  Paulus  apostolus  notat, 
quod  per  inuidiam  et  contentionem  non  caste  Christum  ad- 
nuntiarent ; quibus  tamen  praedicantibus  gaudet  apostolus 
sciens  fieri  posse,  ut,  dum  illi  sectantur  humanae  gloriae 
io  cupiditatem,  tamen  his  auditis  fideles  nascerentur,  non  ex 
eorum  inuida  cupiditate,  qua  se  uolebant  uel  aequari  uel 
anteponi  apostolicae  gloriae,  sed  per  euangelium,  quod  etiamsi 
non  caste,  tamen  adnuntiabant,  ut  de  malo  illorum  deus  ope- 
raretur bonum ; sicut  fieri  potest,  ut  homo  ad  concubitum 
is  non  ingrediatur  uoluntate  generandi,  sed  luxuriandi  libidine 
rapiatur  et  tamen  nascatur  homo,  bonum  dei  opus  de  fecun- 
ditate seminum,  non  de  turpitudine  uitiorum.  sicut  ergo  sancti 
apostoli  auditoribus  admirantibus  doctrinam  suam  condelecta- 
bantur non  auiditate  consequendae  laudis,  sed  caritate  semi- 
20  nandae  ueritatis : ita  sancti  patriarchae  coniugibus  excipien- 
tibus semen  suum  miscebantur  non  concupiscentia  percipiendae 
uoluptatis,  sed  prouidentia  propagandae  successionis ; ac  per 
hoc  nec  illos  ambitiosos  multitudo  populorum  nec  illos  libidi- 
nosos multitudo  faciebat  uxorum,  sed  quid  de  uiris  loquar, 
25  quibus  excellentissimum  testimonium  diuina  uoce  perhibetur, 
cum  ipsas  feminas  satis  eluceat  nihil  aliud  in  concubitu  ad- 
petisse  quam  filios  ? quippe  ubi  se  minime  parere  uiderunt, 
famulas  suas  dederunt  uiro  suo,  ut  illas  matres  facerent  carne, 
ipsae  fierent  uoluntate. 

8 cf.  Phil.  1,  15  sqq. 

49.  Nam  et  illud,  quod  mendacissima  criminatione  Faustus 
obiecit,  habuisse  inter  se  uelut  quattuor  scorta  certamen, 
quaenam  eum  ad  concubitum  raperet,  ubi  hoc  legerit  nescio, 
nisi  forte  in  corde  suo  tamquam  in  libro  nefariarum  fallacia- 
rum, ubi  uere  ipse  scortabatur,  sed  cum  serpente  illo,  de  quo  5 
apostolus  timebat  ecclesiae,  quam  uirginem  castam  cupiebat 
uni  uiro  exhiWe  Christo,  ne,  sicut  Euam  deceperat  astutia 
sua,  sic  et  illorum  mentes  a Christi  castitate  auertendo  cor- 
rumperet. ita  enim  huic  serpenti  amici  sunt  isti,  ut  eum 
praestitisse  potius  quam  nocuisse  contendant,  ipse  plane  Fausto  i» 
persuasit  pectori  adulterato  falsitatis  semina  infundens,  ut  has 
male  conceptas  calumnias  ore  inmundissimo  pareret  et  stilo 
audacissimo  etiam  memoriae  commendaret,  nulla  enim  ancil- 
larum uirum  Iacob  ab  altera  rapuit,  nulla  de  illius  concubitu 
cum  altera  litigauit.  ideo  magis  ordo  erat,  quia  libido  non  ifr 
erat;  et  tanto  firmius  seruabantur  coniugalis  potestatis  iura, 
quanto  castius  uitabatur  carnalis  cupiditatis  iniuria.  quod  enim 
et  ab  uxore  conducitur,  ibi  uera  nostra  manifestatur  adsertio. 
ibi  pro  se  aduersus  maledicta  Manichaeorum  ipsa  ueritas 
clamat,  quid  enim  opus  erat,  ut  eum  altera  conduceret,  nisi  20 
quia  ordo  alterius  erat,  ut  ad  eam  maritus  intraret?  neque 
enim  ad  aliam  umquam  accessisset,  nisi  eum  conduxisset; 
sed  utique  iustis  ad  eam  uicibus  accedebat,  de  qua  tot  filios 
procreauerat  et  cui  oboedierat,  ut  etiam  de  ancilla  procrearet, 
et  de  qua  postea  non  conducente  procreauit.  sed  tunc  Rachel  25. 
noctem  habebat  in  ordine,  ut  maneret  cum  uiro ; tunc  penes 
eam  potestas  illa  erat,  de  qua  per  apostolum  uox  certe  noui 

9 cf.  II  Cor.  11,  2 sq. 

testamenti  non  tacuit  dicens:  similiter  et  uir  non  habet 
potestatem  sui  corporis,  sed  mulier,  ideo  iam  cum 
sorore  pacta  erat,  cui  facta  debitrix  eam  tralegaret  ad  debi- 
torem suum,  nam  hoc  nomine  id  appellat  apostolus:  uxori, 
5 inquit,  uir  debitum  reddat,  cui  ergo  uir  debitor  erat,  iam 
acceperat  a sorore,  quod  elegerat  uoluntate,  ut  ei  daret,  quod 
habebat  in  potestate. 

50.  Hic  uero  ille,  quem  Faustus  tamquam  inpudicum  clausis 
uel  potius  extinctis  oculis  criminatur,  si  concupiscentiae,  non 
10  iustitiae  seruus  esset,  nonne  per  totum  diem  in  uoluptatem 
illius  noctis  aestuaret,  qua  erat  cum  pulchriore  cubiturus  ? 
quam  certe  amplius  diligebat  et  pro  qua  bis  septenarium 
annorum  laborem  gratuitum  penderat.  cum  ergo  iam  die  per- 
acto in  eius  iret  amplexus,  quando  inde  auerteretur,  si  talis 
15  esset,  qualem  Manichaei  nihil  intellegentes  opinantur?  nonne 
placito  contempto  mulierum  intraret  potius  ad  speciosam  suam, 
quae  illi  noctem  ipsam  non  solum  coniugis  more , uerum 
etiam  ordinis  iure  debebat?  utereturque  potius  ipse  potestate 
maritali,  quia  et  uxor  non  habet  potestatem  corporis 
20  sui,  sed  uir,  et  pro  eo  tunc  seruitutis  illarum  uicissitudo 
faciebat,  coniugali  ergo  potestate  multo  uincibilius  uteretur, 
si  formae  desiderio  uinceretur.  sed  eo  meliores  feminae  inueni- 
rentur,  si  illae  pro  filiis  concipiendis,  ipse  autem  pro  concu- 
bitus sui  uoluptate  certaret,  itaque  uir  temperantissimus,  ut 
25  plane  uir,  quia  tam  uiriliter  feminis  utebatur,  ut  delectationi 

1 I Cor.  7,  3 sq. 

carnali  non  subiceretur,  sed  dominaretur,  magis  quid  deberet 
quam  quid  ei  deberetur,  adtendit;  nec  ad  propriam  uoluptatem 
sua  potestate  abuti  uoluit,  sed  illius  debiti  redditor  quam  ex- 
actor esse  maluit,  unde  consequens  erat,  ut  ei  redderet,  quam 
pro  se  id  accipere  illa  cui  debebatur  elegit:  quo  earum  pla- 
cito pactoque  conperto  cum  repente  atque  inopinate  a pul- 
cherrima coniuge  reuocaretur  et  ad  minus  decoram  uocaretur, 
non  ira  excanduit,  non  tristitia  nubilatus  est,  non  eneruiter 
blandus,  ut  sibi  potius  Kachel  noctem  redderet,  inter  ambas 
sategit ; sed  maritus  iustus  et  prouidus  pater,  cum  illas  prolis 
curam  gerere  uideret,  et  ipse  nihil  aliud  de  concubitu  quae- 
reret, earum  uoluntati  obtemperandum  iudicauit,  quae  sibi 
singillatim  filios  optabant,  suae  nihil  minui,  cui  ambae  parie- 
bant.  tamquam  diceret : uobis  inter  uos,  ut  uultis,  cedite  atque 
concedite,  quaenam  uestrum  fiat  mater;  ego  quid  contendam, 
quando  siue  inde  siue  inde  nascenti  non  erit  alius  pater? 
hanc  profecto  modestiam,  hanc  concupiscentiae  cohercitionem 
et  in . conmixtione  corporum  coniugalium  solum  adpetitum 
posteritatis  humanae,  ut  erat  acutus  Faustus,  in  illis  litteris 
et  intellegeret  et  laudaret,  nisi  eius  ingenium  detestabili 
secta  deprauatum  et  quid  reprehenderet  quaereret  et  unam 
nuptialis  conuentionis  honestatem,  qua  mares  et  feminae  libe- 
rorum procreandorum  causa  copulantur,  hoc  crimen  maximum 
deputaret. 

51.  Nunc  iam  defensis  patriarchae  moribus  refutatoque  cri- 

2 deberetur  (re  s.  I.)  S 2 debetur  LCGM  attendit  L 5 illa 
(a  in  ras .)  C 7 reuocaretur  (ca  s.  I.  a m.  1)  L 8 ira*  (s 

corr.  ex  e)  S optemperandum  C que  C 18  obtabant  L suae] 
sibi  b cui]  cum  b ambe  C 15  fiat  magis  mater  b ergo  C 
om.  b quid  om.  b contendat  b 1 6 pr.  siue  inde]  siue  hinc  (a  m • 
2)  C om.  Pb  17  coercitionem  CS 2 cohercitationem  (ta  s.  I.)  M coertio- 
nem  b 18  commixtionem  C commixtione  (m.  er.)  L 21  rephenderet  C 

aut  S 22  honestate  L qua]  ut  LCb  maris  L masculus  C 

5 

10 

15 

20 

25 


VI.  Contra  Faustum  1 i b.  XXII. 


645 


mine,  quod  nefarius  error  obiecit,  de  libero,  ut  possumus, 
mysteriorum  secreta  rimemur  pulsemusque  fidei  pietate,  ut 
nobis  aperiatur  a domino,  quid  rerum  figurauerint  quattuor 
istae  uxores  Iacob,  quarum  duae  liberae,  duae  ancillae  fuerunt. 

5 uidemus  enim  apostolum  in  libera  et  ancilla,  quas  habuit 
Abraham,  duo  testamenta  intellegere,  sed  ibi  in  una  et  una 
facilius  adparet,  quod  dicitur;  bic  autem  duae  sunt  et  duae, 
deinde  ibi  ancillae  filius  exheredatur,  hic  uero  ancillarum  filii 
simul  cum  filiis  liberarum  terram  promissionis  accipiunt:  unde 
io  hic  procul  dubio  aliquid  aliud  significatur. 

52.  Quamquam  enim  duas- liberas  uxores  Iacob  ad  nouum 
testamentum , quo  in  libertatem  uocati  sumus , existimem 
pertinere,  non  tamen  frustra  duae  sunt;  nisi  forte  quia  • — id 
quod  in  scripturis  aduerti  et  inueniri  potest  — duae  uitae 
is  nobis  in  Christi  corpore  praedicantur:  una  temporalis,  in  qua 
laboramus , alia  aeterna , in  qua  delectationem  dei  contem- 
plabimur. istam  dominus  passione,  illam  resurrectione  decla- 
rauit.  admonent  nos  ad  hoc  intellegendum  illarum  etiam 
nomina  feminarum,  dicunt  enim,  quod  Lia  interpretatur  „labo- 
20  rans,"  Rachel  autem  „uisum  principium"  siue  „uerbum,  ex 
quo  uidetur  principium."  actio  ergo  humanae  mortalisque 
uitae,  in  qua  uiuimus  ex  fide  multa  laboriosa  facientes,  in- 
certi quo  exitu  proueniant  ad  utilitatem  eorum,  quibus  con- 
sulere uolumus,  ipsa  est  Lia,  prior  uxor  Iacob;  ac  per  hoc 
25  et  infirmis  oculis  fuisse  commemoratur;  cogitationes  enim 
mortalium  timidae,  et  incertae  prouidentiae  nostrae, 
spes  uero  aeternae  contemplationis  dei  habens  certam  et  de- 

6 cf.  Gal.  4,  22  sqq.  25  cf.  Sap.  9,  14 

lectabilem  intellegentiam  ueritatis,  ipsa  est  Rachel.  unde  etiam 
dicitur  bona  facie  et  pulchra  specie,  hanc  enim  amat  omnis 
pie  studiosus  et  propter  hanc  seruit  gratiae  dei,  qua  peccata 
nostra,  etsi  fuerint  sicut  phoenicium,  tamquam  nix  dealbantur. 
Laban  quippe  interpretatur  „ dealbatio  “ ; cui  seruiuit  Iacob 
propter  Rachel.  neque  enim  se  quisquam  conuertit  sub  gratia 
remissionis  peccatorum  seruire  iustitiae,  nisi  ut  quiete  uiuat 
in  uerbo,  ex  quo  uidetur  principium,  quod  est  deus,  ergo 
propter  Rachel,  non  propter  Liam.  nam  quis  tandem  amauerit 
in  operibus  iustitiae  laborem  actionum  atque  passionum?  quis 
eam  uitam  propter  se  ipsam  expetiuerit  ? sicut  nec  Iacob 
Liam,  sed  tamen  sibi  nocte  subpositam  in  usum  generandi 
amplexus  et  fecunditatem  eius  expertus  est.  dominus  enim 
eam,  quia  per  se  ipsam  diligi  non  poterat,  primo  ut  ad  Rachel 
perueniretur,  tolerari  fecit,  deinde  propter  filios  commendauit. 
ita  uero  unusquisque  utilis  dei  seruus  sub  dealbationis  pecca- 
torum suorum  gratia  constitutus  quid  aliud  in  sua  conuersa- 
tione  meditatus  est,  quid  aliud  corde  gestauit,  quid  aliud 
adamauit  nisi  doctrinam  sapientiae  ? quam  plerique  se  adepturos 
et  percepturos  putant  statim,  ut  se  in  septem  praeceptis  legis 
exercuerint,  quae  sunt  de  dilectione  proximi,  ne  cuiquam 
homini  noceatur,  id  est:  honora  patrem  et  matrem,  non 
moechaberis,  non  occides,  non  furaberis,  non  falsum 
testimonium  dices,  non  concupisces  uxorem  proximi, 
non  concupisces  rem  proximi,  quibus  quantum  potuerit 

4 cf.  Es.  1,  18  6 cf.  Gen.  29,  17  . 30  22  Ex.  20,  12  sqq. 

obseruatis  posteaquam  homini  pro  concupita  et  sperata  pul- 
cherrima delectatione  doctrinae  per  temptationes  uarias  quasi 
per  huius  saeculi  noctes  tolerantia  laboris  adhaeserit  — uelut 
pro  Eachel  Lia  inopinata  coniuncta  sit  — et  hanc  sustinet, 
s ut  ad  illam  perueniat,  si  perseueranter  amat,  acceptis  aliis 
septem  praeceptis  — ac  si  dicatur  ei:  serui  alios  septem 
annos  pro  Rachel  — ut  sit  pauper  spiritu,  mitis,  lugens, 
esuriens  sitiensque  iustitiam,  misericors,  mundi  cordis,  paci- 
ficus. uellet  enim  homo,  si  fieri  posset,  sine  ulla  tolerantia 
10  laboris,  quae  in  agendo  patiendoque  amplectenda  est,  statim 
ad  pulchrae  atque  perfectae  sapientiae  delicias  peruenire ; sed 
hoc  non  potest  in  terra  morientium.  hoc  enim  uidetur  signi- 
ficare, quod  dictum  est  ad  Iacoh : non  est  moris  in  loco 
nostro,  ut  minor  nubat  prius  quam  maior,  quia  non  ab- 
15  surde  maior  appellatur,  quae  tempore  prior  est.  prior  est 
autem  in  recta  hominis  eruditione  labor  operandi,  quae  iusta 
sunt,  quam  uoluptas  intellegendi,  quae  uera  sunt. 

53.  Ad  hoc  ualet,  quod  scriptum  est:  concupisti  sapien- 
tiam, serua  mandata,  et  dominus  praebet  illam  tibi; 
20  mandata  utique  ad  iustitiam  pertinentia;  iustitiam  autem,  quae 
ex  fide  est,  quae  inter  temptationum  incerta  uersatur,  ut  pie 
credendo,  quod  nondum  intellegit,  etiam  intellegentiae  meritum 
consequatur,  quantum  enim  ualet,  quod  modo  commemoraui 
esse  scriptum:  concupisti  sapientiam,  serua  mandata, 
25  et  dominus  praebet  illam  tibi,  tantum  et  illud  ualere 
arbitror:  nisi  credideritis,  non  intellegetis,  ut  iustitia 
ad  fidem,  ad  sapientiam  uero  intellegentia  pertinere  monstretur. 

8 cf.  Mattii.  5,  8 sqq.  18  Gen.  29,  26  18  Eccl.  1.  38 

26  Es.  7,  9 

proinde  in  liis  qui  flagrant  ingenti  amore  perspicuae  ueritatis, 
non  est  inprobandum  studium,  sed  ad  ordinem  reuocandum. 
ut  a fide  incipiat  et  bonis  moribus  nitatur  peruenire,  quo 
tendit,  in  eo  quippe,  quod  uersatur,  uirtus  est  laboriosa;  in 
eo  uero,  quod  adpetit,  luminosa  sapientia.  „quid  opus  est,“  5 
inquit,  „ credere,  quod  non  mihi  ostenditur  manifestum?  ali- 
quod uerbum  prome,  quo  uideam  rerum  omnium  principium, 
id  enim  est,  in  quod  maxime  ac  primitus  inardescit,  si  ueri 
studiosus  est  animus  rationalis  “.  cui  respondeatur:  pulchrum 
est  quidem,  quod  desideras,  et  amari  dignissimum,  sed  prius  *o 
nubit  Lia  et  postea  Rachel.  ardor  ergo  iste  ad  id  ualeat,  ut 
ordo  non  recusetur,  sed  potius  toleretur,  sine  quo  non  potest 
ad  id  perueniri,  quod  tanto  ardore  diligitur,  cum  autem  per- 
uentum  fuerit,  simul  habebitur  in  hoc  saeculo  non  solum 
speciosa  intellegentia,  sed  etiam  laboriosa  iustitia.  quamlibet  15 
enim  acute  sinceriterque  cernatur  a mortalibus  incommutabile 
bonum,  adhuc  corpus,  quod  corrumpitur,  adgrauat  ani- 
mam et  deprimit  terrena  inhabitatio  sensum  multa 
cogitantem,  ad  unum  ergo  tendendum,  sed  propter  hoc 
multa  ferenda  sunt.  20 

54.  Itaque  duae  sunt  uxores  Iacob  liberae ; ambae  quippe 
sunt  filiae  remissionis  peccatorum,  hoc  est  dealbationis,  quod 
est  Laban.  uerumtamen  una  amatur  et  altera  toleratur,  sed 
quae  toleratur,  ipsa  prius  et  uberius  fecundatur,  ut,  si  non 
propter  se  ipsam,  certe  propter  filios  diligatur,  labor  enim  25 
iustorum  maximum  fructum  habet  in  eis,  quos  regno  dei 
generant  inter  multas  temptationes  et  tribulationes  praedicando 
euangelium,  et  eos,  propter  quos  sunt  in  laboribus  abundan- 


17  Sap.  9,  15 

tius,  in  plagis  supra  modum,  in  mortibus  saepius,  propter 
quos  habent  foris  pugnas,  intus  timores,  gaudium  et  coronam 
suam  uocant.  nascuntur  eis  autem  facilius  atque  copiosius  ex 
illo  sermone  fidei,  quo  praedicant  Christum  crucifixum ; et 
5 quicquid  humanitatis  eius  citius  humana  cogitatione  percipitur 
et  infirmos  etiam  Liae  oculos  non  perturbat.  Rachel  autem 
clara  aspectu  mente  excedit  deo  et  uidet  in  principio  uerbum 
deum  apud  deum  et  uult  parere  et  non  potest,  quia  genera- 
tionem eius  quis  enarrabit?  proinde  uita,  quae  studio 
io  contemplationis  conpetit,  ut  ea,  quae  carni  sunt  inuisibilia, 
non  infirmis  oculis  mentis  per  ea,  quae  facta  sunt,  intellecta 
conspiciat  et  sempiternam  dei  uirtutem  ac  diuinitatem  in- 
effabiliter  cernat,  uacare  uult  ab  omni  negotio  et  ideo  sterilis, 
adfectando  quippe  otium,  quo  studia  contemplationis  ignescunt, 
15  non  contemperatur  infirmitati  hominum,  qui  in  uariis  pressuris 
sibi  desiderant  subueniri;  sed  quia  et  ipsa  procreandi  caritate 
inardescit  — uult  enim  docere,  quod  nouit,  neque  cum  inuidia 
tabescente  iter  habere  — uidet  sororem  labore  agendi  atque 
patiendi  filiis  abundantem  et  dolet  potius  currere  homines  ad 
20  eam  uirtutem,  qua  eorum  infirmitatibus  necessitatibusque  con- 
sulitur, quam  ad  illam,  unde  diuinum  et  incommutabile  ali- 
quid discitur,  hic  dolor  figuratus  uidetur  in  eo,  quod  scriptum 
est:  et  zelauit  Rachel  sororem  suam,  proinde  quia  liqui- 
dus purusque  intellectus  de  illa  substantia,  quae  corpus  non 
25  est  ac  per  hoc  ad  carnis  sensum  non  pertinet,  uerbis  carne 
editis  exprimi  non  potest,  eligit  doctrina  sapientiae  per  quas- 

1 cf.  II  Cor.  11,  23  2 cf.  II  Cor.  7,  5 3 cf.  Phil.  4,  1 

4 cf.  I Cor.  1,  23  7 cf.  II  Cor.  5,  13  8 cf.  Ioh.  1,  1 Es.  53,  8 

13  cf.  Rom.  1,  20  18  cf.  Sap.  6,  25  23  Gen.  30,  1 

libet  corporeas  imagines  et  similitudines  utcumque  cogitanda 
insinuare  diuina  quam  ab  officio  talia  docendi  cessare,  sicut 
elegit  Racliel  ex  uiro  suo  et  ancilla  suscipere  liberos  quam 
sine  filiis  omnino  remanere.  Bala  quippe  interpretari  dicitur 
„inueterata,“  hanc  habuit  ancillam  Rachel.  de  uetere  quippe 
uita  carnalibus  sensibus  dedita  corporeae  cogitantur  imagines, 
etiam  cum  aliquid  de  spiritali  et  incommutabili  substantia 
diuinitatis  auditur. 

55.  Suscipit  et  Lia  de  ancilla  sua  filios  amore  habendae 
numerosioris  prolis  accensa,  inuenimus  autem  Zelpham  eius 
ancillam  interpretari  „os  iens“.  quapropter  in  praedicationem 
fidei  euangelicae  quorum  os  eat  et  cor  non  eat  cum  in  scrip- 
turis aduerterimus,  haec  intellegitur  ancilla  Liae.  scriptum 
est  enim  de  quibusdam:  populus  hic  labiis  me  honorat; 
cor  autem  eorum  longe  est  a me.  et  talibus  apostolus 
dicit:  qui  praedicas  non  furandum,  furaris;  qui  dicis 
non  moechandum,  moecharis,  uerumtamen  ut  etiam  per 
hanc  condicionalem  libera  illa  uxor  Iacob  laborans  filios  heredes 
regni  suscipiat,  ideo  dominus  dicit:  quae  dicunt,  facite; 
quae  autem  faciunt,  facere  nolite,  unde  in  labore  uincu- 
lorum  uita  apostolica,  siue,  inquit,  occasione  siue  ueri- 
tate  Christus  adnuntietur,  et  in  hoc  gaudeo,  sed  et 
gaudebo,  tamquam  et  ancilla  pariente  de  prole  numerosiore 
laetata. 

14  Es.  29,  13  16  Rom.  2,  21  sq.  19  Matth.  23,  3 21  Phil.  J,  18 

56.  Est  uero  quidam  Liae  fetus  ex  beneficio  Rachel  editus, 
cum  uirum  suum  secum  debita  nocte  cubiturum  acceptis  a 
filio  Liae  mandragoricis  malis  cum  sorore  cubitare  permittit, 
de  hoc  autem  pomi  genere  opinari  quosdam  scio,  quod  accep- 
5 tum  in  escam  sterilibus  feminis  fecunditatem  parit;  ac  per 
hoc  putant  omni  modo  institisse  Rachel,  ut  hoc  a filio  sororis 
acciperet  cupiditate  pariendi : quod  ego  non  arbitrarer,  nec  si 
tunc  concepisset,  nunc  uero  cum  post  Liae  duos  alios  ab  illa 
nocte  partus  dominus  eam  prole  donauerit,  nihil  est,  cur  de 
io  mandragora  tale  aliquid  suspicemur,  quale  in  nulla  femina 
experti  sumus,  dicam  ergo  quid  sentiam:  dicent  hinc  forte 
meliora  doctiores,  cum  enim  haec  mala  ipse  uidissem  et  propter 
istum  ipsum  sacrae  lectionis  locum  id  mihi  obtigisse  gratularer 
— rara  enim  res  est  — , naturam  eorum  diligenter,  quantum 
15  potui,  perscrutatus  sum,  non  aliqua  a communi  sensu  remo- 
tiore scientia,  quae  docet  uirtutes  radicum  et  potestates  her- 
barum, sed  quantum  mihi  et  cuilibet  homini  renuntiabat  uisus 
et  olfactus  .et  gustus,  proinde  rem  conperi  pulchram  et  sua- 
ueolentem,  sapore  autem  insipido ; et  ideo  cur  eam  mulier 
20  tantopere  concupiuerit,  ignorare  me  fateor,  nisi  forte  propter 
pomi  raritatem  et  odoris  iucunditatem.  cur  uero  ipsam  rem 
gestam  sancta  scriptura  tacere  noluerit,  quae  non  utique  talia 
desideria  muliercularum  nobis  pro  magno  insinuare  curaret, 
nisi  aliquid  in  eis  magnum  quaerere  commoneret,  nihil  amplius 
25  conicere  ualeo,  quam  quod  ex  illo  communi  sensu  mihi  sug- 

o 

1 Ex  utero  quidem  liae  fe<?ta  ( corr . m.  1 ) sed  benef.  rach.  edita  C (in 
mg.  m.  rec.  est  uero  quidam  sqq.)  fetus]  faetus  (e  corr.  ex  c)  L filius  b 
fructus  (corr.  ex  faetus  aut  factus)  S factus  M faetus  G 3 cubare  CSMG 
5-  escam  C par&  LSMG  6 hoc  om.  S 7 arbitrarer  (er  ex  et  a 
m.  1)  C nec  si]  nisi  b 9 quur  C 10  aliquid  (i  fin.  s.  I.)  S 
11  sentio  S,  (o  sup.  exp.  unt)  G 12  mala  haec  C mala  (a  sup.  e 
m.  2 superscr .)  L 15  aecommuni  S conmuni  M 18  suaue  olentem  Cb 
19  initio  lin.  ////  Et  ideo  C quur  LC  21  iocunditatem  (u  mut.  in 
o)  GMb  iucunditatem  (o  in  u mut.)  C uero]  ergo  b 23  pro 
magno  nobis  C 24  querere  C comoneret  L 25  ualeo  (corr.  ex 
uolo)  S ualeo  (o  sup.  &)  G 

geritur,  ut  illo  mandragorico  pomo  figurari  intellegam  famam 
bonam : non  eam,  quae  confertur,  cum  laudant  hominem  pauci 
iusti  atque  sapientes,  sed  illam  popularem,  qua  etiam  maior 
et  clarior  notitia  conparatur,  non  ipsa  per  sese  expetenda,  sed 
intentioni  bonorum,  qua  generi  humano  consulunt,  perneces-  5 
saria.  unde  dicit  apostolus:  oportet  etiam  testimonium 
habere  bonum  ab  eis,  qui  foris  sunt:  qui  licet  parum 
sapiant,  reddunt  tamen  plerumque  labori  eorum,  per  quos 
sibi  consulitur,  et  splendorem  laudis  et  odorem  bonae  opinionis, 
nec  ad  istam  gloriam  popularem  primi  perueniunt  eorum,  qui  10 
sunt  in  ecclesia,  nisi  quicumque  in  actionum  periculis  et  labore 
uersantur.  propterea  Liae  filius  mala  mandragorica  inuenit 
exiens  in  agrum,  id  est  honeste  ambulans  ad  eos,  qui  foris 
sunt;  doctrina  uero  illa  sapientiae,  quae  a uulgi  strepitu 
remotissima  in  contemplatione  ueritatis  dulci  delectatione  de-  is 
figitur,  hanc  popularem  gloriam  quantulamcumque  non  asse- 
queretur nisi  per  eos,  qui  in  mediis  turbis  agendo  ac  suadendo 
populis  praesunt,  non  ut  praesint,  sed  ut  prosint,  * quia,  dum 
isti  actuosi  et  negotiosi  homines,  per  quos  multitudinis  ad- 
ministratur utilitas,  et  quorum  auctoritas  populis  cara  est.  20 
testimonium  perhibent  etiam  uitae  propter  studium  conqui- 
rendae et  contemplandae  ueritatis  otiosae,  quodam  modo  mala 
mandragorica  per  Liam  perueniunt  ad  Rachel;  ad  ipsam  uero 
Liam  per  filium  primogenitum,  id  est  per  honorem  fecundi- 
tatis eius,  in  qua  est  omnis  fructus  laboriosae  atque  inter  25 
incerta  temptationum  periclitantis  actionis : quam  plerique 
bono  ingenio  praediti  studioque  flagrantes  quamuis  idonei 

6 I Tira.  8,  7 

1 mandrogorico  S 2 que  C laudant  (n  s.  I.)  S 3 qua//  SM 
6 etiam]  iam  l&iam  (t&iam  s.  I.)  M 8 sapiunt  (u  corr.  ex  a)  G 
sapiunt  S 9 consulit  (~  a m.  rec .)  C sp*lendorem  S 

regendis  populis  esse  possint,  tamen  uitant  propter  turbulentas 
occupationes  et  in  doctrinae  otium  toto  pectore  tamquam 
speciosae  Rachel  feruntur  amplexum. 

57.  Sed  quia  bonum  est,  ut  etiam  haec  uita  latius  inno- 
5 tescens  popularem  gloriam  mereatur,  iniustum  est  autem,  ut 

eam  consequatur,  si  amatorem  suum  administrandis  ecclesia- 
sticis curis  aptum  et  idoneum  in  otio  detinet,  nec  gubernationi 
communis  utilitatis  inpertit,  propterea  Lia  sorori  suae  dicit: 
parum  est  tibi,  quod  uirum  meum  accepisti,  insuper 
io  et  mandragorica  filii  mei  uis  accipere?  per  unum  uirum 
significans  eos  omnes,  qui  cum  sint  agendi  uirtute  habiles  et 
digni,  quibus  regimen  ecclesiae  committatur,  ad  dispensandum 
fidei  sacramentum  illi  accensi  studio  doctrinae  atque  inda- 
gandae et  contemplandae  sapientiae  se  ab  omnibus  actionum 
15  molestiis  remouere  atque  in  otio  discendi  ac  docendi  condere 
uolunt.  ita  ergo  dictum  est:  parum  est  tibi,  quod  acce- 
pisti uirum  meum,  insuper  et  mandragorica  filii  mei 
uis  accipere?  ac  si  diceretur:  parum  est,  quod  homines  ad 
laborem  rerum  gerendarum  necessarios  in  otio  detinet  uita 
20  studiorum,  insuper  et  popularem  gloriam  requirit? 

58.  Proinde  ut  eam  iuste  conparet,  inpertit  Rachel  uirum 
sorori  suae  illa  nocte,  ut  scilicet  qui  uirtute  laboriosa  regimini 
populorum  adcommodati  sunt,  etiamsi  scientiae  uacare  dele- 
gerant, suscipiant  experientiam  temptationum  curarumque  sar- 

25  cinam  pro  utilitate  communi,  ne  ipsa  doctrina  sapientiae,  cui 
uacare  statuerunt,  blasphemetur  neque  adipiscatur  ab  inperi- 
tioribus  populis  existimationem  bonam,  quod  illa  poma  signi- 
ficant, et  quod  necessarium  est  ad  exhortationem  discentium. 

1 possint  (n  s.  I.  a m.  1)  L euitant  C turbolentas  S 2 occu- 
pationes ( pr . c s.  I.)  S 3 f*ruuntur  ( pr . u s.  I.  corr.  m.  2)  L 
amplexu  (~  super  u dei.  m.  2)  L 6 ea  b 10  mandragoriam  8 
mandragorica  (c  er.  et  ~ sup.  a add.)  G'1 2  13  indagendae  LSGM 

as 

sed  plane  ut  hanc  curam  suscipiant,  ui  coguntur,  satis  et  hoc 
significatum  est,  quod  cum  ueniret  de  agro  lacob,  occurrit  ei 
Lia  eumque  detinens  ait:  ad  me  intrabis;  conduxi  enim 
te  pro  mandragoris  filii  mei,  tamquam  diceret:  doctrinae, 
quam  diligis,  uis  conferri  bonam  opinionem?  noli  defugere 
officiosum  laborem,  haec  in  ecclesia  geri,  quisquis  aduerterit, 
cernit,  experimur  in  exemplis,  quod  intellegamus  in  libris, 
quis  non  uideat  hoc  geri  toto  orbe  terrarum,  uenire  omnes 
ex  operibus  saeculi  et  ire  in  otium  cognoscendae  et  contem- 
plandae ueritatis  tamquam  in  amplexum  Eachel;  et  excipi  de 
trauerso  ecclesiastica  necessitate  atque  ordinari  in  laborem 
tamquam  Lia  dicente:  ad  me  intrabis?  quibus  caste  myste- 
rium dei  dispensantibus , ut  in  nocte  huius  saeculi  filios 
generent  fidei,  laudatur  a populis  etiam  illa  uita,  cuius  amore 
conuersi  spem  saeculi  reliquerunt,  et  ex  cuius  professione  ad 
misericordiam  regendae  plebis  adsumpti  sunt,  id  enim  agunt 
in  omnibus  laboribus  sui&,  ut  illa  professio,  quo  se  conuer- 
terant,  quia  tales  rectores  populis  dedit,  latius  et  clarius  glori- 
ficetur, tamquam  lacob  non  recusante  noctem  Liae,  ut  Rachel 
pomis  suaueolentibus  et  clare  nitentibus  potiatur:  quae  ali- 
quando et  ipsa  praestante  misericordia  dei  per  se  ipsam  parit, 
uix  tandem  quidem,  quia  perrarum  est,  ut  „in  principio 
erat  uerbum  et  uerbum  erat  apud  deum  et  deus  erat 
uerbum“  et  quicquid  de  hac  re  pie  sapienterque  dicitur,  sine 
phantasmate  carnalis  cogitationis  et  salubriter  uel  ex  parte 
capiatur. 

59.  Haec  de  tribus  patribus,  Abraham,  Isaac  et  lacob,  quo- 
3 Gen.  30,  14  sqq.  22  Ioh.  1,  1 

1 satis.  Et  hoc  b 5 diffugere  C 6 quisquis  (ait.  quis  s.  I.)  S 

14  generant  b post  gen.  habetur  in  C ul  diei  etiam  (e  in  ras.)  C 
etiam**  L in  illa  SGMb  15  ad]  et  b 16  pleuis  Ml  plebem  b 

rum  se  deum  appellari  uoluit  deus,  quem  catholica  ecclesia 
colit,  aduersus  Fausti  calumnias  dicta  suffecerint,  de  quorum 
trium  hominum  meritis  atque  pietate  et  longe  remota  a iu- 
dicio  carnalium  altitudine  prophetiae  non  est  nunc  disserendi 
5 locus : tantum  ah  his  criminibus,  quibus  eos  maledica  et 
ueritatis  inimica  lingua  pulsauit,  defendendi  fuerint  in  hoc 
praesenti  opere  nostro,  ne  contra  scripturas  sanctas  et  salubres 
aliquid  sibi  dicere  uiderentur,  qui  eas  peruersa  et  aduersa 
mente  legerunt,  dum  petulantibus  conuiciis  insectantur  eos, 
10  qui  illic  cum  tanto  honore  praedicantur. 

60.  Ceterum  Loth  frater,  id  est  consanguineus  Abrahae, 
nequaquam  istis  conparandus  est,  de  quibus  deus  dicit:  ego 
sum  deus  Abraham  et  deus  Isaac  et  deus  Iacob,  nec 
in  eorum  numero  deputandus,  quibus  illa  scriptura  usque  in 
15  finem  perhibet  iustitiae  testimonium,  quamuis  inter  Sodomitas 
pie  casteque  uersatus,  hospitalitatis  etiam  meritis  commen- 
datus ab  illius  terrae  incendio  liberatus  sit  et  eius  posteris 
terra  possessionis  propter  Abraham,  qui  patruus  eius  fuerat, 
dono  dei  data  sit.  haec  nobis  merita  in  illis  libris  laudanda 
20  proponuntur,  non  ebrietas,  non  incestus ; sed  cum  hominis 
eiusdem  et  recte  factum  et  peccatum  scriptum  inuenimus, 
aliud  insinuatur  imitandum , aliud  praecauendum.  porro  si 
peccatum  Loth,  cui  perhibitum  est,  antequam  peccaret,  iustitiae 
testimonium , non  modo  non  decolorat  diuinitatem  dei  uel 
25  scripturae  illius  ueritatem,  uerum  etiam  laudandam  diligendam- 
que  commendat,  quod  tamquam  speculi  fidelis  nitor  admotarum 
sibi  personarum  non  solum,  quae  pulchra  atque  integra,  uerum 
etiam  quae  deformia  uitiosaque  sint,  indicat:  quanto  magis 

12  Ex.  3,  6 19  cf.  Gen.  19  20  cf.  Deut.  2,  9 24  cf.  Sap.  10,  6 

factum  Iudae,  quod  cum  sua  nuru  concubuit,  nihil  omnino 
adfert,  unde  auctoritas  sancta  culpetur!  quae  in  illis  libris 
fundata  persistens  non  tantum  paucissimorum  Manichaeorum 
calumniosas  argutias,  uerum  etiam  gentilium  tot  tantorumque 
populorum  horrendas  inimicitias  diuino  iure  contemnit,  quos 
paene  iam  totos  a nefaria  superstitione  simulacrorum  ad  unius 
dei  ueri  cultum  christiano  imperio  subiugauit  edomito  orbe 
terrarum  non  uiolentia  bellici  certaminis,  sed  inuictae  potentia 
ueritatis . ubi  enim  litterarum  illarum  laudatus  est  ludas  ? 
quid  de  illo  boni  scriptura  illa  testata  est,  nisi  quod  in  pro- 
phetia Christi,  qui  ex  eius  tribu  praenuntiabatur  in  carne 
uenturus.  benedictione  patris  sui  prae  ceteris  commendatus 
eminuit  ? 

61.  Ceterum  ad  id,  quod  eum  Faustus  fornicatum  comme- 
morauit,  addimus  nos  aliud,  quod  fratrem  suum  Ioseph  in 
Aegyptum  uendidit.  numquid  cuiusquam  membra  distorta  de- 
prauant  lucem,  quae  cuncta  demonstrat?  sic  nec  cuiuspiam 
malefacta  malam  scripturam  faciunt,  qua  prodente  legentibus 
innotescunt,  consulta  quippe  aeterna  lex  illa,  quae  ordinem 
naturalem  conseruari  iubet,  perturbari  uetat,  non  nisi  propaga- 
tionis causa  statuit  hominis  concubitum  fieri,  et  hoc  non  nisi 
socialiter  ordinato  conubio,  quod  non  peruertat  uinculum  pacis 
et  ideo  prostitutio  feminarum  non  ad  substituendam  prolem, 
sed  ad  satiandam  libidinem  propositarum  diuina  atque  aeterna 
lege  damnatur,  omnem  quippe  dehonestat  emptorem  turpitudo 
uenalis ; ac  per  hoc  ludas  etsi  grauius  peccasset,  si  nurum 
sciens  cum  ea  concumbere  uoluisset  — si  enim  uir  et  uxor. 

1 cf.  Gen.  38,  13 . 18  13  cf.  Gen.  49,  8 sqq.  16’  cf.  Gen.  37,  26  sqq. 

3 manicheorum  LC  5 inimiticias  C contempnit  LS,  (p  s.  I.)  M 

6 poene  C pene  L *ane  faria  {ex  sane)  M simulachroru  (r  pr.  s.  I.)  C 

7 et  domito  b 8 potentiae  Lb  9 uerixaxis  (xi  s l.)  S 16  menbra  C 
17  lucem  om.  b nec  (c  s.  I.  m.  1 supei'scr.)  C 19  illa  om.  b 
20  perturbari  (b  ex  u corr.)  M 21  et]  ex  b 22  sotialiter  L 

a 

obstinato  b 24  satiendam  S1  2 satiendam  G 25  emptorem  (p  s.  I.  a 

m.  2)  LM 


5 

10 

15 

20 

25 


VI.  Contra  Faustum  lib.  XXII. 


657 


sicut  dominus  dicit  „non  iam  duo,  sed  una  caro“  est,  non 
aliter  nurus  est  deputanda  quam  filia  — tamen  eum,  quantum 
in  ipso  erat,  deformiter  cum  meretrice  cubasse  non  dubium 
est.  at  illa,  quae  socerum  fefellit,  non  carnis  eius  concupi- 
5 scentia  nec  meretriciae  mercedis  cupiditate  peccauit,  sed  ex 
ipso  sanguine  prolem  requirens,  ex  quo  duobus  iam  fratribus 
nupta  tertio  quoque  denegato  habere  non  potuit,  patri  eorum 
socero  suo  fetandum  corpus  fraude  subiecit  pignore  mercedis 
accepto,  quod  non  ad  ornamentum,  sed  ad  testimonium  reser- 
10  uauit.  melius  quidem  sine  filiis  remaneret  quam  sine  iure 
matrimonii  mater  fieret;  longe  tamen  alia  intentione  peccauit, 
quod  filiis  suis  patrem  prouidit  socerum  suum,  quam  si 
eum  sibi  concupisset  adulterum,  denique  cum  iussu  eius  pro- 
duceretur ad  mortem  et  uirgam,  monile  atque  anulum  protu- 
15  lisset  dicens  ab  eo  se  grauidatam,  cuius  pignora  illa  essent, 
ubi  ea,  quae  dederat,  ille  cognouit,  istam  magis  quam  se 
iustificatam  esse  respondit ,.  quod  ei  filium  suum  maritum 
coniungere  noluisset,  qua  destitutione  conpulsa  illo  modo 
potius  quam  nullo  modo  posteritatem  non  aliunde  quam  ab 
20  eadem  stirpe  conquireret,  in  qua  sententia  non  eam  iustifica- 
tam, sed  eam  magis  quam  se  iustificatam  dicens  nec  ipsam 
laudauit,  sed  in  sui  conparatione  praeposuit,  desiderium  sci- 
licet habendae  prolis,  quo  ducta  illa  se  socero  subposuerat, 
minus  culpans  quam  libidinosi  concubitus  ardorem,  quo  ipse 
25  uelut  ad  meretricem  uictus  intrauerat : sicut  quibusdam  di- 
citur: iustificastis  Sodomam,  id  est  tantum  peccastis,  ut 
uobis  Sodoma  conparata  iusta  uideatur.  quamquam  etiamsi 
haec  mulier  non  in  peioris  facti  conparatione  minus  culpata, 
sed  omnino  a socero  laudata  intellegatur  — quae  tamen  con- 

1 Mattii.  19,  6 26  Ezech.  16,  52 

sulta  illa  aeterna  lege  institiae,  qnae  naturalem  ordinem  per- 
turbari uetat,  non  utique  tantummodo  corporum,  sed  maxime 
ac  primitus  animorum,  quia  in  procreandis  filiis  ordinatam 
societatem  non  custodiuit,  merito  culpabilis  inuenitur  — quid 
mirum,  si  peccatrix  a peccatore  laudatur?  5 

62.  Quod  ita  nobis  Faustus  uel  ipsa  Manichaea  peruersitas 
arbitratur  aduersum,  quasi  nobis  in  illius  scripturae  uenera- 
tione  dignoque  praeconio  uitia  hominum,  quae  illa  comme- 
morat, necesse  sit  adprobare ; quin  potius  necesse  est,  ut, 
quanto  illam  religiosius  accipimus,  tanto  fidentius  illa  culpemus,  10 
quae  per  eius  ueritatem  certius  culpanda  didicimus,  ibi  enim 
fornicatio  et  omnis  inlicitus  concubitus  diuino  iure  damnatur, 
ac  per  hoc,  cum  talia  quorundam  facta  commemorat,  de  qui- 
bus eo  loco  suam  taceat  sententiam,  iudicanda  nobis  permittit, 
non  laudanda  praescribit,  quis  enim  nostrum  in  ipso  euangelio 
non  detestatur  Herodis  crudelitatem,  cum  de  Christi  natiuitate 
sollicitus  tot  infantes  iussit  occidi?  at  hoc  factum  ibi  non 
uituperatur,  sed  tantum  narratur,  sed  ne  hoc  Manichaei  uesana 
inpudentia  falsum  esse  contendant,  quia  et  ipsam  Christi  nati- 
uitatem,  qua  Herodes  perturbatus  est,  negant,  ipsorum  Iudae-  20 
orum  inmanitatem  et  caecitatem  legant,  quemadmodum  illic 
tantummodo  narretur,  non  uituperetur,  et  tamen  ab  omnibus 
detestetur. 

63.  Sed,  inquiunt,  iste  ludas,  qui  cum  sua  nuru  concubuit, 
inter  duodecim  patriarchas  conputatur.  quid  enim?  et  ille  ®> 
ludas,  qui  dominum  tradidit,  nonne  inter  duodecim  apostolos 
numeratus  est  et  cum  eis  unus  ex  eis  ad  praedicandum 

12  cf.  Ex.  20,  14  . 17  17  cf.  Matth.  2,  16  25  cf.  Gen.  25,  22  sqq. 

3 q;  (m.  2 ia  superscr.)  S 4 Quid  inc.  c.  62  in  b 6 mani- 
chea  L 7 ueneration  L 9 approbare  G'2  10  fidentius  (fid  in 

euangelium  diabolus  missus  est?  sed  adhuc  respondent  et 
dicunt:  ille  post  tale  facinus  laqueo  suo  peremptus  et  aposto- 
lorum numero  exemptus  est;  iste  autem  post  hanc  turpitudi- 
nem inter  fratres  suos  ab  illo  patre,  cui  tam  magnum  testi- 
f>  monium  deus  perhibet,  praecipue  benedictus  et  supra  omnes 
laudatus  est.  quin  immo  hinc  expressius  adparet  non  ad  ipsum, 
sed  ad  Christum,  qui  ex  eius  tribu  praenuntiabatur  in  carne 
uenturus,  illam  pertinere  prophetiam,  et  ideo  magis  flagitium 
eius  diuina  scriptura  tacere  non  debuit,  sicut  non  tacuit,  ut 
10  in  uerbis  patris  eius,  quibus  post  illud  dedecus  ita  laudatur, 
quia  ipse  non  agnoscitur,  alius  requiratur. 

64.  Quamquam  Faustus  dente  maledico  hoc  ipsum  intelle- 
gatur mordere  uoluisse,  quod  Christus  a nobis  ex  eius  tribu 
uenisse  praedicatur,  maxime  quia  in  generationibus  patrum 
15  eius,  quas  Matthaeus  euangelista  commemorat,  etiam  Zara, 
quem  Thamar  ipsa  ex  illo  conceptu  peperit,  inuenitur.  nam 
si  stirpem  Iacob,  non  Christi  generationem  uellet  reprehen- 
dere, habebat  magis  primitiuum  Ruben,  qui  paternum  torum 
nefaria  libidine  uiolauit:  qualem  fornicationem  apostolus  nec 
20  in  gentibus  dicit  auditam,  quod  factum  etiam  ipse  pater  Iacob, 
cum  eos  benediceret,  super  caput  eius  accusando  et  detestando 
non  tacuit,  hoc  ergo  crimen  potius  Faustus  obiceret,  ubi  non 
error  ex  habitu  meretricio,  sed  omnino  uoluntaria  contaminatio 
paterni  lectuli  adparet,  nisi  et  ipsam  Thamar  plus  odisset, 
25  quod  illo  concubitu  nihil  aliud  quam  parere  cuperet,  quam  si 

1 cf.  Matth.  10,  2 sqq. ; Ioh.  6,  71  sq.  3 cf.  Matth.  27,  5 
0 cf.  Gen.  49,  8 sqq.  16  cf.  Matth.  13 ; Gen.  38,  30  19  cf.  Gen.  35,  22 

20  cf.  I Cor.  5,  1 22  cf.  Gen.  49,  3 sq. 

5 super  b 6 expressius  (i  s.  I.)  8 7 prenuntiabatur  G 10  eius 

sola  libidine  carnalis  uoluptatis  arsisset,  et  Christi  progeni- 
tores culpando  incarnationi  eius  fidem  derogari  uoluisset,  igno- 
rans miser  uerissimum  et  ueracissimum  saluatorem  non  solum 
loquendo,  sed  etiam  nascendo  magistrum  extitisse.  fideles  enim 
eius  uenturi  ex  omnibus  gentibus  etiam  exemplo  carnis  ipsius 
discere  debuerunt  parentum  suorum  iniquitates  sibi  obesse 
non  posse,  proinde  sponsus  ille  suis  congruens  inuitatis,  qui 
uocaturus  erat  ad  nuptias  bonos  et  malos,  etiam  nasci  uoluit 
de  bonis  et  malis,  ut  prophetiam  paschae,  qua  praeceptus  est 
manducari  agnus  acceptus  ex  ouibus  et  capris  tamquam  iustis 
et  iniustis,  ad  se  praefigurandum  praecessisse  firmaret,  docu- 
menta quippe  dei  et  hominis  ubique  conseruans  parentes  et 
bonos  et  malos  propter  conuenientiam  humanitatis  non  spreuit, 
partum  autem  uirginis  propter  miraculum  diuinitatis  elegit. 

65.  Inaniter  ergo  Faustus  in  se  ipsum  potius  dente  sacri- 
lego saeuiens  sanctam  scripturam,  quam  totus  iam  mundus 
merito  ueneratur,  accusat:  quae,  ut  supra  dixi,  tamquam 
speculi  fidelis  nitor  nullius  accepit  adulandam  personam,  sed 
et  laudanda  et  uituperanda  hominum  facta  uel  ipsa  iudicat 
uel  legentibus  iudicanda  proponit,  nec  solum  homines  ipsos 
uel  uituperabiles  uel  laudabiles  intimans,  uerum  etiam  quae- 
dam in  uituperab ilibus  laudanda  et  in  laudabilibus  uituperanda 
non  tacens,  neque  enim  quia  uituperabilis  homo  erat  Saul 
ideo  non  est  laudabile  factum  eius,  quod  gustatum  de  ana. 
themate  tam  diligenter  scrutatus,  tam  seuere  uindicare  conatus 
est  oboediens  deo,  qui  hoc  fieri  prohibuerat,  uel  quod  pythones 

8 cf.  Matth.  22,  10  10  cf.  Ex.  12,  3 sqq.  26  cf.  I Reg.  14,  24  sqq. 

et  uentriloquos  de  regno  suo  deleuit,  aut  quia  laudabilis  erat 
Dauid,  ideo  peccata  eius,  quae  deus  quoque  arguit  per  pro- 
phetam, uel  adprobanda  uel  imitanda  sunt,  sicut  nec  in  Pontio 
Pilato  uituperandum  est,  quod  aduersus  accusationes  Iudaeo- 
5 rum  innocentem  dominum  iudicauit,  nec  in  Petro  laudandum 
est,  quod  eundem  dominum  ter  negauit,  uel  unde  ab  ipso 
satanas  appellatus  est,  quod  non  sapiendo,  quae  dei  sunt, 
eum  uoluit  a passione,  hoc  est  a nostra  salute  reuocare, 
paulo  ante  ergo  dictus  beatus,  paulo  post  dictus  est  satanas, 
jo  sed  quid  in  illo  obtinuerit,  apostolatus  eius  et  martyrii  corona 
testatur. 

66.  Sic  itaque  et  regis  Dauid  legimus  peccata,  sed  legimus 
etiam  recte  facta,  in  quo  autem  praeualuerit,  aut  unde  quid 
uieerit,  satis  in  promptu  est  non  maliuolae  caecitati,  qua  in 
is  sanctos  libros  et  uiros  Faustus  inruebat,  sed  religiosae  pru- 
dentiae, qua  et  auctoritas  diuina  et  merita  humana  possunt 
cerni  atque  discerni,  nam  legant  isti  et  uideant  in  Dauid 
plura  deum  redarguisse  quam  Faustum ; sed  ibi  est  et  paeni- 
tentiae  sacrificium , ibi  est  illa  inconparabilis  mansuetudo 
20  usque  ad  inmanissimum  et  atrocissimum  inimicum,  qui,  quo- 
tiens illi  est  in  manus  fortissimas  datus,  totiens  ab  illo  est 
de  manibus  piissimis  dimissus  inlaesus.  ibi  memorabilis  humi- 
litas sub  flagello  dei  et  ceruix  regia  dominico  iugo  ita  sub- 
dita, ut  armatus  et  comitatus  armatis  amara  ex  inimici  ore 

1 cf.  I Reg.  28,  3 3 cf.  II  Reg.  12,  1 sqq.  6 cf.  Matth.  26, 
70  sqq.  9 cf.  Matth.  16,  22  sq.  18  cf.  II  Reg^  12  . 24  22  cf. 
I Reg.  24  . 26 

conuicia  patientissime  sustineret  suumque  comitem  accensum 
iracundia,  quod  talia  rex  eius  audiret  et  iam  iamque  in  con- 
uiciatoris  caput  dextera  ultrice  pergentem  modestissime  refre- 
naret. regali  suae  iussioni  diuini  timoris  pondus  adiciens  et 
dicens  meritis  suis  hoc  redditum  superno  iudicio,  quo  ille  in-  5 
iuriosus  missus  esset,  ut  in  eum  talia  iacularetur  obprobria. 
ibi  in  gregem  sibi  commissum  tanta  dilectio  pastoralis,  ut  pro 
eis  ipse  uellet  mori,  quando  populo  numerato  peccatum  ela- 
tionis eius  sic  punire  placuit  deo , ut  eundem  numerum 
minueret  morte  multorum,  cuius  multitudine  cOr  regis  fuerat  10 
superbia  pertemptatum : in  quo  occulto  iudicio  deus,  apud 
quem  non  est  iniquitas,  et,  quos  nouerat  indignos  hac  uita, 
subtraxit  huic  uitae  et  in  illo,  qui  de  hominum  copia  se  ex- 
tulerat, tumorem  animi  humani  eiusdem  copiae  diminutione 
sanauit.  ibi  tam  religiosus  dei  timor  sacramentum  Christi  in  is 
sancta  unctione  seruabat,  ut  cor  eius  pia  sollicitudine  trepi- 
dauerit,  quando  exiguam  particulam  de  ueste  ipsius  Saulis 
latenter  abscidit,  ut  haberet,  unde  illi  fidem  faceret,  quam 
nollet  eum,  cum  posset,  occidere,  ibi  tam  prudens  in  filios 
et  tanta  clementia , ut  cum  innocentem  puerum , pro  quo  w 
aegrotante  multis  lacrimis  et  humilitatis  sordibus  sese  abiciens 
dominum  fuerat  deprecatus,  mortuum  non  luxerit,  idem  iu- 
uenem  filium  parricidali  furore  praecipitem,  qui  et  paternum 
cubile  stupris  nefariis  maculauerat  et  contra  patrem  scelestum 
bellum  gerebat,  et  uellet  conseruatum  et  fleret  occisum,  ani-  25 

6 cf.  II  Eeg.  16 

mae  scilicet  tantis  criminibus  inuolutae  sempiternas  praeuiclens 
poenas,  quibus  euadendis  eum  per  paenitentiam  corrigendum 
uiuere  cupiebat  humiliatum,  haec  et  alia  multa  laudanda  et 
imitanda  in  illo  sancto  reperiuntur  uiro,  si  non  peruersus 
5 animus  eam  scripturam,  quae  de  illo  loquitur,  perscrutetur, 
maxime  si  mente  subdita  et  pia  et  plane  fideli  sequamur 
sententiam  dei,  qui  eius  nouerat  occulta  cordis,  ubi  in  con- 
spectu eius,  qui  falli  non  potest,  ita  placuit,  ut  etiam  filiis 
suis  imitandus  ab  illo  proponeretur, 
io  67.  Quid  enim  aliud  quam  cordis  eius  profunda  cernebat 
spiritus  dei,  quando  correptus  per  prophetam  dixit  „peccaui“ 
continuoque  ad  hoc  unum  uerbum  audire  meruit,  quod  acce- 
perit ueniam?  ad  quam  rem  nisi  ad  sempiternam  salutem? 
neque  enim  praetermissa  est  in  illo  secundum  dei  commina- 
15  tionem  flagelli  paterni  disciplina,  ut  et  confessus  in  aeternum 
liberaretur  et  adflictus  temporaliter  probaretur,  haud  uero  me- 
diocre fidei  robur  fuit,  aut  paruum  mitis  et  oboedientis  animi 
indicium,  cum  audisset  a propheta,  quod  sibi  deus  ignouisset, 
et  tamen  quae  fuerat  comminatus  consequenter  euenissent, 
20  non  se  dicere  prophetae  deceptum  esse  mendacio  nec  murmu- 
rare aduersum  deum,  quasi  falsam  peccatorum  eius  indulgen- 
tiam pronuntiauerit.  intellegebat  enim  uir  alte  sanctus  et  non 
contra  deum,  sed  ad  deum  leuans  animam  suam,  nisi  dominus 
esset  confitenti  paenitentique  propitius,  quantum  poenarum 
25  aeternarum  eius  essent  digna  peccata;  pro  quibus  cum  tem- 
poralibus emendationibus  ureretur,  uidebat  erga  se  et  manere 
ueniam  et  non  neglegi  medicinam,  cur  autem  Saul  per  Samu- 

3 cf.  II  Reg.  18 

helem  correptus,  cum  diceret  etiam  ipse  „peccaui,“  non 
meruit  audire,  quod  Dauid,  quod  ei  dominus  ignouisset?  num 
personarum  acceptio  est  apud  deum  ? absit,  sed  in  simili  uoce, 
quam  sensus  humanus  audiebat,  dissimile  pectus  erat,  quod 
diuinus  oculus  discernebat,  quid  talibus  docemur  exemplis 
nisi  regnum  caelorum  intra  nos  esse  et  de  intimis  nostris 
deum  colere  nos  debere,  ut  ex  abundantia  cordis  os  loquatur, 
non  autem  ut  populus  labiis  eum  honoret,  cor  autem  eorum 
longe  sit  ab  eo,  neque  iudicare  aliter  audeamus  de  hominibus, 
quorum  interiora  uidere  non  possumus,  quam  deus,  qui  hoc 
potest  et  falli  aut  corrumpi  non  potest,  cuius  euidentissimam 
sententiam  de  Dauid  cum  diuinae  scripturae  contineat  tam 
sublimis  auctoritas,  multum  ridenda  uel  potius  dolenda  est 
aliter  sentiens  humana  temeritas  ? eis  quippe  diuinis  libris  de 
antiquis  uiris  credendum  est,  qui  tam  longe  futura  dixerunt, 
quae  praesentia  nunc  uidentur. 

68.  Quid  aliud  in  euangelio  discimus,  cum  eadem  uox 
Petri  auditur  confitentis  Christum  filium  dei,  quae  etiam  dae- 
moniorum paria  uerba,  sed  longe  inpari  corde  emittentium? 
proinde  in  simili  uoce  fides  Petri  laudatur,  daemoniorum  in- 
munditia  cohibetur,  a quo,  nisi  ab  illo,  qui  non  aure  humana, 
sed  diuina  mente  radices  internas  uocum  illarum  nosset  in- 
spicere et  sine  ulla  falsitate  discernere  ? quam  multi  enim  et 
alii  homines  dicunt  Christum  filium  dei  uiui  nec  tamen 
Petri  meritis  conparantur,  non  solum  illi,  qui  dicturi  sunt  in 
illo  die:  domine,  domine  et  audituri:  discedite  a me. 
sed  etiam  illi,  qui  segregabuntur  ad  dexteram,  in  quibus  plu- 

1 I Keg.  15,  24  3 cf.  Gal.  2,  6 6 cf.  Luc.  17,  28  7 cf. 

Matth.  12,  34  9 cf.  Matth.  15,  8 18  cf.  Matth.  16,  16  19  cf. 

Luc.  8,  28  26  Matth.  7,  22  sq.  27  cf.  Matth.  25,  33 

rimi  nec  tamquam  Christum  uel  semel  negauerunt  nec  eius 
pro  nostra  salute  passionem  inprobauerunt  nec  gentes  iudai- 
zare  coegerunt,  et  tamen  Petro,  qui  haec  fecit,  sedenti  in 
duodecim  sedibus  et  non  solum  duodecim  tribus,  uerum  et 
5 angelos  iudicanti  inpares  adparebunt?  ita  etiam  multi  nullius 
adpetentes  uxorem,  nullum  maritum  adpetitae  usque  ad  mortem 
persequentes  tamen  Dauidicum  meritum,  cum  iste  illa  fecisset, 
apud  deum  habere  non  possunt,  tantum  interest,  quid  cuique 
in  se  ipso  quantumque  displiceat,  ut  penitus  exstirpetur,  et 
jo  quid  pro  eo  fructiferum  et  opulentum  ingenti  feracitate  con- 
surgat, quia  et  agricolae  plus  placent  agri,  qui  spinis  etiam 
magnis  eradicatis  centenum  proferunt,  quam  qui  nullas  um- 
quam  spinas  habuerunt  et  uix  ad  tricenum  perueniunt. 

69.  Sic  et  Moysen  famulum  dei  fidelissimum  in  tota  domo 
15  eius,  ministrum  legis  sanctae  et  mandati  sancti,  iusti  et  boni, 
cui  apostolus  adtestatur  — nam  eius  haec  uerba  sunt,  quae 
commemoraui  — ministrum  etiam  sacramentorum,  non  iam 
praestantium  salutem,  sed  adhuc  promittentium  saluatorem, 
quod  et  saluator  ipse  confirmat  dicens:  si  crederetis  Moysi, 
20  crederetis  et  mihi;  de  me  enim  ille  scripsit  — unde 
suo  loco,  quantum  satis  uisum  est,  contra  inpudentes  Mani- 
chaeorum calumnias  disseruimus  — hunc  ergo  Moysen  famu- 
lum dei  uiui,  dei  ueri,  dei  summi,  fabricatoris  caeli  et  terrae, 
non  de  alieno,  sed  de  nihilo,  non  premente  necessitate,  sed 
25  adfluente  bonitate,  non  per  sui  membri  poenam,  sed  per  sui 
uerbi  potentiam,  hunc,  inquam,  Moysen,  humilem  in  recusando 
tam  magnum  ministerium,  subditum  in  suscipiendo,  fidelem 

3 cf.  Gal.  2,  14  16  cf.  Hebr.  8,  5;  Eom.  7,  12  19  Ioh.  5,  46 

27  cf.  Ex.  4,  10 

in  seruando,  strenuum  in  exequendo,  in  regendo  populo  uigi- 
lantem,  in  corrigendo  uehementem,  in  amando  ardentem,  in 
sustinendo  patientem,  qui  pro  eis,  quibus  praefuit,  deo  se 
interposuit  consulenti,  obposuit  irascenti:  hunc  itaque  talem 
ac  tantum  uirum,  absit  a nobis,  ut  ex  maledico  Fausti  ore 
pensemus,  sed  ex  ore  plane  ueredici  dei,  qui  ueraciter  homi- 
nem , quem  fecerat , nouerat , quandoquidem  etiam  peccata 
hominum,  quae  ipse  non  facit,  et  in  diffitentibus  ut  iudex 
agnoscit  et  in  confidentibus  ut  pater  ignoscit,  ex  ore  omnino 
eius  Moysen  seruum  eius  et  amamus  et  admiramur  et  quan- 
tum possumus  imitamur,  cum  simus  longe  illius  meritis  in- 
feriores, etiam  nullo  Aegyptio  uel  occiso  uel  expoliato,  nullo 
bello  gesto,  quorum  ille  aliud  futuri  indole  defensoris,  alia 
inposito  imperio  dei  fecit. 

70.  Ut  interim  omittam,  quod  cum  percussisset  Aegyptium, 
quamquam  illi  deus  non  praeceperit,  in  persona  tamen  pro- 
phetica ad  hoc  diuinitus  fieri  permissum  est,  ut  futurum  ali- 
quid praesignaret,  unde  nunc  non  ago,  sed  omnino  tamquam 
nihil  significauerint  facta  illa  discutio  consultaque  illa  aeterna 
lege  reperio  non  debuisse  hominem  ab  illo,  qui  nullam  ordi- 
natam potestatem  gerebat,  quamuis  iniuriosum  et  inprobum 
occidi,  u erum  tamen  animae  uirtutis  capaces  ac  fertiles  prae- 
mittunt saepe  uitia,  quibus  hoc  ipsum  indicent,  cui  uirtuti 
sint  potissimum  adcommodatae,  si  fuerint  praeceptis  excultae, 
sicut  enim  et  agricolae  quam  terram  uiderint  quamuis  inutiles, 

15  cf.  Ex.  2,  12 

tamen  ingentes  herbas  progignere,  frumentis  aptam  esse  pro- 
nuntiant, et  ubi  filicem  aspexerint,  licet  eradicandam  sciant, 
ualidis  uitibus  habilem  intellegunt,  et  quem  montem  oleastris 
siluescere  aspexerint,  oleis  esse  utilem  cultura  accedente  non 
5 dubitant : sic  ille  animi  motus,  quo  Moyses  peregrinum  fratrem 
a ciue  inprobo  iniuriam  perpetientem  non  obseruato  ordine 
potestatis  inultum  esse  non  pertulit,  non  uirtutum  fructibus 
inutilis  erat,  sed  adhuc  incultus  uitiosa  quidem,  sed  magnae 
fertilitatis  signa  fundebat,  ipse  denique  per  angelum  suum 
10  diuinis  Moysen  uocibus  euocauit  in  monte  Sina,  per  quem 
liberaretur  ex  Aegypto  populus  Israhel,  eumque  miraculo  ui- 
sionis  in  rubo  flammante  et  non  ardente  uerbisque  dominicis 
ad  frugem  oboedientiae  praeparauit:  qui  etiam  Saulum  ecclesiam 
persequentem  de  caelo  uocauit,  prostrauit,  erexit,  inpleuit, 
15  tamquam  percussit,  amputauit,  inseruit,  fecundauit.  illa  nam- 
que Pauli  saeuitia,  cum  secundum  aemulationem  paternarum 
traditionum  persequebatur  ecclesiam,  putans  officium  deo  se 
facere,  tamquam  siluestre  erat  uitium,  sed  magnae  feracitatis 
indicium,  hinc  erat  illud  Petri,  cum  euaginato  gladio  uolens 
20  defendere  dominum  aurem  persecutoris  abscidit:  quod  factum 
dominus  satis  minaciter  cohibuit  dicens:  reconde  gladium; 
qui  enim  gladio  usus  fuerit,  gladio  cadet,  ille  autem 
utitur  gladio,  qui  nulla  superiore  ac  legitima  potestate  uel 
iubente  uel  concedente  in  sanguinem  alicuius  armatur,  nam 
25  utique  dominus  iusserat,  ut  ferrum  discipuli  eius  ferrent,  sed 
non  iusserat,  ut . ferirent,  quid  ergo  incongruum,  si  Petrus 
post  hoc'  peccatum  factus  est  pastor  ecclesiae,  sicut  Moyses 

13  cf.  Ex.  3,  4 15  ef.  Act.  9,  4 17  cf.  Gal.  1,  14  21  Matth. 

26,  51  sq. 

post  percussum  Aegyptium  factus  est  rector  illius  synagogae  ? 
uterque  enim  non  detestabili  inmanitate,  sed  emendabili  ani- 
mositate iustitiae  regulam  excessit,  uterque  odio  inprobitatis 
alienae,  sed  ille  fraterno,  iste  dominico,  licet  adhuc  carnali, 
tamen  amore  peccauit.  resecandum  hoc  uitium  uel  eradican- 
dum , sed  tamen  tam  magnum  cor  tamquam  terra  frugibus, 
ita  ferendis  uirtutibus  excolendum. 

71.  Quid  ergo  iam  de  expoliatis  Aegyptiis  Faustus  obicit 
nesciens,  quid  loquatur?  quod  faciendo  Moyses  usque  adeo 
non  peccauit,  ut  non  faciendo  peccaret,  deus  enim  iusserat, 
qui  utique  nouit  non  solum  secundum  facta,  uerum  etiam 
secundum  cor  hominis,  quid  unusquisque  uel  per  quem  per- 
peti debeat,  carnalis  itaque  adhuc  ille  populus  erat  et  rerum 
terrenarum  cupiditate  occupatus , Aegyptii  uero  sacrilegi  et 
iniqui ; nam  et  auro  illo,  hoc  est  dei  creatura  male  utentes 
ad  creatoris  iniuriam,  suis  idolis  seruiebant  et  homines  pere- 
grinos labore  gratuito  iniuste  ac  uehementer  addixerant,  digni 
ergo  erant  et  isti,  quibus  talia  iuberentur,  et  illi,  qui  talia 
paterentur  . et  forte  secundum  suas  uoluntates  et  cogitationes 
Hebraei  magis  permissi  sunt  facere  ista  quam  iussi;  sed  eis 
deus  permissionem  suam  per  famulum  suum  Moysen  innov 
tescere  uoluit,  quando  mandauit,  ut  diceret,  fieri  autem  potest, 
ut  sint  aliae  causae  occultissimae,  cur  hoc  illi  populo  diuini- 
tus  dictum  sit:  sed  diuinis  imperiis  cedendum  obtemperando, 
non  resistendum  est  disputando,  apostolus  dixit:  quis  enim 
cognouit  sensum  domini?  aut  quis  consiliarius  eius 
fuit?  siue  ergo  ista  sit  causa,  quam  dixi,  siue  alia  quaelibet 

10  cf.  Ex.  3,  21  sq. ; 11,  2;  12,  35  sq.  25  Rom.  11,  34 

in  secreta  et  abdita  dispositione  dei  lateat,  cur  hoc  per  Moyseu 
illi  populo  dixerit,  ut  ab  Aegyptiis  sibi  commodanda  peterent, 
quae  auferrent,  hoc  tamen  confirmo  nec  frustra  nec  inique 
dictum  esse  nec  licuisse  Moyseu  aliter  quam  deus  dixerat 
5 facere,  ut  penes  dominum  esset  consilium  iubendi,  penes  fa- 
mulum autem  obsequium  peragendi. 

72.  Sed  deus,  inquit,  uerus  et  bonus  nullo  modo  talia 
iussisse  credendus  est.  immo  uero  talia  recte  non  iubet,  nisi 
deus  uerus  et  bonus,  qui  et  solus  nouit,  quid  cuique  iuben- 
io  dum  sit,  et  solus  neminem  quicquam  incongruum  perpeti  sinit, 
ceterum  ista  inperita  et  falsa  bonitas  cordis  humani  contra- 
dicat et  Christo,  ne  deo  bono  iubente  inpii  mali  aliquid  pa- 
tiantur, cum  dicturus  est  angelis:  colligite  primum  zizania 
et  alligate  fasciculos  ad  conburendum.  qui  tamen  hoc 
is  ipsum  inoportune  facere  uolentes  seruos  prohibuit  dicens : 
ne  forte  cum  uultis  colligere  zizania,  eradicetis  simul 
et  triticum,  ita  solus  deus  uerus  et  bonus  nouit,  quid, 
quando,  quibus,  per  quos  fieri  aliquid  uel  iubeat  uel  permittat, 
poterat  etiam  ista  humana  non  bonitas,  sed  plane  uanitas 
20  eidem  domino  contradicere,  cum  desiderio  noxio  daemonum 
in  porcos  ire  uolentium  petentiumque  permisit,  praesertim 
quia  Manichaei  non  solum  porcos,  uerum  etiam  minuta  et 
abiecta  animalia  hominum  animas  habere  crediderunt,  qua 
uanitate  inprobata  et  abiecta  illud  tamen  constat  dominum 
25  nostrum  lesum  Christum  dei  unicum  filium  ac  per  hoc  deum 

13  Matth.  13,  29  sq.  21  cf.  Matth.  8,  31  sq. 

uerum  et  bonum  mortem  pecorum  alienorum  perniciem  qua- 
liumcumque  animantium  et  graue  damnum  hominum  desiderio 
daemonum  concessisse,  quis  autem  dementissimus  dixerit,  quod 
eos  ab  hominibus  non  potuisset  excludere,  etiamsi  eorum  noxiae 
uoluntati  nec  porcorum  exitium  praestare  uoluisset?  porro  si  * 
spirituum  damnatorum  et  igni  aeterno  iam  destinatorum  quam- 
uis  saeua  et  iniqua  cupiditas  a creatore  atque  ordinatore  om- 
nium naturarum  occulto  quidem,  sed  ubique  iusto  moderamine 
in  id,  quo  se  inclinauerat,  relaxata  est,  quid  absurdum  est, 
si  Aegyptii  ab  Hebraeis,  homines  inique  dominantes  ab  horni-  ic 
nibus  liberis,  quorum  etiam  mercedis  pro  eorum  tam  duris 
et  iniustis  laboribus  fuerant  debitores,  rebus  terrenis,  quibus 
etiam  ritu  sacrilego  in  iniuriam  creatoris  utebantur,  priuari 
meruerunt?  quod  tamen  si  Moyses  sua  sponte  iussisset,  aut 
hoc  Hebraei  sua  sponte  fecissent,  profecto  peccassent;  quam-  15 
quam  illi  non  quidem  hoc  faciendo,  quod  uel  iusserat  uel 
permiserat  deus,  sed  tamen  talia  fortasse  cupiendo  peccaue- 
runt.  quod  autem  hoc  facere  diuina  dispensatione  permissi 
sunt,  illius  iudicio  iusto  bonoque  permissi  sunt,  qui  nouit  et 
poenis  uel  cohercere  inprobos  uel  erudire  subiectos  et  prae-  20 
cepta  ualidiora  dare  sanioribus  et  quosdam  medicinales  gradus 
infirmioribus  ordinare.  Moyses  uero  nec  cupiditatis  arguendus 
est  in  illis  rebus  desideratis  nec  contumaciae  in  diuinis  im- 
periis quibuscumque  contemptis. 

73.  Quaedam  enim  facta  lex  illa  aeterna,  quae  ordinem  25 
naturalem  conseruari  iubet,  perturbari  uetat,  ita  medio  quodam 
loco  posuit  hominibus,  ut  in  eis  usurpandis  merito  reprehen- 
datur audacia,  in  exequendis  autem  oboedientia  iure  laudetur. 

tantum  interest  in  ordine  naturali,  quid  a quo  agatur,  et  sub 
quo  quisque  agat.  Abraham  si  filium  sponte  immolaret,  quid, 
nisi  horribilis  et  insanus , deo  autem  iubente , quid , nisi 
fidelis  et  deuotus  adparuit?  quod  usque  adeo  ipsa  ueritas 
5 clamat,  ut  eius  uoce  deterritus  Faustus,  cum  in  ipsum  Abra- 
ham, quid  diceret,  unguibus  et  dentibus  quaerens  usque  ad 
calumniosum  mendacium  perueniret,  hoc  tamen  reprehendere 
non  auderet,  nisi  forte  non  ei  ueniret  in  mentem  factum  ita 
nobile,  ut  et  non  lectum  nec  quaesitum  animo  occurreret, 
io  ut  denique  tot  linguis  cantatum,  tot  locis  pictum  et  aures  et 
oculos  dissimulantes  feriret,  quapropter  si  in  occidendo  filio 
spontaneus  motus  execrabilis,  deo  autem  iubente  obsecundans 
famulatus  non  solum  inculpabilis,  uerum  etiam  laudabilis  in- 
uenitur:  quid  Moysen,  Fauste,  reprehendis,  quod  expoliarit 
is  Aegyptios?  si  te  inritat  uelut  humana  facientis  inprobitas, 
diuina  terreat  iubentis  auctoritas,  an  talia  fieri  uolentem  etiam 
ipsum  deum  uituperare  paratus  es?  redi  ergo  retro,  satanas; 
neque  enim  sapis,  quae  dei  sunt,  sed  quae  sunt  ho- 
minum. atque  utinam  hoc  sicut  Petrus  audire  dignus  fuisses 
20  atque  id,  quod  in  deo  sensu  infirmo  reprehendis,  postea  prae- 
dicasses,  quemadmodum  ille  glorioso  praeconio  postea  gen- 
tibus adnuntiabat,  quod  ei  primo,  cum  dominus  uellet  fieri, 
displicebat. 

74.  Quamobrem  si  iam  tandem  intellegit  humana  duritia 
25  atque  in  rebus  rectis  uoluntas  praua  atque  peruersa  plurimum 
interesse,  utrum  aliquid  humana  cupiditate  uel  temeritate  ad- 
mittatur, an  dei  pareatur  imperio,  qui  nouit,  quid,  quando, 

4 cf.  Gen.  22,  10  17  Matth.  16,  23 

d ad  eo 

quibus  permittat  aut  iubeat,  quid  cuique  facere  patique  con- 
ueniat,  nec  bella  per  Moysen  gesta  miretur  aut  horreat,  quia 
et  in  illis  diuina  secutus  imperia  non  saeuiens,  sed  oboediens 
fuit,  nec  deus,  cum  iubebat  ista,  saeuiebat,  sed  digna  dignis 
retribuebat  dignosque  terrebat,  quid  enim  culpatur  in  bello  ? 
an  quia  moriuntur  quandoque  morituri,  ut  domentur  in  pace 
uicturi?  hoc  reprehendere  timidorum  est.  non  religiosorum, 
nocendi  cupiditas,  ulciscendi  crudelitas,  inpacatus  atque  in- 
placabilis  animus,  feritas  rebellandi,  libido  dominandi  et  si 
qua  similia,  haec  sunt,  quae  in  bellis  iure  culpantur,  quae 
plerumque  ut  etiam  iure  puniantur,  aduersus  uiolentiam  resi- 
stentium siue  deo  siue  aliquo  legitimo  imperio  iubente 
gerenda  ipsa  bella  suscipiuntur  a bonis,  cum  in  eo  rerum 
humanarum  ordine  inueniuntur,  ubi  eos  uel  iubere  tale  ali- 
quid uel  in  talibus  oboedire  iuste  ordo  ipse  constringit,  alioquin 
Iohannes,  cum  ad  eum  baptizandi  milites  uenirent  dicentes : 
et  nos  quid  faciemus?  responderet  eis:  arma  abicite,  mili- 
tiam istam  deserite,  neminem  percutite,  uulnerate,  prosternite ; 
sed  quia  sciebat  eos,  cum  haec  militando  facerent,  non  esse 
homicidas , sed  ministros  legis , et  non  ultores  iniuriarum 
suarum,  sed  salutis  publicae  defensores,  respondit  eis:  ne- 
minem concusseritis,  nulli  calumniam  feceritis,  suf- 
ficiat uobis  stipendium  uestrum.  sed  quia  Manichaei 
Iohannem  aperte  blasphemare  consuerunt , ipsum  dominum 
Iesum  Christum  audiant  hoc  stipendium  iubentem  reddi  Cae- 
sari, quod  Iohannes  dicit  debere  sufficere  militi,  reddite? 

21  Luc.  3,  14  26  Matth.  22,  21 

inquit,  Caesari,  quae  Caesaris  sunt,  et  deo,  quae  dei 
sunt,  et  ad  hoc  enim  tributa  praestantur,  ut  propter  bella 
necessario  militi  stipendium  praebeatur,  merito  et  illius  cen- 
turionis dicentis:  et  ego  homo  sum  sub  potestate  con- 
5 stitutus  habens  sub  me  milites;  et  dico  huic:  uade, 
et  uadit,  et  alio:  ueni,  et  uenit,  et  seruo  meo:  fac 
hoc,  et  facit,  fidem  laudauit,  non  illius  militiae  desertionem 
imperauit.  et  de  iustis  quidem  iniustisque  bellis  nunc  dispu- 
tare longum  est  et  non  necessarium. 

10  75;  Interest  enim,  quibus  causis  quibusque  auctoribus  ho- 

mines gerenda  bella  suscipiant ; ordo  tamen  ille  naturalis 
mortalium  paci  adcommodatus  hoc  poscit,  ut  suscipiendi  belli 
auctoritas  atque  consilium  penes  principem  sit,  exequendi  autem 
iussa  bellica  ministerium  milites  debeant  paci  salutique  com- 
15  muni,  bellum  autem,  quod  gerendum  deo  auctore  suscipitur, 
recte  suscipi  dubitare  fas  non  est  uel  ad  terrendam  uel  ad 
obterendam  uel  ad  subiugandam  mortalium  superbiam,  quando 
ne  illud  quidem,  quod  humana  cupiditate  geritur,  non  solum 
incorruptibili  deo,  sed  nec  sanctis  eius  obesse  aliquid  potest; 
20  quibus  potius  ad  exercendam  patientiam  et  ad  humiliandam 
animam  ferendamque  paternam  disciplinam  etiam  prodesse  in- 
uenitur.  neque  enim  habet  in  eos  quisquam  ullam  potestatem, 
nisi  cui  data  fuerit  desuper,  non  est  enim  potestas  nisi  a deo 
siue  iubente  siue  sinente,  cum  ergo  uir  iustus,  si  forte  sub 
25  rege  homine  etiam  sacrilego  militet,  recte  possit  illo  iubente 
bellare  ciuicae  pacis  ordinem  seruans  — cui  quod  iubetur, 

4 Matth.  8,  9 sq.  23  cf.  Rom.  13,  1 
1 caesaris  (s  a m.  1 s.  I.)  C 2 et  om.  b prestantur  C prestantur 

uel  non  esse  contra  dei  praeceptum  certum  est  uel  utrum  sit, 
certum  non  est,  ita  ut  fortasse  reum  regem  faciat  iniquitas 
imperandi,  innocentem  autem  militem  ostendat  ordo  seruiendi  — 
quanto  magis  in  administratione  bellorum  innocentissime  de- 
uersatur,  qui  deo  iubente  belligerat,  quem  male  aliquid  iubere  » 
non  posse  nemo,  qui  ei  seruit,  ignorat. 

76.  Si  autem  propterea  putant  non  potuisse  deum  bellum 
gerendum  iubere,  quia  dominus  postea  Iesus  Christus,  ego, 
inquit,  dico  uobis  non  resistere  aduersum  malum;  sed 
si  quis  te  percusserit  in  maxillam  tuam  dexteram,  i» 
praebe  illi  et  sinistram,  intellegant  hanc  praeparationem 
non  esse  in  corpore,  sed  in  corde;  ibi  est  enim  sanctum 
cubile  uirtutis,  quae  in  illis  quoque  antiquis  iustis  nostris 
patribus  habitauit  . sed  eam  rerum  dispensationem  ac  distri- 
butionem temporum  ordo  poscebat,  ut  prius  adpareret  etiam  ^ 
ipsa  bona  terrena,  quibus  et  humana  regna  et  ex  hostibus 
uictoriae  deputantur,  propter  quae  maxime  ciuitas  inpiorum 
diffusa  per  mundum  supplicare  idolis  et  daemonibus  solet, 
non  nisi  ad  unius  dei  ueri  potestatem  atque  arbitrium  per- 
tinere. unde  et  uetus  testamentum  secretum  regni  caelorum  20 
tempore  oportuno  aperiendum  promissionibus  terrenis  operuit 
et  quodam  modo  umbrosius  opacauit.  ubi  autem  uenit  pleni- 
tudo temporis,  ut  nouum  testamentum  reuelaretur,  quod  figuris 
ueteris  uelabatur,  euidenti  testificatione  iarn  demonstrandum 
erat  esse  aliam  uitam,  pro  qua  debet  haec  uita  contemni,  et  25 
aliud  regnum,  pro  quo  oportet  omnium  terrenorum  regnorum 

8 Matth.  5,  39 

aduersitatem  patientissime  sustineri,  proinde  per  quorum  con- 
fessiones, passiones  et  mortes  hoc  deo  placuit  adtestari,  mar- 
tyres appellantur,  qui  latine  testes  interpretantur:  quorum 
numerus  tantus  effloruit,  ut,  si  eos  Christus,  qui  de  caelo 
5 Saulum  uocauit  et  ex  lupo  factum  ouem  in  medio  luporum 
misit,  congregatos  uellet  armare  atque  adiuuare  pugnantes, 
sicut  Hebraeos  patres  adiuuit,  quae  gentes  resisterent?  quae 
regna  non  cederent?  sed  ut  praeclarissimum  testimonium 
ueritati  perhiberetur , qua  iam  docendum  erat  non  propter 
io  temporalem  in  hac  uita,  sed  propter  aeternam  post  hanc  uitam 
felicitatem  deo  esse  seruiendum,  ea  quae  uulgo  infelicitas  di- 
citur pro  illa  felicitate  subeunda  fuerat  et  ferenda,  itaque  in 
plenitudine  temporum  filius  dei  factus  ex  muliere,  factus  sub 
lege,  ut  eos,  qui  sub  lege  erant,  redimeret,  factus  ex  semine 
15  Dauid  secundum  carnem  mittit  discipulos  uelut  oues  in  medio 
luporum  et  monet,  ne  timeant  eos,  qui  corpus  occidunt,  ani- 
mam autem  non  possunt  occidere,  promittit  etiam  ipsius  cor- 
poris renouandam  integritatem  usque  ad  capilli  reparationem, 
Petri  gladium  reuocat  in  u aginam,  aurem  inimici  praecisam 
20  reparat  ad  pristinam  formam,  dicit  se  legionibus  angelorum 
imperare  potuisse  ad  delendos  inimicos,  nisi  calix  bibendus 
esset,  quem  paterna  uoluntas  dedisset,  bibit  praecedens,  pro- 
pinat sequentibus,  uirtutem  patientiae  suo  reuelat  praecepto, 
suo  confirmat  exemplo,  propter  quod  deus  illum  susci- 
25  tauit  a mortuis  et  donauit  ei  nomen,  quod  est  super 
omne  nomen,  ut  in  nomine  Iesu  omne  genu  flectatur, 
caelestium,  terrestrium  et  infernorum,  et  omnis  lingua 

5 cf.  Act.  9 14  cf.  Gal.  4,  4 sq.  15  cf.  Rom.  1,  3 18  cf. 
Matth.  10,  16  . 28  . 30  22  cf.  Matth.  26,  52  sq. ; Lue.  22,  51 

et  42;  Ioh.  18,  11  24  Phil.  2,  9 . 11 

confiteatur,  quia  dominus  Iesus  in  gloria  est  dei  patris, 
regnauerunt  hic  ergo  patriarchae  et  prophetae,  ut  ista  regna 
deum  dare  et  auferre  ostenderetur,  non  hic  regnauerunt  apo- 
stoli et  martyres,  ut  regnum  caelorum  desiderandum  potius 
panderetur,  illi  regia  bella  gesserunt,  ut  tales  quoque  uictorias  5 
adpareret  dei  uoluntate  praestari,  isti  non  resistendo  interfecti 
sunt,  ut  potiorem  esse  docerent  uictoriam  pro  fide  ueritatis 
occidi,  quamquam  et  illic  prophetae  nouerant  mori  pro  ueri- 
tate,  sicut  ipse  dominus  dicit:  a sanguine  Abel  usque  ad 
sanguinem  Zachariae,  et  id  posteaquam  coepit  inpleri.  10 
quod  sub  figura  Salomonis  — qui  latine  interpretatur  „ paci- 
ficus “ — de  domino  Christo  — ipse  est  enim  pax  nostra  — 
in  psalmo  prophetatum  est:  et  adorabunt  eum  omnes 
reges  terrae,  omnes  gentes  seruient  illi,  Christiani  quo- 
que imperatores  plenam  gerentes  fiduciam  pietatis  in  Christo  1» 
de  inimicis  sacrilegis,  qui  spem  suam  in  sacramentis  idolorum 
daemonumque  posuerant,  gloriosissimam  uictoriam  perceperunt, 
cum  apertissinfis  notissimisque  documentis,  de  quibus  nonnulli 
iam  scriptum  memoriae  commendarunt,  illos  fallerent  uaticinia 
daemoniorum,  hos  firmarent  praedicta  sanctorum.  20 

77.  Si  autem  hoc  mirum  istis  uanis  uidetur,  quod  aliud 
tunc  deus  praecepit  dispensatoribus  ueteris  testamenti,  ubi 
noui  gratia  uelabatur,  aliud  praedicatoribus  noui  testamenti, 
ubi  ueteris  obscuritas  reuelabatur,  adtendant  ipsum  dominum 
Christum  mutantem,  quae  dixerat,  et  aliud  dicentem:  quando  25 
misi  uos,  inquit,  sine  sacculo  et  pera  et  calciamentis, 
numquid  aliquid  defuit  uobis?  at  illi  dixerunt:  nihil. 

9Matth.  23,35  12  cf.  Ephes.  2, 14  18  Ps.  71, 11  25  Luc.  22,  35  sqq. 

dixit  ergo  eis:  sed  nunc  qui  habet  sacculum,  tollat 
similiter  et  peram;  et  qui  non  habet,  uendat  tunicam 
suam  et  emat  gladium,  isti  certe,  si  ista  diuersa  in  testa- 
mentis singulis  inuenirent,  uetere  et  nouo,  etiam  hoc  clama- 
5 rent  duo  sibi  testamenta  esse  contraria,  quid  ergo  nunc  re- 
spondebunt, cum  idem  ipse  dicit:  antea  misi  uos  sine 
sacculo  et  pera  et  calciamentis,  et  nihil  uobis  defuit; 
nunc  autem  qui  habet  sacculum,  tollat  similiter  et 
peram,  et  qui  habet  tunicam,  uendat  et  emat  gladium? 
10  iamne  intellegunt,  quemadmodum  nulla  inconstantia  praeci- 
pientis , sed  ratione  dispensantis  pro  temporum  diuersitate 
praecepta  uel  consilia  uel  permissa  mutentur?  nam  si  dicunt 
certi  mysterii  gratia  hoc  de  tollendo  sacculo  et  pera  et  emendo 
gladio  locutum  fuisse,  cur  non  admittunt  certi  mysterii  gratia 
is  eundum  unum  deum  tunc  prophetas  gerere  bella  iussisse, 
nunc  apostolos  prohibuisse?  neque  enim  in  eo,  quod  ex  euan- 
gelio commemorauimus,  uerba  tantum  domini  fuerunt,  sed  et 
obtemperantium  quoque  discipulorum  facta  secuta  sunt,  nam 
et  tunc  sine  sacculo  et  pera  ierunt  et  nihil  eis  defuit,  sicut 
20  eius  interrogatio  et  eorum  responsio  declarauit.  et  nunc  di- 
xerunt ei,  cum  de  gladio  emendo  iussisset:  ecce  sunt  hic 
duo  gladii,  et  ille  respondit:  sufficit,  hinc  et  Petrus 
armatus  inuentus  est,  cum  aurem  persecutoris  abscidit:  ubi 
spontanea  eius  cohercetur  audacia,  quia  non  ut  iussus  fuerat 
25  ferrum  tollere,  ita  iussus  fuerat  et  ferire,  latebat  certe  domini 
uoluntas,  cur  arma  portari  praecepisset,  quibus  eos  uti  no- 

21  cf.  Lue.  22,  38  . 50 

luisset,  uerumtamen  ad  illum  cum  ratione  praecipere,  ad  istos 
autem  sine  retractatione  praecepta  facere  pertinebat. 

78.  Calumniosa  ergo  inperitia  Moyses  reprehenditur,  quod 
bella  gesserit,  qui  minus  reprehendi  debuit,  si  sua  sponte 
gereret,  quam  si  deo  iubente  non  gereret;  ipsum  uero  deum,  5 
quod  talia  iusserit,  audere  reprehendere  uel  deum  iustum  et 
bonum  talia  iubere  potuisse  non  credere  hominis  est,  ut  mitius 
loquar,  cogitare  non  ualentis  diuinae  prouidentiae  per  cuncta 
summa  atque  ima  tendenti  nec  nouum  esse,  quod  oritur,  nec 
perire,  quod  moritur,  sed  in  suo  singula  quaeque  ordine  siue  10 
naturarum  siue  meritorum  uel  cedere  uel  succedere  uel  ma- 
nere ; hominum  autem  rectam  uoluntatem  diuinae  legi  con- 
iungi,  inordinatam  uero  cupiditatem  diuinae  legis  ordine  coher. 
ceri,  ut  nec  bonus  aliud  quam  praecipitur  uelit,  nec  malus 
amplius  quam  permittitur  possit,  ita  sane,  ut  non  inpune  is 
possit,  quod  iniuste  uoluerit.  ac  per  hoc  in  omnibus,  quae 
humana  infirmitas  horret  aut  timet,  sola  iniquitas  iure  dam- 
natur; cetera  sunt  uel  tributa  naturarum  uel  merita  culparum, 
fit  autem  homo  iniquus,  cum  propter  se  ipsas  diligit  res 
propter  aliud  adsumendas  et  propter  aliud  adpetit  res  propter  20 
se  ipsas  diligendas,  sic  enim,  quantum  in  ipso  est,  perturbat 
in  se  ordinem  naturalem,  quem  lex  aeterna  conseruari  iubet. 
fit  autem  homo  iustus,  cum  ob  aliud  non  adpetit  rebus  uti, 
nisi  propter  quod  diuinitus  institutae  sunt,  ipso  autem  deo 
frui  propter  ipsum  seque  et  amico  in  ipso  deo  propter  eundem  25 
ipsum  deum,  propter  deum  enim  amat  amicum,  qui  dei  amo- 
rem amat  in  amico,  siue  autem  iniquitas  siue  iustitia,  nisi 
esset  in  uoluntate,  non  esset  in  potestate,  porro  si  in  potestate 
non  esset,  nullum  praemium,  nulla  poena  iusta  esset:  quod 

nemo  sapit,  nisi  qui  desipit.  ignorantia  uero  et  infirmitas,  ut 
uel  nesciat  liomo,  quid  uelle  debeat,  uel  non  omne,  quod 
uoluerit,  possit,  ex  occulto  poenarum  ordine  uenit  et  illis 
inscrutabilibus  iudiciis  dei , apud  quem  non  est  iniquitas, 
proditum  est  enim  nobis  peccatum  Adam  fideli  eloquio  dei; 
et  quia  in  illo  omnes  moriuntur,  et  quia  per  illum  peccatum 
intrauit  in  hunc  mundum  et  per  peccatum  mors,  ueraciter 
scriptum  est.  et  quia  ex  hac  poena  corpus  corrumpitur  et  ad- 
grauat  animam  et  deprimit  terrena  habitatio  sensum  multa 
cogitantem,  uerissimum  nobisque  notissimum  est,  et  quia  de 
hac  iusta  poena  non  liberat  nisi  misericors  gratia,  certum  est. 
et  hinc  apostolus  gemebundus  exclamat:  infelix  ego  homo! 
quis  me  liberabit  de  corpore  mortis  huius?  gratia 
dei  per  Iesum  Christum  dominum  nostrum,  sed  quae 
sit  distributio  iudicantis  et  miserantis  dei,  cur  alius  sic,  alius 
autem  sic,  occultis  fit  causis,  iustis  tamen,  non  tamen  ideo 
nescimus  omnia  ista  iudicio  aut  misericordia  dei  fieri,  licet 
in  abdito  positis  mensuris  et  numeris  et  ponderibus,  quibus 
omnia  disponuntur  a deo  creatore  omnium,  quae  naturaliter 
sunt,  nec  auctore,  sed  tamen  ordinatore  etiam  peccatorum, 
ut  ea,  quae  peccata  non  essent,  nisi  contra  naturam  essent, 
sic  iudicentur  et  ordinentur,  ne  uniuersitatis  naturam  turbare 
uel  turpare  permittantur,  meritorum  suorum  locis  et  condicio- 
nibus deputata,  quae  cum  ita  sint  et  cum  per  hoc  secretum 
iudiciorum  dei  motusque  humanarum  uoluntatum  eisdem  pro- 
speritatibus alii  corrumpantur,  alii  temperanter  utantur,  et  eisdem 
aduersitatibus  alii  deficiant,  alii  proficiant,  cumque  ipsa  hu- 
mana mortalisque  uita  temptatio  sit  super  terram : quis  horni- 

4 cf.  Rom.  9,  14  8 cf.  Rom.  5,  12  sqq.  10  cf.  Sap.  9,  15 

12  Rom.  7,  24  sq.  20  cf.  Sap.  11,  21  28  cf.  lob.  7,  1 

num  nouit,  cui  prosit  aut  obsit  in  pace  regnare  uel  seraire 
uel  uacare  uel  mori,  in  bello  autem  imperare  uel  pugnare 
uel  uincere  uel  occidi?  cum  hoc  tamen  constet  et  cui  prodest 
non  nisi  per  diuinum  prodesse  beneficium  et  cui  obest  non 
nisi  per  diuinum  obesse  iudicium. 

79.  Quid  ergo  insilimus  in  temerarias  reprehensiones  atque 
utinam  hominum  et  non  dei?  seruierint  dispensatores  ueteris 
testamenti  idemque  praenuntiatores  noui  testamenti  peccatores 
occidendo,  seruierint  dispensatores  noui  testamenti  idemque 
expositores  ueteris  testamenti  a peccatoribus  moriendo , deo 
tamen  uni  utrique  seruierunt  per  diuersa  et  congrua  tempora 
docenti  bona  temporalia  et  a se  petenda  et  propter  se  con- 
temnenda, molestias  temporales  et  a se  posse  inperari  et  prop- 
ter se  debere  tolerari,  quid  ergo  crudele  Moyses  aut  mandauit 
aut  fecit,  cum  commissum  sibi  populum  sancte  zelans  et  uni 
uero  deo  subditum  cupiens  posteaquam  cognouit  ad  fabrican- 
dum et  colendum  idolum  defluxisse  mentemque  inpudicam 
prostituisse  daemonibus,  in  paucos  eorum  uindicans  gladio, 
quos1  deus  ipse,  quem  offenderant,  alto  et  secreto  iudicio 
feriendos  uoluisset  inferri,  et  in  praesenti  salubriter  terruit 
et  disciplinam  in  posterum  sanxit?  nam  eum  nulla  crudelitate, 
sed  magna  dilectione  fecisse  quod  fecit,  quis  non  in  uerbis 
eius  agnoscat  orantis  pro  peccato  eorum  et  dicentis : si 
dimittis  illis  peccatum,  dimitte;  sin  autem,  dele  me 
de  libro  tuo?  conparans  ergo  unusquisque  pie  prudens  illam 

28  Ex.  82 

iiiuere 

caedem  et  hanc  precem  uidet  profecto  apertissime , uidet, 
quantum  malum  sit  animae  per  simulacra  daemonum  fornicari, 
quando  sic  saeuit,  qui  sic  amat,  sic  plane  et  apostolus  non 
crudeliter,  sed  amabiliter  tradidit  hominem  satanae  in  interitum 
5 carnis,  ut  spiritus  saluus  sit  in  die  domini  Iesu.  tradidit  et 
alios,  ut  discerent  non  blasphemare,  legunt  scripturas  apocry- 
phas Manichaei  a nescio  quibus  sutoribus  fabularum  sub 
apostolorum  nomine  scriptas : quae  suorum  scriptorum  tempo- 
ribus in  auctoritatem  sanctae  ecclesiae  recipi  mererentur,  si 
10  sancti  et  docti  homines,  qui  tunc  in  hac  uita  erant  et  exami- 
nare talia  poterant,  eos  uera  locutos  esse  cognoscerent,  ibi 
tamen  legunt  apostolum  Thomam , cum  esset  in  quodam 
nuptiarum  conuiuio  peregrinus  et  prorsus  incognitus,  a quo- 
dam ministro  palma  percussum  inprecatum  fuisse  homini 
15  continuam  saeuamque  uindictam.  nam  cum  egressus  fuisset 
ad  fontem,  unde  aquam  conuiuantibus  ministraret,  eum  leo 
inruens  interemit  manumque  eius,  qua  caput  apostoli  leui 
ictu  percusserat,  a corpore  auulsam  secundum  uerbum  eius- 
dem apostoli  id  optantis  atque  inprecantis  canis  intulit  mensis, 
20  in  quibus  ipse  discumbebat  apostolus,  quid  hoc  uideri  crude- 
lius potest?  uerum  quia  ibi,  nisi  tamen  fallor,  hoc  etiam 
scriptum  est,  quod  ei  ueniam  in  saeculo  futuro  petiuerit, 
facta  est  conpensatio  beneficii  maioris,  ut  et  apostolus,  quam 
carus  deo  esset,  per  hunc  timorem  commendaretur  ignotis  et 
25  illi  post  hanc  uitam  quandoque  finiendam  in  aeternum  con- 
suleretur. utrum  illa  uera  sit  aut  conficta  narratio,  nihil 
mea  nunc  interest.  certe  enim  Manichaei,  a quibus  illae 
scripturae,  quas  canon  ecclesiasticus  respuit,  tamquam  uerae 


5 cf.  I Cor.  5,  5 6 cf.  I Tim.  1,  20 

atque  sincerae  acceptantur,  saltem  hinc  coguntur  fateri  uir- 
tutem  illam  patientiae,  quam  docet  dominus  dicens:  si  quis 
te  percusserit  in  maxillam  tuam  dexteram^.praebe 
illi  et  sinistram,  posse  esse  in  praeparatione  cordis,  etiamsi 
non  exhibeatur  gestu  corporis  et  expressione  uerborum,  5 
quandoquidem  apostolus  palma  percussus  potius  deum  roga- 
uit,  ut  iniurioso  homini  in  futuro  saeculo  parceretur,  in  prae- 
senti autem  illa  iniuria  non  inulta  relinqueretur,  quam  uel 
praebuit  ferienti  alteram  partem  aut  ut  iterum  feriret  ad- 
monuit. tenebat  certe  interius  dilectionis  adfectum  et  exterius  10 
requirebat  correctionis  exemplum,  siue  hoc  uerum  sit  siue 
confictum,  cur  nolunt  credere  tali  animo  famulum  dei  Moysen 
idoli  fabricatores  et  adoratores  gladio  prostrauisse,  cum  et  in 
eius  uerbis  satis  adpareat  ita  huiusmodi  peccato  eum  ueniam 
deprecatum,  ut  nisi  inpetraret,  deleri  se  uellet  de  libro  dei?  15 
et  quid  simile  ignotus  homo  palma  percussus  et  deus  ex 
Aegypti  seruitute  liberans  per  diuisum  mare  traiciens,  flucti- 
bus persequentes  inimicos  operiens,  idolo  sibi  praelato  dere- 
lictus atque  contemptus?  si  autem  poenas  ipsas  conparemus, 
quid  simile  ferro  interimi  et  a feris  trucidari  atque  laniari?  20 
quandoquidem  iudices  publicis  legibus  seruientes  maioris  cri- 
minis reos  bestiis  subrigi  quam  gladio  percuti  iubent. 

80.  Restat  in  maledicis  et  sacrilegis  reprehensionibus  Fausti, 
quibus  nunc  respondeo,  quod  locutus  dominus  ad  Osee  pro- 
phetam dixit:  accipe  tibi  uxorem  fornicariam  et  fac  25 
filios  de  fornicaria,  in  qua  scriptura  sic  excaecatum  est 
inmundum  cor  eorum,  ut  nec  apertissima  uerba  euangelica 
intellegant  domini  dicentis  ad  Iudaeos:  meretrices  et  pu- 
blicani praecedent  uos  in  regno  caelorum,  quid  enim 

2 Matth.  5,  39  25  Osee,  1,  2 28  Matth.  21,  31 

aduersum  clementiae  neritatis,  quid  inimicum  fidei  Christianae, 
si  meretrix  relicta  fornicatione  in  castum  coniugium  commu- 
tetur? et  quid  tam  incongruum  et  alienum  a fide  prophetae, 
quam  si  non  crederet  omnia  peccata  inpudicae  dimissa  esse 
5 in  melius  commutatae  ? itaque  cum  meretricem  propheta  fecit 
uxorem,  et  ad  uitam  corrigendam  mulieri  consultum  est  et 
figurae  sacramentum,  de  quo  mox  loquemur,  expressum,  sed 
quis  non  uideat,  in  hoc  facto  quid  potius  Manichaeorum 
offendat  errorem  ? scilicet,  quia  solent  dare  operam  meretrices, 
10  ne  grauidae  fiant,  proinde  istis  fornicaria  magis  permanens 
placebat,  ut  deum  ipsorum  non  ligaret,  quam  unius  uiri  facta 
uxor  ut  pareret. 

81.  De  Salomone  autem  quid  dicam,  nisi  quia  grauius 
ipsius  fidelis  et  sanctae  scripturae  testimonio  redarguitur  quam 

15  petulantibus  et  nugacibus  Fausti  conuiciis  ? illa  enim  de  illo 
et  quid  boni  prius  habuisset  et  quid  mali  faciendo  bonum, 
in  quo  primum  fuerat,  reliquisset,  ueraciter  fideliterque  locuta 
est;  iste  autem  oculis  clausis  uel  potius  extinctis  non  quo 
lumine  manifestante  ducebatur,  ibat,  sed  quo  maliuolentia 
20  praecipitante  ferebatur,  inruebat.  hoc  ipso  enim  magis  insinua- 
uerunt  sancti  libri  religiosis  lectoribus  et  electoribus  suis, 
quam  caste  habuerint  sancti  uiri  plures  uxores , quod  Salomon, 
qui  eas  non  illo  modo,  sed  magis  ad  libidinem  quam  ad  pro- 
paginem habuit,  inprobatus  est  et  reprehensus  his  uerbis,  ut 
25  appellaretur  amator  mulierum  et  inde  ad  profundum  idolatriae 
lapsus  atque  demersus  eadem  ueritate  personam  nullius  ac- 
ceptante proderetur. 

82.  Nunc  ergo  iam  pertractatis  personis  omnibus,  per  quas 
Faustus  putauit  scripturas  ueteris  testamenti  esse  culpandas, 


18  cf.  III  Reg.  3 ; 11 ; Eccl.  47 

redditoque  suo  cuique  sermone  congruo,  quo  uel  defensi  sunt 
homines  dei  aduersus  haereticorum  carnaliumque  calumnias 
uel  reprehensis  hominibus  tamen  scriptura  laudabilis  uenera- 
bilisque  monstrata  est,  uideamus  deinceps  ex  ordine,  quo  eos 
homines  Faustus  accusando  commemorauit,  quid  etiam  signi- 
ficent ipsa  facta  hominum,  quid  prophetiae  gerant,  quae  futura 
praenuntient : quod  iam  fecimus  de  Abraham  et  Isaac  et  Iacob, 
quorum  se  deus  ita  dici  uoluit,  tamquam  solorum  esset  deus, 
qui  dens  est  uniuersae  creaturae,  non  frustra  utique  tantum 
eis  tribuens  honorem,  nisi  quia  nouerat  in  eis,  quod  solus 
etiam  perfecte  summeque  nosse  poterat,  sinceram  praecipuam- 
que  caritatem , et  quia  in  eis  tribus  patribus  quodam  modo 
consummauit  magnum  ac  mirabile  sacramentum  futuri  populi 
sui,  quod  per  liberas  genuerunt  non  solum  in  libertatem, 
sicut  per  Saram  et  Rebeccam  et  Liam  et  Rachel,  uerum  etiam 
in  seruitutem,  sicut  per  eandem  Rebeccam  natus  est  Esau, 
cui  dictum  est:  eris  seruus  fratris  tui,  et  per  ancillas 
non  solum  in  seruitutem,  sicut  per  Agar,  uerum  etiam  in 
libertatem,  sicut  per  Balam  et  Zelpham.  ita  enim  et  in  po- 
pulo dei  et  per  spiritales  liberos  nascuntur  non  solum  in 
laudabilem  libertatem , quemadmodum  illi , quibus  dicitur 
, imitatores  mei  estote  sicut  et  ego  Christi,"  uerum 
etiam  in  damnabilem  seruitutem,  sicut  per  Philippum  Simon 
et  per  carnales  seruos  nascuntur  non  solum  in  damnabilem 
seruitutem,  qui  eos  imitantur,  uerum  etiam  in  laudabilem 
libertatem,  quibus  dicitur:  quae  dicunt,  facite;  quae 

8 cf.  Ex.  3,  5 15  cf.  Gen.  21,  1 sq. ; 25,  21  cf.  Gen.  29 ; 30 

17  Gen.  27,  40  18  cf.  Gen.  16,  15  19  cf.  Gen.  30  22  I Cor.  4,  16 

23  cf.  Act.  8,  13  26  Matth.  23,  3 

autem  faciunt,  facere  nolite,  hoc  magnum  sacramentum 
quisquis  in  dei  populo  prudenter  agnouerit,  unitatem  spiritus 
in  uinculo  pacis  usque  in  finem  quibusdam  cohaerendo,  quos- 
dam tolerando  custodit,  fecimus  hoc  et  de  Loth,  quid  eius 
5 laudandum,  quid  culpandum  scriptura  narrauerit,  quid  intelle- 
gendum de  tota  illa  re  gesta  significauerit,  demonstrantes. 

83.  Sequitur,  ut  Iudae  factum  consideremus,  quod  cum 
sua  nuru  concubuit,  quid  significauerit  futurorum,  sed  prius 
praeloquendum  est,  ne  quemquam  paruae  considerationis  offen- 
io  dat,  quod  de  quibusdam  malis  operibus  hominum  in  scripturis 
sanctis  quaedam  non  mala,  sed  bona  futura  significantur, 
seruat  enim  ubique  diuina  prouidentia  uirtutem  bonitatis  suae, 
ut,  quemadmodum  ex  adulterorum  concubitu  formatur  et  na- 
scitur homo,  de  hominum  opere  malo  bonum  opus  dei  — sicut 
15  in  praecedenti  sermone  iam  diximus  de  fecunditate  seminum, 
non  de  turpitudine  uitiorum  — ita  in  scripturis  propheticis 
non  tantum  bona  hominum,  uerum  etiam  et  mala  facta  nar- 
rantibus, quoniam  prophetica  est  ipsa  narratio,  significetur 
aliquid  de  malis  operibus  hominum  etiam  futurorum  bonorum 
20  non  peccantis  opere,  sed  scribentis,  neque  enim  ludas,  cum 
ad  Thamar  concupiscentia  uictus  intraret,  hanc  suae  libidinis 
intentionem  gerebat,  ut  inde  aliquid  significaretur,  quod  ad 
salutem  hominum  pertineret,  sicut  nec  ludas  ille,  qui  domi- 
num tradidit,  hoc  intendit,  ut  aliquid  inde  gereretur,  quod 
25  ad  eandem  salutem  hominum  pertineret,  porro  si  de  tam  malo 
opere  Iudae  illius  tam  bonum  opus  dominus  fecit,  ut  eiusdem 
suae  passionis  sanguine  nos  redimeret,  quid  mirum,  si  pro- 
pheta eius,  de  quo  ipse  ait:  de  me  enim  ille  scripsit,  ex 
malo  facto  Iudae  istius  boni  aliquid  significauit,  ut  suo  mini- 
30  sterio  nos  doceret?  ea  quippe  hominum  facta  sancto  spiritu 

6 cf.  Geu.  19  8 cf.  Gen.  38  15  1.  XXII  48  28  Ioh.  5,  46 

disponente  atque  inspirante  collegit  propheta  narrator,  quorum 
interpositio  non  uacaret  a praesignatione  rerum,  quas  inten- 
derat prophetare,  ad  significanda  autem  aliqua  bona  nihil 
interest,  facta  illa,  quibus  ea  significantur,  seu  bona  seu  mala 
sint,  quid  enim  mea  interest,  cum  uolo  aliquid  legendo  cogno- 
scere, utrum  ex  minio  reperiam  scriptos  nigros  Aethiopes  et 
ex  atramento  candidos  Gallos  ? uerumtamen,  si  non  scripturam, 
sed  picturam  talem  uiderem,  sine  dubitatione  reprehenderem, 
ita  in  factis  hominum,  quae  ad  imitandum  uitandumue  pro- 
ponuntur, magis  interest,  bonane  an  mala  sint,  quae  autem 
ad  significandum  scribuntur  siue  dicuntur,  nihil  refert  in 
moribus  facientium,  quam  laudem  reprehensionemue  mere- 
antur, si  modo  habent  aliquam  rei,  de  qua  agitur,  necessariam 
praefigurandi  congruentiam,  sicut  enim  Caiphas  in  euangelio, 
quantum  ad  eius  noxium  perniciosumque  animum  pertinebat, 
quantum  denique  ad  ipsa  uerba,  si  in  eis  uoluntatem  dicentis 
adtendas,  quibus  agebat,  ut  iustus  iniuste  necaretur,  utique 
mala  erant,  tamen  magnum  bonum  illo  nesciente  significabant, 
quando  ait:  expedit,  ut  unus  moriatur  et  non  tota  gens 
pereat,  dictumque  de  illo  est:  hoc  autem  a se  non  dixit, 
sed  cum  esset  pontifex,  prophetauit,  quia  oportebat 
lesum  mori  pro  gente:  ita  factum  Iudae  secundum  illius 
libidinem  malum  fuit,  sed  illo  nesciente  magnum  bonum 
significauit;  a se  ipso  quippe  malum  fecit,  sed  non  a se  ipso 
bonum  significauit.  hoc  autem,  quod  necessario  praeloquendum 
putaui.  non  ad  hoc  tantummodo  Iudae  factum  sed  etiam  ad 
cetera  ualeat,  si  qua  occurrerint  mala  opera  hominum,  quibus 
bonum  aliquid  a narrante  prophetatum  est. 

19  Ioh.  11,  50  sq. 

84.  In  Tkamar  ergo  nuru  Iudae  intellegitur  plebs  regni 
Iudaeorum,  cui  de  tribu  Iuda  reges  tamquam  mariti  adhibe- 
bantur. merito  nomen  eius  „ amaritudo “ interpretatur;  ipsa 
enim  domino  fellis  poculum  dedit,  duo  autem  genera  prin- 
5 cipum,  qui  non  recte  operabantur  in  plebe,  unum  eorum,  qui 
oberant,  alterum  eorum,  qui  nihil  proderant,  significantur  in 
duobus  filiis  Iudae,  quorum  unus  erat  malignus  uel  saeuus 
ante  dominum,  alter  in  terram  fundebat,  ne  semen  daret  ad 
fecundandam  Thamar.  nec  sunt  amplius  quam  duo  genera 
io  hominum  inutilia  generi  humano : unum  nocentium,  alterum 
praestare  nolentium  et,  si  quid  boni  habent  in  hac  terrena 
uita,  perdentium  tamquam  in  terram  fundentium,  et  quoniam 
in  malo  prior  est,  qui  nocet,  quam  ille,  qui  non  prodest,  ideo 
maior  dicitur  malignus  ille  et  sequens,  qui  fundebat  in  terram, 
is  nomen  quoque  maioris,  qui  uocabatur  Er,  interpretatur  „ pelli- 
cius," qualibus  tunicis  induti  sunt  primi  homines  in  poenam 
damnationis  suae  dimissi  ex  paradiso.*  sequentis  autem  nomen, 
qui  uocabatur  Aunan,  interpretatur  „maeror  eorum. “ quorum? 
nisi  quibus  nihil  prodest,  cum  habeat,  unde  prodesse  possit 
20  atque  id  perdat  in  terra,  maius  porro  malum  est  ablatae  uitae, 
quod  significat  pellis,  quam  non  adiutae,  quod  significat 
maeror  eorum,  deus  tamen  ambos  occidisse  dictus  est:  ubi 
figuratur  regnum  talibus  hominibus  abstulisse,  tertius  uero 
filius  Iudae,  quod  illi  mulieri  non  iungitur,  significat  tempus, 

4 cf.  Matth.  27,  34  5 Gen.  38,  7 17  cf.  Gen.  3,  21 

ex  quo  reges  plebi  Iudaeorum  coeperunt  de  tribu  luda  non 
fieri,  et  ideo  erat  quidem  filius  Iudae,  sed  eum  maritum 
Thamar  non  accipiebat,  quia  erat  eadem  tribus  luda,  sed  iam 
populo  inde  nemo  regnabat,  unde  et  nomen  eius,  id  est  Selo, 
interpretatur  „ dimissio  eius.“  non  pertinent  sane  ad  hanc 
significationem  uiri  sancti  et  iusti,  qui  licet  illo  tempore 
fuerint,  ad  nouum  tamen  pertinent  testamentum,  cui  prophe- 
tando scienter  utiles  fuerunt,  qualis  Dauid  fuit,  eo  sane  tem- 
pore, quo  iam  Iudaea  coeperat  reges  ex  tribu  luda  non  habere, 
non  est  conputandus  Herodes  maior  in  regibus  eius  tamquam 
maritus  Thamar;  erat  enim  alienigena  nec  ei  sacramento  illo 
mysticae  unctionis  tamquam  coniugali  foedere  cohaerebat,  sed 
tamquam  extraneus  dominabatur:  quam  potestatem  a Romanis 
et  a Caesare  acceperat,  sic  et  eius  filii  tetrarchae,  quorum 
erat  unus  Herodes  patris  nomine  appellatus,  qui  cum  Pilato 
in  passione  domini  concordauit.  isti  ergo  alienigenae  usque 
adeo  non  deputabantur  in  regno  illo  mystico  Iudaeorum,  ut 
ipsi  Iudaei  publice  clamarent  frendentes  aduersus  Christum : 
nos  non  habemus  regem  nisi  Caesarem,  neque  hoc 
uerum  nisi  illa  uniuersali  dominatione  Romanorum;  quippe 
etiam  Caesar  rex  erat  non  proprie  Iudaeorum;  sed  ut  Christum 
negarent  et  hunc  adularent,  ideo  se  tali  uoce  damnarunt. 

85.  Illo  ergo  tempore,  quo  iam  de  tribu  Iudae  regnum 
defecerat,  ueniendum  erat  Christo,  uero  saluatori  domino 
nostro,  qui  non  obesset  multumque  prodesset,  sic  enim  fuerat 
prophetatum:  non  deficiet  princeps  ex  luda  neque  dux 
de  femoribus  eius,  donec  ueniat  cui  repromissum  est. 

16  cf.  Luc.  23,  12  19  Iok.  19,  15  26  Gen.  49,  10 

et  ipse  expectatio  gentium,  iam  isto  tempore  omne  quo- 
que magisterium  Iudaeorum  et  mystica  — unde  christi  uoca- 
bantur  — unctio  ipsa  defecerat  secundum  prophetiam  Danihelis. 
tunc  uenit  cui  repositum  erat,  expectatio  gentium,  et  unctus 
5 est  sanctus  sanctorum  oleo  exultationis  prae  participibus  suis, 
natus,  est  enim  Herodis  maioris  tempore,  passus  est  autem 
minoris  Herodis  tetrarchia,  huius  itaque  uenientis  ad  oues, 
quae  perierant  domus  Israhel,  figuram  gessit  ipse  ludas,  cum 
iret  ad  tondendas  oues  suas  in  Thamna,  quod  interpretatur 
10  „ deficiens."  iam  enim  defecerat  princeps  ex  Iuda  et  omne 
magisterium  atque  unctio  Iudaeorum,  ut  ueniret  cui  repositum 
erat,  uenit  autem  cum  suo  pastore  Odollamite,  cui  nomen 
erat  Iras;  et  interpretatur  Odollamites  „ testimonium  in  aqua/ 
cum  hoc  plane  testimonio  dominus  uenit,  habens  quidem  testi- 
15  monium  maius  Iohanne,  sed  tamen  propter  oues  infirmas  hoc 
testimonio  est  usus  in  aqua,  nam  et  ipse  Iras,  quod  nomen 
illius  pastoris  fuit,  interpretatur  „fratris  mei  uisio/  uidit 
omnino  fratrem  suum  Iohannes,  fratrem  secundum  semen 
Abrahae,  secundum  cognationem  Mariae  matris  eius  et  Elisa- 
20  beth  matris  suae  eundemque  dominum  et  deum  suum,  quia, 
sicut  ipse  ait,  ex  plenitudine  eius  accepit,  uidit  omnino  et 
ideo  in  natis  mulierum  maior  illo  non  exsurrexit,  quia  ex 
omnibus  praenuntiantibus  Christum  ipse  uidit,  quod  multi 
iusti  et  prophetae  cupierunt  uidere  et  non  uiderunt ; salutauit 

5 cf.  Dan.  9,  24  sqq.  cf.  Ps.  44,  8 6 cf.  Matth.  2,  1 

7 cf.  Lue.  23,  7 . 46  8 cf.  Matth.  15,  24  15  cf.  Ioh.  5,  36 

21  cf.  Ioh.  1,  16  22  cf.  Matth.  11,  11  24  cf.  Matth.  13,  17 

ex  utero,  agnouit  perfectius  ex  columba  et  ideo  tamquam 
Odollamites  uere  testimonium  perhibuit  in  aqua,  uenit  autem 
dominus  ad  oues  tondendas,  hoc  est  exonerandas  sarcinis 
laboriosis,  ex  quibus  ecclesiae  laudatae  in  canticis  canticorum 
dentes  essent  uelut  grex  detonsarum. 

86.  Iam  Thamar  habitum  mutet;  nam  et  „ commutans “ 
interpretatur  Thamar.  sed  in  ea  prorsus  nomen  amaritudinis 
maneat,  non  illius  amaritudinis,  in  qua  domino  fel  ministrauit, 
sed  illius,  in  qua  Petrus  amare  fleuit;  nam  et  Iuda  latine 
„ confessio"  est.  confessioni  ergo  amaritudo  misceatur,  ut  uera 
paenitentia  praesignetur,  hac  paenitentia  fecundatur  ecclesia 
in  omnibus  gentibus  constituta,  oportebat  enim  Christum 
pati  et  resurgere  tertia  die  et  praedicari  in  nomine 
eius  paenitentiam  et  remissionem  peccatorum  per 
omnes  gentes  incipientibus  ab  Hierusalem,  nam  et 
ipse  habitus  meretricius  confessio  peccatorum  est.  typum 
quippe  iam  ecclesiae  gerit  Thamar  ex  gentibus  euocatae, 
sedens  cum  hoc  habitu  ad  portam  Aenan  uel  Enaim,  quod 
interpretatur  „ fontes.  “ cucurrit  enim  uelut  ceruus  ad  fontes 
aquarum  peruenire  ad  semen  Abrahae;  illic  a non  agnoscente 
fetatur,  quia  de  illa  praedictum  est:  populus,  quem  non 
cognoui,  seruiuit  mihi,  accepit  in  occulto  anulum,  monile 
et  uirgam:  uocatione  signatur,  iustificatione  decoratur,  glori- 
ficatione exaltatur,  quos  enim  praedestinauit,  illos  et 
uocauit;  quos  autem  uocauit,  illos  et  iustificauit;  et 

1 cf.  Lue.  1,  44  2 cf.  Luc.  3,  21  sq.  5 cf.  Cant.  4,  2 9 cf. 

Matth.  26,  75  12  Luc.  24,  46  sq.  21  cf,  Ps.  17,  44  24  Rom.  8,  30 

quos  iustificauit,  illos  et  glorificauit.  sed  haec,  ut  dixi, 
adhuc  in  occulto,  ubi  fit  et  conceptio  sanctae  ubertatis,  mit- 
titur autem  promissus  haedus  tamquam  meretrici,  haedus  ex- 
probratio peccati,  per  eundem  Odollamitam  tamquam  incre- 
5 pantem  et  dicentem:  generatio  uiperarum.  sed  non  eam 
inuenit  peccati  exprobratio,  quam  mutauit  confessionis  amari- 
tudo. post  uero  iam  publicis  signis  anuli,  monilis  et  uirgae 
uicit  temere  iudicantes  Iudaeos,  quorum  iam  personam  ludas 
ipse  gestabat,  qui  hodieque  dicunt  non  hunc  esse  populum 
io  Christi  nec  habere  nos  semen  Abrahae;  sed  prolatis  certissimis 
documentis  nostrae  uocationis,  iustificationis , glorificationis 
sine  dubio  confundentur  et  nos  magis  quam  se  iustificatos 
esse  fatebuntur,  enucleatius  haec  et  membratim  quodam 
modo  articulatimque  scrutarer  atque  dissererem,  quantum 
15  intentionem  meam  dominus  adiuuaret,  nisi  me  ab  hac  labo- 
riosiore diligentia  finiendi  huius  operis , quod  plus  quam 
uellem  iam  prolixum  est,  cura  prohiberet. 

87.  Nunc  peccatum  Dauid  quid  in  prophetia  significauerit, 
quanta  possum  breuitate  perstringam,  nomina  quippe  ipsa 
no  interpretata  satis  ostendunt,  quid  etiam  hoc  factum  praefigu- 
rauerit.  Dauid  interpretatur  „manu  fortis"  siue  „ desiderabilis:" 
et  quid  fortius  leone  illo  de  tribu  luda,  qui  uicit  mundum? 
et  quid  desiderabilius  illo,  de  quo  propheta  dicit:  u e ni  et 
desideratus  omnibus  gentibus?  Bersabee  interpretatur 
25  „ puteus  satietatis"  siue  „ puteus  septimus;"  quamlibet  autem 
harum  nominis*  huius  interpretationum  in  id,  quod  dicere  in- 


5 Matth.  3,  7 18  cf.  H Reg.  11  22  cf.  Apoc.  5,  5 23  Agg.  2,  7 

3 hedus  (bis)  L 4 odolamitam  SG  odollamitem  CM  6 mutauit 
s.  I.  m.  2 C 7 publicatis  ( m . 3 ex  publicis)  Pb  munilis  L 
9 hodieque  (h  s.  I.)  SM  hodiequae  L 10  habrahae  C 13  fate- 
bantur L1  etnucleatius  C menbratim  C 16  diligentia  (li  ex 
le  a m.  1)  L 19  possum//  (us  er.)  SG  possumus  LM  20  prefigura- 
uerit  C 21  interpra&atur  L 22  qui  (d  er.)  L quis  (s  ex  d)  G 

th 

fortior  LMGSb  24  bersabeae  LSG  Bersabee  C 25  qualibet  L 
26  interpretatione  SG  interptationum  C 


U 


692 


S.  Aureli  Augustini 


tendimus,  adsumamus,  satis  congruit,  nam  et  in  canticis  canti- 
corum sponsa  illa  ecclesia  est,  quae  uocatur  puteus  aquae 
uiuae.  et  huic  puteo  septenarii  numeri  nomen  in  spiritus 
sancti  significatione  coniungitur  propter  rationem  pentecostes, 
quo  die  de  caelo  missus  spiritus  sanctus  uenit.  de  septimanis 
enim  constare  eundem  festum  diem  Tobiae  quoque  scriptura 
testatur,  ad  XLVIIII  autem,  quod  est  septies  septeni,  unum 
additur,  quo  unitas  commendatur,  in  hac  ratione  uiuit  apo- 
stolica  illa  sententia:  sufferentes  inuicem,  in  dilectione 
studentes  seruare  unitatem  spiritus,  in  uinculo  pacis, 
dono  itaque  spiritali,  hoc  est  septenario,  facta  est  ecclesia 
puteus  satietatis,  quia  factus  est  in  ea  fons  aquae  salientis 
in  uitam  aeternam,  quem  qui  habuerit,  non  sitiet  in 
aeternum,  iam  uero  qui  fuerit  maritus  eius,  quid  aliud 
quam  diabolum  nominis  huius  interpretatione  significat?  huius 
erant  pessimo  coniugio  deligati  omnes,  quos  gratia  dei  liberat, 
ut  ecclesia  sine  macula  et  ruga  saluatori  proprio  copuletur. 
Uria  namque  interpretatur  „lux  mea  dei.“  Chetteus  autem 
„ abscisus,"  siue  quod  in  ueritate  non  stetit,  sed  a luce  sua 
superna,  quam  de  deo  habebat,  superbiae  merito  abscisus 
est,  siue  quod  cadendo  ueris  uiribus  perditis  transfigurat  se 
tamen  in  angelum  lucis,  audens  adhuc  dicere : „lux  mea  dei 
est.  “ ergo  iste  quidem  Dauid  grauiter  scelerateque  peccauit; 
quod  scelus  eius  etiam  per  prophetam  deus  arguit  increpando 
et  ipse  abluit  paenitendo.  uerumtamen  ille  desiderabilis  omni- 

2 Cant.  4,  15  5 cf.  Act.  2,  1 sqq.  7 cf.  Tob.  2,  70  9 Ephes. 

4,  2 sq.  12  Ioh.  4,  14  17  cf.  Ephes.  5,  27  19  cf.  Ioh.  8.  44 

22  cf.  II  Cov.  11,  14 

bus  gentibus  adamauit  ecclesiam  super  tectum  se  lauantem, 
id  est  mundantem  se  a sordibus  saeculi  et  domum  luteam 
spiritali  contemplatione  transcendentem  atque  calcantem,  et 
inchoata  cum  illa  primae  conuentionis  notitia  post  ab  ea  pe- 
5 nitus  separatum  diabolum  occidit  eamque  sibi  perpetuo  conubio 
copulauit.  oderimus  ergo  peccatum,  sed  prophetiam  non  ex- 
tinguamus ; amemus  illum  Dauid,  quantum  amandus  est,  qui 
nos  a diabolo  per  misericordiam  liberauit;  amemus  et  istum 
Dauid,  qui  tam  graue  in  se  uulnus  iniquitatis  paenitentiae 
io  humilitate  sanauit. 

88.  Iam  de  Salomone  quid  dicam?  quem  uehementer  arguit 
sancta  scriptura  atque  condemnat  nihilque  de  paenitentia  eius 
uel  in  eum  indulgentia  dei  omnino  commemorat,  nec  mihi 
prorsus  occurrit,  quid  saltem  in  allegoria  boni  significet  haec 
is  eius  flenda  submersio,  nisi  forte  quis  dicat  mulieres  alieni- 
genas, quarum  amore  exarserat,  significare  ecclesias  electas 
de  gentibus,  posset  hoc  fortasse  non  absurde  intellegi,  si  illae 
propter  Salomonem  desererent  deos  suos  et  colerent  deum 
eius,  cum  uero  ipse  propter  illas  offendit  deum  suum  et 
20  coluit  deos  earum,  non  est,  quid  inde  boni  coniectare  possi- 
mus. nec  tamen  nihil  arbitror  significare,  sed  malum,  sicut 
de  uxore  filiabusque  Loth  diximus,  adparet  enim  in  persona 
huius  Salomonis  mira  et  excellentia  et  mira  subuersio.  quod 
igitur  in  illo  diuersis  temporibus  extitit,  prius  bonum  et  po- 
25  sterius  malum,  hoc  in  ecclesia  in  isto  adhuc  saeculo  simul 
uno  tempore  ostenditur,  nam  bono  illius  bonos  ecclesiae, 
malo  autem  illius  malos  ecclesiae  significatos  puto,  tamquam 

12  cf.  HI  Eeg.  11 

1 aecclesiam  (pr.  c s.  I.  a m.  1)  C lauantem  (u  corr.  ex  b)  LM 

12  paenitentia  S 1 13  indulgentia  (in  in  ras : dulg.  ex  diligentia  m.  2 
corr.)  L 14  saltim  L allegoria  L 15  subuersio  ed.  Maurina 
16  ecclesias  C 17  absurde  L intelligi  C ille  CS  20  coniec- 
tari  GLMSb  23  et  pr.  om.  Cb  mira**  (er  er.)  M 25  aecclesia  C 

in  unitate  unius  areae,  sicut  in  illo  uno  homine,  bonos  in 
granis,  malos  in  palea,  ut  in  unitate  unius  segetis  honos  in 
tritico,  malos  in  zizaniis,  si  quid  hinc  sane  his,  quae  de  illo 
scripta  sunt,  diligentius  pertractatis  siue  mihi  siue  hoc  doctio- 
ribus atque  melioribus  aliud  probabilius  elucere  potuerit,  nunc  » 
tamen  non  eam  rem  ita  dimisimus,  ut  intentionem  nostram 
in  alia  properantem  tamquam  interrupta  series  contextionis 
inpediat. 

89.  De  Osee  autem  propheta  non  a me  opus  est  dici, 
quid  illa  iussio  factumue  significet,  quod  dixit  dominus  ad  10 
Osee:  uade  et  accipe  tibi  uxorem  fornicationis  et  fac 
filios  de  fornicatione,  cum  satis  hoc  ipsa  scriptura  de- 
monstret, unde  et  quare  sit  dictum,  sequitur  enim:  quoniam 
fornicans  fornicabitur  terra  a domino,  et  abiit  et  ac- 
cepit Gomer  filiam  Debeleim;  et  concepit  et  peperit  i* 
ei  filium,  et  dixit  dominus  ad  eum:  uoca  nomen  eius 
Iezrahel,  quoniam  adhuc  modicum,  et  uisitabo  san- 
guinem Iezrahel  super  domum  Iuda  et  quiescere 
faciam  et  auertam  regnum  domus  Israhel.  et  erit,  in 
illa  die  conteram  arcum  Israhel  in  ualle  Iezrahel.  et  20 
concepit  adhuc  et  peperit  filiam,  et  dixit  ei  dominus: 
uoca  nomen  eius  «absque  misericordia, “ quia  non 
addam  ultra  misereri  Israhel,  sed  obliuione  obliui- 
scar  eorum;  et  domui  Iuda  miserebor  et  saluabo  eos 
in  domino  deo  suo,  et  non  saluabo  eos  in  arcu  et  in  25 
gladio  et  in  bello  et  in  equis  et  in  equitibus,  et 
ablactauit  eam,  quae  erat  absque  misericordia,  et 
concepit  et  peperit  filium,  et  dixit  ei  dominus:  uoca 
nomen  eius  «non  populus  meus,“  quia  uos  non  po- 

3 cf.  Matth.  3,  12;  13,  30  11  Os.  1,  2;  2,  1 

1 unitatem  LSG  imitate  (m  er.)  M sicut]  sic  C 2 segitis  M 

pulus  meus,  et  ego  non  ero  uester  deus,  et  erit 
numerus  filiorum  Israhel  quasi  arena  maris,  quae 
sine  mensura  est  et  non  numerabitur;  et  erit  in  loco, 
ubi  dictum  est  eis:  non  populus  meus  uos,  dicetur 
5 eis,  filii  dei  uiui.  et  congregabuntur  filii  Iuda  et 
filii  Israhel  et  ponent  sibimet  caput  unum  et  ascen- 
dent de  terra,  quia  magnus  dies  Iezrahel.  dicite  fra- 
tribus uestris  «populus  meus*  et  sorori  uestrae  «mi- 
sericordiam consecuta."  cum  ergo  iussi  et  facti  huius 
10  figuram  ipse  dominus  per  eandem  scripturam  euidenter  aperiat 
cumque  apostolicae  litterae  hanc  prophetiam  conpletam  in 
noui  testamenti  praedicatione  testentur:  quis  est,  qui  audeat 
dicere  non  propterea  iussum  et  factum,  propter  quod  se  ius* 
sisse  et  prophetam  fecisse  ipse  in  sanctis  litteris  qui  iussit 
15  exponit?  ait  enim  apostolus  Paulus:  ut  notas  faceret  di- 
uitias  gloriae  suae  in  uasa  misericordiae,  quae  prae- 
parauit  in  gloriam;  quos  et  uocauit  nos,  non  solum 
ex  Iudaeis,  uerum  etiam  ex  gentibus  . sicut  et  Osee 
dicit:  uocabo  «non  plebem  meam  plebem  meam"  et 
20  «non  dilectam  dilectam"  et  erit  in  loco,  ubi  dictum 
est  eis:  non  populus  meus  uos,  ibi  uocabuntur  filii 
dei  uiui.  hoc  ergo  de  gentibus  prophetatum  Paulus  ostendit, 
unde  et  Petrus  scribens  ad  g'entes  propheta  quidem  ipso  non 
nominato  prophetiam  tamen  eius  uerbis  suis  inserit  dicens : 
25  uos  autem  genus  electum,  regale  sacerdotium,  gens 
sancta,  populus  adquisitionis,  quo  uirtutes  eius  ad- 
nuntietis,  qui  de  tenebris  uos  uocauit  in  illud  admi- 
rabile  lumen  suum:  qui  aliquando  non  populus,  nunc 
autem  populus  dei;  quorum  aliquando  non  misertus 
30  est.  nunc  autem  miseretur,  hinc  euidenter  adparet,  quod 

15  Bom.  9,  23  sqq.  25  I Petr.  2,  9 sq. 

1 deus]  deus  (s.  I.  m.  2)  M;  om.  CGSb  6 ponet  L 7 iezahel  C 

20  sec.  dilectam  om.  X1  26  quo]  ut  b 27  qui  (i  sup.  o a m.  1)  L 
ammirabile  LSGM 

per  prophetam  dictum  est:  et  erit  numerus  filiorum 
Israhel  quasi  arena  maris,  quae  sine  mensura  est  et 
non  numerabitur,  et  quod  consequenter  adiunctum  est:  et 
erit  in  loco,  ubi  dictum  est  eis  „non  populus  meus 
uos,“  dicetur  eis,  filii  dei  uiui,  non  omnino  de  illo 
Israhel  esse  dictum,  qui  est  secundum  carnem,  sed  de  illo, 
de  quo  apostolus  gentibus  dicit:  uos  ergo  Abrahae  semen 
estis  secundum  promissionem  heredes,  sed  quoniam  et 
de  illa  Iudaea  multi  crediderunt  et  credituri  sunt  — nam 
inde  erant  et  apostoli,  inde  tot  milia,  quae  in  Hierusalem 
apostolis  sociata  sunt,  inde  ecclesiae,  de  quibus  ad  Galatas 
dicit:  eram  autem  ignotus  facie  ecclesiis  Iudaeae, 
quae  sunt  in  Christo,  unde  et  lapidem  angularem  in  psal- 
mis appellatum  dominum  sic  interpretatur,  quod  duos  parietes 
in  se  ipso  coniunxerit,  circumcisionis  uidelicet  et  praeputii, 
ut  duos  conderet  in  se  unum  nouum  hominem,  faciens 
pacem,  et  conmutaret  utrosque  in  uno  corpore  deo, 
per  crucem  interficiens  inimicitias  in  semet  ipso,  et 
ueniens  euangelizaret  pacem  his,  qui  longe,  et  his, 
qui  prope,  id  est  gentibus  longe  et  Iudaeis  prope;  ipse 
est  enim  pax  nostra,  qui  fecit  utraque  unum  — merito 
et  iste  propheta  filios  Iuda  ponens  pro  Iudaeis  et  filios  Israhel 
pro  gentibus,  et  congregabuntur,  inquit,  filii  Iudae  et 
filii  Israhel  pariter  et  ponent  sibimet  caput  unum 
et  ascendent  de  terra,  huic  itaque  prophetiae  tam  mani- 
feste ipso  rerum  effectu  declaratae  quisquis  contradicit,  non 

1 Gal.  3,  29  11  cf.  Act.  2,  14;  4,  4 12  Gal.  1,  22  14  cf 

Ps.  117,  22  16  Ephes.  2,  11  sqq. 

solum  propheticis,  uerum  etiam  apostolicis  litteris  nec  solum 
quibuslibet  litteris,  uerum  etiam  rebus  impletis  et  clarissima 
luce  perfusis  inpudentissime  contradicit,  aliquid  ergo  fortassis 
diligentioris  requirebat  intentionis  Iudae  factum,  ut  haec  forni- 
5 caria,  quae  significat  ecclesiam  de  gentilium  superstitionum 
prostitutione  collectam  in  habitu  mulieris  illius,  quae  Thamar 
appellata  est,  posset  agnosci;  hic  autem  cum  ipsa  scriptura 
se  aperiat  cumque  apostolorum  consonantibus  litteris  inlu- 
stretur,  quid  hic  ulterius  inmoramur  ac  non  iam  uidemus, 
io  quod  restat  de  famulo  dei  Moyse,  quid  etiam  ipsa  significent, 
quae  Faustus  obiecit? 

90.  Quod  enim  fratrem  defendens  occidit  Aegyptium,  cuiuis 
facillime  occurrit  iniuriosum  nobis  in  hac  peregrinatione  dia- 
bolum a domino  Christo  nobis  defensis  occidi,  quod  uero  in 

15  arena  obruit  interemptum,  manifestum  est  eius  iam  morti- 
cinam praesentiam  in  eis  latere,  qui  non  habent  stabile  funda- 
mentum. unde  ecclesiam  dominus  super  petram  aedificat  et 
eos,  qui  audiunt  uerbum  eius  et  faciunt,  conparat  prudenti 
uiro,  qui  aedificat  domum  suam  super  petram,  ne  temptatio- 
20  nibus  cedat  et  corruat ; illos  autem , qui  audiunt  et  non 
faciunt,  conparat  stulto  aedificanti  super  arenam,  cuius  temp- 
tata domus  ruina  fit  magna. 

91.  Quod  uero  expoliauit  Aegyptios  iussu  domini  dei  sui, 
nihil  nisi  iustissime  iubentis,  quid  praefigurauerit,  iam  in 

25  quibusdam  libris , quos  de  doctrina  Christiana  praenotaui, 
quantum  mihi  tunc  occurrit,  me  recolo  posuisse,  quod  auro 
et  argento  et  ueste  Aegyptiorum  significatae  sint  quaedam 

15  cf.  Ex.  2,  12  22  cf.  Matth.  7,  24  sqq.  23  cf.  Ex.  8,  22; 

11,  2 ; 12,  85  sq.  25  de  doctr.  chr.  2,  40 

doctrinae , quae  in  ipsa  consuetudine  gentium  non  inutili 
studio  discantur,  sed  siue  hoc  significet  siue  illud,  quod  ex 
ipsis  gentibus  animae  pretiosae  tamquam  uasa  aurea  et 
argentea  cum  suis  utique  corporibus  — quod  uestes  signi- 
ficant — adiungunt  se  populo  dei,  ut  simul  de  hoc  saeculo 
tamquam  de  Aegypto  liberentur:  siue  hoc  ergo  siue  illud 
siue  aliquid  aliud  hinc  fuerit  figuratum,  certum  est  tamen 
eis,  qui  has  litteras  pie  legunt,  non  frustra  neque  sine  prae- 
nuntiatione futurorum  esse  illa  iussa,  facta,  conscripta. 

92.  Iam  porro  de  bellis,  quae  per  Moysen  gesta  sunt, 
nimis  longum  est  omnia  pertractare,  satis  ergo  sit,  quod  de 
illo  bello  gesto  cum  Amalech  iam  superius  in  hoc  ipso  opere, 
quo  Fausto  respondeo,  quantum  satis  pro  suscepto  negotio 
uidebatur,  quid  prophetiae  praemitteret,  quid  mysterii  con- 
tineret, exposui,  nunc  illud  uideamus,  in  quo  crudelitatis 
uitium  solent  obicere  Moysi  uel  inimici  harum  litterarum 
uel  expertes  omnium  litterarum : quod  quidem  Faustus  non 
expresse  posuit,  cum  diceret,  quod  crudelia  multa  et  mandarit 
et  fecerit,  sed  quia  noui,  quid  maxime  et  inuidiose  iactare 
consueuerint,  ideo  ipse  hoc  commemoraui  superiusque  defendi, 
ne  quicquam  in  eo  facto  esse  criminis  uel  ipsi  Manichaei, 
qui  corrigi  uellent,  uel  quis  quam  alius  inperitorum  aut  in- 
piorum  putaret,  nunc  autem  quid  etiam  propheticae  significa- 
tionis habuerit,  requirendum  est,  quod  ex  eis  multos,  qui 
sibi  absente  ipso  idolum  fabricauerunt,  sine  ulla  cuiusquam 
necessitudinis  distinctione  iussit  interimi,  facile'  est,  ut  in- 

12  cf.  Ex.  17,  8 sqq.  26  cf.  Ex.  32 

tellegatur  hominum  illorum  interemptionem  significare  uitiorum 
talium,  qualibus  illi  ad  eandem  idolatriam  defluxerunt,  in  talia 
quippe  uitia  saeuire  nos  iubet  psalmus,  cum  dicit:  irasci- 
mini et  nolite  peccare,  in  talia  uitia  saeuire  nos  iubet 
5 apostolus,  cum  dicit:  mortificate  membra  uestra,  quae 
sunt  super  terram,  fornicationem,  inmunditiam,  luxu- 
riam, concupiscentiam  malam  et  auaritiam,  quae  est 
idolorum  seruitus. 

93.  Sed  quid  sibi  uelit,  quod  prius  fecit,  ut  ipsum  uitulum 
io  igne  conbureret  minutatim  concideret  et  in  aquam  spargeret 
et  potum  populo  daret,  maiorem  intentionem  perscrutandae 
significationis  inquirit,  si  enim  tabulas,  quas  digito  dei,  hoc 
est  operatione  spiritus  sancti,  scriptas  acceperat,  ideo  fregit, 
quia  indignos  eos,  quibus  eas  legeret,  iudicauit,  si  denique, 
i5  ut  ah  eis  ille  uitulus  penitus  aboleretur,  incendit  eum,  con- 
triuit,  in  aqua  sparsit  atque  submersit,  ut  quid  et  potum  hoc 
populo  dedit?  quem  non  excitet  factum  hoc  ad  inquirendam 
et  intellegendam  propheticam  significationem?  occurrat  ergo 
iam  intentis  mentibus  tamquam  diaboli  corpus  in  uitulo,  id 
20  est  homines  in  omnibus  gentibus,  quibus  ad  haec  sacrilegia 
caput,  hoc  est  auctor,  est  diabolus,  aureum  propterea,  quia 
uidentur  idolatriae  ritus  uelut  a sapientibus  instituti,  de  qui- 
bus dicit  apostolus:  quoniam  cognoscentes  deum  non 
sicut  deum  glorificauerunt  aut  gratias  egerunt,  sed 
25  euanuerunt  in  cogitationibus  suis,  et  obscuratum  est 
insipiens  cor  eorum,  dicentes  esse  se  sapientes  stulti 
facti  sunt  et  inmutauerunt  gloriam  incorruptibilis 

3 Ps.  4,  5 5 Coi.  3,  5 23  Rom.  1,  21  sqq. 

dei  in  similitudinem  imaginis  corruptibilis  hominis 
et  uolucrum  et  quadrupedum  et  serpentium,  ex  hac 
quasi  sapientia  iste  uitulus  aureus,  qualia  solebant  Aegyptio- 
rum etiam  ipsi  primates  et  tamquam  docti  homines  adorare 
figmenta,  hoc  ergo  uitulo  significatum  est  omne  corpus,  id 
est  omnis  societas  gentilium  idolatriae  deditorum,  hanc  sacri- 
legam societatem  dominus  Christus  illo  igne  conburit,  de  quo 
in  euangelio  dicit:  ignem  ueni  mittere  in  terram,  ut, 
quoniam  non  est,  qui  se  abscondat  a calore  eius,  dum  in 
eum  credunt  gentes,  igne  uirtutis  eius  diabolica  in  eis  forma 
soluatur.  totum  deinde  corpus  illud  comminuitur,  id  est  ab 
illa  malae  conspirationis  conflatione  discissum  uerbo  ueritatis 
humiliatur  et  comminutum  in  aquam  mittitur,  ut  eos  Israhe- 
litae,  id  est  euangelii  praedicatores,  ex  baptismo  in  sua  membra, 
hoc  est  in  corpus  dominicum,  transferant,  quorum  Israhelita- 
rum  Petro  de  ipsis  gentibus  dictum  est:  macta  et  manduca, 
si  macta  et  manduca,  quare  non  etiam : concide  et  bibe  ? ita 
ille  uitulus  per  ignem  zeli  et  aciem  uerbi  et  aquam  baptismi 
ab  eis  potius,  quos  absorbere  conabatur,  absorptus  est. 

94.  Si  ergo  haec  quoque  loca  scripturarum,  de  quibus 
eisdem  scripturis  calumniantur  haeretici,  perscrutata  et  quo- 
dam modo  interrogata,  quanto  uidentur  obscuriora,  tanto  mira- 
biliores in  se  mysteriorum  thesauros  latere  respondent:  quanto 
magis  inpiorum  blasphema  ora  obmutescere  omnino  debent, 
cum  oppilantur  apertissima  ueritate,  contra  quam  praefocato 
spiritu  quid  mussitent  non  inueniunt  et  malunt  miseri  mani- 

8 Lue.  12,  49  9 cf.  Ps.  18,  6 16  Act.  10,  13 

festatione  eius  suas  fauces  obturari  quam  suauitate  pectus 
inpleri!  Christum  igitur  sonant  haec  omnia;  caput  illud,  quod 
iam  ascendit  in  caelum,  et  hoc  corpus  eius,  quod  usque  in 
finem  laborat  in  terra,  scribentium  litteras  uere  sacras  omnis 
5 parturiuit  intentio,  nec  esse  quicquam  credendum  est  librorum 
propheticorum  contextione  narratum,  quod  non  significet  ali- 
quid futurorum,  nisi  quae  ideo  posita  sunt,  ut  ex  eis  quodam 
modo  religentur  ea,  quae  illum  regem  populumque  eius  siue 
propriis  siue  figuratis  locutionibus  rebusue  praenuntient,  sicut 
10  enim  in  citharis  et  huiuscemodi  organis  musicis  non  quidem 
omnia,  quae  tanguntur,  canorum  aliquid  resonant,  sed  tantum 
chordae,  cetera  tamen  in  toto  citharae  corpore  ideo  fabricata 
sunt,  ut  esset,  ubi  uincirentur,  unde  et  quo  tenderentur  illae, 
quas  ad  cantilenae  suauitatem  modulaturus  et  percussurus 
is  est  artifex:  ita  in  his  propheticis  narrationibus,  quae  de  rebus 
gestis  hominum  prophetico  spiritu  deliguntur,  aut  aliquid  iam 
sonant  significatione  futurorum  aut,  si  nihil  tale  significant, 
ad  hoc  interponuntur,  ut  sit,  unde  illa  significantia  tamquam 
sonantia  conectantur. 

20  95.  Has  autem  rerum  gestarum  allegoricas  narrationes  si 

nolunt  haeretici,  sicut  a nobis  exponuntur,  accipere  uel  etiam 
nihil  eas,  nisi  quod  proprie  sonant,  significare  contendunt, 
non  est  luctandum  cum  hominibus,  qui  dicunt:  „non  sapit 
palato  meo,  quod  sapere  dicis  tuo“,  dum  tamen  ea,  quae  di- 
25  uinitus  praecipiuntur,  aut  mores  pietatemque  formare  aut  ali- 
quid figurate  significare  uel  credantur  uel  intellegantur  aut 
utrumque  potius  quam  neutrum ; dum  tamen  et  ipsa,  quae 
figurate  dicta  uel  facta  intelleguntur,  ad  eosdem  mores  bonos 

pietatemque  referantur,  ac  per  hoc  etiam  si  Manichaeis  uel 
quibusque  aliis  de  his  figuris  rerum  gestarum  noster  displicet 
intellectus  uel  ratio  uel  opinio,  illud  sufficiat,  quod  patres 
nostri,  quibus  deus  perhibet  bonae  uitae  atque  in  suis  prae- 
ceptis oboedientiae  testimonium,  ea  ueritatis  regula  defendun- 
tur, quae  nisi  prauis  et  distortis  cordibus  displicere  non 
possit , et  quod  ea  scriptura,  cui  peruersitas  erroris  illius 
inimica  est,  in  quibuslibet  hominum  factis,  quae  uel  laudauit 
uel  arguit  uel  tantum  narrata  nobis  iudicanda  proposuit,  ipsa 
inculpabilis  uenerabilisque  persistit. 

96.  Quid  uero  utilius  atque  salubrius  pie  legentibus  uel 
audientibus  illas  sacras  litteras  consuli  ac  prospici  potuit, 
quam  ut  non  solum  in  eis  laudabiles  homines  ad  imitandum 
et  reprehensibiles  ad  cauendum  proponerentur,  uerum  etiam 
quaedam  bonorum  declinationes  et  lapsus  in  malum  siue  inde 
idem  denuo  correcti  in  uiam  redeant  siue  inreuocabiles  ma- 
neant , et  rursus  quaedam  malorum  mutationes  et  prouentus 
in  bonum  siue  perseueraturi  siue  in  pristina  iterum  relapsuri : 
ut  neque  iusti  in  superbiam  securitate  extollantur  nec  iniqui 
contra  medicinam  desperatione  obdurentur?  at  illa,  quae  ne- 
que ad  imitandum  neque  ad  cauendum  facta  hominum  per- 
tinent et  tamen  in  sancta  scriptura  reperiuntur,  aut  ad  illam 
conexionem  posita  sunt,  quibus  occasionibus  ad  res  necessarias 
ueniatur,  aut  eo  ipso,  quo  uidentur  superflua,  satis  admonent 
in  eis  quaeri  oportere  mysticae  alicuius  significationis  oracu- 
lum. neque  enim  de  his  libris  loquimur,  in  quibus  nulla  uel 
pauca  ac  non  multa  apertissima  prophetico  spiritu  praenuntiata 
iam  quoque  ipsis  rebus  inpletis  auctoritatem  diuinam  fidelis- 
sima et  praeclarissima  ueritatis  luce  testantur,  ut  omnino  de- 

1 manicheis  LCSG  4 nostros  PCSGMLW  nri  (i  a m.  2 s exp. 

sipiat,  quisquis  eos  superflue  uel  quasi  fatue  locutos  aliquid 
putat,  quibus  non  solum  omnia  hominum  ingeniorumque  sub- 
dita uidet,  uerum  etiam  hoc  ab  eis  praedictum  legit  per- 
fectumque cognoscit. 

5 97.  Numquidnam  ergo,  si  quisquam  legens  factum  Dauid, 

cuius  eum  domino  arguente  ac  minante  paenituit,  inde  sibi 
ad  peccandam  fomitem  praebeat,  illa  scriptura  culpanda  est? 
ac  non  tanto  seuerius  ille  damnandus,  quanto  potius  ad  se 
uulnerandum  aut  occidendum  abuti  uoluit  ea  re,  quae  ad 
io  sanandum  liberandumque  conscripta  est?  quia  enim  homines 
in  peccatum  lapsi  uel  superbia  neglegunt  paenitentiae  medi- 
cinam uel  recipiendae  salutis  ueniaeque  promerendae  diffidentia 
penitus  pereunt,  de  tanto  uiro  exemplum  propositum'  est,  quo 
sanentur  aegroti,  non  quo  hi,  qui  sani  sunt,  saucientur,  neque 
is  enim  medicinae  uitium  est,  si  uel  insani  se  ipsos  uel  maligni 
alios  ferramentis  medicinalibus  perimant. 

98.  Sed  tamen  patres  nostri  patriarchae  atque  prophetae, 
quibus  tam  inlustre  testimonium  sanctitatis  atque  pietatis  ea 
scriptura  perhibet,  quam  saluti  generis  humani  diuinitus  dis- 
20  pensatam  non  negat,  nisi  quisquis  aut  eam  nescit  aut  omnem 
sensum  rationalis  considerationis  amisit,  etiamsi  libidinosi  et 
crudeles  fuissent,  sicut  eos  Manichaeorum  error  uel  potius 
furor  accusat:  nonne  etiam  sic  non  dico  electis  eorum,  sed 
ipso  etiam  deo  illorum  demonstrarentur  esse  meliores  ? nonne 
25  melius  est  cum  pelice  uolutari  uirum  cum  femina  quam  esse 
sincerissimam  lucem  et  miscendo  se  tenebris  inquinari?  ecce 
homo  auaritiae  ac  uentris  causa  uxorem  suam  sororem  men- 
titus in  aliorum  concubitum  uendidit:  quanto  ille  peior  et 
execrabilior  est,  qui  naturam  suam  ad  libidinem  desiderantium 
30  simulando  coaptatam  gratis  eis  polluendam  corrumpendamque 

subiecit ! iam  cum  filiabus  qui  etiam  sciens  concubuerit,  nonne 
minus  mali  perpetrat,  quam  qui  membra  sua  omnium  talium 
peiorumque  turpitudinum  libidinibus  miscet?  quid  enim  tale 
ab  inmundis  flagitiosisque  committitur,  ubi  non  deus  uester, 
Manichaei,  turpitudinibus  omnibus  polluatur?  denique  si  uere 
Iacob,  ut  ait  Faustus,  inter  quattuor  uxores  foeda  concu- 
piscentia tamquam  hircus  erraret  nullam  propaginis  curam 
gerens,  sed  lasciuae  solius  uoluptatis : quanto  minus  miser 
esset  deo  uestro,  qui  non  solum  in  ipso  et  in  eius  quattuor 
uxoribus  omne  illud  dedecus  luxuriae  pateretur , omnibus 
eorum  corporibus  motibusque  concretus,  sed  in  ipso  hirco, 
quem  uiro  illi  sordidus  conparauit,  omnem  illum  genitalem 
motum  caloremque  perpetitur  et  ubique  turpi  condicione  per- 
mixtus in  capro  inflammatur,  in  capra  seminatur,  in  haedo 
generatur!  ac  per  hoc  etsi  ludas  non  tantum  fornicator  sed 
etiam  sciens  nurus  suae  nefarius  incestator  existeret,  in  illius 
quoque  incesti  libidine  deus  uester  haereret,  sorderet,  arderet. 
Dauid  autem  iniquitatis  paenituit,  quod  uxorem  adamauerit 
alienam  uirumque  eius  mandarit  occidi;  at  uero  deum  uestrum 
quando  paenitehit,  quod  a tartareo  genere  masculino  ac  femi- 
nino principum  tenebrarum  adamatus  eorum  libidini  sua  mem- 
bra concessit  nec  maritum,  cuius  coniugem  adamauerat,  sed 
suos  filios  in  membris  daemonum,  a quibus  daemonibus  ipse 
fuerat  adamatus,  occidit?  sed  etsi  non  paenituisset  Dauid 
nec  iustitiae  sanitatem  tali  medicina  recepisset,  etiam  sic  isto 
deo  Manichaeorum  melior  extitisset.  iste  quippe  uno  ipso 
facto  putemus  et  aliis  talibus  quotquotlibet  quam  multa 

unus  homo  posset  admittere;  ille  autem  in  omnibus  omnium 
talibus  factis  commixtione  illa  membrorum  suorum  turpari 
polluique  conuincitur.  et  Osee  propheta  accusatur  a Fausto : 
qui  si  meretricem  turpi  concupiscentia  captiuatus  adamasset 
5 atque  duxisset  — animas  certe  amborum,  et  lasciui  amatoris  et 
obscaenae  meretricis,  partes  et  membra  uaturamque  dei  uestri 
esse  praedicatis  — illa  ergo  meretrix  — quid  enim  ambiam 
uerbis  et  non  plane  dicam?  — illa  meretrix  esset  deus  uester. 
neque  enim  potestis  dicere,  quod  seruata  atque  incorrupta 
10  suae  sanctitate  naturae  illi  meretricio  corpori  non  ligatus, 
sed  praesentatus  incideret,  sed  et  inquinatissima  esse  ista  membra 
dei  uestri  et  ob  hoc  magna  purgatione  indigere  fatemini,  illa 
ergo  meretrix,  de  qua  hominem  dei  audetis  arguere,  deus 
uester  esset,  etiamsi  non  esset  in  melius  casto  coniugio  com- 
is mutata;  aut  si  non  uultis,  particulam  certe  dei  uestri,  licet 
minimam,  non  negatis  illam  animam  meretricis,  hoc  ergo  iam 
melior  deo  ueslro,  quoniam  ipsa  una  meretrix  esset,  ille 
autem  condicione  suae  illius  commixtionis  uniuerso  generi 
tenebrarum  in  omnibus  meretricibus  prostituitur,  in  omnibus 
20  denique  maribus  ac  feminis  late  uarieque  fornicantibus  et 
sese  corrumpentibus  uolutatur,  soluitur,  inligatur,  rursus  in 
eorum  fetibus  uolutandus,  soluendus,  ligandus,  donec  ad  ulti- 
mum globum  pars  inmundissima  dei  uestri  tamquam  inexpia- 
bilis meretrix  perducatur,  haec  scilicet  mala,  has  turpitudines, 
25  haec  dedecora  a membris  suis  deus  uester  amouere  non  potuit 
et  hostis  inmanis  necessitate  conpulsus  ad  ista  peruenit;  ne- 
que enim  potuit  interimere  iniuriosum  atque  uiolentum  suis 
uel  ciuibus  uel  partibus  saluis.  quanto  ergo  ille  melior,  qui 
occiso  Aegyptio  fratrem  defendit  inlaesum . quem  mirabili 


1 ammittere  LSlM*G  2 commixtione  illa  PSG  illa  (m  er.)  LM 
menbrorum  C turbari  L 3 osee  C os*ee  (a  er.)  L 4 si  ( acld . 
in  mg.  m.  2)  L 6 obscene  L obscene  C 7 predicatis  C ergo] 
enim  CSMG  8 non  s.  I.  m.  2 L 11  et  om.  SG3I  menbra  C 
18  conditione  (tsub.  e er.)  C sua  Lb  commixtiones  TPS'G3l 
22  earum  b fetibus  S 25  menbris  C 


XXV.  Aug.  sect.  6. 


45 


706 


S.  Aureli  Augustini 


uanitate  Faustus  arguit  et  deum  suum  mirabiliore  caecitate 
non  respicit ! quanto  melius  ipse  uasa  aurea  et  argentea 
abstulisset  de  gente  Aegyptiorum,  quam  eius  membra  de- 
praedaretur gens  tenebrarum!  et  tamen  cum  bellum  tam 
miserum  ipse  gessisset,  cultores  eius  famulo  dei  nostri  ob-  5 
iciunt,  quod  bella  gesserit,  in  quibus  semper  cum  suis  omni- 
bus uictor  de  hostibus  triumphauit,  qui  captiui  uel  captiuae 
Moyse  belligerante  de  populo  Israhel  duci  potuerunt  : quod 
et  deus  uester  si  potuisset,  utique  fecisset,  hoc  ergo  non  est 
malos  arguere,  sed  felicioribus  inuidere.  quae  autem  crude-  10 
litas  Moysi,  quod  in  populum,  qui  grauiter  in  deum  pecca- 
uerat,  gladio  uindicauit?  cuius  tamen  peccati  ueniam  se  pro 
illis  etiam  diuinae  uindictae  offerens  deprecatus  est.  uerum: 
tamen  si  et  hoc  non  misericorditer,  sed  crudeliter  fecisset, 
etiam  sic  melior  deo  uestro  esset,  neque  enim  quemquam  15 
suorum  innocentium  et  oboedientium,  si  ad  hostis  cuneum 
disrumpendum  missus  fuisset  et  captiuatus,  ullo  modo  eum 
postea,  si  uicisset,  ipse  damnaret:  quod  facturus  est  deus 
iste  de  sua  parte,  quam  configet  in  globo,  quia  oboediuit 
iubenti,  quia  in  hostiles  cuneos  pro  salute  regni  eius  pro-  20 
posita  sua  morte  processit,  sed  in  hac,  inquit,  serie  saeculo- 
rum iam  malis  permixta  atque  concreta  non  obtemperauit 
praeceptis,  quaeramus,  quare,  si  propria  uoluntate,  uera  culpa 
et  iusta  poena ; sed  iam  si  uoluntas  est  rea,  nulla  est  ad 
peccandum  natura  contraria,  et  ideo  Manichaeorum  omnis  25 
conuicta  est  et  euersa  fallacia,  si  autem  ab  hoste  obpressa 
quo  missa  est,  si  alieno  malo  superata,  cui  resistere  non 
ualuerat,  iniqua  poena  et  magna  crudelitas,  sed  ad  excusan- 
dum profertur  dei  necessitas,  talem  colant  deum,  qui  nolunt 
colere  deum,  sane,  quod  fatendum  est,  etiam  ipsi  cultores  30 

eius,  quamuis  talem  deum  colendo  sint  pessimi,  meliores 
tamen  illo  sunt,  quia  saltem  sunt;  ille  autem  nihil  est  nisi 
fictio  falsitatis  et  cogitatio  uanitatis.  sed  iam  cetera  Fausti 
arguta  deliramenta  uideamus. 


5 LIBER  UICE SIMUS  TERTIUS. 

1.  FAUSTUS  dixit:  Disputanti  mihi  aliquando  quidam  ex 
numerosa  plebe  respondens  ait:  accipis  Iesum  de  Maria  natum? 
cui  ego : quemnam,  inquam,  dicis  Iesum  ? nam  plures  in  He> 
braismo  fuerunt  Iesus : unus  quidem  Naue  filius,  discipulus 

io  Moysi ; alter  uero  filius  Iosedech  sacerdotis  magni ; item  alius, 
qui  dictus  est  filius  Dauid;  alius  uero  filius  dei  . quemnam 
ergo  istorum  de  Maria  natum  quaeris  ex  me  utrum  accipiam? 
utique,  inquit,  filium  dei.  cui  ego : et  quo  auctore  quoue 
magistro  docente  istud  accipiam?  at  ille,  Matthaeo,  inquit. 

15  cui  rursum  ego:  quid  enim  Matthaeus  scripsit?  et  ille:  liber 
generationis  Iesu  Christi  filii  Dauid,  filii  Abraham, 
et  cetera,  tum  ego : putaueram,  inquam,  quia  esses  dicturus 
liber  generationum  Iesu  Christi  filii  dei,  et  me  paraueram  ad 
praescribendum ; sed  .quia  nunc  fideliter  capitulum  memorasti, 

20  admonendus  tantum  es,  ut  id,  quod  recitasti,  consideres,  neque 
enim  Matthaeus  hic  se  dei  filii  generationem  scribere  fatetur 
instituisse,  sed  filii  Dauid. 

2.  Ut  ergo  huic  interim  dicenti  credam,  filius  Dauid  erit 
mihi  de  Maria  natus ; adhuc  de  dei  filio  in  hoc  omni  genera- 

10  cf.  Ex.  33,  11 ; Eccl.  46,  1 cf.  Agg.  1,1  11  cf.  Rom. 

1,  1 sqq.  cf.  Mare.  1,  1 15  Matth.  1,  1 

tionis  textu  nulla  Ut  mentio  usque  ad  baptismum  scilicet 
frustraque  calumniam  uos  ingeritis  scriptori,  tamquam  dei 
ille  lilium  in  utero  mulieris  incluserit,  at  uero  hic  clamitat, 
ut  uidetur,  et  inscriptione  ipsa  sua  se  prorsus  ab  hoc  sacri- 
legio uindicat  Dauid  filium  perhibens  ex  illa  stirpe  oriundum  .> 
se  scripsisse,  non  filium  dei.  nam  Iesum  quidem  eum,  qui 
sit  filius  dei,  si  scriptoris  liuius  mentem  propositumque  con- 
sideres, non  tam  ille  de  Maria  uirgine  uult  nos  accipere  pro- 
creatum quam  factum  aliquando  per  baptismum  apud  fluenta 
Iordanis,  illic  enim  dicit  baptizatum  a Iobanne  eum,  quem  10 
Dauid  in  exordio  filium  designauit,  factum  aliquando  esse 
filium  dei  post  annos  dumtaxat  secundum  Lucae  fidem  ferme 
triginta,  ubi  et  uox  tunc  audita  est  dicens  ad  eum:  filius 
meus  es  tu;  ego  hodie  genui  te.  uides  ergo  id,  quod 
ante  annos  triginta,  ut  huic  uidetur,  de  Maria  natum  est,  15. 
non  esse  ipsum  filium  dei,  sed  id,  quod  de  baptismo  postea 
factum  est  ad  Iordanem,  id  est  hominem  nouum  tamquam 
in  nobis  eum  credimus  ad  deum  ex  gentilitatis  errore  con- 
uersi:  quod  ipsum  tamen  nescio  utrum  satis  cum  ea  fide 
faciat,  quam  uos  catholicam  nominatis ; sed  interim  sic  Mat-  20 
thaeo  uidetur,  si  sunt  ipsius  haec,  neque  enim  usquam  in 
parturitionibus  Mariae  dictum  legitur  illud:  filius  meus  es 
tu,  ego  hodie  genui  te,  aut:  hic  est  filius  meus  di- 
lectissimus, in  quo  bene  conplacui,  sed  in  expiatione 
eius  apud  Iordanem,  quod  si  et  tu  credas  ita,  ut  scriptum  25 
est,  eris  iam  quidem  Matthaeanus  — sic  enim  mihi  dicendum 
est  — catholicus  uero  nequaquam,  nam  catholicam  fidem 

12  cf.  Matth.  3,  16  sq.  13  Lue.  3,  22  sq. 

nouimus ; quae  tanto  longe  abest  ab  hac  professione  Matthaei, 
quanto  procul  est  et  a uero,  siquidem  symbolum  uestrum  ita 
se  habeat,  ut  credatis  in  Iesum  Christum  filium  dei.  qui  sit 
natus  ex  uirgine  Maria  . uestrum  ergo  est  de  Maria  accipere 
s filium  dei,  Matthaei  ab  Iordane,  nostrum  ex  deo  . ac  per  hoc 
tam  uobis  Matthaeus,  si  haec  eius  pro  certo  sunt,  contrarius 
est  in  professione  ista  sua  quam  nobis,  nisi  quod  paulo  pru- 
dentior  uobis  inuentus  est,  ut  ortum  ex  femineo  sexu  Dauid 
filio  ascriberet  magis  quam  filio  dei.  quapropter  de  duobus 
io  uos  unum  fateri  oportet:  aut  hunc  non  esse  Matthaeum,  qui 
haec  uidetur  adserere,  aut  uos  non  tenere  apostolicam  fidem. 

3.  Nos  uero  quamuis  de  hac  sententia  nemo  prorsus  deiciat 
ex  deo  accipiendi  filium  dei,  tamen  ut  multum  inprudentiae 
concedamus,  ut  adigamur  et  falsis  credere,  ex  Iordane  nobis 

15  erit  factus  Iesus  dei  filius  quam  natus  ex  utero  mulieris, 
quamquam  nec  ipse  quidem  ille,  quem  Maria  peperit,  si  ullus 
erat,  recte  Dauid  filius  appelletur,  nisi  eum  constet  ex  patre 
Ioseph  seminatum,  quod  quia  negatis,  illud  etiam  fateamini 
necesse  est  ne  ipsum  quidem  esse  Dauid  filium,  quoniam 
20  quidem  generatio  ab  Abraham  usque  ad  Dauid  et  a Dauid 
Ioseph  adusque  deducitur  — per  omnes  scilicet  Hebraeorum 
patres  — . ex  quo  quia  Iesus  conceptus  non  est,  ut  legitur, 
nec  filius  erit  Dauid  longeque  demens  est,  qui  quem  sine 
coitu  Ioseph  de  Maria  natum  dicturus  erat,  hunc  in  principio 
25  posuerit  esse  filium  Dauid.  cum  ergo  ne  ipse  quidem,  qui  sit 
ex  Maria  genitus,  Dauid  recte  filius  appellaretur,  quia  non  sit 
natus  ex  Ioseph,  quanto  magis  filius  dei! 

4.  Proinde  nec  uirginis  ipsius  origo  ex  bac  tribu  fuisse 
monstratur,  unde  constat  esse  Dauid  — dico  autem  ludam, 

de  quo  Iudaei  reges  — sed  ex  tribu  Leui,  unde  sacerdotes : 
quod  ipsum  palam  est,  quia  eadem  patrem  habuerit  sacer- 
dotem quendam  nomine  Ioachim,  cuius  tamen  in  hac  genera- 
tione nulla  usquam  habita  mentio  est.  quomodo  ergo  ad  hanc 
Dauiticae  cognationis  prosapiem  Maria  pertinere  dicetur,  in  qua 
eam  nec  patrem  habere  uideas  nec  maritum?  ac  per  hoc  nec 
ille  Dauid  filius  erit,  quisquis  ex  eadem  nascitur,  nisi  eius 
hanc  genetricem  sic  admoueas  Ioseph,  ut  eius  aut  filia  pro- 
betur aut  coniux. 

5.  AUGUSTINUS  respondit:  Fides  catholica  eademque  apo- 
stolica  est  dominum  nostrum  et  saluatorem  Iesum  Christum 
et  filium  dei  esse  secundum  diuinitatem  et  filium  Dauid 
secundum  carnem : quod  ita  probamus  ex  euangelicis  et  apo- 
stolicis  litteris , ut  nemo  possit  contradicere  probationibus 
nostris , nisi  qui  ipsis  litteris  contradicit , non  sicut  sibi 
Faustus  iste  proposuit  nescio  quem  pauca  uerba  dixisse  et 
contra  eiusdem  Fausti  uersipelles  astutias  nulla  postea  testi- 
monia protulisse,  quod  ego  cum  fecero,  nihil  ei  quod  respon- 
deat remanebit  nisi  illud,  quo  uim  manifestissimae  ueritatis  in 
scripturis  sanctis  expresse  inludere  atque  euitare  conatur,  ut  falsa 
illa  et  diuinis  codicibus  inmissa  respondeat,  quam  dementiam 
furiosamque  praesumptionem  et  audaciam  iam  superius  in  hoc 
opere,  quantum  sufficere  uisum  est,  refutaui ; nec  eadem  repe- 
tere oportet,  ut  modum  sermonis  etiam  cogitemus,  quid  igitur 
opus  est  dispersa  per  scripturas  omnes  quaerere  atque  colli- 
gere testimonia,  quibus  contra  istum  probemus  in  libris  ma- 
ximae diuinaeque  auctoritatis  eundem  dici  filium  dei  unigenitum 
semper  deum  apud  deum,  qui  dicitur  etiam  filius  Dauid  prop- 
ter acceptam  formam  serui  ex  uirgine  Maria  coniuge  Ioseph  ? 

1 iudei  SG  iuda*i  L 3 iohachfm  L 4 nullam  L 5 prosapiem  M1 11 
8 genitricem  CSGMb  ammoueas  LS'MlG  9 coniunx  C 10  Cap. 
XLV  LPSMG  Agustinus  L eademquae  SMG  eademquae  (a  m.  3 exp.)  P 

nunc  interim,  quia  de  Matthaeo  uoluit  disputare  nec  a nae 
totus  Matthaei  liber  huic  sermoni  inseri  potest,  legat  qui 
uoluerit  et  uideat,  quemadmodum  Matthaeus  eum,  quem  pa- 
rentes eius  enumeraturus  dicit  filium  Dauid,  narrando  usque 
5 ad  passionem  resurrectionemque  perducat  nec  alium  quam 
ipsum  dicat  a uirgine  Maria  de  spiritu  sancto  conceptum  et 
natum,  cui  rei  adhibet  et  testimonium  de  propheta:  ecce 
uirgo  accipiet  in  utero  et  pariet  filium  et  uocabunt 
nomen  eius  Emmanuhel,  quod  est  interpretatum  „no- 
lobiscum  deus.“  eundemque  baptizatum  a Iohanne  audisse 
de  caelo:  hic  est  filius  meus  dile'ctus,  in  quo  mihi 
conplacui,  de  quo  dictum  erat  iam  ex  partu  uirginis  „no- 
biscum  deus.“  nisi  forte  uisum  sit  Fausto  minus  esse,  quod 
dictus  est  deus  quam  quod  dictus  est  filius  dei.  ex  hoc  enim 
15  conicere  conatus  est  Matthaeo  non  esse  uisum,  quod  filius 
dei  factus  sit  nisi  ex  baptismo,  quia  ibi  facta  est  uox  de 
caelo:  hic  est  filius  meus,  cum  idem  euangelista  etiam 
superius  adhibuerit  diuinum  ex  propheta  testimonium,  ubi 
ipse  partus  uirginis  appellatus  est  „nobiscum  deus.“ 
so  6.  Hunc  sane  miserum  delire  garrulum  debemus  intueri 
atque  obseruare  non  praetermittentem,  ubi  potuerit,  lectori 
uaniloquiorum  suorum  etiam  de  scripturarum  testimoniis  ne- 
bulas offundere  falsitatis  . sicut  de  Abraham  dixit,  quod  deo 
non  crediderat  de  Sara  sibi  filium  promittenti,  quando  cum 
25  ancilla  concubuit,  cum  scriptura  testetur  nondum  illi  partum 
Sarae  fuisse  promissum ; uel  quod  uxorem  suam  sororem 
mentitus  sit,  cum  genus  Sarae  nusquam  in  illis  litteris  legerit, 
quibus  de  hac  re  fides  habenda  est;  et  de  filio  eius  Isaac, 

7 Es.  7,  14;  Mattii.  1,  23  11  Mattii.  3, 17  26  cf.  Gen.  16,  4 ; 17, 17 

28  cf.  Gen.  12,  13;  20,  2 . 12 

quod  etiam  ipse  Rebeccam  falso  dixerit  sororem  suam,  cum 
genus  eius  ibi  aperte  scriptum  sit;  et  de  Iacob,  quod  cotidie 
certamen  esset  inter  quattuor  eius  uxores,  quaenam  illum  de 
agro  uenientem  prior  ad  concubitum  raperet:  quod  illic  omnino 
nusquam  legisse  conuincitur.  ecce  qualis  homo  mendaces  diui-  5 
norum  librorum  scriptores  se  odisse  gloriatur,  qui  etiam  de 
euangelio  tantae  auctoritatis  culmine  omnibus  noto  mentiri 
sic  audet,  ut  non  Matthaeum,  ne  apostolici  nominis  pondere 
conpriraatur,  sed  nescio  quem  alium  sub  Matthaei  nomine 
uelit  putari  scripsisse  de  Christo,  quod  non  uult  credere  et  10 
quod  calumniosa  uersutia  refutare  conatur. 

7.  Sic  ergo  de  caelo  dictum  est  super  aqua  Iordanis:  hic 
est  filius  meus  dilectus,  in  quo  mihi  conplacui,  quem- 
admodum dictum  est  et  in  monte,  neque  enim  quia  et  ibi 
de  caelo  uox  ipsa  sonuit,  filius  dei  ante  non  fuit,  quando-  15 
quidem  ex  utero  uirginis  ille  accepit  formam  serui,  qui 
cum  in  forma  dei  esset,  non  rapinam  arbitratus  est 
esse  aequalis  deo.  denique  ipse  apostolus  Paulus  alio  loco 
apertissime  dicit:  cum  autem  uenit  plenitudo  temporis, 
misit  deus  filium  suum,  factum  ex  muliere,  factum  20 
sub  lege,  mulierem  scilicet  more  locutionis  hebraicae  femi- 
nam appellans,  ipse  est  ergo  filius  dei,  qui  et  dominus  Dauid 
secundum  diuinitatem,  et  idem  ipse  filius  Dauid  ex  semine 
Dauid  secundum  carnem,  quod  si  nobis  credere  non  prodesset, 
non  hoc  tam  adtente  idem  apostolus  Timotheo  commendaret  25 
dicens:  memor  esto  Christum  Iesum  resurrexisse  a 
mortuis  ex  semine  Dauid  secundum  euangelium  meum. 

2 cf.  Gen.  26,  7 ; 24  12  cf.  Matth.  17,  5 16  Phil.  2,  6 sq. 

19  Gal.  6,  4 26  II  Tirn.  2,  8 

contra  quod  euangelium  quisquis  aliud  adnuntiauerit,  ut  ana- 
thema sit,  magna  cura  fideles  admonuit. 

8.  Quid  ergo  iam  moueat  sancti  euangelii  sectatorem,  quod 
sine  concubitu  Ioseph  Christus  natus  ex  uirgine  filius  tamen 
5 Dauid  appellatur,  cum  generationum  seriem  non  usque  ad 
Mariam,  sed  usque  ad  Ioseph  Matthaeus  euangelista  perducat? 
primo  quia  mariti  eius  fuerat  propter  uirilem  sexum  potius 
honoranda  persona;  neque  enim  quia  concubitu  non  permixtus 
ideo  non  maritus,  cum  ipse  Matthaeus  narret  ab  angelo  Ma- 
io  riam  coniugem  ipsius  appellatam,  qui  narrat,  quod  non  ipsius 
concubitu,  sed  de  spiritu  sancto  conceperat,  quodsi  non  Mat- 
thaeus apostolus  ista  uera,  sed  aliquis  alius  sub  eius  nomine, 
sicut  Manichaei  putant,  ea  falsa  conscriberet,  itane  sibi  etiam 
ipse  in  rebus  apertissimis  et  tam  de  proximo  contextis  con- 
is traria  loqueretur,  ut  quem  diceret  Dauid  filium  de  Maria 
uirgine  sine  cuiusquam  uiri  concubitu  natum,  eiusdem  parentes 
gradatim  enumerans  usque  ad  eum  sine  aliqua  ratione  perdu- 
ceret, quem  non  commixtum  Mariae  ipse  dixisset?  si  enim 
alius  enumeraret  progeneratores  Christi  a Dauid  usque  ad 
20  Ioseph  dicens  eum  filium  Dauid,  et  alius  eum  sine  ullius 
uiri  concubitu  ex  uirgine  Maria  natum  diceret  nec  eum  filium 
Dauid  appellaret,  nec  sic  continuo  putare  deberemus  eos  sibi 
haec  contraria  locutos  fuisse,  ut  uel  ambo  uel  unus  eorum 
falsitatis  conuinceretur.  cogitare  enim  deberemus  fieri  potuisse, 
25  ut  ambo  uera  dicerent,  ut  et  Ioseph  maritus  Mariae  diceretur 
habens  eam  coniugem  continenter  non  concubitu,  sed  adfectu, 
non  commixtione  corporum,  sed  copulatione,  quod  est  carius, 
animorum,  et  ideo  non  debuisse  uirum  uirginis  matris  Christi 


2 cf.  Gal.  1,  8-  sq. 

separari  a serie  parentum  Christi,  et  ipsam  Mariam  aliquam 
de  stirpe  Dauid  uenam  sanguinis  ducere,  ut  caro  Christi  etiam 
ex  uirgine  procreata  sine  Dauid  semine  esse  non  posset,  cum 
uero  unus  idemque  narrator  utrumque  dicat,  utrumque  com- 
mendet, et  uirum  Mariae  loseph  et  Christi  uirginem  matrem 
et  Christum  ex  semine  Dauid  et  loseph  in  serie  progenera- 
torum  Christi  ex  Dauid:  quid  restat,  ut  credat,  qui  mauult 
diuino  euangelio  quam  haereticorum  fabulis  credere,  nisi  et 
Mariam  non  fuisse  extraneam  a cognatione  Dauid  et  eam 
loseph  coniugem  non  frustra  appellatam  propter  ordinem 
sexus  et  animorum  confoederationem,  quamuis  ei  non  fuerit 
carne  commixtus,  et  loseph  potius  propter  dignitatem  uirilem 
ab  ordine  generationum  illarum  non  fuisse  separandum,  ne 
hoc  ipso  uideretur  ab  illa  femina  separatus,  cui  eum  coniun- 
gebat  mentis  adfectus  , et  ne  homines  fideles  Christi  id,  quod 
sibi  coniuges  carne  miscentur,  tam  magnum  in  coniugio  de- 
putarent, ut  sine  hoc  coniuges  esse  non  crederent,  sed  potius 
dicerent  fidelia  coniugia  multo  familiarius  se  adhaerere  mem- 
bris Christi,  quanto  potuissent  imitari  parentes  Christi? 

9.  Nos  ergo  credimus  etiam  Mariam  fuisse  in  cognatione 
Dauid,  quia  scripturis  eis  credimus,  quae  utrumque  dicunt, 
et  Christum  ex  semine  Dauid  secundum  carnem  et  eius 
matrem  Mariam  non  cum  uiro  concumbendo,  sed  uirginem. 
quisquis  itaque  dicit  Mariam  ad  consanguinitatem  Dauid  non 
pertinuisse,  manifestum  est,  quod  istarum  scripturarum  tam 
excellenti  auctoritati  obluctetur  . ipse  ergo  conuincat  non  eam 
pertinuisse  ad  semen  Dauid  et  hoc  ostendat  non  ex  quibus- 
cumque litteris,  sed  ecclesiasticis,  canonicis,  catholicis,  aliae 

22  cf.  Rom.  1,  3 II  Tim.  2,  8 23  cf.  Matth.  1,  18  Lue.  1,  27 

quippe  apud  nos  non  habent  ad  has  res  ullum  pondus  aucto- 
ritatis ; ipsae  sunt  enim,  quas  recipit  et  tenet  ecclesia  toto 
orbe  diffusa,  quae  per  illas  est  etiam  prophetata  et  quemad- 
modum promissa,  sic  reddita,  ac  per  hoc  illud,  quod  de  gene- 
5 ratione  Mariae  Faustus  posuit,  quod  patrem  habuerit  ex  tribu 
Leui  sacerdotem  quendam  nomine  Ioachim,  canonicum  non 
est,  non  me  constringit,  sed  etiamsi  hoc  crederem,  ipsum 
potius  Ioachim  dicerem  aliquo  modo  ad  Dauid  sanguinem 
pertinuisse  et  aliquo  modo  ex  tribu  Iuda  in  tribu  Leui  fuisse 
io  adoptatum,  uel  ipsum  uel  eius  aliquem  progeneratorem,  uel 
certe  in  tribu  Leui  ita  natum,  ut  de  stirpe  Dauid  consangui- 
nitatem aliquam  duceret:  sicut  fieri  potuisse  idem  Faustus 
fatetur,  ut  Maria  de  tribu  Leui  esset,  quam  tamen  constat 
traditam  uiro,  qui  fuerit  de  stirpe  Dauid,  id  est  de  tribu 
15  Iuda , et  dicit  ita  potuisse  accipi  Christum  filium  Dauid,  si 
Maria  filia  Ioseph  fuisset,  proinde  si  filia  Ioseph  nupsisset  in 
tribu  Leui,  non  absurde  diceretur  etiam  filius  Dauid,  quisquis 
de  illa  et  in  tribu  Leui  natus  fuisset,  ita  si  mater  illius 
Ioachim,  quem  patrem  Mariae  Faustus  commemorat,  de  tribu 
20  Iuda  et  genere  Dauid  nupsit  in  tribu  Leui,  non  inmerito  et 
Ioachim  et  Maria  et  filius  Mariae  etiam  sic  ex  Dauid  semine 
ueraciter  perhibentur,  hoc  ergo  potius  uel  tale  aliquid  cre- 
derem, si  illius  apocryphae  scripturae,  ubi  Ioachim  pater 
Mariae  legitur,  auctoritate  detinerer,  quam  mentiri  euangelium, 
25  in  quo  scriptum  est  et  Iesum  Christum  filium  dei  saluatorem 
nostrum  ex  semine  Dauid  secundum  carnem  et  per  uirginem 
Mariam  procreatum,  sufficit  ergo  nobis,  quod  scripturae,  quae 
hoc  dicunt  et  quibus  credimus,  ab  inimicis  suis  de  nulla 
possunt  falsitate  conuinci. 

10.  Non  mihi  ergo  uicissim  dicat:  etsi  ego  non  ostendo 
Mariam  non  fuisse  de  cognatione  Dauid,  tu  quod  inde  fuerit 
ostende,  hoc  enim  ostendo  clarissimo  plane  atque  fortissimo 
documento,  quod  scriptura  confirmatissimae  auctoritatis  et 
Christum  dicit  ex  semine  Dauid  et  eius  matrem  sine  ullius  5 
concubitu  uirginem  Mariam,  quam  uero  sibi  Faustus  cuiusdam 
quasi  turpitudinis  uisus  est  uerecundissimus  detestator,  cum 
diceret:  frustra  uos  calumniam  ingeritis  scriptori,  tam- 
quam dei  ille  filium  in  utero  mulieris  incluserit!  non 
plane  catholica  fides,  quae  Christum  dei  filium  natum  secun-  io 
dum  carnem  credit  ex  uirgine,  ullo  modo  eundem  dei  filium 
sic  in  utero  mulieris  includit,  quasi  extra  non  sit,  quasi  caeli 
et  terrae  administrationem  deseruerit,  quasi  a patre  recesserit, 
sed  uos,  Manichaei,  corde  illo,  quo  nihil  potestis  nisi  corpo- 
ralia phantasmata  cogitare,  ista  omnino  non  capitis,  quomodo  15 
dei  uerbum,  dei  uirtus  atque  sapientia  et  in  se  manens  et 
apud  patrem  et  uniuersam  creaturam  regens  pertendat  a fine 
usque  ad  finem  fortiter  et  disponat  omnia  suauiter.  in  cuius 
dispositionis  admirabili  et  ineffabili  facilitate  sibi  etiam  matrem 
in  terra  disposuit  et  propter  seruos  suos  de  corruptionis  ser-  20 
uitute  liberandos  in  ea  formam  serui,  hoc  est  mortale  corpus 
accepit,  acceptum  monstrauit  monstratumque  et  morte  pro- 
stratum resurrectione  sursum  erexit  et  tamquam  templum 
solutum  iterum  aedificauit.  uos  tamen,  qui  haec  credere  quasi 
sacrilega  formidatis,  non  membra  dei  uestri  in  utero  uirginis,  25 
sed  in  uteris  omnium  feminarum  carnalium  ab  elephantis 
usque  ad  muscas  includitis,  an  ideo  uobis  uidetur  uilior  uerus 


18  cf.  Sap.  8,  1 

-Christus,  quia  sic  uerbum  dicimus  carnem  factum  in  utero 
uirginali,  ut  nulla  sui  commutatione  in  natura  propria  inuio- 
labiliter  permanens  templum  sibi  hominem  coaptarit,  et  ideo 
uobis  carus  est  deus  uester,  quia  tot  uinculis  carnium  con- 
5 ligatus  et  inquinatus  in  illa  parte,  qua  etiam  in  globo  figendus 
est,  sine  causa  subpetias  deprecatur  aut  etiam  penitus  ob- 
pressus  deprecari  non  sinitur? 

LIBER  UICE SIMUS  QUARTUS. 

1.  FAUSTUS  dixit:  Quid  ita  hominem  negatis  fieri  a deo? 
io  non  quidem  nos  omnifariam  hominem  a deo  fieri  pernegamus; 
sed  quis  et  quando  et  quemadmodum  fiat,  hoc  quaerimus, 
quoniam  quidem  sunt  secundum  apostolum  homines  duo,  quo- 
rum alterum  quidem  interdum  exteriorem  uocat,  plerumque 
uero  terrenum,  nonnumquam  etiam  ueterem,  alterum  uero 
i5  interiorem  et  caelestem  dicit  ac  nouum.  horum  ergo  uter  fiat 
a deo,  quaerimus,  quoniam  quidem  et  natiuitatis  nostrae 
tempora  duo  sunt:  unum  illud,  quo  nos  inretitos  carnalibus 
uinculis  in  lucem  hanc  natura  produxit,  alterum  uero,  cum 
ueritas  nos  ex  errore  conuersos  ad  se  regenerauit  initiatos  ad 
20  fidem,  quod  tempus  secundae  natiuitatis  in  euangelio  Iesu 
significans  dicit:  nisi  quis  natus  fuerit  denuo,  non  po- 
test uidere  regnum  dei.  quod  cum  Nicodemus  parum  in- 
tellegens haesitaret  et  qualiter  id  fieri  posset,  percunctaretur 
— neque  enim  posse  hominem  senem  matris  uterum  introire 

15  cf.  Rom.  6,  7 ; I Cor.  15  II  Cor.  4 Ephes.  8 ; 4 Coi.  8 

et  iterum  nasci  — Iesus  ei  respondens,  nisi  quis  natus 
fuerit,  inquit,  ex  aqua  et  spiritu,  non  potest  uidere 
regnum  dei.  et  sequitur:  quod  nascitur  de  carne,  caro 
est;  et  quod  nascitur  de  spiritu,  spiritus  est.  qua- 
propter si  et  natiuitas  non  ea  sola  est,  qua  in  corpore  gigni-  5 
mur,  sed  et  illa  alia,  qua  renascimur  spiritu,  non  minor  aeque 
cura  est  et  hoc  ipsum  quaerere,  in  quanam  earum  nos  faciat 
deus,  modus  quoque  nascendi  duplex  est:  unus  ille  furoris 
et  intemperantiae  proprius,  quo  sumus  a generatoribus  turpiter 
et  per  libidinem  sati;  alter  uero  honestatis  et  sanctimoniae,  10 
quo  in  Christo  Iesu  per  spiritum  sanctum  sub  bonorum 
doctrinis  discipulati  sumus  ad  fidem:  unde  omnis  etiam  religio 
et  maxime  Christiana  ad  sacramentum  rudes  infantes  appellat, 
quod  et  ipsum  significans  apostolus  ait:  filioli  mei,  quos 
iterum  parturio,  donec  formetur  Christus  in  uobis.  15 
quare  iam  non  quaeritur,  utrum  deus  hominem  faciat,  sed 
quando  et  quem  et  quemadmodum  faciat,  nam  si  cum  in 
utero  fingimur,  ut  fere  gentibus  placet  et  Iudaeis  et  ipsis 
uobis,  tunc  nos  deus  format  ad  imaginem  suam  et  ueteres 
nos  facit  et  per  furorem  ac  libidinem  creat  — quod  haud  scio  20 
utrum  diuinitati  eius  conueniat  — si  uero  cum  credimus  et  ad 
meliorem  uitae  conuertimur  statum,  tunc  formamur  a deo,  ut 
fere  Christo  placet  et  eius  apostolis  et  nobis : profecto  et 
nouos  nos  facit  deus  et  honeste  facit  ac  pure,  quo  quid  con- 
sentaneum quidue  conueniens  magis  sanctae  eius  est  ac  uene-  25 
rabili  maiestati?  quodsi  et  uos  auctoritatem  Pauli  non  sper- 

1 Ioh.  3,  8 sqq.  14  Gal.  4,  19 

nitis,  ex  ipso  uobis  quemnam  et  quando  et  quemadmodum 
deus  hominem  faciat,  ostendemus,  dicit  ad  Ephesios:  ut  de- 
ponatis secundum  priorem  conuersationem  ueterem 
hominem,  qui  corrumpitur  per  desideria  erroris; 

5 renouamini  autem  spiritu  mentis  uestrae  et  induite 
nouum  hominem,  qui  secundum  deum  creatus  est  in 
iustitia  et  sanctitate  ueritatis.  uides  ergo,  quando  creatur 
homo  ad  imaginem  dei,  uides  hic  et  hominem  ostendi  alterum 
et  natiuitatem  aliam  et  alium  nascendi  modum,  nam  cum 
10  „ exuite  uos  et  induite"  dicit,  tempus  utique  credulitatis  signi- 
ficat; cum  uero  hominem  nouum  a deo  creari  testatur,  tum 
indicat  ueterem  nec  ah  ipso  esse  nec  secundum  eum  formatum, 
et  cum  prosequitur  dicens  illum  quidem  fieri  in  sanctitate  et 
iustitia  et  ueritate,  tunc  designat  atque  demonstrat  alterum 
is  illum  natiuitatis  morem,  quem  dixi  longe  dissimilem  huic, 
qui  corpora  nostra  furiosis  genitorum  conplexibus  seminauit 
quemque  etiam  ostendit  ex  deo  non  esse,  cum  illum  solum 
monstrauit  esse  ex  deo.  necnon  et  ad  Colossenses  id  ipsum 
denuo  dicit:  expoliate  ueterem  hominem  cum  actibus 
20  eius  et  induite  nouum,  qui  renouatur  in  agnitione 
dei  secundum  imaginem  eius,  qui  creauit  eum  in 
uobis.  et  hinc  ergo  non  solum  hominem  nouum  ostendit 
eum  esse,  quem  deus  faciat,  sed  quando  etiam  et  quibus 
modis  formetur,  edocuit,  id  est  in  agnitione  dei,  quo  signi- 
25  ficatur  credulitatis  tempus,  et  adhuc  secundum  imaginem, 
inquit,  eius,  qui  creauit  eum,  ut  ex  hoc  liqueat  ueterem 
hominem  nec  imaginem  esse  dei  nec  ab  ipso  formatum,  nam 
illud  quidem,  quod  sequitur  dicens:  ubi  non  est  masculus 
et  femina,  Iudaeus  et  Graecus,  barbarus  et  Scytha, 

2 Eplies.  4,  22  sqq.  19  Coi.  3,  9 sqq. 

magis  ac  magis  ostendit  natiuitatem  hanc,  quae  nos  mares 
fecit  ac  feminas,  Graecos  et  Iudaeos,  Scythas  et  barbaros, 
non  eam  esse,  in  qua  deus  operatur,  cum  hominem  format, 
sed  illam,  quae  nos  omni  exutos  nationum  uarietate  sexusque 
et  condicionis  unum  reddit  ad  instar  eius,  qui  unus  est,  id  5 
est  Christus:  sicut  idem  rursum  apostolus  dicit:  quotquot 
in  Christo  baptizati  sunt,  Christum  induerunt;  non 
est  Iudaeus  neque  Graecus,  non  est  masculus  neque 
femina,  non  est  seruus  et  liber,  sed  omnes  in  Christo 
unum  sunt.,  ergo  tunc  fit  homo  a deo,  cum  fit  unus  ex  10 
multis,  non  cum  ex  uno  est  diuisus  in  multa,  diuisit  autem 
nos  primus  ortus,  id  est  corporalis ; secundus  adunat,  intelle- 
gibilis ac  diuinus : eoque  rectissime  nos  hunc  quidem  corporis 
naturae  ascribendum  putauimus,  illum  uero  supernae  maiestati. 
quapropter  idem  rursum  apostolus  ad  Corinthios  dicit:  in  15 
Christo  Iesu  per  euangelium  ego  uos  genui  et  ad  Galatas 
de  semet  ipso:  cum  placuit  ei,  qui  me  segregauit  de  utero 
matris  meae,  ut  reuelaret  filium  suum  in  me,  ut  eum 
adnuntiarem  in  gentes,  continuo  non  adquieui  carni 
et  sanguini,  uides  ergo  ubique  eum  in  hac  altera  natiuitate  20 
nostra,  spiritali  dumtaxat  adseuerantem  nos  a deo  formari, 
non  in  priore  illa  obscaena  ac  propudiosa,  quae  nos  nihilo 
praestantius  neque  mundius  animalibus  ceteris  in  utero  ma- 
terno et  concepit  et  formauit  et  genuit,  qua  de  re  animad- 
uertere  si  uolueritis,  inuenietis  hac  in  parte  nos  non  tam  25 

6 Gal.  3,  27  sq.  15  I Cor.  4,  15  17  Gal.  1,  15  sq. 

professione  a uobis  distare  quam  intellectu,  siquidem  uobis 
placuerit  hoc  ueteri  et  exteriori  homini  ac  terreno  tribuere, 
ut  sit  a deo  formatus,  nos  uero  contra  caelesti  hoc  dederimus 
et  interiori  ac  nouo  homini  deferamus  neque  id  temere  aut 
5 praesumptiue,  sed  a Christo  discentes  et  eius  apostolis,  qui 
primi  eadem  in  mundo  docuisse  monstrantur. 

2.  AUGUSTINUS  respondit:  Paulus  quidem  apostolus  interio- 
rem hominem  per  spiritum  mentis,  exteriorem  uero  in  corpore 
atque  ista  mortali  uita  uult  intellegi ; non  tamen  utrumque 
10  horum  simul  duos  homines  eum  dixisse  aliquando  in  eius 
litteris  legitur,  sed  unum,  quem  totum  deus  fecerit,  id  est 
et  id,  quod  interius  est,  et  id,  quod  exterius ; sed  eum  ad 
imaginem  suam  non  fecit  nisi  secundum  id,  quod  interius  est, 
non  solum  incorporeum,  uerum  etiam  rationale,  quod  pecori- 
15  bus  non  inest.  non  itaque  unum  hominem  fecit  ad  imaginem 
suam  et  alterum  fecit  non  ad  imaginem  suam,  sed  quia  hoc 
utrum  que,  interius  et  exterius,  simul  unus  homo  est,  hunc 
unum  hominem  ad  imaginem  suam  fecit,  non  secundum  id, 
quod  habet  corpus  corporalemque  uitam,  sed  secundum  id, 
20  quod  habet  rationalem  mentem,  qua  cognoscat  deum  et  omni- 
bus inrationalibus  eadem  rationis  excellentia  praeponatur,  sed 
illud  interius  concedit  Faustus  a deo  fieri,  cum  „renouatur,“ 
inquit,  „in  agnitionem  dei  secundum  imaginem  eius, 
qui  creauit  eum.“  hanc  apostolicam  plane  agnosco  senten- 
25  tiam : quare  ipse  alteram  non  agnoscit  „deus  posuit  mem- 

22  Coi.  3,  10  25  I Cor.  12,  18 

bra,  singulum  quodque  eorum  in  corpore  prout  uo- 
luit?“  ecce  deus  etiam  exterioris  hominis  effector  ab  eodem 
apostolo  praedicatur:  quare  inde  eligit,  quod  pro  se  putat, 
et  tacet  aut  respuit,  quod  Manichaei  fabulas  amputat?  item 
cum  de  terreno  et  caelesti  homine  dissereret  idem  Paulus 
inter  mortalem  inmortalemque  discernens,  inter  id,  quod  in 
Adam  sumus,  et  illud,  quod  in  Christo  erimus,  ex  ipsa  lege, 
ex  ipso  libro  et  ex  ipso  loco  adhibuit  terreni,  id  est  animalis 
corporis  testimonium,  ubi  scriptum  est,  quod  deus  etiam 
terrenum  hominem  fecit,  nam  cum  ageret,  quomodo  resurgent 
mortui  et  quo  corpore  uenient,  cum  dedisset  similitudines  de 
seminibus  frumentorum,  quod  nuda  grana  seminentur  et  deus 
illis  det  corpus,  quomodo  uoluerit.  unicuique  seminum  pro- 
prium corpus  — ubi  nihilominus  Manichaei  euertit  errorem, 
qui  et  grana  et  herbas  et  omnes  radices  ac  frutices  gentem 
tenebrarum  dicit  creare,  non  deum  et  in  eis  formis  atque 
generibus  rerum  deum  potius  credit  alligari  quam  horum  ali- 
quid operari  — cum  ergo  contra  Manichaei  sacrilegam  uanitatem 
etiam  ista  dixisset,  uenit  ad  carnium  differentias,  non  omnis, 
inquit,  caro  eadem  caro,  inde  ad  corporum  caelestium  atque 
terrestrium,  inde  ad  mutationem  corporis  nostri,  qua  fieri 
possit  spiritale  atque  caeleste,  seminatur,  inquit,  in  contu- 
melia, surget  in  gloria;  seminatur  in  infirmitate, 
surget  in  uirtute;  seminatur  corpus  animale,  surget 
corpus  spiritale,  atque  inde  uolens  ostendere  originem 
corporis  animalis,  si  est,  inquit,  corpus  animale,  est  et 
spiritale;  sic  et  scriptum  est:  factus  est  primus  homo 

19  I Cor.  15,  85  sqq. 

Adam  in  animam  uiuentem.  hoc  autem  in  genesi  scrip- 
tum est,  ubi  narratur,  quomodo  deus  hominem  fecerit  et 
corpus,  quod  de  terra  formauerat,  animauerit.  ueterem  autem 
hominem  nihil  aliud  apostolus  quam  uitam  ueterem  dicit, 
5 quae  in  peccato  est,  in  quo  secundum  Adam  uiuitur : de  quo 
dicit:  per  unum  hominem  peccatum  intrauit  in  mun- 
dum et  per  peccatum  mors;  et  ita  in  omnes  homines 
pertransiuit,  in  quo  omnes  peccauerunt.  ergo  totus  ille 
homo,  id  est  et  interiore  et  exteriore  sui  parte,  inueterauit 
io  propter  peccatum  et  poenae  mortalitatis  addictus  est;  reno- 
uatur  autem  nunc  secundum  interiorem  hominem,  ubi  secun- 
dum sui  creatoris  imaginem  reformatur,  exuens  se  iniustitiam, 
hoc  est  ueterem  hominem,  et  induens  iustitiam,  hoc  est  nouum 
hominem,  tunc  autem,  cum  resurget  corpus  spiritale,  quod 
15  seminatur  animale,  etiam  exterior  percipiet  caelestis  habitu- 
dinis dignitatem,  ut  totum,  quod  creatum  est,  recreetur  et 
totum,  quod  factum  est,  reficiatur  illo  recreante,  qui  creauit, 
et  reficiente,  qui  fecit,  quod  breuiter  explicat,  ubi  ait:  corpus 
quidem  mortuum  est  propter  peccatum,  spiritus  autem 
20  uita  est  propter  iustitiam.  si  autem  spiritus  eius,  qui 
suscitauit  Christum  a mortuis,  habitat  in  uobis,  qui 
suscitauit  Christum  a mortuis,  uiuificabit  et  mor- 
talia corpora  uestra  per  habitantem  spiritum  eius  in 
uobis.  nam  quis  catholica  ueritate  instructus  ignorat  secun- 
25  dum  corpus  esse  alios  homines  masculos,  alias  feminas,  non 
secundum  spiritum  mentis,  in  quo  renouamur  secundum  ima- 
ginem dei?  uerumtamen  quia  utrumque  deus  fecit,  rursum 
idem  apostolus  testis  est,  ubi  dicit:  neque  mulier  sine 

1 cf.  Gen.  2,  7 6 Rom.  5,  12  18  Rom.  8,  10  sq.  28  I Cor. 

11,  11  sq. 

uiro  neque  uir  sine  muliere  in  domino;  sicut  enim 
mulier  ex  uiro,  ita  et  uir  per  mulierem;  omnia  autem 
ex  deo.  quid  ad  haec  dicit  inepta  fallacia  hominum  aliena- 
torum a uita  dei  per  ignorantiam,  quae  est  in  illis  propter 
caecitatem  cordis  eorum,  nisi:  in  apostolicis  litteris  quod 
uolumus,  uerum  est,  quod  nolumus,  falsum  est?  sic  delirent 
Manichaei ; et  resipiscant  et  non  sint  Manichaei,  a quibus  si 
quaeritur  — quoniam  interiorem  hominem  renouari  ad  ima- 
ginent dei  fatentur  et  hoc  testimonium  ultro  etiam  proferunt: 
tunc  autem  .dicit  Faustus  quod  deus  faciat  hominem,  quando 
interior  in  dei  agnitione  renouatur  — utrum  eum  ipse  fecerit, 
qui  reficit,  ipse  condiderit,  qui  renouat,  respondebunt  „ipse.“ 
cui  responsioni  eorum  si  adiciamus  quaerentes,  quando  eum 
formauerit,  quem  nunc  reformat,  quaerent,  ubi  se  abscondant, 
ne  fabulae  suae  dedecus  aperire  'cogantur,  neque  enim  dicunt 
a deo  formatum  uel  conditum  uel  institutum,  sed  de  sub- 
stantia eius  partem  prorsus  eius  aduersus  hostes  missam ; 
nec  peccato  inueteratum,  sed  necessitate  captiuatum  et  de- 
formatum ab  inimicis  et  cetera,  quae  iam  taedet  dicere,  ibi 
enim  et  primum  hominem  commemorant , non  quem  dicit 
apostolus  de  terra  terrenum,  sed  nescio  quem  suum  proprium 
ex  arca  mendaciorum  prosilientem : de  quo  Faustus  tacet 
omnino,  cum  de  homine  sibi  proposuerit  quaestionem,  timens, 
ne  aliquo  modo  eis,  contra  quos  disputat,  innotescat. 

5 cf.  Ephes.  4,  18  21  cf.  I Cor.  15,  47 

LIBER  UICESIMUS  QUINTUS. 

1.  FAUSTUS  dixit:  Deus  finem  habet  aut  infinitus  est?  si 
oratio  uestra  non  fallit,  quae  dicit:  deus  Abraham  et  deus 
Isaac  et  deus  Iacob,  habet  finem  deus,  nisi  forte  alter  est 
5 hic,  de  quo  perrogas,  et  alter,  quem  oratis;  alioquin  circum- 
cisionis terminus,  qui  Abraham  et  Isaac  et  Iacob  a gentium 
ceterarum  societate  dissignat,  etiam  dei  ipsius  circa  eos  ter- 
minat potestatem,  cuius  autem  finita  potestas  est,  et  ipse  non 
caret  fine,  denique  ne  antiquorum  quidem  hac  oratione  men- 
io  tionem  facitis,  qui  ante  Abraham  fuerunt,  Enoch  dico  et  Noe 
et  Sem  ac  reliquos  eorum  similes,  quos  fuisse  quidem  iustos 
in  praeputio  non  negatis,  sed  quia  idem  circumcisionis  insigni 
carebant,  ne  ipsorum  quidem  uultis  esse  deum,  sed  solius 
Abrahae  et  seminis  eius,  igitur  si  est  unus  et  infinitus  deus, 
15  quid  sibi  uult  haec  inuocationis  uestrae  tam  diligens  et  solli- 
cita cautio,  ut  non  contenti  nominasse  deum  adiciatis  et  cuius, 
Abraham  scilicet  et  Isaac  et  Iacob,  tamquam  in  turba  aliqua 
deorum  erratura  aut  naufragium  passura  uestra  oratione,  nisi 
ad  signum  nauiget  Abrahae?  et  haec  quidem  certa  de  causa 
20  Iudaeos  orare  haud  absurdum  est  utpote  circumcisos;  sic 
enim  circumcisionis  se  inuocare  designant  deum  propter  deos 
praeputii  . uos  uero  cur  hoc  ipsum  faciatis,  parum  intellego, 
cum  minime  geratis  signum,  quod  habuerit  Abraham,  cuius 
uos  uocatis  deum,  uere  enim,  quod  intellegi  datur,  cognitionis 

4 cf.  Ex.  8,  15  7 cf.  Gen.  17,  9 sqq.  10  cf.  Gen.  5 

mutuae  causa,  ne  a se  scilicet  inuicem  aberrarent,  notas  sibimet 
huiusmodi  alternis  inposuisse  uidentur  Iudaei  ac  Iudaeorum 
deus  . atque  ipse  quidem  eos  circumcisionis  obscaeno  charac- 
tere signauit,  quo,  ubicumque  terrarum  fuerint,  ubicumque 
gentium,  per  circumcisionem  tamen  ipsius  esse  noscantur; 
idem  uero  suum  uicissim  deum  parentum  suorum  cognomine 
signauerunt,  quo,  ubicumque  et  ipse  fuerit,  in  magna  quamuis 
deorum  frequentia,  cum  deus  Abraham  audierit  et  deus  Isaac 
et  deus  Iacob,  protinus  se  inuocari  cognoscat,  quod  fere  in 
multis  fieri  solet  unum  habentibus  nomen,  ut  eorum  nemo 
appellatus  respondeat  nisi  audito  cognomine,  sic  namque  et 
pastor  atque  armentarius  pecoribus  notas  inurunt,  ne  eorum 
quisque  pro  suo  usurpet  alienum,  quibus  quia  et  uos  simi- 
liter facitis  deum  Abraham  dicentes  et  deum  Isaac  et  deum 
Iacob,  non  solum  finem  ostenditis  habere  deum,  sed  quod 
sitis  etiam  uos  ab  eodem  alieni  signi  eius  ac  sacramenti  ex- 
pertes, quod  est  uirilium  mutilatio,  per  quam  idem  suos  agno- 
scit. quapropter  hic  si  est  deus,  quem  colitis,  liquet  ex  hoc 
admodum,  quod  habeat  finem,  si  uero  infinitum  deum  esse 
uultis,  huic  uos  ante  renuntiare  necesse  est  et  oratione  mutata 
erroris  praeteriti  uestri  paenitudinem  gerere,  et  hoc  quidem 
dictum  ita  est,  ut  de  uestro  uos  uicisse  uideamur;  alioquin 
summum  et  uerum  deum  utrum  sit  idem  infinitus  necne, 
si  quaeritur,  de  hoc  uero  nos  boni  et  mali  contrarietas 
breuiter  poterit  edocere,  quoniam  quidem  si  non  est  malum, 
profecto  infinitus  est  deus;  habet  autem  finem,  si  malum  est; 

1 mutua  C causa  GSl 11  oberrarent  L C 2 inposuitse  S*G  iudei  C 
3 caractere  LCSMG  5 gencium  C noscanl Icantur  S noscantur 
( m . 1 sec.  n superscr.)  C 6 paremtum  C 7 quod  SG  8 fre- 
quencia  C 9 inuocari//  C 10  habentibus  (e  ex  a)  C ut]  & C 

11  res  pondeat  C 12  arm&arius  C notas  (o  ex  a m.  1)  C 16  sitis] 
satis  LCPSGM  17  motilatio  L1SlMiG  18  quapropter]  qui  propter  b 
si  ( s . I.  m.  2)  LS  om.  CMGb  est  er.  M colitis  (i  pr.  ex  u)  C 
admodum  ex  hoc  C 19  ammodum  LGS1  20  oracione  C 23  summu  et 
uerum  deum  L 1 summus  et  uerus  deus  X2  24  nos]  uos  b 25  malum 
est  SG 


5 

io 

15 

20 

25 


VI.  Contra  Faustum  lib.  XXV. 


727 


constat  autem  esse  malum  . non  igitur  infinitus  est  deus ; 
illinc  enim  esse  mala  accipiunt,  ubi  bonorum  est  finis. 

2.  AUGUSTINUS  respondit:  Absit,  ut  hoc  uos  quisquam 
interroget,  qui  uos  nouit,  aut  de  hac  omnino  re  cum  talibus 
5 disputet,  prius  enim  estis  a figmento  carnalium  corporalium- 
que  cogitationum  pia  fide  et  quantulacumque  ueritatis  ratione 
mundandi,  ut  spiritalia  quoquo  modo  et  ex  quantacumque 
parte  cogitare  possitis,  quod  quamdiu  non  potestis  — haeresis 
quippe  uestra  nihil  aliud  nouit  quam  et  corpus  et  animam 
io  et  deum  per  locorum  spatia  uel  finita  uel  infinita  distendere, 
cum  solum  corpus  talia  occupet  spatia  uel  spatiis  talibus 
occupetur  — consultius  feceritis,  si  uos  huic  quaestioni  non 
commiscueritis,  ubi  nec  docere  potestis  aliquid  ueri  — sicut 
nec  in  ceteris  — nec  discere  estis  idonei,  quod  fortasse  po- 
is  testis  in  ceteris,  si  superbi  litigiosique  non  sitis,  cum  enim 
quaeri  coeperit,  quomodo  sit  deus  finitus,  quem  nullus  locus 
capit,  quomodo  infinitus,  quem  totum  filius  nouit  — quo- 
modo finitus,  inmensus;  quomodo  infinitus,  perfectus;  quo- 
modo finitus,  nullum  habens  modum;  quomodo  infinitus, 
20  modus  omnium  — omnis  cogitatio  carnalis  euanescit;  et  si 
uult  se  fieri,  quod  nondum  est,  prius  ex  eo,  quod  est,  eru- 
bescit. quapropter  hoc,  quod  uobis  proponitis  de  deo  finito 
et  infinito,  melius  tacendo  finitis,  donec  a fine  legis,  quod 
est  Christus,  tam  longe  aberrare  desinatis,  de  deo  autem 
25  Abraham  et  Isaac  et  Iacob,  cum  ipse  sit  omnis  creaturae 
uerus  deus,  cur  illo  nomine  se  populo  suo  insinuare  uoluerit, 
iam,  quantum  sat  erat,  diximus,  de  circumcisione  etiam  in 
superioribus  huius  operis  partibus  contra  calumnias  inperitas 

saepe  respondimus,  isti  autem  signum  in  parte  corporis  con- 
grua diuinitus  datum,  quo  carnis  expoliatio  figurata  est,  si 
quemadmodum  dictum  sit:  omnia  munda  mundis,  Christiana, 
non  haeretica  mente  cogitarent,  nullo  modo  inriderent.  sed 
quia  uerum  est  et  quod  sequitur:  inmundis  autem  et  in- 
fidelibus nihil  est  mundum,  sed  polluta  sunt  eorum  et 
mensetconscientia.  ridentes  eos  et  dicaciter  insultantes  leniter 
admonemus,  si  secundum  ipsos  circumcisio  turpis  est,  non  eos 
habere,  quod  ibi  rideant,  sed  quod  lugeant,  quia  deus  eorum 
et  illi  particulae,  quae  praedicitur,  et  illi  sanguini,  qui  de- 
stillat, inligatus  et  inquinatus  admixtus  est. 

LIBER  UICESIMUS  SEXTUS. 

1.  FAUSTUS  dixit:  Iesus  si  natus  non  est,  quomodo  mortuus 
est?  hoc  iam  sane  coniectiira  est;  coniecturis  autem  nemo, 
nisi  quem  probationes  defecerint,  utitur,  respondebimus  tamen 
etiam  ad  hoc  nec  aliunde  quam  de  his,  quae  credere  soletis, 
adferentes  exempla : quae  si  uera  sunt,  confirmabunt  et  nos ; 
si  falsa,  destruent  et  uos.  dicis  ergo:  quomodo  mortuus  est 
Iesus,  si  homo  non  fuit  ? et  ego  abs  te  requiro : Helias  quo- 
modo mortuus  non  est,  cum  fuerit  homo?  an  huic  mortali 
praeter  condicionem  suam  licuit  ius  inmortalitatis  inuadere, 
Christo  non  licuit  inmortali  de  morte,  si  necesse  fuit,  aliquid 
usurpare?  et  si  Helias  in  aeternum  uiuit  contra  naturam, 
Iesum  ad  triduum  tantum  cur  non  magis  contra  naturam 
mori  potuisse  concedas,  praesertim  cum  etiam  hoc  non  solum 
de  Helia  credatis,  sed  et  de  Moyse  atque  Enoch,  quod  sint 
inmortales  et  ipsi  rapti  cum  corporibus  suis  in  caelum  ? qua- 

5 Tit.  1,  15 

propter  si  hoc  argumento  recte  colligitur  Iesum  fuisse  homi- 
nem, quia  mortuus  est,  poterit  eodem  nihilominus  argumento 
colligi  et  Heliam  non  fuisse  hominem,  quia  mortuus  non  est. 
falsum  est  autem  non  fuisse  Heliam  hominem,  quamuis  in- 
5 mortalis  credatur;  falsum  aeque  erit  Iesum  fuisse  hominem, 
quamuis  aestimetur  mortuus,  et  si  mihi  uera  dicenti  uis  cre- 
dere, uterque  eorum  apud  Hebraeos  falsam  traxit  opinionem, 
Iesus  de  morte  et  de  inmortalitate  Helias ; nam  nec  hic 
mortuus  est  nec  ille  non  mortuus ; sed  uos  quod  uultis,  cre- 
10  ditis  ; quod  non,  redigitis  ad  naturam,  quapropter  si,  quid 
naturae  proprium  sit,  quaeritur,  illa  quidem  nec  inmortalem 
mori  uult  nec  non  mori  mortalem,  si  uero  potestatem  in  deo 
atque  homine  ad  efficienda  quae  uelint  quaerimus,  magis 
puto  Iesum  mori  potuisse  quam  non  mori  Heliam ; maior 
is  enim  potestas  in  Iesu  quam  in  Helia.  et  si  tu  inpotentiorem 
contra  naturae  licentiam  leuas  in  caelum  consecrasque  per- 
petuitati naturae  et  condicionis  eius  oblitus,  ego  Iesum  po- 
tuisse mori,  si  uoluit,  cur  non  concedam,  etiamsi  uere  mortem 
illam  fuisse  et  non  mortis  figuram  consentiam  ? ut  enim  ab 
20  initio  sumpta  hominis  similitudine  omnes  humanae  condicionis 
simulauit  adfectus,  sic  ab  re  non  erat,  si  in  fine  quoque  con 
signandae  oeconomiae  gratia  fuisset  uisus  et  moii. 

2.  Praeterea  illud  quoque  commemorandum,  quia,  si  quid 
cuique  per  naturam  liceat  quaeritur,  circa  omnia  id  quaeri 
25  debet,  quae  Iesus  gessit,  non  circa  mortem  tantummodo  ipsius 
nam  et  caecum  a natiuitate  lumen  uidere  natura  non  sinit . 

2.  argumenta  SG  5 aequae  L 6 estimetur  (es  add.  m.  2)  L 
7 hebreos  L falsum  GSX  11  quidem  (i  sup.  e a m.  1)  L qui- 
dam G'S  inmortalitatem  C 13  adque  P hominem  S hominem  GP , 
(m  er.)  M efficiendam  S,  (m  er.)  M efficiendam  PG  16  perpetuitati 
(ti  ex  ta  a m.  1)  M 18  quur  L etiam  siuere  C 20  inicio  C 
similitudine  (m  er.)  L 21  effectus  b sic  (c  s.  I.)  M fine] 
fide  LPSGMb  fine  ( utrum  n an  d sit  dinosci  nequit ; in  ras.)  C 

quod  tamen  Iesus  potenter  operatus  uidetur  erga  huius  generis 
caecos,  adeo  ut  Iudaei  ipsi  exclamarent  ab  initio  saeculi  num- 
quam  fuisse  uisum,  ut  aliquis  aperuisset  oculos  caeci  nati, 
manum  aridam  sanasse,  uocem  ac  uerbum  priuatis  his  per 
naturam  redonasse,  mortuis  et  in  tabem  iam  resolutis  corpo- 
ribus compage  reddita  uitalem  redintegrasse  spiritum,  quem 
non  ad  stuporem  adducat  et  cogat  quodam  modo  minime 
credere  cogitantem  quid  liceat  quidue  non  liceat  per  naturam  ? 
quae  tamen  omnia  nos  communiter  facta  ab  eodem  credimus 
christiani,  non  consideratione  iam  naturae,  sed  potestatis  tan- 
tum et  uirtutis  dei.  legitur  id  quoque,  quod  de  supercilio 
montis  iactatus  aliquando  a Iudaeis  inlaesus  abierit,  qui  ergo 
de  sublimi  monte  praecipitatus  mortuus  non  est,  quia  utique 
noluit,  cur  non  potuerit  etiam  mori  cum  uoluit?  et  hoc  qui- 
dem nunc  a nobis  ita  responsum  sit,  quia  uobis  placet  argu- 
mentari et  arma  temptatis  aliena  dialectice  disputare  uolentes ; 
alioquin  nobis  nec  Iesus  mortuus  est  nec  est  inmortalis 
Helias. 

3.  Augustinus  respondit:  Quicquid  de  Enoch  et  de  Helia 
et  de  Moyse  scriptura  sancta  certis  et  magnis  suae  fidei  docu- 
mentis in  summo  culmine  auctoritatis  locata  testatur,  hoc 
credimus,  non  quod  Faustus  nos  credere  suspicatur,  quid  sit 
autem  secundum  naturam,  quid  contra  naturam,  homines,  qui 
sicut  uos  errant,  nosse  non  possunt,  dici  autem  humano  more 
contra  naturam  esse,  quod  est  contra  naturae  usum  mortalibus 
notum,  nec  nos  negamus  . sicut  illud  est,  quod  apostolus  ait : 
si  tu  ex  naturali  incisus  oleastro  ei  contra  naturam 

3 cf.  Ioh.  9 27  Rom.  11,  24 

rec.)  CL 1 16  dialectice  LSG  dialecticae  (a  s.  I. ; a er.)  M 17  mor- 

tuus (pr.  u s.  I.)  L 19  Cap.  LI  LPSMG  Agt  L enoc  LCM 
21  locata]  loca  LS1Gi,  (ta  add.  m.  1)  M 22  suscipiatur  M 1 


5 

10 

15 

20 

25 


VI.  Contra  Faustum  lib.  XXVI. 


731 


insertus  es  in  bonam  oliuam;  id  esse  contra  naturam 
dixit,  quod  est  contra  consuetudinem  naturae,  quam  notitia 
humana  conprehendit,  ut  oleaster  insertus  in  olea  non  oleastri 
baccas,  sed  oliuae  pinguedinem  ferat,  deus  autem  creator  et 
5 conditor  omnium  naturarum  nihil  contra  naturam  facit ; id 
enim  erit  cuique  rei  naturale,  quod  ille  fecerit,  a quo  est 
omnis  modus,  numerus,  ordo  naturae,  sed  nec  ipse  homo 
contra  naturam  quicquam  facit,  nisi  cum  peccat,  qui  tamen 
subplicio  redigitur  ad  naturam,  ad  naturalem  quippe  iustitiae 
10  ordinem  pertinet,  ut  aut  peccata  non  fiant,  aut  inpunita  esse 
non  ualeant  . quodlibet  horum  sit,  naturalis  ordo  seruatur, 
si  non  ab  anima,  certe  a deo.  uexant  enim  peccata  conscien- 
tiam ipsique  animo  nocent,  cum  luce  iustitiae  peccando  pri- 
uatur,  etiamsi  non  consequantur  dolores,  qui  uel  corrigendis 
io  ingeruntur  uel  non  correctis  ultimi  reseruantur.  sed  contra 
naturam  non  incongrue  dicimus  aliquid  deum  facere,  quod 
facit  contra  id,  quod  nouimus  in  natura,  hanc  enim  etiam 
appellamus  naturam,  cognitum  nobis  cursum  solitumque  na- 
turae, contra  quem  deus  cum  aliquid  facit,  magnalia  uel 
20  mirabilia  nominantur,  contra  illam  uero  summam  naturae 
legem  a notitia  remotam  siue  inpiorum  siue  adhuc  infirmorum 
tam  deus  nullo  modo  facit  quam  contra  se  ipsum  non  facit, 
spiritalis  autem  eademque  rationalis  creatura,  in  quo  genere 
et  anima  humana  est,  quanto  amplius  illius  incommutabilis 
25  legis  lucisque  fit  particeps,  tanto  magis  uidet,  quid  fieri  possit 
quidue  non  possit;  quanto  autem  remotior  inde  fuerit,  eo 
magis  miratur  insolita,  quo  minus  cernit  futura. 

1 esse]  est  SG  2 contra  om.  SG  noticia  C 3 conphendit  L 
oleas  tribaccas  C 4 bacas  L olibe  Ml  pinguitudine  M 6 cuiq*  M 
rea  LM  7 natura*  (e  er.)  L 9 (et  18)  iusticiae  C 12  con- 
scientiam (s  s.  I.)  S 13  peccando  (o  in  ras.)  M priuatur  (ur  in 

4.  Ac  per  hoc  quid  de  Helia  factum  sit,  nescimus;  hoc  de 
illo  tamen  credimus,  quod  uerax  scriptura  testatur,  illud  sane 
scimus  hoc  de  illo  factum,  quod  dei  uoluntas  habet;  quod 
autem  dei  uoluntas  non  habet,  fieri  de  quoquam  omnino  non 
posse,  proinde  si  mihi  dicatur  posse  fieri,  ut  caro  uerbi  gratia 
huius  uel  illius  hominis  in  corpus  caeleste  mutetur,  concedo 
fieri  posse,  sed  utrum  futurum  sit  nescio  et  ideo  nescio,  quia 
quid  habeat  de  hac  re  dei  uoluntas,  me  latet;  illud  me  tamen 
non  latet  sine  dubio  futurum,  si  hoc  dei  uoluntas  habet, 
porro  si  audiam,  quod  aliquid  futurum  erat,  sed  deus  fecit, 
ne  fieret,  fidissime  respondebo : illud  potius  futurum  erat, 
quod  deus  fecit,  non  illud,  quod  si  futurum  esset,  hoc  fecisset, 
nam  deus,  quod  facturus  erat,  utique  sciebat  et  ideo  simul 
sciebat  illud  futurum  non  fuisse,  quod  ne  fieret  facturus  erat ; 
et  procul  dubio  potius  uerum  est.  quod  scit  deus  quam  quod 
opinatur  homo,  unde  tam  non  possunt  futura  non  fieri  quam 
non  fuisse  facta  praeterita,  quoniam  non  est  in  dei  uoluntate, 
ut  eo  sit  aliquid  falsum,  quo  uerum  est.  quapropter  omnia, 
quae  uere  futura  sunt,  sine  dubio  fient;  si  autem  facta  non 
fuerint,  futura  non  erant  . ita  omnia,  quae  uere  praeterita 
sunt,  sine  dubio  praeterierunt. 

5.  Quisquis  itaque  dicit : si  omnipotens  est  deus,  faciat, 
ut  quae  facta  sunt,  facta  non  fuerint,  non  uidet  hoc  se  dicere : 
si  omnipotens  est,  faciat,  ut  ea,  quae  uera  sunt,  eo  ipso,  quo 
uera  sunt,  falsa  sint,  potest  enim  facere,  ut  aliquid  non  sit, 
quod  erat;  tunc  enim  facit,  ut  non  sit,  quando  id  esse  in- 
uenerit,  de  quo  fiat;  uelut  cum  aliquem,  qui  coepit  esse 
nascendo,  faciat  non  esse  moriendo ; hoc  enim  factum  inuenit, 
de  quo  fieret,  quis  autem  dicat,  ut  id,  quod  iam  non  est, 
faciat  non  esse?  quicquid  enim  praeteritum  est,  iam  non  est, 

8 quid]  quicquid  SG  10  si  audiam  om.  SG  11  illud — fecit  (in 
marg.  sup.)  S 12  si  s.  I.  S 16  tam]  etiam  b 17  uoluntate  (m 

quod  et  si  de  ipso  fieri  aliquid  potest,  adhuc  est,  de  quo  liat, 
et  si  est,  quomodo  praeteritum  est  ? non  ergo  est,  quod  uere 
dicimus  fuisse,  sed  ideo  uerum  est  illud  fuisse,  quia  in  nostra 
sententia  uerum  est,  non  in  ea  re,  quae  iam  non  est.  sen- 
5 tentia  quippe,  qua  dicimus  aliquid  fuisse,  ideo  uera  est,  quia 
illud,  de  quo  dicimus,  iam  non  est.  hanc  sententiam  deus 
falsam  facere  non  potest,  quia  non  est  contrarius  ueritati. 
quodsi  quaeras,  ubi  sit  haec  uera  sententia,  prius  inuenitur 
in  animo  nostro,  cum  id  uerum  scimus  et  dicimus,  sed  si  et 
10  de  animo  nostro  ablata  fuerit,  cum  id,  quod  scimus,  obliti 
fuerimus , manebit  ipsa  ueritate.  semper  enim  uerum  erit 
fuisse  illud,  quod  erat  et  non  est;  et  ibi  uerum  erit  iam 
fuisse,  quod  erat,  ubi  uerum  erat,  antequam  fieret  futurum 
esse,  quod  non  erat,  huic  ueritati  deus  non  potest  aduersari, 
15  in  quo  est  ipsa  summa  et  incommutabilis  ueritas,  quo  in- 
lustratur,  ut  sit,  quicquid  in  quorumque  animis  et  mentibus 
uerum  est.  omnipotentem  autem  deum  non  ita  dicimus,  ac- 
si  eum  etiam  mori  posse  credamus,  et  quia  hoc  non  potest, 
ideo  non  sit  dicendus  omnipotens,  ille  plane  omnipotens  uere 
20  solus  dicitur,  quia  uere  est  et  a quo  solo  est,  quicquid  aliquo 
modo  est  uel  spiritale  uel  corporale,  quia  uniuersa  creatura 
sua  utitur,  ut  ei  placet;  placet  autem  illi  secundum  ueram 
incommutabilemque  iustitiam,  quod  ipse  sibi  est,  omnia  muta- 
bilia, cum  ipse  sit  incommutabilis,  mutans  pro.  meritis  siue 
25  naturarum  siue  factorum,  numquid  ergo  dicturi  sumus,  quod 
Helias,  cum  esset  creatura,  mutari  non  posset  uel  in  deterius 
uel  in  melius,  aut  eo  modo  non  posset,  qui  esset  humano 
generi  insolitus , secundum  dei  omnipotentis  uoluntatem  ? 
quis  hoc  stultissimus  dixerit?  cur  ergo  quod  de  illo  in  scri- 

1 quod  - preteritum  est  in  marg.  m.  1 add.  C et  om.  C 3 quia- 
quia  S 7 qua  S contrarius  (s  add.  m.  2)  L contrariu  b 8 siqueras  C 
9 et  si  b 10  ablata  (a  fn.  ex  o ) S 12  quod  erat  (add.  m. 
2)  M 18  uerum  om.  GS  19  uere*  (s  er.)  C 20  qua  sola  M1 

ptura  ueracissima  positum  est,  non  credamus?  nisi  putemus 
hoc  solum  posse  facere  deum,  quod  uidere  consueuimus. 

6.  Sed  si  homo  fuit,  inquit,  Helias  et  potuit  non  mori, 
cur  Christus,  cum  homo  non  fuerit,  non  potuerit  mori?  tale 
est,  ac  si  quisquam  diceret:  si  potuit  natura  hominis  in  ali- 
quid melius  commutari,  cur  dei  natura  in  deterius  non  po- 
tuerit? stulte,  quia  hominis  est  natura  mutabilis,  dei  autem 
incommutabilis,  possit  enim  et  aliquis  pariter  insanissimus 
dicere:  si  homini  potest  donare,  ut  regnet  in  aeternum,  cur 
non  et  sibi  facere,  ut  damnetur  in  aeternum  ? non  hoc,  inquit, 
ego  dico,  sed  triduanam  saltem  mortem  dei  aeternae  uitae 
hominis  compara,  plane  si  sic  acciperes  triduanam  mortem 
dei,  ut  caro  in  illo  moreretur,  quam  de  mortalium  genere  ad- 
sumpsit.  uerum  saperes ; nam  istam  triduanam  Christi  mortem 
pro  aeterna  uita  hominum  factam  ueritas  euangelica  praedicat, 
cum  autem  uelis  triduanam  mortem  nulla  mortali  adsumpta 
creatura  in  ipsa  diuina  natura  ideo  non  absurde  credi,  quia 
potest  humana  natura  inmortalitate  donari,  profecto  sic  de- 
sipis,  quomodo  qui  nec  deum  nosti  nec  dona  dei.  deinde 
quomodo  illud,  quod  supra  posui,  non  dicis  ac  sentis  deum 
sibi  non  fecisse,  unde  damnetur  in  aeternum,  quando  pars  illa  dei 
uestii  in  globo  in  perpetuum  configetur?  an  et  hoc  dicturus 
es,  quia  pars  lucis  lux  est  et  pars  dei  deus  non  est?  postremo 
ut  sine  ulla  ratiocinatione  ei  plana  fidei  ueritate  a nobis  au- 
diatis, cur  Heliam  hominem  natum  raptum  esse  diuinitus  de 
terra  credamus,  Christum  autem  et  ex  uirgine  uere  natum  et 
in  cruce  uere  mortuum : haec  ideo  credimus,  quia  et  illud 

de  Helia  et  hoc  de  Christo  sancta  scriptura  testatur,  cui  nemo 
pius  nisi  qui  credit,  nisi  inpius  nemo  non  credit,  illud  autem 
de  Helia  uos  negatis,  quia  omnia  simulatis;  de  Christo  autem, 
quod  nasci  non  potuerit  et  mori  potuerit,  nec  uos  dicitis,  sed 
5 eius  ex  uirgine  natiuitatem  nullam,  mortem  autem  in  cruce 
falsam  fuisse  contenditis,  hoc  est  etiam  ipsam  nullam,  sed 
ad  ludificandos  humanos  oculos  simulatam,  ad  nihil  aliud, 
nisi  ut  ab  eis,  qui  ista  crediderint,  etiam  uobis  omnia  men- 
tientibus  ignoscatur. 

10  7.  Quis  autem  uobis  proponat,  quod  sibi  quasi  ex  persona 

catholici  Faustus  proponit : 'Iesus  si  natus  non  est,  quo- 
modo mortuus  est?  nisi  qui  parum  considerat  ipsum  Adam 
et  natum  non  esse  et  tamen  mortuum  esse,  si  uoluisset 
ergo  filius  dei  inde  sibi  humanam  carnem  ueramque  formare, 
15  unde  formauit  et  illi  primo  homini,  quoniam  omnia  per  ipsum 
facta  sunt,  quis  eum  non  potuisse  audeat  adfirmare  ? si  deni- 
que de  caelesti  uel  aeria  uel  humida  creatura  corpus  ad- 
sumptum  uellet  commutare  in  humanae  carnis  uerissimam 
qualitatem,  in  qua  uiuere  et  mortalis  homo  posset  et  mori, 
20  hoc  eum  potuisse  facere  quis  negaret,  omnipotentem  omni- 
potentis filium  ? non  auderet,  postremo  si  uoluisset  de  nullis 
elementis  corporeis,  quae  per  eum  creata  sunt,  corpus  ad- 
sumere,  sed  prorsus  ex  nihilo  sibi  creare  ueram  carnem,  sicut 
per  eum  creata  sunt  cuncta,  quae  non  erant:  quis  nostrum 
25  contradicere , quis  nostrum  fieri  non  potuisse  contenderet? 
non  ergo  ideo  credimus  natum  ex  uirgine  Maria,  quod  aliter 
in  uera  carne  existere  atque  hominibus  adparere  non  posset. 

1 cf.  IV  Reg.  2,  11  Matth.  1,  25;  17,  50  16  cf.  Ioh.  1.  3 

sed  quia  sic  scriptum  est  in  ea  scriptura:  cui  nisi  credideri- 
mus, nec  Christiani  nec  salui  esse  poterimus,  credimus  ergo 
ex  Maria  uirgine  natum  Christum,  quia  sic  scriptum  est  in 
euangelio ; credimus  crucifixum  et  mortuum,  quia  sic  scriptum 
est  in  euangelio ; et  uere  natum  et  uere  mortuum , quia 
ueritas  est  euangelium,  cur  autem  illa  omnia  in  carne  ex 
utero  feminae  adsumpta  pati  uoluerit,  summa  consilii  penes 
illum  est  : siue  quod  utrumque  sexum,  quem  creauerat,  etiam 
hoc  modo  commendandum  honorandumque  iudicauit  adsumendo 
formam  uiri  et  nascendo  de  femina,  siue  aliqua  alia  causa, 
quaenam  illa  sit,  non  temere  dixerim ; illud  tamen  fidenter 
dicam  nec  aliter  factum  esse,  quam  euangelica  ueritas  docuit, 
nec  aliter  fieri  oportuisse,  quam  dei  sapientia  iudicauit.  euan- 
gelii fidem  omnibus  haereticorum  disputationibus  anteponimus; 
consilium  autem  sapientiae  dei  supra  omne  consilium  creaturae 
cuiuscumque  laudamus. 

8.  Tamen  Faustus  sibi  ut  credamus,  hortatur  dicens : et 
si  mihi  uera  dicenti  uis  credere,  uterque  eorum  apud 
Hebraeos  falsam  traxit  opinionem,  Iesus  de  morte  et 
de  inmortalitate  Helias,  cum  paulo  post  dicat:  ut  enim 
ab  initio  sumpta  hominis  similitudine  omnes  humanae 
condicionis  simulauit  adfectus,  sic  ab  re  non  erat,  si 
in  fine  quoque  consignandae  oeconomiae  gratia  fuisset 
uisus  et  mori,  homo  pessime  ac  fallacissime,  quomodo  tibi 
ego  credam  quasi  uera  dicenti,  cum  Christum  dicas  mortem 
potuisse  mentiri?  ergo  ille  mentiebatur,  quando  dicebat: 
oportet  filium  hominis  occidi  et  tertia  die  resurgere, 
et  tu  non  mentiris  et  dicis,  ut  tibi  uera  dicenti  credamus  ? 

27  Luc.  24,  7 

3 Maria  om.  SG  4 credimus — euangelio  om.  SG  6 quur  L 7 ad- 
sumta  3Z1  9 conmendandum  SG  14  hereticorum  LCSG  ante- 

ueracior  ergo  Petrus,  quando  ei  dixit:  absit,  domine,  non 
fiet  istud,  et  unde  meruit  audire:  redi  retro,  satanas,  et 
ille  quidem  non  hoc  infructuose  audiuit,  qui  eam  postea  ueri- 
tatem  mortis  Christi  usque  ad  suam  mortem  correctus  per- 
5 fectusque  praedicauit.  uerum  si  ille,  quia  tantum  putauit 
Christum  non  moriturum,  audire  meruit:  satanas,  tu  quid 
mereris  audire,  qui  non  solum  negas  mortuum,  sed  etiam 
dicis  mortem  fuisse  mentitum  ? sed  ideo,  inquit,  mortem  quo- 
que simulasse  credendus  est,  quia  omnes  humanae  condicionis 
10  simulauit  adfectus.  quis  enim  tibi  hoc  contra  euangelium 
concessurus  est,  quod  omnes  humanae  condicionis  simulauit 
adfectus  ? prorsus  si  dixit  euangelista : dormiuit  Iesus , si 
dixit:  esuriuit,  sitiuit,  contristatus  est,  exhilaratus  est  et  si 
quid  aliud:  omnia  uera  sunt,  quae  ita  narrata  sunt,  ut  non 
15  eum  simulasse,  sed  plane  fecisse  uel  exhibuisse  conscripta 
sint  sane  non  necessitate  condicionis,  sed  magisterii  uoluntate 
et  diuina  etiam  potestate,  nam  homo  plerumque  etsi  nolit, 
irascitur;  etsi  nolit,  contristatur;  etsi  nolit,  dormit;  etsi  nolit, 
esurit  ac  sitit:  ille  autem  omnia  ista,  quia  uoluit.  sic  etiam 
20  nascuntur  homines  atque  patiuntur,  non  quia  uolunt  nec 
quod  nolunt;  ille  autem  etiam  ista,  quia  uoluit.  tamen  uera 
haec  et  de  illo  fideliter  ueraciterque  conscripta  sunt,  ut  quis- 
quis euangelio  eius  crediderit,  ueritate  instruatur,  non  men- 
daciis inludatur. 

25  LIBER  UICESIMUS  SEPTIMUS. 

1.  PAUSTUS  dixit:  Si  natus  non  est  Iesus,  nec  passus  est; 
si  autem  passus  est,  ergo  et  natus  est.  non  uobis  expedit, 

1 Matth.  16, 22  sq.  12  cf.  Matth.  8, 24 ; 4,  2 13  cf.  Ioh.  1 9 Matth.  26,  37 

2 fi&  /S1  redi]  uade  S,  s.  I.  G satana  C1  3 eam]  eandem  SG 2 
8 inquid  UGl  10  effectus  b 12  effectus  b si  om.  GLSMb  dix*  L 
si  om.  LSMG  13  sitiuit  om.  LCSGb  constristatus  G exila- 
ratus  LiSiM1PG  14  quid  aliud]  qua  talia P3b  16  conditionis Ly  18  fin. 
nolit  (i  in  ras.)  L 19  hec  omnia  ista  fecit  b 20  uolunt  ( corr . m.  1 ex  uoluit)  G 
21  quod]  quia  SG 2 uolunt  CPMLGb  uoluit  (i  ex  u)  M 23  mendatiis  CM 

mihi  credite,  in  his  rebus  consequentiam  quaerere  naturae ; 
alioquin  infirmabitur  omnis  uestra  fides,  nam  et  uos  Iesum 
ex  uirgine  natum  sine  uiri  coitu  creditis  et,  si  ex  consequen- 
tibus priora  probanda  sunt,  erit  hoc  falsum,  poterit  enim  et 
uobis  responderi  in  hunc  modum,  quia  „si  natus  est  ex  s 
femina  Iesus,  ergo  et  seminatus  ex  uiro  est;  si  uero  semi- 
natus ex  uiro  non  est,  ergo  nec  natus  ex  femina  est.“  potuit 
autem,  ut  uos  creditis,  nasci  non  satus;  quare  ergo  non  po- 
tuerit et  pati  non  partus? 

2.  AUGUSTINUS  respondit:  Nemo  tibi  proponit,  quod  tibi  10 
proponis,  nisi  inperitus,  quem  decipis,  non  instructus,  a quo 
conuinceris.  nam  Iesus  et  nasci  potuit  non  satus  et  pati  non 
partus ; sed  unum  horum  uoluit,  alterum  noluit,  nasci  enim 
non  satus  uoluit,  pati  autem  non  partus  noluit,  quia  partus 
est  passus,  dicis  mihi : unde  scis  ? quia  hoc  in  euangelio  ia 
ueritatis  lego,  si  autem  tibi  dicam:  unde  scis  ista,  quae 
dicis?  Manichaei  mihi  obponis  auctoritatem,  dicis  esse  in 
euangelio  falsitatem.  ego  autem  Manichaeo  ista  dicenti  non 
crederem  nec  si  non  mihi  Christum  mentitum  esse  laudaret, 
quod  quidem  in  Christo  non  inuenit,  sed  quid  ipse  diligat  20 
prodit. 

LIBER  DUODETRICESIMUS. 

1.  FAUSTUS  dixit:  Sed  non  poterat  mori,  nisi  natus  esset, 
et  ego  respondeo : nec  nasci  poterat,  nisi  deus  non  esset ; 
aut  si  potuit  et  deus  esse  et  nasci,  quare  non  et  non  nasci  25. 
potuerit  et  mori?  uides  ergo  utile  satis  non  esse  in  his  con- 
sequentiam quaerere  aut  argumentis  adniti,  cum  de  rebus 
agitur,  quae  pertineant  ad  Iesum ; sed  quaerendum  potius  est,' 
quifi  ipse  de  se  quidue  apostoli  sui  de  eodem  praedicarint. 

1 querere  C 3 uirili  b 6 et  si  C 9 et  in  euangelio  b 10  Cap. 

ipsaque  adeo  pertractanda  genealogia  est  et  uidendum,  si  sibi 
conueniat,  non  ex  coniectura  passionis  natiuitatis  eius  exqui- 
rere ueritatem,  quia  et  pati  non  natus  potuit  et  natus  minime 
pati  praesertim  ipsis  uobis  fatentibus  deo  esse  inpossibile 
5 nihil : quod  erit  et  ipsum  falsum,  si  hoc  constiterit  non  po- 
tuisse mori  non  natum. 

2.  AUGUSTINUS  respondit:  Iterum  ac  saepe  tibi  proponis, 
quod  non  audis  ab  eis,  a quibus  confutaris,  nemo  tibi  dicit: 
non  poterat  mori,  nisi  natus  esset,  quia  mortuus  est  Adam, 
io  quamuis  natus  non  fuisset;  sed  dicitur  tibi:  natus  est,  quia 
hoc  sanctum  euangelium,  non  nescio  quis  haereticus  loquitur; 
mortuus  est,  quia  hoc  in  sancto  euangelio,  non  in  libro  ali- 
cuius haeretici  legitur,  sed  tu,  qui  prohibes  argumentari, 
cum  de  rebus  agitur,  quae  pertinent  ad  Iesum,  et  quaeren- 
15  dum  censes,  quid  ipse  de  se  quidue  apostoli  sui  de  eodem 
praedicarint,  cum  coepero  Matthaei  euangelium  recitare  apo- 
stoli eius,  ubi  narratio  natiuitatis  eius  tota  contexitur,  con- 
tinuo dices  illam  narrationem  non  esse  Matthaei,  quam  Matthaei 
esse  dicit  uniuersa  ecclesia  ab  apostolicis  sedibus  usque  ad 
20  praesentes  episcopos  certa  successione  perducta,  tu  mihi  quid 
contra  lecturus  es  ? aliquem  forte  librum  Manichaei,  ubi  Iesus 
negatur  esse  natus  ex  uirgine.  sicut  ergo  ego  credo  illum 
librum  esse  Manichaei,  quoniam  ex  ipso  tempore,  quo  Mani- 
cliaeus  uiuebat  in  carne,  per  discipulos  eius  certa  successione 
25  praepositorum  uestrorum  ad  uestra  usque  tempora  custoditus 
atque  perductus  est:  sic  et  istum  librum  credite  esse  Matthaei, 
quem  ex  illo  tempore,  quo  Matthaeus  ipse  in  carne  uixit,  non 
interrupta  serie  temporum  ecclesia  certa  conexionis  successione 

1 ipsa  quoque  C 7 Cap.  LV  LPSGM  Agustinus  respd  L 

11  hereticus  LCSG  13  heretici  LCSG  15  de  se  s.  I.  S 

usque  ad  tempora  ista  perduxit,  et  dic  mihi,  cui  libro  potius 
credere  debeamus:  eiusiie  apostoli,  qui  Christo,  cum  adhuc 
in  terra  esset,  adhaeserat,  an  nescio  cuius  Persae,  qui  tanto 
post  natus  est?  sed  alium  forte  proferes  librum,  qui  nomen 
habeat  alicuius  apostoli,  quem  a Christo  constat  electum,  et 
ibi  Christum  natum  ex  Maria  non  esse  lecturus  es.  cum  ergo 
necesse  sit  alterum  horum  librorum  esse  mendacem,  cui  nos 
potius  censes  fidem  adcommodare  debere  ? eine,  quem  illa 
ecclesia  ab  ipso  Christo  inchoata  per  apostolos  prouecta  certa 
successionum  serie  usque  ad  haec  tempora  toto  terrarum  orbe 
dilatata  ab  initio  traditum  et  conseruatum  agnoscit  atque  ad- 
probat,  an  ei,  quem  eadem  ecclesia  incognitum  reprobat,  cum 
etiam  proferatur  ab  hominibus  ita  ueracibus,  ut  Christum 
laudent  esse  mentitum? 

3.  Hic  dicturus  es : genealogia  ipsa  consideretur  duorum 
euangelii  librorum,  utrum  sibi  conueniat.  iam  hinc  alibi  in 
hoc  opere  diximus,  quod  dicendum  fuit,  neque  enim  uos 
mouet,  nisi  quemadmodum  duos  patres  potuerit  habere  Ioseph. 
quodsi  cogitantibus  non  occurrisset  unus,  qui  genuit,  alius, 
qui  adoptauit,  nec  sic  facile  debuistis  aduersus  tantam  aucto- 
ritatem praeproperam  proferre  sententiam;  nunc  uero  si  uel 
admoniti  cogitatis,  quam  hoc  fieri  potuerit,  euangelio  simpli- 
citer credite  et  uos  potius  tam  male  ac  peruerse  argumentari 
desistite. 

4.  Quod  autem  putat  quaerendum  esse  Faustus,  quid  de 
se  Iesus  ipse  praedicauerit,  cui  non  iustum  uideatur?  sed 
numquid  hoc  sciri  potest  nisi  discipulis  eius  narrantibus? 
quibus  si  non  creditur  adnuntiantibus,  quod  de  uirgine  natus 
sit , quomodo  eis  fides  habebitur  adnuntiantibus , quid 

1 cui]  cuius  ed.  Maur.  3 cuius  ed.  Maur. : cui  lib.  b 5 contestat  Sl *G 
constari  (re  er.)  M 6 non  esse  (s.  I.  a m.  rec.J  C 7 mendaciu  b 
8 cesses  S*G  censaes  (exp.  m.  3)  P 9 inchoata  (h  s.  I.  a m.  1)  MP3G] 

de  se  ipse  praedicauerit  ? si  enim  prolatae  fuerint  aliquae 
litterae,  quae  nullo  alio  narrante  ipsius  proprie  Christi  esse 
dicantur,  unde  fieri  poterat,  ut  si  uere  ipsius  essent,  non 
legerentur,  non  acciperentur,  non  praecipuo  culmine  auctori- 
s tatis  eminerent  in  eius  ecclesia,  quae  ab  ipso  per  apostolos 
succedentibus  sibimet  episcopis  usque  ad  haec  tempora  pro- 
pagata dilatatur  multis  in  ea  iam  conpletis,  quae  ante  prae- 
dicta sunt  et  usque  in  finem  quae  restant,  sine  dubio  futuris 
atque  uenturis?  quia  et  illae  litterae  si  proferrentur,  utique 
10  considerandum  erat,  a quibus  proferrentur:  si  ab  ipso,  illis 
primitus  sine  dubio  proferri  potuerunt,  qui  tunc  eidem  co- 
haerebant, et  per  illos  etiam  ad  alios  peruenire.  quod  si 
factum  esset,  per  illas,  quas  commemoraui,  praepositorum  et 
populorum  successiones  confirmatissima  auctoritate  claresce- 
15  rent.  quis  est  ergo  tam  demens,  qui  hodie  credat  esse  epi- 
stulam Christi,  quam  protulerit  Manichaeus,  et  non  credat 
facta  uel  dicta  esse  Christi,  quae  scripsit  Matthaeus?  aut  si 
etiam  de  Matthaeo,  utrum  iste  ipsa  scripserit,  dubitat,  de 
ipso  quoque  Matthaeo  non  potius  id  credat,  quod  inuenit  in 
20  ecclesia,  quae  ab  ipsius  Matthaei  temporibus  usque  ad  hoc 
tempus  certa  successionum  serie  declaratur,  et  credat  nescio 
cui  ex  transuerso  de  Perside  post  ducentos  uel  amplius  annos 
uenienti  et  suadenti,  ut  illi  potius,  quid  Christus  dixerit  fecerit- 
que  credatur,  cum  ipse  apostolus  Paulus  post  ascensionem 
25  domini  de  caelo  uocatus,  si  non  inueniret  in  carne  apostolos, 
quibus  communicando  et  cum  quibus  conferendo  euangelium 


25  cf.  Act.  9 

eiusdem  societatis  esse  adpareret,  ecclesia  illi  omnino  non 
crederet?  sed  cum  cognouisset  eum  hoc  adnuntiantem,  quod 
etiam  illi  adnuntiabant,  et  in  eorum  communione  atque  uni- 
tate uiuentem  accedentibus  etiam  per  eum  talibus  signis, 
qualia  et  illi  operabantur,  ita  eum  domino  commendante  meruit 
auctoritatem,  ut  uerba  illius  hodie  sic  audiantur  in  ecclesia, 
tamquam  in  illo  Christus,  sicut  uerissime  ipse  dixit,  locutus 
audiatur,  et  putat  Manichaeus  credi  sibi  debere  ab  ecclesia 
Christi  loquenti  contra  scripturas  tanta  et  tam  ordinata  auc- 
toritate firmatas,  per  quas  ei  praecipue  commendatum  est,  ut 
quisquis  illi  adnuntiauerit  praeterquam  quod  accepit,  ana- 
thema sit. 

5.  Sed  rationem,  inquit,  profero,  qua  demonstrem  scripturis 
illis  non  esse  credendum,  certe  non  argumentaris?  et  tamen 
in  ipsa  quoque  argumentatione  superaris,  ad  hoc  enim  redi- 
gitur omnis  argumentatio  tua,  ut  ad  extremum  credat  anima 
ideo  se  in  hoc  mundo  esse  miseram,  quia  miseria  sua  deo 
suo  subuenit,  ne  ille  regno  priuaretur,  eiusque  naturam  atque 
substantiam  usque  adeo  esse  mutabilem,  corruptibilem,  uiola- 
bilem,  coinquinabilem,  ut  pars  eius  quaedam  nec  mundari 
ualeat  et  ab  ipso,  qui  eam  sciens  innocentem  de  suis  uisce- 
ribus  nihilque  apud  se  peccantem  tantae  contaminationi  per- 
miscuit, aeterno  globi  subplicio  puniatur,  iste  finis  est  omnium 
argumentationum  fabularum  que  uestrarum : quarum  utinam  sit 
finis,  sed  in  corde  et  in  ore  uestro,  ut  aliquando  tam  execran- 
das  blasphemias  credere  ac  dicere  desinatis,  sed  ex  ipsis, 

8 cf.  II  Cor.  18,  8 12  cf.  Gal.  1,  8 sq. 

inquit,  litteris  probo,  quam  eis  non  ubique  credendum  sit, 
quoniam  contraria  sibi  loquuntur,  cur  non  ergo  dicis  potius 
nusquam  eis  esse  credendum  tamquam  inconstantibus  seseque 
inpugnantibus  testibus?  sed  hoc,  inquit,  eligo,  quod  consen- 
.5  taneum  uideo  ueritati.  cui  ueritati?  fabulae  scilicet  tuae 
habenti  in  capite  bellum  dei,  in  medio  contaminationem  dei, 
in  line  damnationem  dei.  et  nusquam,  inquit,  creditur  litteris 
sibimet  aduersis  atque  contrariis,  sed  ideo  tibi  hoc  uidetur, 
quia  non  intellegis ; nam  et  quicquid  protulisti,  quod  tale 
*o  uideretur,  demonstratum  est,  quam  non  intellegas,  et  quicquid 
protuleris,  demonstrabitur,  nulla  ergo  causa  est,  quare  illis 
litteris  tanta  auctoritate  praeditis  non  credamus ; et  plane  istav 
maxima  causa  est,  cur  eos,  qui  aliud  adnuntiant,  anathememus. 


LIBER  UNDETRICESIMUS. 

15  1.  FAUSTUS  dixit:  Ergo  magia  erat,  quod  uisus  ac  passus 

est,  si  natus  non  est.  eadem  in  te  uicissim  argumentatio 
retorquetur,  ut  magia  et  illud  fuerit,  quod  utero  portatus  aut 
quod  editus  sit,  si  seminatus  non  fuit,  extra  legem  naturae 
esse  constat  uirginem  peperisse  multoque  magis  inuentam 
20  etiam  post  partum  uirginem.  quare  ergo  et  hoc  praeter  natu- 
ram non  uis,  ut  contigerit,  pati  eum  potuisse  uolentem  sine 
sorte  natiuitatis  ? mihi  crede ; quantum  ad  rem  adtinet,  utri- 
que in  hoc  naturae  contraria  profitemur  . sed  hoc  interest, 
quod  nos  honeste,  uos  turpiter;  nos  passionis  eius  rationem 
25  aliquam  reddimus  et  probabilem;  uos  natiuitatis  aut  nullam 

1 quam]  nequaquam  S 2 non  ubique  om.  SG  cred.  sit]  esse 

credendum  SG  sit — credendum  om.  SG  2 quoniam]  quam  b 

locuntur  P3  loquitur  MP{  quur  LC  ego  P1  potius  om.  C 

praestatis  aut  falsam ; denique  nos  specie  tenus  passum  con- 
fitemur nec  uere  mortuum;  uos  pro  certo  puerperium  fuisse 
creditis  et  utero  muliebri  portatum,  aut  si  non  ita  est,  fate- 
mini et  uos,  quia  hoc  etiam  imaginarie  sit  factum,  ut  uide- 
retur  natus,  et  omnis  nobis  erit  profligata  contentio,  nam  5- 
illud  quidem,  quod  saepe  adfirmare  soletis  necessario  eum 
esse  natum,  quia  alias  hominibus  uideri  aut  loqui  non  posset, 
ridiculum  est,  cum  multotiens,  ut  iam  probatum  a nostris 
est,  angeli  et  uisi  hominibus  et  locuti  esse  monstrentur. 

2.  AUGUSTINUS  dixit:  Non  uobis  dicitur  magiam  esse,  ut  n> 
qui  natus  non  fuerit,  moriatur;  nam  hoc  in  Adam  factum 
esse  iam  supra  commemorauimus ; sed  et  si  numquam  factum 
fuisset,  et  dominus  Christus  ita  uenire  uoluisset,  ut  non  ex 
uirgine  adsumpta,  sed  tamen  in  uera  carne  adparens  nos  uera 
morte  redimeret,  quis  eum  non  potuisse  dicere  auderet?  sed 
illud  melius  erat,  quod  fecit,  ut  etiam  de  uirgine  nasceretur 
et  utrumque  sexum,  pro  quo  liberando  mortuus  erat,  digna- 
retur etiam  commendare  nascendo,  masculino  suo  corpore  ex 
femina  procreato  contra  uos  ipsos  maxime  facto  ipso  loquens 
uosque  subuertens,  qui  masculum  et  feminam  non  dei,  sed  2<> 
diaboli  opus  esse  praedicatis,  sed  illud  est,  quod  magiae  simile 
dicimini  adserere,  quod  passionem  mortemque  eius  specie  tenus 
factam  et  fallaciter  dicitis  adumbratam,  ut  mori  uideretur,  qui 
non  moriebatur,  ex  quo  fit,  ut  eius  quoque  resurrectionem 
umbraticam,  imaginariam  fallacemque  dicatis;  neque  enim  eius,  25 
qui  non  uere  mortuus  est,  uera  esse  resurrectio  potest,  ita  fit, 
ut  et  cicatrices  discipulis  dubitantibus  falsas  ostenderet  nec 
Thomas  ueritate  confirmatus,  sed  fallacia  deceptus  clamaret: 

1 prestatis  L spetietenus  C specietenus  Lb  confatemur  GLXS'M^ 

2 nero  L{  8 ita  non  est  GSMb  4 imaginaria  L1  5 profligata, (in  mg. 
a m.  2 destructa)  M 6 sepe  SG  7 alias]  alio  SMG  8 multi 
totiens  C ut  iam]  etiam  b 10  Cap.  LVII  LPSGM  Agustinus  L 

ed.  Maurina  22  asserere  C specietenus  CLb  26  uere  C 

dominus  meus  et  deus  meus,  et  tamen  persuadere  cona- 
mini lingua  uos  loqui  uerum,  cum  Christum  dicatis  toto  cor- 
pore  fuisse  mentitum,  haec  sunt,  quae  uobis  obiciuntur,  qui; 
talem  Christum  uobis  finxistis,  cuius  discipuli  ueri  non  sitis, 
e nisi  mendaces  uos  quoque  fueritis,  non  autem  ideo  magia- 
uideri  potest  nata  ex  uirgine  hominis  caro,  quia  caro  Christi» 
sola  ita  nata  est,  sicut  nec  illa  magia  est,  quia  sola  Christi 
caro  die  tertio  resurrexit,  numquam  ulterius  moritura,  alioquin 
omnia  miracula  dei  magica  erunt,  quia  singulariter  facta  sunt; 
10  sed  uere  facta  sunt  uerumque  ostenderunt,  non  oculos  homi- 
num praestigiis  fallacibus  inluserunt:  quae  quidem  contra 
naturam  plerumque  appellantur,  non  quod  naturae  aduersen- 
tur,  sed  quod  naturae  modum,  qui  nobis  est  usitatus,  excedant., 
repellat  ergo  dominus  a paruulorum  suorum  mentibus,  quod  quasi 
15  admonendo  Faustus  persuadere  conatus  est,  ut  etiam  nos  ima- 
ginariam, non  ueram  natiuitatem  Christi  profiteamur  atque  ita 
inter  nos  omnis  contentio  finiatur,  immo  uero  maneat  nobis 
aduersus  illos  potius  pro  ueritate  certamen  quam  cum  illis 
in  falsitate  concordia. 

20  3.  Uerumtamen  quaero  ab  eis,  si  nostra  contentio  termi- 

natur, cum  hoc  dixerimus,  cur  hoc  ipsi  non  dicunt?  cur  hoc- 
ipsi  mortem  non  ueram,  sed  imaginariam  Christi  adfirmant,. 
natiuitatem  autem  non  saltem  talem,  sed  prorsus  nullam  di- 
cere delegerunt?  si  auctoritatis  euangelicae  pondere  erubue- 
25  runt  et  ideo  non  ausi  sunt  Christum  non  saltem  imaginarie 
passum  dicere , natiuitatem  quoque  eius  eadem  euangelica- 
testatur  auctoritas,  etsi  enim  duo  euangelistae  ipsum  partum 

1 loh.  20,  28 

3 que  C 4 cuis  S cui  G 5 mandaces  S 8 -rcio  sup.  x er.)  C 

Mariae  narrauerunt,  nullus  tamen  euangelistarum  tacuit,  quod 
habuerit  matrem  Iesus.  an  ideo  piguit  etiam  hoc  praedicare 
simulatum,  quia  generationes  alias  Matthaeus,  alias  Lucas 
exequitur,  unde  uidentur  non  sibi  conuenire  ? sed  da  hominem, 
qui  non  intellegat,  putabit  etiam  in  multis,  quae  ad  Christi  5 
passionem  pertinent,  euangelistas  sibi  non  conuenire ; da  uero, 
qui  intellegat,  et  ubique  conueniunt.  an  quia  mortem  simu- 
lare honestum  est,  natiuitatem  autem  etiam  simulare  turpe 
est?  cur  ergo  nos  hortatur  hoc  confiteri,  quo  possit  nostra 
contentio  profligari  ? unde  ergo  mihi  uidetur  natiuitatem  Christi  10 
nec  saltem  sicut  mortem  simulatam,  sed  prorsus  nullam  prae- 
dicare uoluisse  in  consequenti  sermone  adparebit,  ubi  alteri 
respondebimus  quaestioni. 

4.  Absit  autem,  ut  sit  in  membris  sanctorum  etiam  geni- 
talibus aliqua  turpitudo,  dicuntur  quidem  inhonesta,  quia  non  15 
habent  eam  speciem  decoris,  quam  membra,  quae  in  promptu 
locata  sunt,  sed  uidete,  quid  dicat  apostolus,  cum  ex  ipsa 
membrorum  corporis  nostri  unitate  atque  conpage  caritatem 
persuadet  ecclesiae,  multo  magis,  inquit,  quae  uidentur 
membra  corporis  infirmiora  esse,  necessaria  sunt;  et  20 
quae  uidentur  uiliora  esse  corporis,  his  abundantio- 
rem  honorem  circumponimus;  et  quae  inhonesta  sunt 
nostra,  abundantiofem  honestatem  habent;  quae  autem 
honesta  sunt  nostra,  non  opus  habent;  sed  deus  tem- 
perauit  corpus  ei,  cui  deerat,  maiorem  honorem  dans,  25 
ut  non  essent  scissurae  in  corpore,  inlicitus  itaque  et 
temperantiae  legibus  non  subiectus  membrorum  illorum  usus 
est  turpis,  non  ipsa  membra,  quae  non  solum  in  excellenti 

1 cf.  Matth.  1,  25  Luc.  2,  7 2 cf.  Matth.  2,  11  Mare.  3,  32 

Luc.  2,  33  Ioh.  2,  1 19  I Cor.  12,  22  sqq. 

integritate  caelibes  et  uirgines  seruant,  sed  ipsi  coniugati 
sancti  patres  ac  matres  sic  eis  generationi  tantummodo  con- 
sulentes utebantur,  ut  ille  naturalis  motus  nullo  modo  turpis 
esset,  qui  non  libidini,  sed  rationi  seruiret.  quanto  magis  ergo 
s in  sancta  uirgine  Maria,  quae  Christi  carnem  fide  concepit, 
nihil  habuerunt  turpitudinis  membra,  quae  nec  humano  licito- 
que  conceptui,  sed  diuino  tantum  partui  seruierunt?  merito 
plane  sic  honestata,  ut  nobis  Christum,  quem  cordibus  inte- 
gris credendo  conciperemus  et  confitendo  quodammodo  parere- 
ao  mus,  etiam  corporaliter  seruata  integritate  transfunderet,  nullo 
modo  enim  Christus  matrem  nascendo  faceret  deteriorem,  ut 
cui  munus  fecunditatis  adtulerat,  decus  uirginitatis  auferret, 
haec  ueraciter,  non  fallaciter  facta  sunt;  sed  noua  sunt,  sed 
insolita  sunt,  sed  contra  naturae  cursum  notissimum  sunt, 
is  quia  magna,  quia  mira,  quia  diuina  et  eo  magis  uera,  certa, 
firmata. 

Et  angeli,  inquit,  uisi  et  locuti  sunt,  quamuis  nati  non 
fuerint,  quasi  nos  dicamus  Christum,  nisi  nasceretur  ex  femina, 
nec  uideri  nec  loqui  potuisse,  potuit,  sed  noluit;  et  hoc  melius 
20  est,  quod  uoluit.  hoc  autem  eum  uoluisse  ideo  certum  est, 
quia  hoc  fecit,  qui  nihil  necessitate  sicut  deus  uester  faceret, 
sed  omnia  uoluntate.  hoc  uero  eum  fecisse  ideo  non  dubita- 
mus, quia  non  cuiquam  haeretico,  sed  eius  euangelio  credimus. 

LIBEE  TRICESIMUS. 

■25  1-  FAUSTUS  dixit:  De  uobis  iam  dudum  Paulus  scripsit, 

quia  discedent  quidam  a fide  intendentes  spiritibus 

26  I Tim.  4,  1 sqq. 

seductoriis,  doctrinis  daemoniorum,  in  hypocrisi  lo- 
quentes  mendacium,  cauteriatam  habentes  conscien- 
tiam suam,  prohibentes  nubere,  abstinentes  a cibis, 
quos  deus  creauit  ad  percipiendum  cum  gratiarum 
actione  fidelibus,  numquam  plane  tibi  ego  haec  ab  apo- 
stolo dicta  esse  consenserim,  nisi  antea  confitearis  ipse  Moysen 
et  prophetas  doctrinas  adtulisse  daemoniorum  et  seductorii 
spiritus  ac  maligni  fuisse  interpretes,  qui  a porcina  et  ceteris 
carnibus,  quas  inmundas  uocant,  sollicite  doceant  abstinendum, 
de  his  ergo  primo  deliberandum  uobis  est  et  diu  multumque 
cogitandum,  haec  quid  debeant  accipi,  in  deone  ipsi  haec,  an 
in  daemonio  locuti  uideantur.  hac  enim  tenus  aut  et  Moyses 
et  prophetae  nobiscum  damnati  erunt  aut  et  nos  cum  illis 
absoluti,  neque  enim  iusta  haec  nunc  uestra  sententia  est, 
ut  nos  quidem,  qui  solum  in  plebe  sacerdotale  hominum  genus 
censeamus  a carnibus  abstinere  debere,  daemoniorum  doctrinae 
uideamur  uobis  assectatores ; uestros  uero  prophetas  atque 
ipsum  adeo  Moysen,  qui  primus  non  antistitibus  solum,  sed 
omni  confuse  hominum  generi  suilla  interdixerit  et  leporina 
et  hericina  carne  et  sepiis  ac  lolliginibus  ceterisque  generibus 
piscium  carentibus  squama,  non  in  spiritu  seductorio  hoc  nec 
in  doctrina  daemoniorum,  sed  in  deo  potius  et  in  sancto  spi- 
ritu locutos  esse  arbitremini,  igitur  ut  hoc  tibi  interim  Paulum 
dixisse  concedam,  uictus  tamen  abs  te  non  ante  fuero,  quam 
tu  Moysen  damnaueris  et  prophetas,  ut  quod  ratione  conuictus 
et  ueritate  numquam  fortasse  fecisses,  id  nunc  uentris  causa 
facere  uidearis,  blasphemare  Moysen. 

2.  Est  uero  et  aliud  de  tribus  pueris  apud  uos  in  Danihele, 

21  cf.  Leu.  11,  6 sqq.  28  cf.  Dan.  1,  12 

quo  uehementer  perinde  confundemini,  si  istud  constiterit  a 
cibis  abstinere  daemoniorum  esse  religionem,  illi  enim  non 
tantum  ab  interdictis  lege  sed  etiam  a concessis  abstinuisse 
leguntur : quos  uehementer  mirari  soletis  et  in  martyribus 
5 numerare,  cum  sint  et  ipsi  doctrinam  adsecuti  daemoniorum, 
si  hoc  esse  apostoli  testimonium  constat,  ad  haec  et  Danihel 
ipse  tribus  hebdomadis  dierum  ieiunasse  se  perhibet  et  car- 
nem non  edisse  nec  bibisse  uinum,  dum  exoraret  pro  populo 
suo.  quid  ergo  ? et  hic  in  doctrina  se  daemoniorum  magnificat 
io  et  de  seductorii  spiritus  commento  gloriam  captat? 

3.  De  uobis  uero  quid  dicam?  id  est  de  christianioribus 
apud  uos , quorum  nonnulli  quidem  porcina,  plerique  uero 
quadrupede  omni,  alii  etiam  cuncto  animali  penitus  abstinent, 
fertque  ob  hoc  in  oculis  eos  omnis  ecclesia  et  summa  cum 
15  ueneratione  suscipiens  solum  non  deos  existimat,  nec  uidetis, 
indociles,  quia  si  hoc  uerum  et  ab  apostolo  dictum  testimo- 
nium est,  daemoniorum  et  ipsi  sunt  ludificati  doctrinis,  quid 
uero  et  de  illo  dicemus,  quod  sane  frustrari  quis  audeat  aut 
abnegare,  cum  constet  hoc  inter  omnes  et  aeque  per  orbem 
20  terrarum  quotannis  omni  cum  studio  celebratur  in  conuentu 
catholico  ? dico  autem  quadragesimam,  quam  qui  inter  uos 
rite  obseruandam  putauerit,  abstineat  necesse  est  omnibus 
his,  quae  capitulum  hoc  a deo  ad  percipiendum  nobis  creata 
dicit  et  daemoniorum  insuper  doctrinam  uocat  abstinentiam 
25  praedictorum,  quid  ergo  et  uos,  carissimi?  ritune  tunc  daemo- 
niorum uiuitis,  cum  haec  a uobis  passionis  Christi  celebrantur 
mysteria  et  seductorii  spiritus  fraude  capimini  et  in  hypocrisi 


6 cf.  Dan.  10,  2 sq. 

loquimini  mendacium  et  cauteriatam  habetis  conscientiam 
uestram  ? quodsi  horum  nihil  uos,  nec  nos  igitur,  quid  ergo 
sibi  uult  capitulum  hoc,  aut  a quo  scriptum  putabimus  et 
contra  quos,  quod  nec  ueteris  testamenti  traditiones  nec  noui 
confirmet  scita?  siquidem  hoc  ab  omnibus,  ut  ex  uobis  ipsis 
adparet , illud  uero  a quibusdam  quamuis  abstineri  tamen 
docet,  sententia  uero  haec  uestra  cunctam  penitus  carnalium 
ciborum  abstinentiam  daemoniorum  uult  esse  doctrinas,  cui 
si  et  uos  creditis,  eadem  saepius  dixero,  damnate  Moysen, 
renuntiate  prophetis,  ferte  parem  et  de  uobis  ipsis  sententiam, 
quia  ut  illi  semper  a quibusdam  ciborum,  sic  uos  interdum 
abstinetis  ab  omnibus. 

4.  Aut  si  Moyses  uobis  et  prophetae,  cum  escas  diiudicant, 
dei  legem  sancire  uidentur  et  non  daemoniorum ; si  Danihel 
in  spiritu  sancto  obseruauit  tres  hebdomadas;  si  Ananias, 
Azarias  et  Misahel  pueri  diuinae  mentis  instinctu  oleribus 
uti  maluerunt  et  leguminibus ; si  denique  in  uobis  quotquot 
abstinent,  non  a daemoniis  inpulsi  id  faciunt;  si  quadragesima 
sine  uino  et  carnibus  non  superstitiose  a uobis,  sed  diuina 
lege  seruatur:  uidete,  quaeso,  uidete,  ne  summae  dementiae 
hoc  sit  a Paulo  dictum  putare,  quod  daemoniorum  doctrina 
sit  abstinentia  omnis  ciborum,  et  prohibentes  nubere,  quemad- 
modum nec  illud,  quod  dicit  etiam  uirgines  dicare  Christo 
daemoniorum  esse  doctrinas  . quod  uos  perinde  sine  conside- 
ratione legentes  ut  cetera  ad  nos  subinde  respicitis  nec  uidetis 
hinc  et  uirgines  uestras  daemoniorum  doctrina  captas  notari 
et  uos  esse  antistites  daemoniorum,  qui  certatim  semper  ad 
hanc  eas  incitetis  professionem  suasionibus  uestris,  ut  paene 
iam  maior  in  ecclesiis  omnibus  uirginum  apud  uos  quam 
mulierum  numerositas  habeatur?  quid  ergo  non  et  uos  iam 

1 loqui  b habentes  Lb  5 corfirment  SG 2 scyta  L 7 cuncta  L 
paenitus  LM  9 si  et]  etsi  C sepius  SG  10  ipsi  L 15  ebdo- 
madas  LCSMG  annanias  It  16  misael  CM  holeribus  (h  s. 
I.)  SMG  17  quodquod  (utrumq.  d in  t a m.  1)  G 18  demonibus  b 

desistitis  a talibus  inceptis  ? quid  in  fraudem  miseras  indu- 
citis filias  hominum,  si  non  in  eis  Christi  uoluntas  inpletur, 
sed  daemoniorum  ? et  tamen  hoc  nobis  primo  respondeatis 
uelim,  utrum  omnino  uirgines  facere  doctrina  sit  daemonio- 
5 rum,  an  solum  per  prohibitionem  facere  nubendi  ? si  per  pro- 
hibitionem, nihil  ad  nos ; nam  et  ipsi  tam  stultum  iudicamus 
inhibere  uolentem  quam  nefas  et  inpium  satis  nolentem  cogere; 
si  uero  fauere  huic  quoque  proposito  et  non  reluctari  uolenti 
id  quoque  doctrinam  putatis  esse  daemoniorum,  taceo  nunc 
10  uestrum  periculum,  ipsi  iam  timeo  apostolo,  ne  daemoniorum 
doctrinam  intulisse  tunc  Iconium  uideatur,  cum  Theclam  ob- 
pigneratam  iam  thalamo  in  amorem  sermone  suo  perpetuae 
uirginitatis  incendit,  quid  uero  et  de  magistro  ipso  dicemus 
ac  sanctimoniae  totius  auctore  lesu  et  huius  ipsius  profes- 
i5  sionis  puellarum  caelite  sponso,  qui  in  euangelio  tria  genera 
taxans  spadonum,  unum  natiuum,  alterum  facticium,  tertium 
uoluntarium,  eis  tamen  palmam  adtribuit,  qui  se  ipsos,  in- 
quit, spadones  fecerunt  propter  regnum  caelorum, 
significans  uirgines  et  pueros,  qui  nubendi  ipsa  a cordibus 
20  suis  exsecta  cupiditate  spadonum  uice  in  eius  ecclesia  semper 
tamquam  in  domo  regia  conuersentur ? quid  ergo?  et  hoc 
uobis  doctrina  uidetur  esse  daemoniorum  et  in  seductorio 
spiritu  dictum  ? et  quis  erit  alius  in  deo  loquens,  si  Paulus 
et  Christus  daemoniorum  probantur  fuisse  sacerdotes?  mitto 
25  enim  ceteros  eiusdem  domini  nostri  apostolos,  Petrum  et 
Andream,  Thomam  et  illum  inexpertum  Ueneris  inter  ceteros 
beatum  Iohannem,  qui  per  diuersa  possessionem  boni  istius 

18  Mattii.  19,  12 

inter  uirgines  ac  pueros  diurno  praeconio  cecinerunt  formam 
nobis  atque  adeo  uobis  ipsis  faciundarum  uirginum  relin- 
quentes. sed  hos  quidem,  ut  dixi,  praetereo,  quia  eos  uos 
exclusistis  ex  canone  facileque  mente  sacrilega  uestra  daemo- 
niorum his  potestis  inportare  doctrinas,  num  igitur  et  de 
•Christo  eadem  dicere  poteritis  aut  de  apostolo  Paulo,  quem 
similiter  ubique  constat  et  uerbo  semper  praetulisse  nuptis 
innuptas  et  id  opere  quoque  ostendisse  erga  sanctissimam 
Theclam  ? quodsi  haec  daemoniorum  doctrina  non  fuit,  quam 
•et  Theclae  Paulus  et  ceteri  ceteris  adnuntiauerunt  apostoli, 
cui  credi  iam  poterit  hoc  ab  ipso  esse  memoratum,  tamquam 
sit  daemoniorum  uoluntas  et  doctrina  etiam  persuasio  sancti- 
monii? non  ergo  est  interim.  quod  uos  existimetis  solis  horta- 
mentis uirgines  facere  et  non  prohibitione  nubendi,  nobis 
enim  quoque  hoc  ipsum  insitum  est  . et  demens  profecto 
ille,  non  tantum  stultus  putandus  est,  qui  id  existimet  lege 
priuata  prohiberi  posse,  quod  sit  publica  concessum ; dico 
autem  hoc  ipsum  nubere,  quapropter  et  nos  hortamur  quidem 
uolentes,  ut  permaneant,  non  tamen  cogimus  inuitos,  ut  ac- 
cedant. nouimus  enim,  quantum  uoluntas,  quantum  et  naturae 
ipsius  uis  etiam  contra  legem  publicam  ualeat,  nedum  ad- 
uersus  priuatam,  cui  respondere  sit  liberum  „nolo.“  si  igitur 
hoc  modo  uirgines  facere  sine  crimine  est,  extra  culpam 
sumus  et  nos ; sin  quoquo  genere  uirgines  facere  crimen  est, 
rei  estis  et  uos.  iam  qua  mente  aut  consilio  hoc  aduersum 
nos  capitulum  proferatis,  ego  non  uideo. 

5.  AUGUSTINUS  respondit:  Audi  ergo,  quod  confiteris  te 
non  uidere,  qua  mente  aut  consilio  hoc  aduersum  uos  capi- 
tulum proferamus  . non  quod  a carnibus  abstineatis;  nam 

1 preconio  G caecinerunt  M cecinerunt  C caecinerunt  (a  erp.  m. 

hoc  a quibusdam  et  primi  patres  nostri  fecerunt,  sicut  com- 
memoras — non  tamen  ea  damnandi,  sed  significandi  gratia, 
quod  non  intellegitis,  et  unde  iam  quantum  sufficere  uide- 
batur,  in  superioribus  partibus  operis  huius  locutus  sum  — 
5 et  Christiani,  non  haeretici,  sed  catholici  edomandi  corporis 
causa  propter  animam  in  orationibus  amplius  humiliandam, 
non  quod  illa  esse  inmunda  credant,  non  solum  a carnibus, 
uerum  a quibusdam  etiam  terrae  fructibus  abstinent , uel 
semper,  sicut  pauci,  uel  certis  diebus  atque  temporibus,  sicut 
io  per  quadragesimam  fere  omnes,  quanto  magis  quisque  uel 
minus  seu  uoluerit  seu  potuerit,  uos  autem  ipsam  creaturam 
negatis  bonam  et  inmundam  dicitis,  quod  carnes  diabolus 
operetur  faeculentiore  materia  mali,  ac  per  hoc  eas  tamquam 
inmundiora  et  truculentiora  dei  uestri  uincula  exhorrentes  ab- 
is icitis,  auditoribus  autem  uestris,  quos  tamquam  distinctos  a 
genere  sacerdotum  dixisti , secundum  ueniam  haec  edenda 
conceditis ; sicut  quibusdam  concedit  apostolus  secundum 
ueniam  non  omnem  concubitum  coniugalem,  etiam  qui  fit 
sola  causa  generandi,  sed  eum,  qui  fit  per  incontinentiam. 
20  sed  tamen  cum  coniuge.  neque  enim  conceditur  secundum 
ueniam  nisi  peccatum,  hoc  uos  de  omni  carnium  cibo  sen- 
titis, hoc  et  ipsi  ab  haeresi  uestra  didicistis  et  uestros  audi- 
tores docetis ; sed  illis,  quod  sit  ignoscendum,  propter  quod 
uobis  necessaria  ministrant,  ut  dixi,  conceditis,  non  dicentes 
25  non  esse  peccatum,  sed  peccantibus  ueniam  largientes;  uos 
autem  ab  omni  tali  tamquam  mala  et  inmunda  contagione 

20  cf.  I Cor.  7,  5 sq. 

abstinetis  . ac  per  hoc  illud,  quod  sequitur  ea  uerba  apostoli, 
quibus  commemorationem  huius  capituli  terminasti,  ipsum 
est  omnino,  quod  nos  facit  hoc  testimonium  uobis  obicere : 
quod  et  tu,  puto,  sciebas,  ut  ea  uerba  primo  non  poneres  et 
nobis  in  extremo  diceres:  qua  mente  aut  consilio  hoc  5- 
aduersum  nos  capitulum  proferatis,  ego  non  uideo, 
cum  hoc  ipsum  nostrum  consilium  tacere  quam  commemorare 
malueris,  cum  enim  apostolus  dixisset:  abstinentes  a cibis, 
quos  deus  creauit  ad  percipiendum  cum  gratiarum 
actione  fidelibus,  secutus  ait:  et  iis,  qui  cognouerunt  10 
ueritatem,  quoniam  omnis  creatura  dei  bona  est,  et 
nihil  abiciendum.  quod  cum  gratiarum  actione  per- 
cipitur; sanctificatur  enim  per  uerbum  dei  et  oratio- 
nem. haec  sunt,  quae  negatis;  hoc  animo,  hac  uoluntate, 
hac  opinione  ab  escis  huiusmodi  temperatis,  quod  non  signi-  is 
ficatione,  sed  natura  malae  et  inmundae  sint,  qua  in  re  crea- 
torem earum  sine  dubio  blasphematis ; hoc  est,  quod  pertinet 
ad  doctrinam  daemoniorum,  nolite  ergo  mirari  hoc  de  uobis 
tanto  ante  a sancto  spiritu  prophetatum. 

6.  Iterum  si  ad  uirginitatem  sic  adhortaremini,  quemad-  20- 
modum  hortatur  apostolica  doctrina  — qui  dat  nuptum,  bene 
facit,  et  qui  non  dat  nuptum,  melius  facit  — ut  bonum 
esse  nuptias  diceretis,  sed  meliorem  uirginitatem,  sicut  facit 
ecclesia,  quae  uere  Christi  est  ecclesia,  non  uos  spiritus 
sanctus  ita  praenuntiaret  dicens:  prohibentes  nubere,  ille  2s 
enim  prohibet,  qui  hoc  malum  esse  dicit,  non  qui  huic  bono 
aliud  melius  anteponit,  denique  uos  eum  praecipue  concubi- 

8 I Tim.  4,  3 sqq.  21  I Tim.  7,  38  25  I Tim.  4,  3 

tum  detestamini,  qui  solus  honestus  et  coniugalis  est  et  quem 
matrimoniales  quoque  tabulae  prae  se  gerunt,  liberorum  pro- 
creandorum causa:  unde  uere  non  tam  concumbere  quam 
nubere  prohibetis,  concumbitur  enim  etiam  causa  libidinum, 
5 nubitur  autem  nonnisi  filiorum,  nec  ideo  nos  dicatis  non 
prohibere  , quia  multos  uestros  auditores  in  hoc  oboedire 
nolentes  uel  non  ualentes  salua  amicitia  toleratis,  illud  enim 
habetis  in  doctrina  uestri  erroris,  hoc  in  necessitate  societatis, 
hinc  est,  quod  paulo  ante  distuleram  dicere,  cur  uobis  mors 
10  Christi  uisa  sit  uel  fallax  et  simulata  praedicanda  et  non 
etiam  natiuitas.  mortem  quippe  tamquam  separationem  animae, 
• id  est  naturae  dei  uestri  a corpore  inimicorum  eius,  hoc  est 
a figmento  diaboli,  praedicatis  atque  laudatis  . ac  per  hoc 
rem  dignam  fuisse  credidistis,  quam  Christus  etsi  non  moriens, 
15  tamen  mortem  simulans  commendaret,  in  natiuitate  autem 
quia  non  solui,  sed  ligari  potius  deum  uestrum  creditis,  hanc 
nec  saltem  fallaciter  imaginatum  Christum  credere  uoluistis, 
ita  ut  non  sic  uobis  Maria  displiceret,  si  concubuisset  et  non 
concepisset,  quomodo  displicet,  quia  non  concubuit  et  tamen 
20  peperit.  uidetis  ergo  multum  interesse  inter  hortantes  ad  uir- 
ginitatem  bono  minori  bonum  amplius  praeponendo,  et  pro- 
hibentes nubere  concubitum  propagationis,  qui  solus  proprie 
nuptialis  est,  uehementius  accusando ; multum  interesse  inter 
abstinentes  a cibis  propter  sacramenti  significationem  uel 
25  propter  corporis  castigationem  et  abstinentes  a cibis,  quos 
deus  creauit,  dicendo,  quod  eos  deus  non  creauit.  proinde  illa 
doctrina  est  prophetarum  et  apostolorum,  haec  daemoniorum 
mendaciloquorum. 

LIBER  UNUS  ET  TRICESIMUS. 

1.  FAUSTUS  dixit:  Omnia  munda  mundis,  inmundis 
autem  et  coinquinatis  nihil  mundum;  sed  inquinata 
sunt  eorum  et  mens  et  conscientia,  hoc  quoque  ipsum, 
utrum  uobis  expediat  a Paulo  dictum  credere,  considerandum 
est;  hactenus  enim  non  tantum  daemoniis  exagitatos  constitit 
Moysen  et  prophetas,  cum  tantas  de  ciborum  differentiis  tule- 
rint leges,  sed  etiam  quod  inmundi  ipsi  fuerint  et  coinquinati 
mente  atque  conscientia  sua,  ut  congrue  in  ipsos  et  illud 
cadere  possit,  quod  sequitur:  deum  se  scire  profitentur, 
operibus  autem  negant,  cui  autem  hoc  magis  conpetit 
quam  prophetis  atque  Moysi,  qui  longe  aliter  uixisse  proban- 
tur quam  dei  cognitoribus  congruebat,  ego  tamen  nunc  usque 
praeter  adulteria  et  fraudes  et  homicidia  nihil  aliud  esse  puta- 
ueram,  unde  conscientias  pollutas  habuisse  uiderentur  Moyses 
et  prophetae ; nunc  autem  hoc  demonstrante  capitulo  scire 
iam  datur  etiam  hinc  eos  inquinatae  mentis  fuisse,  quia  ali- 
quid putauerint  inquinatum,  quorsum  ergo  talibus  etiam  nunc 
uos  uisionem  diuinae  maiestatis  contingere  potuisse  arbitra- 
mini, cum  sit  scriptum  nisi  eos,  qui  corde  puri  fuerint,  deum 
uidere  non  posse?  at  uero  hi  etiam  si  casti  ab  inlicitis  faci- 
noribus exstitissent,  sola  tamen  haec  abstinendi  a quibusdam 
escis  superstitio,  si  mentem  contaminat,  diuinitatis  eis  potuit 
negasse  conspectum,  euanuit  ergo  iam  atque  extincta  simul 
est  Danihelis  quoque  illa  ac  trium  puerorum  gloriatio : qui 

2 Tit.  1,  15  10  Tit.  1,  16  20  cf.  Matth.  5,  8 25  cf.  Dan.  1,  12 

et  ipsi  usque  ad  hanc  praedicationem,  quae  censet  nihil  in- 
mundum,  castissimi  plane  ac  bonae  mentis  iuuenes  habiti 
sunt  in  Iudaismo,  quia  scilicet  paternarum  memores  traditio- 
num a gentium  dapibus  et  maxime  inmolatis  omni  cum  studio 
se  conseruauerint  inlibatos.  nunc  enim  demum  adparuit  et 
ipsos  contaminatos  fuisse  mentibus  et  conscientia  tum  maxime, 
cum  os  a sanguine  et  cibis  feralibus  abstinebant. 

2.  Sed  illos  fortasse  excuset  ignorantia;  necdum  enim  ad- 
parente  Christiana  hac  fide,  quae  doceret  omnia  esse  munda 
mundis,  quaedam  et  ipsi  putauerint  esse  non  munda;  uos 
uero,  qua  nunc  excusatione  utimini,  si  Paulo  clamante  nihil 
esse  non  mundum  et  doctrinas  daemoniorum  appellante  cibo- 
rum abstinentiam  et  mente  pollutos  uocante , qui  aliquid 
putauerint  inquinatum,  non  solum  abstinetis,  ut  diximus,  sed 
etiam  gloriam  captatis  exinde  et  eo  acceptiores  uos  creditis 
Christo,  quo  eritis  abstinentiores  a cibis,  id  est  secundum 
hanc  sententiam,  quo  mentibus  inquinati  magis  et  magis  con- 
scientia uestra  polluti?  quid?  quod  etiam  cum  tres  in  mundo 
religiones  sint,  quae  mentis  purgationem  pariter  in  castimoniis 
et  abstinentia  ritu  quamuis  diuersissimo  reponunt,  dico  autem 
Iudaeos  et  Christianos  et  gentes,  ex  quanam  istarum  religio- 
num sermo  hic  ueniat,  non  potest  inueniri,  qui  docet  nihil 
esse  non  sanctum  ? certe  ex  Iudaismo  minime ; itidem  ex 
paganismo,  quia  ipsum  quoque  discriminat  cibos ; nec  quic- 

11  cf.  I Tim.  4,  1 sqq. 

1 ipsius  que  C usquae  L 2 iuuenis  L1  4 omni  s.  I.  S oim  b 
studiosae  LM  studiosae  G 6 tum]  tunc  S 7 os]  si  oie  grecu  estj|cum 

quam  interest,  nisi  quod  Hebraeus  in  quibusdam  animalibus 
a pagano  dissentit,  restat  Christiana  fides,  cuius  si  proprium 
hoc  esse  putas  nihil  existimare  pollutum,  prius  est,  ut  fatearis 
in  uobis  esse  neminem  Christianum,  omnes  enim  apud  uos, 
ut  cetera  reticeam,  morticina  tamen  et  inmolata  inquinamen- 
tum existimant  esse  non  paruum ; aut  si  et  a uobis  iure 
christianitatis  hoc  agitur,  ne  huius  quidem  ergo  religionis 
sententia  est,  quae  omnem  penitus  inmundorum  abstinentiam 
tollit,  quorsum  ergo  a Paulo  id  dici  potuit,  quod  nulli  sit 
religioni  conueniens?  etenim  apostolus  non  tam  religionem 
exuit  quam  ritum  mutauit,  cum  ex  Iudaeo  factus  est  Chri- 
stianus. at  uero  qui  hoc  capitulum  scripsit,  uidetur  ille  mihi 
nulla  prorsus  religione  fuisse  subnixus. 

3.  Quapropter  si  quid  de  cetero  in  laesionem  nostrae  fidei 
de  scripturis  quaerentes  inueneritis,  tunc  demum  id  nobis 
obponere  mementote,  cum  uobis  peruideritis  non  esse  con- 
trarium . quemadmodum  et  illud,  quod  de  Petro  soletis  ad- 
ferre,  tamquam  idem  uiderit  aliquando  de  caelo  demissum 
uas,  in  quo  essent  omnia  genera  animalium  et  serpentes  atque 
eo  adtonito  et  admirante  uox  audita  sit  dicens  ad  eum : 
Petre,  quicquid  in  uase  uides,  macta  et  manduca,  cui 
idem  respondens:  domine,  commune,  inquit,  et  inmun- 
dum  non  contingam,  et  iterum  uox  ad  eum:  quod  ego 
sanctificaui,  inmundum  ne  uocaueris.  quod  quidem 
ipsum  licet  et  per  allegoriam  aliud  quiddam  et  non  indiffe- 
rentiam uideatur  significare  ciborum,  tamen,  quia  uobis  et 
hoc  ita  intellegere  placet,  uescamini  igitur  necesse  est  passim 

5 cf.  Act.  15,  29  21  Act.  10,  13  sqq.  23  Act.  10,  11  sqq. 

belluis  omnibus  et  echidnis  et  colubris  ac  reliquo  omni 
genere  serpentino  iuxta  opa(ia  Petri,  hactenus  enim  uere  dicto 
audientes  uos  esse  probabitis  uoci,  quam  fertur  audisse;  et 
tamen  huius  quoque  memineritis  semper,  quia  Moyses  hinc 
5 et  prophetae  damnati  sunt,  qui  de  his,  quae  sanctificauerit 
deus  iuxta  uocis  huius  sententiam , multa  putauerint  esse 
polluta. 

4.  AUGUSTINUS  respondit:  Cum  ait  apostolus:  omnia 
munda  mundis,  naturas  ipsas  intellegi  uoluit,  quas  deus 
io  creauit,  secundum  illud,  quod  Moyses  in  genesi  scripsit:  et 
fecit  deus  omnia,  et  ecce  bona  ualde,  non  significationes, 
secundum  quas  deus  per  eundem  Moysen  ab  inmundis  munda 
discreuit:  unde  quia  multa  et  multis  locis  iam  diximus,  nunc 
breuiter  admonuisse  sulfecerit.  proinde  illos,  qui  iam  tempore 
15  reuelationis  noui  testamenti  adhuc  illas  umbras  futurorum 
ita  custodiendas  putarent,  ut  sine  his  gentes  salutem,  quae 
in  Christo  est,  percipere  non  posse  contenderent,  inmundos 
dicit  apostolus,  quod  carnaliter  saperent,  et  infideles,  quod 
tempus  gratiae  a legis  tempore  non  discernerent,  quibus  ideo 
20  dicit  nihil  esse  mundum,  quia  et  his,  quae  respuebant,  et 
his,  quae  sumebant,  non  sancte  nec  iuste  utebantur,  sicut 
omnes  quidem  infideles,  sed  uos  praecipue,  Manichaei,  quibus 
omnino  nihil  est  mundum,  'neque  enim  cibus  ipse , quem 
sumitis,  quamuis  eum  magna  diligentia  quasi  a carnis  con- 
25  tagione  separetis,  mundus  est  uobis,  quem  creatum  nisi  a 
diabolo  non  dicitis,  in  illo  etiam  deum  uestrum  ligatum 
atque  pollutum  uos  edendo  purgare  perhibetis,  uos  saltem 

8 Tit.  1,  15  10  Gen.  1,  31  13  cf.  Leu.  11 

1 beluis  CL,  (b  ex  u m.  2)  M echinnis  LPG  echi*nis  S echinis  Cb 
echidnis  M 2 opajjia  scripsi:  oroma  LCPMGb  oroma  (s.  I.  uisione 
somnii)  S actenus  CML 1 uero  SG  3 audientes]  obaudientes  G'2S 
5 qui]  quia  SMG2  8 cap.  LXI  LPSMG  Agustinus  L 12  immun- 
dis L 2 14  ammonuisse  LSGM1  sufficerit  L 1 17  immundos  L2 
19  alegis  C 21  sanc*e  (a  er.)  S scae  ( exp . m.  2)  LG  scae  Mb 

uobis  mundi  uideremini,  quorum  uentribus  meretur  ille  pur- 
gari. sed  et  uestra  corpora  naturam  et  opificium  gentis  tene- 
brarum esse  contenditis,  animas  autem  uestras  ipsis  adhuc 
corporibus  inquinatas,  quid  ergo  uobis  est  mundum  ? non 
quae  sumitis,  non  quo  mittitis  ea,  quae  sumitis,  non  uos  s 
ipsi,  qui  sumpta  purgatis,  uidetis  ergo,  propter  quos  tunc 
istam  sententiam  dixit  apostolus ; talem  tamen  dixit,  quae 
omnes  infideles  et  inmundos  teneret,  sed  uos  praecipue  ma- 
ximeque  conuinceret.  omnia  ergo  munda  mundis  secundum 
naturam,  in  qua  creata  sunt,  non  tamen  omnia  secundum  10 
significationem  munda  primo  populo  Iudaeorum ; nec  nobis 
omnia  uel  propter  salutem  corporis  uel  propter  consuetudinem 
humanae  societatis  apta  sunt;  sed  cum  sua  cuique  redduntur 
et  naturalem  ordinem  seruant,  omnia  munda  sunt  mundis; 
inmundis  autem  et  infidelibus,  quales  praecipue  uos  15 
estis,  nihil  est  mundum,  cetera  iam  uerba  apostoli,  quae 
secuntur,  uos  ipsi  uobis  salubriter  diceretis,  si  cauteriatam 
uestram  conscientiam  sanari  uelitis.  sequitur  enim:  sed  pol- 
luta sunt  eorum  et  mens  et  conscientia. 


LIBER  ALTER  ET  TRICESIMUS.  2a 

1.  FAUSTUS  dixit:  Si  accipis  euangelium,  credere  omnia 
debes,  quae  in  eodem  scripta  sunt,  quid  enim  tu,  quia  uetus 
accipis  testamentum,  idcircone  credis  omnia  passim.  quae  in 
eodem  scripta  sunt?  nempe  solas  indidem  excerpentes  pro- 
phetias , quae  regem  Iudaeis  uenturum  significabant , quia  25 
ipsum  putatis  esse  Iesum , et  pauca  quaedam  disciplinae 

2 opificum  M generis  SGM^b  5 ea  quae  sumitis  om.  SG 

6 sumpta  (p  s.  I.  m.  2 add.)  M uideris  LCPSMG  8 immundos  L2 
praecipuae  S praecipue  MG  pcipue  C 18  reddentur  Lx  14  mundis 
munda  sunt  b 15  immundis  L2  17  sequuntur  SMG  si,c  auteriatam  C 
18  uelletis  C ueletis  Ll 

ciuilis  praecepta  communia,  ut  est:  non  occides,  non  moe- 
chaberis, cetera  praetermittitis  et  arbitramini  esse  non  minus 
atque  eadem,  quae  Paulus  putauit  stercora,  quid  ergo  peregri- 
num hoc  aut  quid  mirum  est,  si  et  ego  de  testamento  nouo 
purissima  quaeque  legens  et  meae  saluti  conuenientia  ea 
praetermitto,  quae  a uestris  maioribus  inducta  fallaciter  et 
maiestatem  ipsius  et  gratiam  docolorant? 

2.  An  si  patris  testamentum  habet  aliqua,  in  quibus  parum 
debeat  audiri  — patris  enim  esse  uultis  Iudaicam  legem, 
cuius  nouimus  quam  multa  uobis  horrorem,  quam  multa  pu- 
dorem faciant,  ut  quantum  ad  animum  iamdudum  ipsi  iudi- 
caueritis  eam  non  esse  sinceram,  quamuis  partim  pater  ipse, 
ut  creditis,  digito  suo  eam  uobis,  partim  Moyses  scripserit, 
fidelis  et  integer  — solius  filii  putatis  testamentum  non  po- 
tuisse corrumpi,  solum  non  habere  aliquid,  quod  in  se  debeat 
inprobari?  praesertim  quod  nec  ab  ipso  scriptum  constat  nec 
ab  eius  apostolis,  sed  longo  post  tempore  a quibusdam  in- 
certi nominis  uiris,  qui,  ne  sibi  non  haberetur  fides  scriben- 
tibus, quae  nescirent,  partim  apostolonfm  nomina,  partim 
eorum,  qui  apostolos  secuti  uiderentur  , scriptorum  suorum 
frontibus  indiderunt  adseuerantes  secundum  eos  se  scripsisse, 
quae  scripserint,  quo  magis  mihi  uidentur  iniuria  graui  ad- 
fecisse  discipulos  Christi,  quia  quae  dissona  idem  et  repu- 
gnantia sibi  scriberent,  ea  referrent  ad  ipsos  et  secundum 
eos  haec  scribere  se  profiterentur  euangelia,  quae  tantis  sint 
referta  erroribus,  tantis  contrarietatibus  narrationum  simul  ac 
sententiarum,  ut  nec  sibi  prorsus  nec  inter  se  ipsa  conueniant. 
quid  ergo  aliud  est  calumniari  bonos  et  Christi  disci- 

1 Ex.  20,  13  sq.  3 cf.  Phil.  3,  8 

pulorum  concordem  coetum  in  crimen  deuocare  discordiae? 
quae  quia  nos  legentes  animaduertimus  cordis  obtutu  sanis- 
simo, aequissimum  iudicauimus  utilibus  acceptis  ex  isdem, 
id  est  bis,  quae  et  fidem  nostram  aedificent  et  Christi  domini 
atque  eius  patris  omnipotentis  dei  propagent  gloriam,  cetera 
repudiare,  quae  nec  ipsorum  maiestati  nec  fidei  nostrae  con- 
ueniant. 

3.  Proinde  nec  uos,  ut  dicere  coeperam,  de  testamento 
uetere  circumcisionem  crieditis  accipiendam  carnaliter,  quam- 
uis  ita  sit  scriptum,  neque  sub  otio  ac  uacatione  colendum 
sabbatum,  quamuis  ita  legatur,  sed  nec  sacrificiis,  ut  Moysi 
uidetur,  et  inmolationibus  placandum  deum;  sed  haec  quidem 
ut  aliena  prorsus  et  procul  a ritu  Christiano  posita  ac  nulla 
ex  parte  probabilia  contempsistis,  quaedam  uero  eorum  etiam 
diuisistis  in  duo,  et  partem  quidem  amplectimini,  partem  uero 
respuitis,  ut  pascha,  quod  est  et  ipsum  testamenti  ueteris 
anniuersale  sacrum:  cuius  in  celebratione  cum  sit  scriptum 
uobis  non  solum  agnum  mactare  edendum  sub  nocte,  sed 
etiam  diebus  septem  abstinere  fermento  et  esse  contentos 
azymo  cum  picridiis,  uos  pascha  quidem  adsumitis,  praeter- 
mittitis uero  ritum  illum  ac  morem,  quo  cautum  est  idem 
debere  seruari.  item  septem  dierum  hebdomadas,  ist  est  pente- 
costen, quam  perinde  Moyses  certo  quodam  sacrificiorum  et 
genere  et  numero  inbuendam  censet,  uos  aeque  colitis,  sed 
damnata  parte  eius,  id  est  litationibus  ipsis  et  sacrificiis, 
quia  haec  cum  Christiana  fide  non  congruunt,  de  mandato 

8 cf.  Gen.  17,  9 sqq.  10  cf.  Ex.  31,  13  11  cf.  Leu.  1 20  cf 

Ex.  12  23  cf.  Leu.  23 

uero  abstinendi  a cibis  communibus  uisum  uobis  est  et  uelie- 
menter  creditum  morticina  quidem  et  inmolata  esse  sane  in- 
munda;  de  porcina  uero  idem  credere  noluistis  nec  de  lepore 
aut  lierinacio  neque  de  mullis  et  lolliginibus  ceterisque  quae 
5 uobis  adsapuere  generibus  piscium,  quamuis  eadem  Moyses 
omnia  inmunda  esse  testetur. 

4.  Illa  uero  iam  ne  audire  quidem  uos  uelle  credo  ex 
testamento  uetere,  nedum  admittere,  id  est  soceros  dormire 
cum  nuribus  tamquam  ludas ; patres  cum  filiabus  tamquam 
io  Loth ; prophetas  cum  fornicibus  tamquam  Osee ; maritos 
uxorum  suarum  noctes  amatoribus  uendere  tamquam  Abraliam ; 
duabus  germanis  sororibus  unum  misceri  maritum  tamquam 
Iacob;  rectores  populi  et  quos  maxime  entheos  credas,  millenis 
et  centenis  uolutari  cum  scortis  tamquam  Dauid  et  Salomon; 
is  aut  illud  item,  quod  lege  uxoria  cautum  in  deuteronomio  est, 
ctebere  uxorem  defuncti  fratris,  si  idem  sine  filiis  obierit, 
superstiti  fratri  nubere  et  eandem  subolem  ex  eadem  in  locum 
suscitare  fratris : quod  facere  si  noluerit  uir,  debere  mulier- 
culam apud  maiores  natu  deponere  de  hac  inpietate  cognati 
2o  sui  querelam,  ut  idem  accersitum  eum  censoria  grauitate 
coherceant ; qui  si  pernegauerit,  et  apud  eos  non  ferat  inpune, 
sed  exalciatus  dextri  pedis  calciamento  a praedicta  muliere 
caedatur  in  faciem  et  consputus  ac  maledictus  recedat  habi- 

2 cf.  Act.  15,  29  5 cf.  Leu.  11  23  cf.  Deut.  25,  5 sqq. 

turus  hoc  obprobrium  sempiternum  in  progeniem  suam,  haec 
igitur  atque  alia  huiusmodi  sunt  testamenti  ueteris  et  exempla 
et  iura : quae  si  bona  sunt,  cur  non  imitamini  ? si  mala,  cur 
non  damnatis  auctorem,  id  est  testamentum  ipsum  uetus? 
aut  si  falsa  haec  ei,  tamquam  nos  de  nouo  credimus,  etiam 
uos  putatis  inserta,  pares  ergo  sumus,  desinite  iam  proinde 
id  a nobis  exigere  in  testamento  nouo.  quod  uos  non  seruatis 
in  u et  er  e. 

5.  Equidem  ego  quantum  arbitror,  quatenus  id  iam  per- 
suasum esse  uoluistis,  ut  sit  ex  deo  etiam  testamentum  uetus, 
commodius  satis  atque  excusatius  uobis  est  non  seruantibus 
eius  mandata,  si  fateamini  incongruis  esse  adiectionibus  ui- 
tiatum,  quam  si  inuiolatum  idem  spernatis  et  incorruptum, 
proinde  hanc  de  uobis  ego  sententiam  habui  semper  et  habeo, 
quotiens  quaeritur,  cur  praeuaricemini  testamenti  ueteris  iussa, 
quod  enim  aut  ut  sapientes  contemnitis  falsa  aut  ut  contu- 
maces et  indeuoti  neglegitis  uera.  interim  quia  me  ad  cre- 
denda omnia,  quae  noui  testamenti  monumentis  inserta  sunt, 
cogis,  si  ipsum  accipiam,  scias  et  te,  quantum  ad  animum, 
multa  non  credere,  quae  in  uetere  sint  testamento,  quamuis 
ipsum  te  profitearis  accipere,  neque  enim  et  illud  in  confessis 
ex  eodem  habes  et  credibilibus  esse  maledictum  omnem,  qui 
pependerit  in  ligno,  quia  id  utique  pertineat  et  ad  Iesum, 
aut  eum  quoque  in  maledictis  haberi,  qui  non  suscitauerit 
semen  in  Israhel,  quia  id  uirgines  quoque  omnes  conprehendat 
et  pueros  dei ; aut  funditus  interiturum  eum  de  genere  suo. 

23  cf.  Deut.  21,  28  26  cf.  Gen.  17,  14 

1 progenie*  sua*  ( utrimque  m er.)  M 3 que  C quur  (bis)  L 
5 fal*sa  (i  er.)  C de  nouo]  denuo  LPSMG  7 seruetis  LCPSMG 
8 neteri  b 9 ergo  S 11  cummodius  P1  15  quoties  G queritur  C 
quur  L 16  contempnitis  LS  17  inde  uoti  C uera*  (m  er.)  C 
me  ad  credenda]  mea  deridenda  GS  18  monimentis  b 20  uetere  (71 
quan  uis  C 22  credibilius  (iu  in  ras.)  SG  omne  (~  a m.  2)  L 
quippe  penderit  CS  quippependerit  P3  23  pertineat— quoque  om.  C 
(in  mg.  m.  rec.  add.  sunt  liaec:  quia  id  utique  pertineat  ad  iesum  aut; 
seqq.  tria  uocab.  euan.)  25  conphendat  CSG  26  interiturum  C 

qui  non  fuerit  carnem  praeputii  circumcisus,  quia  hoc  quoque 
ad  omnem  pertineat  Christianum ; aut  lapidibus  extinguendum 
eum.  qui  soluerit  sabbatum ; aut  non  parcendum  ei,  qui  unum 
quodlibet  testamenti  ueteris  mandatum  inruperit : quae  omnia 
5 tu  si  credas  firmum  que  habeas,  quia  sint  eadem  a deo  man- 
data, mihi  crede,  manus  prior  iniecisses  in  Christum  nec  nunc 
irascerere  Iudaeis,  qui  hunc  animis  ac  uiribus  persecuti  dei 
sui  mandata  complerint. 

6.  Equidem  haud  ignoro,  quin  uos  haec  non  audeatis  di- 
io  cere  falsa,  sed  quia  sint  eadem  pro  tempore  tunc  mandata 
Iudaeis  usque  ad  aduentum  scilicet  Iesu.  qui  quoniam  uenerit 
ab  eodem  praenuntiatus,  ut  uultis,  uetere  testamento  ipse 
iam  doceat,  quid  accipiendum  nobis  ex  eodem  sit  et  quid 
relinquendum,  sed  an  prophetae  Iesum  praesagauerint,  postea 
15  uidebimus  . interim  ad  haec  me  nunc  respondere  oportet, 
quia,  si  Iesus  per  testamentum  uetus  adnuntiatus  nunc  di- 
iudicat  et  carminat  docetque  pauca  eius  accipienda  esse, 
repudianda  uero  quam  plurima,  et  nobis  paracletus  ex  nouo 
testamento  promissus  perinde  docet,  quid  accipere  ex  eodem 
20  debeamus  et  quid  repudiare,  de  quo  ultro  Iesus  cum  eum 
promitteret,  dicit  in  euangelio:  ipse  uos  inducet  in  omnem 
ueritatem  et  ipse  uobis  adnuntiabit  omnia  et  comme- 
morabit uos.  quapropter  liceat  tantundem  et  nobis  in  testa- 
mento nouo  per  paracletum,  quantum  uobis  in  uetere  licere 
25  ostenditis  per  Iesum , nisi  forte  pluris  uobis  testamentum 

2 cf.  Num.  15,  85  21  Ioh.  16,  15 

1 qui  (i  ex  o)  S carne  (uirg.  er.)  S carne*  (m  er.)  X 2 lapitibus  C 
8 non  om.  SG  4 inruperit  Mi  5 si  tu  SMG  6 prior**  C 7 ira- 
scereris Pb  irascere  C 9 audiatis  L'MG  audeatis  (i  in  e corr.  m.  2)  LS 
10  sunt  b temporse  S 11  iudeis  S ad  ovi.  LSG,  ( s . I.  add.) 
ihu  LC  12  ipsi  X1  14  praesagiuerint  M psagauerint  (ga  ex  go 
uid.  corr.)  C . (a  g seq.  in  ras.)  G presagauerint  P 15  hec  C 
17  terminat  b 18  paraclitus  S paraclytus  LCMG  19  quid 
(i  ex  o corr.  m.  1)  C 21  promitterent  (n  exp.  m.  2)  S promitterent  G 
22  annuntiabit  (b  ex  u corr.  m.  2)  LM  commemorauit  X1  24  para- 
cl&um  X1  paraclytum  LC  paraclitum  G uetero  SG  uetere  ueteri  b 

uidetur  filii  esse  quam  patris,  si  modo  patris  est.  ut.  cum  ex 
illo  reprobentur  tam  multa,  huius  solius  nihil  non  debeat  ad- 
probari,  praesertim  quod  uec  a Christo  scriptum  constat,  ut 
diximus,  nec  ab  eius  apostolis. 

7.  Quapropter,  ut  uos  ex  uetere  testamento  solas  admittitis 
prophetias  et  illa,  quae  superius  diximus,  ciuilia  atque  ad 
disciplinam  uitae  communis  pertinentia  praecepta,  supersedistis 
uero  peritomen  et  sacrificia  et  sabbatum  et  obseruationem 
eius  et  azyma,  quid  ab  re  est,  si  et  nos  de  testamento  nouo 
sola  accipientes  ea,  quae  in  honorem  et  laudem  filii  maiestatis 
uel  ab  ipso  dicta  conperimus  uel  ab  eius  apostolis,  sed  iam 
perfectis  ac  fidelibus  dissimulauimus  cetera,  quae  aut  simpli- 
citer tunc  et  ignoranter  a rudibus  dicta  aut  oblique  et  maligne 
ab  inimicis  obiecta  aut  inprudenter  ab  scriptoribus  adfirmata 
sunt  et  posteris  tradita?  dico  autem  hoc  ipsum  natum  ex 
femina  turpiter,  circumcisum  Iudaice  sacrificasse  gentiliter, 
baptizatum  humiliter,  circumductum  a diabolo  per  deserta  et 
ab  eo  temptatum  quam  miserrime,  his  igitur  exceptis  et  si 
quid  ei  ab  scriptoribus  ex  testamento  uetere  falsa  sub  testi- 
ficatione iniectum  est,  credimus  cetera,  praeterea  crucis  eius 
mysticam  fixionem,  qua  nostrae  animae  passionis  monstrantur 
uulnera,  tum  praecepta  salutaria  eius,  tum  parabolas  cunctum- 
que  sermonem  deificum,  qui  maxime  duarum  praeferens  natu- 
rarum discretionem  ipsius  esse  non  uenit  in  dubium,  nihil 
ergo  est  iam,  cur  me  omnia  credere  existimes  debere,  quae 
continent  euangelia,  cum  tu.  ut  supra  ostensum  est,  testa- 
menti ueteris  supremum  liquorem  uix  summis , ut  aiunt, 
labris  adtingas. 

2 approbari  S 1 approbari  (pr.  p s.  I.)  P 3 scriptum  om.  SG 
5 uetere  Mx  ammittitis  GLSM 1 ammittas  (?)  P 6 cibilia  LXPXM 
docibilia  SG  8 obseruationes  C 9 azima  LCSG  12  dissimula- 
uimus (b  in  u m.  2 corr.)  SM  dissimulabimus  G 13  obliquae  L 
14  (et  19)  ab]  a b 20  preterea  LC  propterea  b 21  misticam  GS 
mystica  b fixionem  (i  ante  o s.  I.)  S fixione  b qua  ( — sup.  a 
er.)  C passiones  (i  in  e corr.  m.  2)  L 22  uulneratum  Cb  tunc 
{ante  par.)  LSG  23  duarum///  C 25  quur  LC  27  suppremum  (p 
exp.  m..  2)  L liquoru  C sumis  b 

8.  AUGUSTINUS  respondit:  Nos  ueteris  testamenti  scripturas 
omnes,  ut  dignum  est,  ueras  diuinasque  laudamus,  uos  scrip- 
turas noui  testamenti  tamquam  falsatas  corruptasque  pulsatis, 
nos  ea,  quae  nunc  de  libris  testamenti  ueteris  non  obserua- 

5 mus,  congruenter  tamen  illo  tempore  atque  illi  populo  fuisse 
praecepta  nobisque  in  eis  ipsis,  quae  non  obseruamus,  signi- 
ficata, quae  intellegamus  et  spiritaliter  teneamus,  non  solum 
dicimus,  sed  in  apostolicis  quoque  litteris  ostendimus  et  do- 
cemus ; uos  autem  omnia,  quae  in  libris  noui  testamenti  non 
io  accipitis,  omnino  reprehenditis  nec  a Christo  nec  ab  apostolis 
eius  dicta  uel  conscripta  adseueratis.  uidetis  ergo,  quantum 
inter  nos  et  uos,  quod  ad  hanc  rem  adtinet,  distet,  cum  ita- 
que a uobis  quaeritur,  quare  non  omnia  in  libris  noui  testa- 
menti accipitis,  sed  et  in  eis  libris,  in  quibus  adprobatis 
15  aliqua,  multa  respuitis,  reprehenditis,  accusatis,  a corruptori- 
bus inserta  esse  contenditis,  nolite  in  exemplum  adsumere 
distinctionem  fidei  uel  obseruationis  nostrae,  sed  rationem 
reddite  praesumptionis  uestrae. 

9.  A nobis  enim  si  quaeratur,  cur  non  eo  ritu  colamus 
20  deum,  quo  coluerunt  Hebraei  patres  tempore  ueteris  testamenti, 

respondemus  aliud  nobis  deum  praecepisse  per  patres  noui 
testamenti  neque  hoc  contra  uetus  testamentum,  cum  et  in 
illo  id  sit  ante  praedictum,  sic  enim  hoc  ipsum  praenuntiatum 
est  per  prophetam:  ecce  dies  ueniunt,  dicit  dominus, 
25  et  consummabo  super  domum  Israhel  et  super  domum 
Iuda  testamentum  nouum,  non  secundum  testamen- 
tum, quod  feci  patribus  eorum  in  die,  qua  adpre- 

24  Hier.  31,  31  sq. 

1 cap.  LXIII  LSGPM  Agustinus  L testamenti  (ti  infra  syll.  men 

a m.  rec .)  C 6 nosque  C q:  ii  M obseruamusq’  (q’  s.  I.  a m. 
ree.)  C 10  (et  15)  rephenditis  CSG  13  in  libris  om.  SG  14  et 
om.  C 15  respuistis  LSMG  18  presumptionis  C 19  quur  L 

hendi  manum  eorum,  ut  eicerem  eos  de  terra  Aegypti, 
ecce  quia  et  hoc  prophetatum  est,  non  perseueraturum  illud 
testamentum,  sed  futurum  nouum.  hic  si  obiectum  fuerit  non 
nos  pertinere  ad  domum  Israhel  et  domum  Iuda,  ex  doctrina 
apostolica  nos  defendimus , quia  semen  Abrahae  Christum 
esse  docet  apostolus  nobisque  ad  corpus  eius  pertinentibus 
dicit:  ergo  Abrahae  semen  estis,  porro  si  quaesitum  a 
nobis  fuerit,  cur  illius  testamenti  auctoritatem  teneamus, 
cuius  ritum  non  obseruamus,  et  ad  hoc  ex  litteris  apostolicis 
respondemus,  ait  enim  apostolus:  nemo  ergo  uos  iudicet 
in  cibo  et  potu  aut  in  parte  diei  festi  aut  neomeniae 
aut  sabbatorum,  quod  est  umbra  futurorum,  ita  quippe 
et  cur  ea  legi  atque  accipi  oporteat,  ostendit,  id  est  ne  pro- 
phetiam extinguamus.  quia  in  umbra  facta  sunt  futurorum, 
et  curare  nos  non  debere  eos,  qui  nos  hinc  iudicare  uoluerint, 
quod  corporaliter  iam  non  obseruemus,  sicut  alibi  tale  quid- 
dam dixit:  haec  in  figura  contingebant  illis;  scripta 
sunt  autem  propter  correptionem  nostram,  in  quos 
finis  saeculorum  obuenit.  cum  ergo  tale  aliquid  legitur 
in  instrumento  ueteris  testamenti,  quale  a nobis  obseruar 
uel  iussum  non  est  in  nouo  testamento  uel  etiam  prohibitum, 
quid  significet  quaerendum  est,  non  reprehendendum,  quia  eo 
ipso,  quo  iam  non  obseruatur,  non  damnatum,  sed  inpletum 
probatur,  unde  multa  et  saepe  iam  diximus. 

10.  Uelut  hoc  ipsum,  quod  modo  non  intellegens  Faustus 
mandatis  ueteris  testamenti  pro  crimine  obiecit,  quod  uxorem 

7 Gal.  8,  29  10  Coi.  2,  16  sq.  17  I Cor.  10,  11  25  cf. 

Deut.  25,  5 sqq. 

fratris  ad  hoc  frater  iussus  est  ducere,  ut  non  sibi,  sed  illi 
sobolem  suscitaret  eiusque  uocaret  nomine,  quod  inde  nasce- 
retur, quid  aliud  in  figura  praemonstrat,  nisi  quia  unusquisque 
euangelii  praedicator  ita  debet  in  ecclesia  laborare,  ut  defuncto 
5 fratri,  hoc  est  Christo,  suscitet  semen,  qui  pro  nobis  mortuus 
est,  et  quod  suscitatunh  fuerit,  eius  nomen  accipiat  ? denique 
hoc  inplens  apostolus  non  iam  carnaliter  in  praemissa  signi- 
ficatione, sed  spiritaliter  in  conpleta  ueritate,  quos  in  Christo 
Iesu  per  euangelium  se  commemorat  genuisse,  suscenset  eis 
10  et  eos  increpans  corrigit  uolentes  esse  Pauli:  numquid 
Paulus,  inquit,  pro  uobis  crucifixus  est?  aut  in  nomine 
Pauli  baptizati  estis?  tamquam  diceret:  «defuncto  fratri 
uos  genui;  christiani  uocamini,  non  Pauliani. “ at  uero  qui 
electus  ab  ecclesia  ministerium  euangelizandi  rennuerit,  ab 
15  ipsa  ecclesia  merito  digneque  contemnitur,  hoc  est  enim, 
quod  in  eius  faciem  iubetur  expuere,  non  sane  sine  signo 
huius  obprobrii,  ut  calciamento  pedis  unius  exuatur,  ne  sit 
in  eorum  sorte,  quibus  ipse  apostolus  ait:  et  calciati  pedes 
in  praeparatione  euangelii  pacis,  et  de  quibus  corame- 
20  morat  propheta:  quam  speciosi  pedes  eorum,  qui  ad- 
nuntiant  pacem,  qui  adnuntiant  bona,  qui  enim  sic 
euangelicam  fidem  tenet,  ut  et  sibi  prosit  et  ecclesiqe  prodesse 
' non  rennuat,  bene  intellegitur  utroque  pede  calciatus.  qui 
nutem  sibi  putat,  quia  credidit,  satis  esse  consultum,  curam 

7 cf.  I Cor.  4,  15  10  I Cor.  2,  13,  18  Epbes.  6,  15  20  Es.  52,  7 

uero  lucrandorum  refugit  aliorum,  deealciati  illius  non  figu- 
ratum significabit,  sed  in  se  inpletum  portabit  obprobrium. 

11.  Quid?  quod  et  pascha  a nobis  obicit  celebrari  nec 
quod  ita  ut  Iudaei  celebramus  insultat,  cum  ouem  magis 
nos  habeamus  in  re  praesentis  euangelii,  non  in  umbra  futuri,  5 
eiusque  occisionem  cum  cotidie  tum  maxime  anniuersaria 
sollemnitate  non  uenturam  praesignemus,  sed  factam  comme- 
moremus , ideo  sane  dies  paschae  sollemnitatis  nostrae  ad 
diem  celebrationis  umbraticae  Iudaeorum  non  occurrit,  ut  et 
dominicum  diem , quo  Christus  resurrexit , conplecteremur.  10 
azyma  uero  qui  rectae  fidei  Christiani  sunt,  non  in  fermento 
ueteris  uitae,  hoc  est  malitiae,  sed  in  ipsius  fidei  ueritate  et 
sinceritate  custodiunt,  non  septem  diebus,  sed  omni  die : quod 
significatum  est  numero  dierum  septenario,  quo  cotidie  omnis 
uoluitur  dies,  quod  etsi  aliquantum  laboriosum  est  in  hoc  15 
saeculo,  quoniam  angusta  et  arta  uia  est,  quae  ducit  ad  uitam, 
merces  tamen  certa  seruatur.  nam  ipse  labor  significatus  est 
illis  picridiis,  quod  aliquantulum  subamara  sint. 

12.  Pentecosten  etiam,  id  est  a passione  et  resurrectione 
domini  quinquagesimum  diem,  quo  nobis  sanctum  spiritum  20 
paracletum,  quem  promiserat,  misit,  quod  futurum  etiam  per 
Iudaeorum  pascha  significatum  est,  cum  quinquagesimo  die 
post  celebrationem  ouis  occisae  Moyses  digito  dei  scriptam 

11  cf.  I Cor.  5,  8 15  cf.  Matth.  7,  13  19  cf.  Act.  2.  1 sqq. 

22  cf.  Ex.  19—31 

legem  accepit  in  monte,  legite  euangelium  et  aduertite  ibi 
spiritum  sanctum  appellatum  digitum  dei.  ea  quippe  anni- 
uersarie  in  ecclesia  celebrantur,  quae  insigniter  excellentia 
certis  diebus  facta  sunt,  ut  eorum  necessariam  salubremque 
5 memoriam  festiuitas  concelebrata  custodiat,  si  uultis  ergo 
nosse,  quare  celebramus  pascha,  ,quia  tunc  pro  nobis  inmola- 
tus  est  Christus7,  si  uultis  nosse,  quare  non  illud  ritu  ludaico 
celebremus  ,quia  illa  erat  uenturi  ueri  praefiguratio,  haec  con- 
pleti  commemoratio7,  futurum  autem  et  praeteritum  nec  ipsis 
10  uerbis  nostris  eodem  modo  enuntiatur;  unde  iam  satis  in  hoc 
opere  locuti  sumus. 

13.  Si  autem  et  hoc  quaeritis,  cur  ex  omnibus  cibis,  a 
quibus  in  umbra  futurorum  populus  est  ille  prohibitus,  nos 
morticino  et  inmolaticio  non  uescimur , et  hoc  audite  et 
calumniis  uanitatis  uerum  aliquando  praeponite,  cur  enim  non 
expediat  inmolaticio  uesci  Christiano,  apostolus  dicit:  nolo 
uos,  inquit,  socios  fieri  daemoniorum,  neque  enim  ipsam 
inmolationem  reprehendit,  quam  faciebant  patres  praefigurantes 
sanguinem  sacrificii,  quo  nos  Christus  redemit,  sed  quae  in- 
20  molant  gentes,  daemoniis,  inquit,  inmolant  et  non  deo. 
deinde  adiecit,  quod  dixi:  nolo  uos  socios  fieri  daemo- 
niorum. nam  si  natura  ipsa  inmolaticiae  carnis  esset  inmunda, 
utique  et  nescientem  contaminaret,  neque  enim  eo  minus  ipsa 
esset,  quo  minus  ab  sciente  acciperetur,  sed  propter  conscien- 
25  tiam,  ne  daemonibus  communicasse  uideatur.  morticinum  autem 
puto  quod  ad  escam  usus  hominum  non  admisit,  eo  quod  non 
occisorum,  sed  mortuorum  animalium  morbida  caro  est  nec 
apta  ad  salutem  corporis,  cuius  causa  suminus  alimentum. 

1 cf.  Luc.  11,  20  16  I Cor.  10,  20 

8 prefiguratio  C 10  eodem  (dem  s.  I.  a m.  2)  S eo  LMGb  12  quur  L 
cibis  (u  in  b a m.  2)  S ciuis  G 14  & L immolaticio  (ci  s.  I. 

nam  quod  de  effundendo  sanguine  antiquis  in  figura  prae- 
ceptum est,  id  est  ipsi  Noe  post  diluuium  — quod  iam  quid 
significaret  ostendimus  — plerique  intellegunt,  et  in  actibus 
apostolorum  hoc  legi  praeceptum  ab  apostolis,  ut  abstinerent 
gentes  tantum  a fornicatione  et  ab  inmolatis  et  a sanguine, 
id  est  ne  quicquam  ederent  carnis,  cuius  sanguis  non  esset 
effusus,  quod  alii  non  sic  intellegunt,  sed  a sanguine  prae- 
ceptum esse  abstinendum,  ne  quis  homicidio  se  contaminet, 
hoc  nunc  discutere  longum  est  et  non  necessarium,  quia  et 
si  hoc  tunc  apostoli  praeceperunt,  ut  animalium  sanguine  ab- 
stinerent Christiani,  ne  praefocatis  carnibus  uescerentur,  elegisse 
mihi  uidentur  pro  tempore  rem  facilem  et  nequaquam  obser- 
uantibus  onerosam,  in  qua  cum  Israhelitis  etiam  gentes  propter 
angularem  illum  lapidem  duos  in  se  condentem  aliquid  com- 
muniter obseruarent,  simul  et  admonerent  in  ipsa  arca  Noe, 
quando  deus  hoc  iussit,  ecclesiam  omnium  gentium  fuisse 
figuratam,  cuius  facti  prophetia  iam  gentibus  ad  fidem  acce- 
dentibus incipiebat  inpleri.  transacto  uero  illo  tempore,  quo 
illi  duo  parietes,  unus  ex  circumcisione,  alter  ex  praeputio 
uenientes,  quamuis  in  angulari  lapide  concordarent,  tamen 
suis  quibusdam  proprietatibus  distinctius  eminebant,  at  ubi 
ecclesia  gentium  talis  effecta  est,  ut  in  ea  nullus  Israhelita 
carnalis  adpareat,  quis  iam  hoc  Christianus  obseruat,  ut  turdos 
uel  minutiores  auiculas  non  adtingat,  nisi  quarum  sanguis 
effusus  est,  aut  leporem  non  edat,  si  manu  a ceruice  per- 

1 cf.  Gen.  9,  6 3 cf.  Act.  15,  29  13  cf.  Ephes.  2,  11  sqq. 

cussus  nullo  cruento  uulnere  occisus  est?  et  qui  forte  pauci 
adhuc  tangere  ista  formidant,  a ceteris  inridentur.  ita  omnium 
animos  in  hac  re  tenuit  illa  sententia  ueritatis:  non  quod 
intrat  in  os  uestrum,  uos  coinquinat,  sed  quod  exit, 
5 nullam  cibi  naturam,  quam  societas  admittit  humana,  sed 
quae  iniquitas  committit  peccata  condemnans. 

14.  Iam  uero  de  antiquorum  factis  et  quae  stultis  atque 
ineruditis  uidentur  peccata,  dum  non  sunt,  et  quae  uere  pec- 
cata sunt,  quam  ob  causam  conscripta  sunt,  seruata  magisque 
io  commendata  scripturae  ipsius  ueneratione  sufficienti  iam  ser- 
mone monstrauimus ; necnon  de  maledicto  eius,  qui  pendet 
in  ligno,  et  eius,  qui  non  suscitauerit  semen  in  Israhel,  iam 
primum  suo  loco  respondimus,  cum  haec  ante  dilueremus 
obiecta.  et  prorsus  omnia,  siue  de  quibus  singillatim  iam 
i5  anterioribus  huius  operis  partibus  disseruimus,  siue  quae  in 
isto,  cui  respondemus,  sermone  suo  Faustus  similia  posuit, 
una  firmissima  ueritatis  ratione  defendimus,  quam  de  sancta- 
rum scripturarum  auctoritate  percepimus,  quaecumque  scripta 
sunt  in  illis  libris  ueteris  testamenti,  omnia  uerissime  atque 
20  utilissime  pro  aeterna  uita  scripta  esse  laudamus,  accipimus, 
adprobamus ; sed  quae  in  his  mandata  corporali  operatione 
non  obseruamus,  et  rectissime  tunc  mandata  intellegimus  et 
umbram  futurorum  esse  didicimus  et  nunc  iam  inpleri  cogno- 
scimus. ac  per  hoc  quisquis  illa  tunc  etiam  opera,  quae  ad 
25  significandum  agi  iubebantur,  non  obseruabat,  poenas  diuinitus 
constitutas  rectissimo  iudicio  persoluebat,  sicut  nunc  si  quis 
sacramenta  noui  testamenti  pro  temporis  ratione  distincta 

3 Matth.  15,  11  13  cf.  lib.  XXII 

1 adhuc  pauci  C 2 aceteris  C ceteris  (t  a m.  2)  L 3 re  tenuit] 

fuerit  ausus  sacrilega  temeritate  uiolare.  quemadmodum  enim 
tunc  iusti  uiri,  qui  pro  illis  sacramentis  nec  mortem  recusa- 
uerunt,  iure  laudantur,  ita  nunc  pro  istis  martyres  sancti,  et 
sicut  aeger  non  debet  reprehendere  medicinalem  doctrinam, 
si  aliud  illi  hodie  praeceperit,  aliud  cras  prohibens  etiam  quod 
ante  praeceperat  — sic  enim  se  habebat  sanandi  eius  corporis 
ratio  — ita  genus  humanum  ab  Adam  usque  in  finem  saeculi 
quamdiu  corpus,  quod  corrumpitur,  adgrauat  animam,  aegrum 
atque  saucium  non  debet  diuinam  reprehendere  medicinam, 
si  in  quibusdam  hoc  idem,  in  quibusdam  uero  aliud  prius, 
aliud  posterius  obseruandum  esse  praecepit,  praesertim  quia 
se  aliud  praecepturam  esse  promisit. 

15.  Nulla  ergo  conparatio  est,  quam  Faustus  obtendit,  ita 
uobis  paracletum  ex  nouo  testamento,  quod  credatis,  elegisse, 
et  quod  respuatis,  demonstrauisse,  cum  ipse  nouo  testamento 
fuerit  prophetatus,  sicut  nobis  Christus  fecit  ex  uetere,  quo 
similiter  prophetatus  est.  hoc  enim  aliqua  uerisimili  ratione 
diceretur,  si  esset  aliquid  in  ueteris  testamenti  libris,  quod 
nos  diceremus  non  recte  dictum,  non  diuinitus  iussum,  non 
ueraciter  scriptum,  nihil  horum  dicimus,  sed  accipimus  omnia, 
siue  quae  obseruamus,  ut  recte  uiuamus,  siue  quae  non  ob- 
s eruamus,  ut  tamen  et  ipsa  tunc  in  prophetia  iussa  et  obser- 
uata  nunc  iam  conpleri  uideamus.  deinde  paracletum  sicut 
promissum  legimus  in  iis  libris,  quorum  non  omnia  uultis 

7 cf.  Sap.  9,  15 

accipere,  ita  et  missum  legimus  in  eo  libro,  quem  nominare 
etiam  formidatis,  in  actibus  quippe  apostolorum,  sicut  saepe 
et  paulo  ante  commemoraui,  apertissime  legitur  missus  die 
pentecostes  spiritus  sanctus,  qui  etiam  opere  manifestauit, 
5 quis  esset,  linguis  enim  omnibus  locuti  sunt,  qui  eum  pri- 
mitus acceperunt,  ut  hoc  etiam  signo  promitteret  in  linguis 
omnibus,  hoc  est  in  omnibus  gentibus  futuram  ecclesiam, 
quae  illum  sicut  patrem  et  filium  uerissime  praedicaret. 

16.  Uos  ergo  iam  dicite,  quare  non  accipiatis  omnia  ex 
io  libris  noui  testamenti : utrum  quia  non  sunt  apostolorum 
Christi , an  quia  praui  aliquid  docuerunt  apostoli  Christi, 
respondetis : quia  non  sunt  apostolorum  Christi,  nam  illa  uox 
altera  paganorum  est,  qui  dicunt  apostolos  Christi  non  recta 
docuisse,  uos  ergo  quid  dicitis?  unde  ostenditis  scripturas 
15  illas  non  ab  apostolis  ministratas  ? respondetis : quia  multa 
sunt  in  eis  et  inter  se  et  sibi  contraria,  omnino  falsissimum 
est;  uos  non  intellegitis,  nam  quicquid  tale  protulit  Faustus, 
quod  ita  uobis  uideretur,  ita  non  esse  monstratum  est;  et 
quicquid  tale  a uobis  prolatum  fuerit,  hoc  docebimus,  quis 
20  autem  ferat  lectorem  uel  auditorem  scripturam  tantae  aucto- 
ritatis facilius  quam  uitium  suae  tarditatis  audere  culpare? 
an  hoc  dicitis  uos  paracletum  docuisse  scripturas  istas  apo- 
stolorum non  esse,  sed  sub  eorum  nominibus  ab  aliis  esse 
conscriptas  ? hoc  saltem  docete  istum  ipsum  paracletum  esse, 
25  a quo  didicistis  haec  apostolorum  non  esse,  an  dicetis : ipsum 
Christus  promisit  et  misit  ? respondetur  uobis : omnino  istum 
Christus  nec  promisit  nec  misit;  et  simul  ostenditur,  quando 
miserit,  quem  promisit,  quod  ergo  eum  Christus  miserit,  hoc 
probate,  unde  adseritis  personam  uestri  auctoris  uel  potius 

5 cf.  Act.  2 

deceptoris  ? respondetis  ex  euangelio  uos  probare,  ex  quo 
euangelio  ? quod  non  totum  accipitis,  quod  falsatum  esse  uos 
dicitis,  quis  ergo  testem  suum  prius  ipse  dicat  falsitate  esse 
corruptum  et  tunc  producat  ad  testimonium?  si  enim,  quod 
uultis,  ei  credimus,  et  quod  non  uultis,  ei  non  credimus,  iam 
non  illi,  sed  uobis  credimus,  si  autem  uobis  credere  uelle- 
mus,  testem  a.  uobis  non  exigeremus,  deinde  paracletus  sic 
est  promissus,  ut  diceretur:  ipse  uos  inducet  in  omnem 
ueritatem.  quomodo  uos  autem  ille  inducet  in  ueritatem, 
qui  uos  docet  Christum  esse  fallacem?  huc  accedit,  quia  si 
omnia,  quae  de  promissione  paracleti  in  euangelio  leguntur, 
talia  esse  demonstraretis,  ut  non  omnino  nisi  de  Manichaeo 
uestro  possent  intellegi,  sicut  ostenduntur  in  prophetis  ea 
esse  dicta  de  Christo,  quae  in  alium  cadere  omnino  non 
possint,  tamen  cum  ea  de  his  codicibus  proferretis,  quos  di- 
citis infalsatos,  hoc  ipsum  illic  falsum  et  a corruptoribus 
maioribus  uestris  inmissum  esse  diceremus , quod  illic  de 
Manichaeo  sic  scriptum  legeretis,  ut  et  alio  intellegere  non 
possemus  . quid  faceretis,  dicite  mihi,  nisi  clamaretis  nullo 
modo  uos  potuisse  falsare  codices,  qui  iam  in  manibus  essent 
omnium  Christianorum?  quia  mox  ut  facere  coepissetis,  uetu- 
stiorum  exemplarium  ueritate  conuinceremini.  qua  igitur  causa 
a uobis  corrumpi  non  possent,  hac  causa  a nemine  potuerunt, 
quisquis  enim  hoc  primitus  ausus  esset,  multorum  codicum 
uetustiorum  conlatione  confutaretur,  maxime  quia  non  una 
lingua,  sed  multis  eadem  scriptura  contineretur,  nam  etiam 

8 Ioh.  16,  13 

nunc  nonnullae  codicum  mendositates  uel  de  antiquioribus 
uel  de  lingua  praecedente  emendantur,  ita  ergo  aut  cogimini 
ueraces  illos  codices  confiteri,  et  continuo  euertent  haeresim 
uestram,  aut  si  fallaces  eos  dixeritis,  eorum  auctoritate  para- 
5 cletum  non  poteritis  adserere , et  uos  euertistis  haeresim 
uestram. 

17.  Huc  accedit,  quia  ea  dicta  sunt  in  promissione  para- 
cleti, ut  Manichaeum  post  tam  multos  annos  uenientem  ab 
ista  suspicione  prorsus  excludant,  quia  enim  post  resurrectio- 
io  nem  et  ascensionem  domini  continuo  uenturus  erat  spiritus 
sanctus,  apertissime  dictum  est  a Iohanne  : spiritus  enim 
nondum  erat  datus,  quia  Iesus  nondum  fuerat  clari- 
fica tus.  si  haec  itaque  causa  erat,  ut  non  daretur,  quia  non- 
dum erat  clarificatus  Iesus,  procul  dubio  clarificato  Iesu  iam 
15  causa  erat,  ut  statim  daretur,  nam  et  Cataphrygae  se  pro- 
missum paracletum  suscepisse  dixerunt  et  hinc  a fide  catho- 
lica deuiarunt  conantes  prohibere,  quod  Paulus  concessit,  et 
damnare  secundas  nuptias,  quas  ille  permisit,  sub  his  uerbis 
insidiantes,  quia  scriptum  est  de  paracleto:  ipse  uos  in- 
20  ducet  in  omnem  ueritatem,  quod  uidelicet  non  omnem 
ueritatem  Paulus  et  ceteri  apostoli  docuissent  ac  locum  Cata- 
phrygarum  paracleto  reseruassent.  ad  hoc  et  illud  traxerunt, 
quod  Paulus  ait:  ex  parte  enim  scimus  et  ex  parte  pro- 
phetamus; cum  autem  uenerit  quod  perfectum  est, 

11  Ioh.  7,  39  28  I Cor.  13,  9 sq. 

quod  ex  parte  est,  euacuabitur,  ut  scilicet  ex  parte  sciens 
et  prophetans  apostolus  dixerit:  quod  uult  faciat;  non 
peccat,  si  nubat,  et  ideo  perfectum  paracleti  Phrygiae  hoc 
euacuauerit.  ad  haec  cum  eis  dictum  fuerit,  quod  sint  eccle- 
siae tanto  ante  promissae  et  toto  orbe  diffusae  auctoritate 
damnati,  respondent  hinc  etiam  in  se  illud  esse  conpletum, 
quod  de  paracleto  dictum  est,  quod  mundus  eum  accipere 
non  potest,  nonne  ista  sunt,  quae  etiam  uos  dicere  soletis : 
ipse  uos  inducet  in  omnem  ueritatem  et:  cum  uenerit 
quod  perfectum  est,  quod  ex  parte  est,  euacuabitur 
et:  mundus  eum  accipere  non  potest,  de  uestro  Mani- 
chaeo  esse  praedictum?  et  quae  tandem  poterit  haeresis  ex- 
oriri sub  paracleti  nomine,  quae  non  haec  omnia  uerisimiliter 
sibi  audeat  coaptare  ? numquid  enim  est  haeresis,  quae  non 
ueritatem  se  nominet  et  quanto  est  superbior,  tanto  magis  se 
etiam  perfectam  nominet  ueritatem,  ut  et  in  omnem  ueritatem 
se  polliceatur  inducere  et  doctrinam  apostolorum  suo  errori 
contrariam,  quasi  per  illam  uenerit,  quod  perfectum  est,  eua- 
cuare  conetur?  et  quoniam  tenet  ecclesia,  quod  uehementius 
apostolus  commendauit,  ,si  quis  uobis  euangelizauerit 
praeterquam  quod  accepistis,  anathema  sit’,  cum  coe- 
perit aliud  adnuntians  ab  uniuerso  orbe  anathemari,  continuo 
dicat:  hoc  est,  quod  scriptum  est:  mundus  eum  accipere 
non  potest? 

18.  Unde  ergo  probare  poteritis,  quod  a uobis  exigitur, 
paracletum  esse  illum , a quo  didicistis , quod  euangelica 
scripta  son  sunt  apostolorum  ? quandoquidem  etiam  nos  pro- 

2 I Cor.  7,  86  9 Ioh.  14,  17  20  Gal.  1,  9 

bamus  non  esse  paracletum  spiritum  sanctum,  nisi  qui  Iesu 
clarificato  mox  uenit.  ideo  enim  nondum  erat  datus,  quia 
Iesus  nondum  fuerat  clarificatus.  probamus  etiam  ipsum 
inducere  in  omnem  ueritatem,  quia  non  intratur  in  ueritatem 
5 nisi  per  caritatem;  caritas  autem  dei  diffusa  est,  ait  apo- 
stolus, in  cordibus  nostris  per  spiritum  sanctum,  qui 
datus  est  nobis,  docemus  etiam  non  dixisse  Paulum:  cum 
uenerit  quod  perfectum  est,  nisi  de  perfectione  illa,  quae 
in  perceptione  uitae  aeternae  futura  est.  hoc  enim  cum  loque- 
10  retur,  uidemus  enim,  inquit,  nunc  per  speculum  in 
aenigmate,  tunc  autem  facie  ad  faciem,  hic  certe  nisi 
aperte  insanire  uolueritis,  fatebimini  non  uos  uidere  deum 
facie  ad  faciem,  non  ergo  ad  uos  uenit  illud,-  quod  perfectum 
est.  hoc  enim  modo  plane  quid  de  hac  re  senserit,  satis 
15  apostolus  explicauit  . nec  futurum  est  hoc  sanctis,  nisi  cum 
factum  fuerit,  quod  etiam  Iohannes  dicit:  filii  dei  sumus, 
et  nondum  adparuit,  quid  erimus,  scimus,  quia,  cum 
adparuerit,  similes  ei  erimus,  quoniam  uidebimus 
eum  sicuti  est,  tunc  introducente  in  omnem  ueritatem  spi- 
20  ritu  sancto,  cuius  nunc  pignus  accepimus,  quod  autem  dictum 
est:  mundus  eum  accipere  non  potest,  de  his  utique 
dictum  est,  qui  solent  in  scripturis  mundi  nomine  appellari, 
amatores  mundi  uel  inpii  uel  carnales , de  qualibus  dicit 
apostolus:  animalis  autem  homo  non  percipit,  quae 
25  sunt  spiritus  dei.  de  hoc  enim  mundo  esse  dicuntur,  quam- 
diu  non  possunt  sapere  amplius  quam  sunt  ista  corporea, 
quae  in  hoc  mundo  senserunt;  sicut  nec  uos  aliud  sapitis, 
qui,  cum  lucem  istam  solis  et  lunae  miraremini,  talia  uobis 
omnia  diuina  finxistis  auctore  illo  uaniloquo,  quem  decepti 

5 Kom.  5,  5 10  I Cor.  18,  10  sqq.  16  I Ioh.  8,  2 24  I Cor.  2,  14 

et  deceptores  paracletum  dicitis,  proinde  nullo  modo  ualentes 
ostendere,  quomodo  sit  ille  paracletus,  non  est,  unde  doceatis 
firmissima  aliqua  auctoritate  uos  conperisse,  quemadmodum 
haec  scripta  euangelica,  ex  quibus  non  omnia  uultis  accipere, 
non  sint  apostolorum  Christi,  restat  ergo,  ut  dicatis  hoc  uos 
ea  ratione  conperisse,  quia  talia  ibi  sunt,  quae  Christi  gloriam 
decolorent,  scilicet  quia  natus  ex  uirgine  ibi  narratur,  quia 
circumcisus,  quia  pro  illo  oblatum  sacrificium,  quod  tunc 
offerebatur,  quia  baptizatus,  quia  temptatus  a diabolo  est. 

19.  His  autem  exceptis  et  testimoniis  ex  uetere  testamento, 
quae  illis  incerta  sunt  litteris,  cetera  uos  secundum  id,  quod 
Faustus  loquitur,  fatemini  accipere  et  praecipue  crucis 
eius  mystic&m  fixionem,  qua  passionis  animae 
uestrae  uulnera  demonstrantur,  deinde,  inquit,  prae- 
cepta salutaria  eius  et  parabolas  cunctumque  sermo- 
nem deificum,  qui  maxime  duarum  praeferens  natu- 
rarum discretionem  ipsius  esse  non  uenit  in  dubium, 
uidetis  ergo  id  uos  agere,  ut  omnis  de  medio  scripturarum 
auferatur  auctoritas  et  suus  cuique  animus  auctor  sit,  quid 
in  quaque  scriptura  probet,  quid  inprobet,  id  est,  ut  non 
auctoritati  scripturarum  subiciatur  ad  fidem,  sed  sibi  scripturas 
ipse  subiciat,  non  ut  ideo  illi  placeat  aliquid,  quia  hoc  in 
sublimi  auctoritate  scriptum  legitur,  sed  ideo  recte  scriptum 
uideatur,  quia  hoc  illi  placuit,  quo  te  committis,  anima  misera, 
infirma , carnalibus  nebulis  inuoluta  ? quo  te  committis  ? 
remoue  ergo  auctoritatem,  uideamus,  remoue  auctoritatem, 
redde  rationem,  eone  ratio  tua  perducitur,  ut  nisi  dei  natura 
uiolabilis  corruptibilisque  credatur,  exitum  theatricum  longa 
illa  fabula  uestra  reperire  non  possit?  postremo  unde  scis 

1 paraclvtum  CS  paraclitum  G uolentes  S ualentes  (a  corr.  ex  o)  G 

octo  esse  terras  et  decem  caelos,  quod  Atlas  mundum  ferat 
splenditenensque  suspendat  et  innumerabilia  talia?  unde  scis 
haec?  plane,  inquis,  Manichaeus  me  docuit,  sed,  infelix,  credidisti; 
neque  enim  uidisti.  si  ergo  ad  milia  fabulosorum  phantasmatum, 
quibus  turpiter  grauidata  es,  te  auctoritati  ignotissimae  et 
furiosissimae  subdidisti,  ut  ideo  haec  omnia  crederes,  quia  in 
illis  conscripta  sunt  libris,  quibus  miserabili  errore  credendum 
esse  censuisti,  cum  tibi  nulla  demonstrentur,  cur  non  potius 
euangelicae  auctoritati  tam  fundatae,  tam  stabilitae,  tanta 
gloria  diffamatae  atque  ab  apostolorum  temporibus  usque  ad 
nostra  tempora  per  successiones  certissimas  commendatae  non 
te  subdis,  ut  credas,  ut  uiuas,  ut  discas  etiam  omnia  illa, 
quae  te  offendunt,  ex  uana  et  peruersa  opinione  te  offendere 
potiusque  esse  uerum  naturam  incommutabilem  dei  aliquid 
mortalis  adsumpsisse  creaturae,  in  qua  commutabiliter  per- 
manens non  fallaciter,  sed  ueraciter  faceret  atque  pateretur, 
quicquid  eandem  creaturam  facere  ac  pati  pro  generis  humani, 
unde  sumpta  erat,  salute  congrueret,  quam  uiolabilem  et  cor- 
ruptibilem credere  dei  naturam  nec  inquinatam  atque  ob- 
pressam  totam  posse  liberari  atque  purgari,  sed  aeterna  globi 
poena  summa  dei  necessitate  damnari? 

20.  Sed,  inquis,  propterea  credidi,  quae  non  mihi  ostendit, 
quia  duas  naturas,  boni  scilicet  et  mali,  mihi  in  hoc  ipso 
mundo  euidenter  ostendit,  at  hoc  ipsum  est,  infelix,  unde 
decepta  es,  quia  sicut  in  illa  scriptura  euangelica,  ita  in  hoc 

1 athlans  (n  exp.  m.  2)  LS  athlas  C athlans  MG  3 manicheus  LC 
4 milia]  similia  G fabulosarum  (o  s.  I.  a m.  1 ) L,PMxSxb  5 fantas- 
matum  LCSG  es, te  auctoritati]  e.  ea  auctoritate  L este  auctoritate  Px 

mundo  niliil  mali  putare  potuisti,  nisi  quo  tuus  carnalis 
sensus  offensus  est,  sicut  serpentem,  ignem,  uenenum  et 
similia,  nec  aliquid  boni,  nisi  quod  eundem  tuum  carnalem 
sensum  aliqua  iucunditate  permulsit,  sicut  saporum  iucunditas 
et  odorum  suauitas  et  lucis  huius  aspectus  et  si  quid  aliud 
uel  auribus  uel  oculis  tuis  uel  naribus  uel  palato  similiter 
forte  blanditum  est.  at  si  uniuersam  creaturam  ita  prius 
aspiceres,  ut  auctori  deo  tribueres,  quasi  legens  magnum 
quendam  librum  naturae  rerum  atque  ita  si  quid  ibi  te  offen- 
deret, causam  te  tamquam  hominem  latere  posse  tutius  cre- 
deres quam  in  operibus  dei  quicquam  reprehendere  auderes, 
numquam  incidisses  in  sacrilegas  nugas  et  blasphema  figmenta, 
quibus  non  intellegens,  unde  sit  malum,  deum  inplere  conaris 
omnibus  malis. 

21.  Hic  iam  si  quaeratis  a nobis,  nos  unde  sciamus 
apostolorum  esse  istas  litteras,  breuiter  uobis  respondemus 
inde  nos  scire,  unde  et  uos  scitis  illas  litteras  esse  Manichaei, 
quas  miserabiliter  huic  auctoritati  praeponitis,  si  enim  et  hinc 
uobis  aliquis  moueat  quaestionem  et  scrupulum  contradictionis 
inpingat,  dicens  libros,  quos  profertis  Manichaei,  non  esse 
Manichaei,  quid  facturi  estis?  nonne  potius  eiusdem  delira- 
menta ridebitis,  qui  contra  rem  tanta  conexionis  et  succes- 
sionis serie  confirmatam  inpudentiam  huius  uocis  emittat? 
sicut  ergo  certum  est  illos  libros  esse  Manichaei  et  omnino 
ridendus  est,  qui  ex  trauerso  ueniens  tanto  post  natus  litem 
uobis  huius  contradictionis  intenderit:  ita  certum  est  Mani- 

cliaeum  uel  Manichaeos  esse  ridendos  aut  etiam  dolendos, 
qui  tam  fundatae  auctoritati  a temporibus  apostolorum  usque 
ad  haec  tempora  certis  successionibus  custoditae  atque  per- 
ductae audeant  tale  aliquid  dicere. 

5 22.  lam  ergo  auctoritas  Manichaei  conferenda  est  auctori- 

tati apostolorum,  nam  litteras  istorum  istas  esse  tam  certum 
est  quam  illas  illius,  quis  autem  Manichaeum  apostolis  con- 
parat,  nisi  quisquis  se  a Christo,  qui  misit  apostolos,  separat? 
aut  duas  naturas  sibimet  et  ex  propriis  principiis  aduersas 
io  quis  umquam  sapuit  in  uerbis  Christi,  nisi  qui  non  sapit 
uerba  Christi  ? apostoli  ergo  tamquam  discipuli  ueritatis  nati- 
uitatem  Christi  praedicant  passionemque  ueracem,  Manichaeus 
autem  iactat  se  inducere  in  omnem  ueritatem  et  uult  indu- 
cere in  talem  Christum,  in  quo  ipsius  passionis  praedicat 
15  falsitatem ; isti  Christum  in  carne,  quam  de  Abrahae  suscepit 
semine,  circumcisum,  ille  deum  in  ipsa  sua  natura  a tene- 
brarum gente  concisum;  isti  pro  carne  Christi  imitante  sacri- 
ficium, quod  tunc  pie  fiebat,  oblatum,  ille  non  carnis,  sed 
ipsius  diuinae  substantiae  membrum  omnibus  daemonibus  in- 
20  molandum  naturae  aduersae  gentis  inlatum ; isti  Christum  in 
exempli  praebendi  causam  baptizatum  in  Iordane,  ille  deum 
ipsum  per  se  ipsum  in  tenebrarum  contaminatione  submersum 
nec  totum  emersurum,  sed  quod  eius  mundari  non  potuerit 
aeterna  damnatione  puniendum;  isti  carnem  Christi  a daemo- 
25  num  duce  temptatam,  ille  partem  dei  a daemonum  gente  pos- 
sessam ; et  isti  quidem  illam  temptatam,  ut  doceret  resistere 

temptatori,  ille  illam  possessam,  ut  patri  non  possit  restitui 
nec  uictori;  denique  Manichaeus  ex  doctrina  daemoniorum 
aliud  adnuntiat,  ut  quasi  eminentior  sit,  apostoli  uero  ex 
doctrina  Christi  commendant,  ut  quisquis  aliud  adnuntiauerit, 
anathema  sit. 

LIBER  TKICE SIMUS  TERTIUS. 

1.  FAUSTUS  dixit:  Scriptum  est  in  euangelio:  quia  multi 
uenient  ab  oriente  et  occidente  et  recumbent  cum 
Abraham  et  Isaac  et  Iacob  in  regno  caelorum,  uos 
ergo  quare  non  accipitis  patriarchas  ? absit  nos  quidem  cui- 
quam inuidere  mortalium,  quem  deus  forte  miseratione  respi- 
ciens sua  de  perditione  umquam  reduxerit  ad  salutem,  sed 
hoc  sane  nos  eius  esse  iam  clementiae  ponimus,  qui  misertus 
sit,  non  illius  meriti,  cuius  fuisse  negare  non  possis  inpro- 
babilem  uitam:  ac  per  hoc  et  Iudaeorum  patres,  Abraham 
scilicet  et  Isaac  et  Iacob  — si  est  hoc  pro  certo  de  eisdem 
Christi  testimonium , quod  adfertis  — quamquam  fuerunt 
ipsi  quidem  flagitiosissimi  — ut  fere  Moyses  indicat  eorum 
pronepos  siue  quis  alius  historiae  huius  conditor  est,  quae 
dicitur  geneseos,  qui  eorum  uitas  nobis  odio  omni  fastidioque 
dignissimas  scripsit  — sint  tamen  et  ipsi  iam  in  regno  cae- 
lorum, sint  in  loco,  quem  nec  crediderant  umquam  nec  spe- 
rauerant,  ut  fere  ex  eorum  liquido  libris  adparet,  dummodo 
tamen  constet  uobis  etiam  confitentibus  longo  interuallo  de 
tetra  ac  poenali  inferorum  custodia,  ubi  se  uitae  merita 
cohercebant,  a Christo  nostro  domino  liberatos,  per  eius  scilicet 
mysticam  passionem  peruenire  ad  hoc  ipsum  potuisse,  si  per- 

9 Matth.  8,  11 

uenerunt,  quod  scriptum  de  eis  est.  neque  enim  quia  et 
latronem  quendam  de  cruce  liberauit  idem  noster  dominus 
et  ipso  eodem  die  secum  futurum  dixit  eum  in  paradiso  patris 
sui,  quisquam  inuiderit  aut  inhumanus  adeo  esse  potest,  ut 
hoc  ei  displiceat  tantae  benignitatis  officiam,  sed  tamen  non 
idcirco  dicemus  et  latronum  uitas  ac  mores  nobis  probabiles 
esse  debere,  quia  Iesus  latroni  indulgentiam  dederit  aut  quia 
publicanis  et  meretricibus  ignorit  errata  dixeritque,  quod  etiam 
praecederent  ipsi  ad  regnum  caelorum  eos,  qui  se  superbe 
gesserint,  in  iniustitia  namque  et  in  adulterio  deprehensam 
mulierem  quandam  Iudaeis  accusantibus  absoluit  ipse  praeci- 
piens ei,  ut  iam  peccare  desineret,  quapropter  si  horum  tale 
quid  et  circa  Abraham  egit  et  Isaac  et  Iacob,  ipsi  gratias ; 
docet  eum  talia  operari  circa  animas,  qui  solem  suum  oriri 
facit  super  bonos  et  malos  et  pluit  super  iustos  et  iniustos. 
sed  hoc  tamen  mihi  unum  in  opinione  hac  uestra  molestum 
est,  cur  id  de  Iudaeorum  tantum  patribus  sentiatis  ac  non 
de  ceteris  quoque  patriarchis  gentium,  quod  et  ipsi  senserint 
aliquando  nostri  liberatoris  hanc  gratiam,  praesertim  cum  de 
ipsorum  filiis  magis  Christiana  constet  ecclesia  quam  de  semine 
Abraham,  Isaac  et  Iacob.  sed  ais  utique  illos  quidem  idola 
coluisse,  hoc  uero  omnipotentem  deum  idcircoque  solam  ipso- 
rum curam  habuisse  Iesum.  ita  dei  omnipotentis  cultura  in 
tartara  retrudit  et  filii  eget  auxilio,  qui  coluit  patrem?  sed 
uideris ; consentiamus,  inquam,  hactenus  in  caelum  reductos 

3 cf.  Lue.  23,  43  10  cf.  Matth.  21,  31  12  cf.  Ioh.  8,  5 sqq. 

15  cf.  Matth.  5,  55 

eos,  non  quia  mererentur,  sed  quia  uincat  diuina  clementia 
uim  peccatorum. 

2.  Uerumtamen  utrum  et  hoc  a Christo  dictum  sit,  dubios 
etiam  nos  et  incertos  scribentium  ipsa  uarietas  facit,  namque 
cum  duo  euangelistae  Matthaeus  et  Lucas  de  centurione  5 
quodam  pariter  narrent,  cuius  puer  tunc  infirmaretur  et  propter 
quem  uisus  fuerit  hoc  ipsum  dixisse  Iesus , quia  scilicet 
tantam  fidem  non  inuenisset  in  Israhel,  quantam  in  illo  ho- 
mine gentili  quamuis  et  pagano,  eo  quod  dixerit  idem  non 
se  fuisse  tam  dignum,  ut  sub  tectum  suum  intraret  Iesus.  jo 
sed  id  rogare  tantum,  ut  iuberet  uerbo,  et  sanaretur  puer 
suus,  solus  tamen  Matthaeus  hoc  adicit  Iesum  prosecutum 
esse,  ut  diceret:  amen  dico  uobis,  quia  multi  uenient 
ab  oriente  et  occidente  et  recumbent  cum  Abraham 
et  Isaac  et  Iacob  in  regno  caelorum;  filios  autem  15 
regni  mittent  in  tenebras  exteriores,  multos  quidem, 
qui  uenturi  forent,  paganos  significans  propter  centurionem, 
quia  esset  et  ipse  gentilis,  in  quo  tamen  tanta  fuisset  fides 
inuenta,  filios  autem  regni  appellans  Iudaeos,  in  quibus  nulla 
esset  inuenta  fides,  at  uero  Lucas  quamquam  et  ipse  ut  ne-  20 
cessarium  hoc  et  memorabile  inter  Christi  mirabilia  gesta 
inserendum  putauerit  euangelio  suo,  de  Abraham  tamen  illic, 
de  Isaac  et  Iacob  nullam  facit  mentionem,  quodsi  quis  dicat 
idcirco  praetermisisse  eum,  quia  enim  dictum  id  iam  satis 
fuisset  a Matthaeo,  cur  ergo  gestum  ipsum  commemorat  erga  25 
centurionem  et  puerum  eius,  quod  aeque  longe  satis  insinua- 
tum iam  fuisset  nobis  Matthaei  sollertia?  sed  falsum  est. 

8 et]  et  ( sup . exp.  ut  am.l)  S 5 (et  12)  matheus  GSG  mattheus  (t  exp.  m. 

namque  et  de  obsecratione  ipsa  adueniendi  Iesum  Matthaeus 
quidem  dicit,  quod  enim  idem  per  semet  ipsum  centurio 
uenerit  ad  eum  rogaturus  medelam,  Lucas  autem  non,  sed 
quia  maiores  natu  ad  eum  miserit  Iudaeorum,  qui  ne  forte 
f>  sperneretur  ab  eodem  tamquam  gentilis  — quoniam  hi  quidem 
Iesum  uolunt  esse  plane  ludaeum  — persuadere  ingressi  sunt 
ei  dicentes  dignum  esse,  cui  id  praestaret,  quoniam  quidem 
diligeret  gentem  suam  et  synagogam  ipse  aedificasset  sibi, 
tamquam  et  hoc  ad  dei  filium  pertineret,  si  aedificationem 
10  synagogae  suae  Iudaei  de  centurione  pagano  meruerint,  nec 
tamen  omnifariam  et  Lucas  hoc  uerbum  reticuit,  puto  recogi- 
tans, ne  forte  fuisset  uerum ; sed  locum  tamen  mutat  ad  - 
plicatque  id  alteri  cuidam  causae  longe  dissimili,  id  est  ubi 
dicit  Iesus  ad  discipulos  suos:  contendite  intrare  per 
15  angustum  ostium;  multi  enim  uenient  quaerentes  in- 
trare et  non  poterunt,  cum  autem  intrauerit,  inquit, 
pater  familias  et  clauserit  ianuam.  incipietis  foris 
tare  et  pulsare  dicentes:  domine,  aperi  nobis,  et 
respondens  dicet:  nescio  uos.  tunc  incipietis  dicere: 
20  manducauimus  et  bibimus  coram  te  et  in  plateis 
nostris  et  synagogis  docuisti,  et  dicet  uobis:  nescio 
unde  estis;  discedite  a me  omnes,  operarii  iniquitatis, 
ibi  erit  fletus  et  stridor  dentium,  cum  uideritis  Abra- 
ham  et  Isaac  et  Iacob  et  omnes  prophetas  introeuntes 
25  in  regnum  dei,  uos  autem  expelli  foras  . et  uenient 
ab  oriente  et  occidente  et  austro  et  aquilone  et  re- 


8 cf.  Matth.  8,  5 sqq.  Lue.  8,  2 sqq.  14  Luc.  13,  24  sqq. 

cumbent  in  regno  dei.  hoc  uero  ipsum  quidem,  quia  multi 
excludentur  a regno  dei,  qui  scilicet  nomen  tantummodo 
Christi  portauerint,  sed  non  fecerint  opera  eius,  nec  Matthaeus 
scribere  praetermisit,  sed  de  Abraham  illic  et  Isaac  et  Iacob 
nullam  facit  omnino  mentionem,  item  de  centurione  et  puero  & 
eius  etiam  Lucas  quidem  scripsit;  sed  aeque  ipse  de  Abraham 
illic  et  Isaac  et  Iacob  nihil  omnino  testatur,  ut,  quia  ubinam 
dictum  sit  certo  constare  non  possit,  nihil  prohibeat  etiam 
non  credere,  quia  sit  dictum. 

3.  Nec  inmerito  nos  ad  huiusmodi  scripturas,  tam  incon-  n> 
sonantes  et  uarias,  numquam  sane  sine  iudicio  ac  ratione 
aures  adferimus ; sed  contemplantes  omnia  et  cum  aliis  alia 
conferentes  perpendimus,  utrum  eorum  quidque  a Christo  dici 
potuerit  necne,  multa  enim  a maioribus  uestris  eloquiis  do- 
mini nostri  inserta  uerba  sunt,  quae  nomine  signata  ipsius 
cum  eius  fide  non  congruant,  praesertim  quia,  ut  iam  saepe 
probatum  a nobis  est,  nec  ab  ipso  haec  sunt  nec  ab  eius 
apostolis  scripta , sed  multo  post  eorum  adsumptionem  a 
nescio  quibus  et  ipsis  inter  se  non  concordantibus  Semiiudaeis 
per  famas  opinionesque  conperta  sunt:  qui  tamen  omnia  eadem  20 
in  apostolorum  domini  conferentes  nomina  uel  eorum,  qui 
secuti  apostolos  uiderentur,  errores  ac  mendacia  sua  secun- 
dum eos  se  scripsisse  mentiti  sunt,  sed  uideris;  de  hoc  interim 
ut  inquam,  capitulo  tecum  non  nimium  ego  contenderim,  cum 
mihi  illud  satis  ad  praesidium  sit,  quod  ante  posui  et  quod  25 
nec  ipsis  uobis  negare  licet,  ante  domini  nostri  aduentum 

8 cf.  Matth.  7,  21 

1 hoc— dei  om.  SG  3 mattheus  L 2 mattheus  C 4 de  om.  b 
5 &item  C centurione  (in  er.)  L 6 aequae  G *eque  (a  er.)  M 

patriarchas  omnes  Israhel  et  prophetas  tartareis  in  tenebris 
iacuisse  pro  meritis  suis : unde  si  umquam  liberati  a Christo 
ad  lumen  reducti  sunt,  qui  hoc  ad  odium  adtinet  uitae  ipso- 
rum ? odimus  enim  nos  et  respuimus,  non  quod  fuerunt,  id 
5 est  homines,  sed  quales  fuerunt,  id  est  malos,  nec  quod  nunc 
sunt,  id  est  purgatos,  sed  quod  fuerunt,  id  est  inpuros  ali- 
quando. ac  per  hoc  nobis  interim,  utcumque  uos  id  esse 
uultis,  nihil  obstat  capitulum  hoc,  cum,  siue  est  uerum, 
Christi  hic  miseratio  commendetur  et  bonitas,  siue  falsum, 
10  scriptoribus  eius  crimen  inhaereat;  nos  utrouis  modo  in  tuto 
sumus  ut  semper. 

4.  AUGUSTINUS  respondit:  Quomodo  in  tuto,  miser?  quo- 
modo in  tuto,  qui  te  patriarchas  odisse  dicis  inpuros  et  deum 
adhuc  plangis  inpurum?  certe  illis  patriarchis  post  aduentum 
is  saluatoris  praestitam  purgationem  et  datam  beatam  requiem 
concessisti ; deus  autem  uester  et  post  aduentum  saluatoris 
adhuc  iacet  in  tenebris,  adhuc  flagitiis  omnibus  mergitur, 
adhuc  in  inpuris  omnibus  uolutatur  . ita  non  solum  uita 
illorum  hominum  melior  erat  deo  uestro,  uerum  etiam  mors 
20  ipsa  felicior,  in  quibus  autem  sedibus  erant  iusti,  qui  exierant 
ex  hac  uita,  priusquam  Christus  in  carne  uenisset,  et  utrum 
etiam  ipsos  ad  aliquid  melius  passio  Christi  transtulerit,  qui 
in  eum  uenturum,  passurum,  resurrecturum  non  tantum  cre- 
diderant, uerum  etiam  hoc  ipsum,  sicut  oportebat,  prophetico 
25  spiritu  praenuntiauerant,  in  scripturis  sanctis  indagandum  est, 
si  quo  modo  ad  liquidum  indagari  potest,  non  hinc  temeri- 
tates opinantium  consectandae  quorumlibet  hominum,  nedum 
tam  execrabilis  haeresis  peruersitates  nimis  longe  a ueritate 
aberrantium,  frustra  sibi  sane  per  hanc  obliquitatem  pollicetur 

2 meritis  (me  s.  I.  a m.  2)  C 8 at  tinet  C 10  inhereat  L 12  cap. 
LXY  LPSMG  Agustinus  L 18  dicis  om.  SG  17  flagiti*is  C 

Faustus  aliquid  post  hanc  uitam  cuiquam  posse  praestari, 
quod  sibi  praestandum  in  hac  uita  non  conparauerit.  bonum 
est  uobis,  ut,  dum  hic  uiuitis,  istum  relinquatis  errorem  et 
ueritatem  catholicae  fidei  cognoscatis  atque  teneatis,  alioquin 
longe  aberit,  quod  sibi  pollicetur  iniustus.  cum  fieri  coeperit, 
quod  iniusto  minatus  est  deus. 

5.  De  uita  autem  patriarcharum  iam,  quantum  satis  arbi- 
tratus sum,  homini  maledico  non  pauca  respondi : quibus  non 
utique  in  morte  correctis  uel  post  passionem  suam  iustificatis 
testimonium  dominus  perhibebat,  cum  Iudaeos  admoneret,  ut 
si  Abrahae  filii  essent,  facta  Abrahae  facerent,  et  quod  idem 
Abraham  eiusdem  diem  uidere  concupiuerit  gauisusque  fuerit? 
cum  uidisset,  et  quod  in  eius  sinum,  id  est  nescio  cuius 
quietae  felicitatis  magnum  abditumque  secretum  abstulerint 
angeli  pauperem  illum  aerumnosum  a diuite  superbiente  con- 
temptum. quid  dicam  de  apostolo  Paulo  ? an  forte  et  ipse 
post  mortem  iustificatum  laudat  Abraham,  quod,  priusquam 
circumcideretur,  credidit  deo,  et  deputatum  est  illi  ad  iusti- 
tiam  ? quod  tanti  pendit,  ut  nos  non  ob  aliud  dicat  filios  eius 
esse  effectos,  qui  eius  carne  propagati  non  sumus,  nisi  quod 
eius  fidei  uestigia  sequamur. 

6.  Sed  quid  uobis  faciam,  quos  contra  testimonia  scriptu- 
rarum ita  obsurdefecit  iniquitas,  ut  quicquid  aduersum  uos 

18  cf.  Ioh.  8,  39  . 56  16  cf.  Luc.  16,  23  18  cf.  Rom.  4,  3 

inde  prolatum  fuerit,  non  esse  dictum  ab  apostolo,  sed  a 
nescio  quo  falsario  sub  eius  nomine  scriptum  esse  dicere 
audeatis  ? usque  adeo  a Christiana  doctrina  aperte  aliena  est 
quam  praedicatis  doctrina  daemoniorum,  ut  eam  sub  chri- 
5 stianae  doctrinae  nomine  defendere  nulla  ex  parte  possitis, 
nisi  dicatis  falsas  esse  scripturas  apostolorum,  infelices  ini- 
mici animae  uestrae!  quae  umquam  litterae  ullum  habebunt 
pondus  auctoritatis,  si  euangelicae,  si  apostolicae  non  habe- 
bunt? de  quo  libro  certum  erit,  cuius  sit,  si  litterae,  quas 
10  apostolorum  dicit  et  tenet  ecclesia  ab  ipsis  apostolis  pro- 
pagata et  per  omnes  gentes  tanta  eminentia  declarata,  utrum 
apostolorum  sint  incertum  est?  et  hoc  erit  certum  scripsisse 
apostolos,  quod  huic  ecclesiae  contrarii  haeretici  proferunt 
auctorum  suorum  nominibus  appellati  longe  post  apostolos 
is  existentium  ? quasi  uero  et  in  litteris  saecularibus  non  fuerunt 
certissimi  auctores,  sub  quorum  nominibus  postea  multa  pro- 
lata sunt  et  ideo  repudiata,  quia  uel  his,  quae  ipsorum  esse 
constaret , minime  congruerunt  uel  eo  tempore , quo  illi 
scripserint,  nequaquam  innotescere  et  per  ipsos  uel  familia- 
20  rissimos  eorum  in  posteros  prodi  commendari  que  meruerunt, 
nonne,  ut  alios  omittam,  sub  Hippocratis  medici  nobilissimi 
nomine  quidam  libri  prolati  in  auctoritatem  a medicis  non 
recepti  sunt?  nec  eos  adiuuit  nonnulla  similitudo  rerum  atque 
uerborum,  quando  conparati  eis,  quos  uere  Hippocratis  esse 
25  constaret,  inpares  iudicati  sunt,  et  quod  ab  eo  tempore  quo 
et  cetera  scripta  eius  non  innotuerunt,  quod  uere  eius  essent, 
hos  autem  libros,  quibus  illi,  qui  de  trauerso  proferuntur, 

2 quof  alsario  S 3 a s.  I.  G christiane  doctrine  C 4 demoni- 
orum  C christiane  C 6 falsa  GLlPl  falsas  (s  fin.  s.  I.)  L^SM 
7 littere  C ullum  (u  init.  s.  i a m.  2)  LSM  8 euangelice  C 10  ec- 
clesia (m  er.)  SMP  ( exp . in.  3)  ecclesiam  G 11  declarata  (decla  s.  I.)  S 
13  huic  (uic  sup.  exp.  inc)  S heretici  LC  15  fuerint  b 18  quod  S'G 
quo  (d  er.)  LM  illi ^ C 19  familiarissimis  Lx  21  ypo- 
cratis  (y  et  a in  ras .)  LM 2 ippocratis  C ypocritis  SGM1  ypocratis  (p 
m.  3 s.  I.  add. ; i in  a corr.  m.  2)  P 22  nomin  L 24  ypocritis  LSl 
yppocratis  C ypocratis  G 27  transuerso  (ns  s.  I.  a m.  2)  L ex  aduerso 
[in  ras.;  s.  I.  a m.  2 : uel  de  trans)  M proferuntur  {sup.  u a m.  1 e)  L 

conparati  respuuntur,  unde  constat  esse  Hippocratis  ? unde  — 
si  quis  hoc  neget,  nec  saltem  refellitur,  sed  ridetur  — nisi  quia 
sic  eos  ab  ipso  Hippocratis  tempore  usque  ad  hoc  tempus  et 
deinceps  successionis  series  commendauit,  ut  hinc  dubitare 
dementis  sit?  Platonis,  Aristotelis,  Varronis,  Ciceronis  alio- 
rumque eiusmodi  auctorum  libros  unde  nouerunt  homines, 
quod  ipsorum  sint,  nisi  eadem  temporum  sibimet  succeden- 
tium contestatione  continua?  multi  multa  de  litteris  ecclesia- 
sticis conscripserunt,  non  quidem  auctoritate  canonica,  sed 
aliquo  adiuuandi  studio  siue  discendi,  unde  constat,  quid 
cuius  sit,  nisi  quia  his  temporibus,  quibus  ea  quisque  scripsit, 
quibus  potuit  insinuauit  atque  edidit  et  inde  in  alios  atque 
alios  continuata  notitia  latiusque  firmata  ad  posteros  etiam 
usque  ad  nostra  tempora  peruen  erunt,  ita  ut  interrogati,  cuius 
quisque  liber  sit,  non  haesitemus,  quid  respondere  debeamus? 
sed  quid  pergam  in  longe  praeterita?  ecce  istas  litteras,  quas 
habemus  in  manibus,  si  post  aliquantum  tempus  uitae  huius 
nostrae  uel  illas  quisquam  Fausti  esse  uel  has  neget  meas, 
unde  conuincitur,  nisi  quia  illi,  qui  nunc  ista  nouerunt, 
notitiam  suam  ad  longe  etiam  post  futuros  continuatis  poste- 
rorum successionibus  traiciunt?  quae  cum  ita  sint,  quis  tan- 
dem tanto  furore  caecatur,  nisi  daemoniorum  mendaciloquorum 
malitiae  atque  fallaciae  consentiendo  subuersus  sit,  qui  dicat 
hoc  mereri  non  potuisse  apostolorum  ecclesiam,  tam  fidam, 
tam  numerosam  fratrum  concordiam,  ut  eorum  scripta  fideliter 
ad  posteros  traicerent,  cum  eorum  cathedras  usque  ad  prae- 
sentes episcopos  certissima  successione  seruarent,  cum  hoc 

1 hypocratis  LC  ypocratis  (a  ex  i)  S Unde  (U  init.  lin.  add.  m.  2)  L 

inde  b , om.  M 2 no*  salute  (no  ex  nec  corr.  et  u exp.  m.  2)  L 

m/t  / . 

sal*tem  (u  er)  SM,  ( m . 3 exp.  u)  P salutem  G nisi  sic  eos  quia  S 

3 hypocratis  LC  5 aristotelis  (corr.  a m.  2)  L ciceronis  uar- 
ronis  CSMGb  9 conscripserint  C1  canonico  SG  10  aliquo  (o  s.  exp. 
a)  G 13  formata  L 1 18  illas  (a  ex  o)  S 20  futu*ros  C 

22  tantom  S , (m.  2 o s.  exp.  um  add.)  P tantum  CLM  demoniorum  C 
mendaci  locorum  C 23  malitie  atque  fallaciae  C : malitia  atque  falla- 
cia LSMGb  24  fidam  (a  supra  exp.  e)  G 27  seruarint  L 2 3& 

qualiumcumque  hominum  scriptis  siue  extra  ecclesiam  siue 
in  ipsa  ecclesia  tanta  facilitate  proueniat? 

7.  Sed  contraria,  inquit,  inter  se  scripta  eorum  reperiuntur. 
maligni  malo  studio  legitis,  stulti  non  intellegitis,  caeci  non 
5 uidetis.  quid  enim  magnum  erat  ista  diligenter  inspicere  et 
eorundem  scriptorum  magnam  et  salubrem  inuenire  congruen- 
tiam, si  uos  contentio  non  peruerteret  et  si  pietas  adiuuaret? 
quis  enim  umquam  duos  historicos  legens  de  una  re  scri- 
bentes utrumque  uel  utrumlibet  eorum  aut  fallere  aut  falli 
io  arbitratus  est,  si  unus  eorum  dixit,  quod  alius  praetermisit; 
aut  si  alter  aliquid  breuius  conplexus  est  eandem  tantum 
sententiam  saluam  integramque  custodiens,  alter  autem  tam- 
quam membratim  cuncta  digessit,  ut  non  solum,  quid  factum 
sit,  uerum  etiam,  quemadmodum  factum  sit,  intimaret?  sicut 
is  Faustus  hinc  euangeliorum  ueritati  uoluit  calumniari,  quia 
Matthaeus  aliquid  dixit,  quod  Lucas,  cum  idem  narraret,  di- 
cere praetermisit,  quasi  negauerit  Lucas  dixisse  Christum, 
quod  eum  scripsit  dixisse  Matthaeus,  hinc  omnino  nulla  um- 
quam quaestio  fuit  neque  hoc  obici  nisi  ab  omnino  inpru- 
20  dentibus  et  nihil  harum  rerum  considerare  uolentibus  seu 
ualentibus  potest,  illud  sane  et  requiri  inter  fideles  et  obici 
ab  infidelibus  solet,  sed  etiam  ipsis  uel  parum  eruditis  uel 
nimis  contentiosis,  nisi  admoniti  resipuerint,  quod  Matthaeus 
dixit:  accessit  ad  eum  centurio  rogans  eum  et  dicens, 
25  Lucas  autem,  quod  miserit  ad  eum  seniores  Iudaeorum  hoc 
ipsum  rogantes  de  puero  eius,  qui  aegrotabat,  ut  eum  sanaret. 

1 quialiumcumq  : L{S'G  quialiumcumque  (c  ex  e corr.)  PM  (i  er.  cum 
in  ras.  c ex  e)  hominem  L'8'M 'G  2 felicitate  LMGb  felicitate  (fel.  exp. 
m.  3 et  facilitate  superscr.)  S 3 inquid  G se  om.  SG  repperi- 
untur&L1  6 eorumdem  G 7 uos  adiuuaret  b 9utrumq:  (q:  s.  I.)  G 

11  aliquit  M completus  G eandem  (a,  ex  n a m.  2)  L tamen  b 

12  alter]  aliter  SG  tamquam  (u  in  ras.)  L 13  menbratim  SG  14  quem- 

ammodum  L 16  (18  et  23)  mattheus  L matheus  C 17  preter  misit  C 
dixisse  (x  in  ras.)  C 18  nulla  (~  er.)  S nullam  G 19  obici  (o  s.  exp.  a)  S 
obici  (a  in  o corr.)  G inprudentibus  om.  SG  21  Potest  illud  b 23  nimis] 
minus  S nimis  (n  ex  m corr.)  M resi  pueri nt  C 25  iudeorum  C 

26  ipsu  (~  add.  m.  2)  L ipsud  G quia  GL  quiaegrotabat  CS 

et  cum  adpropinquaret  domui,  misit  alios,  per  quos  diceret 
non  se  esse  dignum,  in  cuius  domum  intraret  Iesus,  nec  se 
ipsum  dignum,  ut  ueniret  ad  Iesum.  quomodo  ergo  secundum 
Matthaeum  „accessit  ad  eum  rogans  et  dicens:  puer 
meus  iacet  in  domo  paralyticus  et  male  torquetur?" 
hoc  ergo  intellegitur  Matthaeum  breuiter  sententiam  ipsam 
ueram  integramque  conplexum  dicentem,  quod  centurio  ac- 
cesserit ad  Iesum,  et  non  dicentem,  utrum  per  se  ipsum 
accesserit,  an  per  alios,  et  quod  ei  de  puero  suo  illud  dixerit, 
non  exprimentem,  utrum  per  se  ipsum  dixerit,  an  per  alios, 
quid  enim  ? nonne  talibus  locutionibus  humana  plena  est 
consuetudo,  cum  dicimus  aliquem  ad  aliquid  multum  acces- 
sisse, etiam  quem  nondum  dicimus  peruenisse  ? nonne  et  ipsam 
peruentionem , cui  quasi  uidetur  non  esse  quod  addi  iam 
possit,  etiam  per  alios  fieri  usitatissime  loquimur  saepe  di- 
cendo : egit  ille  causam  suam,  peruenit  ad  iudicem,  aut : 
peruenit  ad  illum  uel  illud  potentem , cum  plerumque  id 
faciat  per  amicos  non  uiso  eo  prorsus,  ad  quem  quisque  di- 
citur peruenisse?  unde  etiam  tales  homines,  quicumque  ad 
potentium  quodam  modo  inaccessibiles  animos  siue  per  se 
ipsos  siue  per  alios  ambitionis  arte  pertingunt,  iam  etiam 
uulgo  „peruentores“  uocantur.  quid  ergo?  cum  legimus,  obli- 
uiscimur,  quemadmodum  loqui  soleamus  ? an  scriptura  dei 
aliter  nobiscum  fuerat  quam  nostro  more  locutura?  et  hoc 
quidem  de  communi  loquendi  consuetudine  peruicacibus  tur- 
bulentisque  responderim. 

4 Matth.  8,  5 sqq.  Lue.  7,  2 sqq. 

2 esse  se  SMG  dignum  om.  SG  4 (et  6)  raattheum  L mathaeum  C 
5 paralitycus  C paraliticus  LSM  6 hos  S1  matheum  SG  9 accesserit 
— ipsum  in  mg.  infer  a m.  2 L 10  exprimentem  C dixerit  om.  SG 
dixerit  (dixe  in  ras.  ex  accesse  corr .)  P 12  ad  om.  GPSb  ( s . I.  a m.  2)  L 
ad  aliquid  aliquem  C 13  nondum  (non  in  ras.)  L ipsam  (am  in  ras.)  L, 
(a  s.  e a m 3)  P ipse  SMG  14  addi  iam]  additam  SG  15  loquitur  Gx 
sepe  C 16  egit  L peruenit  G 20  quod  ammodo  C 21  ipsis  CG2  ipsi  b 
ambitiones  C contingunt  SG  23  quem  admodum  C quemammodum  L 
24  merito  (mer.  exp.  et  s.  I.  more)  S mero  G hec  b 25  peruicacibus 
(in  mg.  i.  e.  ctentiosis)  M 

8.  Ceterum  qui  haec  non  litigiose,  sed  placide  ac  fideliter 
quaerunt,  accedant  ad  Christum  non  carne  sed  corde,  non 
corporis  praesentia,  sed  fidei  potentia,  sicut  ille  centurio, 
tunc  melius,  quid  Matthaeus  dixerit,  sentient,  talibus  enim 
5 dicitur  in  psalmo:  accedite  ad  eum  et  inluminamini  et 
uultus  uestri  non  erubescent,  unde  centurio  ille  ad 
Christum  magis  accesserat,  cuius  fidem  ita  laudauit,  quam 
illi  ipsi,  per  quos  uerba  sua  misit,  huic  rei  simile  est  etiam 
illud,  quod  dominus  ait:  tetigit  me  aliquis,  quando  mulier, 
io  quae  fluxum  sanguinis  patiebatur,  tangens  fimbriam  uestimenti 
eius  salua  facta  est.  hoc  enim  mirabiliter  discipulis  suis 
dicere  uidebatur:  quis  me  tetigit?  et:  tetigit  me  aliquis, 
cum  eum  turba  conprimeret.  denique  hoc  ei  responderunt : 
turbae  te  conprimunt,  et  dicis:  quis  me  tetigit?  quem- 
15  admodum  ergo  illi  premebant,  sed  illa  tetigit,  sic  illi  missi 
erant  ad  Christum,  sed  centurio  magis  accessit,  ita  Matthaeus 
et  morem  non  usque  adeo  inusitatae  locutionis  seruauit  et 
mystice  aliquid  intimauit;  Lucas  autem  hoc  ipsum  quemad- 
modum gestum  esset,  ostendit,  ut  hinc  aduertere  cogeremur, 
20  illud  Matthaeus  quemadmodum  dixerit,  uellem  sane,  ut  ali- 
quis istorum  uanorum,  qui  huiusmodi  quaestiunculas  quasi 
magnas  calumniose  obiciunt  euangelio,  narraret  aliquid  idem 
ipse  bis  numero,  non  falsum  nec  fallaciter,  sed  omnino  id 
uolens  intimare  et  exponere,  et  stilo  exciperentur  uerba  eius 
25  eique  recitarentur,  utrum  non  aliquid  plus  minusue  diceret 

5 Ps.  33,  6 12  Lue.  8,  43  sqq. 

1 ceterum  C litigiosae  SG  placidae  Ii1  2 accedant  (a  corr. 

ex  u m.  1)  CSl  xpm]  ihm  Pb  3 ////praesentia  (ras.  quatt.  litt.)  L 
4 mattheus  LC  8 etiam  (s.  I.  sup.  exp.  enim)  8 10  quae]  que  (e  ex  i 

corr.  et  t m.  2 add.)  LPS  qui  G que  M 11  est  facta  SG  14  conpre- 
munt  M quem  admodum  C 15  pmebat  LS  premebat  G 16  mat- 
theus LC  17  inusitate  MG  locutioni  SG  locutionis  (s  s.  I.)  L2P3M 2 
seruabit  LXM'G  seruabat  (i  in  a corr.)  S 18  mistice  LC  mystice  SlG 

intimauit  aliquid  C hoc]  ad  hoc  LC  et  hoc  Mb  21  huius ! I huius- 
modi C 22  calumniosae  GS 1 ex  euangelio  (ex  s.  I.  a m.  2)  L 
23  bis]  bis  (b  ex  u corr.  m.  2)  LSMP 3 uis  G 24  eius  ( s . I.  a m.  1)  L 

aut  praepostero  ordine  non  uerborum  tantum , sed  etiam 
rerum,  aut  utrum  non  aliquid  ex  sua  sententia  adiceret, 
tamquam  alius  dixerit,  quod  eum  dixisse  non  audierit,  sed 
uoluisse  atque  sensisse  plane  cognouerit;  aut  utrum  non 
alicuius  breuiter  conplecteretur  sententiae  ueritatem,  cuius  5 
rei  antea  quasi  expressius  articulos  explicasset,  et  si  quid  est 
aliud,  quod  fortasse  possit  certis  regulis  conprehendi,  quo- 
modo fiat,  ut  uel  in  duorum  singulis  eiusdem  rei  narrationi- 
bus uel  in  duabus  unius  ex  una  eademque  re  multa  diuersa 
inueniantur,  nulla  tamen  aduersa,  et  multa  uaria,  nulla  con- 10 
traria.  sic  soluuntur  omnia,  de  quibus  sibi  isti  miseri  collum 
ligant,  ut  spiritus  sui  erroris  intus  teneant  et  nullum  extrin- 
secus salutis  admittant. 

9.  Quapropter  post  omnes  Fausti  calumnias  refutatas  dum- 
taxat horum  eius  capitulorum,  quibus  hoc  opere,  quantpm  is 
dominus  adiuuare  dignatus  est,  sufficienter,  ut  arbitror,  pro- 
lixeque  respondi,  breuiter  uos  admoneo,  qui  illo  tam  nefando 
et  execrabili  errore  tenemini,  ut  si  auctoritatem  scripturarum 
omnibus  praeferendam  sequi  uultis,  eam  sequamini,  quae  ab 
ipsius  praesentiae  Christi  temporibus  per  dispensationes  apo-  20 
stolorum  et  certas  ab  eorum  sedibus  successiones  episcoporum 
usque  ad  haec  tempora  toto  orbe  terrarum  custodita,  commen- 
data, elarificata  peruenit.  ibi  enim  uidebitis  etiam  ueteris 
testamenti  et  obscura  reuelari  et  praedicta  conpleri.  si  autem 
quasi  ratione  mouemini,  primum  cogitetis,  quinam  sitis,  quam  25 
minus  idonei  ad  conprehendendam  naturam,  non  dicam  dei, 
sed  animae  uestrae,  conprehendendam  sane,  quemadmodum 
uelle  aut  uoluisse  uos  dicitis,  certissima  ratione,  non  uanis- 

ud 

1 pre  postero  C 2 adiceretj  diceret  LCPMb  7 aliquid  S con- 
phendi  LG  8 ut  ,m.  GS,  ( s . I.)  P 9 in  om.  LSMGb  13  ammit- 
tant  LMSXG  liabitU  s.  I.  M 16  arbitro*r  (pr.  r s.  I.)  C 17  am- 
moneo  LSG  21  certas  ed  Maurina : ceteras  LCPSGMb  25  ratione 
(m  er.)  LS  ratione  G,  (~  er.)  M 26  (et  27)  conphendendam  LG  com- 
prehendendam (den  s.  I.  a m.  2)  P 27  conpraehendam  G comphen- 
dam  S,  om.  b 28  uelle]  uel’  ille  PGb  uelit  ille  (it  a m.  3 s.  I.)  S 
uel**le  (il  er.)  M 

sima  credulitate:  quod  cum  minime  potueritis  — sine  dubio 
enim  quamdiu  tales  estis , nullo  modo  poteritis  — illud 
saltem,  quod  omni  humanae  menti  est  naturaliter  insitum,  si 
modo  id  peruersae  opinionis  prauitate  non  turbetur,  dei  natu- 
ram atque  substantiam  incommutabilem  omnino,  omnino  in- 
corruptibilem cogitate  uel  credite,  et  Manichaei  continuo  non 
eritis,  ut  aliquando  et  catholici  esse  possitis  amen. 

2 illud  (ud  in  ras.)  S 3 salitem  (u  er.)  PS  salutem  G saltim  LM 
4 turbet  LPSMGb  6 manichei  LC  7 amen  om.  C Exple  do  Gratias 
utere  felix  salus  amen  LMG  EXpL  LIB  AVRE  AVG  EPI  CONTRA 
EAVSTVM  MANICHEVM  SCD  VOLVMENDE  VITA  PATRIARCHARVM 
ueL  FIGVRIS  PROPHETARYM.  ITEM  DO  GRATIAS  fol  154  b L 
fol  151  M EXPLICIT  LIBER  AYRELI AVGVSTINI  EPISCOPI  CONTRA 
FAVSTVM  MANICHEVM  SECVNDV  VOLVM  DE  VITA  PATRIAR- 
CHARVM YEL  FIGVRIS  PROPHETARVM  DO  GRATIAS  AMEN  fol. 
184  C p.  399  S p.  274  G 


Typis  expressit  Rudolphus  M.  Rohrer,  Brunae. 


